
प्रस्तावना 


भारतीय हिन्दी परिषद्‌ की तीन खंडो में विभक्त हिंदी साहित्य के इतिहास की योजना 
के अन्तर्गत हिंदी साहित्य का आरंभ से सन्‌ १८५० ई० तक का इतिहास हिंदी सा हित्य-द्वितीय 
खंड! के रूप में सन्‌ १९५९ ई० में प्रकाशित हुआ था । प्रस्तुत ग्रंथ हिंदी साहित्य-प्रथम खंड' 
उसी योजना का अंग है । 

यद्यपि हिंदी भाषा और साहित्य का इतिहास गत एक हज़ार वषे से अधिक पुराना नहीं 
है, परन्तु उसकी परम्पराएं अत्यन्त प्राचीन हैं। हिंदी भाषा का क्षेत्र वतमान राजस्थान से 
विहार तथा हिमाचल प्रदेश और पूर्वी पंजाव से मध्यप्रदेश का विस्तृत भू-भाग है । प्रशासनिक 
आधार पर इसमें पंजाब (पूर्वी भाग), हिमाचल प्रदेश, दिल्ली, राजस्थान, उत्तर-प्रदेश, मध्य 
प्रदेश और विहार--आठ अलग-अलग इकाइयां हैं, परन्तु भाषा की दृष्टि से यह्‌ सम्पूणं क्षेत्र एक 
अविभाज्य इकाई है, जिसकी जनसंख्या लगभग बाईस करोड़ Zl भाषा की इस इकाई को यदि 
हिंदी प्रदेश कहा जाय तो अनुचित न होगा। विस्तार और जनसंख्या में ही नहीं, सांस्कृतिक 
दृष्टि से भी इस हिंदी प्रदेश का विशेष महत्त्व रहा है । प्राचीन काल के वृहत्तर “मघ्यदेश' का 
ही यह आधुनिक भाषा क्षेत्र है, जिसे उत्तर भारत और अनेक अंशों में संपूर्ण भारत की संस्कृति 
का केन्द्र कहा जा सकता है। हिंदी भाषा आयो की उस भाषा की अन्यतम प्रतिनिधि हैं जिसमें 
उसका प्राचीनतम साहित्य और सांस्कृतिक इतिहास उपलब्ध हुआ है । अतः उसके साहित्य में 
गत एक हज़ार वर्ष के अपेक्षाकृत अर्वाचीन इतिहास को पूर्ण एवं वास्तविक रूप में समझने के लिए 


` उसके विशाल विस्तार में परिव्याप्त उसकी वाह्य और आंतरिक परिस्थितियों और परंपराओं , 


का उसकी भूमिका के रूप में यथार्थ परिचय होना अनिवाये है । इसके अभाव में इतिहास-दृष्टि 
दूषित, संकुचित और पथ-भ्रष्ट हो सकती है । “हिदी साहित्य-प्रथम खंड' में यही भूमिका प्रस्तुत 
करने का प्रयास किया गया है । 3 

हिंदी साहित्य की यह भूमिका ग्यारह अध्यायों में विभक्त है । पहले अध्याय में हिंदी 
प्रदेश की भौगोलिक तथा मानव-शास्त्रीय परिस्थितियों का विएलेषण किया गया है ।-भूगोल 
ही वह रंगमंच है जिस पर मानव अभिनेता विविध भूमिकाओं में उतर कर अपनी कला का प्रदर्शन 
करता है। भौगोलिक उपकरंण--पृथ्वी, आकाश, जल, और वायु मानव के रूप,रंग, आकार, 
आचार, व्यवहार, मानस और विचारधारा के तिर्माण में महत्त्वपूर्ण योग देते हैं। भारतीय 
संस्कृति और पुरातत्त्व के गणमान्य विद्वान्‌ डॉ० वासुदेवशरण अग्रवाल ने इस अध्याय में हिन्दी 
क्षेत्र के पर्वों, नदियों, जनपदों, मार्गों, ऋतुओं, वृक्ष-वनस्पतियों, जीव-जन्तुओं और मानव- 

जातियों का ऐतिहासिक एवं वैज्ञानिक विवेचन करते हुए दिखाया है कि जीवन की इन परिस्थि- 
तियों का इस प्रदेश की साहित्यिक एवं कलात्मक चेष्टाओं से केसा गहरा सम्बन्ध रहा qm | 
उसके सांस्कृतिक जीवन को रूप देने में उनका कितना बड़ा हाथ Zl 
दुसरे अध्याय में हिंदी प्रदेश का प्रागैतिहासिक काल से १२वीं शताब्दी ई० तक का 
राजनीतिक इंतिहास है। हिंदी साहित्य के इतिहास की प्रस्तुत योजना के अन्तर्गत राजनीतिक 
इतिहास लिखने का दायित्व भारतीय इतिहास के प्रसिद्ध विद्वान्‌ और लेखक डा० सत्यकेतु 
विद्यालंकार ने कृपापूर्वक स्वीकार किया था। हिंदी साहित्य-द्वितीय खंड' पहले प्रकाशित करने 
के कारण उसमें राजनीतिक और सांस्कृतिक पृष्ठभूमि देने की आवश्यकता अनुभव की गई। 
अतः डा० सत्यकेतु के लेख के संवंधित अंश का उपयोग हमने 'द्वितीय-खंड' में कर ल्या | इस 
` कारण प्रस्तुत खंड में डा० सत्यकेतु द्वारा लिखा हुआ 'गुप्त साम्राज्य' तक का राजनीतिक इतिहासं 
जा रहा है। अध्याय का शेष अंश अर्थात्‌ छठी शताब्दी ईसवी के मध्य से मुसलिम साम्राज्य की 
स्थापना, अर्थात्‌ बारहवीं शताब्दी तक का इतिहास प्रयाग विश्वविद्यालय के प्राचीन | 
इतिहास, संस्कृति और पुरातत्त्व विभाग के अध्यापक डॉ० उदयनारायण राय द्वारा लिखा | 
गया है। " 
जातीय जीवन के निर्माण में राजनीतिक संगठन और व्यवस्था का महत्त्वपूर्ण प्रभाव 
पड़ता है। अतः भारतीय साहित्य पर समय-समय पर वदलती हुई राजनीतिक परिस्थितियों 
की स्पष्ट 'छाप देखी जा सकती है। हिंदी प्रदेश में प्रागैतिहास काल के प्रस्तर युग और सिवु'्राटी 
सम्यता के जो प्रमाण अब तक उपलब्ध हो चुके हैं, उनसे प्रकट होता है कि इस क्षेत्र का इतिहास 
कितना पुराना है। वैदिक काळ से विभिन्न जनों, जनपदों, राज्यों, गणराज्यों औरं ४ श्राज्यों | 
- के रूप में विभक्त और संगठित इस भू-भाग ने उत्थान-पतन, संघटन-विघटन और व्यवस्था- | 


विश्वृंखल्ा के जो अनेक युग देखे हैं उसकी कहानी साहित्य के अध्येता के लिए न केबल इसलिए 
उपादेय है कि उसके द्वारा ऐतिहासिक परिप्रेक्ष्य का एक महत्त्वपूर्ण आयाम खुलता है, वरन्‌ इस- 
. लिएँ भी कि उसमें साहित्य की प्रचुर उपजीव्य सामग्री उपलब्ध होती' हे । निश्‍चय हो राजनीतिक 
इतिहास भी साहित्य के वाह्य और अंतर, दोनों को पोषण देता है। राजनीतिक इतिहास के इस | 
-विवरण से विदित होता है कि हिंदी साहित्य की अनेक परंपराओं के स्रोत हमारे प्राचीनतम 
इतिहास में प्राप्त होते हैं। डॉ० सत्यकेतु विद्यालंकार ने राजनीतिक इतिहास प्रस्तुत करने में 
अपनी दृष्टि सदेव हिंदी प्रदेश पर केन्द्रित रखी है। डॉ० राय भी इस ओर दत्तचित्त 
रहे हैं।- . 
आधुनिक्‌ काल के पहले तक हमारा साहित्य राजनीति की अपेक्षा धर्म से अधिक संवद्ध 
था। धर्म हमारे जीवन की संपूर्ण गतिविधियों को अनुशासित करता था, वही हमारी संस्कृति 
का केन्द्रविदु था। तीसरे अध्याय में धामिक परिस्थिति के विवेचन के अंतर्गत हमें हिंदी साहित्य 
की उस भूमिका का परिचय मिलता है जो सम्पूर्ण हिंदी साहित्य को अनुप्राणित करती रही है। 
इस अध्याय के प्रारंभिक अंश में पुवे वैदिक, वैदिक, उत्तर वेदिक, बौद्ध, जैन, वैष्णव, शैव आदि 

उन धर्म मतों का परिचय दिया गया है जो मध्ययुग के पूर्व उत्तर भारत में प्रचलित थे । इस अंश 
के लेखक डॉ० उदयनारायण राय है दूसरे अंश में मध्ययुग की धार्मिक स्थिति का विवेचन 
करते हुए पं० वलदेव उपाध्याय ने बरावर हिंदी साहित्य का यथास्थान निर्देश किया है । मव्य- 
युग के धामिक पुनर्जागरण में तो हिंदी साहित्य का अन्यतम योग रहा ही है, उस युग की धर्मे- 
भावना तथा सिद्धान्तवाद के स्वरूप-निर्माण तथा विवेचन-व्याख्या में भी हिंदी के भक्त कवियों 
का योगदान उपेक्षणीय नहीं है। इन्हीं भक्त कवियों के द्वारा मध्ययुग के भक्ति आंदोलन को 
वह्‌ देशव्यापी लोकप्रियता प्राप्त हुई जो आधुनिक काल तक निःशेष नहीं हुई। वस्तुतः आधुनिक 
काल के पुनरुत्थान के प्रेरणा स्रोतों में मध्ययुग के भक्त कवियों की गणना अनिवाय रूप से की 
जाती है। यह अवश्य है कि इस पुनरोदय की प्रेरक शक्तियाँ मध्ययुग तक सीमित नहीं हैं, 
अपितु वे प्राचीनतम मनीषा और सांस्कृतिक चेतना का स्पर्श करती हैं। प्रस्तुत अध्याय 


. का उद्देश्य हिन्दी साहित्य के चितन और विचार-दर्शन के पक्ष को स्पष्ट करने में सहायता 


देना है। 

चौथे अध्याय में हिंदी प्रदेश की सामाजिक अवस्था का विवरण डॉ० वासुदेव उपाध्याय 
के द्वारा दिया गया है। डॉ० उपाध्याय ने इस विवरण का विस्तार मध्ययुग तक सीमित रखा 
है, प्राचीन युग की सामाजिक व्यवस्था का पर्यवेक्षण उन्होंने नहीं किया; फिर भी, इस अध्याय 
के द्वारा उन परिस्थितियों का परिचय प्राप्त हो जाता है जिनके अंतगत हिंदी साहित्य का उदय 
और विकास हुआ, जिन्होंने मध्ययुगीन हिंदी साहित्य में सामाजिक पुनरुत्थान तथा जागरण 
की चेतना के लिए जागरूक और उद्बुद्ध भक्त कवियों को अनुप्रेरित किया तथा जो | 
आधुनिक कालीन समाज-सुधार के विविध आंदोलनों को जन्म देने में सहायक हुई। आधुनिक 
हिंदी साहित्य में समाज-सुधार की विचारधारा का मूलाधार इस भूमिका से प्राप्त हो 
सकता है। 

हिदी प्रदेश के .साहित्य की धारा अविकल रूप में बैदिक काल से प्रवाहित होती आई 
है। यह साहित्य जिस भाषा के माध्यम से व्यक्त हुआ है, वह भी उसी काल से विकास करते 
हुए आधुनिक काळ तक अविच्छिन्न रूप में चली आई है। यह विलक्षण वात है कि इस भाषा के 
नाम में समय-समय पर परिवर्तन हुआ । परन्तु वस्तुस्थिति यह है कि जो भाषा सुदुर वैदिक काल | 
में प्रयुक्त होती थी, वर्तमान हिंदी भाषा उसी का विकसित रूप है। पाँचवें अध्याय के विद्वान्‌ 
लेखक ने हिंदी प्रदेश की भाषा का जो इतिहास उसके विविध भाषा-वेज्ञानिक अंगों के साथ प्रस्तुत 
किया है उसमें वैज्ञानिकता, सर्वागीणता और प्रामाणिकता के साथ दृष्टि की मौलिकता भी 


Sh इस अध्याय में भाषा संबंधी जिस महत्त्वपूर्ण सामग्री का उद्घाटन हुआ है वह हिंदी भाषा 


के अध्ययन की नवीन दिशाओं के निर्देश में भी सहायक हो सकती है। 

मनुष्य के भाव और विचार, कल्पना और आदर्श-उसकी विविध सांस्कृतिक चेष्टाओं 
की कलात्मक अभिव्यक्ति भाषा के अतिरिक्त उसके अन्य रचनात्मक साधनों--भवन, मंदिर, 
स्तूप, मूर्ति, चित्र आदि के माध्यम से भी होती है। छठे अध्याय में श्री कृष्णदत्त वाजपेयी द्वारा 

लिखित कला के इतिहास में यही दिखाने का यत्न किया गया है कि प्रागैतिहासिक काल से हिंदी 
प्रदेश के निवासियों के सौंदर्य-वोध और रचनात्मक शक्तियों का प्रमाण इस क्षेत्र में भी प्रचुर 
मात्रा में उपलब्ध होता है। श्री वाजपेयी ने हिंदी काल के पूर्वे तक की स्थापत्य, मूति और चित्र 
कलाओं का जो विद्वत्तापूण विवरण दिया है, उसकी तुलना हमारी साहित्यिक समृद्धि के साथ 
उपादेय होगी। कला के इतिहास में हम संगीत, नृत्य और अभिनय कलाओं को सम्मिलित नहीं 
कर सके, इसका हमें खेद है । १ 

प्रस्तुत ग्रंथ के अंतिम पाँच अध्यायों में आधुनिक आर्य भाषा काल के पूर्वे मध्यदेश अथवा 
हिंदी प्रदेश के साहित्य का परिचय दिया गया है । जैसा कि पीछे कहा गया है, वैदिक काल से 
आधुनिक काल तक इस प्रदेश की भाषा का अविच्छिन्न ऐतिहासिक विकास मिलता है, यद्यपि 
उस भाषा को काल और स्तर भेद से विभिन्न नामो--वेदिक, संस्कृत, पालि, प्राकृत और अपभ्रंश 


से अभिहित किया गया है । संस्कृत साहित्य हमारे देश की संस्कृति का अक्षय्य कोश है । सातवें . 
अध्याय में slo चंडिकाप्रसाद शुक्ल ने रामायण-महाभारत काल से प्रारंभ कर मध्ययुग तक _ 


संस्कृत साहित्य की विविध रूपों में प्रवाहित होने वाली अविरल धारा का विद्वत्तापूर्ण अनुशीलन 
किया है। हिंदी ही नहीं, सभी भारतीय भाषाओं को संस्कृत भाषा और साहित्य से निरंतर 
संवर्धन और पोषण मिलता रहा, अतः हिंदी साहित्य संस्कृत साहित्य के उत्तराधिकार से कितना 
संपन्न हुआ है, यह अनुसंघानकर्ताओं के लिए संदेव एक अक्षय्य फलप्रद विषय वना रहेगा । संस्कृत 
साहित्य ही वह माध्यम है जिसके द्वारा विभिन्न भारतीय भाषाओं का साहित्य तथा:उसके माध्यम 
से भारत का जन-मानस एक सूत्र में वॅधा हुआ है। है 
शुद्ध काव्य की दिशा में संस्कृत का साहित्य शास्त्र हिदी तथा इतर भारतीय भाषाओं 
के काव्य तथा उनकी शास्त्रीय समीक्षा को दिशा-निर्देश तथा परिपोषण देता आया है । जिस 
प्रकार संस्कृत के धार्मिक साहित्य ने संपूर्ण देश के जीवन को अनुप्राणित और अनुशासित किया, 
उसी प्रकार संस्कृत का साहित्य शास्त्र भी संपूर्ण भारतीय ललित साहित्य का मार्गदर्शक रहा 
है। उसे “भारतीय साहित्य शास्त्र' की संज्ञा देना सर्वथा उचित है। आठवें अध्याय में 
Sto आद्याप्रसाद मिश्र _ने प्रामाणिक रूप में साहित्य शास्त्र की प्राचीनता का विवेचन करते 
हुए सत्रहवीं शताब्दी ईसवी के पंडितराज जगन्नाथ तक उसका ऐतिहासिक पर्यवेक्षण 
किया है। हिदी साहित्य के शास्त्रीय अध्ययन-अनुशीलन के लिए इस अध्याय की उपादेयता 
अतक्यं हे । - ; 
संस्कृत भाषा में पाणिनि के समय से ले कर पंद्रहवीं, सोलहवी और सत्रहवीं शताब्दियों 
तक रचना होती रही। परन्तु तीसरी शती ईसा पूर्व से ही हमारी भाषा का एक भिन्न स्तर-भेद 
साहित्य में प्रकट होने लगा था तथा उसके द्वारा एक नवीन धामिक और सामाजिक चेतना का 
उन्मेष प्रारंभ हो गया था। भाषा के इस स्तर-भेद को पालि नाम दिया गया है और वह 
` बुद्ध-वचन की भाषा मानी गई है। इस भाषा में पाँचवीं-छठी शती Saat तक वौद्ध धर्म के साहित्य 
का निर्माण हुआ। इसी भाषा के माध्यम से बौद्ध धर्म सुदूर लंका में पहुँचा तथा वहां भी इसमें 


न 

साहित्य की रचना हुई। वौद्ध घम की मूल भाषा होने के कारण पालि साहित्य के द्वारा आयं 
भाषा का प्रभाव भारत के वाहर वर्मा, मलाया, हिंदचीन और थाईदेश तक व्याप्त हो गया। 
नवे अध्याय में पाहि और संस्कृत का संबंध और अंतर दिखाते हुए भिक्षु श्री जगदीश काइयप ने 
पालि साहित्य का अधिकारपूर्ण परिचय दिया है। पालि साहित्य वस्तुत: त्रिपिटक साहित्य ही 
है, क्योंकि पिटकोत्तर साहित्य अपेक्षाकृत न्यून है। विद्वान्‌ लेखक ने 'सुत्त fren’ का तो कुछ 
विस्तार से परिचय दिया, परन्तु 'विनय' और 'अभिधम्म' पिटकों का परिचंय अत्यन्त संक्षिप्त 
रूप में हो सका है । हमें खेद है कि हम इस अध्याय का संशोधन-परिवर्द्धन नहीं करा सके। फिर 
भी, इस अध्याय के द्वारा उन सूत्रों को मिलाने में सहायता मिलेगी जो आधुनिक हिंदी साहित्य 
में वौद्ध प्रभावों के रूप में परिलक्षित होते हैं। आधुनिक काल के पुनर्जागरण में बौद्ध घमं के उच्च 
मानवीय सिद्धान्तों का जो महत्त्वपूर्ण योग रहा है, उसी के फलस्वरूप बौद्ध साहित्य के प्रति लोक- 
जिज्ञासा भी बढ़ी है। i : ८ 

जिस प्रकार वौद्ध धर्म ने लोक जीवन में प्रवेश करने के उद्देश्य से शिष्ट जनों और पंडितों 
की संस्कृत साहित्यिक भाषा के स्थान पर जनभाषा का प्रयोग किया, उसी प्रकार जैन घर्म ने 
भी व्यापक प्रचार की दृष्टि से जनभाषा का ही उपयोग किया । जनभाषा को प्राकृत नाम देना 
समीचीन है। वौद्ध साहित्य में इसे 'पालि' नाम से अभिहित किया गया है । व्यापक दृष्टि 
से इसे भी प्राकृत कह सकते हैं । दसवें अध्याय के विद्वान्‌ लेखक ने प्राकृत की इस व्यापकता का 
उल्लेख करते हुए प्राकृत साहित्य के पर्यवेक्षण में मुख्य रूप से जैन साहित्य तथा सामान्य रूप से. 
अन्य प्राकृत साहित्य का प्रामाणिक परिचय दिया है। इस अध्याय के लेखक सुप्रसिद्ध जैन विद्वान्‌ 
Sto वनारसीदास जैन के दिवंगत हो जाने के कारण हम इस अध्याय का संशोधन-परिवद्धन नहीं 
करा सके। उनकी पुण्य स्मृति में ग्रंथ के प्रस्तुत संस्करण में यह अध्याय मूल रूप में ही दिया जा 
रहा है। भाषा के प्राकृत रूप में केवल जैन और बौद्ध धमं-मतों का सिद्धान्त-साहित्य ही नहीं, 
वल्कि ललित साहित्य भी प्रचुर मात्रा में रचा गया और साहित्य में व्यवहृत हो कर भाषा का यह 
रूप भी रूढिबद्ध तथा कृत्रिम हो गया तथा बहुत कुछ संस्कृत की छाया बन कर रह गया। आगे 
चल कर जेन और वौद्ध विद्वानों ने सीधे संस्कृत को भी धामिक साहित्य का माध्यम बना लिया। 
परंतु, संस्कृत साहित्य में भी--विशेषकर नाटय साहित्य तथा गीति और मुक्तक रूपों में-- 
प्राकृत का व्यवहार उसके विविध भौगोलिक एवं सामाजिक स्तर-भेदों के आधार पर बराबर होता 
रहा। यदि हम प्राकृत शब्द का प्रयोग सामान्य अर्थ में करें तो आधुनिक भारतीय आये भाषाओं 
का उदय भी वस्तुतः प्राकृत भाषाओं के रूप में ही हुआ है। अतः प्राकृत साहित्य का परिचय 
हिंदी भाषा और साहित्य के विकास की Seer को समझने के लिए अनिवाये है। हिंदी साहित्य 
की अनेक परम्पराएं प्राकृत साहित्य से सस्बद्ध हैं। प्राकृत साहित्य के पर्यवेक्षण में डॉ० जैन ने 
बराबर इसका यथास्थान निर्देश करने का प्रयत्न किया है। - 

हमारी जनभाषा का एक अन्य स्तर-भेद विद्वानों के द्वारा अपभ्रंश नाम से अभिहित 
हुआ है। इसका प्राचीनतम उल्लेख महाभाष्यकार पतंजलि ने किया, परंतु यह उल्लेख शिष्ट 

भाषा से च्युत भाषा रूप का ही द्योतक है, किसी साहित्यिक भाषा का नहीं | यद्यपि अपभ्रंश की 
साहित्यिक स्थिति के प्रमाण पहली शती ईसवी पूर्व के मिल जाते हैं, परन्तु अथ भ्रंश साहित्य 
का आरंभ अधिक.से अधिक छठी शताब्दी ईसवी से माना जा सकता है। उसका उत्कर्ष तो 

- वस्तुतः आठवीं से दसवीं शताब्दी में ही देखा गया। इस प्रकार अपभ्रंश हिंदी से पुर्व 
हमारे भाषा-विकास की अंतिम कड़ी है। स्वभावतया हिंदी से उसकी अत्यधिक निकटता 

* और घनिष्ठता है, यहाँ तक कि पुरानी हिंदी और अपभ्रंश भाषा में प्रायः एकरूपता 
का भ्रम हो जाता है। प्राकृत की भाँति अपभ्रंश भी जैन धर्मावलम्बियों के द्वारा अधिक अपनाई 


` गई, अतः उसमें भी सिद्धान्त-साहित्य की बहुलता 21 ललित साहित्य के रचयिता भी जैन ही . 


अधिक हैं, यद्यपि अब्दुलरहमान जैसे एक-आध महत्त्वपूर्ण अपवाद भी मिल जाते हैं। धार्मिक 
भाषा वन जाने के कारण प्राकृत की भाँति अपभ्रंश भी रूढिवद्ध और कृत्रिम हो गई तथा उसका 
अनुकरणात्मक SAT रूप जैन धर्मोपदेशकों द्वारा उनकी रचनाओं में आधुनिक आर्ये भाषा काल 
तक क्षीण रूप में चलता रहा। ग्यारहवें अध्याय के विद्वान्‌ छेखक sto रामसिह तोमर अपभ्रंश 


साहित्य का अनुशीलन करते हुए हिंदी साहित्य से उसके तुलनात्मक संबंध का भी निर्देश करते - t 


गए हैं। > 
हिंदी साहित्य की यह भूमिका बहुत विलम्ब से प्रकाशित की जा सकी, इसका हमें खेद 


है। परंतु सामूहिक प्रयत्नो में विलम्ब होना वहुत-कुछ स्वाभाविक सा हो गया है, विशेषतया 
उस स्थिति में जव आवश्यक साधन सुलभ न हों। प्रस्तुत ग्रंथ के कुछ अध्याय तो योजना के 
प्रारंभ में ही प्राप्त हो गए थे, परंतु कुछ अन्य अध्याय मुद्रण प्रारंभ होने के वाद उपलब्ध हो सके। 
ऐसी स्थिति में विभिन्न अध्यायों के आकार-विस्तार तथा प्रस्तुतीकरण की शैली में अंतर होना 
स्वाभाविक है। विद्वान्‌ लेखकों की व्यक्तिगत विशेषताओं को सुरक्षित रखने के उद्देश्य से सम्पा- 
- दन के रूप में कम से कम संशोधन किए गए हैं। सभी लेखक अपने-अपने विषय के विशेषज्ञ हैं, 
अतः उनके मन्तव्यो और निष्कर्षो का दायित्व उन्हीं पर है, फिर भी ऐसा कह कर हम ग्रंथ की 
चुटियों को जिम्मेवारी से मुक्त नहीं होना चाहते। वस्तुतः हिंदी साहित्य की यह भूमिका सर्वांगीण 
नहीं है। इसके कतिपय अभावों का उल्लेख हमने पीछे किया है। परन्तु इसके प्रकाशन में 
अत्यधिक विलम्ब हो जाने के कारण उन्हें दूर करने का कार्य आगामी संस्करण तक स्थगित करना 
उचित समझा गया। ३ 
जैसा भी वन सका, 'हिंदी सांहित्य--प्रथम खंड' पाठकों की सेवा में प्रस्तुत है। हम उन 
विद्वान्‌ लेखको के आभारी हैं जिन्होंने इसके लिए अपना बहुमूल्य योग दे कर हमारी सहायता 
की। 'हिन्दी साहित्य-द्वितीय खंड” की प्रस्तावना के अंतर्गत भारतीय हिंदी परिषद्‌ की इस 
योजना में सहायता देने वाले जिन सहयोगियों का हमने स्मरण किया था, उनके अतिरिक्त भार- 
तीय हिंदी परिषद्‌ के वर्तमान सभापति डाँ० नगेन्द्र तथा प्रधान मंत्री डॉ० विजयेन्द्र स्नातक का 
उल्लेख करना आवश्यक. है। .परिषद्‌ के उक्त दोनों अधिकारियों ने परिबद्‌ की प्रगति तथा 
उसकी विविध योजनाओं को अग्रसर करने में जिस कर्मठता और्‌ तत्परता का परिचय दिया है 

' वह सर्वथा सराहना और अतञ्ञता-ज्ञापन के योग्य है। केन्द्रीय शिक्षा मंत्रालय तथा उत्तर प्रदेशीय है 
ur ; शासन के प्रति हम पुन: आभार प्रकट करते हैं। क्योंकि उनकी सहायता के विना इसका प्रकाशन 
| संभव नहीं था। 'कला काः इतिहास' शीर्षक छठे अध्याय से सम्बद्ध चित्रों को जुटाने में उक्त 
i अध्याय के विद्वान्‌ लेखक श्री कृष्णदत्त वाजपेयी, ने विशेष उद्योग किया है। उनके प्रति हम - 7 
अत्यन्त कृतज्ञ हैं। चित्र संख्या 


| विभाग से प्राप्त हुआ तथा चित्र संख्या ९ (जमाअत खां मसजिद) हमने पर्सी ब्राउन की 
i पुस्तक इंडियन आकिटेक्चर” से लिया है। अतः हम पुरातत्त्व विभाग के प्रति आभार प्रकट | 


मुद्रण के लिए हम सम्मेलन मुद्रणालय तथा उसके योग्य संचालक श्री सीताराम गुंठे के धैर्य और ~ . Fs 
` सहानुभूतिपूर्ण व्यवहार का धन्यवादपूर्वक स्मरण करते हैं। $ = 


| विजयादशमी सं० २०१९ वि० संपादक 
९ अक्टूबर १९६२ Fo ? 

विश्वविद्यालय, शांतिनिकेतन 
Sto वासुदेव उपाध्याय--पटना विश्वविद्यालय, पटना 
Sto वासुदेवशरण अंग्रवाल--अध्यक्ष, पुरातत्त्व विभाग, हिन्दू विश्वविद्यालय, वाराणसी 
Slo सत्यकेतु विद्यालंकार, डो० लिट्‌०--लक्स माउंट मसूरी 
. ` डॉ० हरदेव बाहरी, एम० ए०, पी-एच० डी०, डी०, लिटू०--अध्यक्ष, हिंदी विभाग, कुरुक्षेत्र 
विश्वविद्यालय, कुरुक्षेत्र 

हिंदी साहित्य 


भूमिका 
१, भौगोलिक ओर मानववेज्ञानिक एष्ठभूमि 


मध्यदेश और हिन्दी क्षेत्र 


वर्तमान हिन्दी भाषा प्राचीन संस्कृत, प्राकृत, अपभ्रंश एवं उनसे निकली हुई क्षेत्रीय 
बोलियों की दीर्घकालीन eer की सबसे अंतिम कडी है। हिन्दी नाम तो इधर हाल में ही चालू 
हुआ है। पर मध्यकाल में उत्तरापथ की बोलचाल की जिस व्यापक भाषा को मुसलमान लेखकों 
द्वारा हिन्दुई कहा जाता था, उसी का पर्याय इस समय हिन्दी है। क्षेत्रीय बोलियो की दृष्टि से 
दिल्ली मेरठ प्रदेश की बोली से वर्तमान खड़ी बोली का विकास हुआ, जो इस समय की परिनिष्ठित 


हिन्दी है। किन्तु भाषावैज्ञानिक विकास परंपरा के अनुसार अवधी, ब्रज; मैथिली, मगही, बघेली, 


बुन्देली, मालवी, राजस्थानी, हरियानी आदि सब बोलियों के साहित्य का सामूहिक नाम हिन्दी- 


_ साहित्य है और इन सब बोलियों का समावेश हिन्दी भाषा के क्षेत्र में ही प्रायः सबको मान्य है। 


इस दृष्टि से हिन्दी क्षेत्र और मध्यदेश का भौगोलिक विस्तार समान है। 


देश का नामकरण 


इस देश के नाम की दो परम्पराएं हैं :--- 
एक भरत के नाम से और दूसरी वह,.जिसका 'हिन्दी' नाम से संबंध है। गोस्वामी जी _ 
ने इस देश को भारतभूमि कहा है।' पुराणों के भूगोल में देश का यही नाम है। भीष्म पर्व की 


भारत प्रशस्ति में 'अन्न ते कोर्तेयिष्यासि वर्ष भारत भारतम्‌” कहा गया है। पुराणों में यह भी 


उल्लेख है कि पहला नाम अजनामवर्ष था। पीछे ऋषभदेव के पुत्र भरत के नाम से यह 


१. भलि भारतभूमि, भले कुल जन्म, समाजु, सरीर भलो लहि के। 
कवितावलो, उत्तरकाण्ड, छंद ३३। 

३ हिंदी साहित्य | 

भारत कहलाया।' पुराणों में दुसरा मत यह भी है कि मनु की एक संज्ञा भरत थीं, जिससे देश का 
नाम भारत हुआ।' कालान्तर में दुष्यन्त के पुत्र चक्रवर्ती भरत का नाम भी इस निरुक्ति के साथ 
जुड़ गया। 

. देश के नाम की दुसरी धारा सिन्धु नद के नाम से चली। ईरानी सम्राट्‌ दारयवहु प्रथम 
के लेखों में सिन्धु से हिन्दु, यूनानी भौगोलिक लेखों में इन्डोस के आधार पर इन्डिका और चीनी 
Wa में इन्‌-तु नामों का प्रयोग हुआ है। पहइकुली स्थान में प्राप्त सासानी राजाओं के चौथी दती 
के पहलवी लेख में भारतवर्ष के लिए 'हिन्दु' नाम आया है। यह नाम भारतीय साहित्यिकों को 
भी ज्ञात था। निशीयचूर्णी नामक जैन ग्रन्य (रचना , संवत्‌ लगभग ७३३ वि०, ईसवी सन्‌ 
६७६) में उल्लेख है कि आचार्य कालक ने पारस कुल के साही राजाओं को 'हिन्दुग' देश चलने के 


लिए कहा था। परन्तु नाम की यह परम्परा ठेठ भारतीय साहित्य में नहीं पनप सकी । मुसलमानी , 


राज्य स्थापित होने के बाद ही Ag नाम प्रचलित हुआ और देश को हिन्दुस्तान कहा जाने लगा। 
हिन्दुस्तान शब्द का एक सीमित अथं उत्तर भारत भी था। 'कान्हड़-दे-प्रवंध' के लेखक ने उस नाम 
का ऐसा ही प्रयोग किया है, जब कि उसी प्रसंग में समस्त देश को भरत-खंड कहा गया है। वहाँ 
इस नाम का रूप हींदुस्थान या हिन्दुस्थान है।' यह प्रयोग भौगोलिक दृष्टि से लगभग मध्यदेश के 
समकक्ष ही है। न 
मध्यदेश : | Piala 
देश के क्रमिक भौगोलिक विस्तार के संबंध में लोगों की सजगता समय-समय पर साहित्य 
में अभिव्यक्त हुई है। ऋग्वेद के नदी सूक्त में इसकी सब से पहली झाँकी मिलती है। इसमें 
गंगा-यमुना से ले कर सिन्धु की शाखा सुषोमा (आधुनिक सोहान नदी) तक के प्रदेश की पृष्ठभूमि है। 
१. ऋषभाद्‌ भरतो जज्ञे वीरः पुत्र दताग्रजः। 
~ सोऽभिषिच्याथ भरतं पुत्र प्राव्राज्यमास्थितः॥ 
हिमाह्वं दक्षिणं वषं भरताय न्यवेदयत्‌। 
तस्मात्तु भारतं वर्षं तस्य नाम्ना विदुर्‌ बुघाः॥ 
वायुपुराण ३३५१-५२; मार्कण्डेय पुराण ५३।३९-४१ 


२. भरणात्प्रजानां चैव ` भनुभरत उच्यते : 
. निरुक्तवचनेइचेव वर्ष तद्‌ भारतं स्मृतम्‌॥ मत्स्यपुराण ११४।५॥ 
३. कान्हड-दे-प्रबंध २६७, _७५। ; 
४. इमं मे गंगे यमुने सरस्वति, 
शुतुद्रि स्तोमं सचता परुष्ण्या। 


असिक्न्या भरुद्वुघे वितस्तयार्जोकीये, | 
` .श्ुणुह्या. . सुषोमया ॥ १०।७५।५॥ 

भौगोलिक और मानववेज्ञानिक पष्ठभ मि ३ र 


सिन्धु के उस पार की कुभा (काबुल) और सुवास्तु (स्वात) नदियाँ भी ऋग्वेद की भौगोलिक 
सीमा में थीं। पुराणों का भुवन-कोश इससे कहीं अधिक विस्तृत है। भीष्म पर्व में लगभग १६० 
नदी! नाम और. २२५ जनपद नाम हैं। इसके अनुसार देश की सीमा पामीर पठार के कम्बोज 
जनपद और वंक्षु नदी (आधुनिक ऑक्सिस) से आरम्भ होती थी। यह सूची आहिमवतः 
आकुमार्या: भारतवर्षम्‌ इस सूत्र की व्योरेवार व्याख्या है। 
सांस्कृतिक विस्तार कौ कई भौगोलिक सीढ़ियाँ होना स्वाभाविक है। उन्हीं में मध्यदेश 
की इकाई कां जन्म हुआ, जिसकी एक झलक शतपथ ब्राह्मण में और दूसरी मनुस्मृति के वर्णन में 
मिलती है। शतपथ के अनुसार सरस्वती के तट पर अनेक यज्ञ हुए। विदेहमाधव नाम के ऋषि ने 
वहाँ प्रज्ज्वलित वैश्वानर अग्नि को देखा। वह उस अग्निपुंज को सदानीरा नदी तक छे गये। फलतः 
क्षेत्र ज्ञं द्वारा पवित्र हो गया और उसकी संज्ञा प्राचीन भुवन हुई।' सदानीरा कोसल और 
विदेह जनपदों के बीच की सीमा थी । इस कथा से स्पष्ट है कि सरस्वती से सदानीरा के पुर्व मिथिला 
तक का प्रदेश एक सांस्कृतिक इकाई के रूप में उभर आया था । लगभग यही क्षेत्र कालान्तर में मध्य- 
कहा गया, जैसा कि मनुस्मृति की साक्षी से ज्ञात होता है। 
मनुस्मृति के अनुसार सरस्वती और दृषद्वती के बीच का कुरुक्षेत्र प्रदेश ब्रह्मावतं था। 
उसमें मत्स्य (जयपुर, अलवर), शूरसेन (मथुरा, आगरा) और पंचाल (फरखाबाद-कन्नौज, 
वरेली) जनपदों के मिल जाने से दूसरी भौगोलिक इकाई ब्रह्मषि देश हुई। गंगा-यमुना का यह 
काँठा अंतर्वेद कहलाता था, जिसे मनु ने हृद्देश कहा है, क्योंकि इसी कन्द से भारतीय संस्कृति के 
कमल का विकास बहुत अंशों में हुआ। इससे कुछ अधिक विस्तृत तीसरी इकाई मध्यदेश की हुई, 
जिसकी सीमा उत्तर में हिमालय, दक्षिण में विघ्य, पश्चिम में विनशन (सरस्वती नदी के मरुभूमि . 
में अदृश्य हो जाने का उत्तरी बीकानेर का प्रदेश) और पूर्व में प्रयाग थी। जव आर्य संस्कृति 
सदानीरा के उस पार पहुँची तो मिथिला, अंग और मगध भी क्रमशः इस मध्यदेश की सीमा में 
सम्मिलित हो गए। बौद्ध साहित्य में मध्यदेश का यही अभिप्राय है। भूसन्निवेश के विस्तार की 
चौथी' कोटि आर्यावर्त कहलायी, जव पू में वंगतटवर्ती समुद्र तक और पड्चिम में नमंदा के कच्छ , 
एवं आनतं तक सीमाओं का विस्तार हुआ। गुप्तयुग के साहित्य में विध्याचल के उत्तर कां संपूर्ण 
भूभाग मध्यदेश माना जाता था और यहाँ के निवासी 'मघ्यदेशीय' नाम से प्रसिद्ध थे। भाषा की 
दृष्टि से इस सांस्कृतिक और भौगोलिक भू-विस्तार का बहुत महत्व था। पतंजलि के समय में 
परिनिष्ठित संस्कृत का यही क्षेत्र था। गृप्तयुग की सुवणं संस्कृति में तो इस प्रदेश की संस्कृत भाषा 
सदा के लिए उत्कृष्ट वाङ्मय का मापदंड बन गई। कालिदास और बाण के ग्रंथों में उसका रूप 
१. शतपथ १।४।१।१-१७ 
स होवाच विदेघो माथवः क्वाहं भवानोत्यत एव ते प्राचीनं भुवनमिति होवाच। 
अर्थात्‌ विदेघमाथव ने अग्नि से पुछा--में कहां रहें ? उसने कहा-- (सदानीरा से) पुर्व में तुम्हारा 
भुवन है। 

सुरक्षित है। उसी समय इस प्रदेश में कुछ तो स्थानीय बोलियों के विकास के रूप में और कुछ 
बाहर से आने वाली जातियों के सम्पके से एक नई भाषा उमर कर ऊपर आने लगी, जिससे 
सातवीं शती में दण्डी ने अपभ्रंश नाम दिया। बाण ने भी अपभ्रंश कवि का उल्लेख किया है। 
परन्तु काव्य के क्षेत्र में मध्यदेश की इस जन भाषा का प्रयोग सव से पहले कालिदास के विक्रमो- 
. aster नाटक के कुछ प्रसिद्ध गीतों में मिलता है। महाकवि कालिदास का यह प्रयत्न कुछ वसा ही 
था, जैसे गोस्वामीजी ने अपने समय के बरवा, नहछू, मंगल आदि कई काव्य रूपों को अपना कर 
किया है। आठवीं शती तक आते-आते लोक काव्यों की भाषा के रूप में अपभ्रंश का सिक्का सारे 
` मध्यदेश में पंजाब से मिथिला, बंगाल, नेपाल तक जम गया, जैसा कि सिद्धो के नाम और उनके 


साहित्य से विदित होता है। 
पर्वत 

मध्यदेश की भौगोलिक रचना में पर्वत, नदी और मैदानों का वडा योग है। अथर्ववेद में 
इन तीनों विशेषताओं को क्रमशः उद्वतः (पर्वत), प्रवतः (नदियां) और समम्‌ (मैदान) कहा 
गया है। इस प्रदेश की रचना में हिमालय पर्वत का महत्त्व सव से अधिक है। 

भारतीय कवियों की दृष्टि सें हिमालय देवतात्मा है। किन्तु अर्वाचीन भूगर्भ की दृष्टि से 
उसकी रचना ध्यान देने योग्य है। भूगर्भशास्त्री पृथिवी की आयु के चार युग मानते है-- १. अजन्तुक 
(अस्सी करोड़ वर्ष पूर्व तक), २. पुराजन्तुक (छत्तीस करोड़ वर्ष पूर्व, जव जीवन के ग्रम fare 
. प्रकट हुए), ३. मध्यजन्तुक (चौदह करोड वर्ष पूर्व) और ४. नवीनजन्तुक (चार करोड़ सू पूर्वे, 
जिसमें स्तनपायी जन्तुओ का विकास हुआ) | इस अंतिम युग का पूर्व काल विभाग तृतीयक 
(ao टशियरी) और पिछला तुरीयक (क्वार्टरनरी) कहा जाता है। हिमालय और मानव का 
विकास रुगभग एक ही साथ दस लाख वर्ष पूवं हुआ, ऐसा वैज्ञानिकों का मत है। यह धरती सूर्य 
का टूटा हुआ खंड है। जव इसकी ऊपरी पपड़ी ठंडी पड़ी और जम कर कड़ी हो गई, तव से यहाँ 
काई एवं अमेर जीवों का विकास होने लगा। युगों तक भूकम्प, ज्वालामुखी, वायु एवं जल के 
घक्कों से पृथ्वी परिवर्तित होती रही, तभी भारत की रचना कई वार में पुरी हुई। दक्षिणी पठार 
पहले अस्तित्व में आया। यह पृथिवी के जरठतम भूगर्भ की एक चिप्पड़ थी। इसकी तुलना में 
उत्तरी भारत के मैदान अभी कल के बच्चे हैं। दक्षिणापथ का पठार. गोंडवाना नामक किसी बड़े 
महाद्वीप का अंग था, जिसके विस्तार में दक्षिणी अफ्रीका और आस्ट्रेलिया--दोनों समाए हुए थे। 
गोंडवाना महाद्वीप के पुर्वी और पच्छिमी भागों के बीच में सह्याद्रि की पर्वतमाला उठी हुई थी। 
पूर्वी भाग में सह्याद्रि से निकली हुई नदियाँ पूर्वी समुद्र में मिलती थीं, जैसा आज भी हम देखते हैं। 

: ' गोंडवाना के उत्तर की सीमा विघ्याचळ थी जिसकी एक ऊपर उठी हुई वाही अर्बुद पर्वत 
या आड़ावला के रूप में हम देखते हैं। इसके उत्तर भाग में यूरुप और एशिया का भूखंड महार्णव के 
नीचे छिपा हुआ art वह पाथोषि समुद्र (ato टेथिस) मध्य योरोप से ले कर लघु एशिया एवं 
उत्तरी भारत और बर्मा तक GOT हुआ था। बहुत अरसे वाद पहाड़ों की उखाड़-पछाड़ करने 

वाले भूचाली धक्के शुरू हुए। पाथोधि का जळ पच्छिम की ओर हटा, उसकी तलहटी ऊपर की 
ओर उछली और दोनों किनारे एक दुसरे से सट गए। वरुण के उस महाराज्य का मानो लोप हो 
गया। समुद्र के भीतर की मुलायम धरती उन भूगर्भीय सिलवट्टों से कुचली गई और उसमें सिकुड़नें 
पड़ने से हिमालय और ईरान के पहाड़ सिर ऊँचा करते हुए उठे | इसी हड़कम्प में एशिया को कुछ 
भूमि दक्षिण की ओर लटक गई और पाथोधि समुद्र की तलहटी डाँवाडोल होकर नीचे बैठने छगी। 
उसी धक्के से भारत के दक्षिणी पठार का कुछ भाग टूटा, जिसका संतुलन वनाने के लिए हिमालय 
की गर्भ श्युंखला में que पड गईं । महाहिमवन्त की ऊँची चोटियों और शिमला के इर्द-गिर्द की 
पहाड़ियों में भू-वेत्ताओं ने उनके चिन्हं की पहचान की है। इसी समय हिमालय के दक्षिण की कुछ 
भूमि नीचे धंस गई और वहाँ पानी की झील वन गई। उत्तरी पहाड़ों से आने वाली नदियों ने, 
जिनमें गंगा और उसकी सहायक घाराएं मुख्य हैं, अपने साथ पहाड़ी गंडशैल या ढोको को वहाते 
हुए उन्हें पीस डाला और इस महा घराट के वालू मिट्टी रूपी पिसान से पटी हुई वह झील ही उत्तरी 
भारत का मैदान बन गई। इस प्रकार प्रकुपित पर्वत उस विद्वरूपा मातृभूमि के रूप में स्थिर 
हुए, जिसकी भूरी, काली, लाळ मिट्टी का उल्लेख पृथिवी सूक्त के ऋषि ने किया है (अथव ० 
१२।१।११) । इसी सहञ्न संवत्सरात्मक महायज्ञ से मध्यदेश का यह भुजिष्य पात्र निष्पन्न हुआ, ' 
जिसमें विश्वकर्मा ने सव प्रकार की आहुतियाँ डाली हैं और जो उनके लिए प्रकट हुआ है जिनका 
हृदय मातृमान्‌ है अर्थात्‌ साताः भूमिः पुत्रोहं पृथिव्याः की भावना से पूरित है।' 
मध्यदेश के मानव की भौतिक संस्कृति, रहन-सहन, भाषा, साहित्य, घमं और अर्थ व्यवस्था 
के निर्माण में हिमालय का सविशेष ऋण है। हिमालय पंद्रह सौ मील Sar और लगभग दो सौ 
मील गहरा है। प्राचीन भू-वेत्ताओं ने उसकी रचना की विशेषताओं को स्पष्ट पहचान लिया था। 
हिमालय की तीन लंबी समानान्तर वाहियाँ पूर्वं पश्चिम की ओर फैली हुई हैं। उनके नाम वहि- 
गिरि, उपगिरि और अंतर्गिरि थे (सभापर्व २७।३)। बहिगिरि में शिवालक और तराई-भाभर 
के जंगल हैं। कहा जाता है कि वनस्पति और जन्तुओं की विविधता जैसी शिवालक की दूनों में 
है, वैसी संसार में कहीं और नहीं है। हरिद्वार में हर की पैडी मानों इस सीढ़ी के चढ़ने का पहला 
डंडा है। हरिद्वार से देहरादून तक चढ़ाई चली गई है। उसके बाद उपगिरि नाम की दूसरी श्रृंखला 
है। इसका पालि नाम चुल्लहिमवंत या छोटा हिमालय (so लेसर हिमालय) था। चार हजार 
से आठ-नौ हजार फुट तक ऊंचाई की चोटियाँ इसी में हैं। वस्तुतः हिमालय रूपी भवन का यह 
. सव से सुन्दर प्रांगण है, जिसमें कश्मीर, चम्वा, कांगड़ा, शिमला, गढ़वाल, कुमायूं आदि की मुख्य 
बस्तियाँ Bet हुई हैं। इसके भीतर हिमालय की अंतर्गिरि या eet के ऊंचे पहाड हैं, जिन्हें 
पालि में महाहिमवंत (sto te dew हिमालय) कहा गया है। नंगा पर्वत, बंदरपूंछ (यामुनः 
पर्वत), केदारनाथ, बदरीनाथ, नंदादेवी, घौलागिरि, गुसाईथान, गौरीशंकर आदि' अट्ठारह- 
१. यासन्वैच्छद्वविषा विश्वकर्मान्त्रणंवे रजसि प्रविष्टास्‌। र 
भुजिष्यं पात्रनिहित गुहा यदाविभोंगे अभवन्मातृमद्म्यः।॥ अथर्व १२।१।६०॥ | 

६ दर हिदी साहित्य 
बीस हजार फुट से लेकर उनत्तीस हजार फुट तक की ऊँची चोटियां इसी में हैं जिन पर सदा TH 


जमी रहती है। हिमालय के पूर्व-पच्छिम विस्तार में भी उसके कई भाग पृथक्‌ पहचाने जाते हैं, 
जैसे सब से पुर्व का भाग लोहित्य और ब्रह्मपुत्र की नदी द्रोणियों में सीमित हैं। गुप्त और मध्यकाल 


में लोहित्य भारत की पूर्वी सीमा का प्रतीक वन गया था। इससे परिचम की ओर दूसरा भाग: _ 


भोटान-नेपाल का है, जिसमें गौरीशंकर, धौलागिरि और गुरलामान्धाता के ऊँचे IT हे, जहाँ से 
ताम्रा, अरुणा, कौशिकी, वाग्मती, गण्डकी और सरयू की जलघाराएँ मैदानों की ओर उतरी हैं। 
- इसके अनंतर हिमालय का वह पवित्र क्षेत्र है, जिसके पूर्वी भाग को कैलास-मानसरोवर और पश्चिमी 
भाग को बदरी-केदार कहते हैं। संस्कृत, प्राकृत और हिन्दी वाङ्मय में हिमालय के इस प्रदेश का 
बहुविध वर्णन पाया जाता है और घामिक साधना में प्रेरणा के कितने ही सूत्रों का उद्गम यहीं से 
हुआ है। कैलाश और वदरी-केदार की यात्रा सदा से भारत के धामिक जीवन की सचाई रही है। 
प्रतिवर्ष लाखों व्यक्ति उत्तराखंड की पदयात्रा करते हैं, जिसके फलस्वरूप जन मानस को उत्तराखंड 
के साक्षात्‌ संपक का अनुभव प्राप्त होता है। बौद्ध साहित्य के अनवतप्त AS, वाण के अच्छोद सर 
और गोस्वामी जी के मानसरोवर के स्वच्छ, पवित्र आदर्शो की कल्पना कैलाश से संबंधित मान- 
सरोवर के साथ जुड़ी हुई है। बदरीनाथ की' विशालापुरी के पास गंधमादन पवंत है, जिसकी दो 
चोटियाँ अभी तक नर-नारायण नाम से प्रसिद्ध हैं। वहां गुप्तयुग में भागवत धमं का एक प्रभाव- 
शाली केन्द्र स्थापित था। आज भी वह धामिक आकर्षण बना हुआ है। बदरोनाथ के उत्तर में 
माणा या माणिभद्रपुरी है, जहाँ कुबेर की' राजधानी कही जाती है। “es 
इस क्षेत्र में नदियों के अनेक सुन्दर नामों की पूरी कविता ही पाई जाती है, जैसे वसुगंगा, 
क्षीरगंगा, विष्णुगंगा, अलकनन्दा आदि। दो नदियों के संगम को यहाँ प्रयाग कहते थे ।. इस क्षेत्र 
के पंचप्रयाग प्रसिद्ध हैं। पहले विष्णुप्रयाग में बदरीनाथ की ओर से आई हुईं विष्णुगंगा या सरस्वती 
घौलीगंगा से मिली है। उनकी संयुक्त धारा. अलकनन्दा है। दूसरे नंदप्रयाग में नन्दाकना पर्वत 
की नन्दाकिनी अलकनन्दा में मिलीं है। तीसरे कार्णप्रयाग में पिण्डरगंगा और अलकनन्दा का 
, संगम है। चौथे रुद्रप्रयाग में केदारनाथ का जल लेकर आई हुई मंदाकिनी अलकनन्दा में मिलती है। 
पाँचव देवप्रयाग में गोमुखी और गंगोत्तरी से आने वाली भागीरथी का अलकनन्दा में गर्जन-तर्जन 
के साथ संगम होता है। यहीं से गंगा नाम पड़ता है। कनखल में वह धारा हिमालय से मैदान में 
उतरती है भौर अनेक शाखा-प्रशाखाओं के प्रवाह को लेकर समुद्र में जा मिलती है। इस भाग की 
सबसे बड़ी विशेषता यमुना-गंगा का प्रयाग में संगम है, जिसे तीर्थराज कहते हैं। कालिदास और 
तुलसीदास ने उसका अति उदात्त वर्णेन कियां है। प्रयाग मध्यदेश का मानो केन्द्र है, जहाँ पूर्व- 
पछ्चिम और उत्तर-दक्षिण के स्थल-जल भागों का एक गुच्छा सदा से रहा है। 
हिमालय देश के उत्तर में वष-पर्वत है। भारत के विस्तृत प्रवर्षण क्षेत्र को एशिया के दुसरे 
क्षेत्रो से पृथक्‌ करने वाला भौगोलिक माध्यम हिमालय ही है। देश के भीतर के अन्य Gaal की 
संज्ञा कुल-पर्वत है, जिनमें सात मुख्य हैं। उनमें से महेन्द्र, मलय और सह्य तो दंक्षिणापथ की सीमा 
में चले गए हुँ, विध्य और पारियात्र (राजस्थान की अड़ावला पहाड़ी) ठेठ मध्यदेश की परिचमी 


` 

और दक्षिणी सीमा बनाते हैं, विध्य के दक्षिण में पहले ऋक्ष (सातपुड़ा से लगा कर महादेव पहाड़ियों 
तक aT TAT) और उसके नीचे शुक्तिमान की वाही (खानदेश की पहाड़ियों से लेकर हेदरावाद- 
गोलकुण्डा-पठार तक की श्यृंखछा) उत्तरापथ और दक्षिणापथ के वीच वाले चौड़े महाकान्तार 


, प्रदेश में फेली हुई हैं। 


नदियाँ 


मध्यदेश की जलधाराओं के प्रवाह का नियमन हिमालय और विध्याचळ के पठार करते 
हैं। मध्यदेश के लंवे-चौड़े मैदानों का अंतराल मानों इन्हीं दो सीपियों के संपुट में वंद है। हिमालय 
की नदियों में एक महत्वपूर्ण गुच्छा सिंधु और उसकी पाँच शाखा नदियों का है। faq और सतलज 
मानसरोवर के उत्तरी और पश्चिमी छोर से वही हैं। सिन्धु के उस पार पर्चिम में सुवास्तु (स्वात) 
कुभा (काबुळ), गोमती (गोम), कमु (कुरंम), यव्यावती (झोव) आदि नदी-द्रोणियों में 
भरी हुई कवायली जातियाँ घमं और संस्कृति की दृष्टि से भारत का ही अंग थीं और भाषा की 
दृष्टि से तो वे आये भाषाओं की उपबोलियों का आज तक प्रयोग करती हैं। वस्तुतः उनकी 
भाषा के व्याकरण, शब्दावली और लोकसाहित्य तथा लोकवार्ता में ऐसी सामग्री का भाण्डार है, 
जिसकी तुलना मध्यदेश की सामग्री से करना लाभप्रद होगा। महाभारत में उन्हें गिरि-गह्न र- 
नासी और सिंधुकूलाश्रित लिखा है। पाणिनि ने उनके राजनैतिक तंत्र को ब्रात और पुग की संज्ञा 
देते हुए लिखा है कि वे अपने-अपने ग्रामणी संज्ञक नेता की अधीनता में रहते थे (स एबां ग्रामणीः, 
५।२।७८; पुगाञ्ञ्योऽग्रामणीपूर्वात्‌, ५।३।११२) 

` सिंधु के इस पार और उस पार विस्तृत गंधार जनपद था। उसकी परिचिमी राजधानी 

पुष्कलावती और पूर्वी तक्षशिला थी। वह पंचनद और मध्यदेश की रक्षा का नाका और संस्कृति 
का देहली द्वार था। भारतीय इतिहास से सिद्ध होता है कि भारत की रक्षा के फाटक का वह 
व्योंडा जिस युग में दृढ़ रहा, उस युग में मध्यदेश की जनता भी सकुशल रही | गुप्तयुग, मुगलयुग 
और अंग्रेज़ी युग में यही स्थिति थी । पहले दो युगों में भारत की सीमा बल्ख और गजनी तक मानी 
जाती थी। मध्यकालीन हिन्दी साहित्य में जायसी ने हेम सेत गौर गाजना (पद्मावत ४२६, ९; 
४९८, ८) इस सूत्र में गजनी से गौड़ बंगाले तक भारत की सीमा कही है। पक पर 

पंजाव की पाँच नदियों के व्यापक क्षेत्र में फैले हुए जनपदों में मूलतः वही संस्कृति भरी 
हुई है, जो अंतवंद में है। पंजाबी और त्रिगर्त की भाषाएँ आर्य परिवार की हैं। उनकी सामग्री . 
हिन्दी क्षेत्र के साथ घनिष्ठ संबंध रखती है। कुरुक्षेत्र at मध्यदेश का अंतरंग आरंभ ही हो 
जाता है। यह उदीच्य और प्राच्य के बीच का संघिस्थळ था। सरस्वती और दृषद्वती नदियों की 
सांस्कृतिक और भाषा संबंधी सामग्री अंबाला से बीकानेर के कोलायत प्रदेश तक फैली हुई है। 
उसकी वारीक छानबीन और संग्रह मध्यदेशीय संस्कृति की व्याख्या के लिए आवश्यक cil 

महाभारत में नदियों को विश्वमाता कहा गया है। जिस प्रकार पवत की चट्टानों को पीस 
कर नदियों ने समतल उर्वरा भूमि का निर्माण किया है, उस दृष्टि से इस काव्यमय कल्पना में बहुत | 

८ : _ हिदी साहित्य | 
गं कौशिकी | से आने वाली मुख्य 
कुछ संचाई भी है। गंगा और यमुना, सरयू और at (कोसी) हिमालय आनेव 
घाराऐ हैं। इनके पर्वतीय TAIT क्षेत्र भौतिक और सांस्कृतिक ale से हिन्दी क्षेत्र के साथ मिले 
` हुए हैं। गंगा की धमनी के साथ जुड़ी हुई अनेक छोटी नदियाँ हैं। 'पंचतंत्र' में उल्लेख है कि गंगा 
पाँच सौ नदियों को लेकर समुद्र में मिलती है। र 
वेदश्रति (विसूई नदी, जिसे राम ने वनवास यात्रा में तमसा और गोमती के वीच में पार किया 


था), स्यन्दिका, तमसा, अजिरवती ' (राप्ती )--ये नाम साहित्य से संबंधित होने के कारण ध्यान 
देने योग्य हैं। नदियों की दृष्टि से गंगा और हिमालय के वीच की असम तक फैली हुई लंबी पट्टी में 
मानों कोई सहस्रबार झरना अनंत काल से बह रहा है और भूमि की क्षेत्र शक्ति को उर्वर वना रहा 
है। इन्हीं नदी-द्रोणियों.में अनेक उपवोलियाँ अब तक सुरक्षित हैं। मध्यदेश के निवासी इनके 
तटवर्ती मार्गों से बढ़ते हुए हिमालय की गर्भे श्रृंखला तक सम्पर्क बनाए रहते थे। इसका अच्छा 
उदाहरण नेपाल के पुर्वी भाग में अरुणा और ताम्रा नदियों का संगम है, जिनकी धारायें हिमालय की 
geet के उस पार से आती हैं और उन्होंने अपने लिए जो मार्ग काटा है, उसकी गहराई संसार 
की सभी नदी-द्रोणियों में अधिक है। उस संगम के क्षेत्र में विष्णु का बड़ा तीर्थ वनाया गया, जिसे 
कोकाक्षेत्र और,वराह क्षेत्र कहते थे । 

नदियों की दृष्टि से विष्य और पारियात्र के जलस्रोत भी ध्यान देने योग्य हैं । विध्य कौ 
मेकला पहाड़ी से निकल कर शोण पूर्व की ओर और नमंदा पश्चिम की ओर वहू, जाती है और 
दोनों मिल कर मानों मध्यदेश के दक्षिण भाग का प्रोक्षण करती हैं। इनके बीच में मध्य भारत 
की दशाणं (धसान), तमसा (टोंस), शुक्तिमती (केन), वेत्रवती (बेतवा); पुष्पवती (पहुज ) 
नदियाँ हैं। पारियात्र विध्य के परिचिमी छोर से उठ कर उत्तर की ओर फैली हुई पहाड़ियों की 
लंबी श्रृंखला है। इसकी गोद भी नदियों से भरी है। इनमें पर्णाशा (बनास) और चर्मणवती 
(चम्वळ) मुख्य हैं। चर्मणवती की शाखा पार्वती है। वेत्रवती का उद्गम भी कुछ पुराण पारियात्र 
की गोद में ही मानते हैं, पर वस्तुतः बह्‌ विध्य के ढलान का जळ ले कर वही है। - 


जनपद 


भारतीय इतिहास में जनपदों का महत्वपूर्ण स्थान है। जनपद स्थानीय संस्कृति की 
इकाई थे। भाषा या बोलियों की दृष्टि से उनका महत्व सवसे अधिक था और अधिकांश में उनकी 
वह विशेषता अभी तक सुरक्षित रही है। शूरसेन या ब्रज प्रदेश की ब्रज भाषा और कोसल जनपद 
या अवध की अवघी भाषा इसके उदाहरण हैं। इसी प्रकार Sle, बेतवा और नर्मदा के बीच फैले 
हुए चेदि जनपद की बुंदेछखण्डी भाषा अपनी प्रादेशिक विशेषताओं के साथ हिन्दी की बोलियों में 
महत्त्वपूर्ण है। रीवाँ की बघेली, दक्षिण कोसल की छत्तीसगढ़ी, काशी की भोजपुरी जनपदों की 
प्राचीन सांस्कृतिक परम्पराओं को लिए हुए अभी तक शक्तिशाली वनी हुई हैं और उनकी समृद्धि 
संथा हिंन्दी के हित का कारण है। यह स्मरण रखने की वात है कि लगभग एक सह्न वर्षों तक 


(१५ सौ वि० Jo से ५ सौ वि० Go) भारतीय इतिहास का राजनैतिक गठन जनपदीय पद्धति पर : 

था। महाभारत और पाणिनि की अष्टाध्यायी में जनपदों के राजनैतिक संविधान की सामग्री पाई 
जाती-है। यूनान के इतिहास में जो स्थान वहां के पुर राज्यों का था, वही स्थान भारेत में जनपदों र 
का था। विज्ञान, साहित्य, धर्म और दर्शन की पराकाष्ठा जनपद युग में हो देखी गई। यास्क के 
निरुक्त, शाकटायन के व्याकरण, पाणिनि की अष्टाध्यायी, वैदिक परिषदों के प्रातिशाख्य ग्रंथ, . 
शिक्षा और छंद संबंधी ऊहापोह--यह सव जनपदों के बौद्धिक समुत्थान का ही फल था | उपनिषदों 
में कुर-पंचाल के विद्वानों की परिषद्‌ का उल्लेख है। मद्र, विदेह, काशी, कोसळ और कुरु-पंचाल-- 
इन सव का वौद्धिक स्तर पर्याप्त ऊंचाई पर था, ऐसां उपनिषदों से ज्ञात होता है। कम्बोज या 
मध्य एशिया से ले कर गंधार और बाह्वौक प्रदेश में एवं मध्य देश के विविध क्षेत्रों में जनपद राज्यों 
का पूरा सिलसिला छाया हुआ था। कोई भी जातीय भूमि जनपदीय संगठन से विरहित नहीं थी । 
कुछ जनपद राजाधीन थे और कुछ गणाधीन । जनपद की गुप्ति या सैनिक रक्षा के भी विशेष 
प्रबंध थे। प्रत्येक जनपद में पुर या राजधानी उसका केन्द्र होता था और शेष भाग के ग्रामों का 
समूह राष्ट्र कहलाता था। जनपद का जातीय जीवन प्रायः संतुलित रहता था । किन्तु राजनैतिक 
तनाव के कारण उनकी सीमाएँ घटती-बढ़ती रहती थीं । यूनान के पुर राज्यों की ऐसी ही स्थिति थी। 
एयेन्स और स्पार्टा के साम्राज्यवादियों ने छोटे पुर राज्यों को हडप लिया। मारत में यह कशमकश 
लम्बी चलो और अंत में मगध के उठते हुए साम्राज्यवाद ने अनेक जनपदों के राजनैतिक स्वातंत्र्य 
का अंत कर डाला | जनपदों के उत्थान और पतन की कहानी अत्यन्त रोचक | | परंतु हमारे लिए हि 
यहाँ इतना ही उपादेय है कि मध्यदेश का सांस्कृतिक इतिहास जनपदों की जातीय भूमियों के 
इतिहास' का ही समन्वित रूप है। 

जनपदों की दृष्टि से पुराणों में देश को मोटे तौर पर निम्नलिखित सात भागों में वाँटा 
गया था--उदीच्य, मध्यदेश, प्राच्य, दक्षिण, अपरान्त, विघ्यपृष्ठ और पर्वतीय प्रदेश । भीष्मपर्वे 
की सूची में छोटे बड़े जनपदों के लगभग २२५ नाम हैं। इनमें बड़े क्षेत्र महाजनपद कहलाते थे। 
सिध के उस पार चार बड़े जनपद थे, जो मध्य एशिया और मध्यदेश के बीच में व्यापारिक और 
सांस्कृतिक आदान-प्रदान में प्रमुख भाग लेते थे। सिंधु नद के पूवं में पूवं गंधार और परिचिम में 
अपर गंधार--दोनों एक ही प्रदेश के दो भाग थे। उसके उत्तर में कपिश का प्रदेश था। पुनः 
परिचिम के कोने में वक्षुनद के दक्षिण वाह्लीक और पूर्वी कोने में वक्षु के उत्तर कम्बोज जनपद 
था। कम्बोज के उत्तम घोड़ों का उल्लेख साहित्य में बहुत वार आया है। पंचनद प्रदेश में मद्र 
और केकय दो वड़े जनपद थे। मद्र की राजधानी शाकल या स्यालकोट थी, जो उत्तर पथ नामक 
व्यापारिक मार्ग (मध्यकालीन राह-ए-आजम और अंग्रेजी ग्रेन्डटून्क रोड) पर अत्यन्त महत्त्वपूर्ण 
पड़ाव या मंडी थी । बाहुलीक के यूनानी राजाओं ने शाकल को ही केन्द्र बना कर भारतीय संस्कृति 


को यूनानी प्रभाव से प्रभावित किया था केकय का स्थान सैन्धव प्रदेश या खिउड़ा की पहाड़ियों. 
* में था, जहां से आने वाला सेंधा नमक घरेलू व्यापार की वस्तु थी और जहाँ का कटाक्षराज तीर्थं 
५ पंजाव और उत्तर प्रदेश में भी प्रसिद्ध रहा है। पंजाब के पूर्व में त्रिगतं नामक पहाड़ी जनपद _ 

चनाव, व्यास और सतलज- इन तीन नदियों का उपरला क्षेत्र था, जिससे उसका वह नाम पड़ा। 


R 

भारतीय संस्कृति 
अट्ठारहवीं शतियों में यहाँ 
भक्ति शाखा को समझने के 
कांगड़ा या हिमाचल शैली के उत्कृष्ट चित्रों की संख्या सहस्रो में है और भागवत 
ही अच्छी प्रतियाँ उपलब्ध हैं, जिनके 


आशा है। ; 
पंजाब के दक्षिण-पूर्वी भाग में कुरुक्षेत्र और कुरु-जांगल (हाँसी-हिसार-सिरसा प्रदेश ) का 


प्रदेश था। भौगोलिक दृष्टि से यह कुरु जनपद का ही अंतरंग भाग था, जो सरस्वती और दृषद्वती 
के काँठे में बसा हुआ था। वास्तविक कुरु राष्ट्र यमुना-गंगा के वीच की भूमि थी। इसकी पुरानी 
राजधानी हस्तिनापुर थी। पीछे नई राजधानी इन्द्रप्रस्थ के रूप में यमुना तट पर वसाई गई। 
कुर राष्ट्र या जनपद वैदिक युग से ही अपनी भौगोलिक स्थिति के कारण महत्त्वपूर्ण हो गया था। 
भरत नामक जन ने इसी प्रदेश में वद्धमूल हो कर राज्य स्थापित किया था, अतः इस प्रदेश का एक 
नाम प्राच्य भरत भी हुआ। ब्राह्मण और उपनिषदों के युग में कुर जनपद के विद्वानों की परिषद्‌ 
सबसे विशिष्ट थी, जिसके साथ पंचाल के वैदिक विद्वान भी सहयोग देते थे। “मनु ने कुरुक्षेत्र को 
ब्रह्मधि देश माना है और उपनिषद्‌ युग की संस्कृति में इसका जो सर्वोत्कृष्ट स्थान था, उसके विषय 
` में लिखा है कि कुरूपंचाल के ऊँचे शिष्टाचार को अन्य सब जनपदों के मनुष्य अपने लिए आदश 
मानते थे।' कुरु जनपद की कौरवी वोली वर्तमान खड़ी बोली का मूल है। इसके व्याकरण की 
शक्ति और शब्दावली की समृद्धि एवं अन्य आगन्तुक शब्दों को पचा लेने की क्षमता ने राष्ट्र को 
एक ऐसी भांषा शैली प्रदान की है, जिसके गद्य और पद्य में भावों के प्रकाशन की अपूर्वे शक्ति छिपी 
हुई है। उसकी क्रमिक अभिव्यक्ति से ज्ञात होता है मानों कुर ' जनपद की प्राचीन वैदिक युग 
की सांस्कृतिक क्षमता ही इस भाषां में उतर आई हो और राष्ट्र के लिए भाषा संबंधी आवश्यकता 
के सम्पूर्ण बीज इसमें विद्यमान हों। कुरु जनपद के महाकटाह में ही मानों भारतीय संस्कृति के 
साथ तुकं-अफ़गान और मुगों की संस्कृतियों का खुळा संमिश्रण होता रहा। भाषा के निर्माण पर 
उसका संव से अधिक प्रभाव पड़ा। उसी का फंल वर्तमान हिन्दी भाषा है। इस वात की आव- 
इयकता है कि कुरु जनपद की बोलियों के सब रूपों का बृहत्‌ कोश बनाया जाय। उससे हिन्दी के 
लिए शत सहस्र विशिष्ट शब्दों का लाभ मिल सकेगा। 

मध्यदेश में जहाँ तक गंगा-यमुना का कांठा है, उसमें पंचाल, शूरसेन, कोसल, काशी और 
वत्स--इन जनपद भूमियों ने इतिहास में महत्त्वपूर्ण भाग लिया है। इनकी बोलियों की समृद्धि 


fet साहित्य . 
ति और कला की प्राचीन परम्परा यहां बहुत वर्षों तक सुरक्षित रही.। सत्रहवीं- 


लिए उतनी ही महत्त्वपूर्ण है, जितने कि कृष्ण संबंधी मधुर काव्य। 
गगवत की तो कितंनी 


` ` भी अत्यधिक है। ब्रज और अवधी के वाङ्मय तो राष्ट्रीय घरातल पर प्रतिष्ठित रह चुके हैं। 


उनके उत्कृष्ट ग्रंथों की गणना fares साहित्य में की जाती है। 
-१, एतद्देशप्रसुतस्य सकाशादग्रजन्मनः। 
स्वं स्व चरित्र सिक्षरन्पृथिव्यां सर्वसानवाः॥ ` 'मनुस्मृति २।२०॥ 

भुवनकोशों के अनुसार मगध और अंग जनपद भी मध्यदेश में गिने जाते थे । इसका अर्थ 
यह हुआ कि जिस समय यह सूची वनी, उस समय विहार में गंगा के उत्तर और दक्षिण का सव प्रदेश 
सांस्कृतिक और राजनैतिक दृष्टि से गंगा-यमुना के प्रदेश की भौगोलिक इकाई के साथ घनिष्ठ 
'ंवंघ में जुड़ गया था। आज भी हिन्दी की पूर्वी बोलियों की दृष्टि से मध्यदेश का यह वितान 
यथार्थ है। मगघ में जरासन्ध ने सर्वप्रथम निषाद जातियों के सम्राट्‌ के रूप में एक आये सन्निवेश 
की राजगृह में स्थापना की थी, कितु वह कुरु जनपद के राजनैतिक तंत्र के साथ अपने आपको न 
जोड़ सका और संघर्ष में नष्ट हो गया। मगध के जंगल और पहाड़ी इलाके सदा से ही निषाद 
जातियों से भरे हुए थे, जैसे वे आज भी हैं। उनको अपने मीतर समेटते हुए आर्य संस्कृति आगे बढ़ी 
और उसका चिन्ह वर्धमान (आधुनिक वर्दवान) के भौगोलिक नाम में अव तक अवशिष्ट है। 
गंगा के दक्षिणी मोड़ के इस पार अंग और उस पार वंग जनपद था। वंग का पुराना नाम पुण्डवर्धन 
भी था। इसकी राजवानी महास्थान मौये युग से गुप्तयुग तक संस्कृति का वडा केन्द्र रही। gg 
के देक्षिण उससे मिले हुए मलद जनपद का नाम ही संभवतः वर्तमान मालदा में पाया जाता है। 
वर्धमान के दक्षिण प्राचीन सुहम जनपद था | यह नाम संभवतः संस्कृत सुक्ष्म का प्राकृत रूप है, जो 
उसके छोटे भौगोलिक विस्तार कां सूचक है। इसकी राजधानी ताम्रलिप्ति समुद्र के किनारे थी। 
यह्‌ अनेक शताव्दियों तक द्वीपान्तर की यात्रा के लिए पूर्वी तट का महत्त्वपूर्ण जलपत्तन वना रहा। 
गंगा सागर के संगम का भाग समुद्रगुप्त की प्रयाग प्रशस्तिः का समतट प्रदेश था। पूर्वी छोर पर 
जहाँ ब्रह्मपुत्र और गंगा की नदीमुखी जलधाराएँ समुद्र से मिलती हैं, वहाँ पश्चिम में वारिष (आघु- 
निक वारिसाळ) और पूर्व में सूरमस का जनपद (असम की सुरमा नदी की दून और पर्वत घाटी) 
था। ब्रह्मपुत्र की गोद में आयं सन्निवेश के विस्तार का यह अंतिम भौगोलिक क्षेत्र था, जो जनपद 
सूची में प्राप्त है। इस समस्त क्षेत्र में आय॑ भाषाओं की एक पपड़ी निषाद भाषाओं के ऊपर जम 
गई। ब्रह्मपुत्र और उसकी शाखा लोहित्य का पहाड़ी घाटा या जोता किसी समय प्राग्ज्योतिक 
कहलाता था, जिसका विगड़ा हुआ संस्कृत रूप प्राग्योतिष नाम से प्रसिद्ध हुआ। उधर घुर पश्‍चिम 
में सिन्धु के तट पर भी एक ऐसा ही पहाड़ी जोता उत्तरज्योतिक नाम से प्रसिद्ध था। इस प्रकार 
उत्तरापथ के जनपदों की स्फुट श्रृंखला पहचानी जा सकती है। यह स्पष्ट है कि विध्यपृष्ठ के ` 
विस्तृत भौगोलिक क्षेत्र का मध्यदेश से घनिष्ठ संबंध रहा है। पृथक्‌ भूमियों की दृष्टि से उसके 
तीन भाग थे--पश्चिम में अवन्ति (मालवा), मध्य में चेदि (ओंकार मान्धाता से जबलपुर तक 
का प्रदेश) और पूवं में दक्षिण कोसळ (छत्तीसगढ़) । बोलियों की दृष्टि से ये तीनों हिन्दी के ही 
अभिन्न अंग हैं।.ुन्देली, मालवी और छत्तीसगढ़ी तक हिन्दी का अखंड विस्तार है। उत्तर कोसल 
* और दक्षिण कोसल के बीच में सदा से एक महत्त्वपूर्ण यात्रापथ चलता था, जो आज तक नर्मदा 
और शोण के उपरले क्षेत्र मै जबलपुर, सटना, भरहुत होता हुआ प्रयाग कोशाम्बी से आ मिळता 
है। इंसी के मध्य में पूर्व की ओर करुष (बघेलखंड) जनपद था। उसी.पट्टी में पछाँह की ओर 
दशाण (सेल्सा-धसान) के छोटे जनपद थे। इन्हीं दोनों स्थानों पर यातायात की चालू घमनियों 
का विचार करते हुए शुंग युग में भरहुत और सांची के दो बड़े स्तूपों का निर्माण हुआ। साँची मथुरा 


= 

` हिंदी साहित्य 
अवन्ति के मार्ग उत्तर कोसळ से दक्षिण कोसल के मागे पर था। इन दोनों स्तूपो 
| ; नात प्राचीन धर्म और विश्वासों की रामायण और महाभारत की 
संहिताऐ जैसी हैं। उन पर अंकित दृश्यों में बौद्ध घर्म और लोकधर्म का, जिसमें नाग-यक्ष और 
छटमैये देवी-देवताओं की मान्यता मुख्य थी, समन्वय पाया जाता है। 
* पश्चिम के जनपदों में, जो मुख्यतः गुजराती भाषां का क्षेत्र है, ये नाम आते हैं-- 
भृगुकच्छ (भडोच), कच्छ-माहेय (मही नदी का कांठा), सुराष्ट्र (काठियावाड़) ; 
सारस्वत (पाटन के पास सरस्वती का काँठा), आनत॑ (उत्तरी गुजरात) । कुछ लेखक अर्वुद 
(आवू-सिरोही) का इलाका भी इसी में जोड़ते थे। , 


.१२ 


. भौगोलिक पथ 


जनपदों के इस फैले हुए संस्थान को परस्पर मिलाने वाले अनेक मागं थे, जिन्हें अथर्ववेद 
के सूक्त में जनायन पंथ कहा गया है। उन्हीं के द्वारा मातृभूमि के वहुधा जन अपनी बोलियों और 
धमां को रखते हुए परस्पर सम्पर्क में आते थे । मध्यदेश के भीतर और उसको घेरने वारे भौगोलिक 


` मंडल की पथ पद्धति का स्पष्ट परिचय प्राचीन तीर्थे यात्राओं के रूप में संस्कृत साहित्य में उपनिवद्ध 


हुआ है। मध्यकालीन हिन्दी साहित्य के लेखकों ने भी उन्हें अपनाया था, जैसे बीसलदेव रासो' में 
उड़ीसा से राजस्थान तक के मार्ग का और जायसी की 'पद्मावत' में इससे विपरीत दिशा में चित्तौड़ 
से उत्कल के समुद्र तट तक के मार्ग का उल्लेख है। अधिकांश में प्राचीन पथ ही आज तक चालू 
रहे हैं और रेलों ने भी उन्हें अपनाया है। तीर्थयात्रा के मार्ग और व्यापारिक सार्थवाहों के 
यातायात के मार्ग बहुत कर के एक ही थे। मध्यदेश का सबसे महत्वपूर्ण मार्ग, जिसका उल्लेख 
ऊपर हो चुका.हे, उत्तर पथ नाम से प्रसिद्ध था। उसके एक छोर पर ताम्रलिप्ति थी। यह मार्ग 
चम्पा, पाटलिपुत्र, वाराणसी, कोशाम्बी, मथुरा को. मिलाता हुआ शाकल, तक्षशिला, पुष्कलावती, 


` कपिशा और अंत में बाह्लीक से जा मिलता था। वहीं से पूर्व से चीन के कौशेय पथ उसके साथ 


जुड़ते थे। यों इस मागे का अंतर्राष्ट्रीय क्षेत्र और महत्त्व था। इस व्यापारिक धमनी से निकलने 
वाली शाखाएँ अनेक थीं। मध्यदेश की दृष्टि से तीन मार्गों का उल्लेख आरण्यकपूरव के पुळस्त्य 
तीर्थ यात्रा प्रकरण (अध्या० ८०-८३) से सूचित होता है। एक मार्ग कुरुक्षेत्र से उठ कर हिमालय 


की तलहटी को छता हुआ गंगा के उत्तर-उत्तर कोसल से लोहित्य तक चला गया था। यह बहुत 


- पुराना रास्ता था। कृष्ण, भीम और अजुँन के साथ इसी मार्ग से राजगृह गए थे। कालिदास के 


रघु दिग्विजय वर्णन में हिमालय से लोहित्य तक का टुकड़ा यही मार्ग है।. दूसरा मार्गे चम्पा- 


* भागलपुर के पास गंगा के दक्षिणी मोड़ का अनुकरण करते हुए एक ओर राजगृह को गंगासागर संगम 


के साथ और दूसरी ओर शोण की घाटी में होकर दक्षिण कोसल से मिलाता था। नर्मदा के उपरले 


भाग में इसी पथ से निकलता हुआ एक तार चेदि जनपद में होता हुआ परिचिम में विदर्भ तक चला - 


जाता था। मध्यदेश से उड़ीसा को मिलाने वाला एक पथ रतनपुर-बिलासपुर से पुवे की ओर 
महानदी. के किनारे-किनारे कलिंग.में जा निकलता था। इसकी अन्तिम कडी को महाभारत में 


|] डं | 

भौगोलिक और सानववेज्ञानिक पृष्ठभूमि १३ 


कलिंगराष्ट्रद्वारेष्‌ (आदिपवं २०७।१०) और जायसी ने 'मांझ रतनपुर सौंह दुआरा' (१३८-७) 
कहा है। द्वार पहाड़ी दरों के लिए पारिभाषिक शब्द था। इस प्रकार के वहुत से द्वार सिक्किम: 

भूटान से नेपाल को और असम से तिब्बत की ओर जाते हैं। आज भी उनकी वही संज्ञा हैं। इस 
प्रकार मगध से कलिंग और मगध से मेकल हो कर कोसल और विदर्भ के दुमुँही रास्तों का स्पष्ट 
उल्लेख प्राचीन साहित्य में था। स्पष्ट ही ये भू-सन्निवेश के मागं थे, जिन पर चढ़ते हुए यात्रा के 
पड़ाव की भाँति अनेक तीर्थो का निर्माण किया गया था ।' मध्यदेश के दक्षिणी अंचल में एक छोटा 
> मार्ग कालंजर-चित्रकूट से श्यृंगवेरपुर होता हुआ प्रयाग और प्रतिष्ठान (झूँसी) को मिलाता था। 
एक ओर वह काशी से और दूसरी ओर श्रावस्ती से मिला हुआ था। प्राचीन साहित्य में इन मार्गो 
पर यात्रा करते हुए सार्थवाहों के उल्लेख प्रायः मिलते हैं। मध्यदेश के पश्चिमी छोर पर मथुरा 
और उज्जैनी को मिलाने वाले पथ का उल्लेख ऊपर हो चुका है। यह ओंकारमान्धाता के घाट पर 
नर्मदा पार करता था। 


जलवायु 


मध्यदेश के काव्य साहित्य में यहाँ की छः ऋतुओं के परिवर्तनशील चक्र का और उनके 
अनन्त सौन्दय का बहुत वर्णन पाया जाता है। एक वर्ष की अवधि में षट्‌ऋतु और बारह महीनों की 
विशेषताओं के चमत्कारपूणं वर्णन की पद्धति ही चल पड़ी थी । इनमें भी वसंत और वर्षा के वर्णन 
तो न केवल प्राकृतिक सौन्दर्यं की दृष्टि से बल्कि मनोभावों की विचित्रता की दृष्टि से भी अत्यन्त 
रोचक हैं। वसंत की सुकुमार वायु को दक्षिणानिल या मलयानिल कहा गया है। शिशिर के अंत - 
में फागुन की फगुनहटा वायु जब अपनी सरदी उंड़ेल चुकती है, तो वसंत की दक्खिनी वायु का सुख | 
आरंभ होता है। शिशिर-वसंत काल की हवाओं को पणंशुष्‌, पणंमुच्‌ और पर्णरह ये क्रमिके 
नाम दिये गये हैं। उसके बाद क्रमशः गर्मी भरने लगती है। जेठ के महीने में जो प्रचंड छू चलती 
है और जिसकी लपटों से चिडिया-चील तक भुन कर गिर पड़ती हैं, उसे हिन्दी में एक विशेष नाम 
हउँहरा दिया गया है। गर्मी के वाद मध्यदेश के तपे हुए मैदान वर्षा ऋतु की मूसलाधार वृष्टि से 
लहलहा उठते हैं। इस समय का वर्णन साहित्यिको की पैनी दृष्टि का अनोखा विषय है। ऋग्वेद 
के पर्जन्य सूक्त में इसका जैसा उदात्त वर्णन है वह भारतीय साहित्य में अपूर्व है (५1८३॥१-१०) | . 
. वर्षा के मेघों की संज्ञा पर्जन्य थी। पर्जन्य मेघों को लाने वाली वायु मातरिशवा कहलाती थी । 
उसके उम्र प्रहारी स्वरूप के कारण उसे प्रभंजन भी कहा गया है।' मेघ दो प्रकार के होते --एक 
१. इनके भौगोलिक वर्णन के लिए देखिए-- , 
श्री वासुदेवशरण अग्रवाल, भारत की मौलिक एकता, To ९५-१००। 
२. प्रमाथिनं बलवन्तं प्रहारिणं प्रभंजनं मातरिश्वानमुग्रस्‌। ; 
युद्धे सहिष्ये हिमवानिवाचलो घनंजय कुदममृष्यमाणम्‌ ॥ 
॥ कर्णपर्व ४२२१ ॥ 

१४ - हिंदी साहित्य 

वातबलाहक और दूसरे वर्षवलाहक | वृष्टि मेघों को ही पुष्करावतक कहते थे। जो वायु वर्षा 

के मेघों को लाती है, उसे राजस्थानी लोक गीतों में सूर्या कहा गया है और बुंदेली में सुअरी। 
` दोनों की व्युत्पत्ति संस्कृत शूकरी से स्पष्ट है। वर्षा ऋतु की व्यापक वायु तो पुरोवात या पुरवइया 

है, जो मध्यदेश के समस्त प्रवर्षण क्षेत्र में भर जाती है। अवधी की एक उक्ति में कहा है--भुइयाँ- 
` लोट चले पुरवाई, तव जानो बरखा ऋतु आई। ग्रीष्म के अंत और वर्षा के आरंभ में इस प्रकार 
भूमि का स्पर्श कर के धूळ उड़ाती हुई वायु प्रतिवर्ष देखने में आती है। इस प्रकार की आंधी वरसात 
का उपक्रम है। उसे वैदिक भाषा में सार्थक नाम मातरिश्वा दिया गया है, क्योंकि यह द्युलोक और 
पृथ्वी के विशाळ अंतराल अंतरिक्ष में फैल जाती है। अथवंवेद में इसे ही धूल उड़ाने और पेड़ 
गिराने वाली कहा है।' यही लोक का झंझावात है, जिसके मार्ग में विजली कड़कती चलती है। 
इन हवाओं का वनस्पति जीवन से घनिष्ठ संबंध है। सावन-भादों की पुरवइया ठीक है, पर वही 
यदि चेत में चले तो महुए के लिए अच्छी है पर उससे आम लसिया जाता है और वौर नष्ट हो 
जाता है। 

वर्षा के बाद शरत्‌ की सुहावनी ऋतु आती है। उस समय टकटक तारों से भरी हुई रात्रि 

` अथंवा शुक्ल पक्ष के चन्द्रमा की ज्योत्स्ना का कवियों ने उमँग कर वर्णन किया है। कातिक से 
फागुन तक दखिनहा वायु बहती रहती है जो न वहुत गर्म और न बहुत ठंडी होती है। जाडे में होने 
* वाली वृष्टि भी मध्यदेश की अपनी विशेषता है। उसके बाद माह में जो वर्फीली हवा चलती है 
उसे जायसी ने झोला.कहा है (बिरह पवन होइ मारे झोला, पद्मावत ३५१।६) । इसी का नाम 
डाफर भी है। मध्यदेश के तापमान या वृद्धि और अनुकूलन का क्रम ही षट्‌ ऋतुएँ हैं। इसमें 
हवाओं के साथ हिमालय का भी बड़ा योग है। वृष्टि के जल का नदियों के लिए संचय कर लता 
है। यह सुन्दर विधान मध्यदेश की जलवायु में शीत और उष्ण का तारतम्य उत्पन्न करता है। 
भारतीय मानव के मनोभावों से ऋतु परिवतंन के घनिष्ठ संबंध का वर्णन काव्यो में संयोग और 
विप्रल॑म श्रृंगारों के रूप में प्रायः मिलता है। इनमें जलवायु के प्राकृतिक परिवर्तन उद्दीपन वन कर 
योग देते हैं। प्रकृति वर्णन संस्कृत और हिन्दी काव्य साहित्य की महती विशेषता है। उसके विना 
` भारतीय काव्य की कल्पना हो ही नहीं सकती। $ 


- वृक्ष-वनस्पति 


च मानव और उसके साहित्य का वन सम्पत्ति से घनिष्ठ संबंध है। विशेषतः भारतीय 
m o का आदश पुनः पुनः अरण्य संस्कृति का स्मरण दिलाता है। सौभाग्य से मध्यदेश 
के चारों ओर वनों का मण्डल सा घिरा हुआ है। मानसोल्लास में भारत में आठ बड़े वन कहे गये 


‘ १. यस्यां वातो मातरिदवेयते रजांसि 
` कुण्वंइच्यावयंइच वृक्षान्‌। _ क 
वातस्य प्रवामुपवामनु वात्येचि: ॥अथवं १२।१।५१॥ 

— १. प्राच्य वन, २. पूर्व बंग से असम प्रदेश के श्रीक्षेत्र तक आंगिरेय वन, ३. रीवाँ से दक्षिण 
कोसल तक चेदि कारुषक वन, ४. विध्य के पच्छिमी पठार से कलिंग तक कालिंग वन, ५. पंजाव में 
त्रिग्त कांगड़ा आदि का पंचनद वन, ६. आंध्र में श्रीक्ञैल से मलयाद्रि तक दशार्णव वन, ७. काठि- 
यावाड में सौराष्ट्र वन, ८. कोंकण में अपरान्त वन। इनमें से पहले पाँच मध्यदेश को प्रभावित 
करते हुँ। मध्यदेश की अधिकांश नदियों के स्रोत उनमें होकर वहे हैं। उनमें जो वृक्ष-वनस्पति, 
पुष्प और ओषधि, पशु और पक्षी आदि की मूल्यवान सामग्री है, उस पर मध्यदेशीय व्यक्ति निर्भर 


- , रहते हैं। इनमें भी विशेषतः विघ्य और हिमालय के जंगलों का साहित्य में बहुत वर्णन आता है। 


वेत्रवती से लेकर नर्मदा के स्रोत तक विस्तृत वन की संज्ञा विघ्याटवी थी, जिसका विशद वर्णन 
वाल्मीकि और वाण ने किया है। उसे ही कुछ और विस्तार से दण्डकारण्य कहते थे। इसी प्रदेश 
में किसी समय अष्टादश आटविक राज्यों की गणना की जाती थी। पश्चिम से पूर्व और उत्तर से - 
दक्षिण जाने वाले सब मार्ग विघ्य वन और दण्डकारण्य को पार करते थे। बड़े वनों के अतिरिक्त 
मध्यदेश के भीतर भी जहाँ-तहाँ जंगल छितरे हुए थे, जैसे नैमिषारण्य, जहाँ अति प्राचीन युग से 
गोमती के प्रदेश में साल का जंगल फैला हुआ था | हिमालय के वड़े वन के लिए साहित्य में कजलीः 
वन नाम चल गया था। i 9 
हिमालय के जंगल उसकी दो वाहियों में फैले हुए हैं। एक तराई-भाभर के जंगल, जिनमें 
नाना प्रकार की घासे क्षुप, ओषधि, रूखड़ी और कन्दमू प्रतिवर्ष जन्म लेते हैं। इन्हीं में दूध-. 
कनेला या दूधीला (अं० डन्डीलियन), काखड़ी या कमलिया (so एनीमोन), हिसरा या हिसोरा ` 
(अं० रेस्पवरी), जिसके जोगिया फूल अति सुन्दर होते हैं, चिमोल (अं० रोडोडेंडून, गुलाबी 
रंग का वड़ा फूल), नवागा (अं० Set), तिमासी (अं० वायलेट), सुरमाल (जाति पुष्प), 
भूईला (अं० स्ट्रोवरी) आदि पहाड़ी क्षुपों और पुष्पों से यहाँ की घरती पट जाती है। इनसे ऊपर 
हिमालय के सदावहार जंगल हैं, जिनका अटूट सिलसिला कश्मीर, FATS, वदरी-केदार, 


~ नेपाल और प्राग्ज्योतिष खंडों में फैला हुआ है । हिमालय की इन ऊँची भूमियों में चीड, कैल, राग, 


TE, वाँज' और उनसे भी ऊपर देवदारु के घने जंगल हैं। देवदारु के महावृक्ष सौ-सौ फुट तक 
ऊँचे उठ कर धरती को AAT हुए से लगते हैं। कालिदास ने उन्हे हिमालय के अधिदेवता शिव का. 
पुत्र कहा है और लिखा है कि उत्तर से दक्षिण की ओर आने वाली हिमालय की हवाएँ देवदारु के 
वृक्षों को नई सूचियों से सुरमित हो कर बहती हैं। हिमालय में ही वदरीनाथ के पास गन्धमादन 
वन था, आरंप्यक प्व में उसके वृक्षों की सूची दी हुई है पर वह वर्णक के ढंग की है।' यों मध्यदेश 
के जंगलों में होने वाले वृक्षों की सूची इस प्रकार है-- 
१. मानसोल्लास प्रथम भाग Yo ५५, माइसुर ग्रंथमाला। 

` २. चीड़ (पाइन), केल (ब्लू पाइन), राग (सिलवर फर), सुरइ (साइभ्रस), बांज 

(ओक) | : l 
३. आरण्यक पर्व १५५३६ 

हिंदी साहित्य 
वृक्ष, बट, उदुम्वर, आमलक, हरीतकी, विभीतक, अश्वत्थ 
तमाल, शाल्मली, शिंशपा, आदि। इनमें से अधिकांश 


२६ 


आम्र, बिल्व, कपित्थ, जामुन, 
पनस, अशोक, वकुल, सप्तपर्ण, शाल, ताल, 


विध्याचल के वनों में भी पाए जाते हैं। किन्तु Je 
विशेष हैं। संस्कृत और हिन्दी के कवि इन वृक्षों की परिनिष्ठित सूची को अपने वर्णन में प्रायः 


स्वीकार कर लेते हैं। संभवतः वैज्ञानिक रीति से वर्गीकृत वर्णन साहित्यकार के लिए उतना 
उपयुक्त नहीं बैठता। 1 


; पुष्पों की दृष्टि से मध्यदेश T E 
का वर्णन करने में अपने कौशल का पूरा परिचय दिया है। समाज में भी सौन्दयं प्रेमी स्त्री-पुरुष 


ने कई प्रकार के पुष्पोत्सवों का प्रचलन किया है। वसंत में स्त्रियाँ रक्ताशोक के नीचे अशोक 
पुष्पप्रचायिका क्रीड़ा करती थीं । प्रतिवर्ष वसंत में फूले हुए शाल वृक्षों के नीचे शालभंजिका क्रीडा 
का मंगल होता था। ऐसे ही बैशाखी पूणिमा को वीरण या खस के छोटे इवेत पुष्पों का चयन कर 
के वीरणपुष्पप्रचायिका का उत्सव किया जाता था। इन्हें उद्यान क्रीड़ा कहते थे। चेत्र मास में 


पूणिमा के दिन दोनामरुआ के सुगंधित पुष्पों के आभूषण वना कर दमनोत्सव मनाया जाता था। 
` ` वसंत में पुष्पों के मंगलसाज का साहित्य में वर्णन प्रायः मिलता है। कालिदास के अनुसार 


वसंत में रक्ताशोक अपना भीतरी राग लाल झुग्गो के रूप में वाहर प्रकट कर देठ है। कणिकार 
गुलाबी गुच्छों से वायु में नृत्य करता प्रतीत होता है और नवमालिका फुल्लित होती दै, वासवदत्ता 
- के अनुसार अतिमुक्तक और अगस्त वसंत में फूलते हैं। अतिमुक्तक लता का हीं दूसरा नाम 
वासंती या माधवी लता है। सुबन्धुने वसंत में ही विचकिल (बेला), वकुल (मौलसिरी), नागकेसर 
और पाटली पुष्पों का वर्णन किया है। विचकिल का पर्याय मल्लिका भी थाः।, कालिदास ने वसंत 
की संध्या में मल्लिका पुष्पों के खिलने का उल्लेख किया है। 'संदेशरासक' में माघ शुक्ल पंचमी को 
ऋतुराज वसंत का जन्म दिन कहा गया है (छं० १९६) | उससे एक दिन पूर्व माघ शुक्ल चतुर्थी 
को कुन्द चतुर्थी का उत्सव मनाया जाता था। ग्रीष्म में केतकी, कुब्जक, मुचकुन्द, Wee और 
शिरीष के पुष्प खिलते और ग्राम सीमाएँ मंदार पुष्पों से सिंदूरिया बन जाती हैं। वाल्मीकि के 
अनुसार माळती विशेषतः वर्षा ऋतु का पुष्प है। कालिदास ने शरद में भी मालती का उल्लेख 
किया हैं (शुक्लीकृतान्युपवनानि च मालतीभिः) । जाति या चमेली मालती का पर्याय है। वकुल 
या मौलसिरी भी वर्षा का पुष्प है। शरद को पंकजलक्षण कहा गया है। मध्यदेश के सरोवर खिले 
कुमुद और कमलों से भर जाते हैं। उसी समय श्वेत हंस हिमालय से लौट कर उन सरोवरों के तट 

` पर उतरते हैं। पृथ्वी पर कमल, अंतरिक्ष में हंस और द्युलोक में नक्षत्र, इनकी शोभा से शरद ऋतु 
अत्यंत सुहावनी हो जाती है। शेफालिका या पारिजात शरद का प्रसिद्ध पुष्प है। वाण के अनुसार 
सप्तच्छद या सतवन के वृक्ष भी शरद में ही फूलते हैं। . 
- मध्यदेश की सामाजिक संस्कृति में भवनोद्यानो का भी विशेष स्थान था, जिनमें अनेक 

पुष्पों के लतामण्डल बनाए जाते थे। कमलों से भरे हुए सरोवर नगर रचना के अभिन्न अंग माने 
जाते थे। फूलों के गहने वना कर शरीर को सजाने का भी प्रचार था। कालिदास, बाण और 


` 

न्तु वहां तिन्दुक (तेंदू), प्रियाल (चिरोंजी) के जंगल: _ 


ध्यदेश अत्यंत भाग्यशाली है और यहाँ के कवियों ने वनश्री के पुष्पहास - 

तुलसीदास ने भी इसका उल्लेख किया है। इस प्रकार भारतीय काव्य प्रकृति के सौन्दर्य का सच्चा ˆ 
दर्पण बन गया था। 


जीव-जन्तु 


आरण्य और ग्रामपशुओं की अनेक जातियाँ मध्यदेश में पाई जाती हैं। जलचर, थरूचर 
और नभचर जीवों के वर्णन साहित्य में बहुधा मिलते हैं। कहा जाता है कि भारतवर्ष में दो सहस्र 
प्रकार के पक्षी होते Fl उनकी आठ सौ जातियाँ मध्यदेश में भी मिळती हैं और समय-समय पर 
उद्यान, सरोवर और Tel में देखी जाती हैं। कोयल, हंस, मोर, चक्रवाक और पपीहे का साहि- 
त्यिक वर्णनों के साथ घनिष्ठ संवंध रहा है। स्त्री-पुरुषों के मनोभावों का संबंध इन पक्षियों की 
चेष्टाओं के साथ जोड़ा गया है। पक्षियों की लंबी सूचियाँ जायसी आदि कवियों ने दी हैं। कलहंस 
(वतख) जाति के पक्षी ग्रीष्म के अंत में मैदानों को छोड़ कर हिमालय की ओर उड़ जाते हैं। उस 
समय आकाश मार्ग से उनकी नदी सी वहने लगती है। उनकी यात्रा के लक्ष्य दो होते हैं। एक 
बंबई, गुजरात, सौराष्ट्र, राजस्थान और पंजाब के पक्षी मध्य एशिया की ओर चले जाते हैं। इसी 
से कश्मीर में उनके पार जाने का सीमावर्ती क्षेत्र हंसमार्ग (वर्तमान gar) कहा गया। इनका 
दुसरा लक्ष्य, जिसका सीधा संबंध मध्यदेश के पक्षियों से है, हिमालय का कैलास-मानसरोवर स्थान 
है। इस मागे में भी हंसद्वार या कौंचरनध्र का उल्लेख आया है (मेघदूत १।५७) ।' 
चिड़ियों की कुछ लोकप्रिय जातियाँ इस प्रकार है--परेवा, tem, तीतर, बटेर, गुड़रू 
(बटेर की जाति), उसर वगेरी (भरद्वाज या AES जाति की छोटी चिड़िया), चरज (अं० 
बस्टर्ड ), केमा (एक जलमुर्गी), लेदी, सिलारा -(एक प्रकार की ada), वनकुक्कुटी, दहियल, 
महोख, ग्वालिन आदि। कभी-कभी कवियों ने इनके उपमानों का अति सुन्दर प्रयोग किया है, जैसे 
भ्रमरगीत' में हमारे हरि हारिल की लकरी, गोपियाँ कहती हैं कि हमारे लिए तो कृष्ण ही हारिळ 
के ऊँचे अड्डे के समान हैं, उसे छोड़ कर हम योग की. धरती पर नहीं उतरतीं। हारिछ सदा.वृक्ष 
पर रहता है, इसी पर जायसी की कल्पना है--धरती मंह बिख चारा परा, हारिल जानि पुहुमि 
परिहरा। : 
मानव जातियाँ 
मध्यदेश में आयं और निषाद इन.दो जातियों का सांस्कृतिक आदान-प्रदान खुल कर हुआ 
है। आर्य जाति की वैदिक परम्परा और निषादों की लोक परम्परा, इन दोनों के समन्वय से . 
मध्यदेश की संस्कृति का जो सूत्र बना, वह लोके वेदे च इस वाक्य में निहित है। विद्वानों का विचार 


१. आरण्यक पर्व में इस मार्ग का स्पष्ट उल्लेख आया है-- 
बिभेद सशरेः ae काचं हिमवतः सुतम्‌। 
. तेन हंसाइच गृध्राइच AS गच्छन्ति पर्वेतम्‌॥३॥२१४३१॥ 
यह हंसद्वार कुमायूँ की सोमा पर कंलास के मार्ग का लोपूलेख दर्रा होना चाहिए। 
३ ; 

है कि यक्ष, किरात, नाग, खश, वानर, AT जातियों के ही नाम थे, जो अपनी पुजा पद्धति, देवता, 
धर्म, भाषा, और रक्त भी एक दूसरे के साथ मिलाते रहे। , as 

नृतत्वश्षास्त्र की दृष्टि से मानव के नर कपाल के आधार पर दो भेद č । इनमें नाटे 
कपाल वाला पुरखा कुछ था और लंबा कपाल रूप वाद में विकसित हुआ.। ये दोनों ही भारत में 
पाए जाते हैं, पर मध्यदेश के परिमंडल में लंवा कपाल जाति का ही प्राधान्य है। इसी प्रकार चौड़ी 
नाक और लंबी नाक-तथा गोरे और काले रंग के भेद भी जातिमूलक थे। इनमें कृष्ण वर्ण, चौड़ी 
नाक और नाटे कपाल को भारतीय परंपरा में निषाद वंशीय कहा गया है, जिनके लिए आग्नेय 
वंशी (आस्ट्रिक) नाम है! इन्हें भूमिज भी माना जाता है और विहार में इस नाम्‌ की आदिम 
` जातिका एक वर्ग भी है। निषाद भाषाओं का वंश मुण्डा कहलाता है और देश में बोली जाने वाली 
भाषाओं में वह सबसे प्राचीन है। शबर और निषाद भाषाओं के अनेक शब्द आर्य बोलियों में अपना 
लिए गए। विशेषतः भूमि से उत्पन्न होने वाली खाने-पीने की वस्तुएं, वृक्ष-वनस्पति एवं ओषधि- 
रूखड़ी आदि के नामों में मुण्डा प्रभाव अधिक परिलक्षित होता है। स्थान-नामों में जिनके अंत में 
'मऊ' उत्तर पद आता है, वे भी उसी स्रोत से लिये गए। आदिम जातियों में उत्तर प्रदेश के गोंड, 
विहार के उराँव, हो, खड़िया, भूमिज, मुण्डा, उड़ीसा के शवर और मध्यभारत या मध्यप्रदेश के 
_ कोल मुख्य हैं। असम में नागाओं के अंगामी, आओं, सोमा आदि विभिन्न कवीले हैं। राजस्थान 

और नमंदा प्रदेश के भील भी महत्त्वपूर्ण हैं। इनकी बोलियों पर भी आर्य प्रभाव पड़ा है और 
सांस्कृतिक क्षेत्र में तो अपनी स्वतंत्रता रखते हुए भी ये जातियाँ आर्य संस्कृति की विराट्‌ हिन्दूकरण 
पद्धति के अंतर्गत आ गई हैं। विध्याचल के आटविक प्रदेश झारखण्ड गोंडवाना, मगही प्रदेश एवं 
महानदी के काँठे “मे इन जातियों की घनी वस्ती है। इनकी जनसंख्या एक करोड़ के लगभग कही 
जाती है। 


हिन्दुकरण पद्धति 
इन जातियों पर सांस्कृतिक सम्मिश्रण का जो प्रभाव पड़ा है और इनके आचार-संस्कारों 
से जो प्रभाव आये जीवन पर संक्रान्त हुआ है, उसका अध्ययन भारत की सामाजिक और धार्मिक 
संस्थाओं को समझने के लिए अत्यंत आवश्यक है। उदाहरण के लिए इन जातियों में अनेक देवताओं 
की पूजा होती.थी, जैसे भूमि, नाग, यक्ष, वृक्ष, पवत, चन्द्र, सूर्य, नदी आदि । इनकी पूजा या उत्सव 
. को आर्य भाषा में महू कहा गया और इनके ये उत्सव क्रमशः भूमिमह, नागमह, यक्षमह, रुक्खमह, 
'गिरिमह, चन्द्रमह, TAS, नदीमह कहलाते थे। जंगल से एक बड़ा वृक्ष काट कर और उसे ध्वजा 
के रूप में खड़ा कर के जो उत्सव मनाया जाता था--उसे संस्कृत में इन्द्रमह कहा गया है। भरत के 
अनुसार नाट्य का जन्म इन्द्रमह उत्सव के साथ होने वाले नाच-रंग के रूप में हुआ। इस आर्य 
उत्सव और निषादों के रुक्खुमह में स्पष्ट साम्य जान पड़ता है। इनमें धनुष की पुजा भी उत्सव के 
रूप में होती है, जिसमें बल का प्रदर्शन किया जाता है। जनक का धनुष यज्ञ धनुर्मह कहा गया 
और घनुमंह का वही रूप रहा होगा, जो धनुष यज्ञ का था, अर्थात्‌ स्पर्दधापूर्वक धनुष चढ़ा कर बल 

का प्रदर्शन. करना और उसके उपहार में अधिपति की कन्या से विवाह करना | महाभारत की कथा 
में वारणावत में यक्षमह का उत्सव देखने के लिए ही पाण्डवों को धृतराष्ट्र ने भेजा था। भीम ने 
एकचक्रा नगरी में यक्षमह उत्सव क्रे समय ही वक का संहार किया था। यक्ष पूजा किसी समय सारे 
देश में प्रचलित थी और ऋग्वेद से लेकर पुराणों एवं देश्य भाषा के काव्यो में यक्षों का वर्णन आता 
है। पीछे यक्षों को वीर भी कहने लगे। उत्तर प्रदेश के पूर्वी जिलों में अभी भी बीरों के अनेक चत्वर 
या चौरे हैं, जिनकी पिण्डी शिवरिंग की तरह, पर उससे कुछ अधिक ऊँची और नुकीली होती है 
और उसमें दीप रखने के लिए छोटा आला वना रहता है। आज भी कद्मीर से तमिल और केरल 
तक एवं सौराष्ट्र से वंगाळ तक वीर या यक्षपूजा का प्रचार है। काशी के हिन्दू विश्वविद्यालय में 
ही वीरों के चार थान हैं। मत्स्य पुराण के अनुसार काशी में पहले यक्षों की पुजा होती थी; पीछे 
वहां शिव पूजा का प्रचार हुआ, यक्षों को वाहर जाना पड़ा। उनमें से हरिकेश या हरसू ब्रह्म 
के स्थान पर अभी तक बहुत वड़ा मेला लगता है। दीपावली यक्षों की जन्मरात्रि मानी जाती है। 
दीप, नैवेद्य, पुष्प, संगीत--ये यक्षपुजा के मुख्य उपकरण थे। आर्यो ने पत्रं पुष्पं फलं तोयं की ` 
पूजाविधि यक्षपूजा से ही अपना ली। दिवाली को वाषिक यक्षपूजा मनाई जाती है। मूल में 
महावीर भी यक्ष ही थे और वीर के रूप में उनकी पिण्डी का पूजन पूर्वी जिलों में अभी तक होता है। 
दीपावली ही महावीर का जन्म-दिन है। यक्षों के दो भेद थे--एक घोर, जिनके लिए मांस बलि 
आवश्यक थी, और दूसरे सोम्य जिनमें मांस का नियम न था। इन्हें ब्रह्म कहते थे। मध्यप्रदेश 
में कहीं-कहीं पर पंचबीरों के स्थान हैं। ये भी पाँच यक्षदेव थे। मणि और अमृतघट यक्षों की 
विशेषता थी। भारतीय कला में यक्षों की मूतियाँ सबसे प्राचीन मिली हैं, जो सव विशाल आकार 
की हैं। यक्ष विग्रह का महाकाय होना महाभारत से भी सिद्ध होता है। मध्यकाल में यक्षों की 
संख्या वावन तक मानी जाने लगी और ५२ बीरों की मान्यता साहित्य का अभिप्राय ही बन गया । 
गुजरात-सौराष्ट्र में अभी तक ५२ वीरों के 'सिलोके' गाए जाते हैं। कुबेर यक्षों के देवता माने 
गए। नवनिधि और अर्थसंपत्ति उन्हीं के अधिकार में थी, इसलिए सार्थवाह कुवेर या उनके सखा 
* माणिभद्र यक्ष को अपना भाग्य देवता मानते थे। जैन और वौद्ध साहित्यं में यक्षों का अत्यधिक 
वर्णन आता है। 

भूमिदेवी की मान्यता भी निषाद जाति में लोकव्यापी है, जो आज तक भुइयाँ माता के रूप 
में गाँव-गाँव में फैली हुई है। वस्तुतः मातृदेवी के रूप में पृथिवी की मान्यता आर्येधमं में भी स्वीकृत 
थी। पशु, पक्षी, नाग, मनुष्य, देवता--सवकी जनित्री आदि-माताओं का समावेश पृथिवी की 
पुजा में हो गया और पृथिवी जगदम्बिका या विश्वरूपा माता मानी जाने ळगीं। अतएव न केवल 
भूमिपूजा का सब जातियों में समान प्रचार हुआ, बल्कि जितनी भी मातुदेवियाँ थीं, सब एक मूलभूत 
महीमाता का रूप समझी जाने गीं । देवमाता अदिति और पृथिवी को महीमाता कहा गया हे ।' 

१. महीं मातरं सुव्रतानामदितिम्‌॥ यजुर्वेदं २१-५॥ 
पृथि . वींमातरं महीम्‌॥ तेत्तिरोय ब्रा०--२।४।६८६॥ 

बैदिक साहित्य के अनुसार कडू, विनता, सर्पराज्ञी, सुपर्णी, अदिति, सरमा, सव माताएँ पृथिवी के 

रूप हैं। : 
: नाग जाति में नागों की और नागिनी देवी की पूजा प्रचलित थी । अनेक स्थानों में इनके 
पूजा चत्वर या मंदिर अभी तक हैं। नैनीताल और प्रयाग के पास नैनी में नागिनी देवी की ही पूजा 
होती थी (नागिनी->नाइनी-+नैनी )। बंगला साहित्य की मनसा देवी और उत्तर प्रदेश की विसहरी 
देवी नागपूजा के ही रूप हैं। किसी समय मगध में राजगृह नाग पुजा का गढ़ था, जिसके अवशेष 
मणियार मठ के मणिनाग मन्दिर में पाए गए हैं। यह स्मरण रखना चाहिए कि यक्ष, नाग, भुइयाँ 
आदि की पूजा के लिए थान या चौरे खुले आकाश के नीचे बनाए जाते थे। उनके भवन या 
मन्दिर पीछे बनने लगे | - 

आदिम निषाद जाति की पूजा में रक्त वलि आवश्यक थी। पीछे क्रमशः हिन्दूकरण 
प्रभाव से यह अंश छूटता गया। उदाहरण के लिए सभापवं में आया है कि मगध में जरा नामक 
मांसशोणित॒भोजना राक्षसी की पुजा प्रचरित थी, उसी से जरासंध का वह नाम पड़ा। जव कृष्ण 
राजगृह में गए तो उन्होंने जरा राक्षसी का-उद्धार करके उसे गृहदेवी का रूप दे दिया । वह वालकों 
की अधिष्ठात्री देवी वन गई और मागध जनों में उसका महोत्सव मनाया जाने लगा। लोग घर-घर 
में भीत पर उसका चित्र लिखने लगे, जिसमें बहुत से वालक बनाए जाते थे। इसी आदिम देवी का 
बौद्ध रूप हारीती हुआ, जिसका उद्धार बुद्ध ने किया। कालान्तर में परिमोत्तर प्रदेश की भीमा 
देवी हारीती के स्वरूप में लीन हो गई और समस्त.गंधार प्रदेश एवं मध्य एशिया तक हारीती 
की मान्यता फैल गई। इस प्रकार न जाने कितनी आदिम देवियाँ, ग्रह, पिशाच, प्रमथ, गण आदि 

' हिन्दू घरों में प्रविष्ट हो गए। षष्ठी, चचिका, जालपदी वैसे ही रूप हैं। एक बहुत ही सुन्दर 
उदाहरण तमिल देश की कोट्टवी देवी का है, जो नग्नमातु देवी थी। वही उत्तर भारत में कोटमाई 
के नाम से पूजी जाती है। उसका एक छोटा मन्दिर हिन्दू विश्वविद्यालय में भी है। पहाड़ में भी' 
कोटवी देवी की पूजा. होती है और उसे बाणासुर की माता कहा जाता है। धर्म के क्षेत्र में देवी- 

देवता और पूजा मान्यता का ताना-वाना अनंत हैं। इसके सूत्रों की पृथक्‌ उधेड़-बुन सांस्कृतिक 
इतिहास का रोचक अंग है। उससे यह तथ्य सिद्ध होता है कि आर्य और निषाद जाति दो बड़े 
जलाझयों की अपार सलिल निधि के समान उन्मुक्त रूप से आपस में मिलती रही él 

यह भी उल्लेखनीय है कि इस पारस्परिक सम्मिलन की वलवती प्रक्रिया का ही दूसरा नाम 
हिन्दुकरण पद्धति है। हिन्दू प्रभाव स्वीकार करने के कई विशिष्ट चिह्न आदिम जातियों की प्रथाओं 
पर छप जाते थे। उदाहरण के लिए निषाद, मुण्डा, शवर, राक्षस इन सब में शवनिखात की प्रथा 
थी। कहीं भूमि में गड्ढा खोद कर और कहीं बड़े पथरीले ढोको का घेरा बना कर शवों को उनमें 
रख दिया जाता था। इन्हें श्‍वभ्न, बिल या गर्त निखात की विधि कहते थे। विराध ने राम से कहा 
कि हमारी जाति की यही प्राचीन प्रथा है। हिन्दु प्रभाव में आने पर प्रत्येक भूमिज जाति निखात 
प्रथा को छोड़-कर शव दाह की प्रथा अपना लेती थी । उत्तर प्रदेश के पूर्वी जिलों में बसे हुए लाखों 
कहार अपने को निषाद या गुह वंशी कहते हैं। वे गुह निषाद को अपना पूर्वज मानते हैं। उन सव 

में अव दाह को प्रथा प्रचलित है। गौ की पूजा और गंगा की मान्यता एवं कथा-वार्ता, ब्रत, दान 
आदि का प्रचलन--यह सव शनैः शनैः हिन्दू प्रभाव से उन जातियों में फैल गया। जिस प्रकार 
गंगा ने अनमिल और अनगढ़ ढोकों को पीस कर मध्यदेश की मिट्टी का निर्माण किया, उसी प्रकार 
संस्कृति की गंगा ने भी बड़े सूक्ष्म रूप में घामिक एकीकरण द्वारा जातियों का समन्वय स्थापित किया 
है। जन्म और विवाह के संस्कारों पर भी यह प्रभाव पड़ा। व्यक्तिवाचक नामों में एक ओर भूमिज 
परम्परा बनी रही और दूसरी ओर हिन्दू देवी-देवताओं के प्रतीक से व्यक्ति-नाम प्रचलित हुए।' 
एक दृष्टि से गाँवों में प्रचलित अनेक नामों की छानवीन भाषा और घमं संबंधी अच्छी सामग्री 
प्रस्तुत करती है। 

आये जाति का सामाजिक कर्मकाण्ड यज्ञ के रूप में विकसित हुआ। वैदिक युग में भी . 
जो जातियाँ आर्यो के मण्डल से बाहर थीं, उन्हें आय प्रभाव में लाने की युक्ति की आवश्यकता का 
अनुभव हुआ। कहना चाहिए कि हिन्दूकरण की यह प्रक्रिया जान-वूझ कर उसी समय से शुरू की 
गई। अपने-अपने समूह या कवीलों के रूप में बसे हुए ऐसे लोगों को ब्रात्य कहा जाता था। इस 
प्रकार के ब्रात्यों के अनेक Ses सिन्धु नदी के दोनों ओर भरे हुए थे। at: शनैः वे सव हिन्दू हो 
गए। फिर एक सहस्र विक्रमी के लगभग उन्होंने इस्लाम धर्म अपना लिया । उन ब्रात्यों को आरे 
बनाने के बहुत सीभे-सादे नियम श्रौत सूत्रों में आए हैं। उनका सारांश यही है कि किसी भी तरह 
का छोटा-मोटा यज्ञ या हवन कर के वे आयं संस्कृति में आ जाते थे। उनके लिए विशेष कर्मकाण्ड या 
विद्वान्‌ ऋत्विजों की भी आवश्यकता न थी । अपने समूह में जैसे धामिक गुरु यापाधा-पुरोहित उन्हें . 
“उपलब्ध थे, वे ही पर्याप्त समझे जाते थे। जो व्रात्य पहले आयें विगहित माने जाते थे (मनु० 
२1३९), वे ही चार प्रकार के ब्रात्य स्तोम यज्ञो द्वारा आर्य बन जाते थे (“व्यवहार्या भवन्ति' कात्या- 
यन श्रौतसूत्र, २२।४।३०) । यज्ञ के अंत में ब्रह्ममोज होता था, जिसका अभिप्राय बिरादरी का 
सम्मिलित भोजन था। इसी कारण यज्ञ और ब्रह्ममोज लगभग पर्याय बन गए। प्रत्येक धार्मिक 
कर्मकाण्ड की समाप्ति इसी प्रकार होती थी। यज्ञ द्वारा शुद्धि की परम्परा के आधार पर ही 
मध्यकाल में वसिष्ठ के अरिनिकुण्ड से क्षत्रिय कुलों के जन्म लेने की किंवदन्ती प्रचलित हुई। वैदिक 
युग से ही आर्येतर जातियों या ब्रात्यों का दूसरा बड़ा जमघट मगधमें था। उस भूमि को उस समय 
कीकट-प्रमगन्द कहते थे। वही मगध नाम से विख्यात Fal उस समय वहाँ निषाद संस्कृति का 
ही एकछत्र साम्राज्य था। कालान्तर में यज्ञ की वेश्वांनर अग्नि राजा विदेघमाथव और उनके 
पुरोहित रहूगण के प्रयत्न से सदानीरा के उस पार पहले गंगा के उत्तर मिथिला में और बाद में गंगा 
के दक्षिण मगध में फैल WE | मगध के तो अधिकांश भाग में तथा झाड़खण्ड, गोंडवाना आदि में भी 
अभी तक निषाद जातियों का ही क्षेत्र है। भाषा, धमं और जातियों के इस फेले हुए ताने-वाने का 
नाम ही मध्यदेशीय संस्कृति है। समन्वय, सम्प्रीति और एकीकरण इस संस्कृति का स्पंदनात्मक 
प्राण है, जो इसे जीवित रखता है और प्रत्येक को नवीन अभ्युद्य के लिए विकसित करता रहता 
है। यह प्रक्रिया संघर्ष पर नहीं, मधुर व्यवहार पर आश्रित है। अशोक के शब्दों में-'समवांय 
एवं साघु', यही मध्यदेश का ज़ीवन-मंत्र रहा R | 

इतिहास का प्रारम्भ 


ओ भारत के हिन्दी प्रदेश का प्राचीनतम राजनीतिक इतिहास प्रायः अन्धकार में है। आर्य 
जाति से पुर्व इस प्रदेश में किन लोगों का निवास था और उनकी सभ्यता की क्या दशा थी, यह्‌ 
ज्ञात नहीं है। इस विषय में भी मतभेद है कि इस प्रदेश में आर्य जाति कहीं वाहर से प्रविष्ट 
हुई अथवा आर्य लोग ही इस क्षेत्र के प्राचीनतम निवासी थे। ऐतिहासिकों के अनुसार मानव 
सम्यता का विकास धीरे-धीरे हुआ है। शुरू.में जब मनुष्य पृथ्वी पर प्रकट हुआ, तो उसमें और 
अन्य चौपायों में बहुत कम भेद था। अन्य पशुओं के समान मनुष्य .भी जंगल में रहता था और 
शिकार द्वारा अपना भोजन प्राप्त करता था। पशुओं के मांस के अतिरिक्त जंगल में पैदा होने 
वाले कन्द, मूल, फल और अन्न का भी वह प्रयोग करता था। अपनी आवश्यकताओं को पूर्ण करने 
के लिए मनुष्य आथिक उत्पत्ति नहीं करता था, अपितु प्रकृति द्वारा प्रदान की गई वस्तुओं .पर 
ही निर्भर रहता था। किन्तु अन्य पशुओं की अपेक्षा मनुष्य का दिमाग़ वडा था। उसके पास 
बुद्धि नामं की एक ऐसी वस्तु थी, जो अन्य प्राणियों के पास नहीं थी। इसका परिणाम यह्‌ हुआ 
कि शिकार करते हुए मनुष्य केवल अपने हाथों और पैरों पर ही निर्भर नहीं रहा, अपितु अनेक 
प्रकार के औजार बना कर उनका भी उपयोग करने लगा। शुरू में ये औजार पत्थर, हड्डी 
और लकड़ी के बने होते थे। इसीलिए मानव सभ्यता के प्रारम्भिक काल को 'प्रस्तर युग 
कहते हैं। ; 
प्रस्तर युग--अव से लगभग छः लाख वर्ष पूर्व से प्रारम्भ हो कर प्रस्तर युग अव से प्रायः 
छः हजार साल पहले तक जारी रहा। इस सुदीर्ष काल में मनुष्य धीरे-धीरे सभ्यता के क्षेत्र में 
अग्रसर होता गया। धीरे-धीरे उसके औज्ञार अधिक परिष्कृत होते गए। अपने निवास के लिए 
उसने तम्बुओं और मकानों का निर्माण किया और अपनी आजीविका के लिए केवल शिकार 
पर निर्भर न रह कर मनुष्य ने पशु पालन और कृषि का भी प्रारम्भ किया। संसार के अन्य देशों 
के समान भारत में भी प्रस्तर युग के अवशेषों में उत्तर प्रदेश के मिर्जापुर जिले में उपलब्ध अवशेष 
विशेष महत्त्व के हैं। वहाँ इस युग के जहाँ वहुत से औजार मिले हैं, वहाँ साथ ही अनेक अस्थि- 
प्रंजर भी उपलब्ध हुए हैं। इनके अतिरिक्त अनेक ऐसे मिट्टी के बने हुए कलश भी इस क्षेत्र से 
मिले हैं, जिनमें मृत शरीरों के अवशेष रखे गए थे। मिर्जापुर के समीप ही विध्याचल की पर्वत 


ग्थुखला में कुछ ऐसी THe भी मिली हैं, जिनमें इस युग के मनुष्यों के बनाए हुए चित्र अंकित हैं। _ 


प्रस्तर युग के इन अवशेषों द्वारा ऐतिहासिक इस परिणाम पर पहुँचे हैं कि अन्य देशों के समान भारत 
के हिन्दी प्रदेश में भी. सम्यता का विकास धीरे-धीरे हुआ और यहां भी एक ऐसा युग रहा है, 
जब यहाँ का निवासी प्रस्तर युग का जीवन व्यतीत.करता था। 

सिन्धु सभ्यता--्रस्तर युग के बाद भारत में धातु युग का प्रारम्भ हुआ। सिन्ध और 
बिलोचिस्तान के जो प्रदेश आजकल रेगिस्तान और उजाड हुँ, किसी प्राचीन युग में वे उन्नत 
` सभ्यता के केन्द्र थे। खोज द्वारा इन प्रदेशों में एक sat सम्यता के अवशेष उपलब्ध 
- हुए हैं, जिनके निवासी ताम्र के उपयोग से भली भांति परिचित थे। इस सम्यता के लोग बस्तियां 
वसा कर रहते थे, मकानों का निर्माण करते थे, कृषि और पशु-पालन द्वारा अपना निर्वाह 
करते थे और ताम्र के वने सुन्दर और सुडौल औजारों का कृषि, शिल्प व युद्ध के लिए प्रयोग 
करते थे। इस सभ्यता के अनेक नगरों और ग्रामो के अवशेष वर्तमान समय के सिन्ध और 
> विलोचिस्तान के प्रदेशों में विद्यमान हैं। 
इस प्राचीनतम धातु सम्यता के बाद सिन्ध नदी के द्वारा सिंचित क्षेत्र में एक अन्य उन्नत 
एवं समृद्ध सभ्यता का विकास हुआ, जिसके प्रधाननगरों के भग्नावशेष इस समय के हडप्पा और 
मोहन-जो-दड़ो नामक स्थानों में उपलब्ध हुए हैं। इस सभ्यता का विस्तार उत्तर में हिमालय से 
शुरू हो कर दक्षिण में अरब सागर तथा काठियावाड़ तक था। पदिचिम में यह सकरान से शुरू 
हो कर पूर्व में रोपड़, हस्तिनापुर व उसके भी पुर्व तक विस्तृत थी। हिन्दी प्रदेश का अच्छा बड़ा 
भाग इस सभ्यता के क्षेत्र के अन्तर्गत था। इस सुविशाल क्षेत्र में अव तक चालीस के लगमग 
वस्तियों में खुदाई का कार्य हुआ है। . इन वस्तियों के अवशेष खेड़ों के रूप में विद्यमान हैं, जिनकी 
खुदाई करने से इस समृद्ध व उन्नत सम्यता के बहुत से महत्त्वपूर्ण अवशेष प्राप्त हुए हैं। इस क्षेत्र 
में अभी अन्य भी अनेक ऐसे खेडे विद्यमान हैं, जिनकी अव तक खुदाई नहीं हुई है। खोज द्वारा 
इस सभ्यता की जिन लगभग चालीस वस्तियों का अब तक परिचय मिला है, उनमें कुछ ग्राम, 
कुछ कस्वे और दो विशाल नगर हैं। हड़प्पा और मोहन-जो-दड़ो इस सभ्यता के प्रधान नगरो को 
सूचित करते हैं। इनकी जो खुदाई हुई है, उससे सूचित होता है कि इन नगरों की रचना एक 
विचित्र योजना के अनुसार की गई थी। मोहन-जो-दड़ो में जो भी सड़कें हैं, वे या तो उत्तर से 
दक्षिण की ओर गई हैं या पूर्व से पश्चिम की ओर। ये सड़कें चौड़ाई में भी बहुत अधिक 
हैं। नगर की प्रधान सड़क तैतीस फीट चौड़ी है। सड़कों और गलियों के दोनों ओर मकानों का 
निर्माण किया गया था। खुदाई द्वारा गलियों और सड़कों के साथ-साथ बने हुए मकानों की जो 
दीवारे मिली हैं, कहीं-कहीं उनकी ऊँचाई पचीस फीट तक पहुँच गई है। खुदाई द्वारा सिंधु सम्यता 
के निवासियों द्वारा प्रयुक्त की जाने वाली जो वहुत सी वस्तुएँ उपलब्ध हुई हैं,” उन्हें देख कर इस 
वात में कोई भी सन्देह नहीं रह जाता कि इस सम्यता के निवासी अच्छा समृद्ध जीवन व्यतीत 
करते थे और कृषि के साथ-साथ शिल्प में भी वे अच्छी उन्नति कर चुके थे। सिंधु सम्यता का क्षेत्र 
भारत के हिन्दी प्रदेश में भी चिस्तृत था। पूर्वी पंजाव और'पड्चिमी उत्तर प्रदेश के/अनेक प्रदेश 
* अवश्य ही उसके अन्तरगत थे। इस सम्यता के निवासी किस जाति के थे, यह प्रश्‍न विवादग्रस्त 
है। मोहन-जो-दड़ों और हडप्पा में जो बहुत सी मोहरें मिलो हैं, उन पर अंकित लिपि अभी तक 
पढ़ी नहीं जा सकी है। इसी कारण इस सम्यता के निवासियों के संबंध में अभी कुछ निश्चित 
रूप से नहीं कहा जा सकता है और न उसके राजनीतिक इतिहास के सम्बन्ध में ही हमारा विशेष 

नेक ऐतिहासिकों का मत है कि आय ज [ति के इतिहास के रंगमंच प्र प्रकट 
[गर के तटवर्ती प्रदेशों और परिचिमी एशिया में जिन लोगों ने मानव सभ्यता 
उन्होंने ही भारत में सिंधु सभ्यता का विकास किया था। इन लोगों को 
ऐतिहासिकों ने भूमध्यसागरीय या 'आइवीरियिन नाम दिया है। ये लोग रंग में कुछ भूरे व 
कद में छोटे होते थे। वाद में आर्ये जाति ने इस मुमध्यसागरीय' सभ्यता को नष्ट किया और अपने 
बिभिन्न राज्य संसार के विभिन्न क्षेत्रों में क्रायम किए। 


सिंध सभ्यता का. समयं लगभग ३००० $o Jo माना जाता है। २००० $o Yo के 
लगभग संसार की प्राचीन भूमध्यसागरीय सभ्यताओं पर बाह्य शत्रुओं के हमले शुरू हुए। इसी 
समय के लगभग पश्चिमी एशिया के प्रदेश पर हत्ती या खती जाति ने आक्रमण किया और 
वहां की प्राचीन सभ्यता का विनाश कर अपने राज्य की स्थापना की। ये खत्ती लोग उस आयें 
जाति की एक शाखा थे, जो इस काल में अपने पुराने अभिजन को छोड़ कर भूमध्यसागरीय या 
आइबीरियन जातियों द्वारा विकसित सभ्यताओं के ध्वंस में तत्पर थी। इसी आर्य जाति की 
अन्य शाखाओं ने ईराक, ईरान आदि की प्राचीन सम्यताओं को नष्ट किया। २००० Zo Jo 
लगभग ही आर्य जाति की एक शाखा ने भारत में सिंधु सम्यता को नष्ट किया। आयौँ ने इस 
सम्यता के दुर्गो व पुरों को घ्वंस किया। आर्य लोग इस सभ्यता के निवासियों को दस्यु' या 
fare’ कहते थे। ये शब्द अब संस्कृत भाषा में डाकू और गुलाम के अर्थ में प्रयुक्त होते हैं। आर्यो 
ने जिन लोगों को नष्ट किया, उनके नाम को यदि वे इन हीन अथो में प्रयुक्त करने लगे हों, तो यह _ 
अस्वाभाविक नहीं है। , 

पर कुछ विद्वान्‌ ऐसे भी हैं, जो सिंधु सभ्यता के निवासियों को 'अनायं' नहीं मानते। 
इनके मत में ये लोग आर्य जाति के थे और इनकी मोहरों पर जो लिपि अंकित है, उसे ये प्राचीनतम 
आर्य लिपि मानते हैं। इन्होंने अपने दृष्टिकोण के अनुसार इसे. पढ़ने का प्रयत्न किया है और इसे 
पढ़ कर ये इस परिणाम पर पहुँचे हैं कि इन मोहरों पर अंकित शब्द प्राचीन आयं राजाओं, देवताओं 


ज्ञान हो सका है। अः 
होने से पूर्व भूमध्यसा 
का विकास किया था, 


` व वेदिक मंत्रों. के सूचक हैं। यह विषय इतना विवादग्रस्त है कि अभी इसके सम्बन्ध में कोई वात 


निश्‍चित रूप से नहीं कही जा सकती। 


आये जाति--सिन्धु सम्यता के लोग चाहे भूमध्यसागरीय जाति. के हों, चाहे आये 
जाति के, पर यह बात निविवाद रूप से कही जा सकती है कि भारत के हिन्दी प्रदेश में निवास 
करने वाळे जिन प्राचीनतम लोगों के सम्बन्ध में हमें निश्चित रूप से विस्तृत परिचय प्राप्त है, वे 
आये जाति के थे। इसका कारण यह है कि वेदों के रूप में इस जाति का एक ऐसा प्राचीन व 
सुविस्तृत साहित्य हमें उपलब्ध है, जिसका विकास प्रधानतया भारत के हिन्दी प्रदेश में ही हुआ था। , 
ऋपवेद में सँकड़ों सुक्त ऐसे हैं, जिनके ऋषि व जिनमें उल्लिखित राज्य प्राचीन अनश्रति के अनुसार 


- उत्तर भारत के हिन्दी प्रदेश के साथ सम्बन्ध रखते थे। इसी कारण इस हिन्दी प्रदेश के राजनीतिक 


इतिहास का प्रारम्भ वैदिक युग से माना जा सकता है। 

आर्यो की भाषा एंक अत्यन्त महत्त्वपूर्ण और शक्तिशाली भाषा थी, जो इस समय पूर्व 
में भारत से शुरू कर पड्चिम में ग्रेट ब्रिटेन तक फोलो हुई है। अठारहवीं सदी के उत्तराधे में जव 
कतिपय यूरोपियन विद्वानों ने भारत के सम्पर्क में आ कर संस्कृत भाषः का अध्ययन शुरू किया. 
तो उन्हें यह जान कर वड़ा आश्चयं हुआ कि संस्कृत की लेटिन और ग्रीक भाषाओं से वहुतःसमता 
है। यहं समता केवळ शब्द कोष में हो नहीं, अपितु व्याकरण में भी है। संस्कृत की समता न केवल 
लेटिन व ग्रीक से है, अपितु अन्य अनेक यूरोपियन व पदिचमी एशिया की भाषाओं से है। इससे ` 
विद्वानों ने यह परिणाम निकाला कि इटालियन, फ्रेंच, स्पेनिश, ग्रीक, Sen, जर्मन, इंग्लिश, 
स्लोवानिक, लियुएनिथन, छेटिन, अल्वेनियन आदि यूरोपीय भाषाएं, पदिचमी एशिया की ara, 
फ़ारसो, पश्तों, वळूची, कुदे और आर्मीनियन भाषाएं और भारत की संस्कृत, प्राकृत, अपभ्रंश, 
हिन्दी, बंगाली, गुजराती, पंजावी, उडिया आदि भाषाएं एक ही विशाल भाषा परिवार की अंग 
हैं। यूरोप व एशिया की इन विविध भाषाओं में शब्द कोष और व्याकरण की जो-आइचर्यंजनक - 
समता है, वह आकस्मिक नहीं हो सकती | इसका कारण यही हो सकता है कि इन विभिन्न भाषाओं 
के बोलने वाले लोगों के पूर्वज किसी अत्यंत प्राचीन काल में एक स्थान पर निवास करते रहे होंगे 
और एक भाषा बोलते रहे होंगे। वाद में जब वे अनेक झाखा-प्रशाखाओं में विभक्त हो कर विविध 
प्रदेशों में वस गए, तो उनकी भाषाएं पृथक्‌ रूप से विकसित होती गईं । अनेक विद्वानों ने शरीर : 
की रचना और आकृति के आधार पर भी इस मत की पुष्टि को है और यह वात सर्वमान्य सोहो 
गई है कि यूरोप, ईरान और भारत के वहुसंख्यक निवासी जाति की दृष्टि से एक हैं और उनके 
रूप-रंग और भाषा में जो भेद इस समथ दिखाई देता है, उसका कारण देश तथा जलवायु को 
भिन्नता और चिरकाल से एक दूसरे से पृथक्‌ रहना ही है। इस जाति को 'आयं' कहा जाता है 
और भारत के हिन्दी प्रदेशः के अधिकांश निवासी भी इस विशाल आर्थ जाति की ही एक 
शाखा gl = 
` जो विशाल आये जाति इस समय अटलांटिक महासागर से भारत तक विस्तृत विविध 
प्रदेशों में बसी हुई है, उसका मूल अभिजन कौन सा शा, इस विषय पर भी विद्वान्‌ एक मत नहीं, 
हैं। कोई मध्य एशिया को आर्यों का मूल अभिजन मानते हैं तो कोई उत्तरी घ्रुव, सप्त सँघव 
देश, डैन्यूव नदी की घाटी या दक्षिणी रूस के प्रदेश को आयां का मूल स्थान प्रतिपादित करते हैं। 
कतिपय विद्वान्‌ ऐसे भी हैं, जो भारत के हिन्दी प्रदेश को, जिसे प्राचीन ग्रन्थों में मध्यदेश.कहा गया 


- है, आयो का मूल अभिजन स्वीकार करते हैं। इनके मत में आयं लोग इसी प्रदेश से पहले सप्त 


सैंधव देश में गए और वाद में ईरान, पश्चिमी एशिया और यूरोप के विविध देशों में। इनमें से 
कौन सा मत स्वीकार्य है, इस विवाद में पड़ने की हमें आवस्यकता नहीं । पर यह बात निविवाद है 
कि अत्यंत प्राचीन काळ में आयं लोग भारत के हिन्दी प्रदेश में बसे हुए थे और यहीं रहते हुए 
उन्होंने उस साहित्य का विकास किया, जो वेदों के रूप में हमें उपलब्ध है। इसी कारण वेदों के 
आघार पर हिन्दी प्रदेश के प्राचीनतम राजनीतिक इतिहास के विषय में अनेक बातें जानी जा 
सकती हैं। - A से 


¥ 

टन वैदिक काल ` ``. 

`. एचजन---वेदों के अनुशीलन से ज्ञात होता है कि प्राचीन मध्यदेश, वर्तमान हिन्दी प्रदेश 

में बसे हुए आये अनेक जनों (क्रबीलों) में विभक्त थे। जनों का संगठन एक बड़ परिवार के समान 

था, जिसमें यह विचार विद्यमान था कि उसके सव व्यक्ति एंक आदि पुरुष की संतान हैं और एक 
परे 'पंचजना: और 'पंचकृष्टयः' के उल्लेख आते 


परिवार के अंग हैं। ऋग्वेद में अनेक स्थलों ee ee 
हैं, जो संभवतः उस युग के आर्यों.की-पांच प्रमुख जातियों को सूचितं करते हैं। ये पांच.“ अणु 
` द्रुह्य, यदु, तुषु और पुरु थे। पर इनके अतिरिक्त भरत, नित्सु, sire आदि अन्य अनेक “जनों 


२६ 


का भी उल्लेख वेदों में आता है, जिससे यह अनुमान' किया जा सकता है कि ज्यों-ज्यों आये लोग . 


भारत में फैलते गए, उनमें विविध जनों .का विकास होतां गया ।- 

` मानव वंश--भारत की प्राचीन अनुश्चुति के अनुसार पहला आर्यं राजा वैवस्वत मनु था। 
उसंसे पूर्व इस देश में 'अराजक' दशा थी। अराजक दशा से असंतुष्ट होने के कारण लोगों ने मनु 
को अपना राजा चुना और उसके आदेशों का पालन करना स्वीकार किया। इस प्रकार मनु 
आर्यों का पहला राजा बना। उसकी एक कन्या और आठ पुत्र थे। मनु ने अपने राज्य को अपनी 
संतानों में बाँट दिया। उसके सबसे बड़े पुत्र का नाम इक्ष्वाकु था। इसके द्वारा उस राजवंश का 
प्रारम्भ हुआ , जो इतिहास में ऐक्ष्वाक्व, मानव या सूर्य वंश के नाम से प्रसिद्ध है। इस वंश की.राज- 
` धानी अयोध्या थी और इसी में आगे चल कर दिलीप, रघु, दशरथ और राम आदि राजा.हुए। 
मनु के एक अन्य पुत्र नेदिष्ट को पूर्वे दिशा में तिरहुत का राज्य मिला । -इस वंश में आगे चल कर 
वह राजा वैशाल हुआ, जिसने वैशाली नाम की नगरी बसाई, जो बौद्ध युग में. वहुत प्रसिद्ध हो TE | 
मनु कें एक अन्य पुत्र का नाम करुष AT | उसके नाम'से कारुष राज्य की स्थापना हुई, जो आज 
के.वघेललंड के क्षेत्र में था। मनु का एंक अन्य पुत्र शर्याति था, जिसने गुजरात के क्षेत्र में अपने 
राज्य की स्थापना की। मनु की कन्या इला द्वारा ऐल वंश का प्रारम्भ हुआ, जिसे चन्दर वंश भी 


कहते हैं। इस वंश का प्रवेक पुरुरवा नामक वीर था, जो इला का पुत्र था। ऐल वंश की राजधानी , 


तिष्ठान थी, जिसके: खंडहर प्रयाग के समीप अव तक झूँसी के पास विद्यमान हैं। पुरुरवा के 
वंशजा में नहुष, ययाति आदि अनेक राजा बड़े प्रतापी हुए, जिन्होंने मध्यदेश के विविध क्षेत्रों में 
अपने स्वतंत्र राज्यों की स्थापना की । ; 7 य 

न भारत की. इस प्राचीन अनुशुति में सत्यः कां अंश कहां तक है, यह कह'सकना कठिन है, 
पर संभवतः इस अनुश्रुति में उन प्रतापी राजाओं की स्मृति अवश्य सुरक्षितं है, जिन्होंने आर्य जाति 
के विविध जनों' का नेतृत्व कर अपने-अपने राज्यों की स्थापना की थी और इस प्रकार आयो 
की शक्ति का विस्तार 'किया था। इनमें से.कतिपय राजाओं ने पड़ोस के. राज्यों को जीत कर 
अपने साम्राज्य: 'भी बनाए -थे। आये राजा चक्रवर्ती अथवा सावभौम वनने का आदश सदा 
& अपने सम्मुखःरखा करते थे। मानव वंश में अयोध्या को राजधानी वना कर जिन आये राजाओं ने 
शासन किया, उनमें मान्धाता नाम का राजा इसी प्रकार का प्रतापी, चक्रवर्ती सम्राटूथा। उसके 
सम्बन्ध में पुरानी अनुश्रुति में कहा गया है कि सूर्य जहाँ से उदय होता है और जहां अस्त होता है, वह 

सम्पूर्ण प्रदेश मान्याता के शासन में था। इसमें सन्देह नहीं कि हिमालय से-ले कर नमंदा.नदी तक 
सम्पूर्ण हिन्दी प्रदेश ने मान्धाता का! शासन स्वीकार किया था। मान्धाता के वंश में ही आगे 
चल कर राजा रामचन्द्र हुए, जिनकी कथा रामायण में बड़े विस्तार के साथ दी गई है। राम के 
प्रताप के कारण अयोध्या के सूर्यवंशी राजाओं की शक्ति का विस्तार नर्मदा के दक्षिण में भी हुआ। 

भारत वश--एल या चन्द्रवंश के राजा पुरुरवा नें प्रतिष्ठान को राजधानी वना कर जिस 
राजवंश की स्थापना की थी, उसमें आगे चल कर दुष्यंत नाम 'का राजा हुआ, उसने अपने लिए एक 
नया क्षेत्र चुना, जो गंगा-यमुना के दोआव में स्थित था ।.इस प्रदेश को प्राचीन समय में कुरु जनपद 
कहा जाता था और इसकी राजंबानी हस्तिनापुर थी। भारत की प्राचीन अंनुश्रृंति में राजा 
दुष्यंत का बड़ा महत्त्व है। महाकवि कालिदास ने अपना प्रसिंद्ध नाटक “अभिज्ञान शाकुन्तलम्‌ 
इसी दुष्यंत के कथानक को ले कर लिखा है। दुष्यंत का पुत्र भरत बड़ा प्रतापी था। उसने पश्चिम 
में सरस्वती नदी से लगा कर पूवं में अयोध्या तक के सम्पूर्ण प्रदेश में अपनाशासन स्थापित किया था। 
भरत के प्रताप के कारण प्राचीन ऐल वंश अब भारत वंश” कहलाने लगा । कुछ विद्वानों का मत है 
कि हमारे देश का भारत नाम भी इस राजा भरत के नाम पर ही पड़ा। इसमें सन्देह नहीं कि 
भरत एक चक्रवर्ती और सार्वभौम राजा था और कुछ समय के लिए इस देश के बहुत से आर्य 
राज्य उसकी अघीनता स्वीकार करते थे। 

भरत के वंशज अजमीढ़ के समय में भारत वंश की अनेक शाखाएं हो गई | मुख्य भारत 
शाखा.की राजधानी 'कुरक्षत्र' में हस्तिनापुर ही रही । अन्य शाखाओं ने पांचाल में अपने पृथक 
राज्य स्थापित किए। कुरु देश के साथ पूर्व की ओर लगे पांचाल के दो भाग थे। उत्तर पांचाल 


ˆ कौ राजधानी बरेली जिले में अहिच्छत्र. थी, और दक्षिण पांचाळ की फरुखावाद जिले में काम्पिक 


थी। हस्तिनापुर, अहिच्छत्र और काम्पिल में भारत वंश के राजाओं ने जो राज्य स्थापित किए 
थे, आगे चल कर उनमें परस्पर AS शुरू हो गए। हस्तिनापुर के. अजमीढ़ के प्रायः दस पीढ़ी 
वाद कुरुदेश का राजा संवरण था। उसका समकालीन अहिच्छत्र का राजा सुदास था। संवरण 
और सुदास में अनेक युद्ध हुए, जिनमें संवरण की पराजथ हुई। हस्तिनापुर का घ्वंस कर सुदास 
ने पड़ोस के अन्य अनेक राज्यों पर भी आक्रमण किए। उसकी विजयों से परेशान हो कर संवरण 
के नेतृत्व में aga से राजा उसके विरुद्ध उठ खडे हुए। सुदास के विरोधी इस गुट में कुरु, मत्स्य, 
Tag, Fa, fafa आदि अनेक राजबंशों के राजा सम्मिलित FT ऋग्वेद के एक मंत्र (७, १८) 


, में सुदास के साथ लड़े गए इस युद्ध की स्मृति सुरक्षित है। 


महाभारत युद्ध--हस्तिनापुर के पौरव वंश में आगे चळ कर शान्तनु नाम का राजा हुआ, 
जिसके पुत्र धृतराष्ट्र और पांडु थे। धृतराष्ट्र के दुर्योधन-आदि सौ पुत्र थे, जो कौरव नाम से 
विख्यात dt पाण्डु के युधिष्ठिर आदि पाँच पुत्र थे , जो पांडव कहलाते थे। कौरवों और पाण्डवों 
में मेल नहीं था। पांडवों ने चाहा कि हस्तिनापुर के राज्य में उन्हें भी अपना हिस्सा मिले, पर 


` दुर्योधन इसके विरुद्ध था। संघर्ष के वाद अंत में यह तय gar कि यमुना के पच्छिम में एक प्रदेश 
'पांडवों को प्रदान कर दिया जाय। पांडवों ने इस प्रदेश की अच्छी उन्नति की और वहां उन्होंने 

हिंदी साहित्य 
डुन्दरप्रस्य नाम से एक नगर की स्थापना की। पांडवों की इच्छा थी कि हम प्राचीन आय मयादा का 
.अनुसरण कर दिग्विजय के लिए निकले और अन्य राजाओं को परास्त कर “चक्रवर्ती पद प्राप्त 
करें। पर उनकी इस महत्त्वाकांक्षा का हस्तिनापुर के कौरवों ने विरोध किया और इसी कारण 
उस महायुद्ध का प्रारम्भ हुआ जो इतिहास में महाभारत के नाम से प्रसिद्ध है। ; 
उपंसंहार--हिन्दी प्रदेश में वसे हुए आर्यो ने अपने वहुत से राज्य वनाए थे, जिन्हें राष्ट्र 
या जनपद कहा जाता था। प्रत्येक जनपद में प्रायः एक ही जन का निवास होता था। सब जनपदों 
की शासन प्रणाली समान नहीं थी। कुछ में राजा वंशक्रमानुगत होता था और कुछ में उसकी 
नियुक्ति 'वरण' या चुनाव द्वारा होती थी। यद्यपि आयोँ के अनेक राज्य थे परन्तु उनमें ऐसे 
. वीर और महत्त्वाकांक्षी राजाओं का अभाव नहीं था, जो पड़ोस के राजाओं को जीत कर चक्रवर्ती 
अथवा सार्वभौम बनने का आदर्श सदा अपने सम्मुख रखते थे। इसी कारण कभी कोई राज्य 
शक्तिशाली हो जाता था और कभी कोई। पर ये चक्रवर्ती आये राजा अन्य राजाओं का मूल से 
उच्छेद नहीं करते थे। अन्य राजाओं से अधीनता स्वीकार करा के ही ये संतुष्ट हो जाते Tr 
“चक्रवर्ती पद पाने की अपनी इच्छा को पूर्ण कर ये राजा राजसूय, अश्वमेघ आदि अनेक यज्ञों का 
अनुष्ठान किया करते थे। 
बैदिक युग में मध्यदेश में जो बहुत से आर्य राजा हुए, उनके सम्बन्ध में जहां कतिपय निर्देश 
बैदिक साहित्य में मिलते हैं, वहां पुराणों में उनके विषय में बहुत सी ऐतिहासिक अनुश्षुति सुरक्षित 
है। रामायण और महाभारत सदृश ऐतिहासिक महाकाव्यों के द्वारा भी इनके सम्बन्ध में बहुत 
सी वाते ज्ञात होती हैं। 


२८ 


बौद्ध युग के महाजनपद 


सोलह महाजनपद--वैदिक युग में भारत के हिन्दी प्रदेश में हुत से छोटे-छोटे जनपद या 
राष्ट्र थे, जिनमें प्रायः संघर्ष चलता रहता था। इसका परिणाम यह हुआ कि धीरे धीरे जनपदों 
की संख्या में कमी होती गई। बौद्ध: साहित्य में उनके स्थानों पर सोलह महाजनपदों का उल्लेख 
हुआ है, जो प्रायः सभी उत्तरी भारत में स्थित थे। ये सोलह महाजनपद आठ जोडियो में गिनाए 
गए हैं और उनके नाम निम्नलिखित हैं-कुरु-पांचाळ, मत्स्य-शूरसेन, कोसल-काशी, वृजि-मल्ल, 
मगध-अंग, चेदि-वत्स, अवन्ति-अशमक और गांधार-कम्वोज। इनके अतिरिक्त अन्य भी अनेक 
जनपदों के नाम बौद्ध साहित्य में आए हैं, कितु यह स्पष्ट है कि बौद्ध काल (सातवीं-छठी सदी 
ईसवी पूर्व) में उत्तरी भारत में इतने अधिक जनपद नहीं रह गए थे, जितने महाभारत के युद्ध के 


समय में थे। महाभारत के युद्ध में जिन विविध राज्यों के राजा सम्मिलित हुए थे, उनकी संख्या . 


एक सौ से भी अधिक थी। बौद्ध युग में जनपदों का महाजनपदों के रूप में परिवर्तित हो जाना और 
उनकी संख्या में पर्याप्त कमी हो जाना इस बात को सूचित करता है कि परस्पर के संघर्ष और 


चक्रवर्ती. पद को प्राप्त करने की प्रवृत्ति के कारण अनेक निर्बल जनपद निरन्तर शक्तिशाली. ' 


जनपदों की अघीनता में आते गए।. 

बौद्ध युंग के सोलह महाजनपदों में से तीन अश्मक, गांधार और कम्बोज ऐसे हैं, जिनका 
सम्वन्ध वर्तमान समय के हिन्दी प्रदेश से नहीं है, किन्तु शेष तेरहों महाजनपद हिन्दी प्रदेश में ही 
स्थित थे। कुरु जनपद के अन्तर्गत वे प्रदेश थे, जिनमें आजकल मेरठ, मुजफफ्ररनगर, सहारनपुर 
और उनके समीपवर्ती कतिपय जिले हैं। यमुना के पार का प्रदेश कुरु जांगल कहलाता था। दिल्ली, 

- करनाल, गुड़गांव आदि के जिले कुरु जांगल में सम्मिलित थे। कुरु जनपद की राजधानी हस्तिना- 

पुर थी। यह जनपद उस प्रदेश को सूचित करता है, जो वर्तमान समय में खड़ीबोली का क्षेत्र है। 
कुरु के पूर्व पांचाल जनपद था। वर्तमान समय का रोहिलखंड प्राचीन पांचाल जनपद को सूचित 
करता-है। भाषा की दृष्टि से इसे कन्नौजी या पूर्वी ब्रज का प्रदेश समझा जा सकता है। प्राचीन 
काल में कुरु और पांचाल जनपदों का बहुत महत्त्व था। न केवल राजनीतिक क्षेत्र में, अपितु 
तत्त्वचितन, TH, याज्ञिक अनुष्ठान आदि की दृष्टि से भी ये जनपद आर्यावतं में अग्रणी माने जाते 
थे। उपनिषदों में जहां विदेह के राजा जनक का उल्लेख आया है, वहां हम कुरु-पांचाल के ब्राह्मणों 
"को मूर्वेन्य स्थान प्राप्त किया हुआ देखते हैं। 2s 

कुरु के दक्षिण में शूरसेन जनपद था, जिसकी. राजधानी मथुरा थी। आजकल की आगरा 
कमिश्नरी इसी जनपद को सूचित करती है। वर्तमान समय में इस प्रदेश की भाषा ब्रज है। 
शूरसेन के दक्षिण-पश्चिम में मत्स्य जनपद की स्थिति थी। इसी प्रदेश में आजकल जयपुर और 
अलवर के जिले हैं। मत्स्य जनपद को राजधानी विराट नगरी थी, जिसको वर्तमान समय को 
'बैराट' वस्ती सूचित करती है। यह बैराट जयपुर प्रदेश में है। 

कोसल जनपद का वतंमान उत्तराधिकारी अवघ का क्षेत्र है। प्राचीन समय में इसकी 
राजधानी अयोध्या थी, किन्तु बौद्ध काल में उसका स्थान श्रावस्ती ने ले लिया था, जो गोंडा जिले 
में राप्ती के तट पर थी। बोली की दृष्टि से यह जनपद वर्तमान समय का अवधी का क्षेत्र | कोसल 
के दक्षिण-पूर्व में काशी का जनपद था, जहां आजकल भोजपुरी भाषा वोली जाती है। इसकी 
राजधानी वाराणसी .थी। 

काशी के पूर्वं मगध जनपद था; जिसकी राजधानी राजगृह थी। मगध के पूर्व 
अंग जनपद की स्थिति थी, जिसे चम्पा नदी मगध से अलग करती थी। अंग की राजधानी का नाम 
चम्पा था। वृजि और मल्ल जनपद उत्तरी विहार में थे। वौद्ध काल में वृजि का स्वरूप 
एक संघ राज्य का था, जिसमें आठ गणराज्य सम्मिलित थे। मल्ल जनपद भी एक संघ के रूप 
में था, जिसमें दो गणराज्य थे। इन दो गणराज्यों की राजधानियां कुशीनगर और पावा थीं। 

चेदि, वत्स और अवन्ति जनपद हिन्दी प्रदेश के दक्षिणी भाग में स्थित थे। वर्तमान समय 
का बुंदेलखंड चेदि जनपद को सूचित करता है। चेदि को राजबानी शुक्तिमती नगरी थी, जों 
शुक्तिमती (केन) नदी के तट पर स्थित थी।. वत्स जनपद की राजानी कौशाम्बी थी, जिसके 
भग्नावशेष इलाहाबाद के समीप विद्यमान हैं। अवन्ति जनपद परिचिमी माळवा के क्षेत्र में था, 
जिसकी राजधानी उज्जयिनी थी। 7 १.2 ० ae 

चार प्रमुख राज्य--वौद्धकाल के इन सोलह महाजनपदों में भी मगध, वत्स, अवन्ति 

और कोसळ प्रधान थे। मगध की राजधानी राजगृह थी। वुद्ध के समय में वहां राजा वि 
सार राज कर रहा था, जो अत्यंत शक्तिशाली तथा महत्त्वाकांक्षी राजा था | बुद्ध के समय में 


वत्स का राजा उदयन था और कोसल का अग्निदत्त प्रसेनजित | इनका समकालीन अवन्ति.का 
राजा चण्ड प्रद्योत था। ये चारों राज्य अपनी शक्ति को बढ़ाने और पड़ोस के जनपदों को जीत कर 
अपने अधीन कर लेने के लिए प्रयत्नशील थें। साय ही इनमें परस्पर संघर्ष भी जारी था। 
साम्राज्य युग का प्रारम्भ--इस वात का उल्लेख किया जा चुका है कि मध्यदेश के atà 
राज्यों में साम्राज्यवाद की प्रवृत्ति बहुत प्राचीन काल से विद्यमान थी । प्रत्येक प्रतापी आये राजा 
व्वक्रवर्ती' अयवा 'सॉर्वभौम' पद प्राप्त करना अपना ध्येय समझता था, परन्तु साथ ही ये आर्य 
राजा अन्य आये राजाओं का उच्छेद नहीं कर देते थे, वे उनसे अधीनता स्वीकार करा लेना ही 
अपने उत्कर्ष के लिए पर्याप्त मानते थे । किन्तु बहुत प्राचीन काल में भी मगध के राजाओं में पड़ोस 


के राजाओं का मूल से उन्मूलन कर अपने राज्य का विस्तार करने की प्रवृत्ति थी।.महाभारत के 


समय मगध के राजा जरासंध ने इस दिशा'मे प्रयत्न किया था और उसने उत्तरी भारत के बहुतः 
से राजाओं को बन्दी वना.रक्खा था। इसी कारण कृष्ण की सहायता और प्रेरणा से पाण्डव भीमसेन 
ने छल द्वारा उसका वध किया था। जरासन्ध के वाद भी मगघ का साम्राज्य सम्वन्धी प्रयत्न जारी 
रहा। वौद्ध काल में अपने साम्राज्य सम्वन्धी प्रयत्न में मगध के राजाओं को असावारण सफलता 
प्राप्त हुई और उन्होंने घीरे-धीरे सम्पूर्ण उत्तरी भारत: के जनपदों को परास्त कर अपने साम्राज्य 
में सम्मिलित कर लिया। इसमें सन्देह नहीं कि वौद्ध काल के भारतीय राजाओं में पुरानी आये 
मर्यादा बहुत कुछ नष्ट हो गई थी। केवल मगध ही नहीं, अपितु कोसळ, वत्स और अवन्ति के 
शक्तिशाली राजा. भी पड़ोस के राज्यों को जड़ से नष्ट कर अपने-अपने साम्राज्यों का निर्माण 
करने में प्रवृत्त हो गए थे। किक फट l 
: कोसल के राजाओं ने काशी के जनपद को जीत कर अपने अधीन कर लिया था और वे 
पूर्व दिशा में और आगे बढ़ कर उत्तरी बिहार के गणराज्यों को विजय करने में तत्पर थे। वत्स 
और अवन्ति में संघर्ष जारी था। मगध के राजाओं का प्रयत्न जहां शक्तिशाली वूजि संघ को नष्ट 
करने के लिए था, वहां साथ ही कोसल, वत्स और अवन्ति के साथ भी उनका संघर्ष जारी था। 
मगध का साम्राज्य--कोसल, वत्स, अवन्ति और मगध में साम्राज्य सम्बन्धी जो प्रति- 
योगिता चल रही थी, अन्त में उसमें मगध सफल हुआ। बुद्ध के समय में मगध का राजा विम्ब॒- 
TAT उसका पुत्र अजातशत्रु भी बुद्ध का समकालीन था। उसने कोसळ के साय निरन्तर 
संघर्षे कर उसे जीत लिया। कोसल के अतिरिक्त वृजि संघ की स्वतंत्र सत्ता का भी अजातशत्रु ने 
अन्त किया। इस प्रकार अजातशत्रु मगध के राज्य को सुविस्तृत करने में सफल हुआ। उंसका 
' उत्तराधिकारी उदायी भी वड़ा वीर और महत्त्वाकांक्षी था। उसने अवन्ति के साथ अनेक युद्ध 
किए। पाटलिपुत्र की स्थापना भी उदायी द्वारा ही की गई। उदायी के बाद जो. राजा मगध 
के राजसिहासन पर आरूढ़ हुए, उन सव के समय में मगध की शक्ति निरन्तर बढ़ती ही गई। 
मगध के इन राजाओं में महापद्म नन्द विशेष रूपं से उल्लेखनीय है। उसने मगघ.की.शक्ति को बहुत 


~ 

वढ़ाया। वत्स, अवन्ति, पांचाल आदि उत्तरी भारत के अनेक राज्यों को जीतकर अपने अधीन 
किया । उसका साम्राज्य पूर्व में वंगाळ की खाडी से पदिचम में यमुना नदी तक विस्तृत था। जिसे 
हम वर्तमान समय में हिन्दी प्रदेश कहते हैं, वह प्रायः समस्त भूभाग महापद्म नन्द के साम्राज्य के 
अन्तर्गत था। .जव सिकन्दर' ने भारत पर आक्रमण किया (चौथी सदी ईसवी पुर्व) तो मगध के 
राजसिहासन पर महापद्म नंद ही विराजमान था और उसकी सेना के भय से ही सिकन्दर की सेना - 
ने पंजाब से आगे बढ़ने से इनकार कर दिया था। एक ग्रीक लेखक के अनुसार मगघ के इस राजा 
की सेना में ८०,००० घुइ्सवार, २,००,००० पदाति, ८००० रथ और ६००० हाथी थे। ६०० 
Ro पुर्व के. लगभग भारत में जो सोलह महाजनपद और उनके अन्य छोटे-छोटे जनपद थे, वे प्रायः 
सव तीन सदियों के काळ में मगध .की अधीनता में आ गए थे। 
विशाल साञ्राज्यों कायुग. . 

चन्द्रगुप्त मोये--मगध के राजाओं ने उत्तरी भारत में अपने विशाळ साम्राज्य की स्थापना 
की, जो पड्चिम में यमुना नदी तक़ विस्तृत था, कितु यमुना के पश्‍चिम में अव भी age से जनपदों 
क्री सत्ता थी, जिनमें निरन्तर संघर्ष जारी रहता था। राजनीतिक एकता के अभाव के फलस्वरूप 
इन जनपदों के लिए विदेशी. शत्रुओं से अपनी रक्षा कर सकना कठिन हो गया। इसी कारण मैसि- 
डोन के राजा सिकन्दर ने विश्व विजय के प्रयत्न में जव: भारत पर आक्रमण किया तो उत्तरः 
प्ररिचमी भारत के ये विविध जनपद उसका मुकाबला कर सकने में असमर्थ रहे। .इस अवसर पर 
तक्षशिला के अन्यतम आचार्य विष्णुगुप्त चाणक्य ने इस मत का प्रतिपादन किया कि हिमालय से 
समुद्रपयेन्त सहस्र योजन विस्तीणं जो आर्यभूमि है, वह एक़ चक्रवती राजा का क्षेत्र है और उसमें 
एक शक्तिशाली राजा का शासन स्थापित होना आवश्यक है। . चाणक्य ने न केवल इस विचार . 
का प्रतिपादन ही किया, अपितु इसे कायं रूप में परिणत करने: का.भी प्रयत्त किया। चन्द्रगुप्त 
मौर्ये नाम के एक महत्त्वाकांक्षी. वीरयुवक की सहाय़ता से उसने पहले उत्तर-परिचिमी.मारत के 
जनपदों को यूनानी शासकों को अधीनता से स्वतंत्र किया .और.फिर उनकी सम्मिलित शक्ति 
द्वारा महापद्म नन्द के उत्तराधिकारियों को .परास्त कर चन्द्रगुप्त मौर्य को विशाळ .मारतीय 
साम्राज्य के राज्य सिंहासन पर आरूढ किया। . . . ` ` . क 

इस प्रकार भारत में उस विशाल, साम्राज्य का सूत्रपात हुआ जो इतिहास में मौये साम्राज्य 
के नाम से प्रसिद्ध है। इस साम्राज्य का क्षेत्र बहुत विस्तृत था । इसमें केवल वे प्रदेश ही सम्मिलित 
नहीं थे, जिन्हें हमने हिन्दी प्रदेश कहा है। उत्तर-परिचम में इसकी. सीमा_हिन्दुकुश, पर्वतमाला 
तक विस्तृत थी। वर्तमान समय के बिलोचिस्तान और अफ़ग्रानिस्तातत के प्रदेश .भी इसके 
अन्तर्गतथे। . . . . puny E Se नि ` 
.. _ सोये. साम्राज्य का विस्तार--चन्द्रगुप्त मौर्ये के उत्तराधिकारियों ने अपने .साम्राज़्य को 
और अघिक.विस्तृत क्रिया।. बिन्दुसार (२९८-२७२ ई० Fo) ने दक्षिण.भारत के अनेक राज्यों 
को जीत, कर. मौर्ये साम्राज्य में सम्मिलित किया |. महाराष्ट्र, गुजरात, कर्नाटक आदि. के सब 

३२ | 
गए और दर्क्षिण में इस साम्राज्य की सीमा चोल 


प्रदेश इस समय मौर्य साम्राज्य के अन्तर्गत हो 
मण्डल के उत्तर तक विस्तृत हो गई | 


- बिन्दुसार के बाद अशोक (२७२-२३२ ई० पू०) ने कलिंग अर्थात्‌ उड़ीसा को विजय 


विस्तृत हो गई। इस विजय 
द्वारा भारत की राजनीतिक एकता पूर्णता को प्राप्त हुई और सम्पूर्ण आयंभूमि एक शासन की 
अधीनता में आगई। इस काल में मौर्ये वंश का साम्राज्य संसार के अन्य समकालीन सा म्राज्यों 
की अपेक्षा अधिक शक्तिशाली तथा विस्तृत था। किन्तु सम्राट्‌ अशोक ने अपनी शक्ति का उपयोग 


अन्य देशों को जीतने में नहीं किया। मौर्य साम्राज्य की जो विशाल शक्ति अन्य देशों पर आक्रमण - . 


करने में लग सकती थी, उसे अशोक ने 'धर्मविजय' के लिए प्रयुक्त किया। उसने भारत के सुदुर 
दक्षिण में स्थित पाण्ड्य, केरल और चोल राज्यों और पश्चिमी जगत्‌ के मैसिडोन, ग्रीस, सीरिया 
और मिस्र सदृश देशों को अपनी 'धर्मविजय' का क्षेत्र बनाया और इन सब देशों को धर्मे द्वारा 
विजय करने के लिए इनमें घर्ममहामात्र नाम के राजकर्मचारी नियत किए। ये कमंचारी अनेक 
लोकोपकारी कार्यों द्वारा जनता की सेवा करते थे और इस प्रकार उसके हृदय को जीतने का प्रयत्न 


करते थे। इन धर्मेमहामात्रो के कार्य-कलाप द्वारा विदेशों में भारतीय धर्म और संस्कृति के प्रसार * 


में बहुत सहायता मिलीं । अशोक के संरक्षण में बहुत से भिक्षु भी इस काल में विदेशों में बौद्ध 
घर्म का प्रचार करने के लिए गए। 

ald साम्राज्य का पतन--अशोक. के वाद उसके अनेक उत्तराधिकारियों ने भी धर्म 
विजय की नीति का ही अनुसरण किया। अशोक का पौत्र राजा सम्प्रति जैन धर्म का अनुयायी 


- ~ था। उसने अपने धर्म के प्रचार के संबंध में बहुत उद्योग किए और देश-विदेश में जैन साबुओं को 


घर्मप्रचार के लिए भेजा। सम्प्रति ने अनेक लोकोपकारी कार्य भी किए। घर्मविजय के लिए 
अधिक उत्साह रखते के कारण मौर्य सम्राटो ने सैन्य शक्ति की उपेक्षा करनी प्रारम्भ कर दी। 
इसका परिणाम यह हुआ कि विशाल मौर्य साम्राज्य की राजनीतिक एकता क़ायम नहीं रह सकी। 


- साम्राज्य के अनेक प्रदेश स्वतंत्र होने प्रारम्भ हो गए और साथ ही यवनों (ग्रीकों) ने भी फिर 


भारत पर आक्रण शुरू कर दिए। परिणाम यह हुआ कि मौये साम्राज्य निरन्तर क्षीण होता गया। 
मौर्ये वंश का अन्तिम ' राजा बृहद्रथ था। उसके सेनापति पुष्यमित्र ने १८४ Fo पू० में उसे 
मार कर स्वयं राज्य प्राप्तकर लिया ।. इस प्रकार मौर्य वंश का अन्त हो कर शुंग वंश का 
प्रारम्भ हुआ। क ह 

शुंग बंश--पुष्यमित्र शुंग वंश का था और बड़ा वीर और प्रतापी राजा था। उसने 
मगध के क्षीण होते हुए साम्राज्य में शक्ति का संचार किया। उसने अश्वमेध यज्ञ भी किए, जो 


दिग्विजय के पश्चात्‌ किए जाते हैं। एक शिलालेख में उसे 'द्विरञ्वमेंधयाजी' कहा गया है। जिन | 


विजथों के उपलब्ध में पुष्यमित्र ने दो अश्वमेध यज्ञं का अनुष्ठान किया था, उनमें उसने उन यवनों 
को भी परास्त किया .था, जो उस समय भारत पर निरंतर आक्रमण कर रहे थे। पुष्यमित्र 


_का साम्राज्य पश्‍चिम में सियालकोट तक और दक्षिण में नमंदा नदी तक विस्तृत था। एक प्रकार ` 

से उसका शासन लगभग उसी प्रदेश तक सीमित था, जिसे हम वर्तमान समथ का हिन्दी प्रदेश 
कहते हैं। कलिंग इस साम्राज्य के अन्तर्गत नहीं था। वहां इस समय चेदि वंश का शासन था, 
जिसके राजाओं में खारवेल अत्यंत प्रसिद्ध है। खारवेळ जैन धर्म का अनुयायी था और उसने 
Regt तक दिग्विजय भी की थी। EPE 

कण्व वंदा--पुष्यमित्र के वाद शुंग वंश के नौ राजाओं ने राज्य किया। ७ ३ ई० पू में 
अन्तिम शुंग राजा देवभूति को उसके प्रधान मंत्री वासुदेव ने मार कर स्वयं राज्य प्राप्त कर लिया। 
वासुदेव कण्व कुछ का था, अत: उसके साथ कण्व वंश का प्रारम्भ हुआ। इस वंश में चार राजा हुए, 
जिन्होंने कुल मिला कर ४५ वर्ष (२७ ई० Go तक) राज्य किया। इस वंश के अंतिम राजा सुशर्मा 
पर दक्षिण के सातवाहन राजा ने आक्रमण किया और मध्यदेश को जीत कर अपने अधीन कर 
लिया। ; 

सातवाहन वंश--इस वंश का संस्थापक सिमुक नाम का वीर था। उत्तर भारत में जब 
ate राजाओं की शक्ति क्षीण होने लगी और अनेक प्रदेश उनकी अधीनता से मुक्‍त हों कर स्वतंत्र 
होने लगे, तभी २१० Fo Yo के लगभग सिमुक ने दक्षिण में प्रतिष्ठान नगरी को राजधानी बना कर 
अपने स्वतंत्र राज्य की नींव डाली थी। प्रतिष्ठान नगरी गोदावरी नदी के तट पर स्थित थी। 
सिमुक के उत्तराधिकारियों में गौतमीपुत्र सातर्काण बहुत प्रसिद्ध हुआ। उसने अपने राज्य का 
विस्तार किया और काठियावाड़, महाराष्ट्र और अवन्ति के प्रदेशों पर शासन किया। उसके 
समय तक पश्चिमी भारत में अनेक विदेशी जातियों ने अपने राज्य स्थापित कर लिए थे। ये 
जातियां शक, पल्लव (पाथियन) और यवन (ग्रीक) थीं। सातकणि ने इन विदेशियों के साथ 
अनेक युद्ध किए और उन्हें परास्त कर अपने साम्राज्य का विस्तार किया। इस प्रतापी राजा का 
समय.पहली सदी Fo Jo (९९--४४ Fo Jo) में था। गौतमीपुत्र सातर्काण के वाद उसका 
पुत्र वासिष्ठीपुत्र श्रीपुनुयावि सातवाहन सिंहासन पर ares हुआ। पूर्वे दिशा में आक्रमण कर 
उसने आन्ध्र देश को जीता। इसी राजा ने उत्तर दिशा में विजय यात्रा करते हुए कण्व वंश के 
अंतिम राजा सुशर्मा को मार कर मध्यदेश को भी अपने अधीन कर छिया था। इस प्रकार साँत- 
वाहन राजाओं के प्रयत्न से एक बार फिर भारत में राजनीतिक एकता की स्थापना हुई और प्रायः } 
सारा उत्तर भारत तथा दक्षिणापथ एक झासन में आ गए। सातवाहन वंश का शासन २२५ ई० 
Je तक क्रायम रहा। इस वंश के वाद के राजा अधिक शक्तिशाली नहीं थे। इसी कारण अनेक 
विदेशी जातियों ने इस युग में भारत के विविध प्रदेशों पर अपना आधिपत्य स्थापित कर लिया 
था। : 
विदेशी आक्रमण--जेसा ऊपर उल्लेख किया जा चुका है, सिकन्दर ने उत्तर-पश्चिमी 
भारत को जीत कर अपने अधीन किया था। परन्तु चन्द्रगुप्त मोयं और आचार्य चाणक्य 
के प्रयत्तो के कारण भारत में उसका शासन बहुत समय तक्‌ कायम नहीं रह सका था। 
सिकन्दर के अन्यतम उत्तराधिकारी सैल्यूकस ने एक वार फिर भारत की विजय का प्रयत्न किया, 


: fag चन्द्रगुप्त मौर्य ने उसे बुरी तरह परास्त कियां। अशोक के बाद जव मौर्ये शक्ति निर्वेल 

३४ ` हिंदी साहित्य | 
पड़ने लगी तो सैल्यूकस के उत्तराधिकारियों ने पुनः भारत की विजय का भमत किया। यवनोंके . | 
` श्र आक्रमण दोघे समय तक जारी रहे। एक कार तो यवन लोग मथुरा और साकेत (अयोध्या) 
को विजय करते हुए पाटलिपुत्र तक चले आए थे। परिणाम यह हुआ कि दूसरी सदी Šo Yo 
में उत्तर-पर्चिमी भारत और पंजाब के प्रदेश यवनों की अधीनता में आ गए और वहां उन्हे 
अपने अनेक राज्य स्थापित कर लिए। | 
प्राचीन काल में मध्य एशिया में सौर नदी की घाटी में शक जाति का. निवासः था। इस - 
जाति ने दक्षिण की ओर आक्रमण कर उन यवन राज्यों को जीता, जो ईरान और बैक्ट्रिया में 
विद्यमान थे। इन्होंने ही पूर्व की ओर आगे बढ़ कर सीस्तान के मार्ग से सिंध पर भी चढ़ाई की। 
सिंधु नदी के तट पर मीन नगर को राजधानी वना कर इन्होंने भारत में अपनी शक्ति का विस्तार 
किया और मथुरा, गांघार तथा उज्जैन में शक अनेक राज्य वंश स्थापित कर शासन करने FY | 
थे शक राज्य मीन नगर के शक महाराजा की अवीनता स्वीकार करते थे, यद्यपि इनकी स्थिति ` 
स्वतंत्र राजाओं के सदुश थी। इस काल में शक लोग सिंध, दक्षिणापथ और उत्तर-परिचमी भारत 
को अपनी अधीनता में लाने में समर्थ हुए । 
a यवनों और शको के समान पाथियन (पल्लव) लोगों ने भी इस युग में भारत पर आक्रमण 
किया और पहली सदी ईसवी पूर्व के मध्य भाग में परिचमी गांधार में अपना एक पृथक्‌ राज्य 


* कायम कर लिया। 2 . 


इसी काल में भारत पर युइशि जाति के आक्रमण हुए। इस जाति का निवास तिव्वत के 


उत्तर में तकला मकान मरुस्थळ के सीमांत में था। इसी के आक्रमणों के कारण शक जाति सीर. ` | 


की घाटी के. अपने प्राचीन अभिजन को छोड़ कर दक्षिण की ओर बढ़ने के लिए विवश हुई थी। 
युइशि लोग शकों को सीर की घाटी से आगे घकेल कर ही संतुष्ट नहीं हुए, अपितु मध्य एशिया 
पर अपना अधिकार स्थापित कर वहां उन्होंने अनेक राज्य क्रायम किए। कुजुल कुषाण नाम के 
वीर युइशि राजा ने इन सब युइशि राज्यों को मिला कर एक किया और फिर हिन्दुकुश पवेत- i 
माला को पार कर भारत पर आक्रमण किया | कुजुल कुषाण के बाद विम और कनिष्क ने युइशि 
अथवा कुषाण साम्राज्य का और अधिक विस्तार किया। कनिष्क (७८ से १०० Fo Yo के - 
लगभग) के समय में कुषाण साम्राज्ये उन्नति की चरम सीमा को प्राप्त कर गया। भारत में 

` कनिष्क ने पंजाब और उत्तर प्रदेश को जीत कर मगध पर भी आक्रमण किया और पाटलिपुत्र पर 
अपना अधिकार स्थापित कर लिया । उत्तर भारत के प्रायः सब प्रदेश कनिष्क की अधीनता में 
थे॥ उत्तर पश्चिम में उसके साम्राज्य की सीमा चीन तक थी और प्रायः सम्पूर्ण मध्य एशिया, 
उसके अधीन था। कनिष्क ने पुष्पपुर: (पेशावर) की स्थापना कर उसे अपनी राजधानी बनाया 
और भारत के विविध प्रदेशों का शासन करने के लिए अनेक क्षत्रियों की नियुक्ति की। 

सम्भवतः यह पहला अवसर था जब कि भारत का हिन्दी प्रदेश एक विदेशी जाति की 
|: अधीनता में आया था। सिकन्दर और सेल्यूकस इसे जीतने में असमर्थ रहे और उनके बाद 
` जिन यवनों, शकों व पल्लवोंने भारत पर आक्रमण किया था, वे हिन्दी प्रदेश में अपना स्थायी शासनः | | 

स्थापित नहीं कर सके थे। पर कनिष्क के विशाल साम्राज्य में भारत का मध्यदेश (हिन्दी 
प्रदेश) भी सम्मिलित था। यद्यपि कनिष्क ने वौद्ध धर्म को स्वीकार कर भारतीय संस्कृति को 
अपना लिया था, किन्तु भारतीय उसे विदेशी ही मानते ये। 
विदेशी शासन का अन्त--यवन, शक, पाथियन और कुशाण लोग भारत के अनेक प्रदेशों 
पर अपना शासन स्थापित करने में समयं अवश्य हुए थे, पर इस देश की अनेक राज्य शक्तियाँ 
उनके साय निरन्तर संघर्ष करती रहीं और अन्त में वे उन्हें परास्त कर एक वार फिर देश को | 
स्वतंत्र करने में समर्ये हुईं। पुष्यमित्र शुंग के समथ में उसके पौत्र वसुमित्र ने सिंध नदी के तट पर 
यवनों को परास्त किया था और इसी उपलक्ष्य में पुष्यमित्र ने अदवमेध यज्ञ का अनुष्ठान किया. 
था। शकों को परास्त करने का प्रधान श्रेय सातवाहन राजाओं और मालव आदि गणराज्यों को 
है। राजा गौतमीपुत्र सातकणि ने दक्षिणापय, सौराष्ट्र और गुजरात के शक राज्यों का उन्मूलन 
कर 'शकारि' और 'विक्रमादित्य' की उपाधि धारण की थी। इसी समय में राजपुताना और पूर्वी 
पंजाब में अनेक गणराज्य फिर से स्वतंत्र हो गए थे। इनमें से अन्यतम गणराज्य मालव ने शकों 
की पराजय में बहुत कतृंत्व प्रदशित किया और अपने गण की प्रतिष्ठा पुनः स्थापित कर एक नए 
संवत्‌ को ५७ Fo Fo से प्रारम्भ किया, जो विक्रम संवत्‌ के रूप में अव भी प्रचलित है। 
पाथियन लोगों का शासन केन्द्र पश्चिमी गांधार में था, अतः उसका विनाश HAUT के - 
- द्वारा हुआ। भारत में कुशाणों का शासन एक सदी के रूगभग (प्रथम सदी ई० Yo के HET 
दूसरी सदी Fo पू० के मध्य तक) क्रायम रहा। पर शीघ्र ही इस देश की राज्य शक्तियों ने उसके 
विरुद्ध भी संघर्ष प्रारम्भ कर दिया। इस संघर्ष कां नेतृत्व मध्यदेश द्वारा किया गया। नाग 
भारशिव वंश के प्रतापी राजाओं ने कुशाणों को परास्त, कर दस अश्वमेध यज्ञों का अनुष्ठान किया, 
_ जिनकी स्मृति काशी में दशाइवमेथ घाट कै रूप में अब तक सुरक्षित है। सातवाहन वंश के राजा भी 
कुशाणों के विरुद्ध संघर्ष में तत्पर रहे। कुशाणों की शक्ति का अन्त करने में यौषेय, कुणिन्द, 
आर्जुनायन, fafa, मालव आदि गणराज्यों ने भी अनुपम Ader प्रदर्शित किया। इन विविध 
राज्य शक्तियों के मुकाबले में कुशाणों का साम्राज्य नहीं टिक सका और दूसरी सदी में उसका 
अन्त हो गया। | 
गुप्त सास्राज्य--नाग भारशिव वंश के राजाओं ने कुशाणों को परास्त कर भारतीय 
राज्य शक्ति के पुनरुद्धार का जो प्रयत्न प्रारम्भ किया था, वह गुप्त सम्नाटो के समय में चरम सीमा 
को पहुँच गया। श्रीगुप्त नाम के प्रतापी राजा द्वारा स्थापित इस वंश ने चौथी सदी में वहुत 
उन्नति की और चन्द्रगुप्त प्रथम, समुद्रगुप्त और चन्द्रगुप्त द्वितीय विक्रमादित्य के शासन काल में 
गुप्तों के साम्राज्य का विस्तार सम्पूर्ण उत्तर भारत में हो गया। दक्षिण भारत के भी अनेक 
राजा गुप्त सञ्जाटों की अबीनता को स्वीकार करते थे और कर, भेंट, उपहार आदि दे कर उन्हें 
` संतुष्ट रखते थे। गुप्त वंश के उत्कर्ष का प्रान श्रेय सम्राट्‌ समुद्रगुप्त (लगभग ३३५ से ३७५ 
` इसवी तक) को है। उसने दिग्विजय कर अशवमेव यज्ञ किया था। उसकी दिग्विजय का वृत्तान्त 
प्रयाग के क्रिले में उपलब्ध अशोक के प्राचीन प्रस्तर स्तंभ पर उत्कीण है । समुद्रगुप्त की यह प्रशस्ति 

गुप्त वंश की कीति का अनुपम स्मारक है। कुशाण साञ्राज्य के पतन काल में उत्तर भारत sa अनेक 
राज्य स्थापित हो गए थे, जिनमें अनेक गण राज्य भी थे। समुद्रगुप्त ने इन सब को अपने अधीन 
किया। दक्षिणं भारत के जो राजा समुद्रगुप्त की" अवीनता को स्वीकार करते थे, उनमें कांची 
(कांजीवरम) के राजा विष्णुगोप, पिष्टपुर (पीठापुरम) के राजा महेन्द्र और बेंगी के राजा हस्ति- 
वर्मन्‌ के नाम विशेष रूप से उल्लेखनीय हैं। कामरूप, असम, नेपाल, कतृपुर (gard और गढ़- 
'चाळ) उत्तर समतट (दक्षिण पूर्वी बंगाल) के राज्य गुप्त साम्राज्य के सीमान्तवर्ती राज्य थे 
और उनके राजाओं की स्थिति समुद्रगुप्त के सामन्तों के सदृश थो । कुशाणों का शासन यद्यपि 
उत्तर भारत में नष्ट हो गया था, किन्तु भारत के उत्तर-पश्चिमी कोने में इस समय भी विद्यमान 
'था। पर कुशाण वंश के ये दैवपुत्र 'शाहिशाहानुशाहि राजा भी समुद्रगुप्त को भेंट, उपहार आदि 
द्वारा संतुष्ट रखने का प्रयत्न करते थे और उसकी राजाज्ञा को सिर झुका कर स्वीकार करते 
थे। यही स्थिति लंका (सिंहल) के राजवंश की थी। 


समुद्रगुप्त के बाद चद्धगुप्त द्वितीय (३७५ से ४१४ Fo तक) गुप्त साम्राज्य का अवि- ` 


पति बना। ऐसा प्रतीत होता है कि समुद्रगुप्त के बाद कुछ समय के लिए उसके वडे पुत्र रामगुप्त 
ने भी शासन किया था और उसकी निर्वलता से लाभ उठा कर शक और कुशाण एक वार फिर 
प्रवल हो गए थे। अपने भाई के सेवक (वन्युभृत्य) के रूप में चन्द्रगुप्त ने शक-कुशाणों को परास्त 
. किया और गुप्त वंश के गौरव की पुनः प्रतिष्ठा की। वाद में वह स्वयं सिंहासन पर आरूड़ हुआ। 
डाको को परास्त करने के कारण चन्द्रगुप्त द्वितीय ने शकारि' और “विक्रमादित्य” की उपाधियां 
प्राप्त कीं। यह प्रतापी सम्राट्‌ केवल शकों को परास्त करके ही संतुष्ट नहीं हुआ, अपितु उसने 
पश्चिमोत्तर भारत की सातौं नदियां--यमुना, सतलज, व्यास, रावी, चनाव, झेलम और सिध 
को पार कर वाह्लीक (बरख) देश पर भी आक्रमण किया और उसे परास्त HL वंक्षु नदी के तट पर 
गुप्तवंश की विजय पताक़ा स्थापित की। चन्द्रगुप्त द्वितीय के प्रताप के कारण शक और कुशाण 
लोगों की शक्ति निर्मूल हो गई थी और प्रायः सारा भारत एक शासन सूत्र में एक वार फिर संगठित 
हो गया था। इस राजा के समय में प्रसिद्ध चीनी यात्री फ़ाहियान भारत की यात्रा के लिए आया 
था। उसके यात्रा विवरण से इस युग के भारतीय समाज, सभ्यता तथा संस्कृति का अच्छा परिचय 
. मिलता हैं। इस राजा की राजसभा में बहुत से विद्वानों और कवियों को आश्रय प्राप्त था, जिनमें 
धन्वन्तरि, कालिदास, अमरसिंह आदि नवरत्न प्रमुख थे। 
चन्द्रगुप्त द्वितीय के बाद कुमारगृप्त (४१४-४५५ ई०) सम्राट्‌ वना। उसके शासन काल 
में गुप्त साम्राज्य की शक्ति अक्षुण्ण रूप से कायम रही, किन्तु उसके उत्तराधिकारी स्कन्दगुप्त 
(४५५-४६७०) के समय हुण जाति. के आक्रमण भारत पर प्रारम्भ हो गए। हृण लोग प्रारंभ 
में चीन के उत्तरी प्रदेशों में निवास करते थे। इन्हीं, के आक्रमणों से अपने साम्राज्य की रक्षा 


करने के लिए चीन THE शी हुआङ-नी ने (२४६-२१० ई० Go) चीन की विशाल दीवार का. 


निर्माण कराया था। उत्तर की ओर से चीन के सम्य प्रदेशों पर आक्रमण करने में असमर्थ हो कर 
हूण लोग पश्चिम की ओर बढ़ने लगे और युइशि जाति को उनके अभिजन से निकालकर 

वाहर किया। वहां से और आगे ag कर हूण जाति की एक शाखा ने गुप्त साम्राज्य पर भी 
आक्रमण किए। स्कन्दगुप्त ने इनके साथ युद्ध करने में वहुत पराक्रम प्रदर्शित किया। यद्यपि 
स्कन्दगुप्त अपने जीवन काल में हृणों की वाढ़ रोक सकने में समर्थ हुआ, पर उसके उत्तराधिकारी 
इनका सामना नहीं कर सके। हूणों के निरन्तर आक्रमणों के कारण गुप्त साम्राज्य की जड़ हिल 
गई और न केवल उत्तर-पश्चिमी भारत गुप्त वंश की अधीनता से निकल गया, अपितु मध्यदेश 
पर भी गुप्तों का शासन अविकल रूप से क्रायम नहीं रह सका। गुप्तों की शक्ति के विच्छिन्न 
होने पर अनेक स्वतंत्र राज्य स्थापित हो गए। इन राज्यों के बहुत से प्रतापी राजाओं ने हूणों का 
वीरतापूर्वक सामना किया। इस सम्वन्ध में राजा य॒शोधर्मन्‌ का नाम विशेष रूप से उल्लेखनीय 
है। वह मध्यदेश के ही एक प्रदेश का राजा था और उसने हुणों को परास्त कर उनके राजा 
मिहिरकुल को अपनी चरण-पूजा के लिए विवश किया था। इस वीर राजा का काल छठी सदी के 
मध्य भाग में था। | 


साम्राज्य विघटन के काल का प्रारंभ 


छठी शताब्दी के मध्य काळ से उत्तरी भारत के इतिहास में साम्राज्य विघटन की प्रवृत्ति 
प्रारंभ हुई। इस समय ऐसे सम्राट्‌ का अभाव था, जो विरोधी तत्त्वों को दूर कर एक ही राजनीतिक 
छत्र में संपूर्ण देश को संगठित कर सकता। स्कन्दगुप्त के उपरान्त, जिसने भितरी के लेख के 
अनुसार हुणों के साथ युद्ध में धरा को कंपित कर दिया था (giier समागतस्य समरे दोर्म्या 
धरा कंपिता), कोई भी ऐसा शासक नहीं उत्पन्न हुआ, जो विशाल गुप्त साम्राज्य की सत्ता को 
चिरस्थायी वना सकता। यद्यपि कतिपय अभिलेख में बुंधगुप्त तथा भानुगुप्त आदि परवर्ती 
गुप्त नरेशों के पराक्रम तथा शासन प्रबंध को प्रशंसा मिलती है, तथापि उस समय की राजनीति के 
द्वारा जो विषम समस्याएँ उत्पन्न की गई थीं, उनको सुलझाने में ये नरेश सक्षम सिद्ध न हो 
सके। परिणामतः गुप्त साम्राज्य के अधःपतन के अनन्तर ५५० Fo में कई नवीन राजवंशों का 
आविर्भाव हुआ, जिनमें वलभी के मैत्रक, कान्यकुब्ज के मौखरि, माळवा एवं मगध के उत्तरग॒प्त, 
बंगाल के गौड़ तथा थानेएवर के'वर्द्धन विशेष रूप से उल्लेखनीय हैं। 

चलभी के मंत्रक--गुप्त सञ्नाटों के शासन काल में सौराष्ट्र जिसमें आधुनिक गुजरात 
एवं काठियावाड़ सम्मिलित थे, पश्चिम का एक महत्त्वपूर्ण प्रान्त था। जूनागढ़ के अभिलेख से 
पता चलता है कि स्कन्दगुप्त के काल में इस प्रान्त का राज्यपाल Maa नामक एक अत्यन्त योग्य 
व्यक्ति था। स्कन्दगृप्त के कर्मचारियों में वही इस प्रान्त की रक्षा के निमित्त सबसे कुशल 
व्यक्ति समझा गया-- 


ड 


aay भृत्येष्वपि संहतेषु यो से प्रशिष्यक्षिखिलान्सुराष्ट्रान्‌ । 
आं ज्ञातमेकः खल्‌ पर्णदत्तो भारस्य तस्योहहने समर्थः॥। 


(Sante का लेख) 

जिस प्रकार देवता वरुण के ऊपर परिचमी दिशा का भार सौंप क्र स्वस्थ हो गए थे, 
उसी प्रकार स्कन्दगुप्त अपने पश्चिमी प्रान्त सौराष्ट्र की रक्षा का भार पर्णदत्त को सांपकर 
आदवस्त हो गया था-- ; 
नियुज्य देवा वरुण प्रतीच्यां स्वस्था यथा नोन्मनसो बभूवु:। 
पु्वेतरस्याँ दिशि पर्णदत्त नियुज्य राजा घृतिमांस्तथाभूत्‌ ॥ 
(जूनागढ़ का लेख) 


स्कन्दगुप्त की मृत्यु के अनन्तर यह प्रान्त गुप्त साम्राज्य से पृथक्‌ हो गया । भटाक नामक 
कर्मचारी ने यहाँ मैत्रक वंश की नींव डाली, जिसकी राजधानी वलभी थी। पुष्यमित्र शुंग की भाँति 
इसने केवल 'सेनापति' की उपाधि धारण की । अभिळेखों में उसके उत्तराधिकारी TAT प्रथम को 
भी केवळ 'सेनापति' कहा गया है। इस राजवंश.की तीसरी पीढ़ी के शासक द्रोणसिह ने महाराज 
की उपाधि धारण की। इसके काल से सौराष्ट्र में मैत्रक वंश का शासन पूर्ण रूप से सुदृढ़ हो गया। 
घ्रुवसेन द्वितीय के शासनकाल में इस राजवंश की शक्ति अपने विकास कौ पराकाष्ठा पर पहुँच 
चुकी थी। इसके काल में माळवा का भी कुछ भाग वलभी के अधीन था। नौसारी के लेख 
के अनुसार इसने हर्षवर्धन के साथ भी युद्ध किया था। कालान्तर में इस युद्ध का अंत दोनों नरेशों 


के बीच एक वैवाहिक संबंध के द्वारा हुआ। ह्वेनसांग लिखता है कि at ने अपनी पुत्री का ` 


विवाह saan द्वितीय के साथ किया था। इसके अनन्तर वह सवंदा के लिए हर्ष का मित्र हो 
गया। ह्लेनसांग के विवरण के अनुसार प्रयाग के दान वितरण के अवसर पर वह एक मित्र एवं 
सहायक के रूप में हर्ष के साथ प्रस्तुत था। उसके उत्तराधिकारियों में धरसेन चतुर्थ विशेष रूप से 
उल्लेनीय है। उसने गुप्त नरेशों के अनुकरण पर परमभट्टारक, परमेश्‍वर तथा चक्रवतिन्‌ की 
उपाधियाँ धारण कीं। इस राजवंश का शासन सातवीं शताब्दी के उत्तराद्धे तक विद्यमान था। 
मैत्रको की राजधानी वलभी की गणना तत्कालीन प्रसिद्ध शिक्षा केन्द्रों में की जाती थी। इत्सिंग 
के अनुसार सांतवीं शताव्दी ईसवी में इसकी ख्याति बौद्धिक जगत्‌ में नालंदा के विश्वविद्यालय 
के समान थी। ह्वेनसांग लिखता है कि इस नगर में इस समय एक सौ बौद्ध मठ वने हुए थे, जिनमें 
रहने वाले विद्यार्थी मिक्षुओं की संख्या लगभग ६०० थी। वलभी के जिन आचायों की प्रतिष्ठा 
देश में संवंव्यापी थी, उनमें गुणमति तथा स्थिरमति के नाम विशेष रूप से उल्लेखनीय हैं । ये 
` आचाय विलक्षण प्रतिभा तथा विद्वत्ता के कारण अत्यधिक सम्मानित थे। कथासरित्सागर, 
- अध्याय ३२ से विदित होता है कि यहाँ पर देश के विभिन्न भागों से अध्ययन के निमित्त विद्यार्थी 


एकत्र होते थे। भट्टिकाव्य के अनुसार इसके लेखक का संरक्षण मेत्रक नरेश धरसेन के द्वारा - 


हुआ था (काव्यमिदं रचितं मया वलभ्यां श्रीषरसेननरेन्द्रपारतितायाम्‌, सर्ग २२) । इस राजवंश 
के शासकों ने पुस्तक संग्रह के निमित्त इस शिक्षा केन्द्र को अनेक दान दिए थे (सद्धमंस्य पुस्तको- 
पचयार्थम्‌, इंडियन ऐटिक्वरी, खंड ७)। as 

` 'कान्यकुन्ज के सौलरि--वाणभट्ट द्वारा रचित हर्षचरित नामक ग्रंथ में मौखरि वंश 

को “मुखर वंश' तथा अभिलेखों में मौखरि नरेशों को “मुखराः क्षितीशाः कहा गया है। इससे स्पष्ट 
है कि इस वंश के आदि पुरुष का नाम 'मुखर' था।- गया में सुप्रसिद्ध पुरातत्त्ववेत्ता कनघम 
महोदय को मृत्तिका निर्मित मुहर उपलब्ध हुई, जिसमें चतुर्थ शताव्दी ईसा पूर्व की ब्राह्मो लिपि में 
'मोखलिनम्‌' शब्द उत्कीर्ण मिलता है। यह संस्कृत भाषा के 'मौखरीणाम्‌' शब्द का पालि 
रूपान्तर है। इस पुरातत्त्व साक्ष्य से स्पष्ट है कि मौखरि चतुर्थ शताब्दी Go go में विद्यमान 
थे। वामन की 'काशिकावृत्ति' एवं कैयट की महाभाष्य टीका से भी मौखरियों की पर्याप्त 
प्राचीनता प्रमाणित हो जाती है। हरहा के लेख के अनुसार मोखरि सूर्यवंशी क्षत्रिय थे। इनके 
प्रारंभिक लेख गया जिले में वर्तमान कई स्थानों से उपलब्ध हुए हैं। इससे स्पष्ट है कि उनका | 
आदि स्थान आधुनिक गया जिला रहा होगा। प्राचीन साहित्य एवं अभिलेखों के आधार पर | 
विभिन्न कालों में कई मौखरि शाखाओं के वर्तमान होने के प्रमाण मिलते हैं। इनमें कान्यकुब्ज - 
शाखा के मौखरियों का इतिहास भारतीय इतिहास के पृष्ठों में महत्त्वपूर्ण स्थान रखता है। 
कान्यकुव्ज के मौखरियों का इतिहास लगभग ५०० ई० से आरंभ होता है। इस समय 
से लेकर ५५० ई० तक इस राजवंश में तीन नरेशों ने क्रमशः राज्य किया- हरिवर्मा, आदित्य- 
वर्मा एवं ईश्वरवर्मा। असीरगढ़ के लेख में इनके लिए 'महाराज' की उपाधि अंकित मिलती है।. 


- इससे प्रतीत होता है कि ये सामंत शासक थे। संभवतः ये गुप्त नरेशों के सामंत थे। गुप्त साम्राज्य 


के अधःपतन के अनन्तर ५५० Fo के लगभग ईशानवर्मा के नेतृत्व में मौखरि स्वतंत्र हो गए। यह 
इस राजवंश का चतुर्थ नरेश था। असीरगढ़ के,लेख में इसके लिए 'महाराजाधिराज' की उपाधि 
अंकित मिळती है। इससे उसकी महानता एवं स्वतंत्रता व्यक्त होती है। हरहा के तेरहवें इलोक | 
के अनुसार उसने आंध्र नरेश को पराजित किया, जिसकी सेना में मदस्रावी गज सम्मिलित थे 
(जित्वान्ध्रपति सहस्रगणितत्रैधाक्षरद्वारणम्‌)। उसने शूलिकों को परास्त किया, जिनकी 
अश्वारोहिणी सेना बहुत ही सशक्त थी (व्यावळगन्नियुतातिसंख्यतुरगान्मंखा रणे शूलिकाम्‌) | 
उसके द्वारा बंगाल के समुद्र तट पर निवास करने वाले गौड़ भी परास्त किए गए (कृत्वा चायति- 
मोचितस्थलभुवों गौडान्समुद्राश्रयान्‌) | 
इसी समय इसका समकालीन उत्तरगुप्त नरेश कुमारगुप्त भी वहुत शक्तिशाली हो चुका 
था। उत्तरी भारतबषं में सावंभौम सत्ता की स्थापना के निमित्त इसके साथ ईशानवर्मा का एक 
तुमुल युद्ध हुआ, जिसका उल्लेख अफसढ़ के अभिलेख में हुआ है। इस प्रशस्ति के अनुसार कुमारः 
गप्त ने ईशानवर्मा की सेना को युद्धस्थल में मन्दर पर्वत के सदुश मथ डाला था | 
मीमः staat क्षितिपतिञ्ञशिः सैन्यदुरघोदसिघुः । _ 
लक्ष्मी संग्राप्तिहेतुः सपदि विमयितो मन्दरी भूय येच ॥ 
इस पराजय के उपरान्त ईशानवर्मा अपनी शक्ति के संगठन में पुनः संलग्न हुआ। हुरहा 
के लेख में कहा गया है कि उसने पृथ्वी को एक महान्‌ संहार शे बचाया था। लगता'है कि यहाँ 
पर हुण आक्रमण की ओर संकेत किया गया है। अन्य साक्यों से भी स्पष्ट है कि gu उस समय 


` भारतवषं में विद्यमान थे। बहुत संभव है कि उसने उनको परास्त किया हो। हरहा के लेख के 


_ अनुसार वह एक धामिक प्रवृत्ति का नरेश था। उसके काळ के धार्मिक वातावरण को देखते हुए 

४० 
* तसा प्रतीत होता है, मानों तीनों वेद पुनः जागरूक हो उठे हों (यस्मिन्शासति च क्षिति क्षितिपतौ 
जातेग भूयस्त्रयो) | 


उसके उपरान्त उसका पुत्र शर्ववर्मा सिहासनारूढ़ हुआ । वह इस राजवंश का पंचम 
नरेश माना जाता है। असीरगढ़ के लेख के अनुसार उसने 'महाराजाधिराज' की उपाधि धारण 
की ati यह ईशानवर्मा से अधिक शक्तिशाली था। अफसढ्‌ के लेख में इसे gT विजेता कहा 
गया है। उत्तर पूर्व भारतवर्ष में अपनी सार्वभौम सत्ता की स्थापना के निमित्त इसने अपने समका- 
लीन उत्तरगुप्त नरेश दामोदरगुप्त के साथ एक युद्ध किया। इसमें दामोदरगुप्त लड़ता हुआ मारा 
गया। इस युद्ध में विजय के फलस्वरूप ATT के ऊपर शर्ववर्मा का आधिपत्य स्थापित हो गया। 
उसकी राज्य सीमा अब कान्यकुब्ज से ले कर मगध तक विस्तृत हो गई। इसके अनन्तर इसका 
पुत्र अवन्तिवर्मा सिहासनारूढ हुआ। वह इस राजवंश का छठा नरेश माना जाता है। उसके 
सम्बन्ध में सूचना का एकमात्र साधन हर्षचरित है। इस ग्रंथ के अनुसार वंह अपने समकालीन 
राजाओं में सबसे महान्‌ था (धरेणीधराणाम्‌ च मूध्नि स्थितो) । बाणभट्ट के शब्दों में अवन्ति- 
वर्मा के समय में मौखरियों की पुजा समस्त विश्व के द्वारा की जाती थी (माहेशवर-पादन्यास इव 
सकलभुवननमस्क्ृतो मौखरिवंशः) । मुद्राराक्षस के भरतवाक्य के अनुसार उसने म्लेच्छों से 
पीड़ित (म्लेच्छैः उद्वेज्यमाना) वसुधा का उद्धार किया था। यहाँ पर म्लेच्छों से तात्पयं हूणों से 
है। यह नरेश संभवतः उपयुक्त ग्रंय के रचयिता विशाखदत्त का आश्रयदाता नरेश था। इसके 
सभय में मौखरि विद्वानों के महान्‌ संरक्षक माने जाते थे। कादम्वरी के अनुसार मौखरि नरेश 
anag के आचार्य भवं के संरक्षक ये (सशेखरेः मौखरिभिः कृतार्चनम्‌) | 
इसके अनन्तर उसके ज्येष्ठपुत्र (सूनुरग्रजः) ग्रहवर्मा का राज्याभिषेक हुआ। यह 
इस राजवंश का सातवाँ एवं अन्तिम नरेश था। हर्षचरित के अनुसार यह सूर्य की भाँति तेजस्वी 
“था (ग्रहवर्मा नाम ग्रहपतिरिव गांगतः) । इसका विवाह थानेश्वर नरेश प्रभाकरवद्धेन की पुत्री 
राज्यश्री के साथ हुआ। इस वैवाहिक संबन्ध के .कारण दोनों राजबंशों की शक्ति बहुत सुदृढ़ 
हो गई। मौक्षरियों एवं वद्धंों के इस गुट के विरुद्ध एक प्रतिद्वन्द्वी गुट स्थापित हुआ, जिसके 
सदस्य उत्तरगुप्तवंशी राजकुमार देवगुप्त एवं गौड़ नरेश शशांक थे। हर्षचरित से स्पष्ट है कि जिस 
सभय प्रभाकरवर्द्धन की मृत्यू का समाचार चतुदिक फैला, उसी समय देवगुप्त ने शशांक की सहा- 
यता से कान्यकुब्ज के ऊपर आक्रमण किया तथा ग्रह वर्मा को मार डाला। राज्यश्री चौरांगणा 
को भाँति लौह वेणियाँ पहनाकर कान्यकुब्ज के कारागार में डाल दी TE इस रूप में ६०६ ई० 
* के लगभग मौलरि वंश का दुःखद अंत हुआ। 
मालवा एवं HTT का उत्तरगुप्त बंश--उत्तरगुप्त वंश का इतिहास कान्यकुव्ज के 
मौखखिंद के इतिहास की भाँति लगभग ५०० ई० से प्रारम्भ होता है। ५०० Fo TS कर ५५० 
ई० तुक इस राजवंश के शासक गुप्त नरेश के सामंत थे। इस काळ के बीच क्रमशः तीन नरेशों 
ने राज्य किया--कृष्णगुप्त, eet तथा जीवितगुप्त प्रथम। अफसढ के लेख में इनके लिए 
तूप की उपाधि अंकित मिलती है, जो कि इनकी सामंत स्थिति को प्रमाणित करती है। 

साम्राज्य के अधःपतन के अनन्तर ५५० ई० के लगभग HALT के नेतृत्व में यह राजवंश 
स्वतंत्र हो गया। यह जीवितगृप्त प्रथम का पुत्र एवं इस राजवंश का चौथा नरेश था। अफसढ़ 


- के लेख के अनुसार उसने मौखरि नरेश ईशानवर्मा को पराजित किया था। इसका पुत्र दामोदर 


गुप्त इस बंश का पाचवा नरेश था। अफसढ़ के लेख के अनुसार यह बहुत ही दयालु था। उसने 
JET ब्राह्मण कन्याओं का पाणिग्रहण संस्कार संपन्न कराया एवं अपने आध्यात्मिक लाभ के 
निमित्त सँकड़ों ग्रामों को अग्रहार दान. के स्वरूप में विद्वानों को प्रदान किया था-- 


गुणवद्विजकन्यानां नानालंकारयौवनवतीनाम्‌। 
- परिणायितवान्स नुपः शतं निसृष्टाग्रहाराणाम्‌ ॥- 
Fe (अफसढ़ का लेख) 


यद्यपि दामोदरगुप्त के समय तक सार्वभौम सत्ता की स्थापना के निमित्त मौखरियों 
एवं उत्तरगृप्तों.के बीच कई युद्ध हुए, तथापि इनमें से कोई भी राजवंश एकछत्र राज्य के निर्माण में 
THAT न हो सका। दामोदरगृप्त के पुत्र महासेनृप्त.की प्रशंसा अफसढ़ के लेख में मिलती है। 
यह इस राजवंश का छठा नरेश था। उसे उपर्युक्त अभिलेख में वीरों में अग्रगण्य कहा गया है-- 


शरीमहासेनगुप्तोषभूत्तस्माद्दीराप्रणी , सुतः। 
सर्ववीरसमाजेषु लेभे यो घुरि वीरताम्‌॥ . 
(अफसढ़ का लेख) 


उसने लौहित्य नदी के तट कामरूप के शासक सुस्थित्वर्मा को पराजित किया था (श्रीमत्सु- 
स्थितयुद्धवर्मविजयश्लाघापदांकं मुहु :--अफसढ़ का लेख) । महासेनगुप्त का शासन काळ 
लगभग ६०० $o में समाप्त हो TAT | इस समय से ले कर आठवीं शताब्दी के मध्य भाग तक पाँच 
नरेशों ने क्रमशः राज्य किया, उदाहरणार्थं माधवगुप्त, आदित्यसेनगृप्त, देवगुप्त द्वितीय, विष्णु- 
गुप्त तथा जीवितगृप्त द्वितीय। इनमें आदित्यसेन गुप्त सबसे अधिक शक्तिशाली था। इसके 
कई लेख आधुनिक बिहार प्रान्त से मिले Fl इससे प्रतीत होता है कि संपुर्ण विहार के ऊपर 
इसका आधिपत्य था। इस राजवंश के अंतिम नरेश जीवितगुप्त द्वितीय का देववर्णाकं से एक लेख 
उपलब्ध हुआ है। लगता है कि आठवीं शताब्दी के मध्य भाग में कन्नौज नरेश यशोवर्मा ने इसे 
परास्त कर उत्तरगृप्त राजवंश. के शासन को समाप्त कर दिया। यहाँ पर उल्लेखनीय है कि 
उत्तरगुप्त राजवंश का कोई भी सम्बन्ध सम्राट गुप्ता के साथ नहीं था। यह इस वात से स्पष्ट है 
कि उत्तरगृप्त राजवंश के अभिलेखों में उनके पूर्वज शासकों की तालिका में सम्राट्‌ गुप्तों के नाम 
नहीं आते तथा उनके लेखों की शैली सम्राट Tat के लेखों की शैली से मेल नहीं खाती। 

बंगाल के गौड़--छठी शताब्दी के उत्तराद्धे के पहले बंगाल गुप्त साम्राज्य का अभिन्न 
भांग था। तत्कालीन गुप्त लेखों से स्पष्ट है कि बंगाल में गुप्त सम्राट्‌ के प्रान्तपति शासन करते 
थे। इन लेखों में बंगाल के प्रान्तपतियों को. गुप्त सञ्राटों का 'तत्पादपरिगृहीत' कहा गया है। 


द्‌ 

इस शब्द से बंगाल के प्रान्तीय शासकों पर गुप्त सम्राटो का आधिपत्य व्यक्त होता है। पर छठी 
में उत्कीर्ण कतिपय ऐसे लेख बंगाल में मिलते हैं, 


शताब्दी के उत्तराद्धे के आस-पास की लिपि f 
जिनसे स्पष्ट होता है कि इस भूभाग में एक पृथक, और स्वतंत्र शासन की स्थापना हो रही थी। 
इन लेखों में घर्मादित्य, गोपचंद्र तथा समाचारदेव के नाम मिलते हैं। इनमें इनके लिए महाराजा- 


घिराज' की उपाधि आती है। ऐसा अनुमान है कि इनका संवन्ध गौड़ वंदा से था। बंगाल के 
निवासियों के लिए गौड़ शब्द का प्रयोग अष्टाध्यायी, कौटिलीय अर्थशास्त्र तथा हर्षचरित आदि 
अन्यं में हुआ है। गुप्तों के अधःपतन के अनन्तर बंगाल में गौड़ वंश अधिक शक्तिशाली हो चला 


- था। मौखरियों के लेख से पता चलता है कि ईशानवर्मा को भी इस समय गौड़ों से लोहा लेना 


पड़ा था। इनकी शक्ति का सर्वाधिक विकास शशांक नामक नरेश के काल में हुआ। इसने 
अपनी राजधानी आधुनिक मुशिदावाद के समीप कर्णसुवर्ण नामक स्थान में प्रतिष्ठित की थी। 
इसमें संदेह नहीं कि शशांक अपने समय का एक शक्तिशाली नरेश था। इसकी महत्त्त्राकांक्षा का 
अनुमान हर्षचरित की पंक्तियों से लगाया जा सकता है, जिंनके अनुसार यह राज्यवद्धेत का वध 
करने के उपरांत उत्तर भारत का सार्वभौम सम्राट्‌ वनना चाहता था। उसकी यह योजना हपं- 
ada की शक्ति के महान्‌ विस्तार के कारण सफल नहीं हुई। ; 
थानेदवर के वर्दधन--वद्धंन राजवंश की भी गणना उन राजबंशों की तालिका में की जाती 
र द्धन 
वंश के आदि पुरुष का नाम पुण्यभूति था। इस राजवंश की राजधानी थानेश्वर (स्थाणोस्वर) 
मे प्रतिष्ठित थी। हर्षचरित में इस नगर का मनोरम विवरण उपलब्ध होता है। इस ग्रंथ के अनु- 
सार. यह नगर वेष्याओ को कामायतन, लासको को संगीतशाला, झस्त्रोपजीवियों को 
बीरक्षेत्र, विद्याथियों को गुरुकुल, गायकों को गंधर्वेनगर, शिल्पियों को विश्वकर्म 
मन्दिर, व्यापारियों को लाभभूमि तथा विदग्धों को विटगोष्ठी एवं चारणों को महोत्सव- 
समाजं प्रतीत होता था। इस राजवंश को प्रसिद्ध में छाने का प्रथम श्रेय प्रभाकरवद्धेन को है। 
sinter. के अनुसार वह ET रूप हरिण के लिए सिंह (हणहरिणकेसरी), सिबुराज के लिए 
ज्वर (सिधुराजज्वरो), गुर्जर नरेश की निद्रा.का भंगकर्ता (गुजेर-राज प्रजागरो), गंबाराधि- 
पति रूपी सुगंधित गज के लिए कूटहस्तिज्वर, लाटों की पटुता का अपहारक तथा मालव लता 
रूपी लक्ष्मीं के लिए परशु के समान (मालवलतालक्ष्मीपरशुः) था। प्रभाकरवद्धेन की मृत्यु 
६०६ Go के लगभग gel इसी समय दाशांक.के कुचक्र के कारण उसका ज्येष्ठ पुत्र राज्यव द्धन 


भो मार डाला गया। परिणामतः विषम परिस्थितियों में हर्षवद्वेन का राज्याभिषेक gar | 


` उत्तरी भारत में हर्षवद्धन के साञ्नाज्यवादी शासन को स्यापना(६०६ई०-६४७ ई०)-¬ 
giada की गणना महान्‌ विजेताओं एवं साम्राज्य निर्माताओं में की जाती है। बाणभट्ट के 
वर्णन से स्पष्ट है कि अपने राज्याभिषेक के अनन्तर ६०६ ई में उन्होंने दिग्विजय के लिए एक 
विशाल सेना के साथ प्रस्थान किया। द्वेतसांग के अनुसार इस सेना में ५ हज़ार हाथी, २०, 


` हज़ार घोड़े एवं ५० हजार पदाति सैनिक सम्मिलित थे। इस दिग्विजय का तात्कालिक उद्देश्य 

शशांक से राज्यवद्धेन की मृत्यु का वदला लेना एवं उसके समान दुष्ट राजाओं को दंड देना था। 
दिग्विजय के लिए प्रस्थान के पूर्व उसके सेनापति सिंहनाद ने उन्हें मंत्रणा दी कि आप केवल शशांक 
से ही वदला ले कर शांत न हो जाये, अपितु इस प्रकार की व्यवस्था करें कि उसके समान सभी 
दृष्टकर्मा नरेशों का अंत हो जाय (कि गौडाधिपनैकेन तथा कुछ यथा नान्योऽपि कश्चिदाचरत्येवं 
भूयः-हषंचरित) । हर्षवद्धंन ने कान्यकुव्ज को शशांक के शिकंजे से मुक्त किया। तदुपरान्त 
६१२ ई० तक उन्होने पूर्वी एवं पदिचमी भारत में कई युद्ध किए। हर्षचरित के अनुसार उन्होंने 
सिंधु नरेश को भी परास्त किया था (अत्रपुरुषोत्तमेन सिंधुराजं प्रमथ्य लक्ष्मीरात्मीया कृता) । ˆ 
इन युद्धों के फलस्वरूप संपूर्ण उत्तरी भारतवर्ष में उनकी धाक फैली । उन्होंने अपनी सैनिक , 
शक्ति तथा साम्राज्य सीमा AST लौ। उनकी सेना में अव ६० हज़ार हाथी तथा १ लाख घोड़े 
सम्मिलित थे। 

उनको अपने जीवन में केवल एक वार दक्षिणी भारत में पुलकेशिन्‌ द्वितीय के द्वारा पराजित 
होना पड़ा था। पर उनकी इस पराजय से उनके यश पर कोई वट्टा नहीं लगता, विषव के प्राय 
अनेक विजेताओं को कभी न कभी हार खानी पड़ी है।. उन्होंने पुलकेशिन्‌ के साथ युद्ध के अनन्तर 
६३७ ई० के लगभग शशांक के संपूर्ण राज्य को जीत लिया, जिंसमें मगघ, उड़ीसा तथा बंगाल 
सम्मिलित थे। giada के साम्राज्य में पूर्वी पंजाव से ले कर बंगाल तक का भूभाग सम्मिलित था। 
ह्वेनसांग ने उन्हें पंच भारत का स्वामी कहा है। इसमें निम्नलिखित पाँच मंडल सम्मिलित थे-- 
(१) सारस्वत (पूर्वी पंजाब), (२) कान्यकुब्ज (उत्तर प्रदेश), (३) मिथिला (विहार) 
(४) उत्कल (उड़ीसा) तथा (५) गौड़ (ब्रंगाल) | यह उनका अधिकार क्षेत्र था, जिसमें 
वे प्रत्यक्ष रूप से शासन करते थे। पर उनका प्रभाव क्षेत्र इससे अधिक व्यापक था। इसमें 
संपूर्ण उत्तरी भारतवर्ष आता था। TAT तथा नेपाल के शासक भी उनकी अधीनता स्वीकार 
करते थे। उनके प्रभाव क्षेत्र की ओर संकेत करते हुए अभिळेखों में उन्हें संपूर्ण उत्तरी भारत का 
स्वामी (सकलोत्तरापथनाथ) कहा गया है। | 

एक साम्राज्य निर्माता होने के अतिरिक्त हबं एक कुशल शासक भी थे। ह्वेनसांग ने 
dada के शासन की बहुत अधिक प्रशंसा की है। उसके अनुसार वे शासन के कार्यों में इतना 
संलग्न रहते थे कि उन्हें भोजन तथा विश्राम भूल जाता था। उनका शासन बहुत ही उदार 
था। लोगों को व्यवितगत स्वतंत्रता अधिक दी गई थी। वेंगार नहीं ली जाती थी। लोगों को 
कर बहुत कम देना पड़ता था । ह्वेनसांग के अनुसार प्रजा की अवस्था के ठीक ज्ञान के लिए 
राजा अपने साम्राज्य के विभिन्न भागों में दौरा करता था। केवल वर्षा ऋतु के चार महीनों को 
छोड़ कर वाक़ी सभी ऋतुओं में वह दौरा करता था। प्रत्येक विश्राम स्थान पर एक विश्राम 
गृह बना होता.था। हर्षचरित में इसका उल्लेख हुआ है। ह्वेनसांग के अनुसार हर्षवर्धन लोकोप- 
कारी ये। उनके समय में साम्राज्य के विभिन्न भागों में राजकीय चिकित्सालय एवं दान गृह 
विद्यमान थे, जहाँ निर्धन, अपंग, अंनाथ एवं असहाय को निःशुल्क भोजंन एवं औषधि प्राप्त 


होती थी। 

वे राजकीय भूमि की आय के चतुर्थाश से विद्वानों को आर्थिक सहायता प्रदान किया 
करते थे। ह्वेनसांग के अनुसार उन्होंने उड़ीसा में जयसेन नामक विद्वान को ८० ग्राम दान में 
दिए थे। राजशेखर की काव्यमीमांसा के अनुसार हर्षे वाणभट्ट, मयूर तथा मातग दिवाकर के 
संरक्षक थे | i १ ; 


'अहो - प्रभावो वाग्देव्याः यन्मातंगदिवाकरः। 
शीहर्षस्याभवत्‌ सभ्यः समो बाणमयूरंयो:॥/ 


s उदयसुंदरी कथा के अनुसार उन्होंने कोटि सुवर्ण मुद्राओं के द्वारा बाणभट्ट का. सम्मान 
किया था (संपूजितः कनककोटिशतेन बाणः) | 
हर्ष के समय में नालंदा का विश्वविद्यालय विद्या का एक अन्तर्राष्ट्रीय केन्द्र माना जाता 
था। यहाँ चीन तथा तिब्बत से भी विद्यार्थी अध्ययन के निमित्त आते थे। यहाँ के उत्खनन 
में प्राप्त एक ताम्रलेख के अनुसार इस विश्वविद्यालय के भवन गगनचुम्बी थे-- 


'यस्याम्बुधरावलेहिशिखरश्षेंणी विहारावली। 
मालेवोध्व॑ विराजिनी विरचिता धात्रा मनोज्ञा भुवः ॥' 


दु ge (एपिग्राफ़िआ इंडिका, २०, २८) 


- ह्वेनसांग के अनुसार यहाँ के विद्यार्थियों की संख्या दस हजार थी | इस विश्वविद्यालय को 
लव्धप्रतिष्ठ विद्वात्‌ सुशोभित करते थे, उदाहरणार्थं धर्मपाल, चन्द्रपाल, प्रभामति तथा जिनसित्र । 
ग्रंथ रचना एवं अव्यापन कार्य के कारण उनकी कीति सवंव्यापिनी थी। ह्वेनसांग लिखतां हैं कि 
हर्ष ने इस विदवविद्यालय' को महान्‌ आथिक सहायता पहुँचाई थी। उनके समय में यहाँ विद्या- 
` थियो को निःशुल्क भोजन, वस्त्र तथा शिक्षा दी जाती थी.। वाणभट्ट के अनुसार हर्ष स्वयं एक 
कुशल काव्यकार थे। उनकी काव्यशैली अवर्णनीय थी (अपि चास्य कवित्वस्य वाचः न पर्याप्तो 
विषयः--हर्षंचरित) । उनकी कविता पीयूषवषिणी थी (काव्यकथास्वपीतममृतमुद्रमंतम्‌-- 
हर्षचरित) । ह्वेनसांग ने उनकी दानशीलता की मुक्तक से प्रशंसा की है। वह लिखता है कि 
हषं अपने शासन काल के प्रत्येक पाँचवें वर्ष दान देने के निमित्त प्रयाग आया करते थे। अंतिम 
- अवसर पर ह्वेनसांग भी वहाँ उपस्थित था। वह लिखता है कि इस समय राजाज्ञा का पालन 
कर देश के नाना भागों से ब्राह्मण, श्रमण, Paes, निर्धन तथा अनाथ वहुसंख्या में दान ग्रहण 
के निमित्त प्रयाग में एकत्र हुए। वहाँ संगम पर हषं के निर्देश के अनुसार एक वर्गाकार हाता निमित 
किया गया, जो लगभग हजार फीट लम्बा तथा हजार फीट चौड़ा था। इसके भीतर छोटी- 
- छोटी झोपड़ियाँ बनी थीं, जिनमें दान की बहुमूल्य वस्तुएं जमा की गई थीं। वे एक महीने तक 
.. इत्तका दान करते रहे। जब कोष'रिक्त हों गया, तभी उन्होंने दान वितरण की क्रिया समाप्त की । 
हर्ष ने चक्रवर्ती शासक के रूप में ६४७ Fo तक राज्य किया। ` ; 
दक्षिणापथ में पुलकेशिन्‌ द्वितीय को सार्वभोम सत्ता (६१०-६४२ ई०)--हर्षवद्धंन 

वह एक चालुक्यवंशी सम्राट्‌ था। विन्सेंट स्मिथ ने चालुक्यो को गुजंरों की शाखा माना है। 
पर यह मत भ्रामक है। वस्तुतः यह क्षत्रियों का ही एक महत्त्वपूर्ण वंश था। ह्वेनसांग ने भी इन्हें 
क्षत्रिय बताया है। चालुक्यों का मूल निवास स्थान उत्तर भारत था। इस राजवंश की अनेक 
शाखाएँ थीं। इसकी सवसे प्रधान शाखा ने अपनी शक्ति का विस्तार बादामी में किया था1. यही 
कारण है कि इस शाखा के नरेश “बादामी के चालुक्य के नाम से इतिहास में प्रसिद्ध हैं। इनके 
लेखों में इस वंद्य के संस्थापक का नाम 'चल्क' अथवा 'चळूक' बताया गया है। ` 

इस वंश के सबसे प्राचीन नरेशों में जयसिंह तथा रणराज के [नाम मिळते हैं। इनका 


` आविर्भाव छठी शताब्दी के पूर्वाद्ध में हुआ था। इन्होंने अपनी शक्ति का विस्तार आधुनिक 


वीजापुर जिले में स्थित बादामी में किया था। .छठी शताब्दी के पूर्वाद्ध तक चाळुक्यों की स्थिति 
प्रायः गौण ही थी। पर इस शताब्दी के उत्तर चरण में,इनकी शक्ति का विशेष विस्तार हुआ। 
रणराज का उत्तराधिकारी पुलकेशिन्‌ प्रथम था। तत्कालीन लेखों में उसे सम्राट की उपाधि 
दी गई है। इस नरेश ने अश्वमेध एवं वाजपेय आदि अनेक यज्ञों का अनुष्ठान किया था। पुल- 
केशिन्‌ प्रथम का उत्तराधिकारी कौत्तिवमंन्‌ था। यह नरेश एक महान्‌ विजेता था। इसने 
कोंकण के मौर्यो, वनवासी के कदंबों तथा बेलारी के नलों को पराजित किया था। कीत्तिवर्मन्‌ 
की मृत्यु के उपरान्त राजसिहासन का उत्तराधिकारी मंगलेश हुआ। मंगलेश कोत्तिवर्मन्‌ का अनुज 
था। इसने कलचुरियों को हराया था। इसके शासन काल के अन्तिम भाग में गृह युद्ध प्रारम्भ 
हुआ। मंगलेश अपने पुत्र को उत्तराधिकारी बनाना चाहता था। पर पुछकेशिन्‌ द्वितीय ने, जो 
कीत्तिवमंन्‌ का पुत्र था, उसकी इस योजना को सफल नहीं होने दिया। उसने मंगलेश का विनाश 
कर पैतृक सिंहासन को स्वायत्त कर लिया। 

:इस नरेश का राज्य-काल ६१०-६४२ ई० तक माना जाता है। अपने समय का यह एक 
महान्‌ तथा प्रतापी राजा था। उसने अनेक उपाधियाँ धारण की थीं, जिनसे उसकी शक्ति का 
पता लगाया जा सकता है, उदाहरणार्थ वल्लभ, वल्लभराज, वल्लभेन्द्र, पृथ्वीवल्लभ, श्रीपृथ्वी- 
वल्लभ, महाराजाधिराज तथा भट्टारक। उसके उत्तराधिकारियों के लेखों के अनुसार उसने 
हर्षवर्धन को परास्त कर परमेश्‍वर की उपाधि धारण की थी (सकलोत्तसपथाधिपतिश्नीहषं 
वद्धनपराजयोपलब्धपरमेश्वरापरनामवेयस्य-_ख्रांडलगाँच का लेख) । इसमें सन्देह नहीं कि 
ये उपाधियाँ सार्थक थीं, जिसका पुष्टीकरण उसकी विजयों द्वारा होता है) इस बात का उल्लेख 
किया जा चुका है कि पुलकेझिन्‌ द्वितीयं को राजगद्दी प्राप्त करने के लिए एक उत्तराधिकार- 
युद्ध लड़ना पड़ा था । इस गृह कलह से लाभ उठा कर AGA के परंपरागत शत्रुओं ने बादामी पर 
आक्रमण किया। पर पुलकेशिन्‌ द्वितीय के सत्साहस, घैय तथा पराक्रम के कारण उनके आक्रमण 
सफल न हो सके। इसके उपरान्त उसने विजिंगीषु नीति का अवलंबन किया। उसकी बिजयों 
का सविस्तर उल्लेख ऐहोड़े की प्रशस्ति में प्राप्त होता है। उसने कदंबो को परास्त कर उनकी 
राजधानी दनवासी को वैभवविहीन किया। इस विजय से भयभीत हो कर चेर प्रान्त के गंग 

४६ हिंदी साहित्य 


नरेशों ने उसकी अधीनता स्वीकार की। उसने अपने शक्तिशाली जहाजी बेड़े की सहायता से 
पुरी के बंदरगाह को भी लूटा। ऐहोड़े की प्रशस्ति के अनुसार भड़ौंच का गुजर नरेश दद्द द्वितीय 
उसकी अधीनता को स्वीकार करता था। ह्वेनसांग के विवरण से, पता चलता है कि इस नरेश ने 
दक्षिण भारत की ओर बढ़ने वाली हर्ष की सेना को सफलतापूर्वक हंराया था। एहोड़े के लेख के 
'अनुसार उसने हर्ष को युद्धक्षेत्र में भयभीत कर दिया था-- " 


कपरिमितविभूतिस्फीतसामन्तसेनामुकुटमणिमयूखाकान्तपादारचिन्दः || 
भरुधिपतितगजेन्द्रान गौकवीभत्सभूतोभयविंगलितहर्षेः येन चाकारि हर्षः॥ ` 


दक्षिणापथ के कतिपय अन्य राजवंश भी उसके द्वारा परास्त हुए। इनमें पल्लव, पांड्य 
तथा केरल उल्लेखनीय हैं। इन विजयों के परिणामस्वरूप वह दक्षिणापथ का सबसे शक्तिशाली 
नरेश बन बैठा। अपने लेखों में वह पूर्वी तथा पश्चिमी समुद्र का शासक वताया गया है। इससे 
स्पष्ट है कि बंगाल की खाडी तथा अरब सागर के मध्यवर्ती प्रदेश उसके अधीन थे। 
| पुलकेशिन्‌ द्वितीय का व्यक्तित्व--इसमें संदेह नहीं कि पुलकेशिन्‌ द्वितीय एक प्रतापी 
शासक था। वह न केवल चालुक्य वंश का सबसे महान्‌ सम्राट्‌, अपितु भारतवर्ष के महान्‌ 
सम्राटो में एक था। जिस प्रकारं उत्तरी भारत में हर्षेवद्धेन ने अनेक लघु राज्यों को परास्त कर 
एकछत्र साम्राज्य की स्थापना की थी, उसी प्रकार दक्षिणी भारत में पुलकेशिन्‌ द्वितीय ने तत्कालीन 
'राजवंशों को विजित कर 'एकाधिराज्य' के आदर्श को चरितार्थ किया था। ६४१ ई० में ह्वेनसांग 
अमण करता हुआ पुलकेशिन्‌ के राज्य में आया था। उंसने पुलकेशिन्‌ के राज्य का एंक रोचक 
वर्णन किया है। उसके अनुसार इस सम्राट्‌ को प्रजा श्रद्धा की दृष्टि से देखती थी। उसके साम्राज्य 
की परिधि लगभग ८३६ मील तथा राजवानी ५ मील लम्बी थी; भूमि उवेरा थी; उसके 
राज्य के लोग सरल एवं ईमानदार तथा विद्वत्ता के प्रेमी थे; उनमें दयालुता एवं सज्जनता 
कूट-कूट कर भरी हुई थी; वे अपमान को मृत्यु से भी वुरा मानते थे तथा इसकां बदला लेने के 
लिए सर्वथा तत्पर रहते थे; शरणागत की रक्षा करना वे अपना परम कर्तव्य संमझते थे। Ts 
कीय ऐश्वय तथा समृद्धि की भी उसने पर्याप्त प्रशंसा की है। मुसलमान इतिहासकार तेवारी के 
| दब्दों में पुलकेशिन्‌ ने अपना एक राजदूत फ़ारस के शासक खुसरो द्वितीय के दरबार में भेजा था। 
अजन्ता की चित्रकारी से भी इसकी पुष्टि हो जाती है। 

..जिकोण युद्ध का क्रम (७९३ ई०-९१५ ई०)--हपंवदंन तथा पुलकेसिन्‌ द्वितीय के 
उपरान्त भारत अनेक राज्यों में पुनः विभवत हो गया। देश में सार्वभौमिक सत्ता का अभाव 
था। अराजकता तथा विघटन का यह क्रम लंगभग आठवीं शताब्दी के पूर्वाद तक चलता रहा 
आठवीं शताब्दी के ore में तीन शक्तिशाली राजवंशों का उदय हुआ, पूर्व में पालवंश, पश्चिम 
'में गुजेर-प्रतिहार वंश तथा दक्षिण में राष्ट्रकूट वंश | तीनों रांजवंश एकछत्र राज्य की स्थापना 

करना चाहते ये । -अतएव इनमें एक परंपरागत संघर्ष प्रारम्भ हुआ। इसे मारत के इतिहास में 


— 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


राजनीतिक इतिहास 
'त्रिकोण-युद्ध' की संज्ञा दी गई है। यह 


४७ 
है युद्ध ९१५ ई० तक चलता रहा, जिसमें प्रत्येक राजवंश 


कर रहा था। यह नरेश परिचमी दिशा में राज्य विस्तार के लिए उत्सुक था। इसके परिणाम- 
स्वरूप जो युद्ध छिड़ा, उसमें वत्सराज विजयी हुंआ। वत्सराज की बढ़ती हुई शक्ति राष्ट्रकूट- 
नरेश ध्रुव के लिए सह्य न थी। अतएव उसने गुजंर-प्रतीहारों पर आक्रमण किया। युद्ध में 
राष्ट्रकूट विजयी हुए। इसके उपरान्त: उसने धर्मपाल पर भी आक्रमण किया तथा उसे पराजित 
कर अपनी सार्वभौमिक सत्ता स्थापित कर ली। 

अपनी विजय का उपभोग राष्ट्रकूट वंश अधिक समय तक नहीं कर .सका। घुव की 
मृत्यु के उपरान्त गृहयुद्ध के कारण राष्ट्रकूटों की शक्ति क्षीण होने छगी। उनकी गिरती हुई 
दशा से पालवंशी राजा धर्मपाल ने लाभ उठाया। पूवे काल में खोई हुई शक्ति को उसने पुनः. 
प्राप्त किया। उसने उत्तर में राष्ट्रकूटों की शक्ति तथा प्रभाव को मिटाने में सफलता प्राप्त की। 
उसकी बढ़ती हुई शक्ति के सामने गुर्जर-प्रतीहार भी हतप्रभ तथा नगण्य सिद्ध हुए। धर्मपाल के 
लेखों से विदित होता है कि उसने कन्नौज'को विजित कर यहाँ सामेन्तों की एक सभा बुलाई थी। 
सामन्तों ने उसे निविरोध रूप से उत्तर भारत का चक्रवर्ती नरेश स्वीकार कर लिया। उसके 
लेखों से ज्ञात होता है कि उसका राज्य सुदुर पश्चिम तक फैला था। डाक्टर रमेशचन्द्र मजूमदार 
के मतानुसार अपनी विजयों के कारण धर्मपाल एक ऐसे विशाल राज्य का उपभोक्ता बना, 
जो उत्तर भारत के एक सिरे से दूसरे सिरे तक फैला हुआ था । ] 

कुछ समय के लिए पाल वंश सार्वभौमिक शक्ति की स्थापना में सफल अवश्य हुआ, पर 


“Mer ही तत्कालीन राजनीति में पुनः परिवर्तेन gari धर्मपाल ने गुर्जर-प्रतीहारों को कुचला 


अवश्य था, पर इससे उनकी शक्ति का संवृया ह्लास नहीं हुआ था। उन्होंने नागभट नामक नरेश 
के नेतृत्व में एक वार पुनः अपनी शक्ति को संगठित किया | उसने सिन्धु, आन्ध्र एवं कलिंग 
आदि प्रदेशों पर विजय प्राप्त की तथा उत्तरं भारत में अपनी सार्वभौम सत्ता को स्थापना के 
निमित्त धर्मपाल के ऊपर आक्रमण किया | यद्ध में पालवंशी नरेश पराजित हुआ। इस समय तक 


` दक्षिण भारत की राजनीति में भी काफी परिवर्तेन आ चुका था। गोविन्द तृतीय नामक नरेश 


के काळ में राष्ट्रकूटों ने भी अपनी शक्ति का संगठन किया। पल्लव तथा चालुक्यों को परास्त 


कर दक्षिण में वह अपनी - TIT को पर्याप्त रूप में सुदृढ कर चुका था। अतएव गुर्जेरःप्रतीहारों 


की बढ़ती हुई शक्ति को निष्फल करने के लिए उसने उत्तर भारत पर भी आक्रमण किया । युद्ध 
में नागभट पराजित हुआ। धर्मपाल ने भी उनकी अधीनता स्वीकार कर लो। इस प्रकार ८१३ 
ई० में गुज र-भ्रतीहार तथा पाछों को नतमस्तक करने के अनंतर राष्ट्रकूट वंश की सार्वभौम सत्ता 
भारत में स्थापित हो गई। ; 

८१३ ई० के पश्चात्‌ राष्ट्रकूठों में गृह-कलह प्रारम्भ हुआ। इसके कारण वाह्य शत्रुओं 

को अपनी शक्ति के विस्तार के निमित्त अवसर मिळा। इस समय पाल चंश का शासक देवपाल 
था। उसके शासन काल (८१५ ई०- ८५५ $o) Ñ राष्ट्रकूटों के आत्तरिक वैमनस्य के कारण 
पाल वंश, पुनः शक्तिशाली हों उठा। तत्कालीन लेखों में उसका वणन एक महान्‌ विजेता के रूप 
. में किया गया है। उसका समकालीन गुजर-प्रतीहार नरेश रामभद्र अयोग्य शासक था। देवपाल 
की तुलना में उसकी दक्ति.गौण थी । इस प्रकार उत्तर भारत में वह एकमात्र शक्तिशाली सम्राट्‌ 
था। इस सभय राष्ट्रकूट वंश का शासक अमोघवर्ष था। वह अपनी गृह स्थिति को ही सुधारने 
में व्यस्त था। इस परिस्थिति कौ लाभ उठाकर उसने उत्तरी भारतवर्ष में राष्ट्रकूटों के प्रभाव 


को समाप्त कर दिया। अपने समय, में उसकी गणना भारतवर्ष के सबसे प्रभावशाली THE के ` 


रूप में होने लगी। 
८५५ ई० के उपरान्त पाल वंश की शक्ति पुनः fae होने छगी। इस समय गुजर 


= प्रतीहार वंश शक्तिशाली हो रहा था। इस वंश का तत्कालीन शासक मिहिरभोज था। देवपाल 
की मृत्यु के उपरान्त उसने पालों के ऊपर आक्रमण किया, इस युद्ध में पालवंशी नरेश विग्रहपाल 
बुरी तरह पराजित हुआ। इसके परिणामस्वरूप उत्तर भारत में गुजर-प्रतीहारों की सावभौम 


शक्ति स्थापित हुई। इस समय दक्षिणी भारतवर्ष में उसका समकालीन नरेश कृष्ण द्वितीय, 


विभिन्न युद्धं में संलग्न था, जिसके कारण उसकी स्थिति काफी डावाँडोल थी। इस अवसर का 
लाभ उठाकर उसने कृष्ण. द्वितीय के ऊपर आक्रमण कर दिया। इस युद्ध में वह विजयी हुआ । 
राष्ट्रकूट विजय के परिणाम में मिहिरभोज के राज्य में मालवा सम्मिलित हो गया। उत्तर भारत 
में अनेक प्रदेशों को जीतकर उसने अपने साम्राज्य का पर्याप्त विस्तार किया । उसके साम्राज्य 
में काश्‍मीर, सिंध, बिहार, बंगाल तथा जबलपुर के आस-पास के कुछ क्षेत्रों को छोड़कर संपूर्ण 
. उत्तर भारत सम्मिलित था। इस विशाळ साम्राज्य की राजबानी उसने कन्नौज में प्रतिष्ठित 
की थी। 
मिहिरमोज क्रे उपरान्त गुजर-प्रतीहार वंश का शासक महेन्द्रपाल हुआ। उसने ८८५ Go 
से लेकर ९१० ई० तक राज्य किया।. इसके शासन में तीनों राजवंशों का पारस्परिक युद्ध पुनः 


प्रारम्भ हुआ। इसमें गुजेर-प्रतीहारों की विजय हुई। दसवीं शताव्दी के प्रारम्भ तक इस वंश ` 


के राज्य में उत्तर भारत का एक विशाल भूभाग तथा दक्षिण के अधिकांश प्रदेश सम्मिलित थे। 
इस समय पाळ तथा राष्ट्रकूट वंश की शक्ति बहुत कुछ क्षीण हो गई तथा परम्परागत त्रिकोण 
युद्ध का भी अंत हुआ। 


ु्जेरःप्रतीह्ार वंश का अधःपतन--महेन््रपाल।८९३ ई०- ९०७ $0) के उपरान्त . 


इस वंश की सार्वभौमिक शक्ति अधिक समय तक स्थिर न: रह सकी। उसकी मृत्यु के अनन्तर 
उसके उत्तराधिकारी सिंहासन के लिए परस्पर कलह करने wit | कुछ समय तक उसका पुत्र 
भोज. द्वितीय शासन करता रहा। पर चंदेलों की सहायता से उसके दुसरे पुत्र महीपाल ने उसे 
राज्यच्युत कर दिया। यद्यपि बाहरी शक्ति के हस्तक्षेप तथा गृह-कलह के कारण पराजित 
राज्यों को पुनः शक्तिशाळी होने के लिए अवसर मिला, तथापि अपने शासन-काल के पूर्व चरण में 

महीपाल ने अपने वंश गौरव को संतोषजनक रूप में निभाया । - उसके समकालीन कवि राजशेखर 
ने उसे आर्यावतं का राजाधिराज कहा है। तत्कालीन मुसलमान यात्री अलमसूदी ने उसकी सेना 
और शक्ति की प्रशंसा की है। महीपाल के शासनकाल के उत्तर भाग में राष्ट्रकूट और पाळ वंश 
पुनः शक्तिशाली, होने लगे। उनकी बढ़ती हुई शक्ति इस वंश की उन्नति के लिए घातक सिद्ध 


Bl महीपाल (९४४ $o) के उपरान्त उसके उत्तराथिकारियों के काळ में प्रतीहार वंश 


उत्तरोत्तर निर्वल होता गया। ९६० Fo के लगभग यह वंश उत्तरी भारत में नितान्त गौण हो 
गया तथा इसके स्थान पर नवीन राजवंशों का अभ्युदय हुआ । 

चन्देल बंश--इस वंश के मूल के संवन्ध में अधिक ज्ञात नहीं है। अनुश्रुति के अनुसार चंदे . 
चंद्रवंशी थे। स्मिथ आदि पाइचात्य विद्वानों ने इन्हें भारत का आदि निवासी माना है। इनकी 
शक्ति का विकास नवीं शताब्दी के आस-पास हुआ । प्रारम्भ में ये प्रतीहार नरेशो के सामन्त थे। . 
इनकी शक्ति का केन्द्र बुन्देलखंड में स्थित जैजाकभुवित नामक स्थान था। अस्मुदय के काल में 
इन्होंने खर्जूरवाहक को अपनी राजानी वनाई। खर्जूरवाहक छतरपुर राज्य में स्थित खजुराहो 
का प्राचीन नाम था। र 

चन्देल वंश की शक्ति का प्रथम विकास हर्षदेव के काळ (९००-९२५ ई०) में हुआ। 
हर्षदेव प्रतीहारों का सामन्त रह चुका था। इसने प्रतीहार नरेश महीपाल को सिंहासन प्राप्त 
करने में सहायता पहुँचाई थी। महीपाल की मृत्यु के उपरान्त प्रतीहारों की शक्ति काफी 
क्षीण हो चुकी थी। अतएव हषंदेव के उत्तराधिकारी यशोवर्मन्‌ के काल में (९२५-९५० Fo) 
चंदेल स्वतंत्र हो गए। यशोवर्मन्‌ एक सफल विजेता था। खजुराद्दी के एक अभिलेख के अनुसार 
उसके यश रूपी प्रसून का सौरभ विभिन्न दिशाओं में व्याप्त था। श्री एवं सरस्वती तथा राजनीति 
एवं पराक्रम उसमें समानः रूप में वर्तमान थे, “यस्य सुविकासियशःप्रसुनगन्धाविवाससुरभीणि 
दिगन्तरारिम्‌। यत्र ater सरस्वती च सहिते नीतिक्रमो विक्रमः ` ` ` `) । यशोवमंन्‌ का 
उत्तराधिकारी धंग था। इसके शासन काळ में (९५०-१००२ Fo) चंदेल वंश का दूरतर अम्यु- 
दय हुआ। एक चंदेल लेख में कहा गया है कि घंग ने कन्नौज के नरेश को नतमस्तक कर शक्तिः 
झाली साम्राज्य की स्थापना कौ (कान्यकुब्जं नरेन्द्रं समरभुवि विजित्य प्राप साम्राज्य उच्चैः) | 
उसने बंगाल के पालों को भी परास्त किया था। अभिलेखों से विदित होता है कि आन्ध्न, कुंतल 
तथा कांची के नरेश भी उसकी शन्ति का लोहा मानते Al यह एक प्रतापी और देशभक्त राजा 
था। महमूद गजनी के आक्रमण की बाढ़ को रोकने के लिए जिस हिन्दू संघ का निर्माण किया गया, 
उसे इसने शाबित और धन आदि से पर्याप्त सहायता पहुँचाई थी। घंग के. उत्तराधिकारी का नाम 
गण्ड AT | इसी के शासन काल में कन्नौज के राजा राज्यपाल ने महमूद ग्रज़नी की अधीनता स्वीकार 
की थी। गण्ड के निर्देश में उसके सेनापति ने राज्यपाल को परास्त कर उसका वध किया। पर 
जिस समय महमूद गजनी ने इसका प्रतिशोध लेने के लिए चंदेल राज्य पर आक्रमण किया,.उस समय 
विवश होकर गण्ड को उसकी अधीनता स्वीकार करनी TST इस वंश की शक्ति का क्रम गण्ड 
के उपरान्त भी चलता रहा। पर जैसे-जैसे भारत में मुसलमानी शक्ति जमती गई, चन्देलों का 

: पूर्वकालीन गौरव भी लुप्त होता गया । मुहम्मद गोरी के सेनानायक कुतुबुद्दीन ऐबक के काल 
(१३०२ ई०) में चंदेल राज्य मुसलमानों के साम्राज्य में सम्मिलित कर लिया गया। 

कलचुरि वंद-कलचुरि वंश हैहय नामक क्षत्रियों की एक विशेष शाखा का नाम है। 
हैहय जाति का उल्लेख रामायण तथा महाभारत में हुआ है। इनकी शक्ति का मल केन्द्र नमंदा 
_ की घाटी थी। कळचुरि वंश का पहला शक्तिशाली नरेश कोकल्ल प्रथम था। इसका आविर्भाव 
दसवीं शताब्दी के पुर्व चरण में हुआ था । इसने समकालीन चन्देल आदि राजवंशों के साथ वैवाहिक 
संबन्ध स्थापित कर अपनी शवित का विकास किया। संभवतः इसने कुछ प्रदेशों को भी जीता 
_ था। कारण यह है कि इसे अभिलेखों में संपूर्ण पृथ्वी को जीतने वाला कहा गया है। इसके द्वारा 


विजित प्रदेशों के संबंध में स्पष्ट प्रमाणों का सर्वथा अभाव है। इसने अपनी राजधानी त्रिपुरी ' 


- में प्रतिष्ठित की थी। त्रिपुरी का तादात्म्य जबलपुर में स्थित तेवार से किया जाता है। इसके 
उत्तराधिकारियों के काल की घटनाओं के विषय में भी विशेष सूचनाएं नहीं प्राप्त होतीं। इस 
` वंश का दूसरा प्रतापी नरेश गांगेयदेव था। इसने अपने शासन काल में (१०१९-१०४१ Fo) 
उत्तर भारत के कुछ महत्त्वपूर्ण प्रदेशों को जीता था, जिनमें प्रयाग और वाराणसी भी उल्लेखनीय 
हैं। इसकी सामरिक प्रतिष्ठा का समर्थन महोबा के एक अभिलेख से होता है, जिसमें इसे 'जित- 
विश्व' की संज्ञा दी गई है (जिंतविकवः ` ` ` `गांगेयदेवः) । गांगेयदेव के उपरान्त इस वंश कां 
शासक लक्ष्मीकणं हुआ। इसे कर्ण भी कहते हैं। 
इसका शासन दीर्घकालीन (१०४१-१०७२ ई०) था। इसने WIL भारत के अनेक 
समकालीन राजाओं को परास्त किया था। वाराणसी इसके राज्य का एक. विशिष्ट नगर था। 
यहाँ इसने अपने धामिक लाभ के निमित्त कर्णमेर नामक शिव-मंदिर का निर्माण कराया था। 
पद्चिमोत्तर में इसने काँगड़ा तक अपनी शक्ति का विस्तार किया। कन्नौज के तत्कालीन प्रतीहार 
नरेश को इसने नतमस्तक किया था। इसका,समकालीन चंदेल नरेश भी इसके द्वारा पराजित 
हुआ था। इसी प्रकार परमार नरेश भोज को भी इसकी सेना ने परास्त किया। इन विजयों के 
परिणामस्वरूप उसने उत्तर भारत में एक शक्तिशाली राज्य स्थापित करने में सफलता प्राप्त 
की। दक्षिण भारत में उसकी सेना ने चोल, कलिंग तथा पांड्य नरेशों को भी हराया था। पर 
अपने शासन के अन्तिम काळ में इसे चाळूक्यों और चंदेलों द्वारा पराजित होना पड़ा। लक्ष्मीकर्ण 
के उत्तराधिकारियों के काळ में इस वंश का गौरव क्षीण होता गया। इस समय परमार और 
. गहड़वाड़ राजवंश अधिक शक्तिशाली हो रहे थे। इन्होंने अवसर पाकर कलचुरियों पर आक्रमण 
_ क्रिया तथा उनके अधिगत क्षेत्रों को जीतकर उनकी सत्ता को नगण्य कर दिया! ' 
परमार बंश मृथ्वीराजरासो में वणित 'अरिनिकुलकथा' के आधार पर परमार वंश के 
नरेश अग्निवंशी प्रतीत होते हैं। इसको प्रमाण मानकर कुछ लोगों ने परमारों को विदेशी सिद्ध 
करने की चेष्टा की है। पर अभिलेख साक्ष्य के अनुसार इनका मूल निवास स्थान दक्षिण भारंत 
था। अहमदावाद-जिले के हरसोला नामक स्थान से प्राप्त एक अभिलेख में इनका संवन्ध दक्षिण 
के प्रसिद्ध राष्ट्रकूट वंश के साथ स्थापित किया गया है। इनके शासन का केन्द्रभूत क्षेत्र मालवा 

था। यहाँ पर वे सामन्त के रूप में शासन करते थे। राष्ट्रकूट और प्रतीहार वंशों के अव:पतन के 
समय इन्होंने मालवा में अपनी स्वतंत्र सत्ता स्थापित कर ली। इस राजवंश का प्रथम प्रभावशाली 
राजा सीयक हर्षे था। इसे अपनी शक्ति के विस्तार के लिए राष्ट्रकूटों और हुणों के साथ युद्ध 
करना पड़ा था। इन युद्धों में उसे सफलता मिली। सीयक हर्ष के उपरान्त (९७२ ई०) इस वंश 
का शासक वाक्पति मुञ्ज था। वह अपने काल का एक शक्ति संपन्न तथा संस्कृति का अनुरागी 
नरेश था। उसने कलचुरि तथा चालुक्य वंश के नरेशों को युद्ध में परास्त किया था। उसके 
जीवन का अन्त भी युद्ध क्षेत्र में ही हुआ। कहा जाता है कि अपने समकालीन चालुक्य नरेश को 
छः वार परास्त कर जब वह सातवीं वार उससे युद्ध कर रहा था, उस समय युद्ध में लड़ता हुआ 


, मारा गया। योद्धा होने के अतिरिक्त वह साहित्य का भी महान्‌ संरक्षक था। पद्मगुप्त, धनंजय, 


धनिक तथा हलायुध आदि अनेक साहित्यकार उसकी राजसभा के रत्न थे। वाक्पति मुञ्ज के 
उत्तराधिकारी के संबन्ध में विवाद है। मेरुतुंग की भ्रवन्ध-चिन्तामणि' के अनुसार मुञ्ज का 
उत्तराधिकारी भोज था। पर यह मत मान्य नहीं है। अभिलेखों से प्रमाणित होता है कि मुञ्ज 
के वाद परमार वंश का शासक सिन्युराज हुआ | इसने अपने वंश की लक्ष्मी और शक्ति को अपनी 
विजया द्वारा सुरक्षित किया। पद्मगुप्त के 'नव्साहसांकचरित' से विदित होता है कि इसने 
अपने समकालीन हणराज, कलचुरि नरेश तथा चालुक्य शासक को परास्त किया था। सिन्षुराज 
के उपरान्त इस वंश का शासक भोज (१०१०-१०५५ ई०) हुआ। अपने वंश का यह सबसे 
प्रभावशाली, प्रतिभासंपन्न तथा कीतिमान राजा था। एक प्रशस्ति के अनुसार यह नरेश पृथु 
के समान था। इसने कैलास से मलयाचल तक विस्तृत पृथ्वी का उपभोग किया था। 

“आ कैलासान्मलयगिरितो ' ` ` 'मुक्ता पृथ्वी पृथुनरपतेस्तुल्यरूपेण येन” इस कथन 
में अतिशयोक्ति अवश्य है। पर वह निस्सन्देह एक विजेता नरेश था। अपने काल के उत्तर तथा 
दक्षिण के अनेक राजाओं को उसने पराजित किया था। भोज नरेशः संस्क्ृति.का महान्‌ संरक्षक 
था। उसके नाम से अनेक ग्रन्थ प्रचलित हैं। ये ग्रन्थ उसके द्वारा संरक्षित लेखकों के द्वारा रचित 
हो सकते Fl पर उसके साहित्य प्रेम पर सन्देह नहीं प्रकट किया जा सकता। अभिलेखों में 
समुद्रगुप्त के समान उसे कविराज की उपाधि दी गई है--“कविराजस्य श्रीमोजस्य प्रशस्यते।” 
एक अभिलेख में उसे असाधारण साधक, सत्कर्मी का विधायक, दानी और ज्ञाता बताया गया है 
(“साधितं विहितं दत्त ज्ञातं तद्यन्न केनचित्‌”) । भोज के उपरान्त परमार वंश की शक्ति शिथिल 
होने लगी। अभिलेखों के अनुसार उसके दिवंगत होने पर उसकी राजधानी (धारा नगरी) 
शत्रु-तिमिर से व्याप्त होने लगी (‘गतवति सदनं स्वगिणां भग्गंमक्ते-व्याप्ता घारेव रिपुतिमिर- 
भरेः) | उसके उत्तराधिकारी जयसिंह ने पतन को यथाशक्ति रोकने की चेष्टा की। पर 
बाद के नरेश अयोग्य और निर्बल सिद्ध हुए। उनके काल में इस राजवंश के अधःपतन की 
क्रिया बढ़ती ही गई। तेरहवीं शताब्दी के अंत तक मुसलमानों के द्वारा इस राजवंश की सत्ता 
पूर्ण रूप से समाप्त कर दी गई। 

महमूद ग़ज़नी--परमारों, कलचुरियों एवं परमारों के राजत्व काल में महमूद ग़ज़ती ने 

१००० ई० से लेकर १०२४ ई० तक उत्तरी भारत के ऊपर कई बार आक्रमण किया | SN 
गणना विख के महान्‌ विजेताओं में की जाती है। यह अपने प्रायः सभी भारतीय qat में सफल 
हुआ। उसके भारतीय आक्रमण का इतिहास रक्तपात, लूट तथा संहार का इतिहास Zl उसने 
नगरों एवं मन्दिरों का विनाश कर अतुल घनराशि का अपहरण किया। उसके भारतीय आक्रमणों 
का कोई स्थायी प्रभाव नहीं पड़ा। इसका कारण यह है कि उसके युद्धों का लक्ष्य इस देश में 
साम्राज्य स्थापना नहीं थी। वह भारतीय घन का हरण कर उसे स्वदेश ले जाना चाहता था। 
इस कार्य में उसे पर्याप्त सफलता मिली । भारतवर्ष में मुसलमान साम्राज्य की स्थापना का कार्य 
वास्तव में मुहम्मद गोरी के द्वारा सम्पन्न किया गया। 


मुहम्सद गोरी--मुहम्मद गोरी के आक्रमण के समय (१२ वीं शताब्दी के अंतिम भाग में) | 


भारतवर्ष में राजनीतिक एकता नहीं थी। भारतवर्ष अनेक राज्यों में विभक्त था, जिनमें पार- 
स्परिक संघर्ष अधिक था। इनमें वाहरी शत्रु के विरुद्ध संगठनबद्ध होने की भावना का सर्वथा 
अभाव था। चंदेलों का राज्य इस समय भी बघेलखंड के पाववी क्षेत्रों में विद्यमान था। दिल्ली 
एवं अजमेर के आस-पास चौहानों का राज्य था। इस.समय के अन्य राजवंशों में कन्नौज के राठौर, 
बिहार एवं बंगाल के पाल और सेन तथा गुजरात के सोलंकी उल्लेखनीय हैं। चौहानों को शक्ति 
पृथ्वीराज के नेतृत्व में पराकाष्ठा पर पहुँच चुकी थी। समीपवर्ती शासक उसका लोहा मानते थे। 
वह अपनी सामरिक प्रवृत्ति के लिए तत्कालीन भारत में प्रख्यात था ।- चंदेलों। को भी उसके 
समक्ष नतमस्तक होना पड़ा। कन्नौज में राठौर वंश की गद्दी पर जयचंद MTA रहा था। 
चौहानों तथा राठौरों में काफी वैमनस्य था। बंगाल में सेनवंशी नरेश लक्ष्मणसेन राज्य कर 
- रहा था।.पश्चिम में गुजरात के सोलंकियों का प्रभाव सवसे अधिक था। 

मुसलमानी साम्राज्य की स्थापना की परिस्थितियाँ--इन हिन्दू राज्यों के विरुद्ध 
मुहम्मद गोरी की सफलता का सबसे प्रधान कारण इनका पारस्परिक विद्वेष तथा कलह था। 
विजिगीषु नीति के अवलम्वन के कारण राजपूत शासक परस्पर युद्धो में संलग्न रहा करते थे। 
राजपुतकालीन ग्रंथों से ज्ञात होता. है कि राजा के जीवन का प्रधान कार्य युद्ध था। नवीं 
शताब्दी के लेखक मेघातिथि ने लिखा है कि विजिंगीषु सम्राट का कार्य युद्ध द्वारा एकाधिपत्य 
की स्थापना करना है। वारहवीं शताब्दी के महाकाव्य नैपधीयचरित में सम्राट्‌ को प्रजा पालन 
के कतंव्य से संबन्धित नहीं किया गया है। तत्कालीन सम्राट्‌ जनता के प्रति उत्तरदायी नहीं था। 
इस समय राजत्व के आदर्श भी बदल गए। व्यक्तिगत AT प्रदर्शन तथा महत्त्वाकांक्षा को राजा के 
कतंव्यों से संबन्धित किया गया। 'पृथ्वीराजविजय' नामक ग्रंथ में “राजराजत्व' को चरम आदश 
माना गया है। सम्राट्‌ प्रजा पालन की भावना से विमुख हो गए थे। 'पुरातन प्रवन्ध संग्रह” नामक 
ग्रंथ से विदित होता है कि इस काल के नरेशों में विलासिता वढ़ गई थी। इससे इनका शासन 
ढीला पड़ गया । राजपूतों के अंतःपुर में षड्यंत्र और कलह खूब चला करता था। ११७६ ई० में 
जब मुहम्मद गोरी ने उच्च पर आक्रमण किया, उस समय तारीख-ए-फ़िरिह्ता' के अनुसार वहाँ 
'की रांनी उससे मिल गई। विभिन्न कुलों के होने के कारण राजपूत शासक अपने कुल हित के 

संरक्षण तथा इसके निमित्त दूसरे के कुल हित के विनाश के लिए कटिवद्ध रहते थे । राष्ट्र रक्षा के 
निमित्त एकवद्ध हो जाने की इनमें भावना नहीं थी। बहुविवाह, दूत क्रीड़ा तया मादक द्रवों के 
प्रचुर उपयोग के कारण इनका नैतिक स्तर गिर गया था, फलस्वरूप इनकी आन्तरिक शक्ति 
क्षीण हो गई थो। वर्ण व्यवस्था के नियमों के अनुसार युद्ध क्षत्रिय का कायं माना गया। इससे 
मुसलमानों के विरुद्ध यद्धं में क्षत्रियेतर जातियों का कोई सहयोग उपलब्ध नहीं हो पाता था। 
राजपूतो की युद्ध-शैली परम्परागत थी। इसके विपरीत मुसलमानों का परिचय विभिन्न वाहुरी 
देशों की रण पद्धतियों के साथ था। व्यवितगत शौय प्रदर्शन में विश्वास रखने के कारण राजपूत 
सामूहिक ढंग से शत्रु का सामना करने में असफल सिद्ध हुए। मुसलमानों की सामूहिक एकः 
रूपता, घामिक प्रेरणा एवं दूरदर्शिता तथा कूटनीति ने उनकी सफलता में महान्‌ योग दिया। 

इसमें संदेह नहीं कि भारतीय संस्कृति सर्वदा धर्म-प्रधान रही है। पुरुषार्थ के विभिन्न 
अवयवों--धर्म, अर्थ, काम और मोक्ष में घमं का स्थान इस देश में प्रमुख माना गया है। भारतीय 
_ जीवन के बहुमुखी अंगों को जिन उपादानों के द्वारा प्रेरणा और संवल समुपलब्ध हुआ है तथा 
` भारतीय संस्कृति जिनसे सर्वदा सप्राण रही है, उनमें घामिक तत्त्व निश्चय ही प्रमुख रहे हैं। 
भारतीय धार्मिक परम्पराओं ने निरन्तर इस देश के निवासियों के जीवन को प्रभावित किया 
है तथा इनका सूत्रपात अति प्राचीन काळ से ही दृष्टिगोचर होने लगता है। भारतीय धर्म का 
लिखित और अधिक प्रामाणिक साक्ष्य वैदिक काल से प्राप्त होता है। पर वास्तविकता तो 
यह है कि वैदिक काल से भी पहले भारतीय सभ्यता और संस्कृति सजीव थी। पुर/तत्त्व-वेत्ता 
सिन्धु-घाटी की जिस सभ्यता को प्रकाश में लाए हैं, वह न केवल वैदिक सभ्यता से पुरानी है, 
अपितु उसके तत्त्व इतने महत्त्वपूर्ण हैँ कि उनका अध्ययन किए विना भारतीय संस्कृति का 
परिज्ञान पूर्ण नहीं माना जा सकता। 


सिन्धु घाटी की सभ्यता का घमं क 


सिन्धु घाटी के निवासियों ने जिस सभ्यता का निर्माण किया थां वह पर्याप्त रूप में 
विकसित थी। हडप्पा और मोहेनजोदड़ो में जो भग्नावशेष मिळते हैं, उनसे आथिक, सामाजिक 
- और राजनीतिक दशा का अनुमान तो लगाया ही जा सकता है, पर साथ ही वहाँ के निवासियों 
के घामिक विस्वास और परम्पराओं पर भी इनके द्वारा प्रकाश पड़ता है। सैन्धव सभ्यता में 
घमं का अभिन्न स्थान था। धर्म के द्योतक अनेक उपकरण यहाँ प्राप्त हुए हैं, जिनसे इसके धमे 
का स्वरूप अभिव्यञ्जित होता है। इनमें निम्नांकित का उल्लेख विशेष रूप में किया जा 
सकता है- ` 
मातृ-शक्ति को उपासना--सँधव सभ्यता के युग में मातृ-शक्ति की उपासना 
, अचलित थी। प्राचीन अवशेषों में अनेक नारी-मूतियाँ मिली हैं। इन मूर्तियों की बनावट तथा 
गठन से इनका दैवी तत्त्व प्रकट होता है। ऐसा प्रतीत होता है कि मातृ-शक्ति की आराधना 


` के लिए धूप आदि पदार्थो की आहुति भी दी जाती थी। इसका समर्थन उन पदार्थो से होता है - 
` . जो इन मूर्तियों के साथ ही मिलते हैं। इनमें घुएँ के चिन्ह अब मी वर्तमान हैं। यहाँ उल्लेखनीय 


- है कि समकालीन विश्‍व के अन्य देशों में भी मातृ-उपासना का प्रचलन था। इससे केवल विभिन्न 


संस्कृतियो की मूलभूत समता ही स्पष्ट होती है। हम सहसा यह नहीं कह सकते कि एक सभ्यता 

दूसरी से प्रभावित है अथवा एक का दूसरे पर कोई ऋण है। इसके विपरीत भारतीय संस्कृति 
में तो मातू-शक्ति की उपासना सभी युगों में प्रबल रही है। यहाँ तक कि वैदिक संस्कृति में भी, 
जिसकी सैन्धव सम्यता से पृथकता सिद्ध की जा चुकी है, रुद्राणी एवं इन्द्राणी जैसी देव स्त्रियों ; 
के तथा पृथिवी एवं अदिति नामक देवियों के स्पष्ट उल्लेख मिलते हैं। 

पञुपति--पुरातत्त्व शोधों से नारी मूर्तियों के अतिरिक्त दैवी तत्त्व का अभिव्यञ्जन 
करने वाली पुरुष मूतियाँ भी प्राप्त हुई हैं। इनमें एक ऐसी मति है जिसके आकार-प्रकार से 
विभिन्न भावों को प्रदर्शित करने की चेष्टा की गई है। इस मूर्ति के तीन मुख हैं। इसके चारों 
ओर पशुओं का आकार प्रदर्शित किया गया है। इसे पद्मासन में उपविष्ट किया गया है। इस 
मूर्ति का तादात्म्य कालान्तर के हिन्दू देवता शिव से स्थापित किया जा सकता है, जिनमें त्रिमूति, 
पशुपति तथा पद्मासन में उपविष्ट योगीश्वर की परिकल्पना की जाती थी। शिव से समता 
रखने वाली कतिपय आक्कतियाँ मुहरों पर भी “चित्रित की गई हैं। इनमें सवसे महत्त्वपूर्ण आकृति 


वह है जिसमें पुरुष देवता को नग्न अवस्था में दिखाया गया है। संस्कृत साहित्य में अनेक “|”. fe 


स्थलों पर शिव के नग्न रूप (दिगंवर) का वर्णन मिलता है। अतएव सिन्धु घाटी की सभ्यता 
के पुरुष देवता का शिव से एकीकरण किया जाना नितांत संगत है। 
लिङ्क तथा योनि पुजा--ऐसा प्रतीत होता है कि इस सभ्यता में शिव की उपासना 
रिङ्ग के रूप में भी की जाती थी। इसका समर्थन उन पाषाण-खण्डों से होता है जो कोण के 
आकार में मिलते हैं। स्मरणीय है कि ऋग्वेद में 'शिइनदेव' अर्थात्‌ रिङ्ग को देव रूप में मानने 
वालों का उल्लेख मिलता है। संभव है कि इसका अभिप्राय सैन्धव सभ्यता के निवासियों से 
हो। पर इस दिशा में अभी सबल और पुष्ट प्रमाणों का अभाव है। कुछ विद्वानों ने शिइनदेव' 
का दूसरा ही अर्थ लगाया है। इनके अनुसार 'शिइनदेव' से अब्रह्मचारियों के प्रति संकेत है। 
यदि हम इस शब्द के उक्त अर्थ को न भी मानें तो भी सैन्बव सभ्यता के काल में लिङ्गोपासना 
का साक्ष्य निबेल नहीं पड़ता | योनि-पूजा के प्रचलन का पता उन पत्थरों के वने पदार्थों से चलता 
है जो अंगूठी के आकार में मिलते हैं। ऐसा विश्वास है कि इनके द्वारा नारी तत्त्व प्रदर्शित 
करने की चेष्टा उसी प्रकार की गई है जिस प्रकार लिङ्ग के सूचक पदार्थं पुरुष तत्त्व प्रदशित 
करते हैं। 
वक्ष पूजा--सिन्धु घाटी का निवासी वृक्ष की भी उपासना करता था। वृक्षों में पीपल 
का विशेष स्थान था। खुदाई में एक ऐसी मुहर मिली है जिसमें पीपल वृक्ष की दो शाखाएँ 
अंकित की गई हैं। दोनों शाखाओं के बीच एक देव आकृति का अंकन किया गया है। 
पशु पुजा--कतिपय मुहरों पर उत्कीर्ण आकारों से तथा मृण्मयी एवं पाषाण निमित 
मूर्तियों के द्वारा पशु-पूजा की सूचना भी मिळती है। इन पशुओं में कुछ ऐसे हैं जो पूर्ण रूप से 
दैवी प्रतीत होते हैं। पर कुछ पशु लौकिक हें जिनमें अधिकांश देवताओं के वाहन लगते हैं। 
नदी पुजा--सैन्धव सम्यता के विकास में सिन्धु नदी का महान्‌ योगदान था। स्पष्ट 
है कि यहाँ के निवासी इसे श्रद्धा की दृष्टि से देखते रहे होंगे। इस दिशा में सबळ साक्ष्यों का अभाव. 

अवस्य है, पर जिस विस्तार तथा बैभव-बाहुल्य के साथ विशाल स्नानागार यहाँ निमित किया 
गया था, उससे यही व्यक्त होता है कि स्नान की शुद्धता तथा जल की पवित्रता पर इस काल 
में विशेष ध्यान दिया जाता होगा। कुछ लोगों का तो यहाँ तक कहना है कि विशाल स्नानागार 
के रूप में नदी देवता के निकेतन की कल्पना की गई होगी। ' 

यज्ञ तथा बलि--देवताओं के. परितोष के लिए संभवतः यज्ञ तथा बलि का भी प्रचलन 
था। उत्खनन-क्रम में ऐसे अनेक अग्निकुण्ड मिलते हैं जिनका अभिप्राय यज्ञ रहा होगा। 
एक मुहर पर पुरुष आकृति का चित्रण मिलता है, जिसके हाथ में छ्रा दृष्टिगोचर होता 
है। इसके सामने एक स्त्री आकृति है, जो विनय भाव में अपने दोनों हाथों को उठाए हुए है। 
मुहर के दूसरे भाग पर एक देवी की आकृति है। इन आक्कतियों से देवी की सन्तुष्टि के लिए 
नर बलि, की सूचना मिलती है। 

सिन्धु घाटी के घमं का सांस्कृतिक महत्त्व--हिन्दू धामिक साधना के विकास में सैन्धव 
घर्म के विभिन्न तत्त्व बहुत ही महत्त्वपूर्ण हैं। पुरुष देवता की जिन विभिन्न मुद्राओं का प्रदर्शन 
इसमें किया गया है, वे आगे चल कर शिव के विभिन्न आकारों की विशेष अंग बनीं। मातृदक्ति 
की उपासना वास्तव में उत्तरकालीन काली की उपासना का ही पूर्ववर्ती रूप है। वृक्ष पुजा, नदी- 
उपासना तथा यज्ञ आदि के जो चिह्न यहाँ उपलब्ध हुए हैं वे निश्चय ही हिन्दू धारमिक धारणा 
'के उत्तरवर्त्ती विस्तृत और व्यापक स्वरूप के मूल स्रोत हैं। 
पुर्ववेदिक घमं i 
सैन्धव काल के उपरान्त भारत के इतिहास में पूर्ववेदिक काल का प्रादुर्भाव होता है । पूर्व- 
वैदिक सम्यता के जनक आयं थे, जो भारत के मूल निवासी नहीं थे । सैन्धव सभ्यता भारत के मूल 
निवासियों के संरक्षण. में सम्पन्न हुई थी । अतएव दोनों सम्यताओं में जिन धामिक तत्वों का 
विकास हुआ वे एक दुसरे से भिन्न थे। .इस वात का उल्लेख किया जा चुका है कि सिन्धु घाटी 
में पशुपति तथा मातृशक्ति की उपासना होती थी, जिनकी प्रतिकृतियाँ मुहरों पर अथवा मूर्तियों के 
रूप में प्राप्त होती हैं। इसके विपरीत वैदिक घमं में मूत्ति-पूजा को स्थान नहीं मिला था। 
इसी प्रकार लिङ्ग-पूजा तथा वृक्षोपासना का उल्लेख भी, जिनका सैन्धव धमं में विशिष्ट स्थान 
था, वैदिक साहित्य में नहीं मिलता है। प्रस्तुत प्रसंग में इस बात की भी चर्चा की जा सकती है 
कि सैन्धव सम्यता की लिपि अभी तक पढ़ी नहीं जा सकी है। वस्तुतः सैन्धव लिपि इंतिहासकारों 
के लिए एक जटिल समस्या है। यह नितान्त सम्भव है कि इस लिपि के वोधगम्य होने के उपरान्त 


Mera सभ्यता तथा तत्कालीन धर्म के सम्बन्ध में नई ज़ानकारी प्राप्त की जा सके। पर-अभी- 
“ तक के साक्ष्यों के आधार पर सैन्च॒व घमं का जो रूप सामने आता है वह वैदिक धर्म से भिन्न ही है। 


` पुर्ववेदिक घमं को सामान्य विशेषताएँ--सैन्धव धमं के विपरीत पूर्ववेदिक धर्म के 


स्वरूप को समझने के लिए लिखित प्रमाणों की प्रचुरता है, जिनका सन्तोषजनक अध्ययन - 
| विद्वानों द्वारा किया जा चुका है। पूर्व बैदिक धमं मुख्यतया ऋग्वेद पर आधारित है। ऋग्वेद 


- 

प्रार्थना प्रचुर आषे संकलन है। इसके छन्दों के अध्ययन से पता चलता है कि वेदिक ऋषि प्रकृति 
की रहस्यमयी तथा भयोत्यादक शक्तियों से पूर्ण रूप से प्रभावित थे। उनकी दृष्टि से प्राकृतिक 
शक्तियों में चेतना थी--एऐसी चेतना जो मानवीय शक्तियों से परे है तथा मनुष्य को वल, 
उत्साह तथा ऐश्वर्य प्रदान करने में स्वंथा समर्थ है। अतएव मूलतः पूर्व वैदिक धर्मं अमानवीय ` : 
विभूतियों से सम्पन्न प्राकृतिक शक्तियों की उपासना है। ऋग्वैदिक ऋषि ने इन शक्तियों के 
रहस्यात्मक व्यापार की समीक्षा करने की भी चेष्टा की है। पर उसकी समीक्षा एक कवि का 
निरीक्षण है जिसमें कल्पना की प्रचुरता है। अतएव ऋग्वेद में वित जितने देवता हैं, उनके 
साथ एक कल्पनात्मक आख्यान बधा हुआ है। इन आख्यानो अथवा पुराकथाओं में देवताओं 
के स्वरूप तथा महत्ता का विस्तृत वर्णन मिलता है। आसख्यानों से यह स्पष्ट होता है कि वैदिक 
देवता अलौकिक हैं पर वे अदृष्ट नहीं हैं। वे मानव को वल, बुद्धि और तेज प्रदान करते हैं, पर 
वे अपना कायं प्रायः मूत्त रूप में ही सम्पन्न करते हैं। उनमें व्यक्तित्व का अध्यारोप किया गया 
है। देवताओं का मानवीक्रण ऋग्वैदिक घमं की विशेषता मानी जा सकती है। 

पूर्ववैदिक धमं व्यक्ति-सापेक्ष था। इसमें आङम्वरविहीन सादगी थी। यज्ञो का पूर्ण 
विकास अभी नहीं हुआ था। गृहस्वामी घर में ही विना पुरोहित की सहायता के अग्नि की 
आहुति करता था तथा आहुति के माध्यम से देवताओं की स्तुति करता था। य॒ज्ञों के अविकसित 
होने के कारण ऋः्वेदकालीन धमं में पुरोहितों की महत्ता स्थापित न हो सकी थी। इस धर्म में 


मातृ-तत्त्व अप्रधान है। ऋग्वेद में अधिकतर पुरुष-देवताओं का ही उल्लेख किया गया है। स्त्री ~ 7 


देवताओं का उल्लेख मिलता है, पर उनकी संख्या कम है। वे अधिकतर अपने प्रतिरूप पुरुष 
देवताओं के साथ संयुक्त हैं तथा उनके गौरव एवं महत्ता से प्रतिच्छायित रहती हैं। यह धर्म 
बहुदेववादपरक था। इसमें अनेक देवताओं की उपासना होती थी। पर विशेषता यह है कि 
जिस देवता विशेष का जिस प्रसंग में गुणानुवाद किया गया है उसे सर्वोच्च स्थान दिया गया 
है। इस प्रकार के वर्णन को यदि और छन्दों से असंबद्ध रूप में पढ़ा जाय तो कुछ समय के लिए 
एक ही देवता की परिकल्पना का आभास मिलता है। 

इस काल में आयों के प्रमुख देवता इन्द्र, अग्नि, वरुण और विष्णु थे, जिनमें सबसे अधिक 
प्रमुखता इन्द्र को मिली | ऋग्वेद में १०२८ मंत्र हैं जिनमें २५० मंत्रों में इन्द्र की स्तुति की गई है। 
इन्द्र पराक्रम तथा युद्ध के देवता हैं। एक ऋग्वैदिक मंत्र के अनुसार इन्द्र मनस्वी देव हैं। उन्होंने 
सभी देवताओं का अतिक्रमण किया है.। उनके पराक्रम से आकाश और पृथिवी प्रकंपित रहते हैं । इन्द्र 
के साथ अनेक आख्यान संबद्ध किए गए हैं। एक स्थल पर वर्णन मिलता है कि उन्होंने चलायमान 
पृथिवी को qe किया, इधर-उधर उड़ने वाले पवेतों को स्थिर किया तथा अंतरिक्ष को विस्तृत 
किया। ऐसा विश्वास है कि उड़ने वाले पवंतों का तात्पर्य बादल से है। अतएव बल और युद्ध के 
साथ-साथ इन्द्र वर्षा के भी देवता हैं। इन्द्र का प्रिय पेय सोम माना गया है। एक मंत्र के अनुसार 
इन्द्र उस यजमान की रक्षा करते हैं जो उनके लिए सोम पान तैयार करता है। उनका 
झक्तिश्ञाली शस्त्र वज्र है। इस वज्र से वे दस्यु (आयौँ के शत्रु अथवा असुर) का विनाश करते 

हैं। उनके एक विशेष शत्रु का नाम शंबर है। उन्होंने चालीस संवत्सर के उपरान्त ES कर इसका 
बघ किया था। 


मंत्रों की संख्या के अनुसार इस काल के दूसरे प्रमुख देवता अग्नि थे। अग्नि को यज्ञ 
का पुरोहित माना जाता था। एक मंत्र में इनमें देवदूत की प्रतिष्ठा की गई है जो हव्य पदार्थ 
को देवताओं तक पहुँचाते है । इन्द्र की भाँति अग्नि के सम्बन्ध में भी कहीं-कहीं आख्यानों का 
उल्लेख मिलता है। पहले ये चुलोक में निवास करते थे। ऋषि पूत मंत्रों के द्वारा उन्हें पृथिवी 
पर लाए। वे प्रत्येक गृही के अतिथि तथा गृह के अधिष्ठातृ देवता माने जाते थे। 

. ऋग्वेद के अनुसार वरुण जल के स्वामी हैं। इस ग्रन्थ में उन्हें सत्य तथा सदाचार का 
संरक्षक माना गया'है। एक मंत्र में उन्हें राजा' शब्द से अभिहित करते हुए कहा गया है कि 
जळ में संचरण करते हुए वे लोगों के सत्य तथा अनृत को देखते रहते हैं। कंहीं-कहीं इनका 
वर्णन ‘faa’ नामक देवता के साथ संयुक्‍त रूप में प्राप्त होता है। इन वर्णनों के अनुसार मित्र 
सूर्य के ही उदार रूप हैं। पर उत्तरकालीन साहित्य में उन्हें Ga का ही पर्याय माना गया Zl 


यद्यपि पूर्ववैदिक धर्म में इन्द्र की अपेक्षा विष्णु प्रायः एक गौण देवता थे, तथापि . - 


इनकी उत्तरकालीन महत्ता का बीज रूप इस समय. प्रतिष्ठित हो चुका था। एक वर्णन के 
अनुसार विष्णु की स्तुति उनके पराक्रम के कारण की जाती है। वे पर्वतचारी वन्य जन्तु के 
समान भयंकर हैं। विष्णु के विषय में कुछ पौराणिक आख्यानों के आभास भी ऋग्वेद में यत्र- 
तत्र मिलते हैं। उदाहरणार्थ उनके तीन क्रमों का उल्लेख करते हुए एक स्थळ पर कहा गया है 
कि इनमें तीनों लोक व्याप्त रहते हैं। आगे चलकर पौराणिक काल में इन्हीं तीनों क्रमों को 
वामनावतार विष्णु के तीन पदों से संबंधित किया गया, जिनसे उन्होंने तीनों लोकों को नापा था। 

उपर्युक्त देवताओं के अतिरिक्त अन्य देवताओं की भी उपासना की जाती थी। इनके 
गुण-निरूपण तथा गौरव-गान से समस्त ऋग्वैदिक साहित्य भरा हुआ है। पर देवताओं की एकता 
की भावना.का आविर्भाव ऋस्वेद रचना-काल में हो चुका था। ऋग्वेद में ऐसे छन्द भी मिलते 
हैं जिनमें एक देव की कल्पना की गई है। इनके अध्ययन से ऐसा प्रतीत होता है कि ऋग्वैदिक 
- ऋषि उस तत्व से परिचित हो चुके थे जो विभिन्न देवताओं की शक्ति, मर्यादा तथा वहुमुखी 
प्रवृत्तियों में एकता लाती है। 


उत्तरवेदिक घमं > 
-  पुर्वेवैदिक धर्म की भाँति उत्तरवेदिक घमं भी बहुदेववादपरक था। इस दृष्टि से दोनों 


धर्मों में समानता दिखाई देती है। पर यदि विभिन्न देवताओं के स्वरूप और स्थिति को ` 


देखा जाय तो दोनों कालों की घामिक स्थिति में पर्याप्त भिन्नता मिलती है। ऋग्वेदकाल 
के जो प्रधान देवता हैं वे उत्तरवैदिक काल में गौण हो जाते हैं। उत्तरवैदिक काल में नवीन 
` देवताओं का आविर्भाव होता है। इनमें सबसे प्रधान देवता का नाम प्रजापति है। प्रजापति 
में जीवों के स्रष्टा की कल्पना की गई है। जिस समय वे प्राणि समुदाय. का सृजन करते हैं, 

उनके सभी अवयव संसार में घुछ मिल जाते हैं तथा वे निस्तत्त्व- हो जाते हैं। सृष्टि के पुनः सृजन 
को संभव बनाने के लिए प्रजापति का अस्तित्व आवश्यक है। अतएव उन्हें आकार प्रदान 
करने के लिए अग्निचयन का विवान बताया गया है जिसके द्वारा प्रजापति पुनः अपना विलुप्त 


* अस्तित्त्व प्राप्त करते हैं। प्रजापति के साथ-साथ अग्नि की महत्ता भी इस काल में पहले की 


अपेक्षा अधिक वढ़ जाती है। इसमें सभी देवताओं के समाहार की कल्पना की गई है। ये न 


* केवल देवता हैं, अपितु मनुष्यों के शुभेच्छ सुहूद्‌ भी हैं। अग्नि के बिना कोई भी घामिक क्रिया 


संभव नहीं है। 

देवताओं की स्थिति में परिवंत्तंन के अतिरिक्त इस काल में यज्ञों का भी 'सविशेष 
विकास हुआ। इनका विस्तृत वर्णन तैत्तिरीय संहिता, वाजसनेयि संहिता, तैत्तिरीय ब्राह्मण, 
शतपथ ब्राह्मण, गोपथ ब्राह्मण, वौबायन श्रौत सूत्र तथा कात्यायन श्रौत सूत्र जैसे ग्रन्थों में मिलता 
है। इनके अध्ययन से ऐसा प्रतीत होता है कि उत्तरवैदिक काल के यज्ञों के विधान में पर्याप्त 
जटिलता आ गई थी। इस वात का उल्लेख किया जा चुका है कि पूर्ववेदिक काल के यज्ञ में 
सरलता तथा सादगी थी। इसका संपादन गृही स्वयं ही करता था। उत्तरवैदिक काल में यज्ञ 
के नियम इतने दुरूह थे कि विशेषज्ञों के अभाव में इसका संपादन प्रायः असंभव था। एसी 
परिस्थिति में याज्ञिक क्रिया में सिद्धहस्त पुरोहितों को विशेष मान्यता दी गई। पुरोहित कई 
प्रकार के होते थे। श्रौत सूत्रों में सोलह प्रकार के पुरोहितों का उल्लेख किया गया है। इनके 
कार्ये विभक्त थे। एक ही यज्ञ में अनेक पुरोहितों की आवश्यकता पड़ती थी। 

यज्ञ सोह्देश्य हुआ करते थे। इनका संपादन लौकिक ऐइवयं तथा स्वर्ग की प्राप्ति की भावना 
से किया जाता था। ऐसी भावना प्रतिष्ठित थी कि यज्ञ से परितुष्ट होकर देवता सभी कामनाओं 
की पुत्ति करते Fl अतएव एक प्रकार से यह कहा जा सकता है कि उत्तरवेदिक काल में यज्ञ ही 
प्रधान था, देवताओं का स्थान गौण हो गया था। वे यज्ञों के द्वारा वशीभूत किए जाते थे। 

यज्ञ कई प्रकार के होते थे। कुछ यज्ञ ऐसे थे जो कम समय में ही समाप्त हो जाते थे। 
पर प्रधान यज्ञ बहुत समय तक, कभी-कभी महीनों तक; चलते थे। प्रधान यज्ञो में. राजसूय, 
अश्वमेव तथा पुरुषमेध उल्लेखनीय Fl राजसूय का संपादन राजा के राज्याभिषेक के अवसर 
पर किया जाता था। सामान्यतः यह एक वर्ष में पूरा होता था। इस यज्ञ के अवसर पर राज- 
पुरोहित राजा को घनुष तथा वाण समर्पित करता था। इसके बाद वह प्रजा का रक्षक राजा 
घोषित किया जाता था। अश्वमेघ की अवधि भी एक वर्ष की होती थी। इसमें एक वर्ष के 
लिए राजा का घोड़ा सैनिकों की सुरक्षा में छोड़ दिया जाता था। वर्ष के उपरान्त राजमहिषी 
यज्ञाइव का अभिषेक करती थी। अभिषेक के उपरान्त अरव का वध किया जाता था। ऐसा 
विश्वास था कि मेध्य अव को स्वर्ग की प्राप्ति होती थी। पुरुषमेघ का विधान प्राय: अइवमेघ के 
समान ही था। यद्यपि आजकल पुरुषमेव के विषय में सन्देह प्रकट किया जाता है, तथापि 
उत्तरवैदिक ग्रन्थों में इसका स्पष्ट वर्णन होने. के कारण उस समय इसके वास्तविक प्रचलन 
की संभावना को अस्वीकृत नहीं किया जा सकता J ; 

इसमें संदेह नहीं कि याज्ञिक क्रियाओं का निष्पादन उत्तरवैदिक TH की प्रवृत्तिमूलक भावना 
को अभिव्यञ्जित करता है। इससे तत्कालीन समाज की' हिंसात्मक तथा नुशंस प्रवृत्ति qier 
` ज्ञ परिलक्षित होती है। सामान्य पशुओं के साथ-साथ मानव हिंसा इस धर्म के विकृत अंग का 
"परिचय देती है। धीरे-धीरे समाज के एक विशिष्ट, मननशील तथा सहृदय वर्ग ने यज्ञों की 
आवश्यकता तथा उपादेयता नहीं मानी और समाज का ध्यान धर्म के सूक्ष्म तत्त्व की ओर आकृष्ट 
किया। इनके विचार उपनिषदों में सुरक्षित हैं, .जो निश्‍चित रूप से भारतीय संस्कृति के 


जाज्वल्यमान प्रतीक हैं। 


उपनिषद्कालीन विचारधारा 


वैदिक आर्यों के तत्त्व-चिन्तन की गंभीरता और सूक्ष्मता उपनिषदों में प्राप्त होती है। 
इनमें भारतीय विचारधारा के सूक्ष्म तत्त्व विद्यमान हैं। इनकी संख्या दो सौ के लगभग 
है। प्रमुख उपनिषदों में ईश, केन, कठ, तैत्तिरीय, छान्दोग्य तथा बृहदारण्यक आदि की गणना 
की जाती है । औपनिषदिक विचारकों ने मनुष्य के जीवन का परम लक्ष्य मोक्ष माना है। यही 
इनका एकमात्र तथा चरम आदशं है। इसकी प्राप्ति ज्ञानमार्ग से हो सकती है। ज्ञानमार्ग का 
स्थान. कर्ममाग से ऊपर है। ज्ञान के मार्ग में यज्ञादि के अनुष्ठान, जो कर्ममार्ग के मूल 
आधार थे, बन्धन माने गए। ज्ञानमागे का मूल तात्पयं है ब्रह्म तथा आत्मा में एकत्व की 


स्थापना। ब्रह्म उस सत्य को माना गया जो समस्त ब्रह्माण्ड में व्याप्त है। ब्रह्म ही जगत्‌ की _ 


उत्पत्ति का कारण है। वही विश्व की संस्थिति का मूल है तथा उसी में संसार का विलय 
होता है। आत्मा वस्तुत: ब्रह्म ही है। ज्ञान के अभाव में मनुष्य न तो आत्मा का साक्षात्कार 
“कर्‌ पाता है और न उसमें ब्रह्म और आत्मा में एकत्त्व स्थापित करने की क्षमता ही आती 
है। बह संसार को तथा जीवन अथवा जन्म को सत्य मानने लगता है, अतएव आत्मा को 
जन्म-जन्मान्तर में भटकना पड़ता है। मनुष्य अपने पूर्वे जन्म में जिस प्रकार के कर्म करता है, 


जन्मान्तर में उसका फलं भी प्राप्त करता है। आवागमन का यह चक्र उस समय तक चलता 


रहता है जब तक कि मनुष्य का अन्तर ज्ञान के आलोक से प्रकाशित नहीं हो जाता। जिस 
समय ज्ञान का आवरण दूर हो जाता है, मनुष्य जन्म तथा पुनर्जन्म के बन्धन से मुक्त हो कर 


* मोक्षप्राप्त करने में समर्थ होता है। 


सांस्कृतिक दृष्टि से भी उपनिषदों का बहुत महत्त्व हे । इसमें सन्देह नहीं कि भारतीय 
घामिक सावना के सतत विकास में औपनिषदिक सिद्धान्तों का महत्त्वपूर्ण स्थान है। उपनिषदों 
ने ब्रह्म, आत्मा, जन्म, पुनर्जन्म तथा मोक्ष के सिद्धान्तो का विशद विवेचन किया है। स्पष्टतः इतके 
विचार प्रवृत्तिमूलक वैदिक पद्धति के विरोधी थे। परिणामतः घमं के सूक्ष्म तत्त्व अधिक 
महत्त्वपूर्ण माने AT | इनके कारण यज्ञों का गौरव बहुत कुछ क्षीण हो गया | इनकी निवृत्तिमूलक 
साधना ने भारतीय दर्शन को महती प्रेरणा प्रदान की। आगे चल कर भारतीय मनीषियों ने 
m प्रनों का पुनः पुनः मनन और चिन्तन किया। इन जटिल समस्याओं के उद्घाटन के 

_ धाभिक स्थिति ६१ 


कारण भारतीय दर्शन की काया सुविशाळ होती गई। पर जिस अनुपमेय निधि से इसे सभी 
कालों में मूल प्रेरणा मिली उसमें औपनिषदिक विचारधारा निविवादतः अग्रणी है। 

इस विचारयारा का मूल.थार निवृत्ति है। उपनिषदों ने जिस निवृत्ति मार्ग पर बल 
दिया, आगे चलकर उसका सम्यक्‌ विकास हुआ। इन्हीं के काल में ब्रह्मच, गाहँस्थ्य, वानप्रस्थ 
तथा संन्यास आश्रमों की पूर्वपीठिका तैयार हुई। यद्यपि गृहस्थ-आश्रम में मनुष्य का घर्म 
प्रवृत्ति-मूलक था तथापि अन्तिम दोनों आश्रमों को निवृत्तिमार्ग से प्रेरणा मिली थी। इनका 


SRT था जन्म तथा पुनर्जन्म से छुटकारा पाकर मोक्ष की प्राप्ति। : 


छठी शताब्दी ईसा पूर्व की घामिक क्रान्ति--निवृत्ति मागं का एक महत्त्वपूर्ण प्रस्फुटन 
ईसा पुर्व छठी शताब्दी में हुआ। भारत के घाभिक इतिहास में इस काल का विशिष्ट स्थान है। 
इस समय घमं के क्षेत्र में एक क्रांतिकारी स्तर का सूत्रपात हुआ। वैदिक धर्म के प्रति, जिसमें याज्ञिक 
पद्धति पर विशेष वल दिया गया था, इस काल के घामिक आन्दोळनों ने सन्देह प्रकट किया तथा 


मनुष्य के आध्यात्मिक विकास में इसे निरथंक तथा निरुपादेय बताया | एक प्रकार से यह घामिक 


उथल-पुथल वैदिक धर्म की प्रतिक्रिया के रूप में प्रकट हुई थी । इसमें सन्देह नहीं कि इन्हें मूलतः 
औपनिषदिक तत्त्वों से ही प्रेरणा मिली थी, पर औपनिषदिक तत्त्वों में इतनी अधिक सूक्ष्मता थीं 
कि वे सर्वसाधारण के लिए उतने ग्राह्य नहीं वन सके थे जितना कि अपेक्षित था। इसके विपरीत 
इस काल में घमं के जिस स्वरूप को सामने लाया गया, उसमें अपेक्षाकृत अधिक सरलता तथा 
ग्रहणशीलता थी। परिणामतः जनसमूह के सामने घमं के एक ऐसे स्वरूप का उद्घाटन हुआ 
जो भारत में व्याप्त होकर शनैः शनैः विश्व संस्कृति का भी एक महत्त्वपूर्ण अंग वना। 


बौद्ध धर्म 


इस घामिक आन्दोलन के मूल आधार बौद्ध तथा जैन घर्म थे। वौद्धघमं 
के प्रवत्तंक का प्रारम्भिक नाम सिद्धार्थ था। इनका जन्म ५६३ ईसा पूर्व में नेपाल की 


- तलहटी में स्थित लुम्विनी में हुआ था। इनके पिता शुद्धोदन शाक्य राजवंश के शासक थे, जिनकी 


राजधानी कपिलवस्तु थी। शैशवकाल से ही राजकुमार . सिद्धार्थ, adaga परिवेश में 
रहते हुए भी, चिन्तनशील रहा करते थे। मानव :जीवन की अस्थिरता तथा निरथेकता ने 
इन्हें विरत जीवन की ओर आकृष्ट किया। उत्तरकालीन ग्रन्थों के अनुसार इनमें वैराग्य 
की भावना का उदय वृद्ध, रुग्ण संन्यासी तथा शव को देखने के उपरान्त हुआ। पर सुत्तनिपात आदि 
पूर्वकालीन ग्रन्थों में इस प्रकार के किसी आकस्मिक कारण का विवरण नहीं मिलता। गृह परि- 
त्याग के उपरान्त इन्होने ज्ञान पिपासा की शान्ति के लिए अनेक स्थानों का भ्रमण किया। भिन्न 
आचायों के सत्संग में ज्ञान की खोज के लिए इन्होंने साधना की; पर कठोर तपस्या के उपरान्त 
भी ज्ञान की प्राप्ति इन्हें न हो सकी। अतएव इन्होंने अपनी काया को अधिक क्लेश देना बन्द 
कर दिया। एक वार जव वे एक पीपल वृक्ष के नीचे आसीन थे, उन्हें चिरवांछित सत्य के 
ददन हुए। इस प्रकार इन्हें संवोधि की प्राप्ति हुई और वे बुद्ध हो गए। 

बुद्ध ने जिस सत्य का दर्शन किया वह नितान्त सूक्ष्म था, अतएव सर्वसाधारण को _ 


é 

इसका परिचय देना उन्होंने आवश्यक नहीं समझा | बौद्ध परम्परा के अनुसार अपने इस निश्चय 
पर वे स्थिर न रह सके। प्राणि समुदाय की निस्सीम वेदना पर पुनः पुनः विचार कर उनका 
हृदय सदय हुआ तथा अपने पुवे निश्चय को उन्हें वदलना पड़ा। उन्होंने अपना सबसे पहला 
उपदेश सारनाथ में दिया। इस उपदेश को 'घमंचक्र प्रवत्तंत' नाम दिया गया है। इसके उपरान्त 
बुद्ध ने अन्य स्थानों का भी भ्रमण किया। इनमें राजगृह, श्रावस्ती, कपिलवस्तु, वैशाली तथा 
मथुरा के नाम उल्लेखनीय Sl इन सभी स्थानों में उन्होंने जनता को अपना सन्देश सारगभित 
तथा सुबोध भाषा में सुनाया। अतएव उनके अनुयायियों की संख्या में वृद्धि होती गई। उनके 
जीवन की अन्तिम यात्रा कुशीनगर का प्रयाण था। यहीं पर उन्हें ४८३ ई०पु० में महापरि- 
निर्वाण की प्राप्ति हुई। 

] बुद्ध ने अपने जिस नवीन धर्म का उपदेश दिया उसमें मूलतः चार सिद्धान्त थे। 
इन्हें चार आयंसत्य' की संज्ञा दी गई है। ये चार आर्य सत्य थे : दुःख, दुःखसमुदय, दुःख- 
निरोध तथा दुःखनिरोघ-मागं। बुद्ध के अनुसार जीवन दुःखमय है। जीवन में दुःख की ही 
प्रधानता रहती है। तृष्णा एवं आसक्ति आदि मानव जीवन के दुःख के कारण हैं। इन पर यदि 
विजय प्राप्त कर ली जाय तो मनुष्य के दुःख का अन्त भी हो सकता है। इसके लिए उन्होंने 
आठ मागं (अष्टांगिक मार्ग) निर्धारित किए-सम्यक्‌ दृष्टि, सम्यक्‌ संकल्प, सम्यक्‌ वाक्‌, 
सभ्यक्‌ कर्मान्त, सम्यक्‌ आजीव, सम्यक्‌ व्यायाम, सम्यक्‌ स्मृति तथा सम्यक्‌ समाधि। इस 
अष्टांगिक मार्ग में सरलता थी तथा इसका अभ्यास सभी के लिए संभव था। दीर्घनिकाय में 
इन आठ मागों का समाहार शील, चित्त तथा प्रज्ञा के अन्तर्गत किया गया है। शील का अथं 
था शारीरिक संयम । इसके अन्तर्गत प्रथम तीन मागं आते थे। इनके वाद के तीन मार्ग चित्त 
से संबंधित थे। चित्त का अर्थ था मानसिक संयम। प्रज्ञा का तात्पर्य वौद्धिक बिकास से था। 
इसके अन्तर्गत अन्तिम तीन मार्ग आते थे।' शील, समाधि तथा प्रज्ञा के द्वारा मनुष्य को 
अन्तिम सत्य प्राप्त करने में सफलता मिल सकती थी। इ, 

न बौद्ध धर्म का अन्तिम आदर्श निर्वाण था। निर्वाण का अर्थ था ऐसी अवस्था की प्राप्ति 
जिसमें सभी प्रकार की तृष्णा अथवा वांछा का अभाव रहता है। निर्वाण प्राप्त करने के उपरान्त 
मनुष्य SATS जन्म अथवा पुनर्जन्म से मुक्ति प्राप्त करता है। अरियपरियेसनसुत्त में इसे 
अजर, अव्याधि, अमृत, अशोक,-असंक्लिष्ट, अनुत्तर तथा योगक्षेम विशेषणों से संयुक्त किया गया 
हैं। इसके अनुसार निर्वाण की अवस्था में जरा, व्याधि, मृत्यु, शोक, तथा क्लेश का अभाव 
था। इसीलिए यह निरुपमेय तथा सर्वोत्तम लक्ष्य भी माना गया है। 

बुद्ध के उपदेशो में आध्यात्मिक चिन्तन अधिक नहीं है । जो भी आध्यात्मिक पक्ष उनमें मिळता 
है उसमें नितान्त सरलता है। उन्होंने कमं के सिद्धान्त पर विशेष बल दिया। मनुष्य जिन कर्मों का 
आचरण करता है वे निष्फल नहीं होते। इनका प्रभाव उसके भावी जीवन के स्वरूप पर पड़ता है। 
उनके जीवन के Son और अपकर्ष के मूल आघार पुव जन्म के कम हैं। कर्मो के प्रभाव के ही 
कारण जन्म और पुनर्जन्म का चक्र चलता रहता है। इस क्रम का उपशमन उस समय होता है 

जव निर्वाण पद मिल जाता है। निर्वाण को सुलभ बनाने के लिए उन्होंने “मध्यममागे' अथवा 'मध्यमा 
प्रतिपदा' का उपदेश दिया। इसका अर्थ था अतिशय का वर्जेन। तपस्या की अत्यधिक कठोरता 
तथा भोगों के प्रति अतिशय आसक्ति दोनों ही निर्वाण की कामना करने वाले के लिए वजित 
थे। इस प्रकार यह स्पष्ट है कि बुद्ध ने निर्वाण के आदर्श का जो स्वरूप जन-समुदाय के सामने 
रखा उसमें औपनिषदिक मोक्ष संबंधी विचारधारा का प्रभाव था। पर इसकी विशेषता यह्‌ ` 
थी कि इसमें उपनिषदों में निहित कठोर मार्ग का अभाव था। इसमें व्यावहारिकता का प्रचुर 
पुट'था और इसका आचरण सभी कर सकते थे। इसे प्राप्त करने के लिए अन्तःकरण की शुद्धि 
परमावश्यक थी और बाह्याडम्वर की पूर्णतः उपेक्षा की गई थी। वैदिक कर्मकाण्ड का 
अनुष्ठान तथा वैदिक देवताओं की उपासना को इसमें स्थान नहीं था। इसके विपरीत अहिंसा, 
प्राणिमात्र पर दया तथा गुरुजनों की आज्ञा का पालन इसमें. अनिवार्य था। 
वौद्ध धर्म ने प्रारंभ से ही संगठित प्रचार किया। अपने सिद्धान्तों की सरलता के कारण 
वौद्ध धर्मं ने अधिक से अधिक लोगों को आकृष्ट किया | वैदिक कर्मकाण्ड के अनावश्यक आडम्बर 
तथा औपनिषदिक सूक्ष्म तथा गहन तत्व सर्वसाधारण की तत्कालीन धार्मिक पिपासा को 
परितुष्ट करने में उतने समर्थ नहीं सिद्ध हुए। वौद्ध घमं में सरलता तो श्री ही, इसके अतिरिक्त 
इसमें इतनी अधिक ग्राहकता थी. कि यह गृही तथा गृहविहीन दोनों के लिए उपयोगी था। 
इसके परिणामस्वरूप वुद्ध के अनुयायी दो प्रकार के हुए-गृहस्थ जिन्हें उपासक की संज्ञा दी 
गई तथा संन्यासी जो भिक्षु के नाम से विश्ुत हुए। उपासक सांसारिक जीवन में रहकर वुद्ध 
के मागं का पालन करते थे और भिक्षु संसार से विरक्त होकर बुद्ध के मार्गे का स्वयं भी 
अनुसरण करते थे तथा उनके उपदेशों का जनसमूह में प्रचार करते थे। बुद्ध ने भिक्षुओं 
का संगठन किया तथा उनके संघ की स्थापना की। इस संघ में जाति तथा वर्गंगत भेदभाव का 
अंभाव था। इसमें घामिक प्रश्‍नों पर सरल तथा सुवोध भाषा में विमर्श किया जाता था। 
इसके सदस्य भिक्षुओं को वुद्ध द्वारा विहित सदांचारपरक नियमों का अनुसरण आवश्यक 
` था। बुद्ध ने प्रारम्भ में भिक्षु संघ से स्त्रियों को दूर रखा। पर आगे चलकर अपने प्रिय शिष्य 
आनन्द के अनुरोव से उन्होंने मिक्षुणियों को भी सम्मिलित किया। पर इसमें वे भिक्षु संघ 
के भावी चारित्रिक उत्थान के प्रति शंकालु भी थे। 
इसमें सन्देह नहीं कि वौद्ध धर्म के विकास में मूलतः भिक्षु संघ का गहरा योगदान था। 
इसके संगठन में समता की भावना विद्यमान थी। भिक्षु संघ के सदस्य अत्यन्त उत्साही तथा 
कमठ होते थे। वे.अनुशासनपू्णं जीवन व्यतीत करते थे। केवल वर्षाऋतु को छोड़कर वर्षभर . 
इन्हें विभिन्न स्थानों का परिश्रमण करना पड़ता था। बुद्ध के उपदेशों का जनता में प्रसार 
करना इनके लिए परम आवश्यक AT इस प्रकार भिक्षु संघ की स्थापना बौद्ध घ्म के. विकास 
में अत्यन्त सहायक सिद्ध हुई। i र 
बौद्ध धम के संगठित और व्यापक विकास में उन संगीतियों का स्थान बड़ा ही महत्त्वपूर्ण है, 
जिनका आयोजन बुद्ध के दिवंगत होने के उपरान्त भिन्न-भिन्न कालों में किया गया था। इनमें 

पहली संगीति अथवा घर्मसमा बुद्ध के महापरिनिर्वाण के थोडे ही समय बाद राजगृह में Ba! 
बुद्ध ने जो कुछ उपदेश दिया था वे अब तक बिखरे हुए थे। इस संगीति में बुद्ध के it का 
संग्रह कर उन्हें एक प्रामाणिक संकलन का रूप प्रदान किया गया l वौद्ध घमं को दूसरी संगीति 
पहली की अपेक्षा अधिक महत्त्वपूर्ण थी । इसका आयोजन वैशाली में हुआ था । इस संगीति मे 
बौद्ध संघ दो शाखाओं में विभाजित हो गया। भिक्षुओं का एक वर्ग बौद्ध धर्म के मौलिक नियमों 
के साथ कतिपय नवीन नियमों को भी प्रकाश में लाया। इस वर्ग के सदस्य महासंघिक के नाम 
से विश्रुत हुए। जिन लोगों ने प्राचीन नियमों को ही एकमात्र प्रामाणिक तथा सत्य माना 
उन्हें स्थविर की संज्ञा दी गई। तीसरी संगीति का आयोजन TA अशोक के समय में 
पाटिलपुत्र में किया गया। अशोक के द्वारा बौद्ध धमं का अपनाया जाना भारतीय इतिहास 
की एक महत्त्वपूर्ण घटना है। वौद्ध धमं के विकास में इससे एक बहुत बड़ा संबल मिला । अशोक 
. के बहुसंख्यक शिलालेख उसकी सक्रियता तथा प्रोत्साहन के अकाट्य प्रमाण हैं। इस महान्‌ 
सम्राद्‌ के संरक्षण के कारण बौद्ध धर्म भारत के अतिरिक्त अन्य देशों में फैलने लगा । इसके 
परिणाम स्वरूप वौद्ध धर्म भारत का तो प्रधान घमं वना ही, धीरे-धीरे इसके द्वारा अन्य देशों के 
धर्म भी प्रभावित हुए। चौथी संगीति सम्राट्‌ कनिष्क के शासनकाल में काश्मीर में आयोजित 
की गई थी। बौद्ध धर्म के विकास को कनिष्क ने भी महान्‌ प्रोत्साहन प्रदान किया । अशोक के काल 
.में इसके: विकास की धारा भारत के बाहरी देशों में गतिशील हुई थी। कनिष्क की प्रेरणा के 
कारण इसकी विकास क्रिया में और भी अधिक तीब्रता आई तथा कुषाण वंश के उत्तरकालीन 
नरेशों के काल में यह संपूर्ण एशिया का प्रमुख धर्म बन गया। 

कालान्तर में बौद्ध घमं की एकता भंग हो गई तथा वह हीनथान और महायान नामक 


दो शाखाओं में विभक्त हो गया। दूसरी संगीति के काळ में ही वौद्ध धर्म के अनुयायियों में विभेद ' 


उत्पन्न हो गया था। इस बात की चर्चा की जा चुकी है कि महासंधिक नामक शाखा ने बौद्ध धमं 
में नए नियमों का समावेश कर अपने आप को उन स्थविरवादियों से अलग कर दिया था जो 
बौद्ध धर्म के प्राचीन मत को मानते थे। बौद्ध संघ में यह मतवैभिन्य प्रवल होता गया। आगे 
चलकर बौद्ध घर्म के नवीन मतानुयायियों ने एक अभिनव शाखा को जन्म दिया जो वौद्ध 
. घर्म के इतिहास में महायान शाखा के नाम से प्रसिद्ध है। यह सम्प्रदाय एक प्रकार के 
महासंघिक संप्रदाय का ही परिवर््धित रूप था। जिन लोगों ने प्राचीन बौद्ध धर्म को ही अधिक 
महत्ता प्रदान की उनकी शाखा को हीनयान नाम दिया गया। मौलिक रूप में इन दोनों 
सम्प्रदायों में समता थी। पर महायान संप्रदाय के विकसित रूप में ऐसे अनेक तत्त्व थे जो 
हीनयान से साम्य नहीँ रखते थे। वौद्ध घर्म के सिद्धान्तो में महायान सम्प्रदाय का एक नवीन 
संवर्धन बोधिसत्त्व की कल्पना का विकास था। बोधिसत्त्व उन्हें कहा गया जो बुद्धत्व के मागं की 
प्राप्ति के लिए प्रयत्नशील थे। महायानियों ने यह प्रतिपादित करने की चेष्टा की कि प्रत्येक 
व्यक्ति में बोधिसत्त्व बनने का सामर्थ्य निगूढ़ रहता है। इस प्रकार धीरे-धीरे वह निर्वाण पद 
के समीप आता है। बोधिसत्त्व की घारणा का प्रतिपादन महायान शाखा की: लोकप्रियता का 

कारण सिद्ध हुआ। इसके अनुसार समस्त मानव जाति निर्वाण प्राप्त कर सकती है। हीनयान 
शाखा के अनुयायी व्यक्तिगत निर्वाण के लिए.ही समुत्सुक थे। अतएव हीनयान के व्यक्तिगत 
धर्म के विपरीत महायान लोंकघमं था। अपने सिद्धान्तों के प्रसार के लिए महायानियों ने वौद्ध 
घम को अधिक से अधिक सरळ बनाने का प्रयास किया। हीनयानी प्राचीन तत्त्वों पर ही अधिक 
वल देते थे। इसके अनुसार निर्वाण की प्राप्ति सत्कर्म तथा चित्त के शुद्धीकरण के द्वारा ही 
संभव थी। ये सिद्धान्त जनसाधारण के लिए ग्राह्य नहीं बन सके। महायान सम्प्रदाय ने वौद्ध 
धर्म को सुलभ बनाने के लिए वुद्ध तथा बोधिसत्त्व की उपासना को भी निर्वाण-लाभ में सहायक: 
वताया। हीनयान के सूक्ष्म सिद्धान्तों की अपेक्षा इसका प्रभाव जनसमूह पर अधिक पड़ा। 

महायान शाखा के नवीन सिंद्धान्तों के कारण वौद्ध धमं की लोकप्रियता में महती अभि- 
वृद्धि हुई, पर इनसे वौद्ध घमं के मौलिक तत्त्व विनष्ट होने लगे। अतएव जनप्रिय होते हुए भी 
वौद्ध घमं की सुदृढता पर इसका प्रभाव अच्छा नहीं पड़ा। शाखाओं तथा प्रशाखाओं की 
उत्पत्ति होने के कारण इस धर्म का संगठन भी शिथिल होता गया। वौद्ध घमं के विकास का 
एक बहुत वड़ा संवल अशोक तथा कनिष्क जैसे THT का संरक्षणं था। पर आगे चलकर जिन 
राजवंशों का आविर्भाव हुआ उनसे इस धर्म को प्रोत्साहन प्रायः नहीं प्राप्त हुआ। 

गुप्त सम्राटों के काल में हिन्दू घमं का पुनः उत्थान हुआ । यज्ञों का अनुष्ठान तथा 
वैदिक देवताओं की उपासना बढ़ने लगी। इससे वौद्ध घर्म की महत्ता क्षीण होने लगी। हुणों 
का आक्रमण इसके लिए अत्यन्त घातक सिद्ध हुआ। इन्होंने अनेक वौद्ध भिक्षुओं का वघ किया 
तथा नाना वौद्ध विहारों को नष्ट कर डाला | सातवीं शताब्दी में थानेश्‍वर के Tad सम्राट्‌ हषे 
के द्वारा इस घमं को प्रेरणा अवश्य मिली, पर इस समय तक यह घमं वहुत कुछ fae हो चुका 
था। उत्तर भारत तथा बंगाल को छोड़कर भारत के अन्य स्थानों में इसका प्रसार रुक गया 
था। सातवीं शताब्दी के उपरान्त का इतिहास इस धर्म के उत्तरोत्तर पतन की प्रवृत्तियों को 
प्रस्तुत करता है। इस समय किसी भी सम्राट अथवा वौद्ध आचार्य का आविर्भाव नहीं हुआ जो 
वौद्ध धमं में संगठन लाकर उसके पतन के तत्त्वों को नियंत्रित कर सकता। मध्ययुग के प्रारम्भ 
में जिन धामिक आचार्यो का अभ्युदय हुआ वे हिन्दू धमं के परिपोषक थे। इन्होंने जिन 
धार्मिक तत्त्वों का प्रतिपादन किया वे अधिक सशक्त थे। बौद्ध ad की महायान शाखा के 
सिद्धान्त हिन्दू घर्मे के अंगमात्र प्रतीत हुए। इसके परिणाम में बौद्ध धमं का प्रसार रुक गया। 


` इसका प्रचार केवल बंगाल में ही सीमित था। बारहवीं शताब्दी के अन्तिम चरण में हिन्दू घर्म 


ने बंगाल में भी प्रवेश कर बौद्ध घमं के प्रभाव को क्षीण कर दिया। 
जैन धर्म ; 
. छटी शताव्दी ईसा पूर्वं की धार्मिक क्रान्ति में बौद्ध घमे की भाँति जैन घर्म का 


भी महत्त्वपूर्ण स्थान था। जैन धर्म के प्रवत्तंक का नाम वद्धंमान महावीर था, पर जैन 
परम्पराओ में ऐसे आचायों अथवा तीर्येकरों का भी उल्लेख मिलता है जिनका आविर्भाव महावीर 


“8 

के पहले हुआ था। महावीर को सम्मिलित कर इनकी संख्या चौवीस मानी जाती aoe इनमें 
बाईस तीर्थकरों के बारे में कोई भी प्रामाणिक, सूचना नहीं मिळती। तेईसवें तीर्थकर का 
नाम पाएवं था। इनका अविर्भाव संभवतः आठवीं शताब्दी ईसा पूर्व में हुआ था। Tet की 
मृत्यु के दो सौ पचास वर्षो के उपरान्त छठी शताव्दी के पूर्व भाग में वद्धमान आविर्भूत हुए । इनका 
निवासस्थान वैशाली' था। बुद्ध की भांति इनका जन्म भी ऐर्वर्थ-बहुळ राजपरिवार में हुआ 
art माता पिता की मृत्यु होने-पर तीस वर्ष की अवस्था में इन्होंने गृह-परित्याग किया। 
बारह वर्ष तक की लगातार तपस्या के उपरान्त इन्हें ज्ञान का दर्शन हुआ जिसके द्वारा इन्होंने 
सुख-दुःख के बन्घनों पर विजय प्राप्त की। इसके उपरान्त ये 'जिन” अर्थात्‌ जीतने वाले कहलाए। 
‘fora’ शब्द से ही 'जैन' शब्द की उत्पत्ति हुई। महावीर ने, ज्ञान प्राप्त करने के विपरीत, तीस 
वर्ष तक जनसमुदाय में अपने धमं का उपदेश दिया। इनकी मृत्यु ५२७ ईसा पूर्व हुई। 

_ बौद्ध तथा जैन धर्मो में कुछ मूलभूत समानताएं हैं। बुद्ध की भाँति महावीर भी अपने युग 
की विभूति थे। छठी शताब्दी की निवृत्तिमूलक भावना से, जिसने वौद्ध धर्म में प्रतिष्ठा प्राप्त की 
थी, जैन धमं भी प्रभावित हुआ था। अतएव दोनों बर्मा में मूलभूत अनेक समानताएं दृष्टिगोचर 
होती हैं। दोनों धर्मों ने संसार को दुःखमय बताया तथा इससे मुक्त होने के लिए जन्म तथा 
पुनर्जन्म के चक्र से छुटकारा पाना मनुष्य के लिए आवश्यक वताया। दोनों ही धर्मो को 
औपनिषदिक विचारधारा से प्रेरणा मिली, पर वैदिक कर्मकाण्ड का तथा वेदों की अपौ इषेयता ` 
का खंडन दोनों ने किया। दोनों ने अहिसा पर बल दिया एवं संयत, शुद्ध तथा आध्यात्मिक 
जीवन की महत्ता प्रतिपादित की और मुक्ति के लिए वैदिक देवपूजा विषयक भावना को 
निरुत्साहित किया। मनुष्य के कर्मो के अनुसार उसके भावी जीवन का स्वरूप, बनता है तथा 
सत्कर्मों के आचरण के द्वारा मनुष्य शनैः शनैः मुक्ति के निकट पहुँचता हैँ,-इस पर दोनों घर्म 
एकमत थे। दोनों धमां में जातिगत भावना को स्थान नहीं था। दोनों ने सामान्य भाषा के 
माध्यम से अपने सिद्धान्तों को सर्वसाधारण के लिए ग्राह्य वनाया। अपने धर्म को व्यवस्थित 
करने के लिए दोनों ने धर्मसंघ की स्थापना की। 

` निश्चयी ये मूलभूत समानताएं बौद्ध तथा जैन धर्मो को समान स्तर पर छाती हैं। एक 
ही युग की समान प्रवृत्ति से प्रेरित होने के कारण तथा प्रायः एक ही क्षेत्र के युग पुरुषों के मानस 
` Serie होने से दोनों की समता असंभव नहीं थी। पर विकास की प्रक्रिया में इन दोनों घर्मो 
ने ऐसे तत्त्वों को भी जन्म दिया जो परस्पर भिन्न हैं। उदाहरणार्थ जैन धर्म में तपस्या इतनी 
कठोर थी कि यह सामान्य मनुष्यों के लिए उतना ग्राह्य नहीं था जितना बौद्ध धर्म का मध्यम 
मार्ग, जिसमें तपस्या तो थी पर अतिशय कठोरता - का अभाव था। जैन वस्त्रविहीन 
रहते थे पर बुद्ध ने अपने अनुयायियों को नग्न रहना वजित किया था। इसके परिणामस्वरूप 
बौद्ध घर्म जैन धर्म की अपेक्षा समाज के अधिक निकट था। प्राणिहिसा को दोनों धर्म प्रवत्तंकों 
2 ने ज्ञान पिपासु के मार्गे का वाधक बताया था, पर जिस सीमा तक इसे महावीर ले गए थे, 
जिसका व्यवहार आज भी जैन समाज में प्रचलित है, उसकी कल्पना बुद्ध ने नहीं की थी। 

बुद्ध तथा महावीर दोनो ने जाति-व्यवस्था का विरोध किया था। पर इसका खंडन जितना बुद्ध 
ते किया था, उतना महावीर ने नहीं। 

जैन धम के मूंल सिद्धान्त अत्यन्त सरल और व्यावहारिक हैं। जैनों के तेईसवें तीर्थकर पारवे 
के चार प्रधान उपदेश थे-अहिसा, सत्य भाषण, अस्तेय तथा अनासक्ति। इनके आचरण के लिए 
उन्होंने आत्मसंयम तथा तपस्या की महत्ता को प्रतिपादित किया। वर्धमान महावीर ने अपने 
उपदेशों में इन सिद्धान्तो का पूर्ण निर्वाह किया तथा इनमें ब्रह्मचर्य को सम्मिलित कर इनकी 
संख्या में वृद्धि भी की। gata भाषा तथा सरल सिद्धान्तो के कारण बौद्ध वर्म की भाँति 
जैन धर्म भी व्यापक बनने लगा। यद्यपि कालांतर में वौद्ध धर्म का ही अघिक विकास हुआ, 
तथापि प्रारंभ में बौद्ध घमं की अपेक्षा जैन घमं को अधिक संश्रय प्राप्त हुआ। जैन परम्पराओं 
से ज्ञात होता है कि मौर्य वंश के संस्थापक सम्राट्‌ चन्द्रगृप्त ने जैन घमं में दीक्षा ली थी। अपने 
शासन के अवकाश-काल में उसने -जैन भिक्षु बनकर राज्य-परित्याग किया था। उसके राज्य- 
काल में यह धर्म उत्तर भारत में तो प्रचलित था ही, इसके साथ ही दक्षिण भारत में भी इसका 
प्रवेश हो चुका था। यहाँ उल्लेखनीय है कि अशोक के आविर्भाव के पुर्व बौद्ध घमं का प्रसार 
केवल उत्तर भारत में ही सीमित था। 

कहा जाता है कि महावीर की मृत्यु के सौ वर्ष उपरान्त मगघ में एक भीषण अकाल 

पड़ा। इस समय जैन संघ के प्रधान भद्रवाहु थे। इसी समय भद्रवाहु को दक्षिण जाना पड़ा। | 
अतएव उन्होंने जैन-संघ को स्थूलभन्र के पर्यवेक्षण में छोड़ दिया। जिस समय वे दक्षिण से 
्रत्यावत्तित हुए, उन्होंने देखा कि जैन भिक्षु इवेत वस्त्र पहनने लगे हैं। यह प्रथा महावीर द्वारा 
प्रतिपादित नियम के विरुद्ध थी। महावीर के उपदेशों में जैनों को नग्न रहना आवश्यक बताया 
गया था। इस नवीन प्रथा के कारण जैन संघ दो शाखाओं में विभक्त हो गया। महावीर के 
मौलिक उपदेशों को मानने वाले नग्न रहते थे। इनकी शाखा को दिगम्बर कहा जाता था। 
'जिन लोगों ने श्वेत वस्त्र पहनना प्रारंभ किया उनकी शाखा को ३वेतांवर नाम दिया गया। 
इस. स्थल पर यह उल्लेखनीय है कि जैन घर्म में मत-वैभिन्य पहले से ही चला आ रहा था। 
दिगम्बर तथा VAAL सम्प्रदाय केवल इसके दृष्ट रूप थे। पाइवे तथा महावीर के उपदेशों में 
अथवा महावीर एवं उनके अनुवर्ती शिष्य गोसाल के द्वारा निर्धारित नियमों में समता के साथ- 


_ साथ विषमता भी थी। cred के उपदेशों का मंहावीर ने संवर्धन किया था, अतएक उनमें 


मौलिकताओं का समावेश हुआ। गोसाल ने तपस्या के जिस स्वरूप का प्रतिपादन किया था 
वह अपेक्षाकृत अधिक कठोर था। अतएव जैन संघ के उत्तरकालीन विभाजन के मूल पहले 


से ही विद्यमान थे। 
जैन संघ के इस विभाजन का प्रभाव उनके घमंग्रन्थों पर भी पड़ा। विभाजन के पूर्व 


* जैन धमंग्रन्थो के दस पव थे। वे प्राचीन जैन ग्रन्थ थे, जिनमें उनके घामिक सिद्धान्तो का संग्रह _ 


किया गया था। जिस समय भद्रबाहु दक्षिण में थे, मगघ के (Radiat) जैनों ने दस पर्वों के 
आघार पर बारह अंगों की रचना की। भद्रबाहु तथा उनके अनुयायी जैन भिक्षुओं ने इस . 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


a हिंदी साहित्य 


नवीन संकलन को प्रामाणिक नहीं माना। इस प्रकार दिगंबर शाखा के जैन प्राचीन घमंग्रन्य 
का अनुसरण करते थे तथा श्वेतांबर जैन नवीन संकलन को प्रामाणिक मानते थे। जैनघर्म में 
विभेद की यह क्रिया उत्तरोत्तर बढ़ती ही गई। सिद्धान्तो की सुरक्षा के लिए दिगंबर तथा 
सवेतांबर दोनों शाखाएँ प्रयत्नशील रहीं। छठी शताब्दी के आस-पास RATA ने गुजरात में 
एक धर्म परिषद्‌ का आयोजन किया। इस परिषद्‌ में जैन घमंग्रन्थ के नवीन संकलन को पुनः 
संशोधित किया गया। इसमें अंगों की संख्या बारह से घटाकर ग्यारह कर दी गई। 


इस विभेद के होते हुए भी जैन धमं का विकास उत्तरोत्तर होता ही रहा। ऊपर इस वात - 


की चर्चा की जा चुकी है कि मौयं सम्राट्‌ चन्द्रगुप्त अपने शासनकाल के अंतिम भाग में जैन 
धर्मे का अनुयायी हो गया था। राज-संरक्षित धर्म का प्रजा में प्रसारित होना नितांत स्वाभाविक 
` ही था। भारत के विभिन्न भागों में इस धमं का पर्याप्त प्रचार हुआ। द्वितीय शताब्दी Fo qo Ñ 
कलिंग के शासक खारवेल के द्वारा इसे महती प्रेरणा प्राप्त हुई। वह स्वयं जैन धर्म का अनुयायी 
था तथा इसके विकास के लिए भी उसने इलाघनीय कार्य किए। उसकी संरक्षणात्मक कृतियों 
में एक सुविशाल जैन प्रतिमा की स्थापना विशेष रूप से उल्लेखनीय है, जो उसके जैन घर्मावलम्बन 
का व्यावहारिक परिचय देती है। कुषाण नरेशों के शासन-काल में यह धमं बौद्ध धर्म का 
सबल प्रतिस्पर्धी था। इस समय इसके विकास का एक प्रतिष्ठित केन्द्र मथुरा था। मथुरा 
में ऐसी अनेक प्रस्तर मूर्तियाँ तथा अभिलेखांकित शिलापट्ट प्राप्त होते हैं जिनसे इस धर्म की 
महत्ता की जानकारी प्राप्त होती है। यद्यपि गुप्त काल में इसका उतना प्रसार नहीं हुआ, 
तथापि गुप्त नरेशों की घर्मसहिष्णु नीति के कारण इसकी गति अवरुद्ध नहीं हुई। इसकी 
सूचना देवरिया जिले के कहौम के स्तंभ लेख से मिलती है। इस लेख में सम्राट्‌ स्कन्दगुप्त के 
. राज्यैश्वर्यं की प्रशंसा की गई है। इसके विवरण में पाँच जैन तीर्थकरों की मूर्तियों की स्थापना 
` का उल्लेख है। गुप्त काल के उपरान्त भी जैन घमं का विकास होता रहा। दक्षिण भारत के 
प्रमुख राजवंश चालुक्य, राष्ट्रकूट, गंग एवं कदंव आदि के संरक्षण में इसे प्रोत्साहन प्राप्त 
हुआ। इनके शासन काल में जैन कला तथा साहित्य का अपूर्व विकास हुआ। रै 
जैन घम की यह विकोसोन्मुखी प्रवृत्ति बहुत दिनों तक चल न सकी । हिन्दू धर्म के 
आचायों ने सुधारवादी दृष्टिकोण अपनाया। दोषों के दूर होने के उपरान्त इसका जो.नया रूप 
सामने. आया उसमें पर्याप्त आकर्षण था। उत्तर भारत में तो इसकी प्रभुता गुप्त काल में ही 
प्रतिष्ठित हो चुकी थी, दक्षिण में भी इसका प्रसार तीब्र गति से होने लगा। हिन्दू धर्म का यह 
_ पुनरुत्यान बौद्ध घम की भाँति जैन धर्म के लिएं भी घातक सिद्ध हुआ। वारहवीं शताव्दी के 
आस-पास दक्षिण के प्रधान राजवंशों पर शैवमत का इतना अधिक प्रभाव पड़ा कि वे जैन 
धर्मे के घोर शत्रु हो गए। इस प्रकार हिन्दू धमं के पुनरुत्थान तथा राजसंरक्षण के अभाव के 
कारण जैन घमं का अतीत गौरव तिरोहित हो गया तथा शेव एवं वैष्णव घर्म के सामने इसकी 


स्थिति गौण हो गई। यद्यपि बौद्ध घर्म की भांति यह अपने जन्मस्थान सें पूर्णतया नष्ट नहीं 


हुआ, तथापि पहले की अपेक्षा इसके अनुयायियो की संख्या अत्यल्प थी। 

घामिक स्थिति ६९ 
वैष्णव धमे 


वैदिक धर्म के हास के उपरान्त जिन धमो का उत्थान हुआ उनमें वैष्णव घर्म भी 


उल्लेखनीय है। इसे भागवत घ्म की भी संज्ञा दी गई है। वैष्णव धर्म वैदिक धर्म का सुघारवादी. “ . 


रूप था। बौद्ध तथा जैन घर्मो की भाँति कर्मकाण्डप्रचुर वैदिक घार्मिक पद्धति इसे भी मान्य 
नहीं थी, पर बौद्ध तथा जैन धर्मों की नास्तिक प्रवृत्ति के विपरीत यह घमं घोर आस्तिकवादी 
था। जब बौद्ध एवं जैन धर्म ईश्‍वर के अस्तित्व के सम्वन्ध में मौन अथवा संदिग्ध थे, वैष्णव 
मत के अनुयायियों ने ईश्वर की आराधना अथवा भक्ति के गौरव का प्रतिपादन कर इसे मोक्ष 
की प्राप्ति में सहायक माना। 

जैसा कि इस घमं के नाम से स्वतः स्पष्ट है, इसके अराध्य देव विष्णु थे। इन्हें हरि, 
वासुदेव तथा नारायण आदि नाम भी दिए गए थे। पूर्व पृष्ठों में इस वात का उल्लेख किया 
जा चुका है कि ऋग्वैदिक देवताओं में विष्णु का विशिष्ट स्थान था। पर वेदों के काल में 


“थे उतने प्रसिद्ध नहीं हुए थे। इनकी महत्ता वेदोत्तर काल में प्रतिष्ठित हुई, जबकि इन्हें प्रधान 


देवता के रूप में स्वीकार किया गया। उत्तरकालीन ग्रन्थों के साक्ष्य से यह स्पष्ट हो जाता है 
कि उपनिषदों ने जिस ब्रह्म का निरूपण किया था, उसका तादात्म्य विष्णु से स्थापित किया 
गया। उदाहरणार्थ, विष्णुपुराण में कहा गया है कि हरि परम्‌ ब्रह्म, परम वाम तथा परम्‌ 
रूप हैं। इनकी आराधना करने से मनुष्य अतिदुलेंभ मुक्ति पद को प्राप्त करता है। 


परं ब्रह्म परं घाम योऽसौ ब्रह्म तथा परम्‌। 
तमाराघ्य हरि याति मुक्तिमप्यतिदुलभाम्‌॥ 
(विष्णपुराण), 
वैष्णव घमं में जो आराधना अथवा भक्ति का विकास हुआ, वह इसकी परम विशेषता 
थीं। स्मरणीय है कि बीज रूप में भक्ति की प्रतिष्ठा ऋगेद काल में ही स्थापित हो चुकी थी। 
ऋग्वेद के उन मंत्रों द्वारा भक्ति उद्भासित होती है जिनमें वैदिक ऋषि यस्‌ को पिता तथा 
अदिति को अपनी माता के रूप में देखता है। उपनिषदों के काल में इसका रूप परिवद्धित 
हो जाता है। औपनिषदिक मनीषी के मन्तव्य के अनुसार व्यक्ति की आत्मा को स्वतन्त्र सत्ता 
नहीं है। वह विश्वात्मा का अंगमात्र है। पाथिव बंधन से आत्मा की मुक्ति उपनिषदों का लक्ष्य 
है। पर यह लक्ष्य तभी संभव होता है जव विश्वात्मा करुणावान होता है। अतएव 
औपनिषदिक वाडमय में उपासना पर बळ दिया गया। वैष्णव घमं में भक्ति का जो विकास 
हुआ, उस पर औपनिषदिक उपासना का प्रभाव माना जा सकता है। इस प्रकार यह कहा जा 
सकता है कि वैष्णव धर्म की आधारभूत भावभूमि के आदि चिल्ल इसके विकास के पहले ही 
प्रकाश में आ चुके थे। 
वैष्णव घर्म का विकास अपेक्षाकृत धीरे-धीरे हुआ | इसका प्रारम्भ मथुरा में हुआ था। इसके 
प्रथम अनुयायी सात्त्वत नामक जाति के लोग थे। सात्त्वत जाति यादवों की ही शाखा थी, जो मथुरा 

में बस गई थी। इस धर्म के प्राथमिक स्वरूप में वैदिक घर्म के प्रति सुधारात्मक दृष्टिकोण 
था। हिसावहुल वैदिक कर्मकाण्ड की आवश्यकता को प्रकाशित. करते हुए इसने देवाधिदेव 
की भक्ति को अधिक श्रेयस्कर तथा अनुसरणीय बताया | बौद्ध घ्म की भाँति इसमें भी कठोर 
तपइ्चर्या को स्थान नहीं था। अपनी आडम्वरविहीन सरलता के कारण वैष्णव धर्म उत्तरोत्तर 
व्यापक होने लगा। इसकी व्यापकता का एक अनन्य कारण विष्णु के व्यक्तित्व का विस्तार 
था। वैष्णव मत के अनुयायियों ने विष्णु को देवाधिदेव तो माना ही, इसके साथ ऋग्वेद में 
निरूपित इनकी विशेषताओं को पुनः प्रकाशित भी किया। उदाहरणस्वरूप विष्णु के तीन 
पदों की चर्चा की जा सकती है। ऋग्वेद में विष्णु को तीन पदों में समस्त विश्व को धारण करने 
वाला माना गया है। एक वर्णन के अनुसार विष्णु के त्रिविक्रम में समस्त भुवनों का 
निवास है— 


यस्योरुषु त्रिषु विक्रमणेष्वधिक्षियन्ति विइवा। 
(ऋग्वेद) 

` वैष्णव घमं में आगे चलकर वामनावतार का जो विकास हुआ वह इसी' का परिवर्धित रूप 

` है। इसी प्रकार ऋग्वेद में विष्णु के 'परम पद' का उल्लेख हुआ है। इसमें मधु का स्रोत है तथा 

इसे प्राप्त करने के उपरान्त मनुष्य को असाधारण तृप्ति मिलती है-- 


तदस्य प्रियममि पाथो अइ्यां नरो यत्र देवयवो मदन्ति 
उरुक्रमस्य स हि बन्धुरित्था विष्णो परमे पदे मध्व उत्सः। 
(ऋग्वेद) 


वैष्णव घमं में इस 'परम पद' की भावना को और मी संवधित किया गया। उदाहरणार्थ, 
विष्णुपुराण में इसका दाशंनिक अनुशीलन करते हुए कहा गया है कि पाप तथा पुण्य के नष्ट 
होने पर तथा शरीर की पुनः प्राप्ति के सभी कारणों के क्षीण होने के उपरान्त जहाँ पहुंचकर 
मनुष्य शोक को नहीं प्राप्त होते वहीं विष्णु का परम पद है-- 


अपुण्यपुण्योपरमे क्षीणाशेषप्राप्तिहेतवः । 
यज्ञ गत्वा न शोचन्ति तद्विष्णोः परमं पदम्‌। 


(विष्णुपुराण) 


विष्णु के इन परम्परागत रूपों के उद्घाटन के साथ-साथ उनके स्वरूप में नवीन संयोजन 
भी किए गए। इनमें एक अत्यन्त महत्त्वपुर्ण संयोजन था विष्णु तथा: वासुदेव कृष्ण की एकता | 


इर परम्परा का सूत्रपात महाभारत तथा पुराणों के काल में हुआ। इस काल में वासुदेव कृष्ण _ 


की-उपासना प्रचलित हो चुकी थी। इस बात का उल्लेख पहले किया जा चुका है कि वैष्णव 
घम का प्रारंभिक विकास मथुरा में निवास करने वाली सात्वत नामक जाति में हुआ। इस 

जाति को वृष्णि भी कहते थे। सात्त्वतों के उपास्य उनकी जाति के वीर वासुदेव अथवा कृष्ण 
थे। वासुदेव के स्वरूप में विष्णु का आरोप किया गया । वासुदेव सर्वेश्वर थे। इनमें सभी 
देवताओं का समाहार था। भगवद्गीता के अनुसार अनेक जन्मों के उपरान्त जब मनुष्य 
ज्ञानयुक्त होता है, उस समय वह वासुदेव को सव कुछ मानने लगता है— ; 


बहूनां जन्मनामन्ते ज्ञानवान्मां प्रवद्यते । 
वासुदेव: सर्वमिति स महात्मा सुदुर्लभः | 
(भगवद्गीता) 
विऽ्णुपुराण के अनुसार विष्णु सर्वत्र हैं, उनमें समस्त जगत्‌ का निवास है; इसीलिए विद्वान्‌ 
उन्हें वासुदेव कहते हैं-- 

Barta समस्तं च थसत्यत्रेति वे यतः। 

ततः स वासुदेवेति विद्भिः परिपद्यते॥ 

(विष्णुपुराण) 
विष्णु एव वासुदेवः की भाँति वासुदेव तथा नारायण का तादात्म्य भी वैष्णव घम के : 

विकास में महत्त्वपूर्ण था। ब्राह्मण ग्रन्थों के काल में ही नारायण at महत्ता प्रतिपादित हो 
चुकी थी। इन्हें एक अलौकिक तथा सवंव्यापिनी शक्ति के रूप में स्वीकार किया जाता था, 
जिसमें समस्त प्राणि समुदाय तथा दैव वर्ग का आभास था। अतएव वैष्णव धर्म में नारायणीय 
उपासना का पदविन्यास अथवा नारायण एवं वासुदेव की एकता इसके विकास में नितान्त 
सहायक सिद्ध हुई। जलमग्न पृथिवी द्वारा विष्णु की स्तुति के सम्वन्ध में विष्णुपुराण ने 
'नारायण' शब्द की विशद पर्यालोचना की है। इस शब्द की व्युत्पत्ति के बारे में उक्त पुराण का 
कथेन है कि विष्णु को नारायण इसलिए कहते हैं कि नार अर्थात्‌ जळ ही उनका प्रथम अयन 
(निवास स्थान) है। इस प्रसंग में विष्णु तथा नारायण में एकत्व स्थापित करते हुए उक्त 
पुराण ने वासुदेव की आराधना को मोक्ष:का साधन माना है-- 


आपो नारा इति प्रोक्ता आपो वं नरसुनवः। 
अयनं तस्य ताः पुवं तेन नारायणः स्मृतः॥ 
वासुदेवमनाराध्य को मोक्षं समवाप्स्यति। 
(विष्णुपुराण) 

इन विंशिष्टताओं से युक्त होने के उपरान्त वैष्णव धर्म का प्रसार मथुरा के अतिरिक्त 


` भारत के अन्य भागों में भी होने लगा। इसमें न तो वौद्धों की नास्तिकता थी, न जैन मता- 


नुयायियों की तपश्चर्या की कठोरता । इसके विपरीत इसके द्वारा घमं का एक ऐसा स्वरूप सामने 
आया जिसमें देवभक्ति की प्रगाढ़ता थी। अतएव जनसमुदाय को यह अधिक प्रिय प्रतीत हुआ। 
द्वितीय शताब्दी Go qo की लिपि में उत्कीर्ण वेसनगर के पास एक अभिलेख मिला है जिससे 
ज्ञात.होता.है कि विदेशी जातियों में भी यह घमं फेळ चुका था। इस अभिलेख में तक्षशिला में - 

निवास करने वाला .हेलियोडोरस नामक यूनानी अपने आपको भागवत घोषित करता है । 
इससे यह भी व्यक्त है कि दूसरी शताब्दी ई० पु० के आसपास यह धमं तक्षशिला तक 
व्याप्त हो गया था। संभवतः कुषाण काल के अन्तिम चरण में इसे राज संरक्षण का भी 
सुअवसर प्राप्त हुआ था। सम्राट्‌ कनिष्क तो बौद्धधर्म का ही अनुयायी था, पर उसके उत्तरा- 
विकारी हुविष्क की कतिपय ऐसी मुद्राएँ मिली हैं जिन पर चार भुजाओं से युक्त विष्णु का आकार 
उत्कीर्ण है। हुविष्क का उत्तराधिकारी वासुदेव भी, जिसके नाम. से ही सुव्यक्त हे, वैष्णव TH 
का ही अनुयायी रहा होगा। इतना होते हुए भी कुषाण-काल में वैष्णव घर्म का अपेक्षित विकास 
न हो सका था। इस काल के जितने अभिलेख प्राप्त हुए हैं वे अधिकांशत: वोधिसत्व. की 
प्रतिमाओं पर ही उत्कीण हैं। पर गुप्त नरेशो के आविर्भाव के उपरान्त इस धर्म का प्रसार 
तीब्र गति से होने लगा। इस वंश के कतिपय शक्तिशाली नरेश, उदाहरणार्थ चन्द्रगुप्त द्वितीय, 
कुमारगुप्त तथा स्कन्दगुप्त वैष्णव धर्म के महान्‌ संरक्षक थे। इनकी मुद्राओं पर परम भागवत' 
बाब्द उत्कीर्ण मिलता है। इनके अभिलेख भी इसी दिशा में प्रकाश डालते हैं। मेहरौली के 
लौह-स्तंभ-लेख में वर्णन आता है कि भिन्न-भिन्न स्थानों के शत्रुओं को पराजित करने के उपरान्त 
चन्द्र (चन्द्रगुप्त द्वितीय) ने विष्णुपद नामक पर्वत पर विष्णु की ध्वजा की स्थापना की थी। 
प्रस्तुत अभिलेख में चन्द्र (चन्द्रगुप्त द्वितीय) को विष्णु का भक्‍त वतलाया गया है— 


तेनायं प्रणिधाय भूमिपतिना भावेन विष्णोः सति। 
प्रांशुविष्णुपदे गिरौ भगवतो विष्णोध्वंजः स्थापितः 
(सेहरौली लोह-स्तंभ का अभिलेख) 

जूनागढ़ के अभिलेख में, जो स्कन्दगुप्त के समय का है, विष्णु की स्तुति करने के उपरान्त ही 
इस लेख के विवेच्य विषयों का निरूपण किया गया है-- 

शियमभिसतभोग्यां नैककालापनीतां 

'त्रिदशपतिसुखार्थं यो वल्यराजहारः। 

कमलनिलूयनायाः शाइवतं घाम लक्ष्म्याः। 

स॒ जयति विजितातिविष्णुरत्यन्तजिष्णुः ॥ 

: (जूनागढ़ का अभिलेख) 

इस अभिलेख के अन्तिम अंश में नगर के शासक चक्रपालित द्वारा चक्रपाणि विष्णु के मन्दिर 
के निर्माण कराए जाने का उल्लेख मिलता है-- 


विष्णोद्व पादकमले समवाप्य तत्र 


> . करितमवक्रमतिना चक्रभूतः चक्तपालितेन TE । 
(जूनागढ़ फा लेख) 


` 

इन अभिलेखगत साक्ष्यों का अनुमोदन साहित्यिक उद्ेरणों के द्वारा भी होता है। 


- प्रचलित मत के अनुसार यदि कालिदास की स्थिति गुप्तकालीन मानी जाय, तो तत्कालीन 


धामिक वातावरण के पुननिर्माण के संबंध में उनकी कृतियों का प्रयोग करना अश्नासंगिक 
न होगा। इस कवि के अविस्मरणीय काव्य रघुवंश में एक स्थल पर विष्णु की सर्वेव्यापकता पर 
प्रकाश डालते हुए उनके स्वरूप को अपरिमेय माना गया है- - 


तां तामवस्थां प्रतिपद्यमानं स्थितं दशव्याप्यदिशो महिम्ना। ˆ 
.विष्णोरिवस्यानवधारणीयमिहक्तया खूपमियत्तयावा॥ 
a (रघुवंश) 

गृप्तवंश के अतिरिक्त अन्य राजवंशों के काल में भी इसका विकास. हुआ तथा उत्तर 
भारत के अतिरिक्त इसका प्रसार दक्षिण में भी हुआ। दक्षिण भारत में चालुक्य वंश.के द्वारा 
इसे विशेष प्रोत्साहन प्राप्त हुआ। इस वंश का मंगलेश नामक नरेश वैष्णव धमं का महान्‌ 
संरक्षक था। ज्ञात होता है कि इस नरेश ने एक गुफा का निर्माण कराया जिसमें विष्णु की 
प्रतिमा प्रतिष्ठित की गई थी। AT 

उपर्युक्त साक्ष्यो से यह भलोभाँति स्पष्ट हो जाता. है कि नवीन धारणाओं 
एवं नवीन संयोजनों से परिवद्धित वैष्णव घर्म विभिन्न कालों में विकसित होता रहा। इसके 
विकास में अवतारवाद की भावना भी उल्लेखनीय है। इस बात का उल्लेख किया जा चुका 


. है कि वैष्णव घमं के मूल में बैदिक भावना सन्निहित थी । मौलिक रूप में अवतारविषयक भावना 


वैदिक काल से ही संबंधित हैं। ऋग्वेद में विष्णु के त्रिविक्रम' रूप का वर्णन आता है। इसका 


संबंध विष्णु के वामनावतार के साथ दिखाया जा सकता है। शतपथ ब्राह्मणों में तो स्पष्ट रूप _ 


में वामन को विष्णु का रूपान्तर माना गया है। अवतार संबंधी भावना की झलक उपनिषदों के 
दार्शनिक वर्णनों में भी यत्रतत्र मिलती है। प्रारम्भ में विष्णु के अवतारों की संख्या केवल छः 


“थी, पर आगे चलकर इनकी संख्या में अभिवृद्धि होती गई तथा जैनों के प्रथम तीर्थकर ऋषभ . 


एवं बुद्ध भी विष्णु के अवतारों में परिगणित किए गए। अवतारवाद की पृष्ठभूमि में ऐसी 


घारणा प्रतिष्ठित थी कि युग पुरुष में देवी ,शक्ति का सञ्चिधान रहता है तथा उसका अवतरण 


सज्जनों की रक्षा, दुष्कमियों के.विनाश तथा धर्म की स्थापना के निमित्त होता रहता है- 


परित्राणाय साधूनां विनाशाय च दुष्कृताम्‌ । 
घर्मसंस्थापनार्थाय संभवामि युगे युगे ॥ 
(भगवद्गीता) 
वैष्णव धर्म से संबंधित उपर्युक्त तंथ्यों का यदि संक्षिप्त विवेचन किया जाय, तो हम 
इस निष्कर्ष पर पहुँचते हैं कि भारतीय इतिहास में मध्ययुग की अवतारणा के पूर्व वैष्णव घर्म 


विकास के एक व्यापक ढाँचे में ढल चुका था। बौद्ध तथा जैन घर्मे के विपरीत इसने एक tat. 

लोच पकडा जो. परिस्थितियों के अनुकूल ढलता गया। बौद्ध धर्म भारतीय समाज से विलुप्त 
हो रहा था और जैन घर्म का क्षेत्र सीमित था, पर वैष्णव घम उन अवयवों को प्रस्तुत कर 
रहा था जिनकी आघार-शिला पर मध्य युग के कतिपय महत्त्वपूर्ण तत्तव रामानुज, निम्वाकं, 


चैतन्य तथा वल्लभ आदि आचायों के प्रयत्न स्वरूप विकसित हुए। 
शैव धर्म | 
छठी शताब्दी के उपरान्त अभ्युदित प्रमुख भारतीय धर्मों में शैव धर्म का भी विशिष्ट 
स्थान था। यद्यपि यह धमं वेदोत्तरवर्त्ती काल में ही अपने महत्त्वपूर्ण स्तर को प्राप्त कर सका, 


तथापि इस धर्म के उपास्य देव शिव की उपासना के तत्त्व पहले से मिलने लगते Fl इस वात . 


का उल्लेख पहले किया जा चुका है कि सिन्धु घाटी की सभ्यता के पुरुष देवता में जिन स्वरूपों 
का AMAA है उनसे इस काल में शिव की उपासना अभिव्यंजित होती है | जहाँ तक वैदिक संस्कृति 
का सम्बन्ध है ऋग्वेद के काल में शिव. के रुद्र रूप की पूजा होती थी । रुद्र से संवंधित ऋग्वैदिक 
उद्धरणो से यह.भी स्पष्ट हो जाता है कि विष्णु की अपेक्षा रुद्र की स्थिति गौण तथा अप्रसिद्ध 
थी। संपूर्ण ऋग्वेद में रुद्र के ऊपर विरचित केवल तीन सूक्त उपलब्ध होते हैं, पर आगे चलकर 
यजुर्वेद संहिता के काल में रुद्र के स्वरूप में परिवर्तन होने लगा | जव कि क्रग्वैदिक रुद्र का रूप 
उग्र है, यजुर्वेद में निरूपित रुद्र भयंकर होने के साथ-साथ शुभ, पापनाशक तथा मंगलकारी 
भी हैं-- र 


या ते रुद्र शिवा तनूरघोटा पापनाशिनी। 


(शुक्लयजुर्वेद) 


` अथर्ववेद की रचना के समय इनकी स्थिति पहले की अपेक्षा और अधिक महत्त्वपुर्ण 
हुई। वाजसनेय संहिता (शुक्लयजुवेद). में रुद्र के जिस शुभ-अशुभ स्वरूप का समन्वय किया 
गया, वह अथर्ववेद में अधिक विकसित रूप को प्राप्त होता है। इनके स्वरूप में उन नामों का 
भी समाहार किया गया जो कालांतर में शिव के पर्यीयवाची शब्दों के रूप में प्रचरित हुए। 


इन नामों में महादेव, शवं, भव, ईशान, पशुपति तथा भूतनाथ विशेष रूप से उल्लेख- - 


नीय हैं। - 

ˆ . उक्त वैदिक धारणा की ऐतिहासिक एवं सांस्कृतिक महत्ता इस रूप में भी मानी जा 
सकती है कि वेदोत्तरवत्तीं काल में शैव धर्म में अनेक परिवत्तंनों एवं परिवद्धंनों के आविर्भूत 
होने पर भी इनका निर्वाह होता रहा। पौराणिक वाङमय में, जो परवती काल का प्रतिनिधि 
साहित्य है, रुद्र शिव के वैदिक स्वरूप का प्रभाव अनेक स्थलों पर दिखाई देता है। जैसा ऊपर 
निर्देश किया जा चुका है, बैदिक साहित्य में agar उनके उग्र रूप का उल्लेख मिलता है। 
ऋग्वेद के एक छन्द में रुद्र के पुर्षघातक तथा गोधातक शस्त्र वर्णित किए गए हैं-- 

आरे ते घोरं गोघ्रमृत qas. = 
(ऋग्वेद) 
शतपथ ब्राह्मण के अनुसार रुद्र से देवगण भयत्रस्त रहते हैं-- 


एषोऽन्न ut देवता. . . तस्माद्देवा अविभयुः 
(शतपय ब्राह्मण) 


पौराणिक प्रभावात्मक प्रवृत्ति के अनुसार भी शिव भयंकर हैं, वे उग्र रूप घारण करते 
हैं तथा क्रोध के आगार F— 


भीमाय चोग्ररूपघराय च. . .क्रोधागारः NANA N 
(वायुपुराण) । 

रौद्र स्वरूप के परिकल्पन के अतिरिक्त शिव के सम्बन्ध में ऐसी अनेक वैदिक 
भावनाएं हैं जिनकी झलक पौराणिक वाङमय में अनेक स्थलों पर दृष्टिगोचर होती है। 
विशेषतया रुद्र के शिव तथा अशिव स्वरूप का समन्वय वैदिक विचारघारा का प्रभाव ही 
प्रतीत होता है। 

पर सामान्य दृष्टि से वैदिक तथा वेदोत्तरवर्त्ती साक्ष्यों की तुलनात्मक समीक्षा से 
यही निष्कर्षं निकलता है कि उत्तरवत्ती काल में इस देवता का स्वरूप शुभ तथा विष्णु की 
भाँति इनकी महत्ता भी देवाधिदेव के रूप में प्रतिष्ठित हो चुकी थी। वायुपुराण में 'महादेव' 
शब्द की व्युत्पत्ति समझाते हुए कहा गया है कि शिव को इस नाम से इसलिए अभिहित करते 
हैं कि वे सभी देवताओं की अपेक्षा महान्‌ हैं 


देवेषु महान्‌ देवः महादेवस्ततः स्मृतः। 
(aaga) 


` पुराणों के अतिरिक्त अन्य उत्तरकालीन ग्रन्थ भी शिव की महत्ता को प्रतिपादित करते हैं। 


रघुवंश में कालिदास ने शब्द तथा अर्थ के समान अविभिन्न शंकर तथा पार्वती को जगत्‌ का 
जनयितृ स्वीकार कर उनकी भावप्रवण वन्दना की है-- 


वागर्थाविव संपृक्तौ वागयंप्रतिपत्तये । 
जगतः पितरौ वन्दे पार्वती परमेशवरौ॥ 
(रघुवंश) 
इसी प्रकार कादम्बरी के रचयिता बाणमट्ट ने इस ग्रन्थ के प्रारम्भ में शिव की चरण रज को 


वाणासुर के सिर द्वारा लालित, दशानन के चूडामणि को चुंवित करने वाला, सुर एवं असुरों - 


के शिखान्त पर शयन करने वाला तथा भव-भय का उच्छेदक माना है-- 

सुरासुराधीशशिखान्तशायिनः सवच्छिदस्त्र्म्बकपादपांसवः॥। ae 
(कादम्बरी; qiam 


रुद्र शिव की महत्ता के प्रतिपादन होने पर वैष्णव घमं की भाँति शैव धर्म भी अपनी 


अनेक विशेषताओं के साथ विकसित होने लगा। इसके विकास के इतिहास में सम्प्रदायो के 


अम्यदय का स्थान महत्त्वपुर्ण था। सबसे प्राचीन सम्प्रदाय का नाम पाशुपत था। इसका अम्पुदय 
प्रायः वैष्णव धर्म में वासुदेव कृष्ण की उपासना के साथ-साथ हुआ। इसके उपास्य तथा 


_ संस्थापक का नाम लकुलिन्‌ अथवा नकुलिन्‌ था। आगे चलकर शैव धर्म में कापालिक तथा 


कालामुख नामक सम्प्रदाय भी स्थापित हुए। इनकी ऐतिहासिक महत्ता इस दृष्टि से है कि 
शैव. धर्मं का तत्कालीन तथा उत्तरवर्त्ती विकास इन्हीं सम्प्रदायो की पृष्ठभूमि में हुआ। 
बौद्ध तथा वैष्णव घमां की भाँति शैवं धर्म में भी अनुयायियों के लिए आकर्षक तत्त्व 
सन्निहित थे। अतएव इसका अनुसरण न केवल भारतीयों ने किया, अपितु विदेशी जातियाँ 
भी इसे स्वीकार करने लगी | इसका समर्थन पुरातत्त्व के साक्ष्यों से संतोषजनक रूप में हो जाता 
है। कुषाण सम्राट्‌ वमाकाडफिसीज की मुद्राओं पर त्रिशूलघारी शिव तथा उनके वाहन नन्दी 


का अंकन मिलता है। इस नरेश की कुछ मुद्राओं पर 'माहेश्वर' शब्द .उत्कीर्ण है। वह 
, निविवादतः शैव घर्म का अनुयायी माना जा सकता है। कुषाण साम्राज्य के अधःपतन के उपरान्त 


जिन गुप्त सम्राठों का आविर्भाव हुआ उनकी घर्मसहिष्णु नीति के कारण शैव धर्म द्रुतगति 
से विकसित होने लगा। इसका सबसे ज्वलन्त प्रमाण चन्द्रगुप्त द्वितीय का काल है। ऊपर 
इस बात का निर्देश दिया जा चुका है कि यह नरेश वैष्णव धर्म का अनुयाग्री AT | पर उसका 
सचिव वीरसेन शैव मत का मानने वाळा था। इस काल के प्रसिद्ध उदयगिरि गुहा के लेख 
से ज्ञात होता है कि शक अभियान के काल में इसने अपनी शिव भक्ति को व्यावहारिक रूप 
देने के लिए इस गुहा का निर्माण कराया था-- 


` कृत्स्नपृथ्वी जयार्थन राज्ञेवेह सहागतः। 
भक्त्या भगवतरशंभोर्गुहामेतामकारयत्‌। 
$ (उदयगिरि गुहा लेख) 
प्रसंगतः इस विवरण से यह भी ज्ञात होता है कि बहुत समय तक वैष्णव तथा शैव 
धर्म विना किसी विरोध अथवा स्पर्धा के एक साथ विकसित हो रहे थे ।' वस्तुतः विभिन्न 
धर्मों में अथवा देवताओं में समन्वयात्मक दृष्टिकोण भारतीय घामिक विचारधारा की विशेषता 


.. रही है जिसने भारतीय संस्कृति को सर्वदा अनुप्राणित किया है। इसका उद्गम वैदिक काल 


में ही हो चुका था। वेदिक भावना के अनुसार सत्‌ एक ही है पर विद्वान्‌ उसका वर्णन विभिन्न . 
रूपों में करते हैं (एक सद्विप्रा agar वदन्ति)। आगे चलकर जबकि वैष्णव तथा शैव धर्म विकसित 


`. हो रहे थे, समन्वयात्मक भावना से इसका प्रभावित होना नितान्त स्वाभाविक था। प्रस्तुत 


$ 

घामिक स्थिति ७७ 


प्रसंग में वायुपुराण का एक उद्धरण दिया जा सकता है। इसके अनुसार शंकर और. विष्णु 
दोनों ही देवता महान्‌ देवता हैं तथा दोनों में प्रगाढ अन॒राग विद्यमान रहता है-- 


ईश्वरो हि परो देवो विष्णुस्तु महतः परः। 
कथमत्र विष्णो रुद्रेण साड प्रीतिरनुत्तमा॥ (वायु पुराण) 


गुप्त काल में लिंग के माध्यम से भी शिव की उपासना का उल्लेख प्राप्त होता है 11 ?' | ss 


लिगोपासना की प्राचीनता की चर्चा सिन्धु घाटी की सम्यता के सम्बन्ध में की जा चुकी है। 
ऋग्वेद में उल्लिखित. 'शिईनदेव' के आवार पर कभी-कभी यह कहा जाता है कि इस शब्द से 
लिंगोपासना प्रतिध्वनित होती है। कुछ विद्वानों ने सायणाचार्य के मत को अधिक संगत 
माना है जिसके अनुसार शिरनदेव का अर्थ अब्रह्मचारी होता है (शिइनदेव दीव्यन्त क्रीडन्तइति 
शिइनदेवा अब्नह्मचर्या इत्यथं:)। पर आगे चलकर लिंग पुजा निश्चित रूप से प्रतिष्ठित 
हो चुकी थी। महाभारत तथा मत्स्यपुराण आदि विभिन्न ग्रन्थों में इसके स्पष्ट निर्देश मिलते 
हैं। इसकी सूचना चन्द्रगुप्तकालीन मथुरा के अभिलेख से भी मिलती है। इसके वर्णन के. 
अनुसार उदित नामक शैव आचार्य ने अपने पूर्ववर्ती आचार्यों के सम्मान में शिव-लिगों की 
प्रतिष्ठा की थी। शैव घमं के अधिक विकसित होने पर लिंगोपासकों ने अपना एक सम्प्रदाय | 
भी वनाया जो लिंगायत अथवा वीरशैव के नाम से प्रसिद्ध हुआ। 

गुप्त काल के. उपरान्त भी शैव घमं निर्बाध रूप में गतिशील रहा । Wada के 
शासन काल में यह जनसमुदाय का प्रिय धर्म था। इसकी. सूचना कादंबरी, हरषंचरित तथा 
हुएनसांग के विवरण के आघार पर मिलती है। हुएनसांग के अनुसार इस समय तक वाराणसी 
शिव धमं का विश्रुत केन्द्र हो चुका था। थानेश्वर नामक नगर में प्रत्येक गृही शिव की उपासना 
करता था। स्वयं हर्षवर्धन बौद्ध घमं में दीक्षा लेने के पुवे शिव के उपासक थे। उनके 
समकालीन कामरूप तथा बंगाल के शासक भी शैववर्म के अनुयायी थे। दक्षिण में इसे 
राष्ट्रकूट तथा चोल नरेशों के द्वारा महती प्रेरणा मिली। इनके काल में निमित- शैव मन्दिर 


* इस समय भी शैव धर्म के व्यापक प्रचलन की सूचना देते हैं। 


उपर्युक्त विवरण के आघार पर यह कहा जा सकता है कि मध्य युग के आविर्भाव के 
ge शैव धर्म का पर्याप्त विकास हो चुका था तथा इसमें उन तत्त्वों की प्रतिष्ठा हो गई थी जिनकी 
पृष्ठभूमि में आगे चलकर इस घमं के सिद्धान्त, आचार तथा दार्शनिक पर्यालोचन का विस्तार 
हुआ। न i 


अन्य धमं तथा घामिक प्रचलन 


मध्य युग की अवतारणा के पूर्वं भारतीय समाज में कतिपय अन्य देवी देवताओं 
की भी उपासना होती थी, जिनमें सूर्य, शक्ति, स्कन्द, ब्रह्मा तथा कुबेर आदि उल्लेखनीय हें । 


i 

सूर्य की उपासना वैदिककाल से चली आ रही थी। इस समय सूर्यपूजा की पद्धति सरल थी, 
पर वेदोत्तरवर्त्ती काल में इसमें आडम्बर आ गया | इस समय सूर्य के उपासक व्रत, दान तथा 
मूतिपूजा में विश्वास करने लगे । गुप्त-काल में सूर्यमन्दिर विद्यमान थे। इसके विषय में सूचना 
हमें मन्दसोर एवं इन्दौर के लेख से प्राप्त होती है। शक्ति के उपासक रुद्राणी, शिवा, पार्वती, 
लक्ष्मी तथा सरस्वती आदि देवियों की पूजा करते थे। झक्ति-पूजा के अवसर पर मांस तथा 
मदिरा का प्रयोग बहुलता के साथ किया जाता था। सातवीं शताव्दी के लगभग शक्ति की 


उपासना शाक्त घर्म के रूप में प्रतिष्ठित हुई । इसमें तांत्रिक रूप का अभ्युदय हुआ तथा » 


उत्तरवर्ती कालों में इसका स्वरूप और भी आडम्वरवहुल एवं जटिल हो गया। जनसमुदाय 
- में इसके अतिरिक्त नाग, यज्ञ, गंघर्व तथा वृक्ष की भी पूजा प्रचलित थी। धीरे-धीरे सवसाधारण 
के धमं में पौराणिक कथा, धार्मिक उत्सव, ग्रत, दान, दीक्षा तथा तीर्थयात्रा आदि का विकास 
हुआ। अब यज्ञ केवल राजवगं के द्वारा ही संपन्न किए जाने लगे। तीर्थयात्रा आदि की 
आङम्बरविहीनता ने जनसाबारण को इतना आकृष्ट किया कि उनके धर्म से यज्ञ विलुप्त होने 
लगे। तीर्थयात्रा के समर्थकों ने धर्म की सादगी पर वल दिया। इन्होंने यह प्रतिपादित किया 
कि यज्ञ में अनेक उपकरण तथा बहुमूल्य पदार्थों की आवश्यकता रहती TI उसे केवल पार्थिव 
अथवा समृद्ध व्यक्ति ही .संपन्न कर सकते हैं । इसके विपरीत तीर्थयात्रा एक ऐसा धार्मिक 
निष्पादन है जिसका आचरण दरिद्र भी कर सकते हैं-- 


बहूपकरणा यज्ञा नानासंभारविस्तराः 
maa पार्थिवैरेतैः समुद्धर्वा नरैः क्वचित्‌। 
यो वरिद्ररपि विधिः शक्यः. . . तुल्यो यज्ञफलंः 
तीर्थाभिगमनं पुण्यं यज्ञैरपि विशिषव्यते ॥ 


इस विकास-क्रम को देखते हुए कहा जा सकता है कि मध्ययुग के आविर्भाव के पूर्व 


भारतीय घमं का स्वरूप अनेकांगी हो चुका था। इस समथ नाना घामिक विश्वासों का उद्गम ' 


हुआ जिनका मध्यकालीन घर्म के स्वरूप-निर्धारण में महान्‌ योगदान था। 


मध्ययुग को घामिक स्थिति 


भारत के घामिक इतिहास में मध्ययुग अपना विशिष्ट महत्त्व रखता है। यह युग 
प्राचीन तथा अर्वाचीन युग की धामिक प्रवृत्तियों के संगठन का काल है। जिस प्रकार हम इस 
यग में उद्भासित धार्मिक सिद्धान्तों का विशदीकरण तथा प्रचुर विकास पाते हैं, उसी प्रकार 
परवर्ती. हिन्दी साहित्य के विकास काल की धामिक sate के बीज भी इस काल 
में हमें उपलब्ध होते हैं। भारतवर्ष तीन सम्प्रदायों की क्रीड़ा भूमि रहा है-वैदिक T; 
जैन घमं, तथा बौद्ध घम की उत्पत्ति तथा अम्युत्नति मध्ययुग से पहले ही सम्पन्न हो चुकी थी । 
फिर भी इस काळ में इनके सिद्धान्तो को नवीन दिशा में विस्तार प्रदान करने वाळे धार्मिक 


- 

चाहिए। इसी युग में नागार्जुन, वसुबन्धु, दिङनाग और घर्मकीति जैसे वौद्ध पंडितों ने ata- 
च्याय को जन्म देकर बौद्ध धर्म को अ्रमाणशास्त्र की प्रवल युक्तियों से पुष्ट किया था। sax 
वात्स्यायन, उद्योतकर तथा प्रशस्तपाद ने न्यायशास्त्र के ऊपर किए गए इन बौद्ध आक्षेपो 
का उत्तर बड़ी तत्परता तथा बृद्धिमत्ता के साथ देकर वैदिक धर्म की युक्तियुक्ता सिद्ध की। 
वौद्ध पंडितों का प्रथान लक्ष्य था श्रुति की प्रामाणिकता का खण्डन। उन्होंने वेद के कर्मकाण्ड 
तथा ज्ञानकाण्ड के खण्डन करने में कुछ भी उठा नहीं रखा। अतः इसके लिएं ऐसे विज्ञ वैदिक 
'की आवश्यकता थी जो वैदिक क्रियाकलापों की ओर अध्यात्मविषयक सिद्धान्तों की विशुद्धि 
प्रमाणों के द्वारा पुरस्कृत करता । इस आवश्यकता की पूत्ति दो वैदिक आचार्यों ने की। इनके 
महनीय नाम हैं आचार्य कुमारिल तथा आचार्य शंकर। ये दोनों महापुरुष घामिक इतिहास में 
मध्ययुग के प्रवर्तक हैं। मध्ययुगीन वैदिक पुनर्जागरण के ये ही जाज्ज्वस्यमान प्रतीक हैं। इस 
काल में वैदिक घम में जो शक्ति आई वह इन्हीं असाधारण महापुरुषों के अलौकिक प्रयासों का 
फल है। ये दोनों आचार्य उत्पन्न तो सुदर प्रान्तों में हुए थे परन्तु इनका कार्यक्षेत्र समग्र 
भारतवर्ष था। कुमारिल (७०० विक्रमी) उत्तर भारत के निवासी थे और शंकर (आठवीं 
शताब्दी fro) दक्षिण भारत के केरल प्रान्त के। कुमारिळ भट्ट को कुछ विद्वान्‌ दक्षिण 
भारत के चूडामणि राज्य का निवासी तथा विख्यात बौद्ध आचार्य घर्मकीसि का पितृव्य मानते हैं 
परन्तु इसके लिए यथेष्ट प्रमाण नहीं मिलते। कुमारिल से तीसरी शताब्दी में उत्पन्न मीमांसक> 
श्रेष्ठ शालिकनाथ ने इनका उल्लेख वात्तिककार “मिश्र! के नाम से किया है। 'मिश्र' की उपाधि 
उत्तर भारत के ब्राह्मणों के नाम के साथ ही सम्बद्ध दिखाई पड़ती है। शालिकनाथ के इस 

। मैथिल पंडितों का प्रवाद है कि कुमारिल 


मिथिला निवासी मैथिल ब्राह्मण थे। जो कुछ हो, इतना तो निश्‍चित है कि इन्होंने अपने ग्रन्थों 


८० 


(० लेलक रचित 'शंकर दिग्विजय' की प्रस्तावना, पृ०२३-२४) तथा कार्यों से वैदिक ध्म की 


षक 


विपुल प्रतिष्ठा की | इन्होंने वेद के कर्मकाण्ड का प्रामाण्य युक्ति तथा तकं के वल पर सिद्ध किया | 


इसके लिए इन्होंने कर्ममीमांसा के शवर स्वामी के भाष्य पर सुप्रसिद्ध टीका लिखी जो पांडित्य 


` तथा प्रामाण्य में. अद्वितीय है। यह व्याख्या ग्रन्थ तीन भागों में विभक्त है-(१) शलोक 


वात्तिक-तीन सहस्र अनुष्टुप Sal का यह विशालकाय ग्रन्थ मीमांसा सूत्र के तकंपाद (प्रथम 
अध्याय के प्रथमपाद) की टीका है। (२)तन्त्र वात्तिक-यह प्रथम अध्याय के द्वितीयपाद से लेकर 
तृतीय अध्याय तक की प्रकाण्ड गद्यात्मक व्याख्या है। (२) दुप्‌ टीका-चतुर्थ अध्याय से लेकर | 
बारहवें अध्याय तक के शाबर भाष्य पर संक्षिप्त गद्यात्मक टिप्पणी । वौद्ध धर्म के मूल सिद्धान्तं 
के ज्ञान के लिए: कुमारिल ने नालन्दा बिहार में छद्मवेश में रहकर वौद्ध घर्म भी स्वीकार किया 
था। इसीलिए इनका बौद्ध घमे का ज्ञान तथा समीक्षण बहुत ही सांगोपांग था। धार्मिक इतिहास 
में कुमारिल वेदों की अपौरुषेयता सिद्ध करने वाले महान्‌ आचार्य के रूप में सदा विख्यात रहेंगे। 
बौद्ध धर्म तथा जैन पण्डित शब्द-प्रमाण के उपासक होने पर भी श्रुति को प्रामाण्य नहीं मानते 
थे तथा इससे सम्बन्धित तको में प्रत्येक दोष दिखाते थे। कुमारिल ने तर्क वल से सिद्ध कियां 
कि शब्द नित्य है, इसका कोई भी रचयिता नहीं, इसीलिए वह अपौरुषेय (पुरुष के द्वारा 
निमित नहीं) है। वेद के द्वारा प्रतिपादित यज्ञयाग का अनुष्ठान ही धमं है। यज्ञ में हिसा 
अनर्थकारिणी नहीं होती, प्रत्युत्‌ मेष्य पशु को साक्षात्‌ स्वर्ग में ले जाने में कारण बनती है। 
कर्मकाण्ड को तकं, युक्ति के प्रवल आधार पर प्रतिष्ठित करना आचार्य, कुमारिल का अत्यन्त 
महत्त्वपूर्ण काये था। Ag सम्प्रदाय की स्थापना कर मीमांसा के अध्ययन-अध्यापन की इन्होंने 


` जो-परम्परा चलाई वह आज भी. किसी न किसी रूप में अक्षुण्ण है। इस कार्य में आचार्य 


प्रभाकर के अनुयायियों ने भी उन्हें सहयोग दिया, परन्तु मीमांसा के इतिहास में प्रभाकर की 
प्रभा बहुत दिन तक द्योतित न रह सकी। कुमारिल का मत ही मीमांसा का मान्य मत . 
समझा जाता है। न 

. कुमारिल ने वैदिक घर्म के महत्त्व को स्थापित करने के लिए वैदिक कर्मकाण्ड के 
प्रामाण्य को सिद्ध करने का जो कार्य किया वही कार्य शंकराचार्य ने वैदिक ज्ञानकाण्ड अर्थात्‌ 
उपनिषदों के सिद्धान्त को पुष्ट प्रामाणिक तथा तथ्य सम्पन्न सिद्ध करने के क्षेत्र में अपनी असा- 
धारण प्रतिभा द्वारा|किया है। आचार्य शंकर का कार्य अत्यन्त व्यवस्थित, व्यापक तथा प्रतिमा- 
जाली था। वे केवल २२ वर्ष ही जीवित रहे, परन्तु इतने स्वल्प काल में जितना विस्तृत तथा 
प्रकाण्ड कार्य उन्होने प्रस्तुत किया है वह आलोचको को विस्मय में डाल देता है। उन्होंने वैदिक | 


“साहित्य परम्परा के तीन मूल ग्रन्थ--प्रस्थानत्रयी अर्थात्‌ उपनिषद्‌, गीता और ब्रह्मसून-< 
“पर विद्धत्तापूर्ण भाष्य लिखकर. अद्वैत वेदान्त के विशाल प्रासाद को खड़ा किंया। उनका कार्व्य 
भी कला तथा माधुयं से युक्त है। उनका जीवन कर्मयोग का उज्ज्वल प्रतीक था। उन्होंने 

अपने भाष्यों में जिन सिद्धान्तों का प्रतिपादन किया, उन्हीं का पालन अपने जीवन में किया । 
शंकराचार्य के उपदेशो के प्रभावशाली होने का रहस्य इसी वात में है कि वे अनुभव की दुढ़ 
भित्ति पर आश्रित हैं। संन्यासियों की संघ रूप में प्रतिष्ठा तथा मठों की स्थापना आचार्य के 
कर्मठ जीवन के सबसे महत्त्वपूर्ण काय हैं। वर्णाश्रम घ्म की मर्यादा अक्षण्ण रखने और उसकी 


“प्रतिष्ठा बनाए रखने के लिए अपने काम को स्थायी बनाना निर्तान्त आवद्येक था। उसी 


उद्देश्य की सिद्धि के लिए शंकराचायं ने पूर्वोक्त संस्थाओं की नींव डाली । आज भारतवर्ष में 
वैदिक धर्म की जो प्रतिष्ठा और मर्यादा दीख पडती है उसके लिए शंकराचार्य को अधिक श्रेय 
देना न्याय्य होगा। आचार्य का अद्वैतवाद भारतीय जनता का मान्य पथ-प्रदर्शंक तत्त्वज्ञान है। 
उनके सिद्धान्त समझने में अनेक विद्वान्‌ भ्रांत दीख पड़ते हुँ। अद्वैत वेदान्त की दृष्टि में जगत्‌ 
की सत्ता पारमाथिक नहीं है। लोक व्यवहार के निमित्त जगत्‌ बिलकुल सत्य है। अद्वैत वस्तुत: 
व्यावहारिक घमं है। जगत्‌ में पूर्ण साम्यवाद अद्वैत की मूल भित्ति है। व्यावहारिक धर्म होने 
के कारण ही आज संसार में, विशेषत: अमेरिका तथा यूरोप में, वेदान्त की प्रतिष्ठा वढ़ रही है।' 
(विशेष विस्तार के लिए देखिए--लेखक रचित 'शंकरदिग्विजय' की प्रस्तावना, To ६८-९२ 
या 'झंकराचायं', हिन्दुस्तानी एकेडेमी, प्रयाग) 


तांत्रिक मत का उदय 


यह युग तान्त्रिक उपासना की उन्नति काथा। मव्ययुग के आरम्भका में इस धर्म 
का सर्वसाधारण के वीच प्रचार किया जाने लगा। भारतीय सभ्यता के दो आधार पीठ g- 


निगम और आगम-वेद और तन्त्र। वेद के समान तन्त्र भी मान्य, प्रामाणिक तथा प्राचीन: 


Zl दोनों में अन्तर यही है कि-वैदिक उपासना बाह्य है, सर्वत्र प्रकाश्य है, परन्तु तान्त्रिक 
उपासना आम्यन्तर है, सर्वथा गोप्य है। अधिकारी को प्रदत्त विद्या ही सफल होती है । योग्य साधक 
को उपदिष्ट उपासना ही फलीभूत होती है। योग्य अधिकारी के अभाव के कारण तान्त्रिक विद्या 
इतनी गोप्य तथा गूढ़ मानी गई है। वैदिक यज्ञःयाग में भी तान्त्रिक आचार की सत्ता इस बात 
को प्रमाणित करती है कि दोनों का सम्बन्ध नितान्त घनिष्ठ है। कुछ तन्त्र वेदबाह्य भी हूँ, 


- परन्तु वेदानुयायी तन्त्रों की संख्या भी कम नहीं है। इस युग में तीनों सम्प्रदायो में तान्त्रिक 
- घमं का अभ्युदय हुआ। 


तन्त्र' शब्द का व्यापक अर्थ है-शास्त्र या सिद्धान्त । तन्त्र का शब्दार्थ है-- 
तनोति विपुलःनर्यांन्‌ तत्त्वसन्त्रससन्वितान्‌ । 
mwi कुर्ते यस्मान्‌ तत्त्रमित्यभिधोयते॥ 


अर्थात्‌, वह शास्त्र जो तत्त्वं और मन्त्र से समन्वित अर्थ का तनन (विस्तार) करता है 
और इस प्रकार सांधकों का त्राण (रक्षण) करता है। (कामिक आगम)। « 
तन्त्र -की दुसरी संज्ञा 'आगम' है। आगम वह शास्त्र है जिसके द्वारा योग तथा 
११ * 

मुबित के उपाय बुद्धि में आते है--आगच्छन्ति बुद्धिमारोहन्ति यस्याद्‌ अम्युदय निःश्रेयसोपाय' 
स आगमः (वाचस्पति मिश्र,-तत्त्ववैशारदी, १७) कमं, उपासना और ज्ञान के स्वरूप का 
विवेचन निगम करता है और उनके साघनों का वर्णन आगम करता है। देवता के स्वरूप, 
गुण, कर्म आदि का चिन्तन जिनमें किया गया हो, तद्विषयक मन्त्रों का उद्धार किया गया हो 
_ तथा उपासना के पाँचौं अंग--पटल, पद्धति, कवच, नामसहस्र और स्तोत्र-व्यवस्थित रूप 
से दिखलाए गए हों, उन ग्रन्थों को तन्त्र कहते हैं। र्‌ 
वैष्णव att के दो प्रधान भेद हैं-१. पांचरात्र, २. वैखानस। आजकल पांचरात्र 
ही वैष्णव आगम का प्रतिनिधि माना जाता है। इसी का प्रचुर साहित्य भी उपलब्ध होता 
है। वैखानस आगम का कभी बोलवाला था, परन्तु आजकल वह लुप्तप्राय हो गया है। 
पांचरात्र के नामकरण के भिन्न-भिन्न कारण बताए जाते हैं । रात्र का अर्थ है ज्ञान। परम- 
तत्त्व, मुक्ति, भुक्ति, योग तथा विषय (संसार), इन पांच विषयों के प्रतिपादक होने से इस आगम 
का नाम पांचरात्र.पड़ा है। यह मत नारद पांचरात्र के अनुसार है। किन्तु महाभारत के अनुसार 
चारों वेद तथा सांख्य योग के समाविष्ट होने के कारण इस तन्त्र का यह विचित्र नाम है । 
इसका दूसरा नाम भागवत या सात्वत है। सात्वत यादव क्षत्रियों का चाम है।. अतः विद्वानों 
का अनुमान है कि यादववंशी क्षत्रियो में विशेषतः प्रचारित होने के कारण ही यह सात्वत कहा 
जाता था। यह सिद्धान्त नितान्त प्राचीन है। स्पन्दकारिका में पांचरात्र श्रुति तथा पांचरात्र 
उपनिषद्‌ से वचन उद्धत किए गए हैं, जिससे इस आश्रम के श्ुतिसम्मत होने की बात प्रमाणतः 
पुष्ट होती है। छान्दोग्य उपनिषद्‌ में यह मत 'एकायन' के नाम से उल्लिखित है। इतना प्राचीन 
` होने पर भी महाभारत युग में इसकी विशेष ख्याति वढी । परन्तु पांचरात्र तन्त्र के प्रतिपादक 
संहिता ग्रन्थ मध्ययुग के प्रथमार्घ की रचना हैं। इन संहिताओं की संख्या १०८ से भी ऊपर 
बतलाई जाती है, परन्तु इनमें से प्रकाशित संहिताएँ एक दर्जन से ऊपर नहीं हैं। अहिदवृष्त्य 
संहिता, ईश्वर संहिता, कपिजल संहिता, जयाख्य संहिता, पराशर संहिता, पादमतन्त्र, बृहत्‌ 
ब्रह्म संहिता, भरद्वाज संहिता, विष्णु संहिता इस वैष्णव आगम के मान्य प्राचीन ग्रन्थ हैं। 
इसमें भी अहिर्वृध्न्य संहिता का महत्त्व दार्शनिक दृष्टि से सबसे अधिक है। इन संहिताओं का प्रभाव 
हिन्दी साहित्य के ऊपर साक्षात्‌ न हो कर परम्परा से माना जा सकता Sl इनका सीवा प्रभाव 
रामानुजाचायं के श्री वैष्णव मत पर और उससे संबद्ध होने के कारण रामानन्द तथा उनके वैष्णव 
सम्प्रदाय पर पड़ा । पांचरात्र संहिताओं और हिन्दी के वैष्णव साहित्य का परस्पर सम्बन्ध विद्वानों 
के लिए विशेष अनुसन्धान का बिषय है। 

* पांचरात्र संहिताओं के विषयः चार हैं-(१) ज्ञान, ब्रह्म, जीव तथा जगत्‌ के आध्यात्मिक 
रहस्यों का उद्घाटन और सृष्टिततत्व का विवेचन, (२) योग-मुक्त के साधनभूत योग और उसकी 
प्रक्रियाओं का वर्णन, (३) क्रिया-देवालय का निर्माण, मूर्ति के स्थापनं में ale के विविध आकारों 
आदि का -विशिष्ट वर्णन, (४) चर्या-आह्लिक क्रिया, मूति तथा मन्त्र का पूजन। इनमें मुख्य 

_ स्थान चर्या का ही है, जिसके वर्णन में आधे से अधिक स्थान दिया गया है। शेष आधे में सब से 

वाजिक स्थित "> >). 


अधिक क्रिया, क्रिया से कर्म ज्ञान और सबसे कम योग का विवेचन है। पांचरात्रकी तत्त्व मीमांसा > 


के ऊपर उसका साधन मार्ग अवलम्बित है । यह तन्त्र परमतत्त्व नारायण के उभय भावों अर्थात्‌ : 
निर्गुण और सगुण को स्वीकार करता है। नारायण सगुण तथा निर्गुण दोनों एक साथ है। प्राकृत 
गुणों से हीन होने के कारण वह निर्गुण है, परन्तु षड्गुणो से युक्त होने से सगुण है। भगवान्‌ में 


. जिन षड्गुणों का निवास है, वे हैं-ज्ञान, शक्ति, ऐश्वयं, बल, वीर्यं और तेज। इसीलिए नारायण 


'ड्गुण विग्रह' कहलाते हैं। उनकी शक्ति का सामान्य नाम लक्ष्मी है। भगवान्‌ अपनी लीला 
सें जगत्‌ के मंगल-साधन के लिए अपने ही आप चार रूपों की सृष्टि करते हैं-(१) व्यूह, (२) 
विभव, (३) अर्चावतार, (४) अन्तर्यामी अवतार। वासुदेव से संकर्षण (जीव) की उत्पत्ति 
होती है, संकषंण से प्रद्युम्न (मन) की उत्पत्ति होती है और प्रद्युम्न से अनिरुद्ध (अहंकार) 
की। यही चतुर्व्यूह सिद्धान्त पांचरात्र का विशिष्ट सिद्धान्त माना जाता है। शंकराचार्य (ब्रह्म- ` 
सुत्र, शांकरभाष्य २।२।४२-४५) के मन्तव्यानुसार यह मत उपनिषद्‌ से सिद्ध होने के कारण 
वेदवाह्म. है, परन्तु रामानुज ने इसे वैदिक सिद्ध करने के लिए पर्याप्त प्रयास किया है। विभव 
का अर्थ हे अवतार। अर्चावतार से अभिप्राय मूर्तियों से है। जीव के हृदय में निवास करने वाले 
नारायण अन्तर्यामी कहे जाते हैं। जीव को जगत्‌ के विपज्जाल से उन्मुक्त करने का एक ही 
साधन है--भक्ति, और उसका उदय भगवान्‌ के शरणागत हुए विना होता ही नहीं । शरणागति 
की मीमांसा वैण्णवों ने अत्यन्त सुचारु रूप से की है। वैष्णव भक्‍त को पंचकालडा' कहते हैं, क्योंकि 
वह्‌ अपने समय को पाँच भागों में वाट कर भगवत्‌ पूजन में निरन्तर लगा रहता है। पंचकालों 
के नाम हैं-(१) अभिगमन, (२) उपादान, (३) इज्या," (४) अध्याय तथा (५) योग। 
मुक्ति का नाम है ब्रह्मभांवापत्ति, क्योंकि भक्ति तथा शरणागति के बल पर जीव ब्रह्म के साथ 
एकाकार 'हो जाता है। पांचरात्र जीव और ब्रह्म के ऐक्य का प्रतिपादन अवश्य करता 
हैं, परन्तु वह अद्वैत वेदान्त के प्रतिकूल विवर्तवाद का अनुयायी न होकर परिणामवाद का 
पक्षपाती है। 

वैष्णव तन्त्र के वैखानस आगम का प्रभाव दक्षिण भारत के वैष्णव घर्म पर किसी समय 
बहुत अधिक था, परन्तु रामानुजाचायं ने पांचरात्र पद्धतिको ही अपनाया और सब मन्दिरों में 
उसी का प्रचार किया, फलतः वैखानस आगम का ह्लास हो गया। फिर भी तिरुपति के विष्णु- 


. मन्दिर में इसी आगम की पद्धति ,से आज भी भगवान्‌ की अर्चा सम्पन्न होती है। पांचरात्रों के 


साथ इनका विरोध क्रिया तथा चर्या के विशिष्ट विधान में ही है। (विस्तार के रिए.देखिए-भारतीय 
दर्शन, To ४७२-४७५) । उत्तर भारत के वैष्णव मत पर इस आगम का विशेष प्रभाव लक्षित. 


नहीं होता। ' 
Wa तन्त्र 
> शैव मत में भी तन्त्रों के अनेक प्रभेद मध्ययुग में उत्पन्न हुए। 'पाशुपत' सम्प्रदाय 


की'प्रभुता भारत के पश्चिमी भाग में थी। दक्षिण भारत में शैव सम्प्रदाय का प्रचार था। 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


a 2 हिदी साहित्य १ 


कश्मीर में अद्वैतवादी त्रिक्‌' या. प्रत्यभिज्ञा' मत का अखाड़ा था। इन मतों का बिपुल साहित्य 
“इनकी प्राचीनता, व्यापकता और प्रभावशीलता का साक्षात्‌ निदर्शन है। शाक्त तन्त्रं के नाना 
प्रकारो का विकास इसी युग की उग्र घामिक प्रवृत्ति का परिचायक है। इन तन्त्रं से सम्बद्ध अनेक 
अन्य उपलब्ध होते हैं। परन्तु अभी तक प्रकाश में आने का गौरव कुछ ही ग्रन्थों को हुआ है ।. 
इन मतों का प्रभाव हिन्दी संसार के ऊपर बहुत ही कम पड़ा है। अतः मध्ययुग की साधना घारा 
से सम्बद्ध होने पर भी हिन्दी साहित्य के विकास युग में इनका प्रचार तथा प्रसार बहुत ही 
कम था। र डभट म 
- .. हिन्दी साहित्य में वैष्णव धर्म के नाना सम्प्रदायो के ग्रन्थ उपलब्ध होते हैं, क्योंकि हिन्दी 
जगत्‌ इन सम्प्रदायों की लीलाओ का ललित निकेतन रहा है। अतः वैष्णव मत के इन सम्प्रदायों 
का अनुसन्धान तथा समीक्षण हिन्दी.साहित्य की भूमिका के रूप में करना नितान्त. आवश्यक है। 
वैष्णव धर्मं में नारायण ही भक्ति-ज्ञान के मूल स्रोत माने जाते हैं। नारायण से ही भक्ति और 
ज्ञान की घाराऐ आरम्भ हो कर जगन्मांगल्य के लिए प्रवृत्त होती हैं। भगवान्‌ ही अद्वैत दर्शन 
के समान वैष्णव दर्शनों: के भी उद्गम. स्थान. हैं। .नारायण--शुकदेव--गौड़पाद--गोविन्द 
मगवत्पाद- शंकराचायं--यह अद्वैत मार्ग की मुख्य आचार्य परम्परा है। भक्ति सम्प्रदाय के 
अनुसार नारायण के चार सम्प्रदाय-प्रवत्तंक शिष्य हुए-१. श्री (श्री वैष्णव सम्प्रदाय), २. ब्रह्मा 
(ब्रह्म सम्प्रदाय), ३: रुद्र (रुद्र सम्प्रदाय), ४. सनत्कुमार (सनक सम्प्रदाय) । ऐतिहासिक 
. काल में इन सम्प्रदायों को लोक में प्रचारित .तथा विश्रुत करने का श्रेय चार आज को.है- 
(१) श्री वैष्णव सम्प्रदाय का प्रचार आचार्यं रामानुज ने विशिष्टाद्वैत' दर्शन में किया, (२) ब्रह्म 


सम्प्रदाय का आचार्य आनन्दतीर्थ (मध्व) ने. द्वैत' सत N, (३) रुद्र सम्प्रदाय का विष्णुस्वामी 


तथा तदनन्तर वल्लभाचाये ने 'शुद्धाद्वेत' मत में, (४) सनक सम्प्रदाय का आचार्य निम्वाके.ने 
द्विताद्वैत' में किया है। मध्ययुग के अन्तिम काल में. गौड़ देश में चैतन्य सम्प्रदाय का उदय हुआ, 
जो ऐतिहासिक दृष्टि से माध्व मत की शाखा.होने. पर भी दार्शनिक दृष्टि से अचिन्त्यभेदाभेद' 
का प्रवत्तंक है। पांचरात्र का प्रामाण्य सबको मान्य है, परन्तु श्री वैष्णव मत परः इसका 
प्रभाव अत्यधिक है । पुराणों में विष्णुपुराण रामानुज को तथा मध्व को मान्य है, श्रीमद्भागवत 
` पुराण वल्लभ तथा चैतन्य सम्प्रदाय के सर्वस्व हैं।' प्रस्थानत्रयी-उपनिषद्‌, ब्रह्मसूत्र तथा 
गीता-सभी दार्हनिकों को समान भाव से मान्य है, परन्तु वल्लभ और' चैतन्य मत भागवत के 
सिद्धान्तो का विलास है। व्यासदेव की समाधिं भाषारूप भागवत का प्रामाण्य इन.मतों में 
प्रस्थानत्रयी के समकक्ष ही अभीष्ट है। न 
वेदाः थो कृष्णकाव्यानि व्याससुत्राणिचेव हि। ee 
समाधिभाषा व्यासस्य प्रसाणं तच्चतुष्टयम्‌। . . ` ` 


(area amive, पृष्ठ ` ४९) 


, 


॥ 

घामिकस्यिति . ˆ ८५ 
वैष्णव मतों के सामान्य सिद्धान्त . ; 


दार्शनिक दृष्टियों में विभिन्नता होने पर भी वैष्णव मतों में अनेक सिद्धान्त समान रूप : 
से आदरणीय तथा मान्य .हे-- 


, -(क) मायावाद का खण्डन-दंकराचार्य के द्वारा प्रतिपादित मायावाद का सिद्धान्त 
किसी भी वैष्णव मत को मान्य नही है, क्योंकि उस सिद्धान्त की स्वीकृति भक्ति के तत्त्व की मान्यता 


'के लिए नितान्त विरुद्ध है। इसीलिए मायावाद का खण्डन इन सव सम्प्रदायों ने बड़े आग्रह के 


ara किया है। : 

(ख) भक्ति की उपादेयता-मोक्ष के साधन में ज्ञान की अपेक्षा भक्ति की ही सर्वाधिक 
उपादेयता है। ज्ञान की अग्नि तो सव कर्मो को भस्म कर देती है। फलतः ज्ञान के साथ कर्म का 
सामञ्जस्य नहीं होता, परन्तु भक्ति के साथ कमं का सामञजस्य सर्वथा निष्पन्न होता है। प्रत्युत 
वह फल देने में एकान्त साधिका भी है, इसीलिए श्रीमद्भागवत में, जो वैष्णव शास्त्र का परमा- 
श्रय ग्रन्थ है, ज्ञान की साधना की तुलना भूसा कूटने से दी गई है जिसमें एक दाना भी हाथ 
नहीं लगता, प्रत्युत हाथों को महान्‌ क्लेश उठाना पड़ता है-- 


श्रेयः त्रतिभक्तिमुदस्यते विभो, क्लिइयन्ति ये केवल बोघलब्धये। 
. _ तेषामसौ क्लेशल एव शिष्यते, नान्यद्यथा स्थूलतुषावघातिनाम्‌॥ 
(भागवत १०।१४।४) 

(ग) भगवान्‌. की साकारता-परम तत्त्व भगवान्‌ का सगुण, साकार तथा सविशेष 
रूप ही सर्वथा मान्य है। भगवान्‌ अनन्त कल्याण और गुणों के निकेतन हैं, समस्त प्राकृत गुणों 
से हीन हैं और इसीलिए उपनिषदों में वे निर्गुण शब्द के द्वारा भी अभिहित किए जाते हैं। वे . 
परम स्वतन्त्र हैं, उनका पर भाव नितान्त दिव्य है, परन्तु भक्तों की रसमयी भवित के 
अधीन हो कर वे मानव विग्रह की धारणा करते हैं, फिर भी यह केवल लीला के लिए ही 


` होता है। 


(घ) site का अणुत्व-वैष्णव .मतों में जीव संथा ही अणुरूप है। भगवान्‌ fay हैं 
तथा व्यापक हैं, परन्तु.जीव उनका अंश है तथा अणुरूप से उसकी स्थिति है। * 

(ङ) विदेह मुक्ति की सत्यता-वैष्णव मत में जीवन्मुक्ति' मान्य नहीं, केवल 'विदेह-. 
मुक्ति” की ही सत्यता सिद्ध,होती है। जव तक हम देह के साथ सम्बन्ध रखते हैं, तब तक जीव 
के क्षीण होने वाले दुःख, भी सवदा के लिए क्षीण नहीं हो जाते। इसीलिए इस देह में पूर्ण दुःख 
क्षय न होने से जीवनमुक्ति की कल्पना वैष्णवों को मान्य नहीं। विदेह मुक्ति की दशा में जीव 
भगवान्‌ के सान्निध्य में उत्तकी सेवा अथवा Sed से परम आनन्द को पाता है।. 

(च) मुक्तों की दैहिक स्थिति-मुक्त आत्माओं के जीवन का चरम लक्ष्य होता है भजन, 
और-इस भजन के लिए उन्हें देह की प्राप्ति होती.है, परन्तु यह देहं शुद्ध सत्त्वमय होती है, जिसमें 
रजस्‌ तथा तमस्‌ का अणुमात्र भी सम्पर्क नहीं होता। अतः यह्‌ देह प्राकृत उपादानों.से निमित. 

८६ ; __ (हदी साहित्य 
न होने से अप्राकृत होती है-। इस नित्य देह की प्राप्ति होने पर हीः जीव भगवान्‌ के साथ नित्य 


लीलाएँ कर सकता है। : 
(छ) मुक्तिःदशा में भी भेद की सत्ता--मुक्त दशा में जीव तथा मगवाः के साथ किचित्‌ 


भेद बना ही रहता है। सालोक्य मुक्ति में तो समान लोक में स्थिति होने से भेद की सत्ता दुनिवार - 
है। सामीप्य मुक्ति में एकरूपता होती अवश्य है, परन्तु यहाँ भी भेद के लिए अवकाश बना रहता 
है॥ एक वृत्त के ऊपर जब दूसरा वृत्त रखा जाता है, तब दोनों वृत्त एकाकार प्रतीत होते हैं, परन्तु 
फिर भी उनमें भेद बना ही रहता है। सायुज्य मुक्ति पाने बाले जीवों कीं भी ठीक ऐसी ही स्थिति 


- होती है। देखने में तो वे भगवान्‌ के साथ एक आकार को घारण करते हुए दीख पड़ते हैं, परन्तु 
_ यहाँ भी जीव अपनी वैयवितक सत्ता भगवान्‌ से पृथक्‌ ही रखता है। वैष्णव दर्शनों की यही 


मान्यता है।' 
वैष्णव मतों का पर्थक्य 

इन वैष्णव मतों में जीव, ईश्वर, मुक्ति तथा भुक्ति की कल्पना में साम्य है, परन्तु इनमें 
जो परस्पर भेद दीख पड़ता है, वह जीव तथा ईश्वर के परस्पर सम्बन्ध के ऊपर आश्रित है। चैतन्य 
मत भगवान्‌ को अचिन्त्य शक्तियों का आधार मान कर 'अचित्त्य भेदाभेद' का पोषक है तो 
वल्लभ मत माया सम्बन्ध से एकान्त रहित शुद्ध ब्रह्म की एकता में विश्वास रखता है (शुद्धादैत- , 
घाद)। ara मत की दृष्टि में जीव ईश्वर से सदा-सर्वदा तथा सर्वथा भिन्न है। यह भिन्नता ` 
इतनी वास्तविक है कि वह मुक्त दशा में भी संथा विद्यमान रहती है (द्वैतवाद)। रामानुज 
चित्‌ (जीव) तथा अचित्‌ (प्रकृति या जगत्‌) को भगवान्‌ के गुण या प्रकार मानते हैं और ! 
इसलिए चित्‌ तथा अचित्‌ से विशिष्ट ईश्वर ही अद्वैत रूप है। यह रामानुज: की मान्यता है 
(विशिष्टाद्वैत), परन्तु निम्बाकं अनेक तथ्यों में सहमत होने पर भी यहाँ राम! रो. भिन्न मत 
मानते हैं और अभिन्न भी हैं और इसीलिए वे भेदाभेद के समर्थक हैं (Feat) । उनका कथन 
है कि विशेषण का उपयोग तभी होता है जब उसके द्वारा विशेष्य का किसी अन्य पदार्थ से पार्थक्य 
तथा वेशिष्ट्य दिखलाना अभीष्ट होता है। ईश्वर ही तो एकमात्र सत्ता है, जिसका व्यावर्तन 
किसी व्यावत्तं केन्द्र होने से अनावश्यक हीं होता है। ऐसी दशा में चिदचित्‌ को sere ar जिशेषण 
या प्रकार मानना बिलकुल उपयुक्त नहीं प्रतीत होता। इसीलिए वे अपना AT रामानुज मत 


से पृथक्‌ मानते हैं- . 
व्यावर्त्याभावात्‌ व्यावर्तकत्व विशेषण लक्षणाभावः 


तदभावेन ब्रह्मण्ये विशिष्टाभावः सुतरां सिद्धः॥। (वेदान्ततरवबोघ, Fo २७) 


१. ब्रष्टव्य--बलदेव उपाध्याय, भागवत सम्प्रदाय, . नागरी प्रचारिणी सभा, 
काशी, Ho २०१०; श्री दीनदयाल्‌ गुप्त, अष्टछाप ओर वल्लभः सम्प्रदाय; हिन्दी साहित्य 
सम्मेलन, प्रयाग,. २००४; श्री बिजयेन्द्र स्नातक, राघावल्लभी सम्प्रदाय--सिद्धान्त'ओरः 
साहित्य (दिल्ली, सं० २०१३) 7 

धार्मिक स्थिति . ह ४ ८५ 


इस प्रकार इन सुख्यात वैष्णव मतों में साध्य तत्त्व तथा साधन तत्त्व में पार्थक्य नहीं है, 
परन्तु जीव-ईदवर के सम्बन्ध के विषय में विभिन्न मतों की स्वीकृति ही इनके पारस्परिक वैभिन्न्य 
का कारण है। इन समस्त मतों का प्रभाव हमारे हिन्दी साहित्य के भक्तियुग की काव्यघारा 
पर पुष्कल रूप से पड़ा है। हिन्दी साहित्य में सगुण भक्ति की घारा को प्रवाहित करने वाळे कवि- 
गणों का सम्बन्ध इन मतों से विशेष रूप से था। हर्ष का विषय है कि इन वैष्णव कवियों के काव्यों 
तथा दार्शेनिक्र विचारों का अध्ययन हिन्दी के मान्य आलोचक बड़ी तत्परता के.साथ इधर कर 


रहे हैं। 
श्री वैष्णव मत 


श्री वैष्णव मत के विजुल प्रचार तथा सुन्दर व्यवस्था का श्रेय आचार्य रामानुज (१०३७- 
११३७ Fo) BST है। मध्ययुग के आरम्भ काल में दक्षिण भारत के तमिल प्रान्त में वैष्णव 
सन्तों (आलवाळ नामघारी) ने अपनी द्रविड़ भाषा भें निवद्ध सरस गीतों के द्वारा जनता के 
हृदय को भक्तिरस से सिक्त तथा स्निग्ध वना दिया. था। आलवाळों के अनन्तर संस्कृत भाषा में 
निबद्ध दर्शन ग्रन्थों के व्याख्याता 'आचार्यों' का युग आता है। नाथ मुनि (८२४-९२४ ई०) तथा 
यामुनाचायं (१०म शतक ई० ) ने अपने उपदेशों से भक्ति के प्रचार के लिए दक्षिण -भारत में भूमि 
तैयार कर रखी थी, जिसमें रामानुज ने भक्ति कल्पद्रुम का वपन किया। रामानुजाचार्य की दाशं- 
निक दृष्टि 'विशिष्टाद्वैत' की थी और व्यावहारिक दृष्टि लक्ष्मीनारायण की भक्ति की थी। . 
उनके प्रचारको में वेंकटनाथ या वेदान्ताचार्य की विद्वत्ता, ताकिकता तथा मत प्रचार की दृष्टि 
से बड़ी ख्याति है। उनके समय में एक तीब्र विरोध खड़ा हो गया था। कतिपय आचार्य शरणागति 
के साथ कर्मकाण्ड के समुच्चय के पक्षपाती थे, जो वडकलइ' के नाम से विख्यात हुए। अन्य - 
आचार्यं शरणागति को भगवत्‌ प्राप्ति का एकमात्र साधन मानते थे, कमं के सर्वथा विरोधी 
थे। तमिल ग्रन्थों के अधिमानी इस मत का नाम टेंकलइ' बताते हैँ। कपि-किशोर तथा 


`  मार्जार-किशोर (facet का बच्चा) के दृष्टान्त इनके प्रपत्ति विषयक सिद्धान्त को समझाने के 


लिए प्रायः दिए जाते थे। ` 

साघनमागे के विषय में इन मतों में एक सुक्ष्म भेद है। टेंकलइ मत के संस्थापक लोकाचायं 
प्रपत्ति (शरणागति) के लिए कर्म के अनुष्ठान को नहीं मानते । मार्जार-किशोर की ओर दृष्टि 
पात कीजिए। बिल्ली का बच्चा निःसहाय भाव से अपनी माता के सामने उपस्थित होता है । 
विल्ली उसे अपने मुँह में स्वयं दवा कर एक स्थान से दुसरे स्थान पर ले जाती है। बच्चा स्वयं 
निष्क्रिय बना रहता है। भगवान्‌ की दया का “स्रोत भक्तों के ऊपर स्वयं प्रवाहित होता है। 
साधक को प्रपन्न होने की आवश्यकता है। shader संहिता (१४।२९) का यह कथन यथार्थे 


एवं संसृति चक्रस्थे भ्राम्यमाणे स्वकर्मेभिः। 
जीवे दुःखाकुले. विष्णोः कृपा काप्युपजायते॥ 

८ ु हिंदी साहित्य ` 


. वडकलइ मत के आचार्य वेदान्तदेशिक की दृष्टि में प्रपत्ति के समय भी जीव को कर्मका, 


सम्पादन आवश्यक, होता है कपि-किशोर की तरह। वानर का बच्चा स्वयं माता की छाती से 
चिपटा रहता है। तभी माता उसे निरापद स्थान. में पहुँचा देती है। प्रपत्ति ही जीव के उद्धार का 
सर्वाधिक महत्त्वशाली साधन है, इसीलिए श्री रामानुजाचार्य ने आलबन्दारस्तोत्र (पद्य २५) 
में बड़े ही सुन्दर शब्दों में प्रपत्ति तत्त्व का प्रतिपादन किया है-- 


न घर्म निष्ठोऽस्मि न चात्मवेदी न भक्तिमांस्त्वच्चरणारविन्दे। 
- अकिञ्चनो नन्यगतिः शरण्यं त्वत्पादमूलं शरणं प्रपद्ये॥ 


रामानुज का दार्शनिक सिद्धान्त 

रामानुज के मत से तीन पदार्थ होते हैं-(१) चित्‌ (२) अचित्‌, (३) ईश्वर। 
चित्‌ का अथं है जीव, जो भोक्ता मानां जाता है। अचित्‌ का अर्थ है जगतु#जो भोग का साधन 
होने से भोग्य कहा जाता है। ईश्वर अन्तर्यामी परमेश्वर का वाचक है। ईश्वर के समान ही 
जीव तथा जगत्‌ भी वस्तुतः नित्य तथा स्वतन्त्र पदाथ हैं, परन्तु ईदवर इने दोनों में अन्तर्यामी 


रूप से विद्यमान रहता है। फलतः जीव तथा जगत्‌ ईश्वर के अधीन रहते हैं और इसीलिए . 


वे शरीर, प्रकार या विशेषण माने जाते हैं। 
* चित्‌ से अभिप्राय है जीव का। जीव देह, इंद्रिय, मन, प्राण तथा बुद्धि से विलक्षण 
होता है। वह अजड़, आनन्दरूप, नित्य, अणु, अचिन्त्य, निरवयव तथा निर्विकार है। जीव में 
एक विशेष गुण रहता है-शेषत्व अर्थात्‌ 'अधीनत्व। जीव अपने समस्त कार्य-कलाप के लिए 
ईश्वर पर आश्रित रहता है। अतः ईश्वर होता है शेषी तथा जीव होता है शेष। जिस 
प्रकार देह देही का अंश है तथा चिनगारी अग्नि का अंश है, उसी प्रकारशजीव ईश्वर का 
अंश है। 

अचित्‌ का अर्थ है जड़ पदार्थ, ज्ञानशून्य तथा विकार पाने वाली वस्तु। इसके तीन भेद 
माने जाते हैं--- 0-१ 

(क) सत्त्वशून्य--काल 

। (ख) मिश्रसत्त्व--माया, अविद्या या प्रकृति। 
यहाँ सत्त्व अपने विशुद्ध रूप में न हो कर मिश्र रहता है, अर्थात्‌ वह रज तथा तम से मिश्रित 
* रहता है तथा प्राकृत सृष्टि का उपादान होता है। 

(ग) शुद्ध सत्त्त---इसमें रज तथा तम के साथ रंचमात्र भी सम्पर्क नहीं रहता । सत्त्व 
की शुद्धता से तात्पर्यं है रज तथा तम से अमिश्रित होना। यह नित्य ज्ञानानन्द काः जनक तथा 
निरवधिक तेजोरूप पदार्थ होता है। ऊपर कहा गया है कि मुक्त जीव भी देहधारी होता है तथा 
अपनी दैहिक स्थिति से वह भगवान्‌ के अश्चान्त Sat का संपादन करता है। मुक्त जीवों की 
देह तथा भोग्य स्थान स्वर्ग आदि लोकों का निर्माण इसी तत्त्व के द्वारा होता है। भगवान्‌ 
के व्यूहात्मक- वासुदेव, संकर्षण; प्रद्युम्न तथा अनिरुद्ध-रूपों की रचना इस अप्राकृत तत्त्व के 

द्वारा होती है। शुद्ध तत्त्व से निमित लोक की परिभाषा:संज्ञा है-नित्य विभूति, त्रिपाद्‌ विभूति, ; 


वैकुण्ठ, अयोध्या आदि । | 

रामानुज निगुंण वस्तु की कल्पना नहीं मानते | उनकी दृष्टि में उपनिषदों का तात्पर्य 
सगुंण ब्रह्म से ही है, जो अशेष कल्याण गुणों का आकर, अनन्त ज्ञानानन्द रूप तथा प्राकृत गुणों 
से नितान्त विहीन है। उपनिषद्‌ जव ब्रह्म को निर्गुण बतलाते हैं, तव इसका अभिप्राय यही है 
कि वह प्राकृत और लौकिक गुणों से विरहित रहता है। ईश्वर के समान किसी. सजातीय तथा 
विजातीय पदार्थ का नितान्त अभाव है और इसीलिए वह सजातीय-विजातीय उभय भेदों से शून्य 
रहता है, परन्तु यह स्वगत भेद से शून्य नहीं होता। कारण यह है कि चिंतू तथा अचित्‌ ईश्‍वर के 
शरीर हैं, जिसमें चित्‌ अंश अचित्‌ अंश से सदा भिन्न ही होता है। फलतः उसमें स्वगत भेद की 
शून्यता कथमपि सिद्ध नहीं मानी जा सकती। यह ईश्वर जगत्‌ का उपादान तथा निमित्त कारण 


दोनों ही होता है ७ यह सृष्टि ईश्वर की लीला का विलास है। भक्तों पर अनुग्रह करने के लिए- 


ईइवर पाँच रूपों को घारण किया करता है, जिनके नाम हैं-पर, व्यूह, विभव (अवतार) अर्चा- 
वतार (स्थापित विष्णु मूतियाँ) तथा अन्तर्यामी (प्राणियों के हृत्कमल में निवास करने वाला 
तथा प्रेरक ST) प्रपत्ति से जीव का परम कल्याण होता है और उसे आनन्दरूप मुक्ति की 


प्राप्ति होती है। 


` रामानन्दी मत 


स्वामी रामानन्द का जन्म तो प्रयाग में हुआ, परन्तु उनका कार्यक्षेत्र था काशी, जहाँ 
उन्होंने अपने विशिष्ट मत का प्रचार किया। हिन्दी साहित्य रामानन्द स्वामी को कथमपि भूल 
नहीं सकता, उन्हीं के उपदेशों ने यहाँ भक्ति-सुघा की वर्षा की। कबीर तो उनके साक्षात्‌ शिष्य 


थे और तुलसीदास परम्परा शिष्य। कबीर के द्वारा वे हिन्दी साहित्य की निर्गुण धारा के प्रवत्तंक. - 


हैं, तो तुलसीदास द्वारा वे सगुण भक्ति के उन्नायक हैं, अतः यदि हम रामानन्द स्वामी को हिन्दी 
संसार में प्रवत्तित भक्तिचक्र का केन्द्र विन्दु मानें तो अनुचित न होगा। रामानन्द स्वामी मराठी 
साहित्य के प्रारम्भ करने में भी परम्परया कारण माने जा सकते हैं, क्योंकि इन्हीं के सुझाव 


पर ज्ञानेश्‍वरी के रचयिता ज्ञानेश्वर के पिता ने संन्यास से विमुख हो कर गृहस्थ जीवन को फिर 


से ग्रहण किया। रामानन्द जी के गुरु स्वामी राघवानन्द का भी परिचय अब हमें प्राप्त हो गया 
हैं। इन्होंने “सिद्धान्त पंचमात्रा' नामक एक छोटा सा सिद्धान्त प्रतिपादक ग्रन्थ लिखा है “(द्रष्टव्य 
पीताम्बर दत्त वड़थ्वाल : योग प्रवाह पृष्ठ १८-२२), परन्तु शिष्य की विशेष कीति ने गुरु के 
नाम को सर्वथा प्रभावहीन कर दिया। 

स्वामी जी का आविर्भाव काले १५वीं शती है.(ल्गभग १४१० ई०-१५१० Fo) | इनके 
सिद्धान्तों का प्रतिपादक मान्य ग्रन्थ है वेष्णवमताब्ज भास्कर (स्वामी जी की हिन्दी रचनाओं के 


लिए द्रष्टव्य, “रामानन्द की हिंन्दी रचनाएं ना० प्र० सभा, काशी) | इसके अनुशीळन से रामानन्द . 


. का सिद्धान्त रामानुजीय मत के समान ही ज्ञात होता है। अन्तर केवल मन्त्र का है। श्री वैष्णवों 


१२ - 

के द्वादशाक्षर मन्त्र के स्थान पेर रामानन्दी वैष्णवों को राम का षडक्षर मन्त्र (ओं रां रामाय 
नमः) ही अभीष्ट है। मूल मन्त्र तो यही है। द्वय मन्त्र पच्चीस अक्षरों का है- श्रीमद्‌ रामचन्द्र 
चरणौ शरणं प्रपद्ये, श्रीमते रामचन्द्राय नमः। चरम मन्त्र है--सकृदेव प्रपन्नाय तवास्मीति 
च याचते। अभयं सर्वभूतेभ्यो ददाम्येतद्‌ ब्रतं मम । । 
इस मत में सीता लक्ष्मण जी के साथ भगवान्‌ रामचन्द्र के ध्यान का विधान है। इस 

त्रिमूति की अर्चा को विधान भी स्वामी जी के विशिष्टाद्वैत मत की ओर ही पक्षपात का 
द्योतक है। यहाँ श्री सीता जी प्रकृति-तत्त्व, लक्ष्मण जी जीव-तत्त्व, भगवान्‌ श्रीराम ईश्वर-तत्त्व 
के द्योतक हे। इसीलिए प्राचीन रामानन्दी मन्दिरों में प्रायः सर्वत्र इसी fata की स्थापना 
तथा पूजा का विधान पाया जाता है। 

` इस मत में प्राप्य वस्तु श्री रामचन्द्र बतलाए गए हैं, जो उपनिपदों में प्रतिपाद्य, शरण्य 
तथा प्रभु हैं और भक्ति ही उनकी प्राप्ति का एकमात्र साधन है। इसी..अहैतुकी भक्ति के 
प्रभाव से वैष्णव भक्त प्रकृति-मण्डल की सीमा पर विराजमान 'विरजा' नामक नदी को पार 
कर दिव्य घाम (अयोध्यापुरी) में निवास पाता है तथा श्री रामचन्द्र की कृपा से परमानन्द 
सन्दोह को प्राप्त करता है, जहाँ से इस लोक में फिर आवर्तेन नहीं होता-- 


Á l सीमान्तसिन्ध्वाप्लुत एव धन्यो, गत्वा परब्रह्म सुविक्षिता निशम्‌ । 
र] प्राप्यं महानन्द-महाव्धिमग्नो, नावत्तेते जातु ततः पुनः सः॥ 
ERR --वेष्णव सताब्जभास्कर, इलोक १८७ 


तदुद्दीनः 


थी कि वे अपने युग के युगान्तरकारी पुरुष माने गए। तभी तो मौलाना रशीदुद्दीन “नुमक उसी 
' काल के एक फकीर ने अपने ग्रन्थ 'तज़कीरतुल फुकरा' में स्वामी जी के कार्यों की तथा साधुता 
| की प्रकृष्ट प्रशांसा की है। स्वामी जी के शिष्य दोनों प्रकार के थे। निर्गुण तथा सगुण 
भक्ति की धारा को प्रवाहित करने का श्रेय स्वामी रामानन्द जी को है। इन्हीं के शिष्य 
अनन्तानन्द जी की परम्परा में मंघुर उपासना की प्रवत्तंना दृष्टिगोचर होती है,: जिसके 
विषय में प्राचीन प्रमाण अभी उपन्यस्त किए गए हैं। भगवान्‌ श्री रामचन्द्र की मधुर 


“स्वामी रामानन्द जी का व्यक्तित्व इतना आकर्षक था तथा उनकी उपासना इतनी ऊँची 


भाव को उपासना के विषय में संस्कृत के मान्य ग्रन्थों ने बहुत कुछ कहा है। श्री रामतापनीय ` 


उपनिषद्‌, श्री सीतोपनिषद्‌ तथा हनुमत्‌ संहिता, शिव संहिता, लोमश संहिता, 
अगस्त्य संहिता जैसे संहिता ग्रन्थों में तथा आनन्द रामायण, भुशुण्डि रामायण जैसे 
रामायण ग्रन्थों में देववाणी के माध्यम द्वारा रसिक सम्प्रदाय के तत्त्वों का विवेचन किया 


गया था, परन्तु हिन्दी भाषा के द्वारा जनता के सामने“ इस रहस्य को प्रकट करने का श्रेय : 
आनन्दानन्द जी के प्रशिष्य, कृष्णदास पयहारी जी के शिष्य तथा नाभादास जी के गुरु श्री. 


` अग्नदेव जी (अग्नदास, अग्रअली) को ही दिया जाता है। जयपुर के पास गलता (गलताश्रम) में 
उनकी Tet आज भी जागती है। उनका ध्यानमंजरी' रामरसिकोपासकों की प्रिय: पोथी 


ना 

sts तत. s 
है, जिसके कुल ८० पदों में भगवान्‌ राम के मधुर ध्यान का वड़ा ही सुन्दर उपन्यास है। 
अग्रस्वामी रंगार रस के आध्यात्मिक प्रतीक के प्रवीण पारखी थे; जैसा कि इस कमनीय कुंडलिया 
से पता चलता है- 

: रस. श्युंगार अनूप है तुलबे को कोउ नाहिँ। 
तुलबे को कोउ नाहि सोइ अधिकारी जग में॥ 
कंचन कामिनि देखि हलाहल जानत तन में। 
जावत जग के भोग रोग सम त्यागेउ द्वंदा॥ 
` पिय प्यारी रससिन्धु मगन नित रहत अनंदा। 
नहीं अग्र सम सन्त के सर लायक जग मांहि॥ 
रस श्रृंगार अनूप है तुलबे को कोउ नाहि। 


श्री अग्रदास जी के गुरु भाई श्री कीलस्वामी की सिष्य-परम्परा की छठी पीढ़ी में मथुराचार्य नामक 
प्रख्यात सन्त महात्मा हुए, जिन्होंने “सुन्दर मणि संदर्भ” नामक संस्कृत ग्रन्थ में रसिक मत के लिए 
प्रौढ दार्शनिक आधार की सुन्दर व्याख्या की है। मधुराचार्य जी के प्रतिपादन में बड़ी प्रौढ़ता है 
तथा प्रतिपादन का ढंग नितान्त तकंबहुळ तथा दार्शनिक है। उनका यह कथन यथार्थ है कि “वस्तुतः 
लीला रस के लिए अद्भुत, अप्राकृत, मनुष्यरूपी भगवान्‌ परब्रह्म स्वरूप को रामचन्द्र में प्राकृत 
के समान आभास देखना उन्हें विधि-निषेध का किकर मान लेने के समान है और उनकी अनीश्व- 
रता बतलाना है। लौकिक आचार में ही लोक .को प्रमाण मानना चाहिए, भगवद्‌-रहस्यात्मक 
अलौकिक अर्थ में नहीं।” रसिक मत में राम और सीता का नित्य संभोग है, क्योंकि न तो राम 
ही सीता के बिना पृथक्‌ रह सकते हैं और न सीता राम के fear | इस प्रकार युगल सरकार को 


श्युंगारिक भावना का उपासक यह रसिक सम्प्रदाय मध्ययुगीन साधना की एक दिव्य विभूति है। 


रसिक सम्प्रदाय की सान्यताएँ 


भगवान्‌ रामचन्द्र ने अपने लीला-विलास के लिए इस जगत्‌ की सृष्टि की। यहाँ भगवान्‌ 
ही एकमात्र पुरुष हैं। भगवान्‌ राम की ही शक्ति श्री जनकनन्दिनी हैं। राम और सीता दोनों. . 
रस के एक मूतिमान्‌ विग्रह हैं, परन्तु लीला के लिए दो पृथक्‌ रूप को धारण करते SI वास्तव 
में दोनों एक अभिन्न तत्त्व के प्रतिपादक हैं। इसीलिए इन दोनों का वियोग सर्वथा अकल्पनीय 
है। राम और सीता एक दूसरे के बिना क्षण भर भी नहीं रह सकते--“रामो न सीतया शून्यः 
सीता रामं विना नहि।” भगवान्‌ श्री रामचन्द्र जी की प्रीति-सम्पादन का एकमात्र उपाय शुंगार- 
रसात्मिका भक्ति है। श्वृंगार रस नित्य सिद्ध रूप है। यह दिव्य रूप है। श्रृंगार रस के हर्ष तथा 


१. सीता रामे विना नेव न सीतां विना हरिः। 
जानकी -रासयोरेष सम्बन्धः शाइवतो मत: ॥ 

उत्कर्ष बढ़ाने में स्त्री ही प्रधान है और यह आनन्द योग भी हम लोगों को स्त्री रूप में ही मिलता 
.है॥ इसीलिए भगवान, रामचन्द्रको प्रसन्न करने का. सबसे सुन्दर सावन न तो दास्य भक्ति 

है और न सख्य भक्ति, प्रत्युत मधुर भक्ति ही है। 

सर्वज्ञ तथा सवंशक्तिमान्‌ होने पर भी भगवान्‌ राम प्रेम-पिपासा से व्याकुल रहते हैं 

` और नाना प्रकार की क्रीड़ाओं से अपने भक्तों के हृदय में प्रीति का संचार किया करते Zl भगवान्‌ 
राम के कार्य में प्रेरक शक्ति स्वयं जानकी जी ही हैं। स्वामिनी जानकी जी हैं। जगत्‌ के सब 

प्राणी उन्हीं की आज्ञा के वशवंत्ते वन कर उनकी इच्छा का अनुसरण करते Fl स्वयं राम भी 

जानकी जी की इच्छा का अनुसरण करते हैं। राम जानकी में सामरस्य है। एक ही रस की 

अनुभूति के लिए ये दो विग्रह हैं। राम ही केवल भक्तों में रमण नहीं करते, प्रत्युत भक्त जन 

भी राम में रमण किया करते हैँ। इसीलिए राम का अभिरामत्व है- 


रमन्ते रसिकां यस्मिन्‌ दिव्यानेक गुणाश्रये। 
स्वयं यद्‌ रमते तेषु रामस्तेन प्रयुज्यते 


राम सवंथा अन्तर से तथा बाहर से रसमय हे. और इस रस का आस्वाद लेने के लिए ललनाएँ .. 
ही लालायित नहीं रहती हैं, प्रत्युत पुरुषों को भी यह इच्छा वनी रहती है कि हम भी स्त्री वन कर 
उनके सुखद अंग के आलिंगन आदि सुख को प्राप्त करें। l 
अ्युंगार-राज्य में प्रवेश पाना साक्षात्‌ रूप से नहीं हो सकता | उसके लिए तो वैदेही की 
अन्तरंग सखियो की कृपा-दृष्टि अनिवार्य है। जानकी जी की अंतरंग सखियाँ सोलह हैं, जिनमें 
चार प्रमुख हैं-चन्द्रकला, चारुशीला, मदनकला और सुभगा | इनमें भी सबसे मुख्य सखी चन्द्रकला 
जी ही हैं, जो अंतरंग लीलाओं के संघटन में पूर्ण अधिकार रखती हैं। इतना ही नहीं, वह सीता 
-- तथा राम के संभोग संघटन की भी अधिकारिणी हैं। राम-भक्ति के इस रसिक सम्प्रदाय में चन्द्र 
कला का स्थान वही है जो कृष्ण-भक्ति पन्थ में ललिता का है। लोमश संहिता में सीता तथा राम 
के महारास का जो दिव्य वर्णन है वह रासपंचाध्यायी से अवश्यमेव प्रभावित है। चन्द्रकला ही 
Uae की आचार्या हैं और इन्हीं की अनुकम्पा से साधक अपनो सिद्ध देह के संग में इस लीला में 
प्रवेश पाने का अंधिकारी होता है। रास में प्रिया तथा प्रियतम का एक विलक्षण मिलन होता है, 
जहाँ अद्वेत की पूर्णं कल्पना रसिको के मन को हठात्‌ आकृष्ट करती है। छोमश संहिता के शब्दों 
में इस मिलन की अद्वेतता देखिए- 


be हृदयं हृदयेन मुखेन मुखं, करमब्जकरेण सरोजनिभम्‌। 

उरसा प्रिय वक्षसि संगमतो, सुखमाप महोत्सवजन्यमता॥ 

07 जाछोमश संहिता २२।१३६ 
निम्बाक मत 


इस मत का प्रभाव हिन्दी संसार पर बहुत अधिक पड़ा है। यह भी मध्ययुगीय घामिक 

घारा का विलास है। ` इसके संस्थापक आचार्य निम्बाकं तैळंग ब्राह्मण थे, जिनका वेदान्त पारिजात 
सौरभ नामक ग्रन्थ ब्रह्मसूत्र का नितान्त स्वल्पकाय भाष्य है। केशव भट्ट काइमीरी ( १५वीं गती) 
इस मत के विख्यात तथा विशिष्ट ग्रन्थकार हैं जिनके मान्य ग्रन्थ इस सम्प्रदाय के तथ्य निरूपण 
के लिए सतत अवलोकनीय हें। व्यवहार पक्ष में यह मत राघा-कृष्ण का उपासक है और दार्शनिक 
पक्ष में यह 'भेदाभेद' का प्रतिपादक है। “ेदाभेद' का अथे है-कार्यरूपेण नानात्त्वमभेदः 
कारणात्मना, हेमात्मना यथा भेदः कुण्डलाद्यात्मना भिदा। (भास्कर भाष्य १।१।४)। कार्य रूप 
में ईश्‍वर और जीव में भेद है, परन्तु कारण रूप में दोनों में अभेद है, जिस प्रकार सुवर्ण रूप से सोना 
अभेद एक ही है, परन्तु अपने का्यो-कुण्डल, अंगूठी के द्वारा वह सभेद है, अर्थात्‌ अपने मूल रूप से 
पृथक्‌ है। यह दार्शनिक मत नितान्त प्राचीन है। वादरायण के ब्रह्मसूत्र के अध्ययन से पता चलता 
है कि आचार्य आइ्मरथ्य इसी भेदाभेद के उद्भावक थे। शंकर-पूर्व युग में आचार्य भर्तृप्रपंच 
इसी मत के पोषक थे तथा शंकरोत्तर युग में रामानुजाचायं के आद्य .वेदान्तगुरु यादवप्रकाश 
तथा भास्कर इसी सिद्धान्त के अनुयायी थे। अतः प्राचीनता की दृष्टि से यह समधिक ग्राह्य 
है। अनेक तथ्यों पर रामानुज के विचार का स्पष्ट प्रभाव दीख पड़ता है। निम्वार्क सम्मत चित्‌, 
अचित्‌ तथा ईश्वर रामानुज के समान ही हैं। इस मत में भी ब्रह्म की कल्पना ALT रूप में ही की 
गई है। वह समस्त प्राकृत गुण-दोषों से रहित और अशेष कल्याणकारी गुणों का निघान है। 
प्रपत्ति के द्वारा भगवान्‌ का अनुग्रह जीवों पर होता है। भगवान्‌ की कृपा से ही सच्ची 
भक्ति का उदय होता है। वृन्दावन से सम्बद्ध राधाकृष्णोपासक अनेक सम्प्रदाय इस मत के 
अनुयायी हूँ। : ere कि 

निम्वार्क मत के आचार्यो की एक लम्बी परम्परा है, जिनमें प्राचीन आचार्यों ने तो संस्कृत 
भाषा में ही अपने ग्रन्थों का प्रणयन किया, परन्तु पिछले युग के आचार्यो ने ब्रजमाषा' में अपने 
भावुक हृदय की अभिव्यक्ति की है। प्राचीन आचार्यो में निम्बार्काचार्य, पुरुषोत्तमाचायं, देवाचा पे, 
सुन्दर भट्टाचाय तथा केशव कादमीरी मान्य ग्रन्थकार हैं। श्री भट्टजी, हरिव्यासजी तथा परशु- 
राम आचार्य तथा पिछली शताब्दियों के अनेक आचार्यों ने बडी ही कमनीय कविता ब्रजभाषा 
में की है। सच तो यह है कि अष्टछाप के कवियों के प्रचुर प्रचार के कारण निम्बार्कोय कवियों का 
काव्य वैभव आज भी हिन्दी आलोचकों की दृष्टि से दुर है। श्री भट्ट के प्रधान शिष्य हरिव्यासजी 
निम्वाके सम्प्रदाय के भीतर “रसिक सम्प्रदाय' शाखा के प्रवत्तंक माने जाते Sl इनकी महाबानी' 
भाषा तथा भाव, उभय दृष्टि से ब्रजभाषा- का गौरव ग्रन्थः हे । यह ग्रन्थ हाल ही में प्रकाशित 
हुआ है। निम्बाकं के तथ्यों का प्रतिपादक हरिव्यासजी का यह पद कितना अनूठा और 
अनुपम है-- , 

¬ सदा सईदा जुगल इक, एक जुगल तन घास। 
` आनंद अस wer मिलि, बिलसत द्वै हे नाम॥ 
एक सख्प सदा हे नाम। 

आनंद के अह्वादिनि स्यामा, अह्वादिनि के आनेंद स्याम॥ ` 
सदा सवंदा जुगल एक तन, एक जुगल तन बिलसत घाम। 
“आ हरिप्रिया' निरन्तर नितप्रति कामरूप अद्भुत अभिराम ॥ 


, रुद्र सम्प्रदाय 

इस सम्प्रदाय का प्रवत्तंन विष्णुस्वामी ने किया, परन्तु इनका जीवनवृत्त तथा समय 
अभी तक यथार्थतः निर्णीत नहीं है। नाभाजी के भक्तमाल से पता चलता है कि विष्णुस्वामी के 
सम्प्रदाय में ही ज्ञानदेव, नामदेव, त्रिलोचन आदि सन्त थे तथा वल्लभाचार्य ने इसी मार्ग का 
अनुसरण कर शुद्धाद्वैतमूलक पुष्टिमागँ चलाया। यह कथनं ऐतिहासिक मूल्य रखता है। विषणु- 
स्वामी को यह ज्ञानदेव (१२७५-१२९६ ई०) का पूर्ववर्ती मानता है। WAT दर्शन के प्रसंग 
में माधव के 'सर्वदर्शनसंग्रह' में इनका एक पद्य उद्घृत किया गया है। इसके सिवाय इनका कोई 
परिचय नहीं मिलता। वल्लभाचार्य (१४७९-१५३० ई०) ने इस मत को अपना कर ग्रन्थ- 
रचना से परिपुष्ट किया। वल्लभ का आध्यात्मिक पक्ष गुद्धाद्वैत का है और व्यावहारिक पक्ष 
पुष्टिमाग का । ` 


वल्लभ का दार्शनिक मत 


दार्शनिक जगत्‌ में वल्लभाचार्य का मत शुद्धाद्वैत के नाम से प्रसिद्ध है। ्ंकराचार्य के 
अद्दैतवाद से पार्थक्य दिखलाने के लिए यहाँ ada से पूर्व शुद्ध विशेषण का प्रयोग किया गया 
है। शंकर माया से शबलित ब्रह्म को जगत्‌ का कारण मानते हे, परन्तु वल्लभ ने माया से.अलिप्त, 
माया सम्वन्ध से विरहित ब्रह्म को जगत्‌ का कारण माना है। यही नामकरण की सार्थकता का 
कारण है। _ 

भगवान्‌ रमण करने की इच्छा से प्रेरित हो कर अपने आनन्द आदि गणों का 
तिरोधान कर स्वयं जीव रूप में उत्पन्न होता है। भगवान्‌ के आनन्द, ऐश्वयं, यश, श्री तथा ज्ञान 
आदि गुणों का तिरोघान जीव में सम्पन्न हो जाता है। ब्रह्म से जीव का आविर्भाव उसी प्रकार 
होता है. जैसे अग्नि से स्फूलिंग (चिनगारी) का। यह आविर्भाव “व्युच्चरण' कहलाता है, जो 
उत्पत्ति से संथा भिन्न होता है। इसीलिए व्यूच्चरण होने पर भी जीव की नित्यता में किसी 
प्रकार का ह्लास नहीं होता। सच्चिदानन्द भगवान्‌ के अविकृत (विकार न पाने वाले) चित्‌ 
अंश से जीव का आविर्भाव होता है। इस प्रकार जीव के निर्गमन काल में उसमें केवल 'आनन्द' 
अंश का ही तिरोवान होता है, सत्‌ तथा चित्‌ अंश उसमें स्वतः विद्यमान रहते sl जीव के 
तीन प्रकार होते हुं-१-शुद्ध (अर्थात्‌ अविद्या के संसर्ग से पूर्व स्थिति वाला जीव), २-संसारी 
(अविद्या के सम्पर्क में आने वाला जीव), ३- मुक्त (पुष्टिमागं के सेवन से भगवान्‌ की दया 
पाने वाळा जीव, जो अपने तिरोहित आनन्द अंश को फिर से पा कर सच्चिदानन्द रूप बन जाता 
है तथा भगवान्‌ से अभेद प्राप्त कर लेता है!) । 


= 

सच्चिदानन्द श्रीकृष्ण के अविकृत सदंश से जगत्‌ का निर्गमन होता है। अतएव | 
जड़ के आविर्भाव काल में चित्‌ और आनन्द इन दोनों अंशो का तिरोधान हो जाता है और 
इसी कारण जगत्‌ में केवर सत्ता की ही स्फूर्ति होती है। वल्लभाचार्य का कारणवाद 'अविकृत 
परिणामवाद' के नाम से प्रख्यात है। इस वाद का तात्पर्यं यह है कि सच्चिदानन्द भगवान्‌ से जब 
जीव तथा जगत्‌ का उद्भव होता है, तव उसमें किसी प्रकार का विकार उत्पन्न नहीं होता। सुवर्ण 
grew ale नाना भूषणों के रूप में परिणत होता रहता है, परन्तु सुवर्ण में किसी प्रकार का 
विकार' उत्पन्न नहीं होता। जगत्‌ से संसार भिन्न ही पदार्थ होता है। जगत्‌ सच्चा है, 
वह सत्य स्वरूप भगवान्‌ के चिदंश से आविमूँत होता है, परन्तु संसार जीवों के द्वारा कल्पित 
ममतामय पदार्थं होता है। अतः विद्या के उदय होने पर अविद्या रूप संसार तो नष्ट हो जाता 


` है, परन्तु जगत्‌ की सत्ता ब्रह्म तथा जीव के समान ही एकान्ततः नित्य है। 


ब्रह्म के निर्गुण तथा सगुण उभय रूपों का प्रतिपादन उपनिषद्‌ करते हैं और 
इन दोनों रूपों में किसी प्रकार का भेद या तारतम्य नहीं है। दोनों ही सत्य हैं। यह परब्रह्म 
श्रीकृष्ण ही हैं। जब श्रीकृष्ण अपनी अनन्त शक्तियों के द्वारा आन्तर (भीतरी) रमण करते हे, 
तब उनकी उपाधि होती है 'आत्माराम'। परन्तु वाह्य रमण की इच्छा से जव वे अपनी शक्तियों 
की वाह्य अभिव्यक्ति करते हैं, तव उनका नाम होता है पुरुषोत्तम। इस रूप में आनन्द की 
चरम अभिव्यक्ति होती है और इसीलिए ब्रह्म का यह रूप 'आनन्दमय', “परमानन्दस्वरूप' 
कहलाता Sl श्रीकृष्ण अपनी अनन्त शक्तियों से वेष्टित हो कर “व्यापी वैकुण्ठ' में नित्य लीला 
किया करते Fl यह लोक विष्णु के वैकुण्ठ से भी ऊपर होता है और प्रख्यात गोलोक भी उसका 
एक अंशमात्र होता है। भगवान्‌ की मुख्य १२ शक्तियाँ होती हँ, जिनके नाम है-श्री, पुष्टि, 
गिरा आदि। रमण की इच्छा से जब श्रीकृष्ण इस भूतल पर अवतीणं होते हे, तब यह्‌ वैकुण्ठ 
गोकुल के रूप में तथा शक्तियाँ राघा, चन्द्रावली, यमुना आदि के रूप में अवतीणं होती हैं। 
ब्रज की गोपिकाएँ स्वयं श्रुतियाँ हैं जो भगवान्‌ के रसकल्लोळ का स्वतः आस्वाद ग्रहण करने 
के लिए गोकुल में अवतीर्ण होती हैं। 

ब्रह्म के तीन प्रकार होते है- 

१--आधिभौतिक--जगत्‌ ` 

२--आध्यात्मिक--अक्षर ब्रह्म (गीता ८२१) 

` ३--आधिदैविक--परङ्रह्म पुरुषोत्तम (गीता १५।१८) र 

अक्षर ब्रह्म तथा परब्रह्म का पार्थक्य आनन्द की सत्ता के तारतम्य पर आश्रित रहता है। परब्रह्म, 
तो आनन्द से सवंथा परिपूर्ण रहता है, परन्तु अक्षर ब्रह्म में आनन्द का कोई न कोई अंश. 
तिरोहित ही रहता है। दोनों की प्राप्ति के निमित्त साधन में भी. अन्तर है । विशुद्ध ज्ञान के द्वारा 


_ तो अक्षर ब्रह्म. की प्राप्ति होती है, परन्तु पुरुषोत्तम के लिए अनन्य भक्ति ही केवल उपाय है.। 


वल्लभ इस पार्थक्य के लिए गीता के ऋणी हूँ। गीता का कथन है- पुरुष: स परः पार्थ भक्त्या 


` लभ्यस्त्वनन्यया” (गीता ८।२२) जो पर में पुरुष की प्राप्ति के लिए अनन्य भक्ति को साधन 

मानता है, परन्तु अक्षर ब्रह्म तो ज्ञानमारगियों के लिए ही सुलभ है (देखिए अणुभाष्य 
२३३३) | 


शुद्धाईतवाद के साधन मार्ग का नाम है पुष्टिमार्ग । पुष्टि' का अर्थ है भगवान्‌ का अनुग्रह 
(पोषणं तदनुग्रहः-भागवत २1१०1४ ) । मार्ग तो तीन हैं । संसार के प्रवाह में पड़ कर लौकिक 
सुख और भोग के प्रयत्नशील जीवों का है प्रवाह ATT वेद प्रतिपादित कर्म तथा ज्ञान के संपादन 
का मार्ग है मर्यादा मार्ग । परन्तु अनन्य भक्ति के नाम की संज्ञा है पुष्टिमार्ग और इसी मार्ग के 


आश्रय से जीवों का परम कल्याण होता है। पुष्टि भक्ति फल की आकांक्षा से विरहित शुद्ध _ 


भक्ति ही है, जिसका लक्ष्य है सच्चिदानन्द श्रीकृष्ण का प्रिय पात्र बनना । ब्रज के अधिपति श्रीकृष्ण 
का भजन ही जीव का पवित्र कार्य है। आचार्य का कहना है- 


aina सर्वभावेन भजन्तियो ब्रजाधिपः। 
स्वस्यायतेव घर्मो हि नान्यः क्वापि कदाचन ॥ (चतुःइलोकी ) 


किसी भी भाव से हो, भगवान्‌ का भजन ही जीव का पवित्र कत्तेव्य है। काम रहता है स्त्री भाव 
में, कोब शत्र भाव में, भय वधिक भाव में, स्नेह सम्बधियो से, ऐक्य ज्ञान दशा में, सौहादे सख्य 
भाव में। ये भाव तो उपलक्षण मात्र हैं। किसी भी भाव से प्रेममय भगवान्‌ का भजन ही 


साधक का साधन होता है। इस प्रकार पुष्टिमार्ग का चरम लक्ष्य यही है। श्यंगार तथा सेवा भक्ति . 


के. बाहरी आचरण हैं, frie प्रीति आन्तरिक साधन्‌ है ।. भगवान का अनुग्रह साध्य है। 
वल्लभाचार्य ने अपने मत के लिए श्रीमद्भागवत को भी प्रस्थानत्रयी के समान ही प्रामाण्य 
` दिया है। भागवत व्यास जी की समाधिकाल में उद्बुद्ध वाणी है (aaa व्यासस्य) । 
इसीलिए इस पन्थ में आचार्य के ब्रह्मसूत्रों के 'अणुभाष्य' की अपेक्षा उन भागवत. टीका 
सुबोधिनी', का समादर तया सत्कार कहीं अधिक है। अतः वल्लभ का आश्रंय, सुवोधिनी का 
अनुशीलन तथा राधिकानाथ का उपासन-पुष्टिमार्गीय वैष्णव साधक के ये ही तीन लक्ष्य हैं- 


नाथितो वल्लभाघीशो, न च दृष्टा सुबोधिनी। 
: . नाराधिराधिकानाथो वृथा तज्जन्म भूतले ॥२॥ 
माध्व मत 
ु माधव मत का उदय इसी युग की गौरव गाथा है। इसके प्रतिष्ठापक आनन्दतीर्थ (या 
area) हैं, जिनका जन्म दक्षिण के. उडुपी नामक स्थान में हुआ था (११९९-१३०३ई०) 1 


इन्होंने उत्तरं भारत में आ कर अपने दैत मत का प्रचार किया। इस मत के भाष्यकार हैं आचार्य. 


. जयतीर्थं (१४वीं शदी), जिन्होंने मध्व के मूल ग्रन्थों का विद्वत्तापूर्ण भाष्य कर द्वत मत के 
लिए ताकिक आश्रय प्रस्तुत किया। इस मत के अनुसार जीव तथा ईश्वर में सवंथा भेद है, संसार 


दंशा या मुक्त दशा--कहीं भी अभेद के लिए स्वल्प भी स्थान नहीं है। भेद पाँच प्रकार के माने _ 


४ गए है-१-ईदवर का.जीव से भेद, २-जीव का जड़ से भेद, ३- ईश्वर का जड़ से भेद, ४-जीव 

का दूसरे जीव से भेद,.५-एक जड़ पदार्थ का दूसरे जड़ पदार्थ से भेद। साधन मागे में यह सम्प्र 
दाय विष्णुभक्ति का उपासक है। -भक्ति के सिद्धान्त का सूक्ष्म विवेचन इस मत में किया गया 
मिळता है । हिन्दी के अनेक भक्तिवादी कवि इस सम्प्रदाय के अन्तर्गत थे। इस मत के 
सिद्धान्तों का प्रतिपादक इलोक सर्वथा स्मरणीय है-- : 

श्री मत्मध्वसते हरिः परतरः सत्यं -जगत्‌ तत्त्वतो। 

भेदो जीवगणा हरेरनुचरा नोचोच्चभावंतताः। 

afer: तेजसुखानुभूतिरमला भक्तिश्च तत्‌ ATTA | 

अक्षादि त्रितयं प्रमाणमखिलाम्नायेकवेद्यो हरिः ॥ 
चैतन्य सम्प्रदाय 


चैतन्य मत वल्लभ मत का ही समकालिक है। प्रसिद्धि है.कि वल्लभ तथा चैतन्य के 
बीच अपने विषय के लिए कभी शास्त्राथं भी हुआ-था। उत्तर भारत में, विशेषतः वंगाळ तथा 
भारत के पूर्वी अंचल, उत्कल और आसाम के प्रत्तं में, वैष्णव धर्म के प्रचार तथा प्रसार का श्रेय 
भी श्री चैतन्य महाप्रभु (१४८६-१५३३ ई०) को है। चैतन्य की जीवन लीला तथा उत्कृष्ट 
भवित भावना की कीत्ति भारत भर में प्रसिद्ध है। ऐतिहासिक दृष्टि से यह सम्प्रदाय भेदवादी' 
माध्व मत की ही शाखा है, परन्तु इसका दार्शनिक दृष्टिकोण द्वैतवाद न हो कर अचिन्त्य भेदाभेद 
का है। इसकी साहित्यिक सम्पत्ति समधिक आदरणीय है। वंगभाषा का मध्ययुगीय वैष्णव 
साहित्य इसी सम्प्रदाय की साहित्यिक प्रवृत्तियों का विलास है। हिन्दी कृष्ण भक्ति के कवियों | 
के ऊपर भी इसका प्रचुर प्रभाव पड़ा है। इसके सिद्धान्तों का वर्णन श्री रूप गोस्वामी ने लघु 
भागवतामृत' तथा 'उज्ज्वल नीलमणि' में और जीव गोस्वामी ने 'षट्‌ सन्दर्भ में किया है। यहाँ 
चैतन्य मत का सारांश इस पद्य में प्रस्तुत किया गया है-- 
आराध्यो भगवान्‌ व्रजेश तनयस्तद्घाम वृन्दावने । 
रम्भा काचिदुपासना ब्रजवधूवर्गेण या कल्पिता॥ 
शास्त्र भागवतं प्रमाणमखिलं प्रेमा पुसर्थो महान्‌। 
श्रीचैतन्य महाप्रभोमतमिद॑ तत्रादरो नः परः॥ ` 
इस पद्य के अनुसार चैतन्य मत का सार तथ्य है (क) ब्रजनन्दन श्रीकृष्ण की आराधना, (ख) वृन्दा- 
वन की सेवा, (ग) गोपिकाओं की उपासनाओं की श्रेष्ठता तथा आदर्श, (घ.) भागवत का सर्वाधिक 
प्रामाण्य, (च) प्रेम की महनीय पुरुषार्थेता। अन्य मत अर्थ, ध्म, काम, मोक्ष को ही मानव जीवन 
का लक्ष्य (पुरुषार्थ) मानते हैं, परन्तु चैतन्य कीं दृष्टि में मोक्ष से भी बढ़ कर पुरुषार्थ है प्रेम यो 
प्रीति और इसकी उपलब्धि भगवान्‌ नन्दनन्दन की कृपा से ही साध्य होती है। : 


साध्य तत्त्व : ; 
श्री कृष्ण ही अचिन्त्य शक्तिमान्‌ भगवान्‌ परम तत्त्व हैं। उनके तीन रूप होते & 


१२ 

(क) स्वयं रूप--वह रूप, जो दुसरे के ऊपर आश्रित न हो कर, अन्य की अपेक्षा न रखते 
हुए, स्वयं आविर्भूत होता है। भगवान्‌ इस बिशाल सृष्टि के आदि हैं तथा समग्र कारणों के भी 
कारण हैं, परन्तु वे स्वयं अनादि है--अनादिरादि गोविन्दः सर्वेकारणकारणं (ब्रह्म संहिता) | 
(ख) तदेकात्मरूप--वह रूप, जो रूप से तो रवयंरूप' के साथ अभिन्न रहता है, 
परन्तु आकृति से, अंग सन्निवेश में तथा चरित से उससे भिन्न रहता है। 
क (ग) आावेश--वे महत्तम जीव, जिनमें ज्ञान, शक्ति आदि की स्थिति से भगवान्‌ 
आविष्ट प्रतीत होते हैं, जैसे वैकुण्ठ में शेष, नारद तथा सनक आदि ऋषिगण। इनमें भगवान्‌ 
का प्रवेश होने से वह महनीय त्याग तथा तपस्या के साधन में समर्थ होते हैं। | 
भगवान्‌ की शक्तियाँ अचिन्त्य तथां गणनातीत हैं, परन्तु ये तीन शक्तियाँ ही मुख्य मानी 
जाती हैं-- ; 

5 $ (क) अन्तरंग शक्ति--चित्‌ शक्ति या स्वरूप शक्ति । यह शक्ति भगवान्‌ की साक्षात 
रूप वाली है। सच्चिदानन्द भगवान्‌ में सत्‌, चित्‌ तथा आनन्द के कारण एकात्मिका होने 
पर भी यह स्वरूप शक्ति तीन प्रकार की होती है। मै 

(ख) तटस्थ शक्ति--जीव शक्ति | यह शक्ति जीव के आविर्भाव का कारण बनती है। 
जीव अणु होता है और उसका स्वभाव परिच्छिन्न होता है, अर्थात्‌ विभु तथा अपरिच्छिन्न स्वभाव 

बाले ब्रह्म से वह सर्वथा भिन्न होता है। अन्तरंग तथा बहिरंग शक्तियों के बीच में स्थित होने के 
कारण ही जीव शक्ति तटस्थ कहलाती है। 'तटस्थ' का अथे हैं, दोनों के तट पर रहने वाली शक्ति | 

(ग) बहिरंग शक्ति--इसे माया शक्ति कह सकते हँ। इसी शक्ति के कारण जगत्‌ 

“की सृष्टि होती है। इन तीनों शक्तियों के समुच्चय की संज्ञा है पराशक्ति। जगत्‌ की सृष्टि 
के विषय में चैतन्य मत माध्व मत से भिन्न सिद्धान्त रखता है। माध्व मत में ई:बैर केवल 
निमित्त कारण ही है, परन्तु चैतन्य मत में वह दोनों है-निमित्त तथा उपादान। भगवान्‌ स्वरूप 
शक्ति से तो जगत्‌ का निमित्त कारण होता है, परन्तु अन्य दो शक्तियों के द्वारा वह जगत्‌ का 
उपादान कारण होता है। ईश्वर तथा जीव के समान जगत्‌ भी सत्यभूत पदाथ है, क्योंकि वह 
सत्य संकल्प सवंविद्‌ हरि की बहिरंग शक्ति का विलास है। 

अन्तरंग शक्ति के तीन अवान्तर भेद होते है-- 

(१) सन्धिनी-सत्ता धारण करने की शक्ति। इस शक्ति के वल. पर भगवान्‌ 
स्वयं सत्ता धारण करते हैं, दूसरों को सत्ता प्रदान करते हैं और समस्त देश कालों तथा द्रव्यो में 
व्याप्त रहते हैं। ; 

5 (२) संबित्‌- ज्ञान से सम्बद्ध शक्ति। चिदात्मा भगवान्‌ इसी शक्ति के सहारे स्वयं 
अपने को जानते हैं और दूसरों को ज्ञान प्रदान करते हैं। ` ; 

(३) ह्वादिनी- आनन्द से सम्बद्ध शक्ति। आनन्दात्मा भगवान्‌ इस शक्ति से स्वयं 

आनन्द का अनुभव करते हैं तथा दूसरों को आनन्द प्रदान करते हैं। कृष्ण के परिकरों में श्री 
राधिका ह्लादिनी शक्ति की प्रतीक मानी जाती हैं। l 

` ` एक ही वैदूर्येमणि त्रिविध रूप घारण करता है। कभी नील, कभी पीत और कभी रक्त 
रूप--वैसे ही एकरूपा पराशक्ति' इन तीनों रूपों को घारण करती है। - 
साधन तत्त्व es 
सच्चिदानन्द श्रीकृष्ण को वश में करने का एक ही उपाय है--भक्ति। यह दो प्रकार 
की होती है-विधि भक्ति तथा रुचि भक्ति | विधि भक्ति का उदय शास्त्रों के निदिष्ट उपायों के 
द्वारा होता है। नवधा भक्ति का विवान इसीश्भक्ति के साथ सम्वद्ध माना जा सकता है। रुचि 
भक्ति का अर्थ है रागात्मिका भक्ति। इसके लिए भक्त का आविर्भाव या दयनीयता ही प्रधान 
कारण है। भागवत के अनुसार भक्ति के दो रूप होते हैं-साथन भक्ति तथा साध्य सक्ति 
"(भक्त्या संजातया भक्त्याविभ्रद्‌उत्युलकां तनुम्‌) । भक्ति से भक्ति होती है, जिसमें पूर्व भक्ति 
साधन भक्ति है तथा उत्तर भक्ति साध्यरूपा है।' भागवत का स्पष्ट कथन है कि रोमों में बिना 
हषंण हुए (अर्थात्‌ विना रोंगटे खड़े हुए), चित्त के विना द्रवीभूत हुए और नेत्रों से आनन्दं 
की झड़ी विना लगे तथा बिना भक्ति के चित्त कभी भी शुद्ध नहीं हो सकता-- . 


कथं विना रोमहषं द्रवता चेतसा विना । 
बिनानन्दाशुकलया शुध्येदात्मा विनादयः॥ (भागवत ११।१४।२३) 


माधुर्यं भाव से भगवान्‌ की उपासना ही इस मार्ग का श्रेष्ठ तत्त्व है। माघुयं भाव की रति 
तीन प्रकार की होती है-- 

(क) साघारणी रति--अपने ही आनन्द के लिए भगवान्‌ की सेवा तथा प्रीति करन।। . 
फल--मथुरा घाम की प्राप्ति। i कळ: 

(ख) समञ्जसा रति--कत्तंव्य वुद्धि से भगवान्‌ से प्रेम करना । फल-द्वारका घाम 
की प्राप्ति; जैसे रुक्मिणी आदि पटरानियों का प्रेम । | 

(ग) समर्था रति--भगवान्‌ को ही आनन्द देने के लिए निःस्वार्थ प्रेम का संपादन! ` 
फल--वृन्दावन घाम की प्राप्ति; जैसे ब्रज की गोपिकाओं का प्रम । यही भाव अपने उत्कर्ष पर 
पहुँच कर 'महाभाव' या 'राघाभाव' के नाम से प्रख्यात होता है। 

इस प्रकार रस साधना ही चैतन्य मत की परमोच्च साधना है। 


- बौद्ध-तस्त्र ; <a 
बृद्ध घर्मे में भी तान्त्रिक उपासना का प्रचलन मध्ययुग के आरम्भ में हुआ और वह 
११वीं और १२वीं शताब्दी तक इतना प्रभावशाली बना कि उसने समग्र पूर्वी भारत को तन्त्रमय 
वना डाला। साथ ही साथ fread में भी उसका प्रचुर प्रचार. हुआ। तांत्रिक बौद्ध घमं के 
उदय तथा अभ्युदय का वर्णन हमने अन्यत्र विस्तार के साथ किया है। महायान के अनन्तर तीन 
“यान उत्पन्न हुए और. इन तीनों के मूल में तान्त्रिक साघना विद्यमान है। इन यानों के नाम 
` हुँ-मन्त्रयान, THAT. और कालचक्रयान। इन तीनों में वज्चयान की ख्याति तथा स्थान 

१०७ हिदी साहित्य 
विशेष रहा । मन्त्रयान तन्त्र का सौम्य रूप है, जिसका विकसित रूप वजज्र्‍यान है॥ कालचक्रयान 
के विषय में हमारी विशेष जानकारी नहीं है, परन्तु आज भीः नेपाल में यह जीवित रूप. में 
वत्तमान हैं। 
कतिपय विद्वान्‌ मानते हैं कि तन्त्रों ने बौद्ध धम का जामा पहिन कर ही अपना प्रथम 
दर्शन दिया। अनन्तर वे बौद्ध जामा छोड़ कर वैदिक जामा पहिन कर आए। यह धारणा नितान्त 
आंत है। तन्त्रों का मौलिक सम्बन्ध श्रुति से ही रहा है, यद्यपि वेदवाह्मतन्त्रों का सम्मिश्रण मध्य- 
युग में होता रहा। चीन तथा तिव्वत में उत्पन्न तान्त्रिक पुजा वैदिक घमं में गृहीत हुई है, परन्तु 
इसका सीधा अर्थ यह नहीं है कि समग्र तन्त्र मूलतः वौद्ध ही है। 
बज्ञयान का साहित्य बहुत ही. विशाल है। इस सम्प्रदाय के आचायों ने संस्कृत में ही 
अपने ग्रन्थों की रचना नहीं की, प्रत्युत जनसाधारण के हृदय तक पहुँचने के लिए उन्होंने उस 
समय की लोक भाषा में भी गायनों का निर्माण किया। वञ्जयान का उदय आंध्रप्रदेश के श्री 
पर्वत! नामक स्थान में हुआ, परन्तु इसका अभ्युदय हुआ मगध में, विशेषतः नालन्दा तथा 
विक्रमशिला.के विहारों में। इस सम्प्रदाय में ८४ सिद्ध प्रसिद्ध हैं। इनकी रचना आज भी तिव्वती 
साहित्य के तन्जूर नामक विभाग में अनुवाद रूप में उपलब्ध है, परन्तु इनका मूल अप्राप्य-सा 
है। महामहोपाध्याय हरप्रसाद शास्त्री हमारे धन्यवाद के पात्र हैं, जिन्होंने इन वज्यानी 
आचायों के दोहों: और गीतों का संग्रह 'वौद्धगान ओ दोहा' नामक प्रसिद्ध ग्रन्थ में किया है। 
इन गीतों की भाषा के विषय में इन विद्वानों में पर्याप्त मतभेद है । शास्त्री जी इसे पुरानी बंगला 
मानते हैं, परन्तु मगघ में रचित होने से पुरानी मागधी से इनका साम्य वहुत अधिक है। इन्हें 
हम प्राचीन हिन्दी का उदाहरण मान सकते हैं। 
प्राचीन हिन्दी की वज्रयानी कविता समझने के लिए उसके सिंद्धान्तों का विशेष परिचय 
` अपेक्षित है। तान्त्रिक तत्त्व जानने के लिए हठयोग का अनुशीलन आवश्यक है। जिन्होंने यह 
अनुशीलन किया है, वे जानते हैं कि हठयोग का मूल सिद्धान्त चन्द्र और सूर्य को एक अवस्थापन्न 
करना है। तन्त्र की सांकेतिक भाषा में हकार और ठकार चन्द्र और सूर्य के वाचक हैं। इसलिए 
हकार और ठकार के योग, अर्थात्‌ हठयोग से अभिप्राय चन्द्र और सूर्य का एकीकरण है। इसी को 
इडा और पिंगला नाड़ी अथवा प्राण वं अपानवायु का समीकरण कहते हैं। वैषम्य से ही जगत्‌ 
की उत्पत्ति होती है और समता प्रलय की सूचिका है। जिससे यह जगत्‌ फूट निकलता है उसकी 
- “साम्यावस्था में जगत्‌ उत्पन्न नहीं होता। यह अद्वैत या प्रलय की अथस्था है। जगत्‌ में दो विरुद्ध 
' षाक्तियाँ हैं जो एक दूसरे का उपमर्देन कर प्रभुता करने के लिए सदा क्रियाशील रहती हैं। 
वहिःशक्ति की प्रधानता होने पर सृष्टि होती है और अन्तःशक्ति की प्रधानता होने पर संहार 
होता है। यह स्थिति उन उभय शक्तियों की समानता का निदर्शक है। शिव-शक्ति, पुरुष-प्रकृति 
आदि शन्द इसी आदि ga के वोधक हैं। जीव देह में ये शक्तियां प्राण और' अपान रूप में रहती 
हैं। प्राण और अपान का संघर्षण हीः जीवन है। प्राण अपान को और अपान प्राण को अपनी 
` ओर खींचता रहता है। इन दोनों को उद्बुद्ध कर दोनों में समता लाना योगी: का परम कत्तंव्य 

घामिक स्थिति ok 


है। प्राण तथा अपान की समता, इड़ा और पिंगला कीं समता, पूरक और रेचक की समानता 
(अथवा कुंभक), सुषुम्ना. के द्वार का उन्मोचन-एक. ही बात है। इड़ा वाम नाड़ी है और 


` पिंगला दाहिनी नाड़ी है तथा दोनों की समानता होने पर, दोनों के मध्य में स्थित सुषुम्ना नाडी 


का द्वार आप से आप खुल जाता है। इसी द्वार के सहारे प्राण की ऊध्वे गति करना योगियों का 
परम ध्येय है। सुषुम्ना के ही मार्ग को कहते हैं मध्यम पथ, मध्यम मार्ग, शून्य पदवी अथवा 
ब्रह्मनाड़ी। सूर्य और चन्द्र को यदि प्रकृति और पुरुष का प्रतीक मानें तो हम कह सकते हैं कि 
प्रकृति और पुरुष के आलिंगन के विना मध्यम मार्ग कभी खुल नहीं सकता। वाम और दक्षिण 
के समान होने पर मध्यमावस्था का पूर्ण विकास ही निर्वाण है। इड़ा और पिंगला के समीकरण 
करने से कुण्डलिनी शक्ति जागरित होती है। जब षट्चक्र का भेद कर आज्ञा चक्र के ऊपर 
साधक की स्थिति होती है, तव कुण्डलिनी धीरे-धीरे ऊपर चढ़ कर चैतन्य समुद्र रूप सहस्रारचक्र 
में स्थित परम शिव के आलिंगन के लिए अग्रसर होती है। शिव-शक्ति का यह आलिंगन महान्‌ 
आनन्द का अवसर है। इसी अवस्था का नाम युगल रूप है। 


सहजावस्था 


AMA का ही दूसरा नाम सहजयान है। सहजिया सम्प्रदाय के योगियो के मतानुसार 
सहजावस्था को प्राप्त करना सिद्धि की पूर्णता है। इसी अवस्था का नामान्तर निर्वाण, महासुख, 
सुखराज (जयति सुखराजः एकः कारणरहितः सदोदितोः जगताम्‌ । यस्य च निगदन समये वचन- 
दरिद्रो वभूव सवंज्ञः।। सरहपाद का वचन; सेकोद्देशटीका, Jo ६३), महामुद्रा साक्षात्कार 
आदि है। उसे अवस्था में ज्ञाता-ज्ञेय-ज्ञान, ग्राहक-ग्राह्य तथा ग्रहण, इस लोक प्रसिद्ध त्रिपुटी का 
सर्वथा अभाव हो जाता है। इसी अवस्था का वर्णन सरहपा- (९०० ई० के आसपास) ने प्रसिद्ध 
दोहे में किया है-- 


` जह मन पवन न संचरइ, रवि शशि नाह पवेस। | 
तहि वट चित्त विसाम करु, सरहे कहिय उदेस॥ 


` अर्थात्‌; सहजावस्था में मन और प्राण का संचार नहीं होता। सूर्यं और चन्द्रमा का 
वहाँ प्रवेश करने का अधिकार नहीं है। चन्द्र और सूर्य, इड़ा और पिंगलामय आवत्तंन कालचक्र 
कका ही नामान्तर है। निर्वाण पद काळ से अतीत 'होता है, इसीलिए वहाँ चन्द्र और सूर्य के प्रवेश 
न होने की वात सरहपा ने वताई है। इसी अवस्था का नाम है उन्मनी भाव। इस अवस्था में मन 
का लय एक स्वाभाविक व्यापार है। उस समय वायु का भी निरोध सम्पन्न होता है। सहजिया 
लोगों का कहना है कि यही निर्वाण प्रत्येक व्यक्ति का निज स्वभाव (अपना सच्चा रूप) है। 
इस समय जो आनन्द होता है, उसी को महासुख कहते हैं। इसी का नाम सहज है। वह एक 
कारणहीन परमार्थं है। महासुख के विषय में सरहपाद की यह उक्ति नितान्त सत्य हैं-- 

oR हिंदी साहित्य. 
: ¬ :: घोरेन्षारे ' .चन्दमणि, .. जिमि ` ` उज्जोस ` ,करेइ।. . 
ˆ ` परम :महासुख Veet, - दुरिय ` -अशेष.- हरेइ॥ 
अर्थात्‌, घोर अन्धकार को जिस.प्रंकार' चन्द्रकान्त मणिं दूर कर अपने निर्मल प्रकाश 
से जद्भासित. होता है, उसी. प्रकार इस अवस्था में महासुख समस्त पापों को दुर्‌ कर प्रकाशित 
होता है। इस महासुख की उपलब्धि वच्चयानी, सिद्धों के लिए परम पद की प्राप्ति है। 
Raa में महासुख को उस अंवस्था aT आनन्द वतलाया है जिसमें न तो संसार 
(भव) है, न निर्वाण; न अपनापतत रहता है, न. परायापन। आदि-मध्य-अन्त का अभाव 
उ AE र 
य . आइ णं अन्त ण मज्झ णउ, णउ भउ णउ निव्वाण, 
Ug सो परम महासुहउ णउ पर णउ अप्पाण। _ 
-+सेकोहेश टीका To ६३ पर उद्धृत Bae तन्त्र का वचन । 


इस महासुख की उपलब्धि के स्थान तथा उपाय का वर्णन वज्ञयानी ग्रन्थों में विस्तार 


. के साथ मिलता है। सिद्धों का कहना है कि 'उंष्णीष कमल' में महासुख की अभिव्यक्ति हौ. 
है। तन्त्रशास्त्र और हठयोग के ग्रन्थों में इस कमल को सहस्रदल' (हज़ार पत्तों वाला) कहो 


गया है। AA गुरू का आसन उसी कमल की करणिका के मध्य में है। इस स्थान की प्राप्ति मध्यम 


मार्ग के अवलम्वन करने से ही हो संकंती है। :जीव सांसारिक दशा में दक्षिण ake आम मार्ग मै 


इतना भ्रमण करता है कि उसे. मंध्य मार्ग में जाने के लिए तनिक.भी सामथ्यं नशे होती | यह 
मार्ग गुरु की कृपा से ही प्राप्य है। सहजिया लोग वाम शक्ति को ‘wea’ और दक्षिण शक्ति को 
~ रसना? कहते हैं। तान्त्रिक भाषा में ललना, चन्द्र तथा प्रज्ञा वाम शक्ति के द्योतक होने से: समा- 
नार्थक हैं। रसना, सूयं और उपाय दक्षिण शक्ति के बोघंक होने से पर्यायवाची' हैं। इन दोनों 
के बीच में चलने वाली शक्ति का पारिभाषिक नाम है 'अवधूती'। (द्रष्टव्य, वीणापाद 
का यह गायन--सुज्ज लाड ससि लागेली तान्ती। अणहा दाण्डीं वाकि किहत अवधूती'। वाजइ 
अलोसहि हेरुअ वीणा। सुन तान्ती धनि-विलसइ रुणा॥ बौद्ध गान ओ दोहा, To ३०) । अव- 
धूती शब्द की व्युत्पत्ति है-अवहेलया अनाभोगेन क्लेशादि पापान्‌ घुनोति-अर्थात्‌ वह शक्ति, 


जो अनायास ही क्लेशादि पापों को दुर कर देती है। अवधूती मार्ग ही अय मागे, शून्य पथ, . 


आनन्द स्थान आदि weet से अभिहित किया जाता है। छलना और रसना इसी अवधूती के ही 

. अविशुद्ध रूप हैं। जब ये शक्तियाँ विशुद्ध हो कंर एकाकार हो जाती. हैं तो इन्हें अवधूती कहते 
: हैं। तब चन्द्र का चेन्द्रत्वं नहीं: रहता और. न सुर्य का सूर्यत्व रहता है, क्योंकि इन दोनों के 

“ आलिंगन से ही अवधूती का उदय होता है। वज्नजाप के द्वारा ललना और रसना का शोधन करने 

¦ से तात्पर्यं नाड़ी की शुद्धि सें है। शोधन होने पर दोनों नांड़ियाँ. मिल कर एकरस या एकाकार 

“हो जाती हैं। इसी निःस्वभान या नैरात्म अवस्था को ही शून्यावस्थां कहते हैं। जो इस शून्यमय 
गद्वत भाव में अविष्ठान कर-आत्म-प्रकाश करता है, वही सच्चा वच्छ गुरु है। 


~ 


- 

महासुख कमल में जाने के लिए, यथार्थ सामरस्य करने के लिए, मध्यमपथ का अवलम्बन 
करना तथा द्वन्द का मिलन कंराना ही होता है। दो को विना एक किए हुए सृष्टि और संहार 
के अतीत निरंजन पद की प्राप्ति असम्भव है। इसलिए मिलन ही अद्दयशून्यावस्था तथा परमानन्द 
लाभ का एक मात्र उपाय है। सहजिया लोगों का कहना है कि बुरे कर्मों के परिहार से तथा 


... इन्द्रिय निरोध से निविकल्पक दशा .उत्पन्न नहीं की जा सकती। युगल अवस्था की प्राप्ति न 


होने से विराग तथा विषय का त्याग एकदम निष्फल है। इसके लिए एक ही मार्ग है-सहज मार्ग 


. अथवा राग मार्ग, न कि वैराग्य ant इस मागं के लिए कठिन तपस्या आदि का विधान 


निष्फल है। श्रीसमाजतन्त्र का कथन है कि दुष्कर नियमों के करने से शरीर केवळ दुःख पा कर 
सुखता है और चित्त दुःख-समुद्र में गिर पड़ता है। इस प्रकार विक्षेप होने से सिद्धि नहीं मिळती- 
दुष्करेनियमंस्तीव्रः सूतिः शुष्यति दुःखिता। 
दुःखाब्धौ क्षिप्यते चित्तं विक्षेपात्‌ सिद्विरन्यथा॥ 
इसलिए पंचकाम का त्याग कर तपस्या द्वारा अपने को पीड़ित न करें। योगतन्त्रानुसार सुख 
पुर्वक वोधि (ज्ञान) की प्राप्ति के लिए सदा निरत रहें-- 
' पंचकामान्‌ परित्यज्यः ` तपोभिनंच पीडयेत्‌। 
सुखेन साधयेत्‌ बोधिं ` योगतन्त्रानुसारतः॥ 
इसीलिए व्यान का यह सिद्धान्त है कि देहरूपी वृक्ष के चित्तरूपी अंकुर को विशुद्ध विषय 


रस केद्वारा सिक्त करने पर यह वृक्ष कल्पवृक्ष वन जाता है और आकाश के समान निरंजन फल 


फलता है— ae 
तनुतरचित्तानुकुरको .विषयरसैयंदि न सिच्यते शुद्धेः । a 
गगनव्यापी फलदः कल्पतरत्वं कथं लभते ॥ 
; . --चर्याचयं विनिश्चय में सरहपाद का वचन, | 
राग से ही बन्धन होता है अतः मुक्ति भी राग से ही. उत्पन्न होती है। इसलिए मुक्ति 
का सहज साधन महाराग का अनन्य राग: है, वैराग्य नहीं। इस बात के ऊपर हेवज्रतन्त्र' . 
आदि अनेक ततन्त्रों की उक्ति अत्यन्त स्पष्ट है, यथा-रागेन बाघ्यते लोको रागेनैव विमुच्यते] 


- इसी लिए अनंग वज ने चित्त को ही संसार और निर्वाण दोनों बतलाया है। जिस समय चित्त 


वहुल संकल्प रूपी अन्धकार से अभिभूत रहता है, राग-्रेष आदि मलों से. लिप्त रहता है, तब 

वही संसार रूप है- . - क : 

अनल्पसंकल्पतपोभिभूतः .प्रभञ्जनोन्मत्त ` तडित्‌ चलञ्च। . 

रागादि दुर्वार मलावलिप्तं, चित्तं विसंसारमुवाच वज्नी॥ ; 
१ ; -:प्रज्ञोपायविनिर्चयसिद्धि:: ४२२; 


वही चित्त जब प्रकाशसान हो कर कल्पना से विमुक्त होता है, रागादि मलों के लेप से विरहित 
' होता है, ग्राह्य और ग्राहक भाव की'दशा'को अतीत करं जाता है तव वह निर्वाण कहलाता है-- 

प्रभास्वरं कल्पनयाविमुक्तं प्रहीणरागादिमलभ्रलेपम्‌। 
Wet न च ग्राहकमनुसत्त्व, तदेव निर्वाणवरं जगाद॥ 
--प्रज्ञों० वि० सिर ४।२४। 
नागार्जुन के निम्नांकित वचन से इसकी तुलना 'कीजिए-- 
निर्वाणस्य या कोटिः कोटिः संसरणस्य a 
न तयारन्तरं किचित्‌ सुसुक्ष्ममपि विद्यते॥ 
वैराग्य को दमन करने वाले पुरुष को वीर कहते gl ; 
ऊपर ललना और रसना के एकत्र मिलन की वात कही गई है। विशुद्ध होने पर ये 
दोनों 'अवधूती” के रूप में परिणत हो जाते है । उस समय एकमात्र अवधूतिका ही' प्रज्वलित 
रहती है। अवधूतिका के विशुद्ध रूप के लिए 'डोम्वी' शब्द का व्यवहार किया जाता है। वाम- 
शक्ति और दक्षिण शक्ति के मिलन से जो अग्नि या तेज उत्पन्न होता है, उसकी प्रथम अभिव्यक्ति 
नाभिचक्र में होती है। इस अवस्था में वह शक्ति अच्छी तरह विशुद्ध नहीं रहती । इसका सह- 
जिया भाषा में सांकेतिक नाम चाण्डाली है। चाण्डाली जव विशुद्ध हो जाती है, तव उसे डोम्वी' 
या बंगाली कहते हैं। (तुलनीय भूसुकपाद की यह प्रसिद्ध गीति-आज भूसु बंगाली भइली । 
णिअ घरिणी चण्डाली लेली sR जो पंचपाट णइ दिविसंज्ञा णठा। ने जानामि चिअ मोर 


an कहि गइ पइठा।।) अवधूती, चाण्डाली और बंगाली या डोम्बी एक ही शक्ति की त्रिविध अवस्था 


के नामान्तर हैं । अवधूती अवस्था में हत का निवास रहता है, क्योंकि उसमें इड़ा और पिंगला 
पृथक्‌ रूप में अपना कार्य निर्वाह अलग-अलग करती हैं। चाण्डाली में द्वैतादैत का निवास है तथा 
बंगाली महत भाव की सूचिका है। तन्त्र में शक्ति के जो तीन भेद--अपरा, परापसु-तुथा परा-- 
किए गए हैं, उनका लक्ष्य इन्हीं तीनों भेदों से है। अवधूती अवस्था में वायू का संचार तथा 
निर्गंमन होता है। इसी का नाम संसार है। शक्ति को सरल मागे में ले आना और वक्त गति 
को दूर कर सरल पथ में ले चलना साधक का प्रधान कार्य है। सिद्धाचायों का उजूबाट 
(ऋजु या सीधा मार्ग) यही है। 
सिद्धाचायं शान्तिपाद (प्रसिद्ध नाम भूसुक) की यह उक्ति भी माननीय है-वाम दहिन 
दो वाटा छाड़ी, शान्ति वुगथेउ संकलेउ।। अर्थात्‌ वाम और दक्षिण मार्ग को छोड़ कर मध्य मार्गे 
का ग्रहण आवश्यक है। यही विशुद्ध अवधूती मार्ग या वज्ञमार्ग है। विना इसका आश्रय किए 
वृद्धत्व, तथागत भाव और महासुख की प्राप्ति का दुसरा मार्ग नहीं है। : 
- वाम और दक्षिण की गति जब तक है तव तक हमारा मागं टेढ़ा ही रहता है (सिद्धों की 
भाषा में बाॉंक-वक्र) । इस मार्ग को छोड़ कर सीधे मार्ग में आने के लिए सिद्धाचार्यों ने अनेक सुन्दर 
दृष्टान्त दिए हैं। इस मागे के अवलम्बन करने से वञ्रयानी साधक को अपनी अभीष्ट सिद्धि प्राप्त 


होती है। अन्तिम क्षणं में रागाग्नि आप से आप शान्त हो जाती है, जिसका नाम है निर्वाण 


(या आग का बुझ जाना) | रागाग्नि के निवृत्त होने से जिस आनन्द का प्रकाश होता है, उसे कहते 


हैं विरमानन्द । उस समय चन्द्र स्वभाव स्थित होता है, मन स्थिर हो जाता है, तथा वायु की | 

गति स्तम्भित होती है। जिसके हृदय में विरमानन्द का प्रकाश हो गया है वही यथार्थ में योगीद्ध- 
योगिराट्‌ है तथा सहजिया भाषा में वही वञ्चधर पदवाच्य सद्गुर कहलाता है। 

सहजिया लोगों में महामुंद्रा का साक्षात्कार ही सिद्धि गिना जाता है। शून्यता तथा 
करुणा के अभेद को ही 'महामुद्रा' कहते हैं (देखिए ज्ञानसिद्धि, १।५६-५७) 1 जिसने अभेद का 
ज्ञान प्राप्त कर लिया है, उससे अज्ञात कोई भी पदार्थ नहीं रहता | उसके लिए समग्र विश्व के पदार्थ 
अपने विशुद्ध रूप को प्रकट कर देते हैं। 'घमं रण्डकः, 'बुद्धरत्त करण्डके' तथा 'जिनरत्न इसी 


` महामुद्रा के पर्याय हैं। तन्त्र शास्त्र में शिव और शक्ति का जो तात्पर्यं तथा स्थान है, वही रहस्य 


तथा स्थान TATA Ñ शून्यता तथा करुणा अथवा TM और कमल का है। शिव-शक्ति के सामरस्य 
को दिखलाने के लिए तन्त्र में एक यन्त्र विशेष का उपयोग किया जाता है। यन्त्र के दो समकेन्द्र 
त्रिकोण हैं-एक ऊध्वेमुख त्रिकोण रहता है और दूसरा अघोमुख त्रिकोण। ये पृथक्‌ रूप से शिव- 
शक्ति के द्योतक. हैं। इनका एकीकरण दोनों के परस्पर आलिंगन या मिलन का यान्त्रिक 
निदर्शन है। शून्यता तथा करुणा के परस्पर मिलन तथा वज्र और कमल का परस्पर योग, - 


_ दोनों का रहस्य एक ही है-शक्तिद्वय का परस्पर मिलन। 


इन्द्रियसुख में आसक्त पुरुष घर्मतत्त्व का ज्ञाता कभी नहीं हो सकंता। वज् कमळ के ` 
संयोग से जिस साधक ने बोधिचित्त को वच्माग में अच्युत रखने की योग्यता प्राप्त कर ली है 
अथवा जिसने शिव-शिकिति के मिलन से ब्रह्मनाड़ी में विन्दु को चारितं कर स्थिर तथा दुष्ट करने . 
की सामर्थ्यं सिद्ध कर ली है, वही महायोगी है। घमं का तत्त्व उसकी ज्ञानदृष्टि के सामने स्वयं 
उन्मिषित हो जाता है। समस्त साधन का उद्देश्य बोधिचित्त या विन्दु की रक्षा करना है। 
बोधिचित्त से अभिप्राय बोधि मार्ग पर ares चित्त से है। : ; 
` ऐसा उपाय करना चाहिए, किसावक उस मार्ग से पतित न हो जाय | नाना प्रकार की 
साधना का मूल काय, वाक्‌ तथा चित्त की दृढ़ता सम्पादन करना होता है । देवता के संयोग से काय 
की दुढ़ता, वज्जजाप के द्वारा चन्द्र-सूर्ये की गति खण्डन होने पर वाक्‌ की दृढता, और सुमेरु शिखर 
पर इवास को ले जाने से चित्त की दुढ़ता सम्पादित होती है। बिना.इसकी दुढ़ता हुए साधक को 
परम चैतन्य की शक्ति का आविर्भाव हो नहीं सकता, यदि आविर्भाव सम्भव हो भी जाए, तो उसे 
सहन या घारण करने की क्षमता साधक में नहीं रहती । इसीलिए गुरु इस. दुढ्ता की प्राप्ति के 
लिए विशेष आग्रह दिखलाता है। इस दृढ़ता की अभिव्यक्ति 'वज्ञ' शब्द के द्वारा की जाती है।' 
इस प्रकार द्वैतमाव के परित्याग से अद्वैतमाव की अनुभूति वञ्जयान का चरम लक्ष्य है। 
“वज्र शून्यता का भौतिक प्रतीक है, क्योंकि दोनों ही दृढ़, अखण्डनीय, अछेद्य, अभेद्य, तथा 
अविनाशी gI ie - ; 
य नाथपत्थ का उदय और अभ्युदय मध्ययुग की धामिक प्रवृत्तियों के विकास.की एक 
मंजुल घारा है.जिसका अनुसन्धान अभी तक यथोचित रूप से सम्पन्न नहीं किया गया है। इस 
सम्प्रदाय के इतिहास तथा सिद्धान्त का अनुशीलन हिन्दी साहित्य की निर्गुण भक्तिघारा के 
१४ 

यथार्थ अध्ययन के लिए नितान्त अपेक्षित है, परन्तु सामग्री के अभाव से अभी तक यह अनुशीलन 
विस्तार और प्रमाण के साथ नहीं हो सका है। नाथपन्थ, नाथ सम्प्रदाय-यह नामकरण ऐति- 
हासिकों ने इस लिए किया है कि इस सम्प्रदाय में अन्तर्भुक्त साधकों के नाम के अन्त में 'नाथ'' 
शब्द अवश्यमेव पाया जाता है। इस सम्प्रदाय के ग्रन्थों में यह मत सिद्धमत या अवधूत मत के नाम 
से उल्लिखित किया गया है (तस्मात्‌ सिद्धमतं स्वभाव समयं धीरः परं संश्रयेत्‌--सिद्धसिद्धान्त- 
* पद्धति) | इस मत के अनुयायी विरक्तो की सामान्य संज्ञा है अववूत । 'अवधूत' का व्युत्पत्तिलभ्य 
अर्थ है--वह व्यक्ति जिसने प्रकृति के समस्त विकारों का अवधूनन (दूर) कर डाला है। इस मत 
का अधिकारी यही अवधूत होता है। यह अधिकार पाना अत्यन्त कठिन है, क्योंकि अवधूत वही 
व्यक्ति हो सकता हो जो त्याग और भोग दोनों से अलिप्त रहें, जिसके एक हाथ में भोग विराज- 
मान हो और दूसरे हाथ में त्याग। इसी दूरूहता कें कारण इस मार्ग का उपदेश नितान्त 
गोप्य रखा जाता था। 
हठ्योग प्रदीपिका के टीकाकार ब्रह्मानन्द के अनुसार शिव ही इस मत के आदि पुरुष sr 
वे ही इसके प्रवत्तंक हैं। इसीलिए वे आदिनाथ के नाम से प्रसिद्ध हैं। जिस प्रकार समस्त मन्त्र तन्त्रों 
के आश्रय तथा प्रसवंभूमि देवाधिदेव भगवान्‌ शंकर हैं, उसी प्रकार इस पन्थ के उद्भव स्थान भी 
`बे ही हैं। परन्तु इसके ऐतिहासिक प्रवत्तंक मत्स्येन्द्रनाथ माने जाते हैं। इन्हीं के शिष्य प्रशिष्यों 
ने इस मत के सिद्धान्तों का विपुल प्रचार इस भारत भूमि पर किया। द्रविड देश को छोड़कर 
समग्र भारतवर्ष में इस सम्प्रदाय का थोड़ा वहुत प्रचार सर्वत्र दृष्टिगोचर होता है। इनकी शिष्य- 
' प्रम्परा.के संबंध में विद्वानों में मंतैक्य नहीं है, तथापि बहुमत से यह परम्परा इस रूप में मानी 
जा सकती है-- Gea 
आदिनाथ is 
| 


| 
मत्स्येन्द्रनाथ (मछिदरनाथ) प 


i ४ | 
| | | | 
गोरखनाथ चौरंगीनाथं घोड़ाचोली कानपाव गोपीचन्द 
(कणेरीपावया (श्वगालीपाव) 
हालीपाव) 
[eee कक i Blige 
गहनीनाथ चपंटनाथ ` बालनाथ मयनावती 
(सिद्ध बालपाद या (गोपीचंद की माता) 
जलन्धरनाथ) 


: Fates 


ज्ञाननाथ (ज्ञानदेव श०सं० १२१२) 

ज्ञात परम्परा का यह संक्षिप्त निदर्शन है। मत्स्येन्द्रनाथ इस सम्प्रदाय के मध्ययुगी 
एतिहासिक प्रवत्तंक हैं, इसमें तनिक भी संदेह नहीं । इस सम्प्रदाय में मीननाथ नाम के एक आचार्य 
हुए हैं। कुछ पण्डित दोनों को एक ही व्यक्ति मानते हैं, परन्तु कुछ लोग मीननाथ को मत्स्येन्द्र 
से पृथक्‌ तथा अर्वाचीन मानते हैं। मत्स्येन्द्र ने इस मत के सिद्धान्तों का पर्याप्त विवेचन किया। 
मत्स्येन्द्रासन उन्हीं के द्वारा प्रवत्तित आसन है। इनके तथा गोरखनाथ के विषय में इतनी विचित्र 
दन्तकथाएँ विभिन्न प्रान्तों में प्रचलित हैं कि ये इतिहास की ठोस भूमि से उठ कर कल्पना के लोक 
में पहुँच गए हैं। सुनते हैं कि मत्स्येननाथ पहले मछली के रूप में पैदा हुए थे। आदिनाथ ने 
जिस योग मार्ग का उपदेश दिया उसे इस मत्स्य ने पूरी तौर पर सुना और वह स्वयं एकाग्रचित्त 
होकर निशचलकाय हो गया। शंकर ने उसकी ओर अपनी दयादुष्टि फेरी और उस परं जल 
छिड़क कर उसे प्राणदान दे दिया। वही आचार्य मत्स्येन्द्र हुए। हरभ्रसाद शास्त्री जी की 
सम्मति में इनका मूल नाम मच्छघ्न था। इसलिए वे उन्हें मछ्वा या मल्लाह जाति का 
मानते हैं। - 
इनके तीन शिष्य प्रसिद्ध है--गोरखनाथ, चौरंगीनाथ तथा घोड़ाचोली। अंतिम दो 
शिष्य केवल नाम से प्रसिद्ध हैं, परन्तु गोरखनाथ नाम और कर्म से ada प्रसिद्ध हैँ। सच तो 
यह है कि वे इसी मत के विख्याततंम आचार्य नहीं हैं, प्रत्युत इस भारतवर्ष के अध्यात्मवेत्ता 
आचायों की श्रेणी में महनीय स्थान पाने के अधिकारी हें । वे एक महान्‌ सिद्धाचायं हैं तथा हठ- 
योग-सम्प्रदाय के मध्ययुगी प्रामाणिक प्रवत्तंक हैं। तिब्बत देश के प्रसिद्ध विद्वान्‌ तारानाथ का 
कहना है कि ये आरम्भ में बौद्ध थे। उस समय इनका नाम aiaa (TATA, शास्त्री जी 
के मत से) था। अपने जीवन के पिछले भाग में ही ये नाथपन्य में दीक्षित हुए। इनके समय 
का निरूपण अभी तक प्रामाणिक आघारों पर नहीं हो सका है। कुछ विद्वान्‌ उन्हें अष्टम शतक में 
मानते हैं, तो कुछ लोग १५ वें शतक में, परन्तु ज्ञानदेव से तीन पीढ़ी पूर्वे में उत्पन्न होने से इनका 
समय ११ वीं शताब्दी के आस पास स्वीकार किया जा सकता है (देखिए-डॉ० बड़थ्वाल, योग 
प्रवाह, पृ० ५४-६२) । इन दोनों गुरुशिष्यों की सामाजिक ख्याति नेपाल में आज भी है। इनके 
जीवनवृत्त का परिचय तो नहीं मिलता, परन्तु गोरख पन्थ, गोरखाली जाति,.गोरख गुहा-जहाँ 
` गोरखनाथ जी के त्रिशूळ, कमण्डलू और सिंगी सुरक्षित बताए जाते हैं-और उसी के पास 
गोरखागाँव और गोरसंपुर-ये सब आज भी हमें गोरखनाथ का स्मरण दिलाते हैं भर 
मछंदरनाथ आज भी मैपाल में अधिकांश जनता के इष्टदेव माने जाते g! 
गोरखनाथ के शिष्यां में गहनीनाथ भी विशेष ख्यात हैं। इनके दवारा यह पन्थ महाराष्ट्र 
देवा में प्रचारित तथा प्रसारित हुआ | इनके हिन्दी ग्रन्थ गहनी प्रताप' से भी इनके गोरखशिष्य 
होने की बात प्रामाणिक मानी जा सकती है। तिब्बती ग्रन्थों का वर्णन भिन्न है। ये चौरासी 
सिद्धों में अन्यतम माने जाते हैं। इनका नाम हाडिपा' बतलाया जाता है। तारानाथ तो इन्हे 
घर्मेकीति (८ शतक) का समकालीन मानते हैं। यहाँ मत्स्येन्द्रनाथ भी इनके शिष्य बतलाए गए 


हैं। इनके शिष्य हुए निवृत्तिनाथ जिन्होंने ज्ञाननाथ को इस मत में दीक्षित किया । ये ज्ञानताथ 

: ज्ञानेश्वर के नाम से विशेष विख्यात हैं।. इन्होने ही ज्ञानेश्वरी नामक गीता की प्रामाणिक टीका 
लिखी (१२१२ श०) जो योग पद्धति या नाथ मत के अनुसार गीता का पदार्थ निरूपण करती 
है। बंगाल के राजा त्रिलोकचन्द की रानी तथा गोपीचन्द की माता रानी मयनावती भी गोरखनाथ 

* की शिष्या थी। इनके एक शिष्य वालनाथ भी थे जो तिब्बती ग्रन्थों में सिद्ध वालपाद के नाम से | 
विख्यात हैं तथा जो कभी कभी जालंघरनाथ से अभिन्न व्यक्ति माने जाते हैं। 

` गोरखनाथ के समान ही जालंघरनाथ इस सम्प्रदाय के महान्‌ आचार्य थे। कुछ विद्वान्‌ 
इन्हें गोरखनाथ का शिष्य मानते हैं और कुछ गुरुभाई। इनके दो विशिष्ट शिष्यो का पता चलता 
है-१. कानपाव जो 'कणेरी” तथा हालीपाव' के नाम से भी विख्यात हैं। २. गोपीचन्द-वंगाल 

. के राजान्रिलोकचन्द के पुत्र गोपीचन्द के संन्यास ग्रहण करने, विरक्ति तया माता मयनावती से 

उपदेश रेने के विषय में अनेक ग्रन्थ बगला भाषा में प्रसिद्ध हैं तथा युक्त प्रांत में भी गाँव गाँव घूमकर 

जीविका चलाने वाले जोगी लोग आज भी सारंगी पर गोपीचन्द तथा भरथरी के गीत गा कर जन- 
साधारण का मनोरंजन किया करते हैं। महाशान्त वाद्य में इनके संन्यास की कथा संक्षेप में 
वर्णित है। ` 1 a : ` 

सिद्धान्त--नाथपन्थ में परमपुरुष 'नाथ' शब्द. के द्वारा अभिहित किए जाते हैं। वे सगुण 
और निर्गुण अथवा साकार व निराकार इन दोनों विरुद्ध भावनाओं से पृथक्‌ होने से परमतत्त्व के 
रूप में गृहीत.किए गए हैं। ये द्वैत या अद्वैत दोनों के ऊपर हैं। इन्हीं नाथ के साथ साधक की एकता 
की प्राप्ति कर लेना जीवन का प्रधान HET है और ऐक्य प्राप्ति का मुख्य साधन है योग । अन्य माग 
उसके सहायक मात्र हं । योग मार्ग ही सन्मार्ग है, अन्य माग पाषण्ड मार्ग हैं —सन्मार्गरुच योगमार्ग: 
तदितरस्तु पाषण्डमागंः (सिद्धसिद्धान्तपद्धति)। योग की उपासना कीजिए, अन्य शास्त्रों की आव- 
स्यकता ही क्या ? योगशास्त्रं ve fare किमन्यैः शास्त्रविस्तरैः (विवेक WRITS) | Bae का यही. 
साधन मागं है । योग के ऊपर इतना आग्रह दिखलाने के कारण सम्प्रदाय के भक्तगण जोगी! के नाम 
से पुकारे जाते हैं । यह योग हठयोग के नाम से विख्यात है। 'हठ' सांकेतिक शब्द है। 'ह' का अथं है 
सूर्य या प्राण, 5' का अर्थ है चन्द्र या अपान । इस प्रकार सूर्य तथा चन्द्र अथवा प्राणापान के योग 

` कराने से इस योग का नाम हठयोग है। ई 

` वायु का वशीकार अथवा प्राणायाम ही इस योग का मुख्य साधने 'है। इसी तत्त्व 
का वर्णन. अनेक संकेतों या प्रतीको : द्वारा किया गया है। इस सिद्ध मार्ग का महामन्त्र यही 
` भोगयोग का मंजुल समन्वय है-अल्पमइनाति स तु कल्पयति जल्पयति बहु भुनबिसं स तु रोगी । 
इयोरपि पक्षयोयेः सन्धि, विचारयति स तु कोपि विरलो योगी UI अर्थात्‌, जो कम भौजन करता है, 
वह भूख के मारे नाना प्रकार की कल्पना तथा जल्पना करता है। जो वहुत खाता है, वह रोगी वन 

- जाता है। जो इन दोनों पक्षों की संधि या योग को विचारता है वह कोई विरला योगी ही होता . 

है। नाथपन्थियों की दृष्टि में योग के द्वारा स्वार्थ और परमार्थ का सामञ्जस्य स्थापित किया 

जा सकता है। भोग और त्याग का सामरस्य.इसी में है। इस प्रकार गीता के मध्यम मागं ` 

TST इस पन्थ को ग्राह्म है। . . . 

धार्मिक स्थिति १०९ 

महषि-पतंजलि का योग राजयोग है जिसमें समाधि के द्वारा मन की एकाग्रता स्थापित 

की जाती है, परन्तु नाथपन्थियों की दृष्टि में मन को वश में लाना साधारण जनों की शक्ति के 

'बाहर की बात है। शरीर पर अधिकार रखने वाला ही मन को वश में ला सकता है। इसीलिए 

ये लोग राजयोग के पक्षपाती न -होकर हठयोग के उपदेशक हैं। परन्तु यह योग भी है नितान्त 

प्राचीन और उपनिषदों के द्वारा प्रतिपाद्य। योग किसी एक सम्प्रदाय की सम्पत्ति नहीं है। यह 

तो सब सम्प्रदायों में समभावेन उपादेय मानकर गृहीत हुआ है। वैदिक धर्म तथा दर्शन का यह 

व्यवहार पक्ष है। वौद्धों ने भी योग उपनिषदों से लिया और बौद्ध सम्प्रदाय में योग की विपुल 

उपयोगिता है। कुछ विद्वान्‌ नाथपन्थ को ही हठयोग का उद्भावक मानते Sl हठयोग के दो 

मत थे-(१) गोरखपन्थ, (२) मार्कण्डेय पन्थ। मार्कण्डेय पन्थ ने आठ अंगों को माना है, परन्तु 

गोरखनाथ ने यम और नियम को योगांग से पृथक्‌ कर उनकी संख्या छः ही मानी है। परन्तु ऐति- 
हासिक दृष्टि से यह ठीक नहीं | 


नाथपन्थ के अनेक उपयोगी आध्यात्मिक सिद्धान्त हैं जिनका अनुसंन्वान कवीर के 
रहस्यवाद को समझने के लिए आवश्यक है। 


उपसंहार 


यह मध्ययुग की धार्मिक प्रवृत्तियों का एक संक्षिप्त विवेचन है। इसका परीक्षण . 
हिन्दी के भक्ति साहित्य की समीक्षा की पृष्ठभूमि है। हिन्दी में भक्ति साहित्य की 
द्विविध तरंगिणी प्रवाहित होती है-निर्गुण भक्तिधारा और सगुण भक्तिधारा। निर्गुण के 
प्रधान प्रतिनिधि सन्त कविगण हैं, जिनके मुखिया कबीर तथा नानक हैं। सगुण भक्तिघारा राम 
और कृष्ण की भक्ति पर आग्रह दिखलाती है और उसके मुख्य प्रतिनिधि हैं तुलसीदास और 
सूरदास । इनं दोनों घाराओं के मूल रूप इस काल की साधना की धारा में दृष्टिगोचर होते हैं। 
नाथपन्थ के सिद्ध सन्तों की कविता वञ्रयानी साहित्य तथा निर्गुण भक्ति साहित्य को जोड़ती- 
है। सिद्ध लोगों पर वञ्जयानी वौद्धों का विदुळ प्रभाव प्रतीत होता है। मुसलमानों का प्रवेश 
भारत में हो गया था, परन्तु उनके धर्म के साथ हिन्दू घर्म का. सामञ्जस्य ठेठ हिन्दी युग की 
विलक्षण घटना है। इसी सामञ्जस्य के उपासक होने से भी कवीर तथा गुरु नानक का माहात्म्य 
हम स्वीकार करते हैं। इस तालिका के द्वारा हम मध्ययुग के मतों का परस्पर सम्बन्ध शीघ्रतया 
समझ संकते हैं--- 

११० ; हिदी साहित्य 
तान्त्रिक बौद्ध धर्म . पांचरात्र -—— भागवत 
1 - 
(वजयान) » l | 
l 
` नाथपन्य ` वैष्णव सम्प्रदाय 
तित i Alea | | AE | 
निर्गुण भक्तिघारा माध्व निम्बाके विष्णुस्वामी 
(योग का प्राधान्य) | ई 
जि जिका डकार) 
कबीर रामावत चैतन्यमत राधावल्लभीय वल्लभ 
; सम्प्रदाय सम्प्रदाय | 
अष्टछाप 
a Sits 
तुलसीदास 


सगुण भक्तिधारा 
(भक्ति काएप्राघान्य) 


° 


१--आज कल कुछ आलोचक रामानन्द स्वामी को श्री वेष्णवों को परंपरा म न मान ax 
स्वतंत्र मत का उद्भावक मानते हे । अभी तक यह विवाद का विषय ही बना हुआ है । 


४ 

४, सामाजिक अवस्था 


भारतीय इतिहास में मध्ययुग की संस्कृति का विशिष्ट स्थान है। इसकी जानकारी मुस- 
लमान लेखकों के विवरण, उत्कीणं प्रशस्तियों तथा विशेषतया निबन्ध' साहित्य से होती है, जो 
स्मृति ग्रन्थों के परचात्‌ लिखे गए। इन निवन्ध ग्रन्थों से समाज, घर्म तथा नीति सम्बन्धी विषयों 
का परिज्ञान हो जाता है। हिन्दी प्रदेश के चार सौ वर्षों (१०वीं सदी से चौदहवीं सदी) का इति- 
हास यह बतलाता है कि भारत के राजनैतिक क्षेत्र में यह संकट का युग था, जव इस्लाम के अनुयायी 
भारत पर आक्रमण समाप्त कर पुणं रूप से उत्तरी भाग में वस गए थे। इस कारण हिन्दू नरेश _ 
तथा जनता सदा सशंकित रहा करती थी। भारतीय नरेश भी राष्ट्रीय भावना से विमुख हो कर 
अपने छोटे राज्य की रक्षा को ही सर्वोपरि मान रहे थे। उस सीमित क्षेत्र में हिन्दू नरेश समाज को 
ऊँचा उठाने में सहायक न हो सके और न अपनी प्रजा को संकटो से बचा सके। अर्थ संकट तथा 
व्यापार की अवनति के कारण मुद्रा का प्रचलन संकुचित हो गया और अर्थाभाव के कारण तथा 
विपरीत स्थिति में रहने से हिन्दू किसी भी पुरुषार्थ को सुसम्पन्न न कर सके। इस्लाम के अनुयायी 
जिस उद्देश्य को ले कर भारत आए थे, उसके सामने भारतीय नर नारी को झुकना पड़ा। जो 


, ब्राह्मण पूर्व सदियों में समाज के नेता थे, वे क्षत्रियों के निर्देश पर कार्य करने लगे थे । पुर्व मध्ययुग 


में जिस रूप में समाज का संगठन हो चुका था, वह आज भी ज्यों का त्यों स्थिर है। _ 
ब्राह्मण--हिन्दी प्रदेश में चार सौ वर्षों के भीतर सामाजिक संगठन में यथासमय कुछ 
परिवत्तंन आता गया। भारत की सामाजिक संस्था 'वर्णाश्रम' को स्मृतिकारों ने मनोवैज्ञानिक 
सिद्धान्तो पर चार अंगों में विभाजित किया था। पूर्ण विकसित समाज में चार वर्णो-ब्राह्मण, 
क्षत्रिय, वैश्य तथा शूद्र-की कल्पना की गई थी । यद्यपि वैदिक काल से ब्राह्मण ( पुरोहित) समाज 
का प्रधान निदेशक था, परन्तु मध्यकाल की राजनीति में उसका विशेष हाथ न रहा। ब्राह्मण 
सदा से शासकों की संरक्षा में रह कर समाज की उन्नति में संलग्न रहते थे। वेद की' विभिन्न 
शाखाओं तथा वेदांग का अध्ययन कर आचार्य या पुरोहित के कार्य को चुन लेते, किन्तु दसवीं सदी 
के पूर्व से ही ब्राह्मण षट्कमं को छोड़ कर विभिन्न कार्यों द्वारा जीविका उपाजेन' करने लगे। शुक्र 
(२,४२१) ने भी इस वात का उल्लेख किया है और इस युग की प्रश्स्तियों में ब्राह्मण सेनापति_ 
का नाम उत्कीर्ण मिलता है। एक लेख में वर्णन है कि मुसलमानों द्वारा युद्ध में मारे जाने के कारण 
ब्राह्मण परिवार को वृत्ति देने का निश्‍चय किया गया था। मध्ययुग में कई राज्यों में ब्राह्मण महा- 
मंत्री के पद को सुशोभित करते रहे। गहड़वाल 'राजा गोविन्दचन्द्रदेव के पुरोहित लक्ष्मीधर 


. ने प्रधानमंत्री के पद पर कार्य कियां था (कृत्यकल्पतरु, भूमिका पृष्ठ १०) | वैश्य' के व्यवसाय 


a 

११९६ 5-८. ` हिंदी साहित्यं 


` को भी ब्राह्मणों ने अपनाया था। व्यापार, सूदखोरी तथा पशुपालन के. अतिरिक्त. कृषि का कार्य 


ब्राह्मण करने लगे थे, जिसे वृद्धहारीत ने ब्राह्मणों का सामान्य धमं माना है-कृषिस्तु सवेवर्गान्त 
सामात्यो धमं उच्यते(८,१७९)। इस कार्य की पुष्टि तत्कालीन लेखों से भी होती है। प्रशस्तियों 
में दान का वर्णन करते समय इस प्रकार का उल्लेख मिलता है--भुञ्जमामंनस्य कर्षतातः 


ˆ कषयतो दानधान विक्रयम्वा कुर्वतो न केनाचित्काचिद्वाघा कत्तंव्या (Qo Jo भा० २० 


Jo १३१); कर्षतः कर्षाययत प्रतिदिसतो (Fo इ०इ०भा०इ० १७९) । तात्पर्यं यह था कि 


. ब्राह्मण खेती करता था और दान भूमि को जोतने (कर्षत) की आज्ञा थी । संक्षेप में यह कहा जा 
सकता है कि मध्ययुग में ब्राह्मणों की प्रधानता न रही और वे क्षत्रिय या वैश्य के व्यवसाय | 
अपनाने लगे। 


` (ब्राह्मणों का देशान्तर गमन--हिन्दी प्रदेश अर्थात्‌ मध्यदेश से ब्राह्मण कई कारणों से 
देशान्तर. जाने लगे थे। सातवीं, सदी से ही प्रशस्तियों में ऐसा उल्लेख मिलता है कि कान्यकुब्ज से 
मालवा, मध्यभारत तथा. बंगाल में जा कर ब्राह्मणों ने अपना निवास स्थान वना लिया। वंगाळ 
में १०वीं सदी से १२वीं. सदी तक के पाळ तथा सेन बंशो लेखों में “मध्यदेश विनिर्गत' ब्राह्मणों को 
दान देने का उल्लेख है। इस सम्बन्ध में विग्रहपाल तृतीय की वनगाँव- प्रशस्ति (ए०इ०भा० 
२९पू० ५६-छांदोग्य शाखाध्यायिने मीमांसातर्कविद्याविदे कोलञ्च विनिर्गताय), महीपाल 
(१०४० ई०) की प्रशस्तियाँ (ए०इ०भा० १४, पु०३२५) -उल्लेखनीय हैं। विजयसेन (१०९७- 
११५९६०) के बैरकपुर लेख तथा लक्ष्मणसेन की सात प्रशस्तियाँ (वैरकपुर. नई हटी: ए०इ० 
भा०१४,पू०१५६), गोविन्दपुर (र०ब०पू०९२), तलन्डीही (ए०इ०१३पू०१०), अनुलिया 
(ज०ए०्सो्व०्भा०५९,पू०६१), मवाईनगर (ज०ए०सा०्वं०भा०५,पृ०४६७) तथा सुन्दर- 
वन का लेख (र०वं०पू०१६८) उसी श्रेणी में रक्खे जा सकते हैं। माळवा के परमार शासक 
वाक्‌ पतिराज द्वितीय के एक ताम्रपत्र में देशान्तर से आने वाले छत्त्रीस ब्राह्मणों का नाम मिलता 
है।- उसमें कन्नौज के ब्राह्मणों का भी नामोल्लेख है (ए०इ०भा० २३पू०१०२,भा० २५पृ०६१, 
रण्ए०्मा०६पृ०४८--मध्यदेशान्तः महग्राम 'विनिगंत agga शाखिने ब्राह्मण सर्वानन्दाय) | 
इससे प्रकट होता है कि कान्यकुन्ज से देशान्तर गमन करने वाले ब्राह्मणों का उज्जैन में स्वागत 
किया गया था। चन्देलवंशी राजा त्रैलोक्यवर्म देव (१२०५-४१ई०) ने भी कारिजर के भूभाग 
में हिन्दी प्रदेश से जाने वाले ब्राह्मणों का स्वागत किया था। इस देशान्तर गमन के विशिष्ट 
कारणों को बतलाना कठिन है, पर यह अनुमान किया जाता है कि इस्लाम के अनुयायी हिन्दी प्रदेश 


* में अपना घर वना रहे थे, इसलिए ब्राह्मणों ने संरक्षक की खोज में तथा उपजीविका के निमित्त 


कान्यकुन्ज (यह ब्राह्मणों का केन्द्र था) से बाहर जाना श्रेयस्कर समझा। . 

at तथा उपजातियां--आलोच्य युग में ब्राह्मण वर्ग में कई उपजातियाँ पैदा हो गई 
थीं। अभिलेखों में उपविभाजनों के सबल प्रमाण नहीं मिलते, किन्तु उनकी पहचान के लिए गोत्र 
तथा शाखाओं का प्रयोग किया जाता था। प्रायः सभी दानपत्रो में (१०वीं-१४वीं सदी तक) 


ब्राह्मणों के नाम के साथ गोत्र और शाखा का उल्लेख है। १२वीं सदी की चन्द्रवती प्रशस्ति (ए० 

इ०भा०१४, पृ०२०२) में पाँच सौ ब्राह्मणों का उल्लेख गोत्र व शाखा के साथ मिलता है (नाना 
गोत्रेम्यः चतुषचरण चतुः श्रुति पाठकेम्यः पंचशत संख्येम्य: ब्राह्मणेभ्यो), जिसमें काश्यप तथा 


. भारद्वाज की प्रधानता प्रकट होती है । सेमरा ताम्रपत्र (ए०इ०४, पृ०११५) में चौतीस गोत्र तथा . 


कलहा अभिलेख (ए०इ०७,पू०८७) में भी नाना गोत्र और शाखाओं के नाम मिले हैं। जहाँ तक 
विशिष्ट उपजातियों का प्रश्‍न है, सह्याद्रि खण्ड (उत्तराद्धे Yo, १-२) तथा 'राजतरंगिणी' में 
उत्तर भारत के ब्राह्मणों को पंच गौड़' के नाम से पुकारा गया हैं (सारस्वत, कान्यकुब्ज, उत्कल, 
मैथिल तथा गौड़) । अभिलेखों के परीक्षण से इस वात की पुष्टि होती है कि भौगोलिक स्थिति के 
अनुसार ही ब्राह्मणों का वर्गीकरण किया गया था। हिन्दी प्रदेश में कान्यकुन्ज ब्राह्मण की प्रधा- 
नता थी। इसके अतिरिक्‍त सरयू नदी के किनारे निवास करने वाले सरयूपारी के नाम से विख्यात 
हुए । गहड़वाळ राजा गोविन्दचन्द्रदेव के पाली ताम्रपत्र में 'सरयूपार' अथवा 'सरूवारा भाग का 
उल्लेख है ` (ए०इ०भा०५,पृ ०११४-गोविन्दचन्द्रदेवो विजयी सरूवारा)। सम्भवतः भौगोलिक 
दृष्टिकोण से ही ब्राह्मणों के एक वर्ग को सरथूपारी घोषित किया गया होगा। पंच गौड ब्राह्मणों 
के अतिरिक्त शकद्वीप से आने वाले शाकद्वीपी या मग ब्राह्मणों का भी नाम उत्तर भारत के लेखों 
में आता है, परन्तु हिन्दी प्रदेश में इनकी स्थिति के सम्बन्ध में सवल प्रमाण नहीं मिलते। उपनामों 
के कारण ब्राह्मणों में छोटी उपजातियाँ वन गईं। ब्राह्मण अपने ही वर्ग में विवाह करते रहे जिससे 
उपजातियों में भी विभेद बढ़ गया। इनमें पारस्परिक सम्वन्ध टूट गया और खानपान तथा 
विवाह की विभिन्न रीतियाँ we हो गई.। कन्नौज के ब्राह्मण उत्तरी भारत में आचार तथा घर्मे 
में शुद्ध समझे जाते थे, इसी कारण बंगाल के सेन नरेश वल्लालसेन.ने १३वीं सदी में कन्नौज से 
ब्राह्मणों को निमंत्रित. कर 'कुलीन प्रथा' को चलाया। 

राउत तथा ठाकुर की उपाधियाँ--हिन्दी प्रदेश की प्रशस्तियो में ब्राह्मणों के लिए दो 
विशेष प्रकार की पदवियाँ मिलती हैं, जो.राउत तथा ठाकुर शब्दों से उल्लिखित हैं। परमदि के 
सेमरा ताम्रपत्र (ए०इ०४,पू०१५५) तथा चरखारी के लेख में. (ए००२०,पु०१३३) इनका 
विवरण पाया जाता है। गहड़वाल नरेश जयचन्द्र के एक लेख (ए०इ०्भा०१६,पृ०२७४) Ñ 
क्षत्रिय के साथ भी (राउत श्री राज्यघर वर्भणे क्षत्रियाय) यह शब्द संयुक्त है। “राउत' शब्द “राज्यः 
च्यत' शब्द का विकृत रूप हो सकता है। यह पदवी उन ब्राह्मणों के लिए भी थी, जो कभी राजा 
के सदृश शासक कै पद को सुशोभित करते रहे। कार्टेलियर अपना मतं व्यक्त करते हुए यह स्पष्ट 
न कर सका कि सेमरा आदि प्रशस्तियों में ब्राह्मण के लिए राउत का प्रयोग क्यों हुआ ? (ए०इ० 
भा०४,पृ० १५४) । इस सम्बन्ध में विशिष्ट मत स्थिर करना कठिन है। राउत की तरह मध्यदेश 
के लेखों में ब्राह्मणों के साथ 'ठाकुर' शब्द भी जुड़ा मिलता है। उनमें “ठाकुर श्री महीघर पुत्राय, 
ठाकुर श्री जसराम, ठाकुर श्री देवराय, ठाकुर श्री मूपति, ठाकुर श्रीवर--एषु ब्राह्मणेषु” (Toxo 
१३, To २१९), इस प्रकार उल्लेख मिलता है। गहड़वाल लेखों में यह पदवी अनेक स्थानों पर 
उल्लिखित है (ए०इ०४,पू०२३१,भा०७पू०१००,भा०१३,पृ०२१९, ATO? TO LA, मा० १९, 


_ पू०२९४) । भारद्वाज गोत्री ठाकुर नारायण तथा. ठाकुर देवपाल शर्मा आदि के नाम मिलते: हँ। 

३३४ हिंदी साहित्य | 
हिन्दी प्रदेश के लेखों में व्यक्तिगत नाम के साथ शर्मत्‌ और ठाकुर जुड़े रहने से यह स्पष्ट हो जाता 


है कि अमुक झन्‌ के लिए ठाकुर पदवी दी गई थी। गोविन्दचन्द्र के एक लेख में ठाकुर उहि के 
पौत्र ठाकुर जटेशर्मन्‌ का नाम मिलता है (ए०इ०भा०४,पू०११२) | स्यात्‌ मंदिर के पुजारियों 
को ठाकुर की पदवी दी गई हो,-जैसा बंगाल में आज भी प्रयुक्त होता है। चन्देल नरेश त्रैलोक्य 
वर्मन्‌ के घरा ताम्रपत्र के अध्ययन से यह विदित होता है कि राउत सेना के पदाधिकारी (ए०इ० 
भा० २०, पृ० १३२) तथा ठाकुर' पुजारी की पदवी थी। 
क्षत्रिय--प्राचीन वर्णाश्रम संस्था में क्षत्रिय को द्वितीय स्थान दिया गया है, परन्तु प्रशस्तियों 
में 'राजपूत' शब्द का ही प्रयोग मिलता है, जिनका मध्ययुग में (१०००-१४००ई०) प्रमुख स्थान 
था। इस काल में ब्राह्मणों के सदुश राजपुत भी समाज में अग्रणी थे, जिसका प्रमाण साहित्य तथा 


मुसलमान लेखकों के विवरण से ज्ञात होता है। जहाँ गौतम ने ब्राह्मणों को सभी अपराध के लिए 


gar (अवष्यो वै ब्राह्मणः सर्वापराघेषु) माना है जिसकी विज्ञानेश्वर ने भी पुष्टि की है 


(मिताक्षरान्यास०२,४), वहीं दसवीं सदी के मुसलमान लेखक अळवेरूनी ने अपना मत इस 
प्रकार व्यक्त किया है (साचू भा०१,पु०१६२) कि क्षत्रिय भी ब्राह्मण के सदृश विशेषाविकारी 


` थे। इस नवीन स्थितिः का एक विशेष कारण था। आलोच्य युग में इस्लाम मतानुयायी भारत 


में प्रवेश करते जा रहे थे और.उनसे देश की रक्षा करने का भार क्षत्रियों पर था। अतएव देश- 
रक्षक होने के नाते क्षत्रिय समाज में प्रमुख हो गए और ब्राह्मणों को प्रथम स्थान न मिल सका। 


` - अरब के एक लेखक इब्न खुरदवा (९१२६०) ने दसवीं सदी के हिन्दू समाज में सात जातियों 


` का उल्लेख किया है, जिसमें सावकुफ्रिया (सत क्षत्रिय) को प्रथम स्थान दिया है। इल इद्रिसी ने 


भी क्षत्रिय को श्रेष्ठ माना है (इलियट, हिस्ट्री आफ इंडिया भा०१,पृ० १,६ तथा ७६) इसे भ्रकार 
हिन्दी प्रदेश के क्षत्रियों को समाज में प्रमुख स्थान मिल गया। क्षत्रियों को इस कारण ब्राह्मण से 
सम्बद्ध गोत्र तथा प्रवर को अपनाने में कठिनाई न हुई (पुरोहित प्रवरो राज्ञाम्‌) । कुछ विद्वानों ` 
का मत है कि बौद्ध घमं से हिन्दू मत में पुनरागम के अवसर पर क्षत्रियों से ब्राह्मणों के गोत्र एवं 
प्रवर को सम्बन्धित कर दिया गया | ; l 

` "राजपुत--हिन्दी प्रदेश के अभिलेखो के अध्ययन से प्रकट होता है कि प्राचीन क्षत्रिय 
वग सर्वत्र राजपूत के नाम से प्रसिद्ध हो गए | यद्यपि पाणिनि (अष्टा०२-४१) तथा व्यास ने भी 
(महाभारत, शा० To ६४). राजन्य शब्द का प्रयोग क्षत्रिय वर्ग के लिए किया, पर राजपूत या. 
राजपुत्र शब्दों से प्राचीन क्षत्रियों का ही बोध होता है। चाहमान लेख (ए०इ०भा०११,पृ०५३) 
में राजपुत्र जोज्जत को राजचिन्तक कहा गया है। गहडवालं अभिलेखों में राजपुत्र राज्य के 
पदाधिकारियों की सूची में उल्लिखित पाए गए हैं। आलोच्य काल के राजपूत को क्षत्रिय से 


. समता करने में सभी विद्वान्‌ एकमत नहीं हैं। कुछ तो राजपूत को क्षत्रियों से भिन्न मानते हैं। 


इस विवाद की गहराई में न जा कर यहाँ यह कहना उचित होगा कि राजपूत प्राचीन 
क्षत्रिय के वंशज थे और इसलिए चन्देळ तथा गहड़वाल नरेश सुर्यं अथवा चन्द्र वंश से अपना , 


_ सम्वन्ध बतलाते हैं। तत्कालीन अभिलेखों से यह स्पष्ठ है कि क्षत्रियवर्ग में दो विभाग थे (पहला 

शासक वर्ग तथा दूसरा राजपुत समाज, जो सैनिक का कार्य करता था और राजघराने से सर्वथा 
पृथक्‌ था। 

उपजीविका--मध्ययुग में शासक वर्ग 'परम भट्टारक महाराजाधिराज' की पदवी से 

विभूषित थे तथा राज्य कार्य सँभालने के लिए अनेक पदाधिकारी नियुक्त थे, जिनके नाम उत्तर 

भारत की प्रशस्तियों में पाए जाते हैं। युवराज या राजपुत्र सर्वोच्च अधिकारी था, जो विभिन्न 


शास्त्र तथा कला में निपुण हो कर राज्य शासन में सहायता करता था। एक लेख में निम्न प्रकार 
की विद्या सीखने का उल्लेख है-- 


व्याकरणं तर्को ज्योतिउशास्त्रै कलान्वितं। 
सवं भाषा कवित्वं च विज्ञात सुविलक्षणम्‌॥ 
(ए० इ० भा० १८, पू० ९६) 


इस पद्य में कुछ अतिशयोक्ति अवश्य है, पर यह तो मानना ही पड़ेगा कि राजकुमार को 
वेद-वेदांग तथा घनुविद्या की शिक्षा दी जाती थी । मुसलमान लेखकों ने गहड़वाल-राजा गोविन्द- 
चन्द्रदेव को शक्तिशाली तथा राजकाज में निपुण समझ कर काशी का रक्षक कहा था। वह 
ब्राह्मणों के सदृश प्रगाढ विद्वान्‌ था तथा उसका मंत्री लक्ष्मीधर भी प्रकाण्ड पंडित था। (To इ० 
भा०९, FoR) । उस युग के आल्हा-ऊदल ऐसे नवयुवक योद्धाओं के नाम उल्लेखनीय हैं। ` 

यवन लोगों से युद्ध उस काल की एक साधारण घटना थी, अतः साधारण राजपूत युद्ध | 
में भाग लिया करते थे। राजपूत सैनिक भृत्य तथा मौला नामक दो वर्गों में विभाजित हो गए थे। 
योद्धाओं को प्रोत्साहन देने के लिए “मृत्युक वृत्ति' नामक घन मृत सैनिक परिवार को पारनाथं 
दिया जाता था। शुक्र नीति (१, पू०४२१) तथा मध्यभारत के अनेक रेखों (ए०इ०भा०१६, 
पृ०२७५, भा०२०,पू०१३३) में “मृत्युक वृत्तिः का उल्लेख पाया जाता है (HLH वृत्तौ शासन 
कृत्वा प्रदत्त इति) | गहड़वाळ राजा जयचन्द्र के एक लेख में (ए०इ०भा० १८, पू ०१३५-४०) 
क्षत्रिय सैनिक राजधर को वृत्ति के रूप में भूमिदान का वर्णन मिलता है। कई 'प्रशस्तियों में 
प्रतिष्ठा-मुद्रा (मेडल) को राजपट्ट या श्रीपट्ट शब्दों से व्यक्त किया गया है, जो योद्धा को 


» वीरता के उपलक्ष्य में दिया जाता था। प्रमाणपत्र--पदवी' भी देने की परिपाटी थी और वीर 


सैनिक 'वीरमुख्य' की पदवी से विभूषित होता था। 

हिन्दी प्रदेश के बाहरी भूभाग से जितने लेख-उपलब्ध हुए, हैं उनमें वर्णन है कि गौड़ 
मालव, खस, How, हूण, भट, भाट, सेवकादि--राजपूत से भिन्न अन्य जातियाँ भी सेना में भरती 
की गई थीं। सम्भवतः हूण नामक विदेशी जाति के लोग भारतीय समाज में प्रवेश पा चुके थे। 
उनके सम्मिश्रण से हूण राजकुमारी क्षत्रियां से व्याही गई थी । भारतीय संस्कृति को उन लोगों 
ने अपना लिया था, अतएव हिन्दू समाज में विदेशी निन्दनीय न Wl उत्तर भारत, तथा मध्य 
भारत की प्रशस्तियाँ इस कथन की पुष्टि करती हैं (ए०इ०्भा०२३,पू०२९१ए०इ०्भा०५८, 
पृ०१६१,ए०६०भा?२,पृ०४, भा०१४;पू०२९८) कि हूण तथा खस आदि जातियाँ सेना में 

१९१६६ ` हिंदो साहित्य क 
| भरती की गई.थीं। .इस तरह राजपुत वर्ग के लोग विदेशी आक्रमण से देश को बचाने में 
सदा संलग्न रहा करतेथे। | 
` , देइय--वर्णाश्रम में तीसरा स्थान वैश्य का था, जो द्विज के अन्तिम वर्ग माने जाते थे 
(वेदव्यास १,४-त्राह्मण क्षत्रियो वैश्यस्त्रयो वर्णा द्विजातयः) । प्राचीन युग में वैद्य जाति: का 
जो acter था, वही मध्यकाल में भी उल्लिखित है। आठ सौ ईसवी के बाद अभिलेखों में वणिक 
लोगों का सर्वत्र उल्लेख है, जो अधिकतर वाणिज्य में लगे रहते थे। हिन्दी प्रदेश में स्यात्‌ वैश्य 
लोगों का स्थान द्विज श्रेणी से गिर रहा था, इसीलिए बौधायन सूत्र (१,११.४) में शूद्र की श्रेणी 
में उनकी गणना की गई है। दसवीं सदी के मुसलमान लेखक अल्वेरूनी ने भी वैश्य तथा शूद्र को 
एक ही श्रेणी में रक्खा (साचू भा०२,पू०१३६) और वेद-पाठ दोनों जातियों के लिए वर्जित 
बतलाया था। आलोच्य काल में वैश्य लोगों में कई उपजातियाँ हो गई थीं जो अपने में 
सीमित et तथा जाति के पंचायती नियमों को मानती रहीं। इन लोगों ने देश की श्री-वृद्धि में 
हाथ बढाया तथा व्यापार में मुसलमानों का भी साथ दिया। यों तो दसवीं सदी में मथुरा, अयोध्या 
तथा काशी के मन्दिरों से अपार धन लूट कर राजनी भेजा गया, परन्तु वाद को मुसलमानी रियासत 
स्थिर हो जाने पर भारत का घन बाह्र न जा सका। व्यापार के कारण देश की समृद्धि का अनुमान 
_इस बात से लगता है कि दक्षिण भारत पर विजय कर अलाउद्दीन असंख्य धनराशि दिल्ली ले 
आया था। उस समय के वैभव तथा घन का अनुमान मन्दिरों की मूर्तियों, राजभवन और दुर्गों के 
निर्माण से लगाया जा सकता है। तत्कालीन धातु-देवप्रतिमाओं में हीरे जवाहरात लगाए जाते 
थे। मुसलमान लेखको ने मन्दिरं में भेंट द्वारा afia घन का वर्णन किया है। भारतीय संस्कृति के 
प्रसार में वणिक श्रेणी को ही श्रेय दिया जाता है, क्योंकि व्यापार के प्रसंग में इस्‌ जाति ने दक्षिण- 
पूर्वी द्वीप समूह, हिन्द-चीन तथा मध्य एशिया में सुन्दर उपनिवेश वसाए He TTA कला 
का प्रचारं किया | : 
विभिन्न व्यापार व व्यवसाय--मध्ययुंग की प्रशस्तियों के अध्ययन से ज्ञात होता है कि 
वैश्य चार प्रकार के कायं में संलग्न रहते थे--(१) स्थानीय व्यापार, (२) विदेशी व्यापार, 
(३) सार्थवाह के कार्य, (४) बड़े उद्योग। र 
स्थानीय व्यापारी श्रेणी के समूह रूप में कार्यं करते थे। वणिक लोग समीप के विभिन्न 
_हाटों में वस्तुओं का क्रय-विक्रय किया करते थे (ए०इ०भा०२०, पू०५४,२१,४८) | उस समय 
की तैलिक, मालिक, तंतुवाय आदि श्रेणियों के नाम मिलते हैं (ए०इ०भा०१,पृ०१६०) | एक 
स्थान से सुदूर देश में व्यापारी लोग समूह में चला. करते थे, जिसे साथ” कहते थे। 
चाहमान लेखों में समूह के लिए 'वनजारा' शब्द का प्रयोग किया गया है--अत्रेषू समस्त 
--वणजारेषु (वनजारा) देसीमिलित्वा वृषभ भरित जतु पाइलाल .. .कि राउउआ मार्गेगछमान 
- बणिजारकादि समस्ते लोकस्य (ए०इ०भा०११,पू०४०)। समुद्री व्यापार के लिए जहाज 
.ले कर वणिक पूर्वी बंगाल हो कर ताम्रलिप्ति बन्दरगाह से पूर्वी द्वीपसमूह तथा चीन तक चले 
` _ जाते थे। “बृहुत्कथा मंजरी' (लम्बक २). में धनगुप्त का नाम मिलता है जो प्रसिद्ध नाविक था। 

अल इद्रीसी तथा सुलेमान ने.भी भारत के नाविक एवं समुद्र द्वारा सामग्री ले जाने का वर्णन किया 
है। हिन्दी प्रदेश के व्यापारी वणिक भी गंगा नदी द्वारा वंगाळ और द्वीप समूह तक जाते थे। 
हिन्दी प्रदेश के वणिक कई प्रकार के उद्योगों में भी लगे रहते थे। अभिलेखों में तेल का 
कारखाना तथा शराव तैयार करने के कार्यों का उल्लेख. पाया जाता है। तेल के कारखाने को 
घाणक कहते थे जिस पर कर लगाया गया था (ए०इ०भा०११,पू०४२) | शराब तैयार करने 
वाले व्यक्ति 'कल्लपाल' (कलवार) के नाम से पुकारे जाते थे (ए०इ०भा०१,पु०१७४) | उस 
उद्योग. पर जो कर:लगाया गया था, उससे भगवान्‌ विष्णु.के मन्दिर में राग-भोग का प्रवन्ध किया 
जाता था। लेखों में अन्य कारखानो का नाम टैक्स-(कर) के प्रसंग में लिया गया है। तैलिक 
श्रेणी प्रति मास मन्दिर में दीपाथं तैल दिया करती थी (तैलिक श्रेणी प्रति कोल्ह मासि मासि 
शुक्लनवम्यां तेलपलिका दातव्ये) | सामाजिक कार्ये के निमित्त कर लगाने का कोई एक नियम नहीं 
था। ,वोझ-तथा वस्तु. की विभिन्नता के कारण कर की दर घटती वढ़त़री थी । वैश्य व्यापारी को 
वैल, घोड़ा तथा TOMS ATT पर क्रमश; अधिक कर देना पड़ता था। लेखों में निम्न तरह का 
वर्णन. आता है-- 
र राजा श्री जर्यासहेन अस्मे देवाय भक्तितः। 
वृषभं प्रति भोगार्थं मार्गे विशोपको दत्त: ॥ 
—Yo Fo भा० २१, पु० ४८। 


समस्त वणजारेषु--वृषभ भरित चतु पाइलाल गमने ततु बाँस प्रतिछआ २ किराउऊआ 
गाडं प्रति So १ वणजारकं घर्माय प्रदतं (ए०इ०भा०११,पृ०३७) | 
जो वणिक हाट में सामान विक्रय करता था, उसे भी चुंगी (हाटक दान) देना पड़ता 


. था। लेखों में वाजार के चुंगीघरों के लिए 'मण्डपिका' शब्द का प्रयोग मिलता है जो प्रमाणित 


करता है कि चुंगी का प्रचलन सर्वत्र था (मण्ड-पिकोत्पत्ति घन दत्ता पटे प्रत्यहं द्रम्माः) । वणिक 
श्रेणी के लोग समूह में व्यापार अथवा व्यवसाय करते थे और लाभ का कुछ अंश दान में व्यय 
किया करते थे। मन्दिरो में राग-भोग का प्रवन्ध इसी दान से किया जाता था तथा देवालयों का 
जीर्णोद्धार भी सम्पन्न होता था। उसी धन से रथयात्रा आदि उत्सव मनाए जाते थे। इसीलिए 
वणिक वर्ग के लोग मन्दिरों की प्रवन्ध समिति के सदस्य बनाए जाते थे। समाज में वैश्य जाति.को 
उनके काये तथा दान देने के कारण पूर्ण आदर तथा सम्मान मिला था ।. 2 

कायस्थ--मध्ययुग की यह एक विशेषता है कि कायस्थ नामक उपजाति की स्थिति 
समाज में पाई जाती है। यद्यपि घमंशास्त्रों में उल्लिखित चारों वरणो (चत्वारो वर्णा ब्राह्मण 
क्षत्रिय विट्‌ शूद्राः) के अन्तगंत कायस्थ का नाम नहीं मिलता, परन्तु 'स्मृतिचन्द्रिका में वृहस्पति 


को उद्धत किया गया है जिसके अनुसार कायस्थ को द्विज श्रेणी में रक्खा गया है। लेखक तथा गणक 


न्यायाधीश.से सम्बन्धित थे और कायस्थ लेखक होने के नाते द्विज कहे गए (काने, हिस्ट्री ऑफ 
धर्मशास्त्र भा०२,हि०१,पु०७६) | वेत्तेमान काल में भी पटना तथा इलाहाबाद हाईकोर्ट में 

कायस्थ को द्विज माना गया हैं (१२, इलाहाबाद, ३२८:इ०ला०रिपोर्ट भा०६,पू०५१२-३०) | 
सबं से प्रथम विष्णु घर्मेसूत्र (३०००) में वर्णन आता है कि राजा ने कायस्थ को शासन लिखने 
के लिए नियुक्त किया (वि०घ०सू ०७,३ राज्याधिकरणे तन्तियुकतक कायस्थ) | विज्ञानेश्वर ने भी 
मिताक्षरा (याज्ञ०ज्ञ,३३५) में 'कायस्थेन लिखित: या कायस्थ गणका लेखकारच' का उल्लेख 


किया है। अभिलेखों के आधार पर यह कहना उचित होगा कि पहली से छठी सदी तक कायस्थ 
राज्य के उच्च.अधिकारियों की सूची में नहीं पाए जाते। गुप्तकालीन दामोदरपुर ताम्रपत्र में सर्व- 


. प्रथम कायस्थ नाम आता है (ए०इ०भा०१५)। हिन्दी प्रदेश के अभिलेखों में कायस्थ वंश' 


अथवा 'कायस्थजातीय' का उल्लेख यह वतलाता है कि आलोच्य काल में कायस्थ नाम से एक 
उपजाति समाज में प्रधान स्थान ले चुकी थी तथा शासन के विभिन्न पदों पर कार्य करती थी। 
चाहमान लेखों के अध्ययन से प्रकट होता है कि कायस्थ लेख पत्र के लिखने का कार्य करते थे। 
बंगाल के गौड़ कायस्थ सुन्दर अक्षर लिखने के लिए विख्यात थे (लिखिता रूचिराक्षरा गौडेन- 
ए०इ०भा०१,पू०१२९ब१४७) | कायस्थ मध्यप्रदेश में गौड़ देश से आ कर वस गए थे, जिससे 


शासन का प्रमाण-पत्र सुन्दर रीति से लिखा जा सके। गौड़ कायस्थ के अतिरिक्त अन्य प्रदेशों के 
. निवासी कायस्थ भी सुन्दर लिखावट के लिए निमंत्रित किए जाते थे। हिन्दी प्रदेश के विषय में 


ऐसा ही वर्णन पाया जाता है-- 
द्विजवरनतिरक्त शुद्ध कायस्थ death 
हृदयथरसमाख्यः श्रीशिवस्तंभसुनुः ॥ 


se _ अलिखदखिल वर्णव्यक्त पंक्ति प्रशस्यं । 
नव किसलयकान्तं ता ज़मेतद्विजानाम ॥--ए० Fo भा० १४, प० १९५ 
राजा परर्माद के एक लेख में ऐसा ही उल्लेख है- ee 


विरचित शुभकर्माच्चास कायस्थ वंशः। 
सकल गुण गुणानां वैश्य पुथ्वीधराख्यः॥। 
अलिखदचनिपालस्याज्ञया घमंलेखी । 
स्फुट . ललितनिवेशरक्षरेस्ता म्रपट्टम्‌ ॥ 
“-ए० इ० Alo १६, Fo १४। 


ताम्रपत्र लिखने के अतिरिक्त राज्य में ऊँचे पदों पर कोषाधिकारी, वीरमुख्य या महाक्ष- | 


पटलिक भी नियुक्त किए गए थे। विभिन्न प्रदेशों के निवासी होने के कारण कायस्थो में विभेद 


` पैदा हो गया और वे पृथक्‌-पृथक्‌ नामों से पुकारे जाने लगे। गौड़ माथुर, श्रीवास्तव पदवियाँ 


लेखों में मिलती हैं (ए०इ०भा०१, पृ०२११,भा०१९,पृ०५०, भा०४, पृ०१०४)। 


शत्र तथा अन्त्यज--वर्णाश्रम व्यवस्था में शूद्र का अन्तिम स्थान था। : स्मृति ग्रन्थों में 


इस वात का उल्लेख मिलता है कि शूद्र द्विज मात्र की सेवा किया करें। याज्ञवल्क्य (१,१२०) 


`` त्रथा नारद (ऋणदान, ५८) ने यह भी उल्लेख किया है कि सेवा वृत्ति से यदि जीविका पुर्ण न - 

ऊँचा हो गया, परन्तु मध्यकालीन स्मृतिकारों ने उसे वेदाध्ययन से वंचित माना है (नाघ्येतव्यं 
कदाचन--वदिष्ठ १८,११) ।.अल्वेरूनी ने इस कथन का समर्थन किया है तथा यहाँ तक कहा 
है कि वेद पढ़ने वाले शूद्र की जिह्वा काट ली जाती थी। अत्रि के कथनानुसार ऐसे शुद्र को राजा 
दण्डित करता था। स्मृति के अतिरिक्त मध्यकालीन अभिलेखों में शूद्र के सम्बन्ध में कोई विशेष 


उल्लेख नहीं मिळता, अतएव यह कहना उचित होगा कि हिन्दी प्रदेश में शूद्रों को समाज o, + 


उचित स्थान प्राप्त था, किन्तु वे वतमान युग की तरह अस्पृश्य नहीं थे। अग्रहार लेखों में चाण्डाल 
का नाम मिळता है, जो गाँव की सीमा पर निवास करता था। वह पंचम वर्ण माना गया है 
और साधारणतया अन्त्यज समझा जाता था। 

पंचम वर्ण की स्थिति प्रतिलोम विवाह के कारण हुई, जव शूद्र का विवाह ब्राह्मण कन्या 
से हुआ (द्राह्मण्यां शूद्र जनितः चाण्डालो धर्मवजितः) । ताम्रपत्रों में सर्वत्र ही चाण्डाल का 


-नाम उल्लिखित है। इससे यह न समझना चाहिए कि प्रतिलोम विवाह को समाज में प्रोत्साहन 


मिलता रहा। स्मृतिग्रन्थों में इस प्रकार के विवाह की घोर निन्दा की गई है और गौतम (१२, 
३) ने तो ऐसे शूद्र को दण्डित करने का विधान किया है। प्राचीन युग के स्मृतिकारों.ने लिखा 
है --चतुर्थ एक जातिस्तु शूद्रो नास्ति तु पंचमः (मनु १०,४; औशनस ४७।१८) | उनकी दृष्टि 
में पंचम वर्ण की स्थिति न थी, पर अन्त्यज की कल्पना तथा स्थिति मध्ययुग की देन है। दानपत्रों 


में इसी कारण शूद्र के अतिरिक्त चाण्डाल का नाम आता है--चाण्डालपर्येन्तान्‌ सम्बोधयति ' 


समाज्ञापयति (To Fo भा० २०, पृ०१३३; भा० ४, पृ १७०) । इसी पंचम वर्ण को सर्वधर्मव- 
हिष्कृत कह कर उल्लिखित किया: गया है। मध्ययुग की स्मूतियों में अन्त्यज कह करः सभी 
अस्पृइयों का बोध किया. जाता है। अत्रि (१९९) तथा वेदव्यास (१,११) ने निम्नलिखित 
अन्य सात जातियों को अन्त्यज में सम्मिलित किया है-- 


रजकः wee नटो बुसउ एब च। 
ead मेद भिल्लादच सप्तैते चान्त्यजा स्मृताः॥ 


मुसलमान लेखक इब्न खुदेबा ने मध्ययुग की सात जातियों में संडलिया यानी 
चाण्डाल को अन्तिम स्थान दिया है। अल्वेरूनी ने कार्य के अनुसार आठ जातियों को अस्पृष्य 
बतलाया है--रजक, चर्मकार, नट, बुरुड, HA, मल्छाह मेद तथा तंतुवाय (साचू भा० १ To 
१०१) । हाडी, डोम, चाण्डाल, वघतौ आदि अन्य अस्पृश्यों के नाम कुछ अभिलेखों में पाए 
जाते हैं। हिन्दी प्रदेश की इन उपजातियों से उच्चवर्ण के व्यक्ति पृथक रहते थे और उनसे स्पर्शे 
हो जाने पर प्राजापत्य तथा सान्तयन यज्ञ कर के शुद्ध होते थे। . पाराशर ने किसी भी. अवस्था में 
स्नान मात्र से शुद्ध हो जाने का विधान उपस्थित किया है--चाण्डाल स्पर्शने चैव सचैलं स्तानमा- 
चरेत्‌ (पाराशर स्मृति ६।२४)। अत्रि संहिता में चाण्डाल का भोजन ग्रहण करने वाले शूद्र को दान 
देने की चर्चा है--ूद्रो दानं दत्वा विशुष्यति। इस विवेचन का सारांश यह है कि चारों वणों 

के अतिरिक्त पंचम वर्ण समाज में स्थान पा चुका था। अधिकतर.अछूत या चाण्डाल लोगों में 


कार्य की विभिन्नता के कारण भेद हुआ, जिनका नाम पृथक्‌ उपजाति के रूप में आज भी समाज 


में प्रचलित है। 

गुलाम--मुसलमान शासकों ने ACTA की तरह गुलाम नियुक्त कर एक पृथक्‌ समूह 
पैदा कर दिया था, जिन्हें बन्दगाने खास कहते थे। किसी राजा के पास गुलामों की संख्या सीमित 
न थी। अलाउद्दीन खिलजी तथा फ़ीरोज़ तुगालक के शासन काल में गुलामों की संख्या में 
अपूव वृद्धि gel सुल्तान ने उनके प्रबन्ध के लिए स्यात्‌ एक पृथक्‌ विभाग निश्‍चित कर दिया 
था। कभी-कभी अधीनस्थ राजा सुल्तान को गुलाम ही भेंट में दिया करते थे। गुलामों के.लिए 
केन्द्रीय कोष से पर्याप्त घन व्यय किया जाता तथा सुल्तान के गुणग्राही होने पर गुलाम अच्छे 
पद पर भी. नियुक्त किए जाते थे। अन्य देशों से भी गुलाम मँगाने की प्रथा मध्य युग में प्रचलित 


थी 


समय के परिवर्तन से हिन्दू समाज में पर्याप्त परिवर्तन हो गया । सभी वर्णो में संस्कार, 
कार्य तथा भोजन आदि से खाई वढ़ती गई, यज्ञ प्राय: वन्द हो गए, मांस-मदिरा का प्रचार 
बढ़ गया, इसलिए शुद्धता तथा पवित्रता के विचार से ब्राह्मणों में संकुचित विचारों ने घर कर 
लिया। धर्मशास्त्रो के कथन का पालन अक्षरशः कठिन था। हिन्दी प्रदेश का समाज अवनति 
की ओर अग्रसर हो रहा था। 

सामाजिक संस्थाएँ--हिन्दू समाज में आश्रम के सिद्धान्त के महत्त्व पर विशेष कहना 
युक्तिसंगत नहीं। इतना कहना आवश्यक है कि हमारे आलोच्य काल में आश्रम की कल्पना 
सवंत्र वर्तमान थी और साहित्य तथा अमिलेखों में इसका उल्लेख मिलतः>हे। चाहमान लेख 
में नैष्ठिक ब्रह्मचारी का नाम आता है (To Fo भा० २, To १२३)- गृहंस्थीश्षम के पश्चात्‌ 


. शासकों द्वारा कुमार के पक्ष में राज्य त्यागने का विवरण पाया जाता है। जयपालदेव नामक 


शासक ने पचास वर्ष की आयु में राज्य छोड़ दिया और गंगा के किनारे तपस्या आरम्भ की। 
उसी प्रसंग में अनशन द्वारा शरीर त्यागने की बात उल्लिखित है--अन्तेचानशनं कृत्वा स्वर्ग 
लोकं समागतः (To Fo भा० १३, To २९२)। सम्भवतः उस समय आश्रमों की पूरी अवधि 
(यानी मनुष्य का जीवन) सौ वर्ष की मानी गई थी, इसलिए पचास वर्ष की अवस्था में वानप्रस्थ 
आश्रम करना श्रेयस्कर समझा जाता था। 

इस युग में हिन्दी प्रदेश की पवित्र तपोभूमि में तपस्या कर प्राण छोड़ना सर्वोत्तम 
माना जाता था। काशी तथा प्रयाग की तपोभूमि में मोक्ष प्राप्ति के कई उपाय कार्यान्वित 
किए जाते रहे। प्रायः तीन उपाय प्रधान माने गए--(१) आग में जल जाना, (२) पानी 
में डब जाना तथा (३) अनशन से मर जाना। हिन्दू शास्त्रों में निर्वाण के निमित्त इन 
मार्गों का उल्लेख मिलता है (अनुशासन पर्व २५, ६२ तथा मत्स्यपुराण १८६-३४) | 
ग्यारहवीं सदी के एक लेख में वर्णन आता है कि कळचूरी .राजा गांगेयदेव ने अपनी सौ पत्तियों 
के साथ प्रयाग में आ कर गंगा में प्राण त्यागा--प्राप्ते प्रयाग वटमूलनिवेशबन्घो, As तैन 

गृहिणीभिमुत्र मुवितम्‌ (ए० इ० भा० २, Jo ४) 1 इससे पूर्व की घटना ऐसी ही थी जव कि 
सातवीं सदी का गुप्त शासक तृतीय कुमारगुप्त प्रयाग आ कर अग्नि में प्रवेश कर गया था (गुप्तः 
लेख To ४२) | चन्देल शासक घंग की भी यही दशा रही (To Fo भा० १ Fo १३०) । प्रतिहार 
बंशी राजा शिलादित्य ने भी गंगा के किनारे उपवास करके मोक्ष प्राप्त किया--अन्ते च्‌ अनशनं 
कृत्वा स्वर्गलोकं समागतः (To Fo भा० १८, Fo ९६) । अभिलेखो में इस प्रकार के कई 
उल्लेख हैं जिनमें तीन मार्गों का ही वर्णन है--अनशन विधिना वीरस्तेजसि माहेइवरे लीनः 
आदि । हिन्दी प्रदेश के समान वंगाळ, असम.तथा दक्षिण भारत में भी मोक्ष के लिए विभिन्न उपायों 
से काम लिया जाता था। . a 

संन्यास आश्रम में साधु समाज जन-कल्याण में लगा रहता था, परन्तु मठ में निवास करने 
के कारण उस संस्था में बुराइयाँ आ गई । मठ प्रायः शिव मन्दिर के समीप बनाए गए थे और ८ 
मन्दिर की दान सामग्री की देख-रेख तथा पूजा का प्रबन्ध मठ का स्वामी (वृद्ध संन्यासी) किया 
करता था। कालान्तर में वह प्रवन्धक मठाघीश वन गया और मन्दिर की चल तथा अचल 
सम्पत्ति का मालिक वन बैठा। हिन्दी प्रदेश में ऐसे अनेक मठ तीथंस्थानो में वर्तमान थे; जिनकी 
परम्परा आज तक चली जा रही है। अभिलेखों के आघार पर यह कहा जा सकता है कि मठ 
तथा शिव मन्दिर को अनेक ग्राम दान में दिए गए थे, जो कालान्तर में मठाघीश (महन्त) की 
ज़मींदारी के रूप में परिणत हो गए। हिन्दू मठ की स्थापना वौद्ध - मठों के अनुकरण पर हुई 


'थी। वौद्ध संघ शिक्षा के भी केन्द्र थे, अतएव हिन्दू मन्दिरो में भी विद्यालय स्थापित किए गए । 


मठ में निवास करने वाले संन्यासी को भिक्षा पर निर्भर नहीं रहना पड़ता था, किन्तु अग्रहार से 
वहीं भोजन का समुचित प्रवन्ध था | 

वैवाहिक रीति तथा स्त्रियों की अवस्था-- समाज की अन्य संस्थाओं में संस्कार का 
भी अपना महत्त्व है। कन्नौज के राजा जयचद्ध के लेखों में उल्लेख पाया जाता है कि. जातकर्म, 
नामकरण तथा चूड़ाकर्म नामक संस्कारों के अवसर पर राजा ने भूमि दानमें दी थी। मध्य- 
कालीन स्मृति ग्रन्थों में विवाह को छोड़ कर अन्य संस्कारों का विशेष वर्णन नहीं मिलता । प्रवा- 
स्तियों में यदा-कदा किसी संस्कार का वर्णन प्रसंगानुसार मिल जाता है। प्राचीनकालीन आठ 
प्रकार के विवाह की चर्चा मध्ययुग में नहीं रही । अनुलोम (उच्च वर्ण का वर तथा निम्न वर्ण 
की कन्या) तथा प्रतिलोम (नीच कुल का पुरुष तथा ऊँचे परिवार की कन्या) विवाह प्रणालियों 
की सूचना हमें मिलती है। असवर्ण विवाह में जाति विशेष की आवश्यकता न थी। विज्ञानेश्वर 
ने द्विज मात्र को शूद्र कन्या से विवाह करने का विधान वतलाया है। प्रतिलोम के कारण ही 
चाण्डाल की स्थिति समाज में पाई जाती है। साघारण जन को छोड़ कर राजघराने में स्वयंवर 
की प्रथा चल पड़ी थी। अळ्वेरूनी के कथनानुसार ब्राह्मण अनुलोम प्रथा को नहीं मानते थे और 
ब्राह्मण वंश में विवाह करते थे। उत्तरी भारत के लेखों में ऐसे उदाहरण हैं जव ऊँचे परिवार 
[का वर नीच वंशजा कन्या से विवाह करता था (To Fo २८,पू० ९५; हर्षचरित उच्छ्वास१) । 
मध्यथुग में राजनीतिक परिस्थिति के कारण वर-कन्या की अवस्था में बहुत परिवर्तन हो गया। 

१६ 

पुराने समय में वालिकाओं का भी यज्ञोपवीत संस्कार सम्पन्न किया जाता था, परन्तु मध्ययुग में 
यह प्रथा प्रचलित न थी और आलोच्य काल की स्मृतियो में वर्णन मिलता है कि ऋतुकाल से 
पुवे ही कत्या का विवाह कर देना चाहिए, अन्यथा माता-पिता तथा भ्राता नरक के भागी 
होते है -- 
माता चेव पिता चैव ज्येष्ठ भ्राता तथैव च। 
त्रयस्ते नरकं यान्ति दुष्ट्वा कन्या रजस्वलाम्‌ ॥ 
(अंगिरस, १२७) 
बृहत्यम ने दश वर्ष आयु वाली कन्या के विवाह को उत्तम माना है-- 


प्राप्ते तु दशमे वर्ष यस्तु कन्या न यच्छति 
सासि मासि रजः तस्याः पिता पिवति शोणितम्‌॥ 


सम्भवतः घामिक परिस्थितियों ने भी कन्या की वैवाहिक अवस्था कम करने में हाथ 
बॅटाया। इन्हीं कारणों से युवावस्था से पूर्व ही विवाह सम्पन्न होने लगे और हिन्दी प्रदेश के 
समाज में विघवाओं की संख्या अधिक मिलने लगी | 

बहुपत्नीत्व--मध्ययुग में जन साधारण एक ही स्त्री से विवाह करते थे, परन्तु राजघराने 
की दशा सर्वथा भिन्न थी ।. प्रतिहार, चन्देल तथा चेदि वंशी लेखों में ऐसे उदाहरण भरे पड़े हैं 
जिनमें एक शासक की अनेक पत्नियों के नाम मिलते हैं। पं० गौरीशंकर हीराचन्द ओझा ने 
बहुपत्नीत्व को राजाओं के विनाश का कारण माना है। चाहमान राजा राज्यपाल की रामा तथा 
qar नामक दो स्त्रियाँ थीं (To Fo भा० ११, Fo ६१) । चेदि राजा गांगेय देव की सौ पत्नियों 
का उल्लेख किया गया है। कन्नौज के गहड़वाल नरेश गोविन्दचन्द्रदेव की कैच: रानियाँ थी-- 
गोसला देवी, नायनकेलि देवी, कुमार देवी, वासन्त देवी तथा, दल्हण देवी (To Fo भा० ९ To 
३२४, भा० ५,पृ० ११६, भा० ४, To १०७, भा० ९, Fo ३१९) । देवल के वाक्य से सारे 
समाज का कुछ चित्र सामने आ जाता है -- 


एका शूद्रस्य वेश्यस्य द्वे fra: क्षत्रियस्य च। 
चतत्रो ब्राह्मणस्यस्युर्भार्या राज्ञो यथेच्छतः॥ (गृहरत्नाकर, Yo ८५) 


स्त्रियों की अवस्था--हिन्दी प्रदेश के अभिलेखों से स्त्रियों की शिक्षा आदि का विवरण 
विशेष रूप से नहीं मिलता, परन्तु नामोल्लेख से उनकी विशेषता का अनुमान किया जा सकता है। 
राजकुमारियों के लिए शिक्षा तथा सांस्कृतिक कार्यों का समुचित प्रबन्ध था, जिसका वर्णन 
राजशेखर ने “काव्य मीमांसा' में धनवान तथा राजघराने की कुमारियों के विषय में उचित 
रीति से किया है। कात्यायन ने पत्नी को पतिसेविका बनने का उपदेश दिया है। स्मृतिकार 
वेदव्यास (अध्यायर), अत्रि (संहिता १८३-७) तथा देवल (५३,५४) स्त्रियों के सम्बन्ध 

में उदार विचार रखते थे। उनका कथन था कि वलात्‌ अपहरण करने पर स्त्रियों को पुनः 
उसी वणं में ग्रहण कर लेना चाहिए, जिससे उनकी पवित्रता नष्ट न हो सके। 

विधवा--वाल विवाह के कारण समाज में विघवाओं की संख्या में वृद्धि हो गई थी। 
कलियुग में विधवा विवाह को निषिद्धः माना गया। अलूवेरूनी ने भी ऐसा ही विचार व्यक्त 
किया है, जो तत्कालीन समाज (१०वीं सदी) का चित्र प्रकट करता है। जहाँ तक विधवाओं 
का प्रश्‍न है, सभी घमंशास्त्रकारों ने स्पष्ट लिखा है कि वे सहमरण की रीति का पालन 
HC पति की चिता पर साथ मरना श्रेयस्कर समझा गया । अतः सहमरण का प्रचार हो गया। 
अरव लेखकों ने तो सहमरण को संती की संज्ञा दी है। वीर जातियों में पति की मृत्यु का 
समाचार सुन कर अग्नि में जल मरना (अनुसरण) मध्ययुग की एक विशेषता थी। राजपूत 
इतिहास में इसे जौहर कहा गया है। सुलेमान ने सहमरण का भली भाँति वर्णन किया है 
(इलियट--हिस्ट्री भा० १, पृ०६) अल्वेरूनी ने लिखा है कि रानियों को. अनिच्छा रहने 
पर भी पति (राजा) के साथ जलना पड़ता था (साचू भा० २, To १५५) । वर्तमान 
समय के सती-स्मारक प्राचीन प्रथा की याद दिलाते हैँ।. _ 

स्मृतिचन्द्रिका' में स्त्रियों की आथिक दशा पर प्रकाश डाला गया है। पति द्वारा पत्नी 
के त्याग का विवरण मिलता है, परन्तु बिना दोष सिद्ध किए पतिव्रता नारी का पति ही दण्डित 
किया जाता था। पत्ती के त्यागने पर भी उसके भरण-पोषण का भार पति पर रहता था। 
पति-धन पर विधवा के अधिकार की प्रामाणिक चर्चा की गई है और उसकी अनुपस्थिति में 
नाती का स्वामीत्व माना गया है 

गणिका- -मध्यथुगीन समाज में गणिका के सम्बन्ध में सर्वत्र एक-सा वर्णन मिळता है। 
साहित्य तथा अभिलेख के प्रमाण पर यह कहा जा सकता है कि गणिकाएं प्रत्येक राजवंश से 
सम्वन्धित थीं । बारहवीं सदी के चाहमान लेख में गणिकाओं पर लगाए गए कर (टैक्स) का भी 


ˆ उल्लेख है, जो दशवन्ध के नाम से ज्ञात था (आर सर्वे, इण्डिया वाषिक रिपोर्ट १९०८-९, 


Jo ११९) । कालान्तर में गणिकाएँ भगवान्‌ को प्रसन्न करने के लिए मन्दिरा में संगीत का प्रदर्शन 
करने लगीं । उन लोगों ने देव प्रतिमा की पूजा में भी सहायता की और वे देवदासी के नाम से 


प्रसिद्ध gel मध्ययुग के मन्दिरों में भगवान्‌ की आराधना के लिए एक नट-मण्डप--एक 


नवीन मण्डप--जोड़ा गया, जिसमें कीत्तंन तथा संगीत का आयोजन किया जाता था। इससे 
स्पष्ट होता है कि गणिकाएँ मन्दिरों के उत्सवों में देवता के प्रीत्यर्थं संगीत में हाथ बेंटाया 
करती थीं। 

बस्त्राभूषण तथा अंग संस्कार--हित्दी प्रदेश के निवासियों के पहिनावों, आभूषणों तथा 
अन्य विन्यासों का वर्णन साहित्य तथा अभिलेखों में मिलता है। मध्ययुग की प्रतिमाओं तथा चित्रों 


. ` से उसकी पुष्टि होती है। साधारणतया स्त्री-पुरुष धोती तथा चादर धारण किया करते थे। 


श्युंगारप्रिय होने के कारण स्त्रियाँ शरीर के अंगों को अन्य रीति से सुशोभित किया करती थीं। 
वौद्ध प्रतिमाओं को देखने से वस्त्राभूषण के सम्बन्ध में विशेष जानकारी हो जाती है। अरव 


\ 

यात्री सुलेमान ने भारतीय बस्त्रों का विवरण'देते समय घोती-चादर का ही उल्लेख किया है। 
घोती कमर में बाँघते थे और चादर ऊपर घारण करते थे। सम्भवतः उस समय धोती (आजकल 
के सदृश) पाँच गज़.की न होती थी। उसे लुंगी (३ गज़) कह सकते हैं। सिले वस्त्रों के प्रसंग 
में कहा जाता है कि यह प्रथा आठवीं सदी से आरम्भ हुई। जब भारत पर बाहर वालों ने 
आक्रमण किया, उस समय से सिलने की रीति यहाँ चल पड़ी। परन्तु यह धारणा भ्रमपूर्ण है, 
क्योंकि वाघ की गुफाओं में स्त्रियों की आकृतियाँ अंगिया पहने चित्रित की गई हैं। स्त्रियां साड़ियों 
से कमर से निचले भाग को ढँकती' थीं और कच्छा की तरह पीछे दोनों छोर वाँघती थीं। पहनने 
में सूती, रेशमी तथा कमख्वाव आदि का प्रयोग किया जाता था। ह्वेनसांग के कथनानुसार राजा 
तथा घनीमानी व्यक्ति मूल्यवान बस्त्र पहनते थे (वाटर० भा० १, Fo २८७) | कन्नौज के शासक 
रेशमी वस्त्र पहनते थे। ऐसे सुन्दर वस्त्र के निर्यात के सम्वन्ध में मुसलमान यात्रियों ने वहुत 
लिखा है (अरव और भारत का सम्बन्ध, Jo ५४) । पगड़ी धारणं करने का विशेष अवसर होता 
थाः। साधारण अवस्था में पुरुष या स्त्रियों के सिर पर कोई वस्त्र नहीं दिखलाई पड़ता था, सामाजिक 
उत्सवों में ही अच्छे वस्त्राभूषण तथा पगड़ी आदि का उपयोग किया जाता था। 

स्त्रियों के केश-विन्यास का चित्रण भारतीय कलात्मक उदाहरणों में देखा जा सकता 
है। अभिलेखों में घुंधराले वाल का वर्णन मिलता है। पुरुषों की मूंछ तथा दाढ़ी के सम्बन्ध में 
इतना कहना आवश्यक है कि मूंछें रखने की रीति विदेशी है। यूनानी सिक्‍कों पर राजाओं की 
आङ्घतियाँ मूंछ के साथ मिलती हैं। हिन्दी प्रदेश से हिन्दू देवताओं की जितनी प्रतिमाएँ मिली 
हैं/ उन सव में मूंछ का अभाव है। केवल भैरव या रौद्र शिव मूर्ति की मूँछें दिखलाई देती हैं। 

शरीर को सुन्दर दिखलाने के लिए स्त्रियाँ नाना प्रकार के आभूषण तथा सौभाग्य का 
चिह्न धारण करती थीं । सिंदूर, कुंकुम तथा चूड़ी का नाम लेखों में आता है, जिनका सौभाग्यवती 
नारियाँ प्रयोग करती थीं-सिंदूरभूषणविवरजितमास्यपद्मं, उत्सुष्टहारवलपं कुचमण्डलञ्च 
(ए० Fo भा० १, To १२९) तथा होठों में छाल रंग का लेप लगाया करती थीं (भारत कौमुदी 
Wo १, पृ०२७४) | सौभाग्यवती को आँखों में अंजन लगाना भी आवश्यक समझा जाता था 
(जूभंगया रहितैरनन्यगतिभि:-सत्यक्तकालाञ्जनैः) । उस समय आभूषण धारण करने की 


प्रथा कुछ कम नहीं थी। विभिन्न प्रकार के भूषण यत्र-तत्र पहने जाते थे। मुद्रा, कंकण, कुण्डल, | 


हार, रामनामी, भुजवन्ध, उदरबंध, करघनी, नूपुर आदि का प्रयोग समाज में स्त्रियाँ किया 


- करती थीं। दसवीं सदी के परचात्‌ जीवन में वनावट का अधिक प्रवेश हो गया। भोग-विलास 


की सामग्री में कमी.न थी। खुंगार चरम सीमा को पहुँच गया था। केशर मिला कर उबटन 
लगाना आदि अंगराग में अधिक प्रयोग किया जाता था। पक 
भोजन तथा पेय--मध्ययुग से समाज में विभिन्न उपजातियों के विभाजन के कारण 


अनेक प्रकार की भोजन सामग्रियों का उल्लेख है। इस समय शाकाहारियों की संख्या घटती-जा * 


- रही.थी। शाकाहारी भोजन में चावल, गेहूं, दाल, दुध या घृत का प्रयोग किया जाता था (सम्यक्‌ 


वहुघृतदुविभि: Heat: युक्‍्तमत्नमु-ए०इ०भा०२०, पृ०४४) | मारे के विक्रम तथा उपयोग 

की चर्चा (किराना व्यापार) लेखों में मिलती है(ए०इ०भा०११, पृ०४३) | देवताओं के लिए नेवेद्य 
घुत तथा चावल से तैयार किया जाता और उपासकगण उस भोग को ग्रहण करते थे। हिन्दी प्रदेश 
में चावल की कमी थी। गंगा की घाटी में गेहूँ तथा जौ की उपज का वर्णन छेखों में मिलता है। 
मंदिरों में देव-पुजा के सम्वन्ध में हविष्य तथा नैवेद्य का वर्णन किया गया है, जिससे समाज में प्रयुक्त 
भोजन वस्तुओं का अनुमान किया जा सकता है। मध्ययुग के स्मृतिकार घृत, दूब तथा दही को 
उच्चवर्ग का भोजन मानते हैं (अंगिरस, ६०-८०, वेदव्यास, अध्याय ३) । समाज में ब्राह्मणों के 
अतिरिक्त क्षत्रिय आदि वर्णों में मांसाहारी भोजन (मांस तथा मछली) का प्रयोग अधिक मात्रा 
में किया जाता था। अल्बेरूनी ने ऐसा ही लिखा है कि ब्राह्मणों को छोड़ कर अन्य वर्गों को जीव- 
हत्या का पाप नहीं लगता था।. भेड़, वकरी, भैंस, वतख, मछली आदि मारे जाते थे और गाय, 
घोड़ा, हाथी, ऊँट आदि की हत्या नहीं की जाती थी (साचू ATOR, पृ०१५१-२) | इतनी छूट 
होने पर भी विशिष्ट पर्वो कें समय कोई जीव नहीं मारा जाता था। : 
पेय के सम्बन्ध में मध्ययुग के लेखों में अत्यधिक विवरण पाया जाता है। पेय को तीन 
विभागों में विभक्त किया गया था-- ( १) मधुपान, (२) सोमरस तथा (३) रसवती (ताड़ी )। अभि- 
लेखों तथा यात्रियों के विवरणों से पता चलता है कि ब्राह्मण के अतिरिक्त सभी वर्णों के लोग मधुपान 
(शराव) किया करतें थे। क्षत्रियों की स्त्रियाँ भी कभी-कभी शराव का स्वाद लिया करती थीं। 


सोमरस (मद्य) तैयार करने का कोई वर्णन नहीं मिलता, परन्तु सवसाधारण मधूक पुण्प से एक . 


प्रकार का मद्य तैयार करते थे। समाज में कल्लवाल समूह का नाम ज्ञात था, जो मद्य तैयार कर 
विक्रय किया करते थे। इसी प्रसंग में यह भी कहा गया है कि प्रति मद्यभाण्ड पर आधे द्रम (आठ 
आना) कर लगाया जाता था (ए०इ०भा०१,पृ०१७४)। सम्भवतः मथुपान या सोमरस के वर्णन 
में ऊँचे या निम्न श्रेणी के व्यक्ति का विचार निहित है। रसवती ताड़ के रस को कहते थे। हिन्दी 
प्रदेश में मद्य का विशेष प्रयोग था और रसवती यथेष्ट मात्रा में उपलब्ध नथी। . 

मद्य के प्रयोग से यह न समझना चाहिए कि इस पेय के लिए समाज लोगों को प्रोत्साहित 
करता था, प्रत्युत स्मृति ग्रन्थो में मद्य प्रयोग का निषेव किया गया है। होम तथा प्रायश्चित्त से 
ब्राह्मण एवं क्षत्रिय अपने को शुद्ध करते थे। अत्रि (६१ ) तथा शंख (१७,४३) ने मद्य भाण्ड 
में भरे जल के प्रयोग की निन्दा की है तथा व्रत करने (मद्य माण्डगतां: पीत्वा सप्तरात्रं ब्रत ALT) 
का विधान उपस्थित किया गया है। : 

जहाँ तक भोजन में व्यय का प्रश्न है, भोजन वस्तुएं अत्यन्त सस्ते भाव पर बिकती थीं । 
चृत भी साधारण व्यक्ति के लिए सुलभ था। हिन्दी प्रदेश में अन्न आदि भोजन पदार्थे के 
सस्ता होने से समाज.सुखी था और सर्वसाधारण के लिए व्यंजन के उपयोग का वर्णन किया 
ग॒याहै। : 

भिक्षा वृत्ति का निरोध--मध्ययुग की प्रशस्तियों के अध्ययन से प्रकट होता हे कि 
समाज में भिक्षा वृत्ति को रोकने का उचित प्रवन्ध किया गया था। प्राचीन भारत में दान, विशेष- 
कर गृहस्थों के लिए, एक पवित्र कार्य था। स्मृति अन्थो में इसका उल्लेख मिलता है कि यति तथा 


In Public Domain, Chambal Archives, Etawah 


s 


० Digitized by Sarayu Foundation Trust, Delhi and eGangotri 


ARR हिंदी साहित्य 
ब्रह्मचारी को भिक्षा दी जाय, क्योंकि ये भिक्षा पर ही जीवित रहते थे । वृद्ध हारीत ने ऐसा ही 
लिखा है- : 


यतिइच ब्रह्मचारी च उभौ भिक्षाशिनो स्मृतो। 
भिक्षा दद्यात्‌ प्रयत्नेन यतीनाम्‌ ब्रह्मचारिणाम्‌ ॥ 


समाज में भिक्षा वृत्ति का प्रसार होने पर यति या ब्रह्मचारी के अतिरिक्त अन्य लोग 
भी भिक्षु बन कर पेट पालने लगें। जिस समय से भिक्षाटन का संगठित रूप सामने आया, लोगों 
ने इस बुराई को मिटाने का प्रयत्न आरम्भ कर दिया। व्यक्तिगत भिक्षा कार्य वन्द कर, संस्थाओं 
को दान देने की प्रवृत्ति काम करने लगी। इसीलिए प्रशस्तियों में मंदिरों तथा शिक्षा संस्थाओं 
के दान का वर्णन पाया जाता है। भिक्षा वृत्ति के निरोध का दूसरा मार्ग 'सत्र' की स्थापना थी, 
जहाँ पंगु और दुखी लोगों को भोजन वाँटने का प्रबन्ध था। ये सत्र (भिक्षा देने के स्थान) 
मंदिरों से सम्बन्धित रहते थे, जिसका उल्लेख “वरि चरू सत्र” वाक्य से लेखों में किया गया है। 
वलि का अर्थ पूजा तथा चरू को यज्ञादि के भाव में व्यवहृत किया जाता था। सत्र को भिक्षागृह 
के अर्थ में प्रयुक्त किया गया है (ए०इ०भा०१९, पृ०१६, भा० १४, पृ० १७७) । पाँचवीं सदी के 
लेख में सत्र के स्थान पर घमंसत्र का उल्लेख मिलता है। कहने का तात्पर्यं यह है कि मंदिरों से 
सम्बन्धित भिक्षा स्थानों में भोजन वाँटने की व्यवस्था हो गई थी, ताकि समाज में मिखारियों की 
संख्या बढ़ने न पाए। कन्नौज के राजा महेन्द्रपाल द्वितीय के एक लेख में सत्र के लिए भूमिदान 
देने का वर्णन पाया जाता है (ए०इ०भा०१४,पु०१७७) | अन्य लेखों में कई तरह से वर्णन आता 
. है-मिष्ठान्नं पान सम्पन्ना सर्वसत्री व्यघादसौ (ए०इ०भा०२१,पृ०१६५), अथवा सततमुचितवृत्तिः 
कल्पयित्वान्नसत्रम्‌ (वही, पृ० १३६-२९०) । तत्कालीन एक लेख में इस प्रकार का वर्णन है कि 
व्यंजनयुक्त अन्न को सत्र में साधु समाज में विभक्त किया जाता था (घृतदधिभिः व्यञ्जनैः भिक्षुभ्यः 
agat नित्यं तोयं सत्रे विभक्तं विभक्तं मिक्षुसंघाय दत्तम्‌) । हिन्दी प्रदेश के अतिरिक्त पूर्वी 
भारत में भी मंदिरों के समीप सत्र निर्माण करने का विवरण पाया गया है, जिसे भक्तशाला कहते 
थे (भक्तशाला क्षुधार्त्तानां महादेवस्य सन्निघौ--ए०इ०भा०२, पु००१८१) । इस प्रकार का प्रशं- 
सनीय कार्य सदियों तक हिन्दी प्रदेश में होता रहा । वर्तमान समय में भी काशी में 'छत्त' नामक 
संस्था मंदिरों से सम्वन्धित है, जहाँ संन्यासियों तथा भिखारियों को भोजन विभक्त किया जाता 
है। 'छत्र' शब्द “सत्र' का बिगड़ा रूप है । अतएव संक्षेप में यह कहा जा सकता है कि मध्यकालीन 
समाज में भिक्षा वृत्ति के संगठित रूप की निन्दा की गई तथा उसके प्रचार को सीमित करने के 
` लिए सत्र (भिक्षा गृह) तैयार किए गए थे। वहीं दीन-दुखियों को भोजन आदि दिया जाता था। 
प्रायः मंदिर अथवा किसी विद्यालय से इनका सम्वन्ध रखा जाता था, जिससे सत्रों की सुव्यवस्था 
हो सके। स्य ; 
अन्धविदवास--हिन्दू समाज में तन्त्र-मन्त्र का रिवाज बहुत पहले से चला आ Vee! 
मंत्र फूंकना, जादु-टोना तथा सम्मोहन आदि की चर्चा साहित्य में मिलती है। मध्ययुग तन्त्र का 

युग ही माना जाता है। बौद्ध धमे में मंत्रयान के अनुयायी अर्थरहित वाक्य या घरणी का उच्चा- 
रण करते थे। लोगों का ऐसा विश्वास था कि मंत्र के जपने या उच्चारण करने से मनुष्य देवी 
शक्ति प्राप्त करता है। दसवीं सदी से तेरहवीं सदी के भीतर मंत्रयान तथा कालचक्रयान का 
प्रचार था और उस समय पिशाच या भूत-प्रेत के हटाने का भी उल्लेख है। ताबीज़ पहनना, शकुन 
निकालना, इष्ट-सिद्धि के लिए बलिदान, भूत पर विश्वास आदि विभिन्न अन्धविदवासों पर 
सामान्य जनता की आस्था थी । पूर्वी भारत के लेखों में मंत्रों का उल्लेख आता है । ब्राह्मणों द्वारा 
ज्योतिष पर विचार करने की वात भी कही गई है। चीनी यात्री ह्वेनसांग ने भी रिखा था कि 
निग्रन्थ लोग भविष्यवाणी करने में निपुण समझे जाते थे एवं फलित ज्योतिष में अधिक विश्वास 
रखते थे। इसका प्रभाव इतना बढ़ गया कि युद्ध में मनुष्य के पुरुषार्थ के वदले ज्योतिष की गणना- 
नुसार मंत्रपुणं शस्त्रों का प्रयोग होने लगा। राजघराने में नैमित्तिक' नामक भविष्यवाणी 
करने वाले अधिकारी नियुक्त किए जाते थे। कन्नौज के राजा गोविन्दचन्द्रदेव के लेखों में नैमि- 
त्तिक' का नाम वार-वार आता है (ए०इ०भा०४, पृ०९७, भा०७, पृ०९९, भा० १८, पृू० २२२) | 
कहीं-कहीं 'ज्योतिषी' शब्द का भी प्रयोग मिलता है, जो शकुन तथा मुहृत्त पर विचार करता 
था। हिन्दी प्रदेश की जनता भूत-प्रेत पर अधिक विश्वास रखती थी । गहड़वाल नरेशो के तथा 
चन्देलवंशी लेखों में भूत तथा भगवान्‌ शिव का सम्बन्ध उल्लिखित है (ए०इ०भा० १,पृ० १५६) | 
प्रत्येक यज्ञ के आरम्भ में पितृ-तपंण का कार्य किया जाता था। भय के कारण प्रेत-पुजा की जाती 


थी, ताकि व्यक्ति संसार में सुखी रहे। इसी सिद्धान्त को ले कर भूतदामर की कल्पना मध्ययुग मे. 


प्रचलित हो गई, जिसमें भूत, पिशाच तथा राक्षस की पुजा का उल्लेख पाया जाता है। वंगाल 
में प्रेत छाया को मिटाने के लिए ब्राह्मण पुजारी परिवार में रखे जाते थे। 

सव से प्रधान विश्वास स्वर्ग तथा नरक की भावना मानी जा सकती है । यद्यपि यह विचार 
अत्यन्त प्राचीन समय से समाज में था, परन्तु इस युग में स्वर्ग प्राप्ति के लिए नए मार्गों पर 
चलने का वर्णन मिलता है। अनशन कर, जल में डूब कर या अग्नि में जल कर प्राण त्यागने 
का विवरण हिन्दी प्रदेश के लेखों में भरा पड़ा है। प्रयाग इसके लिए मुख्य तीर्थ माना गया, 
जहाँ उपयुक्त तीनों मार्गों से स्वर्ग जाने के निमित्त राजाओं ने प्राण त्यागा था। दान करने में 
स्वर्ग at भावना ही विशेष काम करती थी (ए० Fo भा० ३, पु०२६६, भा०५, पृ०११४, 
भा०११, For, भा० १८, पृ० ९६) प्रत्येक दानपत्र के अन्त में निम्नलिखित इलोक पाया 


- जाता है— 


षष्टि वर्ष सहस्राणि स्वगं मोदति भूमिद। 
अच्छेत्ता चानुमन्ता च तान्येव नरके वसेत्‌॥ 


इसके अतिरिक्त सूर्यं और चंद्र ग्रहण के विषय में लोगों का विश्‍वास था कि राहुं 
सूर्यचन्द्र को ग्रस लेता है। हिन्दी प्रदेश की अनेक प्रशस्तियों से पता चलता है कि चन्द्र या सूर्य 
ग्रहण के अवसर पर भूमि दान में दी जाती थी। इस युग के अन्धविश्वासों के कारण ही समाज 

में कुछ नई देवियों की कल्पना की गई । चामुण्डा, वज्नवराही, अष्टमातृका, शीतला, पष्ठी, मनसा 
आदि देवियों की पूजा नवीं सदी के बाद ही प्रचलित हुई और आज भी समाज में चल रही है। 
खेल तथा आमोद-प्रमोद--समाज की सर्वांगीण उन्नति के लिए खेल तथा आमोद-प्रमोद 
का भी महत्त्व है। “काव्यशास्त्र विनोदेन' के अतिरिक्त नाना प्रकार के खेळ खेले जाते थे। 
राजघराने में शिकार को प्रमुख स्थान दिया गया था। साधारण लोगों के लिए मल्लयुद्ध 
तथा घर में शतरंज का उल्लेख पाया जाता है। जुआ खेलने का रिवाज कम न था, वल्कि 
जुआ खेलने के स्थान पर “कर! लगाने का वर्णन मिलता है। ऊंची श्रेणी के लोग काव्य तथा 
संगीत से आमोद किया करते थे। राजपूत राजाओं के यहाँ भाट तथा विदूषक रहा करते थे, जो 
कविता पाठ या हास्यमय वार्ता से राजा का विनोद:करते थे। सामाजिक जीवन में आनन्द लाने 
के लिए नाटक खेले जाते तथा घामिक अवसरों पर उत्सव मनाए जाते थे। रथयात्रा का ऐसा 
उत्सव था कि वाद्य, नृत्य तथा गान द्वारा देवता की पूजा की जाती थी । तीर्थस्थानों पर सामूहिक 
रूप में मेला संगठित किया जाता, जिसका आथिक महत्त्व. भी था। पशु के क्रय-विक्रय का वह एक 
प्रधान स्थान थां। वहाँ कथावाचक लोगों में सद्भावना जाग्रत करते थे। यह परिपाटी आज भी 
समाज में विद्यमान है। मेला सामाजिक समस्याओं पर-विचार करने का अवसर प्रदान करता 
था। इस तरह आनन्द तथा अच्छी प्रवृत्ति की भावना को ले कर ही मध्ययुग में उत्सव और 
त्यौहार मनाए जाते थे। 
` समाज में पशु-पक्षी पालने का रिवाज था। शुक के पालने का वर्णन लेखों में मिलता है 
तथा कलात्मक उदाहरणो में पिंजड़ में बैठा शुक दिखलाया गया है। हाथी, घोड़ा तथा उँट पालने 
का कायं कई अर्थों में लाभकर था। ये सवारी के काम आते Al घोड़ा रथ में लगाया जाता था, 
हाथी आखेट तथा युद्ध का विशेष यान था। मुसलमान लेखकों ने हिन्दू राजाओं के हज़ारों हाथी 
तथा घोड़ों का उल्लेख किया है। शासकों के मनोरंजन का सुन्दर वर्णन 'मानसोल्लास' 
(अध्याय ३) में मिलता है। सैनिक अभ्यास, हाथी-घोड़े का खेल, मल्लयुद्ध तथा पशु-पक्षियों की 
लड़ाई आदि विशेषरूप से उल्लिखित है। 
मध्ययुग में सामाजिक या धार्मिक कार्य के लिए जनसाधारण एकत्रित होते थे।. समाज 
में वसन्तोत्सव या दीपोत्सव के समय नर-नारी अनगिनत संख्या में एकत्रित हो कर आनन्द मनाते 
तथा संगठित रूप में संगीत आदि का आयोजन करते थे। इन उत्सवों में व्यय के लिए धन AC 
के द्वारा एकत्रित किया जाता था। अधिकतर व्यापारी वर्ग ही सारे द्रव्य का प्रबंध करता था। 
कहने का तात्पर्यं यह है कि सर्वसाधारण से ले कर ऊंची श्रेणी तक के जनसमुदाय के लिए विभिन्न 
प्रकार के खेलों तथा आमोद-प्रमोद के आयोजन होते थे, ताकि सव की भौतिक उन्नति एक सी हो 
सके। 
` _ द्रत, उत्सव तथा त्यौहार- यद्यपि भारतवर्ष सदा से ही धर्मप्रधान देश रहा है, परन्तु 
मध्ययुग में उत्सव तथा त्यौहारों की परिपाटी सुदृढ़ स्थान बना चुकी थी और प्रत्येक कार्यं किसी 
न किसी प्रकार के घामिक कृत्य से आरम्भ होता था।. यज्ञ-पागादि की कमी को उत्सवों ने छिंपा 

दिया और मध्ययुग के जीवन में पवित्रता, शुचिता तथा शुद्धता पर जोर दिया गया। दसवीं 
सदी से चौदहवीं सदी तक के लेखों में दान का अधिक वर्णन पाया जाता है, जो पवित्रं तिथियों 
एकादशी, रामनवमी तथा ग्रहण पर अंकित किए जाते थे। यह सारा कार्य गंगा में स्नान, तर्पण 
तथा पूजा के पश्चात्‌ सम्पन्न किया जाता था। एकादशी, शिवरात्रि, कृष्णाष्टमी, रामनवमी के 
त्यौहार पर ब्रत किया जाता था और शासकगण ब्राह्मणों को दान दिया करते थे । निर्घनों को भोजन- 
वस्त्र वांटा जाता था। प्रायः सभी धार्मिक कृत्यों के साथ त्यौहार मनाए जाते और उपवास आदि 
से पुण्य अर्जन किया करते थे। हरिशयनी तथा देवोत्थान का नाम प्रचानतया लेखों में मिलता 
है। शिवरात्रि का भी ब्रत प्रसिद्ध था। युद्ध में विजय पा कर राजा घूम-घाम से उत्सव मनाया 
करता तथा ब्राह्मणों को भूमि दान में देता था । हिन्दी प्रदेश में तुला पुरुप दान का अधिक वर्णन 
मिलता है। कन्नौज के राजा योविन्दचन्द्रदेव के लेख में यह उल्लेख मिलता है- हिंमात्मतुल्यम- 
निशं ददता द्विजेभ्यो।” (To इ०भा०४, FoR RC; भा०१३,पृ०२१८; भा०२,पृ०३६२)। राजा 
अपने तौल के बरावर सोना ब्राह्मण को दान में देता था। अभिलेखों में इसे महादान कहा गयां ~~ 
है। उत्तर प्रदेश में १०वीं-१४वीं सदियों के लेख इस प्रकार के वर्णन से भरे पड़े हैं। यह महा- 
दान विजयोत्सव के उपलक्ष में दिए जाते थे अथवा तीर्थस्थानों में शासक तुला पुरुष दान किया 
करते थे। राजकुमार का जन्म विशेष उत्सव का दिन समझा जाता था और कन्नौज के राजा 
जयचन्द्र के लेखों में कुमार-जन्म के अवसर पर दान देने का उल्लेख JI राजदरवार के लिए 
वह विशेष अवसर था जव संगीत तथा मंगल्गान का आयोजन किया जाता था। ऐसे उत्सवों में 
स्वादिष्ट भोजन तथा शराव का व्यवहार होता था तथा जनता वेसुष हो कर जन्मोत्सव मनाया 
करती थी। मुसलमानों के शासक होने पर इस्लामी दुनिया में भी पुरानी रूपरेखा पर 
उत्सव तथा त्यौहार मनाए जाने लगे, जिनमें रमजान सर्वप्रसिद्ध है। 

समाज में चरित्र--भारतवासियों का चरित्र सदा से उज्ज्वल तथा प्रशंसनीय रहा 
है, परिस्थितियों के कारण सामयिक ह्वास भले हो दृष्टिगोचर होता हो। समाज में प्रचरित 
रीति-रिवाज, विश्वास तथा संस्थाओं के अनुशीलन से भारतवासियों के तत्कालीन चरित्र का 
परिज्ञान हो जाता है। मध्ययुग में भी भारतवासियों का चरित्र विशेष रूप से निम्न स्तर का 
न था। मुसलमान लेखकों के कथनानुसार न्यायप्रियता, ईमानदारी तथा सहिष्णुता के लिए 
भारतवासी विख्यात थे। अल्वेरूनी का कथन है कि भारत के निवासी विदेशियों से घृणा 
करते तथा अपने देश, समाज, घमं तथा शासक के सदुश किसी की गणना नहीं करते थे। उनका 
विदेशियों से सम्पर्क न था (साचू, अल्वेरूनी का भारत भा०१, पु२१९) । यद्यपि इद्रिसी तथा 
मार्को पोलो ने दक्षिण भारत के सम्वन्ध में वर्णन किया है, तथापि हिन्दी प्रदेश के निवासियों का 
चरित्र उस से घट कर च-था। मुसलमान लेखकों ने विभिन्न क्षेत्रों में भारतवासियों के उच्च 
चरित्र, कोर्यनिष्ठा, निश्चळ विश्वास तथा बुद्धिस्थिरता की प्रशंसा की है। उनके आदर्श जीवन 
तथा सत्यनिष्ठा का विवरण मार्को पोलो ने उपस्थित किया है। 

हिन्दी प्रदेश की चार जातियों में ब्राह्मण वर्ग को-विशेषाधिकार प्राप्त था तथा शूद्र और 

१३० - हिंदी साहित्य 
अन्त्यज .घृणा की दृष्टि से देखे जाते थे। समय के अनुसार समाज तथा व्यक्तियों के चरित्र में 
परिवर्तन स्वाभाविक था। ‘ 
` ` मध्यकालीन समाज में स्त्रियों के चरित्र का वर्णन अपर्याप्त सा प्रतीत होगा | हिन्दू 
नारियाँ अपने पति को आदश से च्युत सोच ही न सकती थीं। युद्ध में पीठ दिखा कर भागना 
निन्दनीय समझा जाता था। यह सत्य है कि हिन्दू महिलाओं ने अपने आभूषण वेच कर यवनों के 
विरुद्ध युद्ध में आथिक सहायता की थी और युद्ध में पति के मरने पर जौहर द्वारा सतीत्व की 
रक्षा की थी। सती प्रथा पर विशेष वळ दिया गया था और यदा-कदा मृत पति की चिता पर 
` बलात्‌ स्त्री जला दी जाती थी। जहाँ तक स्त्रियों की सम्पत्ति के अधिकार का प्रश्‍न है, उन्हें 
पर्याप्त सुविधाएं प्राप्त.थीं। | 
यद्यपि मध्ययुग के समाज में कुछ ढीलापन दिखलाई पड़ता है, पर नीति-विरुद्ध कार्य करने 
वाले दण्डित किए जाते थे। अपराध के कारण हाथ, पांव तथा कान तक काट लिए जाते थे। 
निबंध ग्रन्थों में साघारण अपराघ के लिए प्रायश्चित्त का विधान पाया जाता हैं। यह सरथ है कि 
इस्लामी धारा के सम्मुख अधिक व्यक्तियों को झुकना पड़ा था, परन्तु राजपूत वीर आदश 
मार्ग पर चल कर समाज को उज्ज्वल बनाने का प्रयत्न करते रहे। . 
हिन्दू समाज में स्मृति ग्रन्थों के नियमों पर प्रत्येक व्यक्ति चलता था। निवन्धकारों ने 
स्मृति नियमों में सामयिक टिप्पणी जोड़ कर हिन्दू समाज में नए भाव पैदा कर दिए थे। वही उस 
समाज का क्रानून था। शासन में मुसलमानों के आक्रमण से झगड़े पैदा हो गए। सर्वत्र राष्ट्रीय 
भावना के अभाव का अनुभव हो रहा था। भविष्य के विषय में कुछ न सोच कर निजी स्वार्थव॑ंश 
.दुसरे की. सहायता करने से शासक विमुख होते गए। मुसलमानों के लिए सुल्तान के कथन ही 
नियम, क्रानून का स्थान ग्रहण कर लेते थे। मुस्लिम राजवंशों में बड़ों की हत्या कर गद्दी पर 
बैठना साधारण सी वात हो गई। गुप्त विद्रोह खड़ा कर स्वयं शासक वनने की उत्कण्ठा जाग्रत 
हो गई; जिसके उदाहरण इतिहास में भरे पड़े हैं। राजा के साथ-साथ प्रजा में क्रूरता, चाळवाज्ी 
.तथा झूठ का बाज़ार गरम हो TAT | हिन्दू मुसलमान शासकों द्वारा सताए जाने, जजिया लगाने 
` अथवा घामिक कष्ट पहुँचाने के कारण विरोधी वन गए। अतएव बारहवीं सदी के वाद भारतीय 
वायुमण्डल दूषित हो गया। ईर्ष्या, द्वेष, विधय-भोग, विलासिता, मद्यपान आदि की चर्चा सर्वत्र 
होने लगी। स्त्री-प्रेम के कारण बड़े-बड़े युद्ध होने ळगे। इस प्रसंग में संयोगिता तथा पद्मिनी का 
नाम रिया जां सकता है, जिनके लिए अगणित नरसंहार हुआ। इतना होते हुए भी भारतीय 
बीरों में स्वामि-भक्ति का वीज भरा था। आल्हा-ऊदल इसके उदाहरण हैं, जिन्होंने परमाल के 
लिए सब कुछ न्योछावर कर दिया। बुराइयों के अतिरिक्त शासकों में कुछ ऐसे गुण थे, जिनका 
उल्लेख नितान्त आवश्यक है। अतिथि-सेवा, सजावट, सौंदर्य, ललित कलाओं में अभिरुचि, विद्वानों 
_को आश्रय देने तथा सम्मान देने के गुण विद्यमान थे। हिन्द्र राजा विशेष कर गुणग्राही थे। 


यही कारण है.कि मध्यकालीन साहित्य पुरण है। मुसलमान शासकों में फीरोज तुगलक का_ | 


- नाम विशेष उल्लेखनीय है, जिसने पर्याप्त घन शिक्षा प्रचार में व्यय किया तंथा मदरसे स्थापित 


~ 


wae 

` किए। इसी समय भव्य विशाल भवन, मंदिर, मस्जिद तथा क़िले वनवाए गए। जनता भी राजा के 


साथ प्रत्येक काये में भाग लेती थी। इस कारण जनता के गुण की भी प्रशंसा की जा सकती है। यह 
तो मानना ही पड़ेगा कि मुसलमान शासकों के आतंक से साधारण जनता में उचित-अनुचित तथा 
भले-वुरे का विभेद उठ गया था। राजा की व्राइ्यां करना तो दूर रहा, उस सम्बन्ध में छिप कर 
वाते करने का साहस भी लोगों में न था। इसलिए पढ़ें-लिखे लोगों ने पशु-पक्षियों की कहानी के 
सहारे शासक के दुर्गुणों का विस्तार समाज में किया। यही नहीं, नीति, सदाचार तथा वुद्धिमत्ता 
की वातें भी कथा-कहानी द्वारा वतलाई जाती थीं। मुसलमानों के दण्ड से भयभीतः हो कर 
तलवार के डर से अनेक हिन्दुओं ने इस्लाम को स्वीकार किया। इस्लाम मत स्वीकार करने 


के कई आकर्षण थे। यहाँ तक कि चंदेल शासक पृथ्वीराज को मुसलमान हो जाने पर आक्रमण ' 


से मुक्त हो जाने का प्रलोभन दिया गया। अरब वालों के पश्चात्‌ तुकं सुल्तानों ने यही नीति 
अपनाई। मुसलमानों में भी सामाजिक कमज़ोरियाँ थीं। अरव यात्रियों ने लिखा है कि इस्लाम 
के प्रचार के लिए अरव वाले भारत में आए थे। स्थान-स्थान पर मंदिरों को तोडा, मूतियो का 
नाश किया, परन्तु उन्होंने मुलतान के सूय मंदिर की बहुत समय तक रक्षा की। इस प्रकार आदर्श 
से गिरने. के अनेक उदाहरण तत्कालीन समाज में पाए जाते हैं। 

हिन्दू-इस्लाम सम्पक--भारतीय. समाज सदा से ही उदार रहां है। मध्यकाल से पूर्व 


_ अनेक जातियों को शरण दे कर समाज में मिलाया गया था, परन्तु भारतवासिंयों की सम्मिश्रण 
` की वह नीति इस युग में सफल न हो सकी। मुसंलमानों के आक्रमण के पश्चात्‌ इस्लाम मत का , 


प्रचार होने लगा। उत्तरी भारत में अधिक संख्या में तुर्क आ कर वस गए। इस कारण समाज 
में दो विरोधी वर्ग काम करने लगे। स्वभावतः हिन्दू समाज में फूट पैदा हो गई। शूद्र तथा अछूत | 


पृथक्‌ होने लगे। उनके लिए इस्लाम मत का दरवाज़ा खुला था। अन्त्यज लोग.वहाँ समान | ४ 


अधिकार. तथा समान स्थिति के कारण मुसलमान हो गए और क्रमशः इनकी आवादी वढ्ने | 
लगी। हिन्दु मत में शुद्धि की भावना पर्याप्त बलवान न थी। देवळ स्मृति में शुद्धि के सम्वन्ध में 
मत प्रकट किया गया है, परन्तु ब्राह्मण. जाति की शुद्धता के कारण शुद्धि के लिए अधिक 
अग्रसर न हुए। 

मुसलमानों की जनसंख्या बढ़ने से हिन्दुओं से सम्पर्क वढ्ने लगा! इब्न हैक ने लिखा 
है कि दसवीं सदी में पश्चिमी भारत में हिन्दू मुसलमानों का पहनावा एक सा हो गया था। फारसी 
लिपि को भी हिन्दुओं ने अपनाया। हिन्दी भाषा तथा हिन्द घ्म का प्रभाव मुसलमानों पर भी 
पड़ा। मुसलमान लेखक हिन्दी में लिखने wt) मुल्ला दाऊद ने नूरक तथा चन्दा की कहानी 


हिन्दी में लिखी | गुलाम वंश के सिक्कों पर देवनागरी में मुद्रा लेख अंकित किए गए। इस प्रसंग . 


में अमीर खुसरो का नाम लिया जा सकता है जो हिन्दी का एक प्रसिद्ध कवि हो गया है। दोनों 
भाषाओं के सम्पर्क से कालाग्तर में एक नई शैली उत्पन्न हुई, जो उर्दू के नाम से प्रसिद्ध हुई। 
विविध मतों के हटाने का भी प्रयत्न आरंभ हो गया था, जो आगे चल कर कबीर तथा नानक के 


_ शब्दों में सुनने को मिला] 

सदी के पश्चात्‌ हठवर्मी हिन्दुओं ने कलिवर्ज के नाम पर इस्लाम मत स्वीकार 
करने akaa शुद्धि कर आयं मत में वापस लेना अस्वीकार कर दिया | इस लिए समाज में 
` इस्लाम मतावलूम्बियों की संख्या बढ़ने लगी। अमीर खुसरो ने हिन्दुस्तान के वर्णन में लिखा 
है कि कर (जजिया) देने के कारण हिन्दुओं का अस्तित्व वच गया। जो लोग इस्लाम मत को 
स्वीकार न करते, वे जजिया दे कर हिन्दू मत में रह सकते थे (इलियट-हिस्ट्री आफ्‌ इंडिया, भा० 
३, पृ०५४६) । भारतीय संस्कृति की उच्चता को स्वीकार कर इस्लाम मतानुयायियों ने इस देश 
की संस्कृति को कुछ सीमा तक अपनाया तथा हिन्दुओं ने भी शासन में उच्च पद पाने की लोलु- 
पता में मुसलमान संस्कृति एवं आचार-विचार को अपना लिया। भारतीय प्रणाली को छोड़ कर 
मसजिदो में मकतव आरम्भ किए गए जहाँ कुरान शरीफ़ तथा अरबी, फ़ारसी की (घामिक) 
शिक्षा दी जाने लगी । इस तरह हिन्दी प्रदेश में हिन्दू मुसलमानों का घनिष्ठ सम्पर्क सर्वप्रथम 
तथा सब से अधिक रहा। . 


~ 

५. भाषा का इतिहास 


ऐतिहासिक पूर्वपीठिका 


हिन्दी भाषा का इतिहास वैदिक काल से उपलब्ध होता है। उससे पहले इस आर्यमाषा 
का स्वरूप क्या था, यह सव कल्पना का विषय वन गया है। आये चाहे कहीं वाहर से भारत में. 
आए हों अथवा यहीं सप्तसिबु प्रदेश के मूल निवासी हों, यह निश्चित और निविवाद सत्य है कि 
वर्तमान हिन्दी प्रदेश में आने से पहले उनकी भाषा बही थी जिसका साहित्यिक रूप ऋग्वेद में प्राप्त 
होता है। एक तरह से यह कहना ठीक होगा कि वैदिक भाषा ही प्राचीनतम हिन्दी है। इस भाषा 


के इतिहास का यह दुर्भाग्य है कि युग-युग में इसका नाम परिवर्तित होता रहा है। सन्‌ ईसवी पूर्व 


की तमिल और आज की तमिल मेंनाम-भेद नहीं किया जाता, भले ही आधुनिक तमिल के पंडित . 
के लिए प्राचीन तमिल वैसी ही कठिन और दुर्बोध हो, जैसी हिन्दी जानने वाले के लिए संस्कृत | 
समूल परिवर्तन हो जाने पर भी अंग्रेजी अंग्रेजी ही है और जर्मन TT काल-मेद से हम उनके 
विभिन्न रूपों को प्राचीन अंग्रेजी , प्राचीन जर्मन; मध्यकालीन अंग्रेजी, मध्यकालीन जर्मन; आघुः- 
निक अंग्रेजी और आधुनिक जमन कह देते हैं। किन्तु हिन्दी के अति प्राचीन रूप को वैदिक, प्राचीन 
रूप को संस्कृत, पूर्वमध्यकालीन को पालि, मध्यकालीन को प्राकृत, उत्तरमध्यकालीन को अपभ्रंश 
एवं आधुनिक रूप को हिन्दी कहते El कहने का तात्पर्ये यह है कि जिस भाषा का साहित्यिक रूप 
वेद में सुरक्षित है, उसी की उत्तराधिकारिणी हिन्दी है। हिन्दी भाषा के मूल तत्त्व वैदिक माषा 
में विद्यमान हैं। 

यह माना जा सकता है कि यदि आर्य लोग बाहर से आए थे तो उनकी कई जातियाँ और 
विभिन्न बोल्या रही होंगी; और, यदि वे सप्तर्सिधु प्रदेश के रहने वाले थे तो भी वे कई जातियों- 
उपजातियों में बेटे हुए थे और भौगोलिक पृथकूता के कारण उनकी अनेक बोलियाँ थीं। इसका 
प्रमाण ऋग्वेद की घ्वनि-प्रणाली, शब्दावली और रूप-रचना की विविधता से मिल जाता है। किन्तु 
विविध वोलियों के रहते हुए भी वेदकालीन भाषा का एक साहित्यिक रूप निश्चित हो चुका था 
और शिष्ट या शिक्षित वर्ग की भाषा में एकसूत्रता आ चुकी थी। यह वात वैदिक भाषा के परवर्ती 
विकास को समझने के लिए उल्लेखनीय है, क्योंकि संस्कृत, पारि, प्राकृत, अपभ्रंश अथवा हिन्दी 
का जो रूप हमें प्राप्त होता है और जिसकी दीर्घकालीन परम्परा अटूट मानी गई है, वह साहित्यिक 
ही तो है। भारत में किसी भी युग की साहित्यिक भाषा की प्रतिमा की मिट्टी भले ही लोक से 
ली,जाती रही हो, किन्तु उसकी प्राण-प्रतिष्ठा पूर्वकालीन आयौं की साहित्यिक भाषा से होती रही 
है, बल्कि लोकभाषा भी उसी साहित्यिक भाषा से अनुप्राणित होती, आई है। 

अन्तःसाक्ष्य से यह सिद्ध किया जा सकता है कि आर्य जातियों की बोल्यों का एक साहि- 


त्यिक स्तर १५०० से १००० Fo पू० तक विकसित हो गया था। ऋग्वेद की भाषा और पारसियों 
की जेन्दावस्ता की भाषा में निकट का सम्वन्ध है। अवस्ता और जेन्द का परस्पर सम्वन्ध वैसा ही 
है, जैसा वेद-संहिताओं और ब्राह्मण-प्रन्थों का | यह वात आकस्मिक और सांयोगिक नहीं है। इससे 
जान पड़ता है कि तत्कालीन भारतीय आर्यो और ईरानी आर्यो का घनिष्ठ सम्पर्क और सहज सांस्कृ- 
~ तिक एवं साहित्यिक विनिमय रहा है। यह भी माना जाता है कि अवस्ता में जरथुष्ट्र ऋषि की 
वाणी संगृहीत है और जरथुष्ट्र ८वीं-९वीं शताब्दी ईसवी पूर्व हुए हैं। यदि अवस्ता की भाषा ८वीं 
या ९वीं शती ईसवी पूर्व की है; तो ऋग्वेद की भाषा उससे २-४ सौ वर्ष पुरानी हो तो हो, उन दोनों 
में सहस्नाव्दियों का अन्तर कदापि नहीं है। 
जिस समय सप्तसिघु प्रदेश में ऋग्वेद की भाषा समझी और वोली जाती थी, उस समय 
यह प्रदेश, जिसे वाद में मध्यदेश और आधुनिक काल में हिन्दी प्रदेश कहा गया है, किन्हीं अनाये 
- जातियों का घर था। इतिहासकार यह वताने में तो असमर्थ हैं कि भारत के मूल निवासी कौन 
` थे, किन्तु इतना विदित है कि आर्यो के आने से पहले यहाँ चार जातियों का प्रसार था-- 
निग्रोटु, किरात, ऑस्ट्रिक (आग्नेय) या निषाद, और द्रविड़ या दस्यु । निग्नोटु लोग अफ्रीका से 
आए अवश्य, किन्तु लगता है कि. वे समुद्री तटो के न्िकटवर्ती प्रदेश में ही छा सके थे और 
वहीं से वे दक्षिण-पूर्वी द्वीपों की ओर खिसक गए थे। मध्यदेश के लोगों से उनका सम्पर्क 
नहीं हो पाया था। इसका प्रमुख कारण यही जान पड़ता. है कि आग्नेय जातिथों और 
afasi की उच्चतर संस्कृति के सामने उनकी दाल नहीं गळी । उनकी वन्य. संस्कृति की भारत 
में समाई नहीं हो पाई। वैदिक साहित्य में तो इनका नाम तक नहीं मिलेता। हो सकता है 
कि तटवर्ती जातियों में उनके किन्ही वंशों के चिल्ल हों और वहाँ की भाषाओं में कतिपय शब्द 
Pile बोलियों के ग्रहण कर लिए गए हों और कुछ-एक शब्द छन-छनकर मध्यदेश तक 
भी पहुंचे हों, किन्तु इसकी खोज करना दुस्साध्य, लगभग असंभव, कार्य है। किरात पहाड़ी लोग 
थे जिनके वंशज आज भी हिमालयी प्रदेश में पश्चिम से पूर्वं तक फैले हुए हैं। इन लोगों से आयो 
का सम्पर्क हुआ था और ये लोग सहज ही मित्र वन गए थे। ऐसी स्थिति में संस्कृतियों और भाषाओं 
का आदान-प्रदान भी अवश्य हुआ । यक्ष, गन्धर्व, सिद्ध और किन्नर आदि पहाड़ी जातियों की संस्कृति 
परवर्ती आये साहित्य में भरपूर मिलती है। पौराणिक साहित्य में तो इनकी विशिष्ट महत्ता जान 
पड़ती है-इन्हीं के देवताओं, इन्हीं की पूजा-विधि, इन्हीं के विश्‍वासों और अन्धविश्वासों को aa- 
प्रधान मान्यता दी गई है। इनका प्रदेश स्वर्ग और इन्द्रलोक कहलाने लगा | न जाने कितनी मणियों, 
पर्वेतीय फलों-फूलों और अन्य उपजों के नाम इन जातियों से ग्रहण किए गए हैं। आये भाषा में 
अनार्य तत्त्व की खोज करने वालों के लिए यह क्षेत्र अछूता पडा है। आग्नेय या निषाद जातियाँ 
पंजाव से पूर्व में वसी थीं । ये लोग कृषिकर्मी थे और इनकी संस्कृति ग्रामीण थी । इन्होंने नदियो की 
घाटिंयों में अपनी छोटी-छोटी वस्तियाँ बनाईं। जौ, ज्वार, चावल, नारियल, केला, ताम्बूल, गुवाक, 
और संभवत: हरिद्रा, श्यंगवेर (अदरख), वेगन, लौकी तथा काशीफल इन्हीं की कृषिप्रधान संस्कृति 

के फल हैं। आयों ने इन्हीं से कृषिकर्म सीखा या कम से कम उस कर्म में प्रगति की। ये लोग हाथी 
पालने और सुधारने में निपुण थे। भारतीय इतिहास में आये अइव' की अपेक्षा आग्नेय हाथी का 
महत्त्व बहुत अधिक रहा है । नावें चलाना और मछली पकड़ना भी इन निषाद जातियों का प्रमुख 
व्यवसाय था । इन क्षेत्रों में भारतीय संस्कृति और भाषा के विकास में इनका विशेष योगदान रहा 
है। तीसरे प्रकरण में हम इंनसे गृहीत शब्दावली पर थोंड़ा प्रकाश डालेंगे; किन्तु जव तक इनकी 
मूल भाषा का पुननिर्माण नहीं किया जाता तव तक विश्वस्त रूप से यह नहीं कहा जा सकता कि 
आर्य भाषा की ध्वनि-पद्धति और उसके व्याकरण पर क्या प्रभाव पड़ा है एवं कितना आये 
भाषाओं ने आ'नेय भाषाओं से ग्रहण किया और कितना आग्नेय भाषाओं में आर्य भाषा से 
लिया गया है। वर्तमान समय में भारत में मुंडा, मुंडारी, मानख्मेर, खासी, शवर, हो, कुर्कू, 
कोल, संथाल, भूमिज आदि अनेक आदिम जातियाँ हैं। इनकी बहुघा भाषाओं पर आये 
प्रभाव छा गया है, किन्तु शवर आदि कुछ ऐसी आग्नेय भाषाएँ भी हैं, जिन पर यह प्रभाव कम से 
कम पड़ा है। इनके अध्ययन से कुछ महत्त्वपूर्ण तथ्य प्राप्त हो सकते हैं। मोहन-जो-दड़ो, हडप्पा 
आदि की खुदाइयों से अनुमान लगाया गया है, और प्राय: इतिहासकारों का यह निश्चित मत है कि 


सिन्धु, सौवीर आदि प्रदेशों में द्रविड जातियों की प्रवल संस्कृति थी, जिससे आयौँ को कठिन संघर्ष ` 


करना पड़ा था। उत्तर-पर्चिमी पंजाव से अपना प्रसार करते हुए पहले तो आर्यों ने इस संघर्ष से 
वचने की चेष्टा की और इसीलिए दक्षिण पंजाब, Fara अथवा गुजरात की ओर रुख करने के बजाय 
गंगा-यमुना की घाटियों को विजय किया। यहाँ आग्नेय जातियाँ उतनी संगठित और वलशाली 
नहीं थीं, जितनी इतर प्रदेशों मं द्रविड़ जातियाँ थीं। यहीं वे दस्य्‌, असुर, राक्षस और दानव लोग 
थे, जिन्हें परवर्ती आर्य साहित्य में बड़ी घृणा और अवज्ञा से स्मरण किया जाता रहा है। ये जातियाँ 
अधिक संगठित और हठीली थीं । इनकी संस्कृति नागरिक थी । उत्तरी भारत को विजित कर लेने 
के वाद आयो ने द्रविड़ों से लोहा लिया और उन्हें वर्तमान हिन्दी प्रदेश के पड्चिमी और दक्षिणी भागों 
से वाहर ढकेल दिया। रामायण काल तक बरावर आये उनके पीछे पडे रहे, किन्तु दक्षिण में द्रविड़ 
जातियों तथा उनकी संस्कृति और भाषा का अस्तित्व वना रहा। ward जातियीं में आज इनकी 
संख्या सव से अधिक है। संघर्ष और घृणा की स्थिति के कारण आर्यों ने द्रविड़ों से बहुत कुछ ग्रहण 
नहीं किया होगा, ऐसी कल्पना की जा सकती है। किन्तु अव यह स्वीकार किया गया है.कि आये 
संस्कृति के अंग-अंग में द्रविड़ प्रभाव मिलता है। भाषा के जिन पक्षों पर द्रविड़ प्रभाव पड़ा है, उसकी 
चर्चा आगे यथास्थान की जायगी। 


इन जातियों के अतिरिक्त न जाने कितनी और छोटी-बड़ी जन-जातियाँ ऋग्वेदकालीन 


मध्यदेश में थीं, जो या तो मृलतः नष्ट हो गई या आर्यो के घेरे में पड़ कर विलीन हो गई। हो सकता 
है कि किसी दिन भाषाशास्त्री किरातों, निषादों अथवा द्रविडो की मूल भाषा का पुननिर्माण कर 
भारत की भाषाओं में मिश्रित अनाये तत्वों को छाँट कर दिखा सकें, किन्तु जिन जातियों का कोई 
नामलेवा ही नहीं है और जो भाषाएँ मूलतः विलुप्त हो गई हैं, क्या उनके अवशेष कभी काल के मुख 
से बाहर लाए जा सकेंगे ? - 

१३६ हिंदी साहित्य 
ऋणग्वेद पंजाव के साहित्यकारों की कृतियों का संग्रह हैं। दसवें मण्डल में कुछ वाद की 
भाषा है। तब तक आर्य कुरु-पांचाल प्रदेश की ओर बढ़ गए थे और मध्यदेश की अनार्य जातियों का 
प्रभाव पड़ने लग गया था। सामवेद और यजुर्वेद की भाषा में बढ़ते हुए अनार्य तत्त्व का समीक्षण 
किया जा सकता है। अथवंवेद की संस्कृति और भाषा में यह तत्त्व और भी अधिक मात्रा में पाया 
जाता है। ब्राह्मण ग्रन्थों और उपनिषदों की भाषा पूरे तौर पर तत्कालीन मध्यदेश की आर्य भाषा 
कां प्रतिनिधित्व करती है। ऋग्वेदोत्तर साहित्य से वैदिक भाषा की दूसरी स्थिति का परिचय 
मिलता है। इसका काल-देश भाषाशास्त्रीय साक्ष्य के आधार पर १००० और ८०० Fo पु० का 
उत्तर पश्चिमी मध्यदेश निश्चित किया जा सकता है। इस समय तक आर्य सत्ता और भाषा पूर्व 
में गंगा-यमुना के द्वावे तक व्याप्त हो गई थी। इसके वाद आयों का प्रसार दक्षिण और पूर्व दोनों 
दिशाओं में होता है। पूर्व और दक्षिण में रहते हुए भी शिष्ट और ब्राह्मण समाज अपने धर्म, अपनी 
संस्कृति और अपनी भाषा के लिए पड्चिम से प्रेरणा प्राप्त करता था, किन्तु वह अनार्य प्रभावों से 
भी अपने को बचा नहीं पा रहा था। कौशीतकि ब्राह्मण में आता है कि पूर्वात्य लोग उदीच्यों के 
. पास भाषा सीखने जाते थे; जो लोग उत्तर-पदिचम से भाषा सीख कर लौटते थे, उसे सुनने की लोग 
इच्छा करते थे। पूव में ब्रात्यों की अपनी भाषा थी, किन्तु वे लोग पश्चिम की आर्यभाषा बोलना 
` गर्व की वात मानते थे--अदीक्षिता दीक्षितवाचम्‌ वदन्ति। उनकी अपनी कठिनाइयाँ थीं--आयों 
के संयुक्त वर्ण, छ, ऋ, ष, ण, और कुछ अन्य घ्वनियाँ उन्हें क्लिष्ट जान पड़ती थीं । इसके अतिरिक्त 
अटनशील आर्य, जो पूर्व और दक्षिण को जाते थे, उनकी ध्वनियों का अनुक्रण कर अपनी वात 
को सुवोध बनाने की चेष्टा करते थे। तात्पर्य यह कि पूर्व और पश्चिम के सान्निष्य से प्राचीन आर्य- 
भाषा में परिवर्तन हो रहे थे और भाषा में तरह-तरह के सम्मिश्रणों का समावेश हो रहा था। स्थिति 
कुछ ऐसी ही थी, जैसी आज खड़ी वोली हिन्दी में अनेक पूर्वी प्रयोगों के आ जाने से हो रही है और 
हिन्दी की व्यापकता और ग्राह्मता के नाते माँग यहाँ तक बढ़ गई है कि 'ने' का भूतकालिक सकर्मक- 
क्रिया के साथ प्रयोग क्यों न हटा दिया जाय, अथवा क्रिया में लिंग-भेद करते की क्या आवश्यकता 
है! उदीच्यों की आर्यभाषा जब प्राच्यों में पहुँची तो उसमें अनेक परिवर्तन होना स्वाभाविक और 
आवश्यक हो गया। 
पूर्वी ब्रात्यों की भाषा पर उदीच्यो के व्यापक प्रभाव के फलस्वरूप संस्कृत का उद्गम हुआ 
एवं उदीच्यो की भाषा पर प्राच्यो के प्रभाव की परिणति पालि आदि प्राकृतों में हुई, अर्थात्‌ संस्कृत 
ने वैदिक परम्परा को अपनाते हुए थोड़ा-बहुत समझौता ब्रात्यों की सुविधा के लिए प्राच्य भाषा से 
किया, और पालि आदि प्राकृतों ने जन भाषा के अनुकूल आये भाषा को ढाला, किन्तु ब्रात्य तत्त्वों की 
अधिक चिन्ता की । इस प्रकार आर्यभाषा का विकास भारतीय समाज के विभिन्न स्तरों में दो समा- 
नान्तर कोटियो में हुआ--शिक्षित शिष्ट साहित्यिक ब्राह्मण समाज में उच्च भाषा, जिसके संरक्षक 
पाणिनि और अन्य आचार्य माने गए हैं; और जनसाधारण में व्याप्त ग्राम्य भाषा, जिसे वाद में 
गौतम बुद्ध और महावीर जैन ने प्रचार के लिए अपना माध्यम स्वीकार किया। . एक समय ऐसा 
आया कि पुर्व और पश्चिम का यह भाषा-भेद विचार-भेद के रूप में प्रकट हुआ, अथवा यों कहा जाए 

भांषा का इतिहास १३७. 
कि पूर्व ने आर्यो की सत्ता को स्वीकार करके भी अपना मतभेद सुरक्षित रखा और यही भाषा-भेद 
में परिणत हो गया। बुद्ध और महावीर का विद्रोह आयो से विचार-भेद का ही प्रतीक नहीं था, 
भाषा-भेद का भी प्रतीक था--यहाँ तक कि भगवान्‌ वुद्ध के दो शिष्यों ने जब उनके उपदेशों को 
उदीच्य भाषा में अनूदित करने की आज्ञा मागी तो वुद्ध ने इन्कार कर feat | चुल्लवम्ग (५।६।१) 
में बुद्ध के मुख से उद्धृत किया गया है--“अनुजानामि भिक्खवे, सकाय निरुत्तिया बुद्ध वचन परिया- 
पुणितुं”, अर्थात्‌ हे भिक्षुओ, मैं अनुमति देता हूँ कि अपनी भाषा में वुद्ध-वचन सीखो। 

इन दो संस्कृतियों, विचारघाराओं और भाषा-मेदों के बीच में मव्यदेश की स्थिति रही है, 
अतः दोनों का सामंजस्य और संतुलन स्थापित करने के लिए मध्यदेश का वहुत वडा हाथ रहा है। 
किन्तु इसकी चर्चा हम इस प्रकरण के अन्त में करना चाहेंगे जव कि यह विषय वहुत कुछ अपने आप 
स्पष्ट हो जायगा। 

वैदिक काल में कितनी वोलियाँ थीं, अथवा संस्कृत काल में कौन-कौन वोलियाँ कहाँ-कहाँ 
बोली जाती थीं और उनका साहित्यिक भाषा के विकास में क्या योग रहा, ये प्रश्‍न एक दृष्टि से हैं तो 
महत्त्वपूर्ण, क्योंकि यह तो निश्चित है कि किसी प्रदेश विशेष की वोली को सामान्य एवं साहित्यिक 
भाषा बनने की प्रतिष्ठा प्राप्त हुई होगी तो उसके पीछे उस प्रदेश का कोई अपना सांस्कृतिक एवं 
राजनीतिक महत्त्व रहा होगा; यह्‌ भी सत्य है कि जव कोई प्रादेशिक या क्षेत्रीय वोली भाषा की. 
पदवी को प्राप्त होती है तो उसे आस-पास की अनेक बोलियों से समझौता करना पड़ता है, उनके 
शब्द, रूप और घ्वनिग्नाम तक अपनाने पड़ते हैं; और यह भी सही है कि वैदिक आर्यो की विभिन्न 
बोलियाँ अवश्य थीं, बाद में तो इनकी संख्या उत्तरोत्तर बढ़ती रही होगी। गांघार से ले कर कोसी 


, तक के विशाल आर्य प्रदेश में एक ही वोली नहीं हो सकती थी, इसमें किसी को सन्देह नहीं हो सकता। 


उत्तर वैदिक काल में कोसळ और अवन्ति में आयों की स्वतन्त्र वस्तियाँ थीं, इसके प्रमाण भी मिलते 
हैं। हो सकता है कि तत्कालीन जनपदीय वोलियों की जानकारी से अनेक ऐसे शब्दों का आर्यत्व 
सिद्ध हो जाए, जिन्हें हम अनाये कहते आ रहे हैं, अथवा अनेक व्याकरणिक रूप आये बोलियों के 
हाथ आ जाएँ, जो साहित्यिक भाषा में ग्रहण कर लिए गए थे, किन्तु जिन्हें हम सामान्य नियम के 
अपवाद अथवा अनियमित संरचना समझते आ रहे हैं। किन्तु, साहित्यिक भाषा का एक सामान्य 
लक्षण यह होता है कि वह सव बोलियों का महत्तम समापवर्तेक होती है और फिर भी किसी एक 
प्रदेश या क्षेत्र की नहीं होती। आज की साहित्यिक हिन्दी पूर्वी और पडिचिमी प्रदेश में सामान्य ` 
रूप से सरल या कठिन है। बल्कि वह एक पंजाबी या गुजराती के लिए उतनी ही शिक्षणीय और 
अभ्याससाध्य है, जितनी हिन्दी प्रदेश के निवासी के लिए। किसी भाषा को सामान्यता तभी 
प्राप्त होती है, जव वह एक क्षेत्र की न रह कर सब क्षेत्रों की हो जाय। सब के समन्वय, योगदान 
और सम्मिश्रण से उसका विकास होता है। उसे हम कृत्रिम भाषा नहीं कह सकते। ये सम्मिश्रण 
बड़े स्वाभाविक और सार्वजनिक ढंग से होते हैं। समय पा कर अले ही बोलियाँ कुछ शीघ्र गति से 
परिवर्तित होती हों और साहित्यिक भाषा अधिक स्थिर हो जाती हो, किन्तु अपनी सजीवता के 
एक दीर्घ काल में वह बोलियों का प्रतिनिधित्व तो करती ही है। 

१३८ पक हिंदी साहित्य 


“यह प्रश्‍न इस लिए उठाया गया है कि विचार का एक पक्ष यह भी हो सकता है कि हिन्दी 
के विकास में संस्कृत जैसी साहित्यिक भाषा का योगदान क्या हो सकता है? हिन्दी तो बोली मात्र 
थी--एक समय में ब्रजभाषा और दुसरे समय में खड़ी वोली--और बोली का इतिहास जानने के 
लिए वैदिक काल की, संस्कृत काल की एवं प्राकृत काल की वोलियों के क्रमिक विकास की जानकारी 
जितनी आवश्यक है, उतनी साहित्यिक भाषाओं--वैदिक संस्कृत, पालि और साहित्यिक प्राकृत- 


की नहीं। हमारा कहना यह है कि साहित्यिक भाषा बोल्यो के योग से विकसित होती है और 


विकासमान होकर बोलियों को प्रभावित भी करती है। वाद में वह भले ही जनभाषा से दूर निकल 
जाती हो, किन्तु एक समय में वह उन बोलियों में से एक होती है; और यह भी ठीक है कि वह aies- 
तिक, राजनीतिक, सामाजिक अथवा भौगोलिक दृष्टि से उन सव बोलियों में महत्त्वपूर्ण होती है। 
कोई भी साहित्यिक भाषा प्रचलित भाषा को आधार वना कर चलती है, अलवत्ता उसे प्राचीन रूपों 


को अपनाने का मोह भी होता है। यह माना जा सकता है कि यदि किन्हीं उपायों से तत्कालीन. 


विभिन्न art वोलियों का अध्ययन हो सकता तो, जैसा कि ऊपर कहा गया है, इतर बोलियों के कुछ 
शब्दों, रूपों अथवा घ्वनिग्रामों का स्रोत जान लिया जाता। 

अस्तु, हिन्दी के लिए संस्कृत का महत्त्व मूलभूत वोली या जनभापा के रूप में भी है और 
साहित्यिक भाषा या देवभाषा के रूप में भी। प्रत्येक साहित्यिक भाषा की चार स्थितियां समझी 
जा सकती हैं--पहले वह जनभाषा होती है, अपने महत्त्व के कारण तत्कालीन आदश्यकता को पूरा 
करते हुए वह साहित्य और ज्ञान-विज्ञान का माध्यम वन जाती है; ऐसी Fea twat शब्दावली, 
रूप-रचना और वाक्य-योजना स्थिर एवं एकरूप होने लगती है तो वह जनभापा से.विभिन्न शिक्षित 
और faat की (देव) भाषा के रूप में क्लिष्ट और सीमित हो जाती है, तव कोई जनभाषा उठकर 
साहित्य का माध्यम बनने लगती. है और देवभाषा देवलोक को प्राप्त हो जाती है। वैदिक, संस्कृत, 
पालि, प्राकृत सव का यही इतिहास है। 

पाणिनि-काळ तक वैदिक साहित्यिक भाषा थी, किन्तु जैसा कि ब्राह्मणों और 
उपनिषदों की भाषा से विदित होता है, वेदभाषा देवभाषा हो गई थी और कुरु-पाञ्चाल 
`को जनभाषा साहित्यिक स्तर की ओर उठ रही थी। आरम्भ में इसका रूप अस्थिर था, इस 
में अनेक जनपदीय प्रयोग चल रहे थे और एक प्रकार की ऐसी ही अराजकता फैली थी 
` जेसी आज हिन्दी में व्याप्त है। पाणिनि ने विषमता में एकता और विविघता में समरूपता 
छा कर उस भाषा को स्थिर और संस्कृत किया। पाणिनि ने वेदिक को देववाणी और इस 
को. भाषा कहा है। इस से स्पष्ट होता है कि उस काल में संस्कृत बोल-चाल की भाषा 
थी। किन्तु भाषा तो बहता नीर? है, स्थिरीकृत होकर वह 'कूपजल' हो गई। और यह 


कप जल? घीरे-घीरे अधिक निर्मल, स्वाढु और गहरा होता गया। इसके परम विकास की - 


अवस्था तव जान पड़ी, जव यह वोल-चाल की भाषा नहीं रह गई। बौद्ध साहित्य और 
अशोक के शिलालेखों से प्रमाणित है कितव तक कई बोलियां सिर उठा रही थीं। विद्वानों ने 
संस्कृत काल ५वीं हती ईसवी पूर्व तक माना है, किन्तु संस्कृत ,की वास्तविक उन्नति मौर्य 

काल के अन्त से प्रारम्भ करके ९वीं-१०वीं शती तक वरावर होती रही है। तव वह संस्कृति, शिक्षा 
और शासन का माध्यम वनी | जितना उपयोगी, घामिक, लौकिक एवं ललित साहित्य संस्कृत में 
तव लिखा गया, उतना कई शताब्दियों आगे-पीछे संसार की किसी भाषा में नहीं लिखा गया । संस्कृत 
सारे देश की समन्वय-शक्ति बन गई और वह उत्तर, दक्षिण, पुर्व, परिचम, सर्वत्र छा गई। दक्षिण 


- में द्रविड़-प्रदेश पर भी इसी का साम्राज्य स्वीकृत था, बल्कि संस्कृत के बहुत वड़े-वड़े आचार्य 


शंकर, सायण, मध्व, निम्वाक, वल्लभ आदि--दक्षिण ही में हुए। जिन वोद्धों और जैतो ने 
संस्कृत की विचारधारा से विद्रोह करते हुए जन-भाषाओं को प्रश्नय दिया, उन्हें भी आगे चल कर 
संस्कृत को अपनाना पड़ा । एक वहुत बड़े वौद्ध साहित्यकार अश्वघोष ने प्राकृत का व्यवहार दुष्टों 
और गणिकाओं के मुख से कराया है और संस्कृत का भद्र, शिष्ट और उच्च बग से। यही वात राज- 
पुत काल के पहले के सारे साहित्य में पाई जाती है। घम और राज्य शासन सें संस्कृत की सत्ता आज 
तक सुदृढ़ रही है। ईसवी सन्‌ की पहली १०-१२ शताब्दियों के राज्यादेशों और शिलालेखों में 
बहुत थोड़े ऐसे मिलेंगे, जो संस्कृत में नहीं हैं। परम्परागत राज्यों, जैसे राजस्थान, में तो मुगल काळ 
में भी शासन कार्यों के लिए संस्कृत का प्रयोग होता रहा है, भले ही वह संस्कृत शुद्ध और समर्थ नहीं 
रह गई थी। इसी प्रकार घमं कार्यो में संस्कृत की स्थिति रही है और इस के विना कोई संस्कार, 
कोई उत्सव, पवे, ब्रत, त्यौहार ठीक रीति से सम्पन्न नहीं माना गया है। 

यह ठीक है कि समय पाकर कोई जन-भाषा -पालि, शौरसेनी, महाराष्ट्री, मागची, अप- 
अंश, ब्रजभ।प, खड़ीवोली आदि--साहित्यिक भाषा वनी हो, किन्तु इसमें कोई भी संस्कृत को 
सहायता के विना समर्थ माध्यम नहीं वन पाई। इस प्रकार युग-युग के साहित्य में संस्कृत का 
हाथ रहा है। 

ऊपर कहा गया है कि आर्य भाषा का पहला रूप ऋग्वेद में और दूसरा रूप ऋग्वेद के दसवें 
मण्डल से लेकर ब्र।ह्मण-ग्रन्थों और उपनिषदों तक की भाषा में निहित है। संस्कृत उसका तीसरा 
रूप है। ये तीनों रूप आयं भाषा की प्राचीन अवस्था के हैं, यद्यपि साहित्य के क्षेत्र में संस्कृत उस 
पूरे काळ तक व्याप्त है, जिसे आयं भाषा का मध्य काल (५बीं शती Fo Jo से १०वीं शती ई०) 
कहा जाता है। किन्तु जैसा कि हम आगे देखेंगे, आये भाषा के इन प्राचीन रूपों में वहुत कम अन्तर 
है। पालि से आये भाषा का परिवर्तित रूप प्रकट होता है। 'पालि' शब्द की व्युत्पत्ति “पंबित' अथवा 
'पल्लि' (गाँव), अथवा पाटलिपुत्र>'पालिपुत्त या पालि से बताई जाती है। एक विद्वान्‌ का कहना 


_ हैकियह “पा घालु में णिच्‌ प्रत्यय लि! जोड़ने से बना है, अर्थात्‌ अर्थान्‌ पालयति रक्षतीति तस्मात्‌ 


पालि'। यहअर्थोकी रक्षा करती है। किन्तु पालि' शब्द सेइस वात का कुछ भी संकेत नहीं मिलता 
कि वह किसी प्रदेश की भाष! थी। मगघ-सम्राट्‌ अशोक के पुत्र महाराज कुमार महेन्द्र ने पालि- 
साहित्य ले जाकर सिहल में थेरवाद का प्रचार किया था, अतः वहाँ केबौद्धो की यह घारणा है कि 
पालि मगघ की भाषा है। वल्कि उन्होंने इसका वैकल्पिक नाम ही “मागधी भाषा' रखा है। किन्तु 
विद्वानों ने मागधी के जो लक्षण वताए हैं और अशोक के पूर्वीय अभिलेखों में मागघी का जो रूप 
मिलता है, वह पारि से भिन्न है। यह भाषा अशोक के गिरनार शिलालेख से मिलती है, अतः यहु 

. पूर्व की भाषा नहीं है। विद्वानों ने मथुरा और उज्जैन के बीच के प्रदेश को इसका क्षेत्र माना है। यह, 


बुद्ध-वचन की भाषा नहीं है। अशोक के भान्रू अभिलेख से स्पष्ट है कि बौद्ध साहित्य का मूल प्राच्य 
रूप भिन्न था। जिन जन भाषाओं में उस साहित्य का अनुवाद हुआ था, उनमें पालि इसलिए सुर- 


क्षित रह सकी कि महाराजकुमार महेन्द्र “त्रिपिटक' छे जाकर लंका में छोड़ आए थे । अनुवाद के  - 


कारण पालि में कुछ मागघी रूप भले ही मिल जाते हों, किन्तु भाषा मध्यदेश ही की है। साहित्यिक 

भाषा होने के नाते भी जहाँ इस पर संस्कृत और पैश्याची का प्रभाव है, वहाँ पूर्वीपत भी पाया जाता 

है। यह भी याद रहे कि महेन्द्र का जन्म और छालन-पालन उज्जैन में हुआ था। स्वभावतः लंका 

जाते समय वह उसी भाषा की कृतियों को साथ में ले गया, जिसे वह अच्छी तरह समझता-वोलता 
था और जिसके माध्यम से वह वुद्ध-वचन का प्रचार सहज में कर सकता था। यह भी संभव है कि 

महेन्द्र के समय तक बुद्ध के उपदेशों का पूर्वी रूप लुप्त हो गया हो | 

प्राचीन आयं भाषा और नव्य आये भाषा (हिन्दी आदि) के वीच की स्थितियों को सम- 

झने के लिए पालि का महत्त्व बहुत अधिक है। संस्कृत ध्वनियों का जन साधारण में कैसे उच्चारण 

होता था, उसकी व्याकरणिक जटिलताओं को सुलझाने का लोक में क्या प्रयत्न हो रहा था (देखिए 
अगले प्रकरणों में), और गत्यात्मक वोली में स्थित्यात्मक साहित्य-भाषा से अलग क्या-क्या परि- 
वतंन हो रहे थे, इन सब बातों की जानकारी पहले-पहल पालि के अध्ययन से प्राप्त होती है। संस्कृत 
से हिन्दी तक पहुँचने के लिए पालि पहली सीढ़ी है; मध्य भारतीय आये भाषा की वह पहली 
स्थिति रही है। 

पीछे कहा गया है कि भगवान्‌ वुद्ध और महावीर जैन ने पूवं से उठ कर्‌ पश्चिम की संस्कृति 

और सत्ता के विरुद्ध विद्रोह खड़ा किया और यह विद्रोही भावना भाषा के छल? अँ भी व्यवत हुई। 

किन्तु संस्कृत और पारि की प्रगति से जान पड़ता है कि कम से कम पूर्व की भाषा-नीति सफल नहीं 
हो सकी। उत्तर-पर्चिमी भारत में अंब भी संस्कृति, साहित्य और राजनीति के बड़े-बड़े केन्द्र थे 
और मध्यदेश की भाषा का दबदवा सारे भारत में ही नहीं बल्कि वाहरी देशों में भी माना जाता 
था। परन्तु एक समय आया, जब कि पाटलिपुत्र एक बहुत बड़े साम्राज्य की राजधानी वना । चन्द्र- 
गुप्त मौय ने पश्चिमी सत्ताओं को दवा कर मगध की सत्ता को व्याप्त किया । चन्द्रगुप्त की विजयों 
के बाद उनके पौत्र सम्राट्‌ अशोक ने देश के निर्माण का कार्य किया। जिस भाषा-नीति को धर्म 
सफलतापूर्वक अग्रसर नहीं कर सका, उसे अशोक ने राजसत्ता द्वारा आगे बढ़ाया। उसने धमं और 
शासनसम्बन्धी अपने आदेश साम्राज्य के विभिन्न भागों में पहुँचाने के लिए शिलाओं, स्तम्भों और 
मित्तियों पर खुदवाए। ये अभिलेख कलिंग (आधुनिक उड़ीसा), नेपाल की तराई, ज़िला चम्पारन 
(बिहार), सहसरोम (विहार), आन्ध्र, मैसूर, कौशाम्वी, कालसी (देहरादून), दिल्ली, ज़िला 
अम्बाला, मेरठ, इलाहाबाद, सारनाथ, साँची (भोपाल), जवल्पुर, जयपुर, अम्बाला, पेशावर 
आदिस्थानों के निकट पाए गए हैं। यद्यपि इनसे तत्कालीन तीन आयं बोलियों का परिचय 
मिलता है--उत्तर-प्रश्चिमी, मध्यदेशीय, प्राच्यं; किन्तु वास्तव में ada पाटलिपुत्र की 
राजभाषा का रूप छाया हुआ है। मौमंकाल के अंत तक पूर्वी भाषा का दवदबा रहा है, फिर 

भी उसे उतनी व्यापकता अथवा मान्यता प्राप्त नहीं हुई है, जितनी मध्यदेशीय आयं- 
भाषा को। र 

हिन्दी के उद्गम की स्थितियों में अशोक के अभिलेखों की भाषा का कोई विशेष महत्त्व 
नहीं है। पहली वात तो यह है कि पश्चिमी प्रदेश की भाषा का रूप पालि से वहुत भिन्न नहीं है और 
दूसरी वात यह है कि पूर्व का जो प्रभाव अभिलेखीय भाषा में लक्षित होता है, वास्तव में वह परिचम 
की जन-भाषा अथवा साहित्यिक भाषा पर पड़ा नहीं है। 

ईसवी पूर्व के दो और अभिलेख मिले हैं-एक कलिगराज खारवेल का हाथीगुम्फा वाला 
और दुसरा यवन राजदूत हेलियोदोरस का वेसनगर वाला। इन दोनों की भाषा मी पालि से 
मिलती-जुलती है। ऐसा लगता है कि इन का प्रारूप पहले संस्कृत में तैयार किया गया और फिर 
लोक-भाषा में रूपान्तरित कर दिया गया। भाषा प्रौढ़ है और संस्कृत का प्रभाव स्पष्ट लक्षित 
होता है। यहीं से संस्कृत का पुनरुत्थान होता है। भले ही हिन्दू विरोधी घर्मो ने जनभाषा में अपना 
साहित्य-सृजन जारी रखा, किन्तु साम्प्रदायिक घेरों के वाहर संस्कृत प्रधान साहित्यिक भाषा रही 
है। पालि, प्राकृत, अपभ्रंश और हिन्दी; सभी ब्राह्मणे-विरोधी सम्प्रदायों के प्रोत्साहन और प्रयोग 
के कारण उठती रही हैं। इन में पालि का व्यवहार-काल, प्रभाव-क्षेत्र और साहित्य-रूप अति 
सीमित रहा है। 

पालि के ह्लास के वाद जिस जनभाषा ने उठ कर साहित्यिक रूप ग्रहण किया, उसका नाम 
प्राकृत बताया गया है। यह नाम स्पष्टार्थ नहीं है। 'प्राकृत' शब्द 'प्रकृत' तथा 'प्रकृति से व्युत्पन्न 
हुआ है। प्रकृति का अर्थ है 'मूल'। एक मत यह है कि प्राकृत ही मूल भाषा है, परन्तु दूसरे मत 
के अनुसार मूल भाषा से विकसित होने वाली भाषा का नाम प्राकृत है। मूल भाषा संस्कृत मानी 
WES वास्तव में जिसको हम लोग प्राकृत कहते आ रहे हैं, वह साहित्यिक प्राकृत है। साहित्यिक, 
स्तर पर आ कर तो यह भाषा संस्कृत की पुत्री ही कहलाएगी । इसके ९५ प्रतिशत शब्द संस्कृत 
से मिलते हैं। इसका घातुकोष और व्याकरण संस्कृत के अनुरूप ढला है- कुछ रूपों का संक्षिप्ती- 
करण और कुछ का सामान्यीकरण ATA हुआ है। साहित्यिक प्राकृत सचमुच संस्कृत की परिचा- 
रिका बन कर चली है। इसका साहित्य पढ़ कर तो ऐसा लगता है, मानो संस्कृत से उल्था करके 


` रख दिया गया हो । ; 


“प्राकृत? शब्द का प्रयोग जनभाषा के अर्थ में भी हुआ है-- प्रक्ृतजनानों भाषा प्राकृतम्‌।' 
संस्क्कत' का अर्थ है शुद्ध की हुई', 'मंजी Fe भाषा । प्रन यह उठता है कि किसको शुद्ध किया गया, 
किस भाषा को माँजा गया? प्रकट है कि पाणिनि की संस्कृत! से पहले कोई अटपटी, सम्मिश्चित, 


` अनेकरूपा, विकृतिवहुला भाषा चली आती थी। उसी का संस्कार और स्थिरीकरण हुआ तो 


संस्कृत' नाम पड़ा। साहित्य-भाषा किसी लोक-भाषा के ही विकसित रूप से बनती है। प्राकुत 
लोक-भाषा थी; संस्कृत देवभाषा बनी । वेद में अनेक प्रादेशिक ओर प्राकृत शब्द और प्रयोग 
मिलते हैं। पाणिनि ने भी अनेक जन-भाषाओं का उल्लेख किया है। आयंभाषा का इतिहास 
साक्षी है कि जन-भाषा से ही वेद की साहित्यिक भाषा का विकास हुआ, जन-भाषा से 

संस्कृत का विकास भी हुआ और जनभाषा से उसका अपना साहित्यिक रूप भी विकसित 
हुआ। ; 

भरत मुनि ने 'नाट्यश्षास्त्र' में सात प्राकृतों का उल्लेख किया है--शौरसेनी, मागधी, 
अर्थेमागधी, दाक्षिणात्या, वाह्लीकी, आवन्ती तथा प्राच्या । .प्राकृत वैयाकरण चण्ड ने प्राकृत- 
लक्षण' में महाराष्ट्री के अतिखित गौण रूप से शौरसेनी, पैशाची और अपभ्रंश का वर्णन किया है। 

वररुचि ने अपने 'प्राकुृत-प्रकाश' के. नौ परिच्छेदों में माहाराष्ट्री भाषा का व्याकरण लिखा है; 
दशम परिच्छेद में पैशाची, ११वें में मागधी और १२वे में शौरसेनी के स्वरूप की व्याख्या की हे । 
आचार्य हेमचन्द्र ने भी माहाराष्ट्री को सामान्य प्राकृत मान कर उसका विस्तृत वर्णन किया है ओर 
शौरसेनी, मागधी, अर्धमागधी, पैशाची, चूलिका पैशाची और अपभ्रंश की विशेषताएँ बताई हैं। 
साहित्य दर्पण” में वारह प्राकृतों के नाम गिनाए गए हैं, जिनमें शाकरी, द्राविडी, आभीरी और 
चांडाली नए हैं। 'प्राकृत लकेश्वर' में सोलह और प्राकृत-चर्द्रिका' में सत्ताईस भेद वताए गए हैं। 
समय के साथ-साथ बोलियों की संख्या और जानकारी बढ़ती रही है। किन्तु इन सव में साहित्य 
नहीं था। साहित्यिक महत्ता की दृष्टि से महाराष्ट्री, शौरसेनी, मागधी, अर्धमागधी, पैशाची 

और अपभ्रंश मुख्य हैं। oe 

पिशाची पिशाचों की भाषा थी । पिशाच परिचभोत्तर प्रदेश के उन अनायों को कहा 

जाता था, जिन्होंने आयं संस्कृति को पुरी तरह नहीं अपनाया था । इसके अवशेष चीनी तुकिस्तान, 
काफ़िरस्तान, गांधार आदि में पाए गए शिलालेखों में मिल सकते हैं। पंजाव, सिव, विलोचिस्तान 
और काइमीर की भाषाओं में पैशाची का प्रभाव स्पष्ट लक्षित होता है । गुणाढ्यक्कत 'वृहत्कथा' 
के कारण इसकी विशेष ख्याति है, परन्तु मूल कृति काल-कवलित हो गई है। उसके संस्कृत रूपान्तर 
, उपलब्ध हैं। गुणाढ्य प्रतिष्ठान के राजा शालिवाहन (या सातवाहन, सन्‌ ७८ ई० के आस- 
पास) के राज दरबार में रहते थे। राजा द्वारा निर्वासित होकर वे पिशाच देश में जा वसे थे। 
वहीं उन्होंने लोककथाओं का यह अधुवं संग्रह सम्पादित किया था। ऐसा जान पड़ता है कि १२वीं 
शती तक मूल बृहत्कथा प्राप्य थी। पिशाची का हिन्दी प्रदेश से कोई विशेष सम्पर्क नहीं था। 
मागधी मगघ और उसके पूर्वीय प्रदेशा की भाषा थी। विहारी हिन्दी की बोलियो के विकास में 
इसका योग रहा है, किन्तु साहित्यिक स्तर शौरसेनी के निकट है। /र/ की जगह (ल/, /श/ |ष| |स| 
की जगह /श // और | ज |/य/ की जगह / य /, Prat के स्थान पर /-ए / इसकी प्रमुख विशेषताएँ 
थीं। मागधी प्राकृत का साहित्य aga थोड़ा सा है। अघंमागघी अवध और काशी जनपदों 
की तत्कालीन भापा थी और महावीर जैन की वाणी का माध्यम मानी जाती है। इसका 
झुकाव शौरसेनी की ओर अधिक है, मागधी की ओर कम। शोरसेनी मथुरा और उसके 
आस-पास के प्रदेश (शूरसेन) की भाषा थी और इस तरह यह परिचिमी हिन्दी वोलियों की 
जननी कही जा सकती है। एक समय में यह उत्तरी भारत की राष्ट्रभाषा थी। दिगम्वर 
- Sta मत का सिद्धान्त-साहित्य इसी में है। संस्कृत नाटकों में यह गद्य कौ भाषा है। शोरसेनी 
संस्कृत के अधिक निकट है, अन्य प्रोकृतों की अपेक्षा इसमें तत्सम और अर्धतत्सम शब्दों का 

Wea है। वास्तव में यही संस्कृत की उत्तराधिकारिणी थी। माहाराष्ट्री महाराष्ट्र की प्राकृत 
बताई जाती है--महाराष्ट्राश्रयां भाषां प्राकृष्ट प्राकृतं विदुः (दण्डी) । इसी को वैयाकरणोँ 
ने प्रमुख और आदश प्राकृत' माना है। Sto मनोमोहन घोष का मत है कि माहाराष्ट्री शोरसेनी 
की ही उत्तरकालीन शाखा है जिसमें विकास की अगली स्थिति प्रकट हुई है। तुलना 
कौजिए--शौर० रअद, माहा० रअअ ( < रजत), शौर० पासाण, माहा० पाहाण (<पाषाण) ; 
Tike जाणादि, माहा० जाणइ (<जानाति), शौर० भोदि, माहा० होइ (टुभवति) । भरत 
मुनि तथा प्राकृत के प्राचीन आचार्यों के ग्रन्थों में माहाराष्ट्री का नामोल्लेख नहीं मिलता | हानंले 
का मत है कि 'महाराष्ट्र' का अथे है “महान्‌ राष्ट्र'। यह भी सत्य है कि माहाराष्ट्री का व्यवहार 
एक समय में सारे उत्तरी भारत में होता था। वाद में तो प्राकृत और माहाराष्ट्री पर्याय हो गए - 
थे। संस्कृत नाटकों में वह पद्य की भाषा है। ८० प्रतिशत प्राकृत साहित्य माहाराष्ट्री में ' 
लिखा गया है। सेतुवन्ध', “गाथा सप्तशती', 'वज्जालग्ग', 'गउडवहो', कुमारपाल चरित' 
प्रभृति wet के सभी महत्त्वपूर्ण प्रवन्ध-काव्य और गीति-काव्य इसी में हैं। कई जैन 
ग्रन्थों के गद्य भाग शौरसेनी में हैं तो पद्य भाग महाराष्ट्री में। इसमें सन्देह नहीं है 
कि हिन्दी के विकास में मागघी, अर्थभागधी और शौरसेनी के अतिरिक्‍त. अन्य जनपदीय. 
प्राकृतों का भी हाथ रहा है, किन्तु कालक्रम से माहाराष्ट्री का विकास और व्यापक व्यवहार 
एक महत्त्वपूर्ण कड़ी का काम करता है; और इन दो के वीच में एक और कड़ी है. 
अपभ्रंश | ; 

संस्कृत वेयाकरणों ने संस्कृत से भिन्न समस्त भाषाओं को अपभ्रष्ट कहा है | किन्तु भारतीय 
भाषाओं के इतिहास में अपभ्रंश का wees आभीरो' आदि की भाषा माना गया है। 'काव्यादश' 
में आचार्यं दण्डी लिखते हैं कि काव्य में आभीरों आदि की भाषा अपभ्रंश कहलाती है। आरम्भ 
में जव आभीर भारतीय संस्कृति में दीक्षित नहीं हुए थे, तो उन्हें और उनकी भाषा को अपभ्रष्ट 
कहा जाता था। उनके राजस्थान, सिन्ध और गुजरात में फैल जाने पर आभीरी और शौरसेनी 
प्राकृत के मेल से अपश्रंश ग्रामीण भाषा के रूप में विकसित होने लगी। राजस्थान और गुजरात 


` का इतिहास साक्षी है कि गुर्जरों और आभीरो के अतिरिक्त कई जातियाँ बाहर से आ कर पश्चिमी 


भारत भें बस गई थीं और धीरे-धीरे राजसत्ता पाने पर अपने को “राजपुत्र? कहलाने लगीं । वस्तुतः 
इन्हीं की भाषा को अपभ्रंश कहा गया है। आभीर के साथ आदि! जोड़ने का अभिप्राय उनके साथ 
इन नाना जातियों को भी सम्मिलित करना है, जिन्होंने आगे चल कर उत्तर-पड्चिमी भारत के 
इतिहास में अपना विशिष्ट स्थान वना लिया था। राज सत्ता के विस्तार के साथ अपभ्रंश का 
विस्तार भी हुआ और ag पड्चिम की ग्रामीण भाषा के पद से उठ कर राजभाषा और देदभाषा वन 
गई और क्रमश: उसका प्रयोग साहित्य में भी होने छगा। दण्डी (७वीं शती) के वाद अपभ्रंदा 
साहित्य की विशेष उन्नति हुई । राजशेखर ने “काव्य मीमांसा? में अपभ्रंश भाषा के कवियों का उल्लेख 
किया है औरवताया है कि राजसभा में उनके बैठने का स्थान परिचम में था। अपभ्रंश कापदिचमी 
भाषा होना इससे द्योतित होता है। राजशेखर के अनुसार समस्त मरुभूमि (मारवाड), टवक 

१४४ हिंदी साहित्य 
(दक्षिणी पंजाब) और भादानक में शुद्ध अपभ्रंश काव्य का प्रचार था 'और सुराष्ट्र तथा ATT 
में अपभ्रंश मिश्रित संस्कृत का। i 

<डा० सुनीतिकुमार चटर्जी और बहुत से अन्य भाषाविदों ने अपअंश को भारतीय आयं- 
भाषा के विकास की एक “स्थिति समझ लिया है। उनका कहना है कि इृठी से ११वीं शती तक 
प्रत्येक प्राकृत का अपना अपभ्रंश रूप रहा होगा--जैसे मागधी प्राकृत के बाद मागघी अपभ्रंश, 
अर्घमागघी प्राकृत के वाद अर्धमागधी अपभ्रंश, शौरसेनी प्राकृत के वाद शौरसेनी अपभ्रंश एवं 
माहाराष्ट्री प्राकृत के वाद माहाराष्ट्री अपभ्रंश, इत्यादि | यह धारणा श्रान्तिपूण और मिथ्या ज्ञात 
होती है। भरत, चण्ड, हेमचन्द्र और विश्वनाथ ने अपभ्रंश को प्राकृतों में गिना है। इसका अर्थ 
यह है कि शौरसेनी, मागघी आदि की तरह अपभ्रंश भी एक प्रदेश विशेष की वोली थी-- 
यह अलग वात है कि उसका साहित्य कुछ वाद में विकसित हुआ, विलकुल ऐसे जैसे खड़ी बोली का 
साहित्य वस्तुतः ब्रजभाषा साहित्य के वाद विस्तृत रूप में आता है और इसी भन्ति से लोग खड़ी 
बोली को ब्रजभाषा से उत्पन्न मान लेते हैं। दूसरी वात यह भी है कि मार्कण्डेय और इतर आचायों 
के अनुसार इन के तीन रूप थे--नागर, उपनागर और ब्राचड। नागर गुजरात को, उपनागर 
राजस्थान की और ब्राचड सिंध की बोली थी। इस से भी यही सिद्ध होता है कि अपभ्रंश वास्तव में 
आमीर, गुजर आदि जातियों के देश की भाषा थी। साहित्यिक भाषा वनने के वाद इसी ने देश वे 
एक बहुत बड़े भाग में मान्यता प्राप्त की और इस नाते इतर प्रदेशों की प्राकृतों को प्रभावित किया। 
अपभ्रंश की व्यापकता के साथ हम हिन्दी के उद्गम की ओर एक HAA और बढ़ आए हैं। हिन्दी 
के घ्वनि-विकास, व्याकरण और शब्दकोश को समझने के लिए अपभ्रंश भाषा का अध्ययन उतना 
, ही आवश्यक और अनिवार्यं है जितना प्राचीन हिन्दी साहित्य की शैलियों, काव्यरूपों, वण्ये 
विषयों और साहित्यिक परम्पराओं को समझने के लिए अपभ्रंश साहित्य का। 

आगे चल कर हिन्दी प्रदेश में अपभ्रंश कें दो साहित्यिक रूप विकसित हुए-पूर्व में अवहट्ट 

और पदिचम में डिगल। विद्यापति ने अपने समय की देशी भाषा और अवहटट को एक ही माना हैं। 
डिगल राजस्थानी और 'पिंगल' का पूर्ववर्ती रूप है। डॉ० एल० पी० तेस्सीतोरी .ने डिंगल को 
अनियमित, असंस्कृत और गँवारू भाषा कहा है, जिसका परिष्कृत साहित्यिक रूप पिंगल कहलाता . 
है। चारणों ने इसकी परम्परा को सुरक्षित रखा, किन्तु तव तक यह बोलचाल की भाषा से बहुत 
दूर मात्र कृत्रिम भाषा वन कर रह गई। अतः राजस्थानी-मिश्चित ब्रजभाषा (पिंगळ) अथवा शुद्ध 
ब्रजभाषा को साहित्य में स्थान मिलने लगा । थेभाषाएँ मिल कर वीरता, श्रृंगार, भक्ति, राष्ट्रीयता, 
_ नीति, उपदेश आदि सब कुछ अभिव्यक्त करने में समर्थ थीं । ब्रजभाषा की शवित और समृद्धि 
तो इतनी बढी कि वह उत्तरी भारत की सर्वमान्य साहित्यिक और राष्ट्रीय भाषा वन गई, यहाँ: 
तक कि हिन्दी प्रदेश के वाहर पंजाब, गुजरात और बंगाल तक के कवियों ने भी इसे अपनाया। 
जब तक मथुरा और वृन्दावन का सांस्कृतिक महत्त्व रहा, जव तक कृष्ण-भवित का प्रचार जोरों 
से होता रहा एवं जव तक आगरा की राजनीतिक महत्ता बनी रही, तव तक ब्रजभाषा का साहि- 
त्यिक आधिपत्य भी क्रायम रहा। इस बीच दिल्ली नएसिरे से राजघानी बनी। भक्ति की लहर 

कम हुई। हिन्दू-मुस्लिम मिश्रित संस्कृति ने मिश्रित भाषा की माँग खड़ी की। जो भाषा पंजाव के 
नगरों में और दिल्ली के शाही दरवार में पनप रही थी, वह दिल्ली, आगरा और लखनऊ के वाज़ारों 
में भो आई और दक्षिण में मुसलमानी राज्यों के प्रश्रय में वह साहित्य और शिक्षा का माध्यम भी 
बनी। यह वोली चुस्त, मुहावरेदार और खड़ी-खड़ी थी। जव तक ब्रजभापा साहित्य की भाषा 
रही, तव तक हिन्दू और मुसलमान दोनों इसी में लिखते थे--यद्यपि दरवारों में फारसी को मान्यता 
प्राप्त थो । किन्तु खड़ीबोली के उठते ही इसकी दो शैलियाँ अपनी-अपनी अलग विशेषताओं के 
साथ होड़ में आने लगीं। खड़ीवोली हिन्दी संस्कृत की ओर उन्मुख थी और देवनागरी में लिखी 
जाती थी, खड़ीबोली उर्दू में अरबी-फारसी शब्दावली के साथ अरवी-फ़ारसी लिपि का भी प्राघान्य 
हुआ। तव से दोनों शैलियों के वीच में एक खाई सी वनने लगी । अंग्रेजों ने इस खाई को और 
चौड़ा करने में सक्रिय भाग लिया, किन्तु अन्ततोगत्वा संस्कृताश्चित हिन्दी और देवनागरी की 
प्रतिष्ठा हुई और हिन्दी इस रूप में आज राजभाषा, राष्ट्रभाषा और साहित्य-भाषा मान्य हुई। 

ऊपर जिन आर्य भाषाओं और वोलियों का उल्लेख किया गया है और अगले तीन प्रकरणों 
में जिनकी प्रकृतिका विश्लेषण प्रस्तुत किया गया है, उनका क्रमिक विकास साहित्य के क्षेत्र में ही 
दिखाया जा सका है, क्योंकि बोलचाल की भाषाओं का कोई अभिलेख-संचय न होने के कारण 
उनका क्रमिक विकास जाना ही नहीं जा सकता। कुछ वोलियों के तो नाम मात्र ज्ञात हैं, कुछ कें 
दो-दो, चार-चार विशिष्ट लक्षण व्याकरणों में मिल जते हैं और कुछ के एक काल विशेष का ज्ञान 
तो थोड़ा विस्तार से हो सकता है, किन्तु उस काल के आगे पीछे की उस वोली की जानकारी प्राप्त 
नहीं है। प्रस्तुत ग्रन्थ के विषय की दृष्टि से साहित्यिक वोलियों का ऐतिहासिक परिचय आवदयक 
है, यद्यपि भाषाशास्त्र के लिए सभी वोलियों का महत्त्व एक सा समझा जायगा। साहित्यिक भाषा 
के विकास में इतर वोलियों का सहयोग तो अवश्य होता है, पर वह इतना गौण होता है कि उनकी 
खोज में किया गया परिश्रम बहुत फलवान्‌ नहीं कहा जा सकता। हिन्दी प्रदेश में कम से कम १५ 
बोलियाँ वोली जाती हैं-खड़ीवोली, बाँगड़, ्रजभाषा, HA, बुंदेली; अवघी, बघेली, छत्तीस- 
गढ़ी; भोजपुरी, मैथिली, मगही; गढ़वाली, कुमायूनी; मारवाड़ी, जयपुरी, मेवाती और माळवी। 
इन सव का कोई न कोई कवि, कोई न कोई सन्त अवश्य हुआ है, किन्तु साहित्यिक परम्परा और 
भाषागत महत्ता दो-चार की ही मानी जायगी। पहाड़ी हिन्दी (गढ़वाली-कुमायूंनी) साहित्यिक 
दृष्टि से सव से अधिक पिछड़ी हुई है। इस प्रदेश के कवि तो हुए हैं और आज भी हैं, किन्तु वे सदा 
उच्च और व्यापक हिन्दी में लिखते आ रहे हैं। सोचने की वात यही है कि क्या हिन्दी भाषा पर 
उनको पहाड़ी वोली का कोई विशेष प्रभाव है ? क्या सुमित्रानन्दन पन्त अथवा इलाचन्द्र जोशी की 
खडीबोली में कोई विशेष पहाड़ीपन है? राजस्थानी हिन्दी की बोलियों में थोड़ा बहुत साहित्य 


. जयपुरी में है, इससे कुछ अधिक मारवाड़ी में। उस साहित्य को समझने के लिए तो राजस्थानी 


का ज्ञान आवश्यक है, किन्तु हमारे विचार में राजस्थानी साहित्यकारों द्वारा लिखे हुए ब्रजभाषा 

साहित्य अथवा वर्तमान हिन्दी साहित्य को समझने के लिए राजस्थानी महत्त्वपूर्ण नहीं है। विहारी 

हिन्दी की बोळियों में मैथिली का साहित्य अपेक्षाकृत समृद्ध है और उसकी परम्परा भी अविच्छिन्न 
१९ 

१४६ हिंदी साहित्यं 
नहीं है। बिलकुल यही वात पूर्वी हिन्दी वोलियों में अवघी क्री है। तुलसी काल के वाद अवघी 
में राम साहित्य की परम्परा तो बहुत आगे नहीं चली, किन्तु सूफ़ी साहित्य १५वीं शती से २०वीं > 
शती तक वराबर मिलता है। जायसी और कुछ थोड़े से अन्य कवियों को छोड़ कर शेष की साम्प्र- 
दायिकता एवं विषय तथा अभिव्यक्ति की संकीर्णता उभर आई है। इस पर भी वह साहित्य - 
महत्त्वपूर्ण है और उतने भर के कारण अवधी का ज्ञान आवश्यक हो जाता है! परिचिमी हिन्दी 
“बोलियों में पहले ब्रजभाषा और अव खड़ीबोली का. वोलवाला है। ब्रजभाषा में खड़ीवोली के _ 

और खड़ीवोली में ब्रजभाषा के प्रभावों की खोज भाषाशास्त्री के लिए उपादेय हो सकती है, साहि- 
त्यिक इतिहासकार को इस खोज से विशेष उपलब्धि नहीं होगी। इस अध्याय के अन्तिम प्रकरण ' 
में हम ब्रजभाषा, खड़ीवोली और अवघी की प्रमुख विशेषताएं दे रहे हैं। 

ऊपर हम ने हिन्दी बोलियों का नामोल्लेख कर के हिन्दी प्रदेश की सीमा का संकेत कर ही 
दिया-है। ग्रियसंन ने हिन्दी के दो ही रूप वताए हैँ--पड्चिमी हिन्दी और पूर्वी हिन्दी। उनके 
अनुसार हिन्दी का क्षेत्र पूर्वी पंजाब में जगाघारी से ले कर पूर्व में वनारस तक और उत्तर में तराई 
से ले कर दक्षिण में होशंगावाद तक वनता है। आज वे जीवित होते तो देखते कि हिमांचल प्रदेश, 
राजस्थान और बिहार ने अपने को हिन्दीभाषी घोषित किया हे। मुसलमानी काल में हिन्दी' 
नाम सारे fea’ कौ भाषा के लिए प्रयुक्त होता था । यह शब्द ही ईरानी का है 5भारत के कवि, 
विशेषतः दक्खिनी हिन्दी के कवि और मुसलमान लेखक अपनी भाषा BAY, 'हिंन्दवी' या 
(हिन्दुई' कहते थे। वाद में उत्तरी भारत के मुसलमान अरबी-फ़ारसी alae कारण उसे ` 
‘err और फिर उर्दू” कहने लगे। 'हिन्दी' शब्द इस विशिष्ट क्षेत्र की भाषा के लिए तभी से 
प्रतिवद्ध हो गया। १९वीं शती के आरंभ से अंग्रेजों ने इसको 'हिन्दुस्तानी' नाम देना चाहा, किन्तु 
बीरे-धीरे उर्दू और हिन्दुस्तानी को पर्याय माना जाने लगा और इसीलिए यह नाम नहीं चळ सका। 


ध्वनि विकास | 


पंजाब और मध्यदेश की आर्य भाषा में उच्चारणगत भेद अवश्य रहा होगा । प्रातिराख्यों 
से विदित होता है कि पंजाव के आयौँ में भी उच्चारण भेद पाया जाता था । ऋग्वेद में अनेक 
मन्त्रदरष्टा ऋषियों के उच्चारण में पारस्परिक विषमता पाई जाती है। यह विषमता भौगोलिक 
स्थितियों के कारण उत्पन्न हो गई होगी.1 किन्तु भाषा का एक साहित्यिक रूप विकसित हो जाने के 
साथ-साथ एक सर्वमान्य और बहुमान्य उच्चारण-पद्धति अवश्य प्रतिष्ठित हो गई थी । इस पर भी वेद 
का गीतिकार कभी-कभी अपनी जनभाषा से प्रभावित होता दिखाई देता है। जव आये भाषा मध्य- 
देश में फैली तो अनाये संस्कारों और प्रवृत्तियों में सीझे हुए नव्य ब्राह्मणों के feu कुछ कठिनाइयाँ . 
उपस्थित हो गईं। अनुकरण करने में अत्यन्त सावधान रहने पर भी उन से र की जगह ल और 
भको जगह हं अनायास उच्चरित हो जाता था। ऋग्वेद के दशम मण्डल में रभ के स्थान 
` पर लमू, रोमन्‌ के स्थान पर लोमन्‌ और ग्भ के स्थान पर प्रह (जैसे जग्राह) इस नई रुझान का 
- प्रमाण हैं। परवर्ती साहित्य में बढ़ती हुई इस रुझान के अनेकानेक उदाहरण मिलने लगते हैं 

भाषा का इतिहास १४७ 
पूरे मध्यदेश में फैलते-फैलते और 'संस्कृत' की अवस्था को प्राप्त करते-करते वैदिक काल की प्रवृत्ति 
संस्कृत के लिए नियम वन गई। मध्यदेश की आर्य भाषी जनता के लिए वैदिक सुराघात तो एक 
समस्या ही बन गया; धीरे-धीरे सुराघात का स्थान वलाघात ने लिया। कुछ ध्वनियाँ लुप्तप्राय 
हो गईं और अनेक का स्थान और प्रयत्न परिवर्तित हो गया। शुद्धतावादी वेदपाठी घरानो में 
अपवादस्वरूप उच्चारण की वैदिक मर्यादा चलती रही और आज भी चल रही है, किन्तु जनसाघा- 
रण का प्रभाव वरावर वढ़ता रहा है। वैदिक से संस्कृत, संस्कृत से पालि-प्राकृत, प्राइत से अप भ्रंश 
और अपभ्रंश से आधुनिक आय भाषा की अवस्था की परिणति वास्तव में और मुख्यतया घ्वनि- 
परिवतंन के कारण है। : 

ध्वनि विकास की प्रक्रिया को समझने के लिए यह बात उल्लेखनीय और महत्त्वपूर्ण है कि 
भाषा की पूर्वे स्थिति में उसकी परा स्थिति के वीज विद्यमान रहते हैं। वैदिक में ब्राह्मण काल की 
भाषा के, ब्राह्मण ग्रन्थों में संस्कृत के, संस्कृत में प्राकृत के, प्राकृत में अपभ्रंश के और अपभ्रंश में 
आधुनिक आर्य भाषा के विकास की प्रवृत्ति देखी जा सकती है। इसका स्पष्टीकरण अगले पृष्ठों 


. में किया जा रहा है। 


व्यंजन--यह कह देना भी आवश्यक जान पड़ता है कि गत ३००० वर्षो से भारतीय 
लिपियों का जितना विकास हुआ, उसमें उच्चारण-विशिष्टता का परिचय प्राप्त नहीं 
होता। वनावट और सजावट के भेद का ध्यान न किया जाय तो कवर्गीय ध्वनियों 
के प्रतीक युग-युग से लगभग इसी रूपःमें चले आ रहे हैं, जिस रूप में वे आज उपलब्ध 
होते हैं। किन्तु ध्वनिशास्त्रीय ग्रन्थों के आधार पर विश्वासपूर्वक कहा जा सकता है कि 
वैदिक भाषा में क ख ग घ ङ जिह्वामूलीय थे और संस्कृत में ये कण्ठ्य हो गए। अपने 
व्याकरण में संस्कृत की परम्पराओं को अपनाने वाले पंडित हिन्दी की कवर्गीय घ्वनियो को 
कण्ठ्य कहते रहते हैं। वास्तविकता यह है कि हमारे उच्चारण में इनका उच्चारण-स्थान 
कोमल तालु है। वैदिक प्रातिशाख्यों और संस्कृत के शिक्षा ग्रन्थों में चवर्ग तालव्य. माने गए 
हैं, हिन्दी में ये सोष्म स्पर्श अथवा स्पर्श संघर्षी हैं। ऐसा सोचा जा सकता है कि आग्नेय कुल 
की भाषाओं के प्रभाव से अथवा यों कहा जाय कि आग्नेय जातियों द्वारा संस्कृत के अपनाए 
जाने के कारण जन भाषाओं में स्वाभाविक रूप से यह Tata हुआ है। आज भी मुंडा भाषा में 
[च/ को /त्स/ कर के वोला जाता है | किन्तु हमारा मत यह्‌ है कि चवर्णो का विकास तवे से हुआ 
है। तुलना कीजिए-सत्य और सच; अद्य और आज; बुध्यते और बूझना। आज भी तमिलभाषी 
साहित्य का उच्चारण साहिच्च करते हैं। टवर्गीय व्यंजनों के उच्चारण में भी अंतर आ गया 
है। वैदिक में ये प्रतिवेष्ठित घ्वनियाँ थीं, संस्कृत वैयाकरणो को लगा कि ये मूर्धन्य हैं। हिन्दी में 
पुनः ये प्रतिवेष्ठित हैं, किन्तु प्राचीन आये भाषा में इनका स्थान तालुके मध्य में था, हमारे उच्चा- 
रण में इनको तालु के कुछ अगले माग से, वत्स के थोड़ा ऊपर से, बोलते हैं। प्राचीन आयं भाषा सें 
तवर्ग को दन्त्य बताया गया है, यञ्चपि वैदिक काल में इनके दो उच्चारण थे--दन्त्य और वत्स्यं। 
हिन्दी में week हैं। मात्र पवी व्यंजन अक्षुण्ण रूप में चळे आ रहे हैं। पञ्चमाक्षरों में गौर 

we हिदी साहित्य “ 


ज वर्गाधीन व्यंजन हैं, अर्थात्‌ अपने वर्ग के व्यंजन के साथ वोले जाते हैं--क ख ग घ कें पहले ङ 
और च छ ज झ के पहले A युझषि आदि कुछ शब्दों के साथ ङ न अपने वर्ग से भिन्न व्यंजन के साथ 
संयूक्त हुए मिल जाते हैं, किन्तु ऐसे शब्दों में वस्तुतः सवर्गीय ध्वनि लुप्त हे--युझधि<युद्धूषि। 
कुछ इसी प्रकार की स्थिति हिन्दी की कतिपय वोलियों में दिखाई देती है। /ण/ का विकास वाद में 
हुआ जान पड़ता है। विद्वानों का मत है कि सभी टवर्गीय ध्वनियों का प्रादुर्भाव अनार्य भारतीय 
भाषाओं से हुआ है। घीरे-घीरे जव / ऋ // र/ और / ष / का मूर्धन्यीकरण हुआ तो इनके संयोग में 
अथवा परिवेश में / न/ का समीकृत रूप मूर्घन्य/ ण / वनने लगा | क्रमशः इसका प्रयोग स्वतन्त्र रूप 
से तालव्य स्वरों के वीच में और तत्पश्चात्‌ किन्हीं दो स्वरों के बीच में भी होने लगा | शब्द के आदि 
अथवा अन्त में इसका मूल रूप / न / बना रहा ।' प्राकृत में जो कतिपय शब्दों के आदि में / ण/ देखा 
जाता है वह /न /को वरवस / ण / कर देने की (अतिप्राकृतीकरण की) कृत्रिम प्रवृत्ति का परिणाम 
है। वास्तविक स्थिति ऐसी नहीं थी । हिन्दी में / ण / की वर्तमान स्थिति यह है कि पश्चिमी हिन्दी में 
/ण / का प्रयोग प्रचुर मात्रा में मिलता है, किन्तु यह शब्द के आदि में कहीं नहीं आता । पूर्वी हिन्दी 
` में/ण/ है ही नहीं। पूर्वी हिन्दी और परिचिमी हिन्दी के प्राचीन रूप में भी यही वात है। इससे 
प्राकृतों में शब्द के आदि में / ण / का होना विचित्र और असंगत जान पड़ता है। दूसरी ATG यह भी 
है कि / ण/ का अस्तित्व उसी प्रदेश में विद्यमान है, जहाँ प्राग्वेदिक काल में द्रविड़ों का आधिपत्य 
माना जाता है.। इस तथ्य के प्रकाश में अन्य टवर्गीय घ्वनियों का तुलनात्मक एवं ऐतिहासिक 
अध्ययन करने की आवश्यकता है। २ 

lalla आदि काल से चले आ रहे हैं। अन्तर केवल इतना है कि / न | पहले दन्त्य 
घ्वनि थी, आज यह अन्य तवर्गीय व्यंजनों की अपेक्षा अधिक स्पष्ट रूप से-वत्स्यं है। इनके अति- 
रिक्त दो और नासिक्य ध्वनियाँ हिन्दी में पाई जाती हैँ--अनुनासिक और अनुस्वार | अनुनासिक 
वर्गीय स्पर्श से पहले और अनुस्वार /य/ / र // ल / / ब// श // ष// स /। ह॒/ से पहरे 
था। अनुनासिक स्वरों का विकास बहुत बाद में हुआ। 

fal /ष/ /स/ वैदिक युग में मिळते हैं। संस्कृत ने /ब/ का अधिक व्यवहार-प्रसांर नहीं 
किया। पालि-्राकृत में तो यह लुप्त ही हो गया। यह भी याद रहे कि वैदिक भाषा में भी Ial 
` वस्तुत: /श/ का मूधंन्यीकृत रूप है और इसका विकास वाद में किन्ही प्रभावों के परिणामस्वरूप 
हुआ। /श) भी वहुत पुराना व्यंजन नहीं है, /ष/ से अधिक प्राचीन अवश्य है। संस्कृत पालि और 
पूर्वीय प्राकृतों में इसका अस्तित्व बरावर वना रहा और आज भी कतिपय भाषाओं में विद्यमान 
है। /स/ इन ऊष्म घ्वनियो में सव से प्राचीन और अधिक व्यापक है। 

हिन्दी में /श/ और /ष/ भी /स/ में परिवर्तित हो गए हैं। अभ्यास से लोग /श/ का 
उच्चारण सीख लेते हैं, फारसी के प्रभाव से भी इसका. पुनरुद्धार हुआ है; किन्तु /ष/ को शुद्ध 
रूप में विरले पंडित ही बोल पाते हैं। पढ़े-लिश्ने /ष/ को /श/ की तरह और अनपढ़ युग-युग से 

|स/ की तरह उच्चरित करते आ रहे हैं। द l ‘ea 


१. ऋग्वेद में कोई मूर्घन्य व्यंजन शब्द के आदि सें नहीं पाया जाता । 


~ In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


भाषा का इतिहास . १४९ ` 


r 


ऐसा जान पड़ता है कि /ह/ के दो उच्चारण थे--एक सबोष और दूसरा अघोष। हिन्दी 
में केवल सघोष रूप पाया जाता है। पड्चिम में इसे शुद्ध रूप में शब्द के आदि में वोला जाता है, 
अन्यत्र इसका स्थान आरोही सुर ले रहा है। /ह/ भी वहुत पुराना व्यंजन नहीं है, इसका विकास 
iah /ब/ और /घ/ से हुआ जान पड़ता है--तु लूना कीजिए, ग्रभ और ग्रह, गाध और गाह, घ्नन्ति 
और gia 

अन्तःस्थों में /र/ प्राचीनतम ध्वनि है। /य/ और fa] का विकास /इ| /उ/ से हुआ, यहाँ 
तक कि पाणिनि के समय में भी यह प्रवृत्ति जारी थी। /ल/ मध्यदेश की अनायं भाषाओं से सम्पर्क 
होने के वाद अविक मात्रा में प्रयुक्त होने लगा था। इन चारों घ्वनियों के दो-दो रूप थे--एक 
व्यंजन के निकट और दूसरा स्वर के निकट। आज /र/ और /ल/ शुद्ध रूप में व्यंजन हैं। संभवतः 
संस्कृत में ही इनका अन्तःस्थ रूप नहीं रह गया था । /र/ वेद में दन्तमूलीय, संस्कृत में मूर्घन्य ओर 
हिन्दी में लुंठित घ्वनि है। /ल/ पहले दन्त्य था, अव पाशविक-सा हो गया है। कहा जाता है कि 
र-प्रधान शब्द पश्चिम के, ल-प्रधान पूर्व के और र-छ-प्रधान मध्यदेश के थे-जैसे श्रीर, इलोछ 
और श्रील। प्राकृत काल में भी ऐसा ही था। किन्तु आधुनिक काल में /य/ व्यंजन के स्थान पर 
/ज/और fal व्यंजन के स्थान पर /ब/ हो गया है। ईसवी पूर्व तक तो /य/ /व/ पाए जाते हैं, कितु 
वाद में परिवर्तन होता गया। फ़ारसी-अरवी के प्रभाव से और संस्कृत के शुद्ध उच्चारण के 
प्रचार से लोग इन्हें सीख तो लेते हैं, किन्तु पूरव के लोगों को वरावर कठिनाई रहती है। जनः 


MART के उच्चारण के निकट रखने की चिन्ता से मध्यकालीन साहित्य में /य/ /व का प्रयोग नहीं 


के बरावर हुआ है। /व/ की दो घ्वनियाँ थीं-एक द्वयोष्ठय और दूसरी दन्तोष्ठ | दन्तोष्ठय 


` /च/ वाद में लुप्त हो गया। 


वैदिक भाषा में कुछ घ्वनियाँ ऐसी पाई जाती हैं जिनका आगे चल कर लोप हो गया, 
जैसे उतिक्षप्त प्रतिवेष्ठित छ और ae, जिह्वामूलीय और उपध्मानीय! ळ और ae परिचमी 
हिन्दी की कतिपय वोलियों और राजस्थानी में अव भी पाए जाते हैं, किन्तु संस्क्तःप्राक्ृत की 
परंपरा का निर्वाह करते हुए हिन्दी साहित्य में इनका: लिपिगत प्रयोग नहीं मिलता। संस्कृत ही 
में इनका स्थान क्रमशः /ड/ और /ढ/ ने ले लिया था। /क/ से पहले विसगं का उच्चारण /ख/ के 
समान होता था, जैसे ततः किम्‌ में-इसे पाणिनि ने जिह्वामूलीय कहा है; और /प/ से पहले . 
विसर्गं की ध्वनि दीपक बुझाने की आवाज़ जैसी हो जाती थी, जैसे पुनः पुनः में--इसे उपध्मानीय 
कहा गया है। संस्कृत में इनका विसर्गीय उच्चारण एक सा किया जाता रहा। - , 

frai कौ गणना अपनी वर्णमाला में स्वरों में की जाती है। आरंभ में यह अघोष /ह/ 
के समान था। संस्कृत में यह आरोही सुर वन गया और इसीलिए स्वरों के साथ गिना जाने लगा | 
पालि और उसकी वाद की अवस्थाओं में विसर्ग का लोप. हो गया। केवल पंडितों द्वारा इसका 
उच्चारण तत्सम शब्द रूपों में किया जाता रहा है। 

शताब्दियों तक वर्णमाला में कोई परिवतंन न होने के कारण यह निश्चित रूप में नहीं 
कहा जा सकता कि किस काल में किन नई ध्वनियों का प्रवेश होता रहा है। सामान्यतः ऐसा लगता 

है कि संस्कृत में वैदिक से भिन्न कोई ध्वनि प्रादुर्भूत नहीं हुई। पालि, प्राकृत और अपञ्रंशमें 
अवश्य कुछ निराली लोक-ष्वनियाँ रही होंगी, किन्तु साहित्यिक स्तर पर आ कर इन भाषाओं ने : 
भी अपने को संस्कृत के सांचे में ढालने का प्रयत्न किंया। अतः सूक्ष्म घ्वनि-भेद लिपिबद्ध नहीं किए 
गए। हिन्दी में कुछ ध्वनियों का अस्तित्व इतना प्रबल और महत्त्वपुर्ण हो गया कि उनके लिए 
अलग चिल्ल अनिवार्य माने गए। /इ/ और /ढ़/ ऐसी ही विशिष्ट safaat हैं। ये उत्क्षिप्त ध्वनियां 
हैं। अरबी-फ़ारसी के प्रभाव से /ख़/ /ग्र/ (जा और /फ़/ को शिक्षितं वर्ग की भाषा में स्थान 
मिला है। सन्‌ १८५७ से पहले के हिन्दी साहित्य में इन ध्वनियों के हिन्दीकृत रूप /ख/ /ग/ 
/ज और /फ/ पाए जाते हैं। इसके बाद दो प्रवृत्तियाँ साथ-साथ चलती रही हैं। जन साधारण 
के निकट उच्चारण चाहने वाले /ख/ /ग/ /ज/ और /फ/ का प्रयोग करते हैं और विदेशी 
उच्चारण के अनुरूप बोलने वाले /ख/ fa) [a] और /फ़/ का । शुद्धतावाद के पक्ष में इतना कहा जा 
सकता है कि शिष्ट और शिक्षित की वाणी को आदर्श और ग्रामीण वोली से कुछ भिन्न रहना ही 
होगा। दुसरी वात यह है कि अब ये घ्वनियां अथं भेदक हैं, इसलिए इन्हें पृथक्‌ ध्वनिग्राम स्वीकार 
करना पडेगा! ज़ और फ़ अंग्रेज़ी प्रभाव के कारण भी सिद्ध हो गए हैं। तुलना कीजिए- 
खोल और खोल; रुख और रुख; गोर और गोर; बेगम और बेगम; जरा और जरा; जंग 
और जंग; फन और फ़न; कफ और कफ़। ; 
हमारा विचार है कि शिष्ट भाषा में ग्राम्य प्रयोग अपनाने की आवश्यकता नहीं है। 
हिन्दी की वर्तमान व्यंजन ध्वनियों में पवर्ग, कवर्ग और तवगं सव से प्राचीन हैं। चवे 

कवर्गो से विकसित हुए जान पड़ते हैं। तुलना कीजिए बाकू, वाच्‌; युग, युज; शोक, शोच; 
इक्षा, इच्छा आदि । टवर्ग बहुत वाद में आए। जैसा कि पहले वताया जा चुका है, | ष | से | श | और 
| श/ से | स| अविक प्राचीन है। | ह | वाद में विकसित हुआ । वास्तव में सभी सवोप व्यंजन अघोप 
व्यंजनों के बाद के हैं और महाप्राण व्यंजन अल्पप्राण व्यंजनों के वाद के। महाप्राण व्यंजनों में भी 
॥॥/ड और | ढ़ | बहुत बाद के हैं । | ढ़ / तो अपेक्षाकृत आधुनिक काळ की ध्वनि है। अन्य महाप्राणों 
में।ख/|/फ//थ/और |घ //भ//घ (वैदिक काल से चले आ रहे हैं।/ छ |कुछ समय पीछे 
प्रादु्भूत हुआ और इसके वाद / झ/। ऋग्वेद में / झ/ एक ही वार आया है, अथववेद में |झ/ 
है ही नहीं। पंचमाक्षरों में/न/ का प्रयोग | म / की अपेक्षा aga व्यापक रूप से हुआ है । दोनों 
प्राचीन व्यंजन हैं। / य//र/ | ल| ब / के तुलनात्मक विकास और प्रयोग के सम्वन्ध में पहले 
संकेत किया जा चुका है। 

वैदिक और संस्कृत की सव से वड़ी विशिष्टता है इनके संयुक्त व्यंजन। इस दृष्टि से.मी 
- इन दोनों भाषा-स्थितियों में इतना अधिक साम्य है कि यह मानना पड़ेगा कि इनमें कोई बहुत वडा 
कालान्तर नहीं रहा होगा । इसी लिए वेद की छान्दस्‌ भाषा और पाणिनि की संस्कृत भाषा में हमने 
जो ४-५ सौ वर्षो का अन्तर स्वीकार किया है, वह समीचीन ही है । संयुक्त व्यंजनों को कई वर्गों 
में विभक्त कर के देखा जा सकता है संयुक्त व्यंजन के द्वितीय अथवा तृतीय अंग के रूप में अन्तःस्थ्‌ 
प्राय: सभी प्राचीन व्यंजनों से जुड़े मिलते हुँ-- - - 

१.-य वाले--क्य, ककय, क्त्य, वन्य, क्य, क्म्य, HU, कल्य, FAT, ख्य, ग्य ग्रथ, ङग्रय, Bea, 
ध्य, घ्न्य, प्रच, झय, ऊग्य, झघ्य, च्य, छ्य, छ्य, ज्य, ञ्ज्य, W, ट्च, व्य, डय, डच, 
ण्ड्य, ढच, ण्य, त्य, त्त्य, त्य, त्म्य, त्रय, त्स्त्य, थ्य, य, द्वय, ATA, TU, द्वय, ध्य, Sra, AA, न्य, 
RA, न्थ्य, प्य, प्त्य, ब्य, स्य, म्य, य्य, ये, ग्य, घ्ये, त्यं, स्त्य, ल्य, ग्य, इय, WU, Foy, ष्य, ष्ट्य, 
घ्दूच, ष्ठ्य, Wy, स्य, स्त्य, स्त्य, स्म्य, ह्य । f 
-र वाले--क्र, कत्र, खू, ग्र, SH, घ, छ, च्छ, ञ्छ, A, टू, टू, डर, ण्डू, दू, त्र, त्क, त्‌, द्र, T, 
व्ह, Sy. A, च, नत्र, A, नम, न्प्र, प्र, ब्र, VW, जर, FH, स्पर, त्र, श्र, ष्ट्र, ष्क, 0S, OH, सर, स्त्र, द्व 
"छ वाले--क्ल, ग्ल, प्ल, FH, इल, Tl 
-च वाले--वव, क्त्व, क्ष्व, ग्व, घ्व, झक्ष्व, च्छ्व, ज्व, ट्च, ण्व, त्व, त्त्व, थ्व, द्व, ध्व, नव, 
प्व, प्स्व, ब्व, स्व, स्व, य्व, चे, एव, ब्व, इव, ष्टूव, ष्व, स्व, Zl 
सबसे अधिक संख्या इस वर्ग के संयुक्त अक्षरों की थी। 
, २. इसके वाद उस वर्ग को छिया जा सकता है जिस में अंतिम अंग /न/ अथवा | 
[al है-- 
क्न, क्थ्न, क्म, कण, कम, छ्न) गन, घ्न, SH, च्म, ज्म, SH, ण्ण, ज्म, त्न, त्म, त्स्त, न्द, 
हा, घ्न, ध्म, स, न्म, प्न, प्स, बन्न) भ्न, स्न, म्म, ण, सं, ल्म, ol, इन, इस, ष्ण, WH, स्त, स्म, 
ल्लः a Jae 
३. यह्‌ पहले वता दिया गया है कि नासिक्य इ ज्‌ ण्‌ न्‌ म्‌ अपने वर्ग के वर्ण के साथ प्रथम 
अंग के रूप में जुड़ हुए वेदिक और संस्कृत में मिलते हैं। वाद में यह पूर्ववर्ती स्वर के. साथ मिल कर 
अनुस्वार हा गए। इस प्रकार के संयुक्त व्यंजन निम्नलिखित थे; - 
F झक्ष, झवत, डस, द्भ, |, अच, ञ्ज, ण्ट, ण्ठ, ण्ड, ण्ढ, स्त, न्थ, स्द, न्घ, म्प, स्फ, स्व, स्भ। 
४. चौथे कग में उन संयोगों को लिया जा सकता है, जिनमें सघोष वर्ण दूसरे सघोष वर्ण 
से आर अघोष वण दूसरे अवोष वणं से संयुक्त होता था। यह उल्लेखनीय है कि इस प्रकार के 
संयोग अत्यन्त सीमित मात्रा में संभव रहे हैं - 
क्त, क्थ, क्षे, Sh, ड्ग, SA, त्क, त्प, त्फ, त्स, द्ग, दुघ, दन, TA, प्त, प्स, ब्ज, ब्व, ग्य, 
इच, ष्ट, ष्ठ, ऽप, स्क, स्ख, स्त, स्थ, स्प, TH! 
५. द्वित्व व्यंजनों को अलग वर्ग में गिनना चाहिए-' 
` * क्क, ग्ग, च्च, ज्ज, टर, ड्ड, त्त, ह, न्न, प्प, ब्ब, स्म, य्य, ल्ल, व्व, इश, स्स। 
कख, ग्घ, च्छ, त्य, द्ध, और ब्भ लिखने में अल्पप्राण और महाप्राण के संयोग दिखाई देते 
& किन्तु वास्तव में ये महाप्राण ही के द्वित्व रूप हैं। शुद्ध रूप में इन्हें, रूख, :घ, छछ, थ्य, घ्य, 
सभ लिखा जाना चाहिए था, किन्तु परिपाटी वैसी ही चलती रही है। र 
६. अंत में हम एक वग उन संयोगों का मानते हैं जिन में /र/ और /ल/ प्रथम अंग के रूप 


` में आए हैं 


क़, a, T, घ, क्ष, च, च्छ, ज, त, 4,4, a, पं aq, म, a, a, ष्‌; स्‌; ह्‌ 1 ल्क, ल्ग; ल्प। 

संयुक्त व्यंजनों की इतनी लम्बी सूची देने का विशेष अभिप्राय यह है कि प्राचीन आयं- 
भाषा के उच्चारण की जो बहुत वड़ी कठिनाई थी उसे मध्य भारतीय आये भांषाओं ने समीकरण 
करके दूर कर दिया। भारतीय भाषाशास्त्र के इतिहास में यह महत्त्वपूर्ण घटना थी, जिसका 
आरंभ पालि से हुआ और जिसने प्राकृत से आगे चल कर हिन्दी को हिन्दी वनाया। इस एक प्रवृत्ति 
के कारण सहस्रो शब्द संस्कृत से बिछुड़ कर तद्भव रूप में आ गए। पालि, प्राकृत, अपभ्रंश और 
हिन्दी के साथ सभी आधुनिक आये भाषाओं के वहुत बड़े शब्द-भण्डार को समझने की यह नियामक 
कुंजी है। समीकरण की प्रक्रिया ने पहले पालि की. संस्कृत से भिन्न सत्ता प्रतिष्ठित की। इस 
प्रक्रिया का पूर्ण विकास प्राकृत में आ कर हुआ, जब कि संयुक्‍त व्यंजन नियमतः द्वित्व व्यंजन में 
परिवर्तित हो गए। अपभ्रंश में इस द्वित्व व्यंजन की जगह एक सामान्य व्यंजन, और उससे पूर्वे 
के स्वर का दीर्घीकरण आरम्भ gar हिन्दी में इस नई प्रक्रिया की परिणति हुई-पर्चिम में 
आंशिक और पुर्व में लगभग सम्पूर्ण और व्यापक। पश्चिमी हिन्दी में अब भी ऐसे शब्द चल रहे 
हैं, जिनमें व्यंजन तो एक हो गया, परन्तु पूर्ववर्ती स्वर का दीर्बीकरण नहीं हुआ' है, जैसे सच 
(पूर्वी हिन्दी ata) <प्रा०, पा० सच्च<सं० सत्य; लग (पूर्वी हिन्दी लाग) < प्रा०, पा० 
लग्ग<सं ० लग्न। शब्द के आदि में अकेला व्यंजन पालि ही से मिलता है! 

समीकरण की स्थितियों का,व्योरा नीचे दिया जाता है। | 

ऊपर दिए गए प्रथम वर्ग और छठे वगे के संयोगों में अन्तःस्थ का प्रायेण दूसरे व्यंजन के 
साथ समीकरण हुआ। अन्तःस्थ सदा दुर्बल तत्त्व रहे हैं। उदाहरणार्थ-- 

प्रथम वर्ग: से--माणिवय> माणिक्क>सानिक; ASTI SAR; योग्य 
>योग्ग>जोग्ग>जोग; ज्येष्ठ>जेद्ठ:>जेठ; ज्योति>जोति>जोत; धी ्> धान; शून्य> 
सुन्न, सुन? सुन्न, सुना; स्थाप्यति>थाप्पइ>थापे; कल्य > कल्ल > कल>काल; TR 
सालओ>साला; कांस्य> कंस्स>कांस (1); चक्र>चवक>चाक; अग्ने>अग्गे> आगे; व्याघ्र 
Sane, बग्घ>बाघ; रात्रि>रात्ति, रात? राति> रात; निद्रा>निद्दा>चोंद; गृध> गिद्ध> 
wa; प्रिय> पिय> पिय (7), पी; प्रग्रह> पग्गह> पगह (7); ब्राह्मण> बाह्मण> बाम्हन; 
MAS आम्म, अम्म > आम; तोत्र>पा० तिब्ब; मिश्र>> पा० सिस्स; स्रोत>सोत्त>सोत (५); 
पक्व?- पक्क > पक्का, पाका, पका; क्वथिता > कढ़िता >> कढिआ> कढ़ी; खट्वा> खट्टा, < खाट; 


किण्व>पा० किण्ण; बिल्व> बिल्ल, बेल्ल बेल; इवास> सास> सांस; स्वन> सन; शुक्ल> ` 


पा० सुक्क। : ; 
टिप्पणो--१. जव दो अन्तःस्थों का योग हो तो /र/ सव से निवे होता है, जैसे काये 
>क्हाज्ज, कज्ज > काज; दूर्वा> दुब्ब>दूब । /र/ को छोड़ कर यदि किसी अन्य अन्तःस्थ से /य/ का 


संयोग होगा तो /य/ को अपनी सत्ता दूसरे में खो देनी होती है, जैसे मूल्य>मुल्ल>मोल; कत्तव्य> ` 1 


करतब। इन में /ल/ सव से अधिक सवल है, जैसे बिल्व> बेल; कल्य>कल में। 
२. दन्त्य वर्णों के साथ /य/ के संयोग से चवर्ग और /वं| के योग से पवर्ग विकसित होते हैं, 

सत्यः>सच्च> सच, सांच; मिथ्या>पा० fren; अन्नाय अन्नज्ज>अनाज; 
बंध्या> बंझा> बांझ; बृद्धत्व:? बुड्ढप्पट-वुढापा; द्वाददा>बारह। 

३. ताम्र से ताम होना चाहिए था, किन्तु तस्व और ताँबा बने हैं। 

४. जिद्धा में /ह/ का पहले /भ/ हो कर जिव्भ और फिर जीभ garg 

५. तवगे और /र/ के संयोग से कभी कभी टवर्ग का विकास हुआ है। इसके उदाहरण 
आगे दिए जायंगे। 

छठे वर्ग से--पर्कटी>पक्कटी>पक्कड़ो, पक्कड़>पाकड; मारग>मरग>सग; 
कूचिका > कुच्चिभ > कूची; खजूर > खज्जूर>खजर; पणं>पण्ण> पान; वतिका>बत्तिआ 
बत्ती, वाती; चतुर्थ>चउत्थ>चोथ (1); गदंभ>गदृभ>गहृह>गदह (1), गधा; .अर्धे> 
अद्घ>आघ (7); कर्पूर>कप्पूर>कपुर; दुर्बल > दुव्वलळ>दुवल (1), gat; गर्भिणी>>गब्मिणी, 
>गाभिन; कर्म>कफस्स>कास; इुर्लभ>दुल्लम>दुल्लह>इलह (1) ; दूर्वा>दुन्बा>> दुब; 
पाइवे>पास्स>पास; कषंण>कस्सण>कसन (1) ; दल्कल>बक्कल; फाल्गुण>फग्गुण>फागुन । 

टिप्पणी-१. Jà का /ea/ होना चाहिए था, किन्तु यह /ज्ज/ में परिवर्तित हुआ, कार्य> 
[*कय्य/ > कज्ज>काज। 

२. /र/ या [ae] के परिवेश में तवगं का टवगं हो जाने का उल्लेख ऊपर किया गया है। 
उदाहरणार्थ-- 

¬ न्रुद्‌>दुदु>दूट; केवते>केवट्ट>केवट; मृत्तिका>मट्विआ, मिट्टिआ>महद्टी, भाटी, 
मिट्टी; धृष्ट>ढिट्ठ>ढीठ; द्वि-अर्घ>दिअड्ढ>डेढ़; वृद्ध>बुड्ढ>बूढ़ (7); T> 
वड्ढई>बढ़े। 

द्वितीय वर्ग के संयोगों में प्रायेण नासिक्य व्यंजन का पूर्वगामी व्यंजन के साथ समीकरण 

रुक्म>रुदक>रोक; अग्नि>अग्गि>आगि, आग; नग्न>>तग्ग>नंग (1); स्वप्न> 
पा० सोप्प; तीक्ष्ण>तिक्ख>तील (7); <a> रस्सी। l 

टिप्पणी--१. यदि दो नासिक्य ध्वनियों का संयोग हो तो पुरोगामी समीकरण 
होता है, जैसे निम्न>पा० fra; उन्मूलयति > पा० उम्मूलेति। 

२. आत्मन्‌ में /त्म/ का /प्प/ और फिर /१/ हुआ है--अप्पण>अपन (1) । 

३. कभी-कभी ऊष्म --नासिक्य होने पर ऊष्म व्यंजन की जगह |ह| हो जाता है, जैसे 
कृष्ण>कह ण>कान्ह; स्नात>न्हात>नहाया। वास्तव में इनमें स्वरपक्‍्ति और वर्ण-विपयंय 
हो गया। इनकी चर्चा हम आगे करेगे। 

तृतीय वर्ग के संयोगों में नासिक्य ध्वनि सुरक्षित रहती है, अल्वत्ता पूर्वी हिन्दी में 
पूर्ववर्ती स्वर में अनुनासिकता का -आभास होता है। अघोष स्पशं प्रायः AAT हो जाते हैं। 
उदाहरणाथ 

कङ्गालट कंगाल; शङ्घटसंख; श्वज्ञार>सिगार; जद्भा>जाँघ; पञ्च > पाँच 

२० 

२ - 


पञ्चक> पञ्चअः>पंजा; ` गुञ्ज>गूंज; कण्टक>काँटा; कण्ठ>कंठ, काठा; दण्ड> 


डण्ड (1), Sis; दन्त>वाँत; स्कन्घ>कंघा, काँध (1); चन्द्र> चाँद; कम्पन> काँपना। 

चतुथं वर्ग का समीकरण पुरोगामी होता है, जैसे भक्‍त>भत्त>भात; च्युत क> 
चुक्क>चूक; उद्गलन > उग्गलण>उगलना; उद्घाटन? उग्घाडण > उघाड़ना; मुद्गः> 
मुग्ग> मूंग; दुग्ध > दुद्ध>दूघ; नप्तु>नत्ति>नाती; उत्पद्यते> उप्पज्जइ > उपजे> ; स्थान 
> थान; मंगुष्ठ> अंगुट्ठ> मंगूठ (7); स्फुट>फूट। 

टिप्पणी- १. स्पशं से पहले ऊष्म व्यंजन हो तो पुरोगामी समीकरण के साथ महा- 
प्राणत्व भी आ जाता है, जैसे स्कम्भ>खम्भ>खंभा; शुष्क > सुक्ख>सूख (1); वृष्चिक> 

५ बिच्छिअ>बीछी, बिच्छू; धृष्ट> ढिट्ठ>ढीठ; प्रस्तर > पत्थर; मस्तक> AAS AMT 

-२. ऊष्म बाद में आए तो उसका /छ/ हो जाता है, जैसे अप्सरा>अच्छरा, अछरा; 
ऋक्ष> रिच्छ>रीछ; वत्स> बच्छ > बछ (ड़) । 

३. fal] के दो विकास हैँ--क्ख और च्छ- जैसे क्षीर, ब्राक्षा, पक्ष से क्रमशः खीर, 
दाख, और पाख; एवं ईक्षा, क्षमा, कक्ष से इच्छा, छमा और कांछ। कभी-कभी एक ही शब्द के 
दो रूप प्राप्त होते है--जेसे क्षुर से छुरा और खुर; लक्ष्मण से लछमन और लखन; क्षार से 
खार और छार, इत्यादि। arate पश्चिमी प्राकृतों की और छप्रवृत्ति पूर्वी प्राकृतों की 
बताई जाती है। आदि /क्ष/ का /झ/ भी हुआ है, जैसे क्षरति>झरइ>झरे; क्षीण>झीण> 
झोन (1) | ë 

पंचम वर्ग के सम्वन्ध में कुछ कहने की आवश्यकता नहीं। ये संयोग प्राकृत रूप में. 
हीं हैं--अर्थात्‌ यह स्वीकार कर लेना है कि प्राचीन आयं भाषा संयुक्त व्यंजन प्रधान है और मध्य 
आये भाषा हित्त्व. व्यंजन प्रधान है। 

समीकरण का यह सिद्धान्त आये भाषा में तव से देख जा सकता है, जब से वैदिक का 
सम्पर्क मध्यदेश से हुआ। वेद में दृढ़भ ( ८ दुर्देभ), उच्छेक ( /. उत्सेक), आदि रूप, एवं संस्कृत में 
उज्झ( / उद्हा, उज्जहाति), कुट्टयति ( Z क्ति), कन्दति ( ८ क्रन्दति), टलति (८ट्वलति), 
पठ्‌ (<94), शुभ (८ शुक्र), कोट (/ कोष्ठ), केवट (८ वेदिक कंवतं), सुर( / सुर्य); 
लांछन ( / लक्षण), पुत्तल( / पुत्रल), नापित ( ८ स्नापित), पश्यति ( /. *स्पदयति, 'स्पष्ट' 
में. यह रूप प्रकट है), तायु ( / स्तायु),नल्ल (८ नल्व), फल (/.*स्फल), भट्ट (LA) 
इत्यादि बहुत से शब्द मध्यदेशीय प्राकृत प्रवृत्ति के कारण वने हैं। 

ऐसा जान पड़ता है कि. समीकरण की इस प्रवृत्ति का आरंभ प्राचीन आयें भाषा के 
सन्धि-नियमों से होता.हृ। अन्तर इतना ही है कि सन्धि एक स्वतन्त्र और सार्थक पद के अन्तिम 

' व्यंजन के परवर्ती दूसरे स्वतन्त्र और सार्थक शब्द के प्रथम व्यंजन की होती थी और समीकरण एक 
ही पद के वीच में उसी प्रकार के व्यंजन का होने लगा | उच्चारण सिद्धान्त वही था। पहले चिन्ता 
यह्‌ थी कि शब्द का अपना रूप प्रकट रहे, किन्तु देखा गया कि इसका निर्वाह वैसे सन्धि कर देने 
पमी नहीं हो सकता तो समीकरण का सिद्धान्त व्यापक रूप में लागू होने लगा। तुलना के लिए 

निम्न उदाहरण द्रष्टव्य है-- 
उत्‌--सादन>उच्छादन; एवं उत्सव>उच्छव, उत्साह > उच्छाह; 
तद्‌ +-नगरम्‌>तन्नगरम्‌ एवं फूत्कारः>फुक्कार>फुंकार; 
तद्‌+-च>तच्च; भक्त>भत्त>-भात; 
तत्‌+-टीका>तट्टीका। | उद्घाटन>उग्घाडण>उघाडन (1) | 


पालि के वाद संघियुक्त पद, सूप्तिङन्त पद और स्वतन्त्र शब्द में ध्वनि संयोजन की दृष्टि 
से कोई अन्तर नहीं रह गया। 

संयुक्त व्यंजनों के समीकरण के कारण भाषा में एक गड़बड़ी सी मच गई, जिसकी 
विवेचना अगले प्रकरण में की जायगी । 

जिन व्यंजन-संयोगों के स्थान पर पालि और प्राकृत में द्वित्व या दीं व्यंजन किए गए 
थे, वे पंजावी, sett आदि भाषाओं में प्राकृत रूप में अव भी विद्यमान हैं। हिन्दी ने सरलता की 
दिशा में एक पग और आगे वढ़ कर उन के स्थान पर सामान्य एकल व्यंजन कर दिए, जिसका 
अर्थे यह हो गया कि यहाँ से उस कोटि के परिवतंनों की वैसी ही गुंजाय निकल आई, जैसी कि 
संस्कृत-प्राकृत के सामान्य व्यंजनों में थी और जिसका उल्लेख अभी किया जाने वाला है। किन्तु 
यह सव भविष्य के गर्भ में है। 

नीचे हम हिन्दी के उन सामान्य व्यंजनों की सूची दे रहे हैं, जो उपर्थक्त परिवतंनों के 
फलस्वरूप नाना संयोगों से अवतरित हुए हैं 
क-<सं० क्य, क्र, वल, क्व, वम, कन, त्क, त्क, वक, के, ल्क, स्क इत्यादि। 
ख<सं० ख्य, रथ, क्ष, कषय, कव, कण, क्म, छ्न, स्क, स्ख, ष्क, कख, खें, वर्य, ष्य इत्यादि। 
ग<सं० ग्य, ग्र, ग्ल, ग्व, ग्न, द्ग, दग्र, ग्ग, गे, ल्ग इत्यादि। 
घ<सं० घ्य, ध, घ्न, दुघ, ग्घ, घं, ध्ये इत्यादि । 
च<सं० च्य, च्म, त्य, च्च, चं, च्यं इत्यादि। 
छ-<सं० छूय, छु च्छं, शच, भ, त्स, प्स इत्यादि। 
ज<सं० ज्य, द्य, यं, य्य, ज्ज, ज्ञ, ज्व, ज्म, जं, ज्ये इत्यादि । 
झ<सं० ध्य, क्ष, ह्य इत्यादि। 
ट<सं° त्र, ते, इ, द्व, द, ष्ट, ष्ट, टच इत्यादि। 
ठ<सं० थे, 23, ठय, ष्ठ, ष्ठ, ठ्‌, त्य इत्यादि | 
ड, इ<सं० दे, भ्र, दू, ड्य, ड्ड, ड्म इत्यादि । 
ढ<सं० धं, ध, ढु, दूय, ड्ढ इत्यादि । 
'त<सं० त्र, त्व, त्न, क्त, FA, त्त, ते, प्त इत्यादि | 
थ<सं० स्त, स्थ, त्य, थें इत्यादि । 


-द<सं० द्र, द, दून, द्य, ब्द, ह, दे, ब्रूय, त्रे इत्यादि | 


घ<<सं० श्र , ध्व, घ्न, द्‌; ब्ध, घे इत्यादि | ie 


` 

` .प<सं० त्व प्य, तम, प्र, प्ल, प्व, प्न, पप पं, ल्प इत्यादि | 
फ<सं० ष्प, स्प, स्फ इत्यादि । 
ब<सं० द्व, ब्य, व्य, व्व, न, त्र, वें, दुब, ब्व, बे इत्यादि | 
भ<सं० म्य, ऋ स्व, भे, भ्न, दूभ, ब्भ इत्यादि । 
*स<सं० स्य, A, श्र, इय, स्व, इव, रल, स्त, a, सं, षं इत्यादि । ट्‌ 

इत्यादि कहने का यहाँ यह तात्पयं है कि दो व्यंजनों के वाद तीसरा व्यंजन हो तो भी सिद्धि 
वही रहती है; दुसरे यह कि क आदि व्यंजनों की सिद्धि सामान्य व्यंजनों से भी अनेक प्रक्रियाओं 
द्वारा होती है एवं हिन्दी के ये व्यंजन संस्कृत से अक्षुण्ण रूप में भी (विशेषतः शब्द के आदि में) 
चले आ रहे हैं। इनका विवरण आगे दिया जा रहा है। 

ˆ संयुक्त व्यंजनों के समीकरण सिद्धान्त के अपवाद स्वरूप भी.संयोग नहीं वने रह सके। 
ऐसी स्थिति में स्वरभक्ति द्वारा संयोगों में वियोग छा कर सरलता लाने की चेष्टा की जाती रही। 
अनुकरण करते समय आज भी हिन्दी प्रदेश के अनपढ़ या कमपढ़ लोग अपरिचित व्यंजन-संयोगों 

_ का विभाजन स्वरभक्ति द्वारा कर लेते हैं, संयुक्त व्यंजन नहीं रहने देते। उदाहरणार्थ-- 
संस्कृत में मतोरय<सनोऽ्थ; मुसल<मुख्र; पुरुष<वेदिक पूर्ष। 

प्राकृत में सलाह<इलाघ; किलेस<क्लेश। 

हिन्दी में आसरा<आश्रय; सनेह<स्तेह; मिसिर<मिश्र; परब<पवे; बरत-<व्रत; 

` सूरख<मूखं । 5 

भारतेन्दु युग से पहले के हिन्दी साहित्य में यह प्रवृत्ति सव कालों की अँह्रेक्षा अधिक है 
कवि जब भी कोई संस्कृत का शब्द लेना चाहते तो उसे बोलचाल के उच्चारण में ढाल लेते थे 
और संयुक्त व्यंजनों को स्वरभक्ति द्वारा फाड़ देते थे। 

/%/ /र/ के परिवेश में तवर्ग को cat करने की जिस प्रवृत्ति का उल्लेख ऊपर किया 
गया है उसके उदाहरण भी वैदिक और संस्कृत में मिल जाते हैं। यह भी मध्यदेश की मूल - 
भाषाओं के प्रभाव से हुआ है। आगे चल कर मूर्घन्यीकरण की रुझान बहुत aga लगी और 
[>a] /र/ की निकटता के विना भी यह परिवर्तन होता रहा है। उदाहरणार्थ-- 

वेदिक में--विकट (<faga), उत्कट (<उत्कृत), जठर (तुल० जतुं)। 

. संस्कृत में--भट (<<भृत), नटति (<नृतति), दाडिम (<दालिम), ववण (<ववन), 
| अटति (<अतति), पढ्‌ («प्रथ्‌), वट (<बृत), पट्दन (<पत्तन)। 
पालि में-निगण्ठ (८ निग्रेन्य), ave (<वतं ), डंस (<दंश), डाह (<दाह), 
उद्ठान (<उत्थान), ओणत (<<अवनत) | 

प्राकृत में /न/ का /ण/ तो परिचिम में व्यापक रूप से हो गया, साथ ही अन्य टवर्गीय 
च्वनियों का विकास भी हुआ, जैसे बहेडओ. (<विभोतकः, हि० बहेड़ा), डोला (<बोला), 
'डण्ड (< दण्ड, हि० sts, डंडा), सिढिल (शिथिल, हि० ढीला), डर (<दर); टसर 

. (<त्रसर) वट्ट (<aei, हि० बाट); गण्ठि (<a हि० गाँठ) । 

हिन्दी में त केवल मूर्घन्यीृत शब्दों की संख्या ही वढी है अपितु विकास की एक और 
अवस्था प्रकट हुई है अर्थात्‌ दो स्वरों के बीच में हो तो /ड/ से /ड/ और |ढ/ से |ढृ| होने लग गया 
है। उदाह्रणतया-- 

घोटिका>घोडिआ>घोडी; पठति>पढइ>पढे; वृद्ध>वुडढ, VP): 
घट>घड>घड़ (1) ; नीड>नोड़ इत्यादि । 

हिन्दी के अन्य उदाहरण-- 
` ठाँव<स्थानम्‌; ठिया<स्थितः; टेढा<तियेकू--अर्ध; ठग<स्यग । ; 

इसी प्रसंग में व्यंजन संबंधी अन्य परिवतंनों का विवरण दे देना आवश्यक होगा । यह 
वताया जा चुका है कि पालि में:/श/ और /ष/ के स्थान पर /स/ आने लगा था जैसे शत>सद, 
तुष>थुस, शब्द>सद्द | अशोक लिपियो में (श॥/) /ष/ पाए तो जाते हैं किन्तु गिरनार के शिलालेखों 
में केवल /स/ मिलता है। वास्तव में पश्चिमी भाषाओं में /श/ fo] नहीं रह गए थे। पूर्वी 
मागघी और उसकी परवर्ती भाषाओं में /श/ बरावर वना रहा, /ष/ का स्थान सवंत्र/स/ ने ले 
लिया। लगता है कि मध्यदेश में /श/ /ष/ को /स/ कर देने की प्रवृत्ति आरम्भिक काल से चल _ 
पड़ी थी। संस्कृत में केशर के साथ केसर, शटा के साथ सटा, शस्य के साथ सस्य, शोर के साथ 
सीर, कोशल के साथ कोसल, कषा के साथ कशा और कसा, कुषीद के साथ कुसीद, मारिष के साथ 
सारिस, एवं TEAL, राजञभ-रासभ, शरट-सरट आदि रूपों में मध्यदेश की पूर्ववर्ती भाषाओं 
का प्रभाव स्पष्ट दिखाई देता है। आगे चल कर यह प्रवृत्ति सारी आये भाषा पर हावी हो गई। 
हिन्दी के निम्नलिखित शब्दों का परीक्षण कीजिए 

पूस<पोस<पौष; संल<शंख; सलाई<सलाइआ<शलाका; बरस<बरिस<वषं; - 
साँकल<संकल, संखल-<श्टंखला; संकी <शंकिन्‌; सेवाल, सेवार<सेवाल< शैवाल; सेस« शेष; 
सुखा<सुक्ल-<शुष्क; सूंड<सुण्ड<शुण्ड; सरेस<सिलेस<ञ्लेषः सिर<शिर; सिंगार< 
श्रृंगार; सोख<सिक्खा<लिक्षा; सान<शाण; साग<शाक; कसेला<कषाय-+प्रत्यय; 
केस<केश; कोस<कोश; चूसना<चूषण इत्यादि। 

आगे चल कर /-स-/ का /-ह्‌ः भी हुआ है। उदाहरणाथ 
एकादश>एआरह, एगारह>ग्यारह; षोडश>सोड़स>सोलह; द्विसप्तति>बहत्तर; अनुसार 
SRA; पाषाण>पाहाण>पाहन; चलसि>चलहि; केसरी> Bett; -चाष> चासः> 
चहा। किन्तु यह प्रवृत्ति बहुत आगे नहीं चली। 

एक प्रवृत्ति श ष स को /छ/, और /ष/ को /ख/ कर देने की भी रही है। यह अशुद्ध 
उच्चारण का परिणाम है। उदाहरणार्थ-- 

षष्ठो>छठी; शवः>पा० छव; >छिलका; शकटक>छकड़ा; शावः>छाव> 
छो (ना); इमशु>म्हच्छु>मूँछ; एवं सुधा> प्रा० छुहा एवं रिखी (<ऋषि), ईरखा (<ईर्ष्या) 
पाखंड (<पाषण्ड), भाखा .(<भाषा) । 

अन्य सामान्य व्यंजनों में पालि काल तक कोई विशेष परिवर्तन नहीं हुए। स्वर मध्यग 

अल्पप्राण घ्वनियाँ तब तो सुरक्षित रहीं, किन्तु प्राकृत काल में क, ग, च, ज,त, द एवं य, व का 

लोप होकर इनके स्थान पर /अ/. अथवा य-ब-श्रुति का आगम हुआ। इससे अगला विकास-क्रम 

_ हिन्दी आदि आधुनिक भाषाओं तक इतना रह गया कि इस /अ/, /य/ अथवा /व/ के आस-पास के 
स्वरों की संधि हो जाए। उदाहरणार्थ-- 

कुम्भकार>कुंभआर>क्ुम्हार; सागर>सायर; सुचि>सुनि>सुई; वचन>वअण> 

बेन; भगिनि>भजिणि>भदण>बहिन; पाद>पाअ, पाव; जीव>जीअ>जी; TASS 
गयो, गया; सातृ>माजि, माई; तादृश>ताइस>तेस (7); मुकुट>मुअुड>मउर>मौर; ` 
खदिर>खइर>खेर; उपविष्ट>उवइट्ठ>बेठ; राजा>राया>राय। 

Meet में पदान्त व्यंजन का लोप हो गया | प्रचा (<<पइचात्‌), युष्मा (युष्मत्‌) आदि । 
कुछ उदाहरण वेद में भी मिलते हैं, किन्तु प्राकृत में नियमपूर्वक यह परिवर्तन हुआ, जिससे सव 
शब्द स्वरान्त हो गए। - 

प्राचीन काळ ही से एक और प्रवृत्ति पाई जाती है और वह है अघोष ध्वनियों को सघोष 
करने की। संस्कृत में इसके निम्नलिखित उदाहरण मिलते हैं-- 

काक के साथ काग, कपाट के साथ कवाट, पारापत का पारावत, अथ के साथ अध आदि । 

.पालि में क्षाम के स्थान पर झाम, रुत के स्थान पर रुद और शकल के स्थान पर सगल 
इसी प्रवृत्ति के कारण हैं। प्राकृत में इसके अनेक उदाहरण मिलते हैं, जैसे घट>घड (हि० घड़ा); 
हरीतकी>हरडई (feo हरड़); कन्द्रक>>गेदुअ (हि० गेंद) ; आगतः>शौर० आगदो; कथयतु> 
शौर० कथेडु; भवति>होदि; शुक>सुग (हि० gem); शोक>सोग; आकाशः>आगासः 

- पाक>पाग; भ्राकार>पागार; वक>बग (हिं० aqn); लोक>लोगं इत्यादिः 

हिन्दी के कुछ और उदाहरण ये है--गूंधना (तुलना० गूँथना); ग्यारह<एकाददा; 
WKAR; सगुन<शकुन; साग>शाक; कुंजी< कुंचिका; पंजा<'पञ्चकः इत्यादि । 
संस्कृत पर प्राक्त के प्रभाव के कारण--गतं (<T), तडाग (<ac), अंग 
(<अंक), नाधित (<नाथित)। 2 

यको ज, व को ब, प को व, ठ को ड, -ठ को ढ कर देने की प्राकृत से चली आती हुई 
जिस प्रवृत्ति का उल्लेख पीछे किया गया है, उसके मूल में भी सबोषीकरण की बढ़ती हुई 
व्यापकता है। य से ज परिवतनके उदाहरण-- | 

योग्य>जोग, हि० जोगा; यन्त्र>जंत>जाँता; यञ्ञ>जस; यथा>'जह, ब्रजभाषा जहे; 
युग>जुग; युक्ति>जुगुत; यूयी>जूही; योगिन्‌>जोगी; योवन>जोव्वण>जोबन। 

संस्कृत में जव (<ua), जवनिका (<यवनिका),. जामातृ (<यामातु) इसी प्राकृत 
प्रभाव से वने हैं। उछ ` 

वसेब परिवर्तेन के उदाहरण-- 3 : : 

वाप>व"्फ>बाफ, भाप; वल्ली>बेल; वेतसू>बेंत; विद्युतू>विज्जु> बिजुली, 
-बिजलो; वानर>बन्दर; वाम>बायाँ; वर्धन>वड्ढण<बढना; वत्स>>बच्छ>बछ (ड़ा) | 

संस्कृत में भी कुबेर (कुवेर), क्लोब (क्लीव) द्रष्टव्य हैं। 
` याद रहेकि /य/ की अपेक्षा /ज/ में और /ब/ की अपेक्षा /ब/ में अधिक सघोषता है । 
प से व के उदाहरण-- hs 
कपि>पा० कवि; कूप>कूवो<कुवाँ; कपाट>कवाड>किवाड़; दीपकः>दीवओ 
>दीवा; ताप>> ताव; कच्छप>कच्छवो>कछ्आ; प्रापयति>पावेइ>पाबे इत्यादि। आगे 
चळ कर यह अव भी शुद्ध स्वर में परिवर्तित हो गया--देखिए आंगे स्वरों के अंतगत | 
ट से ड और ठसे ढ के उदाहरण दिए जा चुके हैं 
प्राकृत की एक अन्य प्रवृत्ति भी वहुत महत्त्वपूर्ण है। यह है/ठ/ /ढ/ /छ/ /झ/ को छोड़ 
कर शेष सभी महाप्राण व्यंजनों को /ह/ कर देने की। वार-वार यह कहने की आवश्यकता नहीं है | 
कि शब्द के आदि में संयुक्त व्यंजनों और /य-//व-/ के अतिरिक्त बहुत ही कम व्यंजन-परिवर्तन 
होते हैं। 
पालि में रुधिर>रहिर, लघु>लहु, साषु>साहु आदि थोड़े से स्वर मध्यग महाप्राण 
व्यंजन से /ह/ के उदाहरण मिलते हैं, किन्तु वास्तव में यह प्रवृत्ति पालि काल के वाद से मिळने 
लगती है। प्राकृत की. राह से आए हुए हिन्दी के उदाहरण-- 
दधि>दहि>दही; सखी>सही> सहेली; वधिर>बहिर>बहरा; सौभाग्य>सोहग्ग> 
सोहाग; मुख>मुह>मुंह; नल->नह; शेखरकः>सेहरओ:>सेहरा; आखेट>आहेड>अहेर; 
मेघ>मेह>मेंह; इलाघ>सलाह>सराह; प्राघुणकः>पाहुणओः> पाहुना; पितृगृह>पिइृहर> 
पीहर; कथ>कहः; नाथ>नाह; मघु>महु (आ); वधू>बहू; प्रभात>पहा>पह, पौह; 
मुक्ताफल?? मुकताहरू | 
संस्कृत में प्राकृत के प्रभाव के फलस्वरूप निम्नलिखित शब्द हैँ 
सहाय (<सखायम्‌), हित (<धित), ag (<अघं), मेह (<मेघ) । 
परिचिमी भाषाओं में महाप्राण से अल्पप्राण करने की और पूर्वीय भाषाओं में अल्पप्राण 
से महाप्राण करने की प्रवृत्ति मिलती है। मध्यदेश की भाषाओं में दोनों तरह के उदाहरण 
मिल जाते हैं-- 
पालि में खील-<कील, खुज्ज<कुब्ज, फरसु<परशु, थुस<तुष | 
Sat और हिन्दी में यह प्रवृत्ति कुछ अधिक मिलती है, जैसे कर्पर>खध्पर; 
कोडा>खेल; पाद>पास >फाँस; वेषः>बेस >भेस; सर्व>सब्ब>सभ;  कासित> 
खासिअ>खाँसी इत्यादि | 
जव एक शब्द में दो महाप्राण व्यंजन आ जाते हैं तो पश्चिमी बोलियों में एक का लोप 
कर दिया जाता है! संस्कृत भी दो महाप्राण एक साथ ग्रहण नहीं करती थी, जैसे बभूव, दषो 
आदि में। व्याकरण के अनुसार ये भभूव, घधौ होते। पश्चिमी हिन्दी के उदाहरण 
Stet (पूर्वी हि० घोल) भूक (भूख), भाप (माफ), हात (हाय), भीक (भख), ae 
(ढीठ), झूठ: (झूठ), खीज (खीझ), इत्यादि। - 

व्यंजन-विपयर्य के कारण कुछ शब्दों का ध्वनि-क्रम वदल गया है। ` स्नात से न्हात 
- (हिंदी नहाया) पारि काल से और विडाल से बिलार, qe से ga (feo डूबे) तया लघु से हलू 
(feo हलका, बोली में हळु) प्रात काळ से चले आ रहे हैं। हिन्दी के अन्य उदाहरण . 
पहिरना (परिघान); बनारस < बाणारसी < वाराणसी; मरहट्टी < महारड्टी 
< महाराष्ट्री । ; 

न, और |ल| का, (ख| और /र/ का, |द/ अथवा |ड| और |र| का, (और हमने पीछे 
मूधेन्यीकरण के प्रसंग में देखा कि /ब/ और /ड| का) /ड| और |ल| का विशेषतया और इन सव 
व्यंजनों कां सामान्यतया आपस में परिवर्तन हो जाता है। यह प्रवृत्ति भी प्राचीन काळ से चली 
आई है। संस्कृत में चर और चल, बहुर और बहुल, इडा और इला; पालि में नाडी और नाली, ` 
कीडति और कीलइ, एलः<एनः, मुळाल<मुणाल, गरुल<गरुड) नांगल<<लांगल, आदि; | 
प्राकृत में नडालिआ८ललाटिका,लज्ज«रज्जु, हलिहू<हरिब्र; और हिन्दी में ग्यारह<एकादश, - 
लिलार<ललाड<ललाट, तलाव<तडाग, वहलना<विहरण, सराह्‌<इलाघ, सांवरा<<व्यासल, | 
भला<<भल्ल<भत्रक, चालीस <चत्वारिशत, नलनऊ अथवा AAI HATH, लोंनी<नवनीत 
इत्यादि अनेक उदाहरण मिलते हैं। ५ 

ऊपर यह दिखाने का प्रयत्न किया गया है कि प्राचीन आर्य भाषा की किन्ही प्रवृत्तियों 
को मध्य आय भाषा ने और मध्यकालीन भाषा की उन्हीं तथा अन्य नई प्रवृत्तियों को नव्य आये 
भाषा हिन्दी ने आगे बढ़ाया है। जो पहले प्रवृत्ति मात्र थी, वह वाद में नियम के रूप में ढल गई। 
विकास की कुछ नई दिशाएँ भी हिन्दी में प्रकट हुई, जैसे |इ| (ढ़ का प्रादुर्भाव। एक और 
महत्त्वपूर्ण नया परिवर्तन यह हुआ कि /-म-| का [-वॅ-| हो गया । इसके बीज अपभ्रंश में मिलते हैं। 
हिन्दी के उदाहरण नाम? नाँच; ग्राम>गाँव; नमन>नवना; इयामल> साँबा; चमर>चॅवर; 

कमल>केवल; अमर <भॅवर; आमलकः>आँवला। आगे चल कर अवेस्वर fa] का [at] 

_ स्वर हो गया--देखिए स्वरऱ्पखितंन के प्रसंग में । न 
2 स्वर मध्यग [a] यद्यपि मूल में आर्य भाषा से आया था और fay या |प/ से विकसित 
हुआ था, आगें चल कर लुप्त होने लगा। उदाहरणार्थ-- शि 

देव>वेउ; जीव>जीउ, जी; वाम>बाँवा>बार्याँ; घूम>धूवां>धूआँ; दीपक 
<दीवा-<वीया; HIT HATHA 3 
J स्वर--एऐंसा जान पड़ता है कि संसार की किसी भाषा की लिपि में उसके सभी स्वर 
अनुलिखित नहीं किए जा सकते | अंग्रेजी में पाँच स्वर-चिल्ल कम से कम १४ समान स्वरों और 
अनेक स्वर-संयोगों का काम देते हैं। हिन्दी में भी अ, आ आदि की कई छायाएं हैं, हस्त ए, ओ के 
लिए कोई चिह्न नहीं हैं एवं ऐ औँ दो-दो काम करते हैँ- सामान्य स्वरों का भी और सस्ध्यक्षरो - 
का भी । प्रायः बोलियों में स्वरों की विभिन्नता कुछ अधिक होती है और साहित्यिक तथा शिष्ट 

` नागरिक भाषा में स्वरों का सामान्यीकरण हों जाने से संख्या अवश्य कम रहती है । इसी आधार 

पर कहा जा सकता है कि वैदिक भाषा में भौ समान स्वर अ, आ, इ, ई, उ, ऊ, ऋ, ऋ, लू, चार 


= aa Boe In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


TN भाषां का इतिहोस Sr 055.4 
संध्यक्षर ए, ओ; ऐ, औ; एक विसग और दो अर्घ स्वर य, व थे। प्राग्वैदिक आये भाषा में र और 
क भी अधे स्वर थे, तव से इनकी गणना अन्तःस्थो में होती आ रही है, किन्तु इनके परवर्ती विकास 
से सिद्ध होता है कि वैदिक काल ही में ये व्यंजन हो गए थे। पहले /ल/ शुद्ध व्यंजन बना, फिर 
/९/--इसका प्रमाण पाणिनि के हु य व र (ट्‌) से मिलता है। इस वर्ग का /हु/ विसर्ग है। 
व्यंजन /ह/ शिव सूत्र के अंत में आता है। : EE 

समान स्वरों में आई ऊ ऋ की गणना पाणिनि के शिव सूत्र में नहीं हुई। ये तो मात्रा काल 
की दृष्टि से अ इ उ ऋ के दीघ रूप मात्र हैं। मात्रा काल की दृष्टि से अ इ उ ऋ के प्लुत रूपों 
को भी अलग स्वर मानना पड़ेगा। हो सकता है कि पाणिनि के समय तक इनमें मात्रा काल का 
ही अन्तर रहा हो, किन्तु वाद में स्थान और प्रयत्न का भेद भी प्रकट हो जाने से अ आ, इ ई, 
उ ऊ, ऋ ऋ को अलग-अलग घ्वनिग्राम मान लिया गया। अ की अपेक्षा आं अधिक विवृत और ” 
पश्चवर्ती स्वर है। इ की अपेक्षा ई अधिक संतत और अग्रवर्ती स्वर है। इसी प्रकार उ की 
अपेक्षा ऊ अधिक संवृत और पर्चवर्ती स्वर है। ऋ ऋ स्वतन्त्र स्वर के रूप में आगे नहीं चले। 


पंडित बग में परंपरागत शब्दों में इनका उच्चारण परिवर्तित रूप में होता रहा। 


FEATS में ऋ का उच्चारण-स्थान वत्सं मांना गया है, साथ ही इसे मूर्घन्य स्वर 
भी कहा गया है। इसी से पता चलतां है कि यह प्राग्वेदिक आर्य स्वर था, जिसका उच्चारण 
वैदिक काल तक आते-आते अनिरिचित होने लगा था। वाद में मध्यदेश के लोगों ने अनुकरण 
करते समय इसमें थोड़ा परिवर्तन कर दिया और इसका उच्चारण जीम को दो वार वत्सं से छुआ 
कर किया जाने लगा | कुछ-कुछ ऐसा ही उच्चारण आज भी कहीं-कहीं प्रचरित है। जनसाघारण 
में ऋ ने अपना स्थान अ, इ, उ को दे दिया--पालि. और प्राकृत में इस तरह ऋ का लोप ही हो 
गया। अव तो पंडित समाज में भी तत्सम शब्दों में ऋ का उच्चारण /रि/ जैसा होता है। 

लू केवल एक वैदिक शब्द क्लूपु में था। आजकल इसे /ल्रि/ कर के बोलते हैं, जिससे 
इसकी स्वरीय प्रकृति का कुछ भी आभास नहीं मिलता। 


ए ओ ए औ को पाणिनि ने एक वर्ग में गिना है। ये चारों संध्यक्षर थे और क्रमशः ` 


इनका उच्चारण अइ, अउ, आइ, आउ कर के होता था। संस्कृत में घीरे-घीरे ए ओ समान स्वर 
हो गए, जैसे वे आज भी हिन्दी में हैं और एक, ओर, प्रेत, ओत-प्रोत आदि शब्दों में पाए जाते हैं। 
इस परिवर्तेन के फलस्वरूप ऐ औ क्रमशः अइ अड हो गए। विसर्ग बना रहा किन्तु इसके. उच्चारण 


“मे अवश्य अंतर आ WAT | इस तरह संस्कृत में अ अ। इ ई उ ऊ ऋ क्र ए ओ १० समान स्वर और 


ऐ औं दो संध्यक्षर और विसगे थे। ऋ केवल संधि में आता था, किसी मूल शब्द में नहीं था। पालि 


में ऋ ऋ नहीं रहे। ऐ औ का स्थान क्रमशः ए ओ ने लिया, किन्तु दो नए स्वर मध्यदेश की लोक _ 


भाषाओं से प्रकट हुए--हस्व ए और Ger ओ। इस प्रकार पालि में १० समान स्वर थे--अ आ 


'इई उऊ, ए हस्व, ओ ह्रस्व, ए दीघं, ओ दीर्घ। संध्यक्षर नहीं रहे। विसंगं का भी या तो लोप ` 


हो गया या इसके स्थान पर ओ आ आ गए। समान स्वर प्राकृत में भी यही १० रहे। साहित्यिक 
हिन्दी में Get ए ओ बोले तो जाते हैं लेकिन Ger और दोघं ए ओं में कोई लिपिगत अन्तर नहीं 
३१ 

दिखाया जाता। हिन्दी में तीन नए समान स्वरों का विकास हुआा--/ऐ जैसे पैसा, रैन, ऐसा 
आदि में, और ।भौ/ जैसे बौना, औना-पौना, लौ आदि में एवं /ऑ जो अंग्रेज़ी के प्रभाव के कारण 
पढे-लिखे लोगों की भाषा में स्थान पा गया है और डॉक्टर, मॉडल आदि शब्दों में दिखाया भी 
जाता है। अतः हिन्दी में १३ समान स्वर हैं--अ आ इ ई उ ऊ; हृस्व ए ओ; दीघं ए ओ; Tat, 
ait बोलियों में स्वरों के उच्चारण सम्वन्धी कई छाया भेद Fl उदाहरण स्वरूप ब्रजभाषा का 
ait सामान्य हिन्दी के औ से कुछ भिन्न है। किन्तु ये छायाएँ अर्थभेदक नहीं ह! 
इन सब स्वरों के सानुनासिक रूप भी मिलते हैं। 
प्राक्त काल से संयुक्त स्वरों की संख्या में वृद्धि होती गई है। हिन्दी में पुनः स्वरः 
संयोगों में संधि कर देने के कारण यह संख्या कम हुई, किन्तु फिर भी ऐसे संयुक्त स्वरों की काफ़ी | : 
बड़ी सूची है (देखिए sto धीरेन्द्र वर्मा : हिन्दी भाषा का इतिहास, प्रथम संस्करण, पृष्ठ १११- 
११४.).॥ वेद में तितउ जैसे कुछ-एक उदाहरण स्वर संयोगों के मिल जाते हैं, किन्तु संस्कृत में 
किसी शब्द में एक से अधिक स्वर एक साथ नहीं मिलते, व्यंजन एक साथ ASS दो, तीन, चार 
हो जाएँ। प्राकृत में एक से अधिक व्यंजन संयुक्त हो कर नहीं आते, स्वर एक से अधिक कई 
- संयूक्त हो जाते थे। 
देश काल भेद से स्वरों की चार स्थितियाँ रहीं--१. सुरक्षितता, २. ह्रस्व से दीघ, दीघं से 
FA अथवा एक स्वर का दूसरे स्वर में परिवर्तन, ३. लोप और ४. नवागम अथवा नव विंकास। 
जिस अक्षर पर स्वराघात बना रहा, उसका स्वर प्रायः सुरक्षित रहा है। उदाहरण-- 
कंकण>कंगन; कटाह>कड़ाह; ग्राम>गाँव; शिर>सिंर; कोटक>कीडओ>कीड़ा; 
क्षीर>खोर; युक्त>जुट; दूर>दूर; केश>केस; कोश>कोस इत्यादि। प्राचीन आये भाषा 
के // Èh /औ/ जो आगे चल कर रहे ही नहीं उनमें स्वराघात की स्थिति में भी परिवर्तन " 
 होगया। ` Sn 
[æl देश भेद से अ, इ, उ में परिणत हुआ। हमारा मत यह्‌ है कि पश्चिम में इ, पूवं में 
अ और दक्षिण में इससे उ का विकास हुआ। आज भी हम इस परंपरा के अवशेष देख सकते 
- है--क्ृष्ण को पढ़े-लिखे लोग भी पड्चिम में क्रिशण,.पूर्द में ऋष्ण, दक्षिण में कुष्ण कर के बोलते 
हैं। अमृत का उच्चारण गुरु ग्रन्थ साहव में अञ्नत, कवीर में अञ्जि, और दक्षिण में अख्नुत रूप 
में मिलता है। धीरे-घीरे भाषा के साथ ये तीनों प्रवृत्तियाँ घुल मिल कर व्यापक हाँ गई। 
उदाहरण-: ; 
» ऋ>अ--घुष्ठः>प्रा० घट्टो, घट; वृषभ>प्रा०, हि० बसहु; वृंतक>बंट>बंड (1) ; 
मृत्तिका>सट्विभा>सट्टी। 
ऋ>इ--अमृत>अमिअ>अमी; घृत>घिम>घी; श्ृगाल>सिआल>सिआर; 
वृहस्पति बिहप्फइ> बिप्फं ; . घुणा>घिणा>धघिन । ; 
अऋह>उं--पृच्छति>पुच्छइ>>पुछे; | मातृस्वसुका>>माउस्सिआ>>माउसी, मौसी; 
JARS JESJA ; 

कुछ विद्वानों का विचार है कि“ओष्ठ्य व्यंजन के वाद ऋ का उ होता है, किन्तु 
अमृत से अमी और मृत से मुआ, अथवा बृहस्पति से बिप्फे और वृद्ध से बुड्ढा एवं पुच्छति से 
पुच्छइ, किन्तु पृष्ठ से पिट्ठ (हिँ० पीठ) इस मत का खण्डन करने के लिए पर्याप्त हैं। इसके 
अतिरिक्त मृत्तिका से मट्टी भी वना है, मिट्टी भी । 


पालि में ऋद्धि, ऋक्ष और ऋण के लिए इद्धि, अच्छ और अण शब्द मिलते हैं, किन्तु ' 


वाद में ऐसा हुआ कि शब्द के आदि में /ऋ/ का /रि/ उच्चारण कर के उसे रहने दिया। हिंदी 
रोछ; रुत< ऋतु; रिकखी< ऋषि; रीसमूक<ऋणष्यमूक इसी प्रवृत्ति के कारण वने हैं। 

ऐ का ए और औका ओ पालि काल से ही हो गया था। उदाहरणतया पालि में 
सैत्रो>मेत्ती; गौतम >गोतस | अशोक के शिलालेखों में पोत्त<पौत्र, प्राकृत में एहिअ<ऐहिक; 
गेरिअ (हिं० गेरू) <गैरिक; तेल<तेल; सेवाल (ko Fare) «शैवाल; सोहाग (० सोहाग) 
<सौभाग्य; सोत्तिअ (o मोती) <मौक्तिक; जोव्वण (हि० जोवन) ८यौवन। 

प्राकृत में.कुछ ऐसे शब्द भी मिल जाते हैं जिनमें ऐ औ का अइ अउ रूप सुरक्षित है, जैसे 
दइच्च (<देत्य), भइरव (<भैरव), Wt (<पौर), कउसल (८कोशल) | यह पूर्वी 
भाषाओं के प्रभाव का फल है। आज भी अवधी और भोजपुरी में पैसा, जैस।, बेर, मेला आदि 
शब्दों का उच्चारण पइसा, जइसा, ASL, मइला और औरत, बौना, मौत, मौन आदि का 
उच्चारण अउरत, AIA, मउत, कउन सुना जाता है। कवीर और जायसी में इस तरह के शब्द 
देखे जा सकते हैं। 

संयुक्त व्यंजन को पालि में दीघ व्यंजन करते समय उससे पहले दीं स्वर को Bet कर 
दिया जाने लगा, क्योंकि दीघं स्वर के वाद दीघं या द्वित्व व्यंजन का उच्चारण कठिन होता है। 
प्राकृत में इस प्रवृत्ति की परिणति हुई। हिन्दी ने दीर्घ व्यंजन को समान या ह्ूस्व किया तो उससे 
पहले के स्वर को पुनः दीघं कर दिया अथवा संस्कृत का जो Bet स्वर था, उसे भी दोघं कर 
दिया। किन्तु परिंचमी भाषाओं (weal, पंजाबी) में प्राकृत की प्रकृति वनी रही, जिससे 
हिन्दी में दोनों तरह के स्वर मिल जाते हैं, उदाहरणतया-- 

हृस्व स्वर सुरक्षित-सत्य>सच; कल्य>कल; सवं>सब; सप्तति>सत्तर; पक्वः> 
पक्का; कर्पठ>कपड़ा; मत्स्य>मछ (ली); दुर्बेल>बुबला (पूर्वी दूबर); अन्ध>अंघा। 

ga स्वर दीर्वीकृत--चन्>चाँद; दन्त>वाँत; पृष्ठ>पिदूठ>पीठ; खद्वा> 
खट्टा>खाट; पित्तल>पीतल; क्रिक्षा>सिक्वा>सोख; मिष्ट>मिद्ठ>मीठ (7); नित्रा> 
निह>नोंद; ढुग्घटदुढटदुध। 

दीव स्वर सुरक्षित अथवा पुन:स्थापित--वार्ता>बत्ता>बात; लाक्षा>लक्खा>लाख; 
कार्य>कगय्य>कज्ज>काज; राज्ञी>रण्णी>रानी; शीर्ष>सिस्स>सीस। _ 

दीर्व स्वर हस्वीकृत--मार्ग>मरा>मग; शून्य>सुध; व्याख्यात>वक्‍्खाण>बखान; 
भाण्डागार>भण्डआर>भेंडार; कूष्साण्ड>कुम्हड़ा । 


जब पालि में BSA ए ओ का प्रचार हुआ तो इनमें और इ उ में बहुत कम भेद रह गया। ' 


` 

-अतः तव से प्राकृत की तरह हिन्दी में यह प्रवृत्ति रही है; पुष्कर>पुक्खर, पोक्खर>पोखरा; 


` तुण्डः>तुंड, तोंड>तोंद; सुखकर>सोहरः निमन्त्र (ण) >निमंत>नेवता; मूल्य भुल्ल, सोल्ल 


Sale; बिल्वः>बिल्ल, बेल्ल>बेल इत्यादि । À 
प्रत्येक भाषा में स्वरों के परस्पर संबंध की. कुछ कड़ियाँ होती हैं। भारतीय आये 
भाषाओं में ०अ आ; इई एए य; उ ऊ ओ औ व--ये तीन प्रमुख वर्ग पारस्परिक सामंजस्य और 


, सहज विनिमय के माने जा सकते हैँ--प्रत्येक वर्ग की एक अपश्रुति या स्वर श्रेणिता है। वैदिक के. 


निम्नलिखित शब्दों की परीक्षा कीजिए-- 
पतामि, अपप्तम्‌, अपाति, में आ, ०, अ के परस्पर विनिमय; 
आप्नुमः, आप्नोमि; आहुति, हृति; धूति, धोतरो में उ ऊ ओ at का परस्पर 
विनिमय; और गीत, गायति में ई, आय का परस्पर विनिमय garg | ऊपर पोखर, बेल आदि 
रूप इस स्वर-सामंजस्य का परिणाम हैं। अन्य परिवर्तेन-- 

इ, ई>ए, जैसे विभीतकः>बहेडमो>वहेड़ा; छिव्र>छेद। 

उ, ऊ>ओ, जैसे ताम्बूल>तंबोल; 

ए>ई, जैसे घैयं>घीरज; 

a>% जैसे व्यतीत>बितीत; छाया>क्षांई; 

य>इ, वैदिक त्रयघा> निघा; 

य>>ए, जैसे Mo कयल (सं० कदली) >केला; Fo शम्या>सेज्जा>सेज; To त्रथोदश 
>त्तेरस>तेरह; - 

व>ऊ, जैसे यज्ञोपीत>जनेऊ; छप>छिव>छ; be 

व>आओ, जैसे प्रतिवेशी>पड़ोसी; पुत्रवध्‌ >पुतोह; ` 'भाद्रंपव>भददवभअ>भादों; 


स्वपिति>सुवड>सोए; लवण>लोण>लोन; 


4 


व>आओ, जैसे धवल>धौला; भवन>भौन; कपदिका>कबड्डिआ>कोड़ी; सपत्नीट | 
सवत्तो>सौत; कर्षपट्टी> कस्सवटो>कसौटी; अवतार>ओतार; 

चं>ओं, जैसे भ्रमर>भेंवर>भौंरा; समरप>सवेप्प>सोंप । 

।य। और ।ब। अर्घस्वर होते-होते बाद में स्वर ही हो गए और आस-पास के स्वरों से 
मिल कर एक प्रकार से संधि स्वर हो गए। प्राकृत तक के इन और दूसरे सव तरह के संधि- 
स्वरों या स्वर संयोगों को संक्षिप्त कर के समान स्वरों में परिवत्तित करने की प्रवृत्ति का अपभ्रंश 
से आरंभ हो गया था--जेसे सं० चतुर्थः<प्रा० चउत्थो>अप० चोत्यो; Fo द्विगुण>प्रा० 
इउणः>अप० FH; सं०. स्वर्णेकार>प्रा० सोण्णआर, अप० > सोण्णार। 

यह ज्ञातव्य है कि संस्कृत में संधि स्वर नहीं थे। प्राकृत के ही संधि स्वरों को अपभंश - 
ने छाँट कर समान स्वरों में परिवर्तित करना आरंभ किया। हिन्दी ने इस प्रवृत्ति को नियम के 
रूप में आगे बढ़ाया और निम्नलिखित ध्वनि रूप सिद्ध हुए 

AT, जैसे कद्ली>कभलि>केल (7) $ 


In Public Domain, Chambal Archives, Etawah 


७ % 


ह Digitized by Sarayu Foundation Trust, Delhi and eGangotri 


a - 


भाषा का इतिहास - ' १६५ 


अ--अ>णऐ, जैसे सदन>मअण>मैन; रजनी>रमणी>रंन; 


अ+अ या आ--अ के बीच में कभी-कभी य-अथवा व-श्रुति भी लाई गई, जैसे गतः>. 


गओ>गयो, गया; राजा>रांभा> राया<राय; कातरः>काअर>कायर; राजा>रामा> राव; 

अ या आ--इ>ए,.जेसे बदिर>बइर>बेर; 

अ या आ+इ>एऐ, जैसे बलिवर्द>बइल्ल>बेल; उपविष्ट>उवइटठ>बेठ; महिष> 
भइंस>भेंस; तादृश>ताइस, तइस>तेसा; पदिर>पइर>पेर; ज्ञातिगृह>नाइहर>नहर; 

अ या आ-| उ>ओ या ओ, जैसे मयूर>मऊर>मोर; -अ्रातृजाया>भाउज्जिआ>> 
भौजाई; वातुल>बाउल>बौर (1); पादऊन>पाअऊन>पौना; 

आ--आ>आ, जैसे चक्रवाक> चक्कवाअ>चकवा; 

+अया आ>ई (अंतिम), जैसे मौक्तिक> मोत्तिम> मोती; यूथिका >जुहिआ>जू ही; 

शाटिका<साडिआ> साड़ी; मक्षिका>मक्खिआ>मक्खी। शब्द के वीच में इ आ के वीच में विकल्प 
से य -व -श्रुत्ति लाई गई है--श्यृगाल>सियाल> सियार; नारिकेल>नारिअलः>नारियल। 

उ--भ>ऊ (अंतिम), जैसे भल्लूक>भल्लूअ>भालू; उल्लूक>उल्लूम>उल्ळू; 
लड्डुक>लड्डुअ> लड्डू । 

शब्द के बीच में होने से य-ब-श्रुति से काम लिया गया है, जैसे दचूत>>जूअ>जुवा आदि। 

इस प्रक्रिया का एक परिणाम यह भी हुआ कि संस्कृत के शब्दों की अक्षर संख्या, जो प्राकृत 
में आकर व्यंजन लोप के कारण कम हो रही थी, हिन्दी तक आते-आते स्वर संधि के कारण 
और भी कम हो गई। तुलना कीजिए-- 

Go पाद ऊन=पा द ऊ न (चार अक्षर); Alo पाअ ऊ न (तीन अक्षर); feo पौन 
(एक अक्षर) । 

सं० उपविष्ट--उ प विष्‌ ट (चार अक्षर); उ ब इट्‌ ठ (चार अक्षर), ब इ दूठ (तीन 
अक्षर); बैठ (एक अक्षर) | 
+ हिन्दी में अक्षरों की संख्या का ह्लास विशेषतः स्वरों के लोप के कारण .हुआ। शव्द के 
अन्त में -अ, -इ, -उ और विसर्ग का लोप हो गया। उदाहरणतथा-- 

पुत्र<पुत्त<पुत (हिन्दी में उच्चारण पृत्‌); बिल्व>बेल्ल>बेल (=); रात्रिम्ट 
रत्ति>रात (+-रात्‌); अक्षि>मक्खि>आँख; लूघु>हलु>हल (का); इकु>इक्वु>ईख 
(ईल); गुरु>गुरु; हरिः>हरि। 

टिप्पणीं--कछुछ वोलियाँ अव भी ऐसी हैं, जिनमें अन्त्य -अ, -इ, -उ का उच्चारण होता 


है। हिन्दी वोलियों में -इ, -उ ब्रजभाषा.के अतिरिक्त अबधी और भोजपुरी में भी पाया जाता है। 


उदाहरण--मोचु (<मृत्यु), राति (<रात्रि)। आगे चल कर प्रायः पुंछिग एकवचन शब्द 
उकारान्त और स्त्रीलिग एकवचन शब्द इकारान्त हो गए, जैसे नरु, रोगु, देसु; बाँहि (<बाहु, 
बाह), बाइ (<वायु), पीठि (<पृष्ठ)। वर्तमान काल में खड़ीबोली के प्रभाव से यह अन्त्य 


तथा -इ सामान्य भाषा में प्रयुक्त नहीं. होते. 

अन्त्य दीघं स्वरों का भी क्रमशः लोप हो गया, जैसे संघ्य़ा>संझा>सांझ; बाला>बाल; 
° भिक्षा>भिक्ला<भीख; घृणा>घिष्णा>घिन; सपत्नी>सवत्ती>सोत; नारो>नार; 
ब्ल्लो>बेल; साघू-<साह; भगिनी>भइणी>भंण>बहन; रजनी>रयणी>रेन; इवश>सस्सू 
>सास। 
विसगे के स्थान पर प्राकृत में -ओ. हो गया था, जैसे बालकः<बालओ, घोटकः<घोडओ, 
ग़तः<गओ। वह अब भौ ब्रजभाषा, बुंदेली, राजस्थानी आदि हिन्दी वोळियों में विद्यमान है, जैसे 
बालो, घोड़ो, गयो आदि में। यह अन्त्य ओ अपम्रंश में /उ/ हो गया; यह भी कुछ बोलियों में अभी 
तक विद्यमान है, जैसा कि ऊपर संकेत किया गया है।' ग्रामीण खड़ी वोली में -ओ और -उ दोनों 
के अवशेष मिल जाते हैं, किन्तु सामान्य और साहित्यिक हिन्दी में -ओ का -आ और -उ का लोप 
हो गया है। पूर्वी हिन्दी में इस -ओ का -उ होकर लोप हो गया, जैसे घोड, बड़, खोट, नीक आदि में | 
इस लोप का कारण यह है कि शब्द कें जिस अक्षर पर स्वराघात पड़ता है बह पहले से 
अधिक स्पष्ट हो जाता है और उसके वाद का अक्षर निवंल हो जाता है जैसे कुक्कुर>कूकुर>कूकर; 
अन्त्य स्वरों के लुप्त हो जाने का यही कारण है। 
जिस प्रकार स्वराघात के बाद का स्वर निव होकर धीरे धीरे लुप्त हो गया, उसी प्रकार 
स्वराघात से पूवं का स्वर भी निर्वेल अथवा लुप्त हो गया। उदाह्रण--अरघट्ट>रहट; अरिष्ट> 
रोठा; विभूति>बिभूत>बभूत; अघस्तात्‌>हेठा; राजपुत्र>रजपुत; वारागसी>वाणारसी> 
बनारस; गभौर>गहीर>गहिरा>गहरा। 
अक्षर के निर्बेल हो जाने पर दीघं स्वर का ह्रस्व भी हो जाता है, जैसे हाथ, किन्तु हथकड़ी 
काठ, किन्तु कठफोड़ा; बात, किन्तु बतरस; आठ, किन्तु अठखेली; सात, कितु सतरह। 
अन्य उदाहरण--आभीर>अहीर; शिरीष>सिरिस; आखेट>अहेर; आषाढ़->असाढ़; 
पुत्रवधू >पुत्तोह>पतोह्‌; सुपुत्र सपुत; विभीतकः>वबहेडओो>बहेड़।; परीक्षा>परख। 
इसी स्वराघातहीनता के कारण अक्षर के निवेल हो जाने पर, कभी-कभी कोई स्वर काम 
देने लगा, TA 
. पञचात्‌>पच्छा>पिच्छे>पीछे; शाल्मली>सिम्बलि<सेमल; शय्या>सेज; हरिव्रा>> 
aS ed; ललाट>लिलार; पंजर>पिजरा; नकुल>नेवला; नमन>निवना इत्यादि। 
स्वरों के समानीकरण और विषमीकरण का कारण भी एक अक्षर में किसी स्वर की 
प्रवळता और साथ के अक्षर में दूसरे स्वर की निर्बलता है। उदाहरण- 
` समानीकरण-इम्ली<अस्लिका; उंगुलू<अंगुलि; लोहू< रुधिर। 
विषमीकरण--गेहं<गोघूम; कपूत<कुपुत्र। , ' ; 
इस तरह स्वर लोप के कारण विचित्र प्रकार के स्वरों का आगम होता है। हमने संयुक्त 
व्यंजनों के प्रसंग में देखा कि स्वरभक्ति के द्वारा कई स्वर (प्राय: हृस्व) व्यंजन संयोगो.के वीच में 
- छाए जाते हैं, जेस _ 
जन्तर, मन्तर, जनम, जतन, पुरब, पुरुष, किलेस, मूरख, मूर आदि | 

कभी-कभी (विशेषतः -स्‌-व्यंजन से संयुक्त) व्यंजन संयोगों को आदि स्वरागम द्वारा - 
विभक्त किया जाता है। उदाहरणतया-- 

उस्तुति, अस्तुति, इस्टेशन, इस्थिति, (अ) स्थिर, इष्टाम आदि। वीच में स्वरभक्ति 
i अक्षरों की संख्या अक्षुण्ण रही है, और आदि में स्वरागम के कारण एक अक्षर की वृद्धि 
हुई है। 

अन्त में हम अनुनासिक स्वरों की चर्चा करना चाहते हैं। संस्कृत में दीघं स्वर के साथ - 
औरहयवरलश षस से पहले ह्वस्व के साथ सानुनासिकता के उदाहरण मिल जाते हैं, जैसे-- 
तांश्चक्रे, सांकथयति, किंशुक, नपुंसक, संहार इत्यादि में; किन्तु मध्य आये भाषा काळ से 
अनुनासिक स्वरों में वृद्धि हुई। 

प्रथम श्रेणी में वे अनुनासिक स्वर आते हैं, जो नासिक्य व्यंजन +-व्यंजन के विकास से प्राप्त 
हुए, जैसे-- 

दन्त>दाँत; मङ्गल>मंगल; Wee Ase; पञ्चः>पाँच; चञ्चु>चोंच; दण्ड> 
sis; मुण्डन>मूंड़ना; चन>चाँद; कम्पति>काँपे; अंक>आँक; सन्ध्याट- साँझ; अन्त्र> 
आँत; स्कन्ध>कंधा; कङ्काल>कंगाल; पुञ्ज> पूँजी इत्यादि। 

दूसरी कोटि में उन्हीं अनुनासिक स्वरों को ले लीजिए, जो अन्तःस्थ और ऊष्म व्यंजनों के 
पहले संस्कृत में थे, वाद में सुरक्षित रहे हैं; जैसे, मांस, ऊहं, कासा (<कांस्य) आदि में। 

तीसरी श्रेणी में उन अनुनासिक स्वरों को ले लें, जो नकार या मकार की जगह आ गए हैं, 
जैसे उंचालीस<ऊनचत्वा्रशत्‌; कोंहडा<कूष्माण्ड; भेंस<महिषी; कॅवल<कमल इत्यादि में | ` 

सहवर्ती अनुनासिकता को, जो पड़ोस में पड़े नासिक्य व्यंजन के कारण आ जाती है, अलग 
श्रेणी में लेना होगा। उदाहरण--मेघ>मेंह; मार्गे>मांग; नग्न>नग्ग>नंग (1); A> 
qo; मार्जार<मंजार; महार्घ>मंहगा। प्राचीन हिन्दी साहित्य और लोक-उच्चारण भें नास, 
कांस, कांन, सीन, मौन, wie, चूम आदि रूप मिलते हैं। 

अन्त में हम स्वतः आगत अनुनासिकता का उल्लेख करना चाहते हैं। यह वताना तो 
कठिन है कि इस प्रकार की अकारण अनुनासिकता का उत्स क्या है, किन्तु पूर्वी बोलियों में अनु- 
नासिक की अधिकता को देख कर अनुमान लगाया जा सकता है कि यह आग्नेय कुळ की भाषाओं 
के प्रभाव से संभव है। तुलना कीजिए 

परिचिमी हिन्दी--सोच, बेच, पुछ, सच, कहार, बहूटी, ठोकना$ और पूर्वी हिन्दी 


` सोँच, बेंच, पूँछ, सांच, कहार, बहुँटी, ठोंकना। 


हिन्दी के अन्य उदाहरण--अश्ु>अप० अंसु>आंसु; इवास>साँस, अ>भो; यूका> 
जं; अक्षि>आँल; उष्टू>ऊॅट; सर्प>साँप; वक्र>वंक> बाँका; आपाकः>आँवाँ; छाया>छाँह; 


पक्ष>पंख; उच्च>ऊंचा इत्यादि। 
इस प्रकार हम देखते हैं कि हिन्दी स्वरों के विभिन्न स्रोत हैं, यया- 
अ-- <अ (पल), <m (आभीरः), «उ (अगुरु), <इ (हरा), ~ 

<ऋ (मृत्तिका), <u (नारिकेल); <स्वरभक्ति (रतन); <ओ (शोभाञ्जन) । 
आ-- <a (जाल), <अ (हस्त), To अ+अ (सुण्णआार<स्वर्णकार.), <विसगें 
(कः) याप्रा०-ओ (घोडओ), <'प्रा० आ--आ (कोट्ठा आरिअ<कोष्ठागारिक)। 
- इ-- <3 (mri), <ई. (दीपावली), <अ (अम्लिका), <ऋ (घृणा)। . 
ई <ई (क्षीर), <इ (इक्षु), <नऋ (म्उंग) । 
उ-- “८३ (क्षुर), <ऊ (सूची), <a (अंगुलि) । 
ऊ-- <ऊ (कर्पूर), <3 (पुत्र), <ऋ (पृच्छति), <Ù (पौष) । ` 
ए-- <u (àa), < (तैल), <अ (afr), <इ (छिद्र), <ओ (गोधूम), <अय 
(त्रयोदशः) । 
ए | 
ओ--<ओ (ओष्ठ), <Ù (गौर), <a (चंचु), <3 (उद्खल) | 
विदेशी शब्दों को भी हिन्दी अपनी ध्वनि प्रणाली में डालती आ रही है। भारतेन्दु काल से 
पहले हिन्दी साहित्य में इनके प्रचलित बोलचाल के रूप प्रयुक्त होते थे। वाद में मूल के,या कम से कम 
उर्दू के, निकट उच्चारण रखने की चिन्ता प्रधान रही है। अरबी-फारसी के से स्वाद उर्दू में आकर 
/स/ में ढल गए : जे, ज्ञाल, उवाद और जोय fal हो गए, तोय /त/ का सा हो गया : हे (हुत्ती) 
fa) की तरह और क्राफ़ /क/ की तरह उंच्चरित होता था। ऐन (व्यंजन) का उच्चारण 
[al स्वर की तरह हो गया। fal /ग्र/ fa, /फ़/, के संबंध में इस प्रकरण के आरम्भ में 
देखिए। 
संयुक्त व्यंजनों को हिन्दी ने प्रायः स्वरभवित लाकर हल किया, जैसे गर्म> गरम; क़दर 
>कदर; हुक्म> हुकुम इत्यादि। Ba 
अन्त्य /ह/ का /आ/ हो गया, जैसे किनारा, वरना आदि में; किन्तु स्वराघातयुक्‍त अक्षर 
का यह्‌ /ह/ सुरक्षित रहा, जैसे दरगाह, राह, मल्लाह आदि में। 
बोल चाल में /ब/ का /ब/ और /य/ का /ज/ मिलता है। 2 
उपर्युक्त नियमित पंरिवर्तनों के! अतिरिक्‍त कुछ छिट-पुट शब्द ऐसे मिलते हैं, जिनमें 
परिवर्तन की दिशा तो स्पष्ट है किन्तु व्यापकता नहीं है। उदाहरणतये--कांग्रज़:>कागद; 
संजदूर>मजूर; नक्ूद>नगद। 


अरबी-फारसी के स्वर प्राय: सुरक्षित हैं, किन्तु लिखाई में चिक्तों का प्रयोग कड़ाई से न : 


होने के कारण-कुछ शब्दों में हेर-फेर हो गया है। ` ` 


अंग्रेजी के उच्चारण की अपेक्षाकृत कुछ अधिक कायापलट हुई है। अंग्रेजी की age ही द 


कम घ्वनियाँ ऐसी हैं, जो हिन्दी में पाई जाती हैं। उन सव घ्वनियों को हिन्दी के सांचे में ढाला 
गया है। जैसे- अंग्रेजी में /क/, /ग/, /प/, /ब/, /च/, /ज/, /र/, /ड| महाप्राण व्यंजन है, हिन्दी में 
इन्हें अल्पप्राण कर दिया गया; उच्चारणं स्थान भी हमने अपना ही रखा है। . |, /ज/ को पढे- 


लिखे लोग तो शुद्ध रूप में बोळ लेते हैं, किन्तु जन-साधारण इन्हें अपने /फ/, /ज में परिवर्तित कर देते ` 


i ~*~ 

हैं। /४/ और /४/ की अलग-अलग व्वनियो को एक /व/ में बदल देते हैं। अक्षरान्त /र/ का 
उच्चारण हिन्दी में प्रायः किया जाता है, जैसे मोटर, मास्टर, प्रोफ़ेसर आदिं में । 

संयुक्त व्यंजन कभी तो तद्वत्‌ संयुक्त रहते हैं, जैसे पेट्रोल, डिग्री, स्टेशन, बक्स, मार्च आदि 
में; कभी उनके वीच में स्वरभक्ति लाई जाती है, जैसे फारम, बुरुश, बिरांडी में और कभी आदि 
स्वरागम से उच्चारण को सरल कर लिया जाता है, जैसे इस्कूल, इस्टास आदि में, और कुछ में 
द्वित्व व्यंजन हो जाता है, जैसे कलद्वर (<कलक्टर), सित्तंवर ( <सेप्ठेम्बर) इत्यादि। 

fat] स्वर को पढ़े लिखे लोगों ने कुछ-कुछ अपना लिया है। शेष स्वर हिन्दी के अनुरूप 
पड़ते Sl संयूक्त स्वरों को कभी संयुक्त रखा जाता है, कभी समान स्वर में परिवर्तित कर दिया 
जाता है; जैसे-- He, जेल, कोट, कौंसिल; किन्तु टाइप, बिअर, इण्डिया, आदि में देखिए ॥ : 

अंग्रेजी शब्दों में कुछ विचित्र परिवर्तन हो गए हैं। उदाहरणतया--- | we 

लंकलाट (<लाँग क्लॉथ), ठेटर (<थियेटर), लालटेन (<td), बोतल (<बॉद्ल) 
अप्रैल (<एप्रिल), रपट (<रिपोर्ट), सिकत्तर (<सेक्रेटरी), दिसम्बर (<डिसेस्वर), 
जर्नेल (<जनरल )। ; 


शब्द-भण्डार 


हिन्दी साहित्य के आरम्भिक काल से ही हमें हिन्दी भाषा में चार प्रकार बे शब्द प्राप्त 

होते हैं--तत्सम, तद्भव, देशी और विदेशी। इनमें से जन-साघारण की भाषा में तदूभव और 
साहित्यिक भाषा में तत्सम शब्दों की अधिकता है। साहित्यिक स्तर पर आकर और ज्ञान-विज्ञान 

. का माध्यम वनते हुए हिन्दी को संस्कृत के तत्सम शब्दों का आश्रय सदा लेना पड़ा है--इस युग में 
भी, इससे पिछले. युगों में भी। किन्तु अब और तब की प्रवृत्ति में बड़ा अन्तर है। चंदवरदाई, 
कबीर, सूर, तुलसी, भूषण, बिहारी, सेनापति और पद्माकर तक देख जाइए। इन कवियों ने 
संस्कृत के सैकड़ों शब्द लिए हैं, किन्तु उनमें बहुत से शब्द ऐसे हैं जिनको सामान्य स्तर की भाषा के 
अनुरूप ढालने का प्रयत्न किया जाता रहा है, जैसे अधिकता के स्थान परः अधिकाई, प्रवृत्ति> 
` प्रबिरती, वर्षा>बरखा, वानर>बानर, यथायोग्य>जथा जोग, स्वर्ग>सुरग, ज्ञान> ग्यान, 
दर्शन>दरसन, इलोक>सलोक, इत्यादि । ऐसे शब्दों को अवे तत्सम कहा जाता है। आज का 
साहित्यकार सामान्य स्तर सै ऊपर उठ कर संस्कृत के शब्दों को अपने शुद्ध तत्सम रूप में लिखना 
ही उचित समझता है। खडी वोली हिन्दी के विकास के साथ विशेषतः तत्सम शब्दों की संख्या- 
वृद्धि होती रही है। हिन्दी ने अपना शब्द-भण्डार एक निश्चित और सुदृढ़ क्रम से प्राचीन आये 
भाषा के कोष से भराहै। संस्कृत शब्दावली की उत्तरोत्तर अभिवृद्धि के अनेक कारण हैं--- 
राजनीतिक जागृति और सांस्कृतिक उत्थान, शिक्षा के प्रसार और यातायात के विस्तार के साथ 
सावंदेशिक सामान्य स्तर की चिन्ता, अहिन्दी भाषियों के लिए हिन्दी को सुबोध और सुगम वनाने 


कौ चेष्टा, ललित साहित्य के अतिरिक्त ज्ञान विज्ञान सम्वन्धी साहित्य की माँग और पारिभाषिक - 


शब्दावली की आवश्यकता, राष्ट्र भाषा के रूप में हिन्दी की प्रतिष्ठा; आदि आदि। 
२२ es aoe: 

१७० हिंदी साहित्य 
तत्सम शब्द दो प्रकार के हैं--परम्परांगत और निर्मित। परम्परागत वे शब्द हँ, 

जो संस्कृत वाङमय में उपलब्ध हैं। दुसरे वे शब्द हैं, जो नए विचारों और व्यापारों को 
अभिव्यक्त करने के लिए संस्कृत व्याकरण के अनुसार समय-समय पर गढ़ लिए गए हैं। 
वैज्ञानिकों की माँग को पूरा करने के लिए सँकड़ों-हज़ारों पारिभाषिक शब्द संस्कृत स्रोतों 
से बनाए गए हैं, यद्यपि वे संस्कृत अभिषानों में नहीं मिल्ते। साहित्यकारों ने, विशेषतया 
छायावादी यूग और उसके बाद के कवियों ने भी, सैकड़ों शब्द गढ़े और न जाने कितने अन्य 
लेखकों, विचारकों और विद्वानों ने अपनी आवश्यकता के अनुसार तत्सम शब्दावली का निर्माण 


किया है। 

'परम्परागत' कहने का तात्पयं यह नहीं है कि ऐसे शब्द सदां से चले ही आ रहे हैं। वास्तव 
में हिन्दी में इनका पुनरुद्धार हुआ है। किन्तु यह्‌ ठीक है कि ऐसे शब्द उठाए गए हैं संस्कृत के 
वाङमय' से । . 
बैदिक शब्द भण्डार का कितना अंश आर्य है और कितना अनायं, इस पर अभी तक कोई 
कार्य नहीं हुआ। हिन्दी भाषा के इतिहास को समझने के लिए यह विषय महत्त्वहीन तो नहीं है, 
किन्तु मुख्यतः यह विषय भारत-यूरोपीय भाषा विज्ञान से सम्वद्ध है और प्राग्वैदिक भाषाओं की 
जानकारी के विना इस पर कुछ कह सकना संभव नहीं है। इससे अधिक महत्त्वपूर्ण बात यह है 
कि वैदिक शब्द भण्डार में से कितना रिक्थ हिन्दी को प्राप्त हुआ है। यजुर्वेद में आए हुए क अक्षर 
से आरंभ होने वाले निम्नलिखित शब्दों की परीक्षा कीजिए-- 

कक्षा, कक्ष, कण्ठ, कण्ठ्य,कथा, कदा, कनिष्ठ, कन्या, कर्पादिन, कपिजल, कपोत, ककेन्यु, 
कण, कर्तन, कर्ता, कर्म, कलदा, कल्याण, कवि, काम, कास्य, काव्य, काष्ठा, किल्लिय, कुक्कुट, 
कुक्षि, कुंज, कुमार, कुम्भ, कुलाल, कुलंग, कुल्या, कूजन, कून्म, कृत, कृपा, कृषि, कृषि, कृष्ण) 
केतु, केश, केसर, क्रम, कान्त, कीडा, क्रीत, कूर, क्रोध आदि। 

एवं, ऐतरेय ब्राह्मण के अ-वर्ग के अन्तरगत कुछ शब्दों को देखिए-- 

अकाल, अक्षर, अक्षरशः, अक्षि, अंगुली, अग्नि, अग्न, अंक, अंग, अंगार, अतः, अति, अति- 
क्रमण, अतिथि, अतिवाद, अथ, अद्य, अघर, अधः, अधि, अधिजात, अधिपति, अधिराज, अनन्त, 
अनावृत, अनारब्ध, अनु, अनुकृति, अनुगमन, अनुचर, अनुचित, अनुद्धत, अनुमति, अनुरूप, अनुवाद, 
अन्त, अन्ततः, अन्तर, अन्तरिक्ष, अन्तर्धान, अन्ध, अन्न, AA, अन्य, अन्यतर, अन्यत्र, अन्यथा, 
` अन्वित, अप, अपर, अपराजित, AT, अपरिमित, अपहत, अपहत, अपान, अपाप, अपि, 

aga, aqa, अपूर्व, अप्रतिम, अप्रतिष्ठित, अप्रतीत, अप्रिय, अभय, अभि, अभिक्रान्ति, अभिजित, 
अभितप्त, अभिप्रेत, अभिभूत, अभिमुख, अभिशस्त, अभिषिक्त, अभिषेक, अभिहित, अभीष्ट, 
अभ्यस्त, अमति, AHS, अमृत, अरण्य, अरुण, AIA, अजेन, अर्थ, अर्धे, अलंकार, अलोभ, अल्प, 
अव, अवघि, अवर, अवरोध, अवरोह, अवसाद, अवान्तर, अविच्छिन्न, अविज्ञात, अविद्या, अविमुवत, 
, अव्यथा, अन्त, HAAS, अशान्त, अद्धा, अश्‍लील, AIA, अष्टम, अष्टादश, असंभाव्य, असुर, 


असुष्ट, अस्त, अस्तु, अस्थि, अस्वादु, अहिसा, अहित। 

इनके साथ ही वेद के कुछ शब्द वर्गीकृत कर के नीचे दिए जा रहे हैं, इनको भी ध्यान में 
रख लीजिए-- 

एक, ही, त्रयः, पञ्च, सप्त, दश, पंचदश, शत, AEA, अयुत, नियुत, नवम, दशम, प्रयुत, 
अबुंद, न्यबुँद, समुद्र. . . ; 
वायु, अग्नि, qa, वर्षा, विद्युत्‌, पवन; 
सूय, चन्द्रमा, तारक, पुथिवी, क्षेत्र, आकाश, नक्षत्र, गिरि, नदी, धारा, गुहा, अन्तरिक्ष, 
समुद्र; र न 

दिन, रात्रि, दिवस, सायं, प्रातः, उषा, ऊषा, मुहृत्तं, ऋतु, मास, पक्ष, वेला; 

अश्विनी, भरणी, कृत्तिका, रोहिणी, मुगशिरा, आर्द्रा, पुनवंसु, पुष्य, आइलेष, सघा, 
पुर्वा फाल्गुनी, उत्तरा फाल्गुनी, हस्त, चित्रा, स्वाति, विशाखा, अनुराधा, ज्येष्ठा, मूला, पुर्वाषाढ़ा, 
उत्तराबाढा, sam, धनिष्ठा, शतभिषा, पूर्वाभाद्रपदा, उत्तराभाद्रपदा, रेवती, अभिजित; 

बसन्त, ग्रीष्म, वर्षा, शरद, हेसन्त, शिशिर; 

दुग्ध, दधि, .मबु, घृत, रस, सुरा, क्षीर, पुष्प, फल, ओषधि, अन्न, यव, गोधूम; 

वर्ण, गोत्र, जाति; 

सुवर्ण, रजत, रत्न; 

छुबि, क्षेत्र, दर्भ, हल, चक्र, रथ; 

जीबन, मृत्यु; 

धर्मे, जप, तप, मन्त्र, यज्ञ, कमे, सुख, दुःख, पाप, पुण्य, दन, दया, ज्ञान, विज्ञान, उपासना, 
अद्धा, प्रज्ञा, ध्यान, धारणा, समाधि, शान्ति; 

पशु, गौ, गर्देभ, गोमुग, उष्टू, T; 

पक्षी, क्रौंच, शयेन; १ ८ 

कूर्म, सपं, पिपीलिका; 1 

शमी, खदिर; 

पात्र, कलश, चित्र, पंक्ति 

पिता, साता, भ्राता, पुत्र, वधू, अतिथि, आचाय, गुरु, पति, पत्नी, बाल, कुमार, किशोर, 
यत्रा, तरुण, वुद्ध; 

सम्राट्‌, राजा, मन्त्री, पुरोहित, परिषद्‌, सेना, प्रजा, प्रजापति, मानव, मनुष्य, पुरुष, 
स्त्री, मित्र, शत्रु, दाता; 

रथकार, मालाकार, मणिकार, गोपाल, अविपाल, अजपाल, नाविक; 

वणिक्‌, भिषक्‌, कुम्भकार, लोहकार, गणक, अनुचर; 

हृदय, हस्त, चरण, शिर, पाद, मुख, जिह्वा, अंगुलि, ग्रीवा, इन्त्रिय, कर्ण, नेत्र, चक्षु, वाकू, 
त्वचा, अंग, शरीर; 

रक्त, मांस, मेद, अस्थि, मज्जा, अथु; . 

सन, प्राण, बुद्धि, चित्त; 

मद, अहंकार, क्रोध, काम, ओज, सत्य, ज्योति, विद्या, वीर्ये, रूप, रस, गन्ध, स्पश, स्वाद, 
शाब्द; 

ऋद्धि, सिद्धि; 

पुर्व, पश्चिम, उत्तर, दक्षिण; 

गम्भीर, घोर, क्र, साधु, सम, समान, ज्येष्ठ, प्रत्यक्ष, चार, भीर, पक्व, पूर्व, सर्वे, कपिल, 


नूतन, नव, प्रिय, सनातन, नित्य; 


जन्म, वर्धन, क्षय, नाश; 

देवी, देवता, असुर, इन्द्र, अग्नि, विष्णु, शिव, ब्रह्मा, हर, हरि, रुद्र; 

ब्राह्मण, क्षत्रिय, वैश्य, शूद्र इत्यादि । 

वेद में इस प्रकार के हज़ारों शब्द हैं, जो आज अक्षुण्ण रूप में हिन्दी-कम से कम साहित्यिक 
हिन्दी--की निधि हैं। संसार की किसी भाषा में ३-४ हज़ार वर्ष से चले आते हुए शब्द अविकृत 
रूप में इतनी बड़ी संख्या में नहीं मिळेगे। 

देववाणी के इन शब्दों का कई वार लोप हो चुका है और कई वार (जव-जव अपनी 
भाषा को साहित्यिक स्तर पर आकर समृद्ध और सशक्त अभिव्यबितयों की आवश्यकता पड़ती 
रही है) उन्होंने प्रादुर्भूत होकर भारतीय भाषाओं की श्रीवृद्धि की है। उनमें कुछ ऐसे भी हैं.जो 


“सदा के लिए लुप्त हो गए हैं और कितने ही ऐसे हैं जो सहस्नों वपं गुप्त रहने के वाद पिछले दस- 


पंद्रह वर्षो में पुनरुद्धत किए गए हैं। 


: किसी भाषा के शब्द भण्डार की स्थिति उस भाषा के बोलने वालों की सामाजिक स्थिति = -A 
पर निर्भर है। स्थितिशील समाज की भाषा स्थित्यात्मक और प्राचीन बनी रहती है, गतिशील 


समाज, की भाषा विकासोन्मुख और नवीन होती जाती है! जो पदार्थ, विचार या व्यापार 
(जैसे घर, तने, जन, घन, खाना, पीना, रोना आदि.) युग युग से चले आते हैं, उनसे सम्बद्ध शब्द 
भी उस समाज में इन दो स्थितियो--पइचगामी तथा: अग्रगामी--के अनुसार अपनी परम्परा से 


जुड़े हुए चलते ही रहते हैं। शब्द के ह्लास अथवा विकास की प्रक्रिया भी समाज की आवश्यकता 


के अनुसार चलती है। जव समाज से कोई पदार्थ, विचार अथवा व्यापार लुप्त होता 
है तो तत्सम्बन्धी शब्दों का भी लोप हो जाता है। जब वही पदार्थ, विचार या व्यापार कभी फिर 
प्रयोग में आने लगता है तो भाषा प्रायः चार साधनों से उसके लिए शाब्दिक प्रतीक तैयार करती 


, है--प्रथम पुराने शब्दों का पुनरुद्धार कर के; दूसरे किसी ज्ञात भाषा में उसी पदार्थ, विचारया 


व्यापार के प्रतीक शब्द से प्रेरणा पाकर (प्रायः अनुवाद के रूप में) अपनी भाषा के तत्वों के 
संयोजन सें नए शब्द का निर्माण कर के; तीसरे वस्तु या व्यापार कें शब्द, रस, रूप, गन्ध आदि 
द्वारा सुझाए हुए तात्कालिक और ऐच्छिक ध्वनि प्रतिविम्बों (जैसे अभूकरणात्मक शब्दों) का 
संयोजन कर के और चोथे किसी अन्य भाषा से उधार ले कर के। जब कोई बिल्कुल नया 


` पदार्थ, विचारया व्यापार सामने आता हैतो उसके लिए उपयुक्त दुसरे, तीसरे और चौथे उपायों _ 


~ 

से काम लिया जाता है। वैदिक से संस्कृत, संस्कृत से पालि-प्राकृत-अपञ्रंश और फिर 
हिन्दी के काल तक आते-आते हम इन सभी प्रक्रियाओं का समावेश पाते हैं। हमने देखा fa 
सैकड़ों शब्द जिनका सम्वन्ध हमारी मूल संस्कृति से है, वैदिक काल से वरावर चले आ रहे हैं। 
इनमें उच्च संस्क्कति-सम्बन्ची शब्द और शिक्षित वर्ग में प्रचलित शब्द (अर्थात्‌ स्थित्यात्मक) 
प्राय: तत्सम रूप में सुरक्षित हैं। जन संस्कृति सम्वन्धी शब्द (अर्थात्‌ गत्यात्मक) तद्भव रूप 
में परिवर्तित हो गए हैं। संस्कृति से जो वात उठ गई, उससे सम्बन्धित शब्द भी भाषा से उठ 
गए; जैसे वेदिक दिघ (एक चमकदार हथियार), Bet (arg की रोक), उशिज (एक तरह 
का पुरोहित), भेनिः (एक घातक अस्त्र), निष्ठाव (अन्तिम पंच), इत्यादि शब्द संस्कृत काल 
तक नहीं चले। इसी प्रकार संस्कृत के आवसथ्य (एक यज्ञीय अग्नि), आवापक (एक प्रकार 
का भूषण), आवयाज्‌ (जो यज्ञ द्वारा निवारण करे), आतापि (एक पक्षी), आच्छु (एक 
वृक्ष), इत्यादि सैकड़ों शब्द प्राइतों में नहीं चछे। प्राकृत के दिआहम (एक प्रकार का पक्षी), 
पारय (एक सुरा पात्र विशेष); पारत्ति (कुसुम विशेष ) , पेम्मा (छन्द विशेष), पोअलय (आदिवन 
मास का एक पवं, खाद्य विशेष), रासाणंदिअय (छन्द विशेष), आदि शब्द हिन्दी में नहीं रह गए। 
पर्यायवाची शब्दों में भी प्रायः एकाव वचा रह जाता है, अन्य में से कुछ एक साहित्य में तो. 
कभी-कभी प्रयुक्त होते हैं, किन्तु लोक में उनका व्यवहार छूट जाता है। वैदिक निघंटु में आकाश 
के लिए अंबर, व्योम,वियत, वाह, घन्व, अंतरिक्ष, आकाश आदि, और पृथ्वी के लिए गो, गमा, 
ज्मा,क्ष्मा, क्षा, क्षमा, क्षोणी, क्षिति, अवनि, उर्वो, पृथ्वी, मही, भूः, भूमि, पुषा, इला, अदिति, 
आदि अनेक शब्द थे। कभी-कभी पर्यायवाची शब्दों में अर्थभेद लाकर उन्हें जीवित रहने का 
अवसर मिलता है। घोष, स्वर, शब्द, स्वनु,; अथवा दुःख, खेद, कष्ट, क्लेश आदि इसी तरह के 
शब्द हैं। आज हिन्दी में कलम और लेखनी, काग्रज और पत्र, श्रेणी और कक्षा, दर्द और पीड़ा, 
कीचड़ और दलदल, प्रथम और पहला आदि सैकड़ों समानार्थक शव्द मिल जाते हैं। इन जोड़ों 
में से एक को या तो लुप्त हो जाना होगा या अपने अर्थ में वैशिष्ट्य लाना होगा। - 
समान ध्वनि भिन्नाथंक शब्दो में भी एक का लोप हो जाता है। वैदिक में असुर (स्वामी, 
दैत्य), अरि (भवत, शत्रु), कारु (गवैया, कारीगर), रजः (स्थान, घूलि), परुष (मटमैला, 
गाँठदार), फल्गु (लाल, खोखला), wea: (रस, अंधा) आदि शब्दों में प्रथम, अर्थ लुप्त हो 
गया, दुसरा शेष रहा। ; 
कभी नई भाषाओं से संपर्क हो जाने के कारण नए शब्द अपना लिए जाते हैं तो पुराने 
छूट जाते Fl उदाहरणस्वरूप वेदिक अइव, अश्मन्‌, इवान, वृष, अवि, उक्षन्‌, वाह या रथ, रे, 
` सहः, दस या वेश, द्रु, उदन्‌, असुक्‌, अद्‌, TY, वक्ष, यज्‌, विज्‌ आदि शब्द घीरे-चीरे व्यवहारच्युत 
हो गए क्योंकि इनकी जगह क्रमशः घोटक, प्रस्तर, कुक्कर, षण्ड, मेष या एंठक, बलीवर्द, शकट, 
घन, बल, वाटिका या गृह, वृक्ष, जल, रक्त या रुधिर, खाद्‌, प्राप्‌, युध्‌, पूज्‌, कम्प्‌ आदि ने ले ली। 
हिन्दी में अनेक भारतीय शब्दों को अरबी, फारसी, अंग्रेजी आदि के शब्दों ने दवा लिया अथवा 
संस्कृत के पुनरुत्थान के फलस्वरूप नई लहर में तदुभव और देशी शब्द वह गए और उनका स्थान 


` 

संस्कृत के शब्दों ने ग्रहण कर लिया। उदाहरणतया अरबी: फारसी के सरदी, गर्मी, बादाम, अनार, 
हवा, AR, शबंत, शराब, गुलाब, जुलाब, अंग्रेजी के पेन, बटन, लाइन, क्लक, कप्तान, मास्टर, 
- डेरी, आदि अथवा संस्कृत के संघ, सभा, समाज, सम्मेलन, यथा, तथा, एवं, अनुसार आदि | 
संस्कृत से दव कर लुप्त होने वाले शब्दों में हम उनकी भी गणना करेंगे जो संस्कृत से प्राकृत और 
प्राकृत से अपश्रंश के द्वारा आती हुई परम्परा में बढ़ रहे थे। जैसे Mo सुइंग, दंसण, TATA, 
चाय, नाण, झाण, आण, दइच्च, किवा, वेण्ज, कम्म, अस्स, उदु, वेण्हु, दिअर आदि सँकड़ों शब्दों 
को कोश में देख कर आज पहचानना भी कठिन है कि यह तो मृदंग, दर्शन, प्रकाश, त्याग, ज्ञान, 
ध्यान, आज्ञा, दैत्य, कृपा, वैद्य, कर्म, अइव, ऋतु, विष्णु और देवर ही के विकसित रूप थे। 
हमारे देखते-देखते आस की जगह आशा, बरस की जगह वष, TST की जगह अवश्य, किताव या 
पोथी की जगह पुस्तक और इसी तरह के बीसियों संस्कृत के शव्द तद्भव, देशी और विदेशी शब्दों 
के लिए प्रयुक्त होने लगे हैं। 
शब्द लोप का एक प्रमुख कारण यह भी है कि कालक्रम से थिसते-पिटते अनेक शब्द इतने 
दीन-हीन, निष्प्राण और स्वत्व रहित हो गए कि उनकी सत्ता को वचाना संभव नहीं रहा; जैसे-- 
प्रा? अईअ<अतीत अथवा अतीव; अउअ<अयुत; अइआअ<अतिकाय; आइ-<आदि; 
आजि (संग्राम) ; आइय < आचित, आवृत; इइ<इति; उअअ<<उदित, उचित; उउ-<च्दतु। 
एकाघ व्यंजन के सहारे भी अनेक शब्द सुरक्षित न रह सके; जसे प्रा० अत्त<आत्मनु, 
आते, आतत (गृहीत), आप्त, आज, अत्र; अह<अव्द, आद्रे, अदं (मारना) ; अयण<अतन, 
अयन, अदन; अत्य <अर्थ, अस्त, अस्त्र, अन्न; आदि आदि। ऐसे शब्दों का अर्थ-निर्णय करना 
भी कठिन हो गया। 
संस्कृति और साहित्य के प्रचार-प्रसार के साथ हिन्दी में धीरे-धीरे तद्भव शब्दों की संख्या 
घटती रही है और एक दिन ऐसा भी आ सकता है जव हिन्दी हिन्दी नहीं रहेगी। 
ऊपर की चर्चा से यह विचार नहीं वना लेना चाहिए कि शब्द भण्डार का ह्लास बहुत 
जोरों से होता रहा है। बात कुछ उलटी सी है। हम तो देखते है कि वैदिक की अपेक्षा संस्कृत का 
शब्द भण्डार अधिक सम्पन्न है। इसका कारण यह है कि संस्कृत को वैदिक की सम्पत्ति भी दाय 
में प्राप्त हुई और उसने देशी-विदेशी स्रोतों से शब्दों का ग्रहण भी किया और उपसग-प्रत्यय 
आदि साधनों से पुरानी घातुओं से नए-नए शब्द भी गढ़े। यह ठीक है कि वैदिक काळ की इतनी 
ही शब्द-सम्पत्ति न रही होगी, जितनी हमें ग्रन्थों के द्वारा प्राप्त हुई है, किन्तु संस्कृत काल के 
भाषाभाषियों को तो वह सम्पत्ति लगभग पूरी-पूरी मिली होगी। और फिर संस्कृत के पक्ष में 
भी तो ऐसा ही कहा जा सकता है कि उसकी शब्द सम्पत्ति प्राप्य मात्रा से कई गुना अधिक रही 
होगी। इसी तरह प्राकृत काल का शब्द भण्डार इतना ही नहीं था, जितना प्राकृत साहित्य से 
संकलित किया गया; किन्तु अपभ्रंश ने और हिन्दी की नाना वोलियों ने तत्कालीन प्रचलित 
शब्दावली का बहुत वड़ा अंश रिक्थ के रूप में पाया, इसमें सन्देह नहीं St जो क्षति प्रयोग के 
ह्लास या शब्द लोप से भाषा की हुई, उससे अधिक पुति उसने प्राचीन शब्दों का पुत्तरद्धार करके, 

नए-नए शव्दों का निर्माण करके, देश-विदेश की विविध भाषाओं से उवार ले कर की है--यह 
अलग वात है कि हिन्दी के उस सारे शब्द भण्डार का संकलन नहीं हुआ और न ही आकलन- 
विकळन का तुलनात्मक अध्ययन ही किया गया है, जिससे हम जान सकते कि बैदिक काल के वाद 
समथ-समय पर कितनी क्षति हुई और कितनी अभिवृद्धि हुई। किन्तु ज्ञात सामग्री के आघार पर 
साहित्य और ज्ञान-विज्ञान तथा साधारण व्यवहार का माध्यम होने के नाते आज की हिन्दी पूर्व- 
वर्ती आये भाषाओं से कई गुना समृद्ध है। इसने संस्कृत के तत्सम शब्दों का ६०-७० प्रतिशत 
भंडार अपना छिया है (विशेषतः साहित्यिक और शिक्षित वर्ग की माष। ने ) और नव-निर्माण द्वारा 
शेष ३०-४० प्रतिशत शब्दों की क्षतिपूर्ति कर ली है। इसके अतिरिक्त तद्भव, देशी, विदेशी शब्दा- 
वली है, जो मिल मिला कर तत्सम शब्दावली से aga अधिक है। शुद्ध संस्कृत से भिन्न इस शब्दाः 
वली के सम्वन्ध में कुछ टिप्पण देना आवश्यक है। - 

अनेक कारणों से, जिनका विवेचन पिछले प्रकरण में किया गया है, संस्क्ृत-प्राकृत आदि 
की ध्वनियाँ घिस-पिट कर हिन्दी तक आते-आते परिवर्तित हो गई हैं। परिणामतः पुर्वेवर्ती आये 
भाषाओं के शब्दों के जो रूप हमें प्राप्त हुए हैं, उन्हें तद्भव कहा जाता है। हिन्दी प्रदेश. की 
वोलियों में आनुपातिक दृष्टि से सव से अधिक संख्या तद्भव शब्दों की है। साहित्य में भी १९वीं . 
शती से पहले तद्भव शब्दों की ही प्रधानता थी। सच तो यह है कि तव तक जन-भाषा ही साहि- 
त्यिक भाषा थी। खड़ी बोली की प्रतिष्ठा के साथ हिन्दी में कृत्रिमता और पंडिताऊपन का प्रवेश 
होता है। कवीर, जायसी, तुलसी, विहारी, भारतेन्दु, महावीरप्रसाद द्विवेदी, प्रसाद और पंत 
की भाषा में तद्भव शब्दों का क्रमिक ह्लास स्पष्ट लक्षित होता है। आज की परिनिष्ठित fad 
शब्द भण्डार की दृष्टि से है ही तत्सम रूप प्रधान। फिर भी शैली की विविधता और वातावरण 
की अनुकूलता के नाते तद्भव शब्दों का व्यवहार वरावर होता रहता है, कोई शब्द अव्यवहायं 
नहीं दो गया। कभी-कभी अर्थ भेद के कारण शब्द के तत्सम और. तद्भव दोनों रूप अनिवार्य 
से हो गए हैं; जैसे--आत्मा और आप; गभिणी और गाभिन; चक्र और चाक; रस्मि और 
रस्सी; बंश और बाँस; स्थान और थान। 

हिन्दी के प्रायः सभी सर्वनाम तद्भव हैं। संज्ञा पदों की संख्या सव से अधिक है, किन्तु 
इनका व्यवहार देश, काल, पात्र आदि के अनुसार थोड़ा-वहुत घटता-वढ़ता रहता है। क्रिया प्‌द 
भी प्रायः सभी तद्भव हैं, परन्तु साहित्यिक या उच्च हिन्दी में इनका स्थान करना, होना क्रिया 
के साथ संस्कृत का कृदन्त रूप ले लेता है; जैसे परिचित होना (जानना), स्वीकार करना 
(सकारना, मानना), ह्वासमान होना (घटना), विकृत करना (विगाड़ता), उल्लंघन करना 
(लाँधना), आदि। भारतेन्दु युग से पहले की साहित्यिक हिन्दी में ठेठ क्रिया पदों का प्राचुय है। 
यह सच है कि विशेषणों के लिए हिन्दी को संस्कृत का मुँह ताकना पड़ा है--संस्क्ृत में विशेषण 
पदों का निर्माण भी सहज में हो जाता है। तद्भव विशेषण हिन्दी में कम हैं। अव्ययों में यहाँ, - 
वहाँ, जहाँ, कहाँ, अब, तब, जब, कब, चाहे, मानो, तक, ज्यों, क्यो, आगे, पीछे, नीचे, ऊपर, फिर 
केसे, जसे, ऐसे, वेसे, तो, ही, भी, और आदि शब्द कभी स्थानच्युत नहीं किए जा सकते। 

तथा, यथा, अतः, पुनः आदि कुछ संस्कृत अव्यय शैली के लिए व्यवहृत होते हैं। यदि का 


तद्भव रूप जे नहीं चल सका। 
१०वीं ११वीं शती से आधुनिक आये भाषाओं का काल आरभ होता है। तभी से 
लगभग एक सहस्राब्दी तक हिन्दी प्रदेश पर विदेशी शासन का प्रभाव रहा है। विदेशी शिक्षा, 


शासन, धर्म, संस्कृति और फ़ैशन कें साथ विदेशी शब्द भी हिन्दी में प्रविष्ट हुए हैं। फारसी 


के प्रभाव को लगभग ६०० वर्षे तक और अंग्रेजी के प्रभाव को २०० वर्ष तक हिन्दी ने ग्रहण . 


किया था। इसके अतिरिक्त अरबी-फ़ारसी मुसलमान यहाँ की जनता में विलकुल घुल-मिल गए, 
अतः हिन्दी के विदेशी शब्द तत्त्व में अंग्रेज़ी की अपेक्षा फारसी का (अरबी तुर्की के शब्द भी प्राय 
फारसी के माध्यम से आए हैं।) अनुपात अधिक है। अनुमानतः २-३ हजार शब्द हिन्दी शब्द 
भण्डार में इस स्रोत से प्राप्त हुए हैं। इनमें तुर्की के शब्द कम हैं; अरबी के उससे अधिक और 
फारसी के सब से अधिक हैं। इनमें से कुछ ऐसे हैं जिनका प्रयोग केवल मुसलमानों में होता है 
और हिन्दी साहित्य में भी विशिष्ट वातावरण में, विशिष्ट पात्रों द्वारा इनका प्रयोग कराया जाता 
है-जैसे दोजख (नरक), बहिक्त (स्वगं), खुदा (परमेश्वर), अल्लाह (परमात्मा), नमाज़ - 


, (उपासना), रोजा (उपवास), ईद (पवे), इमाम (पुरोहित), कलमा (मन्त्र), खेरात (दान), 


सजहब (म), मुल्ला (पण्डित), मुसल्ला (आसन), - हज (तीर्थयात्रा) इत्यादि । शासन 
संवंधी शब्दों की संख्या अधिक है और समय-समय पर इनको व्यवहार होता रहा है, किन्तु अव 
नई शब्दावली के प्रचार से इन में बहुत से लुप्त होने लगे हैं, जैसे फ़ौज (सेना), सरकारी (राज-' 
कीय), वज्ञीर (मन्त्री), मुलजिम (अभियुक्त), नायब (सहायक), मातहत (अघीन) इत्यादि। 


“इसी तरह प्रत्येक क्षेत्र में सैकड़ों शब्दों का जीवनं खतरे में पड़ गया है। किन्तु एक बहुत बड़ी 


संख्या ऐसे शब्दों की भी अवश्य रहेगी जिनको किसी तरह से पदच्युत करना असंभव नहीं तो 


. कठिन अवश्य होगा; जैसे--तोप, age, मोर्चा, सिक्का, सिपाही, जमेदार, सुबेदार, वकील, 


'दवात, स्याही, जिल्द, कारीगर, कारखाना, दर्जी, केंची, गज; हलवाई, हकीम, मिस्तरी, बजाज, 
मज़दूर, दलाल, जुलाहा, सर्राफ़, साबुन, तंबूरा, तबला, शहनाई, सरोद, शतरंज; कुरता, 
कमीज, चादर, रज़ाई, रूमाल, सलवार; प्याला, सुराही; आलबुखारा) पिस्ता, बादाम, अनार, 
अमरूद; समोसा, बाळूशाही, बरफ़ी, जलेबी, कुलफ़ो, क्तीमा; मेज, कुरसी, हुक्का; शीशा, 
इत्र, खुरमा। 

कुछ शब्दो की अर्थवत्ता इतनी विशिष्ट और सटीक हो गई है कि इनका ठीक-ठीक 
पर्याय ढूँढ़े नहीं मिळता । अन्य उदाहरण--सिफ़ारिशं, खुशासद, चापल्सी, तसीज, बीमा, बेगार, 
शिकायत; ताज़ा, AHS, फालतु, बराबर, बेईमान, वेकार, मुफ्त, सादा; खूब, बिलकुल, अलावा; ; 
कि, बल्कि, ताकि, बस इत्यादि । 


संसार Haga कर्म भाषाएँ हैं जिनके विदेशी शब्द तत्त्व में क्रियाविशेषण, क्रिया पद, _ 


समुच्चयवोधक, विस्मयवोबक सभी तरह के शब्द हों । हिन्दी ऐसी ही एक भाषा है जिसने फारसी 
का इतना कुछ पचा लिया है, यद्यपि संज्ञा पदों की संख्या ही सव से अधिक है। इसके अलावा, 

हिन्दी ने फारसी के बे-ग्रेर-, आदि उपसर्ग और -ई (जैसे महंगी, ठंडी आदि में), -गिरी (जसे 
गुंडागिरी), -दान (जैसे फूलदान, मच्छरदानी), -दार (जैसे थानेदार, साझेदार), -वार (जैसे 
नम्वरवार, पंक्तिवार), -वान (जैसे गाड़ीवान, कोचवानः), -चन्द (जैसे हथियार वंद) आदि 
प्रत्यय भी अपनाए हैं । अंग्रेजी से ऐसे कोई तत्त्व ग्रहण नहीं किए गए। 

इस प्रसंग में एक वांत और वता देने की आवश्यकता है। भारतेन्दु युग से पहले अरबी- 
फारसी शब्दों के हिन्दीकृत रूप प्रयुक्त होते रहे Tl कवीर की शब्दावली में असमान, अकि, 


कागद, खुसी, जबाब, नीसान, नजीक, बखसि, परेसानी, भिस्त, सुरतान, हवालु, वास्तव में 


जनभापा के शव्द थे। किन्तु वतं मान समय में यथासम्भव शुद्ध प्रयोग रखने का प्रयत्न होता रहा 
है। कथा-साहित्य में काव्य की अपेक्षा यह प्रवृत्ति कुछ अधिक हैं। 

१९वीं शती से हिन्दी में अंग्रेजी शब्दों का समावेश आरंभ हुआ। साहित्य. में, विशेषतः 
गद्य साहित्य में, इनकी संख्या उत्तरोत्तर बढ़ती रही है। पहले तो अंग्रेज़ी के शब्द अपने तत्सम 
रूप में ले लिए जाते थे, किन्तु भारतेन्दु युग के वाद प्रायः शब्दों का अनुवाद प्रस्तुत किया जाने लगा । 
साहित्य की अपेक्षा ज्ञान-विज्ञान के क्षेत्र में अनूदित शब्दों का प्रयोग बहुत अधिक मात्रा में हुआ . 
है, जिससे संस्कृत के तत्सम शब्दों की संख्या में वृद्धि हुई है! साथ ही साहित्य और ज्ञान-विज्ञान 


मे. अंग्रेजी के शब्द भी अपनाए गए हैं। अंग्रेजी अपनी भौतिक चकाचौंघ और अन्तर्राष्ट्रीय . ' 


प्रतिष्ठा के कारण इस प्रदेश के जीवन के प्रतयेक क्षेत्र में छा गई है। जिस व्यक्ति की शिक्षा का 
स्तर जितना ऊंचा है, उतना ही अधिक अनुपात उसकी भाषा में अंग्रेजी का है। ऐसे ही लोगों के 
द्वारा साधारण जनता में विदेशी शब्दों का प्रसार होता रहा है। हमारे साहित्य में, विशेष करके 
प्रसादोत्तर साहित्य में, अंग्रेजी के aga से ऐसे शब्द भी पाए जाते हैं जो जन-साधारण में प्रचरित 
नहीं हैं और हिन्दी शब्द भण्डार का अंग भी नहीं वन पाए हैं। 

अंग्रेजी के हिन्दी में प्रचलित शब्द चार-पाँच-सौ से अधिक नहीं हैं। इनमें शासन संबंधी 
शब्दों की संख्या अधिक है, जैसे--अपील, अर्देली, इस्टाम, कांस्टेबिल, गारद, जज, जेल, पुलिस, 
ARSE, रपट, वारंट, समन आदि। नए-नए आविष्कारों और नई भौतिक वस्तुओं और संस्थाओं 
के प्रचार के साथ उन से सम्बद्ध शब्द भी प्रचारित हुए हैं, जैसे रेल, इंजन; अस्पताल, प्लस्तर, 
पुलटिस, डाक्टर, कम्पौंडर; इंजीनियर, ओवरसियर; पोस्टमास्टर, कलक, अफसर, सुपरडंट; 
बैंक, चेक; कोट, वास्कट, Tree, निकर, कफ, कालर, बटन, पाकेट, बूट, स्लोपर, स्वीटर; 
गिलास, दृंक, We, लालटेन, पम्प, ट्यूब, मसीन, मोटर, बस, लारी, रेडियो, साइकिल, ग्रामोफोन, 
फोटू, केमरा; ब्रांडी, सोडा, बोतल, सिरगट, माचिस, बिस्कुट, केक, आदि आदि। 

- इनके अतिरिक्त ऐसे शब्द हैं जिनका प्रचलन वैज्ञानिकों, कारीगरों, प्रोफ़ेसरों और 
विभिन्न विभागीय कमंचारियों में सीमित रूप से है; जेसे--नट, बोल्टू, रंच; फ़ामं, वार्ड, 
zae; पीरियड, क्लास, रिजल्ट; अप, डाउन आदि। 

यह बात उल्लेखनीय है कि जन साबारण की भाषा में लगभग सभी अंग्रेज़ी से आगत शब्द 
संज्ञा पद हैं; और संज्ञा पदों में भी प्रायः जातिवाचक हैं। शिक्षित समाज कें बाह्र भाववाचक 


२३ 


` 

१७८ हिंदी साहित्य 
संज्ञा पद नहीं मिलेंगे। कोई विशेषण, क्रियापद अथवा अव्यय भी सामान्य हिन्दी में प्रचलित 
* नहीं है। 
: कुछ सीधे और कुछ अंग्रेजी के माध्यम से हिन्दी को पुतंगाली, फ्रांसीसी और डच शब्द भी 
प्राप्त हुए हैं। उनके उदाहरण-- 
पुतंगाली--अनानास, अचार, आलमारी, आलपीन, आया, कमीज, काजू, कनस्तर 
कमरा, काज, क्रिस्तान, किरच, गमला, गिरजा, गोदाम, चावी, तम्बाक्‌, नीलास, परात, परेक, 
पाव (रोटी), पादरी, पिस्तौल, फ़ीता, फ्रांसीसी, वाल्टी, मस्तूल, संतरा आपि। 
>फ्रेंच--अंग्रेज़, कारतूस, कूपन आदि। 
डच--तुरुप, बम (zit का)। 
एशिया की भाषाओं में चीनी से चाय और लीची, जापानी ने झम्पान आर रिक्शा, 
तिब्बती से डांडी आदि शब्द लिए गए हैं। 
यहाँ नितान्त पारिभाषिक विदेशी शब्दावली के विषय में कुछ कहना उचित नहीं समझा 
गया, क्यों कि उसके प्रचलन में जनता का नहीं, सरकार और विद्वन्मण्डली का अधिकार है। 
देशी के अन्तर्गत उन शब्दों को छिया जाता है, जिन्हें संस्कृत से सिद्ध या संदर्भित नहीं 
किया जा सकता। कुछ विद्वान्‌ कहते हैं कि देशी वे शब्द हैं जो भारतीय अनार्य भाषाओं से आए 
हैं। उनके विचार से काफी (तमिल काण्पी), चुरुट (तमिल que), दुंडा (संथाली टुंट);* . 
. कोड़ी (संथाली get), पिल्ला (तेलुगु), पिरिच (द्रविड़ पिरिस) आदि को देशी कहा जायया; 
किन्तु हमारा प्रश्‍न यह है कि तव अनुकरणात्मक शब्दों--जेसे पापड़, चिड़चिड़ा, गड़बड़, IF- 
बड़ाना आदि- को क्या संज्ञा दी जायगी? प्राकृत वैयाकरण ऐसे शब्दों को देशज कहते आए हैं। 
यह वात भी ठीक नहीं कि देशी वे शब्द हैं जिनका उद्गम प्राचीन आर्य भाषा से सिद्ध नहीं किया 
जा सकता। कुछ तद्भव शब्द इतने अधिक विकृत हो गए हैं कि उनको अपने मूल संस्कृत से 
जोड़ना संभव नहीं जान पड़ता । दूसरे, संस्कृत की कुछ शब्दावली ऐसी भी हो सकती है जो अभिषानों 
में नहीं आ पाई, किन्तु जो लोक भाषा में चलती-रही है। संस्कृत की अपूर्ण जानकारी के कारण 
अनेक शब्द असिद्ध रह गए हैं, किन्तु उन्हें देशी तो नहीं कहना चाहिए। 
. संस्कृत ने भी देशी भाषाओं से बहुत से शब्द अपनाए Fl इन की एक बहुत UAT और 
उपयोगी सूची to बरो ने अपनी पुस्तक संस्कृत लैग्वेज', १९४५, के अध्याय ८ में दी है। 
, उसमें से कुछ उद्धृत किए जा रहे है-- 
आग्नेय कुल की भाषाओं से--अलाबु (लोकी), उन्दुरु (चूहा), कदली (केला), कर्पास 
* (कपास), जम्बाल (कीचड़), जेमति (जीमना), ताम्वूल (पान), मरिच; लांगल (हल), 
सर्षप (सरसों) आदि। 
द्रविड़ कुल से--अगुरु, अनल, अरकं, अलस, आरभट ('फ़िसादी), उञ्छ (Tear) 
उलप (झाडी), उलूखल, एड (भेड़), कज्जल, कटु, कठिन, करीर, कलुष, काक, काच, 
कानन, कुटि, कुटिल, कुट्ट्‌ (कूटना), कुण्ड, कुण्डल, कुद्दाल, कुन्तल, कुवलय (कमल), केतक, 

कोटर, कोण, कोरक, खल, गण्ड, घुण, घूक, चिक्कण (चिकना), चतुर, चन्दन, चपेटा, 
चुम्ब्‌, चूड़ा, ताडक या तालक (ताला), तामरस (कमल), ताल, तुल, दण्ड, नक्र, निबिड, 
नीर, पण, पण्डित, पल्ली, पालि, पिटक, पिण्ड, पुट, बक, बल, बिडाल, बिल, बिल्व, मयूर, मल्लिका, 
afa, महिला, माला, मीन, मुकुट, मुकुल, मुक्ता, मुरज, लांला, वलय, वल्ली, शकल, दांठ, शव, ' 
शार्प, हेरम्ब (भैस) इत्यादि। 

एक और विद्वान्‌ प्रिळुस्की ने सिद्ध किया है कि संस्कृत के कपोलं, नारिकेल, भेक, 
जंघा, कपोत, हलाहल, दाडिम, कदंब, शिम्ब, निम्ब, जम्बु, गुड आदि शब्द भी मुंडा से आए हैं। . 

पहले प्रकरण में हम बता आए हैं कि आर्यों को यहाँ के आदिवासियों की भाषा के अनेक 


, तत्व अपनाने पड़े होंगे। अव इस प्रश्‍न पर ठीक ढंग से विचार किया जा सकेगा कि क्या हिन्दी 


के जो शब्द--जैसे आक (मदार), काजल, कडुआ, केवड़ा, घुन, डंडा, atte, नीम आदि-- 


` संस्कृत से सिद्ध किए जा सकते हैं, वे अनायं नहीं रहे? क्या इन्हें देशी नहीं कहा जायगा? 


प्राकृत ने भी अपने समय में अटूक (feo अटकना), कोरा (feo कोरा), खिल्ला 


(हिं० खीला), गोड्ड (Feo गोड़), गोह (feo गोद), ge (Ro err), फिक्का (fee 
फीका) we (feo छोटना), wee (feo gan) आदि aga से शब्द अनार्य भाषाओं से 


= लिए, जो हिन्दी में आज भी चल रहे हैं। अपभ्रंश में इसं प्रकार के शब्दों की संख्या aga अधिक 


है। इस दिशा में अभी खोज करने की आवश्यकता है। हिन्दी ने सीधे तो बहुत ही कम शब्द 
अनायं भाषाओं से अपनाए हैं, किन्तु मध्यकालीन आये भाषाओं के माध्यम से आई हुई एक बहुत 


` बड़ी संख्या इसमें विद्यमान है। 


हिन्दी में अनुकरणात्मक शब्द बनाने की प्रवृत्ति प्रमुख है। ये शब्द देशी कारीगरी के 
उत्कृष्ट नमूने और देशी सम्पत्ति का मुख्य भाग हैं, उदाहरणतया-- 2 
टे रे, कांय कांय, चूं चूं, खुसर पुसर, भड़ भड, बक बक, ठक ठक, पोंपों, डकार, झनकार, 
फटकार, डगमग, जगमग, तड़ातड़, गड़बड़, झिलमिल, ढुलमुल, लचक, ATH, ठनक, झक, धक्का, 
टक्कर, झुमका, बिदकना, पटकना, सटकना, खटकना आदि आदि | 

कई शब्द प्रतिध्वनि के रूप में गढ़ लिए गए हैं, जैसे सामने, पड़ोस या पास से पहले 
क्रमशः आमने, ANA, और आस, अथवा गोल, रोटी, मेल, चुप, नंगा आदि के वाद क्रमशः“ 
मटोल, वोटी, जोल, चाप, घंडंगा आदि । ५ 

कभी-कभी प्रतिध्वनित शब्द स्वतन्त्र अर्थसत्ता स्थापित कर लेते हैं, जैसे उलठा-सुलठा,' 
दुंड-मुंड, डील-डौल में, सुलटा, मुंड और डोल । s 

कभी-कभी स्वर भेद अथवा व्यंजन भेद कर के शब्दों का एक परिवार सा बना fear’ 
जाता है। जैसे तुण्ड के आधार पर तोंद, Ste, टोंदी, Stet, टुंडा; पुट के आघार पर पोट, 
पाट, पेट, पेड़ इत्यादि । 

कई वोर भाषा-दारिद्रव के कारण और आवश्यकता पड़ने पर बच्चे-बूढे, स्त्री-पुरुष 
अपना शब्द गढ़ लेते हैं और समाज द्वारा ग्रहण किए जाने पर ऐसे शब्दों में से अनेक भांषा की 

सम्पत्ति बन जाते हैं; जैसे- काका, बाबा, मामा, भाभी, बीबी, बला, दीदी, नाना, चाच । , 


लाला, फूफी; दुच्चा, नाठी, गीदी, लोटा, मुस्टंडा, भोंदु आदि इस प्रकार की देशी गढ़न के 
i, 
mo दोगले शब्दों को भी इसी कोटि में रखना चाहिए। उदाहरण--चोरदरवाजञा (fot 
फारसी), जेबघड़ी (फारसी हिन्दी), तिमाही (हिँ०+फ़ा०), दिलचला (फ़ा०+हिं०), 
फूलदान (हिं०+फ़ा०), रेलयात्रा (अंग्रेजी +संस्कृत) इत्यादि। 
अर्थ विचार ० 
शब्द को साधन और अर्थ को साध्य कहा जा सकता है। शब्द और अर्थ की प्रक्रिया 
बड़े जटिल, किन्तु विचित्र, ढंग से विकासमान होती है। पिछले प्रकरण में हमने देखा कि संस्कृति 
और समाजः के विकास के साथ भाषा का शब्द भण्डारः विकसित होता है। परम्परागत शब्दावली 
के अतिरिक्त नई आवश्यकताओं की पूर्ति के लिए अथवा नवीन वस्तुओं, विचारों और व्यापारों 
को नाम देने के लिए भाषा कभी तो अपने प्राचीन कोष से नाना तत्त्व जुटा कर उनसे अपना काम 
लेती है, कभी इतर भाषाओं से सहायता ले लेती है और कभी तात्कालिक स्फूति से प्रादुर्भूत 
ध्वन्यात्मक अथवा प्रतीकात्मक शब्दों की सृष्टि करती है। किन्तु किसी भाषा के लिए नए शब्दों 
का सृजन करना इतना सहल काम नहीं होता। यदि हम इस वात की छान वीन करने लगें कि 
२०वीं शती में कितने नए शब्द--देशज अथवा विदेशी- हिन्दी में प्रविष्ट हुए, तो हमें १००- 
२०० से अधिक शब्द नहीं मिलेंगे; और उनमें भी वहुत से ऐसे होंगे जिनकी सामान्यता और 
व्यवहार्यता सन्दिग्व मानी जायगी । प्रायः . भाषाएं, विशेषतया हिन्दी की तरह की भाषाएं, 
जिनकी जड़े शताव्दियों-सहस्राब्दियों पुरानी किसी भाषा में पड़ी हों, अथे विस्तार द्वारा अपनी 
शब्द निधि को समृद्ध वनाया करती हैं। यह अर्थ विस्तार तीन ढंग से परिणत होता है-- (क) 
“पुराने शब्दों को नए नए अर्थ दे कर, जैसे--पत्र। जव पत्तों पर लिखा जाता था, तब तो तह 
पत्र था ही, किन्तु जव मशीन से वना कर काराज़ पर लिखा जाने लगा तो भी वह ‘Ta’ कहलाता 
- रहा, चिट्ठी भी पत्र है और अखवार भी पत्र। एकही शब्द के नाना अथं हो गए। (ख) कभी 
दो-तीन शब्दों के जोड़ से नया शब्द नया अयं लेकर निकल पड़ा; जैसे हथकड़ी, नैनसुख (कपड़ा), 


` - पंचांग, गोधूलि, समाजवाद, इत्यादि; और (ग) प्रायः पुराने शब्दों में ध्वनि परिवर्तन कर के - 


अयवा आगे-पीछे-वीच में ध्वनियाँ जोड़ कर शब्द और अर्थ दोनों में नई वात ला दी गई है; 
जैसे चंड से चंडी, चंडू, चंडाल, प्रचंड, चंट, चाँटा; अथवा नड से नल, नली, नाल, नाला, नाली, 
नडी, नाड़ी, प्रणाली, नलका, नलुवा, नलिन, नलिनी इत्यादि । किसी भी भाषा में जव इन तीनों 
प्रक्रियाओं की गति द्रुत होती: है तभी उसकी शक्ति बढ़ती है। अंग्रेज़ी के समृद्ध और समर्थ होने 
का यही कारण है, और प्राचीन काल में ग्रीक, लैटिन और विशेषतया संस्कृत की सवलता और 


सम्पन्नता इसी कारण से थी। हिन्दी में यदि संस्कृत से प्राप्त रिक्थ न हो तो इसकी दरिद्रता: 
और हीनता प्रकट होने लगती है। हिन्दी में समासयुक्त शब्द बनाने की अपनी प्रवृत्ति अत्यन्त ` 


्यू्ञ मात्रा में है; उदाहरणतया-- 

“निडर, frase, भरपेट, बेखटके, हायोंहाथ, दिनोंदिन, रातोरात, मन ही मन, एकाएक, घडा- 
घडू, मनमाना, दईमारा, मुँहमाँगा, मदमाता, ठकुऱ-सुहातो, घोड़ागाड़ी, रसोईघर, हथकडी, 
रोकड़बही, देशनिकाला, कामचोर, वनमानुस, घुड़दौड़, बैलगाड़ी, पनचक्की, मृगछोना, अमचुर, 


आपबीती, कानाफूसी, कठफोड़ा, कनकटा, मुंहचीरा, बटमार, चिड़ीमार, घुड़चढ़ा, पनड्ब्बी, 


अनबन, अनचाहा, अनदेखा, अनजाना, अटूट, अनगढ़, अकाज, अनहोनी, मझघार, भलामानस, 
कालापानी, छुटभैया, भलाबुरा, ऊँचनीच, खटमिट्ठा, मोटा-ताजा, अधमरा, पंसेरी, दोपहर, तिपाई 
चौमासा, सतसई, अठवाड़ा, छदाम, दुपट्टा, दहीबड़ा, गुड़म्बा, जेबघड़ी, चितकबरा, गीदड़भवको, 
गाय बैल, दालभात, घटी-बढ़ी, दुघरोटी, खानपान, हुक्कापानी, भूलचूक, कपड़े-लत्ते, घासफूस, 
मारपीट, लूटमार, दियाबत्ती, AAT, कूड़ाकचरा, बालबच्चा, मेलमिलाप, कोलकाँटा, मोलतोल, 
पान-तमाखू , घरबार, आगापीछा, कहासुनी, लेनदेन, चाल-ढाल, योडा-बहुत, कनफटा, सिठबोला, 
बुधमूहा, सिरकटा, दुटपूंजिया, बड़भागी, वहुरूपिया, बारहसिगा, पतझड़, रूमटंगा, बालतोड़ 
हाथी-पाँच, भौरकली, अनमोल, दुनाली, चौकोन, सतलड़ी, मारामारी, वदाबदी, कहाकही 
कहासुनी, खोंचातानी, रंगबिरंगा, टेढ़ामेढ़ा, उलटा-पुलटा आदि समासथुक्त शब्द बहुत ही सीमित 
संख्या में प्राप्त होते हैं और वे भी रूढ़ से हो गए हैं; ऐसा नहीं है कि संस्कृत की तरह आप 
स्वेच्छा से और आवश्यकतानुसार समास वनाते चलें। मेज-कपड़ा, फूल-क्यारी, पानी-रंकी, 
बरामानस, भरजेब, अनकरनी, आदि शब्द व्याकरण की दृष्टि से शुद्ध होते हुए भी हास्यास्पद 
लगते हैं, क्योंकि हिन्दी में नए नए समास असंगत और विचित्र दिखाई देते हैं। साहित्यिक हिन्दी 
के विकास के साथ (विशेषतया २०वीं शती के आरम्भ से) एक बहुत उपयोगी प्रवृत्ति का ह्लास 
हो गया है। अव तो केवल संस्कृत शब्दों को समासमुक्त करना समीचीन माना जाता है। . 

जैसा कि हम अन्यत्र कह आए हैं, हिन्दी में उपसगों की भी बहुत कमी है, और जो 
उपसगं हैं भी उनसे स्वेच्छापूवंक काम नहीं छिया जा सकता। इसकी तुलना में संस्कृत के 
थोड़े से उपसर्ग सहस्नों शब्द बनाने में समर्थ हुए हैं। इक्कीस उपसर्ग और थोड़े से गति शब्द-- 
सत्‌, अन्तः, आविः प्रादुः, पुरः आदि--शब्दों के पहले जुड़ कर नाना अर्थो की वृद्धि करते हैं 
afen किन्हीं स्थितियों में इनके योग से अर्थ में परिवर्तन हो जाता है; उदाहरणार्थ 


अर्थ वृद्धि अर्थ परिवर्तन 
अति (उल्लंघन, अधिकता) अतिक्रम, अतिनिद्रा अतिसार, अतीत 
अघि (ऊपरः) अधिराज; अधीक्षक अध्याय, अध्यापन 
अनु (पीछे, साथ) अनुगामी, अनुज, अनुनासिक अनुरोध, अनुवाद 
अप (दूर) ` अपहरण, अपव्यय, अपयश अपराध, ATA 
अपि (निकटः) अपिकर्ण, अतिकक्ष अपिघान 
अभि (ओर) अभिगमन, अभिरुचि अभ्यागत, अभिनय 
अब (दुर, नीचे) अवतार; अवनति, अवरोध अवसर, अवस्था, अवधि 


x 

अर्थ वृद्धि अर्थ परिवर्तन 
आ (तक, कम) ' आजीवन, आंमोचन आहार, आवेश, आज्ञा 
उद्‌ (ऊपर) उद्गम, उन्नति, उच्चारण उद्यान, उत्सव, उत्कण्ठा 
उप (पास) उपासना, उपयोग उपक्रम, उपहार . 
दुर्‌ (बुरा) दुराचार, दुराग्रह दुर्ग, दुभिक्ष 
` बुस्‌ (कठिन) दुष्कर, दुःसह, दुष्काल gaia 
"नि (नीचे) निपात, निक्षेप निगम, निकाय, निधि 
निर (वाहर, विना) निर्गम, निर्दोष निर्देश, निर्णय 
> - निष्कासन, निस्संदेह निइचय, निष्ठा 
परा (पीछे, उलटा) पराजय, पराकोटि पराभव, परामर्श 
परि (चारों ओर) ` परिखा, परिचर्या परिवार, परिणय 
प्र (अविक) प्रणाम, प्रबोध, प्रच्छन्न प्रस्ताव, प्रधान, प्रवीण 
प्रति (ओर, उलटे) प्रतिगमन, प्रत्यक्ष प्रतिमा, प्रतिज्ञा 
वि (विशेष, अलग) वियोग, विज्ञान, विकल विकार, विचार 
सम्‌ (अच्छी तरह) संतुष्ट, संरक्षक | ' संशय, समाधि 


गति-शब्दों से अर्थ विस्तार होता है, जैसे--अन्तहित, अन्तःकरण, आविष्कार, आविर्भाव, 
तिरस्कार, तिरोभाव, पुरस्कार, पुरोहित, प्रादुर्भाव, प्राक्तन, बहिष्कार, सहपाठी, सटीक, स्वयं- 
वर, सत्कार, साक्षात्क/र, स्वीकार, नमस्कार आदि में। 


` “हिन्दी में इतनी शक्ति नहीं है, किन्तु आधुनिक, काल में संस्कृत शब्दों के साथ a 


उपसर्गो और गति शब्दों का योग करके हिन्दी ने अपनी शब्दावली को aga अधिक समृद्ध वना 
लिया है। : 
अंन्तःरागं द्वारा शब्दार्थ-विस्तार की प्रक्रिया कम उदाहरणों में मिलती है। संस्कृत में 
इससे तद्धितांत और कृदन्त दोनों प्रकार के शब्द वनते हैं, जैसे--निमिष से निमेष, क्षत्र से क्षात्र, 
स्मृति से स्मातं, सुहृद से सोहाद, पथु से पार्थ, भू से भाव, कृ से -कार, हू से -हार, पुत्र से पौत्र, 
भरत से भारत, व्याकरण से वैयाकरण, पुष्यति से पोषयति, लिखति से लेखयति। 

हिन्दी में इस परंपरा से सकर्मक और प्रेरणाथंक क्रियाएँ बनाने की रीति और अन्य 
छुटपुट शब्द निर्माण करने की प्रवृत्ति विद्यमान है, उदाहरणार्थ--लिखना, लिखाना, लिखवाना; 


भरना, मारना; देना, दिलाना; निकलना, निकालना; लुटना, लूटना; पेट, पाट, पोट; तुण्ड, ` 


तोंद आदि । 
सव से अधिक उपयोगिता प्रत्ययों की है। संस्कृत में १०० से अधिक तद्धित प्रत्यय और 
-  लगभग इतने ही कृत्‌ प्रत्यय हैं, जिनकी सहायता से सहस्रो शब्द विकसित होकर अथंविस्तार 
प्राप्त करते हैं। हिन्दी में तद्धितों की संख्या कृदन्तों से aga अधिक है। हिन्दी ने संस्कृत का 

बहुत सा प्रत्यय-धन उत्तराविकार में प्राप्त किया है और अपनी सामथ्यं से उसमें पर्याप्त वृद्धि 


, भी की है। किन्तु जो उत्पादकता संस्कृत प्रत्ययों में है वह हिन्दी के अपने प्रत्ययं में नहीं है। 
- हिन्दी प्रत्ययों से जो शब्द वन गए हैं वे एक प्रकार से रूढ़ हो गए हैं, इस प्रक्रिया को वहुत आगे 


बढ़ाने की सामर्थ्यं उसमें नहीं रह गई। अब तो संस्कृत शब्दों में संस्कृत के प्रत्यय जोड़ कर शब्द- 
निर्माण करने की प्रवृत्ति जोरों पर है। इन प्रत्ययों के योग से संज्ञा (जैसे सुन्दरता, सौन्दर्य, 
मनुष्यत्व, सति, बुद्धि, ग्लानि, बुद्धिमानी, खेद, गायक, चोर, मदन, मरण, स्थान, इच्छा, 
वेदना, दोषी, भिक्षु, नेता, नेत्र, खनिज, यत्न, पिपासा, वासुदेव, ताकिक, पक्षी, महिमा, राघव, 
आग्नेय, अमात्य, पितृव्य, मन्वंतर), विशेषण (जैसे दर्शनीय, प्राप्य, दयालु, सहिष्णु, हितेच्छ, 
भावुक, भंगुर, गत, लीन, पुरित, ज्ञातव्य, विद्यमान, हित्र, नेश, मासिक, पुष्पित, अर्वाचीन, 


. अन्तिम, नवीन, त्वदीय, विकट, कर्मठ, सनातन, बुद्धिमान्‌, आशावान्‌, जंलमय, मुखर, शीतल, 


कृपालु) और क्रियाविशेषण (जैसे अंशतः, ata, सर्वथा, सर्वदा, fan, भस्मसात्‌, यावत्‌, पुत्रवत्‌) 
ही नहीं बनते, बल्कि इन से अनेक अर्थो की सृष्टि होती है, जैसे अतिशयता (लघुतर, श्रेष्ठ), 
अनुकम्पा (भिक्षुक, पुत्रक), अपत्य (दाशरथि, भागिनेय, वासुदेव, सौमित्र), अधिकार (दण्डी, 
रसवती, श्रीमान्‌), उत्पत्ति (प्राच्य, पैतृक, मागध, मूलक), कर्म (काव्य, होत्र, मौन), काल 
(मासिक, चेत्र; संध्या, अमावस्या, पौर्णमासी, चिरंतन), गुण (पैशुन्य, आधिपत्य, अइवक), 
धर्म (पौरोहित्य, होत्र, माहिष), प्रयोजन (शद्ध, पार्थिव, स्वर्गीय), छोटाई (विद्वत्कल्प, 
शूद्रक, कुटीर), भाव (शिशुत्व, गरिमा, शौच), मत (आस्तिक, शैव), योग्यता (कर्मण्य), 
रंग (काषाय, हारिद्र), विकार (पैप्पल) siti), शी (तापस, चीर), सम्वन्ध (iva), 
समूह (गजता, जनता), सत्ता (दन्त्य), संख्या (द्वितय, चतुष्क, पञ्चम), सादृश्य (आंगुलिक) 
हित (गव्य, सार्वजनिक) । 

इनके अतिरिक्त पुंछिग से स्त्रीलिंग, एकवचन से द्विवचन और वहुवचन, एवं कारक, - 
कालादि के भेद वनाने के प्रत्यय हैं जिनमें केवल स्त्री प्रत्ययों का प्रयोग हिन्दी में होता है। हिन्दी 
के अपने प्रत्ययों में इसी प्रकार की सामर्थ्यं है जैसी संस्कृत में उदाहृत की गई है। यहाँ केवल 
उन्हीं प्रत्ययों का उल्लेख करना इष्ठ है, जिनके द्वारा अतिरिक्त अथंवेशिष्ट्य छाया जा सका है, 


- जैसे, ऐत से “मारने में दक्ष' अथं प्राप्त होता है (छठेत, बरछेत, Wee), -इया से “रोज़गार 


करने वाला' (जड़िया, घुनिया, लखिया), -अक्कड़ से हीनभाव (भुलक्कड, Gane), -ऊ से 
qa भोव (रट्टू, उजाडू, खाऊ), -आवट से कमं की स्थिति (मिलावट, सजावट), -आस से कार्य 
की इच्छा (प्यास, बुलास), -प, -पा से भाव (मिलाप, बुढ़ापा), -आवा से प्रेरणा (बुलावा, 
बढ़ावा), -न, AT करणवाची (झाडून, बेलन, ओढ़ना), -आना, -आड़ा -क स्थानवाची (पालना, 
गोंडवाना, पिछाड़ी, बैठक, सड़क), लघुता वाची अनेक प्रत्यय (पहाड़ी, खटिया, रोंगटा, टुकड़ा, 


“हियरा, dite, आदि में) । 


“ई बहुत ही समृद्ध प्रत्यय है, लड़की में स्त्रीलिंग, गोलो में लघुतावाची, हुँसौ में 


भाववाचक, तेली में कतृंवाचक, हिन्दुस्तानी में भाषा के अर्थ में, बोली में कर्मवाची, सरकारी 

में विशेषणद्योतक। हिंदी में कतृंवाचक, विशेषणद्योतक, अपत्यवाची, 
प्रत्यय हैं। विस्तार के लिए देखें हिन्दी व्याकरण'--कामताप्रसाद गुरु। 
शब्द में किसी प्रकार का परिवर्तन किए बिना अर्थ विस्तार करना प्रत्येक विकासशील 


भाषा का स्वभाव है और हिन्दी का क्षेत्र तो इतना विस्तृत है कि उसके लिए यह प्रक्रिया आव- 
इयक और स्वाभाविक है। किसी हिन्दी शब्दकोश को उठा कर देखिए, विरळे ही ऐसे शब्द 
मिलेंगे जिनका एक ही अये है। कभी-कभी तो ऐसे शब्द मिल जाते हैं जैसे दण्ड, और, रस, 
पड़ना आदि जिनके आठ-आठ, दस-दस और इससे भी अधिक अर्थ हैं। आरम्भ में किसी शब्द 
का अर्थ एक ही होता है, किन्तु धीरे-धीरे उसके प्रयोगों में इतनी विविधता और विभिन्नता आ 
- जाती है कि उससे सम्बद्ध अर्थो का एक परिवार सा जुट जाता है। इस प्रक्रिया को शब्द और 
अथे का सम्बन्धान्तरण कहा जा सकता है। - 

शाञ्दाय-सम्बन्धान्तरण के कई भेद हैं--अर्थसंकोच, अर्थप्रसार, उत्कर्ष, अपकर्ष, 
मूर्तीकरण, अमूर्तीकरण, अंगांगी अन्तरण, सादृश्यान्त रण, सहान्तरण, विकासमान. अन्तरण, 
व्याकरणगत अन्तरण इत्यादि | 

प्रायः शब्दों के निरक्तार्थं या यौगिक अर्थ व्यापक होते हैं, अर्थात्‌ उस शब्द द्वारा द्योतित 
गुण या व्यापार अन्य वस्तुओं में भी पाया जाता है, किन्तु संभवतः शब्द की सृष्टि के दिन va 
उसका सम्बन्ध वस्तु विशेष या व्यापार विशेष से जुड़ा रहता है। निम्नलिखित झब्दों 
के यौगिक अर्थ और रूड अर्थ की तुलना करने से अर्थ संकोच की मूलभूत वृत्ति स्पष्ट 
होगी-- 

कुंजर (जो कुंजों में विचरता है), हाथी; धान्य (घन से सम्वद्ध), अन्न, चावल; 

सर्प (जो सरकता है), साँप; मोदक (प्रसन्न करने वाला), लड्डू; 

arg (वढ्ने की क्रिया), जलावेग; लगान (जो लगाया गया), कर। 
उपसगे और प्रत्यय के योग से शब्दों में अथं वैशिष्ट्य आ जाता है, जैसे-- 

भू (होना) से भाव, प्रभाव, संभव, भवन, भव्य; 

हृ (ले जाना) से आहार, प्रहार, उपहार, संहार; 

पुंज (ढेर) से पूँजी (मूलघन) ; 

सांस से मसुड़ा, सस्सा इत्यादि | 

विशेषण लग. जाने से शब्द में अर्थ संकोच हो जाना सिद्ध ही है; तुल० बार (द्वार) 
और चौबारा; पुरुष और राजपुरुष; Fat और अन्धा Fat; रोग और पीलिया रोग; काल 
और भेहाकाल; शास्त्री और भाषाशास्त्री; इत्यादि। कभी-कभी विशेषण लुप्त होकर विशेष्य 
में और विशेष्य लुप्त हो कर विशेषण में समाया रहता है; तव अर्थसंकोच प्रकट रहता है। sag 
रणार्थ-- ˆ - 

पतन्न--समाचार-पत्र; संम्पादक=पत्र-सम्पादक; सामग्री=हवन-सामग्री; संजन=दन्त- 
मंजन; कुंवर-राजकुंवर; जन्माष्टमी = कृष्णजन्माष्टमी; WATT लगन; चालन 


हीनतावोधक विविध 


z 

खोटी चाल; गंघ=वूंरी गंघ; चलित्तर-दूषित चरित्र; बुलड़ा=दोलड़ा हार; मध्यमा= 


मध्यमा परीक्षा; गाढ़ा=गाढ़ा कपड़ा; खरी खरी-खरी खरी वाते; कत्तंव्य-कत्तंव्य कार्ये, 


इत्यादि। 


इसी प्रक्रिया के कारण बहुत से विशेषण संज्ञा रूप में प्रयुवत होने लगते हैं, जैसे छोटे-बड़े. ` 
हिन्दी, सती, श्रीमती, अभिमत, अतीत, भविष्य । 


जब भाषा में समानार्थक शब्द इकट्ठे हो जाते हैं, तो ऐसे जोड़ों में एक का अर्थसंकोच 
करके उसकी भेदक सत्ता निश्चित कर दी जाती है; जैसे भात्‌ और भत्ता, गर्भिणी और गाभिन, 
चून और चूना, खीर और दूध, बैद्य और डाक्टर | 


ऊपर हमने देखा कि समय पाकर एक-एक शब्द के अनेक अर्थ होने लगते हैं; किन्तु 
जव किन्ही अर्थो में अराजकता आ जाती है तो भाषा-उसे सहन न कर स्पष्टता के नाते एक अर्थ 
विशेष को सुरक्षित कर लेती है और अन्य अर्थों का त्याग कर देती है; उदाह्रण--सं० ऋक्ष 
(नक्षत्र, रीछ, ऋषि), feo रीछ (मालू); सं० गो (इन्द्रिय, पृथ्वी, गाय इत्यादिः), feo गौ 
(गाय); सं० आदर्श (दर्पण, प्रतिलिपि, टीका, अनुकरणीय वातः), feo आदर्शं (अनुकरणीय 


` वात), आरसी (दर्पण); सं० आज्ञा (दिशा, इच्छा), feo आशा या आस (इच्छाः); Ho 


अवतार (उतार, रूप, उत्थान, अड्डा, लक्ष्य, भूमिका, अनुवाद, देवता का जन्म), feo ओतार 
(देवता का जन्मः), आदि-आदि। > 

कुछ शब्द पहले पूरी जाति के लिए प्रयुक्त होते थे, समय पाकर वे उस जाति 
के एक वर्ग अथवा एक भाग के लिए प्रयुक्त होने छगते हैं। संबंध-संकोच के ये उदाहरण 
स्पष्ट हैं-- 

मृग ao पशु, हि० हिरन; मुरग्रा फ़ा० पक्षी, feo कुक्कुट; सदक सं० नशीला, feo 
अफीम और पान का मिश्रण; खाजा<सं० खाद्य, feo एक मिठाई; अन्न सं खाया हुआ, 
हि० चना, गेहूँ आदि; लोह सं० घातु, feo छोहा। 

प्रत्येक व्यवसाय, प्रत्येक वर्ग और प्रत्येक विशेषज्ञ अर्थ-संकोच द्वारा पारिभाषिक 
शब्दावली सिद्ध करता है--भाँवरी, गौना, अम्ल, पाटी, जीभी, ATS, लीला, रास, बरत, सगाई 
आदि अर्थ-संकोच के उत्तम उदाहरण हैं। 

जातिवाचक संज्ञा का व्यक्तिवाचक संज्ञा वन जाना भी अर्थ-संकोच का निदशेन है 
जैसे शिव, गौरी, पार्वती, भगवती, हनुमान, भारतेन्दु, अकबर, वंशोधर, TET, लखदाता 
इत्यादि । 

ऋषि वाजप्यायन का यह कथन सही है कि शब्द मूलतः वर्ग या जाति के द्योतक होते हैं, 
उनका सापेक्षिक प्रयोग उनके सम्बन्ध को सीमित कर देता है। इस बात को यों कहा जा सकता 
है कि भावा में सापेक्षता और सुनिश्चितता लाने के लिए अर्थसंकोच की भ्रेवृत्ति बढ़ती रहती है। 

Re: : 

१८६ 3 , हिंदी साहित्य 
विकासशील भाषा में अर्थसंकोच आवश्यक भी हैं। 'जिस प्रकार चा भाषा में विशेषणों 
` की अधिकता उसकी सम्पन्नता का परिचय देती है, उसी प्रकार अर्थसं से. उस भाषा 
का व्यवहार स्थिर और समृद्ध होता है। अतः अर्थसंकोच की अपेक्षा अर्थप्रसार 'की प्रक्रिया 
कम.. होती है, क्योंकि भाषा का लक्ष्य विचारों को अधिक से अधिक स्पष्ट रूप में 
व्यक्त करना होता है, विशेषतया जब वह साहित्य और ज्ञान-विज्ञान का माध्यम वन. 
जाती है। ; 
आलंकारिक प्रयोग द्वारा अर्थ में प्रसार होता है, जैसे आँख, आलू की आँख; चूड़ामणि 
(सिर का भूषण), सर्वोत्तम; चोला (कुरता), शरीर; लाठी (लकड़ी), सहारा; शेर (सिंह), 
बलवान; गधा (गर्दभ), निर्वुद्धि; इत्यादि। - ; 
'व्यक्तिवाचक संज्ञा का जातिवाचक संज्ञा में प्रयोग होना भी इसी प्रकार की लाक्षणिकता 
के अन्तर्गत आता है, जैसे 'यशोदा हमारे घर की लक्ष्मी है', कलियुग के भौम', दोख-चिल्ली, 
लाल-बुझक्कड़, दामाशाह, यवन । 

.कुछ शब्द सादृश्य के नाते उसी प्रकार के पदार्थों या व्यापारों के लिए प्रयुक्त होते हैं, 
जैसे--तेल (मूलतः तिल से बना हुआ), प्रवीण (मूलतः वीणा बजाने में चतुर), स्याही (मूलतः 
काली) आदि। 

अन्य प्रक्रियाओं के उदाहरण-- 

: अर्थापकर्ष--जयचंद, विभीषण, देवदासी, पांडे, महाजन, गेंवार, देहाती, चमार 
(जैसे 'चोर-चमार' में), पाखंड (मूलतः संत्यासी-सम्प्रदाय ), चाल, पीना, जमादार, भगत जी, 
हजरत, फिरंगी, जापानी माल, arate, सीधा, सदा सुहागिन आदि के अथं में हीनता आ 
गई है। ही 
अर्थोत्कर्ष--कृष्ण (काला), भीष्म, भीम, मंदिर, कुम्भ, कलश, त्यौहार (<तिथि 
वार), मुहुतं, नाम, कुलीन, कपड़ा (<कर्पट, चिथड़ा) आदि में अच्छाई और वड्प्पन का भाव 
आ गया है। _ i 

मूत्तोकरण--उपन्यास (मूलतः कथन), सुहाग (सौभाग्य), सामग्री (मूलतः संचय) ; 
बात उड़ाना, विचार बिखर गए; विरहाग्नि, विचारधारा, विद्याधन; देवता (मूलतः देवभाव)), 
जनता, सफ़ेदी (श्वेतता), उतराई (उतरने का किराया), धुलाई, रंगाई, सवारी, चेती आदि 
अब मूत्तं रूप प्रस्तुत करते हैं। 


अमूत्तोकरण--काँटा (दर्द), लाठी (सहारा), भार (जिम्मेदारी), निमग्न (मूलतः 


डूबा हुआ, अब व्यस्त), गघा (मूख), पूँछ (उप्राधि) आँख. दिखाना, माथा ठनकना, 
कंगारू (<कंकाल, ढाँचा), छायावादी कविता में--अन्धकार (निराशा), पतझर (दुःख), 

जुगनू (बुद्धि, चेतना), पतवार (साहस), रश्मि (ज्ञान), झलभ (सांसारिक मोह), समुद्र 
(आत्मा) | 

अंगांगी-अंतरण--अर्थात्‌ पूर्ण से अंश का अयं और अंश से पूर्ण का अथे, जैसे बाज़ार 
मंदा है ("हूँ या सोना मंदे भाव में विकता है), मकान खुला है (are खुले हैं); अथवा 
जलपान (=जलपान और मिष्ठान्न आदि का भोजन); रोटी वनाना ( "रोटी, तरकारी आदि 
बनाना); फाटक (=काँजी हाउस.) । 

कार्य-फारण-अन्तरण--आँखों में घूल डालना (धोखा देना), मिट्टी में मिलाना 
(नष्ट करना), खाक डालना (feat); गाल पिचकना (कमज़ोर होना ), 
हिलाना (इन्कार करना.) | मुहावरों और काव्य भाषा में .जो व्यंग्याथं है, उसी का यह 
, एक भेद है। 

आघार-आधेय-अन्तरण--सभा (सभा का भवन), थाली परोसना (थाली में 
भोजन परोसना.); Fat सुख गया (उसमें का जल सूख गया) । 

स्थान और उपज के अन्तरण--सिरोही (राजस्थान में एक स्थान की तलवार), 
कइसीरा. (सव से पहले कइमौर में वना), ऊनी कपड़ा; बिदर (दक्षिण में एक स्थान), ada; 
wre (आरमीनिया में एक स्थान), ग्रलीचा; एवं पंचवटी (पाँच वट वृक्ष), नासिक के 
समीप एक स्थान; इत्यादि। र 

प्रायः व्याकरण की एक कोटि के शब्द दूसरी कोटि में प्रयुक्त होते हैं, तो इससे उनके 
अथं में परिवर्तन आ जाता है। 

खाना क्रिया से खाना संज्ञा = भोजन; 

पालना? क्रिया से पालना संज्ञा = खटोला या झूला; 

ओढ़ना” क्रिया से ओढ़ना संज्ञा = ओढने का वस्त्र । > 

इसी प्रकार तुलना कीजिए--दौड़ (क्रिया, संज्ञा ), देख-भाल ( क्रिया, संज्ञा ) 
सार-पीट (क्रिप्रा, dar), समझ (fem, संज्ञा); दृश्य ( विशेषण, संज्ञा ), अतीत 
` (विशेषण, संज्ञा), श्रेय (विशेषण, संज्ञा), में (सर्वनाम, संज्ञा), EI (सवंनाम, संज्ञा.) 
भीतर (क्रियाविद्ोंषण, संज्ञा), हाय-हाय (विस्मयादि alas, संज्ञा), अपने राम (संज्ञा, 
सर्वनाम ) । 

तुलना कीजिए--बरस बीत गए, बरसों बीत गए; पिता बालक देता है, पिता बालक 
को देता है। 

कभी कभी अर्थ के विकास में अनेक प्रक्रियाओं का हाथ रहता है। जिस प्रकार सर्य से 
अनेक किरणें फुटती हैं, इसी प्रकार एक शब्दार्थं सम्वन्ध से नाना अर्थ विकसित होते हैं जैसे 
कपाल (खोपड़ी) के अथं माथा, भाग्य, भिक्षापात्र, टुकड़ा, वेदी आदि निकले। ये सब एक 
ही अर्थ की अनेक शाखाएँ हैं-- 


~ 

१८८ हवी साहित्य 


भिक्षा पाच वेदी' 
अर्थ-परिवर्त न में कभी-कभी एक श्यृंखला सी वन जाती है। एक अर्थ से दूसरा, दूसरे से 
तीसरा, तीसरे से चौथा विकसित होकर क्रमशः अपने मूल से हटता जाता है और एक ऐसी 
स्थिति आ जाती है कि शब्द के मूख अर्य और अंतिम विकसित अर्थ में कोई सम्वन्ध ही नहीं जान 
पड़ता। जैसे-- ` ; 
देवर सं० द्विवर या दुसरा पति, मृत पति का भाई, पति का भाई, पति का छोटा भाई। 
शकुन--पक्षी, शुभ पक्षी, शुभ, शुभ लक्षण, SAT! 


यह प्रक्रिया कुछ इस प्रकार चलती है--- 
१ २ ३ ४ १ 


भाषा के विकास में ऐसा भी हुआ है कि एक अर्थ से विकिरण और फिर उनमें से किसी' 
एक से श्रृंखला और फिर एक में से विकिरण बनती चलती है। यह क्रम कुछ इस प्रकार से 


होता है-- 

, निम्नलिखित शब्दों के अर्थो पर इस दृष्टि से विचार कीजिए 

अंक--चिह्न, संख्या का चिल्ल, संख्या, कलंक, डिठौन, वक्र रेखा, मोड़, हुक, एक 
भूषण, नाटक का एक खंड, नकली लड़ाई, पाप, गोद, वगळ, स्थान। 

अड्डा--इकट्ठा होने की जगह, डेरा, इक्के-टाँगो के रुकने का स्थान, DAAT, 
पिजरे में चिड़िया के बैठने की लकड़ी, कवूतरों की छतरी, जुलाहे का करघा, छीपी का गद्दा, 
जाली BISA का चौखटा, पुलीस चौकी । 

उतारना--ऊपर से नीचे लाना, पहनी हुई चीज़ को अलग करना, दूर करना, निकालना 
(मलाई आदि), घटाना (सांचे पर), तैयार करना, पका लेना, खींचना, नक़छ करना, (ऋण) 
चुकाना, पार पहुँचाना, तील में पूरा करना, ठह्राना, न्योछावर करना, (आरती) TAT,” 
तोड़ना। 


व्याकरणिक विकास 


भारतीय आर्यंभाषाओं के इतिहास में जब हम रूप-परिवतंन का अध्ययन करते हैं तो 
ऐसा लगता है कि प्राचीन से अर्वाचीन तक आते-आते सव कुछ ही वदर गया है--आघुनिक 
भाषाओं ने मानों अपनी पूर्ववर्ती भाषाओं के व्याकरण से कुछ ग्रहण ही नहीं किया, सव कुछ 
त्याग दिया है, और जो कुछ है वह नया ही नया है। वैज्ञानिक विश्लेषण न होने के कारण स्थिति 
कुछ ऐसी ही लगती है। प्राचीन आयंभाषा के मुख्य-मुख्य लक्षण-ये थे-- 

(१) यह भाषा योगात्मक थी, अर्थात्‌ शब्दों का पारस्परिक सम्वन्ध और उनकी 
अर्थवृद्धि अर्थतत्त्व में कोई ध्वनि-तत्त्व जोड़ देने से हो जाती थी। इस घ्वनि-तत्त्व की अपनी 
स्वतन्त्र अर्थवत्ता नहीं थी। यह तत्त्व अदिलिष्ट, रिष्ट तथा प्रश्लिष्ट होकर मूल शब्द के साथ 
जुड़ता था। सके उदाहरण क्रमशः देवस्य, घामिक, और वैभव दिए जा सकते हैं। (२) इस 
प्रकार के घ्वनितत्त्व इस भाषा में तीन प्रकार के थे--उपसगे, प्रत्यय और अन्तसंगं, जैसे अभिनव, 
अनुभव; सुप्त, कर्तव्य; एवं तैल, भौम आदि। (३) कभी-कभी एक से अधिक तत्त्व जोड़ें जाते 
थे, जैसे अत्याचार, आध्यात्मिकता, साहित्य में। (४) पदरचना अथवा वाक्य में शब्दों के 
परस्पर सम्बन्ध की दृष्टि से वह भाषा डिलिष्ट या विभक्ति-प्रधान थी। संज्ञा, सर्वनाम, विशेषण 

और क्रिया विकारी पद थे. और इनके साथ विविध सम्बन्धार्थ यौगिक परसगे लगते थे, जैसे 
रामस्य (राम का), तेन (उस से), विज्ञालाभिः तृष्णाभिः (विशाल तृष्णाओं द्वारा), भवन्ति 
(होते हैँ) (4) इनमें संज्ञा (एवं विशेषण) तथा सर्वनाम के आठ कारक, तीन वचन और 
तीन लिंग थे। क्रिया के परस्मैपद, आत्मनेपद, उभयपद रूपभेदों के अतिरिक्‍त. दस गण, तीन 
पुरुष, तीन वचन, और लट्‌ लकारादि भेदों से नाना रूपान्तर होते थे। (६) क्रिया में छिग-भेद 

' नहीं था। (७) कृदन्त का ` वैदिक में विशेषण के रूप में तथा संस्कृत में क्रिया के रूप में प्रयोग 
होता था। 

इनके अतिरिक्त अन्य व्याकरणिक कोटियों के विकास को समझने में हम देखना चाहेंगे 

१९० हक हिंदी साहित्य 
_ कि. प्राचीन आये भाषाः की तुलना में वत्तंमान आयं भाषाओं या हिन्दी में क्या अन्तर आ 
गया है। - 252 
i वैदिक और संस्कृत के तीन वचनों की जगह पालि में ही दो वचन रह गए थे--एकवचन 
और बहुवचन। वास्तव में बैदिक भाषा में भी द्विचचन के स्थान पर वहुवचन मिलता है, 
जैसे सुरथा, मित्रावरणा, अदिवना, नरा आदि में; यहाँ तक कि द्वौ (द्विवचन) के स्थान पर दा 
(वहुवचन) रूप प्राप्त होता है। इससे जान पड़ता है कि लोक में विकल्प रूप से द्विवचन का 
व्यवहार चल रहा था। किन्तु संस्कृत केवैयाकरणों ने नियमितता और एकरूपता रखने के लिए 
द्विवचन के प्रयोग को अनिवार्य माना। उनका यह आग्रह साहित्यिक भाषा में तो माना गया, 
किन्तु बोलचाल की (व्यावहारिक) भाषा में धीरे धीरे द्विवचन का नितान्त लोप हो गया। 
तभी तो जनभाषा होने के नाते पारि में उसका प्रयोग नहीं हुआ। तव से जनभाषाओं में दो 
ही वचन रहे हैं और साहित्यिक भाषा में भी संस्कृत का अनुकरण नहीं किया गया, वयोंकि प्राकृत, 

` अपभ्रंश, हिन्दी क्रमशः जनभाषा ही से उठ कर साहित्यिक वनीं । 

तीन छिंगों की स्थिति तो संस्कृत में भी aga महत्त्वपूर्ण नहीं रही । नपुंसक लिंग के 
रूप केवल कर्ता और कमं कारक में पुलिंग से भिन्न थे। अन्य कारकों में पुंछिग और waster 
कें eat में भेद नहीं था। कर्ता और कमं के रूप भी एक समान थे--फलम्‌, Ge, फलानि 


कर्ता में भी और कमं में भी प्राकृत ने अच्छा ही किया कि कर्ता-कमं के एकवचन और वहुवचन . 


, के रूप को भी पुलिंग रूपों के अनुरूप कर दिया। तव से उत्तरी अपश्रंशों और आधुनिक भार- 

'तीय आयं भाषाओं में नपुंसक लिंग का व्यवहार उठ गया। वास्तव में बैदिक में ही नपुंसक के 
स्थान पर पुंलिंग रूप व्यवहृत हुए मिल जाते हैं, जैसे नामानि, विइवानि के स्थान पर नासा, 
विइवा। हो सकता है कि लोक में ऐसे प्रयोग तव से बढ़ते रहे हैं। वहीं से प्राक्त और आधुनिक 
भाषाओं ने भी मात्र दो छिंगों के रूप ग्रहण किए हैं। 


यदि प्राकृत ने सभी नपुंसकलिंग रूपों को पुलिंग रूपं दे दिया था तो हिन्दी में यह 


गड़बड़ कहाँ से आ गई कि सड़क स्त्रीलिंग, रास्ता पुलिंग; ग्रंथ .पुंलिग, पुस्तक ' स्त्रीलिंग; 
` नदी स्त्रीलिंग, नाला पुंलिंग; फूल Tier, कली स्त्रीलग; कान पुंलिंग, ate स्त्रीलिंग; 
नाव स्त्रीलिंग, जहाज पूंरिंग; पानी पुलिंग, छाछ स्त्रीलिंग; इत्यादि। इस तरह की 
अनिश्चितता संस्कृत में भी थी-नगर नपुंसकलिंग, ग्राम पुलिंग; जलमुच्‌ पुंिग,: वाच्‌ 
eter; eat स्त्रीलिंग, दारा ion, wea नपुंसर्कालग. (तीनों का अर्थ एक ही है); हार 
नपुंसकिग, भार पुलिंग; मधु नपुंसकरिंग, तन्तु पुंछिग.] यही अनिश्चितता और अनिय- 


“मितता क्रमश: बढ़ती गई। इस प्रक्रिया का विकास कई कारणों से हुंआ.है। हिन्दी में कुछ का _ 


लिगनिर्णय प्रत्यय अथवा अंत्य व्वनि से होता है--पानी, मोती, दही आदि चार-पाँचः-शब्दों को 
छोड़ कर शेषं ईकारान्त शब्द स्त्रीलिंग हैं, जैसे लाठी, नदी, गली, कली, बोली, खिचड़ी आदि 
-आहट,-वट प्रत्यय से युक्त शब्द स्त्रीलिंग हैं, जैसे घवराहट, आहट, मिलावट, बनावट 
आंदि-। * 

कुछ शब्दों का लिग-निर्णय रूप से नहीं, अर्थ से होता है, जैसे बुद्धि, मति संस्कृत से ही 
स्त्रीलिंग थे, तो अक्ल, सुझ, समझ भी स्त्रीलिंग हैं; भार पुंलिग था तो बोझ भी पूंलिग है, 
पुस्तक स्त्रीलिंग हैं तो किताब स्त्रीलिंग है। शायद ऐसे शब्दों के लिंग-निर्णय में अरबी-फारसी: - 
का प्रभाव रहा है, और हम यों भी कह सकते हैं कि अरवी किताब स्त्रीलिंग है, इसलिए पुस्तक 
भी स्त्रीलिंग हो गया। शरारत, आफ़त, आदि अरबी से हीं स्त्रीलिंग, और wee अरबी से ही 
पुलिंग है, भले ही सं० हत्या शब्द स्त्रीलिंग है। दिन प्राकृत काल से पुंछिग और रात्रि (प्रा० 
रात्ति, हि० रात) संस्कृत से स्त्रीलिग चला आ रहा. है। इस तरह के अनेक कारणों से हिन्दी 
में लिंग-निर्णय-सम्वन्धी रूपवैविध्य हो गया है। 
पुंलिग से स्त्रीलिंग रूप वनाने के नियमों में आदि काल से अव तक बहुत ही कम अन्तर | 
` आया है । संस्कृत के स्त्रीप्रत्यय A—an, -ई, -नी, -आनी, जैसे बाला, पाठिका, दासी, मानिनी; 
हिन्दी में ई (जिसका एक वोलीगत रूप -इया<--इका है), -नी, -आनी, -इन हैं, जैसे बकरी, 
बुढ़िया, रीछनी, नौकरानी, लुहारिन में। चार प्रत्ययो में तीन वही हैं जो संस्कृत में थे । संस्कृत 
.का -आ प्रत्यय स्वीकार नहीं किया जा सकता था, क्योंकि पुल्लिंग के लिए एक -आ प्रत्यय हिन्दी 
में विकसित हो गया था । i 
विशेषण के रूपों में अत्यन्त सरलता आ गई है । प्राचीन भारतीय आर्य भाषा में विशेषण 
अपने विशेष्य लिंग-वचन-कारक के अनुरूप रहता था। हिन्दी में केवल आकांरान्त पुल्लिंग 
विशेषण पदों का रूप थोड़ा बहुत वदलता है--पुल्लिग बहुवचन में एकारान्त और स्त्रीलिंग 
एकवचन तथा वहुवचन दोनों में एक समान ईकारान्त, यथा अच्छा लड़का, अच्छे लड़के, अच्छी 
लड़की, अच्छी लड़कियाँ । पुंलिंग में तिर्यक्‌ रूप एकवचन-वहुवचन एकारान्त ही रहता है, 
उसके साथ परसगं भी नहीं लगता, केवल विशेषण के तिर्यक्‌ रूप के वाद परसर्ग जुड़ता है, जैसे 
अच्छे लड़के से, अच्छे लड़कों को। विशेषण का स्त्रीलिंग तियंक्‌ रूप भी अपरिवर्तित ईकारान्त 
रहता है, यथा अच्छी लड़की ने, अच्छी लड़कियों ने। आकारान्त से भिन्न विशेषण-पदों में 
` लिग-वचन-कारक में कोई विकार नही होता। 
संख्यावाचक विशेषणों में केवल ध्वनि-परिवर्तत विचारणीय है--एक, दो (हो), 
तीन (त्रीणि), चार (चत्वारि), पाँच (पञ्च), छः (षट्‌), सात (सप्त), आठ (अष्ट), 
नौ (नव), दस (दश) आदि । क्रमवाची संख्याओं में से पहला (प्रथम --इल्ल) , दूसरा, तीसरा 
(हि, त्रि-- सरट्‌), चौथा (चतुर्थ) और वाद में सव का प्रत्यय -वाँ संस्कृत के -मः का विस्तार 
और व्यापक प्रयोग है। i ; 
विशेषण की अवस्थाओ के जो -ईयस्‌, -इष्ठ, तथा -तर, -तम प्रत्यय थे, वे भी हिन्दी में 
नहीं रहे। इनके विना ही, सादे शब्द से, काम चलने लगा । 
- इससे भी अधिक परिवर्तन संज्ञा कें कारक-रूपों में हुआ। यह परिवर्तन इसलिए भी 
अधिक दिखाई देता है कि संज्ञा पदों का प्रयोग भाषा में बहुत होता है। 
प्राचीन भारतीय आय॑ भाषा में आठ विभक्तियाँ थीं, भले ही वैदिक में चतुर्थी के स्थान 

पर षष्ठी विभक्ति का प्रयोग यत्र-तत्र मिल जाता हैं, जिसका अर्थ इतना ही है कि लोक में ` 


विभक्तियों को कम करने की प्रवृत्ति विद्यमान थी। साहित्यिक भाषा में आठ विभक्तियों में 
शब्दों के रूपान्तर किए जाते थे। प्राकृत तक आते आते चौथी और पाँचबीं विभक्ति लुप्तप्राय 
हो गई। चौथी का काम दूसरी या छठी से और पाँचवीं का तीसरी या सातवीं से लिया जाता 
था। अपभ्रंश में पहली, दूसरी और चौथी विभक्ति का भी लोप हो गया, जैसे गय कुम्भह (=हाथियों 
के गण्डस्थलों को) में। यह सव कुछ साहित्यिक भाषा तक में हो गया। जनभाषा में कारकों 
के संक्षेपण की प्रक्रिया और आगे ag गई थी, और इसके प्रमाण पाणिनिकाल के वाद के कुछ 
निम्नलिखित प्रयोगों से प्राप्त होते हैं। तस्मिन्‌ के स्थान पर तस्य मध्ये अथवा तन्मध्ये, तस्मे 
के साथ तस्य कृते अथवा तत्कृते अथवा तस्य कार्ये, तम्‌ के स्थान पर तस्य कक्षे, तस्मिन्‌ के स्थान 


पर तस्य प्रति, तस्य के बदले तस्य कार्यकम्‌ इत्यादि । लगता है कि यह अनार्य प्रभाव से हुआ। 


इन्हीं शब्दों से हिन्दी के परसर्गो का विकास माना जाता है-- 
कक्ष अथवा कृते से को, कहें; 
कार्य से केर; ` 
कृत से का, के, की; 
सध्य से महे, माहि, में, माझ; 
प्रति से पै; 
उपरि से पर; 
सम (एन) से सों, सों, सं, से। 
इन्हीं के सादृश्य से अन्य परसर्गो का विकास हुआ और भाषः सोगात्मक से अयोगात्मक 
बनने ait) अपभ्रंश में ही पष्ठी के लिए केर, केरक; सप्तमी के लिए सफ, उप्परि; द्वितीया 
और चतुर्थी के लिए केहि, कहें; तृतीया और पंचमी के लिए सो, सजो, ag; आदि परसगं 
मिलने लगते El कर्तृकारक में तणेन और तणहु प्राप्त होते हैं। तणेन से णेन और इससे हिं० 
ने, तणहुँ से णह और इससे feo नुं (पंजाबी, airs.) की व्युत्पत्ति मानी जा सकती है। वीम्स 
ने को ले से और चटर्जी कर्ण से व्युत्पन्न मानते हैं। कर्ण से कने (पास) की सिद्धि भी स्पष्ट 
है। लिए क्रिया का परसर्गीय प्रयोग है। लग क्रिया से लगे और लागे, लाइ, लगि वोलियों 
में प्रयुक्त होते हैं। 
हिंदी अभी संज्ञा पदों की दृष्टि से पूणंतया अयोगात्मक नहीं हो पाई। हाथों (हस्ततः), 
घोड़े (घोटकेभिः) , घरां (गृहाणाम्‌), घरे (गृहके), घोइन (घोटकानाम्‌) आदि विभक्तियुक्त 
रूप छुटपुट शब्दों में वच गए हैं। १ 


संस्कृत में न केवळ आठ विभक्तियों और उनके तीन लिंगो और तीन वचर्नो में रूपवेविध्य _ 


था, अपितु प्रातिपदिको में अकारान्त, आकारान्त, इकारान्त, ईकारान्त, उकारान्त, ऊकारान्त, 


ऋकारान्त, एकारान्त और हलन्त आदि भेद से रूपभेद हो जाते थे। इनमें भी यत्र-तत्र बड़ी 
जटिलताएँ थीं, जैसे हरि और पति दोनों इकारान्त पुंलिंग शब्द हैं, किन्तु करण कारक में हरि से 

हरिणा, और पति से पत्या वनता है। वैदिक भाषा में किन्हीं रूपों के कुछ विकल्प भी मिल जाते 
हँ, जैसे वीयेंण, वीर्या; देवाः, देवासः; देवैः, देवेभिः; भगवस्‌, भगवन्‌; अक्षन्‌, अक्षणि; पया; 
पन्थानः; स्वप्नया, स्वप्नेन; नावया, नावा; इत्यादि। इनसे जटिळता कुछ और अधिक थी। 
संस्कृत ने वैदिक विकल्पों में से एक को आदशं और सिद्ध माना। यहीं से सरलीकरण की प्रवृत्ति 
चलती रहती है। पालि में सप्तमी में स्मि, म्हि (<स्मिन्‌), पष्ठी में स्स (<स्य), और पंचमी में 
स्मा, म्हा (< स्मात्‌) सभी तरह के प्रातिपदिकों के रूपान्तर में प्रयुक्त होने लगे। प्राकृत तक 
आते आते हलन्त प्रातिपदिक तो समाप्त ही ही गए, पुंछिंग अजन्त प्रातिपदिकों के रूप भी 
अकारान्त के समान होने लगे, जैसे अश्वस्स, मुनिस्स, साघुस्स, पितुस्स। वास्तव में बाहु, मनस्‌, 
युवन्‌, जगत्‌ आदि शब्द ही अकारान्त बाह, मन, जुव्वाण, जग हो गए | इस तरह पुलिंग शब्दों 
के रूपान्तर में एकरूपता आ गई। स्त्रीलिंग अजन्त शब्द पहले तो आकारान्त और इकारान्त 
हुए, तत्पश्चात्‌ अन्त्य -आ का लोप हो जाने से प्रायः ऐसे शब्द पुंिंग अकारान्त की तरह 
रूपान्तरित होने लगे। किन्तु वर्तमान हिन्दी में पुलिंग प्रातिपदिकों का रूपान्तर दो कोटियों में 
और स्त्रीछिंग प्रातिपदिकों का भी दो कोटियों में बेट गया है। 

पुलिंग आकारान्त शब्दों का वहुवचन एकारान्त होता है, जैसे घोड़ा से घोड़े, लड़का से 
लड़के, इत्यांदि। यह ए करण कारक के -एभिः से विकसित हुआ है। शेप पुंरिग शब्दों का 
एकवचन-वहुवचन वही रहता है, जैसे पत्थर से पत्थर, साधु से साघु, पति से पति। परसग जुड़ने 
से पहले एकवचन में आकारान्त प्रातिपदिक एकारान्त होते हैं--जैसे लड़के ने, लड़के से, लड़के का; 
किन्तु शेप में कोई परिवतंन नहीं होता--पत्थर से, साघु को, पति का। वहुवचन में -ओं 
(<आनाम्‌) का योग होता है, जैसे घोड़ों ने, साधुओं से, पत्थरों पर, पतियों का। 

स्त्रीरिंग इकारान्त-ईकारान्त शब्दों का वहुवचन -आँ (<आनि) के योग से वनता है, 
. जैसे नदियाँ, गतियाँ; शेष के वहुवचन में -एँ (<-आनि) होता है, जैसे बातें, भाताएं, गौएँ, 
` इत्यादि। पुरानी हिन्दी और कतिपय हिन्दी वोलियों में सामान्यतः -आँ मिलता हैं, जैसे वाताँ, 

_ गौआँ।. एकवचन तिर्यक, रूप में शब्द अक्षुण्ण रहता है, जैसे लड़को ने, माता से, वात में, 

वहुवचन में पुंरिंग की तरह -ओं लगता है-लड़कियों का, बातों से, माताओं को, गोओं में। 

सर्वनामों के विकास की दिशाएं भी प्रायः वही हैं--वचन दो रह गए, एकवचन और 
वहुवचन; पहले नपूंसकरिंग का लोप हुआ और वाद में स्त्रीलिंग का भी लोप हो गया। उत्तम 
पुरुष और मध्यम पुरुष में तो प्राचीन आये भाषा में भौ लिंगभेद नहीं था; किन्तु हिन्दी में प्रथम 
पुरुष में भी भेद नहीं रहा, यह हिन्दी की विशेषता है। विभक्ति रूप पाने के वाद प्रयोग में हेर- 
फेर अवश्य हुआ है। सें की उत्पत्ति मया से (करण से कर्ता) मानी जाती है, अहम्‌ ब्रजभाषा के 
हो के रूप में पाया जाता है। सम्प्रदान का मह्यम्‌ हिदी में तियंक्‌ रूप मुझ वन गया और मेरा 
को सम क्षेर से विकसित किया गया। अस्मद्‌ से हम और अस्म+केरा से हमारा सिद्ध हुआ। 
इसके अनुरूप त्व॑ से तू, युष्मत्‌ और तुभ्यम्‌ के सम्मिश्रण से तुम, तुम्यम्‌ से तुझ, और केर प्रत्यय से 
तेरा, तुम्हारा की सिद्धि हुई। वह को असो से, यह को एः से व्युत्पन्न माना जाता है। तियंक्‌ रूप में 

२५ 

एतस्य (सम्वन्ध कारक) से इस, अमुष्य से उस, एतानाम्‌ से इन्ह, अमूनाम्‌ से उन्ह की उत्पत्ति 3 
हुई है। यः से जो, कः पुनः से कौन, कोऽपि से कोई मात्र घ्वनिपरिवर्तन से वन गए। इस, इन के 
सादृस्य से जिस, जिन, किस, किन भी बने । ites 
वैदिक में समास कम थे। जो समासयुक्त शब्द थे भी वे प्राय: दो शब्दों से वने थे। 
संस्कृत में समासों की भरमार हो गई। किन्तु प्राकृत से पुनः समास इतने घटने लगे कि आज हिन्दी 
में इने-गिने रूढ़ समास पाए जाते हैं। हिन्दी व्यास-प्रघान भाषा है। $ 

क्रियापदों के रूपान्तर में बड़ी जटिलता थी। सव क्रियापद विकरण की भिन्नता के 
अनुसार: दस गणों में विभाजित थे-- 


. १. भ्वादि गण-- अ विकरण-- भू--अ-- ति, भवति। 
`" २. अदादि गण--विकरण रहित-- . अद्‌+ति, अत्ति। 
३. जुहोत्यादि गण--विकरण रहित पर घातु में द्वित्व-- ` हु+ति, जुहोति। 
४. दिवादि गणय विकरण-- दिव्‌ +य¬-ति, दीव्यति। 
५. स्वादि गण--नु विकरण-- सु+नु+ति, सुनोति। 
` ` ६: तुदादि गण--स्वराघात युक्त अ-- तुद्‌--अ--ति, तुदति। 
७. रुधादि गण--बीच में न-- रुघ से ₹+ण +घ--ति, रुणद्धि। 

” ८. तनादि गण--उ विकरण-- तन्‌+-उ+ति, तनोति। . 
९. क्रयादि गण--वीच में AT . १ क्री--ना--ति, क्रीणाति । 
` १०. चुरादिं गण--झय विकरण-- चुर्‌ +-अय --ति, चोरयति। 


इनमें प्रधानता भ्वादि गण की थी । गणपाठों में संकलित १९६० घातुओं में से १०५९ 
घातुएँ स्वादि गण की थीं, ३९५ चुरादि गण की। चुरादि गण में अय का ध्वन्यात्मक विकास जिस 
दिशा में हुआ उससे इस गण और प्रथम गण के रूपान्तर समान हो गए। तुदादि गण (१४३ धातु.) 
और प्रथम गण में कोई विशेष अन्तर था ही नहीं, पालि में ही तुदादि गण और-भ्वादि गण की घातुएँ 
अभिन्न हो गईं और अदादि गण: की OR घातुएँ भी भ्वादि गण के समान हो गईं। पंचम और नवम 
गण एक-से हो गए | शेष जुहोत्यादि, रुघादि और तनादि गणों में कुल ६० TGC रह गई | सादृश्य 
के आधार पर ये भी भ्वादिगणीय घातुओं की तरह रूपान्तरित होने VAL । प्राकृत तक आते आते 
गणों का एकदम अभाव हो गया। इसी से हिन्दी में इतनी सरलता पाई जाती है। 

` पाणिनिकालीन आर्य भाषा में तीन पुरुष, तीन वचन, दो पद (परस्मैपद, आत्मनेपदः), 

_ तीन वाच्य प्रयोग (कतृंवाच्य, कर्मवाच्य, भाववाच्य), पाँच काल (वर्तमान, सम्पन्न, असम्पन्न 
और सामान्य), पाँच भाव या अर्थ (निर्देश, अनुज्ञा, सम्भावना, अभिप्राय और निबन्ध) थे। 
बैदिक में तत्सम्बन्धी विविधता और जटिलता कुछ अधिक थी। पारिःकाल से द्विवचन का लोप 
हो गया। तीन पुरुष अव भी वने हैं। आत्मनेपद की अपेक्षा परस्मैपद की व्यापकता पालि में ही 
बढ्ने लगी थी। प्राकृत तक आते आते आत्मनेपद लुप्त हो गया। पालि में भूतकाल और GE 

. भविष्य के रूप कम हुए। वैदिक के वाद निर्वेन्च तथा अभिप्राय भावों का लोप हो गया । निवंन्व का - 
प्रयोग केवल निषेवार्थेक 'मा' के साथ रह गया; अभिप्राय भाव के उत्तम पुरुष के रूप अनुज्ञा 
(लोट्‌) में मिला लिए गए। प्राकृत में इतना कुछ भी नहीं रहा। सामान्य और असम्पन्न के रूप 
एक से हो गए, सम्पन्न ATLA लुप्त हो गया । सन्नन्त (इच्छाथंक) और यन्त (अतिशयार्थक) 
का प्रयोग घट गया। भूतकाल के रूप लुप्त होने छगे दस लकारों में से अव वर्तमान, भविष्यत्‌, 
विधि और आज्ञा शेष रह गए। , 
प्रायः समझा जाता है कि पाणिनि ने संस्कृत को व्याकरणबद्ध करके उसकी गति को 
अवरुद्ध कर दिया था; किन्तु भाषा अपनी निर्वाव गति से बढ़ती रही है। तभी तो पालि, प्राकृत, 
अपभ्रंश और हिन्दी में क्रमशः इतना अन्तर होता गया है। क्रिया के विकास में एक ओर तो संस्कृत 
के तैचित्र्य और वैविध्य का ह्वास है जिसका उल्लेख अभी किया गया है, और दुसरी ओर कृदन्त 
रूपों तथा उनके साथ सहायक क्रियाओं का व्यापक प्रयोग है। ॥ ; 
संस्कृत की सूत्र-शैली में वाक्य की संरचना नाम और विशेषण के योग से सम्पन्न होने लगी 
थी। क्रिया की आवश्यकता ही नहीं पड़ती थी । भाषा में क्रियाओं का विशेषण रूप अधिक प्रयुक्त 
- होने लगा, और यह एक सामान्य शैली वन गई। क्रियापदों की जटिलता ने भी इस पद्धति को 
प्रोत्साहित किया। अइवमासक्षत्‌ के स्थान पर अइवसारूढ़ः, सोऽवोचत्‌ की जगह उक्तं तेन, 
, भालामग्रथ्नात्‌ की जगह मालां ग्रथितवान्‌ अधिक सरल हो गया। इसमें पुरुषभेद से रूपभेद 
करने की आवश्यकता भी नहीं रह गई। लगता है कि Hardt का क्रियापदीय प्रयोग दविड प्रभाव 
के कारण भी प्रोत्साहित हुआ। संस्कृत की अपेक्षा प्राकृत में और प्राकृत की अपेक्षा हिन्दी में यह 
~ प्रयोग अधिक व्यापक होता war | हिन्दी में कृदन्तं से निम्नलिखित क्रियारूप विकसित हुए-- 
(क) भूतकृदन्तीय -त प्रत्यय से हि० भूतकाल, जैसे गतः से गया, उपविष्डः से बैठा, 
` कृतः से किया । इनके-सादुश्य पर अन्य शब्दों के रूप सिद्ध होते गए--पाया, खाया, सोचा, मिला, 
बुलाया इत्यादि। 

(ख) - भूतक्ृदन्तीय -इत प्रत्यय से हिन्दी वोलियों में असमापिका क्रिया, जैसे चलिंत से 
चलि, खादित से खाइ, मिलित से मिलि। इनके सादुर्य पर करि, जानि, जाइ आदि सव रूप 
वनते गए। 

(ग) वर्तमानकृदन्तीय-अन्त से हिन्दी सम्भाव्य वर्तमान क्रिया, जैसे भवन्त से होत, 
होता; जानन्त से जानत, जानता; इत्यादि। 

(घ) पूर्वी हिन्दी के भूतकालिक दीन, कोन आदि रूप भूतक्कदन्तीय -न (जसे भरन, 

-रुण्ण, भिन्न) से बने हैं। 
(क) और (गः) वर्ग के कृदन्तीय रूपों के साथ सहायक क्रिया- है, था, होगा, आदि-- 
लगाकर अनेक काल-रूप सिद्ध होते हैं, जैसे किया है, करता है; किया था, करता था; किया 
, होता, करता होता, किया होगा, करता होगा। भविष्यत्‌ प्रत्यय -गा का विकास गतः से हुआ 
है--यह घटना बहुत पुरानी नहीं है। 

सहायक क्रियाओं की व्युत्पत्ति अस्‌, भू और स्था धातुओं के रूपों से हुई है। 
अस्मि>अम्हि>हूँ अथवा भवामि>होऊं, हूँ; 

अस्ति>मत्यि> अहइ> अहै, है; 

भवति>होइ>हो, होवे; 

स्यित>थिभः>था अथवा सन्त, असन्त> ASA, हन्तो, हतो, थो, था। 

भवन्त से होता, भूत से हुआ, आदि स्पष्ट FI 

प्रसंगवद यहाँ काल-रचना की उस प्रणाली की व्याख्या कर देनी चाहिए जो प्राचीन 
लकार-रूपों से हिन्दी ने ग्रहण की है-- 

(क) वर्तमानकालिक रूपों से वर्तमान इच्छार्थक, जैसे चलामि से चलूँ, चलसि से चले, 
चलति से चले; चलामः से चले, चलथ से चलो, चलन्ति से चलें। 

ग्रियसँन ने आज्ञार्थक चल, चलो; चले, चलें; TE, चळें को भी इन्हीं से व्युत्पन्न माना 
है। चल, पढ़, लिख आदि को प्राचीन आयं भाषा के चल, पठ, लिख ही से सिद्ध करना होगा। 
इसी तरह चलानि से चलें और चलतु से चले, चलो की सिद्धि स्पष्ट है। 

हिन्दी इच्छार्थक रूप के साथ कृदन्तीय -गा जोड़ने से भविष्यत्‌ काल के रूप वनते हूँ-- 
जाऊंगा, जाएंगे; जाएगा, जाओगे; जाओगी आदि। 

(ख) प्राचीन आयंभाषा के भविष्यत्‌कालीन रूप ब्रजभाषा और कुछ अन्य वोलियों में 
विद्यमान हैं--चलिष्यामि से चलिहाँ;' चलिष्यामः से चलिहे; चलिष्यसि से चलिहै; चलिष्यथ 
से चलिहौ; चलिष्यति से चलिहै; चलिष्यन्ति से alee । 

हिन्दी के क्रियारूपों में लिंगभेद देख कर बहुत से लोगों को आईंचर्य होता है कि जव 
संस्कृतःप्राक्ृत में ऐसा नहीं था तो हिन्दी में यह निराळापन कैसे आ गया ! वास्तव में 
क्रियागत लिंगभेद क्रियारूपो से गृहीत हिन्दी रूपों में नहीं है, कृदन्तीय रूपों में ही है। कृदन्त 
विशेषण की तरह विकारी थे--प्राचीन आर्य भाषा में इनको रिंग-वचन-कारक भेद से 
रूपान्तरित किया जाता था; जैसे तेन सर्पः हतः, तेन सर्पाः हताः, सया फलं गृहीतम्‌, मया 
फलानि गुहीतानि, तेन शाला निर्मिता, तेन शालाः निमिताः। अतः हिन्दी में भी उसने ग्रन्थ 
पढ़ा, उसने ग्रन्थ पढ़े; उसने पुस्तक पढ़ी, उसने पुस्तके. पढ़ी आदि रूप वने। (भूतकाल में 
हिन्दी कर्ता के साथ ने का प्रयोग भी संस्कृत करण कारक तेन, रामेण रूपों से व्युत्पन्न 
हुआ) | 


पाया जाता।] 

प्राचीन आये भाषा के कर्मवाच्य रूप--क्रियते, दीयते आदि--से अपभ्रंश में-इज्जइ 
प्रत्यय का विकास हुआ। उसी से मारवाड़ी पढ़ीजे, मरीज आदि वने। हिन्दी में कोजिए, छीजिए, 
दीजिए, चाहिए आदि रूप तो विद्यमान हैं, किन्तु कर्मवाच्य रूप विश्लेषणात्मक ढंग से जाना 
चातु के क्रियारूप जोड़ कर बनाए जाते हैं, जैसे पढ़ा जाता है, लिखी जाती थो, सोचा गया इत्यादि । 

जैसा कि ऊपर बताया गया हिन्दी का कतं रि प्रयोग मेने पुस्तक पढी प्राचीन कर्मणि प्रयोग सया 
पुस्तकम्‌ पठितम्‌ से परिवर्तित होकर बना है। 

सकमंक और प्रेरणार्थक रूप प्रा० आ० के -आप -(जैसे प्रापयति, स्नापयति) से -आव- 
और फिर -आ- से सिद्ध होते हैं। उदाहरण---चढ़ना, चढाना; लिखना, लिखाना; नाचना, नचाना। 
ये सकर्मक रूप वास्तव में गुग-वृद्धि से वने हैं। अन्य उदाहरण--फूटना, फोड़ना; मुड्ना, 
मोड़ना; छिलना, छोलना; कटना, काटना; इत्यादि। "i 

यद्यपि संस्कृत में एधांवभूव, चाल्यांचकार आदि संयुक्त क्रियाएँ मिलती हैं, किन्तु देना, 
पड़ना, लेना, उठना, सकना, चुकना, चाहना, रूगना, पना, रहना, आदि के योग से मार 
देना, लेट पड़ना, खा लेना, चोंक्र उठना, पढ़ सकना, पी चुकना, देना चाहना, खाने लगना, 
दे पाना, Bet रहना आदि रूपों का विकास हिन्दी और अन्य आवुनिक भारतीय आर्ये 
भाषाओं की अपनी विशेषता है। संभव है, इनके निर्माण में फारसी और द्रविड़ का प्रभाव 
रहा हो। 

क्रियाविशेषणों में यथा, तथा, अन्यथा, द्विघा, बहुधा, ALAM, शतशः, अतः, सर्वत्र, स्वेदा, 
सदा, यदि, आदि अविकल रूप में वैदिक काल से चले आ रहे हैं। किन्तु इनको हम उसी कोटि में 
रखते हैं जिसमें हिन्दी के तत्सम शब्दों को रखा गया है.। यह तो अविकारी शब्द मात्र थे, इसी लिए 
साहित्यिक भाषा में उसी रूप में प्रयुक्त होते हैं। विकारी शब्दों के व्याकरणगत रूप कहीं भी 
अविकल नहीं रह पाए। प्राचीन आये भाषा में संज्ञा के कमं, करण, सम्प्रदान, अपादान तथा अघि- 
करण कारक क्रियाविशेषण के अर्थ में प्रयुक्त होते थे। इनमें करण और अपादान के अनुवाद- 
स्वरूप से के योग से हिन्दी में क्रियाविशेषण वनाने की व्यापक पद्धति प्रचलित है, जैसे शीघ्रता से, 
फुर्तो से, आराम से, इत्यादि। अधिकरण कारकीय में के योग से भी कुछ क्रियाविशेषण वनते हैं, 
जैसे सहज में, वास्तव में। कतिपय विशेषण तत्सम रूप में प्रयुक्त होते हैं, जैसे सहसा, सायं, 
साक्षात, अकस्मात्‌, विशेषतया, विशेषतः आदि। 

हिन्दी के वाक्ययोजन में पदक्रम--पहरे कर्ता, फिर कमं, अन्त में क्रिया, और विशेष्य से 
पर्वं विशेषण तथा क्रिया से पहले क्रिया विशेषण--की तुलना संस्कृत से करें तो ऐसा दिखाई देता 
है कि योगात्मक होने के कारण संस्कृत में अधिक स्वतंत्रता थी । रामेण सर्पः हतः, सर्प: रामेण हृतः, 
हृतः सर्प: रामेण, हृतः रामेण सर्प: में पदक्रम के परिवर्तन से अर्थ में कोई परिवर्तन नहीं होता। 
हिन्दी भें राम ने साँप मारा ही कहा जायगा, यद्यपि वळ देने कें लिए हम साँप राम ने मारा या 
मारा साँप राम ने कह सकते हैं। वैदिक और संस्कृत गद्य में हमें लगभग वही पदक्रम मिलता है 
जो हिन्दी में है। काव्य में वाक्ययोजन की पद्धति अस्त-व्यस्त हो जाती रही है। 


तीन साहित्यिक उपभाषाएं 


._ हिन्दी साहित्य के अध्येता कें लिए तीन बोलियों की जानकारी परमावश्यक है। इनमें 
अवघी, जायसी और तुलसी के समय में भाषापद को ग्राप्त करने वाली थी, किन्तु उत्तर काल ï 

उनकी परम्पराएँ आगे नहीं चल पाईं। इसका व्यवहार अवघी प्रदेश के कवियों के घेरे के वाहर 
नहीं हो पाया; ब्रजभाषा की कोमल कान्त गुणवत्ता और ब्रजभाषा साहित्य की अधिक व्यापक 
लोकप्रियता ने अवघी को आगे नहीं बढ्ने दिया । ब्रजभाषा के साथ “भाषा? नाम अव भी जुड़ा हुआ 
है। लगभग ३०० वर्ष तक ब्रज की यह बोली भाषा के पद पर आसीन रही। सच तो यह है कि 
हिन्दी के जन्मकाल से ही ब्रजभाषा हिन्दी कविता की प्रधान भाषा रही है। आरम्भ में इसको 
इतना गौरवान्वित करने का श्रेय वल्लभ-सम्प्रदाय के कवियों को है। धीरे धीरे यह समस्त हिन्दी 
प्रदेश की साहित्यिक भाषा वन गई। २०वीं शती के आरंभ में महावीरप्रसाद द्विवेदी के समय में 
खड़ीबोली इसके स्थान पर. काव्यक्षेत्र में प्रतिष्ठित हुई। तव से खड़ीवोली को बड़ी द्रुत गति से, 
विशेषतः गद्य साहित्य के विकास और पत्र-पत्रिकाओं, रेडियो, शिक्षा आदि के प्रसार के कारण, 
भाषा वनने का अवसर मिलता गया। पूर्व काळ में अमीर खुसरो के अतिरिक्त संत कवियों की 
वाणी में इसका प्रयोग मिलता है। तव यह वोली मात्र थी। किन्तु वर्तमान समय में इसकी होड़ 
भारत की कोई भाषा नहीं कर सकती। यह है ज़माने का फेर कि जो भाषा थी वह वोली वन करः 
रह गई और जो वोली थी वह भाषा वन बैठी । 
अवधी--अवंमागधी से विकसित पूर्वी हिन्दी वोलियों में अवधी सर्वप्रधान और प्रतिनिधि 
बोली है। खड़ीवोली की तुलना में अवघी के स्वरों की मात्रा कुछ कम होती है। अ अबंसंवृत है। 
काव्य में छन्दों की गणना से सिद्ध होता है कि शब्दान्त अ का उच्चारण होता था, यद्यपि आज ऐसे 
` झाव्द व्यंजनान्त वोले जाते हैं-नखत, ऊख (जायसी) ; मन, हिय, काज (तुलसी ) ; अचरज, रात, 
_ जीभ (नूरमुहम्मद) । इआ के वीच में य-श्रुति एवं उआ के वीच में व-श्रुति नहीं है, जैसे सिआर 
(खड़ी बोली में सियार या स्यार), गुआल (खड़ी वोली में ग्वाल) । ऐ, ओ संध्यक्षर हुँ=अइ, 
आउ, जैसे जइसे, अउरत में । हस्व ए, ओ (जैसे बेटवा, लोटवा में) दीबं ए, ओ के अतिरिक्त पाए 
जाते हैं, यद्यपि लिखाई में दोनों का रूप एक ही रखा गया है। /ण/ के स्थान पर /न/ मिळता है, 
_ जैसे गुन (<गुण), लछमन (लक्ष्मण), इत्यादि । संस्कृत के शब्दों में /ग/ लिखा तो जाता रहा है, 
किन्तु वतमान समय में उसका उच्चारण डं की तरह करते हैं, जैसे गोड़, गुंड । fal, (ष का 
उच्चारण प्रयत्न करने पर भी वहुत से लोग नहीं कर पाते; संस्कार /स/ का ही पड़ गया है, जैसे 


- रिसि विस्वासित्र (ऋषि विश्वामित्र), भूसंड (भूषण), इत्यादि | साहित्य में तत्सम और अर्ध- ` E 


तत्सम शब्दों में |श/, |ष| मिलता है, जैसे श्रुतकीति, देश, भूषण, बिसेषि, किन्तु देषि आदि शब्दों 
- सेलगता है कि |ष/ का प्रयोग /ख/ के लिए होता था और इसका ख उच्चारण व्यापक रहा होया। 
[a] को व्यंजन रूप में fa] और स्वर-रूप में /उ/, /भो/ करके बोलते हैं, जैसे बाहन, व्याकुल, 
Vale, ओकील, WAT! इसी प्रकार /य का व्यंजन-रूप उच्चारण fa) और स्वर-रूप 
उच्चारण /ए/ जैसा होता है। _ नासिक्य ध्वनि के बाद /ड/ /ढ/ उच्चरित होते हैं, किन्तु 
साधारणतः केवळ शब्द के आदि में /ड/ /ढ/ पाए जाते हैं, बीच में इनकी सहध्वनियाँ /इ//ु/ ही 
मिलती हैं। oe $ द 
संज्ञा शब्दों के तीन-तीन रूप मिलते हैं--पुं ० घोर, घोरवा, घोरोना, स्त्री ० बेटी, बिटिया, 


+ 

भाषा का इतिहास १९९ - 


` बिटीवा, किन्तु साहित्य में तीसरा रूप प्राय: नहीं मिलता । -वा,-इआ वाले रूप व्यक्तिवाचक और 


विदेशी शब्दों तक की बनावट में प्रयुक्त होते हैं, जैसे जगदीसवा, रजिस्टरवा, जगदइआ, पिसि- 
लिआ। वहुवचन खड़ी बोली की तरह वनते है--सपन से सपने, पत्थर से पत्थर, रिसि से 
रिसि, बात से बातें; किन्तु एकवचन वहुवचन के लिए भी प्रयुक्त हो जाता है--जैसे लरिका 
जात रहित | असीस से असीसी खड़ीबोली के लिए अपरिचित रूप है। तियंक्‌ रूप में एकवचन में 
बही मूळ रूप रहता है, अथवा -हि.-इं प्रत्यय जुड़ते हैं; बहुवचन में -न, -न्ह,-नि,-न्हि आदि प्रत्यय 
लगते हैं, जैसे छोगन जान , मुनिन्ह कोति गाई। स्त्रीप्रत्यय अवघी और खड़ीवोल के लगभग 
एक-से हैं, किन्तु खड़ीवोली का -न, -इन या -आइन अववी में -नि, -इनि, या -आइनि होता 
है, जैसे मालिनि, नाउनि, पण्डिताइनि। मोसा के लिए मउसिआ भी उल्लेखनीय है । 
परसगों का विवरण इस प्रकार है-- 
कर्ता--(खड़ीबोली का ने पूर्वी हिन्दी में नहीं है) 1 
कर्म, सम्प्रदान--का, क, कां, साहित्यिक अवघी में कहें भी। 
करण, -अपादान--से, सेनो, सेन; साहित्यिक अवघी में As, तो, त (रतन तें, केलि सों) 
सति, हुत आदि । ; 
सम्प्रदान- बरे, बदे। 
सम्वन्ध--के, कर, केर, क, की के (स्त्रीलिंग) (गाढे के सायी, दई कर नाउँ, गोसाई 
केर, ओहि क पानि बारी की नाई) | 
अविकरण-- में, म, पर; साहित्य में महु, सहे. माहा, सांझ भी। 
साहित्यिक अवघी में विना परसर्गो के भी सभी अर्थों में प्रयोग मिल जाते हैं, जैसे 
गुनहि भनु राता (अधिकरण लुप्त), सोने साजा (करण लुप्त), में चरित संछेपहि कहा 
(कर्म लुप्त) । 
. अन्य परसर्ग--संग, लगि, लागि, पाहि; पास, ताई, बीच, लइ । 
. निम्नलिखित विवरण से सर्वेनामों की स्थिति स्पष्ट हो जायगी-- 
उत्तम पुरुष--एकवचन में, ws; तिर्यक्‌ मो-, मोहि-; संवंघ सोर; 
वहुवचन हम, हम लोग; तियंक्‌ हर्माह; संवंघ हमार; 
मध्यम पुरुष--एकवचन तु, तै, तइ; तिर्यक्‌ तो-, तोहि; Tas तोर; 
बहुवचन तुम, तुम्ह, तुम लोग; तिर्यक्‌ grate; संबंध तुम्हार, तोहार। _ 
अन्यपुरुप--एकवचन : वह, (आधुनिक ऊ); तिर्यक्‌ ओ, ओहि; संवंच ओकर 
बहुवचन : बेइ, तेइ (आधुनिक ऊ); तिर्यक्‌ उन, उन्ह, तिन्ह, उन्हहि; 
संबंध कर; 3 
एकवचन : यह (आवुनिक ई); तियंक्‌ ए, एहि; संबंध एकर ; 
बहुवचन : ए, ये (आधुनिक ई); तिर्यक्‌ इन, इन्हि; संवंच इनकर ¡ 
एकवचन : से; तिर्यक्‌ ते; संबंध तेकर ; 

३००५ feat साहित्य 


बहुवचन : ते, तवन; तिर्यक्‌ तेन; संबंध तेन कर। 
सबंघवाचक--जो, जेइ, जवन; तियंक्‌ जिह, जिहहि; वहुवचन जिन, जिन्ह। 
प्रदनवाचक- के, कवन; का (खड़ी बोली में क्या); काहे। साहित्य में को, केइ, कहि, 
 काहिभी। 

अनिइचयवाचक- कोइ, WS, काहु, FE} कळू, VST, FS! 

निजवाचक--आपु, आप; आपुहि; आपन। 

सर्वनाम मूलक विशेषण--अस (आधुनिक अइस इत्यादि), जस, कस, एतन, ओतन, 

उत, कत। 

विशेषण प्रायः मूल में अकारान्त (अव व्यंजनान्तः) होते हैं, जैसे नीक, भल, बड़, खोट, 
योर, मोर, हमार, केकर इत्यादि। स्त्रीलिंग संज्ञाओं के रहते इन विशेषणो के साथ -इया, “हैं 
प्रत्यय लगता है, जैसे नीकी, मीठी, आपनि, घनि, ओकरी, मोरी। कई प्रयोगों में छिग-परिवर्तेन 
नहीं होता, जैसे नीक बात, खोट चाळ। बहुवचन में केवल gfe में विकल्प से परिवर्तेन होता 
है और-ए प्रत्यय जुड़ता है, जैसे दुइ दौपक उजिमआरे। 

गिनती के निम्नलिखित शब्द, जो खड़ी बोली हिन्दी से भिन्न हैं, उल्लेखनीय हैं--डुइ, 
तीनि, छा, एगारा, एग्यारा; पहिल, दोसर (दुसर), दूजा, तिसरे। निम्नलिखित अव्यय भी 
अवघी के विशिष्ट. हैं--कालि (कल), भोर (सवेरे), पुनि (फिर), बहोरी (फिर), वेगि 
(जल्दी), पाछे-आवुनिक फिन या फून (फिर), इहाँ, उहाँ, wet, weal, सउँह (सामने), 


- निरे, इत, उत, इमि (यों), तस, जस, नाई, जिनि (मतः), किन (क्यों न), अवसि (अवद्य'), 


औ या भरु (और), बर या बरुक (भले ही); -ऊ या “हू (भौ) । 

अवघी. में विविध सहायक क्रियापद प्राप्त होते है-- (वर्तमान) आहे, वाटे, है अहे; 
(भूतकाल में) भए, रहे। साहित्य में अछ भी मिलता है, किन्तु यह उघार रिया हुआ रूप है। 
अवधी की एक प्रमुख बोली वैसवाड़ी में आहि और आय भी पाए जाते हैं। 

अंकारःक्रिया या संज्ञार्थक-क्रिया प्रायः-ब-रूप होती है, जैसे देखब (देखना), करब 
(करना), देखिबे का (देखने को) अथवा खाए क (खाने को) । वर्तमान कृदन्त देखते, देखित, 
करत; भूत कृदन्त देखा, करा, पावा, भवा (हुआ); पूर्वकारिक कृदन्त देखिके, ' करिके । 
साहित्य में प्राप्त निम्नलिखित कृदन्तीय रूप उल्लेखनीय हैं-सिंराति न राति, Ted 


भोगू, देखिअत; नारद जानेउ, रथ समेत रबि थाकेउ। भविष्यत्‌ काल में -ह- रूप, तथा 


मब रूप होता है, जैसे देखब, wea; Bas) -ह-हूप वर्तमान अवधी में लुप्तप्राय है। 
कालों और अर्थो के शेष रूप अघोलिखित हैं। इनसे लिंग, वचने और पुरुष भी जाने जा 
सकेंगे | : 

संभाव्य वर्तमान--स्त्रीलिंग पुंरिंग दोनों में-देखडें, देखो (देखू), देखी (हम देखें) ; 
देख, देखा (तू देख), देखउ, देखो (तुम देखो), एवं देखस (तू उसको देख), देखब (लुम देखो) ; 


` tee (वह देखे), देखें (हम देखें) । 

वर्तमान आज्ञार्थ--सुनु, सुन, सुनस (तू उसको सुन), सुनहि (साहित्य में); सुनी, सुना, 
सुनब (तुम सुनो), चुनहु (साहित्य में); सुनउ (सुनिए) | 

भविष्यत्‌ आज्ञा्थ--देखेसु (तू देखना), tag (तुम देखना)  . ! 

भविष्यत्‌ू--कहबूँ (मैं कहूँगा), कहव (हम कहेंगे); कहबे या कहवेस (तू कहेगा), 
.. कहबो T कहोगे); कहे, कहिहै (वह कहेगा), wee (वे कहेंगे); साहित्य में जइहसि (तू 

जायगा') । १ ८ 
भूतकाल--पुंलिंग मे--सुनेउ, सुना या सुनेन; सुनेस, सुनेउ या -सुना; सुनेस. या .सुने, 
सुनेन या सुने । 5 
स्त्रीलिंग मे--देखिउ, देखी; देखिसि, देखी; देखी या देखिसि, देखी या देखिनि। 
सम्भाव्य भूत--मुंल्लिग में (मैं देखता arf) -देखतेउँ, देखित; देखतेस, देखतेहु, देखत, 
देखतेन। 

offer में (मैं देखती आदि)-देखतिउे, देखित, देखतिस, देखतिन; देखित, 
देखतिन। शेष रूप सहायक क्रिया और कुदन्तों से सहज में सम्पादित होते हैं। प्रेरणार्थंक क्रिया- 
. -आव- जैसे बनती है,जैसे सुनार्वाह; किन्तु पूर्व और पश्चिम के रूप भी साहित्य में मिल जाते 
हैं, जैसे मिल से मेलाए, मिट से भेटे एवं बैठ से बेठारे। 

ग्रजभाषा--पर्चिमी हिन्दी की वोलियों के अध्ययन के लिए ब्रजभापा कुंजी का काम 
करती है। एक ओर वुंदेली और कन्नौजी, दूसरी ओर राजस्थानी वोलियाँ ही नहीं गुजराती तक, 
और उत्तर में गढ़वाली और कुमायूनी की प्रकृति को ब्रजभाषा की जानकारी के वाद सरलता से 
समझा जा सकता है--खड़ीवोली और वाँगडू अवश्य कुछ निराली हैं, इनका मेल पंजाबी से जा 
बनता है। शोरसेनी प्राकृत से उत्पन्न सभी वोल्यिं में ब्रजभाषा मुख्य उत्तराधिकारिणी है। 
- शूरसेन का ही दूसरा नाम ब्रजमण्डळ है। ब्रजभाषा की अनेक वोलियाँ हैं किन्तु साहित्यिक भाषा 
का जो सामान्य स्तर विकसित हुआ था उसी की विशेषताओं का विवरण यहाँ देना उपयुक्त 


होगा। 
| र| [att] ब्रजभापा की पहचान की विशेष ध्वनियां हैं। सामान्य हिन्दी के /ऐ/ /att/ 
मूलस्वरों की अपेक्षा ये कम विवृत हैं। खड़ीबोली में जहाँ /ए/ [at] (विशेषतः अन्त्य स्वरः) 
पाया जाता है, वहाँ ब्रजमाषा में /ऐ/./औ/ उच्चारण मिलता है, जैसे तो, को, पे, में, ने कें 
स्यान पर तौ, को, पै, में, नै । खड़ी में शब्द के अन्त में जो /-औ/ मिलता है, उसके स्थान पर ब्रज- _ 
भाषा में | -ओ| (कभी कभी-औ) पाया जाता है, जैसे आया, होता, कह्या, जाऊंगा, दुजा का ब्रज 
भाषा में क्रमश: आयो, होतो, कह्यो, जाअँगो, aT रूप होता है। खड़ीवोळी ॥ड। की जगह 
agar /र/ मिलता है; जैसे जुरतो (जुड़ता), mafe (निवेड कर), परे (पड़े), इत्यदि 
-सें। waste सामान्य रूप-से मिलती है। fe जा ; 
„ प्राचीन अवघी की तरह ब्रजभाषा में पुंहिलग एकवचन के अन्त में -उ.और स्त्रीलिंग एक: 
त्रचंन के अन्त में -इ प्रायेण रहता है। यह विशेषता आज भी ब्रजभाषा में विद्यमान है। उदा- 

हरण मालू, Aa, करमु; कालि, दृरि। वहुवचन खड़ीबोली के अनुसार होता है, केवल उच्चारण 
का अन्तर है, जैसे काँटे, घर, सखा; Frets (किलोलें), se (we), अँखियाँ, छतियाँ; 
इत्यांदि। तिर्यक्‌ रूप में -न, “नि, -अन, “नह प्रत्यय लगते हैं, बीथिन्ह, सल्लियन, तुरकान, 
कटाछनि। खड़ीबोली की. तरह -ओं प्रत्यय भी व्यवहृत होता है, जैसे घरों, बातों, 
नारियों में । र 

प्राचीन ब्रजभाषा में कारकों के कुछ विभक्ति-रूप मिल जाते हैं, जैसे gate, वांभने, 


- सपने, हिये, जगति, द्वारं आदि में । किन्तु साधारणतया परसर्गों का प्रयोग अन्य आधुनिक भार- 


तीय आये भाषाओं के साथ ही मिलने लगता है। निम्नलिखित परसग उल्लेखनीय हैं --- 
कर्ता--०, ने, नै 
कर्मको, कौ, कों, कूं, कु, कै, कें 
करण-अपादान--सो, सों, सौं, तै, ते, तें 
सम्बन्ध--को (कौ), के, कै, की, कि 
अघिकरण--में, मैं, मांझ, पे, पै, पर 
अन्य उपसर्ग--क्राज, लए, लगि, ढिंग, नाईं, पाछे, ताई, लौं। 
विना परसर्ग के भी तिर्यक्‌ रूप विभक्त्यर्थं प्राप्त होता है, जैसे हाटनि बाटनि गरिन 
कहूँ कोउ. चलि नहि सकत; पढ़े एक चटसार; में। 
विशेषण का प्रयोग खड़ी बोली के समान होता है, केवळ पुलिंग एकवचन में रूप का 


अन्तर है; जैसे बूजो, दूजे, Feit; उल्टो, Gea, उल्टी; आदि। संख्यावाची शब्दों में है, तीनि, . 


सोरह पहिलो, हूजो या. बियो; दोउ या उभे, तीन्यौ उद्धरणीय हैं। 
सवंनामों में हों (मै) और इसके तिर्यक्‌ रूप मों- का ध्यान रहने से शेष रूप खड़ीवोली 
कें अनुसार बहुत कुछ समझे जा सकते; हैं। दूसरी वात यह है कि साहित्य में विकल्प से अपभ्रंश 
के रूप विचारणीय हैं, जैसे मोहि, gate, जाहि, जासु, ताहि, तासु, काहि, रावरो 
(आपः) । सवंनामों की तालिका नीचे दी जाती है- o 
उत्तम पुरुष--में, हौं, मो (कौ) . . ., मोहि, मुजकौ, मेरौ/ हम, हमन; हमे, हमहि; 
हमारौ। 
मध्यम पुरुष--तू, तूं, ते, तो (कौ). . .तोहि, तुजकौ, तेरी । तुम, तुम्हि, तुम्हे; 
तुम्हारी, तिहारौ। 
अन्य पुरुष--वौ; वह; वा (कौ) . . ., वाहि; | वे, वै; उन; उन्हें; 
ए, यह; या (कौ). . ., याहि;/ ये; इन; इन्हें; 
सो, तौन; ताहि; Rre, तिन (कौं) . . . इत्यादि। 
संवंधवाचक--जो, जे, जौ, जौन; 'जाहि, जा (कौ) . . . ; जिन 
प्रश्नवाचक्र---को, कौन; का, काहि; कहा (क्या) । 
अनिश्चयवाचक--कोइ, कोऊ; काहू; कछ 

ब्रजभाषा के कुछ विशिष्ट अव्यय नीचे दिये जा रहे हैं -- 
अजौ, पुनि, अजहुँ, सदाईं, ह्यां, इत, इते, तहें, जित, wag; तौ, जौ लौं; सामुहं (सामने), अनत 
(अन्यत्र); जिमि (ज्यों), किमि (क॑से), मनौ (मानों), मनु, जनु, वर, भल; नहि, नहीं: 
नाहीं, नाहिन, न, ना, जनि; केतो, नैक; हु (भी), ही; औँ, और, अस, कै, तौ, जौ, जौ पै, ता तै 1 

क्रियारूपों में सहायक क्रिया के वर्तमान काल के रूप-हो (खडीबोली हूँ), हौ (खड़ी- 
बोली हो) विशिष्ट हें ।,भूतकाल में हो, हतो, हुती, तो (था के लिए), हे, हते, हुते, ते (थे के 
for), हो, हती, हुती, ती (थीं के लिए) और हों, हतीं, हुती, तीं (थीं के लिए) आते हैं। भयो, 
भयो, भो (gar), भए (हुए), भई (हुई), एवं भई (हुईं) पुर्वी हिन्दी से मिलते-जुलते रूप 


हैं। संभाव्याथ में होऊं (होऊं arg), होहि (हों) होय या होई (हो) उल्लेखनीय हैं । भविष्यत्‌ - | 


निरचयार्थ में ह्वेहे, हैहें आदि ब्रजभाषा के अपने रूप हैं। 

संज्ञाथंक क्रिया के रूप हैं देखन, देखनौ (तियंक्‌ देखने), देखिबो (तियंक्‌ देखिबे या 
देखिबै), जसे 'हिंसिबो रसिबो बोलिबी,गयौ वीरवल साथ' में; 'मारिबे कों आयी'। असमापिका 
क्रिया-- देखि, समुझि, देखि कै, देखि करि, खाय के, ह के; प्रेरणार्थक क्रिया खड़ीवोली के समान 
--आ अन्तःसगं से--,जैसे समुझाऊं, कहादै, करायो, छुवानौ, दिवायो, वर्तमान कृदन्त-- 
मारत, ARG; मारति; भूतक्कदन्त--मार्‌यौ, कह्यो, ठयो, कोनो, लीनो, दोनो, दियो, दयो-- 
ऐसे ही भूतकाल के रूप भी वनते हैं। खड़ीबोली से केवल उच्चारणगत अन्तर है । वर्तमान 
काल और भविष्पत्‌काल के रूप विस्तार से दिए जा: रहे है -- ; 


वर्तमान र वर्तमान संभाव्य 

एकवचन वहुवचन | एकवचन बहुवचन 
१. मारौं मारे १. मारूं arte 
२. मारे मारौ २. मारहि मारहु ` 
३. मार मारे ३. मारहि मांरहि 

भविष्यत्‌ (१) . -ह- रूप भविष्यत्‌ (२) - ग- रूप 

एकवचन - वहुवचन . एकवचन बहुवचन 
१. भारिहों arte १. मारौंगो मारेंगे 
२. मारिहै मारिहौ २; मारैगौ मारौगै 
३. मारिहै मारिहैं ३. मारंगो . मारेंगे 
आज्ञाथे में सुन, सुनु, सुनि, सुनहि, सुनो, सुनियो, सुनिये, सुनिजै खडीबोली के रूपों से बहुत कुछ 
मिलते-जुलते हें । 


खडीबोलौ--खड़ीबोली के अनेक नाम बताए जाते हैं--हिन्दुस्तानी, नागरी सरहिन्दी, 
कौरवी; किन्तु खड़ीबोली नाम इस समय अधिक प्रचलित है। खड़ी का अर्थ है स्टॅडडं, जैसे पुना 

कौ खड़ीबोली मराठी, जयपुर की खड़ीबोली राजस्थानी । वर्तमान साहित्यिक हिन्दी या सामान्य । 
हिन्दी और उर्दू दोंनों खड़ीवोली पर आधारित हैं। चाहे सामान्य हिन्दी के बोलने वालों की | 
संख्या २०-२२ .करोड़ के बीच में है, खड़ीवोली बोलने वाले ६० लाख से अधिक नहीं हैं। | 
भाषा की सामान्यता प्राप्त होने से पहले बोली का ही प्रयोग उत्तरी और दक्खिनी हिन्दी में | 
"होता है और क्रमशः विकास होते-होते आधुनिक रूप वना है, अतः बोली का अध्ययन आवश्यक . , 
और उपयोगी होगा। ' ; ; $ 
विशिष्टता और पहचान की दृष्टि से कहा जा सकता है कि अवधी अकारान्त (अथवा 
. व्यंजनान्त) प्रधान है, जैसे करत, होत, होब, घोर, या घोड़, नीक, बड़, खोट; ब्रजभाषा ओका- 
* रान्त प्रधान है, जैसे आयो, लीनो, होतो, करेगो, करनो, करिबो, नीको, वड़ो, खोटो, घोरो, छोरो; 
और खड़ीबोली आकारान्त प्रधान है जैसे करता, किया, करना, करेगा, बड़ा, छोटा, खोटा, 
घोडा; छोरा। /ऐ| |ओ। का उच्चारण इतना संवृत होता है किये क्रमशः /ए/, /ओ/ सुनाई 
देते हैं, जैसे बेठ, पेर, ओर या होर, दोरा (बैठ, पैर, और, दौरा के लिए) । /ह/ के पहले /अ/ 
का उच्चारण |ए| की तरह सुना जाता है, जैसे an (Frar), रेह (रह) आदि में। ठेठ बोली 
सें (इ के स्थान पर /ड/, स्वरमघ्यग /ल/ के स्थान: पर /ळ/ और स्वरमध्यग /न/ के स्थान पर /ण/ 
बोला जाता है, जैसे गाडी (गाडी), बडा (बड़ा) ; माळ, नीळा (माल, नीला); जाणा (जाना ), 
| 


कुछ कम हो जाती है। उदाहरण--बाप्यू, Set Tat या राण्णी, लोट्टा, एवं पुच्छा तथा 
पुच्छा। वाँगड़, और खड़ीवोली में अन्य हिन्दी वोलियों की अपेक्षा वलाघात कुछ ज़ोर से पड़ता 
है जिसके कारण पूर्ववर्ती दीवं अक्षर तो हस्व हो ही जाता है, कभी-कभी Get स्वर का लोप भी 
हो जाता है, जैसे मठाई (मिठाई), कदूठा (इकट्ठा) में। 

संज्ञा शब्दों के प्रायः रूप वही हैं जो साहित्यिक हिन्दी में हैं; किन्तु बहुवचन तियंक्‌ रूप 
-ऊ जैसे aed, मरदूँ का, Fea को; एवं वैकल्पिक स्त्रीलिंग वहुवचन लड़कियें, लड़कों, लड़कियाँ 
उल्लेखनीय हैं। कारकों के अर्थ में निम्नलिखित परसर्ग प्रयुक्त होते हैं -- ` 


कर्ता--०, ने, नें "` . कर्म तथा सम्प्रदान--को, कूं, नूं, ने, के . 
करण तथा अपादान--तें, सेती, से, सों सम्बन्ध--का, के, की. 
अधिकरंण--में, पे, प। i 


सर्वनाम और उनके विशिष्ट रूप नीचे दिए जा रहे है--. - 
में, मुज, मेरा, हम, हमें, हमारा यां म्हारा; तु, RAR ते तुझ, तेरा, तम, तमें, तुम्हारा या थारा; 
यू, यो (स्त्रीलिंग या), तिर्यक्‌ इस; आ, वाह (स्त्रीलिंग उस); जो या जोण; के या कोण; 
के (क्या) ४ आप, अपणा; को (कोई)। ` इः 
` ` कुछ प्रसिद्ध क्रियाविशेषण ये eH (कितने), असे (ऐसे), जसे (जैसे), इव. (अवः), 


जाण्या (जाना-समझा), लेण-देण (लेन-देन) | खड़ीबोली की एक और वड़ी भारी विशेषता 
है स्वरमध्यग fares व्यंजन जो दीवं स्वर के वाद भी उच्चारित होता है, किन्तु उस स्वर की दीर्घता 
In Public Domain, Chambal Archives, Etawah te | 


ie 


Digitized by Sarayu Foundation Trust, Delhi and eGangotri 


भाषा का इतिहास : २०५ 


इभी (अभी), जिव तिब (जव तव), ह्वाँ (वहाँ), जाँ (जहाँ), कीकर (कैसे), क्यूं (क्यों), 
नूं (यो), जू (ज्यो) । 

खडीबोली के क्रियारूप साहित्यिक हिन्दी के समान हैं, किन्तु है का उच्चारण हे और 
विकल्प से है के स्थान पर सै का प्रयोग भी होता है, जैसे लाया करे है (लाया करता है) | 
दूसरी विशेषता यह है कि वर्तमान कुदन्त्र का जों रूप साहित्यिक अथवा सामान्य हिन्दी में काल 
और अर्थ बनाने में प्रयुक्त होता है, उसकी जगह खड़ीवोली में क्रियारूप से विकसित अकृदन्तीय 
प्रयोग चलते हैँ —' 


वर्तमान अपूर्ण निइचथार्थं (मारता हूँ आदि) सम्भाव्य (मारता) 

१. गाह. मारे oa Fen eee मारें 
२. मारे मारो २: र चमार . मारो 
३. मारे मारें : Sst मारे 5 ` मारे 


भूत अपूर्ण निश्चयार्थं के माझें था, मारे था आदि रूप भी इसी से वनते हैं। भविष्यत्‌ 
काल के रूप इनमें -गा, नो, -गी जोड़ कर सामान्य हिन्दी की तरह होते हैं, इनका उच्चारण 
भले ही मारूँग्गा, जाएँगे करके होता है। थोड़ा पश्चिम में पंजावी प्रभाव कें कारण खांग्गा, जाँग्गे 
आदि रूप भी पाए जाते हैं। 
भतकालिक कृदन्तीय रूप एकवचन में fen, उद्या आदि ओर वहुवचन में सामान्य 
हिन्दी के समान रहे, उठे बनते हैं, यद्यपि उच्चारण में | ह | के अल्पप्राणत्व और व्यंजन कें द्वित्व 
के कारण अन्तर अवश्य पाया जाता है। करणा से कर्‍या, जाणा से गिआ वनता है। आज्ञाथ 
में सुन, सुनो, सुनिए, सुनियो साधारणतया: सम्पन्न होते हैं। पूर्वेकालिक क्रिया में कर को 
अपेक्षा के का प्रयोग अधिक व्यापक है, जैसे सुन के, उठ के। | 

६. कला का इतिहास 
हिंदी प्रदेश के भौगोलिक विस्तार एवं उसकी साहित्यिक समृद्धि के अनुरूप ही इस प्रदेश 
का कलात्मक वैभव है । हिमालय से लेकर विन्ध्य aor तक तथा पदिचम में सरस्वती-दुषद्वती 
नदियों के काँठ से लेकर बिहार राज्य की पूर्वी सीमा तक का विस्तृत क्षेत्र भारतीय संस्कृति के 
उद्गम एवं विकास का प्रमुख क्षेत्र कहा जा सकता है। भारतीय घ्म और दशन, भाषा, साहित्य 

तथा कला एवं लोक-जीवन को समझने के लिए इस क्षेत्र का सम्यक्‌ ज्ञान आवश्यक है । 

यहाँ हम हिंदी प्रदेश की कला के तीन मुख्य रूपों की चर्चा करेंगे--(१-) वास्तुकला 
अथवा स्थापत्य कला (२) मूतिकला और (३) चित्रकला । प्रागैतिहासिक काल से लेकर आधु- 
निक युग तक इन तीनों रूपों का व्यापक प्रसार हिंदी प्रदेश में देखने को मिलता है । रूपड़ (ज़िला 
अंबाला) के उत्खनन से तया बीकानेर क्षेत्र मे, विशेषतः दृषद्वती नदी की घाटी में, किए गए आघु- 
निक सर्वेक्षण से यह निश्चित हो गया कि हड़प्पा-मोहन-जो-दड़ो आदि सिंधु घाटी के स्थानों में 
प्रवद्धित तथाकथित सिंबु सभ्यता का प्रसार पूर्व- में अंवाला जिले तक था। हस्तिनापुर तथा 
उसके आस-पास उपलब्ध कुछ अवशेष भी उसी प्रागैतिहासिक सभ्यता के चिह्न माने जाने 
लगे हैं। भगवान्‌ वुद्ध के समय से जो घामिक पुनरुत्थान हुआ, उसके फलस्वरूप अनेक घामिक 
“केन्द्र ललित कलाओं के केन्द्रों के रूप में सामने अए। वुद्ध के कुछ समय वाद सारनाथ, कौशाम्वी, 
मथुरा, साँची, (जिला सतना, म० प्र०), नालंदा, वोध गया आदि ने वड़ी उन्नति की; इनकी 

गणना भारत के प्रमुख कला-केन्द्रों में की जाती हैं। : 
भारतीय कला के विकास में धामिक प्रवृत्ति की प्रधानता मानी जाती है। पर इसके 
साथ ही जन जीवन की साधारण प्रवृत्तियाँ भी कम महत्त्व नहीं रखतीं। साँची, मथुरा, कौशाम्वी 
आदि की कला में हमें स्पष्ट रूप से विविध लौकिक प्रवृत्तियों का मधुर मूर्त रूप देखने को मिलता 
है। भारतीय कला में यह रूप ई० पूर्व दुसरी शती से लेकर पूर्व मध्य काल तक (६००-१२०० 
६०) वराबर मिलता है। शक-कुषाण-काल (ई० पूवं १००-२०० $o) और गुप्त काल 
(ई०चौथी से छठी शती) के कलाकारों ने लोक जीवन के विविध रूपों को सौंदर्यं से मंडित कर उन्हें 
शाश्वत रूप प्रदान किया। मथुरा, कौशाम्बी, देवगढ़, अहिच्छत्र, विदिशा, एरण आदि के कलाव- 


शेष इसके प्रमाण हैं। पूर्व मध्य काल में कन्नौज, महोवा, खजुराहो, ग्यारसपुर आदि की कला में 


ड भी ऐहिक सौंदर्य अधिक प्रचुर मात्रा में देखने को मिलता है। 
आध्यात्मिक भावना तथा ऐहिक श्री की अभिव्यंजना के अतिरिक्त भारतीय कला की तीसरी 
मुख्य विशेषता प्रकृति-चित्रण में देखी जा सकती है। हमारे यहाँ प्रकृति का मानव जीवन के साथ 

करां का, इतिहास ३०७ 
गहरा संबंध माना गया है। प्रायः सभी दैविक-दैहिक कार्यों में प्रकृति का स्थान है।. भारतीय 
कला में, साहित्य कौ तरह, पशु-पक्षी, वन-पर्वत, नदी-सरोवर, लता-वृक्ष--सभी मुखरित से 
लगते हैं । वे प्राचीन भारतीय परिवार के मानों अंग बन गए हैं। 2 

हिंदी प्रदेश कौ प्राचीन वस्तु, मूति एवं चित्रकला में उपयुक्त प्रवृत्तियाँ दृष्टिगोचर होती 
हैं। आगामी पृष्ठों में कला के इन तीनों रूपों का विवेचन किया गया है। 
वास्तु कला 


बौद्ध स्तुपादि--इस प्रदेश में वास्तुकला के प्राचीनतम अवशेष वौद्ध घमं से संबंधित 
मिले हैं। ये तीन प्रकार के हैं-- ( १.) स्तूप, (२) चेत्य गृह और (३) गुफाएँ। स्तूप दो प्रकार 
के बनते थे--प्रथम प्रकार वाले विशाळ इमारतों के रूप में स्मारक' या घातु चैत्य होते थे। द्वितीय 
दानार्थं निमित लघु (वोटिव) स्तूप होते थे। वैदिक युग में शव को धरती में गाइ कर उसपर 
एक तूदाकार इमारत बनाई जाती थी। संभव है कि इसी का विकसित रूप स्तूप हो। इस तूदे 
का ढंग उलटे कटोरे का होता था। कभी कभी इसकी रक्षा के लिए चारों ओर एक कटघरा वनाया 
जाता AT | भरहुत आदि स्थानों में जो प्राचीन स्तूप मिले हैं' उनका आकारःप्रकार एसा ही है, | 


` साँचो में अशोककालीन (So Jo २७३-२३२) बौद्ध स्तूप वहाँ पर स्थित वर्तमान बड़े स्तूप का 


लगभग आघा रहा होगा। वर्तमान बड़े स्तूप के तले का व्यास १२० फ़ुट है तथा स्तूप की ऊँचाई 
५४ फुट है। इसके चारों ओर दो प्रदक्षिणा मागं हैं। प्रवेश द्वार को तोरण द्वार भी कहते हैं (दे० 
चित्र संख्या १) । ई० पूर्व प्रथम शती में निमित इनके खंभों और वंडेरियों पर बहुसंख्यक दृश्य 
उत्कीर्ण हैं। भरहूत का विख्यात वौद्ध स्तूप तो नष्ट हो गया, पर उसकी वेदिका सुरक्षित रूप में 
जनरल कनिघम को प्राप्त हुई थी, जो इस समय कलकत्ता के भारतीय संग्रहालय में है। इस 
वेदिका पर वौद्ध जातक कथाएं तथा अन्य विविध दृश्य बड़ी सुन्दरता से उकेरे मिलते हैं। बैराट 
(जयपुर) में मौर्यकालीन एक स्तूप के कुछ अवशेष मिले हैं। 

शुंग काल (fo oF द्वितीय-प्रथम शती) के बाद उत्तर भारत में बहुसंख्यक बौद्ध एवं 
जैन स्तूपों का निर्माण हुआ। ये स्तूप चौकोर या आयताकार आधार पर बनाए जाते थे। आघार 
के ऊपर अंडाकार विधान तथा उस पर यष्टि (डंडा) सहित छत्र होता था। कभी कभी छत्रों 


१. जैन स्तूप भी पहले इसी रूप के बनते थे। संभवतः कुछ जैन स्तूपों का निर्माण बोद्ध 
स्तुपों के पहले प्रारंभ हो गया था। द्रष्टव्य बी० To स्मिथ, जैन स्तूप आफ्न मथुरा, इलाहाबाद, 
१९०१, To १-११, फलक १-५। 

२. बौद्ध अनुधुति के अनुसार सम्राट, अशोक ने भारत के विभिन्न स्थानों पर ८७,००० 
बौद्ध स्तूपों का निर्माण करवाया था। साँची, सारनाथ और तक्षशिला में अशोककालीन स्तूप 
मिले हैं। अशोक के पहले के केवल एक बौद्ध स्तूप का पता अब तक चला है।यह उत्तर प्रदेश के 
बस्ती जिले में पिपरावा नामक स्थान पर है। 

'३. जेन स्तूपों की निर्माण शी प्रायः बौद्ध स्तूपो जेसी थी।' 

२०८ feat साहित्य 


की संख्या सात तक होती थी। स्तूप के चारों ओर एक या अनेक वेदिकाएँ होती थीं । लघु (वो- 
टिव) स्तूपों का निर्माण भी सिद्धांततः बंडे स्तूपों के ढंग पर होता था। उत्तर भारत के स्तूपों 
में अधिकतर ईंट तथा कभी कभी पत्थर का प्रयोग मिंलता है। 

चीनी यात्री फाहियान और ह्लेनसांग ने उत्तर भारत के अनेक स्थानों पर अशोक के 
समय में तथां उसके बाद वनवाए गंए स्तूपों को देखा था, जैसा कि उनके यात्रा-विवरणों से प्रकट 
होता है। परन्तु उनमें-से अव कोई समूचा स्तूप नहीं बचा। सारनाथ में अशोक के धर्मराजिका 
स्तूप के केवळ कुछ भाग अवशिष्ट हैं। यह ६० फुट व्यास का, RET का वना हुआ गोलाकार स्तूप 
था। इसके दक्षिण में एक ही पत्थर को काटकर वनाई गई वेदिका मिली है जिस पर मोयं- 
कालीन ओप (पालिश) तथा ब्राह्मी लेख है। घर्मराजिका स्तूप का पुननिर्माण छगभग बारहवीं 
हाती तक होता रहा। सारनाथ का दूसरा स्तुप घमेख (धर्मक्षा) है। उसकी ऊँचाई १४३ 
फुट है। इसकी नींव से लेकर ३७ फुट की ऊँचाई तक पाषाण के नवकाशीदार शिलापट्ट लगे हैं। 
ये गुप्तकालीन हैं। इनपर पशु-पक्षी, पत्रावली आदि विविध अलंकरण सुन्दरता से उकेरे 
गए हैं। 

पूर्वेमध्यकालीन बौद्ध स्तूपों में नालंदा (विहार) के स्तूप उल्लेखनीय हैं। इनका 
आकार अधिक विशाल नहीं है, परन्तु उनमें अलंकरण की मात्रा अधिक मिलती है। ये ईट के वने 
हुए हैं। 

चैत्यगुहों का उपयोग पूजा स्थानों के रूप में किया जाता था। ये पश्चिमी भारत सें 
अधिक मिले हैं। चीनी यात्री ह्वेनसांग ने सारनाथ स्थित प्राचीन मूलगंवकुटी विहार का जो 
वर्णन किया है उससे गुप्तकालीन बौद्ध मंदिरों की निर्माण शैली पर कुछ प्रकाश पड़ता है। यह 
६० फुट की चौकोर इमारत थी। इसके तीन ओर आयताकार कोठरियाँ थीं और चौथी ओर 
ऊपर चढ़ने की सीढ़ियाँ थीं। 

विहार में गया से लेकर १६ मील उत्तर वरावर तथा नागाजुनी नामक पहाड़ियों में मौर्य 
काल में बनाई गई कुछ गुफाएँ मिली हैं। इन पर तत्कालीन ओप मिलता है। मीं सम्राट्‌ अशोक 


तथा उसके पौत्र दशरथ के कई ब्राह्मी लेख इन गुफाओं में मिले हैं, जिनसे पता चलता है कि ये ` 


आंजीवक सम्प्रदाय के लोगों को दी गई थीं। उड़ीसा के पुरी जिले में कई शुंगकालीन जैन गुफाएँ 
मिली हैं। श्रावस्ती (जिला गोंडा), सारनाथ, कौशाम्बी, मथुरा, नालंदा, साँची आदि स्थानों में 
अनेक विहार थे, जिनमें वौद्ध भिक्षु रहते थे। इन विहारों का निर्माण प्राय: इस प्रकार होता था--- 
बीच में आँगन और उसके चारों ओर खंभों पर आधारित बरामदे होते थे। पीछे भिक्षुओं के 
निवास के लिए कोठरियाँ रहती थीं। ये कोठरियाँ स्थान के सुविधानुसार वड़ी-छोंटी वनाई 
जाती थीं। एक ओर बौचोंचीच प्रवेश द्वार होता था और उसके ठीक सामने मंदिर रहता था। 
सारनाथ के प्राचीन मूलगंवकुटी विहार का मुख्य द्वार पूर्वाभिमुख था। अन्य दिशाओं में लघु 
पाइवे मंदिर वने थे। मुख्य मंदिर की दीवारें मज़बूत थीं और सुन्दर fafa चित्रों से अलंकृत थीं । 
बड़ आँगन में कई चेत्य तथा स्तूप बने हुए थे। : 

श्रावस्ती के जेतवन तथा पुव्वाराम विहार, कौशाम्वी के घोसिताराम, कुक्कुटाराम आदि , 
विहार तथा कुशीनगर, मधुरा और नालंदा के अनेक विहार बहुत बड़े रहे होंगे। बड़े विहारो में 
कई सौ भिक्षु निवास करते थे। 

सारनाथ में गाहड़वाल रानी कुमारदेवी ने वारहवीं शती में धर्मचक्रजिन विहार का 
निर्माण करवाया था। उसकी बनावट दक्षिण भारत के गोपुरो से मिळती-जुळती है। उसके 
अन्दर खुले आँगन के तीन ओर कोठरियाँ वनी हैं। वाहर दो विशाल परकोटे तथा सहन हैं। 
इसमें अन्दर एक छोटी सुरंग भी है, जो एक कोठरी तक जाती है। संभव है कि यह कोठरी भिक्षुओं 
की एकांत साधना का स्थान रही हो। 

संदिर--मंदिरों का निर्माण भारत में कव से प्रारंभ हुआ, यह वताना कठिन है। अब 
तक उपलब्ध मंदिरों में जो सवसे पुराना कहा जा सकता है, वह साँची का ४० संख्यक मंदिर है। 
पहले यह मौर्य काल या प्रारंभिक शुंग काल में निमित हुआ। इस मंदिर की पत्थर की कुर्सी के 
पूर्व और परिचम ओर सीढ़ियाँ हैं। मंदिर का ऊपरी भाग संभवतः लकड़ी का वना था, जो वाद 
भें मंदिर का पुननिर्माण करते समय ढक दिया गया। 

साँची के इस मंदिर के प्रायः समकालीन नगरी (प्राचीन मध्यमिका, चित्तौड के पास) 
में निमित मंदिर है। इसमें संकपंण (वलराम) और वासुदेव कृष्ण की प्रतिमाएँ थीं। वर्तमान 
मध्य प्रदेश में विदिशा के समीप वेसनगर में भी भगवान्‌ विष्णु का एक मंदिर शुंगकाल में वना 
था। १ 
वाकाटक गुप्त काल (चौथी से छठी शती) में हिंदु मंदिरों का निर्माण अधिक हुआ। ये 
एक विशेष ढंग से वनते थे। इनमें मुख्य गर्भगृह होता था, जहाँ मुख्य प्रतिमा प्रतिष्ठापित होती 
थी । यह गर्भगृह चोकोर होता था। इसके आगे खंभों पर आधारित मंडप होता था। कभी 
कभी गर्भगृह के चारों ओर ढका हुआ प्रदक्षिणा मार्ग बनाया जाता था । गुप्त काल के आरंभ में 
निर्मित पापाण-मंदिरों की छत सादी मिलती है, परन्तु ज्यों-ज्यों मंदिरों में ईंट का प्रयोग agar 
गया, छत का आकार शिखर की आकृति का होता गया। शिखर का पूर्ण विकास एकाएक नहीं, 
अपितु क्रमशः हुआ है। . 

गुप्तकालीन मंदिरों का द्वार प्रायः अलंक्कत मिलता है। द्वार स्तंभों पर एक ओर मकरा- 
रूढ़ा गंगा का और दूसरी ओर कच्छप पर खड़ी हुई यमुना का चित्रण रूढ़ सा हो गया था। इन 
स्तंभों पर मंगल घट, लता आदि का अलंकरण भी मिलता है। द्वार के सिरदल पर बीच में प्राय: 
मंदिर के मुख्य देव की लघु प्रतिमा तथा अगल-वगल अन्य देव-प्रतिमाएँ मिलती हैं। आरंभिक 
गुप्त मंदिर अधिक सादे मिले हैं। इसमें साँची का १७ संख्यक मंदिर, तिगवा -(जि० जबलपुर, 
Ho To) का विष्णु मंदिर तया एरण (Rio सागर, म०प्र०) के विष्णु तथा वराह-मंदिर उल्लेख- 
नीय हैं। इनमें प्रायः चार खंभों पर आधारित सादा वर्गाकार या आयताकार गर्भगृह मिळता 
Zl सामने छोटा वरामदा है, जो मंडप का पूर्वरूप कहा जा सकता है। इसपर पहुँचने के लिए 
सीढ़ियाँ वनी हैं। इन मंदिरों की छत सपाट है और दीवारें भी सादी हैं। साँची के समीप उदय- 


२७ 

३६० हिंदी साहित्य 
शिरि की गुप्तकालीन गुफाओं से संभवतः इन सादे मंदिरों के निर्माण की प्रेरणा मिली 
होगी। ` 


परवर्ती गुप्तकालीन मंदिरों में अलंकरण की प्रवृत्ति अधिक मिलने लगती है। अब 
गर्भगृह के चारों ओर ढका हुआ प्रदक्षिणा पथ वनाया जाने लगा है। वर्तमान मध्यप्रदेश के अन्त- 
गंत विन्ध्यक्षेत्र में नचना तथा भुमरा के शिव-मंदिर ऐसे ही हैं। नचना वाले मंदिर के गर्भगृह 
के ऊपर एक दूसरी मंजिल का भी निर्माण किया गया है। देवगढ़ (Faro झाँसी, वर्तमान उत्तर 
प्रदेश) तथा भीतरगाँव (जि० कानपुर) (दे० चित्र do २) के मंदिर एक अन्य वर्ग के अन्तर्गत 
आते हैं। इनमें चौकोर गर्भगृह के ऊपर शिखर का निर्माण मिलता है। ये दोनों ई० छठी शती 
के हैं। देवगढ़ में दशावतार का पाषाण-मंदिर (दशावतार ) एक चौड़ी कुर्सी पर वना है, जिस पर 
पहुँचने के लिए चारों ओर सीढ़ियाँ बनी हैं। इस कुर्सी की दीवारों पर उत्कीर्ण बिळापट्ट लगे 
हैं जिनमें से कुछ रामायण संबंधी तथा कृष्णलीला संवंबी भी हैं। गर्भगृह की तीनों सादी दीवारों 
- पर अत्यन्त कलापूर्ण शिलापट्ट जड़े हैं। इनमें नर-नारायण तथा गज-उद्धार के दृश्य विशेष प्रभा- 
बोत्पादक हैं। भीतरगावें का मंदिर ईंट का वना है। यह एक ऊँची चौकी पर. खड़ा हैं। मंदिर 
» की कुलं ऊँचाई,७० फ़ुट है। इसका गर्भगृह तया मंडप वर्गाकार है। दानों की वाहरी दीवारों 
के आलों पर मिट्टी की कलात्मक मूर्तियाँ लगी हैं। इनमें विविव देवी-देवताओं तथा पशु-पक्षियों 
की मूतियाँ अधिक हैं। यहाँ की कुछ कला कृतियाँ राजकीय संग्रहालय लखनऊ में प्रदर्शित हैं। 
मंदिर की कामदार इंटों में विविध अळंकरणों का प्रयोग सुरुचिपूर्ण है। यह मंदिर उत्तर भारत ï 
गुप्तकालीन स्थापत्य का एक सुन्दर उदाहरण है । 


बोधगया का ईंट का बना हुआ महावोधि मंदिर उत्तर गुप्तकाल में निर्मित हुआ था, - 


परन्तु बाद में उसमें परिवर्थन होते गए (दे० चित्र संख्या ३ )। इसका प्रारंभिक रूप भीतर- 
गावें के मंदिर जैसा रहा होगा। पटना जिले में राजगृह का मनियार मठ मंदिर भी इंट का बना 
है। इसकी दीवारों के आलों में बनी सुन्दर मूर्तियाँ द्रष्टव्य हैं। 


. गुप्तकाल के वाद हिंदू और जैन मंदिरों का निर्माण हिंदी प्रदेश में व्यापक रूप से . 


, हुआ। इन मंदिरों में शिखराकृति वरावर मिलती है। शिखर का अव अधिक अलंकृत रूप मिलने 
लगता है। विभिन्न प्रदेशों की स्थानीय विशेषताओं की झलक इन मंदिरों में देखी जा सकती 
है। सातवीं से दसवीं शती तक जिन मंदिरों का निर्माण उत्तर भारत में हुआ, उनमें अहि- 
च्छत्रा, नालंदा तथा वर्तमान उत्तर प्रदेश के फतेहपुर खिले के तेदुली और agar के मंदिर 


उल्लेखनीय हैं। इंनमें अहिच्छत्रा (जि० बरेली) तथा. नालंदा के मंदिर विशाळ आकार. 


वाले हैं। ये काफ़ी ऊँचाई पर वने हैं और उन तक पहुँचने के लिए लंबी सीढ़ियाँ हैं। फतेहपुर 
जिले में सूर्य और विष्णु के अनेक लघु मंदिरों का निर्माण हुआ। कुछ में कामदार इंटों की सजावट 
बहुत सुन्दर है। 

वर्तमान मध्यप्रदेश के रायपुर, दमोह, जबलपुर आदि कई ज़िलों में पूवं मध्यकाल (६००- 
१२०० ई०) में अनेक मंदिरों का निर्माण हुआ। रायपुर में सिरपुर नामक स्थान में एक बड़े 

त्या २११ 


मंदिर के जो अवशेष मिले हैं, उनसे पता चलता है कि इसकी निर्माण शैली मीतरगावे वाले मंदिर 
के ढंग की है, परन्तु इसमें अलंकरण की मात्रा कहीं अविक है । 
हिंदी क्षेत्र के मध्यकालीन मंदिरों में खजुराहो (जि० -छतरपुर, म०प्र०) के मंदिरों का 
विशेष महत्त्व है। सौभाग्य से ये मंदिर नप्ट होने से वच गए हैं। इनका निर्माण चंदेलों के शासन- 
काल में १०वीं-११वीं शती में हुआ था। ये मंदिर पत्थर के वने हैं। इनकी कुर्सी पर्याप्त ऊँची 
Zl उसपर प्रवेशद्वार, मंडप, अधेमंडप तथा गर्भगृह व्यवस्थित ढंग से निर्मित हैं। इस मंदिर- 


- समूह में प्रमुख कंबरिया महादेव का मंदिर है (दे० चित्र सं० ४) । यह संपूर्ण मंदिर भारतीय ` 


वास्तु कला का उत्कृष्ट उदाहरण है। इसका भव्य उच्च शिखर, पाइव के कंगूरे, छज्जो से युक्त 
प्रदक्षिणा पथ--सभी दर्शनीय हैं। मुख्य शिखर को छोड़ कर संपूर्ण मंदिर का बाहरी-भीतरी 
भाग विविध कलात्मक मूर्तियों तथा अळंकरणों से सुसज्जित है। कुछ कृतियाँ कामशास्त्र संबंधी 
हैं। खजुराहो के अन्य वैष्णव एवं शैव मंदिरों की तथा जैन मंदिर आदिनाथ की निर्माण-शैली 
कंवरिया जैसी है। 

राजस्थान तया मध्य भारत में आठवीं से बारहवीं शती तक अनेक मंदिरों का निर्माण 
हुआ है। इनमें से अधिकांश वैष्णव हैं। ओसिया (जोबपुर, राजस्थान ) के हरिहर के दो देवालय 
तथा सूर्ये का मंदिर अपने अतिशय अलंकरण के लिए प्रसिद्ध हैं। सूर्य का मंदिर पंचायतन ढंग. 
का है। इसमें मुख्य मंदिर के अतिरिक्त उसी के अनुरूप चारों कोनों में चार लघु मंदिर भी हैं। 
प्रवेशद्वार वहुत आकर्षक है। ओसिया में भगवान्‌ महावीर का जैन मंदिर भी विशेषकर अपने 
अलंकृत तोरण के लिए प्रसिद्ध है। राजस्थान के अन्य मध्यकालीन मंदिरों में खेड, किराडू तथा 
सादड़ी (जोवपुर) के वैष्णव मंदिर, वाड़ोली (उदयपुर) का शेषशायी नारायण का मंदिर, तथा 
झालरापाटन का कालिका मंदिर उल्लेखनीय है। मध्य भारत में ग्वालियर किले में स्थित - 
सासवहू मंदिर तथा तेली क्रा मंदिर--दोनों वैष्णव हैं। सासवहू मंदिर में तीन मंजिल वाला 
मंडप दर्शनीय है (दे० चित्र सं० ५)। 

पूर्व मध्यकाल के पिछले भाग में तथा उसके वाद निमित जैन मंदिरों की चर्चा भी यहाँ 
आवश्यक है। इस काल में भारत के विभिन्न मुख्य घामिक स्थानों में बड़ी संख्या में जैन मंदिर 
बनाए गए। कहीं कहीं तो इनकी संख्या इतनी अधिक है कि उन स्थानों को देवालय-नगर कहना | 
अधिक उपयुक्त होगा। काठियावाड़ में गिरनार और शत्रृजय पहाड़ियों पर, विहार में पारसनाथ 
पहाड़ी पर, राजस्थान में आवू पर्वत पर, मध्य भारत में दतिया के समीप सोनागिरि और टीकम- 
गढ़ के पास अहार पर बहुसंख्यक मंदिरों का निर्माण हुआ। श्रवण बेलगोला (मंसूर) आदि भारत ` 
के अन्य कितने ही स्थानों पर इस. प्रकार के मंदिर-समूह बने। अकेले शत्रुंजय में लगभग 
hoo जैन मंदिर वन गए। यों तो इन मंदिरों में कला की अपेक्षा धार्मिक भावना की 
प्रवलता मिलती है, परन्तु अनेक देवालय कला की दृष्टि से भी महत्त्वपूर्ण हैं। इनमें आबू 
पववत के विमलशाह तथा तेजपाल के मंदिर विशेष प्रख्यात हैं (दे० चित्र do ६)। 


- मे स्वच्छ संगमरमर के वने हुँ। अलंकृत स्तंभों से निर्मित इन मंदिरों के भव्य गोल कक्ष 

तथा अत्यन्त बारीक्की के साथ कटी हुई छत वर्तमान कला-ममंज्ञों को भी आश्‍्चयं-चकिंत 


करती है। 


जहाँगीर के समय में अनेक विशाल मंदिरों का निर्माण हुआ । मथुरा में श्रीकृष्ण के जन्मस्थान पर 
ओरछा के राजा वीरसिहं देव ने जहाँगीर के शासन-काल में तेतीस लाख रुपए के व्यय से केशव- 


राय (श्रीकृष्ण) का मंदिर वनवाया। वृन्दावन में गोविददेव, गोपीनाथ, मदनमोहन, राधा-. 


'बल्लभ तथा जुगलकिशोर के वड़े मंदिर वने जो सभी लाल पत्थर के हैं। जुगलकिशोर मंदिर का 
गर्भगृह अठपहल है और उसके सामने आयताकार मंडप है। गोविन्ददेव मंदिर सबसे वडा है 
(दे० चित्र सं० ७) | यह २० फुट ऊँची कुर्सी पर स्थित है। इसकी वर्तमान लम्बाई २०० फुट 
और चौड़ाई १२० फ़ुट है। वाहरी जगमोहन ४० फ़ुट लंबा और २० फुट चौड़ा है। जगमोहन 
के बाद रंगमंडप है। इस मंदिर की मेहरावों का कटाव कमानीदार पत्थरों से बनाया गया है तथा 
उसका गोल और सुधर गुंबद दर्शनीय है। इन मंदिरों पर तत्कालीन मुस्लिम वास्तु कला का 
प्रभाव स्पष्ट है। वीरसिह देव ने दतिया, ओरछा आदि स्थानों पर भी कई उल्लेखनीय महलों 
एवं मंदिरों का निर्माण कराया था। 
~ इसारतें--उत्तर भारत में मुसलमानों का आधिपत्य १ रवी शती के अंत से प्रारंभ हुआ। 
उन्होंने इमारतों के निर्माण की वह शैली प्रारंभ की जिसे हिंद-इस्लाम शैली कहते हैं। मुग्रलों द्वारा 
भारत पर अधिकार स्थापित करने के पूर्वे दिल्ली में क्रमश: गुलामवंदा (१२०६-९० ई० ), खिलजी 
at (१२९०-१३२० ई०), तुग्रलक वंश (१३२०-१४१३ ई० ), सैयद AT (१४१४-४४ $o) 
तथा लोदी वंश (१४५१-१५२६ ई०) का आधिपत्य रहा। इन सभी राजवंशों के शासन काल 
में हिंदी प्रदेश में बहुसंख्यक इमारतों का निर्माण हुआ। इन इमारतों में जहाँ एक ओर सासानी 
तथा ईरानी शैलियों के विविध रूप देखने को मिलते हैं, वहीं दूसरी ओर अनेक भारतीय अलंकरणों 
और विधानों का भी प्रयोग प्रचुर मात्रा में दिखाई देता है। प्रारंभिक मुस्लिम इमारतों में भार- 
तीय मंदिरों की दृढ़ता और भव्यता का कुछ रूप आसानी से देखा जा सकता है। साथ ही ईरानी 
कला की रंगीनी की भी झलक उनमें मिलती है। गुंवद और मीनार का निर्माण, ज्यामिति के 
` ढंग वाले अलंकरण, सुंदर लिखावट तथा विविध रंगों की मीनाकारी उत्तर भारत के मुस्लिम 
स्थापत्य में देखी जा सकती है। 
मुसलमानी स्थापत्य का सबसे पहला नमूना क्रुवत-उल्‌-इस्लाम मस्जिद है। इसका निर्माण 
११९१ ई० में गुलाम वंश के प्रथम शासक HATE ऐवक के द्वारा हुआ था। यह इमारत अनेक 
हिंदु मंदिरों के ध्वंसावशेषों से बनाई गई थी। इसकी पाँच मिहरावों को छोड़कर मरिजद के शेष 
सारे अंग भारतीय हैं। १२३० ई० में इसी वंश के दूसरे शासक इल्तुतमिश ने मस्जिद का जो 
विस्तार किया उसमें विदेशी प्रभाव स्पष्ट है। फिर भी हिंदू कला के स्तंभ, शीर्ष तथा सिरदल 
इस विस्तृत इमारत में अब भी विद्यमान हैं (दे० चित्र सं ८) । इसी शासक ने दिल्ली में 


सुल्तान ग्रोरी के मक़बरे का निर्माण कराया, जो दिल्ली में सबसे प्राचीन मक़बरा कहा जा सकता 


र ‘ 

है। इस इमारत का भी अधिकांश भाग भारतीय है। इल्तुतमिश की कब्र १२३५ Fo में दिल्ली 
में बनी, जिसमें बढ़ता हुआ इस्लामी प्रभाव दृष्टिगोचर होता है। 
खिलजी शासन काल में दिल्ली के निकट हजरत निजामुद्दीन औलिया के मक़बरे के पास 
जमाअतखाँ मस्जिद का निर्माण हुआ। यह पूर्णतया ईरानी शैली पर आधारित है (दे० चित्र 
सं० ९) । इसमें खिलजी तथा तुगलक समय की विशेषताएँ देखी जा सकती हैं। इस काल की 
दूसरी विशाल इमारत दिल्ली का अलाई दरवाजा है। सौंदर्यं और भव्यता की दृष्टि से यह एक 
हत्त्वपूर्ण इमारत है। इसके विविध अंगों के निर्माण में लाल वलुआ पत्थर और संगमरमर 
प्रयुक्त हुए हैं। इसके मिहराव घोड़े के खुर के आकार वाले हैं और उनके वीच-बीच में जाली का 
उम्दा कटाव है। 
तुग्रलकों के शासन काल में भी दिल्ली और उसके आस-पास अनेक मुस्लिम इमारतों 
का निर्माण हुआ। इनमें तुराळकावाद का fret और तुग्लकशाह का मक़वरा उल्लेखनीय हैं। 
इन दोनों का निर्माण गरयासुद्दीन तुग़रलक (१३२१-२५ ई०) के द्वारा कराया गया। उसके वाद 
मुहम्मद तुगलक ने आदिलावाद के क़िले तथा जहाँपनाह नगर का निर्माण कराया। उसके उत्तरा- 
विकारी शासक फ़ीरोज़शाह ने कोटलाफ़ीरोजशाह जामा मस्जिद तथा हौज खास की इमारतों 
को बनवाया । इस काळ की प्रारंभिक इमारतें अधिक विशाल और मज़बूत हैं। परवर्ती इमारतों 
में ऐसी वात नहीं। कोटलाफ़ीरोजशाह में तुग्रकक-काल के सैनिक-पड़ाव का आभास मिलता 
है। इसी काल में दिल्ली से कुछ दूर निजामुद्दीन के पास वना हुआ खानेजहाँ का मक़वरा भी 
उल्लेखनीय इमारतों में हैं। खानेजहाँ तिळंगानी फ़ीरोजशाह का प्रधान मंत्री था, जिसकी मुत्यु 
१३६८ ई० में हुई थी। इसी मक्रवरे की शैली के आघार पर सँयदों के समय की कई इमारतें 
वनीं । सँयदों ने अपने गुंबद और मीनार और अधिक ऊंचे वनवाए। उनके समय की इमारतों 
रंगीन चौको (टाइल) का काम, THAT पर अलंकरण तथा भारतीय कला की सजावट संवंधी 
अनेक वाते विशेष रूप से देखने को मिळती हैं । 
लोदी शासकों के समय में दोहरा गुंबद वनवाने की शुरुआत Fal मुग्रलकालीन स्थापत्य 
में भी ऐसा गुंवद देखने को मिलता है। प्रारंभ में यह परिपाटी सीरिया में थी, जहाँ ईराक़ तथा 
ईरान होकर वह भारत में आई। सर्वप्रथम जिस इमारत में दोहरा गुंबद देखने को मिलता है 
वह ताजखाँ का मक्रवरा है। यह ‘AMT आलम का गुंबद' नाम से प्रसिद्ध है। इसका निर्माण 
१५०१ ई० में हुआ। सिकंदर लोदी के मक़वरे में भी ऐसा ही गुंबद है। लोदी स्थापत्य शैली 
का सबसे उम्दा उदाहरण मोठ (Rro हमीरपुर, vo प्र०) की मस्जिद है जिसका निर्माण 
सिकंदर लोदी के प्रधान मंत्री ने कराया था। यह इस काल की सबसे वड़ी मस्जिद है। इसमें 
गुंबद और मिहूरावों के अतिरिक्त सफ़ेद संगमरमर, रंगीन चौकों तथा लाल पत्थर का प्रयोग 
वड़ी सफलता के साथ किया गया है। 
दिल्ली की उपर्युक्त सल्तनतों के समय में विविध प्रादेशिक स्थापत्य शैलियाँ भी विकसित 
हुईं। इनमें मुख्य मुल्तान, बंगाल, गुजरात, मालवा, दक्षिण तथा जौनपुर की कला-दोल्यां हैं। 

मालवा में घार तथा मांडू की मर्जिदें और महर इस काल की उल्लेखनीय कृतियाँ हैं। जौनपुर 
में शर्की राजवंश का आधिपत्य १४वीं-१५वीं शती में रहा। इस वंश के कई शासकों को इमारतों 
के निर्माण का शौक था। उनकी बनवाई हुई अनेक इमारतों को वाद में बड़ी क्षति पहुँची। जो 
इमारतें बची हैं वे हैं-इग्राहीम नायव की मस्जिद और क्रिला, अटाला मस्जिद, लाळ दरवाजा 
मस्जिद और जामा मस्जिद! अटाला मस्जिद का निर्माण ख्वाजा कामिळखाँ ने १३७८ ई० में 
प्रारंभ कराया और १४०८ ई० में इब्राहीम शाह के द्वारा पूरी की गई। यह मस्जिद aga विशाळ 
है और शर्की स्थापत्य का एक सुन्दर नमूना है (èo चित्र सं० १०)। इसमें और लाल दर- 
वाज़ा मस्जिद में हिंदू अलंकरणों का भी भरपूर प्रयोग किया गया है। हुसेनशाह के द्वारा निमित 
जामा मस्जिद अपने भव्य लीवान के लिए मशहूर है। r 
१५२६ में बाबर ने उत्तर भारत में मुराल साम्राज्य की नींव डाली | उस समय से लेकर 
लगभग १९वीं शती के मध्य तक यहाँ स्थापत्य की मुग शैली का विकास विविध रूपों में होता 
` रहा! वावर ने कई सुन्दर उद्यानों तथा मस्जिदो का निर्माण कराया। उसके लड़के हुमायूँ 
(१५३०-१५५६ ई०) के समय में राजनैतिक परिस्थितियों के कारण इस दिशा में प्रगति न 
हुई। १५ वर्षों (१५४०-५५ Go) तक हुमायूं शासन से च्युत रहा। इस काल में दिल्ली पर 
शेरशाह सूर और उसके वंशजों का अधिकार रहा । शेरशाह ने १५४१ ई० में दिल्ली के प्रसिद्ध 
पुराने क्रिले में अपनी जो इमारत वनवाई वह इस काल की एक आदर्श इमारत मानी जाती 
है। अकवर ने इसी के अनुकरण पर आगरे का क़िला तथा अन्य कई इमारतें वनवाई। सहसराम 
(जि० शाहावाद, विहार) में निमित शेरशाह का मक़वरा स्थापत्य की उत्कृष्ट कृति माना जाता 
है। इसकी अठपहलू चौकी , विशाल गुंवद, मेहरावें तथा अन्य अळंकरणों में सुचारुता के साथ- 
साथ भव्यता दिखाई देती है। 5 


प्रारंभिक मुगल इमारतों में हुमायूं का मक़बरा भी है। इसका निर्माण हुमायूँ की पत्नी 


हाळी वेगम के द्वारा १५६५-६६ ई० में कराया गया था। इसमें ईरानी कला की प्रायः सभी 
विशेषताएँ पाई जाती हैं। आगरे का ताजमहल कई वातों में हुमायूँ के मक़बरे से मिलता- 
जुलता है। मुग़ल-काल की अन्य कई इमारतों में भी हुमायूं के मक्रवरे का अनुकरण 
द्रष्टव्य है। : * 

मुगल सम्राट्‌ अकवर (१५५६-१६०५ ई० ) ने अनेक नई महत्त्वपूर्ण इमारतों का निर्माण 
आगरा, फ़तेहपुर सीकरी, इलाहावाद आदि स्थानों में कराया। आगरा.का प्रसिद्ध लाल क्रिला 
और फ़तेहपुर सीकरी के महल आदि अकवर के समय में ही वने थे। ये अपनी कला के लिए संसार 
में प्रख्यात हैं। अकवर ने भारतीय स्थापत्य को ऊँचा स्थान दिया। साथ ही उसने ईरान तथा 
अन्य कई देशों की उन शैल्यों को भी ग्रहण किया जिनमें उसने कोई अच्छाई समझी। इस 
प्रकार देशी एवं विदेशी तत्वों का एक अच्छा समन्वय अकवरकालीन इमारतों में मिलता है। 
'लाळ पत्थर के साथ उसने कहीं कहीं सफ़ेद संगमरमर का भी इस्तेमाल कराया। अकवर 
कालीन इमारतों के अधिकांश गुंवद लोदी इमारतों की तरह भीतर Gas मिलते हैं। खंभों में 

कई पहलू हैं तथा उन पर कोष्ठकनुमा शीषं होते हैं। इमारतों के अळंकरणों में गहरी 


नक्क्राशी का काम और पारदर्शी गवाक्ष उल्लेखनीय हैं। भीतरी दीवारें और wa सुनहरे तथा 
दूसरे रंगों से रँगी हुई मिलती हैं। 

आगरे में अकवर द्वारा वनवाई हुई सबसे वड़ी इमारत वहाँ का लाल क्रिला है। यह 
arate में त्रिभुजाकार है, जिसका शीर्ष पड्चिम में दिल्ली दरवाज़ा है। क्रिले की दीवारें लगभग 
७० फ़ुट ऊँची हैं, उनके चारों ओर खाई है। दिल्ली दरवाज्ञा क्रिले का प्रमुख दरवाज़ा है, जिस पर 
हिजरी १०१४ (१६०५ Fo) का लेख है। दुसरा द्वार अमरसिह का दरवाजा कहलाता है। 
किले के भीतर नगीना मस्जिद, मीना बाज्ञार, दीवाने आम, खास आदि कई इमारतें हैं। कुछ 
इमारतों का निर्माण जहाँगीर और शाहजहाँ के समय में हुआ। 

आगरे से २४ मील दूर फ़तहपुर सीकरी एक सुन्दर नगर के रूप में निर्मित करने 
का श्रेय अकबर को है। दुर्भाग्य से यह नगर आगरा, दिल्ली आदि की तरह अधिक समय तक 
राजधानी के रूप में नहीं रह सका। जो स्मारक यहाँ बचे हैं, उनसे पता चलता है कि महान्‌ 
मुराल सम्राट ने इसको सजाने और आदश राजवानी वनाने. में कोई कोर-कसर वाकी नहीं रखी 


थी। सौकरी की मुख्य इमारतों में जामा मस्जिद भारत में अपने ढंग की अनोखी मस्जिद है। 


इसका अलंकृत पूजागृह, विशाल प्रांगण तथा प्रवेश-द्वार वास्तुकला की सुन्दर कृतियाँ हैं। शेख 
सलीम चिइती की दरगाह जामा मस्जिद के बड़े प्रांगण में अकवर के घमंगुरु शेष चिती की कब्र 
के रूप में है। यह स्वच्छ संगमरमर की वनी है। इसके विविघ भागों की निर्माण-कला उत्कृष्ट 
कोटि की'है। इसमें सुंदर अलंकरणों का प्रयोग किया गया है। जोवावाई का महल पश्चिमी 
भारत के हिन्दू मंदिरों की शैली का वना हुआ है। संभवतः इसके निर्माता गुजरात के हिंदू कला- 
कार थे। बुळंद दरवाज़ा भारत के अत्यन्त विशाळ दरवाजों में से है। इसकी ऊंचाई १३४ फ़ुट 
है। इनके अतिरिक्त दीवाने-खास, तुर्की सुलतान का महल, वीरवल का मकान आदि अन्य महत्त्व- 
पूर्ण इमारतें फ़तहपुर सीकरी में हैं। इन्हें देखने से पता चलता है कि इनमें स्थायित्व, सौंदयं 
तथा संतुलन का कितना अधिक ध्यान रखा गया है। 
जहाँगीर के समय (१६०५-२७) में भी कई इमारतें वनीं, जिनमें आगरे के पास अकवर 
का तिमंजिला मक़बरा तथा एतमादुद्दौला का मक्रवरा विशेष उल्लेखनीय हैं। अकवर का यह 
गुंवद रहित मकवरा अपने ढंग का अनोखा है। इसमें पत्थर का कटाव तथा चित्र-लेखन का कार्य 
अत्यन्त उत्कृष्ट है। ज्यामिति तथा विविध पुष्पों की मीनाकारी का काम भी दर्शनीय है। इस 
काल में संगमरमर का प्रयोग वढा और चटकीले-भड़कीले रंगो तथा पच्चीकारी को अधिक TTT 
दिया गया। अव स्थापत्य के भारतीय उपकरणों के स्थान पर ईरानी सजावट की चीज़ों का 
बाहुल्य मिलने लगता है। जहाँगीर ने वास्तुकला से कहीं अधिक चित्रकला की ओर घ्यान दिया, 
उसके समय में शवीह चित्रकारी की बड़ी उन्नति हुई। 
शाहजहाँ का शासन-काल (१६२७-५८ ई०) इमारतों के निर्माण के लिए सवसे अधिक 
महत्त्वपूर्ण है। इसी समय शाहजहाँ की पत्नी मुमताजमहरू का संसार-प्रसिद्ध ताजमहल आयरे 

"में बना। ताजमहल के अतिरिक्त शाहजहाँ ने अन्य कितनी ही इमारतें आगरा, अजमेर, लाहौर, 
श्रीनगर (काइ्मीर) आदि में वनवाई, जो वास्तुकला की विख्यात कृतियाँ हैं। इन कृतियों में 
जैसा सौंदर्यं और निखारपन मिलता है वैसा पहले की मुगल इमारतों में दुर्लभ है। अकबरकालीन 
इमारतों की विशालता और दृढता की जगह अव कोमलता और सुन्दरता ने ले ली । लाल पत्थर 
का स्थान अव रंग-विरंगे संगमरमर ने ले लिया । पहले की सादी मेहराव के स्थान पर शाहजहां 
ने नौकटाव बाली मेहराब को प्रचलित किया। उसके समय की गुंबद, जाली के कटाव 
तथा रंगों में ईरानी कला का प्रभाव पग पग पर मिलता है। खंभों पर सपत्र घटों का और 
कहीं कहीं दो दो खंभों (स्तंभयुग्म) का भी एक साथ प्रयोग किया गया है। संगमरमर पर 
क्रीमती रंगीन पत्थरों का जड़ाव तथा विभिन्न पत्रावलियों का उकेरना भी इस काल की 

विशेषता है । 5 : 
शाहजहाँ के समय में निमित इमारतों में आगरे का ताजमहल निस्संदेह सर्वोपरि है। 
(Èo चित्र सं ११)। इसमें मकराना (जयपुर) का संगमरमर, आगरे का लाल वलुवा पत्थर ओर 
ईरान तथा अन्य देशों से मंगाए गए वेशक़ीमती पत्थरों का प्रयोग हुआ है। ताज के निर्माण में 
देशी-विदेशी कितने ही कुशल कारीगरों ने योग दिया था। एक.फ़ारसी लेख से पता चला है कि 
ताज का नक्शा लाहौर के उस्ताद अहमद ने तैयार किया, गुंवद का निर्माण तुक्की के इस्माइल खाँ 


ने किया, अभिलेखो को शीराज के अमानत.खाँ ने उकेरा तथा संपूर्ण इमारत का निर्माण मकरमत 


खाँ तथा मीर अब्दुल करीम के निरीक्षण में पूरा हुआ। 

आगरा fee के अंदर अंदर मोती मस्जिद का निर्माण शाहजहाँ ने कराया। स्वच्छ संग- 
मरमर की वनी हुई इस इमारत का नाम वस्तुतः सार्थक है। मनोहरता और कला की सफाई में 
यह मस्जिद अद्वितीय है। 

शाहजहाँ ने १६४८ ई० में अपनी राजधानी आगरा से दिल्ली में स्थानांतरित कर दी 
और वहाँ शाहजहाँनावाद नामक एक नया शहर वसाया। यहाँ उसने जामा मस्जिद तथा लाल 
क़िले का निर्माण कराया। ये दोनों विशाल इमारतें बहुत प्रसिद्ध हैं। छाल क्रिले से तत्कालीन 
मुग्रल शासकों के पूरे आवास का परिचय मिलता है। इसके अन्दर कई इमारतें हैं। इनमें विस्तृत 
दीवाने खास का अलंकरण विशेष रूप से दर्शनीय है। _ ३ 

शाहजहाँ की वडी लड़की जहाँनारा ने आगरा में जामा मस्जिद का निर्माण कराया। 
इसमें लाल पत्थर पर काले और सफ़ेद संगमरमर की पच्चीकारी का काम ऊंचे दर्जे का है। 

शाहजहाँ के बाद स्थापत्य का हास होने लगा | औरंगज्ञव (१६५८-१७०७ Fo ) को 
कलापूर्ण इमारतों में कोई दिलचस्पी नहीं थी। उसके समय में मथुरा, काशी आदि स्थानों में 
हिदू मंदिरों को तोड़ कर मस्जिदें बनाई गई। औरंगजेब के उत्तराधिकारियों के समय में बहुत 
निम्न कोटि की कुछ इमारतें वनीं। 

१८वीं तथा १९वीं शती' में लखनऊ के नवावों ने अनेक इमारतों का निर्माण कराया। 
इनमें आसफुद्दीला (१७७५-९५) का बड़ा इमामवाड़ा तथा SAT दरवाज़ा गाजिउद्दीन (१८१४ 

२७) की शाहनजफ़, मोतीमहल आदि इमारतें नासिरुद्दीन हैदर (१८२७-३७) की छतरमंज़िल 
तथा बाजिदअली शाह (१८४७-५६) aT Haar मुख्य हैं। इन इमारतों में मौलिकता का 
प्रायः अभाव है। उनमें तत्कालीन युरोप की स्थापत्यशैली का प्रभाव साफ़ दिखाई देता ar 


मूतिकला 


स्थापत्य की तरह हिंदी प्रदेश की मूतिकला में भी विविधता एवं प्रचुरता का संयोग 
मिलता है। मूर्तियों के निर्माण में विभिन्न स्थानीय पत्थरों के अतिरिक्त मिट्टी तथा धातुओं का 
भी उपयोग किया गया है। मूतिकला के जो प्रमुख रूप इस प्रदेश में मिलते हैं वे हैं-- (अ) बौद्ध 
मूतियाँ, (आ) जैन मूतियाँ, (इ) हिदू या ब्राह्मण घमं सबृंधी प्रतिमाएँ (ई) अन्य विविध 
कलाकृतियाँ, अलंकरण एवं अभिप्राय। 

बौद्ध मूर्तियाँ--ौद्ध मूति-कला का प्रारंभ सम्राट्‌ अशोक के समय से मिलता है। उनके 
शासन-काल में वौद्ध मत भारत का एक लोक घमं हो गया था। अशोक ने उसके प्रसार में 
वहुमुखी योग दिया। इसी के लिए मूर्ति एव वास्तुकला का भी उपयोग किया गया। 

अशोक के पाषाण-स्तंभ कला के उत्कृष्ट उदाहरण माने जाते हैं। भारत में ये खंभे पूरे 
या खंडित रूप में विहार प्रांत के लौरिया, मठिया और रामपुरवा, दिल्लीः तथा उत्तर प्रदेश के 
सारनाथ, कौशाम्बी, संकिसा आदि स्थानों में विद्यमान हैं। नेपाल राज्य की तराई में स्थित 
लुंविनी, निगलीवा गाँवों में भी दो खंभे हैं। ये सभी स्तंभ चुनार के पत्थर के वने हुए हैं। अशोक 
को यह पाषाण बहुत पसन्द था। स्तंभों के दो भाग हैं--एक नीचे की लाट और दूसरा ऊपर 
. का शीर्ष या परगहा। इन दोनों पर बहुत सुंदर पालिश (ओप) मिलती है। 

स्तंभों के लाट गोलाकार तथा चढ़ाव-उतारदार हैं। ये ऊँचाई में ३०-४० फुट तक हैं। 
प्रत्येक का वज़न हजार-वारह्‌ सौ मन के लगभग है। लाट के ऊपर के शीर्ष के पाँच भाग हैं-- 
(१) इकहरी या दुहरी पतली मेखला, जो छाट के ठीक ऊपर आती है, (२) उसके ऊपर कमल- 
पंखुडियों का अलंकरण, जो घंटाकृतियों जैसा है, (३) उसके ऊपर कंठा, (४) गोल या चौखूंटी 
चौकी, तथा (५) उसके सिरे पर बैठे हुए एक या अधिक पशु। अन्य अलंकरणों में सुन्दरता है 
ही, पर विशेष उल्लेखनीय पशुओं की आकतियाँ हैं। इलाहावाद, संकिसा और रामपुरवा के स्तंभो 
के ऊपर बैलों की आंकृतियाँ बनी हैं। साथ में कमल आदि जो अलंकरण चुने गए हैं वे भी अत्यन्त . 
. सजीव हो उठ हैं। शीर्ष के सिरे पर जानवरों को चारों ओर से कोर कर गढ़ा गया है। ये जानवर 
सिह, हाथी, वेळ और घोड़े हैं। इन चारों का संबंध भगवान्‌ बुद्ध के साथ माना जाता है (Fo 
चित्र सं० १२) । सारनाथ के शीर्ष पर परगहे की चौकी सबसे सुन्दर है। उस पर चारों जानवर 


1 १. मुस्लिम स्थापत्य के सम्बन्ध में विस्तृत विवेचन के लिए द्रष्टव्य पर्सी ब्राउन: इंडियन 
आफिटेक्वर, भाग २ (इस्लामिक पीरियड) तथा आकंओलाजी इन इंडिया (दिल्ली, १९४९) 
To १०९-३२।, 7 ; ; 

. «२८ 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


« 


२१८ हिंदी साहित्य ४ 


चार पहियों के बोच उभार कर बनाए गए हैं। चारों पहिए घर्मचक्र को सूचित करते हैं जिसका: . 


- प्रवर्तन सबसे पहले भगवान्‌ बुद्ध के दारा सारनाथ में किया गया था। सिरे की चार सिंहाकृतियों 


के ऊपर भी एक धमंचक्र था, जिसका व्यास दो फुट नौ इंच था। सिरे के चारों सिंहों को पीठ से _ 


पीठ मिलाए हुए दिखाया गया है। उनके अंगं-प्रत्यंग गठीले हैं और बड़ी सफ़ाई से गढ़ कर वनाए 
गए हैं। उनके लहरदार वालों की बारीकी भी दर्शनीय है। पहले इन सिंहों की आँखों में मणियाँ 
जड़ी हुईं थीं। यह परगहा निस्संदेह भारतीय मूतिकला का एक उत्कृष्ट उदाहरण है। अशोक 
के समय की मूतिकला की यह विशेषता है कि उसमें सजीवता और निखारपंन मिलता है और 
कहीं भी भद्दी या बेडौल रचना नहीं दिखाई देती । 

ae मौर्यकालीन और उसके वाद की भारतीय कला में अनेक ऐसे अभिप्राय या अलंकरण 
मिलते हैं जो सुमेर, असीरिया, ईराक्क आदि की कला में भी उपलब्ध हैं। इनमें से कुछ ये हैं-- 


सपक्ष सिंह या बैल, नर-मकर, नर-अइव, मेष-मकर, गज-मकर, वृष-मकर, सिंह-नारी आदि। ` 


इनके संबंध में कुछ पाश्‍चात्य विद्वानों की यह मान्यता रही है कि भारतीय कलाकारों ने उन्हे 

` इरान या अन्य किसी पश्चिमी देश से ग्रहण किया। पत्थर पर चमकीले ओप को भी कुछ लोग 
बाहर से लिया हुआ मानते हैं, जो युक्ति-संगत नहीं कहा जा सकता। आनंदकुमारस्वामी ने ऐसे 
मतों की समीक्षा करने के वाद अपना यह विचार व्यक्त किया है कि भारत का पश्चिमी लघु 
एशिया से व्यापारिक संवंध बहुत पुराना रहा हैं, अतः इसमें कोई mead नहीं यदि भारत और 
रूघु एशिया में अन्य क्षेत्रों की तरह कला के क्षेत्र में भी बहुत सी वाते एक-दूसरे से साम्य रखती 
हुई पाई जाये। संभव है कि उक्त अलंकरणों आदि का भारत तथा ईरान आदि देशों में आयात 
एक ही स्थान से हुआ हो। 


अशोक के समय से ले कर ई०पुर्व प्रथम शती के अन्त तक भगवान्‌ बुद्ध की मूतं रूप में पूजा 0 


नहीं मिलती । बुद्ध तथा घंमं के प्रति निष्ठा व्यक्त करने के लिए कुछ सांकेतिक fagi की कल्पना 
कर ली गई थी। ये चिह्न धर्मचक्र, बोधिवृक्ष, स्तूप, उष्णीष, भिक्षापात्र आदि थे। सारनाथ 
में बुद्ध द्वारा घमं का जो प्रथम उपदेश किया गया था उसे एक चक्र द्वारा ब्यक्त किया जाता था। 
यह नया घमं 'धम्मचक्क पव्वत्तनसुत्त' की संज्ञा द्वारा अभिहित हुआ। परवर्ती कला में इसकी 
अभिव्यक्ति इस रूप में मिंलती है कि भगवान्‌ बुद्ध हाथों की उँगलियों को इस प्रकार रखते हैं 
मानों वे चक्र घुमा रहे हों। बोध गया में जिस पीपल के पेड़ के नीचे उन्हें बुद्धत्व या सम्यक्‌ ज्ञान 
की प्राप्ति हुई थी, उसकी संज्ञा बोधिवृक्ष प्रसिद्ध हुई। इस वृक्ष का चित्रण भी प्रारंभिक कळा 
में मिलता है। वृक्ष को प्रायः एक बाड़े के अन्दर दिखाया जाता है। इसे वेदिका कहते हैं। तीसरा 
मुख्य चिह्न स्तूप था। बुद्ध तथा उनके प्रमुख शिष्यों के अवशेष स्तूपों के नीचे रखे जाते थे। अतः 
स्तूप भी पुजा का एक प्रमुख चिह्न हो गया ।. इसी प्रकार बुद्ध की उष्णीष (पगडी ) भिक्षापात्र 
आदि का पूजन भी सांकेतिक चिल्लो के अन्तगंत था | ; 


सांची, भारहुत और बोबगया से जो प्रारंभिक, कळा-कृतियाँ मिली हैं उनमें उक्त चिल्लो न 


काही पुजन मिलता है। इसी प्रकार उत्तरप्रदेश के दो प्रमुख कला-केन्द्रो--मथुरा तथा सारनाथ 


4 

कला का इतिहास २१९ 


से ई० पूर्व के जो वौद्ध कलावशेष मिले हैं उन पर भी यही चिह्न मिलते हैं, मूर्त रूप में भगवान्‌ बुद्ध 
की प्रतिमा नहीं उपलव्ध होती । इसका एक मुख्य कारण यह है कि अशोक के समय में तथा 
उसके वाद उत्तर भारत में प्रायः थेरवादी (हीनयानी) वौद्धो का जोर था। वे लोग प्रतीको या 
स्मारको की पूजा में ही विश्वास करते थे, मूति-पुजा में नहीं। इन थेरवादियो की विभाज्यवादी, 
सर्वास्तिवादी आदि अनेक शाखाएँ हो गई थीं । उनके मुक्ताविले में महासांधिक (महायान) मत 
वाले खड़े हुए। ये लोग मानुषी रूप में वुद्ध-प्रतिमा के पूजन में विश्वास करते थे। प्रारंभ में इनकी 
संख्या और शक्ति अधिक नहीं थी, अत: प्रतिमा-पुजन का प्रचलन न हो सका। मथुरा से शंक 
` शासक राजुवुळ और उसके पुत्र शोडास के समय (ई पूर्व प्रथम शती) का एक परगहा मिला 
है जिस पर खरोष्ठी लिपि में कई लेख उत्कीण हैं। इन लेखों से ज्ञात होता है कि उस समय मथुरा 
में थेरवाद मत वाले वौद्धो की सर्वास्तिवादी शाखा का जोर था। उनमें तथा महासांधिक लोगों 
में प्रायः घामिक विवाद होते रहते थे। एक बार सर्वास्तिवादियों ने महासांधिकों से शास्त्रार्थं 
करने के लिए नगर नामक स्थान में (अफगानिस्तान के जलालावाद जिले में) से एक प्रसिद्ध 
विद्वान्‌ को बुलाया था। 
परन्तु मानुषी रूप में बुद्ध-प्रतिमा का निर्माण अधिक समय तक रोका न जा सका। उत्तर 
भारत में शुंगकाल (ई० पूर्व द्वितीय-प्रथम शती) में भक्ति की लहर प्रवल हो चली थी । विदेशी 
लोग तक विष्णू, के भक्त होने लगे थे। यूनानी राजा अंतलिकित के शासन-काल में हेलियोदोर 
_ नामक यवन ने विदिशा नगर में गरुड़-स्तंभ की स्थापना की। हिंदू देवों तथा जैन तीर्थकरों की 
प्रतिमाओं का निर्माण भी शुंग-काळ में होने लगा था। भक्ति की जो घारा इस युग में बही उससे 
बौद्ध धमं भी अछूता न रह सका। अपने घर्म की ओर अधिक से अधिक लोगों को उन्मुख करने के 
लिए वौद्धो ने यह आवश्यक समझा कि वुद्ध की ईश्वर रूप में कल्पना करके उनकी मूर्ति का विर्माण 
किया जाए। 
ईसवी सन्‌ के प्रारंभ से उत्तर भारत में कुबाणवंशी राजाओं का शासन भी इस प्रवृत्ति को 
प्रोत्साहित करने में सहायक सिद्ध हुआ। कुषाण Tare कनिष्क (७८-१०१ Fo) बौद्ध मत का 
पोषक होने के साथ-साथ'कला-प्रेमी था। उसके समय में मथुरा के शिल्पियों को बड़ा प्रोत्साहन 
` मिला। मथुरा अव बौद्ध घमं तया मूति-कला का एक बड़ा केन्द्र वन गया। यहाँ विविध धर्मों से 
संबंधित सैकड़ों मूर्तियों का निर्माण कुषाण-काल में हुआ। मथुरा की बनी हुई मूर्तियों की माँग 
बाहर भी बढ़ी और वे सुदूर स्थानों तक भेजी जाने लगीं। ऐसी मूर्तियाँ साँची, कौशाम्बी, श्रावस्ती, 
सारनाथ, कुशीनगर आदि में मिली SL 
कनिष्क के शासन-काल के प्रारंभ में बोधिसत्व और बुद्ध की विशाळ प्रतिमाओं का निर्माण 
` होने लगा। ये मूर्तियाँ दो प्रकार की मिली हैं--एक खड़ी हुई और दूसरी पद्मासन पर स्थित। 
ज्ञान या संबोधि प्राप्ति के पहले वुद्ध की संज्ञा बोधिसत्व थी और उसके वाद बुद्ध हुई। इन दोनों | 
की प्रतिमाओं में अन्तर यह है कि बोधिसत्व को मुकुट, ग्रेवेय आदि विविध आमूषणों से अलंकृत 
* राज-वेश में दिखाया जाता है; कितु बुद्ध को इनसे रहित, केवळ वस्त्र (चीवर) धारण किए हुए। 

२२० हिंदी साहित्य 
बुद्ध के सिर पर बालों का जटाजूट (उष्णीष) रहता है, जो उनके बुद्धत्व या ज्ञान-सम्पन्नता का 
सूचक है। महायान संप्रदाय वालों की यह मान्यता है कि जीवों पर कृपा करने के लिए तथागत का 
पथिवी पर आगमन बोधिसत्व रूप में होता है और वे बुद्धत्व या निर्वाण को प्राप्त होते हैं। भाग- 
बत मत के अवतारवाद से यह विचार वहुत मिळता-जुलता है। गौतम बुद्ध से पहले अनेक Tat 
के होते की कल्पना बौद्ध घमं भें है। अशोक के समय में और उसके वाद भी यह विशवास मिलता 
है। अशोक ने कनक मुनि नामक बुद्ध के स्तूप की मरम्मत कराई थी और नेपाल तराई के निगलीवा 
स्थान पर एक स्तंभ भी उनके सम्मान में बनवाया था। ये कनक मुनि गौतम वुद्ध के पहले बुद्ध 
Cal tee : ; 
कुषाण-काल में मथुरा में निमित बुद्ध और बोधिसत्व की जो प्रतिमाएँ प्राप्त हुईं हैं, वे 
प्रायः विशाल और हृष्ट-पुष्ट हैं । उन्हें चारों ओर से कोर कर निर्मित किया गया है, जिससे उसका 
दर्शन प्रत्येक ओर से सुलभ हो सके | इन मूर्तियों को प्रायः योगी रूप में प्रदर्शित किया गया है। 
इनमें मूंछें नहीं मिलतीं। परन्तु पदिचिमोत्तर भारत की गांघार कला की मूर्तियों पर मूंछें प्रायः 
-दिखाई जाती हैं। 
प्रश्‍न यह है कि भारत में सबसे पहले बुद्ध-मूर्ति का निर्माण कहाँ हुआ। इस विषय को 
ले कर विद्वानों में काफ़ीःविवाद हुआ है। एक मत के अनुसार भारत के पर्चिमोत्तर गांघार प्रदेश 
में प्रचलित कला में सर्व प्रथम बुद्ध-मूर्ति का निर्माण हुआ दूसरा पक्ष इसका श्रेय मथुरा कला को 
. देता है। प्रथम.मत के पोषक फूशे, विन्सेंट स्मिथ तथा जान मार्शल हैं। इनका कहना है कि गांघार 
शैली, जो कि पूर्णतया यूनानी कला की उपज है, बुद्ध-मूति की जन्मदात्री है तथा मथुरा कला' का 
स्रोत भी वही है। दूसरा मत.इसके प्रतिकूल है। उसके समर्थक कुमारस्वामी, हेवेल, जायसवाल 
आदि हैं। इन लोगों की मान्यता है कि भारतीय कला के वस्तु-विषय तथा उपादान कुषाणों 
के समय में गांघार पहुंचे । यह दुसरा मत मानता है कि पद्मासन पर स्थित योगी रूप में बुद्ध- 
मूर्ति का निर्माण विंलकुल भारतीय कल्पना है। इन विद्वानों ने इस वात की पुष्टि की है कि बुद्ध- 
मूर्ति का निर्माण मथुरा कला में आरंभ हुआ। वस्तुतः मथुरा की कला-शैली मध्य भारत की 
भारहुत तथा सांची की शैली के साथ-साथ चल रही थी। गांघार शैली का प्रारंभ बाद में हुआ। 
शुंग काल की तथा कुषाण काल के आरंभ की जो मूर्तियाँ मथुरा में मिली हैं, उन पर प्राचीन यक्ष- 
प्रतिमाओं तथा साँची और भारहुत कला. का प्रभाव स्पष्ट दिखाई पड़ता है। यह कला-शैली 
गांधार की वास्तविकता-प्रधान शैली से भिन्न है। पद्मासन.पर वैठी हुई बुद्ध और बोधिसत्व की 
प्रतिमाएँ उस परम्परा की द्योतक हैं जिसे हम भारतीय साहित्य में तथा मोहेन-जो-दड़ो से ले कर 
प्राचीन जैन मूर्तियों में पाते हैं। इन वातों को देखते हुए यह नहीं माना जा सकता कि मथुरा की 
प्राचीन मूर्ति-कछा गांधार कला से प्रभावित है। मथुरा शैली में कुछ मूर्तियाँ ऐसी अवश्य मिली 
हैं, जिन पर गांघार शैली की छाप दिखाई पड़ती है, परन्तु वे अपवाद रूप ही कही जा सकती हैं। 
साँची, भारहुत, वोधगया, मथुरा, सारनाथ, कौशाम्वी आदि स्थानों से बोद्ध कला-कृतियाँ 
बड़ी संख्या में प्राप्त हुई हैं। कुछ कृतियों पर गौतम बुद्ध के जीवन की मुख्य घटनाओं--यथा, जन्म, 

ज्ञान-प्राप्ति, धमंचक्र-प्रवतंन, स्वर्गावतरण, महापरिनिर्वाण--का आलेखन मिलता है। बुद्ध के 
पूर्व जन्म की (जातक) कथाओं का भी मनोरंजक चित्रण कितने ही शिलापट्टों पर मिलता है। 
इन कथाओं के अनुसार गौतम के रूप में जन्मने के पहले बुद्ध अनेक योनियों में विचरे थे। कला- 
कृतियों पर वेस्संतर, रोमक, सुतसोम, छदंत, व्याघ्री, उलूक, कच्छप आदि अनेक जातक-कथाओं 
का चित्रण है। ; ;् 
कुषाण तथा गुप्तकालीन वुद्ध मूर्तियों की संख्या बहुत बड़ी है। कुपाणकालीन भारी-भर- 
कम तथा गोल-मटोल प्रतिमाओं के स्थान पर गुप्त युग में मनोहर अंग-विन्यास वाली बुद्ध-मूतियाँ 
मिलती हैं। सारनाथ तथा मथुरा की बुद्ध-प्रतिमाएँ तो उत्कृष्टतम कृतियाँ कही जा सकती 
हैं। इनमें सौंदर्य की अनूठी अभिव्यक्ति के साथ शांति, करुणा और आनंद का अद्भुत समन्वय 
मिलता है। सारनाथ से प्राप्त घर्मंचक्र-प्रवर्तन वाली बुद्ध-प्रतिमा (संख्या बी--वी, १८ १) ऐसी 
ही है। इसमें अर्वोन्मीलित नेत्र वाले बुद्ध भगवान्‌ ध्यान-मुद्रा में बैठे दिखाए गए हैं (दे० चित्र 
संख्या १२)। मूर्ति के पीछे कलापूर्ण प्रभामंडल है। चौकी पर वे भिक्षु दिखाए गए हैं, जिन्ह बुद्ध _ 
ने सारनाथ में सवे प्रथम उपदेश दिया था। मथुरा से भी वुद्ध की गुप्तकालीन अनेक सुंदर प्रतिमाएँ 
मिली हैं । एक मूर्ति (मथुरा संग्रहालय, सं० ए५) पर रिखे हुए ब्राह्मी लेख से ज्ञात हुआ हैकिउसे 
यशदिन्न नामक भिक्षु ने प्रतिष्ठापित कराया था. (दे० चित्र सं १३) | मथुरा की दुसरी 
ऐसी ही प्रतिमा राष्ट्रीय संग्रहालय, नई दिल्ली में है । दोनों अभय मुद्रा में हैं और दोनों के सिर 
के पीछे विविध अलंकरणों सहित प्रभामंडल है। सुलतानगंज (fre भागलपुर) से प्राप्त aH i 
की साढ़े सात फुट ऊँची बुद्ध-प्रतिमा भी इसी कोटि में आती है। यह अव वरमिघम म्यूजियम में 
है। इन प्रतिमाओं को देखने से पता चलता है कि गुप्त काळ के कलाकार शारीरिक सौंदय के 
साथ लोकोत्तर आनंद की भावना व्यक्त करने में कितने सिद्धहस्त थे। र 
गुप्त काल के वाद गांबार, मथुरा, अहिच्छंत्रा, कौशाम्बी, सं किसा, श्रावस्ती आदि उत्तर 
भारत के अनेक स्थानों में बौद्ध मूर्तियों का निर्माण प्रायः समाप्त हो गया । परन्तु सारनाथ, 
नालंदा, कुशीनगर, महोबा आदि स्थानों में पुव॑मध्यकाल के अन्त तक वौद्ध धर्म संबंधी मूर्तियों 
का निर्माण जारी रहा। पूवं में बञ्जयान संप्रदाय के उत्थान के फलस्वरूप कला भी प्रभावित हुई। 
सारनाथ, नालंदा, गया आदि स्थानों से वज्जयान मंत संबंधी अनेक मूतियाँ मिली हैं। इनमें मंजुवर, 
हेरक, teraz, तारा, मारीचि, सरस्वती, वसुघारा, चुंडा आदि की प्रतिमाएं हैं । कला में मौलिक 
सौंदय के स्थान पर मध्यकालीन मूर्तियों में प्रतिमा-विज्ञान का शास्त्रीय पक्ष अधिक मिलने लगता 
है। उक्त मूर्तियाँ इसकी प्रमाण हैं। परन्तु कुछ मूतियाँ अपवादस्वरूप भी कही जा सकती हैं, यथा, 
महोवा (जि० हमीरपुर, उ०प्र०) से प्राप्त सिंहनाद अवलोकितेइवर की मूर्ति (दे० चित्र स ० 


:१४) । इस पर अंकित लेख के अनुसार यह प्रतिमा ई० ११वीं शती में निमित हुई। सिह के ऊपर 


अत्यन्त शांत भाव में बैठे हुए वोषिसत्व अवलोकितेश्वर का अंकन वहुत प्रमावोत्पादक है। 
कुकिहार (fro गया) से प्राप्त बुद्ध, बोबिसत्व आदि की अनेक घातुप्रतिमाएँ भी उच्च कोटि की 
हैं। इनका निर्माण पाळ राजाओं के समय में हुआ। इन राजाओं के शासन-काल में महायान 

बौद्ध घमं संबंधी बहुसंख्यक कला-कृतियों का निर्माण विहार और बंगाल में हुआ। पत्थर की 
महियों में गया और बंगाल के काले पत्थर का प्रयोग अधिक मिलता है। उत्तरप्रदेश, राजस्थान 
तथा मध्यप्रदेश के अनेक स्थानों में भी मध्यकाल में वौद्ध मूर्तियों का निर्माण होता रहा। परन्तु 
उनकी कला प्रायः साधारण कोटि की है। - 

कुशीनगर, सारनाथ, मथुरा, नालंदा, वैशाली, कोशाम्वी, संकिसा, पखना विहार (fro 
फरखावाद) आदि स्थानों पर मिट्टी की मुद्राएँ भी मिली हैं, जिनमें अधिकांश अभिलिखित 
हैं। इन लेखों में बौद्ध संवारामो, भिक्षु-संघों शासकीय अधिकारियों तथा विशिष्ट व्यवितयों के 
नाम मिलते हैं। कुछ मुद्राओं पर स्तूप, बोधिवृक्ष तथा मृगादि पशुओं की आक्नतियाँ भी 


अंकित हैं। - 
. _ जैन मूतियाँ 
; जैन घर्म संबंधी जो प्राचीन कला-कृतियाँ उड़ीसा प्रदेश के उदयगिरि, खण्डगिरि आदि 
स्थानों से तथा उत्तरप्रदेश के मथुरा, कौशाम्बी आदि से प्राप्त हुई हैं, उनसे पता चलता है कि 
ईसवी सन्‌ के पहले उत्तर भारत में कई जगह जैन स्तूपों, विहारों तथा तीर्थंकर-प्रतिमाओं का 
निर्माण शुरू हो गया था। उड़ीसा की हाथी-गुंफा से मिले हुए जैन राजा खारवेल के अभिलेख 
~ से यह आभास मिलता है कि ईसवी पूर्व चौथी शताब्दी में मगघ के राजा नंद (महापद्मनंद) 
तीर्थंकर की प्रसिद्ध प्रतिमा कलिंग (उड़ीसा) से पाटलिपुत्र ले गए थे। इस मूर्ति को कलिंग के 
शासक खारवेल मगव से फिर ले आए और उसे अपने राज्य में प्रतिष्ठापित किया। इस 
उल्लेख से पता चलता है कि तीर्यंकर-प्रतिमाओं का निर्माण महापद्मनंद के भी पहले प्रारंभ 
हो चुका था। मथुरा के प्रसिद्ध कंकाली टीले की खुदाई में मिली हुईं वस्तुओं में एक तीर्थंकर 
की मूर्ति की भग्न चौकी भी है, जिसमें ई० दूसरी शताब्दी का एक ब्राह्मी लेख उत्कीर्ण है। इसमें 
लिखा है कि शक संवत्‌ ७९ (१५७ fo) में मुनि सुब्रतनाथ की इस प्रतिमा को देवताओं के द्वारा 
निमित बौद्ध स्तुप में प्रतिष्ठापित किया गया। इससे पता चलता है कि ईसवी दूसरी शती में 
मथुरा के इस प्राचीन जैन स्तूप का आकार-प्रकार ऐसा भव्य था तथा उसकी कला इतनी दिव्य 
थी कि मयुरा के कुषाण-कालीन कला-ममंज्ञो को भी उसे देख कर चकित हो जाना पड़ा। 
फलस्वरूप लोग यह मानने लगे कि बौद्ध स्तूप संसार के किसी प्राणी की कृतिन हो कर देवताओं - 
की रचना होंगे, इसी लिए उन्होंने उसे देव-निमित की संज्ञा दी। i 

उत्तर भारत में जैन कला के प्राचीन केन्द्रों में मथुरा का स्थान अग्रगण्य है। सोलह 
शताब्दियो से ऊपर के दीघं काल में मथुरा में जैन घमं का विकास होता रहा। यहाँ के चित्तीदार - 
लाल बलुए पत्थर की वनी हुई सैकड़ों जेन कछा-कृतियाँ अव तक मथुरा और उसके आस-पास के 
जिलों से प्राप्त हो चुकी हैं। «इनमें तीयंकरों तथा जैन देवियों (अंबिका, चक्रेश्‍वरी आदि) की 
प्रतिमाओं के अतिरिक्त चौकोर आयागपट्ट, वेदिका-स्तंभ, सूची, तोरण तथा द्वार-स्तंभ आदि हैं। 
मथुरा के जैन आंयागपट्ट (पूजा के चौकोर पत्थर) विशेष रूप से उल्लेखनीय हैं। इनमें प्रायः बीच 

में तीर्थंकर-मूर्ति तथा उसके चारों ओर विविध प्रकार के मनोहर अलंकरण मिलते हूँ। स्वस्तिक, 
ARNA, वर्म मान्य, श्रीवत्स, भद्रासन, दर्पण, कलश और मीन-युगल इन अष्ट मंगल द्रव्यों का 
आधयागपट्टों पर सुन्दरता के साथ चित्रण किया गया है। एक आयागपट्ट पर आठ दिक्‌-कुमारियाँ 
एक दूसरे का हाथ पकड़े हुए आकर्षक ढंग से मंडल-नृत्य में संलग्न दिखाई गई हैं। मंडल या चक्र- 
वाल अभिनय का उल्लेख रायपसेनिय सुत्त नामक जैन ग्रन्थ में भी मिलता है। एक दुसरे आयाग- 
पट्ट पर तोरण-द्वार तथा वेदिका का अत्यन्त सुन्दर अंकन मिलता है । वास्तव में ये आयागपट्ट 
प्राचीन जैन कला के उत्कृष्ट उदाहरण हैं। इनमें से अविकांश अभिलिखित हैं, जिन पर ब्राह्मी 
लिपि में लगभग ई० पूर्व १०० से ले कर ईसवी प्रथम शती के मध्य तक के लेख हैं। कौशाम्बी से 
भी इस प्रकार के आयागपट्ट मिले हैं। 

मथुरा कला में TAHT तथा अन्य जैन प्रतिमाएँ एवं इमारती पत्थर बड़ी संख्या में प्राप्त 
हुए हैं। शुंग काल से ले कर गुप्तकाळ तक की ऐसी मूल्यवान जैन सामग्री भारत में अन्यत्र कहीं 
नहीं मिली । इस सामग्री के द्वारा विभिन्न युगों की वेष-भूषा, आमोद-प्रमोद तथा अन्य सामाजिक 
पहलुओं पर पर्याप्त प्रकाश पड़ा है। कुषाण काल की मूर्तियों में वहुत सी अभिलिखित हैं। 
लेखों की लिपि ब्राह्मी है तथा भाषा संस्कृत और प्राकृत का मिश्रण है। इन लेखों द्वारा तत्कालीन 
जैन धर्म के संबंध में बहुत जानकारी प्राप्त हुई है, जिसकी पुष्टि प्राचीन साहित्य से भी होती है। 
मथुरा कला की मूर्तियों में हाथ में पुस्तक लिए.हुए सरस्वती, अभय मुद्रा में देवी आयंवती तथा 
नैगमेश देवता की मूर्तियाँ विशेष उल्लेखनीय हैं। तीर्यृकरःप्रतिमाएँ प्रायः ध्यान मुद्रा में बैठी 
हुई मिली हैं।. कुछ कायोत्सगं मुद्रा में खड़ी हुई भी हैं। कुषाण, गुप्त तथा मध्य काळ की 
अनेक सर्वतोभद्रिका प्रतिमाएँ भी उपलब्ध हुई हैं। कलाकारों ने तीयकर-मूर्तियों के निर्माण में 
दिव्य सौंदर्य के साथ आध्यात्मिक गांभीर्य का जो समन्वय किया है, उसे देख कर पता चलता है कि ` 
भावाभिव्यूक्ति में ये कलाकार कितने अविक कुशल थे। > य 

मथुरा की जैन कला में जो सैकड़ों कला-कृतियां प्राप्त हुई हैं, उनमें अधिकांश कुटुम्विनी 
श्राविकाओं द्वारा वनवाई गई थीं। ये कला-कतियाँ हमारी मूल्यवान्‌ निधि हैं और उन उदार- 
चेता महिलाओं की मबुर स्मृति दिलाती हैं, जिन्होंने इहलोक और परलोक के कल्याण का 
विस्तार करने के हेतु घामिक हृत्यों को निस्स्वाथं रूप से निप्पन्न किया था। मूर्तियों का निर्माण 


` कराने वाली स्त्रियों के नाम लेखों में उनके परिवार वालों के नाम, गण, कुछ तथा शाखा के सहित 


दिए हुए हैं। ये दानदात्रियाँ न केवल उच्च परिवारों की थीं, वल्कि सभी वर्ग इनमें सम्मिलित 
थे। वणिक्‌, कारुक, गन्धिक, मणिकार, लौहकार आदि विभिन्न वर्गों की गृहिणियों ने सभी जीवों 
(सर्व सत्वों) के हित-सुख के लिए दान दे कर अपने नाम अमर किए। गणिकाओं, नर्तेकियों 
तक ने पुरी स्वतंत्रता के साथ विविव घम्म-कार्यों में भाग लिया । मयुरा के एक अत्यन्त सुन्दर 
आयागपट्ट का निर्माण वसु नामक गणिका की पुत्री लवणशोभिका द्वारा कराया गया । 
इसी प्रकार फल्युयदा नामक नर्तक की भार्या थिवयशा ने एक दुसरे आयागपट्ट की रचना 


करवाई | 

मथुरा के अभिलेखों में इन दानदात्री स्त्रियों के नाम बड़ी संख्या में मिळे हैं। इनमें से कुछ 
नाम ये हैं--अमोहिनी, अचला, कुमारमित्रा, कौशिकी, गृह्रक्षिता, TEN, जया, जिनदासी, 
जीवनन्दा, दत्ता, घर्मेघोषा, धमसोमा, बलहस्तिनी, मित्रा, यशा, विजयश्री, शिवमित्रा, शिवयशा 
तथा सोमा। जिन उपदेशिका भिक्षुणी आर्याओं की प्रेरणा से कुटुस्विनी स्त्रियों ने घर्म और कला 
_ के प्रसार में भाग लिया उनके नाम अभिलेखों में सादिता, वसुला, जिनदासी, श्यामा; धर्मार्था, 
दत्ता, घान्यश्चिया आदि मिले g । 
गुप्त-काल के वाद भी जैन कला का प्रसार उत्तर भारत के अनेक स्थानों में जारी रहा। 
मधुरा के कंकाली AS से ग्यारहवीं शती के अंत तक की तीर्थकर-मूर्तियाँ पराप्त हुई हैं। अंतिम 
मूति पर विक्रम संवत्‌ ११३४ (१०७७ Fo) का लेख Fl इसके पहले को एक मूर्ति पर संवत्‌ 
१०८० (१०२३ ई०) लिखा sl इससे पता. चलता है कि १०१८ ई० में महमूद ग़ज़नवी कें 
मथुरा पर दुर्दान्त आक्रमण के वाद भी प्रायः ६० वर्षों तक बौद्ध स्तूप की पावन भूमि पर जैन कलो 
विकसित होती रही। 
मथुरा के अतिरिक्त उत्तर भारत में अन्य अनेक केन्द्र थे, जिनमें उत्तर गुप्त काल तथा 
मध्य काल में जैन प्रतिमाओं का निर्माण होता रहा। विहार तथा उत्तरप्रदेश में अनेक स्थान 
तीर्थकरों के जन्म, तपचर्या तथा निर्वाण के स्थान रहे हैं। अतः यह स्वाभाविक ही था कि इन 
स्थानों पर घम, कला तथा शिक्षा संस्थाओं की स्थापना होती। कौशाम्बी, प्रभास, श्रावस्ती, 
काम्पिल्य, अहिच्छत्रा, हस्तिनापुर, देवगढ़, राजगृह, वैशाली, मन्दारगिरि, पावापुरी आदि ऐसे 
ही स्थान थे। इन स्थानों से जैन घमं की जो प्रभूत सामग्री उपलब्ध हुई है, उससे पता चलता 
है कि इस घमं ने भारतीय लोक-जीवन को प्रभावित कर दिया था। जैन धमं की धारा उत्तर 
भारत तक ही सीमित नहीं रही, बल्कि वह भारत के अन्य भागों को भी आप्लावित करती 
रही। मध्यप्रदेश में ग्वालियर, चंदेरी, सोनागिरि, खजुराहो, अजयगढ़, कुण्डळपुर, जसो, अहार 
और रामटेक एवं राजपुताना तथा मालवा में चन्दाखेड़ी, आवू पर्वत, सिद्धवरकूट तथा उज्जैन 


` प्रप्तिद्ध जैन केन्द्र रहे हैं। इसी प्रकार सौराष्ट्र, गुजरात तथा बम्बई प्रदेश में गिरनार, वलभी , 


ATTA, अणहिलवाड़ा, एलोरा और बादामी तथा दक्षिण में बळूर, श्रवणवेलगोला तथा हुलेपीड 
आदि स्थानों में भी जैन घमं से संबंधित स्थापत्य, मूति-कला तथा चित्र-कला दीर्घं काल तक 
प्रवधित होती रहीं। - : 


मध्यकालीन जैन प्रतिमाओं में अलंकरण की मात्रा मिलती है। इस काल के देवी-देव- _ 


ताओं की प्रतिमाओं में प्रधान मूर्ति के चारों ओर परिचारक गण तथा अन्य विविध अलंकरण 
बहुलता के साथ उकेरे मिलते हैं। तीयकर-मूर्तियों में उनके लांछन या चिह्न भी पाए जाते हैं 
जिससे यह जानने में आसानी होती है कि अमुक मूति किसकी है। अनेक तीर्थकर-मूतिंयों में हिदू 
देवी-देवता--इंद्र, कुवेर, गणपति, सरस्वती, लक्ष्मी आदि भी मिलते हैं। कुछ मध्यकालीन जिन- 


प्रतिमाओं में प्रभा-मंडल तथा छत्र सुन्दरता के साथ उत्कीणं मिले हैं। मध्यकालीन सर्वंतोभद्विका' 


प्रतिमाएँ भी प्राप्त हुई हैं। कुषाण एवं गुप्तकालीन मूर्तियों की तरह मध्य काळ की. भी अभिरि- 

कला का इतिहास 


| खित तीर्थकर-मूर्तियाँ बड़ी संख्या में मिली हैं। इन अभिलेखों द्वारा तत्कालीन धामिक एबं सामा- 


। जिक स्थिति पर बहुत-कुछ प्रकाश पड़ता है। 


हिन्दू प्रतिमाएँ 


बौद्ध तथा जैन धर्म की तरह हिंदू बमं संबंधी कला का भी हिंदी प्रदेश में व्यापक प्रसार 
हुआ। इस क्षेत्र में हिदू या पौराणिक घमं के प्रति प्रवल आस्था थी। ईसवी पू० दूसरी शती में 
वैप्णवभक्ति की जो लहर उठी उससे विदेशी लोग तक प्रभावित हए। विदिशा नगरी के आव- 
निक वेसनगर नामक स्थान में एक ऊँचे खंभे पर खुदे हुए ब्राह्मी लेख से ज्ञात हुआ है कि शुंगवंशी 
राजा काशापुत्र भागभद्र के समय में तक्षशिला के यूनानी शासक अंतलिकित ने अपने राजदूत 
हेलिओदोर को विदिशा भेजा, जिसने यहाँ उक्त खंभा (meaa) स्थापित किया। लेख में 


इस भागवत वर्म का आरंभ यादव या सात्त्वत क्षत्रियों में हुआ। इस बंश में उत्पन्न 

वासुदेव कृष्ण इस धमं के केन्द्रविदु हुए। उन्हें विष्णु या नारायण का अवतार माना गया | भाग- 
वत घम को सात्त्वत, वासुदेव, पांचरात्र, ऐकांतिक तथा नारायण नामों से भी जाना जाता था। 
इस मत के चार व्यूह्‌ क्रमशः वासुदेव कृष्ण, उनके भाई संकर्षण (बलराम), पुत्र प्रद्यम्न तया पौत्र 
अनिरुद्ध के नाम पर प्रचलित हुए। कृष्ण-वंछराम को देव रूप में मानने का सर्वग्रवम शिलालेख 
चित्तोरगढ़ के पास घोसुंडी नामक स्थान में मिला ग है ÈL इसमें भगवान्‌ संकर्यण-वामुदेव के लिए 
पूजा-शिला तथा वेदिका के निर्माण का उल्लेख हैं। इस शिलालेख का समय ई० पूर्व दूसरी 


दाती है। 
उक्त भागवत मत को वप्गव TA की प्रमुख शाखा कह सकते हैं। हिदू त्रिदेव 


इस घमं के इष्टदेव हैं। अन्य दो देवता ब्रह्मा तया शिव हैं। हिंदू वर्म और कला में 
देवताओं को महत्त्वपूर्ण स्थान प्राप्त है। विष्णु की पत्नी लक्ष्मी, ब्रह्मा की सावित्री या 


राजदूत ने अपने को भागवत कहा है। 


और शिव की पार्वती हैं। त्रिदेव और उनकी पत्नियों के अतिरिक्त उनसे संवंवित अन्य कितने 


ही देवी-देवताओं की सृष्टि हुई, जिनसे हिंदू बमं के देवों का परिकर बढ़ता गया। 


| ब्रह्मा की प्राचीन मूर्तियाँ कम मिली हैं। इनकी कुपाणकालीन केवल दो मूतियाँ मयुरा 


ब्रह्मा अपनी पत्नी के साथ बैठे हुए दिखाए गए हैँ 


१. यह मूर्ति अब राष्ट्रीय संग्रहालय, नई दिल्ली मे है। 
२९ 

में.मिली हैं। एक (मथुरा संग्रहालय सं ३८२) में उनके तीन मुख एक सीव में दिखाए गए हैं 
| और चौथा वीच वाले सिर के पीछे है। कुपाणकालीन ate मूर्तियों की तरह इसमें भी पीछे सादा 
छायामंडल है तथा दायाँ हाथ अभय मुद्रा में है। ब्रह्मा को गुप्त तया मध्य काल की वहुसंख्यक 
मूतियाँ उत्तरप्रदेश तथा राजस्थान में मिली हैं। महावन में मिली हुई एक कलापूर्ण मूति' पर 


विष्णु की प्रतिमाओं की संख्या बहुत अविक है। उनकी कुयाणकालीन कुछ चतुर्भुज 

और अष्टमुजी मूतियाँ भी मिली है, जो प्रतिमा-विज्ञान की दृष्टि से महत्त्वपूर्ण हैं। मथुरा से 
प्राप्त एक मूर्ति (संख्या २४८७) पर उन्हें बोधिसत्व मैत्रेय के समान दिखाया गया है। वहीं से 
मिले हुए एक अन्य शिलापट्ट (संख्या २५२० ) पर विष्णुको अर्वेनारीश्वर, गज लक्ष्मी तथा कुवेर 
के साथ प्रदर्शित किया गया है। विदिशा में भी विष्णु की एक कुपाणकालीन मूर्ति प्राप्त हुई है। 
गुप्त काल में वुद्ध-प्रतिमा की तरह विष्णु-श्रतिमाओं में भी कला-सौष्ठव मिलता है। 
दिल्ली के राष्ट्रीय संग्रहालय में मथुरा मे प्राप्त (सं० ई ६) विष्णु की गुप्तकालीन मूर्ति तत्कालीन 
कला का उत्तम उदाहरण है। विष्णु को ध्यान-मुद्रा में दिखाया गया है और उनके विविध अंग 
तथा यस्त्राभूषण अत्यन्त सुरुचिपूर्ण ढंग से अंकित हैं। देवगढ़ के दशावतार मंदिर में विष्णु 
(नारायण) की मूतियाँ कला की दृष्टि से उत्कृष्ट कोटि की हैं। तिगवा (Rro जबलपुर) तथा 
` एरण (ज़ि० सागर, मध्प्र०) के विष्णु-मं दिरों की प्रतिमाएँ भी उल्लेखनीय हैं। गुप्त युग में महा- 
विष्णु की भी मूर्तियां वनने लगी थीं। इनमें बीच में भगवान्‌ विष्णु का मुख तथा अगल-वगळ 
नुसिह और वाराहावतार के मुख बनाए जाते थे। विष्णु के विश्वरूप की भी कुछ सुंदर प्रतिमाएँ 
अलीगढ़, कामवन, कन्नौज आदि में मिली हैं। 
विष्णु की मध्यकालीन मूर्तियों की संख्या बहुत बड़ी है। प्रायः समस्त हिदी क्षेत्र में इन 
मूर्तियों का निर्माण होता रहा। कन्नौज, कामवन (पूर्वी राजस्थान), सुहागपुर (जि० शहडोल, 
Foro), खजुराहो, पालीलेड़, किराडू और ओसिया (तीनों जोधपुर में) तथा वाड़ोली (उदय- 
पुर) में मध्यकाल में विष्णु की अनेक सुंदर प्रतिमाओं का निर्माण हुआ। मूर्तिविज्ञान की दृष्टि 
से तो इनका महत्व है ही शुद्ध कलात्मक दृष्टि से भी ये बहुत सुंदर हैं। कन्नौज, कामवन, पाली, 
ओसिया तथा डीडवाना (मारवाड़) की कुछ विष्णु प्रतिमाएँ विशेष रूप से उल्लेखनीय हैं। 
विष्णु के अनेक अवतारों की कल्पना और उन अवतारों की विविध लीलाएँ पुराणों में 
विस्तार से वर्णित हैं। कृष्ण-वलराम की पूजा की चर्चा ऊपर की जा चुकी है। राजस्थान, ब्रज, 
काशी तथा विदिशा से इनकी अनेक दुलंभ मूतियाँ प्राप्त हुई हैं। बलराम की एक शुंगकालीन 
प्रतिमा मथुरा से तथा दूसरी विदिशा से मिली है। इनमें बलराम को हल-मूसलछ लिए दिखाया 


गया है। देवगढ़ के कई शिलापट्टों पर कृष्ण की बाल-लीलाओं का सुंदर चित्रण है। अन्य अवतारों ` 


में वराह, नृसिह, वामन और राम का आलेखन अधिक हुआ है। वराह की उदयगिरि वाली मूर्ति 
सर्वश्रेष्ठ कही जा सकती है। एरण की वराह मूर्ति अपने ढंग की अनोखी है। इसकी पीठ पर 
- चल्कल पहने हुए कमंडलुधारी ऋषियों तथा राशियों का आलेखन वड़ा मनोरंजक है। ये दोनों 
मूर्तियाँ गुप्तकालीन हैं। वराह की अनेक मध्यकालीन मूतियाँ खजुराहो, ग्वालियर तथा पूर्वी 
राजस्थान से मिली हैं। राम की कुछ गुप्तकालीन मूर्तियाँ देवगढ़ के शिलापट्टों पर अंकित हैं। 
हिंदू त्रिमूति में तीसरे देवता शिव हैं। इनके विविध रूपों की प्रतिमाएँ मिली हैं। कुषाण 
शासकों में से कई ने अपने सिक्को पर नंदी बैल सहित एक या अनेक मुख वाली शिव मूर्तियों को 
अंकित कराया था। कुषाणकालीन शिवलिंग की एक मूर्ति मथुरा में मिली है (संख्या २६६१ ) 
जिसकी पुजा कोट और पायजामा पहने हुए शक लोग करते. दिखाए गए हैं। कुषाण और 

गुप्तकालीन कई सुन्दर प्रतिमाएँ मथुरा-क्रला में प्राप्त हुई हैं। इनमें एकमुखी, चतुर्मुखी और 


पंचमुखी शिवलिंग भी हैं। कुछ मूर्तियों में शिव-पावंती को दंपति भाव में दिखाया है तथा कुछ 
में अद्धंनारीशवर भाव का चित्रण है। पंचमुखी शिवलिंग का सवसे प्राचीन उदाहरण इलाहाबाद 
के समीप भीटा से प्राप्त हुआ है। यह मूति शुंगकालीन है। 

_ शिव की गुप्तकालीन मूर्तियों में विन्ध्य प्रदेश के नचना और भुमरा को प्रतिमाएँ अग्रगण्य 
हैं। नचना का चतुर्मुख शिवलिंग कला की एक लोकोत्तर कृति सा लगता है। यहाँ का पार्वती 
मंदिर भी तत्कालीन कला के अध्ययन के लिए दर्शनीय है। भुमरा में शिव का एक अद्‌भुत मंदिर 
था, जो अव नष्टप्राय है। इसके अधिकांश अवशेष प्रयाग संग्रहालय में सुरक्षित हैं। इनकी कला 
में जो निखार और सजीवता है वह सचमुच सराहनीय है। ऊँचेहरा (जि० सतना.) तथा उसके 
पास खोह से कुछ अलंकृत शिवलिंग मिले हैं, जिनकी कला उच्च कोटि की है। इनमें से अधिकांश 
एक मुख वाले हूँ। ` 

गुप्तकाल के वाद उत्तर और मध्य भारत के अनेक भागों में शिव मंदिरों और मूर्तियों 
का निर्माण हुआ। कन्नौज से कई सुंदर शिव-प्र तिमाएँ मिली हैं। यहाँ कुछ शिवलिंग ऐसे मिले ह 
जिन पर चतुर्देव--त्रह्मा, विष्णु, शिव तथा सूयं--का अंकन है। ऐसे शिवलिंग अजमेर, कार्लि- 
जर, èg (आगरा), खजुराहो, किराडू आदि स्थानों से भी मिले हैं। कुछ पर सूयं के स्थान पर 
चौथा मुख देवी का है। पंचदेव वाले कुछ शिवलिंग भी प्राप्त हुए हैं, जिन पर विष्णु, सूय, देवी 
और गणेश का अंकन मिलता है। पाँचवीं मूर्ति स्वयं शिव की मानी जाती है। इन सिंगो के आधार 
पर ११वौं-१२वीं शती में स्मातों की इस पंचदेवोपासना के प्रचार का प्रमाण मिल जाता है। 
कन्नौज से प्राप्त कल्याणसुन्दरः (शिव-पावंती-परिणय) की प्रतिमा अंग-सौष्ठव तथा भावाभि- 
व्यक्ति में अद्वितीय है। इसका निर्माण काल ७०० ई० के लगभग है। एटा से ११वीं शती की 
इसी भाव की एक सुन्दर मूरति मिली है, जो भारत कला भवन, काशी में है। 

मध्यप्रदेश में खजुराहो के शिव-मंदिर की चर्चा ऊपर की जा चुकी है। इन मंदिरों में 


` शिव तथा उनके परिचारों की विविध मूर्तियों के दर्शन होते हैं। मंदिरों के चप्पे-चप्पे पौराणिक - 


तथा अनेक अळंकरणों से SF हुए हैं। इन देवाळयों को मूर्त शास्त्र कह सकते Fl कामशास्त्र 
विषयक कुछ अश्लील चित्रण भी इनमें हैं, जो तत्कालीन कौल-कापालिकों के बढ़ते हुए प्रभाव 
के द्योतक हैं। 

' भेड़ाघाट (जबलपुर) के चोंसठ योगिनी तथा वैद्यनाथ मंदिर, उदयपुर (विदिशा) 


का उदयेश्वर मंदिर, त्रिपुरी के गोलकी मठ एवं गुरगी, चंदेर तथा अमरकंटक के मंदिरों तथा 


राजस्थान एवं मध्यभारत के पूर्वोक्त मंदिरों में शैव एवं शाक्त मत संबंधी बहुसंख्यक मूर्तियों का 


, निर्माण मध्यकाल में हुआ। 


ब्रिमूतियो के अतिरिक्त जिन अन्य देवताओं की मूतियाँ विशेष रूप से मिलती हैं वे इंद्र 
अग्नि, सूर्य, कातिकेय, गणेश, नवग्रह और कामदेव की हैं। देवियों में लक्ष्मी, सरस्वती, दुर्गा तथा 
उनके विविध रूप (काली, चामुंडा, महिषमर्दिनी आदि), सप्तमातृका, गंगा, यमुना, मातृदेवी, ` 

वसुधारा आदि की भी अनेक मूतियाँ प्राप्त हुई हैं। कौशाम्बी, अहिच्छत्र, ASAT (जि टीकम- 
गढ़) और ग्वालियर से प्राप्त सूर्य को तथा काशी, कन्नौज, कामवन, मथुरा आदि स्थानों से प्राप्त 


कातिकेय की मूर्तियाँ उल्लेखनीय हैं। 


पूर्व मध्यकाल में वेरूल (एलोरा) के कैलास मंदिर तथा एलिफ़ेंटा (बंबई) के पास - 


के गुफा मंदिर का नामोल्लेख यहाँ कर देना युक्तिसंगत है । ये दोनों. यद्यपि हमारे हिन्दी प्रदेश 
से बाहर पड़ते हैं, कितु हिंदू मांतकला के विकास में इन स्थानों का जो व्यापक योग रहा है, उसे 
विस्मृत नहीं किया जा सकता। पौराणिक हिंदू देवी देवताओं की कितनी ही लीलाएँ इन दोनों 
स्थानों पर कलाकारों द्वारा अमर कर दी गई हैं। 
दाक-कुषाण राजाओं की प्रतिमाएँ 

उपर्युक्त तीनों प्रमुख घर्मो से संबंधित मूर्तियों के अतिरिक्त कुछ अन्य प्रतिमाएँ मिली 
हैं। मथुरा से शक-कुषाण राजाओं तथा आभिजात्य वर्ग की कई अत्यन्त महत्त्वपूर्ण मूतियाँ मिली 
हैं, जेसी कि भारत में अन्यत्र नहीं मिलतीं। मथुरा से लगभग ८ मील दूर माँट नामक स्थान में 


कुषाण राजाओं का एक देवकुल' था, जहाँ से इन राजाओं की मूर्तियाँ प्राप्त हुई हैं। दूसरा 


diga daaa: यमुना-तट पर गोकर्णेश्वर टीले के समीप था। विम केडफ़ाइसिस की विशाल- 
काय मूर्ति (संख्या २१५) में, जिसका सिर नहीं है, महाराज विम सिहासनारूढ़ दिखाए गए- 
हैं। वे ar चोग्रा, गुलूवंद, सलवारनुमा पायजामा तथा चमड़े के तसमों से कसे हुए मोटे जूते 
पहने हैं। मूर्ति पर उनका नाम लिखा हुआ है। कुषाण वंश के सबसे प्रतापी THE, कनिष्क की 
प्रतिमा (सं० २१३) वेशभूषा में विम की प्रतिमा से बहुत मिलती-जुलती है। उसके दाएं हाथ में 
राजदंड तथा बाएं में तलवार है। मोटे जूते, जिन्हें गिलगिटी जूते कहते हैं, दर्शनीय हैं। इस मूर्ति 
पर भी राजा का नाम उसकी उपाधियों सहित लिखा है। चष्टन पर्चिमी भारत के शक क्षत्रप 
वंश का जन्मदाता था। इसकी मूर्ति (Fo २१९) की भी वेशभूषा उपयुक्त मूर्तियों के समान 
है। इसका चोग्रा जरीदार है तथा कमखंद भी अलंकृत है। 

इन मूर्तियों के अतिरिक्त यथोक्त वेशभूषा घारण किए हुए अनेक शक राजकुमारों तथा 
सरदारों की मूर्तियाँ प्राप्त हुई हैं। गांधार कला में शक महिषी की मूर्ति (सं० एफ़ ४२) यमुना 


किनारे स्थित arate टीले से प्राप्त हुई है। यह सिलेटी पत्थर से वनी है। यद्यपि यह मथुरा 
कला से भिन्न गांधार कला की कृति है, तथापि मथुरा में इसका पाया जाना महत्त्व की वात है। ` 


उसी स्थान से प्राप्त खरोष्ठी के शिलालेख से ज्ञात हुआ है कि शक शासक राजुवुल तथा उसकी 
पत्नी कमुइअः (कंबोजिका) ने मथुरा में गुहा-विहार तथा एक वौद्ध स्तूप का निर्माण कराया था। 
इस मूति को उसी कंबोजिका की प्रतिमा अनुमान किया जाता है। 


१. देवकुल उस स्थान कौ संज्ञा थी जहाँ मृत राजाओं को प्रतिमाएं रखी जाती थीं। 
_ घामिक दृष्टिकोण से ये स्थान पवित्र और पुज्य माने जाते थे। वाल्मीकि राम(यण (अयोध्या- 
| काण्ड) सें अयोध्या के इधवाकुबंशी राजाओं के देवकुल का उल्लेख मिलता है। 

कनिष्क और विम की उपर्युक्त पाषाण-मूर्तियाँ उनकी उन प्रतिमाओं से मिलती-जुलती 
हैं जो इन शासकों के सिक्को पर मिली हूँ। 


यक्ष, PRAT, TH आदि की प्रतिमाएँ 


भारतीय कला में यक्ष, यक्षी, किन्नर, गन्धर्व, सुपणं तथा अप्सराओं की अनेक मूर्तियाँ 
मिलती हैं। ये योनियाँ कल्याण, सुख-समृद्धि तथा विलास की द्योतक मानी जाती हैं। संगीत, 
नृत्य और सुरापान इनके प्रिय विषय हैं। यक्ष-यक्षियों की प्रतिमाएँ साँची, भारहुत तथा मथुरा 
कला में अधिक मिली हैं। मथुरा कला की सवसे महत्त्वपूर्ण यक्ष-मूति परखम नामक गाँव से प्राप्त 
तृतीय To fo qo की विशालकाय प्रतिमा (सी० १) है। यह संभवतः मणिभद्र यक्ष की है। 
इस यक्ष की मूर्ति पवाया (मध्यप्रदेश) से भी मिली है। ऐसी एक दूसरी बड़ी मूति मथुरा के 
बरीदा गाँव से प्राप्त हुई है। ये मूर्तियाँ कोर कर बनाई गई हैं। कुधाणकाल में ऐसी ही मूर्तियों 
के समान विश्ञालकाय बोधिसत्व तथा बुद्ध की प्रतिमाएँ निमित की गईं। परखम वाली यक्ष मूति 
की तरह दो बड़ी मूतियाँ पटना से भी मिली थीं, जो अव कलकत्ता संग्रहालय में हैं। दीदारगंज - 
(पटना) से प्राप्त चमर-ग्राहिणी मूति को भी यक्षी की प्रतिमा माना जाता है। इस मूर्ति की 
ठवन तथा उस पर का अशोककालीन ओप विशेष रूप से उल्लेखनीय हैं। 

_ यक्षो मे कुबेर तथा उनको स्त्री हारीती का स्थान प्रधान है। उनकी अनेक मूतियाँ विभिन्न 
स्थानों से प्राप्त हुई हैं। कुवेर यक्षों के अधिपति तथा घन के देवता माने गए हैं। वौद्ध, जैन तथा 
हिंदू--इन तीनों धर्मों में इनका पूजन मिलता है। बौद्ध घमं में इनकी जंभाल संज्ञा प्रसिद्ध है। 
कुवेर जीवन के आनंदमय रूप के द्योतक हैं और इसी रूप में इनकी अधिकांश मूतियाँ मिली हैं। 
मथुरा संग्रहालय में संख्या सी ०२, सी ०५ तथा सी०३१ कुबेर की उल्लेखनीय मूतियाँ हैं, जिनमें वे 
सुरापान करते हुए चित्रित किए गए हैं। इनके हाथों में सुरापात्र, विजौरा नीवू तथा रत्नों की 
थैली या नेवला है। कुछ वषं पूवं कुवेर की एक सुंदर अभिलिखित मूति (सं० ३२३२) 
मयुरा से प्राप्त हुई है, जो ई० तीसरी शती की है। कुवेर के साथ उनकी स्त्री हारीती की भी 
मूर्ति मिलती है। यह प्रसव की अघिष्ठात्री देवी मानी गई है और उसका चित्रण प्रायः बच्चों को 
गोद में लिए हुए मिलता है। 3 

साँची, भारहुत और मथुरा की कला में अन्य यक्षियों का चित्रण भी मिलता है। भारहुत 
की कुछ यक्षी-प्रतिमाओं पर उनके नाम भी लिखे हैं--यथा, चुलका देवता, सिरमा देवता, महा- 
कोका देवता आदि। पुज्य प्रतिमाओं के साथ विविध अलंकरणों के रूप में भी यक्ष-यक्षी, किन्नर, 
गन्बवे, अप्सरा, सुपणं, विद्याधर आदि मिलते हैं। किन्नर स्त्री-पुरुषों को आधा मानव और आधा 
अर्व के रूप में दिखाया जाता है, जो संभवत: स्फूति और शक्ति का प्रतीक है। गंध गान-विद्या- 
विशारद माने जाते हैं और अप्सराएँनृत्य-कुशछ। सुपर्णोंको सपक्ष पुरुष रूप में आलेखित किया 
गया है। विद्याधर-मिथुन पुष्प-वृष्टि करते हैं। साँची, मथुरा, सारनाथ आदि की अनेक प्रतिमाओं 
के ऊपर पुष्पों की डालियाँ लिए हुए विद्याधरों को दिखाया गया है। खजुराहो आदि मध्यकालीन 

मंदिरों में अप्सराओं का आलेखन विविध अलंकरणों तथा श्वुंगार-मुद्राओ के रूप में बहुत 
मिलता है । 


यक्षों के समान प्राचीन भारत में नागों की पूजा भी मिलती है। इनका संबंध विविध घर्मो 
से पाया जाता है। भगवान्‌ कृष्ण के भाई बलराम को शेषनाग का अवतार माना जाता है। विष्णु 
कौ शय्या भी अनंत नागों की वनी हुई कही गई है। जैन तीर्थंकर पाइवंनाथ तथा सुपाइवं के चिह्न 
नाग हैं। बौद्ध घमं के अनुसार Talos नामक नाग ने भगवान्‌ वुद्ध के ऊपर छाया की थी तथा 
नंद और STAT नागों ने उन्हें स्वान कराया था। रामग्राम स्तूप की रक्षा भी नागों द्वारा की गई 
थी। इस प्रकार भारतीय धर्मों में नागों का उच्च स्थान है। - 
नागों की मूतियां पुरुषाकार तथा सर्पाकार दोनों रूपों में मिलती हैं। बलराम की जो 
मूर्तियाँ मिली हैं, उनके गले में वैजयन्ती माला आदि आभूषण तथा हाथों में मूसल और वारुणीपात्र 
दिखाए जाते हैं। लखनऊ, मंथुरा तथा ग्वालियर के संग्रहालय में इस प्रकार की कुषाण तथा 
गुप्दकालीन कई सुन्दर मूर्तियाँ हैं। नाग की कुषाणकालीन सबसे विशाल मूर्ति पौने आठ फुट 
ऊँची है। यह छड़गावें (जि० मथुरा) से प्राप्त हुई थी । इसमें नाग की कुंडलियाँ बड़े ओजपूर्ण 
' तथा एँइदार ढंग से दिखाई गई हैं। इस मूर्ति की पीठ पर खुदे हुए लेख से ज्ञात होता है कि यह 
महाराजाधिराज हुविष्क के समय, चालीसे वर्ष (सन्‌ ११० Lo) में सेनहस्ती तथा भोगुक नामक 
दो मित्रों के द्वारा वनवा कर प्रतिष्ठापित की गई थी। भूमिनाग तथा दधिकर्ण नाग की भी मूतियाँ 
मथुरा संग्रहालय में प्रदर्शित हैं। बलदेव में दाऊजी की प्रसिद्ध विशालकाय मूति भी कुपाणकाल 
कौ उल्लेखनीय कृतियों में है। मथुरा की तरह पद्मावती (पवाया) तथा विदिशा नाग-पूजा के 
बड़े केन्द्र थे। ये दोनों स्थान मध्यप्रदेश में हैं। यहाँ से नाग-नागियों की दोनों मुख्य प्रकार वाली 
प्रतिमाएँ बड़ी संख्या में मिली हैं। सांची और भारहुत को कला में नागों का आलेखने! अनेक रूपों 
में हुआ है। भारहुत की कुछ वड़ी नाग-प्रतिमाओं पर लेख भी खुदे हुए हैं। राजगृह से भी नाग 
की उत्तर कुषाणकालीन एक भव्य मूर्ति मिली है। 


विविध अलंकरण 


यक्ष-यक्षियों, नाग-नागियों आदि की स्वतंत्र प्रतिमाएं पूजी जाती थीं, परंतु उनकी बहुसंख्यक 
कला-क्वतियाँ ऐसी मिली हैं जिनका प्रयोग अलंकरण के लिए था। शुंगकाल से ले कर मध्य काल 
तक की स्थापत्य एवं मूर्ति कला में इस प्रकार के आलंकारिक प्रयोग वहुलता से मिलते हैं। इन 
प्रतिमाओं के अतिरिक्त कुछ अन्य अभिप्राय भारतीय कला में वहुलता से देखे जाते हैं। इनमें से 
कुछ'ये हैं--गज, सिंह, अश्व, वृक्ष, मकंट, व्यालक, मृग, मकर, मत्स्य आदि पशु और जंतु; शुक, 
` मयूर, हंस आदि पक्षी; रक्ताशोक, कदंब, वकुल, चंपा, नागकेशर, आस्र आदि वृक्ष; विविध ware, 
एवं कमळ, अशोकादि पुष्प; पर्वत, नदी, सरोवर और झरने | इन सवका यथावश्यक प्रयोग प्राचीन 
भारत के कलाकारों ने अपनी कृतियों पर किया है। प्रकृति के विविध रूपों तथा वन-पवंतो में 
सानंद विचरण करने वाले पशु-पक्षियों को कलाकारों ने जी भर कर अपनी कला में भी बिचरने 

दिया। साँची, भारहुत, सारनाथ, मथुरा, देवगढ़, विदिशा, भीतरगाँव, ग्यारसपुर, खजुराहो 
आदि की कला इन अलंकरण-विघानों से निखर उठी है । जहाँ इन अलंकरणों के प्रयोग का उद्देश्य 
कला को अधिक सजीव एवं मनोरम वनाना था, वहाँ इनका घामिक महत्त्व भी था। उनमें शिव 
या कल्याण की भावना भी निहित थी। - 


मुण्मूतियाँ 


भारत में मूर्तियों के निर्माण में यद्यपि पत्थर का उपयोग विशेष रूप से हुआ, परंतु मिट्टी 
भी यत्र-तत्र प्रयुक्त की गई है। उत्तर-पश्चिम में गांघार से छे कर पूर्व में पूर्वी बंगाल तक मिट्टी 
की मूर्तियाँ काफ़ी संख्या में पाई गई हैं। हिंदी प्रदेश के मुण्मूतियों के मुख्य केन्द्र मथुरा, अहिच्छत्रा, 
(Faro बरेली), कौशाम्वी (Riro इलाहावाद) , राजघाट, बनारस, पटना तथा पवाया (पद्मावती), 
थे। प्रारंभिक मिट्टी की मूर्तियाँ हाथ से गढ़ कर बनाई हुई मिली हैं। हड़प्पा-मोहन-जोदड़ो की 
खुदाई से मिट्टी की ऐसी वहुत सी प्रतिमाएँ मिली हैं। इनमें मानव-मूर्तियों की अपेक्षा पक्षियों की 
मूर्तियाँ अधिक सुंदर हैं। स्त्रियों की कुछ ऐसी नग्न प्रतिमाएँ मिली हैं जिन्हें मातृदेवी नाम से 
अभिहित किया जाता है। मथुरा, अहिच्छत्रा तथा कौशाम्वी से भी ऐसी अनेक प्रंतिमाएँ मिली 
हैं। मथुरा की मातुदेवी मूर्तियाँ अपने भूरे रंग के कारण शीघ्र पहचानी जा सकती हैं। ये मूतियाँ 
भी नग्न हैं। छ `. 

उक्त स्थानों की प्रारंभिक मूर्तियाँ हाथ से गढ़ कर वनाई जाती थीं। बाद में सिर को 
सांचे में ढाल कर शेष अंगों को हाथ से गढ़ा जाने छगा। शुंग काल में सांचे का प्रयोग ज्ञात हुआ। - 
उस समय की अधिकांश मृण्मूतियाँ साचे द्वारा ही वनाई जाती थीं। कुषाणकाल की मिंट्टी की मूतियाँ 
कम मिली हैं और उनकी बनावट भी विशेष अच्छी नहीं है। गुप्तकाल में मिट्टी की वडी प्रतिमाएं 
बनाई जाने लगीं और कामदार ईंटों को भी विविध मूर्तियों से अलंकृत किया जाने लगा । 
पूर्व मध्यकाल तक इस प्रकार की इंटों का प्रयोग मंदिरों आदि में होता रहा । 

मौर्यकालीन मृण्मूतियाँ बहुत कम स्थानों से मिली हैं। तथाकथित मांतृदेवी की कुछ 


मूर्तियों को छोड़ कर शेष का संबंध साधारण जन-जीवन से है। शुंगकाल में और उसके वाद देवी- 


\ देवताओं या घामिक प्रयोजन वाली मिट्टी की मूर्तियाँ वहुत कम बनाई गई | पटना से मौर्य काल 


की कुछ बड़ी मूतियाँ मिली हैं जिनमें स्त्री-प्रतिमाओ की आकृति एवं वेश-मूषा बहुत आकर्षक 
है। शुंगकाल की प्रतिमाएँ कौशाम्बी तथा मथुरा से अधिक मिली हैं। मृण्मूतियों के इतिहास में 
कौशाम्वी का स्थान सर्वोच्च है । यहाँ हजारों की संख्या में मिट्टी की सुंदर मूर्तियाँ उपलब्ध 
हुई हैं। इनमें शुंगकाल से ले कर गुप्तकाल तक की प्रतिमाएँ अधिक हैं। कौशाम्बी वत्सराज 
उदयन की राजघानी थी। उदयन उज्जयिनी की: सुंदरी राजकुमारी वासवदत्ता का हरण कर लाए 
थे। इस लोकप्रिय कथा को कौशाम्बी के कलाकारों ने मुण्मू्तियों पर चित्रित किया है। वासवदत्ता 
के साथ उदयन भागते हुए हाथी पर वैठे दिखाए गए हैं। पीछा करने वाले लोगों के लिए कुछ 
मुद्राएँ विखेरी जा रही हैं। यह दृश्य बड़ी सफलता के साथ अंकित किया गया है। कौशाम्बी की 

अन्य मृण्मूतियों पर उद्यान-क्रीड़ा, पान-गोष्ठी, संगीत, दंपति-विहार, प्रसाधन आदि के कितने 
“ही रोचक दृश्य मिलते हैं। यक्ष-यक्षियों, गज-लक्ष्मी आदि की भी कुछ मूतियाँ मिली हैं। मथुरा 
की शुंग तया कुबाणकालीन मूर्तियों में कामदेव तथा गज- लक्ष्मी की कुछ सुंदर कृतियाँ हैं। एक 
मूर्ति पर मृगों के रथ पर सवार एक युवराज नगरद्वार के बाहर जाता हुआ दिखाया गया है। 
व्यजनघारिणी तथा प्रसाधन करती हुई स्त्रियों के भी अनेक चित्रण हैं। विविध केश-श्युगार, 
आभूषण आदि इन लघु कला-कृतियों पर चित्रित हैं। पक्षी-क्रीड़ा, नृत्य, आखेट आदि के भी कुछ 
रोचक दुस्य हैं । 

गुप्तकाल में राजवाट, अहिंच्छत्रा, पवाया, कसिया, भीतरगाँव और सूरतगढ़ (ATAT) 

में मिट्टी की अच्छी मूर्तियाँ बनाई जाती थीं। राजघाट से ऐसी प्रतिमाएँ बड़ी संख्या में मिली हैं। 
इनमें विविध आकर्षक केंश-विन्यासों से सज्जित स्त्री-पुरुषों के सिर उल्लेखनीय हैं। इन मृण्मूतियों 
में सौष्ठव के साथ बहुत निखार है। मूतयों को पकाने के वाद लाळ, पीले हरे आदि रंगों से रंगा 

` भी जाता था। ऐसी अनेक रंगी हुई मूतियाँ राजघाट से उपलब्ध हुई हैं। अहिच्छत्रा से गुप्तकाल 
की कुछ दुलेभ कला-कृतियाँ मिली हैं। इनमें शिव-पावंती के दो कलापूर्ण मस्तक उल्लेखनीय हैं। 
पार्वती का केश-प्रसावन तथा मुख का भाव अत्यंत सराहनीय है । अहिच्छत्रा से विविध पुष्पा- 
लंकरणों से मंडित अन्य कुछ सिर तथा महाभारत तया पुराणों के कई उपाख्यान भी आलेखित 
मिले हैं। पवाया. (प्राचीन पद्मावती) से भी गुप्तकालीन मनोहर वेश वाले स्त्री-पुरुषों की कई 
मूतियाँ मिली हैं। इनमें अंगों की बनावट बहुत सुडीळ है। कसिया से कुछ बहुत बड़ी मिट्टी की 
. मूत्तियाँ मिली हैं। इनमें से एक पर यशोदा के साथ कृष्ण-बळराम की वाल-लीला दिखाई गई हे | 
भीतंरगाँव के गुप्तकालीन मंदिर में अनेक कलापूर्ण दिल्हे मिले हैं। इनमें से कुछ पर पौराणिक 
कथाएं प्रदर्शित Fl बीकानेर में सूरतगढ़ तथा उसके आसपास से मिट्टी के कई सुंदर कलावशेष 
मिले हैं। इनमें से कई पर कृष्ण-लीला के चित्रण हैं। एक पर दानलीला का रोचक दृश्य है | 
, एक अन्य प्रतिमा पर पार्वती के साथ शिव कैलास पवत पर बैठे हुए दिखाए गए हैं। मथुरा से भी 


गुप्तकाल की कुछ बड़ी मृण्मूतियां प्राप्त हुई हैं। एक पर मयूर पर अधिष्ठित कातिकेय का वीर भाव . 


बड़ी सक्षमता से प्रदर्शित है। दुसरी पर रनिवास का एक मनोरंजक दृश्य है, जिसमें एक सुंदरी 
विदुषक (?) के गले में दुपट्टा डाळ कर खींच रही हे । इन कृतियों को देखने से ज्ञात होता है कि 
m में कला का प्राण फुँकने वाले कलाकार पाषाण पर काम करने वाले अपने सहयोगियों से त्यून 
नहीं थे। - 

मध्यकाल में भी मिट्टी की मूर्तियों का बनाना जारी रहा। इंटों पर विविध कलापूण प्रति- 
माएँ एवं अलंकरण रचे जाते थे। ऐसी कुछ ge सिरपुर (Rro रायपुर, म०प्र०) के मध्यकालीन 
- मंदिर से प्राप्त हुई हैं। 


a घातु आदि को प्रतिमाएँ 


गया और कुकिहार से प्राप्त पुर्व मध्यकालीन कांस्य प्रतिमाओं का उल्लेख ऊपर किया जा 

` चुका है। इनमें बुद्ध, बोधिसत्व आदि की कुछ प्रतिमाएँ उच्च कोटि की हैं। अंगों के सुष्ठु निर्माण 
के साथ उनमें भाव-गांभीर्य भी मिलता है । सारनाय, विदिशा और उज्जयिनी से भी कुछ प्राचीन 
घातु-प्रतिमाएँ मिली हैं। इनके अतिरिक्त हाथीदाँत की कुछ सुंदर मूर्तियाँ कौशाम्बी, मथुरा तथा 
विदिशा से मिली हैं। अंतिम स्थान में हाथीदाँत पर काम करने वाळे कुशल कलाकार रहते थे। 
कौशाम्बी और अहिच्छत्रा से विविध पाषाणों से निमित मनके (माणिक्य) बड़ी संख्या में मिले हैं। 
इनमें से कुछ पर पशु-पक्षियों आदि के रूप मिलते हैं। कौशाम्बी में यह कला बहुत उन्नत थी । 

उत्तर भारत के विभिन्न राजबंशों के सिक्के भी वडी मात्रा में मिले हैं] कुपाण और गुप्त 

शासकों ने मुद्राओं के कलात्मक रूप पर अधिक घ्यान दिया। इन शासकों की कतिपय स्वणे-मुद्राओं 

` पर शासकों तथा देवी-देवताओं की विविध भावपूर्ण मुद्राएँ बड़ी मनोहरता से अंकित हैं। विम, 
कनिष्क, हुविष्क, चंद्रगुप्त प्रथम, समुद्रगुप्त, चंद्रगुप्त द्वितीय तथा कुमारगुप्त की मुद्राएं कलात्मक - 
दृष्टि से विशेष उल्लेखनीय हैं। मुग़ल शासकों में अकबर तथा जहाँगीर की मुद्राएँ भी इसी 
कोटि में आती हूं। 


चित्रकला 


पूर्वोक्त दोनों ललित कलाओं की तरह हिंदी प्रदेश को चित्रकला की कहानी अधिक लंबी 
न होते हुए भी कम रोचक नहीं है। यद्यपि प्राचीन साहित्य में विविध चित्रों के निर्माण और उनके 
प्रदर्शन के अनेक उल्लेख मिलते हैं, कितु १५ वीं शती के पहले के चित्र इस भूमाग में वहुत कम oS 
चने हैं। . . 5३ 8-0 ; : 
- प्रागैतिहासिक गुफा चित्रों में मध्यप्रदेश के पैचमंढ़ी, होंशंगावाद आदि के चित्र उल्लेखनीय 
हैं। इनका निर्माण विविध रंगों से आदिम असभ्य मानवो द्वारा किया गया था। हाल में इन 
पंक्तियों के लेखक को मध्यप्रदेश के सागर जिले में आवचंद नामक गुफा चित्रों का पता लगा, 
जो एक लग्र गुफा में बनाए गए हैं। इनमें लाळ, पीछे तया सफ़ेद रंगों का प्रयोग किया गया है । 
, इन चित्रों के विषय मृगया, नृत्य-गान, पशुओं को सवारी, जंगली पशु आदि हैं। उत्तरप्रदेश के 
मिर्जापुर जिले में भी इस प्रकार के कुछ गुफा चित्रों का पता लगा है। TS 
ऐतिहासिक भित्ति चित्रों में सवसे पुराने सरगुजा (मध्यप्रदेश) के जोगीमारा गुफा में R 
इस गुफा के पास ही सीतावोंगा नामक दूसरी गुफा है, जिसमें भरत के नाट्यशास्त्र में उल्लिखित 
` प्रेक्षागार का चित्रण है। इस प्रेक्षागार की नटियों का आवास-स्थान जोगीमारा गुफा रही होगी, 
ऐसा अनुमान किया जाता है । दुर्भाग्य से.इन दुर्लभ चित्रों की कुछ रेखाएं ही शेष रह गई हैं- 
|... शेष भाग परवर्ती काल में खींचे गए भोंडे चित्रों के नीचे दब गए हैं। प्राचीन चित्रों का निर्माण 
| मौर्ये काळ के अंतिम समय में किया गया था, जैसा वहाँ पाए गए कुछ अभिलेखों से पता चला है 
| | _ शुंग और कुषाण काल में बने कुछ चित्रों के अंश अजंता :की-नंवीं-दसवीं गुफा में बचे हैं। _ 
- इनकी मानवक्कतियाँ तथा उनकी वेशभूषा साँची, भारहुत की शिल्प कला से बहुत मिलती-जुलती 
हैं। अजंता के अधिकांश चित्र गुप्त काळ कें हैं। स्वर्ण युगं के भारतीय समाज का सुक्ष्म आलेखन 
: ३० 

कर तया आदर्श और यथार्थ का जीता-जागता चित्रण कर अजंता के कलाकार भारत ही नहीं, ' 


. संसार के कलाप्रिय लोगों के लिए प्रातःस्मरणीय वन गए हैं । 
अजंता की कला का कुछ न कुछ प्रभाव परवर्ती भारतीय कला में देखने को मिलता है। 
उदाहरणार्थ मालवा प्रदेश के बाघ नामक स्थान में छठी शती तथा सातवीं शती के प्रारंभ के जो 
भित्ति चित्र उरेहे गए उनमें अजंता की छाप मिलती है। इस स्थान का वाघ नाम नमंदा की 
सहायिका वाघ (व्याधा) नदी के पास होने कें कारण पड़ा। यहाँ कुल नौ गुफाएँ हैं, जिनका कुल 
परिमाण लंबाई में,७५० गज है। चौथी-पाँचवीं गुफा के सम्मिलित ओसारे में मुख्य रूप से वाघ 
के चित्र हैं। ये बहुत कुछ क्षति-प्रस्त हो चुके हैं। यहाँ का सबसे उल्लेखनीय चित्र वह है जिसमें 
आकर्षक वेश-भूषा वाली एक नृत्य-मंडली हाथों में लकुट लिए हुए एक घेरे या मंडळ में नृत्य कर 
रही है। यह भ्राचीन.मंडलीबद्ध दंडरासक का रूप जान पड़ता है, जिसमें नृत्य करते समय डंडे 
बजा कर शब्द किया जाता था। स्त्रियों की कुछ मुद्राएँ, यात्रा संबंधी चित्र तथा लता-पत्रो का अलं- 
करण बाघ को चित्रकला में विशेष रूप से दशंनीय हैं । 
पूर्व मध्यकाल में विहार-वंगाल में प्रचलित पाल कला-शैली का उल्लेख ऊपर किया जा 
चुका है। :१० वीं से १३ वीं शती तक इस शैली में वौद्ध पोथियों (प्रज्ञापारमिता आदि ) से चित्रित 
काठ के पटरे मिले हुँ। ये पोथियाँ उत्तम प्रकार वाले ताल-पत्र पर लिखी गई हैं और इनके चटकीले 
अक्षर बहुत कछापुणं हैं। उन पर वीच-बीच में वुद्ध तथा महायान देवी-देवताओं के चित्र 
बने हैं। > ; 3 : 
i पश्चिम भारत में ११ वीं से १५ वीं शती के मध्य तक अपञ्रंश हैली' का प्रसार WTI 
इसमें इवेतांवर जेन संप्रदाय के अनेक ग्रंथों पर चित्र उरेहे गए हैं। धीरे-धीरे इस शैली के चित्र 
अन्य ग्रंयों पर भी मिलने लगे, यथा, वालगोपाल-स्तुति, गीतगोविंद, दुर्गासप्तशती आदि। 
गुजरात, मालवा तथा सौराष्ट्र में इस शैली में चित्रित कितनी ही पोथियाँ मिली हैं । यहाँ तक कि 
- जौनपुर में भी इस शैली के चित्र बनने लगे थे। जौनपुर से मिले हुए कई सचित्र कल्पसूत्र ग्रंथ इसके 
प्रमाण हैं। अवधी भाषा के एक कथा-काव्य के कुछ पन्ने भारत कला भवन में हैं, जिन पर इस 
शैली के चित्र अंकित हैं, यहाँ तक कि पंजाब, बंगाल और आसाम में भी ऐसे कुछ चित्र 
मिले हैं। * er : . 
श्री राय कृष्णदास के अनुसार राजस्थानी चित्रकला इसी अपभ्रंश शैली से उद्भूत हुई | 


कइमीर की पुरानी कला ने भी राजस्थानी, मुग्रल तथा पहाड़ी शैलियों को प्रभावित किया। बौद्ध. 


छामा तारानाथ के ठेखानुसार कश्मीर के प्राचीन चित्रकार पुरातन परिचम शैली की मध्यदेशीय 


-१, कुछ लोगों ने इसका नाम जैन या गुजरात झैली रखा था, परन्तु श्री राय कृष्णदास के 
अनुसार अप भंग शेली नाम अधिक युक्तिसंगत है। द्र ० भारत की चित्रकला, (काशी, सं० १९९६) 
पु० ६९-८४। de {मक 

उपश्ैली के अनुयायी थे । इससे ज्ञात होता है कि कश्मीर चित्र शैली की परम्परा काफी पुरानी है | 
१५ वीं शती में इसीके प्रभाव द्वारा पूर्वी गुजरात तथा मेवाड़ में राजस्थानी शेली का प्रारंभ हुआ। 
धीरे-धीरे राजस्थानी चित्र-शैली aga विकसित हुई । T - 

मुग सम्राट्‌ अकबर के समय से मुग्रल दरबार की एक नई चित्र-शैली का जन्म हुआ, 
जो मुगल शैली के नाम से प्रसिद्ध है। अवुलफ़ञ्चल की आईनेअकवरी में इस चित्रकला का तथा 
तत्कालीन चित्रकारों का अच्छा खासा वर्णन मिलता है । अकवर के समय में चार प्रकार के चित्र 
इस शैली में बनाए गए--(१) ईरान आदि बाहरी देशों की कथाओं पर आधारित, (२) 
भारतीय कथाओं के चित्र (रामायण, महाभारतादिसंवंघी), (३) ऐतिहासिक चित्र तथा, (४) 
व्यक्ति-चित्र । अधिकांश चित्रों में ईरानी शैली के साथ-साथ कश्मीरी तथा राजस्थानी शैली का 
भी थोड़ा-बहुत प्रभाव दृष्टिगोचर होता है। अकबर जैसे समन्वयवादी उदार व्यक्ति के लिए यह 
स्वाभाविक था। उसने अनेक महत्त्वपूर्ण ग्रंथों को चित्रित कराया। कुछ ऐसे ग्रंथ आज तक सुरक्षित 
हैं, यथा, तारीखे खानदाने तैमूरिया, रज्मनामा (महाभारत का अनुवाद) , अकवरनामा, अनवर- 
सुहेली आदि । ु 9 

जहाँगीर और शाहजहाँ के समय में मुगल चित्र-शैली की उन्नति जारी रही। जहाँगीर 
के समय में मुगल चित्र-कला अपने पूरे यौवन पर आ गई। उसके समय में तैयार की गई स्त्री- 


_ पुरुषों की शबीहें, यात्रा और आखेट के दृश्य तथा इन सब के विधान और अलंकरण बहुत उच्च 


कोटि के मिलते हैं। जहाँगीर के समय में फारसी सुलिपि भी विकसित हुई । शाहजहां-के समय 
में भी कुछ अच्छे चित्र बने, परंतु उसके वाद अन्य ललित कलाओं की तरह चित्रकला भी ह्लासोन्मुख 
हो गई 1 > : 

कला में लोक-जीवन को झाँकी 


उपर्युक्त भारतीय कला में लोक-जीवन की प्रभूत सामग्री देखने को मिलती है। साँची 
के तोरण-द्वारों, भारहुत, वोबगया और ATT की वेदिकाओं, कौशाम्बी, मथुरा, अहिच्छत्रा, 
पटना आदि से प्राप्त मृण्मूतियों तथा अजन्ता, वाघ एवं उत्तर मध्यकालीन चित्रकला की कृतियों 
में प्राचीन घामिक एवं सामाजिक आचार-विचार, वेशभूषा तथा आमोद-प्रमोद की मनोरंजक 
झाँकी मिलती है। विविध मेलों, उत्सव-त्योहारों तथा घामिक क्रिया-कलाप में उत्साहपूर्वक भाग 
लेते हुए स्त्री-पुरुष दिखाए गए हैं। नृत्य और संगीत उनके प्रमुख मनोविनोद थे। उक्त कलाकृतियों : 
पर वंशी, वीणा, मृदंग आदि वाद्य यंत्रों के चित्रण बहुत मिलते हैं। उसी प्रकार नृत्य की विविध 
मुद्राओं में तल्लीन नरनारी भी दिखाए गए हैं। मनोविनोद के अन्य साधन उद्यान-याचा 
पुष्प-संचय, सरोवर-स्नान, पक्षी-क्रीडा, हाथी-घोड़ों पर सवारी, आखेट, अक्ष-कीड़ा (जुआ), 
मबु-पान आदि थे। वगीचों में पुष्पित वृक्षों के नीचे बैठ कर काव्य, संगीत या पान-गोष्ठियों का आनंद 
लिया जाता था। स्त्री-पुरुषों द्वारा फूल तोड़ने तथा सामूहिक स्नान के भी कई दृश्य मिले हैं। 
दर्शनीय तथा मबुर स्वर वाले पक्षियों को पालना तथा उनके साथ विविध खिलवाड़ करना भी 


2 

लोगों को बहुत भाता था। सवारी तथा मृगया का भी वड़ा शौक था। इन कला कृतियों से _ 
विभिन्न युगों की वेशभूषा पर भी प्रकाश पड़ता है | 

शुंग और कुबाण-कालीन वेदिका-स्तंभों पर आकर्षक मुद्राओं में खड़ी हुई सन्नतांगी 
स्त्रियों का आलेखन भारतीय कलाकारों को बहुत रुचिकर था। इन स्त॑भों पर मुक्ता-ग्रथित केश- 
विन्यास, कुंडल, एकावली (इकहरी माला), स्तनहार, वाजूवंद, चूड़ी, मेखला, नूपुर आदि. धारण | 
किए हुए सुंदरियाँ दिखाई गई हैं। कहीं कोई युवती उद्यान में फूल चुन रही है, तो कोई गेंद खेल रही 
है। कोई रक्ताशोक को अपने पदाघात से पुष्पित कर रही है या पुष्पित पेड़ के नीचे वीणा वजाने 
अथवा नृत्य में तल्लीन है । कहीं निझेरों में स्नान का, तो कहीं स्नान के अनंतर वस्त्र-घारण का 
दृश्य दिखाया गया है । किसी वेदिका-स्तंभ पंर स्नानागार से निकलती हुई महिला को बाल 
निचोड़ते हुए दिखाया गया है और हंस गिरती हुई पानी की वूंदों को मोती समझ कर अपनी चोंच 
खोले खड़ा है। कहीं-कहीं वेणी-प्रसावन का दृश्य है तो कहीं संगीतोत्सव या मघु-पान का। इस 
प्रकार छोक-जीवन के कितने ही मबुर दृश्य इन वेदिकाओं पर देखे जा सकते हैं। कुछ खंभों पर 
जातक कहानियों अथवा महाभारत या पुराणों की रोचक कथाएं उत्कीर्ण हैं। इन वेदिका-स्तंभों 
को श्ुंगार के मूर्त रूप कहना चाहिए, जिनपर कलाकारों ने प्रकृति तथा मानव जगत्‌ की प्रभत 


._ सौंदयं-राश्ि को शाश्वत रूप प्रदान कर दिया है। 


हास्य-व्यंग्य के भी अनेक मज़ेदार दृश्य प्राचीन .कला में मिलते हैं। भारहुत वेदिका में 
एक स्थान पर बंदर लोग एक तुंदिल यक्ष को दंत-पीड़ा से मुक्‍त करते हुए दिखाए गए हैं। उन्होंने 
यक्ष के हिलते हुए दाँत को एक भारी संड़से से दवा रखा है, जिसे एक हाथी निकालने वे लिए खींच 
Wel बंदर हाथी को जोर लगाने के लिए ललकार रहे हैं। अंत में दाँत खट-से बाह्र निकल आता 


_ है और उसे एक बंदर यक्ष के हाथ पर रख देता है। इसी प्रकार मथुरा के एक बड़े वेदिका-स्तंभ 


पर बंदर द्वारा उल्लू की आँख का आपरेशन किया जाना चित्रित है । वंदर शल्यःयंत्रों का der 
अपने कंघे पर डाले है और एक यंत्र से बड़े इत्मीनान के साथ जर्राही कर रहा है। इस प्रकार 
के कुछ व्यंग्य-चित्र साँची और अजंता में. भी मिले हैं। 

हिंदी प्रदेश कौ भाषा के इतिहास से प्रकट है कि भारतीय इतिहास के पूर्व मध्ययुग तक. 
शिष्ट साहित्य की एक मात्र नहीं, तो प्रवान भाषा संस्कृत ही थी। यद्यपि संस्कृत का महान्‌ साहित्य 
सम्पूर्ण देश का सम्मिलित दाय है और उसकी रचना देश के सभी भागों में हुई है, कितु उसके मुख्य 
केन्द्र मध्यदेश अथवा हिंदी प्रदेश में ही थे। अतः संस्कृत साहित्य के द्वारा सामान्य रूप से संपूर्ण 
भारत और विशेष रूप से मध्यदेश के गत चार सहस्र वर्षों के मानसिक एवं वौद्धिक विकास का 
जीवित परिचय प्राप्त होता है। - 

साहित्यं शब्द के विस्तृततम अर्थ में घामिक तथा इतर--महाकाव्य, गीतिकाव्य, 
नाटक, नीति काव्य, कथा-आख्यायिका तथा विज्ञान ग्रन्थ आदि--जितना भी विषय हो सकता है 
ag सब कुछ संस्कृत साहित्य में मिलता है । हमें भारत में केवल राजनीति, अर्थशास्त्र, आयुर्वेद, 
फलित तथा गणित ज्योतिष, अंकगणित; ज्यामिति का ही बहुत-सा एवं कुछ पुराना साहित्य नहीं 
मिलता, अपितु संगीत, नृत्य, अभिनय कला, जादू, देव-विद्या तथा कामशास्त्र विषयक ग्रन्थ भी 
स्कृत का प्रसार आर्ये जाति का प्रसार है, 
उसकी सांस्कृतिक प्रगति है। जहाँ-जहाँ आये जाति की संस्कृति फैली है, वहाँ-वहाँ संस्कृत भाषा का 
विस्तार हुआ है। चार aga वर्षो तक निरंतर इस जाति ने अपनी विचक्षण बुद्धि का जादू इस 
भाषा में उतारा है। इस लंवी अवघि के वीच आयों में एक से एक उत्कृष्ट मेघावी हुए, एक से एक 
प्रकाण्ड मनीषी जन्मे, सव ने अपनी प्रज्ञा की उवेरता से संस्कृत को संजाया। अनीदवरवादी जैनों, 
वौद्धों और लोकायतों ने भी इसे अपनी सरस्वती से सरस किया। संस्कृत भारोपीय शाखा की सव 
से प्राचीन भाषा है। अतः इसके साहित्य में भारोपीय शाखा के सव से पुराने साहित्यिक स्मारक 
उपलब्ध होते हैं। विषय-व्यापकत्व के साथ संस्कृत में रचना विषयक अद्भुत कौशल एवं मौलिकता 
मिलती है। सूत्र रचना-शैली संस्कृत साहित्य की अपनी हैली है, जिसने विश्व के मनीषियों को 
चकित कर दिया है। पशु-पक्षी संबंधी कथाएँ भारत कौ मौलिक रचनाएं हैं, जिनसे अनेक विदेशी 
साहित्य अत्यधिक प्रभावित हुए तथा जिनका भू-मण्डल ने आदर किया। धर्म और दर्शन के 
वियय में तो संस्कृत का मानो एकाधिकार ही रहा है। विश्व के ध्म एवं दर्शन के विकास का 
परिचय हम तभी ठीक से पा सकते हैं जब हमें संस्कृत भाषा तथा साहित्य का पर्याप्त ज्ञान हो । इस 
विषय में डा० मेकडानेल के ये शब्द बड़े महत्त्व के है---“मारोपीय वंश की केवल भारतनिवासिनी 


`a 


सार्वभौम धर्म की रचना की । अन्य सभी शाखाओं ने इस क्षेत्र मे मौलिकता न दिखला कर बहुत 


2 ही शाखा ऐसी है, जिसने बैदिक घर्म नामक एक बड़े जातीय घर्म और बौद्ध धंमं नामक एक बड़े 

पहले से एक विदेशीय घमं को अपनाया। इसके अतिरिक्त भारतीयों ने स्वतंत्रता से अनेक दर्शन 
सम्प्रदायो को विकसित किया, जिनसे उनकी ऊँची चिन्तन-शक्ति का प्रमाण मिलता है ।” डॉ० 
विटरनित्ज़ जैसे उच्च कोटि के विद्वान्‌ का संस्कृत के महत्त्व के विषय में यह वाक्य कितना मूल्यवान 
है-- “यदि हम अपनी संस्कृति के प्रारंभिक दिनों की अवस्था को जानने की इच्छा रखते हों, 

यदि हम सब से पुरानी भारोपीय संस्कृति को समझना चाहते हों तो हमें भारत की शरण लेनी 
पड़ेगी, जहाँ एक भारोपीय जाति का प्राचीनतम साहित्य सुरक्षित है।” 


संस्कृत--राष्ट्रभाषा 


मुसलमानी राज्य स्थापित होने के पूर्व प्रथम शताब्दी तक संस्कृत सहख्रों वर्षो से भारत 

की राष्ट्रभाषा तया बोलचाल की भाषा रही। निरुक्तकर्ता महषि यास्क ने ई० Jo अष्टम 
शताब्दी के लगभग तया अष्टाध्यायी रचयिता महामुनि पाणिनि ने Fo Fo षष्ठम शताब्दी के 
आसपास वेदिक संस्कृत से इतर संस्कृत को भाषा (भाष्यते जने: या सा) तथा लौकिक भाषा कहा 
है, जो इसको बोलचाल की भाषा सिद्ध करने में सवसे प्रमुख प्रमाण है। पाणिनि ने अभिवादन 
प्रत्यभिवादन में प्रयुक्त वाक्यों के स्वरों के उच्चारण का नियम वतला कर उसकी व्यवहारोप- 
योगिता बतलाई है। यास्क तथा पाणिनि दोनों ने संस्कृत बोली की प्राच्य और उदीच्य विशेषताएँ 
बतलाई हैं। कात्यायन स्थानिक भेदों की ओर संकेत करते हैं तथा शब्दों के प्रयोग का 
ज्ञान लोक-व्यवहार से बतलाते हैं (लोकतो प्रथुक्ते शब्द प्रयोगे) । पतंजलि ने संस्कृत शब्दों के 
प्रान्तीय खूपान्तरों तथा अर्थान्तरों का उल्लेख किया है। पतंजलि ने शब्दों के ब्यवहार में शिष्टों 
को प्रमाण माना है--शिष्टा: TAT प्रमाणम्‌ (महा० ६।३।१०९ Go) । वौद्ध कहानियों के 
अनुसार कहा जाता है कि भिक्षुओं ने बुद्ध भगवान्‌ से प्राथना की थी कि आप अपनी वोल-चाल की 
भाषा संस्कृत को ही वना लें, जो शिष्टों की व्यवहार की भाषा थी तथा जिसे सर्वसाधारण समझ 
सकते थे। संस्कृत नाटकों के निम्न कोटि के पात्र प्राकृतभाषी' होते. हुए भी संस्कृत में कही हुई 
:_ उक्तियों को समझते तथा उसका प्रत्युत्तर देते हैं। संस्कृत नाटकों से भी प्रमाणित होता है कि ये 
नाटक इस प्रकार साघारणतया तभी खेले जाते होंगे/जव साधारण जनता भी समझती रही होगी । 
दुसरी शताब्दी ईसवी के पदचात्‌ मिलने वाले शिलालेख क्रमश: संस्कृत में अधिक मिलते हैं। छठी 
शताव्दी ईसवी से ले कर केवल जैन शिलालेखो को छोड़ कर शेष सभी शिलालेख तथा ताम्रलेख 
`संस्कृत में ही मिलते हैं और यह सर्थविदित सत्य है कि ऐसे लेख प्रायः उसी भाषा में लिखे जाते 
हैं जिसे सवसाधारण समझ सकें। जनसावारण में घाभिक क्रान्ति फैलाने वाले महायानी बौद्धो के 
- प्राय: सभी ग्रन्थ संस्कृत में ही मिलते हैं। ह्लेनसांग का कहना है कि सातवीं शताब्दी में बौद्ध लोग 
` घमंशास्त्र संबंधी मौखिक वाद-विवाद में संस्कृत का ही व्यवहार करते थे। जैनों ने प्राकृत को 
एकान्ततः छोड़ तो नहीं दिया था, किन्तु वे भी संस्कृत का व्यवहार करने लगे थे। बारहवीं शताब्दी 
तक प्राय: समी भारतीथ राज्यों में शासन कार्य-संस्कृत में ही होता था। सम्पूर्ण भारत में संस्कृत 
राष्ट्रभाषा के रूप में प्रतिष्ठित थी। श्रीहषं ने नैषधीयचरित में दमयन्ती के स्वयंवर में आए हुए 

} 

नरेशों को परस्पर एक दुसरे की भाषा समझ न सकने के कारण सभी का संस्कृत में वार्तालाप 
करने का उल्लेख किया है | > 

अन्यो$न्यभाषानववोषभीते संस्कृत्विमां तत्र समाश्रयत्सु (नै० १०) | अतएव प्रो० 
ई० Ho राप्सन का कहना है कि-- संस्कृत भी वैसी ही वोल्चाल की भाषा थी, जैसी साहित्यिक 
अंग्रेज़ी है, जिसे हम बोलते हैं। संस्कृत उत्तर-पश्चिमी भारत की बोलचाल की भाषा थी, जिसके 
विकास का पता सम्पूर्ण साहित्य दे रहा है।. . . बीरे-घीरे यह सारे भारतवर्ष में फैल गई। प्रारम्भ 
में एक जिले की, फिर एक वर्ण तथा धर्म की और अन्त में यह सारे भारतवषं में घर्म, राजनीति 
और संस्कृति की एक भाषा वन गई। समय पाकर तो यह विशाल राष्ट्रीय भाषा वन गई और 
केवल तभी पदच्युत हुई जव मुसलमानों ने हिन्दू राष्ट्रीयता का विध्वंस किया ।” 

सामान्य रूप से तो संस्कृत साहित्य के अन्तगंत वै दिक तथा लौकिक दोनों प्रकार के साहित्य 
को समझा जाता है, किन्तु यहाँ केवल संस्कृत के ही साहित्य के इतिहास का विवेचन किया जायगा। 
बैदिक संस्कृत का समय छगभग ई० Fo ५०० झंताव्दी तक आता है, इसके परचात्‌ लौकिक संस्कृत 
का युग प्रारम्भ होता है। यह संस्कृत पाणिनीय व्याकरण के नियमों का अनुसरण करती है। स्वर, 
छन्द, भाषा, व्याकरण तथा प्रतिपाद्य विषय की दृष्टि से वैदिक संस्कृत से छौकिक संस्कृत में बड़ा 
अन्तर है। लौकिक संस्कृत में काव्यों के अतिरिक्‍त पुराण, इतिहास, व्याकरण, ज्योतिष, दर्शन, : 
आयुर्वेद, घर्मेशास्त्र, अलंकार, गणित, संगीत तथा अन्य वैज्ञानिक विषयों के ग्रन्थ भी रचे गए हैं। 
संस्कृत में 'साहित्य' शब्द का प्रयोग सामान्यज्ञान, तथा काव्य साहित्य दोनों अर्था में हुआ है। प्रस्तुत 
अध्याय में उसके काव्य साहित्य रूप का ही विहंगावलोकन किया जायगा, जिसके अन्तर्गत महाकाव्य, 
खण्डकाव्य, गीतिकाव्य, गद्य काव्य, नाटक, चम्पू, कथा साहित्य आदि का परिगणन किया गया है। 


संस्कृत काव्य साहित्य का क्रमिक विकास. ; 


भारत में प्रायः सभी विभिन्न ज्ञान विषयक स्रोतों का उद्गम वेदों को ही माना जाता है। 
ऋण्वेद के उषस्‌ आदि संबंधी कुछ ललित सूक्तों को देख कर, नराशंस तथा दान-स्तुतियो में 
प्रशस्तियो को पढ़ कर, संवाद, आख्यानो में नाटकीय तत्त्वों को परख कर ब्राह्मण ग्रन्थों में रुचिकर 
आख्यानों को देख कर कुछ विद्वात्‌ लौकिक काव्यों का उद्गम भी वैदिक साहित्य को मान लेते हैं। 
लौकिक काव्यों की गौण रूप से प्रेरणा वैदिक साहित्य से चाहे मान ली जाय, किन्तु प्रधान प्रेरणा 
तो वीर काव्यों से ही प्राप्त हुई। समस्त वैदिक साहित्य वस्तुतः धर्मानुप्राणित अथवा धर्म विषयक 
साहित्य है। वैदिक साहित्य के साथ ही ऐसे साहित्य की धारा चलती प्रतीत होती है जो घर्मेतर 
लौकिक विषयों से सम्बद्ध था। ये वीर काव्य उसी घारा के विकसित रूप जान पड़ते हैं, जिनमें 
वेदों की घर्मेतर सांसारिक तथा लोकप्रिय प्रवृत्तियों का विकास हुआ ज्ञात होता है। . 

ईसा पूर्व की कुछ शताब्दियों के अभिलेखों में प्राकृत का प्रयोग देख कर गुणाढ्य को AAA 
बृहत्कथा तथा हाळ की गाथा सप्तशती के पूर्वे क्रमिक विकास के लंबे काळ की कल्पना कर, ईसा 
के पूर्व तथा बाद की कुछ शताब्दियों में ग्रीक, पाथियन, कुशन एवं शकों के विदेशी राज्य-शासन को 

सोच कर कुछ पाइचात्य विद्वानों का मत था कि संस्कृत काव्यों का उद्गम प्राकृत काय्यों से हुआ। 

किन्तु पाणिनि का समृद्ध एव राम्पन्न व्याकरण तथा उसमें उद्धृत अन्य पूर्ववर्ती वैथाकरणों के मतों 

का उल्लेख इस बात का प्रत्यक्ष प्रमाण है कि पाणिनि के समय तक व्याकरण शास्त्र का अध्ययन 

अत्यन्त समृद्ध हो चुका था और यह स्वयं इस तथ्य को पूर्ण रूप से सिद्ध कर देता है कि उसके पहले 

अवस्य एक महान्‌ सम्पन्न संस्कृत साहित्य विद्यमान था, जिसका विवेचन इस व्याकरण शास्त्र में 

किया गया है। राजशेखर, नमिसाधु तथा क्षेमेन्द्र को यदि प्रमाण माना जाय, तो स्वयं पाणिनि ने 
भी 'जाम्ववती-परिणय' अथवा 'पाताल-विजय' नामक काव्य की रचना की थी, और काव्य- 
रचना की यह परंपरा अविच्छिन्न चलती रही। ईसा पूरं द्वितीय शताब्दी में होने वाले महाभाप्य- 
कार पतंजलि ने 'वाररुचकाव्य' (Jo ४-३-१०१) का उल्लेख किया है। उन्होंने अपने समय में 

प्रचलित कवियों द्वारा व्याकरण नियमों की अवहेलना का उल्लेख किया है--छन्दोवत्‌ कवयः 

कुर्वन्ति (१-४-३ Go) । साथ ही, कात्यायन की आख्यायिका पर भाष्य करते हुए पतंजलि ने 
'वासबदत्ता', GANTT तथा 'भैमरथी' नामक आख्यायिकाओं का उल्लेख किया है। भाष्यकार 

ने बलिबन्ध' नामक अभिनयों का भी उल्लेख किया है। काव्य ग्रन्थों से लगभग ४० पद्यांश उद्धरण 
के रूप में महाभाष्य में दिए हुए हैं, जिनके छन्द वैदिक न हो कर मालिनी, प्रहर्षिणी, वंशस्थविल, 

` वसन्ततिलका, प्रमिताक्षरा, SRA, उपेनद्रवप्त्रा आदि हैं। दुर्भाग्य से भाष्यकार के समय का कोई 
काव्य ग्रन्थ इस समय प्राप्य नहीं है, किन्तु उनके उल्लेख संस्कृत काव्यों की सम्पन्नावस्था को सूचित 
“करने में पर्याप्त प्रमाण हैं। कुछ ही समय पश्चात्‌ लगभग १५० ईसवी का महाक्षत्रप रुद्रदामन्‌ का 
एक विशाल संस्कृत शिलालेख गिरनार में मिलता है। यह लेख संस्कृत की प्रौढ़ गद्य शैली का 
उत्तम नमूना है। रुद्रदामन्‌ 'स्फुंट-लघु-मधुर-चित्र-कान्त- शब्दसमयोदारालंकृत - गद्य-पद्य-रचना' 
में प्रवीण कहा गया है। अळंकार तथा “शब्द-समय' के उल्लेख से यह भी प्रमाणित होता है कि उस 
समय तक काव्य साहित्य ही नहीं, अपितु साहित्य शास्त्र का भी अध्ययन पर्याप्त विकांस पा चुका 
था। इसके पश्चात्‌ की काव्य-कृतियाँ तो प्रायः सुलभ ही हैं। प्रथम शती ईसवी के आसपास 
बौद्ध कवि अश्वघोष का संस्कृत काव्य को अपने घामिक सिद्धान्तों के प्रचार के लिए माध्यंम के रूप 
में स्वीकार करना संस्कृत भाषा तथा काव्यों की लोकप्रियता तथा प्रसिद्धि का बहुत बड़ा प्रमाण 
है और उसकी प्रौढ़ कृतियों से पता चलता है कि उस समय संस्कृत काव्यो की रचना कितनी समृद्धा- 
वस्था को पहुँच चुकी थी। विदेशी नरेशों ने भी age शीघ्र भारतीय (वैदिक अयवा वौद्ध) घर्म 
तथा संस्कृत भाषा को अपनाया जो उनके लेखों तथा सिक्कों से प्रमाणित होता है । अतः संस्कृत 
काव्यों का विकास प्राकृत काव्यों से मानना इतिहास विषयक शन्ति ही कही जायगी | यह अवश्य 
माना जा सकता है कि संस्कृत काव्यों के साथ-साथ प्राकृत काव्यों की भी रचना चलती रही तथा 
परस्पर एक दूसरे से आदान-प्रदान भी होता रहा, किन्तु यह तो स्वाभाविक तथ्य है, जो सदा चलता 
रहता है- संस्कृत कें महाकवि राजशेखर ने 'कर्प्रमंजरी' की रचना करं इस तथ्य को और भी 
अघिक प्रमाणित कर दिया है। परिष्कृत साहित्य के साथ ही साथ लोकगीतों का जिसं प्रकार 
. सर्जन होता रहता है, उसी प्रकार संस्कृत के साथ प्राकृत का भी निर्माण होता रहा, जो हाल, गुणाढंय 

से ले कर शिलालेखों, नाटकों तथा राजशेखर आदि Bl Haat में हमें संस्कृत काव्यो के साथ ही 
क्रमशः विकसित रूप में मिलता है। : - 

अतः संस्कृत काव्यों का उद्गम वीर काव्यो को ही मानना उचित है, जिनमें प्रधानतया 
रामायण तथा महाभारत, ये दो उपलब्ध होते Fl यही दोनों संस्कृत काव्यों के प्रवान उपजीव्य' 
रहे। इनमें रामायण महाकाव्य तो अपनी प्रौढ काव्य शैली के कारण न केवल आख्यानो के लिए, 
अपितु शैली के लिए भी आदशं रहा, किन्तु महाभारत प्रायः आख्यानों के लिए ही आदर्श माना 
गया। इनके अतिरिक्त पुराण भी काव्यों के उपजीव्य माने जाते रहे हैं, किन्तु वे प्रबानतया खण्ड- 
काव्य तथा नाटकों के ही उपजीव्य थे। 


वाल्मीकि रामायण 


भारतीय साहित्य में वाल्मीकौय रामायण आदि काव्य तथा उसका रचयिता आदि कवि 
कहा जाता है। रामायण में केवल युद्धो तथा विजयों का ही वर्णन नहीं है, अपितु इसमें. आलंकारिक 
भाषा द्वारा समस्त मानव जीवन तथा प्रकृति के अत्यन्त रमणीय चित्र अंकित किए गए हैँ। इस 
प्रकार रामायण एक ऐतिहासिक महाकाव्य होने के साथ-साथ अलंकृत शैली' का भी भव्य रूप 
प्रस्तुत करता है। संसार की समस्त रचनाओं में आदि कवि की यह कृति सर्वाधिक लोकप्रिय हुई 
है और अपने रचना-काल से अद्यावधि यह समस्त कवियों एवं नाटककारों के हृदयो में नवीन 
चेतना तथा नव स्फूति का संचार करती चली आ रही है। यह समस्त काव्यांगों की जन्मदात्री है 
और इसी के आवार पर विष्णु, गरुड, भागवत, अग्नि आदि पुराणों में राम के पराक्रम की कथाएँ 
पाई जाती हैं। भास, कालिदास, भवभूति तथा अन्य संस्कृत कवियों ने भी इसी से प्रभावित हो 
कर अपने महाकाव्यों की रचना की । यहाँ तक कि बौद्ध कवि अश्वघोष ने भी निस्संकोच रामायण 
से ही पर्याप्त सामग्री ली है।. जैन साधु विमल सूरि (प्रथम शताब्दी ईसवी ) का ग्रन्थ भी रामायण 
के आधार पर ही लिखा गया है। बौद्ध ग्रन्थों के तिव्वती तया चीनी अनुवादों में भी राम के 
शौर्य-पराक्रम की कथाएँ विद्यमान हैं, जो संभवतः रामायण की ही देन हैं। स्याम, वाली तथा | 
इनके समीप अन्य द्वीपों में रामायण के मुख्य-मुख्य पात्रों की बड़ी ही सुन्दर कलापूर्ण कृतियाँ मिली 
हैं। इस प्रकार रामायण का प्रभाव दुर-दुर तक दिखाई देता है। यह राम-कथा की आरचर्यजनक 
चित्ताकर्षकता एवं सावेभौमता का प्रमाण है। 2 

रामायण में लगभग चौबीस हजार इलोक हैं। पण्डितों में अनुशुति है कि महषि वाल्मीकि 
ने गायत्री मंत्र के एक अक्षर को रामायण में एक-एक सहस्र लोक का आदि वर्ण रक्खा है । सम्पूर्ण 
ग्रन्थ सात कांडों में विभक्त है, जिनका क्रम इस प्रकार है--वाल, अयोध्या, अरण्य, किष्किन्धा, 


'सुन्दर, युद्ध तथा उत्तर। राम के वाल्य काल से ले कर रावण पर उनकी विजय तक का वर्णत वाल- 


काण्ड से युद्धकाण्ड तक़ वर्णित हैं। उत्तरकांड में राम के अयोध्या में बीतने वाले अन्तिम जीवन, 
सीता विषयक लोकापवाद, सौंता-निर्वासन, कुश-लव जन्म तथा सीता के भूमि-विलयन आदि का 


` वर्णन है। वीर-चरित-प्रधान होते हुए भी रामायण का प्रधान पर्यवसायी रस करुण हे---आनन्द- 


३१ 

३४३ - हिदी साहित्य 
वर्धन के meat में 'रामायणे हि करुणो रसः स्वयमादिकविना सूचितः शोकः इलोकत्वमागतः इत्ये- 
वंवादिना - ; ra 

रामायण में अनेक सुन्दर उपाख्यान भी हैं। -वे विशेष रूप से प्रथम तथा सप्तम कांड में 
पाए जाते हैं। ये उपाख्यान ब्राह्मण घमं से संवंध रखते हैं। इन उपाख्यानों का उल्लेख महाभारत 
तथा अन्य पुराणों में भी मिलता है। इनमें ऋष्यश्यृंग, वसिष्ठ, विश्वामित्र, शुनः शेप, रोहिताश्व, 
हरिशचन्द्र, वामन, कार्तिकेय, सगरपुत्र आदि के उपाख्यान मुख्य हैं। सप्तम कांड में. भी महाभारत 
के समान घामिक कथाएँ हैं; ययाति, नहुष, इन्द्र-वृत्रासुर, वसिष्ठ, अगस्त्य, पुरुरवा आदि की 
कथाएँ इसमें वर्णित हैं। इसी में शम्बूक की कथा का भी वर्णन हुआ है। १ 

रामायण के वालकाण्ड का अधिक भाग तथा सम्पूर्ण उत्तरकाण्ड वाद की रचना मानी 
जाती है। रामायण के प्रक्षिप्त अंश तथा रचना-काल के विषय में विद्वानों में वड़ा मतभेद है। 
इस विषय में विशेषतया यूरोपीय विद्वानों ने अनेक मत दिए हैं। संक्षेप में सभी मतों का सारांश 
इंस प्रकार है--रामायण के बालकाण्ड तथा उत्तरकाण्ड, जो प्रक्षिप्त अंश हैं, वास्तविक भाग के 
बहुत बाद, में रचे गए। किन्तु महाभारत के शत-साहस्री संहिता रूप को प्राप्त होने से पहले ही 
प्रक्षितांश सहित रामायण की रचना हो चुकी थी। सम्भवतः ईसा की द्वितीय शताव्दी तक रामा- 
यण का वर्तमान स्वरूप पूर्ण वन चुका था, किन्तु महाभारत का मूल रूप रामायण से भी पुराना 
है। वेद में कहीं भी राम विषयक काव्य का उल्लेख नहीं है और उसमें राम-कथा का वहुत क्षीण 
संकेत ही मिलता है। बौद्ध त्रिपिटकों में रामायण का उल्लेख तो नहीं है, किन्तु उन लोकगीतो की 
ओर संकेत अवश्य मिलता है जिनमें राम-कथा गाई जातो थी। रामायण में प्रकट रूप से वौद्ध 
घर्मं का कोई उल्लेख नहीं है, यदि कहीं बुद्ध शब्द आया भी है, तो वह प्रक्षिप्त ही है; किन्तु राम के 
चरित निरूपण में, सम्भवतः दुर से ही सही, वौद्ध धमं का प्रभाव देखा जा सकता है। रामायण 
पर ग्रीक प्रभाव तनिक भी नहीं दिखाई पड़ता । सम्भवतः रामायण का प्रारम्भिक तथा मूल रूप 
तीसरी शताब्दी ई० Go में वाल्मीकि द्वारा प्रचलित गीतों के आधार पर रचा गया था। किन्छु 
वाल्मीकि यदि बुद्ध के वाद हुए होते, तो वे इस प्रकार के सर्वप्रिय ऐतिहासिक महाकाव्य को 
प्राकृत में ही छिखते। अतः इतना तो निविवाद सिद्ध है कि रामायण की रचना वुद्ध से पहले ही 
हुई थी। Boe 

रामायण महाकाव्य राम-कथा पर लिखे गए परवर्ती समग्र साहित्य समुदाय का स्रोत तथा 
संस्कृत, प्राकृत तथा हिन्दी के समस्त रामकथाकार कवियों का उपजीव्य रहा है। वाल्मीकि ने 
एक आदश जीवनं की प्रतिष्ठा अपने काव्य के द्वारा की, और इस प्रकार वे संस्कृत साहित्य के ही 
नहीं, अपितु भारत को महान्‌ संस्कृति के भी प्रकाशयिता तथा संस्कर्ता रहे हैं। 


महाभारत 


महाभारत के महत्व के विषय में भारतीय दृष्टिकोण यह है कि महाभारत चारों पदार्थों 
का देनेवाला; सम्पूर्ण कार्यो का साघक तथा कोकिळ के मधुर गान की तरह पूर्णतया तापनाशक है। 

संस्कृत साहित्य २४३ 
_ इप्तमें केवल कौरव-पाण्डव युद्ध ही नहीं गाया गया है, अपितु हिन्दू घम का समस्त स्वरूप निरूपित 
है। इसीलिए इसे पंचम वेद भी मानते हैं। भगवद्गीता, विष्णु सहस्रनाम, अन्‌गीता, भीष्मस्त- 
वराज तथा गजेन्द्रमोक्ष जैसे अध्यात्म एवं भक्ति के ग्रन्थ रत्न महाभारत के ही अंश हैं। रामायण 
की भाँति महाभारत भी संस्कृत तथा वाद के साहित्य के लिए उपजीव्य रहा है। इतिहास, घमं, 
राजनीति तथा साहित्य, सभी दृष्टियों से महाभारत एक गौरवपुणं ग्रन्थ है । इसके. रचयिता की 
यह गर्वोक्ति है कि घमं, अर्थ, काम और मोक्ष के विषय में जो यहाँ है, वही अन्यत्र है; जो यहाँ 
नहीं है, वह अन्यत्र भी नहीं है। 7 
वतँमान महाभारत एक लाख इलोकों का मिलता है, जिसमें हरिवंश भी शामिल है। 
हरिवंश को महाभारत का खिल पवं अथवा परिशिष्ट कहते हैं तथा उसे १९वाँ पवं माना जाता है। 
महाभारत में कुल १८ पर्व हैं। इसके इस विकसित झत-साहस्री स्वरूप का उल्लेख गुप्तकालीन 
शिलालेखों में मिलता है। अतः यह शत-साहस्री संहिता ही गुप्तकाल से दो-तीन सौं वपं पुरानी 
तो अवश्य ही होगी। किन्तु यह उसका मूल रूप नहीं है। इसके विकास-क्रम में तीन सोपान माने 
जाते E— R. जय, २. भारत-तथा ३. महाभारत | इसका मौलिक रूप जय' नाम से प्रसिद्ध था-- 
'जयनामेतिहासोऽयम्‌'। पाण्डवों की विजय का वर्णन होने के कारण ही संभवतः इसक्ता यह नाम 
था और यही संजय द्वारा धृतराष्ट्र को सुनाया गया था। इसमें संभवत: आठ हजार आठ सौ इलोक 
थे। विकास के दुसरे सोपान में इसका नाम भारत' पड़ा, जिसे वैशम्पायन ने राजा जनमेजय को 
सुनाया था और जिसमें संभवतः चौबीस हज़ार इलोक थे---चतुविशतिसाहसीरी चक्रे भारतसं हि- 
ताम्‌। उपाख्यानैविना तावद्‌ भारत प्रोच्यते बुधैः।' यह रूप संभवतः वाल्मीकि रामायण के 
आदर्श पर वना था। महाभारत का अन्तिम विकसित रूप 'महाभारत' नाम से प्रसिद्ध हुआ, 
जिसे सूत ने शौनकादि ऋषियों को सुनाया और जिसमें शत सहन इलोक हो गए। आदि पर्व 
में इसकी ओर इस प्रकार संकेत किया गया है--मन्वादिभारत॑ केचिदास्तिकादि तथापरे। 
तथा परिचरादन्ये विप्राः सम्यगंधीयते ।' 
महाभारत के आदि रचयिता कृष्ण द्वैपायन वेदव्यास माने जाते हैं, जिन्होंने तीन वर्ष तक 
निरंतर उत्थान ' (परिश्रम) कर के इसकी रचना की थी--त्रिभिवंषे: सदोत्यायी कृष्णद्वैपायनो 
मुनिः'। pe Sak 
: महाभारत में मुख्य कया के अतिरिक्त अनेक ऐतिहासिक उपाख्यान, उपदेशात्मक कथाएँ 
तथा ख्यातियाँ भरी हैं। उनमें कुछ प्रसिद्ध ये हैं-शकुन्तलोपाख्यान, मत्स्योपाख्यान, ययातिं 
उपाख्यान, शिवि उपाख्यान, रामोपाख्यान, सावित्री उपाख्यान, नलोपाख्यान, नागयज्ञ की कथा, 
कद्रू-विनता की कथा, च्यवन-सुकन्या की कथा, मनु-प्रलय की कथा, अग्ति-प्रलय की कथा, मृत्यु 
कथा, ASIT कथा, अगस्त्य कथा, विश्वामित्र-वशिष्ठ कथा, उद्दालकारुणि कथा, नचिकेता कथा 


` ` आदि। अधिक उपाख्यान वन तथा शान्ति पर्व में आए हैं, कुछ आदि पवं में हैं और अन्य पर्वो में 


भी यत्र-तत्र ae हुए हैं। विटरनित्ज महोदय का कहना है कि ब्राह्मणों ने अपना प्रभुत्व स्थापित 
करने के लिए इन उपाख्यानों को गढ़ा था | - र e 


r 

२४४ हिदी साहित्य 


इसके रचना.काल के विषय में अनेक मत हैं। कुछ विद्वानों ने इसके मूल रूप को रामायण 
से भी पुराना बताया है। सभी प्रकार के मतों का संक्षेप इस प्रकार है--महाभारत में वणित कुछ 
उपाख्यान तथा पद्यांश वेदकालीन हैं। महाभारत के अनेक उपदशात्मक उपाख्यान तथा सूक्तियाँ 
बैलानस काव्य की हैं, जो Fo Fo छठी शताब्दी से प्रचरित थीं तथा जिनसे वौद्धों और जैनों ने भी 
अनेक गाथाएँ ली थीं । महाभारत यदि छठी से चौथी शताव्दी के वीच में था भी, तो वह thet के 
रानतः े प्रसिद्ध नहीं था। Fo qo चौथी शताब्दी से पहले का कोई ठोस प्रमाण महाभारत की 
सत्ता के विषय में नहीं मिलता। ई० पू० चौथी शताव्दी तक महाभारत का यह शत-साहस्रमय 
इलोक क्रमशः बना था। चौथी शताब्दी के पश्चात्‌ भी यत्र-तत्र प्रक्षेप तथा परिवर्तन चलते रहे। 
इतना निश्‍चित है कि सम्पूणं महाभारत की रचना न एक साथ हुई थी, न एक व्यक्ति द्वारा। 
महाभारत में राम की कथा ही नहीं कही गई, अपितु वाल्मीकि और उनके रामायण महाकाव्य 
का भी उल्लेख हुआ है तथा कहीं-कहीं उसके इलोकों का भी उद्धरण दिया गया है । इससे इतना 
तो प्रमाणित ही होता है कि महाभारत का कुछ अंश भले ही प्राचीन हो, किन्तु उसकी पूर्ण रचना 
समग्र वाल्मीकि रामायण के वाद ही gel 

रामायण काव्य है, किन्तु महाभारत इतिहास | रामायण काळ: में आर्य सभ्यता अधिक 
विस्तृत नहीं थी, किन्तु महाभारत काल तक वह समस्त भारत में व्याप्त हो चुकी थी । रामायण 
पर पूर्वीय भारत का तथा महाभारत पर पश्चिमीय भारत का सांस्कृतिक प्रभाव दिखाई पड़ता है। 
रामायण का समाज आदशंवादी है, किन्तु महाभारत के समाज में उच्छूंखलता अधिक मात्रा में 
दिखाई देती है। महाभारत में रामायण की अपेक्षा युद्ध-कला भी विकसित दिखाई पडती है। 
रचना-काल तथा शैली में चाहे जो अन्तर हो, किन्तु ये दोनों आपं ग्रन्थ भारतीय संस्कृति के _ 
आधार हैं, इसमें कोई सन्देह नहीं । 


पुराण 


भारतीय साहित्य में रचना-काळ तथा वर्ण्यं विषय की दृष्टि से पुराणों का स्थान निर्धा- 
रित करना अत्यन्त कठिन है। इतिहास में इनका स्थान जितने महत्त्व का है, उससे कहीं अधिक 
महत्त्व इनका घामिक साहित्य में है। वेदिक ग्रन्थों के वाद जिन ग्रन्थों ने हिंदू धर्म को सबसे अधिक 
प्रभावित किया, उनमें पुराणों का ही प्रथम स्थान है। इन पुराणों में प्रधानतया शिव तथा विष्णु- 
इन्हीं दो देवों का महत्त्व गाया गया है। वैदिक काल के पश्चात्‌ भारत इन्हीं दो देवों तथा 
उनके वर्ग के देवों का उपासक वन गया । प्राचीनता की दृष्टि से तो पुराणों के आख्यान वैदिकं 
काल की कथाओं एवं कहानियों को ही लिए हुए Fi वेद मन्त्रों में तथा ब्राह्मण ग्रन्थों में आए 
हुए उपाख्यान कुछ परिवर्तित एवं परिवधित रूप में इनमें विद्यमान हैं। 
ब्राह्मण ग्रन्थों, उपनिपदों तथा प्राचीन बौद्ध साहित्य में पुराण शब्द प्रायः इतिहास के 
साथ प्रयुक्त हुआ है। अथववेद में पुराण शब्द सृष्टि-मीमांसा के अर्थ में आया है। महाभारत में 
इसका प्रयोग पुराणमाख्यानम्‌ कह कर प्राचीन आख्यान के अर्थं में किया गया है। वायु, ब्रह्माण्ड 

तथा विष्णु पुराण में असली पुराण की उत्पत्ति के विषय में इस प्रकार कहा गया है--व्यास ने 


` चारों वेद अपने चार शिष्यों को सौंपे। वाद में उन्होंने आख्यायिकाओं, कहानियों, गीतों और 


परंपरा-प्राप्त जनश्रुतियों को ले कर एक पुराण की रचना की और इतिहास के साथ उसे अपने 
पाँचवें शिष्य लोमहर्षेण को पढ़ाया। इसके वाद उन्होंने महाभारत की रचना की। अर्थात्‌, जव 
घामिक मन्तों का संग्रह वेद संहिताओं के रूप में हो चुका था, तो जनश्रुतियों को पुराण के नाम से 
ही संग्रहीत किया जा सकता था। प्राचीन पुराणों में पुराण का लक्षण इस प्रकार दिया गया है-- 
अनुलोम सृष्टि, प्रतिलोम सृष्टि, ऋपिवंशों, मन्वन्तरों, तथा राजवंशों का वर्णन करना, यही पाँच 
बातें पुराण का लक्षण हैं-- (सर्गश्च प्रतिसर्गश्च वंशो मन्वन्तराणि च। वंशानुचरितं चैव पुराणं 
पंचलक्षणम्‌॥) । किन्तु यह लक्षण वस्तुतः आदि पुराण के ही विपय की ओर संकेत करता है। 
उस समय तक धामिक सिद्धान्त, तीय॑-माहात्म्य, सम्प्रदाय-मत, वत, पुण्यादि विषय पुराणों में 
सम्मिलित नहीं हो पाए थे। उपर्युक्त पंच लक्षण सभी पुराणों में पूर्ण रूप से मिलते हैं। i 

परम्परा के अनुसार पुराणों का निर्माण स्त्री, गूद्रों तथा अन्त्यजों के लिए हुआ था, 
क्योंकि इन तीनों को वेदाध्ययन का अधिकार नहीं था । पुराणों से पता चलता है कि पुराणों के 
प्रथम कर्ता अथवा रक्षक सूत , चारण आदि ही थे। ये लोग देवों तथा राजाओं की वंशावलियाँ 
रखते थे। सभी पुराणों का वर्णन सूत ही करते थे। सूत ब्राह्मण नहीं थे, उन्हें वेद से कोई मतलव 
नहीं था। वे कथावाचक होते थे। किन्तु परवर्ती काल में पुरोहितों का भी पर्याप्त प्रभाव पुराणों 
पर पड़ा। ; 

वायु पुराण में एक स्थान पर लिखा है कि पहले केवल पाँच ही पुराण थे, किन्तु वाद में 
पुराणों की संख्या १८ पहुँच गई। १८ प्रधान पुराणों के नाम इस प्रकार हैं--१. WEA, २. 
विष्णु, ३. अग्नि, ४. वायु, ५. मत्स्य, ६. स्कन्द, ७. कूर्म, ८. लिंग, ९. भविष्य, १०- 
पद्म, ११. भागवत, १२. ब्रह्माण्ड, १३. गरुङ, १४. माकंण्डेय, १५. ब्रह्मवैवर्त, १६. वामन, 
१७. वराह, तथा १८. नारद। इन अठारह पुराणों में सव मिला कर चार लाख से अधिक इलोक 
हैं। इनमें कोई ७ हजार इलोकों का है, तो कोई ८१ हजार इलोकों तक-का। विष्णु पुराण, जो 


- सबसे अधिक सुरक्षित माना जाता है, सात हजार से भी कम इलोकों का है। 


पुराणों में केवल उन्हीं प्रधान राजवंशों का तथा राजाओं का चरित्र दिया गया है, जो 
समाज के लिए कोई आदश उपस्थित करते हैं। अतः उनमें इतिहास-बुद्धि से प्रवेश करना तथा 
वंशावली का क्रमिक विवरण देखने की आशा करना मारी भ्रम है। पुराणों ने घमं के गूढ़ तत्त्वों 
को सरस उदाहरणों द्वारा सवंसुगम वनाया। वैदिक घ्म को लोकप्रिय बनाने का श्रेय पुराणों 
को ही है। कषत्रिय वंओों की रूढ़ियों का ज्ञान पुराणों से भली प्रकार हो सकता है। 

साहित्यिक दृष्टि से भागवत पुराण ने परवर्ती साहित्य को सव पुराणों से अधिक प्रभा- 
वित किया। कृष्ण विषयक काव्य परंपरा तथा भक्ति-काव्य परम्परा का, विशेषतया स्तोत्र 


साहित्य का, प्रधान स्रोत भागवत पुराण ही है। 
पुराणों का संस्करण गुप्त काळ में माना जाता है।- पुराणों की रचना का समय निर्धार 

रित करना अत्यन्त कठिन है। इनकी रचना ई० पु० छठी शताब्दी से ले कर ७०० ई० तक की 


१३०० वर्षो की लंबी अवधि मानी जा सकती है। इन पुराणों में हर्ष के वाद के राजाओं का वर्णन . 


' नहीं मिलता। अतः अनुमान है कि ७०० ई० के पूर्व ही इनका सम्पादन हो चुका होगा। 


महाकाव्य 


संस्कृत काव्य साहित्य का स्वरूप आश्रमों की सादगी की अपेक्षा कवियों के आश्रयदाता ` 


नरेशों की वैभव-सम्पन्नता से अधिक प्रभावित हुआ है। कालिदास, राजशेखर, वाण, मंखक, 
कल्हण, श्रीहृबं, मंम्मट आदि की स्पष्ट उक्तियाँ इस वात के लिए प्रमाण हँ।.श्री और सरस्वती 
दोनों के एकांश्रयभूत सहृदय नरेशों के संरक्षण में कवि भारती का स्वरूप अत्यन्त सम्पन्न, अत्यन्त 
सुश्लिष्ट एवं अत्यन्त प्रभावशाली रूप में निखरता रहा। राज-दरवार के साथ-साथ काव्य कला 
को प्रभावित करने वाला तत्कालीन नागरिक समाज होता था, जिसकी रुचि, प्रवृत्ति एवं संस्कृति 
का अनुरंजक काव्य होता AT संस्कृत काव्य का श्रोता तथा नाटकों का दर्शक कोई साधारण 
कलाहीन अरसिक व्यक्ति नहीं होता था, प्रत्युत वह सभ्य, शिष्ट, सुरुचिपूर्ण तथा कलाकोविद 
नागरिक होता था, जिसका कोमल हृदय कारुणिक दृश्यों को देख कर द्रवित हो जाता था, और 
आँसुओं के रूप में आँखों से वह निकलता था, तथा जो विभिन्न परिस्थितियों को पढ़ या देख कर 
उनमें तन्मय हो जाता था। ऐसे सहृदय को लक्ष्य में रख कर निर्मित होने के कारण ही संस्कृत 
काव्यों में ग्राम्यता का अभाव, सुदिलष्टता, भाषा-सौष्ठव, भावुकता है। किन्घुज्ञागरिक की रुचि 
से प्रभावित होने का तात्पयं यह न समझना चाहिए कि संस्कृत काव्य साधारण जन-जीवन की 
आँकी नहीं दे पाता, अथवा उसमें प्रकृति का स्वाभाविक मनोरम रूप नहीं है। वस्तुतः वह अथ 
से इति तक जीवन के यथाथं रूप को ही दिखाना चाहता है, क्योंकि उसे विदग्धों की गोष्ठी की 
सम्मति पानी रहती थी, जो विद्वान्‌ होने के साथ सहूदय भी होते थे। यह वात अवश्य थी किं 
इधर भारवि के वाद से काव्य में कल्पना की प्रौढता तथा भाषा एवं अलंकारो फे प्रति अधिक 


आग्रहं हो गया। वाद के काव्यों पर कामशास्त्र का भी प्रभाव अधिक पड़ा। फलतः स्त्री रूप का _ 


वर्णन परम्परा की वात हो गई, जिसमें कवि को अपना कामशास्त्र का ज्ञान दिखाना 
आवश्यक हो गया। वास्तव में संस्कृत कविता केवल एक भावुक हृदय का गान मात्र नहीं होती 
- थी, अपितु कवि वनने के लिए सहज प्रतिभा तथा रचनाभ्यास के साथ विभिन्न शास्त्रों का ज्ञान 
तथा उसका प्रदर्शन भी परम आवश्यक मान लिया गया था। अतः कविता भाव-प्रदशन के साथ 


कवि के वेदुष्य-प्रदर्शन का भी प्रधान साधन वन TS | कवि-समय-सिद्धियों ने इतना प्रधान स्थान . 


कर छिया कि किसी भी वर्णन में तत्संवंवी प्रसिद्ध रूढ़ियों को अवश्य रखा जाता था। 
संस्कृत काव्य-रचयिताओं की चर्चा करते ही सर्वप्रथम कालिदास का स्मरण होता है। 
कालिदास का स्थान काव्य सौंदर्य के विचार से तो प्रथम है ही, दैवयोग से कालक़म के विचार से 

भी प्रथम ही पड़ता है। (पुरा कवीनां गणनाप्रसंगे कनिष्ठिकाधिष्ठित कालिदासः” यह उक्ति 
दोनों अर्थो में चरितां है। वैसे कालिदास के विषय में--उनके स्थान, काल, जीवनी, कृति 
आदि सव के विषय में--अनेक मत तथा जनक्रुतियाँ प्रचलित हैं, किन्तु सर्वाधिक मात्य एवं संगत 
मत, जो अन्तः तथा बहिः दोनों साक्ष्यो से ठीक उतरता है, यह है कि कालिदास ई० पु० प्रथम 
शती में (शुंगवंशीय अग्निमित्र के वाद) विक्रम संवत्‌ प्रवतंक (गर्दे भिल्लपुत्र शकारि) महाराज 
विक्रमादित्य के समय में हुए थे। उनका प्रधान निवास उज्जयिनी में रहा | रघुवंश, कुमारसंभव-- 
दो महाकाव्य, मेघदूत तथा ऋतुसंहार--दो खण्डकाव्य.और माळविकारिनमित्र, विक्रमोर्वशीय 
एवं अभिज्ञानशाकुन्तल--तीन अमर नाटक कालिदास की कृतियाँ हैं। 

कुमारसम्भव मनोहर भाव-व्यंजना एवं अनुपम काव्य-माघुर्यं की दृष्टि से कालिदास 
की सर्वोत्तम कृति मानी जा सकती है। इसकी उत्कृष्टता का प्रधान कारण यह जान पड़ता है कि 
कुमारसम्भव में कालिदास अपने इष्टदेव शिव का चरित वर्णन कर रहे थे, अतः उसमें भावों का 
उद्रेक अपनी चरम सीमा पर हुआ है। किन्तु उसके केवल आठ ही at कालिदास ने रिखे। शेष 
नवें से आगे के सों की रचना वाद की हे । ऐसा प्रतीत होता है कि आठवें सर्ग के अन्त में जगत्‌ 
के माता-पिता की ग्पुंगार चेष्टाओं का वर्णन हुआ देख कर स्वयं कालिदास को वड़ी रलानि हुई . 
और उन्होंने आगे रचना ही बन्दः कर दी। किन्तु उनकी अनिच्छा के होते हुए भी यह काव्यरत्न. 
प्रकाशित हो ही गया। इसमें कुमारः कातिकेय के जन्म की कथा कही गई है, किन्तु वह अधूरी 
रह गई। अस्तु, कुमारसम्भव एक महाकाव्य है। TAT रस प्रबान होते हुए भी उसमें महाकवि 
का अमर सन्देश है--वासना-जनित क्षणभंगुर प्रेम का फल दुःख और क्लेश के अतिरिक्त और 
कुछ नहीं, काम-वासनाओं को विना जलाए सच्चे स्नेह की उपलब्धि नहीं हो सकती, विना तपस्या 
के स्नेह कभी प्रतिष्ठित नहीं हो सकता । 

रघुवंश समस्त संस्कृत साहित्य में सर्वश्रेष्ठ स्थान का अविकारी है। इसके १९ 


` सर्गो में सूयंवंशीय राजाओं का चरित गान किया गया है। प्रथम नौ सर्गो में राम के चार पूवंजों- 


दिलीप; रघु, अज और दशरथ--का वर्णन है, दस से पन्द्रह सगं तक राम-चरित का तथा अन्तिम 
चार सर्गो में राम के वंशजों का वर्णन है। रघुवंश कालिदास की परिपक्व प्रज्ञा और प्रौढ़ प्रतिभा 
का परिणाम है उसमें अनेक Tat का मनोरम परिपाक हुआ है। कवि ने समाज में अनेक 
आदर्शो की स्थापना के लिए अनेक नायकों का चरित्र चित्रित किया है। रघुवंशियो कें चरित के 
जिन अंशो को पूर्व के “सूरियों'ने अछूता छोड़ा था, उन्हीं मामिक अंशों को कालिदास ने अपनी 


~ 


भइवघोष 


संस्कृत के बौद्ध कवियों में अइवघोष का स्थान सव से ऊँचा है। चीनी परम्पराओं के 
अनुसार उनका संवंध महाराज कनिष्क की राजसभा से.माना जाता है। सौन्दरनन्द की पुष्पिका 
के अनुसार वे साकेतक (अयोध्या के निवासी) थे, सुवर्णाक्षी के सुपुत्र थे तथा महाकवि होने के 


= 

३४८ | हिदी साहित्य 
अतिरित वे महावादी थे (आयंसुवर्णाक्षीपुत्रकस्य साकेतकस्य भिक्षोराचार्यंभदन्ताइवधोषस्य 
महाकवेमंहाबादिनः कृतिरियम्‌ . . .सौन्दरनन्दः) | 

'सौत्दरनन्द अश्वघोष का प्रथम महाकाव्य है। इसमें अठारह सर्ग हैं। बुद्ध के उपदेश 
से उनके छोटे भाई नन्द अपनी प्रिय पत्नी सुन्दरी तथा अन्य सभी सांसारिक सुखों को त्याग कर 
बौद्ध घमं की दीक्षा लेते हैं--यही इस महाकाव्य का कथानक है। विषय की गम्भीरता तथा 
कोमल काव्य-भावना के अंकन की दृष्टि से सौन्दरनन्द बुद्धचरित की अपेक्षा कहीं अधिक सरस 
तथा सफ काव्य बन पड़ा AT | उनकी काव्य-रचना का उद्देश्य रोचक काव्य शैली द्वारा जनता 
को बौद्ध घमं के उच्च सिद्धान्तो को समझाना तथा ऐहिक भोगों का त्याग करवा कर पूर्ण वैराग्य 
की ओर उत्मुख करना था (इत्येषा व्युपशान्तये न रतये मोक्षाथंगर्भाकृतिः | श्रोतृणां ग्रहणार्थ- 


मन्यमनसां काव्योपरागात्कृता। यन्मोक्षात्‌ कृतमन्यत्र हि मया तत्काव्यवर्मात्‌ कृतं। पातुं . 


तिवतमिवौषघं मबुयुतं हृदयं कथं स्यादिति।) 

बुद्धचरित अदवघोष का दूसरा महाकाव्य है। इसके अठारह Wil में केबल सत्रह 
सर्ग ही मूल संस्कृत में मिलते हैं। किन्तु सम्पूर्ण ग्रन्थ के दो अनुवाद--एक चीनी (४०४ ई०) 
तथा एक तिब्वती (८०० ई०) अवस्य प्राप्त होते हैं। 

इस महाकाव्य की कथा का प्रारम्भ तथागत के माता के गर्भ में आने के तथा अंत उनके 
बुद्धत्व प्राप्त करने के वर्णन से होता है। अश्वघोष की शैली प्रसाद गुण विशिष्ट शुद्ध वेदर्भी है। 
उनके ग्रन्थ ये प्रमाणित करते हैं कि ईसा की प्रथम शताब्दी में संस्कृत काव्य का इतना विकास 
हो चुका था कि अश्वघोष जैसे वौद्ध TA के gad आचार्य तथा प्रकाण्ड विद्वान्‌ ने भी अपने arai- 
निक मत एवं घमं के प्रचार के लिए संस्कृत काव्य शैली को माध्यम बनाया | अश्वधोष पर 
कालिदास का प्रभाव स्पष्ट परिलक्षित होता है। कथानक की सृष्टि, वर्णन शैली, अलंकार प्रयोग 
तथा छन्दो के चुनाव में और कहीं-कहीं पदों तथा भावों के चुनाव में अश्वघोष ने कालिदास का 
ही अनुगमन किया है, इसमें कोई सन्देह नहीं। पाश्‍चात्य विद्वानों का यह कथन कि अश्वघोष 
कालिदास के पूव॑वर्ती हैं तथा कालिदास पर अश्वघोष का प्रभाव पड़ा है, मान्य नहीं हो सकता । 
भारवि i 

महाकाव्य रचयिताओं में कालिदास और अश्वघोष के वाद भारवि की प्रसिद्धि है। ये 
चालुक्यवंशीय पुलकेशी द्वितीय के अनुज विष्णुवर्घन के सभापण्डित थे। इनका समय ६०० $o 
के आस-पास माना जाता है। इनकी अमर कौति इनके एकमात्र प्राप्त महाकाव्य किराताजुनीय 


पर आधारित है। इसका कथानक महाभारत के वन पवे से लिया गया है। चूंतकीड़ा में हार कर 


daar में रहते हुए पाण्डवों के बीच से अजुंन महर्षि वेदव्यास की आज्ञा से हिमालय पर तपस्या 
करने जाते हैं और वहाँ किरात-वेशघारी भगवान्‌ शंकर को प्रसन्न कर उनसे पाशुपत नामक 
दिव्यास्त्र प्राप्त करते हँ । यह काव्य वीर रस प्रधान है । इसमें कुळ १८ सगे हैं। काव्य का प्रारम्भ 
oft’ शब्द से होता है तथा प्रत्येक सर्ग के अन्तिम इलोक में 'लक्ष्मी' शब्द का प्रयोग हुआ है। 
भारवि का 'अथंगौरव' प्रसिद्ध है। इनकी कविता में गीतिमय माधुयं की अपेक्षा वर्णनात्मक तथा 

5 संस्कृत साहित्य २४९ 
तर्कात्मक ओज का प्राघान्य है। महाकाव्यो में अलंकृत शैली का प्रचलन करने वाले भारवि ही 
प्रथम महाकवि हैं। उन्होंने सर्वप्रथम काव्य को अलंकारों, प्राकृतिक वर्णनों तथा शाब्दिक 
चमत्कारों से भूषित करने की प्रया चलाई। चित्र-काव्य का सूत्रपात करने वाले भारवि ही प्रथम 


कवि हैं, जिनका अनुकरण वाद के कवियों ने वहुत अधिक «मात्रा में किया। भारवि का प्रभाव 


सबसे अधिक मात्रा में माघ पर लक्षित होता है। 
कुसारदास . 


. जनश्रुति के अनुसार कुमारदास (५१७-५२६ ई०) सिहल के राजा थे। काव्य-मीमांसा 
की एक दन्तकथा के अनुसार तो कुमारदास जन्मान्ध होते हुए भी प्रतिभासंपन्न हुए। इन्होंने 
बीस सर्गों का रामचरित संवंघी जानकीहरण नांमक महाकाव्य रचा, जिस पर कालिदास का 
प्रभाव स्पष्ट प्रतीत होता है। मौलिकता विशेष रूप से न होते हुए भी बैदर्भी रीति में प्रसाद गुण 
विशिष्ट यह एक मवुर रचना है। इसमें कवि ने अनुप्रास अलंकार की मनोरम छटा दिखाई है। 
राजशेखर ने कुमारदास की प्रशंसा इस प्रकार की है ।-- 


जानकी हरणं कतुं रघुवंशे स्थिते सनि। ; 
कविः कुमारदासदच रावणश्च यदि क्षमो॥ (सुक्सिमुवतावलो ) 
भट्टि ; 


इनके द्वारा रचित रावणवघ अथवा भट्टिकाव्य २२ सर्गो की एक सुन्दर तथा अद्भुत 
रचना है। इसमें राम की जीवन कथा रामायण जैसी ही है। इसकी विशेषता व्याकरण वे 
जटिल नियमों के दुरूह उदाहरणों को उपस्थित करना 'है। वस्तुत: यह एक शास्त्र-काव्य हो 
गया है। कवि स्वयं कहता है-- 
दोपतुल्यः प्रबन्धोयं शब्दलञ्ञणचक्षुवास्‌। 
हस्तादशंइवान्धाना भवेद्व्याकरणादृते॥ (भट्टि २२२३) 


आगे चल कर उन्होंने अलंकारों के भी उदाहरण प्रस्तुत किए हैं। वास्तव में भट्टिकाव्य 
ने संस्कृत साहित्य में शास्त्र-काव्य की एक नई शैली हो चला दी। : 


माघ 


महाकाव्यों के इतिहास में माघ का स्थान बहुत ऊँचा है। माघ का जन्म सुप्रसिद्ध ब्राह्मण 

कुल में हुआ था। इनके पिता का नाम दत्तक सर्वाश्रय था तथा पितामह सुप्रभदेव गुजरात 

के किसी प्रदेश के राजा वमंलात के मंत्री थे। माघ का समय ईसा की सातवीं शताब्दी का उत्त- 

राघ माना जाता है। वे अपनी एक ही कृति शिक्षुपालदध महाकाव्य द्वारा संस्कृत साहित्य में 

अमर हो गए हैं। वीस सगों के इस प्रोढ़ महाकाव्य में माघ ने कृष्ण के द्वारा युधिष्ठिर के राजसूय 

यज्ञ में चैदि-नरेश शिशुपाल के वघ की महाभारतीय कथा का विस्तार के साथ वर्णन किया है। 
R 

२५० . हिंदी साहित्य. 
माघ का आदर्श अथवा मात्सय का विषय भारवि का किराताजुंनीय था। भारवि शैव थे, माघ- 
वैष्णव । सम्भवतः साम्प्रदायिक भाव से उत्तेजित हो कर माघ ने अपने पूर्ववर्ती भारवि से वढ्ने 

T का प्रयत्न किया। आदि से अन्त तक माघ काव्य की रूपरेखा ही किरात के आधार पर वनी है। 
माघ में विद्वत्ता तथा काव्य-प्रतिभा इतनी उच्च कोटि की थी कि इस अन्धानुकरण के होते हुए 
भी शिशुपाल वध का संस्कृत साहित्य में अपना विशिष्ट स्थान है, प्रत्युत्‌ यह किरात से भी बढ़ कर 
आदरभाजन बन गया है। माघ में सवं शास्त्रों का परिनिष्ठित ज्ञान दृष्टिगोचर होता है। यद्यपि 
अपने पाण्टडित्य-प्रदर्शन के प्रवाह में माघ ने अनेक स्थानों पर काव्य-सौन्दर्य की हत्या कर डाली 
है, किन्तु यह तो उस युग के कवियों की प्रवृत्ति ही थो--काव्य उनके पाण्डित्य-प्रद्शन का सावन 
मात्र रह गया था। माघ नूतन शब्दों के प्रयोग, नूतन भावों की कल्पना तथा पर्वत, वन, ऋतु, 
क्रीड़ा आदि. महाकाव्य की खानापूरियों को बलात्‌ ठूसने में इतने अधिक तल्लीन हो जाते हूँ कि 
काव्य का प्रबन्ध-सौष्ठव ही नष्ट हो जाता है। चतुर्थ सर्ग से एकादश सगं तक का कथानक इसी 
प्रकार का केवल औपचारिक काव्य कहा जा सकता है जिसमें नायक तक का पता नहीं चल 
पाता | किन्तु शिशुपालवघ की भाषा संबंधी कठिनता के कारण ही संस्कृत पण्डितों में इसकी वड़ी 
प्रतिष्ठा भी रही है। किंवदंती है कि मल्लिनाथ ने अपने किसी मित्र से कहा था कि माघ या 
मेघदूत के अध्ययन में ही उनकी अधिक अवस्था बीती (माघे मेघे गरतं वयः) । कुछ भी हो, 
माघ ने काव्यःप्रतिभा तथा प्रकाण्ड वैदुष्य के समन्वय का एक अत्यन्त उच्च मापदण्ड वाद वाले 
कवियों के सामने छोड़ा ।. अतएव किसी ने कहा है कि i 

माघेन विध्नितोत्साहानोत्सहन्ते पदक्रमे । 

स्मरन्तो भारवेरेव कवयः कपयो यया॥ 


महाकवियों की गणना में सव दृष्टियों से चरम कक्ष पर श्रीहर्ष का नाम आता है। १२वीं 
शताब्दी के मध्य में गाहडवांलवंशीय कान्यकुब्ज तथा काशी के अधीश महाराज जयचन्द से दो | 
ताम्बूल तथा आसन पाने का श्रेय इस महाकवि को मिळता था। ये उच्च कोटि के दार्शनिक 
तथा अद्वितीय प्रतिभा-सम्पन्न महाकवि थे। चिन्तामणि मन्त्र की उपासना से इनमें प्रतिभा का 
उन्मेष हुआ था। इनका नैषध संस्कृत साहित्य का अद्वितीय रत्न है। २२ सर्गो के इस महाकाव्य 
में श्रीहषं ने नल-दमयन्ती के विवाह तथां संयोग-सुख-भोग का वर्णन किया है। कथानक का स्रोत 
महाभारत के वनपवं में वणित नल-दमयन्ती की कथा है, किन्तु Ares की अलौकिक प्रतिभा ने 
इसमें अनेक नूतन उद्भावनाएँ की हैं, अतः पुरा महाकाव्य अत्यन्त मौलिक तथा मधुर बना है। 
` इसका प्रान रस श्यृंगार है, जिसके वियोग (पूर्व राग रूप) तथा संयोग, दोनों पक्षों का सांगोपांग 
चित्रण हुआ है। कवि की गर्वोक्ति हैँ कि उसका महाकाव्य उस मागं का पथिक है, जिसे कविवरों 
ने देखा तक नहीं है। इस पर अनेक टीकाएं हुई है । इतना पाण्डित्यपूणं होते हुए भी इसकी रचना 
प्रसादमयी वैदर्भी शैली में हुई है। वृहत्त्रयी में नैषध का सर्वोच्च स्थान सदा से विद्वानों 
ने माना है--उदिते नंषघे काव्ये क्व माघः क्व च भारविः।' - 

अन्य महाकाव्यकार 
हरविजय नामक संस्कृत साहित्य के सबसे विशाल महाकाव्य के रचयिता 


महाकवि रत्नाकर काश्मीर के राजा चिप्पड जयापीड तथा अवंतिवर्मा के आश्रय में रहे। हर- | 


विजय में ५० सगं हैं। कथानक अत्यन्त स्वल्प है। शिव द्वारा अन्धकासुर का वघ ही इसका कथा- 
नक है। किन्तु संध्या, चन्द्रोदय, पान-गोष्ठी, सचिव-परामशं, गण-विहार, दुत-संवाद, युद्ध आदि 
के द्वारा कवि ने इसे मांसल वना दिया है। रत्नाकर पर माघ का प्रभाव अत्यन्त स्पष्ट दिखाई 
देता है। माघ के श्री” की भाँति इनके भी प्रत्येक सगं के अन्त में “रत्न' शब्द का प्रयोग हुआ 
है। माघ ने अपने काव्य को 'लक्ष्मीपतेश्‍चरितकीतंनमात्रचार' कहा है तो रत्नाकर ने अपने हर- 
विजय को 'चन्दरा्घं चूडचरिताश्रयचार' की पदवी प्रदान की है। काइमीर शैवागम तथा शाक्तागम 
की भी पुरी झलक हरविजय में मिलती है। वस्तुतः कवि के पाण्डित्य के भार से उसकी काव्य- 
प्रतिभा सवंत्र वोझिल हो गई है। रत्नाकर ने अपने काव्य के अन्त में गर्वोक्ति की है कि मेरे इस 


प्रबन्ध काव्य में रुचि रखने वाला अकवि भी कवि तथा कवि भी महाकवि हो जाएगा-- 


हरविजयमहाकवेः प्रतिज्ञां शुणुत कृतप्रणयो मम प्रबन्धे। 
अपि शिशुरकविः कविः प्रभावात्‌ भवति कविश्च महाकविः क्रमेण 


अवन्तिवर्मा के आश्रित एक अन्य कवि शिवस्वामी थे जिन्होंने स्वयं शैव होते हुए 
भी wafer नामक बौद्धाचायं की प्रेरणा से एक बौद्ध अवदान को अपने महाकाव्य का विषय 
बनाया। कप्फणाभ्युदय वीस सगों का ललित शेली का काव्य है। कप्फण दक्षिण देश (लीला- 
वती) का राजा था। श्रावस्ती के प्रसेनजित का इससे युद्ध हुआ अन्त में कप्फण वुद्ध के 
धर्मामृत का पान करने के लिए उनकी शरण में गया। यही इस काव्य का कथानक है। पर्वत, 
षड्ऋतु, कुसुमावचय, जलक्रीडा, सूर्यास्त, चन्द्रोदय, मदिरा-पान, काम-क्रीडा, प्रभात आदि का 
वर्णन यथावसर सुन्दर हुआ Sl १८वें सर्ग में चित्र-युद्ध वर्णन है। प्रत्येक सगं के अन्त में शिव 
शब्द का प्रयोग हुआ है, अतः इस काव्य को शिवांक भी कहा जाता है। 

नवीं तथा दसवीं शताब्दियों में और भी अनेक महाकाव्य रचे गए, जिनकी अधिक प्रसिद्धि 
न हो सकी उनमें अभिनन्द का रामचरित, वासुदेव का युधिष्ठिरविजय, जिनसेन का 
पार्श्वाम्युदय, पद्मगुप्त का नवसाहसांकचरित तथा धनंजय का राघवपाण्डवीय विशेष प्रसिद्ध 
हुए हैं। क्षमेन्द्र ने एकादश शताब्दी में दशावतारचरितं की रचना की । 

क्षेमेन्द्र के पश्चात्‌ एक शताब्दी के भीतर ही काश्मीर के प्रसिद्ध महाकवि मंखक ने 
भगवान्‌ शिव की त्रिपुर-विजय का श्रीकष्ठचरित नामक महाकाव्य में वर्णेन किया | अपने कैलास- 
वासी पिता के आदेश से मंखक ने यह महाकाव्य रचा था। रुग्यक मंखक के गुरु थे। श्रीकण्ठ: 
चरित में कुल २५ सगं हैं। मूल कथानक छोटा होते हुए भी दोला, क्रीडा, संध्या, चन्दर, प्रसा- 
घन, पान, केलि आदि के वर्णनों के कारण काव्य का आकार बढ़ गया है। काव्य में मांधुय है, 
जो काश्मीरी कवियों की एक विशेषता कही जानी चाहिए। 

ˆ हर्षचरित के प्रारम्भ में बाण ने एक गद्यकार भट्टार हरिचन्त्र की प्रशंसा की है। परन्तु 
घर्मशर्मास्युदय महाकाव्य के रचयिता हरिचन्द्र उनसे भिन्न थे। घमशर्माम्युदय का वहुत कुछ 
प्रभाव वाग्भट के नेमिनिर्णय तथा श्रीह के नैषधीयचरित पर परिलक्षित होता है। अतः हरिचन्द्र 
का समय इनसे पूर्व १ १वीं शताव्दी में सरलता से माना जा सकता है। इस पर माघ का भी पर्याप्त 
प्रभाव पड़ा है। हरिचन्द्र कायस्थ जाति के थे। २१ सों के धर्मशर्माम्युदय काव्य में जैन घमं 
के पनद्रहवे तीथकर धर्म नाथ का चरित वर्णित है। वंदर्भी शैली में रचित यह काव्य बहुत 
मधुर है। } 
m कुछ ऐसे काव्यों की भी रचना हुई है जिनमें कवियों ने अपने आश्रयदाताओं का चरित्र- 
वर्णन किया है। इन्हें ऐतिहासिक काव्य कहा जा सकता है। १००५ ई० के लगभग रचा गया 
पद्मगुप्त परिमल का १८ MAT का नवसाहसांकचरित इसी प्रकार का काव्य है, जिसमें घारा-नरेश 
सिन्थुराज का झशिप्रभा नामक राजकुमारी के साथ विवाह वर्णित है। बिल्हण ने १८ सों का 
विक्रमांकदेवचरित चालुक्यवंशीय विक्रमादित्य षष्ठ (१०७६-११२७ई०) के चरित को ले कर 
लिखा। कल्हण का आठ तरंगों का राजतरंगिणी काइमीर का १२वीं सदी तक का वहुत-कुछ 
प्रामाणिक इतिहास-हूप काव्य माना जाता है । जयचन्द्र सुरि का हम्मीरमहाकाव्य भी इसी प्रकार 
का चौदह सगों का महाकाव्य है। | 
जैन मतावलम्बियों में भी अनेक संस्कृत के उच्च कोटि के महाकवि हुए हैं। घनेच्वर 
सुरि (६१० Fo) का १४ सगां का बत्रुंजय, वाग्भट्ट, (११४० Fo) का १५ सर्गो का नेभिनिर्णय; 
अभयदेव, (१२२१ fo) का १९ सर्गो का जयन्तविजय, अमरचन्द्र सुरि (१९४३ ई०) का 
४४ सर्गो का बालभारत, वीरनन्दी (१३०० ई०) का १८ सों का चन्द्रप्रभचरित, देवप्रभसुरि 
(१२५० ई०) का १८ सर्गो का पाण्डवचरित, वस्तुपाल (१२वीं सदी) का १६ सर्गो का 
नरनारायणानन्द तथा देवविमल गणि (१७वीं सदी) का १७ सर्गों का हरिसोभाग्य उल्लेखनीय 
महाकाव्य हैं। 
बारहवीं शताव्दी के कविराज के रलेष-काव्य राघवपाण्डवीय के आदर्श पर इधर १८वीं 
सदी में अनेक द्विसन्धान तथा कुछ.त्रिसन्धान काव्य रचे गए, जिनमें उल्लेखनीय हरिदत्त सार 
का राघवनेषधीय, सोमेश्‍वर का राघवयादवीय, अनन्ताचार्य का यादवराघवपाण्डवीय, विद्या- 
“माधव का पार्वतीरक्सिणीय तथा अनन्त सुरि का नलहरिइचन््रोदय हैं। इस प्रकार का शाब्दिक 
alge संस्कृत भाषा तथा साहित्य की अपनी विशेषता है। 
महाकाव्यों की रचना, विशेष रूप से दक्षिण भारत में, मुसलमानी शासन काल में भी 
होती अवश्य रही, किन्तु उच्च कोटि के मौलिक साहित्य की रचना का अभाव हो गया | 


खण्डकाव्य, गीतिकाव्य, संदेश काव्य, मुक्तक, स्तोत्र तथा उपदेश काव्य 
संस्कृत में गीतिकाव्यों को खण्डकाव्य कहते हें । जिन काव्यों में महाकाव्य के सभी गुण, 


या लक्षण नहीं मिलते, उन्हे खण्डकाव्य कहते हैं--(खण्डकाव्यं भवेत्‌ काव्यस्यैकदेशानुसारि ` 


/ 

च---सा० Fo ६।२३९) । उनका आकार महाकाव्य से स्वभावतया छोटा होता है। महाकाव्य 
में कवि समग्र जीवन की झाँकी देने का प्रयास करता है और गीति अथवा खण्डकाव्य में जीवन के 
किसी एक पक्ष का उद्घाटन अथवा चित्रण होता है। किन्तु उस चित्रण में अत्यधिक आकर्षण, 
अति सवल अभिव्यंजना तथां जीवन की उस एकदेशीयता में पूर्ण तन्मयता होती है। ये गीति- 
काव्य संस्कृत साहित्य के परम रम्य अंग हैं। ये मुक्तक तथा प्रवन्ध दोनों रूपों में उपलब्ध होते 
हैं। मुक्तक का प्रत्येक पद्य अपने आप में पूर्ण होता है। रस की पूर्ण अभिव्यक्ति तथा विषय का 
सांगोपांग चित्रण एक ही पद्य में हो जाता है। प्रत्येक पद्य परस्पर स्वतंत्र तथा नितांत निरपेक्ष 
होता है--(पूर्वापरनिरपेक्षेणापि हि येन रसचर्वणा क्रियते तदेव मुक्तकम्‌ ध्वन्यालोकः) । 
भतृ हरि तथा अमरुक के शतक इसके उदाहरण हैं। प्रवन्बात्मक गीतिकाव्य वे हैं, जिनमें आद्यन्त 
किसी एक ही विषय या कथानक का रसपेदल गीति शैली में विवेचन रहता है जैसे Regt अथवा 
गीतयोविन्द। इन दो प्रकारों के अतिरिबत एक तीसरा भी रूप गीतिकाव्यों का मिळता है 
जिसे वर्णनात्मक कहा जा सकता है, जैसे कालिदास का ऋतुसंहार | इन वर्णनात्मक गीतिकाव्यों 
में विषय विशेष से संवंधित अनेक पद्म cs जाते हैं, यद्यपि उन पद्यों में परस्पर कोई संबंध नहीं 
रहता, फिर भी एक ही प्रतिपाद्य वस्तु के विभिन्न चित्र होने के कारण उनमें एकवाक्यता रहती है। 


गीतिकाव्य प्रतिपाद्य विषयों के अनुसार दो रूपों में विभक्त किए जा सकते हैँ-लौकिक . 


तथा धामिक। लौकिक गीतिकाव्य विशेषतया दो रूपों में मिलते eT संबंधी अथवा 
नीति संबंधी । घामिक गीतिकाव्य विशिष्ट देवता की स्तुति से संबंध रखते हैं। दोनों प्रकार 
के गीतिकाव्य संस्कृत साहित्य में पर्याप्त मात्रा में प्राचीनं ,समय से मिलते आ रहे हैं। 

संस्कृत गीतिकार के लिए किसी भाव या विषय की सीमा नहीं है और न उसके व्यक्‍ती. 
करण में कोई बन्धन ही। गीति में कवि किसी भी भाव विशेष को व्यक्त कर सकता है, जिसका 
उसके हृदय में उद्रेक हुआ हो। महाकाव्यों की रूढ़ियाँ उसे आवद्ध नहीं करतीं। इसी कारण 
काव्य के उत्तुंग शिखरों के बीच गीति-मुक्तक एक सजल कोमल मेघखण्ड है, जो न उनसे दवकर 
टूटता है और न ae कर रकता है। इन गीतिकाव्यों में रागात्मक वृत्तियों का विकास होने के 
कारण जीवन के अनुरंजनकारी चित्र ही अंकित हुए हैं। अधिकतर उनमें प्रसाद और माधुर्य 
की ही व्यंजना हुई है। उनके वर्यं विषय प्रायः श्वृंगार, त्तीति, घमं अयवा प्राकृतिक सौन्दयं हैं । 
वीर, रौद्र अथवा भयानक रस के लिए उनमें स्थान नहीं है। उनका कमनीय सौन्दर्यं किसी वीभत्स 
घटना से भी आक्रान्त नहीं हो सकता। उनके छोटे-छोटे गेय पदों में एक ही भाव विशेष की तीब्रता 
और सरस, सुस्पष्ट एवं सामंजस्यपूण शैली का सहज स्वाभाविक समन्वय.दिखाई देता है। भावों 


की कोमलता, विचारों की शिष्टता निरीक्षण की नवीनता और कल्पना की चारुता--ये सभी 


गुण उनमें.पाए जाते हैं। 
इन गौतिकाव्यों में नारी के बाह्य एवं आभ्यन्तर दोनों रूपों का जितना आकर्षक तथा 
मार्मिक चित्रण हुआ है, उतना अन्यत्र कहीं नहीं। कहीं प्रेम की मन्दाकिनी बह रही है, तो कहीं 


करुण रस की फल्गु घारा; कहीं जीवन के उल्लासमय संगीत हैं तो कहीं विरह के मर्मोच्छवास । 

गीति का संबंध हृदय की कोमल वृत्तियों के साथ होने के कारण हमें उसमें सुख-दुःख और Rt- 
विषाद की अभिव्यंजना मिलती है- कहीं वह अपने अश्रुकणों से सजलता ला देती है, तो कहीं 
अपने हास्य से उज्ज्वलता और निर्मेलता। $ 

पाश्चात्य समालोचक संस्कृत गीतिकाव्यों में वित dare में इर्द्रियवासनाविकार तथा 
अइलीलता की गंब पाते हैं। किन्तु इसे हंम उनका दृष्टि-दोष ही समझते हैं। गीतिकाव्यों के _ 
सूक्ष्म अध्ययन से हमें स्पष्ट ज्ञात होता है कि उनमें यदि नारी का बाह्य सौन्दय चित्रित है तो उससे 
कहीं अधिक दीप्तिमान उसका अन्तस्‌ हो रहा है। पुरुष नारी के उस अन्तस्‌ पर कहीं अधिक 
अनुरक्त दिखाई पड़ता है। नायिकाओं के इतने भेद वहुत कुछ इसी अन्तःसौंदर्य के ही तारतम्य 
पर किए गए हैं। नारी का हृदय प्रणय की अजस्र पावन मन्दाकिनी है। कुलवधू अपना हृदय : 
जिसे समर्पित कर चुकती है उसका बाह्य रूप उसके लिए कोई महत्त्व नहीं रखता-- 


gar यया जरापरिणतो भवति पतिर्दुगेतोऽपि विङ्पोऽपि। ; 
कुलपालिकानां तथा तथाधिकतरं वल्लभो भवति॥--गाथा सप्तशती । 


वास्तव में गीतिकाव्यों के अनुशीलन से हमारे हृदय में स्त्रियों के प्रति सम्मान की नई 
भावना जाग्रत होती है। 

संस्कृत गीतिकाव्यों में शगार भावना अत्यन्त परिष्कृत एवं संस्कृत रूप में हमारे सामने 
आती है। शारीरिकता की उसमें स्वीकृति है, पर वह शरीर की प्राकृतिक भूख नहीं है। उसमें 
मन को कोमल सौन्दर्यं वृत्तियों को ही ,अधिक मल्य दिया गया है। गीतिकाव्य वास्तव में रूप 


O) 


* .और रस की कोमल मयुर भावनाओं से समृद्ध एक ललित काव्य है जिसमें tare रस शरीर की 


आवश्यकता न हो कर मन का विलास है। इसीलिए उसमें तीब्रता एवं उत्कटता के स्थान पर माधुये- 


. और मसूणता मिलती है। मेघदूत की यक्षपत्नी,सप्तशती की ग्राम-तरुणियाँ,गीतगोविन्द की राधिका 


आदि रस-सृष्ठियाँ ही हैं, जिनमें हमारे मन की सौंदर्य चेतनाएँ मूतिमती हो गई हैं। वैभव, 
विलास और कल्पना के शत-शत रंगों के स्पर्धे से इस श्युंगार में भारतीय रोमानी भाव का अतिशय 
परिष्कृत लावण्य मिलता है। शोभा, श्री, कान्ति और सुकुमारता का ऐसा अपूव मिश्रण अन्यत्र 
दुलंभ है। ‘ 
अन्तर्देशन सम्पन्न वैदिक ऋषियों ने अपनी वर्णन-विभूति के बल पर महनीय वेद मंत्रों 
के: रूप में अपनी स्तिग्घ भावनाओं का भव्य उदाहरण प्रस्तुत-किया है। वेद के सूक्तों में नाना - 
देवताओं से यज्ञ में पवारने के लिए, भौतिक सौख्य-सम्पादन के निमित्त तथा आध्यात्मिक अन्त- 
दृष्टि उन्मिषित करने के लिए नाना प्रकार के छन्दों में स्तुति की गई है। उनके रूपों का भव्य 
वर्णन कवि की कला का विलास है, तो उनके भीतर सुकुमार प्राथना के अवसर पर कोमल भावों 
तथा हादिक भावनाओं की रुचिर अभिव्यंजना भी है। उषा विषयक मंत्रं में सौन्दर्यं भावना का 


“आधिक्य है, तो इन्द्र विषयक मंत्रों में तेजस्विता का प्राचुर्यं । अग्नि के रूप वर्णन में यदि स्वभा- 


बोक्ति का आश्रय है, तो वरुण की स्तुति के अवसर पर हृदयगत कोमळ भावों की मधुर अभि- 

व्यक्ति | इस प्रकार वेद के मंत्रों में काव्यगत गुणों का पर्याप्त दर्शन होना काव्य-जगत्‌ की कोई 
आकस्मिक घटना नहीं है । 

लौकिक संस्कृत में गीतिकाव्य संबंबी सव से प्राचीन - रचनाएँ महाकवि कालिदास की 
हैं। उनमें एक तो निवन्बात्मक है, ऋतुसंहार तथा दुसरा प्रवन्वात्मक है, मेघदूत । ऋतुसंहार 
कालिदास की प्रथम कृति होने के कारण भाव, भाषा तथा अन्य काव्य कौशल की दृष्टि से कम 
परिष्कृत बन पाया है । इसकी सरलता को दृष्टि में रख कर ही सम्भवतः कालिदासीय Heat के 
प्रसिद्ध टीकाकार मल्लिनाथ ने ऋतुसंहार की टीका न की। परदर्तो आचार्यो ने कालिदास के 
अन्य प्रौढ़ एवं परिष्कृत ग्रन्थों से ही उदाहरण प्रस्तुत किए, ऋतुसंहार के अप्रौढ होने के ही 
कारण उससे उदाहरण न लिया। किन्तु उसकी प्राचीनता तथा कालिदास की रचना होने में 


सन्देह नहीं ।- वत्सभट्टि ने अपने मन्दसोर के शिलालेख में ऋतुसंहार के कुछ भावों को - 
ˆ लिया है (देखिए ऋ०. सॅ० ५-९ तथा मन्दसोर शिलालेख श्लोक ३३), जो इसकी प्राचीनता 


का प्रमाण है। मेघदूत के gard की वर्णन शैली बहुत कुछ इसमें मिलती है। ग्रोष्म को प्रथम स्थान 
देना तथा उसके वर्णन में शाकुन्तल जैसी तन्मयता एवं पक्षपात इस वात को स्पष्ट द्योतित करता 
है कि यह कालिदास की ही कृति है। 

ऋतुसंहार में छ: सर्गो में ग्रीष्म, वर्षा, शरद्‌, हेमन्त, शिशिर तथा वसन्त ऋतुओं का 


क्रमिक वर्णन है। ऋतुसंहार संस्कृत साहित्य में अपने ढंग की अकेली रचना है। महाकाव्यों 
तथा नाटकों में भी यथावसर ऋतुओं का वर्णन कवियों ने किया है। किन्तु एक साथ छहों ऋतुओं | 


पर स्वतंत्र रचना किसी ने नहीं की। हिन्दी में अवश्य ऋतुवर्णन के लिए अनेक वारहमासा इस 
ढंग पर रचे गए। .ऋतुसंहार में ऋतुओं का मनोरम चित्रणं तो है ही, साथ ही उनका मानव- 
मनोभावों पर क्या प्रभाव पड़ता है, इसका भी कवि ने निपुण निरूपण किया है। एक के वाद 
दूसरी ऋतु आती है।. प्रकृति का साज-वाज नया हो जाता है और साथ ही युवकों तथा युवतियों 
के gaat में भी नूतन भावों का आविर्भाव तथा तिरोभाव होता रहता है। इस प्रकार ऋतु- 
संहार प्रकृति के वाह्य सौंदर्यं और मानवीय मनोविकारों का मंजु मिलन है। कालिदास ने ऋतु- 
संहार में यौवनोल्लास के प्रथम उद्गारों को चित्रित किया है, साथ ही A की रंगस्थली में 


' प्रकृति के उद्दाम विलास को अंकित किया है। इसमें किसी उच्च नैतिक दृष्टिकोण का प्रतिपादन 


नहीं है। : 
ऋतुसंहार में व्यंजना-विलास का एक प्रकार .से पूर्ण अभाव ही कहा जा सकता है, 
किन्तु उनका प्रिय प्रसाद गुण तथा वैदर्भी शैली सवंत्र विद्यमान हैं । 

Raga कालिदास का दूसरा गीतिकाव्य है, जो प्रबन्धात्मक बोली में रचा गया है। 


“कालिदास की ख्याति और लोकप्रियता जितनी रघुवंश और शाकुन्तल पर आश्रित है, उतनी ही 


इस सरस खण्डकाव्य पर भा | कुछ विद्वानों की तो यहाँ तक घारणा है कि यदि कालिदास अन्य 
किसी ग्रन्थ की रचना न करके मेघदूत की रचना करते तो भी संसार के श्रेष्ठ महाकंवियों में उनकी 
गणना की जाती । इसके दो भाग हैं--यूवं मेघ और उत्तर मेघ | अलकापति कुबेर के शाप से एक 

वर्षे के लिए निर्वासित एक प्रेमी यक्ष प्रिया से दूर रामगिरि पर प्रवास करता है। आठ मास तो 


बीत जाते हैं, पर वर्षागम प्रेमी हृदय में विरह की तीब्र वेदना जागरित कर देता है। वह ' 


मेघ द्वारा प्रणय संदेश अपनी प्रेयसी के पास भेजता है। पूर्व मेघ में वह रामगिरि से अलका तक 
का रास्तां बताता है फिर उत्तर मेष में अलकापुरी और अपनी पत्नी की विरह दशा का वर्णन 
करता है तथा अन्त में सन्देश सुनाता है। 


* कुछ विद्वानों का विचार है कि मेवदूत की रचना की प्रेरणा कालिदास को वाल्मीकि 


- रामायण में वागत सोता के प्रति हनूमान द्वारा ले जाए गए राम के सन्देश से मिली थी। संभव 
है कि कल्पना-बीज उन्होंने रामायण से लिया हो, किन्तु उसमें उनका रचना कोशल ऐसा अपुर्व 
रमणीय है कि वह उनकी नितान्त मोलिक कृति ही मानी जायगी। मेघदूत वस्तुतः विरह- 
पीड़ित उत्कंठित हृदय की मर्मभरो वेदना है, जिसके प्रत्येक पद्य में प्रेम की विह्वलता, 
विवशतां तथा विकलता अपने को अभिव्यक्त कर रही है। पूर्वमेघ वाह्य प्रकृति का मनो- 
रमे चित्र है, तो उतरमेत्र अन्तःप्रकृति को अगुभूति के आघार पर किया गया अभिराम 
वर्णन है। _ 

Hage की काव्यशैलो का प्रभाव परवर्ती कवियों पर वहुत अधिक मात्रा में दिखाई 
देता है। फलतः संदेश काव्यों को एक धारा ही चल पड़ी। जैन कवि जिनसेन ने पाइर्दास्युदय 
में मेघदूत के समस्त पद्यो के चरणों की एक प्रकार से समस्यापूर्ति की है, विक्रम कवि ने नेमिदूत 
में केवल चतुर्थ चरणों की पुति की है। जयदेव के समकालिक राजा लक्ष्मण सेन के सभा-पण्डित 
घोयी ने पवनदूत को रचना को। अनेक कवियों ने हंसदूत काव्य लिखे।. इनमें वेदान्तदेशिक, 
वामनभट्ट, बाण तया रूपगोस्वामो के SAAT सर्वाधिक प्रसिद्ध हैं। वेदान्तदेशिक ने अपने दूतकाव्य 
में भगवती जनकनन्दिनी के पास राम का सन्देश भेजा है। रूपगोस्वामो ने पुरे एक सो शिखरिणी 
छंदों में राचा को ओर से कृष्ण को प्रेम सन्देश मिजवाया है। इसके वाद तो नेमिइूत, चातकदूत, 
कोकिलदूत, gaga Mega, saaga जैसे विविध दूत काव्यों को सृष्टि हुई। किन्तु इन TE 
वर्ती संदेश काव्यों की प्रगति एक नवीन दिशा को ओर हुई। वैष्णव कवियों तया जैन कवियों ने 


अपने सम्प्रदाय के सिद्धान्तों की अभिव्यंजना के लिए दूत काव्य का आश्रय लिया । प्रेम संदेश के, 
स्थान पर पिछले दूत काव्य विज्ञप्ति पत्र का काम करते हैं, जिसमें शिष्य अपनी आध्यात्मिक उन्नति - 


के विषय में गुरु के पास सूचना भेजता है। यह सरो जैन कवियों में विशेष रूप से जगतो है। विक्रम 
कवि ने 'नेमिदूत' में जैन दर्शन के आध्यात्मिक तत्त्व का भी काव्य की सरस भाषा में विवेचन किया 
है। वैष्णव कवि रूपगोस्वामी ने अपने 'उद्धवदूत' में कृष्ण की विरहिणी गोपिकाओं द्वारा भक्ति 
तत्त्व का बड़ा ही सरस तया रुचिर वर्णन प्रस्तुत किया है। कहीं-कहीं अत्यन्त गूढ़ दार्शनिक तत्त्वों 
के प्रतिपादन के लिए भी दूत काव्य का माध्यम स्वीकार किया गया है। हंस संदेश में मन को हंस 
बंना कर भक्ति रूपी नायिका के पास भेजा जाता है, जिससे वह उड़ कर शिव्रलोक में शाश्‍वत 
आनन्द का सुख उठाए। 
परंपरानुसार उसी विक्रमादित्य के घटकेगर भी समा-रत्न थे, जिसके कालिदास थे। 

उनकी प्रतिज्ञा थी कि जो मुझे यमक अलंकार के प्रयोग में जीत लेगा, उसके यहाँ घट-कर्पर अर्थात्‌ 
घड़ों के टुकड़े से पानी भरूँगा। पड 

घटकपंर २२ पद्यो का एक अत्यन्त लघु काव्य है। इसमें मेघदूत का कथानक उलट कर 
काम में लाया गया है। वर्षा ऋतु के प्रारम्भ में एक विरहिणी पत्नी अपने दूरस्थ पति के पास 


प्रणय संदेश भेजती है। 


नीति, श्युंगार तथा वैराग्य विषयक शतकत्रय के रचयिता मतृहरि के व्यक्तित्व के विषय 
में हमारा ज्ञान अत्यन्त अपूर्ण है, किन्तु इतना अवश्य मानना पड़ेगा कि वे वैदिक चमं के आचारों, 
विचारों, प्रक्रिपाओ आदि से भलीभाँति परिचित थे तथा उन पर विश्वास भी करते थे। वे 
अद्वैतवादी थे। उनका समय लगभग सप्तम शताब्दी ई० पड़ता है। नीतिशतक में महाभारत 
तथा मनुस्मृति की गंभीर नैतिकता की वार्त कालिदास की सी प्रतिभा के साथ अत्यन्त ललित ढंग - 
से कही गई हैं। विद्या, वीरता, साहस, मैत्री, उदारता, परोपकारिता, गुणग्रहकता आदि उदार 
वृत्तियों का वड़ी सरस पदावली में वर्णन किया गया है। इनमें वणित सिद्धान्त मानव मात्र के 
लिए मान्य हैं। ज्र 

श्यृंगारशतक में स्त्रियों के बाह्य तथा आम्यन्तर दोनों सौंदयों और चेष्टाओं का परम 
मनोरम चित्रण हुआ है। स्त्रियों का पुरुषों पर अद्भुत जादू आकर्षक शैली में दिखाया गया है। 
किन्तु श्रृंगार शतक अथ से इति तक पढ्ने पर यही निष्कर्ष निकलता है कि कवि का उद्देश्य TIC 
रस का वर्णन करना नहीं है। उसने पहले VLA रस के आकर्षण का चित्रण करके घोरे-धीरे 
उसकी अस्थिरता दिखला कर शान्त रस की तुलना में उसकी तुच्छता प्रकट की है। यदि स्त्री 
रूप वाघा न होती तो इस भव सागर को मनुष्य अनायास पार कर जाता--संसार तव 
निस्तारपदवी न दवीयसी। अन्तरा दुस्तरा न स्युर्यदिरेमदिरेक्षणाः ।' 

वेराग्यशतक कवि का काव्य-जीवित-सर्वस्व समझ पड़ता है। उसने वैराग्य को हो एक 
भयशून्य स्थान बताया है; विषयासक्त प्राणी का बड़ा दयनीय एवं उपहास्य स्वरूप अंकित किया 
है; संतोष को परम सुख वताया है; संसार को एक विचित्र पहेली के रूप में देखा है । वृद्धावस्था 
वाघिन की भाँति मुंह बाए डरा रही है; रोग शत्रुओं की भाँति आक्रमण कर रहे हैं, आयु फूटे 
घड़े के जल की भाँति क्षीग हो रही है, तव भी आचय है, मनुष्य दूसरे का अहित करने में लगे हैं--- 


asia तिष्ठति जरा परितर्जयन्ति रोगाश्च TAT इव प्रहरन्ति देहम्‌। ४ 
आयुः परित्लवति भिन्नघटादिवाम्भो लोकस्तथाप्यहितमाचरतीति चित्रम्‌ 


और, अन्त में कवि अभिलाषा करता है कि सर्प हो या मुक्ताहार, शत्रु हो या मित्र, मणि हो या 
मृत्तिका, पुष्य शय्या-हो या पाषाण-शिला, AT हो या तरुणी, सव पर एक सी भावना रखते हुए 
किसी बन में शिव-शिव जपते ही मेरे दिन बीते 

३३ 

अहौ वा हारे वा बलवति रिपो वा सुहृदि वा, सणी वा लोष्ठे वा कुसुमशयने वा दुषदि वा। 
तुणे वा स्त्रैणे वा मम समदृशो यान्तु दिवसाः, कवचित्‌ पुण्यारण्ये शिवञ्ञिवशिवेति प्रलपतः॥ ` 


अमरक 2 
अमरुशतक सहूदयों का हृदयहार तथा ATK रस से ओत-प्रोत सुभाषितों का अनुपम 


भाण्डागार है। आनन्दवर्घन (८५० ई०) ने अपने घ्वन्यालोक में अमरुशतक की प्रशंसा करते - 


हुए लिखा है-अमरुक का एक-एक इलोक पूरा प्रबन्ध काव्य है-(मुक्तकेषु हि प्रवन्धेष्वेव रस- 
बन्बाभिनिवेशिनः कवयो दृश्यंते तथा ह्यमरुककवेमुक्तका: श्थृंगोररसस्यन्दिन: प्रबन्धायमानाः 
प्रसिद्धा एव।) ५ 

_ अमरुक कवि के विषय में निश्चित रूप कुछ नहीं मालूम है, किवदंतियाँ अनेक प्रसिद्ध 
हैं। कहा जाता है कि अमरुक कोई राजा थे; किन्तु कहाँ और कव हुए, इसका कुछ पता नहीं। 
आनन्दवर्षन तथा वामन के उद्धरणों से अमरुक को Coo ई० के पूर्वे ७५० Fo के लगभग माना 
जासकताहै। . 2 


अमरुशतक में श्रृंगार रस की सजीवता विद्यमान है। प्रेमियों की विभिन्न मनोवृत्तियों - 


का वास्तविक एवं अति मनोहर चित्रण हुआ है। यद्यपि इसमें चित्रित श्रृंगार उद्दाम है, किन्तु 
भाव में कोमलता: है तथा विचारों में शिष्टता। अमरुक रस-कवि हैं, शब्द-कवि नहीं। अतएव 
अमरुशतक के टीकाकार अर्जुनवमंदेव ने कहा है कि कहीं-कहीं पर दोष होने पर भी इनमें रस- 
क्षति नहीं होने पाई है। हिन्दी के विहारी तथा पद्माकर की कविताओं पर अमरु-काव्य का 
afer: प्रभाव लक्षित होता है। 


बिल्हण . . > 
११वीं शताब्दी के उत्तरार्ध में विक्रमांकदेवचरित के रचयिता विल्हण ने ५० पद्यों का 
एक निबन्धात्मक श्रृंगार रस का लघु काव्य बनाया, जो चौरपंचाशिका नाम से प्रसिद्ध है। इसमें 
उस प्रकार के सुकुमार भावों की वैसी मार्मिक व्यंजना नहीं हो पाई है, जैसी अमरुशतक में है। 


घोयौ . 


कविराज घोयी बंगाल के राजा लक्ष्मगसेन (१११६ ई०) के सभारत्न थे। जयदेव ` 


ने अपने गीतगोविन्द में घोयी को श्रुतिबर कहा है। इनका पवनदूत १०४ पद्यों का कालिदास के 
मेघदूत के आधार पर रचा हुआ छोटा सा प्रवन्धात्मक गीतिकाव्य है। इसमें भी मन्दाक्रान्ता 
छन्द प्रयुक्त हुआ है। मलयाचल पर कुवलयवती नामक ग॒न्धवं-कन्या.के रूप पर मोहित हो कर 
राजा लक्ष्मणसेन घर आ कर पवन से प्रणय संदेश भेजते हैं। 
गोवर्घनाचायं 

राजा लक्ष्मणसेन के एक अन्य सभा रत्न गोवर्घनाचायं भी थे। हाल की प्राकृत भाषा 


- 

में लिखित गाथासप्तशती के आधार पर उन्होंने संस्कृत में आर्या छन्दों में श्यृंगार रस की मुक्तक 


._ सप्तशती बनाई। इस सप्तशती की रचना गोववंनाचाये ने अकारादि वर्णानुक्रम से की है। 


आर्या छन्द में इस प्रकार की रचना उस समय तक किसी ने नहीं की थी । यद्यपि प्राकृत की मिठास 
इन संस्कृत आचार्यो में नहीं आ पाई है, जैसा कि स्वयं गोवघंनाचायं ने स्वीकार किया है--प्राकृत 
की सरस सुक्तियो को संस्कृत में रूपान्तरित करना उसी प्रकार कठिन है जिस प्रकार पृथ्वीतल- 
वाहिनी यमुना को आकाश की ओर ले जाना--किन्तु श्वृंगाररस का. आर्यासप्तशती में अपूर्व 
स्निग्ध चित्रण हुआ है। अतएव जयदेव ते गोवर्घेनाचायं को श्यृंगार रस के वर्णन में अद्वितीय 
कहा है--उंगारोत्तरसत्ममेयरचनेराचायंगोवधंनस्यघीको$पि न विश्रुतः । 


जयदेव 


उन्हीं राजा लक्ष्मणसेन की सभा को गीतगोविन्द के अमर गायक जयदेव भी अलंकृत 
करते थे। इनकी रचना में भी वही श्ंगार-विलास है, जिसका स्थायी भाव रति.है, किन्तु वह 
रति भक्त की अपने भगवान्‌ के प्रति है, अतः उसे भक्ति नाम दिया गया है। जयदेव अपने सहृदय 
पाठकों को गौतगोविन्द सुनने के लिए आमंत्रित करते हुए कहते हैं--यदि हरिस्मरणे सरसं मनः। 
यदि विलासकलासु कुतूहलम्‌ । मवुरकोमलकान्तपदावली। श्युणु तदा जयदेवसरस्वतीम्‌ ॥ 
कहते हैं, जयदेव के गीतों के ताळ पर उनकी पत्नी पद्मा नृत्य किया करती थीं (पद्मावती चरण- 
चारण-चक्रवर्ती) । जयदेव ने गीतगोविन्द को १२ सर्गों भें विभक्त किया है। सर्गो को परस्पर 
मिलाने के लिए तथा कथा का सूत्र वतलाने के लिए कतिपय वर्णनात्मक पद्य भी हैं। गीतगोविन्द 
में वर्णित राघा-कृष्ण के प्रेम के अनेक अर्थ लगाए जाते हैं, किन्तु उनका तो एक मात्र उद्देश्य समझ 


- पड़ता है अपने मघुर-मूति भगवान्‌ कृष्णचन्द्र की प्रेम-लीलाओं का माधुय रस के साथ गान करना। 


समग्र संस्कृत साहित्य में इस कोटि की मबुर रचना अन्य कोई नहीं है। शब्द और अर्थ का ऐसा 
अनुपम सामंजस्य, नाद में रस. की ऐसी अद्भुत अभिव्यंजना शक्ति अन्यत्र दुर्लभ 'है। दीर्ष 
समासों में भी विलक्षण प्रसाद गुग एवं स्वर-माबुयं है। अनुप्रास के प्रयोग में उन-सा कुशल कोई 
अन्य कवि है ही नहीं। संस्कृत में गेय पदों का माघुयं गीतगोविन्द में ही देखने को मिलता है। 
समग्र गुणों के उदाहरण के लिए 'ललितलवंगलतापरिश्षीलन कोमलमलयसमीरे' वाली अष्टपदी 
का पठन मात्र पर्याप्त होगा। वस्तुतः जयदेव संस्कृत साहित्य के अंतिम कवि हैं जिनकी रचना _ 
में संस्कृत काव्य की भाव तथा कला पक्ष की विशेषताएँ अपने चरम पर पहुँची देखी जाती हैं। 
जयदेव के वाद की रचनाएँ कुंठित एवं चेतनाशून्य जान पड़ती हैं। | - 

` गीतगोविन्द की रचना करके जयदेव ने संस्कृत साहित्य में एक नवीन रचना- 
शैली को जन्म, दिया। गीतगोविन्द कें अनुकरण पर अभिनवगीतगोबिन्द, गोतराघव, 
गीतगंगाधर, कृष्ण-गीता आदि अनेक गीतिकाव्यों की रचना हुई। हिन्दी के राघा-कृष्ण सम्बन्धी 
प्रेम काव्य पर जयदेव के गीतगोविन्द का श्रीमद्भागवत की भाँति ही अत्यधिक प्रभाव 
पड़ा है। : 

पंडितराज जगन्नाथ 

_ जयदेव के पश्चात्‌ गीतिकाव्य की परम्परा में पंडितराज जगन्नाथ का नाम विशिष्ट . 
रूप से उल्लेखनीय है। संस्कृत काव्य-प्रतिभा का अन्तिम दर्शन पण्डितराज में दिखाई पड़ता है। 
उ्होंने युवावस्था में दिल्ली के मुगल बादशाह शाहजहाँ के दरवार में प्रतिष्ठा पाई और वहीं 
पण्डितराज की उपाधि प्राप्त की। पण्डितराज ने अनेक सुन्दर काव्यों तथा अन्य ग्रन्थों की रचना 
की है, जिनमें साहित्य के लक्षण ग्रन्थ तथा अनेक स्तोत्र ग्रन्थ हैं। उनके गीत्यात्मक मुक्तक पद्यों 
का संग्रह भामिनीविलास के नाम से प्रसिद्ध है। इसके चार विलास (खण्ड) हैं—प्रास्ताविक, 
अंगार, करुण तथा शान्त। भामिनीविलास सरस भावपूर्ण प्रभावक पद्यों का एक सुन्दर संग्रह 
है। अन्योक्तियों को लिखने की पण्डितराज में अद्भुत क्षमता है। उनकी शिखरिणी में अपूर्व 
माधुयं है। पण्डितराज की गर्वोक्तियाँ भी उन्हें शोभा देती Ft पण्डितराज का कहना है-- 
कवयति पण्डितराजे कवयन्त्यन्येष्पि विद्वांस: 1 नृत्यति पिनाकपाणौ नृत्यन्त्यन्येष्पि भूतवेताळाः॥ _ 
वीणापाणि सरस्वती अपनी वीणा का वजाना रोक कर जिसकी मघुर वाणी का अमृत पान करने 
में लगती हैं, उन पण्डितराज के श्रवण-सुखद पद्यो को सुन कर जो वाह-वाह करता हुआ सिर न 
हिलाने लगे वह या तो नरपशु होगा अथवा फिर साक्षात्‌ पशुपति ही होगा- 


गिरांदेवी वीणागुणरणनहीनादरकरा यदीयानां वाचाममृतमयमाचासतिरसम्‌ । 
वचस्तस्याकर्ण्य अवणसुभगं पण्डितपतेरघुन्वन्‌ मूर्धानं नृपशुरथवायं पशुपतिः ॥ 


स्तोत्र साहित्य 


इन्हीं गीतकाव्यों में संस्कृत स्तोत्र साहित्य भी गिना जाता है, जो वहुत विशाल, सरस 
` एवं हृदयग्राही है। अपने अराध्य की महत्ता के साथ अपनी दीनता तथा दयनीयता के निष्कपट 
भावों को भक्त कवियों ने अद्‌भुत तन्मयता के साथ अत्यन्त सरस ढंग से गाया है और ये ही स्वतः 
प्रादुर्भूत उद्गार संच्ची कविता कहलाने के योग्य भी होते. हैं। इन स्तोत्रों में भारी मोहकता तथा. 
हृदयद्रावकता है और इनकी गेयता से इनकी प्रभावोत्पादकता और भी बढ़ जाती है। 
अनेक वेदान्त संबंबी स्तोत्र, जिनमें कुछ के रचयिता भगवान्‌ शंकराचार्य माने जाते हैं, 
काइमीर शैव स्तोत्र, जैन तथा महायान बौद्ध स्तोत्र, दक्षिण भारतीय शैव, वैष्णव स्तुतियाँ, बंगीय 
तांत्रिक तया वैष्णव स्तुतियाँ, सभी तत्कालीन धार्मिक एवं साम्प्रदायिक प्रवृत्तियों द्वारा प्रेरित हुई 
थीं। स्तोत्र साहित्य अति विशाल है। अनेक ग्रन्थ रत्न तो अभी तक पाण्डुलिपि की ही अवस्था 
में पड़े हैं। अनेक तो इसलिए नहीं प्रकाशित किए जाते हैं किं उद्घाटन से उनकी महत्ता नष्ट 
हो जायगी; Se प्रयत्नपूर्वक गुप्त रखना ही उचित समझा जाता है। 
प्राचीन आस्तिक भक्ति के प्रधान गुण मानस-तोष तथा चारित्रिक निर्मळता के कारण 
उच्च कोटि की स्तोत्र परम्परा चली, किन्तु मध्यकालीन भावुक भक्ति आन्दोलनों से उसमें ITS 
पूणं रहस्य-मावना का सम्मिश्रण हुआ, जिसके कारण धार्मिक भावनाओं को काल्पनिक भौतिक _ 

विकारों में प्रकट किया जाने लगा। गीतगोविन्द आदि उसी भावना के प्रतीक हैं। यहाँ कतिपय 
प्रसिद्ध स्तोत्रों का ही परिचय दिया जा रहा है-- 


शिवस्तोत्रो में प्रमुख स्थान शिवमहिम्नस्तोत्र का है जो स्तोत्र साहित्य में सवसे पुराना 
ठहरता है। यह स्तोत्र सुन्दर शिखरिणी छन्द में लिखा हुआ है। प्रायः प्रत्येक पद्य में शिव महिमा 
संबंधी एक कथा का उल्लेख है। ; ५ 

सयूरभट्ट वाणभट्ट के सगे संवंधी माने जाते हैं। कान्यकुब्ज नरेश हर्षवर्धन के दरबार, . 
में इनकी भी वैसी ही प्रतिष्ठा थी, जैसी वाण की। किसी कारणवश हुए कुष्ट रोग को शान्त 
करने के लिए इन्होंने सूर्य-स्तुति में स्नग्थरा छन्द में सूर्यशतक लिखा। इन अनुप्रासपूर्ण पद्यो में 
मयूर ने सूय के भिन्न-भिन्न अंगों और उनके रथ, घोड़े आदि सावनों का सुललित वर्णन किया है। 

इसी प्रकार BUTT छन्द में बाणभट्ट ने चण्डीशतक की रचना की । इसमें वाण ने ओज 
गुण का सजीव प्रदर्शन करते हुए भी अपनी गद्य शैली का जीवितभूत दीबं समास नहीं रखा है। 
उदाहरण के रूप में भोजराज के सरस्वतीकंठाभरण में उद्धत यह प्रशस्त इलोक. दिया जा 
सकता है-- ; न 


fam wae सवितरि तरले वज्त्रिणिध्वस्तवज्त 
जातादांके शशांके विरमति मरुतित्यक्तवेरे कुबेरे। 
वैकुण्ठे कुण्ठितास्त्रे महिषमतिरुषं पौरुषोपध्ननिध्नं, 
निर्विघ्नं निघ्नती वः शमयतु दुरितं भूरिभावा भवानी ॥ 


अनेक स्तोत्रों के ठीक काल का निर्घारण करना कठिन सा है। आपाततः वे काफ़ी इधर 

के ही लगते हैं। यद्यपि इनके रचयिता याज्ञवल्क्य, वाल्मीकि, व्यास, रावण, दुर्वासा, उपमन्यु * 
तया कालिदास में किसी न किसी को वताया जाता है, किन्तु इनके कर्ता तथा काल दोनों सन्दिग्ध 
ही हैं। अनेक स्तोत्र पुराणों में निहित मिलते हैं। स्तोत्र काव्यों की एक प्रधान प्रवृत्ति यह 
रही है कि उनमें या तो आराध्यदेव की प्रणय क्रीड़ाओं तथा चेष्टाओं का वर्णन होता है या 
उनके शारीरिक (पौरंषेय अथवा स्त्रैण) सौन्दर्यं का निरूपण होता है। सम्भवतः इस प्रकार 
की प्रवृत्ति का प्रथम दर्शन कुमारसम्भव (अष्टम सर्ग) में हुआ है। कभी-कभी देवता.का नख- 
- शिख निरूपण भी होता है, जिसमें प्रत्येक अंग का अद्भुत कल्पना के साथ वर्णन किया जाता है। 
इस प्रकार की प्रवृत्ति का चरम रूप वह है, जिसमें देवता कें किसी एक ही अंग पर पुरा स्तोत्र 
बनने लगा, जैसे--लक्ष्मण आचार्य का चण्डी-कुच-पंचाशिका नामक स्तोत्र जिसमें पचास इलोकों 
में भगवती के स्तनों का ही वर्णन किया गया है। इस प्रकार की प्रवृत्ति का प्रधान हेतु भक्ति- 
भावना है। यद्यपि भक्ति-धारा का आघार कृष्ण का बाल्य जीवन ही रहा है, किन्तु कभी-कमी 
अन्य देवता के प्रति भी भक्ति का उद्गार इसी प्रकार की श्यंगार भावना को व्यक्त करता है, 
यहाँ तक कि गौतम बुद्ध के प्रति भी इसी प्रकार की अभिव्यक्ति देखी गई है। कृष्ण-गोपी कथानक 
के प्रतिइस प्रकार के भक्ति भरे उद्गार सबसे अधिक हुए! श्रीमद्भागवत पुराण इस प्रकार 


| 

की भावुक अभिव्यवितयों तथा प्रणय कथाओं का आकर एवं स्रोत ही है। नूतन वैष्णव 
सम्प्रदायो के लिए यही मूलाधार रहा। इसके कारण घरमे तथा दर्षन के शुष्क मार्ग में एक 
. अद्भुत सरसता आ गई। 
भगवान्‌ शंकराचार्य को प्रायः दो सौ वेदान्त संत्रंवी स्तोत्रों का रचयिता माना जाता है। 
दार्शमिक जगत्‌ में अद्वैत तत्व तथा मायावाद की प्रतिष्ठा करने वाले आचार्य शंकर का प्रादुर्भाव 
» वाण-मथूर के पश्चात्‌ चार-पाँच दशक के भीतर ही हुआ था । अद्वैत के प्रतिष्ठापक होते हुए भी 
वे व्यवहार जगत्‌ में नाना देवों के उपासक से लक्षित होते हैं। विष्णु, शिव, शक्ति, गंगा, गणपति 
आदि अनेक देवताओं के स्तोत्र शंकराचार्य द्वारा रचित कहे जाते हैं। यद्यपि सबके रचयिता आदि - 
शंकर नहीं थे, किन्तु कुछ प्रसिद्ध स्तोत्र उनकी लेखनी से अवस्य ही प्रसूत हुए होंगे। इन स्तोत्रों 
में यत्रतत्र दार्शनिक सिद्धान्तो की पृष्ठभूमि में भक्ति की मधुर अभिव्यक्ति हुईं है। 
` शिवापराधक्षमापन, मोहमुद्गर, चर्पटमंजरिका, दशइलोकी, आत्मशतक अथवा निर्वाणशतक 
तथा हस्तामलक आदि ऐसे ही स्तोत्र हैं। इनमें भाव के साथ भाषा तथा छन्द में भी 
प्रवाह है। ` 
दशम शताव्दी में लिखा गया मुकुन्दमाला वैष्णव स्तोत्रं में श्रेष्ठ स्थान का भागी है। 
इसके रचयिता कुलशेखर Paige राज्य के प्राचीन राजा माने जाते हैं। यद्यपि मुकुन्दमाला 
में केवल २२ ही इलोक हैं, किन्तु इनमें हृदय के आवर्जन की अद्भुत शक्ति है। 
रामानुजाचायं के परम गुरु यासुनाचाये ने, जिनका तमिल नाम आळबन्दार था, एक - 
भक्ति-भावनापुर्णं वैष्णव स्तोत्र की रचना की,- जिसे उन्हीं के नाम पर आलबन्दार स्तोत्र 
कहते हैं। 
" लीलाशुक का कृष्णकर्णामृत चैतन्यमहाप्रभु का परम प्रिय स्तोत्र बताया जाता है। इसंके 
विभिन्न संस्करण दो रूपों में मिलते हैं। दक्षिणी तथा परिचिमी संस्करणों का एक रूप है। इन 
दोनों संस्करणों में यह स्तोत्र तीन आर्वासों में विभक्त है, जिनमें प्रत्येक में सौ से ऊपर इलोक 
हैं, किन्तु बंगाल के संस्करण में केवल एक ही आश्वास मिलता है, जो एक सौ वारह इलोकों का 
है। इसकी रचना का समय ईसा की नवीं से पन्द्रहवीं शताब्दी के भीतर भिन्न-भिन्न कालों में 
माना जाता है। कृष्ण के प्रति भावुक खुंगार-भावनामयी भक्ति के साथ प्रपत्ति का इतना सुन्दर 
निरूपण अन्य किसी स्तोत्रं में कठिनाई से मिळेगा। कृष्णकर्णामृत का मध्यकालीन संस्कृत 
साहित्य के वैष्णव स्तोत्रों में श्रेष्ठ स्थान है। 
वल्लभाचार्य के पुत्र बिट्ठलेइवर ने श्यृंगाररसमण्डन की रचना गीतगोविन्द की वैली 
पर को। चतन्य सम्प्रदाय में भी बंगाल में अनेक स्तोत्र रचे गए, जिनमें रूपगोस्वामी की स्तव- 
साला सुन्दर स्तोत्र संग्रह है। इसी प्रकार मुकुन्दमुक्तावली, गोविन्दविरुदावली आदि अनेक 
सुन्दर स्तोत्र रचे गए। 
सोलहवो शताव्दी में मधुसुदन सरस्वती ने आनन्दमन्दाकिनी नामक स्तोत्र लिखा, जिसमें 
विष्णु के स्वरूप का अत्यन्त मधुर, स्निग्ध एवं भावुक वर्णन हुआ है। 

केरल के: नारायण भट्ट ने कृष्ण के प्रति एक सहन पाण्डित्यपूर्ण अलंकृत शैली के इलोक 

ल्खि। र 
माघवभट्ट की दानलीला में कृष्ण और.गोपियो की लीळा का वर्णन हुआ है। सत्रहवीं 
शताब्दी में अप्पयदीक्षित ने वरदराजस्तव में अपनी भावुक भक्ति तथा उदात्त दार्शनिक विचारों 
का मंजुल प्रदर्शन किया है। गीति तथा स्तोत्र काव्यों में अन्तिम प्रधान नाम पण्डितराज जगन्नाथ 
का है। प्रवानतया विष्ण्‌-भक्त होते हुए भी उन्होंने अनेक देवताओं की स्तुति में अनेक लहरियाँ 
लिखीं, जिनमें करुणा, गंगा, अमृत (यमुना), लक्ष्मी, तथा सुघा (सूर्य) लहरियाँ विशेष प्रसिद्ध 
हैं! उनकी कविता जैसा मावुयं तथा प्रवाह कम कवियों में है। / 

शेव स्तोत्र काइमीर की विशेष देन हैं। इनमें उत्पलदेव की शिवस्तोत्रावली तया जगद्धर . 
भट्ट को स्तुतिकुसुमांजलि अधिक प्रसिद्ध हैं। इन स्तोत्रों की रचना नवम शताव्दी के वाद हुई। 
पण्डिताचार्य नारायण ने तेरह पद्यो की लघुस्तोत्र शिवस्तुति लिखी। मिथिला के गोकुलनाथ ने 
१८वीं शती में शिवशतक की रचना की। 

वौद्धों के महायान सम्प्रदाय ने संस्कृत को अपनां माध्यम बनाया। अतः उस सम्प्रदाय 
के संस्कृत स्तोत्र भी पर्याप्त मात्रा में मिलते हैं। बौद्ध स्तोत्रों पर संस्कृत स्तोत्रों की भाषा-दौलो' 
का प्रभाव स्पष्ट परिलक्षित होता है। नवम शताब्दी में asa ने अवलोकितेसवर की स्तुति में 
लोकेश्वरशतक की ATT छन्द में वाण तथा मयूर के शतको की शैली पर रचना की, और किव- 
दंती है कि इससे मयूर की भाँति वज्ञदत्त का भी कुष्ट रोग दूर हो गया था। देवी तारा संबंधी 
स्तोत्रों में कारमीरी सर्वज्ञमित्र (८वीं शताब्दी) का ३७ इलोकों का स्रग्वरा छन्द में रचित आर्या- 
तारा-त्तग्धरा-स्तोत्र प्रसिद्ध है। वंगाळ के रामचन्द्र कविभारतो का, जो लगभग १२४५ ई० में 
पराक्रमवाहु के समय में लंका गए थे, भक्तिशतक भगवान्‌ वुद्ध के संवंव में एक भक्तिपू्ण प्रौढ 
रचना है। शून्यवाद के प्रवर्तक नागार्जुन ने चार स्तोत्र लिखे थे, जिन्हें चतुःस्तव कहा जाता 
है। इनके अनुवाद तिब्बती भाषा में मिले हैं। नागाजुंन के दो स्तोत्र मूळ संस्कृत में भी उपलब्ध 
हुए हैं-निरीपम्यस्तव तथा अचिन्त्यस्तव। नागाजुंन के ये स्तव आस्तिकवाद के रमणीय उदा- 
हरण Fl इन पर कालिदास की शैली की स्पष्ट छाया दिखाई पड़ती है। ” i 

जैन स्तोत्र, जिनकी संख्या पर्याप्त अधिक है, बौद्ध स्तोत्रों की ही शैली पर वने हैं। इनमें 
मानतुंग का भक्तामर तथा सिद्धसेन दिवाकर का कल्याणमन्दिर अधिक प्रसिद्ध हैं। इनके अति- 
रिक्त चौबीस तीर्थकरों के, पृथक्‌-पृथक्‌ समय में समन्तभब्र से लेकर जिनप्रभ सुरि आदि तक 
आचायों द्वारा रचित स्तोत्रों का संग्रह Batata के नाम से प्रसिद्ध है। इसी परम्परा में 
श्ीवादिराज का एकोभावस्तोत्र, सोमप्रभाचायं की सूक्तिमुक्तावलो तथा श्री जम्बूगुर का _ 
जिनशतक आदि अनेक स्तोत्र रचे गए। 
; उपदेश काव्य--गीतिकाव्यों के अन्तगंत उन उपदेश काव्यो को भी रक्खा जा सकता 
है, जो अपनी. रमणीयता के द्वारा हृदयरंजन करते हुए उपयोगी शिक्षाएँ प्रदान करते हैं। इनमें 
प्रायः हास्यरस का आश्रय लिया गया है तया चुभते शब्दों में सामान्य त्रुटियों की ओर संकेत करते 

हुए उनके मार्जन का संकेत किया गया है। ऐसे कवियों में क्षेसेन्द्र का प्रघान स्थान है। 
सेव्यसेवकोपदेदा, TAMIA, नसंमाला, समयमातृका, agii संग्रह आदि इस शैली के प्रसिद्ध 
ग्रन्थ हैं। उनकी लेखनी ने तत्कालीन समाज का मर्मस्पर्शी चित्रण किया है। 


गद्य साहित्य 


यद्यपि संस्कृत भाषा का साहित्य विशेष रूप से पद्यमय है, किन्तु जितना भी अंश गद्य 
रूप में मिलता है, उसकी एक अपनी विशेषता है। वैदिक संहिताओं (कृष्ण यजुर्वेद आदि) में 
सर्ब प्रथम संस्कृत गद्य की विशिष्टता उसकी समासपूर्ण शैली है। समास वस्तुतः संस्कृत भाषा 
का अपना वैशिष्ट्य है--उसकी परिभाषा है, उसका सर्वस्त्र है। संस्कृत में कम से कम शब्दों 
में अधिक से अधिक अर्थ व्यक्त करने की क्षमता समास शैली वे कारण ही आई है। समस्त सूत्र 
साहित्य इस शैली का ऋणी है, ओर साहित्यिक गद्य की तो समास शैली जीविद-सवंस्व ही है। 
आचार्य दण्डी के शब्दों में -ओजः समासभूयस्त्वमेतद्गद्यस्य जीवितम्‌ । 

संस्कृत में गद्य के दो रूप मिलते है--(१) वोलचाल का सादा गद्य, जो वैदिक साहित्य 
“मै भी मिलता है, तथा (२) लौकिक साहित्य का प्रोढ गद्य। इन दोनों के वीच में पुराणों का गद्य 
है, जो अळंकारपूणं तथा गुणमय है। श्रीमद्भागवत तथा विष्णु पुराण के गद्य में इसके कुछ नमूने 
हैं। दर्शन wat में गद्य की ही वहुलता है। इनमें अधिकतर रूखी पदावली प्रयुक्त हुई है | किन्तु 
विषय विशेष के विवेचन के लिए वह नितान्त उपयुक्त है। व्याकरण के महाभाष्यकार पतंजलि 
पूर्व मीमांसा कें भाष्यकार शबरस्वामी, वेदान्त के भाष्यकार शंकराचार्य तथा न्याय दर्शन के प्रख्यात 
आचायं जयन्तभट्ट ने शास्त्रीय गद्य में भी अद्भुत साहित्यिक सुषमा भर दी है। 

बैसे तो रुद्रदामन्‌ के जून(गढ़ शिलालेख तथा समुद्रगुप्त के प्रयाग स्तम्भ के लेख में प्रौढ़ 
समासबहुला गद्य शैलो को देख कर हम तदनुरूप गद्य साहित्य की सत्ता ईसवी प्रथम-द्वितीय 
शताब्दी से ही मान सकते हैं, किन्तु कात्यायन के 'आख्यानाख्यायिकेतिहासपुराणेम्यरच' वातिक में 
आख्यान तथा आख्यायिका साहित्य का उल्लेख पा कर तथा महि पतंजलि की वासवदत्ता एवं 
सुमनोत्तरा नामक दो आख्यायिकाओं का उदाहरणाथं किया गया नामोल्लेख पा कर ईसा पूर्व 
चौथी -पाँचवी शताब्दी से ही गद्य साहित्य की रचना का प्रारम्भ मान सकते हैं। 

सुबन्धु की कृति वासवदत्ता संस्कृत की प्रथम साहित्यिक गद्य कृति कही जा सकती हैं। 
इस कथा की वासवदत्ता भास के स्वप्नवासवदत्ता नाटक में वाणित उदयन की प्रेयसी वासवदत्ता 
से भिन्न, सुवत्व्‌ द्वारा कल्पित नायिका है। वासवदत्ता के रचना-काल का निर्णय अभी नहीं हो 
पाया है, किन्तु सुबन्ब्‌ न्यायवातिक के रचयिता उद्योतंकर के पश्चात्‌ तथा कादम्वरी के रचयिता 
वाणमट्ट से पूर्व हुए होंगे, यह निश्चित जान पड़ता है | अर्थात्‌, उनका समय छठी शताब्दी का अन्त 
तथा सातवीं शताब्दी का प्रारम्भ माना जा सकता है। वासवदत्ता का कथानक अत्यन्त स्वल्प 

. है। राजकुमार कन्दपंकेतु स्पप्न में अपनी भावी प्रियतमा, कुसुमपुर के राजा श्वृंगारंशेखर की एक 

मात्र कन्या वासवदत्ता को देखता है और पागल हो कर उसकी खोज में निकल पड़ता है। अन्त 

में दोनों का मिलन हो जाता है। किन्तु कवि ने अपने प्रत्यक्ष इलेष-कोशल के बल पर इतना वड़ा 
प्रबन्ध-प्रपंच दिखाया है जो अलंकृत गद्य शैली का एक अच्छा उदाहरण है, परन्तु इसी कारण 


-इसकी कथावस्तु के प्रवाह में अत्यन्त शैथिल्य भी है। 


बाणभट्ट 


संस्कृत भाषा का गद्य साहित्य-कानन वाण-पंचानन के मन्दर, गंभीर गर्जन से प्रतिध्वनित 
हो रहा है। हर्पचरित के प्रारम्भ में वाण ने अपनी जीवनी विस्तार के साथ कही है। सोन नदी 
के तट पर प्रीतिकूट नामक नगर में वात्स्यायन गोत्र के ब्राह्मण वंश में वाण का जन्म हुआ था। 
इनके पिता का नाम चित्रभानु था। इनके पूर्वज सभी उद्भट विद्वान्‌ तथा सामन्तों एवं नरेशों 
द्वारा सम्मानित होते थे। वाल्यकाल में ही पिता की मृत्यु हो जाने कें कारण वाण कुछ उद्दण्ड 
से हो गए, किन्तु विद्या पूर्ण उपाजित की, पर्याप्त देशाटन करके अनुभव प्राप्त किया और अन्त में 
कन्नौज के महाराज हर्षवर्धन के दरवार में सम्मान प्राप्त किया । 

वाण के लिखे दो गद्य ग्रन्थ है--एक हरषंचरित, जिसे आख्यायिका कहते हैं और दूसरा 
कादम्बरी, जिसका कथा साहित्य में प्रमूख स्थान है। हर्षचरित में आठ उच्छ्वास हैं। प्रारम्भ के 
तीन उच्छ्वासों में कवि ने अपनी जीवनी लिखी है और फिर शेष अंश में अपने आश्रयदाता कन्नौज 
के महाराज हर्षवर्धन की। हर्षवर्धन की पूरी जीवनी कवि ने नहीं दी। सम्भवतः इतना ही 
लिखना वाण को अभीष्ट था। इसमें वाण की वर्णन-शक्ति का परिचय स्थान-स्थान पर मिलता 
है। हर्षचरित वाण की प्रौढ रचना होते हुए भी पूर्ण परिष्कृत कृति नहीं कही जा सकती, क्योंकि 
गद्य विषयक उनका यह प्रथम प्रयास था। कादम्वरी उनकी सर्वोकृष्ट कृति है। इसके दो भाग 
हैं; करीब दो तिहाई पूर्वार्ध है तथा एक तिहाई FATT | वाण केवल gate भाग ही लिख सके 
थे। उनके दिवंगत होने पर उनके ही पुत्र भूषणभट्ट या पुलि भट्ट ने शेष भाग पूरा किया, जिसे 
उत्तराध॑ कहा जाता है। कादम्वरी में ओज, प्रसाद, माधुयं, तीनों गुणों का यथास्थान सुन्दर सञ्चि- 
घेश हुआ है। कादम्वरी वस्तुतः शब्दों की चित्रावली है--राजा, राजघानी, मंत्री, राजकुमार, ` 


_ आश्रम, वन, वृक्ष, पशु, पक्षी, पवेत, नदी, सभी शब्दों द्वारा अन्तरचक्ष, के सामने प्रत्यक्ष से दिख- 


छाई पड़ने लगते हैं। जिस विषय का वर्णन बाण ने प्रारंभ किया उसे परिपूर्णता पर पहुँचाया, 
उसमें फिर कुछ जोड़ा नहीं जा सकता। इसी कारण यह उक्ति चल पड़ी कि “वाणोच्छिष्टं ` 
जगत्सवेम्‌ ।' 
दण्डी 

अवन्तिसुन्दरीकथा के आघार पर दण्डी महाकवि भारवि के वंशजं अथवा भारवि के 


` भित्र दामोदर के प्रपौत्र थे। कांची. में पल्लव नरेशों का आश्रय इन्हें मिला था। इनका जीवन- 


काल सातवीं सदी का उत्तराधे माना जाता है, यद्यपि इनकी दौली की सरलता कें कारण cod 
बाण का पूर्ववर्ती भी कहा गया है। दण्डी के तीन ग्रन्थ माने जाते हैं--जिनमें काव्याददा नामक 


३४ 

अलंकार ग्रन्थ तथा दशकुमारचरित नामक गद्य ग्रंथ तो निस्सन्देह उन्हीं के माने जाते हैं, किन्तु 
तीसरे ग्रन्थ अवन्तिसुन्दरी के विषय में कुछ मतभेद है। 
दशकुमारचरित तीन भागों में विभाजित है--१. पूवंपीठिका, जिसमें पाँच उच्छूवास- 

हैं, २. दशकुमार चरित, जिसमें आठ उच्छ्वास हैं, तथा ३. उत्तर पीठिका। इनमें केवल 
मध्य भाग ही दण्डी की रचना है। पूर्व तथा उत्तर पीठिका तो वाद की रचनाएं हैं, जो किसी 
कारण से नष्ट हो गई, किन्तु किसी दूसरी भाषा में अनुवाद रूप में विद्यमान अंश के आधार पर 
लिखी गई हैं। इसमें दस राजकुमारों के पर्यटन का मनोरंजक वर्णन हुआ है। इसे धूर्तो का 
रोमांस भी कहा जा सकता है, क्योंकि छल-कपट, मार-पीट तथा चोरी-जारी का इसमें सजीव 
चित्रण हुआ है। कथानक अनेक पात्रों से पूर्ण होने पर भी भाषा के प्रवाह, पदों के लालित्य, भाव- 
व्यंजना तथा घटनाओं के विन्यास. में कौतूहल एवं विस्मय के समावेश ने इस ग्रन्थ को 
गद्य साहित्य में एक विशिष्ट स्थान प्रदान किया है। दण्डी का पद-लालित्य तो प्रसिद्ध 
ही है। 

बाद के गद्य साहित्य पर वाण का प्रभाव स्पष्ट दिखाई देता है। घनपाल (१००० $o) , 
. की तिलकमंजरी, वादीमसिह (१०० ई०) का गद्यचिन्तामणि तथा वासनभट्टबाण (१५०० Fo) 
के बेमभूपालचरित पर वाण का प्रभाव स्पष्ट देखा जा सकता है। Fo अस्विकावत्त व्यास का 
शिवराजविजय (१९०१ ई०.) वर्तमान समय की एक अद्भुत कृति है। 


नाटक 


“संस्कृत साहित्य में नाटकों की उत्पत्ति बहुत प्राचीन काल में ही हुईथी। ऋग्वेद में अनेक 
संवाद सूक्त हैं, यजुवेंद में शैलूष” शब्द. का प्रयोग हुआ है, सामवेद के मंत्र तो गेय होते ही हैं। 
इस प्रकार नाट्य-विकास के लिए आवश्यक उपकरण नृत्य, गीत, तथा कथोपकथन की सत्ता 
पर्याप्त मात्रा मैं वैदिक युग तथा साहित्य में विद्यमान थी । रामायण में ‘ae, शैलूष' तथा 'नतंक' 
. का उल्लेख अनेक प्रसंगों में किया गया है; यथा, नाराजके जनपदे प्रहृण्टनटनतंकाः (वा० Uo 

२।६७।१५) -महाभारत में भी इस प्रकार का उल्लेख मिलता है, जैसे--आनर्ताइच तथा सर्वे 
नटनतँक गायकाः (वन पर्वं १५।१३) । हरिवंश में, जो महाभारत का ही अंतिम अंश कहा 
जाता है, रामायण की कथा के नाटक के रूप में प्रदशित किए जाने का भी उल्लेख हुआ FI 
पाणिनि ने अपनी अष्टाध्यायी में सिलालि तथा कृशाइव द्वारा रचे गए नटसूत्रों का उल्लेख 
किया है, यथा--पाराशय शिलालिभ्यां भिक्षुनटसूत्रयोः (४।३।११० ) ; कर्मन्दक्ृशाइवादित्तिः। 
महाभाष्यकार पतंजलि ने कसवघ तथा बलिबन्ध नामक दो नाटकों का उल्लेख किया है। नाटक 
करने वाले नटों के लिए “उन्होंने 'शोभानिक अथास्तैमिक' शब्द प्रयुक्त किया है। कंस के पक्ष 
वालों का अभिनय करने वालों के मुखो को काले रंग से तथा वासुदेव के पक्ष वालों के मुखों को 
छाल रंग से रेंगने का निर्देश किया गया है। वात्स्यायन ने भी अपने कामसूत्र में कुशीलवों द्वारा 
किए जाने वाले अभिनय का उल्लेख किया है। इस प्रकार वैदिक कार से ले कर ईसा की द्वितीय 

शताब्दी पूर्व तक के साहित्य में हम नाट्य कला का क्रमिक उल्लेख पाते हैं और Fo पू० प्रथम 
शताब्दी में विक्रमादित्य के समय से तो कालिदास के ही नाटक मिलने लगते हँ । 

भारत में नाट्यकला की उत्पत्ति कैसे हुई, इस विषय में विद्वानों में अनेक वाद प्रचलित 
हैं। sto रिजवे नाटक की उत्पत्ति का स्रोत वीर-पूजा की भावना को मानते Sl Slo कीथ ने 
प्राकृतिक परिवतंनों को मूर्त रूप में व्यक्त करने की अभिलाषा को नाटकों का स्रोत माना है। 
si पिशेल पुत्तलिका नृत्य से नाट्य कला का प्रारंभ होना मानते हैं। Slo Get तथा डॉ० 
कोनो छाया नाटकों को नाट्य कला का आदि रूप वताते हैं। अनेक विद्वानों ने वैदिक संवाद 
सुक्तो को ही संस्कृत नाटकों का उद्गम वंताया है। भरत ने नाट्य की उत्पत्ति के संवंघ में कहा 
है कि ब्रह्मा ने चारों वेदों का ध्यान कर ऋग्वेद से पाठ्य (संवादः) सामवेद से संगीत, यजुर्वेद से 
अभिनय और अथववेद से रस ले कर नाट्यवेद नामक पंचम वेद'की रचना की है--एवं संकल्प्य- 


क्रो 


भगवान्‌ सर्ववेदनानुस्मरन्‌। नाट्यवेदं ततश्चक्रे चतुर्वेदांगसम्भवम्‌ | जग्राह पाठ्यमृग्वेदात्सामे- 


भ्योगीतमेव च। यजुर्वेदादभिनयान्‌ रसानायवंणादपि | (नाट्यशास्त्र १।१६,१७) । अर्थात्‌, 
भारतीय परम्परा के अनुसार नाट्य कला का आविर्भाव वेदों से ही हुआ माना जाता है। सत्य 
युग में जव सव प्रकार से सुख-शान्ति रही, नाट्य कला की आवश्यकता ही नहीं थी । त्रेता में जव 
ग्राम्य घमं तथा काम-क्रोघ-लोभ आदि का आविर्भाव हुआ, इस सावंवणिक पंचम वेद, नाट्यवेद 
की उत्पत्ति हुई (नाट्यशास्त्र १८१२) । यहाँ एक वात और ध्यान देने की है कि संस्कृत 
नाटकों के विकास में वैण्णवों ने विशेष योग दिया है। पतंजलि के 'कंसवघ' तथा 'वलिवन्व' वैष्णव 


नाटक ही कहे जाएँगे। नाटकों में शौरसेनी प्राकृत का प्राधान्य इस वात को प्रमाणित करता है कि . 


वैष्णवों के केन्द्र शूरसेन (मध्ययुग के ब्रज-मथुरा) में नाटकों का विकास हुआ। 

संस्कृत नाटकों में जवनिका' शब्द का प्रयोग देख कर कुछ पाश्‍चात्य विद्वानों ने संस्कृत 
नाटकों पर यवन (ग्रीक) नाटकों का प्रभाव माना है। इस विषय में दो वातें ध्यान देने की 
हैं। पहली यह कि ग्रीक नाटकों में पर्दे का प्रयोग ही नहीं होता था, अतः उनके आघार पर संस्कृत 
नाटकों में जवनिका का प्रयोग कैसे माना जाय? दूसरे 'जवनिका' का प्रथम अक्षर ज है, य नहीं। 
'जवनिका' का अथं है वह आवरण जिसमें दौड़ कर छिप जाया जाय अथवा जो वेग से फैले 
तथा सिकुड़े। उससे 'यवनिका' का, जिसका अर्थं यवन स्त्री है, क्या संबंध हो सकता है? 

संस्कृत नाटकों की कुछ अपनी विशेषताएं हैं। उनमें संकळनत्रय अर्थात्‌ देश-काल 
और कार्य-व्यापार की एकता नहीं मानी जाती, सुख तथा दुःख की घटनाओं का मिश्रण होता है, 
दुःखान्तता (ट्रेजिडी) का नितान्त अभाव रहता है, गद्य-पद्य दोनों का प्रयोग होता है, भिन्न-भिन्न 
पात्रों की संस्कृत-प्राकृत आदि भिन्न-भिन्न भाषाएं होती हैं। नाटक में श्युंगार अथवा वीर प्रधान 
रस रहता है, अन्य रस यथावसर अप्रधान रूप से प्रयुक्त हो सकते हैं, अवसान में अद्भुत रस का 
सम्मिश्रण आवश्यक है, विदूषक राजा का मित्र तथा ब्राह्मण होता है, हास्य के साथ ही वह प्रायः 
कथानक में भी सहायक होता है, नाटक का आख्यान कोई एतिहासिक घटना होती है अथवा वह 
किसी महापुरुष से संबद्ध होता है। नाटकों का प्रारभ प्रायः आशीर्वादात्मक मंगल इलोक से 

होता है तथा अन्त में शुभ कामना सूचक एक भरत-वाक्य अवश्य रहता है। भारत भें नाटकों का 


प्रदर्शन प्रायः किसी विशेष अवसर पर किया जाता था। कुछ बातों का अभिनय रंगमंच पर वाजत - 


था, जैसे दूराह्वान, वध, युद्ध, राष्ट्र-विंप्लव, चुम्बन, आलिगन, भोजन, रायन आदि। आगामी 
पुष्ठों में संस्कृत के नाटककारों और उनके नाटकों का परिचय दिया जा रहा है। 


भास 


कालिदास ने माळविकाग्निमित्र की प्रस्तावना में, बाण ने अपने हर्षचरित की भूमिका 
में तथा राजशेखर ने प्रसिद्ध नाटककार भास की प्रशंसा की है। जयदेव ने भास को कविता- 
कामिनी का हास माना है। इससे सूचित होता है कि भास इन सबसे पूर्व हुए थे। परन्तु भास के 


नाटक सन्‌ १९१२ ई० से पहले प्रकाश में नहीं आए। १९१२ ई० में महामहोपाध्याय गणपति . 


शास्त्री ने उनके तेरह नाटकों को पहली वार अनन्तशयन ग्रन्थमाला में प्रकाशित किया। 
इन नाटकों के विषय में विद्वानों में अनेक मत हैं। कुछ लोग तो उन्हें भास-रचित मानते हैं, और 
कुछ नहीं मानते । कुछ अन्य लोग इनमें से कुछ अंश को भास-रचित मानते हैं तथा अधिकांश को 
केरल के किसी अन्य कवि की रचना सिद्ध करना चाहते हैं। भास का समय ई० Fo चौथी शताब्दी 
के आस-पास प्रतीत होता है। इूतवाक्य, कर्णभार, दुतघटोत्कच, उरुभंग, मध्यमव्यायोग, पंचरात्र, 
अभिषेक, बालचरित, अविमारक, प्रतिमा, प्रतिज्ञायौगन्धरायण, स्वप्दवासवदत्त तथा चारदत्त- — 
भास के नाम से प्रसिद्ध इन तेरह नाटकों में छः नाटकों का कथानक महाभारत से, दो का रामायण 


. से तथा शेष पाँच का प्रचलित जनश्षुतियों से लिया गया है। नाटक के साधारण नियम के 


अनुसार नान्दी के पदचात्‌ सूत्रधार का प्रवेश होता है, परन्तु भास के नाटकों में नान्दी का सवं 
अभाव है। संस्कृत के सर्वप्रथम एकांकी नाटकों के प्रणयन का श्रेय भास को ही प्राप्त है। भास 
के नाटकों में सुकुमार तया उद्धत दोनों प्रकार के हास्य का प्रयोग मिळता है। संभवतः इसीलिए 
जयदेव ने भास को कविता-कामिनी का हास कहा है। भास को चरित्र-चित्रण में अद्भुत कौशल 
प्राप्त है। परवर्ती कवियों पर भास का प्रभाव देखा जा सकता है। ; 


शूद्रक 


` संस्कृत साहित्य में शूद्रक नामक राजा की | बडी प्रसिद्धि 21 विक्रमादित्य की भाँति र 


शूद्रक के विषय में भी अनेक जनश्रुतियाँ प्रचलित हैं। स्कन्दपुराण, कथासरित्सागर, हर्षचरित, 
कादस्वरी, वेतालपंचाशिका, राजतरंगिणी प्रभृति ग्रन्थों में राजा शूद्रक का उल्लेख मिलता है। 
कुछ विद्वानों ने आन्घ्रभृत्यवंशीय शिमुक के साथ तथा कुछ ने वासिष्ठीपुत्र पुलोमावी के साथ 
शूद्रक राजा की अभिन्नता स्थापित की है। इतना निव्चित है कि भास के वाद उनके “चारुदत्त 
के आधार पर शूद्रक ने अपने प्रसिद्ध नाटक मृच्छकटिक की रचना की। मनु के वांद ही इसकी 
रचना हुई थी, यह निद्चित है। मृच्छकटिक दस अंकों का एकं प्रकरण है। इसका नायक चारुदत्त 
नामक एक अत्यन्त गुणवानु, उदार ब्राह्मण हैं तथा नायिका वसन्तसेना नामकं उज्जयिनी को 


1 
` 

` वैद्या है। इसका प्रतिनायक राजा का साला शकार है। इसकी कथावस्तु में दो प्रधान घटनाएँ 
हैं--पहली चारुदत्त और वसन्तसेना का प्रेम तथा दूसरी आर्यक की राज्य-प्राप्ति। संस्कृत 
साहित्य में मृच्छकटिक का एक विशिष्ट स्थान है। इसमें प्रेम की कथा को राजनीतिक 
घटनाओं के साथ सम्वद्ध किया गया है। यह चरित्र-चित्रण-प्रधान नाटक है। इसमें आठ प्रकार - 
की प्राकृत भाषाओं का प्रयोग हुआ है। इसमें हास्य रस का अनूठा चित्रण मिलता है। साथ ही 


इसमें दरिद्रता का बड़ा मामिक चित्रण हुआ है। मृच्छकटिक अपने समकालीन समाज का सच्चा 
प्रतिविम्ब प्रस्तुत करता है। 


फालिदास 


संस्कृत साहित्य के सर्वोकृष्टं नाटककार कालिदास ही माने जाते हैं। मालविकाग्निमिन्न, - 
विक्रमोवंशीय, तथा अभिज्ञानशकुन्तल--ये तीन नाटक कालिदास के लिखे हुए हैं। कालिदास 
की जैसी लोकोत्तर प्रतिभा 'श्रव्य areal में दिखाई पड़ती है, वेसी ही दृश्य काव्यों में भी । 
शाकुन्तल तो उनकी प्रतिभा का चूडान्त निदर्शन ही है। र 

नाटकों में मालविकाग्निमित्र उनकी प्रथम कृति है। पाँच अंकों में कवि ने शुंगवंशीय 
राजा अग्निमित्र और मालविका की प्रणय कथा कही है। इसमें कालिदास ने राजाओं के अन्तःपुर 
की चहारदीवारी के भीतर विकसित होने वाले काम, रानियों की परस्पर ईर्ष्या, राजा की काम्‌- 
कता, राजमहिपी की धीरता तथा उदात्तता का चित्रण बड़े अनुभव के साथ किया है। इस नाटक 
के संवाद बड़े ही चुभते हुए तथा सरस हैं, किन्तु भावों तथा 'चरित्र-चित्रण की गंभीरता इसमें नहीं 
आ पाई है। 

विक्रमोबंशीय कालिदास का दूसरा नाटक है। इस पाँच अंकों के नाटक (त्रोटक) में 
उन्होंने ऋग्वेद (१०१९५) तथा शतपथब्राह्मण (११।५।१.) में निदिष्ट पुरुरवा और उवंशी की 
प्रेम कथा को कमनीय नाटक के रूप में प्रस्तुत किया है। इसमें श्वंगार के संभोग तथा विप्रलम्भ 
दोनों पक्षों का उत्तम परिपाक हुआ है। पात्रों की संख्या कम होने पर भी उनका चित्रण बड़ी 
मार्भिकता से किया . गया है। इसमें कवित्व का ही विलास अधिक है, नाटकीय कौशल 
कम। 

अभिज्ञानवकुन्तल कालिदास का सबसे प्रसिद्ध नाटक है--काव्येपु नाटकं रम्यं तत्र 
रम्या शकुन्तला | इसमें कुछ सात अंक हैं, जिनमें राजा दुष्यन्त और शकुन्तला के प्रणय, वियोग 
तथा पुनमिलन की कथा वर्णित है। कथानक का स्रोत महाभारत का आदि पर्वे है। कालिदास 
की प्रतिभा ने मौलिक उदुभावनाओं के द्वारा इसे अनूठा वना दिया है। इसमें प्रधान रस AAT 
है। प्रत्येक पात्र कें कथन उसकी जीवनचर्या के अनुरूप ही होते हैं। सुन्दर उपमाओं का तथा 
हृदय की मार्मिक भाव-व्यंजनाओं का तो शाकुन्तल भण्डार ही है। इसकी शैली ध्वन्यात्मक है 
तथा संगीत, चित्रकला आदि ललित कलाओं का यथास्थान आकर्षक प्रयोग हुआ है। दुष्यन्त 
के चरित्र को कवि ने अत्यन्त महान्‌ वनाया है तया शकुन्तला को एक आदर्श भारतीय नारी के 

रूप में चित्रित किया है। शाकुन्तल द्वारा एक महान्‌ सन्देश मिलता है, जो सभी देशों तथा सभी 
कालों में सत्य है। वह सन्देश है-- 

अतः परीक्ष्य कतंव्यं विशेषात्‌ संगतं रहः। 

अज्ञातहृदयेष्वेवं वेरी भवति सौहुदम्‌॥ 

सन्‌ १९१० में डॉ० wed को मध्य एशिया में अश्वघोष रचित तीन नाटक उपलब्ध 

हुए, जिनमें ९ अंकों का झारिपुत्रप्रकरण ही सम्पूर्ण रूप में मिला है, शेप दो अधूरे हैं। इसमें 
शारिपुत्र और मौद्गल्यायन के भगवान्‌ बुद्ध से उपदेश ग्रहण कर बौद्ध घमं में दीक्षित होने का वर्णन 
है। अश्वघोष की संस्कृत-भाषा पर भी बौद्ध धर्म का प्रभाव पड़ा है। 


विशाखवत्त ॥ 

विशाखदत्त के मुद्राराक्षस का संस्कृत साहित्य में असामान्य स्थान है। इसका विषय 
राजनीति एवं कूटनीति है। इसका रचना काल छठी शताब्दी का उत्तरार्थ माना जा सकता है। 
चाणक्य नन्दवंश का नाश करने के वांद उसके महामात्य राक्षस को अपने वुद्धिवल से चन्द्रगुप्त 
का मंत्री बनाता है। पाश्‍चात्य विद्वानों ने इस नाटक की बड़ी प्रशंसा की है। इसमें स्त्री पात्र 
नहीं हैं। तत्कालीन समाज का यह सजीव चित्रण करता है। 

देवीचन्द्रगृप्त विशाखदत्त की दूसरी कृति है जिसके उद्धरण मात्र ही नाट्य ग्रन्थों में 
मिलते हैं। अतः केवल इतिहास की दृष्टि से इसका महत्त्व है। 


हष 

. थानेश्वर के महाराज हर्षवधेन की तीन नाट्य कृतियाँ मानी जाती हैं। कुछ पुराने तथा 
कुछ नवीन समालोचकों ने इस विषय में सन्देह किया है, किन्तु वे हैं एक ही व्यक्ति की कृतियाँ, 
इसमें कोई सन्देह नहीं । इन तीन नाट्य कृतियों में दो-रत्नावली और प्रियदशिका तो चार- 
चार अंकों की नाटिकाएं हैं, जिनमें वत्सराज उदयन की प्रेम कथाएँ चित्रित हैं और तीसरी कृति 
नागानन्द पाँच अंकों का नाटक है, जिसमें विद्याधर जीमूतवाहन द्वारा गरुड़ से नागों को वचाने 
के लिए आत्म-समपंण का उल्लेख है। नागानन्द में बौद्ध घमं की पूर्ण छाप दिखाई पड़ती है। 


भट्टनारायण द 
. दण्डी ने भट्टनारायण के तीन ग्रन्थों का उल्लेख कियां है, किन्तु उनमें से केवल एक ही 
मिळता है और वह है वेणीसंहार नामक ६ अंकों का ओज-गुण-विशिष्ट नाटकं। इसका कथानक 


महाभारत के युद्ध की घटना है। इसके प्रधान नायक के विषय में मतभेद है। युधिष्ठिर, भीम 
तथा दुर्योधन में से निश्‍चय रूप से किसी एक को नायक नहीं कहा जा सकता। वैसे इसका प्रधान 

रस वीर माना जा सकता है, किन्तु यदि दुर्योधन को नायक माना जाय तो इसका प्रधान रस करुण 
हो जायगा तथा यह एक़ दुःखान्त नाटक माना जायगा। यों तो इसके सभी पात्र सजीव से प्रतीत 
होते हैं, परन्तु द्वितीय अंक में युद्ध के अवसर पर दुर्योधन का भानुमती के साथ प्रेम-प्रदर्शन अस्वा- 
भाविक तथा रस-दृष्टि से अनुचित माना गया है। मम्मट ने इसे 'अकाण्डप्रथन' नामक रस-दोष 


~ 


माना है। & 
भवभूति 


नाटंककारों में कालिदास के वाद भवभूति का ही नाम लिया जाता है। ये कन्नौज के 
यशोवर्मा के समय में ७०० $o के' आस-पास विदर्भं प्रांत के पद्मपुर नगर के उदुम्वरवंशीय ब्राह्मण 
परिवार में पैदा हुए थे। इनके पिता का नाम नीलकण्ठ, माता का“जतुकर्णी तथा गुरु का नाम 
ज्ञाननिधि था। दार्शनिक ग्रन्थों में उल्लिखित, परम्परा के अनुसार ये मीमांसा के प्रसिद्ध आचार्य 
कुमारिलभट्ट के शिष्य थे और दार्शनिक जगत्‌ में इनका नाम “भट्ट उम्बेक' था। भवभूति इनका 
कवि नाम था। इनके तीन रूपक मिलते हैं--महावीरचरित, मालतीमाधव, तथा उत्तरराम- 
चरित। 

सहावीरचरित इनका प्रथम नाटक है। इस सात अंक के नाटक में रामचरित के पूर्वार्ध- 
राम-विवाह, वन वास, सीता-हरण, रावण-वघ तथा राज्याभिषेक की कथा वर्णित है। इसमें 
राम के विरुद्ध जितने कार्य उनके जीवन में हुए हैं, उन सव को रावण की प्रेरणा से हुआ 
दिखाया गया है । वालि रावण का सहायक वन कर राम से लड़ने आया था, इसलिए राम ने . 
उसका वघ किया था | 

मालतीमाधव दस अंकों का एक विशाल प्रकरण है इसका कथानक कवि-कल्पित 

` है। इसमें यौवन के उन्मादक प्रेम का अत्यन्त सरस चित्रण हुआ है । 

उत्तररामचरित में राम के जीवन के उत्तरार्घ--छंका से लोटने पर सीता परित्याग से 
ले कर सीता कें पुनः प्रत्यागमन का बहुत कुछ कवि-कल्पना-ग्रसूत-वर्णन हुआ है | यह नाटक भवभूति 
की कला का सर्वोच्च निदर्शन है। इसमें करुण विप्रलम्भ श्रृंगार है। 

भवभूति के नाटकों में कवित्व तथा पाण्डित्य का अद्भुत सम्मिश्रण हुआ है। संस्कृत 
भाषा पर उनका असामान्य अधिकार है। भावानुकूल भाषा के प्रयोग में वे बहुत सफल हैं । 
मानवीय भावों की गहराई में प्रवेश कर उन्हें अत्यन्त मामिक ढंग से अभिव्यक्त करने में भवभूति 
अत्यन्त दक्ष हैं। प्रकृति के उग्र स्वरूप का वर्णन भी भवभूति ने किया है। 


अन्य नाटककार 


कालक्रम के अनुसार भवभूति के वाद अन्य नाटककारों में अनंगहषं आते हैं जिनका समय 
अष्टम शताब्दी का उत्तरांघं माना जा सकता है। इनके तापसवत्सराज नामक ६ अंकों के नाटक 
में वत्सराज उदयन की कथा का वर्णन हुआ है। उस नाटक की एक ही प्रति मिली है, जो जमनी 

की बाच्न लाइब्रेरी में है। उसी के आघार पर इसका प्रकाशन मैसूर से हुआ coo ई० के ` 


` लगभग विद्यमान मुरारि मौद्गल्यगोत्रीय श्रीवघेमानक तथा तन्तुमती देवी के पुत्र थे। इनकी 
एक मात्र नाटक कृति अनर्घेराघव मिलती है। अंनर्घराघव सात अंकों का नाटक है। यह भव- 
भूति के महावीरचरित के अनुकरण पर रचा गयाहै और इसमें ताइका-वघ से लेकर राम के राज्या- 
भिवेक तक की घटनाएँ वर्णित हैं। वर्णनों के अतिरिक्त इसमें कोई विशेष चमत्कार नहीं दिखलाई 
देता। कविता की दृष्टि से इसमें प्रौढ़ता और ओज.अवश्य है, किन्तु न तो इसमें कालिदास जैसी 
सुकुमारता है और न भवभूति जैसी हृदयस्पशिता । अनर्घराघब का कुछ प्रभाव हिन्दी के रामकाव्य, 
उदाहरणार्थं केशवदास की रामचन्द्रिका, पर देखा जा सकता है। नवीं शताब्दी के प्रारम्भ में 
` शक्तिभव्र नामक एक अन्य नाटककार हुए जो जनश्रुति के अनुसार शंकराचार्य के शिष्य थे; इनके 
नाटक आइचर्यचूडामणि में राम-कथा के शूर्पणखा प्रसंग से छे कर राम की लंका-विजय तथा सीता 
की अग्नि-परीक्षा तक की घटना वर्णित है। महामहोपाध्याय कुप्पुस्वामी शास्त्री ने भवभूति 
के बाद इसे राम विषयक सर्वोत्कृष्ट नाटक माना है। शक्तिभद्र ने घटनाओं में कहीं-कहीं परि- 
वर्तन भी किया है। उन्नोसवीं शताव्दी में दामोदर मिश्र भी हुए जो हनुसन्नाटक के रचयिता 
थे। हनुमन्नाटक में १४ अंक हैं। इसका कथानक रामायण से लिया गया है। इसकी रचना 
घ्वन्यालोक से पहले हो चुकी थी। इसकी विशेषता यह है कि इसमें प्राकृत का प्रयोग नहीं हुआ, 
पद्य की प्रचुरता तथा गद्य की न्यूनता है, पात्रों कौ संख्या अधिक है तथा विदूषक का अभाव है। 
हनुमन्नाटक नाम का एक दूसरा नाटक भी मिलता है, जिसके रचयिता मधुसुदनदास माने जाते 
. हैं। इसमें.९ अंक हैं, किन्तु यह काफ़ी वाद का है। महाराष्ट्रचूडामणि यायावरवंशीथ कविवर 
अकारुजलद के प्रपौत्र तया दुर्दूक और शीलवती के पुत्र राजशेखर उन्नीसवीं शताव्दी के अन्त 


तथा दसवीं शताब्दी के आरम्भ में हुए। इन्होंने अवन्तिसुन्दरी नामक चीहानवंशीय क्षत्रिय - . 


ललना से विवाह किया था। घन और यश की. लिप्सा से ये कन्नौज गए थे। इन्होंने अपने को' 


भवभूति का अवतार कहा है, भवभूति को AAAS का तथा भत्‌ं मे को वाल्मीकि का अवतार 
कहा है। इन्होंने अपने कुछ प्रवन्चों का उल्लेख किया है। इनके नाटकों की संख्या चार 
है-कर्पूरमंजरी, विद्धशालभंजिका, बाळरामायण तथा वालभारत या प्रचण्डपाण्डव । कर्पूरः 
मंजरी चार अंकों का सट्टक है। यह केवल प्राकृत भाषा में लिखा गया है और इसमें राजा चण्डपाल 
और कुन्तकुमारी कर्पूरमंजरी की प्रणय कथा वर्णित है। विद्वज्ञालमंजिका चार अंकों की एक 
नाटिका है। बारूरामायण दस अंकों का विशाल नाटक है जिसमें राम-कथा aa है। बाल- 
भारत या पचण्डपाण्डब के केवल दो अंक उपलब्ध हुए हैं, जिनमें द्रौपदी स्वयंवर, द्यूतक्रीडा तथा 
द्रौपदीवस्त्रहरण की घटनाएँ वणित हैं। - l E 
राजशेखर की प्रतिमा नाटक लिखने की अपेक्षा प्रवन्ध काव्य के अधिक अनुकूल थी, 
अंतः नाटक में भी उन्होंने लवे वर्णन किए हैं। शार्दूछविक्रीड़ित उनका प्रिय छन्द है। राजशेखर 
की-काव्य-प्रतिभा पर भवभूति की गहरी छाप दिखाई देती है। , 
ala आचार्यं Raam से भिन्न, वैदिक घर्मावछम्ब्री नाटककार दिङनाग का समय १००० 

fe संस्कृत साहित्य ; २७३ 
| ई० के आसपास माना जाता है। इनका कुन्दमाला नाम का ६ अंकों का एक सुन्दरः नाटक है 
जिसमें उत्तर काण्ड की राम-कथा वर्णित है। इसके भी कथानक तथा शैली पर भवभूति का 
प्रभाव दिखाई देता है। दिङनाग के लगभग सौ वर्ष वाद ११०० Fo के आसपास क्रुष्णमिश्र ने 
प्रबोधचन्त्रोदय नामक शान्त रस-प्रधान रूपकर्ग भित नाटक लिखा जिसमें वेदान्त के अद्वैतवाद का 
अत्यन्त रोचक ढंग से प्रतिपादन किया गया है | इसमें विवेक, मोह, ज्ञान, विद्या, बुद्धि आदि अमूते 
भाव मानवीकृत रूप में प्रयुक्त हुए हैं। प्रवोबचन्द्रोदय के अनुकरण पर यदाःपाळ (१३वीं शती) 
ह ने मोहपराजय, वॅकटनाथ (१४वीं शती ) ने संकल्पसूर्योदय तथा कर्णपुर (१६वीं शती ) ने चेतन्य- 
चन्द्रोदय नामक रूपकात्मक नाटकों की रचना की। प्रसिद्ध हिंदी कवि केशवदास ने प्रवोच- . 

चन्द्रोदय का हिन्दी अनुवाद विज्ञानगीता के नाम से किया था। इसके अतिरिक्त प्रवोधचन्द्रोदय 
के अन्य अनेक हिंदी अनुवाद हुए। नाटकों में राम-कथा की परम्परा में सात अंकों का प्रसन्नराघव 
संस्कृत साहित्य का एक विख्यात नाटक है। इसके रचयिता जयदेव थे।.इसकी पदावली अत्यन्त 
मंजुल है। महाकवि गोस्वामी तुलसीदास ने अपने रामचरितमानस में इस नाटक के मामिक 
: स्थलों तथा सरस सूवितयों को खूब अपनाया है । 

इनके अतिरिक्त एक स्त्री कवि विज्जिका का कौमुदीमहोत्सव, क्षेमीश्‍वर का नैषधानन्द ` 
तथा चण्डकौशिक, वत्सराज के किरातार्जुनीय, कर्पूरचरित, हास्यचूडामणि, रक्मिणोहरण, त्रिपुर- 
दाह, समुप्रमन्यन आदि अनेक रूपक; जर्यासह सुरि का हम्सीरमर्दन, जगदीइवर का हास्याणंव, 
रामभद्र दीक्षित का जानकी-परिणय, लक्ष्मण सुरि का दिल्लीसास्राज्य, कृष्णमाचारी का 
वासन्तिकस्वप्न तथा सूलशंकर याज्ञिक के छत्रपतिसाम्नाज्य, प्रतापविजय और संयोगितास्वयंवर | 
आदि सुन्दर रूपक मिलते हैं, जिनका सहृदय समाज में आदर हुआ है। 


चस्पु ड 


गद्य और पद्य के मिश्चित काव्य को चम्पू कहते हैं (गद्यपद्यमयं काव्यं चम्पूरित्यमिबीयते) | 
बैसे तो गद्य काव्यों में भी पद्यों का यत्र-तत्र प्रयोग किया गया है, किन्तु उनमें उन पद्यो का एक 
विशेष प्रयोजन होता है तथा प्रधानता ग्य की ही रहती है। चम्पू काव्यों में गद्य-पद्य दोनों प्रधान 
रूप में प्रयुक्त होते हैं, उसी प्रकार जैसे संगीत में गीत और arr यद्यपि महाभारत, वौद्ध 
जातकों तथा हरिषेण की प्रयागस्थित समुद्रगुप्त की प्रशस्ति में गद्यपद्यमय स्थलों को देख 
कर चम्पू की शैली की रचना कौ प्राचीनता का अनुमान लगाया जा सकता है, किन्तु इस प्रकार 
के-साहित्य की नियमतः रचना दशम शताब्दी से प्रारम्भ हुई थी। 


भट्ट त्रिविक्रम छ 

__ ये शाण्डिल्य गोत्रीय ब्राह्मण देवादित्य के पुत्र तथा राष्ट्रकूट वंशीय इन्द्रराज के सभा- | 

पण्डित थे। इनकी नलचम्पु अथवा दसयन्तीकथा नामक कृति प्रथम चम्पू काव्य है। इसकी 

रचना दशम शताब्दी के प्रारम्भ में हुई थी । त्रिविक्रम का स्थान संस्कृत साहित्य के इलेष कवियों 
३५ 


शौ 

में प्रमुख माना जाता है। इन्होंने मंग-इलेष का प्रचुर प्रयोग करके भी अपने काव्य को दुरूह नहीं 
होने दिया। किवदन्ती है कि त्रिविक्रम भट्ट ने एक रात के भीतर सरस्वती की कृपा से इस काव्य 
का निर्माण किया था। 

चम्पू शैली का पिछली शताब्दियों में अच्छा प्रचार हुआ। दशम शताव्दी के मध्य में 
सोमदेव सुरि ने यशस्तिलकचम्पू की रचना सात आसवों में की, जिसमें अवन्तिनरेश यशोबर की 
कथा वाणत है। भोजराज (११वीं शती) ने चम्पूरामायण की रचना की | सोड ढल का उदयसुन्दरी- 
कथाचम्पु, कविकर्णपुर का आनन्दवृन्दावनचम्पु, जीव गोस्वामी (१६वीं सदी) का गोपालचस्पु, 
Reger (१६वीं सदी) का पारिजातहरणचम्पू, नीलकण्ठ दीक्षित (१६२७ Fo) का नीलकण्ठ- 
ary, वेकटाध्वरि (१६४० Fo) का विशवगुणादशंचम्म्रं तथा अनन्त कवि का भारतचम्पु उल्ले- 
खनीय हैं। इधर सोलहवीं शती में निमित बरदाम्बिकापरिणयचभ्पु का भौ पता लगा है | इसकी 
लेखिका रानी तिरुमलाम्बा मानी जाती हैं। इसमें अच्युतराम और वरदाम्विका के नाम से रानी 
तिरुमलाम्वा ने अपनी ही प्रणयः कथा कही है। 


कथा साहित्य 

. _ विश्व का लोककथा साहित्य संस्कृत का.वहुत ऋणी है। पाइचात्य विद्वानों ने इसे 
स्वीकार करते हुए प्राचीन भारतीय आख्यान साहित्य की मौलिकता एवं मनोरंजकता की मुबत . 
कण्ठ से प्रशंसा की Sl यह कथा साहित्य दो रूपों में मिलता है--१. नीति कथा अथवा उपदे- 

_ शात्मक कथा और २. लोककथा अथवा मनोरंजनात्मक कथा। इसकी विशेषता यह है कि 
इसमें इतिहासप्रसिद्ध अथवा पुराणप्रसिद्ध पात्रों का प्रयोग नहीं हुआ है, अपितु जगत्‌ के साधारण 
जीवों को पात्र वना कर पुण आख्यान अत्यन्त मनोरंजक रूप में कल्पित किया गया है। 
नीति कथा , 


, नीति कथाओं का उद्देश्य रोचक कहानियों द्वारा सदुपदेश देना था। मनोरंजक कहा- 
नियों के सहारे सूकुमारमति बालक भी अनायास जीवन की सफलता का रहस्य समझ लेते हैं। 
इन नीति कथाओं में रोचकता लाने के लिए पशु-पक्षियों को ही प्रायः पात्र बनाया गया है। वे 
मनुष्यों की ही भाँति प्रेम, कलह, युद्ध. तथा सन्धि आदि करते हैं। स्वभावतया इन नीति कथाओं 
में सरल, प्रभावपूण तया मुहावरेदार संस्कृत गद्य का प्रयोग किया गया है। किन्तु वीच-वीच में 
आप्त ग्रन्थों के उपदेशात्मक पद्य इस ढंग से तथा ऐसे अवसर पर उद्धत कर दिए जाते हैँ कि अथं 
अनायास ही अवगत हो जाता है। इन कथाओं की सवसे बड़ी विशेषता यह है कि इनमें एक 
प्रधान कथा के अन्तगंत कई कथाओं का समावेश होता है। मुख्य कथा का पात्र अपनी बातों के 
समर्थन में वीच-बीच में अनेक उपकथाएँ कहता चलता है। वेद, पुराण, महाभारत तथा वौद्ध 
जैन साहित्य को देखने से पता चलता है कि पशु-पक्षियों की कहानियों का भारत में बालकों को 


उपदेश देने के लिए सदा से उपयोग होता रहा है। नीति कथाओं के दो संग्रह प्रसिद्ध हैँ-पंचतन्त्र 
और हितोपदेश | 

_ पंचतंत्र सबसे प्राचीन नीति ग्रन्थ है। इसकी रचना का समय ई० सन्‌ ३०० के आस- 
पास माना जा सकता है। बहुत प्राचीन काळ में पहलवी, आसुरी तथा अरबी आदि अनेक भाषाओं 
में इसका अनुवाद हो गया था । ग्रीस और रोम के कथा साहित्य को भी इसने प्रभावित किया। 
पंचतन्त्र अपने मूल रूप में नहीं मिलता। उसके अनेक प्रकार के संस्करण हुए। इसकी रचना 
का उद्देश्य राजकुमारों को-नीति शास्त्र में निपुण वनाना था। प्राचीनतम अनुवादों से तो ऐसा 
प्रतीत होता है कि इसके १२ भाग रहे होंगे, किन्तु वर्तमान पंचतन्त्र में केवळ पाँच तंत्र मिलते हैं-- 
मित्रभेद, मित्रलाभ, सन्धिविग्रह, लव्वप्रणाश तथा अपरीक्षितकारक। इन पाँच तन्त्रों में विविध 
विषयों को दुष्टान्तों द्वारा अति मंजुळ ढंग से प्रस्तुत किया गया है। कथानक का वर्णन गद्य में , 
है, किन्तु उपदेशात्मक सूक्तियाँ पद्य में हैं, और ये पद्य प्राचीन ग्रन्थों से लिए गए हैं। 

हितोपदेश के रचयित। नारायण पण्डित थे। इसकी रचना १४वीं शताव्दी के पुर्व हो 
चुकी थी। पंचतन्त्र तथा कुछ अन्य नीति ग्रन्थ इसके आघार हैं। इसमें ४३, कथाएं हैं, जिनमें 
२५ पंचतन्त्र से ली गई हैं। इसके चार परिच्छेद हैं-मित्रलाभ, Ferre, विग्रह और सन्थि | 
इसमें पंचतंत्र की अपेक्षा Tat का अधिक प्रयोग किया गया है। '' 


_ लोककथा 


नीति कथाएँ उपदेशःप्रघान होती हैं तथा लोककथाएँ मनोरंजन-प्रधान। इन लोक . 
कथाओं के पात्र पशु, पक्षी न हो कर मनुष्य ही होते हैं। आगे इन कथाओं का सवसे वड़ा संग्रह 
बृहत्कया माना जाता है। बृहत्कथा के रचयिता गुणादूय माने जाते हैं। उन्होंने अपने समय की 
प्रचरित कथाओं का संग्रह कर बृहत्कथा की रचना की थी। यह पैशाची भाषा में लिखी गई श्री 
और एक लाख पद्यों की थी, किन्तु अव मूल रूप में उपलबघ नहीं है। वूलर ने बृहत्कथा का समय 
इसा की प्रथम अथवा द्वितीय शताव्दी माना है। अव संस्कृत में उसके संक्षिप्त रूपान्तर मिलते 
हैं। रामायण और महाभारत की भाँति बृहत्कथा भी कवियों तथा नाटककारों के लिए उपजीव्य 
रही है। उदयन तथा शूद्रक की कया का स्रोत बृहत्कथा ही है। वृहत्कथा. के तीन संस्कृत रूपान्तर 
उपलब्ध हैं--एक बृहत्कथाइलोकसंग्रह, जिसे नेपाल के वुद्धस्वामी ने ८वीं या «वी शताब्दी 
में इलोकवद्ध किया ar) इस समय इसके २८ सर्ग तथा क़रीब साढ़े चार सहस्र इलोक मिलते 
हैं। दूसरा, बृहत्कथामंजरी अति संक्षिप्त रूपान्तर है, जिसे क्षेमेन्द्र ने ११वीं शती के प्रारम्भ में. 
प्रस्तुत किया; तीसरा, कथासरित्सागर के नाम से सोमदेव ने ११वीं शती के प्रारम्भ में प्रस्तुत 
किया । यह क्षेमेन्द्र की कथामंजरी से अधिक बृहद्‌, सरस तथा रोचक है । इसमें चौबीस हजार 
इलोक हैं । लोक कथाओं के तीन परम प्रसिद्ध संग्रह और हैं--(१) वेतालपंर्चाविशतिका--इसर्मे 
एक भूत उज्जैन के राजा विक्रमादित्य से पहेलियों के रूप में २५ कहानियाँ कहता है। इसके 
शिवदास तथा मंगलदत्तकृत दो संस्करण मिलते हैं। एक गद्य-पद्य में है तथा दुसरा केवल गद्य 
में। (२). सिहासनद्वात्रिशिका--इसे द्वात्रिंशतपुत्तलिका अथवा विक्रमचरित भी कहते हैं। 
यह तीन संस्करणों में मिलती है--एक केवृल गद्य में, दुसरी केवल पद्य में तथा तीसरी गद्य-पद्य 

सें। अनुमानतः इसकी रचना भोज (१०१८-१०६३ Fo) के बाद हुई होगी'। (३.) शुकसप्ततिः 
इसमें, ७० कहानियाँ संग्रहीत हैं। कहानियों का वक्ता मदनसेन की पत्नी का शुक है जिससे 
वह प्रति रात एक-एक कहानी सुनते हुए विरहं की ७० Ud विताती' है । इसकी रचना १४वीं 
दाती के पूवं हो चुकी थी। 

इसके अतिरिक्त पुरुषपरीक्षा (विद्यापति), कथार्णव (शिवदास) , भोजप्रबन्ध (वल्लाल- 
सेन) आदि अन्य मनोहर लोककथा ग्रन्थ मिलते हैं, जिनकी रचना १५वीं शताब्दी के वाद हुई 

. थी। इस प्रसंग में वौद्धों का कथा: साहित्य--अवदानशतक तथा आर्यशूरकृत जातकमाला 

तथा जैन कवि हेमचन्द्र द्वारा रचित परिझिष्टपवं भी उल्लेखनीय हैं। 

3 इस प्रकार यह प्रकट है कि संस्कृत में साहित्य रचना १५वीं शताब्दी तक किसी न किसी 
रूप में होती.रही। वस्तुतः विद्वत्‌ तथा शिष्ट समाज की इस भाषा का सम्मान १५वीं शताब्दी 
के वाद भी अक्षुण्ण रहा। यद्यपि अनेक सामाजिक, घामिक एवं राजनीतिक परिस्थितियों के ` 

- कारण देश भाषाओं ने उत्तरोत्तर उन्नति करते हुए साहित्य के माध्यम का स्थान ग्रहण कर रिया; 
परन्तु संस्कृत का महान्‌ साहित्य, शास्त्र तथा काव्य दोनों रूपों में, देश भाषाओं के साहित्य को 
निरंतर प्रभावित करता रहा। संस्कृत साहित्य की महत्ता का सवसे बड़ा प्रमाण यह है कि वौद्ध 
और जैन घर्मावलम्वी विद्वानों ने भी, जिनकी धामिक भाषाएँ मध्यकालीन आर्यंभापाएं-प्राकृत ' 
और अपभ्रंश थीं, संस्कृत में रचनाएँ कीं तथा प्राक्त और अपभ्रंश में जो रचनाएं कीं उनमें भी 
महाभारत, रामायण और विपुल पुराण साहित्य से निःसंकोच साहित्य-सामग्री ग्रहण की । आघु- 
निक आर्य भाषा काल (ooo ई० से) तो संस्कृत के उपयुक्त उपजीव्य साहित्य तथा दार्शनिक " 
आध्यात्मिक साहित्य का सम्मान और अधिक बढ़ गया। वैष्णव धर्म के रूप में ब्राह्मण धर्म के ” 
पुनरुत्थान ने आधुनिक आय भाषाओं के रूप को भी प्रभावित करना आरंभ कर दिया। संस्कृत 
की तत्सम शब्दावली प्रचुरता से देश भाषाओं में आने लगी तथा धर्म के माध्यम से भाषा और 
साहित्य में भी एक पुनर्जागरण का वातावरण निर्मित होने रूगा। जहाँ तक हिंदी का संबंध है 
उसके भक्ति साहित्य की पृष्ठभूमि में पुराण--विशेष रूप से श्रीमद्भागवत, वैष्णव भक्ति का 
सिद्धान्त साहित्य, रामायण तथा अन्य राम-कथा साहित्य का अनन्य महत्त्व है। यही नहीं, 
कृष्ण और राम भक्ति काव्य में संस्कृत के काव्य साहित्य का भी प्रभाव देखा जाता है। भवित 
काव्य कें उपरान्त जो लक्षण-उदाहरणपरक श्वृंगार काव्य निमित हुआ उसमें तो संस्कृत के 
कतिपय लक्षण ग्रन्थों की स्पष्ट छाप मिलती है। संस्कृत साहित्य के उपयुक्त सामान्य परिचय 
से यह स्पष्ट है कि संस्कृत और हिंदी साहित्य का अभिन्न सम्बन्ध रहा है। 

८, भारतीय साहित्य शास्त्र 
नास 


प्राचीन काल में साहित्य शास्त्र का अधिक प्रचलित नाम काव्यालंकार-या केवल अलं- 


` कार शास्त्र था। साहित्य शास्त्र पर लिखे गए प्राचीन ग्रन्थों में से अनेक का नाम 'काव्यालंकार' 


है। भामह तथा रुद्रट के ग्रन्थों का यही नाम है। उद्भट और वामन के ग्रन्थों के नाम क्रमशः 
'काव्यालंकार-सारसंग्रह' तथा 'काव्यालंकार सूत्र' हैं। इस शास्त्र को अलंकार शास्त्र नाम से 


क्यों अभिहित किया गया, इस पर विचार करने से अनुमान होता है कि इन प्राचीन ग्रन्थों में अळं- * 


कार का ही विषय प्रधान होने से प्राघान्येन व्यपदेशा भवन्ति', इस नियम के अनुसार उनका अलं- 
कार शास्त्र नाम पड़ा होगा। इस शास्त्र के जिन ग्रन्थों का नाम 'काव्याळंकार' नहीं भी है, उतमें 
भी अळंकारों का ही विषय प्रधान है; जैसे, दण्डी के काव्यादर्श का लगभग तीन-चौथाई भाग 
शब्द और अर्थ के अलंकारों के लक्षण, विवेचन तथा उदाहरण पर ही लिखा गया है। 

संस्कृत साहित्य का अलंकार शास्त्र ही उपर्युक्त नियम का एकमात्र उदाहरण हो, ऐसी 


वात नहीं । गौतमकृत दर्शन शास्त्र का 'न्याय' नाम भी इसी रीति पर रक्खा गया प्रतीत होता . 


है। यद्यपि न्याय में पोडश पदार्थों का निरूपण है, तथापि उनमें भी प्रथम पदार्थ 'प्रमाण' के अन्त- 
गत आने वाले अनुमान का भेद 'परार्थातुमान' समस्त विद्याओं तथा ज्ञानो में सहायक होने के कारण 
प्रधान माना गया है। इसी का दूसरा नाम न्याय भी है। इसी नाम से समस्त शास्त्र का नाम न्याय 
शास्त्र पड़ा। साहित्य शास्त्र के प्राचीन ग्रन्थों में अलंकार की प्रधानता का कारण वताते हुए 
'अलंकारसर्वस्व' के लेखक राजानक रुग्यक ने कहा है कि भामह से ले कर वामन तक सभी प्राचीन 
आलंकारिकों ने caer अर्थ के वाच्योपकारक वाच्यार्थ में विचित्रता लाने वाळा होने के कारण 
उसको अलंकार ही माना था, क्योंकि अलंकार भी तो वाच्याथं ही को विचित्र या चमत्कारयुक्त 
बनाते हैं। उद्भट आदि ने गुणों और अळंकारों को सदुश ही माना Zl उनका कृथन है कि मनुष्य 
के शोर्यादि गुण तथा हारादि अळंकार क्रमशः समवाय तथा संयोग वृत्ति से रहने के कारण पर- 


स्पर भिन्न हैं, परन्तु ओज इत्यादि. काव्य के गुण तथा अनुप्रास, उपमा इत्यादि काव्य के अलंकार . 


उसमें समवाय वृत्ति (सम्वन्ध) से रहने के कारण परस्पर भिन्न नहीं कहें जा सकते। जो लोग 
इनका भेद मानते हैं, वे गड्डरिका-प्रवाह अर्थात्‌ अविवेक से ही मानते हैं । काव्य के महत्वपूर्ण अंग, 
“गुणों? को सवं प्रथम अधिक महत्त्व देनेतथा उनका विस्तृत विवेचन करने वाले आचाय दण्डी ने भी 


१: द पी चो” काणे ह्री आँव संस्कृत पोइदिक्स, पु० ५५८) 

उन्हें अलंकारो के अन्तर्गत ही माना है। उनका कथन है कि काव्य-शोभा के आधायक 

( उत्पादक ) धर्म को अलंकार कहते हैं” इसमें कुछ अलंकार मार्गों ( रीतियों ) के 
विभाग के लिए पहिले ही कहे जा चुके हैं। मार्ग या रीति के लिए पूर्वोक्त अलंकारों का तात्प 
गुणों से ही है, जिस पर दण्डी ने रीतियों को आधारित किया है। इसी प्रकार ध्वनि से परिचित 
होने पर भी भामह, दण्डी इत्यादि ने उसे अलग नहीं माना । अप्रस्तुतप्रशंसा, समासोक्ति तथा 
आक्षेप में ध्वनि का अधिकांश (ध्वन्यालोककार का गुणी भूत व्यंग्य) और शेष समस्त भेद पर्या- 
योक्त के अन्तर्गत माने Fl यह वात पंडितराज जगन्नाथ के “रसगंगाघर'' से स्पष्ट सिद्ध होती 


है। रस-ध्वनि को भी उद्भट ने अपने 'काव्यालंकार-सार संग्रह' के चतुर्थ वर्ग में अलकारों के 


अन्तर्गत ही रखा है। रस के द्वारा काव्य-शोभा होने पर रसवत्‌, भाव के द्वारा होने पर प्रेयसवत्‌, 
रसाभास तथा भावाभास से शोभा होने पर ऊर्जस्वि तथा रस, भाव इत्यादि के प्रशम से काव्य- 
शोभा होने पर समाहित अळंकार होता है। इस प्रकार घ्वनि, गुण, रस इत्यादि, सभी के 
` अलंकारान्तर्गत हो जाने से काव्य में अलंकार की ही प्रधानता हुई। इसी से उन्होंने अलंकार 
एव काव्ये प्रधानम्‌’ यह सिद्धान्त स्थापित किया। अलंकार की ही काव्य में प्रधानता होने से 
काव्य की मीमांसा प्रस्तुत करने वाले शास्त्र में अलंकारो की ही प्रधानता रही और इसी से 


शायद पूर्वं आलंकारिकों ने अपने शास्त्र ग्रन्थों का काव्यालंकार या अळंकार नाम रखना ही ठीक | 


“समझा | इस प्रकार प्रस्तुत शास्त्र का अलंकार शास्त्र नाम सर्वाधिक प्राचीन है। 
राजानक रुय्यक के उपर्युक्त उद्धरण से स्पष्ट है कि प्राचीन आालंकारिकों ने गुण, ध्वनि 
तथा रस, भाव इत्यादि ध्वनि के विशिष्ट भेदों को अलंकार के अन्तर्गत रखने के लिए उसके जिस 
व्यापक स्वरूप की कल्पना की थी, उसका आधार था सौन्दर्य-तत्व। उपमा इत्यादि अलंकारों के 
सीमित अर्थ में प्रयुक्त होने वाला अलंकार जिस प्रकार काव्य में सौन्दर्थ-चमत्कार-वैचित्र्य उत्पन्न 
करता है, उसी प्रकार गुण, ध्वनि, रस, भाव इत्यादि भी करते हैं, अतः वे भी अळंकार ही हैं, यही 
RAG के अनुसार पूर्वकालीन आलंकारिकों की मान्यता थी। राजानक रुय्यक के पूर्व भी 
काव्याळंकार सूत्र के प्रणेता आचार्य वामन ने अपने सूत्र ग्रन्थ में इसकी ओर संकेत किया है। 
उनका कहना है कि काव्य अळंकार के कारण ही ग्राह्य एवं उपादेय वनता है । काव्य-सौन्दर्य ही 
. अलंकार है; वैसे करण (साधन) अथं लेने पर अलंकार शब्द अळंकृतियों--सौन्दर्य के साधन 
यमक, उपमा इत्यादि का. वाचक होता Sl यह 'अलकार-सौन्दर्य' काव्य में दोषों के परिहार 
तथा गुणों और उपमादि अलंकारों के उपादान (ग्रहण) से होता है।' 
दण्डी ने अपने 'काव्यादशं' के आरंभ में ही काव्यलक्षण' नाम दिया है। ध्वन्यालोककार 


१. द्रष्टव्य, To ४१४ ५ 
- २. काव्यग्राह्ममलंकारातू। सौन्दर्य मंकार:। सदोषगुणालंकारहानोपादानाभ्याम्‌। 
१, १-३ l 
३. यथासामथपंमस्माभिः क्रियते काव्यलक्षणम्‌। प्रथम अध्याय, इलोक २। 

ने भी अलंकार शास्त्र के रचयिताओं को एक स्थान पर काव्यरृक्षणविधायिन: तथा अन्यत्र 
काव्यलक्ष्मविधायिनः' कहा है। यद्यपि भामह ने अपने ग्रन्थ के आरंभ' में उसे 'काव्यालंकार 
कहा है, परन्तु अन्त में 'काव्य-लक्ष्म' शब्द का प्रयोग किया है। 'लक्ष्म' शब्द लक्षण शब्द का ही 
अपेक्षाकृत कम प्रचलित पर्याय है। इससे जान पड़ता है कि अलंकार शास्त्र” के नाम के साथ ही 
साथ यह शास्त्र काव्य लक्षण नाम से भी अभिहित होता था। किन्तु यह नाम उतना प्रसिद्ध 
नहीं हुआ जितना अलंकार शास्त्र'। | 

अलकार शास्त्र का एक अन्य नाम साहित्य शास्त्र' है, जो अलंकार शास्त्र' जैसा ही 
प्रसिद्ध हुआ। प्राचीन ग्रन्थों में “साहित्य शास्त्र' का प्रयोग वाङमय तथा उसके-सारभत काव्य के 
अतिरिक्त अलंकार शास्त्र' या काव्य शास्त्र' के अर्थ में भी हुआ है। प्रतिहारेन्दुराज ने अपने 
उपाध्याय मुकुल के मीमांसा, व्याकरण आदि शास्त्र के ज्ञान की प्रशंसा करते हुए उन्हें 'साहित्य- 
श्रीमुरारि' कहा है। यहाँ स्पष्ट ही 'साहित्य' शब्द 'साहित्य शास्त्र' के लिए प्रयुक्त हुआ है, 
जैसा कि साहित्य के पूर्व आए हुए मीमांसा, व्याकरण, तर्क इत्यादि शास्त्र नामों से स्पष्ट है। स्वयं 
मुकुल ने भी अपने अभिधावृत्तिमात्रिका” नामक ग्रन्थ में अलंकार शास्त्र के लिए साहित्य शब्द 
का प्रयोग किया है और वृत्ति में उसे साहित्य शास्त्र का वाचक कहा है। राजशेखर ने अपनी 
“काव्यमीमांसा” में विद्याओं की संख्या के संवंध में विभिन्न मतों का उल्लेख करते समय यायावरीय 
नाम से अपना भी मत देते हुए कहा है-पंचमी साहित्यविद्या इति यायावरीयः'। मंखक ने भी 
अपने 'श्रीकंठचरित' में इस शास्त्र के लिए 'साहित्य' शब्द का प्रयोग किया है।' इन उद्धरणों से ` 
यह वात स्पष्ट है कि राजशेखर के समय, अर्थात्‌ ९०० ई० के कुछ पूर्व से ही साहित्य! शब्द का 
प्रयोग अळंकार शास्त्र के लिए होने लगा था। जव आचारो ने काव्य का स्वरूप सहित ears’ 
निर्धारित किया और काव्य में शब्द और अर्थ का साहित्य मान्य हो गया, तव तो काव्य-समीक्षा के 
शास्त्र को साहित्य शास्त्र नाम मिलना ही था। इसीलिए राजशेखर ने काव्यमीमांसा में पूर्व 
उद्धत साहित्य विद्या की व्युत्पत्ति करते हुए लिखा है-शब्दार्थयोर्यथावत्सहभावेन विद्या साहित्य 
विद्या'। इस प्रकार नवीं शताब्दी से साहित्य का प्रयोग काव्य तथा काव्यशास्त्र के लिए होने लगा 
था। परवर्ती शताब्दियों में इस शास्त्र के अलंकार' और साहित्य' दोनों नाम प्रचलित रहे । यद्यपि 
अलंकार नाम पूर्ववर्ती आचार्यो के द्वारा व्यापक अर्थ में प्रयुक्त होने पर भी काव्यांग विशेष, अर्थात्‌ 
अनुप्रास, उपमा, रूपक आदि के अथं में भी खूब प्रचलित होने के कारण काव्यशास्त्र के व्यापक 
अर्थ को उतनी स्पष्टता से प्रकट करने में समर्थ नहीं था, जितना साहित्य शास्त्र नाम, तथापि 


१. किच वारिविकल्पनामानन्त्यात्सम्भवत्वपिवाकस्मिर्चित्‌ काव्यलक्षणविधायिभिः प्रसिद्धेः 


Jo २५। 
२. पदवाक्यप्रमाणेषु तदेतत्प्रलिबिम्बितम्‌। यो योजयति साहित्ये तस्य वाणी प्रसीदति। 
Fo २२, निर्णयसागर संस्करण, १९०६। 
३. चिना न साहित्यविदाऽपरत्र गुणः कथंचित्‌ प्रथते कवीनाम्‌ ॥--२, १२। 

२८० . हिंदी साहित्यं 
एक वार प्रचलित हो जाने पर यह नाम वरावर चलता रहा और अन्य कोई नाम इसकी तरह 
प्रचलित न हो सका। 


उद्गम > - 
भारतीय साहित्य शास्त्र पर विचार प्रस्तुत करने वाले सभी लेखक इस बात पर एकमत 
हैं कि यह शास्त्र प्राचीन काल में ही शास्त्र का रूप घारण कर चुका था। डा० दासगुप्त का कथन ` 
है कि चूँकि सामान्य रूप से विचार करने पर अलंकार शास्त्र प्रारंभ में व्याकरण शास्त्र की एक 
शाखा के रूप में ही विकसित हुआ जान पड़ता है, अतं: इसका प्राथमिक विकास ईसवी पूवे की 
द्वितीय शताब्दी के मध्य काल के थोड़े वाद महाभाष्यकार पतंजलि के युग का जान पड़ता है। इसके 
समर्थन में उनका यह कहना है कि प्राचीनतम साहित्य में साहित्य शास्त्र या अलंकार शास्त्र का 
कोई उल्लेख नहीं मिळता । छान्दोग्य उपनिषद्‌ (अ० ७, Fo १, मं०२) में आई हुई प्राचीन शास्त्रों 
की सूची में अळंकार शास्त्र का कोई उल्लेख नहीं है। आंपस्तम्व ने परंपरागत ६ वेदांगों का ही 
वर्णन किया है। याज्ञवल्क्य में १४ तथा विष्णुपुराण में १८ शास्त्र गिनाए गए हैं, तथापि इसका 
कोई उल्लेख नहीं है। 'ललितविस्तर' में 'काव्य-कारण ग्रन्थ का उल्लेख अवश्य हुआ है, पर इससे 
अनिवार्य रूप से अलंकार शास्त्र का ग्रहण नहीं किया जा सकता। इसी प्रकार कौटिल्य के अर्थ- 
शास्त्र में सम्राट्‌ के शासनों की भाषा के स्वरूप वर्णन में अर्थ-क्रम, परिपूर्णता, माधुर्य, स्पष्टता एवं 
औदार्य गुणों का उल्लेख हुआ है, पर इससे अलंकार शास्त्र का कोई संकेत नहीं मिलता, अधिक से 
अधिक इससे अच्छी शैली का संकेत मिलता है। इस प्रकार पतंजलि के पूर्ववर्ती साहित्य में उल्लेख 
न प्राप्त होने के कारण अलंकार शास्त्र पतंजलि से पूर्व का नहीं कहा जा सकता। यद्यपि भरत 
के नाट्यक्षास्त्र मे अलंकार शास्त्र के विषय आए हैं और भरत मुनि का समय कालिदास के विक्रमो- | 
after नाटक में आए हुए “मुनिना भरतेन यः प्रयोगो भवतीष्वष्टरसाश्चयो fae: इत्यादि लोक ` 
के आघार पर ईसवी पूर्व के तृतीय या चतुर्थ शतक के वाद का नहीं हो सकता, तथापि वर्तमान 
नाट्यशास्त्र के ईसवी सन्‌ के आरंभ के पूर्व की कृति होने का कोई प्रमाण न मिलने से यह निश्चयः 
पूर्वक कहा जा सकता है कि अळंकार शास्त्र के ईसवी सन्‌ के qa का होने में कोई प्रमाण . 4 
नहीं है। 
इस शास्त्र के आविर्भाव की चर्चा उठने पर डा० डे ने अपने साहित्य शास्त्र का इतिहास' 
की प्रथम पंक्तियों में ही लिखा है कि राजशेखर ने अपनी काव्यमीमांसा के एक रोचक अवतरण में 
साहित्य शास्त्र के देवताओं से उत्पन्न होने का काल्पनिक वर्णन करते समय इस शास्त्र के कल्पित 
प्राथमिक आचार्यों का भी उल्लेख किया है। उसमें कहा गया है कि सरस्वती से उत्पन्न हुए काव्य- 
पुरुष को प्रजापति ने त्रिलोक की पूजा की हित-कामना से काव्य-विद्या के प्रचार की आज्ञा दी और 
'काव्य-पुरुष ने इसे अपने संकल्पजन्य १७ शिष्यों को १८ अधिकरणों में पढ़ाया और इन दिव्य 
ऋषियों ने उन-उन अधिकरणों पर अलंकार शास्त्र लिखे । आगे उनका पृथक्‌-पृथक्‌ उल्लेख करके 
डा० डे ने लिखा है कि संस्कृत के लेखकों में अपने-अपने शास्त्र की प्रशंसा में उसे अति प्राचीन 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


भारतीय साहित्य शास्त्र 7 २८१ 


और प्रामाणिक कहने तथा उद्भव-काल के अज्ञात रहने पर पौराणिक आख्यान गढ़ लेने की 
प्रवृत्ति कोई अस्वाभाविक वात नहीं है। पर आश्‍चर्य की वात तो यह है कि भरत के नाट्यशास्त्र 
तथा वात्स्यायन के कामसूत्र के अतिरिक्त अलंकार शास्त्र के वाङमय में इनका कहीं भी उल्लेख 
नहीं मिलता । इस अवतरण के ऐतिहासिक महत्त्व में संदेह हो सकता है, पर यह भी संभव है कि 
इस अद्भुत वर्णन में पौराणिकता के अतिरिक्त किसी प्रचलित परम्परा का उल्लेख हो, जिसके 
अनुसार साहित्य शास्त्र के ये प्राथमिक आचार्य किसी सुदूर और विस्मृत अतीत काल में वस्तुतः 
विद्यमान थे । परन्तु प्राचीन साहित्य में कुछ भी ऐसी वात नहीं मिलती, जिससे साहित्य शास्त्र का 
आरंभ सुदूर प्राचीन काल में बताया जा सके, अन्यथा इस पौराणिक ढंग के वर्णन से अति प्राचीन 
काल में साहित्य शास्त्र के विषयों के सुव्यवस्थित अनुसंधान और विचार का प्रस्ताव रक्खा जा 
सकता था। वेदांगों में अलंकार शास्त्र का कहीं भी उल्लेख नहीं हुआ और न संहिताओं, ब्राह्मणों 
या प्राचीन उपनिषदों में ही ऐसे उल्लेख मिलते हैं जिनमें साहित्य शास्त्र का वास्तविक आधार मिल 
सके। उदाहरण के लिए उपमा शब्द ऋग्वेद (Ho ५, सूक्त ३४, मंत्र ९,१,३ १, १५) में प्रयुक्त 
हुआ है, परन्तु सादृश्य की इस साधारण भावना के प्रयोग में कोई असाघारण वात नहीं, जिससे 
साहित्य-शास्त्रीय विययों के उस काल में विचार किए जाने को वात कही जा सके। इंडियन ऐंटी- 
क्वेरी के ४१वें भाग के १८० पृष्ठ पर डा० काणे वैदिक साहित्य में पाए जाने वाले अछंकारों के प्रयोग 
को अनुचित महत्त्व देते हुए प्रतीत होते हैं, क्योंकि अलंकारों के इन सहज प्रयोगों तथा उनके सैद्धां- 
तिक निरूपण के वीच अवश्य ही एक लस्वा व्यवघान रहा होगा। इस वात को डा० डे ने आगे 
पृष्ठ १५ तथा १६ पर भी.स्पष्ट किया है। उनका कथन है कि “यद्यपि नवीं शताब्दी ईसवी के 
अन्त में होने वाले राजशेखर ने 'काव्यमीमांसा' में साहित्य शास्त्र को परम्परा विशेष के अनुसार 
सप्तम वेदांग माना है, तथापि यह सचमुच विचारणीय वात है कि प्राचीन ग्रन्थों में साहित्य शास्त्र 
का शास्त्र रूप में अपरोक्ष या परोक्ष किसी भी प्रकार का उल्लेख नहीं मिलता। सबसे पहले 
अलंकार शास्त्र नाम शुक्रनीति में मिलता है जिसमें ३२ शास्त्रों में अर्थ, काम तथा शिल्प शास्त्रों 
में इसे भी अन्तर्भूत किया गया है। इससे यही निष्कर्ष निकलता है कि साहित्य शास्त्र का शास्त्र : 
रूप में उद्भव अपेक्षाकृत बाद का है और संभवतः इसका विकास ईसवी सन्‌ की प्रथम कुछ शता- 
ब्दियों में आरंभ gar’ 

महामहोपाध्याय डा० काणे ने अपने संस्कृत साहित्य शास्त्र के इतिहास के द्वितीय भाग में 
साहित्य शास्त्र के उद्गम और विकास पर विचार करते समय आरंभ में ही लिखा है-“डा० 
डे ने अपने संस्कृत साहित्य के इतिहास के प्रथम भाग के ३४१ पृष्ठ पर लिखा है कि 'डा० काणे 
इंडियन एऐंटीक्वेरी (भाग ४१, पृ०१२०) में वैदिक साहित्य में पाए जाने वाले अळंकारों के 
प्रयोग को अनुचित महत्त्व देते हुए प्रतीत होते हैं। उनका कथन असत्य है।' मैंने अपना मत 
विनम्रतापूर्वक संक्षेप में ही उपस्थित किया था। अतः उसे यहाँ विस्तारपूर्वक रखने को मैं 


१. एस० के० डे हिस्ट्री आव संस्कृत पोइटिक्स, भांग १, To १५, १६। 
३६ ` 

विवश हूँ ॥?' आगे sto काणे ने ऋग्वेद में आए हुए अत्यन्त उत्कृष्ट कोटि के उपमादि अळंकारों 
की सत्ता के विषय में विद्वानों का ऐकमत्य दिखा कर लिखा है कि “ऋगवेद के ऋषि न केवल उपमा, 


अतिशयोक्ति और रूपक अलंकारों का प्रयोग करते हैं, अपितु वे काव्यशास्त्र के. किसी न किसी ' 


प्रकार के सिद्धान्त से भी परिचित प्रतीत होते है ।”' इसके समर्थन में डा० काणे ने ऋग्वेद का एक 
मंत्र उद्धत किया है, जो इस प्रकार है-- 
सक्तुमिवतितउना पुनन्तो यत्र धीरा मनसा वाचम्‌ । HO १०।७१।२ कृत अत्रासखायः 
सख्यानि जानते, Wat लकष्मोनिहिताविवाचिग। 
इसका अयं उन्होंने इस प्रकार किया है-'जिस प्रकार चलनी (छाननी ) के हारा सत्तू को छान कर 
भूसा से अलग कर लेते हैं, उसी प्रकार जव वुद्धिमान्‌ पुरुष अपनी मानसिक शक्ति-ुद्धि के द्वारा 
वाणी को पवित्र कर (शब्दों को सामान्य शब्दों से अलग कर) उसका विन्यास करते हैं, तव उन्हीं 
« जैसे दूसरे बुद्धिमान्‌ पुरुष (उसका) अर्थ समझते Tl उनकी इस वाणी में मंगलमयी लक्ष्मी का 
बास होता है।' इस पर उनका कथन है कि इस मंत्र में यह वात स्पष्ट की गई है कि सामान्य वाणी 
तथा कवि (क्रान्तद्रष्टा बुद्धिमान्‌) की वाणी में भेद होता है! कवि को अपार शब्द-समुदाय में 
से अपने भावों के उपयुक्त शब्दों का चयन करना पड़ता है और इस प्रकार सम्यक्‌ चयन के अनन्तर 
प्रस्तुत की गई वाणी (कविता) से परम श्रेय की प्राप्ति होती है । उनका यह भी कथन है कि सामान्य 
काव्य के अतिरिक्त काव्य के विशेष रूप, नाटक के कथनोपकथन, गीत, वाद्य और नृत्य--इन 
चारों अंगों का विकसित रूप भी वेदों में प्राप्त होता है। इससे स्पष्ट सिद्ध होता है कि वैदिक 
वाङमय अति प्राचीन काल में भी घामिक ढंग के नाटकों से परिचित रहा है। 'नाट्यशास्त्र' के 
रचयिता भरत ने भी कहा है कि नाटक के पाठ्य, गीत, अभिनय तथःःरस क्रमशः ऋग्वेद, साम- 


वेद, यजुर्वेद तथा अथववेद से लिए WE! Sto काणे का यह मत सर्वथा माननीय है। जिस ` 
प्रकार की झब्द-योजना वैदिक ऋषियों के द्वारा हुई है, वह स्पष्टतः प्रयासजन्य प्रतीत होती - 


है। इससे स्पष्ट जान पड़ता है कि वैदिक ऋषि काव्य की भाषा को अलंकृत करने के विषय.में 
जागरूक थे। 

परवर्ती काल में तो बहुत ही उच्च कोटि के काव्य लिखे यए। प्रायः सभी विद्वान इस 

बात से सहमत हैँ कि रामायण और महाभारत अपने वर्तमान रूप में ईसवी शताब्दी के आरंभ के 

पूर्व ही वन गए थे और उनका अधिकांश तो ईसवी पूर्व पाँचवीं शताब्दी से वाद का नहीं हो सकता। 

इन दोनों ग्रन्थों से उच्चकोटि के काव्यात्मक अंश ध्वन्यालोक' तथा 'काव्यभ्रकाश' में उद्धत किए 

गए हैं। रुद्रट के 'काव्याळंकार' की टीका में नमिसाघ ने लिखा है कि पाणिनि ने “पातालविजय' 


नामक एक महाकाव्य लिखा था और उससे एक इलोक भी उद्धत किया गया है। राजशेखर? ने. 


१. द्रष्टव्य, To ato काणे : हिस्ट्री ata संस्कृत पोइटिक्स पष्ठ, ३१५। 
२. वही, Jo ३१६। 


३. स्वस्ति पाणिनये तस्मे यस्य रद्रप्रसादतः। आदो व्याकरणकाव्यमनजाम्बवतीजयः Ut : 


राजशेखर, (सूक्तिमुक्तावली, पृष्ठ ४२ पर उद्धृत) । 

भी पाणिनि को 'जाम्ववतीविजय' नामक काव्य का कर्ता कहा है। क्षेमेन्द्र ने अपने सुवृत्त- 
तिलक' में पाणिनि के उपजाति छन्द की बड़ी प्रशंसा की है। अघिक्कत्य कृते ग्रन्ये' (1४३॥८७।) 
पर लिखे गए कात्यायन के 'लुवाख्यायिकाम्यो वहुलम्‌' वातिक से स्पष्ट प्रकट होता है कि आख्या- 
यिका नामक गद्य काव्य का प्रकार पतंजलि के समय के aga पूर्व ही विद्यमान था । इस वातिक 
पर भाष्य लिखते हुए पतंजलि ने वासवदत्ता, सुमनोत्तरा और भैमरथी नामक तीन आख्या- 
यिका ग्रन्थों का उल्लेख किया है। पतंजलि ने वररुचिकृत एक काव्य का भी उल्लेख किया 
है। उन्होंने 'कंसवध' और “वलिवंघ' पर लिखे गए तथा अभिनय किए जाने वाळे दो अन्य काव्यो 
(नाटकों) की भी चर्चा की है। इससे स्पष्ट प्रकट होता है कि कम से कम Fogo ५०० से 
` छे करई० Jo १०० तक लौकिक संस्कृत में प्रभूत काव्य-वस्तु प्रस्तुत हो चुकी थी। इससे काव्य 
के व्यापार और लक्षण, उसके अनेक भेद तथा काव्य के कुछ भेदों के मान्य स्वरूप के नियमों के 
विषय में अवश्य ही स्वभावतः विचार आरंभ हुए होंगे। संक्षेप में कह सकते हैं कि इस शास्त्र में 


अलंकार शास्त्र और काव्य-समीक्षा के सिद्धान्त स्थापित करने के थोड़े बहुत स्थूल प्रयास अवश्य; 


हुए होंगे ।' 
साहित्य शास्त्र की प्राचीनता के विषय में जो वात पहले कही जा चुकी है, उसका समर्थन 
अन्य तथ्यों से भी होता है। निघष्टु में जो वैदिक उपमाए'संगृहीत हैं उनकी व्याख्या करते हुए 
यास्काचार्ये ने अपने निरुक्त में उपमा की गार्ग्याचार्यक्कत वैज्ञानिक परिभाषा-पद्धति उद्घृत की 
है, जिसका अर्थ यह है कि जव एक वस्तु दूसरी से भिन्न होने पर भी उसके सदृश होती है, तव उसे 
उपमा कहते हैं। फिर वैदिक उपमाओं का स्वरूप स्पष्ट करते हुए यास्क ने लिखा है कि ऋग्वेद 
में यद्यपि प्रायः उत्कृष्ट वस्तु से अपकृष्ट या अप्रसिद्ध वस्तु की उपमा दी जाती है, तथापि कभी-कभी 
अपकृष्ट या अप्रख्यात वस्तु से उत्कृष्ट या प्रख्यात वस्तु की भी उपमा दी जाती है। उपमा के संबंध 
में गाग्यं के विचार प्रायः वही हैं जो ईसवी शताव्दी के आलंकारिकों के थे तथा यास्काचार्य की 
उपमा संबंधी मीमांसा तो परवर्ती विकसित विचारों की पूर्वपीठिका सी लगती है । बाद के अलंकार- 
ग्रन्थों में इसे प्रतीप अलंकार का एक प्रकार माना गया है, जैसे, “सुन्दरि, तुम्हारे मुख से लोग चन्द्रमा 
की उपमा देते हैं' में प्रतीप अलंकार है और इसे यास्क ने उपमा के ही अपेक्षाकृत कम 
मिलने वाले वैदिक भ्रकारों में परिगणित किया है। इसके अतिरिक्त यास्क के 'लुप्तोपमान्यर्थो- 
पमानीत्याचक्षते' (निरुक्त ३-१८) में पूर्ण तथा रुप्ता उपमाओं के उत्तरकालीन पारस्परिक अन्तर 
की स्पष्ट झलक मिलती है। उपमान, उपमेय, साधारण धर्मे तथा वाचक--उपमा के ये चारों 
अंग पाणिनि के पूवं ही निर्धारित हो चुके थे और उनका परवर्ती स्वरूप भी निश्चित हो चुका था, 


यह बात पाणिनि के “उपमानानि सामान्यवचनेः' (२।१।५५,) “उपमितं व्याघ्रादिभिः , 


सामान्या प्रयोगे' (२।१।५६), “उपमानादाचारे' (३।१।१०) इत्यादि सूत्रों से स्पष्ट होती है। 
भरत, भामह और दण्डी आदि प्राचीन आलंकारिकों ने जो थोड़े से अळंकार माने हैं, 


१. द्रष्टव्य, पी० वो० काणे : हिस्ट्री ala संस्कृत पोइटिक्स पृष्ठ २३२। 

उनेमें से दो-एक छोड़ कर अन्य सभी के मूल में यही उपमा मिलती है। ऐसी स्थिति में उपमा को 
अलंकार-सामान्य का प्रतिनिधि मान कर यह कहा जा सकंता है.कि अलंकारों का विचार--चाहे 
वह स्थूल ही क्यों न रहा हो--पाणिनि के समय से नहीं, अपितु निस्क्तकार यास्काचार्य के समय से 
भी काफ़ी पहले का है। जहाँ तक अलंकार शास्त्र के रस, रीति, गुण इत्यादि अन्य विषयों की वात 
है, वे तो साहित्य के शास्त्र रूप घारण कर चुकने पर भी उसके प्रारंभिक ग्रन्थों में प्रायः नहीं मिलते 
और मिलते भी हैं तो गौण रूप में; फिर, पाणिनि के पूर्व के साहित्य में उनको ढूंढ़ना व्यर्थ ही है 
और उनका उसमें न मिलना अलंकार शास्त्र की आत्यन्तिक प्राचीनता में किसी प्रकार से वाधक 
नहीं है। काव्यशास्त्र के विषयों में रस अधिक प्राचीन है। इस विषय के ग्रंथों में भरत मुनि का 
“नाट्यशास्त्र' सबसे प्राचीन है और इसमें उन्होंने अपने रस-सिद्धान्त का ही मुख्य रूप से विवेचन 
किया है, किन्तु इसका विवेचन पाणिनि के पूर्व के साहित्य में भी हुआ होगा, इसका अनुमान हमें 
उन्हीं के 'पराशरयंशिलालिमभ्यां भिक्षुनटसूत्रयो: (४1३1७ १०) से होता है। काणे महोदय का यह कथन 
सर्वथा माननीय है कि “पाणिनि ने शिलारि तथा क्कशाश्व के नटसूत्रों का उल्लेख किया है। अब 
` उनका कुछ भी अंश अवशिष्ट नहीं है, जिसके आधार पर हम इस वात का अनुमान कर सकें कि 
उनमें क्या था। परन्तु यदि वे सूत्र जैसे उच्च नाम दिए जाने के उपयुक्त थे, तो यह वात बहुत 


CEEE 


संदिग्ध नहीं जान पड़ती कि अवश्य ही उनमें नट के कार्य की--दशंको में वह रसोत्पत्ति कैसे कर 


सकता था, इस वात की--शिक्षा दी गई होगी, चाहे वह शिक्षा कितनी भी स्थूल क्यों न रही ST 


संक्षेप में कह सकते हैं कि उनमें रस का किसी न किसी प्रकार का सिद्धान्त, भले ही वह स्थूल 
हो, अवश्य प्रतिपादित किया गया होगा ।”' 

ईसवी सन्‌ की प्रारंभिक शताब्दियों में साहित्य शास्त्र की सत्ता तथा उसमें सिद्धांतों के 
विकास की वात तो अव पुरातत्त्व विषयक अनुसन्धानो से प्रमाणित हो चुकी है। शिलालेखो के 
आधार पर हम यह निश्चित रूप से कह सकते हैं कि ईसवी सन्‌ की द्वितीय शताव्दी के पूर्व अवश्य 
ही काव्यांगों के विषय में घारणाएँ वन चुकी थीं। जूनागढ़ के १५०ई० के रुद्रादमन्‌ के शिलालेख 
से साहित्य शास्त्र के उस समय तक के विकास का भली भाँति पता चलता है। उससे' ज्ञात होता 
है कि ईसवी द्वितीय शताब्दी तक काव्य के विषय में यह मान्यता वन चुकी थी कि यह पद्य और 
गद्य दोनों में ही हो सकता है, छन्दोबद्ध भाषा काव्य के लिए अधिक उपयुक्त होने पर भी अनिवार्य 
नहीं है। काव्य के लिए: अवश्य पद्य और गद्य दोनों की भाषा को अलंकृत होना चाहिए। 


१. पी० वो० काणे: हिस्ट्री ata संस्कृत पोइटिक्स पृ० ३२३। 

२. सर्वक्षत्राविष्कृतवीरदाब्दजातोत्सेकाविधेयानां| यौधेयानां प्रसह्योत्साहकेन 
शब्दां गान्बवंन्यायाद्यानां विद्यानां महतीनां मारणघारणविज्ञानप्रयोगावाप्तं विपुल्कोतिना 
स्फुटळघुमबुरचित्रकान्तशन्दसमयोदारालंकृतगद्यपद्यस्व . . . यमधिगतमहाक्षत्रपनाम्ना नरेख- 
कन्यास्वयंवरानेकमाल्यप्राप्तदाम्ना महाक्षत्रपेणरुद्रदाम्ना ॥--आकॅआलाजिकल सर्वे आव वेस्टर्न 
इण्डिया, भाग २, To १२८। 

साहित्य शास्त्र के परवर्ती ग्रन्थों में प्राप्त होने वाले गुणों में से कुछ का उल्लेख उपर्युक्त 
शिलालेखों में भी है। इसमें आए हुए स्फुट, मघुर, कान्त तथा उदार गुण 'काव्यादरशं! के प्रसाद, 
माधुर्ये , कान्ति और उदारता नामक गुण हैं। इस शिलालेख की भाषा को भी देखने से स्पष्ट ज्ञात 
होता है कि इसके लेखक ने काव्य के विषय में अपने समय तक प्रतिष्ठित किसी आदर्श या 
सिद्धान्त को लक्ष्य में रख कर उसकी रचना की है, एवं उस आदश काव्य के स्तर पर पहुँचने का 
प्रयत्न किया है। इस प्रकार यह शिलालेख उस समय के अच्छे गिने जाने वाले काव्य का कम से कम 
एक सामान्य स्वरूप तो उपस्थित करता ही है। काव्य शेली का यही स्वरूप ईसवी सन्‌ की प्रथम- 
द्वितीय शताब्दियों में लिखे गए संस्कृत तथा प्राकृत दोनों के शिलालेखों में प्राप्त होता है । कलिंग 
के राजा खारवेल के प्राकृत में लिखे गए हाथीगुम्फ के शिलालेख में भी (जिसका समय प्रायः 
ईसवी पूवे की द्वितीय शताव्दी माना जाता है, यद्यपि डा० डी० सी० सरकार इसे ईसवी प्रथम 
शताब्दी का मानते. हैं) रुद्रदामन्‌ के शिलालेख की सारी विशेषताएं प्राप्त होती हैं। उसमें भी उसी 
प्रकार की आनुप्रासिक अलंकृत भाषा और लवे-लवबे समास मिलते Si जव हम दण्डी के काव्यादश' 
में गद्य काव्य के विषय में ओजः समासभूयस्त्वसेतद्गद्यस्य जीवितम्‌ सिद्धान्त उपस्थित करते हुए 
देखते हैं, तो वलात्‌ कहना पड़ता है कि उन्होंने अपना यह सिद्धान्त अवश्य ही उन-उन प्राचीन गद्य- 
काव्यों पर आधारित किया होगा, जो अव अप्राप्य हैं और जिनके अनुकरण पर ईसवी सन्‌ की 
प्राथमिक शताब्दियों के ये शिलालेख लिखे गए थे। समुद्रगुप्त की प्रशस्ति में हरिषेण द्वारा लिखे गए 
शिलालेख की भाषा तो वाण की 'कादम्बरी' के टक्कर की है। इसका समय चतुर्थ शताव्दी ईसवी है। 
उसमें यह भी कहा गया है कि “सम्राट्‌ समुद्रगुप्त ने अनेक ऐसे काव्यों की रचना की थी जिनसे 
विद्वानों को भी काव्य की प्रेरणा मिली। इसी से उन्हें कविराज की उपाधि प्राप्त थी।'* 

साहित्य शास्त्र की प्राचीनता के अन्य प्रमाण भी हैं। द्वितीय शताब्दी ईसवी के अद्वधोष- 
कृत 'वुद्धचरित' काव्य में रसान्तर (सर्ग३, लोक १), हाव-भाव (सगं ४, इलोक १२) इत्यादि 
साहित्य शास्त्र के पारिभाषिक शब्दों, सर्गान्त में विभिन्न छन्दों, एवं 'सौन्दरनन्द' में अनुप्रास, 
यमक (सर्ग १०, शलोक १७) तया 'वुद्धचरित' में यथासंख्य आदि अळंकारों (सग ५, लोक ४२; 
सर्ग ९, इलोक १६) का प्रयोग देख कर अनुमान होता है कि जिस समय यह काव्य लिखा गया होगा, 
उस समथ तक साहित्य शास्त्र ने कम से कम एक स्थूल रूप अवश्य वारण कर लिया होगा भरत 
का “नाट्यशास्त्र' अपने वर्तमान रूप में ईसवी तृतीय शतक के आसपास का माना जाता है। 
इसमें रस-सिद्धान्त का तो पूर्ण विस्तार के साथ निरूपण है ही, अलंकारों तथा गुणों का भी विवेचन 
है। सुबन्धु का 'वासवदत्ता' तो अपने प्रत्यक्षर-स्लेष के लिए प्रसिद्ध ही है। उसमें वक्रोक्ति और 
काव्य की आत्मा का भी उल्लेख आया है। अच्छे कवि के काव्य को सुवन्धु ने 'तु','हि' इत्यादि प्रायः 
भरती के शब्दों से शून्य बताया है।' 'वासवदत्ता में उत्प्रेक्षा, आक्षेप, मालादीपक इत्यादि अलंकारो 


१. विद्वज्जनोपजोव्यानेककाव्यक्रियाभिः प्रतिष्ठितकविराजशब्दस्य . . . । 
२. सत्कविकाव्यवन्धइवानवबन्धतुहिनिपात : । 

का भी प्रयोग हुआ है। इससे स्पष्ट है कि छठी शताब्दी ईसवी के अन्त तक साहित्य शास्त्र के विषयों 
का पर्याप्त विकास हो चुका था। सातवीं शताब्दी के भामह और दण्डी के 'काव्यालंकार' तथा 
काव्यादशे' जैसे साहित्य शास्त्र के ग्रन्थ भी इसी वात के द्योतक हैं, क्योंकि यदि इसके पूर्व साहित्य- 
शास्त्र की कोई परम्परा न होती तो इस विषय पर पहली बार ऐसे उत्कृष्ट ग्रन्थ लिखे ही नहीं ' 
जा सकते थे। और फिर, साहित्य शास्त्र के इन प्रणेताओं एवं उनके टीकाकारो ने भी पूर्ववर्ती 
परम्परा का स्पष्ट उल्लेख किया है। मेघावि रुद्र निश्चित रूप से दण्डी तथा भामह के पूवंवर्ती 
थे। भामह के 'काव्यालंकार”' में मेघावि का स्पष्ट उल्लेख हुआ है। 


आचार्य भरत मुनि तथा उनके सिद्धान्त 


उपर्युक्त विवेचन से स्पष्ट हो चुका है कि यद्यपि साहित्य शास्त्र की परम्परा अत्यन्त 
प्राचीन है, पुरन्तु “नाट्यशास्त्र' को छोड़ कर अन्य कोई ग्रन्थ ईसवी सन्‌ की सातवीं शताव्दी के पूर्व 
का नहीं मिलता । अतएव 'नाट्यशास्त्र' को ही इस परम्परा का सर्वे प्रथम उपलब्ध ग्रन्थ मानना 
पड़ता है। यद्यपि “नाट्यशास्त्र' भी मुख्यतः नाटक के विभिन्न विषयों पर लिखा गया ग्रन्थ है, 
तथापि उसमें अलंकार एवं गुण तथा विशेष रूप से रस का विवेचन होने के कारण उसे अलंकार _ 
शास्त्र का ग्रन्थ मानने में कोई अनौचित्य नहीं जान पड़ता। यों तो पाणिनि ने शिलालि और 
कृशाइव के नटसूत्रों का उल्लेख 'अष्टाघ्यायी' में किया है, परन्तु उनके उपलब्ध न होने के कारण 
. भरत का 'नाट्यशास्त्र' ही नाट्य तथा अळंकार शास्त्र का उपलब्ध प्राचीनतम ग्रन्थ है। इस ग्रन्थ 
को भारतीय ललित कलाओं का विश्वकोश कह सकते हैं, क्योंकि इसमें नाटक के विषथों की प्रधान- 
ता होने पर भी तदुपकारक अलंकार शास्त्र, संगीत शास्त्र, छन्दःशास्त्र आदि के मूल सिद्धान्तों का भी 
प्रतिपादन मिलता है। अळंकार का विवेचन आनुषंगिक रूप से ६, ७ तथा १६ अध्यायों में हुआ 
है। शारदातनय के “मावप्रकाशन' ग्रन्थ. के अनुसार नन्दिकेश्वर ने भरत मुनि को नाट्यशास्त्र 
की दीक्षा दी थी। इसी प्रकार कश्यप मुनि भी भरत मुनि के पूर्ववर्ती माने जाते हैँ। अभिनवगुप्त 
ने अपने अभिनव भारती” (नाट्यशास्त्र की टीका) में रागों पर कश्यप मुनि का मत उद्धृत किया है। 
अग्निपुराण में भी कश्यप मुनि छन्दःशास्त्र के प्राथमिक आचार्य के रूप में उद्धत किए गए हैं। 
'काव्यादशँ' की टीका 'हृदथंगमा” में भी कश्यप तथा वररुचि काव्यादशंकार दण्डी के पूर्ववर्ती 


१. ययासंख्यमथोत्परक्षामलंकारद्वयविदुः | संश्यानमितिमेघाविनोत्यरक्षामिहिता क्वचित्‌ । - 
AME, काव्यादशं २,८८। 
` - २, ब्रष्टव्य, अभिनवभारती द्वितीय भाग की भूमिका, To १० : (गायकवाड़ ओरियण्टल 
सिरीज्ञ) । 
३. द्रष्टव्य, अध्याय ३३६, इलोक २२। 
, ४ पूर्वेषां काश्यपवररुचिप्रमुतीनामाचार्याणांलक्षणशास्त्राणिसंहत्यपर्यालोक्य (१,२) 
तथा पूर्वसूरिभिः काव्यपवररुचिप्रभृतिभिः। (३, ७) । 3 

आलंकारिक माने गए हैं। 'काव्यादर्श' की “श्रुतानुपालिनी' नामक टीका में भी काश्यप, ब्रह्मदत्त 
तथा नन्दिस्वामी दण्डी के पूर्ववर्ती आचार्य कहे गए हैं। किन्तु इन आचार्यों के ग्रन्थों का वर्तमान 
समय में कहीं पता नहीं चलता। ३ 
कुछ अपेक्षाकृत आधुनिक आचार्य 'अग्निपुराण' को साहित्य शास्त्र का सबसे प्राचीन ग्रन्थ 
मानते हैं। 'काव्यप्रकाश' के टीकाकार महेश्वर ने अपने 'काब्यप्रका्ञादशं' में लिखा है कि भरत 
मुनि ने सुकुमार राजकुमारों को परम आस्वाद्य काव्य में प्रवृत्त कर उसके द्वारा अन्य शास्त्रों में 
प्रवृत्त करने के लिए काव्य-रसास्वाद के कारणस्वरूप अलंकार शास्त्र को अग्निपुराण' से ले कर 
संक्षेप में कारिकाओं में लिखा।' इसी प्रकार विद्याभूषण की 'साहित्यकौभुदी' की 'कृष्णानन्दिनी' 
टीका में भी 'अग्निपुराण' को भरतकृत 'नाट्यशास्त्र' का उद्गम माना गया है।' नाट्यशास्त्र 
और अग्निपुराण के पौर्वापर्य का प्रश्न उठा कर उभय पक्ष के समक्ष तको को देते हुए अन्त में 
लिखते हैं कि 'अग्निपुराण' कम से कम सप्तम शताब्दी के वाद का है और उसका अलंकार प्रकरण _ 
९०० ईसवी के आस-पास या उसके भी कुछ वाद AAA: १०५० ई० के वाद संगृहीत हुआ।' इस 
मत के समर्थन में आगे भी वे लिखते हैं कि एक बड़े महत्त्व की वात यह है कि अलंकार शास्त्र के 
किसी प्राचीन आचार्य ने अग्निपुराण' के उद्धरण नहीं. दिए हैं। मम्मठ ने “विप्णुपुराण' से तो 
उद्धरण दिए हैं, किन्तु 'अग्निपुराण” का कहीं उल्लेख भी नहीं किया। अग्निपुराण' का सबसे पहले 
उल्लेख करने वाले प्रसिद्ध आलंकारिक १४ वीं शतावरी के विश्वनाथ हैं, यद्यपि घर्मशास्त्र विषयक 
'अपराकंटीका' तथा वल्लालसेनकृत 'अद्भुतसागर' (११६८ ई०) में अग्निपुराण' को घर्मे के 
विषयों में प्रमाण माना गया है। इसके विपरीत ध्वन्यालोककार ने 'नाट्यशास्त्र' का सम्मानपूर्वक 
उल्लेख किया, यहाँ तक कि भामह और दण्डी भी अलंकारादि विषयों पर प्रमाण रूप में उसका उल्लेख | 
करते प्रतीत होते हैं। अतः 'अग्निपुराण' अलंकार शास्त्र का प्राथमिक मौलिक ग्रन्थ कदापि नहीं माना 
जा सकता | मव्यकालीन लेखकों ने जो इसे भरतकृत नाट्यशास्त्र का मूल उद्गम माना है, वह केवल 
पुराण मात्र के परम्परया व्यासकृत माने जाने तथा उसके प्रति श्रद्धा भाव होने के कारण ही। 
“अभिनवमारती' नामक टीका के रचयिता आचार्य अभिनवगुप्त के अनुसार “नाट्यशास्त्र 
३६ अध्यायों का ग्रन्थ है।* इसमें ५००० से कुछ अधिक पद्य हैं जिनमें कुछ आर्या या उपजाति 
छन्द में हैं। शेष सभी श्लोक या अनुष्टुप्‌ छन्द में हैं। बहुसंख्यक विद्वान्‌ इस मत के हैं कि 'नाट्य- 
शास्त्र” एक काल की रचना नहीं प्रत्युत अनेक शताब्दियों के दीर्घ साहित्यिक प्रयास का फल SI 
वर्तमान “नाट्यशास्त्र' में जो गद्य भाग पाया जाता है, वह सूत्र एवं भाष्य के ढंग का है। इसके 


. सुकुमारराजकुमारान्‌ स्वाडुकाव्यप्रवृत्तिहारा शास्त्रान्तरे प्रवतयितुमर्निपुराणा- 
दूत्य, दाय स्वादकारणमलंकारशास्त्र कारिकाभिः संक्षिप्य भरतमुनिः प्रणीतवान्‌ । 
-२- काव्यरसास्वादनाय वह्िपुराणादिदृष्टां साहित्य प्रक्रियां भरतः 'संक्षिप्ताभिः 
. कारिकाभिनिदबंघ । 
३. हिस्ट्री आव्‌ संस्कृत पोइटिक्स, Jo ९। 
४. षट्त्रिशक भरतसूत्रमिदं विवृण्वत्‌, --प्रस्तावना, इलोक २। 

२८८ हिंदी साहित्य ` 


अतिरिक्त उसमें ५००० से अधिक ही पद्य हैं, जिनमें कुछ इलोक तथा आर्याएँ, जिनकी संख्या ७३० 
से अधिक होगी, आनुवंश्य के ताम से रक्खी गई हैं। अनेक आर्याएँ अत्रसूत्रानुवद्धे आर्ये भवतः' 
शब्दों के साथ दी गई हैं और लगभग १०० इलोक तथा आर्याएँ केवल “भवन्ति चात्र इलोकाः' या 
“अत्राय भवतः' शब्दों के साथ रक्खी गई हैं। To वलदेव उपाध्याय के अनुसार सूत्र-भाष्यात्मक गद्य 
भाग ही ग्रन्थ का मौलिक तथा प्राचीनतम रूप है। पद्यात्मक भाग में आनुवंश्यों के अतिरिक्त 
आए हुए श्लोक तथा आर्याएँ, जो कारिकाओं के नाम से प्रसिद्ध हैं, मूल ग्रन्थ के अभिप्राय को : 
बिस्तार से समझाने के लिए लिखी गई तथा आनुवंश्य भरत मुनि से ही गुर-शिष्य-परम्परा से 
चले आते हुए प्राचीन पद्य हैं, जिन्हें उन्होंने अपने सूत्रों की पुष्टि में उद्धृत किया। भवभूति ने 
'उत्तररामचरित' में भरत का 'तौयंत्रिक सूत्रकार" पद से उल्लेख किया है। अभिनव भी 
'नाट्यशञास्त्र' को “भरतसूत्र' ही कहते Fl इससे 'नाट्यशास्त्र' का मूल रूप सूत्र-भाष्यात्मक ही 
ज्ञात होता है। ऐसी अवस्था में वर्तमान 'नाट्यशास्त्र' का पद्य भाग आपाततः वाद का ही लिखा 

- गया जान पड़ता है। परन्तु डा० काणे का कथन है कि यह मानना ठीक नहीं कि कोई सूत्र ग्रन्थ 
सव का सब गद्य ही में हो। Tata’ एवं 'शतपथ' ब्राह्मण जैसे प्राचीन ग्रन्थों में भी पद्य हैं, तथा 
आपस्तम्ब, बौधायन और वसिष्ठ के घमं सूत्रों एवं गृह्य सूत्रों में पद्य हैं। मध्यकाल के 
'काव्यप्रकाश' जैसे ग्रन्थों की कारिकाएँ सूत्र कही जाती थीं। अतएव यह्‌ सर्वथा सम्भव है कि 
“नाट्यशास्त्र' का मूळ रूप गद्य और पद्य दोनों में था ।' आनुवंश्य इलोक तो निश्चित ही 
भरत मुनि के age पूवं से ही गुर-शिष्य परम्परा में प्रचलित होने के कारण उनके लिखे हुए 
नहीं कहे जा सकते। परन्तु अत्र सूत्रानुबद्धे आर्ये भवतः' शब्दों द्वारा प्रस्तुत की गई कारिकाएँ 
भरत मुनि ही के द्वारा प्रणीत जान पड़ती हैं, क्योंकि इन शब्दों का अर्थ यह है कि प्रस्तुत 
आर्याएँ (कारिकाएँ) पिछले सूत्र पर उसी का अथं स्पष्ट करने के लिए लिखी गई हैं।' 
रहीं वे कारिकाएँ जो अत्र आर्या: या 'अत्ररलोकाः' शब्दों द्वारा प्रस्तुत की गई GI इनके 

. विषय में कुछ निश्चयपूर्वक नहीं कहा जा सकता। आचार्य अभिनवगुप्त की 'अभिनवभारती' 
के आघार पर वे भी आनुवंश्य लोकों की भाँति रस तथा अन्य सम्बद्ध विषयों पर पूर्व आचार्यो 
द्वारा ही प्रणीत जान पड़ती हैं, जिन्हें आवश्यकतानुसार भरत मुनि ने अपने ग्रन्थों में सन्निविष्ट 
कर ल्या ।' इससे स्पष्ट है कि अभिनव के अनुसार 'नाट्यशास्त्र' में ऐसी कारिकाएँ भी हैं 

जो उनकी लिखी हुई नहीं हैं। सच तो यह है कि उपर्युक्त प्रकार की कारिकाओं के अतिरिक्त 
जो बहुत सा पद्य भाग है, उसके विषय में सभी प्रतियों में वड़ा वैषम्य है। एक नहीं, कई सौ 


१. द्रष्टव्य, उत्तररामचरित, अंक ४। 
२. द्रष्टव्य, पी० ato काणे : हिस्ट्री आव संस्कृत पोइटिक्स, To १६। 
_ ३. द्रष्टव्य, अभिनवभारती, अत्रानुवंश्यौ दलोकौ भवतः, ५, ३५-३६ के पूर्व । 
४. द्रष्टव्य, अभिनवभारती--ता एताह्यार्याः एकप्रघट्टकतया पूर्वाचार्येलक्षणत्वेन 
पठिताः । मुनिना तु सुखसंग्रहायययास्थानं निवेशिताः। 

i. भारतीय साहित्य शास्त्र २८९ 


इलोक ऐसे हैं जो विभिन्न प्रतियों में भिन्न-भिन्न हैं। ऐसी अवस्था में यह निश्चयपूर्वक नहीं कहा 
जा सकता कि वर्तमान 'नाट्यशास्त्र' का कितना अंश मौलिक है । साथ ही, यह भी कहना कठिन 
है कि नाट्यशास्त्र का रचना-काल क्या है। 'मालविकास्तिमित्र के आरम्भ में कालिदास ने 
. भरत के साथ मुनि का प्रयोग किया है। इससे स्पष्ट है कि वर्तमान 'नाट्यशास्त्र' का मूल रूप 
जो भरतक्ृत होगा, अवश्य हो कालिदास से कई शताब्दी पूर्व का होगा। कालिदास के 'कुमार- 
सम्भव' के सातवें सर्ग के दो इलोकों में 'नाट्यशास्त्र' के छठें, इक्कीसवें तथा वाईसवें अध्यायों के 
कुछ इलोकों का उद्धरण है। इससे ज्ञात होता है कि वर्तमान नाट्यशास्त्र' का अधिकांश कालि- 
दास के पूर्व का है। डा० काणे का कथन है कि कालिदास का समय बहुमत से पाँचवी 
शताब्दी ईसवी का पूर्वार्ध है, अतः उपर्युक्त दोनों समय क्रमश: २०० Fo Fo तथा २०० या ३०० 
ई० होंगे। परंतु कालिदास का समय निश्चित न होने के कारण निश्चयपूर्वक कुछ कह सकना 
कठिन है। यदि कालिदास का समय go पु० द्वितय शताब्दी का मध्य हो तो “नाट्यशास्त्र का 
समय Fo Fo तृतीय या चतुर्थ शताब्दी भी हो सकता है। 


मेधाविरुद्र या मेघावी 


रुद्रट के काव्यालंकार की टीका में नमिसाधु' ने दण्डी और भामह के अलंकार शास्त्रों 
के साथ Walter नामक आचार्य के अलंकार शास्त्र का भो उल्लेख किया है। भामह ने भी 
अपने 'काव्याळंकार' में उपमा के सात दोषों के प्रसंग में मेघावी नामक अलंकार शास्त्र के एक 
आचार्य का उल्लेख किया है और अन्यत्र भी कहा है कि आलंकारिकों के मत में यथासंख्य और 
उत्प्रेक्षा दो पृथक्‌ अळंकार हैं।' यथासंख्य को मेघावी ने 'संख्यान' नाम दिया है, परन्तु उत्रेक्षा 
का कहीं उल्लेख नहीं किया। मेधावी मेघाविरुद्र का ही संक्षिप्त नाम जान पड़ता है। मेधावी 
और रुद्र दो पृथक्‌ आचार्य नहीं प्रतीत होते, क्योंकि किसी भी ग्रन्थकार ने रुद्रकृत किसी अलंकार 
शास्त्र का उल्लेख नहीं किया। रुद्रभटूट का Hates’ नामक एक ग्रन्थ अवश्य है, पर वह 
अलंकार शास्त्र का ग्रन्थ नहीं है। यथासंख्य अलंकार. के 'संख्यान' नाम होने का उल्लेख दण्डी 
ने भी 'काव्यादशं'' में किया है। इससे ज्ञात होता है कि भामह के पूर्व अलंकार शास्त्र के प्रणेता 
मेघावी नामक भी कोई आचार्य हुए थे। परन्तु उनका ग्रन्थ प्राप्त न होने के कारण उनके सिद्धान्तो 
के सम्वन्ध में विशेष रूप से कुछ नहीं कहा जा सकता। 


| विणुधर्मोत्तर पुराण bene 
a भामह और दण्डी के पूर्ववर्ती अलंकार साहित्य में विष्णुघर्मोत्तर पुराण' की भी गणना 


१. नन्‌ दण्डमेघाविरुद्रभामहादिकृतानि सन्त्येवाळंकारशास्त्राणि। i 
२. यथासंख्यमथोत्रेक्षामलंकारद्वयं विदुः । संख्यानसिति मेधावीनोत्रेक्षामिहिता क्वचित्‌ ॥ 
स्मह, काव्यालंकार ७२-८८। 
३. यथासंख्यमिति प्रोक्तं संख्यानं कम इत्यपि।-- काव्यादशें, २, २७३। 
३७ : 


oe 

करनी चाहिए। इस पुराण में अनेक साहित्यिक विषयों का वर्णन है, जिनमें तृतीय काण्ड में 
नाटय और अलंकार शास्त्रों पर महत्त्वपूर्ण वाते रिखी गई Fl इस काण्ड के १८,१९,३२ और 
३ ६ अघ्यायों में क्रमशः नाट्यशास्त्र के गीत, आतोद्य, मुद्राहस्त तथा प्रत्यंग-विभाग के वर्णन Fy 
इसके अतिरिक्त लगभग १००० इलोकों में नाट्य और अलंकार शास्त्रों के विषय वणित हैं । 
१४वें अध्याय के १५ इलोकों में १७ अळंकारों का विवेचन है, १५ वें में काव्य का स्वरूप तथा 
शास्त्र एवं इतिहास से उसका भेद बताया गया है। इसमें कहा गया है कि काव्य में उपदेश नहीं 
होना चाहिए एवं उसे रसों से परिपूर्ण होना चाहिए। १६बे में प्रहेलिकाओं के लक्षण और भेद तथा 


१७ वें में १२ प्रकार के रूपको का उल्लेख है। भरत ने केवल दस प्रकार के रूपक माने हैं। इस . ` - 


अध्याय के १२वें और १३वें इलोकों में कहा गया है कि नायक की मृत्यु, राज्य-नारा, नगर का - 


अवरोध, युद्ध इत्यादि रंगमंच पर नहीं दिखाया जाना चाहिए, अपितु प्रवेशको द्वारा उसकी सूचना 
दर्शक-मंडली को देनी चाहिए। २०वें अध्याय में नाटक को 'परस्यानुकृतिः' अर्थात्‌ अनुकरण तथा 
नृत्त को उसका संस्कार करने वाला, उसकी शोभा बढ़ाने वाला कहा है।' चार प्रकार के 
अभिनयों का भी वर्णन इसी अध्याय में है। ३०वें अध्याय में नव रसों का तथा ३१वें में ४९ भावों 
का वर्णेन है। इस प्रकार इस पुराण का तृतीय काण्ड नाट्य एवं अळंकार के वर्णन की दृष्टि से 
अत्यन्त महत्त्वपूर्ण है। इस वर्णन में भरत के 'नाटूयशास्त्र' का अनुसरण किया गया है, यद्यपि 
रसों और रूपकों की संख्या में भरत से मतभेद है। जहाँ भरत ने आठ रस एवं दस रूपक माने 
हैं, वहाँ 'विष्णुघर्मोत्तर' में ९ रस तथा १२ रूपक कहे गए हैं। इससे स्पष्ट है कि यह ग्रन्थ भरत 
के “नाट्यशास्त्र” के बहुत बाद BTS | सन्‌ ११६९ ई० में लिखित वल्लालसेनकृत 'दानसागर' की 
प्रस्तावना के १४ वें इलोक में स्पष्ट कहा गया है कि यह ग्रन्थ अपने avg विषयों के लिए विष्णु घर्मो- 
त्तर तथा अन्य पुराणों पर आश्रित है। १०३० Fo में भारत के विषय में लिखने वाले अलवेरूनी ने 
इस पुराण से कई श्लोक उद्धृत किए हैं जिससे ज्ञात होता. है कि १००० ई० तक यह पुराण 
प्रामाणिक ग्रन्थ माना जाने लगा था। भरत ने केवल ४ अलंकार दिए हैं। भामह के अनुसार 
उनके कुछ पूर्वेवतियों ने ५ तथा उद्भट के अनुसार उनके कुछ पुर्ववतियो ने ८ अलंकार माने हैं। 
भट्टि, दण्डी, भामह, उद्भट तथा वामन ने ३० से ४० तक अलंकार गिनाए हैं। इससे स्पष्ट 
होता है कि १८ अळंकारों का विवेचन करने वाला यह पुराण भरत के बाद तथा भटिट, भामह 
और दण्डी के पुवे किसी समय लिखा गया होगा। इस प्रकार ५०० ई० के आसपास इसका 
समय. जान पड़ता है। 


भामह. i 
“काव्यालंकार' के रचयिता भामह बहुमत से अलंकार परम्परा के सबसे प्राचीन आचार्य 


१. परस्यानुकृतिर्नाट्यं नाट्यज्ञेः कथितं नुप। 
तस्य संस्कारकं नृत्तं भवेच्छोभाविवर्धनम्‌ ॥ 
; >-विष्णुघर्मोत्तर पुराण ३। २०। १॥ 

माने जाते हैं। परन्तु डा० काणे इससे सहमत नहीं हैं। उन्होंने बहुमत का आदर करते हुए भामह 
तथा उनके ग्रन्थ का विवरण दण्डी के पूर्व अवश्य दिया है, . परन्तु उन्होंने स्पष्ट कहा है कि 'इससे 
यह कदापि न समझना चाहिए कि, मैं इस वहुमत से सहमत हूँ कि भामह दण्डी के पूर्ववर्ती थे। 


"मैं अव भी मानता हूँ कि यह agua. ठीक नहीं है'1' यह agua प्रो० नोबेल पं० वटुकनाथ 


शर्मा, डा० शंकरन्‌', डा० जेकोबी, प्रो० रंगाचार्य', गणपति शास्त्री, डा० एस० Fo डे” 
इत्यादि का है। उसके विपरीत प्रो० एम० टी० नरसिंह ऐयंगर”, प्रो० कीथ', तथा डा० काणे 
दण्डी को भामह का पुर्वेवर्ती मानते हैं। प्रो० के० बी० पाठक पहले तो भामह को दण्डी से पूर्व 
का मानते थे, किन्तु वाद में उन्होंने अपना विचार वदल दिया और दण्डी को ही पूर्ववर्ती मानने 
लगे।'” इन दोनों पक्षों के तको को प्रस्तुत करना यहाँ अनावश्यक है। वस्तुतः जैसा कि डा० 
काणे ने स्वीकार किया है, भामह और दण्डी में किसी का पुर्ववतित्व सिद्ध करने के लिए पर्याप्त 
एवं निश्चयात्मक प्रमाण नहीं मिलते। ऐसी स्थिति में निश्चयपुर्वेक इतना ही कह सकते हैं कि 
दोनों प्रायः समसमायिक थे और उनका काल ६०० से ७५० ई० के बीच माना जा सकता है। 


भामह अलंकार सम्प्रदाय के ज्ञात आचायों में सबसे प्राचीन हैं। उनका 'काव्याळंकार'' 


६ परिच्छेदो में विभक्त है। पहले में काव्य के लक्षण, विभिन्न दुष्टिकोणों से उसके गद्य तथा 


पद्य, संस्कृत, प्राकृत तथा अपभ्रंश इत्यादि भेद, दूसरे में ओज, प्रसाद तथा माधुर्यं तीन गुण तथा, 


दूसरे से ही आरम्भ करके तीसरे के अन्त तक अलंकार, चौथे में ११ दोष तथा उनमें १० का विवेचन 
तथा उदाहरण, पाँचवें में सदोष प्रतिज्ञा, हेतु या दृष्टान्त से उत्पन्न होने वाला ग्यारहवां दोष एवं 


'छठे में सौशब्य (व्याकरण सम्बन्धी शुद्धि) के लिए कुछ व्यावहारिक संकेत दिए गए हैं। इस 


ग्रन्थ पर अभी तक कोई. टीका प्राप्त नहीं हुई। एक टीका ग्रन्थ उद्मटक्कत “भामह विवरण का 
उल्लेख मिलता है, परन्तु वह अभी तक दुष्प्राप्य ही Zl 
भामह के व्यक्तिगत जीवन के सम्बन्ध में कुछ भी ज्ञात नहीं । ग्रन्थ के अन्तिम इलोक में 


ग्रन्थकार ने अपने को रक्रिलगोमिन्‌ का पुत्र वताया है । इससे प्रो० पाठक तथा प्रो० नरसिंह ऐयंगर ` 


- हिस्ट्री ऑव संस्कृत पोइटिक्स, Jo ७५। 

« फाउण्डेशन्स आंब इण्डियन Test । 

Jo भामहकृत काव्याळंकार की प्रस्तावना। 

. सम एस्पेक्ट्स ऑव लिटरेरी क्रिटिसिउम इन संस्कृत, To २५। 

« दे० 'काव्यादश' की भूमिका। 

Jo स्वप्नवासवदत्तम्‌ की प्रस्तावना। 

संस्कृत पोइटिक्स। 

, जनल Ala दी रॉयल एशियाटिक सोसाइटी, Heat, १९७५, Jo XIE I 
. Sto कोथः हिस्ट्री आव संस्कृत लिटरेचर, Jo ३७५-३७६। 

१०, जर्नल आँव दी बंगाल रॉयल एशियाटिक सोसाइटी, १९२३। 

आदिका अनुमान है कि भामह बौद्ध रहे होंगे, क्योंकि रक्रिल और गोमिन्‌ बौद्धों के ही नाम से 
सादृश्य रखते हैं; परन्तु So: HT HT. मत-इसके विपरीत Sl उनका कथन है कि ग्रन्थकार 
के धर्म, का निश्चय उसके ग्रन्थ,के विषय से करना चाहिए, नाम से नहीं, क्योंकि सहस्र वर्ष. तक 
साथ रहने के. वाद यदि ब्राह्मण घर्मावलम्बी.भी कोई पुरुष अपना नाम वोद्धों का रखता है 
, तो इसमें आइचय ही क्या है; विशेष कर जब. बुद्ध भी ११ वीं शताव्दी के पूर्व ही विष्णु के 
अवतार मान लिए गए थेः! जहाँ तकःविषय की वात है, काव्यालंकार' में न तो ऐसी कोई वात 
हैः जो केवल बौद्धों की हो, और न ही उसमें बुद्ध के जीवन की घटनाओं या विशुद्ध वौद्ध आख्यानों 
का ही कोई उल्लेख है। इसके अतिरिक्त बौद्धो के अपोहवाद की.आलोचना करने वाले मामह के 
तीन:स्लोकों को शान्तिरक्षित ने अपने तत्त्वसंग्रह' में उद्धत किया है और उनके टीकाकार कमलशील 
ते/निश्चित:रूप से उन्हें भामह का बता कर.उनकी कटू आलोचना की है। स्वयं शान्तिरक्षित ने 
अप्रोहवाद का खण्डन करने वालों--मामह, कुमारशील इत्यादि--को 'कुदुष्टयः' (कुत्सित दृष्टि ` 
वाले) तथा :दुरात्मत' की उपाधि.सेःभूषित किया है। इससे. भामह बौद्ध तो कदापि नहीं हो 
सकते ।: शात्त्तिरक्षित:का समयः७०५ से ७६२. Fo Fl अतः भामहःअवश्य इसके पूवं सातवीं 
शताब्दी में हुए होंगे. : 
or 
. . दण्डी का 'काव्यादशं' तीन परिच्छेदों में विभक्त है। कुछ संस्करणों में तीसरे के दो. भाग 
करःदिए गए हैं। पहले में काव्य के लक्षण; उसके गद्य, पद्य तथा मिश्र रूप से तीन भेद, फिर गद्य 
के कथा और आख्यायिका रूप से दो भेद", वैदभे तथा गौड नाम से दो मागे (शैली ), दस गुण, तथा 
काव्य के तीन हेतु--प्रतिमा, श्रुति तथा अभियोग दिए गए हैं। दूसरे में ३५ अळकारों का विवेचन . 
है। तीसरे में यमकालंकार का विस्तृत विवेचन तथा चौथे में १० दोषों का सोदाहरण विवेचन | 
है। दण्डी ने गुंणो तथा अळंकारों--दोनों का ही इतना विस्तृत विवेचन किया है कि उन्हें किसी 
सम्प्रदाय का समर्थक मानना ठीक नहीं जान पड़ता। 'काव्यादशं' की शैली सुन्दर और सुबोध 
हैं। इसी कारण प्राचीन आचायों में दण्डी और उनके ग्रन्थ 'काव्यादशं' का औरों की अपेक्षा अधिक 
प्रचार हुआ। प्राचीन आचायों में किसी के ग्रन्थ की इतनी टी काऐ नहीं मिलतीं जितनी दण्डी के 
काव्यादर्श' की। 
दण्डी के समय के विषय में मतभेद है।' राष्ट्रकूट वंश के नुपतुंग (अमोघवर्ष ) ने 'कवि- 
राजमार्ग में दण्डी के 'काव्यादश' से अलंकार का विवेचन करने वाले ६ इलोक ज्यों के त्यों लिए 
हैँ तथा 'कविराजमागं/ के तृतीय परिच्छेद के बहुसंख्यक शलोक 'काव्यादशं' के ही अनुवाद या 
रूपान्तर कहे जा सकते हैं। नृपतुंग ७३७ शक संवत्‌ (८१५ Fo). Fag पर बैठे थे। इसलिए 
डा० काणे के अनुसार दण्डी का समय ७००/ई० के बाद नहीं हो सकता, क्योंकि 'काव्यादशं' को 


१. दण्डी के मत से यह भेद अवास्तविक है 1 

प्रसिद्ध होने तथा दूसरी भाषा (कन्नड) में अनूदित होने के छिए कम से कम इतना समय तो 
चाहिए ही। 


उद्‌भट 


दण्डी और भामह के वाद भामह के 'काव्यालंकार' पर 'भामह-विवरण' लिखने वाले 
आचारय उद्भट आते हैं। ये भामह की भाँति अलंकार सम्प्रदाय के पोषक हैं। इनका स्वतन्त्र 
ग्रन्य“काव्यालंकारसारसंग्रह, अथवा केवल 'अलंकारसंग्रह' के नाम से प्रसिद्ध है। डा० काणे का कथन 
है कि “भामह-विवरण' विस्तृत ग्रन्थ प्रतीत होता है और यह ग्रन्थ, जैसा इसके नाम से सूचित 
होता है, 'भामह-विवरण' का सार या संक्षिप्त रूप जान पड़ता है। इसमें ६ वर्ग हैं, जिनमें 
७९ कारिकाओं में कुल ४१ अलंकारों का विवेचन है। उदाहरण उद्भट के ही 'कुमारसम्भव' 
नामक काव्य से दिए गए हैं। इन अळूंकारों का क्रम प्रायः वही है जो भामह के 'काव्यालंकार' 
में प्राप्त होता है। उद्भट ने भामह द्वारा दिए गए ३९ अळकारों में यमक, उत्प्रेक्षावयव तथा 
उपमा-रूपक को छोड़ दिया है और पुनरुक्तिवदाभास,संकर,काव्यलिग तथा दृष्टान्त, ये नये अलंकार 
जोड़ दिए हैं। उद्भट ने अलंकारों के निरूपण में सामान्य ढंग से अपने पूर्ववर्ती भामह का ही 
अनुसरण किया है। उपमा और उसके भेदों का विवेचन उद्भट ने भामह के ही आधार पर किया 
है। पर इसका यह तात्पर्यं नहीं कि उद्भट ने सर्वथा भामह का अनुकरण मात्र किया है। भामह 
ने दो ही प्रकार के अनुप्रास तथा रूपक बताए हैं, पर उद्भट ने तीन प्रकार के अनुप्रास और चार 
प्रकार के रूपक दिखाए हैं। भामह ने परुषा, ग्राम्या और उपनागरिका वृत्तियों के विषय में कुछ 
भी नहीं कहा है, परन्तु उद्भट ने इनका विवेचन किया है। परवर्ती सभी महान्‌ आचायों ने बड़े 
सम्मान से उद्भट को उद्धत किया है।' सत्य तो यह है कि परवर्ती आचार्यो ने उद्भट को भामह 
से भी बढ़ कर माना है। उन पर उद्भट का प्रभाव भामह से भी बढ़ कर परिलक्षित होता है। 
उनकी प्रसिद्धि के कारण ही शायद भामह का ग्रन्थ लुप्तप्राय हो गया था और कुछ वर्षों पूरवे 
तक दुष्प्राप्य था। - 

उद्भट को अळंकार शास्त्र के कई नए सिद्धान्तो को प्रतिपादित करने का श्रेय प्राप्त है। 
अर्थ के भिन्न होने से शब्द भी भिन्न हो जाता है, यह मान्यता उद्भट की है, जैसे, उद्भट के मत से 
उलूक तथा इन्द्र इन दो भिन्न अर्थों का वाचक एक कौशिक शब्द नहीं, अपितु दो भिन्न-भिन्न कौशिक 


१. क. तत्रभवद्भिरुद्रदादिभिः--ध्वन्यालोक, Jo १०८) 
ख. इह तावद्‌भामहोद्भटप्रभूतयक्चिरन्तनालंकारकारा :--अलंकारसवंस्व, पु०३॥ 
ग. इहचिरन्तवेरलंकारतन्त्रप्रजापतिभिभंद्रोद्भटप्रभूतिमिः शब्दार्थघर्माएवालकाराः 
प्रतिपादिताः नाभिषाघर्मः ।--व्यक्तिविवेक टीका | 
घ. भामहेन हि गुरुदेवनुपतिपुत्नविषयप्रीतिवर्णन प्रेयोलंकार इत्युक्तं . . . उद्भटः 
` मतेहिभावालंकार एव प्रेय इत्युक्तम्‌ । रोचन । 

शब्द होंगे। उद्भट का दुसरा बड़ा विचित्र मत यह है कि शब्द-इलेष तथा अर्थे-श्लेष रूप से इलेप 
दो प्रकार का होता है और दोनों ही अर्थालकार होते हैं। मम्मट ने काव्यप्रकाश' के नवम उल्लास 
में इसका खण्डन करते हुए इस विचित्रता की ओर संकेत किया है।' तीसरा विशिष्ट मत इसी 
इलेप को ले कर इस प्रकार का है कि जहाँ कहीं इलेष अन्य अलंकारों के साथ होगा, वहाँ वही 
प्रधान होगा, एवं अन्य अलंकारों की प्रतीति इलेष से अभिभूत होने के कारण गौण होगी। मम्मट 
ने नवम उल्लास में इसका भी खण्डन बड़े पाण्डित्यपूर्ण ढंग से किया है। 'लोचन' से ज्ञात होता 
है ,कि उद्भट गुणों को संघटन (रीति) का धर्म मानते थे, रस का नहीं। राजानक रुयूयक 
के 'अलंकारसवंस्व* से ज्ञात होता है कि उद्भट अलंकार और गुण दोनों को समान मानते थे। 
यह समानता शायद दोनों की समन्वय संबंध से काव्य में स्थित होने के कारण थी, जैसा मम्मट 
के 'काव्यप्रकाश' तथा हेमचन्द्र के विवेक' से ज्ञात होता है। उद्भट की एक और बड़ी महत्त्व- 
पूर्ण मान्यता यह थी कि श्रृंगार आदि रसों की अभिव्यक्ति जिन्हें उद्भट ने काव्य का अलंकार माना 
है और रसवत्‌ संज्ञा दी है अपने वाचक ATS, वीर,करुण इत्यादि शब्दों द्वारा तथा स्थायी भांव, 
विभाव, संचारी भाव एवं अभिनय के द्वारा होती है।* परन्तु मम्मट ने स्पष्ट कहा है कि ATK 
आदि रसों की अभिव्यक्ति श्रृंगार, करुण आदि शब्दों के कथन या प्रयोग भर से नहीं होती और 
सहृदयों के हृदय को ही अपने इस कथन में प्रमाण माना है। उलटे, वे इसे दोष मानते हैं। 
उद्भट का समय अपेक्षाकृत सरलता से निश्‍चय किया जा सकता है। भामह के काव्या- 
लंकार' की “मामह-विवरण' टीका लिखने से उनका समय ७५० ई० के पूर्व नहीं हो सकता, क्योंकि 
स्वयं भामह्‌ का समय ७०० ई० के कुछ वाद का सिद्ध है। नवीं शताब्दी के उत्तरां में घ्वन्या- 
लोककार द्वारा उद्धृत होने से उनका TAT Co Fo के वाद भी नहीं हो सकता | काइमीरी' परम्परा 
के अलंकार शास्त्रज्ञ उद्भट को काइमीर नृपति जयापीड (७७९-८१३ Go) के सभापति 
उद्भट से अभिन्न मानते हें । इस प्रकार इनका समय आठवीं का अन्तिम पाद ठहरता है, जो 
अन्तःसाक्ष्य के.बल पर निश्‍चित किए गए काल (७५० Fo से ८५० ई०) के अन्तर्गत होने से ठीक 
ही लगता. है। 


१. शब्दवलेष इति चोच्यते, मर्थालंकारमध्ये च लक्ष्यते इति कोयंऽनयः ?, 

२: संघटनायाः घर्मो गुणा.इति भट्टोद्भटादयः:--लोचन । 

३. उद्भटादिभिस्तु गुणालंकाराणां प्रायशः साम्यमेव सूचितम्‌ ।--पृ० ५। 

४. एतावता 'शौर्यादिसदृक्षा गुणा केयूरादितुल्या अलंकारा” इति विवेकमुक्त्वा संयोग- . 
समयायाभ्यां शौर्यादीनामस्ति भेदः इह, तु भयेषां समवायेन स्यितिरित्याभिधाय तस्माद्गड्डरिका- 
प्रवाहेण गुणालंकारमेदः' इति भामहृदिवरणे यद्भट्टोद्भटोऽभ्यघात्‌ तन्निरस्तम्‌ ।--विवेक, Yo ` 
१७। 


५, रसवद्दशितस्पष्टशुंगारादिरंसादयम्‌। स्वशाव्वस्थायिसंचारिविभावाभिनयास्पदम्‌। 
४--४४। 


r 

भारतीय साहित्य शास्त्र २९५ 


उद्भट के सबसे प्राचीन तथा प्रसिद्ध टीकाकार प्रतिहारेन्दुराज हैं। यह टीका 'लघुवृत्ति' 
नाम की है। रुय्यक के 'अलंकारसर्वस्व' की 'विमशिनी' टीका के रचयिता जयद्रथ ने उद्भट के 
एक और टीकाकार जयानक तिलक का उल्लेख किया है और यह भी कहा है कि 'अलंकारसर्वस्व- 
कार ने प्रायः तिलक के ही मत का अनुसरण किया है । 'विमशिनी' के उद्धरणो से पता चलता है 
कि इस टीका का नाम 'उद्‌भट-विवेक' या “उद्भट-विचार' था । प्रतिहारेन्दुराज की टीका संक्षिप्त, 
स्पष्ट एवं पाण्डित्यपूणं है। उन्होंने अपने को मुकुल का शिष्य बताया है। मुकुल का समय ९०० 
— 84 ई० निश्चित होने से प्रतिहारेन्दुराज का समय ९५० Fo के आस-पास जान पड़ता है। 


वामन 


` 


काइमीरी परम्परा के अनुसार 'काव्यालंकारसूत्र' के रचयिता आचार्य वामन भी उद्भट 
के आश्रयदाता जयापीड के दरवार में थे। इस प्रकार इनका भी वही समय होना चाहिए जो 
उद्भट का बताया गया है। आचार्य वामन के ग्रन्थ के तीन भाग हैं--सूत्र, वृत्ति तथा 
उदाहरण | 'मंगलइलोक" में वामन ने स्वयं कहा है कि ' यह वृत्ति उनकी अपनी ही है। 
इसको उन्होंने कविप्रिया कहा है। प्रतिहारेन्दुराज जैसे बहुत पूर्व के टीकाकार ने भी न केवल 
सूत्रों को, अपितु वृत्ति.को भी वामन के नाम से ही उद्धृत किया है। इसी प्रकार छोचनकार ने 
भी आक्षेप का वामनकृत लक्षण दे कर वृत्ति में दिए गए दो उदाहरण उद्धृत किए हैं। इससे वृत्ति 
के वामनरचित होने की बात और पुष्ट होती है। इससे पता चलता है कि अपने प्रतिस्पर्धी उद्भट 
की ही भाँति वामन भी खूब प्रसिद्ध हुए और डेढ़-दो शताब्दी वाद राजशेखर, प्रतिहारेन्दुरांज 
एवं अभिनव जैसे आचार्यो ने उन्हें आप्त मान कर उनके ग्रन्थ को खूब उद्धत किया। | 

इस ग्रन्थ का उदाहरण भाग प्रायः अन्य प्रामाणिक ग्रन्थों से लिया गया है, यद्यपि अनेक 
झोक वामन के स्वरचित भी हैं, जैसा उन्होंने स्वयं ग्रंथ के चतुर्थ अधिकरण में स्पष्ट किया है। 
इस ग्रन्थ में कुल ३१९ सूत्र हैं जो पाँच अधिकरणों एवं १२ अध्यायों में बंटे हुए हैं। शारीर 
नामक प्रथम अधिकरण में तीन अध्याय, दोष-दर्शन नामक द्वितीय अधिकरण में दो अध्याय, 
गुण-विवेचन नामक तृतीय अधिकरण में दो अध्याय, आलंकारिक नाम के चतुर्थ अधिकरण में दो 
अध्याय तथा प्रायोगिक नामक पंचम अधिकरण में दो अध्याय हैं। इस प्रकार उद्भट का 'काव्या- 
रंकारसारसंग्रह' जहाँ केवल अलंकारपरक होने से एकांगी है, वहाँ वामंन का ग्रन्थ गुण, रीति, 
दोष, अलंकार इत्यादि सभी काव्यांगों का पृथक्‌-पृथक्‌ विवेचन होने के कारण एकांगी नहीं कहा 
जा सकता, भलेही सर्वागीण न हो। इस ग्रन्थ की टीकाओं में सर्वाधिक प्रसिद्ध गोपेन्द्र तिप्पभूपाल 
की 'कामघेनु' है। इसके अतिरिक्त महेरवर तथा सहदेव की भी टीकाएँ उपलब्ध हैं। 


१. प्रणम्य परमं ज्योतिर्वामनेन कविप्रिया । काव्यालंकारसुत्राणां स्वेषां वृत्तिविषोयते ॥ 


` २. एभि्िदशनेः स्वीयैः परकोयेइच पुष्कलं :। 
शब्दवेचित्यगर्भेयमुपमेव प्रपंचिता ॥--अधिकरण ४ का उपान्त। 

२९६ $ हिंदी साहित्य 
वामन के विशिष्ट सिद्धान्तों में स्वतः प्रधान रीतिरात्मा काव्यस्य। विशिष्टापदरचना 


रीतिः। विशेषो गुणात्मा ॥ (काव्यारंकारसारसंग्रह, १, २, ६-८) सिद्धान्त हैं। इनके पूर्व 
, भामह आदि ने काठ के तत्त्वों में सवं प्रधान, जिसके कारण काव्य काव्य कहा जाता है, अलंकार ही 


माना था, जैसा कि उनके काव्य-लक्षण STA सालंकारौ काव्यम्‌ से स्पष्ट है। उनकी दृष्टि में _ 


इन्द और अथं काव्य के शरी र थे और अलंकार उसकी आत्मा। यह अवश्य है कि उनकी अलंकार की 
कल्पना व्यापक थी और काव्य-शोभाधायक होने से रस, भाव इत्यादि भी रसवद्‌, प्रेय इत्यादि 
नामों से अलंकारों में ही परिगणित हुए थे। किन्तु वामन ने सवं प्रथम रीति अर्थात्‌ विशिष्ट 
पद-रचना को काव्य में सबं प्रधान--उसकी आत्मा--माना। रचनागत यह विशिष्टता गुणों 
के समन्वय से आती है। वामन ने १० शब्द गुण तथा १० ही अर्थ गुण एवं उन पर आश्रित तीन 
रीतियाँ--वँदर्मी, गौडी तथा पांचाली मानी हैं। यद्यपि वामन के पूवं दण्डी ने भी १० गुणों 
तथा उन पर आश्रित वैदर्भी तथा गोडी दो प्रधान रीतियों का विस्तृत वर्णन किया है, किन्तु जैसा 
डा० काणे ने लिखा है, उन्होंने अळंकारों का भी इतना विस्तृत वर्णन किया है कि यह कह सकना 
कठिन है कि वे दोनों में से किसे काव्य में प्रधान मानते थे। जहाँ उद्भट ने गुणों तथा अळंकारों 
का भेद गड्डरिका प्रवाह से असत्‌ माना, वहाँ वामन ने गुणों को काव्य शोभा का उत्पादक तथा 
AGHA को उस शोभा का अभिवर्षक मान कर दोनों का भेद किया। मम्मट ने 'काव्यप्रकाश' 
के अष्टम उल्लास में जहाँ उद्भट के उपर्युक्त मत को कहा है, वहीं वामन के इस मत का भी 
खण्डन किया है। इसका विशेष विवेचन आगे सिद्धान्त प्रकरण में किया जाएगा। वामन के 
कुछ अन्य सिद्धान्त वक्रोक्तिः को अर्थालंकार मानना, विशेषोवित की निचित्र परिभाषा देना, 


आक्षेप अलंकार के द्विविब व्याख्यानः (जो उसे क्रमशः मम्मट के प्रतीप तथा समासोक्ति के समकक्ष : 


कर देते हैं) प्रस्तुत करना इत्यादि हैं। 
जैसा पहले कहा जा चुका है, वामन काश्मीरी परम्परा के अनुसार राजा जयापीड (७७९- 
८१३ ई०) के मंत्रियों में थे, और इस प्रकार वे उद्‌भट के समकालीन तथा प्रतिस्पर्धी ठहरते हैं, 
क्योंकि दोनों में किसी ने भी दूसरे का उल्लेख या उद्धरण नहीं दिया है। एक और ढंग से भी वामन 
का समय Coo Fo के आस-पास ही ज्ञात होता है। भवभूति के 'उत्तररामचरित' तथा 'मालती- 
माघव' एवं माघ के “शिशुपालवध ' से वामन ने कई इलोक उदाहरण रूप में उद्धत किए हैं। इन 
दोनों के समय अनेक प्रमाणों के आधार पर क्रमशः ७००-७४० Fo तथा ७२५-७७५ So निर्धारित 
किए गए हैं। अतः वामन का समय इसके बाद ही होगा। और, चूँकि ध्वन्यालोक' में उद्घुत 
अनुरागवती सन्ध्या दिवसस्तत्पुरः सरः। अहो देवगतिः कीदृक्‌ तथापि न समागमः॥। पर ‘लोचन में 
अभिनव ने वामनाभिप्रायेणायमाक्षेपः, भामहाभिप्रायेण तु समासोक्तिरित्युभयमाशयं हृदये गृहीत्वा 
१. सादुश्याल्लक्षणा वक्रोक्तिः --४-३-८॥ 
„ २. उपमानस्य आक्षेपः प्रतिषेधः तुल्यकार्या्थस्य नेरथक्यविवक्षायामाक्षेपः, उपमानस्य 
क्षेपतः प्रतिपत्तिरित्यपि सूत्रार्थः ॥-_काव्यालंकारसूत्रवृत्ति। 

; भारतोय-साहित्य शास्त्र २९७ 
समासोकत्याक्षेपयोरिदमेकमेवोवाहरण व्यतरदूग्रन्यकृत्‌ ऐसा लिखा हे, इससे स्पष्ट है कि उनके 


मत में वामन नवम के उत्तराघ में होने वाले ध्वन्यालोककार से काफ़ी पूर्व के हैं। इस प्रकार 
७५० ई० के बाद तथा ८५० ई० के पूर्व अर्थात्‌ ८०० ई० के आस-पास इनका समय ज्ञात होता है। 


Wwe 


___ बामन के वाद प्रसिद्ध आलंकारिक Ge आते हैं । इनके ग्रन्थ का भी वही नाम है जो 
भामह के ग्रन्थ का था। रुद्रटकृत 'काव्यालंकार' १६ अध्यायों का वृहत्‌ ग्रन्थ है और इसमें काव्य- 
शास्त्र के संपूण विषय का विवेचन हुआ है। प्रथम अध्याय में काव्य के प्रयोजन तथा शक्ति, व्युत्पत्ति 
एवं अभ्यास रूप त्रिविघ हेतु दिए गए हैं । द्वितीय में काव्य का लक्षण, पाँच शब्दालंकार--वक्रोक्ति, 
अनुप्रास, यमक, इलेष तथा चित्र, चार रीतियाँ--वैदर्भी, पांचाली, लाटी तथा गौडी, एवं काव्य 
की छः भाषाएँ- प्राक्कत, संस्कृत, मागधी, पैशाची, शौरसेनी तथा अपभ्रंश संक्षेप में दी गई el ` 
अध्याय के अन्त में वक्रोक्ति तथा अनुप्रास की पाँच वृत्तियों का थोड़े विस्तार के साथ विवेचन 
है। तृतीय में यमक तथा चतुर्थ में ८ प्रकार के इलेष बड़े विस्तार के साथ दिए गए हैं। सातवें 
में अलंकारों के चार आघार-वास्तव, औपम्य, अतिशय तथा इलेष वैज्ञानिक रीति से निश्चित 
किए गए हैं। यह अध्याय इसलिए महत्त्वपूर्ण है कि रुद्रट के पूर्वे किसी ने अलंकारों का इस प्रकार 
किसी निश्‍चित आधार पर वर्गीकरण नहीं किया झा। वास्तव पर आधारित २३ अलंकार इसी 
अध्याय में दिए गए हैं। आठवे अध्याय में औपम्य (सादृश्य) पर आधारित २१ अलंकार, नवें में 
अतिशय पर आधारित १२ अलंकार तथा दसवे में शुद्ध इलेष के १० प्रकार एवं संकर के दो प्रकार 
दिए गए हैं। इस प्रकार इसमें कुल ६६ अलंकार हैं। ग्यारहवें में अथे के ९ तथा उपमा के ४ दोष 
दिए गए हैं। वारहवाँ अध्याय सर्वाधिक महत्त्वपूर्ण है, क्योंकि इसमें रस-विवेचन किया गया है 
जो इसके पूर्व किसी भी आलंकारिक ने नहीं किया था। यह कहा जा चुका है कि भामह और उदूभट 
रस से परिचित होते हुए भी उसे अलंकार के ही अन्तर्गत मानते हैं। दुसरी विशेष बात यह है कि 
रुद्रट ने नव के अतिरिक्त प्रेयस नामक एक दशम रस भी माना है। तेरहवें में सम्भोग तथा चौदहवें 
में विप्रलम्भ तथा नायक-नायिकाओं का वर्णन, तथा पंद्रहवें में वीर तथा अन्य रस दिए गए हैं। 
सोलहवें में कथा, आख्यायिका इत्यादि काव्य के भेद तथा उनके लक्षणों का विवेचन है | इस प्रकार 
* इसे साहित्य शास्त्र के विविध विषयों का महाकोश कहा जा सकता है। परन्तु व्यापक होने पर भी 
उपर्युक्त अलंकारों की समीक्षाही इस ग्रन्थ का मुख्य उद्देश्य है। अतः रुद्रट की गणना आलंकारिकों 
में होती है। रुद्रट की कुछ अन्य विशेषाताएँ भी है-अनन्वय और उपमेयोपमा को अलग अलंकार न 
मान कर उपमा के ही भेद कर उन्हें अनन्वयोपमा तथा उभयोपमा नाम देना तथा हेतु, भाव, 
मत, साम्य तथा पिहित आदि कुछ नए अलंकारों का आविष्कार करना। यह अवश्य हे कि मम्मठ 
इत्यादि परवर्ती लेखकों ने इन नए अलंकारों को अलंकार नहीं माना और उनका खण्डन किया है। 
रौतियों का नाम तथा संक्षिप्त लक्षण देते हुए भी we ने इनका विवेचन नहीं किया और उनकी 
उपेक्षा की है। गुणों का वर्णन: उन्होंने बिलकुल ही छोड़ दिया। a 

GE को प्रतिहारेन्दुराज, राजशेखर, अभिनव, मम्मट आदि दशम तथा उसके बाद की 


शताब्दियों के सभी प्रसिद्ध ग्रन्थकारों ने उद्धत किया है और उनकी आलोचना भी की है। अत:वे 


दशम के पूर्व हुए थे, यह निश्चित है। किन्तु आनन्दवद्धंन के ध्वनि-सिद्धान्त से परिचित होने के 
कारण यह अनुमान होता है कि रुद्रट या तो आनन्दवद्धंन के समकालीन थे या उनसे कुछ पूर्व । 
अतः उनका समय ८२५ से ८७५ ई० के बीच माना जा सकता है। Ge के ग्रंथ की एक टीका 
'शिशुपाल्वध' के टीकाकार वल्लभदेव ने की थी, जिनका समय कई प्रमाणों से ९०० ई० के आस- 
पास निश्चित होता है । इससे भी उपर्युक्त अनुमान संगत जान पड़ता है। 


आनन्‍्दवर्धनआ | , 
५ प्राचीन साहित्य शास्त्र में सबसे महत्वपूर्ण ग्रन्थ 'ध्वन्यालोक' है। इसके दो भाग हैँ— 
कारिका और वृत्ति। दोनों के रचयिताओं के संबंध में बहुत विवाद है। महामहोपाध्याय Hy 
स्वामी, डा० शंकरन्‌, डा० सत्कारि मुखर्जी, डा० कान्तिचन्द्र पांडेय, डा० कृष्णमूति तथा पं० 
बलदेव उपाध्याय जैसे विद्वान्‌ दोनों को एक ही की कृति मानते हैं और डा० डे, डा० दासगुप्त, 
श्री Fo गोडावर्मा तथा महामहोपाध्याय डा० काणे भिन्न-भिन्न व्यवितयों की। डा० दासगुप्त 
लिखते हैं--ऐसा प्रतीत होता है कि तीन भिन्न-भिन्न व्यक्तियों ने कारिका, वृत्ति तथा वृत्ति की 
टीका लिखी है। कारिकाएँ व्वनि-कारिका कही जाती हैं और इनके रचयिता छ्वनिकार कहे जाते 
Sl कारिकाओं की वृत्ति ्वत्यालोक' के नाम से प्रसिद्ध है और इसके रचयिता आनन्दवर्धन हैं। 
इ वृत्ति की विस्तृत टोका 'लोचन के नाम से प्रसिद्ध है। यह भी प्रतीत होता है कि ध्वन्यालोक' 
की लोचन के अतिरिक्त भी टींकाएँ यीं। उनमें से एक का नाम चन्द्रिका' था जिसे अभिनव के 
ही किसी पुवंज ने लिखा था।”' इस कथन पर पांद टिप्पणी में डा० दासगुप्त ने लिखा है--'अतः 
कभी-कभी जो यह कहा जाता है कि कारिकाकार अभिनव गुप्त के साक्षात्‌ गुरु थे, वह ठीक नहीं है । 
काणे महोदय का सुझाव है कि 'ध्वन्यालोक' की अभिनंवकृत 'लोचन' टीका उसके लगभग डेढ़-दो 
सौ वर्ष वाद लिखी गई। वस्तुतः ध्वन्यांलोक' पर ही अभिनव गुप्त ने अपनी 'लोचन' टीका लिखी 
है। इसीलिए उन्होंने 'च्वन्यालोक' के कर्ता का उल्लेख प्रायः MARR शब्द द्वारा किया है। 
कारिकाओं को 'लोचन' में मूल कारिका' या केवल. 'कारिकॉर कहा है और उनके रचयिता को 
_ कारिकाकार। “ध्वन्यालोक' के रचयिता को कहीं-कहीं वृत्तिकार भी कहां है। 'लोचन' के अध्ययन 
से स्पष्ट विदित होता है कि अभिनव कारिकाकार को वृत्तिकार से भिन्न मानते थे। 


डा० काणे ने कारिकाकार तथा ध्वनिकार के भिन्न होने के संबंध में लोचनकार के कथनों _ 


को प्रमाण मानने के अतिरिक्त अन्य अनेक संगत तक उपस्थित किए हैं, जिनमें एक तो यह है कि 
कारिका के मूल से वृत्ति का मत कई स्थलों में भिन्न है और यह मतभेद इस प्रंकार का नहीं है 


१. डा० Gao Ro डे तथा डॉ० दांसगुप्त : हिस्ट्री आव संस्कृत लिटरेचर, qo ५४० से 
अनूदित । ८ i 

कि उसे 'कारिका' के संक्षेप में रक्खे गए विचारों का विस्तृत विवेचन और स्पष्टीकरण कह कर 
टाला जा सके, जैसा डा० कान्तिचन्द्र पांडेय ने किया है। दूसरा दृढ़ तकं डा० काणे ने वृत्ति में आए 
हुए “परिकर इलोकों' या संग्रह इलोकों' के आधार पर उपस्थित किया है। उनका कथन है कि 
“पचास से अधिक इस प्रकार के इलोक होंगे जो आनन्दवर्धन कीही रचना हैं। इनमें से कुछ बहुत 
महत्त्वपूर्ण अर्थ से परिपूर्ण हैं और बहुतेरी कारिकाओं से भी अच्छे हैं। यदि कारिका तथा वृत्ति 
दोनों का कर्ता एक ही पुरुष था, तो उसने इन्हें वत्ति में रख कर गौण स्थान क्यों दिया, कारिकाओं. 
में ही क्यों नहीं रखा? . . AAT मम्मट ने, जिन्होंने १४२ ही कारिकाओं में ध्वन्यालोक से कहीं 
अधिक विस्तृत विषय का समावेश किया है, अपनी वृत्ति में कहीं त्वरिकर इलोक' या “संग्रह इलोक' 
दिए हैं? ....सचतोयहहैकि कारिकाकार से भिन्न होने के कारण वृत्तिकार अपने इलोकों को 
उनके सिर नहीं मढ़ना चाहते थे ।”' डा० मुखर्जी आदि के द्वारा दिए गए तर्को को काटने में डा० 
काणे ने कई और संगत तक उपस्थित किए हैं। किन्तु यहाँ उनका उद्धरण देना आवश्यक नहीं है l 
पर, जैसा डा० काणे ने स्वयं लिखा है, आश्चर्य की वात है कि आनन्दवद्धेन के एक-दो शताब्दी वाद 
से ही कारिकाओं और वृत्ति के mia में साहित्यशास्त्रकारों में बड़ा भ्रम उत्पन्न हो गया था। 
प्रतिहारेन्दुराज, वक्रोक्तिजीवितकार कुन्तक, व्यक्तिविवेककार महिमभट्ट, 'औचित्य-विचार-चर्चा' 
के रचयिता क्षेमेन्द्र, हेमचन्द्र तया साहित्यदर्पण के रचयिता विद्वनाथ--इन सभी लोगो ने कारि- 
काकार एवं वृत्तिकार में कोई भेद नहीं किया। 

अव प्रइन यह है कि यदि कारिकाकार वृत्तिकार आनन्दवर्डेन से भिन्न व्यक्ति थे, तो उनका 
नाम क्या था ? प्रो० सोवानी ने सन्‌ १९१० के जरनल आव द रायरू एशियाटिक सोसाइटी में 


पहली वार यह सुझाव रक्खा कि कारिकाकार का नाम संभवतः सहृदय A | डा० काण का कथन 


है कि “अभिषामातृका वृत्ति में आए हुए मुकुल के ध्वनेः सहेदयैनूतनतयोपर्वाणतस्य तथा चिवक्षि- 
तान्यपरता सहृदयेः काव्यवत्मंनि निरूपिता एवं उनके शिष्य प्रतिहारेन्दुराज के काव्यजीवितभूतः 
kaa सहदयैध्वेनिर्नाम व्यंजकत्वभेदात्मा काव्यधमोऽभि हितः इत्यादि शब्दों से बहुत संभव जान 
पड़ता है कि ध्वनिकार का नाम सहृदय था, अथवा इससे भी अधिक संभव यह लगता है कि सहृदय 
उनकी उपाधि थी जो उनके प्रशंसकों ने उन्हें दी थी!” हमें डा० काणे का यह मत वहुत ठीक प्रतीत 
होता है, क्योंकि यदि सहृदय ध्वनिकार का नाम होता तो इसके लिए सचेतस्‌ इत्यादि इसके पर्यायो 
का प्रयोग न होता, जैसा कि कारिका, वृत्ति और लोचन में हुआ है। ध्वत्यालोककार ने सहृदय 
शब्द के अर्थ का विचार किया है और लोचनकार अभिनव ने सहृदय का रूक्षेण येषां काव्यानु- 
शीळनाभ्यासवञ्ाद्िशदी भूते मनोमुकुरे वर्णनीयतन्मयीभवतयोग्यता, ते हृदयसंवादभाजः सहृदयाः 
किया है। Sto काणेने भी प्रथम कारिका के सहृदयमनः प्रीतये पद में सहृदय में इलेष मान कर 


- उसे कारिकाकार तथा रसज्ञ दोनों काही वाचक मानाहै। पर डा० एस० एन० दासगुप्त का 


१. द्रष्टव्य, डा० काणे: हिस्ट्री आंब संस्कृत पोइटिक्स, Fo १७५१ 
२. द्रष्टव्य, पी० वी० काणे: हिस्ट्री आव संस्कृत पोइटिक्स, Jo. १८३। 

स्वारस्य द्वितीय विकल्प के लिए ही है। अपने इतिहास में प्रो, सोवानी तथा डा० काणे 
के प्रथम विचार को रखते हुए उन्होंने लिखा है कि “मैं एक दूसरा सुझाव रखने का साहस 
करता हूँ और वह यह कि सहृदय शब्द का तात्प शायद ऐसे काव्यशास्त्रज्ञो की परम्परा 
से है जो ध्वनि कोरस या वस्तु की अभिव्यंजना द्वारा हृदय को आवजित या मुग्ध करने 
वाली मानते थे।”' इस मत की पुष्टि में डा० दासगुप्त का यह तक भी ठीक प्रतीत होता, 
है कि सहृदयमनः प्रीतये में यदि सहृदय कारिकाकार का नाम माना जाय तो स्वयं अपने संवंध 
में अन्य पुरुष का प्रयोग करके फिर उसकी प्रसन्नता के लिए ग्रन्थ रचने की वात लिखना बहुत 
अजीव सा लगता है। जो भी हो, इतना तो निश्‍चित रूप से कहा ही जा सकता है कि काव्यों में 
ध्वनि का मार्ग आनन्दवर्धन से पूर्व ही प्रतिपादित हुआ था। ध्वन्यालोक' में उद्धत काव्य ततद्‌ 
घ्वनिना समन्वितमिति प्रीत्या प्रशंपंजडो नो विद्मोऽभिदधाति कि सुभतिना पृष्ठ; स्वरूप ध्वनेः 
इलोक को टीकाकार अभिनव ने किसी मनोरथ नाभक कवि का वताया है, जिसको उन्होंने आनन्द- 
वर्षेन का समकालीन कहा है। पर, जैसा Sto काणे ने विनम्र संकेत किया है, अभिनव का यह कथन 
असत्य जान पड़ता है, क्योंकि “राजतरंगिणी' के आधार पर काश्मीर के राजा जयापीड का मंत्री 
होने से मनोरथ का समय काइमीर-नृपति अवन्तिवर्मा (८५५-८८३ ई०) के साम्राज्य में प्रसिद्ध 
होने वाले आनन्दवर्धन से अवश्य ही कुछ पहले होगा और उपर्युवत्त दछोक में मनोरथ के द्वारा ध्वनि 
का मजाक उड़ाए जाने से उसकी परम्परा शायद मनोरथ से पुर्व की हो, आनन्दवर्न से पुर्व की तो 
होगी ही। आनन्दवर्धन का अवन्तिवर्मा के राज्य-काल में होना तथा प्रसिद्धि प्राप्त करना इस वात ` 
से भी सही लगता है कि ८०० ई के उद्भट को उन्होंने उद्धृत किया है और ९०० ई० के कंल्हण 
` तथा ९००-९२५ ई० के राजशेखंर के द्वारा वे स्वयं उद्धृत किए गए हैं। पर कारिकाकार के नाम 
और समय दोनों ही निशचयात्मक तथ्यों के अभाव में अनिश्चित ही रहेगे 1३ 
- धवन्यालोक' में ४ उद्योत हैं। प्रथम में ध्वनि के विरोधी मतों की समीक्षा है। आनन्द- 
वर्षेन ने ध्वनि के विषय में अपने पूर्व से प्रचलित अभाववाद, भवित (लक्षणा)-वाद तथा अनिर्वच- 
नीयतावाद--इन तीनों मतों का मुंहतोड़ जवाब देकर ध्वनि (व्यंजना ) की स्वतंत्र सत्ता सिद्ध की। 
काव्य के आत्मभूत सहृदय-रलाध्य्‌ अर्थ के वाच्य और प्रतीयमान-दो मुख्य भेद कह कर तथा 


व्यक्त की है। इसी से इसकी पूर्वोक्त काव्यात्मकता का रहस्य भी स्पष्ट हो जाता है। आगे इस अर्थे 
च 


६. KER डा० एस० एन० दासगुप्त : संस्कृत साहित्य का इतिहास, Jo ५४१ पर पाद: - 


In Public Domain, Chambal Archives, Etawah 


र“ 
Digitized by Sarayu Foundation Trust, Delhi and eGangotri | 


भारतीय साहित्य शास्त्र कक ३०१ 


के वस्तु-ध्वनि, अलंकार-ध्वनि तथा रस-ध्वनि रूप से तीन भेद वता कर रस-घ्वनि को सर्वथा 
अवाच्यार्थं (शब्द-व्यापार का अविषय), वाच्यार्थं के सामर्थ्यं से केवल प्रतीयमान (आक्षिप्त) 
बताया है। उनका कथन है कि रस के वाचक श्रृंगार इत्यादि शब्दों. का प्रयोग काव्य में नहीं होता । 
यदि ऐसा होने पर रस्‌ की प्रतीति हो, तव तो द्रोनो में वाच्य-वाचक संबंध माना जा सकता है। 
परन्तु वाचक शब्दों का प्रयोग होने पर भी रस की प्रतीति तव तक नहीं होती, जव तक विशिष्ट 
विभाव इत्यादि का प्रतिपादन नहीं होता। जिस काव्य में विभाव, अनुभाव आदि का सम्यक्‌ 
प्रतिपादन नहीं हुआ रहता, केव श्रृंगार, वीर इत्यादि रसवाचक शब्दों का प्रयोग भर हुआ रहता 
उसमें लेश मात्र भी रस की प्रतीति नहीं होती। दूसरे, जहाँ कहीं रस की प्रतीति द्दोती है, वहाँ 

सव कहीं उसके वाचक शब्दों का प्रयोग नहीं पाया जाता। 

इससे स्पष्ट है कि रस कदापि वाच्य नहीं, वाच्यां के सामर्थ्य से प्रतीयमान ही होता है।' 
इसी रस को घ्वन्थालोककार ने काव्य की आत्मा--उसका प्राण बताया है। यद्यपि प्रथम उद्योत 
की द्वितीय कारिका में ध्वनि मात्र को ही आत्मा कहा है, पर आगे की पंचम कारिका में इसी तृतीय 
रस-घ्वनि को आत्मा वताया है। इसकी तथा इस कारिका की वृत्ति की टीका में छोचनकार 
अभिनव गुप्त ने इस वात को स्पष्ट किया है कि रस ही वस्तुतः काव्य की आत्मा है। वस्तु-घ्वनि 
तथा अलंकार-ध्वनि रस-ध्वनि में पर्यवसित होने के कारण वाच्यार्थ से उत्कृष्ट हैं और इसी अभि- 
प्राय से ये पूर्वोक्त कारिका में सामान्य रूप से काव्य की आत्मा कहे गए R 

दवितीय उद्योत में ध्वनि के भेदों का विवेचन है। तृतीय में इसी के सूक्ष्म भेदों तथा रीतियों _ 
और वृत्तियों का विवेचन है। चतुर्थ में कवि-प्रतिभा की अनन्तता, काव्य-सौन्दय के लिए किसी 
एक रस की प्रधानता, गुणी भूत व्यंग्य आदि अनेक वाते संक्षेप में कही गई हैं । 'छोचन' के अतिरिक्त 
इसकी एक और भी टीका 'चन्द्रिका' अभिनव के ही किसी पूर्वज की लिखी हुई थी, ऐसा 'लोचन' 
में आए हुए उल्लेखों से -ज्ञात होता है। 
राजशेखर 


ध्वन्यालोककार के ठीक वाद ही 'काव्यमीमांसा' के रचयिता राजशेखर आते हैं। उन्होंने 
अपने इस ग्रन्थ में उद्भट, वामन, रुद्रट तंथा आनन्दवर्षन के मतों का उल्लेख किया है। अतः 
ये निश्चित रूप से ८७५ ई० के वाद के होंगे। इसी प्रकार ९५९-९६० ई० में लिखे गए यशस्ति- 
wr के चतुर्थ आइवास में गिनाए गए कवियों में इनका भी नाम आया है, अतः ये ८५० ई० के पुर्व 
ही हुए होंगे । इस प्रकार इनका समय नवम शताव्दी का अन्तिम तथा दशम का प्रथम पाद ठहरता 
है। इसकी पुष्टि इस वात से भी होती है कि'८५० ई० के आस-पास होने वाले अभिनव ने अपने 
'अभिनव-भारती' में इनके कर्पूरमंजरी' तथा 'वालरामायण' दोनों का निर्देश किया है।' 


१. द्रष्टव्य, घ्वन्यालोक, प्रथम उद्योत, कारिका ४ तथा उसकी वृत्ति। 
२. वही, प्रथम उद्योत, कारिका ५ तथा उसको लोचन टीका। 
३. तथा हि श्यृंगाररसे सातिशयोपयोगिनी प्राकृतभाषेति HET: | 

'क्ाव्यमीमांसा' में रस, गुण या अंलंकार किसी का भी साक्षात्‌ रूप से विवेचन नहीं 
मिलता) इसमें कवि-शिक्षा का ही विषय प्रधान है। इस दृष्टि से यह ग्रन्थ अनुपम है। इसके 
१८ अध्यायों में से प्रथम में अलंकार शास्त्र का उद्भव, द्वितीय में वाङमय के दो रूप- शास्त्र और 
काव्य तथा उनका भेद, तृतीय में काव्य-पुरुष की उत्पत्ति तथा उसके शरीर, अंग एवं आत्मा के रूप 
में शब्दार्थ, विविध भाषाओं तथा रस का वर्णन, चतुर्थ में काव्य के मुख्य हेतु शक्ति” तथा उससे: 

उत्पन्न होने वाली प्रतिभा और व्युत्पत्ति एवं अन्यों के मत से इनके भी सहायक समाधि तथा अभ्यास 
का वर्णन, पंचम में शास्त्र कवि, उभय कवि आदि तथा इनके उपभेदों का वर्णन, पष्ठ में शब्द तथा 
काव्य के स्वरूप का निरूपण, सप्तम में उचित भाषा और शैली आदि का विवेचन, अष्टम में काव्य 
के वर्ण्यं विषय के योनिभूत, श्रुति, स्मृति, इतिहास, पुराण आदि का निरूपण, नवम में काव्य के 
अनिवार्यं तत्त्व, रसादि' का निरूपण, दशम में कवि-चर्चा का विस्तृत वर्णन, एकादश से त्रयोदश 
तक तीन अध्यायों में इस विषय का निरूपण कि पूर्ववर्ती कवियों के शब्द और अर्थ या भाषा और 


भाव को कहाँ तक और किस प्रकार ग्रहण किया जा सकता है, चतुर्दश से षोडश तक तीन अध्यायों 


में वनस्पति, पुष्प इत्यादि के विषय में प्रचलित कवि-समयों का वर्णन तथा सप्तदश में अनेक देशों, 
नदियों, पर्वतों, चारों दिशाओं आदि का वर्णन है । इश प्रकार यद्यपि साहित्य शास्त्र को इसकी कोई 
भी नई देन नहीं है, तथापि कवियों के लिए आदशं पथ-प्रदर्शक होने से यह अत्यन्त महत्त्वपूर्ण ग्रन्थ है। 


भट्टनायक . 2 
आनन्दवर्धन और अभिनव के वीच राजशेखर के अतिरिक्त दो और आचार्य उल्लेखनीय 
हैं--भट्टनायक तथा कुन्तक। ये दोनों ही आचाय ध्वनि के विरोधी हैं। ऐसा प्रतीत होता है कि 
भट्टनायक ने ध्वनि का खण्डन करने के लिए ही अपना 'हृदयदपंण' ग्रन्थ लिखा था, क्योंकि व्यक्ति- 
विवेककार राजानक महिमभट्ट ने अपने ग्रन्थ के आरंभ में ही लिखा है कि उन्होने 'ध्वन्यालोक' 
का खण्डन करके यश प्राप्त करने के लिए 'हृदयदपण' को बिना देखे ही 'व्यवितविवेक' लिखा । 
इससे यह स्पष्ट है कि 'हृदयदर्पण' में भी ध्वनि का खण्डन किया गया था | भट्टनायक भरत के रस- 
संप्रदाय के समर्थक हैं। मम्मट के काव्यप्रकाश' से ज्ञात होता है कि भरत के सूत्र विभावानुभावव्य- 
भिचारिसंयोगाद्रसनिष्पत्तिः के प्रधान व्याख्यानों में एक भट्टनायक का भी था। इसके अनुसार 
-भट्टनायक ने रस-निष्पत्ति में पूर्व प्रसिद्ध अभिधा व्यापार के अतिरिक्त भावना और भोगीकृति 
(भोग या रस-चवंणा) नामक दो और व्यापारो की कल्पना की । इस द्वितीय भावना-व्यापार 
के द्वारा सीता इत्यादि विभाव अपनी वैयक्तिकता या विशिष्टता से रहित सामान्य (साधारणी 


कपूरमंजर्याख्यो राजशेखरेण तन्मय एव निवद: ॥ 
“ — अभिनव-भारती, आइवास १९ । 
१. रसवत एव निबन्धोयुक्तों, न नीरसस्येति, आपराजितिः। आमिति यायावरीयः॥ 


काव्यमीमांसा अ० ६। 

कृत) रूप में--अर्थात्‌ सीता के-रूप में नहीं, सुन्दर सती-साध्वी नायिका के रूप में- प्रतीत होते 
हैं। फिर, इस साधारणीकृत विभावादि से भावित स्थायी 'भोग” नामक तृतीय व्यापार के द्वारा 
रसनीय या आस्वाद्य या चव्ये वन कर रस संज्ञा प्राप्त करता है। इस मत का खण्डन 'काव्य- 
प्रकाश' के चतुर्थे उल्लास में मम्मट ने किया है। 


कुन्तक 


अभिनव के दूसरे पूर्ववर्ती ध्वनि-विरोधी आचार्य कुन्तक ने अपने मत का प्रतिपादन करने 
के लिए 'वक्रोक्तिजीवित' लिखा। घ्वनि-खण्डन का समान उद्देश्य होने पर भी भट्टनायक, कुन्तक 
तथा महिमभट्ट के खण्डन के अपने-अपने पृथक्‌ ढंग हैं। जहाँ भट्टनायक ने व्यंजना या ध्वनि के 
खण्डन के लिए भोग-व्यापार की कल्पना की, वहाँ आचाये कुन्तक ने भामह द्वारा अलंकार के प्राण 
के रूप में मानी हुई वक्रोक्ति को हो व्यापक रूप दे कर उसे ही काव्य की आत्मा माना और व्यंजना | 
को उसी के अन्तर्भूत वताया। भामह के शब्दार्थो सहितो सालंकारौ काव्यम्‌ का ही अनुसरण करते 
हुए आचार्य कुन्तक ने भी सालंकार शब्दार्थ को काव्य वताया। इस प्रकार उनके मत में वे ही शब्द 
और अर्थ काव्य में ग्राह्य हैं जो अलंकारयुक्त हैं। पर उनकी दृष्टि में ही अलंकार काव्य का धर्म 
नहीं, स्वरूप है, उसकी आत्मा है और शब्द तथा अर्थ का यह अळंकार वक्रोक्ति ही है। कथन का 
वह उत्कृष्ट प्रकार ही वक्रोक्ति है जो प्रतिपादन के साधारण प्रकार या ढंग से भिन्न होने के कारण 
चित्त को बलात्‌ आवजित और मुग्ध कर देता है।' ऐसा नहीं है कि आचार्य कुन्तक काव्य में रस 
नहीं मानते, पर उनकी यह दृढ़ मान्यता थी कि वक्रोक्ति के विना कांव्य में रस निष्पन्न हो ही नहीं ` 
सकता। विदग्ध कवि ही वक्रोक्ति के प्रयोग से काव्य में रस ला सकता है और वक्रोक्ति कवि की 
उत्कृष्ट कल्पना के विना संभव नहीं है। अतः कवि-व्यापार ही काव्य में प्रघान है। कवि-व्यापार 
की यह वक्रता वर्ण-विन्यास वक्रता, पद-पूर्वार्ध वक्रता, प्रत्यय वक्रता, वाक्य वक्रता, प्रकरण वक्रता 
तथा प्रबन्ध वक्रता रूप से ६ प्रकार की हे । यह संपूर्ण विवेचन प्रथम उन्मेष में दिया गया है । 
द्वितीय उन्मेष में प्रथम तीन भेद, तृतीय उन्मेष में चतुर्थ भेद, तथा चतुर्थ उन्मेष में अन्तिम दो भेदों १ 
का अत्यन्त व्यापक वर्णन है। i - 
कुन्तक का एक विशिष्ट मत यह भी है कि स्वभावोक्ति तथा रसवद्‌ इत्यादि अळंकार नहीं, 
AGHA हैं। स्वभावोक्ति को अलंकार मानने वालों की खिल्ली उड़ाते हुए उन्होंने कहा है कि जो - 
लोग स्वभावोक्ति को अलंकार मानते हैं, उनके मत में अलंकार्य फिर क्या होगा ? आचार्य कुन्तक . 


१. शब्दोविवक्षिताथंकवाचकोऽन्येषु सत्स्वपि.। अर्थ: सहुदयाह्वादकारो स्वस्पन्दसुन्दरः। 
उभावेतावलंकायों तयोः पुनरलंकृतिः। वक्रोक्तिरेव वेदरध्थभंगी भणितिरुच्यते॥ 
तथा इस पर वृत्ति--वक्रोक्तिप्रसिद्धाभिधानव्यतिरेकिणी विचित्रेवाभिधा, वेदर्यं 
कवि कौशल तस्य.भंगी विच्छित्ति। --वफकरोक्तिजोवित, १, १०-११॥ 

२. अलंकारकृता येषां स्वभावोक्तिरलकृतिः | अलंकार्यंतया तेषां किमन्यदवशिष्यते। 

; --वक्रोक्तिजीवित, १। 

के वक्रोक्तिः काव्यजीवितम्‌ सिद्धान्त के विषय में चाहे कोई कुछ समझे, पर इतना तो निस्सन्देह | 


कहा जा सकता है किं वक्रोक्ति के अन्तर्गत ही समस्त काव्य तत्त्वों का समावेश करने में उन्होंने बड़ी 


विदरघता और मौलिकता का परिचय दिया है। उन्होंने अपने पूर्ववर्ती आचायों में किसी का भी 


अन्धानुकरण नहीं किया, प्रत्युत्‌ सभी की खरी आलोचना को है। तथापि, भामह, दण्डी तथा 
आनन्दवर्धन को उन्होंने प्रशंसा को है। उनको कारिकाओं में दण्डी के 'काव्यादर्श' के इलोकों को 
सी स्वच्छता, स्पष्टता एवं प्रवाह हे और उनकी वृत्ति में सुन्दर साहित्यिक झैली के उच्च गुण पाए 
जाते हैं। 'व्यकितिविवेक कार महिमभट्ट ने जहाँ घ्वनि-ध्वंस करते हुए 'लोचन'कार आचार्य 
` अभिनव के मत का अपने ग्रंथ में उल्लेख किया है, वहाँ उन्होंने 'वक्रोक्तिजीवित' में उत्कृष्ट काव्य के 
उदाहरण रूप में उद्धृतः एक श्लोक में अनेक दोष दिखा कर आचार्य कुन्तक का भी इस प्रकार 
उल्लेख किया है--काव्यकांचनकषाइसमानिना कुन्तकेन निजकाव्यलक्ष्मणि | यस्य सर्वनिरवद्यतो- 
दिता इलोक एष स निदर्शितो सया । इससे स्पष्ट है कि कुन्तक और अभिनव दोनों महिमभट्ट के कुछ 
पूर्व ही हुए थे। पर न तो कुन्तक ने अभिनव का उल्लेख किया है और न अभिनव ने कुन्तक का ही । 
इससे दोनों समसामयिक प्रतीत होते हैं। परन्तु डा० Wo सो० लहरी तथा Sto सत्कारी मुकर्जो 
का मत है कि अभिनवगुप्त का लक्षणा का विवेचन वक्रोक्तिजीवित' से प्रभावित है और वे अपना 
अन्थ रिखने के समय उससे परिचित थे, यद्यपि sto शंकरन, डा० राघवन तथा Sto काणे इससे 
सहमत नहीं हैं। इस प्रकार आचारे कुन्तक अभिनव के समकालीन ही प्रतीत होते हैं, हो सकता है 
कि अवस्था में उनसे कुछ बड़े हों। 
अभिनवगुप्त 
'च्वन्थालोक' के पूर्व विवेचन के प्रसंग में ही अभिनव के “ध्वन्यालोकलोचन' की भी चर्चा 
हुई है। टीका ग्रन्थ होने पर भी यह अत्यन्त महत्त्वपूर्ण है। ध्वनि-मागं को उसकी विशद व्याख्या 
द्वारा प्रतिष्ठित करने का श्रेय 'लोचन' को ही प्राप्त है। इसके अतिरिक्त भरत मुनि के “नाट्य 
शास्त्र पर उनकी अभिनव भारती' नामक पांडित्यपूर्ण टीका भी है। ध्वनि का स्वरूप यथावत्‌ 
जानने के लिए लोचन, तथा रस का स्वरूप एवं 'नाट्यशास्त्र' का रहस्य समझने के लिए अभिनव 
भारती इसी प्रकार आवश्यक हैं, जैसे पाणिनि के अष्टाध्यायी! के लिए पतंजलि का 'महाभाष्य'। 
` रस का जो स्वरूप अभिनव ने प्रस्तुत किया, आज तक उसी की सबसे अधिक प्रतिष्ठा है। मम्मट 
जैसे परम प्रतिभावान्‌, प्रथम श्रेणी के आचारे ने अपने 'काव्यप्रकाश' में इन्हीं के मत को रस-विवेचन 
के अंत में रख कर स्व-मत सिद्धान्त रूप में प्रतिष्ठित किया है। इनके अनुसार रस की अनुभूति 


सामाजिक को होती है। यह अनुभूति ब्रह्मानुभूति के समान ही परमानन्ददायिनी अलौकिक . 


अनुभूति है। इस अनुभूति के समय और किसी प्रमेय या वेद्य की अनुभूति नहीं होती। 
यह रस बिभावादि के विनष्ट हो जाने पर भी सम्भव होने के कारण न उसका कार्य है, न 
स्थायी के रूप मेंपूर्वतः सिद्ध होने के कारण उसको ज्ञाप्य ही है, अपितु उससे व्यंजित होने के 
कारण व्यंग्य है। कार्य और ज्ञाप्य न होने पर भी वह एक दृष्टि से विभावादि का कार्य भी हैं 


- 

T ai भी। यह तथ्य इसकी अछौकिकता ही सिद्ध करता है, किसी प्रकार का दोप 
नहीं। 

अभिनवगुप्त ने अपने नाट्यशास्त्र के गुरु भट्टतौत के काव्यकौतुक' पर भी एक 
'विवरण' नामक टीका लिखी थी। उनकी प्रतिभा सर्वतोमुखी थी। वे उच्च कोटि के दार्शनिक, 
पैनी दृष्टि के समीक्षक तथा महान्‌ कवि थे। काइमीर शैव सिद्धान्त के प्रत्यभिज्ञादर्शन के तो वे 
अप्रतिम आचाय॑ थे ही। इस विषय के उनके गुरु कोई लक्ष्मण थे। 'लोचन' में अभिवन ने अपने 
परम गुरु उत्पलाचायं के अतिरिक्त भट्ट इन्दुराज का भी अनेक वार उल्लेख किया है, जिससे प्रतीत 
होता है कि उनसे इन्होंने 'ध्वन्यालोक' पढ़ा था। भट्ट इन्दुराज को अभिनव ने विद्वत्तविसहृदय- | 
चक्रवर्ती' कहा है। अतः ये घ्वनि की खिल्ली उड़ाने वाले प्रतिहारेन्दुराज से निश्चय ही भिन्न जान 
पडते हैं। 'लोचन' के उल्लेखो से भट्टेन्दुराज उच्च कोटि के कवि ज्ञात होते हैं, उनके कई इलोकों को 
'अभिनव ने उद्बृत किया है | परन्तु प्रतिहारेन्दुराज केवक आलंकारिक या समीक्षक ही जान पड़ते 
हैं, क्योंकि यदि वे कवि होते तो वे उद्भट के ग्रन्थ पर लिखी गई अपनी टीका में अपने कुछ इलोकों 
को अवश्य उद्धृत करते | 2 

अभिनव के महत्त्वपूर्ण सिद्धांतों मे एक यह भी था कि शान्त रस मोक्ष-फल की ओर ले जाने 
बाला होने के कारण रसों में सवंश्रेष्ठ है । इनका समय निश्‍चित करने में कोई कठिनता नहीं है। 
अपने विभिन्न ग्रन्थों के अंत में दिए गए उनके रचना-कालों से यह समय ९५०-१०२० Fo प्रतीत 


होता है। 
घनंजय तथा धनिक 


कुन्तक तथा अभिनव के परवर्ती आलंकारिक ब्वनि-विरोधी महिमभट्ट के सिद्धान्तों कां 
विवेचन करने के पूर्व 'दशरूपक' के कर्ता एवं घ्वनि-विरोधियों में अन्यतम आचाय़े घनंजय तथा 
'दशरूपक' की 'अवलोक' टीका के रचयिता धनिक का उल्लेख आवश्यक है, क्योंकि 'दशरूपक' के 
चतुर्थ प्रकाश में रस का विवेचन हुआ है। वैसे इस ग्रन्थ के प्रथम तीन प्रकाशों में नाट्यशास्त्र के 
ही विषयों का विवेचन है ।, प्रथम प्रकाश में दस प्रकार के रूपकों, पाँच प्रकार की सन्धियों तथा 
विष्कंभक, चूरिका, अंकास्य, अंकावतार तथा प्रवेशक आदि का विवेचन है। द्वितीय में नाटक और 
नाटिकाओं के अनेक भेद, उनके लक्षण तथा चार वृत्तियाँ वर्णित हैं। _ तृतीय में नाट्य-काव्य की 
प्रस्तावना, एवं उसके अन्य आवश्यक तत्त्वों के विषय में स्पष्ट निर्देश दिए गए हैं। 'दशरूपक' में 
लगभग ३०० कारिकाएं हँ, जिन पर धनिक के 'अवलोक' के अतिरिक्त बहुरूप मिश्च की भी एक 
सुन्दर टीका है। 


१. उभयाभावस्वरूपस्य चोभयात्मंकत्वमपिपुर्वल्लोकोत्तरतामेव गमयति, नतु विरोघम्‌। 
AHS, काव्यप्रकाश, चतुर्थं उल्लास। 
RS 

३०६ . ह साहित्य 
रस के सबंध में धनंजय और धनिक का स्पष्ट मत यह है कि रस और काव्य के बीच व्यंग्य- 
व्यंजक नहीं, अपितु भाव्य-भावक संबंध है | काव्य है भावक और रस है भाव्य । ऊपर भट्टनायक के 
रस-सिद्धान्त की संक्षिप्त चर्चा करते समय भी इस संबंध में कहा जा चुका है कि भट्टनायक रस 
को आनन्दवर्धन तया अभिनव की भाँति व्यंग्य नहीं, भाव्य मानते हैं। इस प्रकार धनंजय का 
रस-सिद्धान्त भट्टनायक से कुछ कुछ मिलता-सा है। परन्तु गहराई से देखने पर दोनों का भेद 
स्पष्ट लक्षित हो जाता है। ध्वन्यालोककार तथा अभिनव के रस-सिद्धान्त से तो इस मत कां. 
स्पष्ट विरोध ही है। र 
ध्वनिवादी रस को व्यंग्य मानते है तया उसकी प्रतीति के लिए व्यंजना-व्यापार की कल्पना 
करते हैं। धनिक ने चतुथं प्रकाश में इसी मत को पूर्व पक्ष के रूप में रख कर आगे की ३७वीं कारिका 
की, जिसमें घनंजय ने अपने रस-सिद्धान्त का विवेचन किया है, अवतारणा इसके उत्तर पक्ष के रूप 
में की है। इस कारिका का अर्य यह है कि “जैसे किसी वाक्य में प्रयुक्त (क्रियावाचक ) पद द्वारा 
अभिहित, या वाचक के अभाव में अभिहित न होने पर भी प्रकरण आदि के वल से वृद्धि द्वारा अध्या- 
हृत क्रिया कारकों से युक्त हो कर वाक्यार्थ बन जाती है, उसी प्रकार स्थायी भाव भी काव्य में वाचक 
पदों के वाच्य रूप में गृहीत न होने पर भी प्रकरणादि के आवार पर ही काव्य के वाच्य रूप में 
गृहीत विभाव, अनुभाव तथा संचारी भावों के द्वारा काव्य के तात्पग्रे के रूप में प्रतीत होता है।” 
घनिक ने इस कारिका का भाव स्पष्ट करते हुए लिखा है कि जैसे गाय ले आओ तथा द्वार 
इन दोनों लोकिक वाक्यों में प्रथम में साक्षात्‌ प्रयुक्त या श्रूयमाण क्रिया ले आओ तथा द्वितीय 
में साक्षात्‌ अप्रयुक्त, किन्तु प्रकरण से समझ ली गई क्रिया खोलो या बन्द करो क्रमश: गाय तथा द्वार 
कर्म कारकों से पुष्ट हो कर वाक्यार्थ बनती है, उसी प्रकार काव्य में भी जहाँ प्रीत्ये नवोढा प्रिया 


जैसे उदाहरणों की भांति जिनमें रति स्थायी भाव के वाचक शब्द प्रीत्ये का साक्षात्‌ प्रयोग किया गया . 


है, स्थायी भाव के वाचक शब्दों का साक्षात्‌ प्रयोग नहीं भी होता, वहाँ प्रकरण आदि के आघार परु 
ही काव्य में प्रयुक्त पदों के वाच्य रूप में गृहीत विभावादि के! साथ स्थायीभाव का अविनाभाव 
सम्बन्ध होने के कारण रति आदि स्थायी भाव सहृदय के चित्त में स्फुरित होने लगते हैं।' इससे 
स्पष्ट है कि घनंजय और घनिक के मत में स्थायी भाव या रस किसी व्यंजना जैसी कल्पित शक्ति 
का विषय न हो कर काव्य का वास्तविक वाक्याथं ही है। काव्य में शब्दों के द्वारा विभावादि अर्थ 
` कौ प्रतीति होती है तथा विभावादि स्थायी भाव और रस की प्रतीति कराते हैं। अर्थात्‌, विभावादि 


१. न रसादोनांकाव्येन सह व्यंग्यव्यंजकभावः कि तहि भाव्यभावकसंबंधः। काव्यं . 


हि भावकं भाव्या रसादयः। , 
धनिक : अवलोक टीका--दशरूपक ४-३० 
z २. वाच्या प्रकरणादिस्यो बुद्धस्था वा यथाक्रिया। ; ; 
वाक्यार्थः N स्थायोभावस्तथेतरेः॥ दशरूपक, ४--२७॥ 
३. ब्रष्टव्य, चतुर्थ प्रकाश, कारिका ३७-पर धनिक को टीका। 

काव्य में प्रयुक्त शब्दों वे. पदार्थ हैं तथा स्थायी भाव और रस उनके वाक्यार्थं | ऐसी दशा में विभाव 
इत्यादि अथवा उनके वाचक शब्दों में ही रस का आस्वाद नहीं पाया जाता, वह रस इनके ढ।रा 
भाव्यमान होता है। इस प्रकार काव्य में प्रयुक्त शब्दों के वाच्य 'विमाव' इत्यादि स्थायी भाव की 
भावना करा कर उसका रस रूप में आस्वादन कराने के लिए होते हैं। दूसरे शब्दों में कह सकते हैं 
कि विभावादि स्थायीभाव तया रस के भावक या प्रतिपादक हैं, भाव तथा रस' उनके भाव्य या 
प्रतिपाद्य । . i 

इसके आगे ३८वीं कारिका में घनंजय ने स्पष्ट किया है कि रस का आस्वादन रसिक या 
सहृदय सामाजिक (दर्शक) को ही होता है, अनुकार्य राम, दुष्यन्त, सीता, शकुन्तला इत्यादि पात्रों 
को नहीं। अनुकार्य पात्रों की तो केवल कथा री जाती है, उसके द्वारा सामाजिकों को रसास्वाद 
कराना ही काव्य का प्रयोजन होता है। अनुकार्य राम इत्यादि तो भूत काल के हैं, उन्हें रस-चवंणा 
हो भी कँसे सकती है ? ' नमक को रसास्वादन होता है या नहीं, इस प्रश्‍न का उत्तर घनंजय ने ४२वीं 
कारिका की द्वितीय पंक्ति में यह दिया है कि 'हम नतंक के काव्याथं-मावना-रस के आस्वादन का 
निषेव नहीं करते।' धनिक ने इस पंक्ति की टीका में स्पष्ट किया हैकि अनुकार्य राम आदि का 
अनुकरण करने वाले नट भी लौकिक रस से रसथुक्त नहीं माने जा सकते, क्योंकि वे नाटक में सीता 
आदि का अनुकरण करने वाली नटी को अपनी भोग्य स्त्री के रूप में.ग्रहण. नहीं कर सकते । अतः 
उनमें लौकिक रस की स्थिति नहीं मानी जा सकती । वैसे, काव्यार्थं की भावना केद्वारा नर्तक को 
भी, यदि वह सहृदय है तो सामाजिक के दृष्टिकोण से रसास्वादन हो सकता है।' सामाजिक को 
यह रसास्वादन कैसे होता है इसका उत्तर घनंजय ने ४१ की द्वितीय तथा ४२ की प्रथम पंक्ति में 
यह कह कर दिया है कि जैसे वालक मिट्टी के हाथी इत्यादि से बेलते हुए आनन्द प्राप्त करते हैं, 
ठीक उसी प्रकार काव्य के श्रोता सामाजिक भी अर्जुन आदि पात्रों में उत्साह देख कर उनके द्वारा 
स्वयं उत्साह आदि का आस्वादन करते हँ!" 

ऊपर के विवेचन से स्पष्ट.है कि घनंजय और धनिक रस को घ्वनिवादी आचायो की 
भाँति व्यंग्य न मान कर तात्पर्यार्थं (वाक्याथं) मानते हैं। जैसे लोल्लट व्यंग्यार्थ को दोघंदीघंत- 
राभिधा-शक्ति-जन्य मानते हैं, उसी प्रकार ये आज्ञाय इसको दीघं-दीर्घतर तात्पर्य-शक्ति-जन्य 
मानते हैं। इस अंश में इतना मत लोल्लट के मत से प्रभावित है, यद्यपि उसका ठीक प्रतिरूप नहीं 
है। दूसरे, दोनों आचाय विभावादि तथा स्थायीभाव (रस) में भाव्य-भावक संबंध मानते हैं 
इसी अंश में इस मत का भट्टनायक के मत से साम्य है, पर जैसा पहले भट्टनायक के रस-सिद्धान्त के 
MMs नमन 

१. रसः स एव स्वाद्यत्वाद्रसिकस्येव AAT | 

नानुकार्यस्य वृत्तत्वात्काव्यस्यातत्परत्वतः N—aga प्रकाश, कारिका ३८। 
२. द्रष्टव्य, चतुर्थ प्रकाश कौ कारिका ४२ की घनिककृत अवलोक टोका। 
३. Meat मुण्सयेयंदृद्वालानां द्विरदादिभिः | ; 
। स्वोत्साहः स्वदते ai R: चतुर्थ प्रकाश ४, कारिक! ४१-४२) 


` 
+ 

३०८ न 3 * हिंदी साहित्य . 
प्रसंग में कहा जा चुका है, उनके मत में भावकत्व या भावना-व्यापार के द्वारा साघारणीकृत विभाव 
इत्यादि से भावित स्थायीभाव भोग नामक अन्य व्यापार से भुक्त या आस्वादित होता है और रस 
संज्ञा प्राप्त करता है। धनंजय और धनिक ऐसा कोई व्यापार नहीं मानते। तीसरे, आस्वादन के 
लिए मिट्टी के हाथी इत्यादि का उदाहरण शंकुक के चित्त-तुरंग का ही ख्पान्तर ज्ञात होता है। 
इस प्रकार धनंजय और घनिक के रस-सिद्धान्त में भट्ट लोल्लट, मट्टनायक तथा शंकुक-तीनों के 
मतों का सम्मिश्रण है, पर वह किसी के भी सर्वथा सदुश नहीं है। इसके संबंध में इनकी एक और 
विशेषता यह है कि जहाँ अभिनव ने शम' को नाटक में आस्वाद्य ही नहीं, परम आस्वाद्य मान कर 
शान्त रस की प्रतिष्ठा की है, वहाँ ये आचायं अन्य काव्यों में इसका परिपाक मानते हुए भी नाट्य 
काव्य में इसकी पुष्टि नहीं मानते।'घनिक ने 'अवलोकं' में स्पष्ट कहा है कि चूँकि अभिनय ही 
` नाटकादि रूपको का प्राण है, अतः रूपको में हम शम' का निषेध सचमुच कर रहे हैं, क्योंकि 'शम! 
की अवस्था में व्यक्ति की समस्त लौकिक क्रियाओं का लोप हो जाने से उसका अभिनय नहीं हो 
- सकता, अभिनय तो क्रियाओं का ही होता है।' 
घारेश महाराज भोज के पितृव्य वाक्पतिराज या मुंज के सभासद होने के कारण धनंजय - : 
का रचना-काल दशम शताब्दी ईसवी का अन्तिम पाद जान पड़ता है, क्योंकि मुंज कम से कम ९७४ 
ई० से अवश्य ही मालव के राजा रहे होंगे ।' धनंजय तथा घनिक दोनों विष्णु के पुत्र और सगे भाई 
थे, ऐसा वहुमत है, यद्यपि कुछ छोग दोनों को एक ही मानते हैं। डा० काणे के अनुसार घनिक की 
“अवलोक' टीका १००० ई० के पूर्व लिखी गई नहीं प्रतीत होती । इस टीका में आए हुए उद्धरणों 
से ज्ञात होता है कि घनिक ने व्यंजना-व्यापार के खंडन के लिए 'काव्यनिर्णय' नामक एक स्वतंत्र 
ग्रन्थ भी लिखा था, पर दुर्भाग्यवश वह अप्राप्य है। 


राजानक महिमभट्ट 


आचारं HATH की चर्चा करते समय यह कहा जा चुका हे कि महिमभट्ट ने अपने ग्रन्थ 
'व्यक्तिविवेक' में कुन्तक और अभिनव का उल्लेख किया है। इससे स्पष्ट है कि वे अभिनव के वाद 
हुए थे। ये साहित्य शास्त्र के प्रथम श्रेणी के आचार्य हैं। इन्होंने अपना “्यक्तिविवेक' आनन्द- 
वर्धन तथा अभिनव के द्वारा अभिषा तथा लक्षणा से पृथक्‌ शब्द-शक्ति वेः रूप में प्रतिपादित व्यक्ति 
अर्थात्‌ व्यंजना को पृथक्‌ न मान कर उसे अनुमान के अन्तर्गत समाविष्ट करने बे छिए लिखा था। 


१. शसमपि केचित्प्राह पुष्टिर्नाट्येषु नंतस्य --दशरूपक, ४-३५ | ; 
२. सवंथा नाटकादावभिनयात्मनि स्थायित्वमस्माभिः शमस्य निषिध्यते, तस्य समस्त- 


व्यापारभ्रविलयरूपस्याभिनयायौगात्‌ ॥--दशरूपक चतुर्थ प्रकाश कारिका घनिक का 
3 i के तुथ ३५ पर, | 


- ३ ब्रष्टव्य, पौ० वी० काणे; हिस्ट्री आंब संस्कृत पोइटिक्स, पु० २३६ ॥ द 

यह बात मंगल-इलोक' से ही स्पष्ट हो जाती है। उनका अपना मत इस संवंघ में यह है कि “प्रतीय' 

मान (व्यंग्य) अर्थ पद की अभिवा शक्ति से ही निकले हुए वाच्याथं या उससे अनुमित लिगादिभूत 
अर्थ से अनुमिति द्वारा निकलता है। रस इत्यादि के काव्यात्मा होने में किसी का भी वैमत्य नहीं 
है। वैमत्य है तो केवल इनके व्यंग्य होने के विषय में । अर्थात्‌, हम इन्हें व्यंग्य न मान कर अनुमेय 
मानते हैं, और हमसे घ्वनिकार का वैमत्य भी कैसे संभव है, जव कि व्यंजना का सर्वथा अभाव ही 
सिद्ध होता है, क्योंकि शब्द की एक ही शक्ति अभिवा' और अर्य की एक ही शक्ति feta अर्थात 


अनुमिति होती है, दूसरी नहीं ।””* 


इससे स्पष्ट है कि महिमभट्ट रस के संबंध में शंकुक की भांति अनुमितिवादी हैं। रस के 
अतिरिक्त ध्वनि के अन्य भेदों को भी वे अनुमान के ही अन्तर्गत रखते हैं। अपने 'व्यक्तिविव्रेक! ` 
के तीन विमर्शो में से प्रथम में ध्वनिकार की ध्वनि की परिभाषा उद्धत कर तथा उसके अनेक दोप 
दिखा कर उन्होंने कहा है कि विचार करने पर यह परिभाषा अनुमान की ही प्रतीत होती है। फिर, 
शब्द और अथं के व्यंजकत्व का प्रत्याख्यान करते हुए यह वताया है कि “शब्द की अभिवा के अति- 


` रिक्त अन्य कोई शक्ति नहीं होती । अर्थ की भी “अनुमिति? नामक एक ही शक्ति होती है।इस 


प्रकार अर्थ वाच्य या अनुमेय रूप से दो ही प्रकार का होता है, जिसमें अनुमेयार्थ फिर वस्तु, अलं- 
कार तथा रसादि रूप से तीन प्रकार का होता है | वस्तु तथा अळंकार तो वाच्य भी होते हैं, पर रस, - 
भाव इत्यादि सदा अनुमेय ही होते हैं, वाच्य कदापि नहीं | इसे आगे कहेंगे ।”१ इसके अनन्तर इसी 
रसादि तृतीय भेद का सविस्तर विवेचन है। द्वितीय विमर्श में अनौचिन्त्य का विषय है, जो 
अर्थविषयक तथा शब्दविषयक होने से दो प्रकार का होता है। अर्थविषयक अनौचित्य रस- 
परिपाक में विभाव, अनुभाव तथा संचारी भावों के अनुचित प्रयोग से वताया गया है। वाव्द- 
विषयक अनौचित्य विवेयाविभर्श, प्रक्रम-भेद, पौनरुक्त्य तथा वाच्यवचन रूप से पाँच प्रकार का 
बताया गया है। तृतीय विमशं में ध्वन्यालोक' से ध्वनि कें चालीस उदाहरण ले कर उन्हें अनुमान 
के अन्तर्गत दिखाया गया है। 


१. अनुमानान्तर्भावं सवंस्येव ध्वनेः प्रकाशयितुम्‌ | 
व्यक्तिविवेक कुरते प्रणम्य महिमा परां वाचम्‌ ॥--व्यक्तिविवेक, मंगळ इलोक। 
२. वाच्यस्तदनुमितो वा यत्रार्थोर््थान्तरं प्रकाशयति। संबंधतः कुतरिचित्‌, सा काव्यानु- 
मितिरित्युक्ता॥। इति । एतच्वानुमानस्येव लक्षणं, नान्यस्य । . . काव्यास्यात्मनि संज्ञिनि रसादिरूपे 
न कस्यचिद्विमतिः। संज्ञायां सा केवलमेषापि व्यक्त्ययोतोऽस्य कुतः। शब्दस्येकाभिधाइक्तिरः 
थेस्येकेव लिगता। न व्यंजकत्वमनयोः समस्तीत्युपपादितम्‌।। व्यक्तिविवेक, प्रथम विमदा, कारिका 
२५-२६। 

३. अर्थोपि द्विविधः वाच्योनुमेयश्च | तत्र शब्दव्यापारविषयो वाच्यः, स एव मुख्य इत्युच्यते। 
०० तत एव तदनुमिताद्वा लिंगभूताद्‌ यदर्थान्तरमनुभूयते सोऽनुमेयः। स च त्रिविधः, वस्तुमात्रमलं- 


.. कारा रसादयश्च। तन्नादौ वाच्यावपि सम्भवतः अन्यस्वनुमेत्य एव इति वक्षयते । 

डा० दासगुप्त, पं० बलदेव उपाध्याय तया अन्य विद्वानों का मत है कि मम्मट ने अपने 
'काव्यप्रकाश' के पंचम उल्लास में महिम भट्ट कें व्वनिविषयक मत का खण्डन किया है, साथ ही 
उनके अनौचित्यविययक सिद्धान्त को अपने दोब-प्रकरण (सप्तम उल्लास) में भली भाँति अप- 
नाया है। पर इस संबंध में टीकाकारों में परस्पर मतभेद होने के कारण डा० काणे इसे कुछ सन्दिग्ध 
मानते हैं। उनका कथन है कि माणिक्यचन्द्र और सोमेश्‍वर इत्यादि प्राचीन टीकाकारों ने 
'काव्यप्रकाश' के पंचम उल्लास के किसी भी अंश को महिमभट्ट का नहीं कहा है। गोविन्द ठवकुर 
इत्यादि अपेक्षाकृत अर्वाचीन टीकाकारों ने अवश्य नमु वाच्यादसंबंधं तावन्न प्रतोयते इत्यादि अव- 
तरण को महिम का वताया है। इसलिए निश्चयपूर्वक कुछ नहीं कहा जा सकता। इनके ध्वनि- 
' विषयक मत को भले ही अमान्य कहा जाय, पर इतना तो सबको मानना पड़ेगा कि व्यंजना का 
खण्डन करके ध्वनि के समस्त उदाहरणों को अनुमान के अन्तर्गत दिखाने में महिमभट्ट ने अपने 
प्रकृष्ट पांडित्य का परिचय दिया है। 
अपने 'अलांकरसर्वेस्व' में रुव्यक ने इनके मत का संक्षिप्त विवरण दिया है। अतः ये 
१०० ई० के पूर्व हुए होंगे, और, जैसा पहले कह आए हैं, अभिनव और कुन्तक की आलोचना करने 
के कारण ये १०२० ई० के बाद हुए होंगे। डा० दासगुप्त ने यही अनुमान किया है तथा महिम 
भट्ट का समय मम्मट के पूर्व अर्थात्‌ १०२० ई० से १०६० ई० के बीच माना है। 


भोज 


महिम भट्ट का समय 'सरस्वतीकंठाभरण' तथा 'श्रृंगार-प्रकाश' के रचयिता घारेश भोज 
का भी समय जान पडता है। इनका ज्योतिष शास्त्र का 'राजमृगांक' शायद १०४२-१०४३ ई० 
में रचा गया था। डा० भंडारकर ने भी इनका समय एकादश शताव्दी ई० का पूर्वार्ध सिद्ध किया 
है। भोज के पितृव्य मुंज के सनू ९९४ से ९९७ के बीच मार डाले जाने पर भोज के पिता सिन्धुराज 
गही पर बैठे । नवसाहसांक चरित' में, जो सिन्धुराज की आज्ञा से लिखा गया था, उनकी विजयों 
का वर्णन हुआ है, जिससे ज्ञात होता है कि वे कुछ वर्षो तक्‌ अवश्य ही गद्दी पर रहे होंगे। इस प्रकार 
भोज का राज्य-काल १००५ ई० के पूव नहीं हो सकता | फिर, चूँकि भोज के उत्तराधिकारी जय- 
सिंह का सं १११२ अर्थात्‌ १०५५-५६ Lo का एक लेख मान्धाता नामक स्थान में प्राप्त हुआ 
है, अतः वे १०५५ Fo के वाद भी नहीं हो सकते | अत; डा० भंडारकर का उपर्युक्त अनुमान अर्थात्‌ 
एकादश का पूर्वार्घ ठीक ही है। 

इनके विभिन्न विषयों के कुल ८४ ग्रन्थ बताए जाते हैं, पर किसी विशेष प्रमाण के अभाव 
में निश्‍चयपूर्वेक कुछ कह सकना कठिन है। साहित्य शास्त्र पर इनके उपयुक्त दो ग्रन्थ मिलते हैं। 
दोनों ही विशालकाय हैं, पर द्वितीय तो ३६ अध्यायों का होने के कारण इस विषय का संस्कृत 
साहित्य का सवसे बड़ा ग्रन्थ कहा जाता है। 'सरस्वती-कंठाभरण' भी पाँच परिच्छेदों में विभक्त 
६४३ कारिकाओं का ग्रन्थ है। इनमें से कुछ कारिकाएँ तो 'काव्यादर्श', ध्वन्यालोक' आदि से 
अक्षरशः ही ले ली गई हैं, पर अनेक ऐसी हैं जो अक्षरशः न ली जाने पर भी प्रायः प्राचीन शास्त्रों 

- भारतीय साहित्य शास्त्र ३११ 


_ पर आधारित हैं। इसमें प्राचीन कवियों के ग्रन्थों से १५०० से ऊपर इलोक उद्धत हँ जिनमें २०० 


इलोक तो 'काव्यादर्श' के ही हैं। कालिदास और भवभूति के उद्धरण तो पद-पद पर मिलते हैं। 
अतः यह ग्रन्थ संग्रहात्मक ही कहा जा सकता है, मौलिकता इसमें वहुत कम है। प्रथम अच्याय में 
१६ पद-दोष, १६ काव्य-दोष तथा १६ वाक्यार्य-दोष, २४ शब्द-गुण तथा २४ वाक्यार्थ-गुण बताए 
गए हैं। द्वितीय में २४ शब्दालंकार, तृतीय में २४ अर्थालंकार, चतुर्थ में शब्द तथा अर्थ दोनों के 
२४ अलंकार एवं पंचम में रस, भाव, नायक, नायिका, पाँच सन्धियाँ तथा ४ वृत्तियाँ आदि 
णित हैं। इस पर चौदहवी शताब्दी के रत्नेशवर की 'र॒त्नदपंण” नामक टीका है। 

भोज के कई मत बड़े विचित्र हैं। उपमा, आक्षेप, समासोक्ति, अह्वति तया अन्य कई 
अलंकारो को उभयालंकार में मानने में भोज अकेले ही हैं। अन्य किसी आचार्य ने उनके इसं मत 
का अनुसरण Tal किया | संभव है, अपने इस मत को उन्होंने 'अग्निपुराण' के ३४४वें अध्याय से 
लिया हो। भोज ने रीति को शब्दालंकारो में गिनाया है और उसके वैदर्भो, पांचाली, गौडीया, 
अवन्तिका, लाटीया और मागघी--ये छः भेद किए हैं। इन्होंने जैमिनि के प्रत्यक्ष, अनुमान, उप- 
मान, आगम, अर्थापत्ति तथा अभाव, इन छः प्रमाणों को भी अर्थालंकार माना है। यद्यपि पंचम 
परिच्छेद में इन्होंने ८ रस कहे हैं, पर विवेचन के ढंग से लगता है कि इसी के विस्तृत प्रतिपादन के 
लिए उन्होंने अपना वृहत्काय 'श्युंगारप्रकाश' लिखा। यह ग्रन्थ विश्वनाथ के 'साहित्यदर्पण' तथा 
विद्यानाथ के 'प्रतापरुद्रयशोभूवण' की भाँति काव्यशास्त्र के सामान्य विषयों के अतिरिक्त उसके 
विशिष्ट विषय नाट्य शास्त्र का भी विवेचन करता है। अभिमान तथा अहंकार से अभिन्न ATK 


` को ही एक मात्र रस मानने में भोज ने अपनी मोलिकता का परिचय दिया है। इसमें भोज ने रस 


को सुख रूप और दुःख रूप दोनों ही कहा है।' उन्होंने भामह का अनुसरण करते हुए काव्य का 
लक्षण शाब्दाथो सहितौ काव्यम्‌ दिया है। 2: 

इन दो ग्रन्थों के अतिरिक्त भोज का श्वृंगारमंजरी नामक कथा ग्रन्थ, STAT ७००० 
इलोकों का 'समरांगणसूत्रवार' भी है तथा 'राजमातंण्ड' नामक योगसूत्रों की वृत्ति भी है। 
“राजमातँड' नाम के इनके दो और ग्रन्थ कहे जाते हैं। इनमें एक घमं शास्त्र पर तथा दुसरा वैद्यक 
शास्त्र पर है। व्याकरण शास्त्र का भी इनका एक ग्रन्य 'सरस्वतीकण्ठाभरण' नामक है। इस 
प्रकार भोज बड़े प्रशस्त विद्वान्‌ तथा लेखक प्रतीत होते हैं। 


क्षेमेन्द्र 
भोज की ही भांति काइमीर निवासी क्षेमेन्द्र भी ४० से ऊपर ग्रन्थों के रचयिता हैं। रामा- 
यण, महाभारत तया वृहत्कथा का संक्षेप इन्होंने रामायणमंजरी', 'भारतमंजरी' तथा 'वृहत्कथा- 


मंजरी' नाम से किया। साहित्य शास्त्र पर इनकेः दो मुख्य ग्रन्थ हैं-'औचित्यविचारचर्चा' तथा 
'कविकण्ठाभरण' | इनके अर्तिरिक्त छन्दःशास्त्र पर इनका प्रसिद्ध 'सुवृत्ततिलक' नामक ग्रन्थ है। 


.१. रसा हि सुखदुःखावस्थारूपाः ।---श३ंगारप्रकाश | 

'औचित्यविचारचर्चा नामक ग्रन्थ में क्षमेत ने औचित्य को रस का प्राण! कहा है। यह 
कोई नई वात नहीं है । इनके पूर्व 'ध्वन्यालोक' में आनन्दवर्घन ने इस पर पर्याप्त विचार किया था 
और क्षेमेन्द्र का सिद्धान्त उनके इस संक्षिप्त रूप में कहे गए सिद्धान्त का पूर्वतर विकास ही है कि 
“रस के भंग में अनौचित्य के अतिरिक्त अन्य कुछ भी कारण नहीं है, काव्य में प्रसिद्ध और उचित 
का समावेश ही रस-परिपाक का रहस्य है।” औचित्य का लक्षण देते हुए क्षेमेन्द्र ने लिखा है कि 
जो जिसके योग्य या उपयुक्त होता है, उसे आचार्य उचित' कहते हैं, और उचित के ही भाव को 
'औचित्य' कहते हैं।' आगे औचित्य का संबंध पद, वाक्य, प्रवं वार्थ, गुण, अलंकार, रस, क्रिया, कारक, 
लिंग, वचन, उपसगं, काळ, देश आदि के साथ भली भाँति दिखा कर क्षेमेन्द्र ने औचित्य का क्षेत्र 
इतना व्यापक बना दिया कि यह तत्व प्राचीन होते हुए भी अभिनव सा प्रतीत होने लगा और इस 
अभिनव रूप में उसकी महत्ता बहुत as गई। परन्तु क्षेमेन्द्र ने रस, अलंकार, रीति या ध्वनि 
सप्दायों की भाँति औचित्य को इससे पृथक्‌ कोई सम्प्रदाय नहीं कहा, केवल 'घ्वन्यालोककार! 
के पूर्व प्रदर्शित मार्ग का अनुसरण करते हुए काव्य के प्राणभूत रस के परिपाक के लिए उसे अत्यन्त 
उपेक्षित मान कर उसका जहाँ-जहाँ क्षेत्र संभव था, वहीं-वहीं उसका विशिष्ट स्वरूप प्रदर्शित किया | 
भौचित्य की इस व्यापक कल्पना के लिए संस्कृत साहित्य शास्त्र सदा उनका ऋणी रहेगा। 
किविकण्ठाभरण' पाँच संधियों (परिच्छेदों) में विभक्त ५५ कारिकाओं का ग्रन्थ है, जिसमें 
काव्य के वाह्य सावनों की विशिष्ट चर्चा है। इसकी पाँच सन्बियाँ कवित्व-प्राप्ति, शिक्षा, चमत्कृति, 
गुण-दोष-बोध तया परिचय-प्राप्ति हैं। 'सुवृत्ततिकक” में तीन परिच्छे हृ, जिन्हें ग्रन्थकार ने 
विन्यास कहा है। इसमें विषयानुकूल छन्दों के प्रयोग के लिए निर्देश दिए गए हैं। साथ ही कौन 
कवि किस छत्द-विशेष में निष्णात थे इसे भी वताया है। पाणिनि के उपजाति, भारवि के वंशस्थ, 
कालिदास के मन्द्राक्ान्ता, रत्नाकर के वसन्तितिलका, भवभूति के शिखरिणी तथा राजशेखर के 
शार्दूलविक्रीडित Sal की क्षेमेन्द्र ने बहुत प्रशंसा की है। 
` 'औचित्यविचार' तथा 'कविकण्ठाभरण' दोनों ही में attra ने लिखा है कि यह ग्रन्थ 
अनन्तदेव के राज्य-कार में लिखा गया। अनन्तदेव का राज्य-कारू १०२८ से १०६३ ई० तक था। 
अतः इनका रचना-काल ग्यारहवीं शताव्दी ईसवी का मध्य जान पड़ता है। ९८० से १०२० ई० 
के वीच में रचना करने वाळे अभिनव के शिष्य होने के कारण इनका जीवन-काल संभवतः ग्यारहवीं 
शताव्दी HT Yate रहा होगा। पं० वलदेव उपाध्याय का मत है कि ये मम्मट के समकालीन थे, 


१. ऑचित्यस्य चमत्कारकारिणश्चारुचर्वणे | 
रसजीवितभूतस्य विचारं कुरतेऽघुना ॥--कारिका ३। 

२. अनौचित्यादृते नान्यद्रसभंगस्य कारणम्‌। 
प्रसिद्धोचित्यबन्षस्तु रसस्योपनिषत्‌ परा -।।--धवन्योलोक 

३. उचित प्राहुराचार्याः सदृशं किल यस्य यत्‌। 
उचितस्य च यो भावस्तदोचित्यं प्रचक्षते --कारिका 

उचित नहीं लगता, क्योंकि जैसा आगे स्पष्ट किया गया है, मम्मट का समय संभवत: ग्यारहवीं 
शताब्दी ईसवी का उत्तराघं है। 


अभी कहा गया है कि, आचार्य मम्मट का समय क्षेमेन्द्र के कुछ ही समय वाद पड़ता है । 
उदात्त अलंकार के उदाहरण रूप में उद्धत इलोक में भोज की दानवीरता तथा उदारता की 
आत्यन्तिक प्रशंसा होने से यह अनुमान होता है कि मम्मट ने १०५४ ई०के वाद अपना 'काव्यप्रकाश' 
लिखा होगा, क्योंकि भोज के प्रसंग में पहले कहा जा चुका है कि उनका राज्य-कारू अधिक से 
अधिक १०५४ ई० तक हो सकता है। यदि यह इलोक भोज के समय में रचा गया भी मान लिया 
जाय, तो भी यह मानना पड़ेगा कि यह उनके राज्य-काल के उत्तरवर्ती भाग में ही रचा गया होगा, 
क्योंकि सुदूर देशों में प्रसिद्धि फैलने के पूर्व भोज का पर्याप्त समय राज्य करते वीता होगा। 
इस प्रकार 'प्रकाश' के १०५० ई० के पूर्व लिखे जाने की संभावना नहीं है। माणिक्य- 
चन्द्र ने 'काव्यप्रकाश' की संकेत टीका सं० १२१६ (११५९-६० Fo) में लिखी थी जिसमें 
उन्होंने पूर्ववर्ती टोकाकारों का उल्लेख किया है। फिर राजानक रुय्यक ने भी, जो काइमीर के राजा 
जयसिंह (११२८-११४९ ई०) के सन्धि-विग्रहिक महाकवि मंख के गुरू थे, 'काव्यप्रकादा 
का उल्लेख किया है। इससे स्पष्ट है कि मम्मट का समय ११०० Fo के वाद का नहीं हो सकता। 
इस प्रकार वे ग्यारहवीं शताव्दी ईसवी के उत्तराव के हो सकते हैं। 
काव्यश्रकाश का महत्त्व इसी वात से जाना जा सकता है कि अपने रचना-काल के लगभग 
४०,५० वर्षो के भीतर ही इस ग्रन्थ ने वह प्रामाणिकता प्राप्त की कि राजानक श्य्यक जैसे प्रसिद्ध 
आलंकारिक ने भी इसका सम्मानपूर्वक उल्लेख किया और इसकी कई एक टीकाएँ लिखी गई । 
स्वयं रुय्यकः (रुचक) ने भी 'काव्यप्रकारसंकेत' नामक टीका लिखी। मम्मट के लगभग डेढ़ 
सौ वर्षों के भीतर ही होने वाले 'अमरुशतक' के टीकाकार अर्जुनवमंदेव ने तो अमदशतक' के ७२वें 
इलोक (लीलातांमरसाहतो० इत्यादि) में मम्मट के द्वारा प्रदर्शित जुगुप्साइलील दोष के संवंघ में 
* उनकी दृष्टि को सदोष बताते हुए भी उन्हें “वाग्देवतादेश' अर्थात्‌ सरस्वती का अवतार कहा। 
इस पर अभी तक ७५ के करीव टीकाएँ मिल चुकी हैं। भगवद्गीता को छोड़-कर संस्कृत के समस्त 
काव्य साहित्य में शायद ही कोई ऐसा' ग्रन्थ होगा जिसपर इतनी अधिक टीकाएँ मिलती हो। 
इनमें माणिक्यचन्द्र, सोमेश्‍वर, सरस्वतीतीथं तथा जयन्त की टीकाएँ सबसे प्राचीन हैं और नरसिंह 
ठाकुर की प्रदोप' नामक टीका सवसे अधिक पाण्डित्यपूर्ण है। 'प्रदीप' पर वैद्यनाथ की प्रभा तया 


gee oe 
` 


a’ 


१. निर्णयसिन्धु के कर्ता कमलाकर भट्ट ने काव्यप्रकाश को अपनो टोका के आरम्भ में 
लिखा है काव्यप्रकाशे टिप्पण्यः सहत्तं सन्ति यद्यपि। ताम्यस्त्वया विशेषोः यः पण्डितैः सोऽवघा- 
यंतांस्‌॥' महेइवर ने भी अपनी टीका भावायंचिन्तामणि' में लिखा है--'काव्यप्रकाशस्य कृता 
गृहे गृहे टीकास्तथाप्येष तथव दुर्गमः। सुखेन विज्ञातुमिमं य ईहते घोरः स एतां निपुणं विलोकताम्‌।' 

४० > 

नागेशमट्ट जैसे-अप्रतिम विद्वान्‌ की ‘sata’ टीका है। इनके अतिरिक्त wan (रुचक) की 
'्ाव्यप्रकाशसंकेत', विद्याचक्रवर्ती की सम्प्रदायप्रकाशिनी', गोपालभट्ट की 'साहित्यचूड़ामणि', 
भीमसेन की 'सुघासागर' इत्यादि अन्य प्रसिद्ध टीकाएँ हैं। 
'काव्यप्रकाश' की इतनी प्रसिद्धि के कारण के विषय में जिज्ञासा होना स्वाभाविक है। 
यहे अन्य संग्रहात्मक होते हुए भी प्रथम श्रेणी का इसलिए माना जाता है कि इसने साहित्य शास्त्र 
के क्षेत्र मे शताव्दियों से चलते रहने वाळे समस्त विचारों को संक्षेप में रख दिया, साथ ही स्वयं ay 
उद्गम-स्थान (अभवं) वन गया जिससे वाद में दुसरी नई विचारघाराएँ निःसृत हुई। वेदान्त 
शास्त्र में शांकर भाष्य अथवा व्याकरण शास्त्र में महाभाष्य की भाँति ही साहित्य शास्त्र में काव्य- 
प्रकाश” से सारा भावी शास्त्रीय व्याख्यान तथा विकास हुआ है। केवल १४३ कारिकाओं में, 
जो प्रायः सूत्र नाम से भी उद्धत की गई हैं, काव्यशास्त्र का संपूर्णं विषय समाविष्ट कर दिया गया 
है। यद्यपि arae का इन विषयों का निरूपण अपने पूर्ववर्तियों के ग्रन्थो पर आधारित है, उन्होंने 
भामह, उद्भट, वामन, रुद्रट, आनन्दवर्घन तक के मतों की यत्रतत्र स्वतंत्र आलोचना की है। 

इस ग्रन्य के तीन भाग--क़ारिकाएं, वृत्ति, तया उदाहरण Fl इसमें कुल दस उल्लास, 
` हैं। प्रथम में काव्य के प्रयोजन, हेतु, लक्षण तथा उतम, मध्यम ओर अबम--ये तीन भेद किए 
गए हैं। द्वितीय में शब्दों की तीन प्रकार की शक्तियां तथा उनसे निकलने वाळे तीन प्रकार के अर्थ- 
वाच्य, लक्ष्य तथा व्यंग्य-वाणित हैं। तृतोयःमें शब्द के अतिरिक्त अर्थं की व्यंजकता तथा उसका 
स्वरूप वणित है। चतुर्थ में उत्तम काव्य, ध्वनि काव्य के भेदोपभेद, रस का स्वरूप और उसके 
विभिन्न -सिद्धान्तों का निरूपण है। पंचम में मध्यक़ाव्य, गुणीभूत व्यंग्य एवं उसके आठ भेदों के 
वर्णन के अनन्तर व्यंजना-विरोधी समस्त तको के खंडन के साथ उसकी सुदृढ़ स्थापना की गई है। 
इस उल्लास का महत्त्व इसी कारण सारे “काव्यप्रकाश में सर्वोपरि है। इसके वाद किसी परवर्ती 
आचार्य ने ध्वनि का विरोध करने का साहस नहीं किया। इसीसे मम्मट को 'व्वनि-प्रस्थापन- 
परमाचाय की उपाधि मिली | षष्ठ उल्लास में अधम काव्य 'चित्र' तथा उसके दो भेदों--शब्दचित्र 
aa अर्थचित्र का संक्षिप्त निरूपण है। सप्तम में पद, वाक्य, अर्थं तथा रस के दोष वणित हैं। 
अष्टम में गुणों का लक्षण, अळंकारों से उनका भेद तथा पूर्वसम्मत गुणों का ओज, प्रसाद तथा 
माधुय में समावेश आदि निरूपित हैं। नवम में शब्दचित्र या शब्दालंकार तथा दशम में अर्थ चित्र 
या अर्थाळंक्रार वर्णित हैं। 

वाद के बहुत से टीकाकारों का कथन है कि कारिकाएँ भरतक्कत हैं आर वृत्ति मम्मट- 
कृत। विद्याभूषण ने साहित्यकौमुदी' में, महेश्वर ने 'भावार्थचिन्तामणि' में तथा जयराम ने 
अपने ‘fren’ में ऐसा ही विचार प्रकट किया है। इस विचार के लिए तीन-मुख्य कारण दिए गए. 
हैं-एक, कुछ का रिकाएँ भरत के 'नाट्यशास्त्र' की कारिकाओं से सर्वथा अभिन्न हैं, जैसे चतुर्थं 
उल्लास में रसों, स्थायी भावों तथा ३३ व्यमिचारी भांवों का नाम देने वाली २९ से ३४ तक की 
कारिकाएँ नाट्यशास्त्र के षष्ठ अध्याय की १५, १७; १८-२१ कारिकाएँ Fl दूसरे, प्रथम कारिका 
की वृत्ति में मम्मट ने कारिकाकार के लिए ‘dered’ इसे अन्य पुरुष का प्रयोग किया है, जिससे 

लगता है कि दोनों पृथक्‌-पृथक्‌ व्यक्ति हैं। तीसरे, समस्त वस्तुविषयंश्रोता आरोपिता यदा (काव्य 
प्रकाश, दशम उल्लास) इस कारिका तथा इसकी बहुवचनमविवक्षितम्‌ इस वृत्ति में मतभेद होने 
से भी दोनों पृथक्‌-पृथक्‌ व्यक्ति लगते. हैं। किन्तु, जैसा बहुसंख्यक आधुनिक विद्वानों का मतं है, 
विचार करने पर ये तीनों ही कारण बड़े निर्वेल प्रतीत होते हैं। “काव्यप्रकाश'की बहुत थोडीसी 
कारिकाएँ 'नाट्यशास्त्र' में मिलती हैं। रस, भाव इत्यादि का निरूपण करने वाली कारिकाओं 


“ को मम्मट ने भरत के 'नाट्यशास्त्र' से ले कर 'काव्यप्रकाश' में इसलिए सन्निविष्ट किया कि एक तो 


वे स्वयं सारी वात शायद उतने संक्षेप में नहीं रख सकते थे; दूसरे, रस के विषय में'नाट्यशास्त्र' 
के प्रामाणिक हो जाने के कारण उसी की कारिकाओं को अपने ग्रन्थ में रख कर वे शायद अपने रस- 
विवेचन की प्रामाणिकता स्थापित करना चाहते थे। अपने लिए वृत्ति में अन्य पुरुष के प्रयोग की 
वात बड़ी सामान्य है। प्राचीन ग्रन्थकार अपने मत को प्रथम पुरुष में प्रकट करना बडी अहम्म- 
न्यता की वात समझते थे, शायद इसी कारण अन्य पुरुष का प्रयोग उस समय का प्रचलन हो गया 
जात ऊपर उद्धृत दशम उल्लास की कारिका तथा उसकी वृत्ति में मतभेद समझना आन्तिमूलक 
है। उपर्युक्त कारिका में समस्त-स्तु-विषयक रूपक का, जिसमें प्रायः कई आरोप्यमाण होते हैं, . 
सामान्य लक्षण दिया गया है और वृत्ति में उसके एक विशिष्ट प्रकार की ओर ध्यान आकृष्ट किया 
गया है। इसका तात्पये यह है कि यदि आरोप्यमाण (उपमान) दो भी हों, तो भी समस्त-वस्तु- 
विषयक रूपक हो सकता है। चूँकि इसका स्पष्ट निर्देश कारिका में नहीं हो पाया था, इसीलिए 
उसे वृत्ति में स्पष्ट करना आवश्यक हुआ। 

कारिकाएँ और उनकी वृत्ति एक ही व्यक्ति की लिखी हैं, इस बात को सिद्ध करने के लिए 
कई सुदृढ़ कारण है--एक तो यह कि मम्मट ने कहीं स्पष्ट रूप से यह नहीं कहा कि वे दूसरे की कारि- 
काओ का व्याख्यान कर रहे हैं; दूसरे, वृत्ति में अलग से कोई मंगल इलोक नहीं आया हैं। यदि 
वृत्तिकार कारिका से भिन्न व्यक्ति होते तो अवश्य ही अलग से मंगल इलोक लिखते, जैसा सभी 
वृत्ति मात्र लिखने वालों ने किया है और तीसरा सुदृढ़तम कारण यह है कि यदि कारिकाकार भरत 
मुनि होते तो aga उल्लास की कारणान्यथ कार्याणि. . . . . . इत्यादि २७-२८ कारिकाओं 
के समर्थेन में मम्मट अपनी वृत्ति में भरत के रस-सूत्र को उद्धत करते हुए तदुक्तं भरतेन विभावा- | 
नुभावव्यभिचारिसंयोगाद्रसनिष्पत्तिः न लिख कर तदुक्तमनेनैवान्यत्र या aged कारिकाकारेणे 
वान्यत्र इत्यादि लिखते। चौय। कारण यह है कि न केवल माणिक्यचन्द्र, जयन्त, सरस्वतीतीथं, 
सोमेश्‍वर आदि किसी प्राचीन टीकाकार ने कारिकाओं और वृत्ति के रचयिताओं में कोई भेद नहीं 
किया है, अपितु हेमचन्द्र, जयरथ, विद्यानाय, पण्डितराज जगन्नाथ जैसे प्रसिद्ध ग्रन्यकारो ने मम्मट 
का ही कारिका और वृत्ति दोनों के रचयिता के रूप. में उल्लेख किया है। इन कारणों से डा ० काणे, 
डा० दासगुप्त इत्यादि का मत है कि कारिकाएँ और वृत्ति दोनों ही मम्मट की लिखी हुई हैं। उदा- 
हरण अवद्य प्राचीन ग्रन्थकारों के हैं। इसके अतिरिक्त परिकर अलंकार के आगे का ग्रन्थ-भाग 
मम्मटकृत न हो कर किसी अल्लट या अलक का लिखा हुआ है। यह वात माणिक्यचन्द्र, अर्जुन- 
वमंदेव आदि ग्रन्थकारों के उल्लेखों से ज्ञात होती है। 

राजानक मम्मट के विशिष्ट सिद्धान्तो का उल्लेख यद्यपि: पूर्ववर्ती आचार्यो की चर्चा में 
यत्र-तत्र किया जा चुका है, तथापि दो-चार सिद्धान्त यहाँ दिए जा रहे हैं-(१) मम्मट पदों के 
संकेत या वाच्यार्थ के संबंब में वैयाकरणों का मत मानते थे.। उनके मत से जाति, गुण, क्रिया और 
द्र्य--ये चतुविध वाच्यार्थ-वाचक पदों के होते हैं। (२) अभिवा तथा लक्षणा के अतिरिक्त 
व्यंजना भी एक तीसरा व्यापार होता है। रसादि की अभिव्यक्ति ऐकान्तिक रूप से इसी तृतीय 
व्यापार से होती हैं। रस का सिद्धान्त मम्मट का वही है जो आचार्य अभिनवगुप्त का है। (३) 
वक्ता, प्रतिपाद्य, प्रकरण आदि के औचित्य से दोष कहीं-कहीं गुण भी हो जाते हैं और कहीं-कहीं 
न दोष ही रहते हैं और न गुण (x) जो काव्य की आत्मा रस के विघातक हैं, वे ही प्रवान 
रूप से दो हैं। रस की प्रतीति केः लिए विभाव इत्यादि तथा उनके निरूपण के लिए उचित शब्दों 
और गर्यो की अपेक्षा होने के कारण इनके विघातक भी परम्परानुसार रस के विघातक होने से 
. गोग रूप से दोष कहे जाते हैं। - (५) काव्य की आत्मा रस के प्रवान या साक्षात्‌ रूप से उपकारक 
या पोषक गुण कहलाते हैं, और जो रस के अंगभूत शब्द तथा अर्थं के उत्कर्ष द्वारा कभी-कभी रस के 
पोषक बन जाते हैं, वे अलंकार कहलाते हैं। गुण जहाँ रस के ही पोषक होते हैं, वहाँ अलंकार प्रधान 
` रूप से अथं के उत्कर्षक होते हैं और कभी-कभी गौण रूप से रस के भी । गुण भी मुख्यतः रस के 
ही घमं होते हैं, तयापि.अनुकूल वर्णो, पदों, अर्थो इत्यादि से अभिव्यक्त होने के कारण गोण रूप 
से उनके घमं भी कहे जाते हैं, जैसे ATT वर्ण, ओजस्वी पद या प्रसाद गुणयुक्त अथे इत्यादि। 
(६) अलंकारों का शब्द और अर्थ के साथ अन्वय-व्यतिरेक सम्बन्ध होता है। जो अलंकार शब्द- 
विशेष के रहने पर तो काव्य में रहें और उनके अभाव में न रहें, वे शब्दालंकार हैं। इसी प्रकार 
जो अलंकार अय॑-विशेष के रहने पर रहें और उसके अभाव में न रहें, वे अर्थालंकार हैं। रुस्यक ने 
इसका खण्डन करके आश्रयाश्रयिभाव माना है। 


राजानक रुय्यक 


राजानक मम्मट के प्रसंग में कह चुके हैं कि राजानक रुग्यक काइमीर के राजा जयसिंह 
"(११२८-११४९ई०) के सन्विविग्रहिक' महाकवि मंख के गुरु थे । इस प्रकार इनका समय ११५० 
ई० के पू ही होना चाहिए। ११५९-६० ई० में रचित माणिक्यचन्द्र के 'काव्यप्रकाशसंकेत” 
सें भी रुम्यक का कई वार उल्लेख आया Fl इससे भी पूर्वोक्त बात का ही समर्थन होता || फिर, 
१०८५ fos आसपास लिखेःगए 'विक्रमांकदेवचरित' को अपने 'अलंकारसवंस्व' में उद्धुत करने 


१. वक्त्राद्योचित्यवशाद्दोषोऽपिगुणःक्वचित्‌ क्वचिन्नोभौ । काव्यप्रकाश, सप्तम उल्लास, 
का० ५९। _ 
. . २: यह मत पं० बलदेव उपाध्याय का है जो समुद्रबन्ध के अनुसार ठीक लगता है। परन्तु 
Slo काणे ने अपने संस्कृत साहित्य शास्त्र के इतिहास' में संख को राजा जर्यासह के सन्धिविग्रहिक 
का छोटा भाई कहा है । 

तया ग्यारहवीं शताब्दी ईसवी के उत्तराबं में होने वाले मम्मट की आलोचना करने के कारण रुय्यक 
१०० ई० के पूर्व भी नहीं हो सकते | इस प्रकार इनका समय वारहवीं शताब्दी का qaii होना 

चाहिए। 'सहृदयलीला' की पुष्पिका से ज्ञात होता है कि इनका नाम रुचक भी था। 'अलंकार- 
सर्वेस्व' के टीकाकार जयरथ ने भी रुचक के नाम से प्रचलित 'काव्यप्रकाशसंकेत' को रुय्यक की 
ही रचना कहा है। 

राजानक मम्मट की भाँति राजानक रुय्यक भी प्रथम श्रेणी के आलंकारिकों में हैं। जिस 
प्रकार मम्मट के कांव्यप्रकाश' का वाद के ग्रन्यकारो पर बहुत बड़ा प्रभाव पड़ा, उसी प्रकार राजा- . 
नक RAG. अलकारसवस्व का भी प्रभाव व्यापक रहा। मम्मठ की भाँति इय्यक भी कट्टर ' 
ध्वनिवादी आचायं हैं। इनका 'अलंकारसवंस्व' अलंकारों पर सबसे प्रामाणिक ग्रन्थ माना जाता 
है। इसमें ७५ अळंकारों तया ६ शब्दालंकारों का पांडित्यपुर्ण विवेचन है। अळंकारों का रुम्यक 
द्वारा किया गया विवेचन मम्मट के विवेचन से भी अधिक व्यापक तथा विस्तृत है। रुय्यक ने मम्मट 
के द्वारा निरूपित अलंकारों के अतिरिक्त परिणाम, रसवत्‌, प्रेयः, ऊर्जस्वि, समाहित, भावोदय, 
भावसन्वि तथा भावशवलता को भी अलंकार मांना है। विकल्प तथा विचित्र, दो सवंथा नवीन 
अलंकारों की भी उद्भावना रुग्यक की ही है। विश्वनाथ, विद्याधर तथा अप्पय दीक्षित पर इनका 
पर्याप्त प्रभाव परिलक्षित होता है। 

काव्यप्रकाश' की ही भाँति अलंकारसवंस्व' के भी सूत्र, वृत्ति तथा उदाहरण, तीन भाग 
हैं और सूत्रों तथा वृत्ति के कतृंत्व के विषय में मतभेद है। उदाहरण तो सभी दुसरे पूर्ववर्ती 
ग्रन्थों से लिए गए हैं। 'काव्यमाला' सीरीज में प्रकाशित प्रति के पहले इलोक' से ज्ञात होता है कि 
वृत्ति भी रुस्यक की अपनी ही है। रुय्यक के बाद ७५ वर्ष के ही भीतर होने वाले प्राचीनतम टीका- 
कार जयरथ ने भी इस इलोक को ठीक वैसा ही मान कर इसकी टीका की है, जैसा उपर्युक्त संस्करण 
में छपा है। विद्यानाथ के 'प्रतापरुद्रयशोभूवण? की 'रत्नायण' टीका के रचयिता अपेक्षाकृत अर्वा- 
चीन कुमारस्वामी ने भी रुचक या रुग्यक को ही वृत्तिकार माना है। परन्तु इस ग्रन्थ की तंजौर 
वाली. हस्तलिखित प्रति में इस इलोक का दूसरा पाऊ" मिलता है। समुद्रवन्ध की टीका के साथ 'त्रिवे- 
van’ सीरीज़ में प्रकाशित संस्करण में भी पाठ दूसरा ही मिलता है। समुद्रवन्ध ने टीका के अन्त 
में इति मंखुको वितेने काइमीरक्षितिपसान्बिविग्रहिकः। सुकविमुखालंकारं तददिमलंकारसर्वस्वम्‌ ॥ 
इलोक लिखा है। इसके अनुसार वृत्ति स्पष्ट ही मंखक की लिखी सिद्ध होती है। डा० 


- काणे के अनुसार दूसरा मत परित्याज्य है, क्योंकि समुद्रवन्ध को छोड़ कर शायद ही अन्य किसी ने 


वृत्ति को मंखककृत वताया हो। फिर, समुद्रवन्ध ने १३०० ई० के आसपास अपनी टीका लिखी 
थी और जयरथ ने लगभग ७५ वषे पूवं तेरहवीं शताव्दी के प्रथम पाद में। इसलिए भी जयरथ 
का ही मत मान्य है | : 


१. निजालंकारसुत्राणां वृत्या तात्पयंमुच्यते । 
२. गुर्वेलकारसुत्राणां वृत्या तात्पर्यमुच्यते॥ 

'अलंकारसर्वस्व' के अतिखित रुय्यक के अन्य कई ग्रन्थ है- (१) अलकारानुसारिणी, 
(२) काव्यप्रकाशसंकेत, (३) व्यक्तिविवेकविचार (इन तीनों का उल्लेख जयरथ ने अपनी टीका 
में किया है।) (४) श्रीकण्ठस्तव (इसका उल्लेख रुय्यक ने स्वयं “अलंकारसवंस्व' में इस प्रकार 
किया है--उदाहरणं मदीये श्रीकण्ठस्तवे ), (५) सहृदयलीला, (६): नाटकमीमांसा, (७) 
साहित्यमीमांसा और (८) हृषंचरितवातिक (व्यक्तिविवेकविचार' में अन्त के तीन ग्रन्थों का 
उल्लेख आया है) | अन्तिम दो का उल्लेख 'अलंकार-सर्वस्व' में भी हुआ है। 'साहित्यमीमांसा' 
नाम का जो ग्रन्थ त्रिवेन्द्रम सिरीज में १९३४ ई० में प्रकाशित हुआ था, उससे यह ग्रन्थकार वक्रो- 
क्तिजीवितकार से अधिक प्रभावित दिखाई देता है। इसकी दो विशेषताएँ यह हैं कि एक तो इसमें 
व्यंजना-वृत्ति के निरूपण के स्थान पर तात्पये-वृत्ति का निरूपण हुआ है और उसी के द्वारा रस की 
प्रतीति बताई गई है और दूसरे इसमें कुछ ही अर्थालंकारों का निरूपण करने के वाद समासोवित, 
अप्रस्तुतप्रशंसा, सहोक्ति इत्यादि को वत्रत्व के अन्तर्गत रख दिया गया है। 'अलकारसवंस्व' से 
RAH ध्वनि के कट्टर पोषक' ज्ञात होते हैं और इसमें ७५ अर्थालंकार वर्णित हैं। इस प्रकार पर- 
स्पर मत-विरोध होने से निश्चयपूर्वक यह कह सकना कठिन है कि उपर्युक्त ग्रन्थ ही रुय्यककृत 
'साहित्यमीमांसा' है, जिसका उल्लेख रुय्यक ने सर्वेस्व' में स्वयं किया है। डा० राघवन को इसी- 
लिए इस ग्रन्य के रुय्यकक्कत होने में संदेह है। परन्तु डा० काणे इसे रुग्यकक्ृत मानने के ही पक्ष में 
अधिक हैं, यद्यपि कुछ संकोच उन्हें भी है। उन्होंने दोनों के विरोध-परिहार के लिए यह सम्भावना 
दिखाई है कि शायद यह ग्रन्थ तव लिखा गया हो जब रुग्यक अपेक्षाकृत अल्पवयस्क और वक्रोक्ति- 
जीवितकार से प्रभावित थे, एवं :'अलंकारसर्वस्व' उस समय की रचना हो जब वे आनन्दवद्धंन 
तथा अभिनवगुप्त के प्रभाव में आ गए थे और उनकी वुद्धि परिपक्व हो चुकी थी। 


अन्य आचायं 


आचार्य €य्यक के वाद सत्रहवीं शताब्दी के पंडितराज जगन्नाथ को छोड़ कर अन्य कोई 
एंसा आचार्य नहीं हुआ, जिसने साहित्यशास्त्र के विवेचन में विशेष मौलिकता दिखाई हो । प्रायः 
« सभी ग्रन्थकार पूर्वाचायों के अनुगामी ही रहे और रुचि-भेद से यहाँ-वहाँ थोड़ा aga भेद प्रदर्शित 
कर दिया। इनका परिचय संक्षेप में दिया जा रहा है। 

वाग्भट (प्रथम) का 'वार्भटालंकार' पाँच परिच्छेदों का ग्रन्थ है। प्रथम में काव्य के 
लक्षण, हेतु इत्यादि; द्वितीय में दोष; तृतीय में दस गुण; चतुर्थ में चार शब्दालंकार तथा ३५ 
अर्थालंकार और पंचम में नौ रस तथा नायक-नायिका-भेद वर्णित हैं। ये रुग्यक के लगभग सम- 
कालीन थे। हेमचन्द्र जैन ग्रन्यकारो में सबसे अधिक प्रसिद्ध हैं। इनका अलंकारशास्त्र विषयक 


१. अस्ति तावद्व्यंग्यनिष्ठो व्यंजनाव्यापारः। . 
२. एषा (उत्प्रेक्षा) च समस्तोपमा प्रतिपादकविषये$पि ।--हर्षेचरितवातिक। 


` 

अथम अध्याय में काव्य के प्रयोजन, हेतु (प्रतिभा तथा उसके सहायक व्युत्पत्ति और अभ्यास), लक्षणा 
इत्यादि; द्वितीय में रस; तृतीय में पद, वाक्य; चतुर्थ में अर्थ तथा RAN, ओज, प्रसाद, तथा 
मावुर्ष गुग एवं उनके अभिव्यंजक वर्ण; पंचम में ६ शब्दालंकार; पष्ठ में २९ अर्थालंकार सप्तम 
में नायक-नायिकाओं के लक्षण तथा भेद इत्यादि और अष्टम में काव्य के प्रेक्ष्य तथा श्रव्य दो मुख्य 
भेद एँवं उपभेदों का कथन है। आचायं हेमचन्द्र का जन्म 'प्रभावकचरित' के अनुसार १०८० ई० में 
हुआ और मृत्यु ११७२ ई में हुई | जयदेव का दस ATS का ग्रन्थ 'चन्द्रालोक' १२०० से १२५० 
Ro के त्रीच का है। अपना नाम 'पीयूषवर्षी' देन से ये 'प्रसन्नराघव' के भी कर्ता ज्ञात होतें हैं । इन्होंने 
काव्यभंकाशकारः मम्मेट के अनलंकृती पुनः क्वापि मत का खण्डन किया है।' किन्तु 'काव्य- 
प्रकाश' के ही अनुसार गुग, रस, व्यंजनां, गुणीभूंत व्यंग्य आदि का निरूपण किया हैं। विद्याघर 
की 'एकावली' ८ उन्मेषों का ग्रन्थ है। इस पर मल्लिनाथ की 'तरल' टीका gl प्रथम उन्मेष में 
व्वन्यालोक' कां पूर्णतः अनुसरण है, वैसे सम्पूर्ण ग्रन्थ 'काव्यप्रकाश' के आघार पर लिखा गया है। 
अंलंकारों के विवेचन में अंवश्य विद्याघर ने 'अळंकारसवंस्व' के मत का अनुसरंण किया है। 
इनका समय तेरहवी शताब्दी ई० कां अन्तिम तंथा चौदहवीं शताब्दी का पूर्व पाद है। विद्यानाथ 
का प्रतापरुद्रयशोमूषण' ९ प्रकरणों का ग्रन्थ है, जिनमें क्रमशः--नायक, काव्य, नाटक, रस, दोष, 
गुण, शब्दालंकार, अर्थालकार, मिश्रालंकार का निरूपण हुआ है। इस पर मल्लिनाथ के पुत्र 
कुमारस्वामी की रत्नायण' नाम की टीका है। विद्याघर की ही भाँति विद्यानाथ भी सामान्य 
रूप से मम्मट का आवार ग्रहण करते हुए भी अळंकार के विषय में रुय्यक का अनुसरण करते हैं। 
इनका समय विद्याधर के कुछ ही वाद चौदहवीं शताब्दी ईसवी का प्रथम पाद है। वाग्भट (द्वितीय) 
का 'काव्यानुशासन' पाँच अध्यायों का ग्रन्थ है। इस पर ग्रन्थकार की अलंकारतिलक' नामक 
स्वरचित टीका है। इस ग्रन्थ में कोई मौलिकता नहीं है; केवल राजशेखर की 'काव्यमीमांसा' 
और. मम्मट के 'काव्यप्रकाश' का अनुकरण मात्र किया गया है। वाग्भट (द्वितीय) का समय 
चौदहवीं शताब्दी अनुमान किया जाता है। 


विश्वनाथ 


जैसा डा० काणे तथा डा० दासगुप्त ने लिखा है.,'साहित्यदपंण'कार विश्वनाथ भी मध्यम 
श्रेणी के ही आचार्य हैं और आनन्दवद्धंन, मम्मट तथा जगन्नाथ के समक्ष उनकी प्रतिभा का प्रकाश 
मन्द पड़ जाता है। फिर भी, पूर्वोक्त सामान्य आचार्यों की अपेक्षा इनमें अधिक मौलिकता है। 
इनके ग्रन्थ “साहित्यदपंण' में परिच्छेदों की व्यवस्था सामान्यतः मम्मट के 'काव्यप्रकाश' के आघार 
पर ही है। इसमें भी १० परिच्छेद हैं। प्रथम में काव्य के पूर्वाचायों के द्वारा दिए गए लक्षणों का 
विवेचन और दोष-दशंन करने के उपरान्त विश्वनाथ ने अपना रक्षण वावयं रसात्मकं काव्यम्‌ 


१. अंगोकरोति यः काव्यं दाब्दार्थावनलंकृती। असौ न मन्यते कस्मादनुष्णमनलकृती। 
i l --चन्द्रालोक १-८। 

३२० ; हिंदी साहित्य 
दिया है और मम्मट के लक्षण का.खण्डन किया हे! द्वितीय मं शब्द की तीनों शक्तियाँ सविस्तर 
दी गई हैं। तृतीय में रस और भावादि का विवेचन है। चतुर्थ में काव्य के दो मुख्य भेद तथा 
गुणीमूत व्यंग्य एवं उनके उपभेदों का विवेचन है। विश्वनाथ काव्य का 'चित्र' नामक तृतीय भेद 
नहीं मानते। पंचम अध्याय में 'काव्यप्रकाश' की भाँति व्यंजना-वृत्ति की स्थापना की गई है। 
षष्ठ में 'काव्यप्रकाश' के चित्रकाव्य के स्थान पर नाट्य शास्त्र का संपूर्ण वर्णन है। सप्तम में दोष 
तथा अष्टम में गुण 'काव्यप्रकाश' के ही अनुसरण पर निरूपित हैं। नवम में चार रीतियों वैदर्भी, 
गौड़ी, पांचाली तया लाटी का विवेचन है। दशम में शब्दालंकार तथा अर्यालंकारों का वर्णन है। इस 
ग्रन्थ की सबसे बडी विशेषताएं दो ही हैं। एक तो यह है कि काव्यशास्त्र के सारे.विषय इसमें दिए 
गए हैं, जैसा अन्य किसो ग्रन्थ में नहीं है, इसमें नाट्य शास्त्र का संपूर्ण विषय दिया गया है। दूसरी 
विशेषता यह है कि यह ग्रन्थ सरल, सुवोव शैली में लिखा गया है; 'काव्यप्रकाश' तथा 'रसगंगाधर' 
की तरह FSS और दुर्गम नहीं है। परन्तु यह मध्यम श्रेणी का ग्रन्थ है और इसका वहुत कम 
प्रभाव परवर्ती आचार्यों पर दिखाई देता है। इस पर महेश्वर की विज्ञप्रिया' तथा स्वपुत्र अनेन्त- 
दास की टीकाएँ पांडित्यपूर्ण हैं। १७०० Fo के आसपास रामचरण ने इसकी टीका लिखी, 

परन्तु उसमें कोई पांडित्य नहीं है। इबर्‌ हरिनाथ तकंवगीश की अपेक्षाकृत अभिनव तथा अच्छी 
टोका प्रकाशित हुई। विश्वनाथ का समय डा० काणे ने १३०० से १३८० ई० अर्थात्‌ चौदहवीं 
शताब्दी सिद्ध किया है। 

'भानुवत्त = 

*रसतरंगिगी' तया रसमंजरी' के रचयिता भानुदत्त भी उल्लेखनीय हैं। रसतरंगिणी की 
आठ तरंगो में स्थायी भाव, विभाव, अनूभाव, आठ सात्विक भाव, व्यभिचारी भाव, तथा रसों 
का विस्तृत निरूपण है। 'रसमंजरी' अपेक्षाकृत छोटा ग्रन्थ है। इसके दो तिहाई भाग में केवल 
नायिका-भेद का वर्णन हुआ है; शेष भाग में नायक, सत्वादि आठ सात्विक गुण, द्विविध 
श्युंगार तथा विप्रलंभ की दस-दशाएं वणित हैं। 

केशव मिश्र 

आठ रत्नों का अलंकारशेखर' ग्रन्थ केशव मिश्र ने 'काव्यादशे', 'काव्यमीमांसा', “ध्वन्यालोक, 

'काव्यप्रकाश' तथा वाग्भटालंकार' आदि के आधार पर रचा है। इन्होंने भी काव्य का लक्षण 
'साहित्यदपंण' के अनुकरण पर रसादिमद्वाक्य किया है। 'अलंकारशेखर' में वेदर्भी, गौड़ी तथा 
मागवी रीतियाँ; अभिषा, लक्षणा तथा व्यंजना शक्तियाँ; दोष, गुण; शब्दालंकार, अर्थालंकार; 
नायक-नायिका भेद तथा नव रस वर्णित हैं। इसमें शब्दों के पाँच गुण तथा अर्थों के चार गुण बताए 
गए हैं। यह ग्रन्थ सोलहवीं शताब्दी के उत्तराद्ध का है। : 


अप्पय दोक्षित 
i आलंकारिकों की चर्चा में अप्पय दीक्षित का भी उल्लेख आवश्यक है, यद्यपि इनके साहित्य 

शास्त्र विषयक ग्रन्थ उस कोटि के नहीं हैं, जैसे इनके वेदान्त शास्त्र के “सिद्धान्तलेशसंग्रह' इत्यादि 
ग्रन्थ हैं। इनके 'वृत्तिवातिक' नामक ग्रन्थ में दो परिच्छेद हैं जिनमें अभिधा और लक्षणा का 
विस्तृत वर्णन है। इनका 'कुवल्यानन्द' अधिक प्रचलित ग्रन्थ है, यद्यपि यह अळंकार का प्राथमिक 
ग्रन्थ है और प्रायः 'चन्द्रालोक' पर आधारित है। 'चन्द्रालोक'में अळंकारों की संख्या १०० थी, 
'कुवल्यानन्द' में वह बढ़ कर ११५ हो गई। - इनका 'चित्रमीमांसा! पूर्वोक्त ग्रन्थों की अपेक्षा अधिक 
महत्त्व का है। इसमें पहले काव्य के ध्वनि, गुणीभूत व्यंग्य तथा चित्र के विविध भेदों को संक्षेप 
में दे कर तथा शब्दचित्र को सामान्यतः आकर्षणहीन वता कर अर्थ चित्र का सविस्तर विवेचन 
प्रस्तुत किया गया है। इसमें प्रतिपादित विचारों का खण्डन करने के लिए पण्डितराज जगन्नाथ 
ने 'चित्रमीमांसाखण्डन' लिखा था। अप्पय दीक्षित का समय बहुमत से १५५४ से १६२८ Fo 
के वीच माना जाता है। 


पण्डितराज जगन्नाथ 


- जैसा पहले कहा जा चुका है, राजानक रुय्यक के वाद पण्डितराज जगन्नाथ को छोड़ कर 
कोई ऐसा आचायं नहीं हुआ जो साहित्य शास्त्र के विवेचन में अपनी मौलिकता, विद्वत्ता तथा नई 
सूझ का परिचय देता। पण्डितराज इस परम्परा के अन्तिम महान्‌ आचायं हैं और “रसगंगाधर” 


~ 


अन्तिम श्रेष्ठ कृति । साहित्य शास्त्र के ग्रन्थों में इस ग्रन्थ की गणना “व्वन्यालोक' तथा 'काव्यप्रकाश' - 


के वाद ही होती है। विशेष रूप से अलंकारों के विषय में यह बहुत प्रामाणिक ग्रन्थ माना जाता 
है। पण्डितराज एक उच्च कोटि के कवि भी हैं। उन्होंने समस्त उदाहरण अपने ही दिए हैं, और 
इसपर उन्होंने गवं प्रकट किया है।' उनकी भाषा प्रांजल और शैली स्पष्ट एवं शक्तिशालिनी है। 
पंडितराज ने आनन्दवद्धंन, मम्मट तथा रुय्यक जैसे प्राचीन तथा सामान्य आचार्यों के मतों की भी 
निर्मीकता के साथ खरी आलोचना की है और अपनी अपुर्व समीक्षा-शक्ति का परिचय दिया है। 
Sto काणे का कथन है कि अधिकतम स्थलों में उनकी आलोचना के औचित्य--उसकी युक्तता 
या साधुता--को स्वीकार करना ही पड़ता है। ; 
. रसगंगाधर' विशालकाय ग्रन्थ है। इसके प्रथम आनन के प्रारम्भ में ग्रन्यकार ने काव्य 
का रमणीयाथंप्रतिपादकःइब्दःकाव्यम्‌ लक्षण दें कर इसके विवेचन में अन्य सभी आचार्यो के लक्षणों 
का परीक्षण किया है। इस लक्षण सें स्पष्ट है कि पंडितराज जगन्नाथ शब्द को ही काव्य का प्रधान 
शरीर मानते थे। यह लक्षण दण्डी के शरीर” तावदिष्टाथे व्यवच्छिन्ना पदावली से.प्रमाणित 
हो कर किया गया जान पड़ता है.। इसके उपरान्त काव्य हेतु का विवेचन करते हुएपं डितराज ने केवल 
प्रतिभा को ही हेतु बताया हे | यद्यपि मम्मट ने भी शक्ति या प्रतिभा को ही मुख्य हेतु स्वीकार किया 


१. निर्माय नूतनमुदाहरणानुरूपं काव्यंमयात्र निहितं न परस्य किचित्‌ । 
कि सेव्यते सुमनसां मनसाऽयि गन्धः कस्तूरिका जननशक्तिभूता भुगेण॥। 
> — M संस्करण, पृष्ठ ३1 
४१ 

३२१ . हिदी साहित्यं - 
है, तथापि व्युत्पत्ति तथा अभ्यास्‌ को भी लगभग उतना ही महत्त्व दिया है--त्रयः समुदिताः न तु 
ब्यस्तास्तस्य काव्यस्योद्‌भवे . . . हेतुने तुहेतवः (काव्यप्रकाश, प्रथम उल्लास ) । परन्तु रसगंगाधर'- , 
कार ने तस्य च कारणं कविगता केवला प्रतिभा कह कर अन्य दोनों का तिरस्कार किया है। 
उनके पूर्व भामह ने काव्यं तु जायते जातु कस्यचित्प्रतिभावतः तथा राजशेखर ने सार शक्तिः केवलं 
काव्यहेतुरिति यायावरीयः रिख कर इसी मत का पोषण किया था। आगे काव्य कें उत्तमोत्तम, 
उत्तम, मध्यम तथा अवम चार भेद दिए गए हैं; फिर रस,भाव,रसाभास, भावोदय, आदि का विवे- 
चन हुआ है। अन्त में गुणों के ३ या १० होने के संबंध में विभिन्न मतों का विवेचन किया गया है। 
द्वितीय आनन में ध्वनि के भेद, उसके सहायक संयोग, विप्रयोग आदि, अभिघा और लक्षणा एवं | 
उनके भेद तथा उपमा इत्यादि ७० अलंकार वणित हैं। परन्तु उत्तर अलंकार के विवेचन के मध्य 
ही यह ग्रन्थ खण्डित हो गया । इनके पचास वषे बाद नागेश भट्ट ने इसकी टीका लिखी, वह भी. | 
इसी स्थल तक है। इस स्थल पर पहुँचने पर पण्डितराज का देहावसान हो गया हो और इस कारण | 
ग्रन्थ अधूरा रह गया हो, यह संभव नहीं जान पड़ता, क्योंकि साहित्य शास्त्र विषयक उनके दुसरे . . | 
ग्रन्थ 'चित्रमीमांसाखण्डन' से प्रतीत होता है कि यह ग्रन्थ उन्होने “रसगंगावर' के वाद लिखा था।' | 
साहित्य शास्त्र के इन दो ग्रन्थों के अतिरिक्त जगन्नाथ ने अन्य अनेक विपयो के ग्रन्थ लिखे। मनो- | 
रमाकुचमर्दन, MTHS, भामिनी विलास; यमुनावर्णनचम्पू, जगदाभरण, आसफविलास, प्राणा- | 
“ मरण आदि ग्रन्थ उनकी प्रतिभा के ज्वलंत प्रमाण हैं। पंडितराज जगन्नाथ का समय aagi 
शताब्दी ईसवी का पूर्वाद्ध सिद्ध होता है। 
उपसंहार - | 
उपर्युक्त विवेचन से हम इस निष्कर्ष पर पहुँचते हैं कि प्राचीन साहित्य शास्त्र का विकास न | 
भरत के भी पहले से आरम्भ हो कर पण्डितराज जगन्नाथ तक अर्थात्‌ डेढ़ ASA वर्षों से भी कुछ अधिक 
समय तक अनवरत और अविच्छिन्न रूप में चलता रहा। इसके इतिहास के प्रथम सहस्त वर्ष... 
बीसों मौलिक विचार वाले आचार्यों के कारण अत्यन्त गौरवान्वित हैं। इन आचायों ने काव्य की 
. आत्मा, उसके प्रयोजन, हेतु, लक्षण और भेद आदि पर मौलिक चिन्तन किया है। ये सभी इस . 
प्रश्‍न का उत्तर खोजने में प्रयत्नशील रहे हैं कि वह कौन सी वस्तु है जिसके कारण वाणी में काव्यत्व 
आता है? दूसरे शब्दों में, काव्य की आत्मा क्या है? इस खोज के क्रम में ही अनेक सभ्प्रदायों की उत्पत्ति” 
हुई। इनकी उत्पत्ति पर रुंग्यक के अलंकारसवंस्व' के टीकाकार समुद्रवन्ध के विचारों से अपना 
ain दिखाते हुए पं०बलदेव उपाध्याय ने अपने संस्कृत साहित्य के इतिहास' में लिखा है: “अलंकार 
सर्वस्व! के टीकाकार समुद्रवन्ध ने इन सम्प्रदायों के उदय की जो वात लिखी है, वह सर्वथा युक्ति- 
युक्त है। उनका कहना है कि विशिष्ट शब्द और अर्थ ही मिल कर काव्य होते हैं। शब्द और अर्थं ` | 


१. .रसगंगाधरे चित्रमीमांसायां मयोदिताः। 
ये दोषास्ते$त्र संक्षिप्य कथ्यन्ते विदृषां मुदे ॥ 

क्ट 


0 “भारतीय साहित्य शास्त्र ३२३ 


की ag विशिष्टता तीन प्रकार से आ सकती है--(१) घमं से, (२) व्यापार से और (३) व्यंग्य 
से। घर्ममूलक वैशिष्ट्य नित्य तथा अनित्य रूप से दो प्रकार का है। अनित्य घमं का तात्पयं 
ˆ अलंकार से तथा नित्य घमं का तात्पर्य गुण से है। इस प्रकार घर्ममूलक वैशिष्ट्य प्रतिपादन करने 
वाले दो संप्रदाय हुए--( १) अलंकार सम्प्रदाय और (२) गुण या रीति सम्प्रदाय । व्यापार- 
मूलक वैशिष्ट्य भी दो प्रकार का है--वक्रोक्ति तथा भोजकत्व। वक्रोक्ति से तीसरा संप्रदाय 
आचायं कुन्तक का है। भोजकत्व को भरत के रससम्प्रदाय के अन्तर्गत ही मानना चाहिए, क्योंकि . 
विभाव, अन्‌भाव तथा संचारी से रस-निष्पत्ति समझाने के लिए ही भट्टनायक ने अपने इस नवीन 
ज्यापार की कल्पना की | व्यंग्य-मुख से वैशिष्ट्य मानने वाले आचार्य आनन्दवद्धन हैं, जिससे ध्वनि 
टि संप्रदाय निकला । इन पाँचो के अतिरिक्त औचित्य सम्प्रदाय आचारं क्षेमेन्द्र का है | यह तत्त्व रस, ड 
| ध्वनि इत्यादि सभी काव्यांगों के मूल में विद्यमान तत्त्व है। इस प्रकार साहित्य शास्त्र के सामान्यतः 
| रस, अलंकार, रीति, ध्वनि, वक्रोक्ति तथा औचित्य ये छः संप्रदाय माने जाते Zl" . 
। Sto काणे अपने “संस्कृत साहित्य शास्त्र के इतिहास ' में रस, अलंकार, रीति तथा ध्वनि, ये 
| चार ही सम्प्रदाय मानते प्रतीत होते हैं। उन्होंने इन्हीं नामों के साथ 'स्कूल' शब्द का प्रयोग किया 
है जो सम्प्रदाय का वाचक है, वक्रोक्ति के साथ वे 'थियरी' शब्द का प्रयोग करते हैं जो सिद्धान्त का 
| वाचक है। इसका कारण स्पष्ट करते हुए उन्होंने लिखा है कि वक्रोक्ति सिद्धान्त वस्तुतः अलंकार 
सम्प्रदाय की ही एक शाखा है, अतः इसे पृथक्‌ संप्रदाय नहीं मानना चाहिए । संप्रदायों के विवेचन 
में औचित्य का इन्होंने नाम तक नहीं ल्या । डा० काणे का यह दृष्टिकोण सर्वथा समीचीन है। 
| वस्तुत: संप्रदाय' और 'सिद्धान्त' शब्दों के अथं में भेद न करने के ही कारण रान्ति उत्पन्न हुई है। 
| संप्रदाय निश्चय ही सिद्धान्त पर आधारित होते हैं, परंतु वही सिद्धान्तसंप्रदाय की संज्ञा का अधिकारी 
| : हो सकता है जिसकी कोई परम्परा हो, जो किसी आचायं-विशेष के सिद्धान्त के रूप भे ही सीमित 


न रह कर परवर्ती आचार्यो द्वारा भी समय-समय पर विकसित और पोषित हुआ हो। इस कसौटी 
पर कसने पर वक्रोवित और औचित्य दोनों ही संप्रदाय कहे जाने योग्य नहीं जान पड़ते। 
“यद्यपि वक्रोक्ति को आचायं भामह सभी अलंकारों में व्याप्त अनिवाय तत्त्व मानते थे | 

ˆ और इसके अभाव के कारण ही उन्होंने हेतु, लेश, सुक्ष्म और वर्ण को अलंकार नहीं माना, और 
कुन्तक के पूर्ववर्ती अत्य आचायो ने मी इसे अलंकारों में परिगणित किया, तथापि कुन्तक के अति- 

* रिक्‍त उनके पूर्ववर्ती या परवर्ती किसी भी आचाये ने इसको काव्य का जीवित या काव्य की आत्मा 
नहीं माना। इसीलिए इसे संभ्रदाय की अपेक्षा सिद्धान्त कहना ही अधिक समुचित होगा। औचित्य. 
भी, जैसा आचार्य क्षेमेन्द्र के प्रकरण में पूवं ही कह आए हैं, रस-परिपाक के परम रहस्य के रूप में 
घ्वन्यालोककार' आचार्य आनन्दवर्धन को भी मान्य था। उनके मत में इसका आत्यन्तिक महत्त्व 
इसी से सिद्ध है कि उन्होंने रस-भंग में अनौचित्य के अतिरिक्त अन्य कोई कारण ही नहीं माना। 

` उनके परवर्ती अभिनवं, महिमभट्ट तथा मम्मट ने भी इसी बात का पोषण किया | इस प्रकार क्षेमेद्र 


१. द्रष्टव्य, पी? वी० काणे: हिस्ट्री ऑव संस्कृत पोइटिक्स, द्वितीय भाग, Jo ३४०-३७२ 


ले के 

३२४ हिंदी साहित्य 


के पूर्व ही रस के प्राण रूप में औचित्य का समावेश हो चुका था। आचार्य मेन ने भौ यही 
बात कही, कोई नया मत नहीं प्रस्तुत किया।' उन्होंने रस, अळंकार, रीति या ध्वनि संप्रदायों की . 
भाँति औचित्यको रस से पृथक्‌ कोई सम्प्रदाय नहीं कहा, केवल व्वन्यालोककार के पूर्वे प्रदशित मागे " 
` का अनुसरण करते हुए काव्य के प्राथभूत रस के परिपाक के लिए औचित्य को अत्यन्त अपेक्षित 
बता कर इसका जहाँ-जहाँ क्षेत्र सम्भव था, वहीं-वहीं इसके विशिष्ट स्वरूप का प्रतिपादन किया। 
यह अवश्य है कि इसका संबंध पद, वाक्य, प्रबन्धार्थ, गुण, अळंकार, रस, क्रिया, कारक, लिंग, 
वचन, उपसगे, काल, देश आदि के साथ भली भाँति दिखा कर आचार्य क्षेमेन्द्र ने इसका क्षेत्र इतना 
व्यापक अवशय कर दिया कि यह तत्त्व प्राचीन होते हुए भी अभिनव सा प्रतीत होने लगा और इस- 


अभिनव रूप में इसकी महत्ता तथा उपादेयता बहुत As TS | परन्तु AS कोई अलग सम्प्रदाय नहीं | 


माना जा सकता | : 

, भरत मुनि ने अपने 'नाट्यशास्त्र' में चार अलंकांरों तथा दस गुणों का विवेचन किया 
है। दोनों की पृथक्‌-पृथक्‌ संख्या निर्धारित करने से प्रतीत होता है कि भरत मुनि गुणों को अलंकारों 
से पृथक्‌ मानते थे। दण्डी ने 'काव्यादर्श' का अधिकांश गुणों के विवेचन में ही लगाया है। यद्यपि 


दण्डी ने भी उद्भट आदि की भाँति गुणों को अलंकार के अन्तर्गत माना है, तथापि उन्होंने अलंकार ' 


शब्द का व्यापक अर्थ काव्य-प्रभा के उत्पादक' मान कर ही ऐसा किया है। अलंकार के सीमित 
अर्थ में उन्होंने उपमा, रूपक आदि अलंकार-विशेष से मार्गों (रीतियों) के आधारभूत इलेष, प्रसाद, 
समता, मांबुयं आदि दस गुणों को पृथक्‌ रखा है।' विशिष्ट अळंकारों के वर्णन के पूर्व दण्डी ने प्रथम 
परिच्छेद (इलोक ४१-४२) में ही गुणों का पृथक्‌ वर्णन किया है। इस प्रकार यद्यपि अलंकारों 
` सेगुगोंको सर्व॑या पृथक्‌ रखने और उनपर आश्रित रीतियों को सर्वाधिक महत्त्व देने का श्रेय आचार्य 


बामन को है, परन्तु इस परम्परा का आरम्भ किसी अंश में दण्डी से ही माना जा सकता है। वामन ने, 


रीतिरात्मा काव्यस्य'का प्रतिपादन कर एक पृथक्‌ सम्प्रदाय का प्रवर्तन तो किया, परन्तु उनका AT- 
सरण करने वाला कोई परवर्ती आचार्य नहीं है। अतः रीति सम्प्रदाय भी प्रमुख सम्प्रदाय नहीं 
माना जा सकता। 

संस्कृत साहित्य शास्त्र के अवशिष्ट तीन सम्प्रदाय--रस, अलंकार तथा ध्वनि ही मुख्य 
सम्प्रदाय हैं। रस सम्प्रदाय तो भरत के भी पूर्व का होने के कारण सर्वाधिक प्राचीन है और SAH 
परम्परा 'रसगंगाबर' तक अक्षुण्ण चलती आई है। अलंकार सम्प्रदाय की प्राचीनता इसी से प्रकट 
है कि साहित्य शास्त्र को ही अलंकार. शास्त्र कहा जाता रहा है। भामह और उद्भट इसके मुख्य 


प्रतिनिधि हैं, किन्तु यह परम्परा उनके पूर्वे की है, यह उन्हीं के ग्रन्थों में आए हुए उद्धरणों से स्पष्ट 


१. _ओचित्यस्य चमत्कारकारिणर्‍्चारुच णे । 
. रसजोवितभूतस्य विचारं कुरुतेधुना ॥--भोचित्यविचारचर्चा, कारिका ३ 1 
२. काव्यशोभाकरान्‌ घर्मानलंकारान्‌ प्रचक्षते। , , कारिचन्मा्गविभागाथमुक्ताः 
्ागप्यलंक्रियाः।--काब्यादशं, द्वितीय परिच्छेद, इलोक १,३। E 

है। Rae, प्रतिहारेन्द्राज आदि भी इसी सम्प्रदाय के पोषक थे | इन अलंकारिकों ने रसतत्त्व से 
परिचित होने पर भी उसे अलंकार ही माना है और रसवत्‌ आदि नाम दिया है। इस प्रकार उन्होंने 
अलंकार को ही काव्य का सर्वाधिक व्यापक तत्त्व--उसका प्राण--स्वीकार किया है। 

. aA की सत्ता ध्वन्यालोक' के पूर्व भी स्वीकृत थी और Wag, उद्भट आदि इससे परि- 
चित थे। परन्तु वे इसे पर्यायोक्त, अभ्रस्तुत प्रशंसा, आक्षेप आदि अलंकारो के अन्तर्गत रखते थे। 
आनन्दवद्धन ने ही साहित्य शास्त्र के इतिहास में सर्वप्रथम घ्वनि को सामान्य रूप से और उसके भेद 


. रस-ध्वनि को काव्य की आत्मा के रूप में प्रतिपादित किया। उसके लिए उन्होंने व्यंजना नामक 


एक पृथक्‌ व्यापार की प्रतिष्ठा की। आनन्दवद्धंन के वाद अभिनव, मम्मट, रुग्यक, हेमचन्द्र, - 
विद्यावर, वैद्यनाथ, विश्वनाथ, केशव मिश्र, पण्डितराज जगन्नाथ प्रायः सभी ने इसका समर्थन किया। 
रस को काव्य की आत्मा मान कर इन आचार्यो ने जहाँ भरत मुनि द्वारा प्रतिष्ठित प्राचीनतम 
रस संप्रदाय का पोषण किया, वहाँ उसे घ्वनि का ही एक भेद मान कर, भले ही वह एक मुख्य भेद 
हो, काव्य में ध्वनि की श्रेष्ठता अक्षुण्ण रकखी और इस प्रकार घ्वनि संप्रदाय का ही मुख्य रूप से अनु- 
सरण किया। परन्तु, यद्यपि आनन्दवद्धेन के वाद रस संप्रदाय और ध्वनि संप्रदाय एक दुसरे के 
अत्यन्त समीप आ गए, तथापि दोनों कभी एक नहीं हुए। वीच-वीच में ऐसे भी आचायं होते रहे जो 
रस को घ्वन्य या व्यंग्य न मान कर तात्पर्याथ या वाक्यार्थं या अन्य कुछ मानते रहे। घनंजय, 
घनिक, महिमभट्ट आदि ऐसे ही आचार्य थे। आनन्दवद्धन के पुर्व लोल्लट, शंकुक, भट्टनायक आदि 
ने रस को क्रमशः उत्पाद्य, अनुमेय और भोग्य माना ही था। फिर रस घ्वनि के अतिरिक्त ध्वनि 
के वस्तु ध्वनि तथा अलंकार घ्वनि दो अन्य भेद भी हुए। अतः रस को काव्य की आत्मा मान 


हेने पर भी ध्वनि और रस संप्रदाय एक न हो सके और दोनों की परम्पराएँ एक प्रकार से पृथक्‌- 


पृथक्‌ चलती रहीं । रस, अलंकार और ध्वनि भारतीय साहित्य शास्त्र के इन तीन प्रमुख सम्प्रदायों 
में रस संप्रदाय की ही श्रेष्ठता प्रमाणित होती है, क्योंकि घ्वनिवादियों ने भौ रस ध्वनि को श्रेष्ठ 
ध्वनि और काव्य की आत्मा के रूप में स्वीकार किया है। अतः भारतीय साहित्य शास्त्र 
के क्षेत्र में भरत के प्राचीनतम रस संप्रदाय ने ही सर्वाधिक प्रतिष्ठा प्राप्त की । . 

संस्कृत साहित्य शास्त्र की दीर्घ परम्परा ने न केवल संस्कृत साहित्य की गति-विधि और 
उसके विकास को प्रभावित किया, वरन्‌ संस्कृतेतर देश-भाषाओं के साहित्यों को भी वह न्यूनाधिक 


- रूप में समय-समय पर अनुशासित और अनुप्राणित करती रही है। इसी कारण संस्कृत साहित्य 


के अन्य विषयों की भाँति उसका साहित्य शास्त्र भी स्वभावतया भारतीय' विशेषण क! अधिकारी 
है। यद्यपि प्राकृत, अपभ्रंश और आधुनिक भारतीय भाषाओं की क्रमागत परस्पराएँ संस्कृत साहित्य 
से किचित्‌ भिन्न रही हैं, तो भी दोनों में आदान-प्रदान हुआ है। वस्तुत: ऐसा न होना अस्वाभाविक 
होता, क्योंकि अनेक शताब्दियों तक दोनों परम्पराएँ साथ-साथ चलती रहीं। जहाँ तक साहित्य 
शास्त्र का सम्बन्ध है, संस्कृत के प्रायः सभी आचार्यों ने देश-भाषाओं की सत्ता को वरावर स्वीकार 
किया तथा, विशेष रूप से उदाहरणों में, उनका उपयोग किया। परन्तु आधुनिक आयंभाषा काल 
'तक आते-आते संस्कृत के आचार्यो की परम्परा क्षीण हो गई थी | हम देख चुके हैं कि वारहवीं 

शताब्दी ईसवी के बाद सत्रहवीं शताब्दी के पंडितराज जगन्नाथ के अतिरिक्त मौलिक चिन्तन 


करने वाला कोई आचार्य नहीं हुआ। इसी काल में आधुनिक आयंभाषा हिन्दी साहित्यिक 
रूप में विकसित हो चुकी थी तथा उसमें ऐसे साहित्य का बहुत-कुछ- निर्माण हो चुका 
था जिसके कारण उसे महान्‌ प्राचीन परुपराओं के प्रतिनिधित्व का गौरव मिला। 
हेमचन्द्र, जयदेव, विद्याधर, विश्वनाथ, भानुदत्त, केशव मिश्र, अप्पय दीक्षित और पंडितराज 
जगन्नाथ आदि आचार्य कालक्रम की दृष्टि से हिन्दी साहित्य के निकटवर्ती या समसामयिक 
आचायं हैं। परन्तु हिन्दी साहित्य की विविध घाराओं में से कुछही उनके अप्रत्यक्ष अथवा 
प्रत्यक्ष संपर्क में आ सकीं। फिर भी, भारतीय साहित्य शास्त्र की रस-दृष्टि ने अधिकांश 


हिन्दी साहित्य को अनुशासित क्रिया, साथ ही अलंकार और ध्वनि संबंधी चिन्तन का प्रभाव . 


भी उसपर कम नहीं रहा। चाहे चारण परम्परा का राज-प्रशस्तिमूलक वीर-ए्गुंगार-प्रधान 
काव्य हो, अथवा संत, सूफी, कृष्ण या राम भक्ति संबंधी काव्य, भारतीय साहित्य शास्त्र के 
मूलभूत आदर्श और सिद्धांत सभी को न्यूनाधिक रूप में स्पर्श करते रहे हैं। यह अवश्य है कि 
भक्ति काल तक हिन्दी साहित्य ने उन्हें अपना पथ-प्रदर्शंक नहीं बनाया । भक्ति काव्य का तो 
दृष्टिकोण ही भिन्न और अपेक्षाकृत व्यापक था। परन्तु ऐसा नहीं है कि हिन्दी के महान्‌ भक्‍त 
कवि साहित्य शास्त्र के विषयों से अपरिचित रहे हों। कम से कम सूर और तुलसी का काव्य तो 
इसका साक्षी है कि वे रस, घ्वनि और अलंकार की परम्पराओं के ज्ञाता थे। हिन्दी के भक्ति 
काव्य सें उन परम्पराओं के विकास की प्रभूत सामग्री विद्यमान है। कृष्ण भक्ति काव्य की ही 
परम्परा में हिन्दी में उस काव्य का विकास हुआ जिसमें एहिकता का स्वर अधिक मुखर हो गया 
तथा जिसने संस्कृत साहित्य शास्त्र से अधिक निकट का सम्पर्क स्थापित करने की चेष्टा की। 
इस रीति-श्वृंगार काव्य की परम्परा भक्ति काल में ही प्रारंभ हो गई थी। इसका प्रमाण कृपा- 
राम की 'हिततरंगिणी' (सन्‌ १५४१ ई०), नंददास (सन्‌ १५३३-१५८६ ई०) की “रस-मंजरी' 
तथा केशवदास' (सन्‌ १५५५-१६१९) की “रसिकप्रिया' 'कविप्रिया' और “रामचंद्रिका से 
मिळता है। नंददास की “रसमंजरी” तो भानुदत्त की “रसमंजरी' का राघाकृष्ण-भक्तिपरक 
भावातुवाद ही है। कालान्तर में रीति-श्वंगार काल के कवियों ने पांडित्य की घाक जमाने के 
लिए प्रायः 'आचायं' का ऐसा वाना धारण किया कि उनका कवि का वास्तविक रूप ही दव सा 
गया। परन्तु दुर्भाग्यवश इन 'कवि-आचायों' में कोई ऐसा नहीं हुआ जिसने साहित्य शास्त्र का 
राम्थक्‌ अनुशीलन और उस पर मौलिक चितन किया हो। जो ग्रन्थ उनके हाथ लगा 
अथवा जिस ओर उनकी प्रवृत्ति और गति हो सकी उसी के आधार पर उन्होंने अपने 
लक्षण ग्रन्थ का प्रणयन कर दिया। केशवदास अळंकार-प्रिय थे, अतः उन्होंने दण्डी के 
'काव्यादशं' के आधार पर 'कविप्रिया' की रचना कर डाली। परन्तु इसके पूर्व वे “रसिकप्रिया' 
की रचना कर चुके थे,जो राधाकृष्ण सम्बन्धी भक्ति-श्वंगार काव्य की परम्परा में नायक-नायिका- 
भेद की रचना है और कंवि की रसप्रियता प्रकट करती है। कुछ कवि-आचायों की पहुँच 'काव्य- 
प्रकाश तक भी देखी जाती है; परन्तु अधिकांश “आाचायं' चन्द्रालोक' और 'कुवलयानन्द' जसे 

मध्यम श्रेणी के अनुकरणशील साहित्य शास्त्रीय ग्रन्थों तक ही पहुँचे। हिन्दी के रीति-काव्य के 
समीक्षकों ने संस्कृत साहित्य शास्त्र के उपर्युक्त संप्रदायों को भी लक्ष्य किया है, परन्तु, वस्तुतः 
हिन्दी में इन संप्रदायों की निश्चित परम्परा कदाचित्‌ नहीं मिलती | 

आवुनिक काल में भारतीय साहित्य शास्त्र का सर्वांगीण अघ्ययन-अनुशीळन हुआ है और 
सिद्धान्त तया व्यवहार दोनों पक्षों में हिन्दी साहित्य के संदर्भ में उसके उपयोग के बहुविध प्रयत्न 
हुए हैं। यद्यपि हिन्दी साहित्य की समीक्षा में भारतीय साहित्य शास्त्र के साथ-साथ पाइचात्य 
साहित्य शास्त्र का योग अधिक संतुलित और उपादेय आधुनिक साहित्य शास्त्र के विकास की दिशा 
में हो रहा है, तथापि भारतीय साहित्य शास्त्र की उपयोगिता कभी भी कम नहीं हो सकती, वयोंकि 
उसके मूलाधार दृढ़ दार्शनिक चिन्तन से परिपुष्ट हैं। 

६. पालि साहित्य 


पालि भाषा --नाम . 


आजकल 'पालि' नाम से जो भाषा जानी जाती है उसका नाम मूलतः मागघी भाषा 
था। आज से ढाई हजार वर्ष पूर्व यह भाषा भारतवषं के उन क्षेत्रं में बोली जाती थी जहाँ अभी 


` हिन्दी बोली जाती है। यह मगध की खास अपनी भाषा न थी; मगघ सम्राटों ने अधिक उपयोगी 
देख कर उसे अपनी राजभाषा बनाया, और उसके वाद उस पर मगघ की,अपनी वोली की 


काफ़ी छाप पड़ी। इसी भाषा को बुद्ध ने धमं-प्रचार का सर्वोत्तम माध्यम समझ, इसी में अपने 
उपदेश दिए। 

बुद्ध के महापरिनिर्वाण के बाद राजगृह में उनके शिष्यों की एक बड़ी समिति वेठी, जिसने 
बुद्ध के मुख से निकले सारे वचनों का संग्रह कर ल्या । यही संग्रह 'त्रिपिटक' कहलाता है, जो 
बौद्ध राष्ट्रों में परम्परा से सुरक्षित आज भी प्राप्त है। हो सकता Sip इतनी लम्बी अवधि में 
‘fatten’ में कुछ-बहुत परिवर्तन-परिवर्द्धत हुए हों, किन्तु यह स्पष्ट है किजुंद्ध की भाषा, शैली, 
घमं तथा अन्य विचारों का परम निकट स्वरूप हमें 'त्रिपिटक' में ही मिलता है। 'त्रिपिटक' के मूल 


ग्रन्थ पालि कहे जाते हैं, जैसे दीघ॑निकाय पालि, मज्झिमनिकाय पालि, पाराजिक पालि इत्यादि । 
'पालि' शब्द का अथे होता है वुद्ध वचन | इन मूल ग्रन्थों को पालि कहने का अभिप्राय यह है कि _ 


ये बुद्ध के अपने वचन हैं। घीरे-धीरे उस-भाषा का ही नाम पालि पड़ गया जिसमें ये ग्रन्थ लिखे 


गए हैं। आगे चल कर, इसी मागधी भाषा में जो दूसरे ग्रन्थ लिखे गए वे वुद्ध-वचन तो न थे, किंतु 


उनकी भाषा पालि ही कहलाई। 
जव मागघी भाषा का नाम पालि भाषा हो गया, तव कुछ वेजानकार लोगों ने इस नाम 
की व्युत्पत्ति के विषय में तरह-तरह की हास्यापद कल्पनाएँ करनी आरंभ कर दीं; जैसे--पालि 
भाषा पाटलिपुत्र की भाषा थी, इसलिए इसका नाम 'पाटलि' भाषा पड़ा; 'पाटलि' भाषा ही 
घीरे-घीरे विगड़ कर 'पालि' भाषा कही जाने लगी | कुछ दूसरे लालवुझक्कड़ों ने पालि भाषा की 
व्युत्पत्ति पल्लि भाषा से करने की कोशिश की--पल्लि' भाषा अर्थात्‌ गँवई भाषा इत्यादि। 
आचार्य मोग्गल्लान तथा दूसरे वैयाकरण भी 'पाछि' शब्द को “पा' घातु से परे 'ण्वादि' 


` का fe प्रत्यय लगा कर सिद्ध करते हैं और उसका अर्थ पंक्ति या श्रेणी बताते हैं। इसी अर्थ को 


ले कर श्री विधुशेखर शास्त्री प्रभूति कुछ विद्वानों का मत है कि 'पालि' का अर्थ मूल ग्रन्थ की पंक्ति 


` है; जैसे आजकल भी पंडितों को जब किसी मूल ग्रन्थ का हवाला देना होता है तो झट कह देते हैं--- 
| पंक्ति में भी यह बात इस तरह है। किन्तु यह मत युक्तियुक्त प्रतीत नहीं होता । इसके अनेक 

कारण हैं--(१) इसका कोई प्रमाण नहीं मिलता कि राजगृह में संगीति हो जाने के बाद 'दीघ- 
निकाय' आदि मूल ग्रन्थ लिख लिए गए हों। बल्कि सच तो यह है कि भिक्षुओं में ऐसी परिपाटी 
थी कि वे सारे निकाय के निकाय कण्ठ कर लेते थे। जो भिक्षु 'दोघनिकाय' को याद कर 
लेता था उसे दीघभाणक अर्थात्‌ दीघनिकाय सुनाने वाळा कहते थे। इसी तरह मज्झिमभाणक, 
अंगुत्तरभाणक आदि हुआ करते थे। 'त्रिपिटक' के सभी ग्रन्थों का, जो भाणवांहों में विभक्त किए 
गए हैं, यही उद्देश्य था कि उतना हिस्सा एक वार सुनाना चाहिए। ऐसी हालत में, संभव नहीं है 
कि इन ग्रन्थों के साथ लगने वाला शब्द 'पालि' पंक्ति के अथं में प्रयुक्त हुआ हो। पंक्ति का प्रयोग 
केवळ उसी के साथ होना समझ में आता है जो लिखित हो । जो ग्रन्थ केवल सुना-सुनाया जाता है 
उसके विषय में पंक्ति शब्द का व्यवहार जँचता नहीं है। 

(२) पालि साहित्य में कहीं भी 'पालि' शब्द ग्रन्थ की पंक्ति के अर्थ में प्रयुक्त 
नहीं हुआ है। यह ध्यान देने की वात है कि मूल 'त्रिपिटक' के ग्रन्थों के अन्दर कहीं पालि' शब्द 
का प्रयोग नहीं देखा जाता । ग्रन्थ के नाम के साथ 'पालि' शब्द अवश्य; लगा दिया जाता है, 
जैसे “उदान पालि', पाचित्रिय पालि' इत्यादि ।. अव यदि 'पालि' का अर्थ पंक्ति हो तो उदान 
qfi, पाचित्रिय पंक्ति' आदि शब्दों का कोई अर्थ ही नहीं निकलता। 

यथार्थ में 'पालि' शब्द 'परियाय' शब्द का संक्षिप्त रूपान्तर है; जिसका अर्थे होता है 
qa- =वुद्धोपदेश==वुद्धदेशना। मूल “त्रिपिटक के ग्रन्थों में जगह-जगह इस अर्थ में इस 
शब्द का प्रयोग मिलता है। जेसे-- 

(क) तस्मातिह त्वं आनन्द! इमं घम्म-परियांयं अत्यजालन्ति पि नं धारेहि 
अनत्तरो संगामविजयोति पि नं घारेहि। (दीघनिकाय, ब्रह्मजारूसुत्त) 

अर्यात्‌, आनन्द! इस घम्म-परियाय (वुद्धोपदेश ) को अर्थजाल भी समझो . . . .अछीकिक 
संग्राम-विजय भी। 

(ख) एवं वृत्ते मुण्डो राजा आयस्मन्त नारदं एतदवोच--को नु खो अथं भन्ते घम्म- 
एरियायो ति ? 

सोकसल्लहरणो नाम अयं महाराज घम्म-परियायो ति। 

तग्घ भन्ते सोकसल्लहरणो, तग्घ भन्ते सोकसल्लहरणो--इमं हि मे भन्ते धम्मपरियाय॑ 
सुत्वा सोकसल्लं पहीनन्ति। (अंगुत्तरनिकाय) 

अर्थात्‌, ऐसा कहने पर मुण्ड राजा ने आयुष्मान्‌ नारद से कहा, भन्ते ! इस बुद्धोपदेश 


का क्या नाम होगा? 


महाराज ! इस उपदेश को शोकशल्यहरण कहा जाना चाहिए। 
भन्ते! ठोक है, ठीक है, यह शोकशल्यहरण ही है। भन्ते ! इस बुद्धोपदेश को सुन कर 


शोकदाल्यप्रहीण हो गया। 
- उक्त अर्थ में ही पालियाय शब्द का उपयोग अशोक ने अपने:शिलालेख में किया है, 

जैसे, . . . इमानि भन्ते धम्मपलियायानि विनयसमुकसे, असियवसानि, अनागतभयानि मुनिगाथा 
पार । पाल्लियाय =पालि । 
ड्ससे साफ़ प्रकट होता है कि बुद्ध-बचन के अर्थ में ही परियाय--पलियाय शब्द का प्रयोग 
< किया गया है। £ 
मागधी में agar परि या पटि उपसर्ग का दीघं हो कर पारि या पाटि रूप हो जाता है, 
जैसे-- 7 
प्ररि +लेप्यकं=पारिलेप्यकं; पटि--कंखारपाटिकंला; पटि+- भोगो--पाटिभोगो । 
इसी तरह पलियाय' शब्द का.रूप धीरे-धीरे पालियाय' हो गया। वाद में इसी शब्द का 
लघु रूप 'पालि' हो गया, जिसका अर्थ वही बुद्ध-वचन का रहा.। इससे यह स्पष्ट हो जाता है कि 
'दीघनिकाय पालि' ‘sara पालि", पाचित्रिय पारि' आदि कहने से यह मतलव है कि ये ग्रन्थ वुद्ध- 
वचन हैं। 'पालि' का अर्थं वुद्ध-वचन होने से यह शब्द केवल मूल 'त्रिपिटक' ग्रन्थों के लिए ही 
प्रयुक्त हुआ है, अट्ठकथा' तथा प्रकीर्णक ग्रन्थों के लिए नहीं। अतः मागधी भाषा के आधार पर 
बुद्ध की अपनी शैली की छाप लग कर पालि भाषा का विकास हुआ। पीछे जनता में 'त्रिपिटक' 
के साथ-साथ पालि भाषा का खूब प्रचार हुआ। 
प्राच्य विद्याओं के प्रसिद्ध प्रामाणिक विद्वान्‌ श्री ए० वेरियेडल कीथ महोदय लिखते हैं-- 
बुद्ध-माषा, जो त्रिपिटक में आती है, निस्सन्देह शिक्षित समाज की वोलचाल की भाषा थी, 
जिसका गठन भारत के शिक्षित समुदाय के व्यवहार की आवश्यकता की दृष्टि से ही हुआ था।”' 
रायस डेविड्स और गाइगर दोनों विद्वान्‌ इससे बिलकुल सहमत हैं।' 


पालि भाषा और संस्कृत i 


प्रायः लोग समझते हैं कि भारतवर्ष की मूल भाषा संस्कृत थी। aut चल कर ग्राम्य, 

अपढ्‌) जंगली तथा विदेशी लोग संस्कृत का तरह-तरह से अशुद्ध उच्चारण करने लगे, इसीसे अनेक 
अपभ्रंश भाषाओं की उत्पत्ति हुई, जिन्होंने इतनी प्राकृत भाषाओं का रूप ग्रहण किया। बाद के 
वैयाकरणों ने भी प्राकृत भाषा पर जो व्याकरण लिखे उनमें यही दिखाने का प्रयत्न किया कि अमुक 
प्राकृत में संस्कृत के रूपों का अपभ्रंश किस प्रकार हुआ है। संस्कृत नाटकों के स्त्री तथा नीच पात्रों 
के मुख से प्राकृत भाषा का ही प्रयोग कराया गया है। इन प्राकृत भाषाओं में अपनी कोई विशेषता 

* दिखाई नहीं देती। ऐसा साफ़ मालूम होता है कि नाटककार ने अपभ्रंश के नियमों को ले कर 
यंत्रवत्‌ संस्कृत काव्यो के रूप को विकृत करके रख दिया है। इसीलिए उन प्राकृत अंशों की संस्कृत 
छाया शब्दशः और अक्षरश: उतार लेना संभव है। इसी विचार से यदि हम प्रयत्न करें तो कुछ 


१. सोलोन डेली न्यूज मई १९३९ से अनूदित। 
__ २. देखिए, गाइगर : भंडारकर कंमेमोरेशन वॉल्यूम और पालि लिटरेचर एंड स्पोच। 

एसे मोटे नियम बना सकते हूँ जिनके सहारे हमें यह समझने में सहायता मिलेगी कि संस्कृत के शब्दों 


का पालिकरण किस प्रकार होता है। इसके कुछ उदाहरण नीचे दिए जाते हैं-- 


(१) ऋ का कहीं-कहीं अ हो जाता है; जैसे, कृतं>कतं; ` घृतं>घतं ; ऋक्षः> 
अच्छो; नृत्य नच्चं। 

(२) ऋ कहीं-कहीं इ हो जाता है; जैसे, दृष्टं > दिद्ठं। 

(३) ऋ कहीं-कहीं उ हो जाता है; जैसे, ऋतु>उतु; ऋजु>उजु; वृष्टि> 
afz | 

(४) ऐ का ए, इ तथा ई भी हो जाता है; जैसे, वेमानिक>वेमानिको; एश्वर्य> 
इस्सरियं; aiad । 

५) आ का झो तथा उ हो जाता है, जैसे, पौरः>पोरो; मोद्गल्यायन--मोग्गा- 

ल्लायन, आंद्धत्यं>उद्धच्चं; औद्देशिकः?उद्देसिको । 

(६) श तथा ष॒ के बदले स का ही प्रयोग होता है। जैसे, शिष्यः>सिस्सो। 
श्रमण:>समणो । 

(७) शब्द के अन्तस्थित व्यंजन का लोप हो जाता है; जैसे, भगवान्‌>भगवा; कश्चित्‌> 
कोचि; यावत्‌>याव; तावत्‌>ताव। 5 

(८) अकारान्त शब्दों से परे विसर्ग का अओ और इकारान्त या उकारान्त शब्दों से परे" 
विसर्ग का लोप हो जाता है, जैसे--देवः>देवो; कः>को; अग्निः>अग्गि; घेनुः>धेनु। 

(९) विसमं से परे यदि स, श या ष॒ हुआ तो विसग के स्थान परस हो जाता है, जैसे, 
दुःसह>दुस्सहो; निःशोकः> निस्सोको । 

(१०) संयुक्त वणं से पूर्व दीघं स्वर का हस्व हो जाता है, जैसे, मार्दवं>मदहृवं; 
तीर्थ? तित्थं; घामिकः>घम्मिको; शान्यं>सुञजं । 

(११) रेफ का लोप हो जाता है और रेफ वाले वणं का द्वित्व हो जाता है; जैसे 


. कम>कम्मं; घमंः>घम्मो; सवंः>सब्बो। 


(१२) हृ के साथ रेफ का र हो जाता है; जैसे, तहि>तरहि। 

(१३) पद के आदि वर्ण में संयुक्त र का लोप हो जाता है; जैसे, कोतः>कोतो; ' 
क्रध्यति>कुज्झति; ग्रामः>> गामो; त्रिपिटकं>तिपिटकं; भ्रादकः>सावको। 

(१४) पद के मध्य में किसी व्यंजन के साथ संयुक्त र का लोप हो जाता है और कहीं 
कहीं उस व्यंजन का द्वित्व हो जाता है; जैसे, प्रक्रमः>पक्कमो; सूत्रं>सुत्तं; TS , 
समुद्दो; इन्द्रः>इन्दो। 

(१५) यै का कहीं कहीं रिय हो. जाता है; जैसे, कार्य>करियं; कदय>कदरियं। 

(१६) पद के आदि में स्थित क्ष का ख हो जाता है; जैसे, क्षीरं>खीरं; क्षेमः>खेमो । 

(१७) पद केमध्यमें ल का कहीं-कहीं क्ख या च्छु हो जाता है; जसे, दक्षिणः> 


दक्खिणो; मोक्षः>मोक्खो; पक्षः>पच्छो; अक्ि>अच्छि, अक्खि। 

(१८) पद के आंदि में स्थित द्य का ज तथा मध्य में स्थित द्य का ज्ज हो जाता है; 
जैसे, युतिः>जुति; अद्य>अज्ज; विद्यते> विज्जते । । 
(१९) पद के आदि में स्थित ध्य का क़ तथा मध्य में स्थित ध्य का ज्क हो जाता है; 
जैसे, ध्यानं>झानं; बुध्यते >बुज्झते | i 
(२०) पद के आदि भें स्थित त्य का च तथा मध्य में स्थित त्य का च्च हो जाता है, जैसे, 
त्यजति>चजति; प्रत्ययः>पच्चयो। | 
(२१) न्य तथा रय काञ्ञ हो जाता है; जैसे, घात्यं>षञ्ं, शून्यं>सुञ्चं; हिरण्यं> 
feet RFS : 
(२२) पद के आदि में स्थित ज्ञ का ज तथा मध्य में स्थित ज्ञ का soi हो जाता है, जैसे, 
ज्ञातिः>बाति; ज्ञान>नाणं; संज्ञा>सज्जा, प्रज्ञा>पञ्ञा। 
(२३) ष्ट याष्ठ के स्थान परं टठ; स्त के स्थान में थ या त्यया त्त हो जाता है, जैसे, 
तुष्ट:>तुट्ठो; षष्ठ:>छट्ठो; स्तंभः>थम्भो; हस्ती>हत्यी; इस्तर>इुत्तरं । 
(२४) कुछ गोण परिवतंनों के उदाहरण हैं-स्थूलः>थूलो; स्थानं>ठानं; अस्थि> 
` अटिठ; मत्स्पः>मच्छो; उल्का>उक्का; जल्पः>जप्पो; फल्गु>फग्गु; र्लानः>गिलानो; 
7 क्लेशः>किलेसो; ज्वलति>जलति; अध्वा>अद्धा; हस्वः> रस्सो; जिह्वा>जिव्हा। 
` स्कन्थः> खन्धो; निष्क्रमः>निक्खमो; पझ्चात्‌»-पच्छा; स्पृशति>फुसति। 


मेत्तिका। 
कोलः > खोलो ; मूकः > मूणों। Sgt ; 

किन्तु, यदि इन नियमों के आधार पर ही कोई संस्कृत के रूप का अपभ्रंश करके पालि लिखने 

का प्रयत्न करे तो यह संभव नहीं है। पालि में देसी शब्दों और मुहावरों की भरमार है, जिनकी 


संस्कृत छाया नहीं हो सकती । कुछ शब्दों और मुहावरों की संस्कृत छाया वन भले ही जाए,किन्तु 


संस्कृत में उसका ag अर्थ नहीं होगा। फिर, पालि भाषा पर बौद्ध धर्म और दर्शन की इतनी छाप 
लग गई है कि एक को विना समझे दुसरे को ठीक-ठीक समझना कठिन है। अपभ्रंश के नियमों को 
जान कर संस्कृतज्ञ को पालि, समझने में aga सहायता भिल सकती है। किन्तु वह तव तक पालि 
लिखने या वोळने का साहस नहीं कर सकता, जव तक पालि की अपनी शैली रो उसने परिचय न 
प्राप्त कर लिया हो।. पालि भाषा की अपनी विशेष पृष्ठभूमि है। वाक्य-बिन्यास, मुहावरे, शैली 


आदि सभी दृष्टियो से पालि का अपना स्वतन्त्र व्यक्तित्व है! 


पालि बोलचाल की जीवित भाषा थी | इस कारण, हिन्दी, अंग्रेजी आदि भाषाओं कौ. 


तरह, पाछि को भी व्याकरण से पुरा पुरा बाँब नहीं सकते। पालि भाषा पर अधिकार प्राप्त करने 
के लिए व्याकरण केवल सहायक मात्र होता है। एक बार पालि का अभ्यास हो जाने के वाद 


_ . पालि साहित्य के पन्ने हम सरलता से उलट सकते हैं। फिर पंक्ति लगाने के लिए पद-पद पर माथा- 
पच्ची नहीं करनी पडती | 3 

बैदिक युग में जो जनसाधारण की भाषा थी, जिसे 'छन्दस्‌' के नाम से पुकारते हैं, वही 
काल-प्रवाह में नाना प्रभावों के वीच वदलती हुई वोद्ध युग में आ कर पालि भाषा वनी और उसी 
धारा में बहते-वहते आज उसने हिन्दी का रूप ले लिया है । प्राचीन काल में अन्तरक्षेत्रीय या अन्तर- 
जातीय सम्पर्क उतना अधिक नहीं था। इसी कारण पालि भाषा से हिन्दी भाषा जितनी दूर है 
उतनी 'छन्दस्‌' भाषा से पालि भाषा नहीं है। वेदिक भाषा के क्लिष्ट उच्चारण पालि भाषा में 
कोमल हो गए, जैसा कि ऊपर दिए हुए उदाहरणों से स्पष्ट है। किन्तु दोनों के प्रत्यय अत्यन्त 
समान ही रहे, जिससे दोनों की निकटता स्पष्ट मालूम होती है। 


वेदिक भाषा से संस्कृत की उत्पत्ति 


वैदिक भाषा बोलचाल की भाषा थी | उस युग में आर्य का जहाँ-जहाँ प्रसार हुआ, सभी जगह 
यह भाषा गई। तव भाषा ने व्याकरण की वेड़ी नहीं पहनी थी। बोलने के समय लोगों को ग्रलती 
हो जाने का डर नहीं लगा रहता था ।- फलतः भाषा में तरह-तरह के नए रूप घड़ल्ले से आने Bi । 
भवति को कोई.भवाति, कोई भवत्‌, कोई भवात्‌, जिसका जैसा मन होता था, बोलता था। 
एक ही पद के अनेकानेक रूप व्यवहूत होतेथे। वैदिक भाषा में निमित्ताथ प्रत्यय इतने 
प्रयुक्त होते थे-- 
तुमर्थ से-सेन्‌-नसे-असेन्‌-कसे-कसेन्‌-अध्ये-अध्येन्‌-कध्ये-कध्यन्‌-शाध्यन्‌-तव-तवङ्‌-तनः। 
(अष्टाध्यायी ३।४।९- १३) । | 

कृत्य प्रत्यय भी चार थे-तवे, केन, केन्य और त्वेन । इनके उदाहरण आगे दिए जाएंगे। घ 

बैदिक भाषा में प्रयोगों की इतनी विभिन्नता का कारण भाषा बोल्ने वालों के क्षेत्र तथा - 
समाज की विषमता ही हो सकती है | उदाहरणार्थ, यों तो हम कह सकते हैं कि विहार तथा उत्तर- 
प्रदेश की भाषा हिन्दी है, किन्तु यदि इन प्रदेशों की भिन्न-भिन्न जगहों की सच्ची बोलचाल की 
भाषाओं को देखें तो उनके अनेक रूप मिलेंगे, एक ही शब्द के उच्चारण के कई भेद मिळेगे। 
में जाता हूँ इसी एक वाक्य का रूप मगध में हम जाहो, मिथिला में हम जाई छो, तथा भोजपुर 
में हम जात बानी, जातानो, जाताणी आदि होंगे। भाषा मूलतः एक. ही है, किन्तु क्षेत्र तथा समाज 
के भेद से उसके इतने रूप हो गए। ठीक इसी तरह वैदिक भाषा मूलतः एक होने पर भी, क्षेत्र- 
भेद से उसमें इतने व्यत्यय तथा एकार्थक विभिन्न प्रत्यय मिलते हैं। बोलचाल की भाषा में रूपों 
की विभिन्नता हद से ज्यादा वढ़ गई, यहाँ तक कि समाज के दैनिक व्यवहार में बड़ी कठिनाई पड़ने 
लगी। लोगों को अनुभव होने लगा कि यदि भाषा की इस Segawa को रोक कर उसमें 
कुछ नियमन न किया गया , तो कुछ समय के वाद सामाजिक जीवन असंभव हो जाएगा। यही 
संस्कृत' भाषा के निर्माण का कारण हुआ। शब्द शास्त्र के पंडितों ने इधर काफ़ी ध्यान दिया 
और वे भाषा को काट-छाँट कर हुलका तथा उपयोगी बनाने के उपाय करने लगे। भाषा का 


_ व्याकरण बनने लगा, विभिन्न प्रयोगों में से अधिक प्रचलित कुछ एक-दो ही रखे गए, बाकी छोड 


दिए गए । वैयाकरणों के कई वर्षों तक परिश्रम करते रहने के बाद लगभग ईसा पूर्व ४०० में पाणिनि 


® 

ने इस शास्त्र को सर्वांगपूर्ण बनाया । उसके भाष्यकार पतंजलि पाणिनि के सूत्र स्वादयो धातवः 
१।३।१ का भाष्य करते हुए लिखते हैं कि पाणिनि के समय लोगों में आणवयति (आज्ञा देना), 
वहति (वर्तमान होना), बड्ढयति (बढ़ना) आदि क्रिया के रूप बोले जाते थे तथा कृषि के अर्थ 
में कसि, दृशि के अर्थ में दसि का प्रयोग करते थे। व्याकरण के निर्माण के समय इन प्रयोगों को 
गौण समझ कर छोड़ दिया गया। यह ध्यान देने लायक़ बात है कि ये तमाम प्रयोग पालि भाषा में 
व्यवहृत होने वाले बड़े ही साघारण रूप हुँ। उपयोगी समझ कर लोगों ने व्याकरणानुकूल बोलने- 
लिखने पर बडा जोर दिया। धीरे-धीरे लोगों में यह भाव पुष्ट हो गया और वे व्याकरण के अननु- 
कूल किसी भी प्रयोग को त्याज्य और हीन समझने लगे। न 
संस्कृत के निर्माण से यह तो लाभ हुआ कि भाषा की उच्छुंखलता दूर हुई तथा उसमें 
नियमन आया, साथ ही साथ यह भी हुआ कि भाषा बँध कर जकड़ गई और कठिन होने तथा 
घाराशीळ न होने के कारण वह वोलचाल की भाषा न रह सकी । परन्तु बोलचाल की भाषा न रहने 
पर भी उसके सम्मान में कोई अन्तर नहीं आया । पंडित-विद्वानों की भाषा यही रही; ग्रन्थ 
लिखने तथा शिष्ट व्यवहार के लिए पंडितों ने संस्कृत का ही प्रयोग किया। 
र "बैदिक, पालि और संस्कृत के रूपों का तुलनात्मक अध्ययन करने से साफ़ मालूम होता 
है कि पालि में वैदिक शब्दों के उच्चारण मुलायम तो हुए, किन्तु प्रत्ययों के व्यवहार वैसे ही बने 
रहे। इसके विपरीत संस्कृत व्याकरण ने वैदिक शब्दों को ज्यों का त्यों तो लिया ; किन्तु एक ही 
अर्थ में: आने वाले अनेक वैदिक प्रत्ययो में से केवळ एक-दो को ही लिया, शेष को छोड़ दिया। 
उदाहरण के लिए निम्न तालिकाएँ उपयोगी होंगी-- 

१. नाम 


z 
पाणिनीय aad 

वैदिक : वेदिक विद में | पालि समानता संस्कृत 

प्रयोग के सुत्र | प्रत्यय प्रत्यय 


१. देवासः | ७।१।५० | असुक |१७३८| देवासे । घम्मासे।| प्रथमा बहुवचन का यह रूप है। 
ड संस्कृत व्याकरण के निर्माण के 

ile समय यह रूप नहीं लिया गया । 

२. देवेभिः | ७।१।८ | एभिः | ९२०| देवेभि\ (सदा यही। तृतीया बहुवचन का यह रूप है। 
रूप होता है) 


३. गोनाम्‌ | ७।१।५७ | नाम ३६ गोन । गन्न । गो AS के षष्ठी बहुवचन का 


` ४. पतिना | १४९ | . टा | = | समान संस्कृत व्याकरण ने इस प्रयोग 
को छोड़ दिया 


द्रष्टव्य--शेदछन्दसि बहुलम्‌ ६/१/७०/ छन्दसि नपुंसकस्य पुंवद्भावो वकतव्यः-- इति 
महाभाष्ये। वैदिक भाषा में नपुंसक लिंग के शब्द का वहुधा पुंल्लिंग रूप हो जाता है। पालि में 
भी ऐसा ही होता है। फल शब्द के प्रथमा बहुवचन में फला और फलानि दोनों रूप होते हैं। 
संस्कृत व्याकरण के निर्माण के समय यह रूप छोड़ दिया गया। ऋग्वेद और अथवंवेद में ऐसे 
रूप २५७२ वार प्रयुक्त हुए El 

विशेष द्रष्टव्य--चतुर्थ्यथे बहुलं छन्दसि २/३/६२ षष्ठयर्थे चतुर्थोति वाच्यम्‌ (वातिक) 
वेद में बहुधा चतुर्थी के अर्थ में षष्ठी तथा षष्ठी के अर्थ में चतुर्थी होती है । पालि में चतुर्थी 
तथा षष्ठी के रूप प्रायः समान रहते हैं; जैसे, ब्राह्मणस्स घनं दाति। ब्राह्मणस्स सिस्सो। संस्कृत 
` व्याकरण ने इस अदल-बदल को रोक दियां। 


ई० dto aries के “हिस्टारिकल वेदिक ग्रामर' से। 
२. वैदिक प्रक्रिया कै सुत्न २।१।८४ के अनुसार हू के स्थान पर भ हो जाता है; जसे, 
गहाण>यगभाण | पालि में भी ऐसा भ-ह का परिवर्तन होता हे; जेसे--देवेहि>देवॉगे | संस्कृत 
व्याकरण ने ऐसे परिवर्तन को रोक दिया। 

वेदिक प्रयोग 


इच्छते 


युघ्यति 


are 


श्युणोत 


एमसि 


बघों 


बर्षौं 


weg, वर्षयन्तु 


दाति, ददाति 


भेदति, भरति 


हनति 


विशेष द्रष्टव्य--लुड् लकार का प्रयोग ब्राह्मण 
संस्कृत) में प्राय: लुप्त हो गया, 


है >> क 2. 

इत्यादि | 
७।१।४५ अनुज्ञा मध्यम 
पुरुष बहुवचन का रूप है। 


७।१।४६ वर्तमान फाल | 


पुरुष बहुवचन का रूप है । 
७१४० BH लकार में 
क पुरुष एकवचन का रूप 
। 
६।४।७५ लुङलकार में उत्तम 
पुरुष एकवचन का रूप है। 
इस लकार में घातु के पहले 
जो अ का आगम होता है, 


वह विकल्प से नहीं भो 


होता है। 
३।४।११७देद में सार्वधातुक 
तथा आर्षघातुक दोनों ही 
नियमों के अनुसार घातु- 
प्रत्यय जोड़े जते .हैं। 
२।४।७५-७६ वेद की द्वित्व 
होनेवाली घातुओं का द्वित्व 
विकल्प से होता है। 
३।१।८५ विकरण व्यत्ययः 


२।४।७२-७३। 


हिंदी साहित्य ` 
२. क्रिया 
बैदिक प्रक्रिया के सूत्र पालि समानता संस्कृत 
३।१।८५ परस्मेपदव्यत्ययः | समान संस्कृत व्याकरण ने इस 
‘sete’ इति प्राप्ते । छ व्यत्यय को रोककर घातु 
के पद का निश्चय कर 

३।१।८५ आत्मनेपद व्यत्ययः | समान दिया। 
'युध्यते' इति प्राप्ते । 
६४१०२ अनुज्ञा मध्यम | सुणुहि। पालि में | संस्कृत व्याकरण ने इस 
पुरुष एकवचन का रूप है। | यह रूप अत्यन्त | प्रयोग,को छोड़ दिया । 
'इसो तरहं कृषि, अपावृधि | साधारण है। 


सुणोथ। पालिमें | संस्कृत व्याकरण ने इस 

यह रूप अत्यन्त | प्रयोग को छोड़ दिया। 

साधारण है। 

एमसे । भवामसे। | संस्कृत व्याकरण ने इस 
प्रयोग को छोड़ दिया। 

afri पालि में यह| संस्कृत व्याकरण ने इस 

रूप अत्यन्त साधा- प्रयोग को छोड़ दिया . 

रण है। 

ate वेदिकभाषा| संस्कृत व्याकरण ने इस 

और पालि में यह | प्रयोग को छोड़ दिया। 

बहुत बड़ी gati- 

नता है। 

वड्ढन्तु, वड्ढयन्तु। संस्कृत व्याकरण ने इस 
प्रयोग को छोड़ दिया। 

समान. संस्कृत व्याकरण ने इस: 
प्रयोग को छोड़ दिया है। 

समान संस्कृतव्याकरणने विकरण 

: व्यत्यय' रोक दिया। 

समान संस्कृत व्याकरण ने इंस 

अयोग को छोड़ दिया। _ को छोड़ दिया। 


ह्मण ग्रन्थों तथा लौकिक संस्कृत (नवीन निर्मित 
'जो सभी जानते हैं। -वैदिक भाषा में लुड को प्रयोग 


न 


z 

पालि साहित्य 


३३७ 


बहुत साधारण है। लुङ का प्रयोग ऋग्वेद और अथर्ववेद में ५५१८ वार हुआ है, जो' 

लिट्‌ तथा Ge लकार से भी अधिक.है।' . 

पालि में भी लुङ्‌ ( =अज्जतनी = भूत) का प्रयोग वैदिक भाषा की ही तरह प्रचुरता 

से पाया जाता है; जैसे --अहोसि। अकासि। अगच्छि। 


“1 ३. कुदन्त 
ET eo 
alk प्रत्यय seas वैदिक र के पालि समानता | संस्कृत 
दातवे, | तवे,तवे | निसित्तार्थक | ३४८ वेद में | दातवे। पालि में संस्कृत व्याकरण 
दातवे निमित्तार्थक १४ | a’ रूप भी | ने केवल एक तं 
प्रत्यय और हैं; | होता है। कितु | प्रत्यय को रख 
जसे, से, सेन, असे | शेष प्रत्यय नहीं | कर बाक्नी सभी 
असेन, कसे, कसेन, | होते। वेद में | को छोड़ दिया। 
अध्य, waa, | निमित्तार्थक है 
| कध्ये, कध्येन, प्रत्ययों की संख्या 
Tea, Waa | आइचर्यजनक रूप 
तबेन, तुं। से अधिक है। 
भिन्न-भिन्न क्षेत्रों 
में ये रूप व्यव- 
हृत होते होंगे। 
` | ७1१३८ 'ल्यप' . | समान।पालिमेँ | संस्कृत में ऐसा 
परिधा- | त्वा ` | पुर्वेकालिक | के स्थान में भी | “ल्यप! के स्थान नहीं होता । 
पयित्वा i *त्वा' का प्रयोग. | सें 'त्वा' का प्रयोग | . 
होता है। बहुत साघारण है । 
गत्वाय | त्वाय | पुर्वकालिक | ७।१।४७ ‘ea’ | गत्वान । 'त्वा' से | संस्कृत व्याकरण 
से परे 'य' का | परे 'न' का आगम. | ने इस प्रयोग को 
आगम होता है। | होता है । छोड़ दिया। 
इष्ट्वीन | त्वीन | पुर्वेकालिक | ७।१।४८ इष्ट- | कातुन) पालिमें | संस्कृतव्याकरण 
] - त्वीन त्वीन' का तुनः | ने इस.प्रयोगको ` 
न हो गया। छोड़ दिया। 
जनित्बन| त्वन भावार्थक मे $ २१८ | जायत्तन। पालि | संस्कृत व्याकरण 
` _ - || यह प्रत्यय ऋक्‌ | में त्वन' का त्तन' | ने इस प्रयोग को 


और अथर्ववेद में३३| हो गया है। 


बार प्रयुक्त हुआ है। 


E छोड़ दिया। 
: . $ . . a ans ० - i क - >... क स क्सा | खॉ ` y - 


१. देखिए, ई० ato आनेल्ड : हिस्टॉरिकल वैदिक ग्रामर, Yo ३२३ v. 

३३८ हिदी साहित्य 
पालि भाषा का क्षेत्र $ 

बुद्धत्व लाभ करने के बाद भगवान्‌ बुद्ध ४५ साल तक कोसी-कुरुक्षेत्र तथा हिमाचल- 
विन्ध्याचल के बीच घूम-घूम कर अपने घमं का प्रचार करते रहे। बुद्ध के सारे उपदेश मौखिक ही 
हुए थे। उन्होंने अपने उपदेशों को लिख रखने की कभी कोई वात कही हो, इसका उल्लेख नहीं 
आता है। बुद्ध का अभिप्राय था कि उनका धमं कुछ पंडित लोगों या भिक्षुको की ही चीज़ हो कर 
न रहे। इस अभिप्राय से सारे मध्य मण्डल में उस समय जो भाषा सामान्य रूप से वोली जाती थी, 
उसीमें बुद्ध ने अपने उपदेश दिए। बुद्ध के संघ में उत्तर भारत के सभी प्रदेशों के, सभी वर्गो के 
कुल पुत्र प्रत्नजित हो सम्मिलित हुए थे। मगध, वैशाली, काशी, कोशल सभी स्थानों के भिक्षु समान 
रूप से एक साथ रहते थे। यह निश्चय है कि भिन्न-भिन्न क्षेत्र और समाज के अनुसार उनकी 
अपनी-अपनी वोली भी भिन्न-भिन्न रही होगी; किन्तु, सभी साथ, रहने पर साधारण भाषा मागधी 
का ही प्रयोग करते थे। इतना अवश्य हुआ कि भिन्न-भिन्न क्षेत्रों के भिक्षुओं की अपनी बोली का 
कुछ न कुछ प्रभाव उस सामान्य भाषा पर पड़ता रहा। इस तरह पालि भाषा का पूर्ण विकास. 
भिक्षु-संघ में ही हुआ और यह सारे मध्य मंडल की एक अन्तरप्रान्तीय भाषा वन गई। और, क्योंकि 
इसका केन्द्र मगघ ही रहा, इस पर मागघी की छाप विशेष रूप से पड़ी तथा इसका नाम भी 
मागघी भाषा प्रसिद्ध हुआ। 

“बैयाकरणों के उल्लेखों, नाटकों में प्रयुक्त प्राकृतों तथा शिलालेखो से पता चलता है कि 

मगध की अपनी बोली के मुख्य लक्षण निम्नलिखित थे-- 

(१) रकार सवंत्र लकार हो जाताथा; | fee 

(२) पकार तथा सकार का सवंत्र शकार हो जाता था; _ 

(३) अकारान्त शब्द का रूप प्रथमा एकवचन में एकारान्त होता था । 

पालि भाषा में ये लक्षण बिलकुल नहीं घटते हैं। इस कारण पाइचात्य विद्वान्‌ वर्नफ़ 
और लेसेन (एसाइ अवर ले पालि, पेरिस १८२६ ई०) का कहना है कि पालि मगघ की भाषा 
कभी नहीं हो सकती । यदि पालि भाषा मगध की अपनी खास प्रान्तीय बोली तक ही संकुचित 
होती, तो उसमें ये लक्षण अवश्य होने चाहिए थे। किन्तु वह तो अन्तरप्रान्तीय सम्य भाषा वन 
चुकी थी, अतः उसमें ये प्रान्तीय लक्षण नहीं आए। भाषाशास्त्र के विख्यात जर्मन विद्वान्‌ विल्हेम 
गाइडर का यह कथन सत्य है कि “पालि को मागघी का एक रूप समझना चाहिए। यह वह भाषा 
है जिसमें बुद्ध ने अपने उपदेश दिए थे। बुद्ध की यह भाषा सामान्य जनता की चलती बोलती 
नहीं थी। कितु, यह उच्च तथा सम्य समाज की भाषा थी, जिसकी उत्पत्ति बुद्ध के पूर्व ही देश में 
अन्तरप्रान्तीयं प्रयोग के.लिए हो चुकी थी | स्वभावतः, इस राष्ट्रीय भाषा में सभी प्रान्तीय वोलियों ' 
का कुछ न कुछ पुट था ही॥ कितु, इसमें किसी संकुचित स्थान की. अपनी बोली के असाधारण 
लक्षण नहीं आए। निइचय है कि यह कोई विलकुल शुद्ध एक भाषा नथी। मगध का एक व्यक्ति . 
इसे एक ढंग से बोलता होगा और कोशल-अवन्ती का दूसरे ढंग से . . . । अब क्योंकि स्वयं मगध 
के न होते हुए भी, बुद्ध का विहार/क्षेत्र मगघ और उसके आसपास रहा, उनकी भाषा पर मागघी 

की छाप पड़ी ही होगी । अतः उसःभाषा को मागधी के नाम से पुकारना ठीक ही था, भले ही उसमें 
मागधी के अपने असाधारण लक्षण न हों। . . . मै इस प्रचलित मत का पोषण नहीं कर सकता कि 
पालि त्रिपिटक किसी दुसरी भाषा का अनुवाद है। इस भाषा की विशेषताओं को समझने के लिए 
ध्यान रखना होगा कि (क) इस भाषा का विकास घीरे-घीरे हुआ था और भारत के भिन्न-भिन्न 
प्रान्तों की वोलियों का प्रभाव इस पर पड़ता रहा था; (ख) शताब्दियों तक सारा त्रिपिटक 
श्रुति-परम्परा से चलता रहा और (ग) पहले-पहल यह दूसरे ही देश में (लंका में) लिपिबद्ध 
हुआ। . . - पालि त्रिपिटक मूल बुद्ध-वचन के संग्रह का सबसे सच्चा प्रयत्न है।” 

स्वथं बुद्ध ने इस वात पर जोर दिया कि अपनी भाषा में ही घर्म सीखना चाहिए, यहाँ 
तक कि अपनी शिक्षाओं का छन्दस्‌ में परिवर्तन करना एक अपराध ठहराया। “उस समय यमेल 
यमेलते-कुल नामक ब्राह्मण जाति के सुन्दर वचन वाले, सुन्दर वचन बोलने वाले दो भाई भिक्षु 
थे। वे जहाँ भगवान्‌ थे वहाँ गए, जा कर .भगवान्‌ का अभिवादन कर एक ओर बैठे। एक 
ओर बैठे उन भिक्षुओं ने भगवान्‌ से कहा, भन्ते ! ` इस समय नाना नाम, गोत्र, जाति, कुल के लोग 
्रब्रजित होते हैं। वे अपनी भाषा में वुद्ध-बचन को कहं कर उसे दूषित करते हैं। अच्छा हो भन्ते, 
हम वुद्ध-वचन को छन्द (वेदिक) में वना दें। भगवान्‌ ने फटकारा, भिक्षुओ ! यह अयुक्त है, 
अनुचित है...... - भिक्षुओ! वुद्ध-वचन को छन्द में न करना चाहिए; जो करेगा उसे 
'दुष्कृत' अपराघ लगेगा। भिक्षुओ ! अनुमति देता हूँ अपनी भाषा में वुद्ध-वचन सीखने की 1” 

त्रिपिटक साहित्य का अन्तिम ग्रन्थ कथावत्युप्पकरण' है, जिसे अशोक ने. गुरु स्थविर 
मोरगलिपुत्ततिस्स ने लिखा था। इस ग्रन्थ की भाषा और 'दीघनिकाय' आदि प्रथम स्तर के ग्रन्थों 
की भाषा में वही अन्तर है, जो स्वभावतः किसी भाषा के प्रवाह मेंप्राय तीन शताब्दियों का हो सकता 
है। अशोक के शिलालेखों की भाषा स्थान-भेद से भिन्न-भिन्न है। गिरनार, जौगढ़ और मनसेहर 
में जो अशोक के एक ही शिलालेख के तीन पाठ मिले हैं, उनकी भाषा एक दूसरे से अत्यन्त पृथक्‌ है। 
मालूम होता है कि ये लेख उन-उन स्थानों की अपनी ठेठ वोली में लिखे गए हैं, जिससे सभी जनता 
उन्हें साफ़-साफ़ समझ सके | ना 


मालि त्रिपिटक १ 


बुद्ध के महावरिनिर्वाण प्राप्त कर लेने पर महाकाशयप, आनन्द आदि उनके प्रमुख शिष्यों 

ने आपस में तय किया कि सभी वड़े-बड़े स्थविर मिक्षुओं की एक सभा बुलाई जाय और भगवान्‌ 
के सारे उपदेशों का संग्रह कर लिया जाय। उस सभा के लिए पाँच सी अहंत्‌ स्थविर चुने गए। 

` सभा के लिए राजगृह की सप्तपर्णी गुहा ठीक की गई। प्रथम सप्ताह में स्थान की मरम्मत आदि 
सारी तैयारियाँ कर ली गईं और दुसरे मास में बैठक शुरू हुई। यही बैठक “प्रथम संगीति' के नाम 


से प्रसिद्ध है। सौ वर्ष बाद वैशाली में दुसरी संगीति' हुई और अशोक की प्रेरणा से पाटलि- _ 


पुत्र में तीसरी संगीति' (२६४-२२७ ई० Yo) हुई। भगवान्‌ के सारे उपदेश संग्रह कर लिए 
गए। इस संग्रह का नाम 'विपिटक' अर्थात्‌ तीन पिटारी है- (१) सुत्तपिटक, (२) विनयः 

पिटक, (३) अभिधम्मपिटक। जब सम्राट्‌ अशोक के पुत्र कुमार महेन्द्र भिक्षु बन कर प्रचार के 
उद्देश्य से लंका गए तो उन्होंने वहाँ इसी “त्रिपिटक' का उपदेश दिया। लंका के विख्यात राजा 
वट्टगामनी के संरक्षण में 'त्रिपिटक' के सारे ग्रन्थ लिख लिए गए। 

2 अशोक के शिलालेबों में घम्मकथिक', 'पेटकी', 'सुत्तन्तिक', पंचनेकायिक' जैसे शब्दों 
के आने से यह बात निरिचित होती है कि ईसा पूर्व तीसरी शताब्दी तक “त्रिपिटक” का वर्गीकरण 
और विभाजन ठीक वैसा हो चुका था, जैसा आज हमें प्राप्त है। अशोककालीन पालि ग्रन्थ 'कथा- 
वत्थु' से पता चंछता है कि उस समय तक अभिधम्मपिटक' भी पूर्ण हो चुका था। अशोक के 
“भभ्रू' शिलालेख में अशोक के जिन प्रिय सूत्रों के नाम' आते हैं, वे त्रिपिटक से ही लिए गए हैं। 
यह भी ध्यान देने लायक़ बात है कि पालि त्रिपिटक में वौद्ध घमं के इतने बड़े पोषक अशोक का नाम 
कहीं नहीं आया है। इन बातों के आधार पर यह निश्‍चय किया जा सकता है कि अशोक तक 
त्रिपिटक साहित्य उसी रूप में पूर्ण हो चुका था, जिस रूप में आज वह हमें प्राप्त है। 

.` 'न्रिपिटक' में जगह-जगह पर साहित्य के नव अंगों का जिक्र आता है। वे नव अंग हैं-- 
(१) सूत्र-भगवान्‌ के दिए हुए घामिक उपदेश, जो गद्य में संग्रह किए गए हैं; (२) गेष्य-उप- 
देश जो गद्य-पद्य में संग्रह किए गए हैं; (३) वेध्याकरण-व्याख्या, भाष्य; (४) गाथां-पद-' 
वद्ध संग्रह; (५) उदान-भावातिरेक में संतों के मुंह से अनायास निकले शाब्द; (६) 
इतिवुत्तक-भगवान्‌ की छोटी-छोटी उक्तियों का संग्रह; (७) जातक-भगवान्‌ के पूर्व जन्म की 
कथाएँ; (८) अब्भुतघम्म-यौगिक सिद्धियो का वर्णन; (९) वेदल्ल-प्रश्‍न-उत्तर के ढंग पर 
लिखे गए । इन सव अंगों का जिक्र आने से पता चलता है कि 'त्रिपिटक' के निर्माण के समय ये सारे 
अंग मौजूद थे। ये नवों अंग “सुत्तपिटक' में मिलते हैं। 


. १. सुत्त पिटक 


सुत्त पिटक में पाँच निकाय हैँ-(१.) दीघ निकाय, (२) मज्झिम निकाय, (३) संयुत्त 

निकाय, (४) अंगृत्तर निकाय और (५) खुंहक निकाय । खुद्दक निकाय में पन्द्रह ग्रन्थ हैं-- 

, (१) खुद्दक पाठ, (२) घम्मपद, (३) उदान, (४) इतिवृत्तक, (५) सुत्तनिपात, (६) विमानः 

वत्यु, (७) पेतवत्यु, (८) थेरगाथा, (९) थेरीगांथा, (१०) जातक, (११) freA, (१२) 
परिसम्भिदामग्ग, (१३) अपदान; (१४) qaia, (१५) चरिया पिटक। | 

सुत्त पिटक के प्रायः सभी सूत्र भगवान्‌ के दिए उपदेश Fr सोरिपुत्र, मोग्गल्लान आदि 

'भगवान्‌ के प्रधान शिष्यों के द्वारा भी उपदिष्ट कुछ सूत्र शामिल कर लिए गए हैं, जिनका अनु- 


१. 'आरिय, इमानि भन्ते धम्मंपलिया यानि विनयसमुकसे अलियवसाणि अनागतभयानि- 
मुनिगाथा मोनेय-सृते उपतिएपंसिने ए चा लाघुलोवादे मुसावाद अधिगिच्य भगवता बुधेर 
भासिते ०१ भण्डारकर i अशोक, qo ८९ || १ न $ : : 

मोदन भगवान्‌ ने अंत में कर दिया है। प्रत्येक सूत्र 'एवं मे सुतं', अर्थात्‌ ऐसा मेने सुना' इस वाक्य 
से प्रारम्भ होता है। 'संगीति' के अवसर पर कोई स्थविर उठ कर 'एवं मे सुतं' ऐसा कह सारे 
उपदेश का वर्णन भगवान्‌ के शब्दों में करता था। फिर संघ यह विचार करता था कि अमुक. 
स्थविर का कहा गया बुद्धोपदेश निर्दोष है या नहीं। संघ की स्वीकृति हो जाने से वह सूत्र प्रामा- 
णिक करके संग्रह कर लिया जाता था। जैन आचायों ने जो वाचना की, उसमें भी यही परिपाटी 
थी। अतः जैन आगमों के सूत्र भी उसी तरह 'एवं मे सुथं' इस वाक्य से प्रारम्भ होते हैं। सूत्र के 
प्रारम्भ में उस स्थान का नाम दे दिया जाता है, जहाँ भगवान्‌ ने उसका. उपदेश दिया; जैसे, एकं 
समयं भगवा सावत्थियं विहरति जेतवने अनाथपिण्डिकस्स आरामे ।' घर्मोपदेश शुरू करने के 
पहले इसका सविस्तर वर्णन रहता है कि किस अवसर पर किस सिलसिले में वह उपदेश 
दिया गया था। उपदेश के समय जो प्रश्नोत्तर होतें थे, उनका भी पूरा-पूरा हवाला मिलता है। 
उपदेश के अन्त में श्रद्धा से गद्गद हो कर श्रावक जो संतोप प्रकट करता था उसके भी बड़े सुन्दर 
शब्द आते हैं; जैसे, अभिकन्त भो गोतम, अभिकन्त भो गोतम, सेप्यथापि भो गोतम, निक्कुजित 
वा उक्फुज्जेप्य, पतिच्छत्नं वा विवरेप्य, मूल्हस्स वा मग्गं आचिक्खेप्य, अन्धकारे वा तेलपज्जोतं 
वारेप्य, चक्लुमन्तो रूपानि दक्खिन्तीति ।” अर्थात्‌ , हे गौतम, आपने खूब कहा, जैसे उल्टे को सीधा 
कर दे, ढके को खोल दे, भटके को राह दिखा दे, अन्धकार में तेळ-प्रदीप जला दे कि आँख वाले 
रूपों को देख लें . . .1' 

कुछ सूत्रों के अन्त में ऐसा भी आता है, 'इदमवोच भगवा, अत्तमना ते भिक्खू भगवतो 
भासितं अभिनन्दुन्ति।' अर्यात्‌, भगवान्‌ ने यह कहा, संतुष्ट हो कर उन भिक्ष॒ओ ने भगवान्‌ 
के कहे का अभिनन्दन किया | 

साधारणतः: सभी सूत्र गद्य में हैं, किन्तु कहीं-कहीं गाथाएँ भी आती हैं। कितने सूत्र तो 
पद्य में ही हैं। भाषा वड़ी सजीव और भावपूर्ण है। राजा से, एक साधारण सिपाही से, वेश्या 
से, डाक से, विद्यार्थी से, तक करने के लिए आए बड़े-बड़े पंडितों से, जाति के अभिमान में चूर , 
ब्राह्मणों से, भिश्वमंगों से, कोढ़ी से, मुक्ति के लिए लालायित सत्य-गवेषकों से जो बुद्ध की बातचीत . 
हुई है, उसे पढ़ने से ज्ञात होता है कि उसकी शैली कैसी प्राणवान है। भाषा इतनी सरल और सहज 


'है कि कृत्रिमता की उसमें गन्ध तक नहीं आती | समानार्थक शब्दों का प्रयोग करके किसी वात को 


वळ देने की पालि की अपनी शैली है। उदाहरण के लिए, “घम्मचक्कपवत्तनसुत्त' में भोगवाद 
की निन्दा करते हुए भगवान कहते हैं, : . . + . यो चायं भिवखवे ! कामेसु कामसुखल्लिका- 
नुयोगो हीनो, गम्मो, पोथज्जत्तिको,-अनरियो, अनत्यसंहितो . . .।' अर्थात्‌, 'मि्ुओ! यह्‌ 


. जो खाओ, पीओ, मौज करो का सिद्धान्त है, वह हीन है, ग्राम्य है, अनाये है, अनर्थकर है . . . । 


सतिपट्ठान' सूत्र उपदेश करते हुए भगवान्‌ कहते हैं, 'एकायनो अयं भिक्खवे मग्गो, सत्तान 
विसुद्धिया, सोकपरिद्दवानं समनिक्कमाय, दु्ेखदोमनस्सानं अत्थंगमाय, भाणहस अघिगमाय, 
निव्वाणस्स सच्छिकिरियाय यदिदं चत्तारो सतिपट्ठाना।' अर्थात्‌,:भिक्षुओ ! यही अकेला एक मागं 
है, जीवों की विशुद्धि के लिए, शोक और व्याकुलता के समनिक्रमण के लिए, दुःख और दौर्मनस्य . 

को अन्त करने के लिए, ज्ञान की प्राप्ति के लिए तथा निर्वाण को साक्षात्कार करने के लिए जो 
यह चार स्मृति-उपस्थान हैं।' 

ऊपर कहा जा चुका है कि शताब्दियों तक 'त्रिपिटक' श्रुति परम्परा से ही चलते रहे। 
आचायं-शिष्य परम्परा से निकाय के निकाय भिक्षुओं को कण्ठ रहते थे। सूत्रों की भाषा की सवसे 
बड़ी विशेषता यह है कि उन्हें कण्ठ कर लेना वड़ा आसान है। मिलने, विदा होने, कुशल-क्षेम 
पूछने, बिगड़ने, आइ्चयं करने, परिताप करने, लोगों में सम्मानित होने आदि अनेकानेक 
साधारण अवसरों पर जो वाक्यावली आती है, वह सभी जगहों पर एक ही ढंग की होती है। वही 
वाक्य वार-वार आने से अनायास ही जीभ पर चढ़ जाता है। जैसे सूत के गोले को फेकने से वह 
` खुळता हुआ बढ़ता जाता है, वैसे ही पालि सूत्रों को पढ्ने से आगे के वाक्य स्वयं जीभ पर आने 
लगते हैं। शायद इसीलिए इस भाषा-शैली को 'तन्ती' (तन्त्री =सूत) कहते हैं। 

प्रायः किसी एक ही वाक्य के वार-बार आने पर सरलता के लिए एक-दो शब्द लिखने 
के बाद पेष्थाल' लिख कर छोड़ देते हैं, जिससे समझ लिया जाता है कि इसका पाठ ऊपर वार- 
बार आए वाक्य के समान ही होगा। पेथ्थाल' का अर्थ लंका में करते हैं, “पातुं अलं' अर्थात्‌, इतने 
से वाक्य समझ लिया जा सकता है और यह पाठ को TATE रखने के लिए पर्याप्त है। 

‘Ge पिटक के ग्रन्थों को पाँच निकायों में विभक्त करने में सूत्रों के विषय का नहीं, किन्तु - 
मुख्यतः उनके आकार-प्रकार का विचार किया गया है। लंवे-लंबे सूत्रों का संग्रह करके उसका 
नाम दीघनिकाय' रक्खा गया है। उसी तरह मध्यम परिमाण के सूत्रों के संग्रह को 'मज्झिम 
निकाय' तथा छोटे-छोटे सूत्रों के संग्रह को 'खुद्दक निकाय' कहा। कुछ छोटे-बड़े दोनों प्रकार के 
सूत्रों के संग्रह का नाम संयुत्त निकाय! रक्खा गया। 'संयुत्त निकाय' दुसरे निकायों से इस वात में 
भिन्न है कि उसमें विषय की दृष्टि से वर्ग विभक्त किए गए हैं, जैसे- ( १) cir, (२) निदान 
वर्ग, (३) स्कन्ध वर्ग, (४) षडायतन वर्ग, (५) महावगं.। 'अंगुत्तर निकाय? में 'एकक निपात' 
'द्विक निपात', 'तिक निपात' आदि ग्यारह निपात हैं। एक एक धमं वताने वाले सूत्र “एकक 
निपात. में, दो-दो घमं बताने वाले सूत्र “द्विक निपात' में . . , तथा ग्यारह-ग्यारह धर्म बताने 
_ वाले सूत्र “एकादस निपात में हैं। जैसे-- ` 

एकक निपात--“नाहं भिक्खवे अज्जं एकघम्मम्पि समनुपस्सामि, यो एवं महतो अनत्याय 
संक्तति, यदिदं भिक्खवे पापमित्तता। पापमिता भिक्खवे महतो अनत्याय संक्तति। “अर्थात्‌, 
“भिक्षुओ, सें किसी भी दुसरी चीज को नहीं देखता हूं, जो इतनी ज्यादा अनर्थकर हो, जितनी 
पापःमित्रता। मिक्षुओ, पाप-मित्रता aga अनर्थकारी है।” 

द्विक निपात--“दे ये free, असानिया फळन्तिया न सन्तसंन्ति। कतमे दे ? भिक्खू च 
खीणासवो, सीहो च मिगराजा। इमे खो भिक्खवे, दरे असनिया फलन्तिया न सन्तसन्तीति।” 
अर्थात्‌, भिक्षुओ, बिजली कड़कने पर दो ही प्राणी चौंक नहीं पड़ते। कौन से दो? क्षीणाश्रव 
भिक्षु और मृगराज सिंह। भिक्षुओ, यही दो विजली कड़कने पर चौंक नहीं पडते!” . 

... दोघ निकाय का पहला सूत्र ब्रह्मजाळ सूत्र' बड़ा महत्त्वपूर्ण है। इसमें बुद्ध ने अपनी 

दार्शनिक दृष्टि स्पष्ट की है और दिखाया है कि सारी मिथ्या दृष्टियों की मूलभूत अविद्या क्या 
है। यह सूत्र बहुत प्राचीन है। 'संयुत्त निकाय' ४२८६ में इस सूत्र का उद्धरण आता है। 

दूसरा सूत्र 'सामञ्जफलसूत्र' है। इसमें राजा अजातशत्रु और बुद्ध से भेंट होने का वर्णन 
है। दर्शन के इतिहास की दृष्टि से इस सूत्र का महत्त्व है, क्योंकि इसमें पूर्ण काश्यप, मेक्खलि 
गोसाल आदि बुद्ध के समकालीन छः बड़े-बड़े आचार्यों के मत का वर्णन है। 

तीसरा सूत्र अम्बट्ठ सुत्र' है। इसमें जात-पाँत का खण्डन है। 

लोक शाश्वत है या अशाइवत आदि बुद्ध द्वारा 'अव्याकृत' बताए गए प्रइनों का वर्णन 
नवें सूत्र 'पोट्ठपाद सूत्र” में है। 

'तेविञ्ज सुत्र (१३) में वुद्ध ने ब्रह्मा की सलोकता का मार्ग बताया है--मैत्री, करुणा, 
मुदिता, उपेक्षा | 6 

'महापदान सूत्र' (१४) में विपश्यी आदि पूर्व के छः बुद्धो का वर्णन है। ै 

दार्शनिक दृष्टि से 'महानिदान सुत्र' (१५) का वड़ा महत्त्व है । अनात्मवाद और प्रती-' 
त्यसमुत्यादवाद के, जो बौद्धधर्म की आधारशिला है, स्वरूप को समझने के लिए इसकी प्रामाणि- 


- कता सवसे अधिक है। i 


'महापरिनिब्बान सूत्र” (१६) भगवान्‌ की अन्तिम घड़ियों का अत्यन्त भावुकतापूर्ण 
चित्र उपस्थित करता है। पाटलिपुत्र के निर्माण , वज्जियों के गणतंत्र, कुशीनगर के मल्ल आदि. 
अनेक ऐतिहासिक विषयों का भी इसमें सजीव वर्णन है। सारे पालि 'त्रिपिटक' में महापरिनि- 
ब्वान सूत्र की मौलिकता विशेष रूप से मान्य है। भगवान्‌ के अन्तिम दिनों की वातं उनके शिष्यों 
की स्मृति में चिर काळ तक गूंजती रही होंगी और उन्हें अधिक भावपूर्वक सुरक्षित रखा गया 
होगा। 

'महासुदस्सन सुत्र' (१७) में वौद्ध परम्परा के अनुसार चक्रवर्ती राजां की सारी कल्पः 
नाओं का उल्लेख है। 

'महासतिपद्ठान सूत्र: (२२) बौद्ध योगाभ्यास की विधि का अत्यन्त महत्त्वपूर्ण सूत्र 
है। वौद्ध देशों में इस सूत्र का. बड़ा सम्मान है। - - 

'पायासिराजञ्ञ सूत्र” (२३) में पायासि नामक एक क्षत्रिय से परलोकवाद के खण्डन- 
मण्डन पर बुद्ध के साथ हुए प्रश्नोत्तर का वर्णन है। ] 

'चक्कवत्ति सीहनाद सूत्र (२६) में चक्रवर्ती व्रत का वर्णन है और दिखाया गया है कि 
निघंनता ही सभी पापों की जननी है। समाज में उचित घन-वितरण करके संसार को उन्नत बनाया . 
जा सकता है। F 
: amsa TA’ (२७) में चारों वर्णो के निर्माण का इतिहास है और दिखाया गया है कि 
जन्म नहीं, किन्तु कर्म प्रधान है। _ 

“पासादिक सूत्र में तीथंकर महावीर के देहावसान पर उनके शिष्यों में कलह उत्पन्न होने 
को उल्लेख है। ; 

ave " हदो साहित्य 
'लक्खण सुत्र' (३०) में महापुरुष के वत्तीस लक्षणों का वर्णन है, जो सभी बुद्ध में प्राप्त 
थे। ; 
'सिगाछोवाद सूत्र' में भगवान्‌ बुद्ध द्वारा सिगाल' नामक एक वैश्य पुत्र को गृहस्थ घमं 
के विषय में दिए गए उपदेश हैं। 
आरानारिय ga (३२) में भूत, प्रेत, यक्ष, आदि का वर्णन है और उनसे रक्षा की याचना 
की गई है। “संगीति परियाय ga में वौद्ध मन्तव्यों की सूची दी गई है। 'दसुत्तर सूत्र' में भी 
इसी प्रंकार सूची है। यह निश्चय है कि ये सूत्र बाद के जोड़े हुए है । 

मज्झिम निकाय तीन भागों में विभक्त है, जिन्हें पञ्ञासक' अर्थात्‌ पचास सूत्रों का संग्रह 
कहते हैं। किन्तु, तीसरे 'पञ्ञास' में दो सूत्र अधिक हैं, जिससे कुल सूत्रों की संख्या १५२ हो जाती 
है। इस निकाय में बौद्ध धर्म के प्रायः सभी पहलुओं पर प्रकाश डाला गया है। ब्राह्मणों के यज्ञ- 
याग, तपश्चरण के भिन्न-भिन्न प्रकार, अन्य मतालम्वियों से सम्वन्ध तथा तत्कालीन सामाजिक 
और राजनीतिक परिस्थितियों पर भी इसमें बुद्ध के विचार मिलते हैं; चार आर्ये सत्य, नाम- 
रूप, प्रतीत्यसमृत्पाद, अष्टांगिक मार्ग, अनात्मवाद, शीळ-समाधि.पक्ष आदि वौद्ध घर्म की वातों 
पर तो पूरी चर्चा है ही। 

. “मूल परियाय सून्र' (१) बड़ा गंभीर है। सत्काय दृष्टि क्या है, विना ठीक-ठीक समझे 
"इस सूत्र को समझना कठिन है। 

घम्मदायाद सूत्र” (३) में वुद्ध ने उपदेश दिया है कि आजीविका तथा लाभ-सत्कार 
के लिए घमं का ग्रहण करना निन्द है। धर्माचरण से ही घमं का उपदेश सिद्ध होता हे | 

अनंगण सूत्र” (५) सारिपुत्र द्वारा उपदिष्ट और अन्त में वुद्ध द्वारा अनुमोदित है। 

'सतिपट्ठान ga (१०) 'दीघ निकाय? में आए “महासतिपद्ठान aa’ का संक्षिप्त 
संस्करण है। इससे इस सूत्र की महत्ता मालूम होती है। 

'महादुक्खखन्ध सूत्र' (१३) में बताया गया है कि काम-तुष्णा के कारण ही संसार में 
सारे अनथं होते हैं। इसमें उस समय जो नाना प्रकार के शारीरिक दण्ड दिए जाते थे, उनका वड़ा 
लोमहर्षक वर्णन है। इस सूत्र में उन व्यवसायों का भी उल्लेख आता है, जो उस समय प्रचलित 
थे--मुद्द-गणना-संखा-कसी-वणिज्जा-गोरक्खा-इस्सत्थ-राजपोरिस। 

अनुमान ga (१५) में महामोग्गल्ळान ने भिक्षुओं को सिखाया है कि यदि कोई भिक्षु 

-अपने साथियों की राय में न रहे तो उससे न तो कोई मिले और न aS | 
. स्थिविनीत qa’ (२४) बौद्ध योगाभ्यास की मूलभूत अवस्थाओं का-वर्णन करता R l 
वुद्धघोप का प्रसिद्ध ग्रन्थ विसुद्धिमग्ग' जिन सात सिद्धियो की व्याख्या करता है, उनका उपदेश , 
इस सूत्र में किया गया है। इस सूत्र में उपतिस्स (सारिपुत्र) और मैत्रायणी-पुत्न के वीच धर्म 
विषयक बड़े महत्त्वपूर्ण प्रश्नोत्तर हुए हूँ। आचार्ये धर्मानन्द कोसम्बी ने सिद्ध किया है कि 
अशोक के भम्नू शिलालेख में उल्लिखित 'उपतिस्सयसिने! सूत्र यही है, जिसे पढ्ने और मनन 
करने की प्रेरणा अशोक ने दी थी। 

'सच्चक सूत्र' (३५-३६) में वर्णन है कि सच्चक नामक एक अत्यन्त समर्थ ताकिक बुद्ध 
के पास विवाद करने गया, बुद्ध ने उसके प्ररनों का उत्तर दे कर उसे जीत लिया और अपना शिष्य 
वना लिया | 
सालेप्यक सूत्र' (४१) में कामावचर, रूपावचर तथा अरूपावचर के देवताओं के नाम 
आते हैं। ३ 

'महावेदल्ल सूत्र' (४३) में प्रश्नोत्तर की रीति से प्रज्ञा, विज्ञान, वेदना, संज्ञा आदि चित्त 
की अवस्थाओं का विश्लेषण करके उनका स्वरूप समझाया गया है। : 

जीवक सूत्र' (५५) में मांसाहार पर विचार किया गया है । अदुष्ट, अश्रुत तथा अपरि- 
शंकित मांस के ग्रहण करने में कोई दोष नहीं है। 

‘safe ga (५६) में वर्णन है कि उपालि निगण्ठनातयुत्त का एक वडा प्रमुख और 
प्रभावशाली शिष्य था। वह बुद्ध के पास घमं-चर्चा के लिए गय और अन्त में उसने उनका 
शिष्यत्व स्वीकार कर लिया। इससे पता चलता है कि उस समय जैनों और बौद्धो में कितनी 
स्पर्धा चल रही थी। सूत्र के अन्त में बुद्ध की स्तुति में उपालि के मुँह से निकी गाथाएँ 
अत्यन्त सुन्दर हैं। जैन आगम के सुतक्नतांग' नामक ग्रन्थ में महावीर की स्तुति में ऐसी ही 
गाथाएँ हैं। 

'बुद्धवेदनीय सूत्र” (५९) वताता है कि योगी को जो ध्यान का सुख प्राप्त होता है, वहू 
विषय-सुख से कहीं बढ़ कर है। 

अम्वलट्ठिक-राहुलोवाद सूत्र” (६१) वही राहुलोवाद है जिसका उल्लेख अशोक ने 
अपने भभ्रू शिलालेख में किया है। 

माळुंक्य सूत्र (६३-६४) में लोक शास्वत है या अशाइवत आदि प्रश्नों को अव्या- 
कृत' बताया है। l 

महासुकुळ्दापि सूत्र” में ध्यानाम्यास की विधि बताई गई है। इसमें पठवी, आप, 
तेज आदि दस कसिणों का उल्लेख मिलता है, जिसका आचार्य बुद्धघोष ने विसुद्धिमण्ग में 
सविस्तर वर्णन किया है। 

अंगुलिमाल सूत्र' (८६) में वणित है कि प्रसेनजित्‌ के राज्य में अंगुलिमाल नामक एक 
भयानक डाक्‌ था। उसने एक सहस्र नर-वघ करने का संकल्प किया था। उस संख्या की पूर्ति 


` में केवल एक ही शेष रह गया था। भगवान्‌ ने उसका दमन किया और अपना शिष्य बना लिया, 


जो बाद में बड़ा सन्त हुआ। 
‘wer, सूत्र” (९१) में महापुरुष के बत्तीस लक्षणों का वर्णन है । 'अस्सलावन सूत्र” 
(९३) में जातिवाद का खण्डन है । वासेट्ठ सूत्र” (९८) में वर्णव्यवस्था का खण्डन है । 
भद्देकरत्त सुत्त' (१३१) अत्यन्त भावपूर्ण सूत्र है। यह बताता है कि अतीत अनागत की 
बातों से जो उत्सुक और चंचल रहते हैं, उन्हें शान्ति नहीं है। वर्तमान में सच्ची लगन से जुट 


रहना चाहिए। 
४४ 

संयुक्तं निकाय में पाँच वर्ग है--सगाथ वर्ग, निदान वर्ग, स्कन्ध वर्ग, षडायतन वर्ग, 
महा वर्ग । ii 3 ; 

सगाथ वर्ग में ग्यारह संयुत्त' हैं--देवता संयुत्त देवपुत्त संयुत्त, कोसल संयुत्त,मार संयुत्त, 
भिक्बुणी संयत्त, ब्रह्मा संयुत्त, वंगीम संयुत्त, वन संयुत्त, ATA संयुत्त, सवक संयृत्त। इस वर्ग का नाम 
सगाथ वर्ग इस कारण है कि इसके सूत्रों में गद्य के साथ-साथ गाथाएँ भी हैं। पहले दो संयुत्तो में . 
देवताओं और देवपुत्रों के साथ हुए बुद्ध के प्रश्नोत्तर Fl गाथाएँ बड़ी भावपूर्ण, नैराश्यवधंक 
और ज्ञान से भरी हैं। 

कोसलराज प्रसेनजित्‌ बुद्ध का भक्त था। वहु समय-समय पर धर्म-चर्चा करने बुद्ध के 
पास आया करता था। 'कोसल संयुत्त” में इसी का वर्णन है। कोसल और मगध के वीच उस 
समय जो राजनीति चल रही थी उसका भी वर्णन इस संयुत्त में प्राप्त होता है। 

* यक्ख संयुत्त' में बड़े बड़े भयानक यक्षों का वर्णन है, जिन्हें धर्मोपदेश दे कर दमन 
किया गया था। : ; 

'सकक संयुत्त' में देवेन्द्र शक्र की महत्ता दिखाई गई है। एक वार देवासुर-संग्राम छिडा । 
असुरेन्द्र 'वेथचित्ति' हार गया और पकड़ कर शक्र के पास लाया गया । असुरेन्द्र ने शक्र को 
गालियाँ दीं, कितु शक्र शान्त रहा । ; 

(निदान वर्ग में दस संयुत्त हैं-निदान संयुत्त, अभिसमय संयुत्त, घातु संयुत्त, अनमतग्ग 
संयुत्त, कस्सप संयुत्त, लाभसक्कार संयुत्त, राहुल संयुत्त, लक्खण संयुत्त, ओपम्म संयुत्त, भिक्खु 
संयुत्त। 

प्रतीत्य समुत्पादक की जो वारह कड़ियाँ हैं-अविद्या-संस्कार-विज्ञान-नामरूप-षडायतन 
स्पर्शे वेदना-तृष्णा-उपादान-भव-जाति-जरा-मरण--उन्हें बारह निदान कहते हैं। वौद्ध घर्म की 
दार्शनिक भित्ति प्रतीत्यसमुत्पाद है; अतः इस AAT. BT महत्त्व बहुत है। 

“ धातु संयुत्त' में अठारह घातुओं का दार्शनिक विवेचन है--चक्षु-रूप-चक्षुविज्ञान, श्रोत्र- 
शब्द-श्रोत्रविज्ञान, ध्राण-गन्ध-प्राणविज्ञान, जिह्वा-रस-जिह्वाविज्ञान, कायःस्पर्श-कायविज्ञान, 
मन-घर्म-मनोविज्ञान। ; 

अनमतग्ग संयुत्त' में संसार-चक्र की अनादिता दिखाई गई है-अनमतग्गो अयं भिक्खवे_ 
संसारो । i / 

'खन्ध (स्कन्) वर्ग” में तेरह संयुत्त हँ--खन्ध संयुत्त, राघ संयुत्त, दिटिठ संयुत्त, ओक्क- 
न्तिक संयुत्त, उप्पाद संयुत्त, किलेस संयुत्त, सारिपुत्त संयुत्त, नाग संयुत्त, सुपण्ण संयुत्त, गन्धव्वकाय 
` संयुत्त, वळाह संयुत्त, वच्छगोत्त संयुत्त, झान संयुत्त। ; 
_ art संयुत्त में दिखाया गया है कि प्राणी रूपःवेदना-संज्ञा-संस्कार-विज्ञान, इन पाँच 
- Sarat का बना है। इनसे परे आत्मा (जीव या पुरुष) नाम की: कोई सत्ता नहीं है। 
fies संयुत्त' में अनात्मवाद की विशद व्याख्या है ` 

छगोत्त संयुत्त' में लोक शाश्वत है या अशाइवत आदि प्रइनों पर बुद्ध ने वच्छगोत्त 
को उपदेश दिया है कि ये प्रश्‍न ही 'अव्याकुत (अनुचित) हैं। 
~ झान संयुत्त में योग की विधि और समापत्तियों का वर्णन है। 
षडायतन वग में दस संयुत्त है--षडायतन संयुत्त, वेदना संयुत्त, मातुगाम संयुत्त, साम- 
ण्डक संयुत्त, मोग्गल्लान संयुत्त, चित्र संयुत्त, गामनि संयुत्त, असंखत संयुत्त, अव्याकृत संयुत्त। 
आँख, कान, नाक, जीभ, काया और मन, ये छः आध्यात्मिक आयतन हैं। रूप, शब्द, 
गन्ध, रस, स्पर्श और धमं, ये छः बाह्य आयतन हैं। इन्हें आयतन कहते हैं, क्योंकि ये ही सारी 
| तृष्णाओं के घर हैं। षडायतन वर्ग में इन्हीं आयतनों की अनात्मता, अनित्यता और दुःखता दिखाई 
गई है। 


eiai क्या. है, स्त्री में क्या-क्या दोष हैं, आदि स्त्री संवंधी प्रइनों पर 'मातुगाम 
; (=मातृग्राम) .संयुत्त' में प्रकाश डाला गया है । 
जम्बुखादक नाम का एक परित्राजक था। शायद वह जामुन अधिक खाया करता 
होगा। इस संयुत्त में सारिपुत्र ने उसे घम का उपदेश दिया है। 
सामण्डक संयुत्त' में सामण्डक नाम के परिव्राजक को सारिपुत्र द्वारा निर्वाण क्या है, इस 
- विषय पर दिए गए धर्मोपदेश का. वर्णन है। 
'मोग्गल्लान संयुत्त' में मोग्गल्लान द्वारा कुछ ध्यान-प्राप्त भिक्षुओं को अरूप ध्यान की 
शिक्षा देने का वर्णन है। 
महावग में वारह्‌ संयुत्त है--मग्ग संयुत्त, वोज्ञंग संयुत्त, सत्तिपट्ठान.संयुत्त, इन्द्रिय 
संयुत्त, सम्मप्पवान संयुत्त, वल संयुत्त, इद्धिपाद संयुत्त, अनुरुद्ध संयुत्त, झान संयुत्त, आनापान 
संयुत्त, सीतापति संयुत्त, सच्च ATT । 
_ {इन्द्रिय संथुत् में श्रद्धावीयं-स्मृति-समावि-प्रज्ञा, इन पाँच इन्द्रियों की व्याख्या है। 
सम्मप्पघान' में चार पधान' (प्रयतनों ) का वर्णन है। ये चार 'पघान' हैं--अनुत्पन्न अकुशल 
| (पाप) के उत्पन्न न होने देने का प्रयत्न; उत्पन्न अकुशल के TAT का प्रयत्न; अनुत्पन्न कुशल 
È ` (पुण्य) को उत्पन्न करने का प्रयत्नं और उत्पन्न कुशल की वृद्धि और दुढ़ता का प्रयत्न । 
बल aga में पाँच बल- श्रद्धा, वीयं, स्मृति, समाधि, और प्रज्ञा वणित हैं। ये पाँच 
बल इंद्रियों की तरह ही हैं। « 
सच्च संयुत्त' में चार आये सत्यों की व्याख्या है। 
अंगत्तर निकाय में ग्यारह निपात.(वुद्ध की उक्तियों के संग्रह) हैं। इसमें घर्मो की संख्या 
एक, दो-दो, तीन-तीन, चार-चार . : . ग्यारह-ग्यारह करके उपदेश दिया गया है, जैसा कि ऊपर 


कहते Sl इसी कारण इसका दुसरा नाम 'एकुत्तर' निकाय भी है। 
` - दुसरे निकायों को तरह अंगुत्तर निकाय के सूत्रों में लंबे-लंबे वर्णन नहीं हैं। किस जगह 
और किस सिलसिले में बुद्ध ने ये उपदेश दिए इसका बहुधा उल्लेख नहीं किया गया है। यह निकाय 

३४८ हिदी साहित्य 
दौली और विषय दोनों प्रकार से बड़ा रोचक है। घामिक, दार्शनिक, सामाजिक, राजनीतिक, 
साधारण विनय तया स्वास्थ्य संबंधी आदि सभी विषयों पर बुद्ध ने जगह-जगह पर अपने विचार 
प्रकट किए थे। उनका यह संग्रह है। चारों निकायों में अंगुत्तर निकाय शायद सबसे बड़ा है। 
खुद्दक निकाय में ag ग्रन्थ हैँ, जिनके नाम दिए जा चुके हैं। 

(१) ‘Sen पाठ' दस-पन्द्रह पृष्ठों की छोटी पुस्तिका है। प्रायः सभी श्रद्धालु वौद्धों 
को यह कण्ठ रहता है। सुत्तनिपात' से ले कर तीन सुत्र--मंगल, रतन, करणीयमेत्त--इसमें 
शामिल कर लिए गए हैं। 

(२) 'घम्मपद' का बौद्ध घमं के अनुयायी देशों में उसी प्रकार सम्मान और व्यापक 
प्रचार है, जिस प्रकार भारतवर्ष में गीता का। इसमें कुछ ४२३ गाथाएँ हैं। गाथाओं का यह संग्रह 
प्रायः fatten’ के अन्य ग्रन्यो से किया गया है। संसार की प्राय: सभी सम्य भाषाओं में 'घम्मपद' 
के अनेक अनुवाद हो चुके हैं। i 

(३) 'उदान' विमुक्त सुख में संतों के मुँह से अनायास निकले हुए शब्दों का नाम है। 
इस छोटे ग्रन्थ में बुद्ध तथा प्रधान शिष्यों के मुंह से निकले हुए ऐसे ही शब्दों का संग्रह है। 

(४) 'इतिवुत्तक' बुद्ध की छोटी-छोटी उक्तियो का संग्रह है। 

(५) सुत्त निपात' सारे त्रिपिटक में बड़ा महत्त्वपूर्ण ग्रन्थ है। इसकी भाषा पालि के 
पुवंतम रूप का उदाहरण है। इसके सूत्र गद्य और पद्म दोनों में हैं। Ga निपात' के 'अटूठक वर्ग! 
ˆ और 'पारायण वर्ग बुद्ध घमं के हृदय कहे जाते हैं। (६-७) 'विमानवत्थू' में देवलोको का और 
racy’ में प्रेतछोक का ज़िक्र आता है। 

(८-९) थेरगाथा' और 'थेरीगाथा? कोनों ग्रन्थ पूर्ण रूप से पद्य: में हैं। इनमें सन्त- 
महात्मा पुरुष-स्त्रियों के मुँह से निकली गाथाओं का संग्रह है। 

(१०) जातक में बुद्ध के पूर्व जन्मों की ५५५ कथाओं का संग्रह है। देश के सांस्कृतिक 
` इतिहास का अध्ययन करने के लिए इनका बड़ा महत्त्व है। ८ 

(११) निद्देस दो है--'महानिद्वेस' और “चुल्लनिद्देस' । महानिद्देस सुत्तनिपात के 
अट्ठकवग्ग की शब्दशः व्याख्या है। चुल्छनिद्देस सुत्त निपात के पारायण वर्ग तथा खग्गविसाण 
सूत्र की व्याख्या है। ; 

(१२) 'परिसंभिदामग्ग' में घमं के पारिभाषिक शब्दों की व्याख्या और विश्लेषण है। 
अभिधर्म समझने में यह ग्रन्थ बड़ा सहायक है। 

(१३) ‘Gada’ में पूर्व के २४ बुद्धों का वर्णन है। यह पूरा ग्रन्थ गाथाओ में है। 

(१४) चरियापिटक' में बुद्ध के ३४ पूर्व जन्मों का वृत्तान्त है, जिसमें बताया . 
m है कि वृद्धत्व-लाभ के लिए उन्होंने कैसे-कैसे व्रत और तपस्याएँ की थीं। ग्रन्थ गाथाओं 

| 
के (१५) अपदान' बुद्ध के प्रायः ६०० अहेत्‌- सिष्यों के जीवन-चरित्र का पद्यमय 
संग्रह है। 


In Public Domain, Chambal Archives, Etawah 


कनक 2. >” ws 


Digitized by Sarayu Foundation Trust, Delhi and eGangotri 


पालि साहित्य á ३४९ 
२. विनय पिटक - 


भिक्षुओं के वैयक्तिक तथा सांधिक जीवन के नियमों की जो शिक्षा भगवान्‌ बुद्ध ने दी थी, 

उसका संग्रह विनय पिटक' में किया गया है। (विनय पिटक' का विभाजन इस प्रकार है-- 
(क) सुत्त चिभंग--(१) पाराजिक, (२) पाचितिय, 

(ख) खन्धक-(३) महावमा, (४) चुल्लवग्ग और (५) परिवार। 

'पाराजिक' चार हैं-मनुष्य-हत्या; ऐसी चोरी, जिससे राजदण्ड मिल सकता हो; 
मैथुन; और अपने सिद्ध महात्मा होने का मिथ्या कथन | इन अपराधों के दोषी भिक्षु को संघ बाहर 
निकाल देता है और उसका भिक्षु-माव नहीं रहता | 'पाचितिय' ऐसे अपराध हैं, जिनकी शुद्धि 
प्रायरिचित्त करके और भविष्य में न करने की प्रतिज्ञा करके हो सकती है। पहले दो ग्रन्थों में इन्हीं 
सारे नियमों का क्रमबद्ध उल्लेख है और उनकी व्याख्या है। 

'महावग्ग' और “चुल्लवग्ग' के अध्यायों का नाम ‘ara’ (स्कन्ध) है। इसीलिए इन्हें 
'खन्धक' कहते हैं। प्रश्नज़्या की दीक्षा कंसे देनी चाहिए, मिक्षुओं में परस्पर व्यवहार कैसे होना 
चाहिए, भिक्षाटन के लिए गाँव में कैसे जाना चाहिए, आदि दैनिक जीवन की छोटी-छोटी बातों 
तक के विषय में भगवान्‌ की शिक्षाएँ इस पिटक में मिळती हैं। परिवार" कोई स्वतंत्र ग्रन्थ नहीं 
है; इसका आघार ऊपर के ही ग्रन्थ हैं। 

प्रकरणों को छोड़, इन ग्रन्थों से केवल मूल शिक्षापदों का भी एक संग्रह कर दिया गया है, 
जिसका नाम 'पातिमोक्ख' है। भिक्षुओं के लिए उपदिष्ट शिक्षापदों का संग्रह frag पातिमोक्ख' 
और मिक्षुणियों के लिए उपदिष्ट शिक्षापदों का संग्रह 'मिक्खुनी पातिमोक्ख' है । शिक्षापदों की 


` कुल संख्या २२७ है। 


३. अभिधम्म पिटक 

सुत्र पिटक' में भगवान्‌ ने जो घमं बताया है उसी का दर्शन शास्त्र अभिधम्म पिटक है। 
बुद्ध ने अनात्मवाद की शिक्षा दी थी । अतः वन्व-मोक्ष की सारी समस्याओं की व्याख्या चित्त की 
प्रक्रिया से ही की गई तथा आचार शास्त्र का निर्माण मनोवैज्ञानिक विश्लेषण के आधार पर किया 
गया । अतः कह सकते हैं कि 'अभिषम्म' बौद्ध घमं के मनोवैज्ञानिक आचार शास्त्र का दर्शन है। 

'अभिधम्म पिटक' में सात ग्रन्थ हँ--धम्मसंगणी, विभंग, घातुकथा, पुग्गलपअत्ति, कथा- 
ACY, यमक, पट्ठान। इनमें मूल ग्रन्थ 'घम्मसंगणी ही है, इसी के आधार पर दूसरे ग्रन्थों की रचना 
हुई है। 'कथावत्यु' के लेखक अशोक के घर्माचायं मोग्गलिपुत्त तिस्स थे | इसमें उन्होंने उन मिथ्या 
धारणाओं का निराकरण किया है, जो कालान्तर में संघ में आ गई थीं। 

'अभिघम्म पिटक' की शैली सूत्र पिटक' की शैली से बिल्कुल भिन्न है। इससें सुत्र पिटक' 
की रोचकता और सुबोधता का अभाव है। चित्त-चैतसिक रूप की अवस्थाओं के विइलेषणो की 
लंबी-लंबी तालिकाएं एक के बाद दुसरी इस तरह आती हैं कि प्राथमिक पाठक का माथा चकरा 


जाता है। किछु एक वार घेयं से परम्परा के अनुसार समझ लेने के बाद सब साफ़ हो जाता है, 

और बड़ी-बड़ी गुत्थियाँ सुलझ जाती हैं। सचमुच “सूत्र पिटक' ठीक-ठीक समझने के लिए 'अभि- 
घम्म' अनिवायं है। 'अभिधम्म' की सारी वाते सूत्र पिटक' के आघार पर ही लिखी गई हैं। इस 
बात पर मतभेद है कि 'अभिषम्म' की शिक्षा बुद्ध ने स्वयं दी है या यह बाद की कृति है। जो हो, 
इतना निश्चय है कि अशोक के समय तक 'अभिधम्म fren’ पुरा हो चुका था। यही उसकी 
प्रामाणिकता का परिचायक है। 

पिरकोत्तर पालि साहित्य 29 sy See: 

. वर्मा की परम्परा के अनुसार 'खुद्दक निकाय' में तीन ग्रन्थ और शामिल किए जाते F— 
'न्ेत्तिप्पकरण', 'पेटकोपदेश' और 'मिलिन्दपञ्द' | बौद्ध घमं और दर्शन के ये अत्यन्त प्रामाणिक 
` ग्रन्थ हैं। पुरानी मान्यता है कि वुद्ध के अपने शिष्य महाकच्चायन ने प्रथम दो ग्रन्थों की रचना की 
थी। किन्तु यह ठीक नहीं है। इनके रचयिता का नाम कच्चान रहा होगा और वाद में 
ग्रन्थ की महत्ता बढ़ाने के लिए उनका महाकच्चान से तादात्म्य कर दिया गया | इनकी रचना 
संभवतः ईसवी सन्‌ के प्रारम्भ में ही हुई होगी। मिलिन्दपञ्ह में ग्रीक राजा मिनाण्डर (मिलिन्द) 
और मिक्षु नागसेन के शास्त्रार्थ का वर्णन है। दर्शन सम्बन्धी सभी पहलुओं पर प्रश्‍नोत्तर में 
बौद्ध दृष्टि से विचार किया गया है। गहन से गहन बात को सुन्दर उपमाओं से समझाया गया 
है। मिलिन्दपञ्ह के कर्ता कौन थे इसका पता नहीं। इसकी रंचना भी ईसवी सन्‌ के प्रारम्भ 
में ही हुई होगी। t 

“दीपवंस' लंका का पद्यमय इतिहास है, जिसमें राजा महासेन ( ३२५-३५२ ई०) के समय 

तक की घटनाओं का वर्णन है। आचार्य बुद्धघोष ने दीपवंस' का उल्लेख किया है। इससे सिद्ध , 
होता है कि इसकी रचना सन्‌ ३५५ और ४५० ई० के बीच हुई होगी। 

आचाये वुद्धघोष पाँचवीं शताब्दी में लंका गए थे, वहाँ उन्होंने सिंहली भाषा में 'त्रिपिटक' 

पर लिखे बृहत्‌ भाष्य, अट्टकथा का अध्ययन किया और उसके आधार पर. पाले में अट्ठकथाएँ 

, लिखीं। उन ग्रन्थों के नाम निम्नलिखित हैं-- . 


त्रिपिटक - अद्ठकथा 

विनयपिटक संमन्तपासादिका 
पातिमोक्ल ‘ कंखावितरणी 
दीघनिकाय' े सुमंगलविला सिनी 
मज्झिमनिकाय i प्पंचसूदनी 
संयुत्तनिकाय ३ सारत्थपकासिनी 

_ अंगुत्तरनिकाय : * मनोरथपुरणी 
खुद्दकनिकाय परमत्यजोतिका 
घम्मसंगणि अल्पसालिनी 
विभंग i / सम्मोहविनोदनी 
अमिशेष ग्रन्थ ` पंचप्पकणट्ठकथा २. 

बुद्धघोष द्वारा लिखा गया अत्यन्त महत्त्वपूर्ण ग्रन्थ है--'विसुद्धिममा'। इस ग्रन्थ का 
विषय है योगाभ्यास | इसमें योगाभ्यास की तैयारी से ले कर सिद्धि तक की सारी बातें सुन्दर 
ढंग से समझाई गई हैं। १ 

जातकट्ठकथा" के कर्ता भी बुद्धघोष ही माने जाते हैं। किन्तु इसकी प्रामाणिक पुष्टि 
नहीं हुई है। जो हो, यह उन्हीं के समय के आस-पास की कृति है। इसके ढंग पर ही 'घम्मपद' 
की गायाओं पर घम्मपहट्ठकथा' लिंखी गई, जिसमें ऐतिहासिक तथा सांस्कृतिक अव्ययन की 
प्रचुर सामग्री है। इसके कर्ता भी बुद्धघोष कहे गए हैं। परन्तु इसमें मतभेद है। 

वुद्धघोष के समकालीन दूसरे आचायं qaaa स्यविर थे। 'खुद्दकनिकाय' के ग्रन्थ 
‘Garr पर उन्होंने मबुरत्यथविकासिनी” नामक अट्ठकथा लिखी। उनकी दूसरी कृतियां 
हैं--“विनयविनिच्छय', उत्तरविनिच्छय', 'अभिवम्मावतार', और 'जिनालंकार'। . ¬ 

'महावंस' लंका का काव्यमय इतिहास है। विषय और काल की दृष्टि से यह “दीयवं सः 
के ही समान है। भाषा की दृष्टि से 'दीपवंश्ष' का कोई मर्व नहीं है, किन्तु 'महावंस' सुन्दर काव्य 
जैसा ललित पालि का ग्रन्थ है। 'महावंश' की रचना छठी शताब्दी के प्रारम्भ में हुई जान 
पड़ती है। i 


व्याकरणकार कच्चायन का काल वुद्धघोष से वाद का है। इनका व्याकरण सबसे . 
अधिक प्रचलित है ।. : छ 


लंका के विख्यात राजा पराक्रमबाहु (११५३-११८६ ई०)-के संरक्षण में स्थविर महा- 
काश्यप के नेतृत्व में एक संगीति की गई, जिसमें अट्ठकथाओं पर टीकाओं की रचना की गई। 
टीकाओं के नाम निम्नलिखित हैं-- - ४४ 


अट्ठकथा हक टीका 
समन्तपासादिका . सारत्यदीपनी 
सुमंगलविलासिनी १ 'पठमसारत्थमंजूसा 
पपंचसूदनी BF. दुतियसारत्यमंजूसा 
सारत्थप्पकासिनी : - .ततियसारत्यमंजूसा 
मनोरथपुरणी चतुत्थसारत्थमंजूसा 
अत्यसालिनी पठमपरमत्यप्पकासिनी 
. सम्मोहविनोदनी दुतियपरमत्थप्पकासिनी 
पंचप्पकणट्ठकथा _ ततियपरमत्थप्पकासिनी 


'सारत्यदीपनी' के कर्ता सारिपुत्र स्थविर थे। संघरक्खित, बुद्धनाग, वाचिस्सर आदि 
शिष्यो ने अनेक टीका ग्रन्थों की रचना की । सुमंगल स्थविर ने आचार्य अनुरुद्धकत 'अमिधम्म- 
ल्पसंगह पर 'विभावनी' नाम की टीका लिखी | इसी के आसपास निम्नलिखित ग्रन्थों की रचना 
हुई--धम्मकित्ति का 'दाठावंस', वाचीस्सर का 'थूपवंस', बुद्धरक्खित का 'जिनालंकार', 

मेघङ्कर का 'जिनचरित' तथा किसी अज्ञात लेखक का 'वंसत्थप्पकासिनी' (महावंस की 
टीका) | | 


अठारवी शताब्दी में वर्मा के एक स्थविर नें एक अत्यन्त उपयोगी ग्रन्थ लिखा जिसका नाम 
है mada (ग्रन्थवंश) | इसमें परम्परा से प्राप्त पालि साहित्य का इतिहास दिया गया है। 
बर्मा और लंका, दोनों देशों में आज तक पारि साहित्य का अविच्छिन्न विकास होता रहा 
तथा बाळावतार, रूपसिद्धि, पपोगसिद्धि, पदसाधन, सद्दनीति, घातु-मंजूसा, धातुपाठ आदि 
व्याकरण ग्रन्थ लिखे गए। द i 
आचायं घर्मानन्द कोसम्ब्री (मृत्यु १९४८ ई०) ने भी पालि में दो अमूल्य ग्रन्थों की 
रचना की है, जिनके नाम हैं नवनीत टीका' और 'विसुद्धिमग्गदीपिका' | नवनीत टीका' अनुरुद्ध 
के अभिवम्मत्यसंगह' पर यथार्थ नामा टोका ग्रन्थ है तथा 'विसुद्धिमग्गदीपिका' 'विसुद्धिमग्ग' 
के कठिन स्थलों की सुबोध व्याख्या है। 
पालि भाषा और साहित्य का प्रचलन और प्रत्यक्ष प्रभाव भारत में बौद्ध घमं कें ह्वासं 
के कारण समाप्त हो गया | परन्तु अप्रत्यक्ष रूप में बौद्ध दर्शन तथा बौद्ध घमं की जीवन-दृष्टि ने 
सम्पूर्ण भारतीय जीवन तथा साहित्य को गहराई से प्रभावित किया है। जहाँ तक हिंन्दीभाषी 
क्षेत्र की भाषा और उसके साहित्य का सम्बन्ध है, पालि साहित्य में संचित बौद्ध विचारधारा 
उसमें सन्निहित देखी जा सकती है। आधुनिक हिन्दी साहित्य पर वौद्ध दर्शन का पर्याप्त प्रभाव 
पड़ा है। भले ही बौद्ध घमं का भारत में पुनरोदय संम्भव न हो, आधुनिक काल में भारतीय चिन्तन 
और मनीषा ने वुद्ध और उनके बहुमूल्य विचारों को पुनरुज्जीवित करने का सतत प्रयत्नं किया है 
तथा पालि साहित्य के पुनरुद्धार और सम्पादन-प्रकाशन के स्तुत्य प्रयत्न हुए हैं। हिन्दी में पालि 
ग्रन्थों के अनुवाद भी होते जा रहे Fl स्वतन्त्रता के वाद भारत के पड़ोसी वौद्ध घर्मानुयायी देशों 
लंका, TAT, थाईदेश आदि से भारत का सीधा सम्पक हो जाने के कारण भी बौद्ध TH और पालि 
. साहित्य के मूलस्थान, भारत को अपनी प्राचीन सम्पत्ति संभालने की प्रेरणा मिली है। अतः 
'नाळंदा पालि इन्स्टीट्यूट' के द्वारा 'त्रिपिटक' के हिन्दी अनुवाद तथा अन्य संस्थाओं द्वारा पालि , 
साहित्य के प्रकाशन की योजनाएँ कार्यान्वित हो रही Zi इस सम्बन्ध में स्वर्गीय घर्मानन्द 
कोसम्बी और भदंत आनन्द कोसल्यायन के प्रयत्न स्मरणीय हैं। 

१०. प्राकृत साहित्य 


नेक विद्या गुरं नौमि वूल्नरमृषिरूपिणम्‌। 
भाषाशास्त्रप्रव॒त्ति भे यः सोत्साहमवर्धयत्‌॥' 


प्राकृत शब्द का वाच्य विषय न्यूनाविक होता रहा है। प्राकृत कहने से भारतवपं के 
पंडित नाटकीय प्राकृते, वैयाकरणों द्वारा वणित प्राकृते, हालकृत सप्तशती आदि काव्य ग्रन्थों 
की प्राकृतें तथा जैन शास्त्रों की प्राकृते समझा करते थे। जव महाराज अशोक की घर्मलिपियाँ - 
तथा ब्राह्मी और खरोष्ठी के लेख पढ़ लिए गए, तो समानता के कारण उनकी भाषा को भी प्राकृत 
नाम दिया जाने लगा | .जव मध्य एशिया (तुकिस्तान) से खरोष्ठी के लेख तथा घम्मपद की प्रति 
मिली तो इनको भाषा भी प्राकृत कहलाई। इस प्रकार व्यापक अथं में आये भारती की मध्यम 
अवस्था को प्राकृत नाम दिया गया और पारि को भी इसके अन्तगंत मान लिया गया। Sto 
एस० Ute कात्रे ने लौकिक संस्कृत अर्थात्‌ पणिनीय संस्कृति से कुछ भ्रष्ट भाषा को भी प्राकृत में 
सम्मिलित कर लिया। लेकिन कात्रे महोदय की इस वात को अभी दूसरे विद्वानों ने स्वीकार नहीं 
किया । 

प्राकृत की जननी या मूल भाषा कौन थी इस वात को जानने के लिए ‘sac’ शब्द की 
व्युत्पत्ति पर विचार करना चाहिए। सव विद्वान्‌ सहमत हैं कि यह 'प्रकृति' शब्द का तद्धित 
रूप है, अर्थात्‌ प्रकृति सम्बन्धी अथवा प्रकृति में से निकला या आया हुआ। अव 'प्रकृति' शब्द के 
दो अथं हैं (१) मूल कारण, उद्गम स्थान और (२) जनसावारण | जव 'प्रकृति' का अर्थं मूल 
कारण हो तब भाषा के प्रसंग में 'प्राकृत' का तात्पयं संस्कृत होता है--प्रकृतिः संस्कृत, यत्र भवं 
तत आगतं वा प्राकृतम्‌; अर्थात्‌ प्राकृत भाषा संस्कृत से निकली है। यह व्युत्पत्ति सांस्कृतिक 
भाषा-कुल का निर्देश करती है। यदि भारतीय पंडित पारसीक और ग्रीक भाषा से परिचित 
होते तो शायद वे भारत-योरुपीय भाषा-कुल की नींव डाल देते। संस्कृत को प्राकृत की जननी 
मानना पंडितों के लिए स्वाभाविक था, क्योंकि संस्कृत शब्दों में थोड़ा सा वर्ण-परिवतंन करने से , 
प्राकृत शब्द बन जाते हैं। 


ss 


_ १. अपनी मृत्यु के कुछ समय पुव So Uo सी० वूल्नर ने हेरिटेज ऑफ इण्डिया! नामक 
पुस्तकमाला के लिए “प्राकृत साहित्य का इतिहास' लिखने का संकल्प किया था, परन्तु खेद है कि 


` वे उसे पुरा नहीं कर सके। प्रस्तुत अध्याय वूल्नर महोदय के उस संकल्प को स्मृति को अपित किया 


जाता है।--लेखक | 
४५ 

३५ - हिदी साहित्य 


प्रकृति का दुसरा अथ है जन साधारण या उनकी सहजात भाषा, जिसका व्याकरण द्वारा 
संस्कार न किया गया हो और जो देश-भेद तथा संस्कार-भेद से अनेक रूप धारण कर लेती है। 
इससे यह सिद्ध हुआ कि साहित्यिक प्राकृत जनसाघारण की सहज भाषा से निकली हैं। अर्थात्‌, 


जन साधारण की बोल-चाल की भाषा ने कवियों, लेखकों और वैयाकरणों द्वारा माँजे जा कर 
संस्कृत (मंजी हुई),शिष्ट या साहित्यिक रूप धारण कर लिया। अतः साहित्यिक प्राकृत की 


जननी जनसाघारण की बोल-चाल की भाषा है। संस्कृत को तो व्यावहारिक दृष्टि से ही प्राकृत की 
जननी मानना पड़ता है, क्योंकि संस्कृत की सहायता से इसके पढ्ने और समझने में आसानी 
रहती है। जैसे सौर जगत्‌ का केन्द्र सूय है, परन्तु साधारण गणित करते समय पृथ्वी को इसका 
केन्द्र मान लिया जाता है, इसी तरह प्राकृत का व्याकरण वनाते समय संस्कृत को इसकी प्रकृति 
मान लिया जाता है, यद्यपि वास्तव में इसकी प्रकृति जनसाधारण की वोल-चाल की 


भाषा है । 


प्राकृत का महत्त्व और उसका पठन-पाठन . 
भारतवर्षं में चिरकाल से संस्कृत घामिक भाषा वनी हुई है। इसी में सव धमं-कृत्य होते 


EL प्रायः इसी के माध्यम से पठन-पाठन होता था और इसी में ग्रन्थ रचे जाते थे। पहले-पहल तो 


संस्कृत और जनसाघारण की बोल-चाल की भाषा में अधिक भेद नहीं था, लेकिन ईसा पूर्व पाँचवीं- 
छठी शताब्दी तक इनमें काफ़ी अन्तर पड़ गया था। अव जनसाधारण संस्कृत को पुरी तरह न तो 
समझ सकते थे और न ही आसानी के साथ बोल सकते थे। संस्कृत सीखने के लिए उन्हें कुछ न 


कुछ arate और परिश्रम की आवश्यकता होती थी। यही कारण है कि महावीर और वुद्ध ने 


अपना उपदेश प्राकृत में दिया, ताकि जनसाघारण उसे आसानी से समझ सकें। वौद्ध धमं के 
अनुयायी महाराज अशोक के समय में प्राकृत को राज-कायोँ में स्थान मिला । अशोक ने अपनी 
घर्मेलिपियां प्राकृत में उत्कीणं कराई | उसके वाद कई सौ बरसों तक प्राकृत का प्रयोग शिलालेखों में 
होता रहा। गुप्त काल में वैदिक धर्म का फिर उत्कं बढ़ा और संस्कृत का बोलबाला हुंआ। 
तव जैनों और बौद्धों ने भी संस्कृत को अपनाया, परन्तु प्राकृत का पल्ला नहीं छोड़ा | दसवीं शताब्दी 


“के आसपास वौद्ध घर्मे का भारत से बहिष्कार हो गया, साथ ही बौद्ध प्राकृत (पालि) का पठन-पाठन 


उठ गया और उसने लंका, बर्मा और स्याम देश में आश्रय लिया । जैन प्राकृत साहित्य ने कुल वधू 
की भाँति अपने घर से बाहर पाँव नहीं रखा; वहाँ भी निवृत्तिपरक भिक्षुओं में रह कर उसने अपने 
शीळ का पालन किया । प्राक्त के उत्कर्ष के समय ब्राह्मण पण्डितों ने भी प्राकृत में कुछ रचना की; 
संस्कृत नाटकों में इसे स्थान दिया; काव्य और व्याकरण वनाए। लेकिन इधर कई सौ वर्षो से 
ब्राह्मणों ने प्राकृत का अध्ययन छोड़ fear संस्कृत नाटकों की प्राचीन प्रतियों में प्राकृत पाठों के 


` साथ उनकी संस्कृत छाया दी होती है। इससे विदित होता है कि ब्राह्मण पंडित प्राक्त न पढ़ कर 


संस्कृत छाया ही पढ़ते थे। ब्राह्मण-किपिकार भी.प्राकृत को बहुत अशुद्ध लिखते थे। इस प्रकार _ 


` प्राकृत अनुशीलन का क्षेत्र संकुचित हो गया था। हर्ष की बात है कि अव प्राकृत अनुशीलन को 

योग्य स्थान मिल गया है । कई विश्वविद्यालयों और शिक्षा-संस्थानो द्वारा पाली और अर्घमागघी 
का अध्ययन अग्रसर हो रहा है। 

भारतवर्ष के प्राचीन इतिहास का निर्माण प्रधानतया तीन प्रकार की सामग्री से किया 
गया है-- (१) ब्राह्मण, जैन और वौद्ध साहित्य, (२) शिलालेख, ताम्रपत्र, मुद्रादि और (३) 
यवन, रोमक और चीनी लेखकों की सूचनाएँ। इनमें से जैन और बौद्ध साहित्य का बड़ा भाग 
प्राकृत और पालि में है। विक्रम के तीन चार सौ वर्ष के इधर-उधर के शिलालेख भी अधिकतर 
प्राकृत में हैं। अतः इस सव सामग्री का समुचित प्रयोग प्राकृत ज्ञान के विना नहीं हो सकता। 
इसके अतिरिक्त आर्य भारती के इतिहास तथा विकास की सामग्री तो प्रधानतया प्राकृत ही में: 
मिलती है। प्राकृत साहित्य प्राचीन भारत का सामाजिक, घामिक तथा राजनीतिक चित्र आँखों 
के सामने खड़ा कर देता है। १ z 

वास्तव में हिन्दी अपभ्रंश की संतति है। हिन्दी के आदि महाकाव्य पृथ्वीराज रासो' 
के भाषा और छन्द तो अपभ्रंश से वहुत ही मिलते हैं। तुलसी के 'रामचरितमानस', 'पदुमार्वात,' 
'माघवानलकामकंदला' की दोहे चौपाई की शैली अपभ्रंश ग्रन्थों की वत्तां और कडवक शैली का ही 
अनुकरण है। वस्तुतः अपभ्रंश प्राकृत की अंतिम दशा का नाम है। अतः हम हिन्दी को प्राकृत 
की संतान कह सकते हैं। प्रारम्भिक काळ के हिन्दी भाषा और साहित्य पर प्राकृत का गहरा 
प्रभाव है। अतः हिन्दी के प्राचीन ग्रन्थों के संपादन में प्राक्त का ज्ञान अनिवार्य है। अलवत्ता, 
पालि के ज्ञान की इतनी आवश्यकता नहीं, क्योंकि भारत में इसका पठन-पाठन हिन्दी के जन्म ` 
से पहले ही वन्द हो चुका था। तथापि, बौद्ध धमे के महायान सम्प्रदाय और हिन्दू घमं के मेल से 
जो नाथ संप्रदाय, निकला उसका हिन्दी साहित्य की नींव डालने में काफ़ी हाय है । 


विविध प्राङृतें 


प्राकृत साहित्य का वर्णन करने से पहले उन प्राकृतों के विषय में दो शब्द कहना उचित 
होगा जिनमें उस साहित्य की रचना हुई है। 

१. अर्धमागधी में, जैसा कि इसके नाम से प्रकट है, आघा भाग मागघी का है औरं शेप 
अन्य प्राकृतों का। इसमें जैनों के प्राचीन सूत्र (आगमः) रचे गएथे। जैनों के कथनानुसार महावीर 
ने अपना उपदेश इसी भाषा में दिया था। इसकी एक बड़ी विशेषता यह थी कि इसे हर जाति 
और देश का व्यक्ति समझ लेता था। अघंमागवी के इस गुण को समझाने के लिए यह दृष्टान्त दिया 
जाता है--एक भीळ अपनी तीन स्त्रियों सहित जंगल में चला जाता था । एकस्त्री को प्यास लगी, 
उसने कहा कि मुझे जल पिलाओ। दूसरी को भूख लगी, उसने कहा कि मुझे कोई पशु-पक्षी मार 
कर खिलाओ। तीसरी का जी उचाट हुआ, उसने कहां कि कोई गीत सुनाओ। इन तीनों को 
ही भील ने उत्तर दिया सरो नत्थि।' पहली समझी, सरो=सरं अर्थात्‌ सरोवर नहीं, पानी कहाँ 
से लाऊं। दूसरी समझी सरो =शरः=तीर नहीं, पशु-पक्षी किससे Are । तीसरी समझी, सरो = 

वर्तमान समय में उपलब्ध जैन सूत्रों की अर्धमागधी मागधी की अपेक्षा महाराष्ट्री के अधिक 
निकट है। इसका कारण यह है कि ज्यों-ज्यों जैन धमं का केन्द्र पश्चिम की ओर खिसकता गया, 
अधेमागंधी पर परिचमी भाषा का प्रभाव पड़ता गया । पहले सूत्रों का अध्ययन मौखिक परम्परा 

से होता था। महावीर के निर्वाण से ९८० वर्ष पीछे वलभी (सुराष्ट्र) में उन्हें लेखारूढ किया गया। 
अतः यह भाषा-प्रभाव कोई आइचर्य की वात नहीं है। सब सूत्रों की अर्धभागधी एक समान नहीं 
है। आचारांग और सूत्रकृतांग की भाषा में प्राचीन प्रयोग अधिक मात्रा में है । इसके अतिरिक्त 
गद्य और पद्य की भाषा में भी कुछ अन्तर है। ; ; 

२. जेत्न महाराष्ट्री में साधारण महाराष्ट्री से थोड़ी सी भिन्नता है । इसमें सूत्रों की 
प्राचीन व्याख्या या टिप्पणी आदि मिलती हैं। इनको निर्युक्ति, भाष्य, चूणि आदि कहते हँ । 
निर्युक्ति में सुत्र सम्बन्धी विश्लेषण होता है, जो वौद्धो के विभंगं और परिवार से कुछ-कुछ मिलता 
है। निर्युक्ति पद्यमय होती है। जैन महाराष्ट्री ने थोड़े समय में अपना रूप स्थिर कर लिया। 
इसमें सवेताम्वर आचार्यो ने अनेक कथानक, चरित्र, स्तोत्र, काव्य, प्रकरण आदि की रचना की | 

३. जेन शौरसेनी में जैनों का दिगम्वर आगम रचा गया था। इसका रूप साधारण 
शौरसेनी से बहुत मिलता-जु लता है। cee 

४. महाराष्ट्री सबसे उत्तम प्राकृत मानी जाती थी । महाकंवि दण्डी अपने 'काव्र्यादश' 
में लिखते है-- महाराष्ट्राश्रयां भाषां प्रकृष्टं पराकृतं fag: (१३५) अर्थात्‌, कवि लोग महाराष्ट्र 

' देश में प्रचलित महाराष्ट्री प्राकत को सबसे उत्तम गिनते हैं। प्राकृत व्याकरणों में सबसे पहले इसी 
का वर्णन किया जाता है। अन्य प्राकृतों के विशेष नियम देकर कह दिया जाता है--'शेपं महारा- 


ष्ट्रीवत्‌ | यह चिरकाल से गीतों की भाषा वन गई थी, जैसे हिन्दी क्षेत्र मे ब्रज । इसीलिए संस्कत | 


नाटकों के स्त्री पात्र तथा विदूषक आदि वार्तालाप तो शौरसेनी में करते हैं परन्तु गीत महाराष्ट्री 
` केगाते हैं। इसमें रचे हुए काव्य अव तक विद्यमान हैं। नाम से तो इसका सम्वन्ध महाराष्ट्र से है, 
परन्तु भाषाओं की सूक्ष्म गवेषणा के आधार पर कई विद्वान्‌ कहते हैं कि महाराष्ट्री वास्तव में 
शौरसेनी काही विशिष्ट रूप है। 

५. शौरसेनी शूरसेन अर्थात्‌ मथुरा के आसपास के प्रदेश की वोली थी। नाटकों के 
प्राकृतभाषी पात्र इसी में वार्तालाप करते हैं। $7 à 

६. मागघी पूवं प्रान्त की प्राकृत है । इसका.स्थान प्राचीन मगध था जिससे कुछ ही परे 
* आधुनिक विहारी भाषा की मगही बोली प्रचलित है। नाटकों के नीच पात्र मागधी बोलते है । 
इसमें कुछ लेख भी प्राप्त हुए है । S 

७. पेशाची एक प्रसिद्ध प्राकृत है, यद्यपि इसमें रचा हुआ एक भी ग्रन्थ इस समय विद्यमान 
नहीं है।. कहा जाता है कि गुणाढ्य ने अपनीवृहत्कथा' की रचना पैशाची में की थी । यह ग्रन्थ 


भारतवर्ष के कथा साहित्य का मूल स्रोत है । पैशाची का दूसरा नाम भूतभाषा है। इसके मूलस्थान _ 


के बाबत विद्वानों में मतभेद है। कोई इसे मध्यभारत की भाषा बतलाता है, कोई उत्तर-पश्चिम 


FEAST) Fart की एक विशेषता यह है कि इसमें संस्कृत घोष व्यंजनों के स्थान पर अघोष _ 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


प्राकृत साहित्य ३५७ 


व्यंजन हो जाते हैं, जैसे, दामोदर का तामोतर, नगर का नकर इत्यादि। यह वात तुकिस्तान 
से मिले खरोष्ठी लेखों में भी कई जगह पाई जाती है। अतः पैश्याची का उत्तर-परिचिम प्रदेश की 
भाषा होंना अधिक संभव है। _ 

८. इनके अतिरिक्त नाटकों में आवन्ती, ढाक्की या टाक्की, शाकारी आदि का प्रयोग 
होता है, जो वास्तव में महाराष्ट्री, शौरसेनी और मागधी के ही उपभेद हैं। 

९, अशोक को घर्मलिपियों की प्राकृत का भी पृथक्‌ उल्लेख किया जाता है। परन्तु 
यह भाषा पुरी तरह साहित्यिक नहीं वन सकी। इसमें स्थानीय विशेषताएँ पाई जाती हैं, जैसे, 
घौली और जौगड़ के शिलालेखों में मागधी की विशेषता (र का ल और स का श) मिलती है । 
गिरनार के शिलालेख में त्र, प्र आदि संयुक्त वणं मिलते हैं जो गुजराती में आज भी विद्यमान हैं। 
इसी तरह मानसेहरा के शिलालेख में श, ष का भेद मिलता है। अशोक के उत्तरकालीन शिलालेखों 
की प्राकृत में उत्तरोत्तर समानता आती जाती है। 

१०. खरोष्ठी प्राकृत चीनी तुकिस्तान से मिले खरोष्ठी लेखों की भाषा है। ग्रह उत्तर- 
पश्चिम की पैशाची से कुछ मिळती-जुळती है। इसमें बहुत से अनार्य शब्द भी पाए जाते हैं, जो 
प्रायः स्त्री, पुरुष, नगर तथा अन्य वस्तुओं के नाम हैं। सद्रसेन को 'रुत्सेन' लिखा है। त्र, प्र 

` आदि अनेक संयुक्त वर्ण तथा श, ष का भेद भी विद्यमान है। इस खरोष्ठी में, विशेषकर इसके द्वारा 
संस्कृत लिखने में, स्वर मात्राओं के GAT का भेद, ऋ वर्ण, संयुक्त वर्ण तथा हलन्त वर्ण के लिए 
विराम का प्रयोग भी मिलता है। 


प्राकृत साहित्य . 


यद्यपि शिलालेखों और ताम्रशासनो को साहित्य के अन्तर्गत नहीं माना जाता,तथापि यदि 
महाराज अशोक की धमंलिपियाँ चट्टानों पर अंकित होने के वजाय पुस्तकाकार सुरक्षित होतीं, 
तो निःशंक वे प्राकृत साहित्य का सबसे प्राचीन उदाहरण होतीं, जिसका समय निदचयपूर्वक ज्ञात 
है। ये घर्मलिपियाँ भारत की परिचिमोत्तर सीमा पर खरोष्ठी लिपि में और अन्यत्र ब्राह्मी लिपि 
में उत्कीर्ण हैं। इनकी रचना-शैली गद्य के विकास में विशेष महत्त्व रखती है और यह अळकारों 
से सवंथा शून्य है। ये अशोक की सत्यप्रियता और उद्योगिता का परिचय देती हें । ऐसा प्रतीत होता 
है कि इनको महाराज अशोक ने स्वयं अपने मुख से लिखवाया था, क्योंकि इनमें प्रशंसा या स्तुति 
का कोई लेश TAS | यदि वे किसी राज-मंत्री की रचना होतीं,तो इनमें अवश्य राज-स्तुति होती । 
इन लिपियों की तुलना पारसीक महाराज दारा के लेखों से की जा सकती है। इन दोनों 
` में भेद यह है कि दारा तो अपने इष्टदेव अहुमंजूदः की सहायता से शत्रुओं पर विजय पाने और विशार 
राज्य की स्थापना पर हषं प्रकट करता है, इसके विपरीत अशोक का मुख्य प्रयोजन है कि देश- 
देशांतर में घम की वृद्धि हो। इस निमित्त जो कुछ उसने किया, लिपियों द्वारा उसकी उद्घोषणा 
की गई है। ये मौर्यकाल की शासनं-पद्धति तथा प्रजा-हितैषी राजा के लोकोपकार पर पर्याप्त 
प्रकाश डालती हैं । इसी प्रकार महाराज खारवेल का लेख भी महत्त्वपूर्ण है, जो कटक से १९ मील . 


7 . 

परे उदयगिरि गुफा में उत्कीणं है। इसमें खारवेल के अभिषेक से वर्ष १३ तक का वर्णन है। 
इसकी प्राकृत में प्रौढ़ता की झलक है। 


जैनों का प्राकृत साहित्य 

प्राकृत साहित्य का व्यापक अर्थं लेने पर पहला स्थान पालि को दिया जाना चाहिए। 
लेकिन, पालि साहित्य का विवरण पहले दिया जा चुका है। अतः पालि साहित्य के निकल जाने 
पर शेष प्राकृत साहित्य में अधिकांश जैनों का प्राकृत साहित्य ही रह जाता | जैन! और ‘ata’ 
शब्दों में परस्पर ऐसा सम्बन्ध है कि जैन कहने से प्राकृत का और प्राकृत कहने से जैन का स्वयमेव 
स्मरण हो आता है। जैनों ने अपना प्राक्ृत-साहित्य चार भाषाओं में रचा है--(१) अर्घमागधी, 
(२) जैन महाराष्ट्री, (३) जैन शौरसेनी और (४) अपश्रंश। इनमें से अपभ्रंश साहित्य 
का वर्णन पृथक्‌ अध्याय में हुआ है। 

जैन साहित्य में अर्धमागधी रचनाएँ सवसे प्राचीन मानी जाती हैं। उन सवको मिला कर 
(सिद्धान्त या 'आगम' कहते हैं। सिद्धान्त के प्रत्येक ग्रन्थ को सूत्र कहते हैं। सिद्धान्त का एक नाम 
शुत भी है जो वैदिक श्रुति की याद दिलाता है। इसी प्रकार सूत्र, अंग, उपांग, स्कंध आदि संज्ञा 
बैदिक, जैन और बौद्ध साहित्य में समान रूप से पाई जाती Tl सिद्धान्त के अन्दर निम्नलिखित 
ग्रन्थ (सूत्र) शामिल हैं:--- 

(१) बारह अंग--१.आचारांग सूत्र २. सूत्रकृतांग सूत्र, ३. स्थानांग सूत्र, ४ 
समवायांग सूत्र, ५. भगवती या व्याख्याप्रज्ञप्ति सूत्र ६. ज्ञाताधमं सूत्र, ७. उपासकदशा सूत्र, 
८. अंतकृहशा सूत्र, ९. अनुत्तरौपपातिक सूत्र, १०. प्रश्‍नव्याकरण सुत्र, ११.. विपाक सूत्र 
१२. दृष्टिवाद। 

(२) बारह उपांग--१. औपपातिक सूत्र, २. राजप्रश्नीय, ३. जीवाभिगम, 
प्रज्ञापना, ५. जंवुद्दीपप्रज्ञप्ति, ६. चन्द्रप्रज्ञप्ति, ७. सूर्य्रज्ञप्ति, ८. निरयावलिया; ९. कल्पा- 
वतंसिका, १०. पुष्पिका, ११. पुष्पचूला, १२. ब्रष्णिदशाः। 

(३) छः छेद सुत्र--१. निशीथ, २. महांनिशीथ, ३. व्यवहार, ४. दशाश्चुत स्कंध 
५. वृहत्कल्प, ६. पंचकल्प। 

(४) मूल सुत्र १. उत्तराध्ययन, २. आवश्यक, ३. दशवेकालिक; ४. faz- 
निर्युक्ति। 

(५) दस प्रकोणंक--१ . AGA, २. आतुरप्रत्याख्यान, ३. भक्तप्रत्याख्यान, 
४. संस्तारक, ५. तंदुलवेतालिक, ६. चंद्रकवेध्यक, ७. देवेन्द्रस्तव, ८. गणिविद्या, ९. महा- 
प्रत्याख्यान, १० वीरस्तव। 

(६) दो सुत्र (अनिदिष्ट नाम)--१. नन्दी, २. अनुयोगद्वार। 

किसी-किसी ने सिद्धान्तगत सूत्रों की संख्या ५५ या ८४ मानी है। इस संख्या को पुरा 
Put के लिए प्रकीणंक और निर्युक्तियाँ बढ़ा दी जाती है | 

` इतने विशालकाय सिद्धान्त की रचना एक व्यक्ति का काम नहीं हो सकता। भाष और 
रचना-शैली के भेद इस बात को प्रकट करते हैं कि-सिद्धान्त के अन्तगंत ग्रंथों को कई लेखकों ने 
भिन्न समयों पर वनाया है; जैसे, प्रज्ञापना सुत्र श्यामाचार्य की रचना है, दशवैकालिक शय्यंभव की, 


“ दशाश्रुतस्कंघ भद्रवाहु की, इत्यादि । 


सिद्धान्त में द्वादशांगी अर्थात्‌ वारह अंग प्राचीनतम हैं। जैनों की मान्यता के अनुसार 
यह भगवान्‌ महावीर के उपदेश का सार है, जिसे उनके मुख्य feat (गणघरों) ने सूत्र रूप में ' 
गूँथा था । वतंमान द्वादशांगी सुघम स्वामी की रचना है, लेकिन कालान्तर में इस के पाठ में परिवर्तन 
होता रहा। द्वादशांगी को 'गणिपिटक' अर्थात्‌ आचारों की पेटी भी कहते हैं। यहाँ “पिटक' शब्द 
का प्रयोग वौद्धों के 'त्रिपिटक' के समान है। 

वारह अंगों के नाम तो दिगम्बर और इवेताम्वर दोनों सम्प्रदायों में एक सरीखे हैं। 
परन्तु दिगम्वरों का कहना है कि मूल सिद्धान्त लुप्त हो चुका है, इसलिए वे वर्तमान काल के उप- 
sa सिद्धान्त को प्रामाणिक नहीं मानते। इवेताम्बरों के स्थानकवासी संप्रदाय में इनमें से केवल 
३२ सूत्र मान्य हैं। } 

भगवान्‌ महाबीर के समय में पहले के भी कुछ ग्रन्थ विद्यमान थे, जिनको ‘Ga’ कहते थे । 
इनकी संख्या १४ थी और ये संस्कृत में रचे हुए थे। सम्भवतः ये 'पूवं' नामी ग्रन्थ भगवान्‌ Ta 
नाथ के समय या उससे भी पहले को रचना हों। उस समय संस्कृत का आधिपत्य होने से Ga 
भी संस्कृत में रचे गए। महावीर के कुछ काळ बाद पूर्व लुप्त हो गए। 


सिद्धान्त का संकलन 


भगवान्‌ महावीर के उपदेश को उनके पट्टशिष्य सुघमंस्वामी ने सूत्रों में संगृहीत किया। 
दुसरे स्थविर भिक्षुओ ने भी अपनी शक्ति के अनुसार छोटे-मोटे ग्रन्थ वनाए। यह साहित्यिक प्रवृत्ति 
कई पीढ़ियों तक जारी रही । इस साहित्य का पठन-पाठन मौखिक होता था। इसे लेखवद्ध करने 
का किसी को ध्यान नहीं आया। 

वौर-निर्वाण की दूसरी शताब्दी में मगघ देश में वड़ा भीषण अकाल पड़ा जो बारह वरस 
तक रहा। साबुओं को भिक्षा तक मिलना कठिन हो गया। यह्‌ देख कर बहुत से साघु समुद्रतट 
को ओर चले गए। सुभिक्ष होने पर जव साघु फिर मिले तो उनको मालूम हुआ कि बहुत सा 
श्रुत अर्थात्‌ साहित्य भूल गया है। इस पर साधुओं ने पाटलिपुत्र में परिषद्‌ की। जो कुछ 
जिसको याद था, उसको इकट्ठा करके ११ अंग पूरे किए गए | वारहवाँ अंग भद्रवाहु स्वामी के 
सिवा और किसी को याद नहीं रहा था और वे नेपाल देश में एक विशेष तपस्या करने गए 
हुए थे। उसे समाप्तकिए विना वे आ नहीं सकते थे। इसलिए स्थूलभद्र को वहाँ भेज कर 
बारहवा अंग प्राप्त किया. गया। भद्रवाहु -का देहावसान वीर-निर्वाण के १७० वर्ष वाद 
हुआ। ५ दु १ 
इस' परिषद्‌ द्वारा संकलित अंगों को कुछ साधुओं ने स्वीकार नहीं किया, उन्होंने कहा कि 

असली अंग अब भूले जा चुके हैं। इस कारण साधुओं की दो शाखाएँ हो गई जो आगे चल कर 
इवेताम्बर और दिगम्बर संप्रदायों में परिणत हो TE | 
अब जैन घमं का मगघ के वाहर भी प्रसार होने लगा। विक्रम संवत्‌ के आरम्भ तक - 
शूरसेन देश में इसका काफ़ी जोर हो चुका था, जैसा कि मथुरा के कंकाली टीले में से निकले हुए 
जैन स्तूप के अवदोषो से निश्चयपूर्वक ज्ञात होता है। यहाँ से मिले लेखों से जैन सूत्रों में वणित 
` घटनाओं का समर्थन होता है। अभी तक सिद्धान्त ग्रन्थों का पठन-पाठन मौखिक रीति से ही 
चलता था। 
वीर-निर्वाण की छठी शताब्दी में फिर दुर्भिक्ष पड़ा, साधुओं को ग्रन्थों का पाठ भूल TAT | 
- इस वार स्क्रन्दिलाचार्य की प्रधानता में मयूरा में साधु परिषद्‌ की गई आर याद रहा साहित्य 
इकट्ठा किया गया । चूँकि इस वार सिंद्धान्त-संपादन शूरसेन की राजवानी मथुरा में हुआ, अतः 
स्वाभाविक है कि सिद्धान्त ग्रन्थों की भाषा पर शौरसेनी का काफ़ी प्रभाव पड़ता। 
इसके अनन्तर जैन धर्म, विशेषकर इवेताम्वर संप्रदाय, का केन्द्र पश्चिम अर्थात्‌ गुजरात, 
काठियावाइ की ओर खिसक गया था। वीर-निर्वाण की दसवीं शताब्दी में घोर अकाल पड़ा। 
सुकाल होने पर साषु-परिषद्‌ हुई, जिसके प्रधान देवद्धिगणि क्षमाश्रमण थे । जिस-जिस को जितना- 
जितना पाठ याद रहा था, उस पर से समग्र सिद्धान्त का संपादन किया गया, जो थोड़े बहुत, परि- 
वतन के साथ अव तक वचा आया है। सिद्धान्त का समय-समय पर्‌ इस प्रकार का संपादन 
वाचना कहलाता है और क्रम से (१) मागघी या पाटलिपुत्रीय, (२) माथूरी, तथा (३) वलभी 
वाचना के नाम से प्रख्यात है। जेन साबुओं की ये परिषदें पालि त्रिपिटक की संपादिका तीन 
महा संगीतियों के समान हैं जो क्रमशः राजगृह, वैशाली और पाटलिपुत्र में हुई थीं। 
इस वार सम्पादित सिद्धान्त को लिपिवद्ध किया गया, ताकि भविष्य में अकाल आदि 
विपत्ति पड़ते पर उसका नाश न हो जाए। सिद्धान्त की सैकड़ों प्रतियाँ लिखवा कर बड़े-बड़े नगरों - 
में पहुँचा दी गईं। यहीं से जैन पुस्तक भंडारों की नींव पड़ी। समय-समय पर लाखों रुपया खर्च 
करके AST को स्थिर रखा गया। जैसलमेर, पाटन, अहमदाबाद, खंभात, बीकानेर आदि के 
जैन पुस्तक भंडार संसार भर में प्रसिद्ध हैं। इनमें सैकड़ों अलभ्य ग्रंथ रत्न सुरक्षित हैं। दुभिक्ष 
के समय जो साघु समुद्र तट की ओर चले गए थे उनमें से कुछ कर्नाटक देश में जा पहुँचे और 
उन्होंने वहाँ जैन घमं फेलाया, साथ ही वहाँ की कन्नड, तमिल आदि भाषाओं को साहित्यिक 
रूप दिया। इन भाषाओं में प्राचीन साहित्य जैन साधुओं का ही रचा हुआ है। . 
यद्यपि अर्बमागधी सिद्धान्त वीर-निर्वाण से ९८० ad पीछे संपादित हो कर लिपिवद्ध 
हुआ, तथापि इसके अन्दर बहुत से अंश ऐसे हैं जो निश्चयपूर्वक अति प्राचीन हैं। इनमें महावीर 
` के जीवन की एक घटना, गर्भापहरण का निर्देश है। वही घटना मथुरा के जैन स्तूप से मिले एक 
४ शिलाखंड पर अंकित है। इसी प्रकार जैन संघ के भेद, उपभेद, गण, शाखा आदि--जो कल्प- 
Sci T वणित हैं, वही मथुरा के लेखों में पाए जाते हैं। ये महाराज कनिष्क के समय के हैं, अतः 
विक्रम की प्रथम शताब्दी के हैं। ऐसे ही पालि “त्रिपिटक' में 'निगंठ नातपुत्त' (निग्नेन्य ज्ञात 

पुत्र) का उल्लेख है। वह जैनों का 'निग्गंठ नायपुत्त' है जो भगवान्‌ महावीर का नाम हैं, क्योंकि 
वे ज्ञात कुल के क्षत्रिय थे। पालि में उनके वारे में जो कुछ लिखा है, उसका समर्थन जैन सूत्रों से ' 
होता है। r | ero 


सिद्धान्त को रचना-शेली 


यद्यपि भारत में लेखन कला बड़ी प्राचीन है और स्त्री-पुरुष की वहत्तर कलाओं में पहला 
नम्वर इसी का है, परन्तु साहित्य को लिपिबद्ध करने का रिवाज यहाँ न था, वह कंठस्थ ही 
रखा जाता था। यही कारण है कि प्राचीन साहित्य वहुबा पद्यात्मक है, क्योंकि गद्य की अपेक्षा 
पद्य आसानी से और जल्दी याद हो जाता है। यदि गद्य याद करना होता तो उसके प्रधान शब्द 
या प्रतीक ले कर उनकी श्यंखछा याद कर ली जाती और उसकी व्याख्या फिर अपने शब्दों में कर 
दी जाती थी, जैसे आजकल इन्द्रधनुष के सात रंगों को याद करने के लिए विद्यार्थी उनके अंग्रेज़ी 
नामों के आद्यक्षरों का 'विब्ग्योर' शब्द याद कर लेते al | 

स्मरण करने की इस आवश्यकता ने संस्कृत में सूत्र शैली को जन्म दिया जो दुनिया भर 
में अपनी एक ही मिसाल है। . सूत्र युग सें रचे जाने के कारण जैन ग्रन्थ भी सूत्र कहलाए। वोद्धों 
ने इनका नाम सुत्त' या 'सुत्तंत' (सूत्रान्त) रखा । जैन सूत्रों की रचना-शैँली कुछ निराली है। 
इनमें प्रतिपाद्य विषय का विस्तारपूर्वक वर्णन नहीं होता। केवल उसकी सूचना मात्र होती है। - 
यह्‌ शैली संस्कृत के सूत्र ग्रन्थों से काफी भिन्न है। वहाँ तो शब्द-लाघव मुख्य प्रयोजन है और 
एक सूत्र अपने अगले-पिछले सूत्रों से संवद्ध होता है। जैन सूत्रं में ये वातें इतनी प्रधानता नहीं 
रखतीं । जैन सूत्रों में पुनरुक्ति भी बहुत है। क्रिया और विशेषण को वार-वार दुहराया जाता 
है। पालि त्रिपिटक में पुनरुक्ति और भी अधिक él 

राजा, नगर, चैत्य, सेठ आदि का वर्णन प्राय: सब सूत्रं में एक जैसा होता है। एक सूत्र 
में एक वार पूरा वर्णन करके फिर अन्य सूत्रों में उसके आदि और अन्त के शब्द दे कर बीच में 
'जाव' ('यावत्‌' =aef से यहाँ तक) लिख दिया जाता है। एसे संदर्भो को 'वर्णक' या 'आला- 
पक कहते हैं। ऐसे वर्णको का प्राचीन मैथिली का एक अंथ उपलब्ध हुआ है, जिसका नाम “वर्ण- 
रत्नाकर' है। पालि ग्रन्थों में भी लिखते समय सारा पाठ दुहराया नहीं जाता। आदि और अन्त 
के शब्दों के मध्य 'पे' लिख दिया जाता है जो पिय्याल' का संक्षिप्त रूप है। 

अधेमागधी आगम की रचना में अपने प्रंतिपाद्य विषय के अनुसार भिन्न-भिन्न शैली का 
प्रयोग हुआ है। जिस-जिस भाग में जीव, अजीवा दि दार्शनिक तत्त्वों का विवेचन है, वे भाग भावुक 
और सहृदय पाठक को नीरस प्रतीत होंगे, क्योंकि वे पारिभाषिक शब्दों की एक मालासी दिखाई 
देते हैं, छेकिन फिर भी, उनमें किसी-किसी स्थान पर सुन्दर उदाहरण और दृष्टान्त पाए जाते 
हैं जो नीरसता को दूर कर देते हैं। जिन भागों में गद्यमय कथा और चरित्र हैं वे संस्कृत के गद्य 
काव्यों की टक्कर के हैं। उनमें कहीं अत्यन्त सरल शैली का और कहीं गौडी रीति का प्रयोग 
हुआ है। उनकी शैली. बाण और दण्डी की रचनाओं से मिलती है। ज्ञाता घर्मकथा' तथा 'औः 

पपातिक' सूत्रों से यह बात भली भाँति प्रकट होती है। रचना की शैली से उनके रचना-काल 
का भी अनुमान हो सकता है.। जो औपदेशिक भाग हैं, वे प्रायः छन्दोवद्ध हैं। उनमें काव्यो के 
ˆ सुमी गुण पाए जाते हैं। अलंकार, विशेषकर उपमा, पर्याप्त मात्रा में मिलते हैं। उनवेः छन्द 
सघुर और गेय हैं, जो सहृदयों के कंठ करने योग्य हैं। एक-एक पद्य में गम्भीर. भाव भरे रहते 
हैं। इस दृष्टि से वे संसार के उच्चतम साहित्य में स्थान पाने के योग्य हैं। 


` सिद्धान्त को रक्षा तथा प्रकाशन 


ऊपर कहा गया है कि देवद्धिगणि क्षमाश्रमण ने सिद्धान्त की सँकड़ों प्रतियाँ लिखवा कर 
प्रसिद्ध नगरों में भिजवा दीं। इसके बाद साधु लोग भी अपने खाली समय में सूत्रों की प्रतियाँ 
लिखते रहे हैं। साथ ही सिद्धहस्त लिपिकारों द्वारा सूत्र लेखन का काम जारी रहा। अब ग्रन्थों 
का लिखवाना बड़ा पुण्य काय समझा जाने लगा। पहले ताड़पत्तों पर लोहे की सलाई से अक्षर 
उत्कीर्ण किए जाते और फिर उन पर सूखी स्याही मली, जाती, जिससे स्याही अक्षरों में भर कर 
उन्हें काला कर दिया जाता। जैन लोग ताइपत्रों पर FIA द्वारा स्याही से भी लिखते थे। 
मुसलमानों के समय में काराज का रिवाज हो गया, तव से ग्रंथ काग़ज़ों पर लिखे जाने लगे। 
अतः ताडपत्रीय प्रतियाँ कागज की प्रतियों से अधिक प्राचीन हैं। कल्पसूत्र को सोने और चाँदी की 
स्याही से बड़े ही सुन्दर अक्षरों में लिखा जाता था। ऐसी अनेक प्रतियाँ विद्यमान हैं। उनमें मुख्य 
_ घटनाओं के रंगीन चित्र भी हैं, जिन'का भारतीय चित्रकला के इतिहास में वड़ा महत्त्वपूर्ण 
स्थान है। ० À 
ह जैन लोग अपने पुस्तक संग्रह को वडी सावधानी से रखते हैं। साल में एक दो वार उन्हें 
धूप लगा कर सुखा देते हैं। ज॑नों में देवनागरी का एक विशेष रूप प्रचलित है जिसे जैन लिपि 
` कहते हैं।प्रतियों के आरंभ में संकेतांत्मक ऊँ! होता है, जिसका आकार ९० (नन्वे के अंक से मिलता 
है। गुजराती में इस चिल्ल को भले' कहते हैं। पत्र के चारों ओर हाशिया छोड़ा जाता है। लेख 
की पंक्तियाँ सीधी होती हैं। लकड़ी पर समानान्तर घागे कस कर पत्र को उन पर दवा दिया 
` जाता है। इससे पत्र पर पड़े धागों के निशान छकीरों का काम देते हैं। वाक्यों और weal में 
अंतर नहीं छोड़ा जाता। इलोको को विराम द्वारा पृथक्‌ करके इलोक संख्या लगाई जाती है। 
जो अक्षर मिटाने होते हैं उन पर हरिताल फेर दी जाती है। : 
z यद्यपि जैन लोग अपने ग्रन्थों के प्रचार को बड़ा पवित्र काम मानते हैं, तो भी वे उन्हें मुद्रित 
करने में पाप समझते थे। समय के प्रवाह से अब यह घारणा दूर हो गई है, लेकिन फिर भी दिग- 
म्बर संप्रदाय में कुछ व्यक्ति ऐसे हैं, जो अपना स्वाध्याय हस्तलिखित प्रतियो से ही करते हैं। 
प्रेस की सुविधा हो जाने पर कलकत्ता के बाबू घनपति सिंह ने सं० १९४० (सन्‌ १८८३ ई०) 
के आसपास समग्र आगम संग्रह को ४५ जिल्दों में मुद्रित कराया। इसमें . प्रत्येक सूत्र की संस्कृत 
. टीका और गुजराती अनुवाद दिया हुआ है। संपादन की दृष्टि से इस आगम संग्रह का कुछ महत्त्व 
` नहीं, क्योंकि इसके प्राकृत और संस्कृत पाठों का ठीक ठीक संशोधन नहीं. हुआ। ईसवी. सन्‌ के 


-= 


qd 

तृतीय दशक में वम्वई की जैनागमोदय समिति ने सूत्रों को संस्कृत टीका सहित प्रकाशित किया 
था। यह वावू धनपति सिह के आगम संग्रह की अपेक्षा अधिक शुद्ध है। लेकिन अभी तक वैज्ञा- 
निक ढंग से संपादित सूत्रों की आवश्यकता वनी हुई है । 

हैदराबाद (दक्षिण) से स्यानकवासियों के ३२ सूत्रों का संग्रह मुनि अमोलक ऋषि ने 
हदी अनुवाद के साथ प्रकाशित किया । परन्तु यह न पाठ-शुद्धि की दृष्टि से और न ही अनुवाद 
की दृष्टि से कुछ महत्त्व रखता है। i 

बहुत से फुटकर सूत्रों के मूल, गुजराती तथा हिन्दी अनुवाद वम्बई, अहमदाबाद और 
लाहौर से प्रकाशित हुए। उनमें पंजाब के आचायं आत्माराम का काम उल्लेखनीय है। पाइचा- 
त्य विह्ानों ने भी कई सूत्रों के मूलपाठ और अंग्रेज़ी अनुवाद प्रकाशित किए। इनमें से प्रो० हर्मन 
जेकोबीकृत 'आचारांग', 'कल्पसूत्र', 'सूत्रकृतांग' और 'उत्तराघ्ययन' का अनुवाद बहुत प्रसिद्ध 
है, जो सेक्रेड बुक्स ऑफ़ दी ईस्ट' की जिल्द २२ और ४५ में छपा । प्रो० रुडाल्फ हनंके का “उपासक- 
दशा' का संस्करण तथा अनुवाद विद्वत्ता और परिश्रम का नमूना है । वम्बईयूनिर्वासटी के प्रोफ़ेसरों 
ने भी सूत्रकृतांग',, दशवेकालिक' आदि सूत्रों के छात्रोपयोगी संस्करण निकाले हैं। व्यावर 
(राजपुताना) से हिन्दी अनुवाद सहित सूत्रों के संपादन की योजना चल रही है। इ्वेताम्बर 
आचार्यो की प्रेरणा से पाछीताना (काठियावाड़) में एक जैनागम मंदिर की स्थापना की गई 
है, जिसमें समस्त आगम शिलापट्टों पर उत्कीर्ण करके दीवारों में लगा दिया गया है ताकि वह 
शताब्दियों तक सुरक्षित रहे। साथ ही समग्र आगम को कागज के बड़े-बड़े पत्रों पर मोटे अक्षरों 
में मुद्रित भी कराया गया है, जिसके पूरे सेट का मूल्य कई सौ रुपये है । 


सूत्रों का विषय-सार - 


(१) आचारांग जैसा कि इसके नाम से विदित होता है, आचार विषय का सूत्र है। 
आचार से तात्पयं है साघु-साध्वियों कौ जीवन-चर्या, अर्थात्‌ दीक्षा के दिन से ले कर मरणपर्यन्त 
क्या-कुछ उन्हें करना चाहिए और क्या नहीं करना चाहिए, इसका विवरण | इसके दो श्रुतस्कन्ध 
(भाग ) हैं जो रचना-शैली में एक दूसरे से बहुत भिन्न हैं, और कदाचित्‌ भिन्न-कर्तुक हैं। पहला 
श्रुतस्कन्ध गद्य-पद्मात्मक है, दुसरा केवल गद्य में है और इसमें जीवन-चर्या का क्रमपूर्वक वर्णन 
है;-यथा, भोजन आदि माँगने की विधि, किस प्रकार का भोजन, वस्त्र, स्थान आदि साधु के योग्य 
हैं और किस प्रकार का अयोग्य। पहले भाग में हिंसा, असत्य आदि से बचने का उपदेश है। सारे 
सुत्र में उच्चकोटि के संन्यास, त्याग, निवृत्ति और तपस्या का वर्णन है, जिनका महावीर ने 
समभाव से पालन किया। अपने कष्टों के लिए उन्होंने किसी को दोष नहीं दिया, किसी को 
अपशब्द नहीं कहा, सब कुछ तितिक्षापूर्वक सहन किया। इस प्रकार का त्याग और तपस्यामय 
जीवन अन्यत्र कहीं नहीं मिलता । दुसरे भाग का विषय विनयपिटक' के स्कन्धक (महा चुल्ल at) 
से aga मिलता है। | - 

(२). सूत्रकृतांग' के भी दो भाग हैं-पहला पद्यात्मक, दूसरा एक अध्याय को छोड 

शेष गद्यात्मक है। इसमें साधुओं को अपने आचरण में स्थिर रहने का उपदेश है। इसी प्रसंग 
मे अन्य मत मतान्तरों का भी वर्णन है। इसमें आचार से भ्रष्ट करने वाले अनेक प्रकार के प्रलो- 
भनों से बचने की चेतावनी दी गई है। विषय को स्पष्ट करने तथा प्रभाव डालने के लिए बहुत 
सी सुन्दर-सुन्दर उपमाओं का प्रयोग किया गया है। 

. (३) स्थानांग' में जैन घमं के तत्त्वों और उनके भेद-उपभेदों कौ. संख्यानुक्रम से 
सुचियाँ दी गई हैं। पहले उन विषयों को लिया है जिनकी संख्या एक है । फिर एक-एक बढ़ा 
कर दो, तीन, चार, आदि दस तक संख्या वाले विषय संगृहीत किए गए हैं। इस प्रकार इसके दस 
अध्याय हैं, fare स्थान” कहते हैं। यह सूत्र रचना-शैली और कुछ वर्ण्य विषय में भी पालि के 
'अंगुत्तर' (एकोत्तर) निकाय से मिलता है। 

(४) 'समवायांग' भी संख्या के क्रम से वस्तुओं का उल्लेख करता है। यह स्थानांग' 
की तरह दस संख्या पर ही नहीं ठहर जाता, प्रत्युत उसके वाद सौ हजार और लाखों तक पहुँचाता 
है। इन दोनों सूत्रों में सिद्धान्त के विभिन्न ग्रन्थों का उनकी अध्ययन-संख्या के क्रम से निर्देश किया 
गया है। इस दृष्टि से ये सिद्धान्त के इतिहास.पर महत्त्वपुर्ण प्रकाश डालते EI 

(५) 'व्याख्याप्रज्ञप्ति' या "भगवती सूत्र' में ४१ शतक हैं जिनमें पहले २० में इन्द्रभूति 
गौतम (जो महावीर का प्रथम शिष्य था) द्वारा महावीर से पूछे हुए विविध प्रकार के प्रश्नों का 
उत्तर है। इसमें महावीर की जीवन संबंधी घटनाओं का वर्णन है। इनमें बहुत सी घटनाएँ ऐसी 
हैं जिनका अन्य सूत्रों में निर्देश नहीं है, जैसे, जमाली, मंखली, गोशालपुत्र भगवान्‌ तथा पाइवंनाथ 
की परम्परा के साधुओं का महावीर से मिलना, चन्द्र सूयं का अपने विमानों में बैठ कर भू लोक पर | 
आना, इत्यादि | < 

(६) ्ञाताधर्मकथांग'में उदाहरणों तथा कथाओं द्वारा धम के तत्त्व समझाए गए हैं। 
ज्ञाता का अर्थं है उपमा, उदाहरण या दृष्टांत | यह सव का सब गद्य में है। इसके दो भाग हैं- 
पहला बड़ा, दूसरा बहुत छोटा। पहली कथा मेघकुमार की है जो राजा श्रेणिक (विवसार) 
का पुत्र था। वह महावीर का उपदेश सुन कर साधु हो गया था। रात्रि को उसका विस्तर दर्वाजे 
में किया गया, अतः लघुशंका आदि के लिए बार-बार आने-जाने से उसको ठोकर लगती थी। 
यह देख कर उसने निश्‍चय किया कि प्रातःकाल महावीर की आज्ञा ले कर मै तो फिर गृहस्थी वन 
जाऊंगा। जव मेधकुमार ने महावीर से आज्ञा माँगी तो उन्होंने कहा, “हे मेघ, पहले जन्म में q 
हाथी था। जंगल में सुखपुवंक रहता था । एक वार जंगल में आग लग गई। आग से भयभीत 
हो-कर सव जन्तु एक ऐसे छोटे से स्थान में घुस गए जहाँ घास-पात, वृक्ष आदि नहीं थे। तू भी. 
उन्हीं में था। जीव-जन्तु इतने भिचे हुए थे कि वे हिल नहीं सकते थे। तूने अपना एक पैर-ऊपर 
को उठाया, इतने में एक शशक इतर जन्तुओ से घकेला हुआ उस खाली स्थान में आ गया। अव 
तू अपना पैर ऊपर ही उठाए रहा, ताकि शशक दब कर मर न जाय। जब बहुत देर पीछे आग 
बुझी और जन्तु वहाँ से चले गए तो तेरा पैर वैसे ही रहा। अब तेरी टाँग निःसत्व' हो गई थी, तू 
चल-फिर नहीं सकता था। फलतः तू वहीं खड़ा-खड़ा भूख-प्यास-से पीड़ित हो कर मर गया। 

हे मेघ ! अगर तियंक हो कर तूने जीव रक्षा के लिए इतना कष्ट सहा, तो अव मनुष्य हो कर संयम 
रक्षा के लिए यह थोड़ा सा कष्ट नहीं सह सकता? इस बात से मेघकुमार को बड़ा घेयं मिला और 


` बह्‌ संयम में स्थिर रहा। इसे Sherer (पैर उठाया हुआ) ज्ञान कहते हैं। इस सूत्र के १६वें 


अध्याय में वर्णन है कि द्रौपदी ने यह संकल्प कब और क्यों किया कि मेरे पाँच पति हों। 

(७) 'उपासकदशांग' में आनन्द आदि दस उपासकों का वर्णन है, जिन्होंने विपत्ति आने 
पर भी अंगीकार किए हुए नियमों को भंग नहीं किया। इसमें गद्यात्मक दस अध्याय हैं। 

(८) 'अन्तकृहशांग' में ऐसे स्त्री-पुरुषों का वर्णन है जिन्होंने संसार का अन्त कर मोक्ष 
प्राप्त किया। इसके आठ वर्ग हैं, पहले शायद दस अध्याय रहे होंगे। - ; 

(९) 'अनुत्तरौपपातिकदशांग' में उन व्यक्तियों का वर्णन है जो अपने शुभ कर्मों 
उनुत्तर, अर्थात्‌ सर्वार्थसिद्धि आदि सबसे ऊंचे देवलोकों में उत्पन्न हुए। इसके भी दस अध्याय 


`, थे, जो आजकल ३३ अध्यायों में विभक्त हैं। 


(१०) 'प्रनव्याकरण' में, जैसा कि इनके नाम से सूचित है, प्रश्नादि विद्या-विशेष का 
विश्लेषण होना चाहिए; परन्तु इसमें दस द्वारों में अर्थात्‌ पाँच आश्रवद्वार (कर्मों के आने के मागं) 
और पाँच संवर द्वार (कर्मों के रोकने के उपायों) का वर्णन है। : | 

(११) "विपाक सूत्र' में शुभ-अशुभ कर्मो के विपाक (फल) का वर्णन है। इसलिए 
इसे 'कर्मविपाकदशांग' भी कहते हैं। se 

(१२) दृष्टिवाद' लुप्त हो चुका है। इसके भागों और विषयों की सूची 'समवायांग' 
आदि सूत्रों में मिलती है, जिससे ज्ञात होता है कि इसमें विविध प्रकार के विषयों का वर्णन था । 
इसके मुख्य पाँच भाग थे--१. परिकमं, २. सूत्र, ३. पूर्व, ४. अनुयोग और ५. चूलिका। 

उपर्युक्त अंगों की अपेक्षा उपांग अर्वाचीन प्रतीत होते हैं । अंगों में उपांग (प्रा० उवंग) 
झब्द बैदिक साहित्य के उपांगो के लिए आता है। यद्यपि उपांग एक प्रकार से अंगों के परिशिष्ट 
हुँ, तथापि एक अंग का अपने उपांग के साथ जो संबंध है, वह स्पष्टतया दिखाई नहीं देता । 
उपागों के विषय इस प्रकार हैं-- : : 

(१) 'औपपातिक' में बताया गया है कि जीव नरक-स्वर्ग आदि में किन कर्मो के कारण 
जाता है । इसकी प्रस्तावना संस्कृत के गद्य काव्यो की शैली पर लिखी गई है । जव राजा कूणिक 
भगवान्‌ महावीर के दर्शन करने आता है, तो उस अवसर पर नगर, चैत्य, राजा, रानी, सेना आदि 
का बड़ा आलंकारिक वर्णन दिया गया है, जिसमें लंबे-लंबे समासों का प्रयोग किया गया है। प्रसंग- ` 
वश इसमें तत्कालीन तापस, परिव्राजक, भिक्षु. आदि के मंतव्यों तथा उनके आचार का वर्णन 
है। इस दृष्टि से इस ग्रन्थ का बड़ा महत्त्व है। ie 

१ (२) 'राजप्रश्‍नीय' नाम का तात्पयं स्पष्ट नहीं है। कई विद्वान्‌ इसके प्राकृत नाम 
(रायपसेणिय): में राजा प्रसेनजित का उल्लेख समझते हैं। इसमें पाइवनाथ-संतानीय केशी 
मुनि और श्रावस्ती के राजा प्रदेशी के बीच आत्मा के अस्तित्व के विषय में संवाद बड़ी सरळ शैली 


में दिया गया है। 

. (३) 'जीवाभिगम' और (४) प्रज्ञापन' ये दोनों ग्रन्थ जैन मत के जीव, अजीव संबंधी 
मंतव्यों का विइलेषण करते हैं, जो साघारण पाठक के लिए कुछ अधिक रोचक नहीं हो सकता | 
(५) जंबुद्वीपप्रज्ञप्ति, (६) चन्द्र प्रज्ञप्ति तथा (७) सूय प्रज्ञप्त, ये तीनों उपांग भूगोल 
और ज्योतिष से संबंध रखते हैं। इनमें प्रतिपादित सिद्धान्त पुराणों से मिलते हैं। ज्योति- 
वेदांग की भांति जैन सूत्रों की काल-गणना पंचवर्षीय युग के आधार पर होती है। जैन लोग दो 
सूरज और दो चाँद मानते हैं। $ 
(८-१२) आठ से बारह तक के उपांगों में मनुष्य और देवताओं से संबंधित कथाओं की - 
रूपरेखा दी गई है। इसमें श्रेणिक का अपने पुत्र कूणिक द्वारा कारागार में डाला जाना और फिर 
वघ की आशंका से आत्म-हत्या कर लेना उल्लेखनीय घटनाएं हैं। यह वर्णन पालि के 'दीपवंस' 
. (amia) और 'महावंस' में भी पाया जाता. है। 
छेद सुत्र हट पट 
'छेद' शब्द का अर्थ स्पष्ट wel । जैन परिभाषा में यह एक प्रकार की तपस्या का नाम 
है। Sagat की संख्या छः है। इनका विषय पारि 'विनयपिटक' के 'सुत्तविभंग'से मिलता 
है। इनमें भिक्षु-चरित्र के नियमों को भंग करने पर उचित प्रायंश्चित का विधान किया गया 
है। ये सूत्र गुप्त रखे जाते थे। भिक्षु समुदाय के वाहर और किसी को इनके पढ़ने का अधि- 
कार नहीं था। 3 
इनमें चौथे सूत्र का नाम आचारदशा' या 'दक्षाश्रुतस्कंध' है जिसका कर्ता भद्रवाहु 
स्वामी माना जाता है। इस सूत्र के आठवें अध्याय. के पूर्व 'जिनचरित्र' और स्थविरावली' 
जोड़ कर एक नया ग्रन्थ 'कल्पसूत्र' रचा गया। उसको भी भद्रबाहु की रचना माना जाता है, 
परन्तु वास्तव में ऐसा है नहीं, क्योंकि 'स्थविरावली' में महावीर के गणधर TIA स्वामी से ले कर्‌ 
भद्रबाहु से बहुत पीछे तक के आचार्यो का उल्लेख है। 'जिनचरित्र' की शैली संस्कृत के गद्य 
काव्यों की भांति समासबहुळ है। इसमें महावीर से ले कर चौबीस तीर्थकरों के पाँच कल्याणको 
(जीवन-घटनाओं)--१. गर्भागमन, २: जन्म, ३. दीक्षा या गृह-त्याग, ४. केवल ज्ञान 
प्राप्ति और ५. निर्वाण का वर्णन है। महावीर का एक और 'कल्याणक' है, जिसे 'गर्भा- 
पह्रण' कहते हैं । महावीर का जीव पहले देवानन्दा ब्राह्मणी के गर्भ में आया, लेकिन इन्द्र ने उसे 
त्रिशळा रानी के गर्भ में रख दिया। यह घटना देवकी और यशोदा के बालकों के विनिमय की 
याद दिलाती है। महावीर का गर्भापहरण मथुरा के कंकाली टीले से मिले एक शिलापट्ट पर 
अंकित है। स्थविरावली' में स्थविर अर्थात्‌ वृद्ध भिक्षुओं की परम्परा तथा उनके गण, गच्छ, 
कुल और शाखा का निर्देश है। कंकाली AS के लेख इनकी ऐतिहासिकता का समर्थन करते हैं। 
__ केल्पसुत्र का तीसरा भाग सामाचारी' कहलाता है। इसमें भिक्षु समुदाय के वर्षाकाल 
संबंधी नियम हैं। इसीलिए कल्पसुत्र को 'पर्यषणाकल्प? भी कहते हैं। यही भाग 'दशाश्रुत- 
- स्कन्व का आठवां अध्याय होगा। कल्पसुत्र की गणना आगमों में नहीं होती। श्वेताम्बर जैनों 

में कल्पसूत्र बहुत प्रसिद्ध ग्रंथ है। पर्थुषण के दिनों में साबु महाराज इसे श्रावकों को सुनाते हैं। 
गुजराती में इसे 'बारसो' अर्थात्‌ वारह सो कहते हैं, क्योंकि इसके पाठ का परिमाण १२०० इलोक 
जितना है। प्राचीनकाल में कल्पसूत्र को वड़ी मिहनत से लिखते थे। इसकी अनेक सचित्र प्रतियाँ 
विद्यमान हैं जिनमें वणित मुख्य घटनाओं के. सुनहरी और रंगीन चित्र दिए हुए हैं। कंला 
की दृष्टि से ये बड़े महत्त्व की वस्तु हैं और भारतीय चित्रकला में विशेष स्थान रखते हैं। कई 
प्रतियों में अक्षर भी सुनहरी स्याही से लिखे हुए हैं। ये प्रतियाँ प्रायः विक्रम की पंद्रहवीं और 
सोलहवीं शताब्दी की लिपिकृत हैं। à 


मूल सुत्र 


मूल सूत्रों का यह नाम शायद इसलिए पड़ा कि साधु इनको सवसे पहले पढ़ते हैं। इनका 
परिचय नीचे दिया जाता है- 2 हा 
- (१) उत्तराघ्ययन'--इसके ३६ अध्ययन हैं, जो महावीर की अंतिम देशना में से लिए 
गए हैं। इसका संकलन भद्रवाहु ने किया था। एक अध्याय को छोड़ शेष संव पद्यमय हैं। 
समस्त सिद्धान्त में उत्तराघ्ययन एक ऐसा सूत्र है, जो लगभग सम्पूर्णतया सरस है। इसका विषय 
रोचक और शैली उत्तम है। इसके पढ़ने से साधारण व्यक्ति भी आनन्द ले सकते हैं। भारत कें 
तपस्वियों के ये श्रेष्ठ उद्गार , सुचारु कविताओं, उपदेशपूर्णं वचनों, कथाओं, उदाहरणों, संवादों 
और उपाख्यानों के रूप में संगृहीत हैं। 'उत्तराध्ययन' की कविताओं को पढ़ कर पालि के सुत्त 
निपात' का स्मरण हो आता है। ९वे अध्याय में प्रत्येकबुद्ध नमि का सुन्दर उपाख्यान है। आगे 
चल कर नीच कुलोत्पन्न हरिकेशवल का वर्णेन है, जो भिक्षु हो गया था। जब वह ब्राह्मणों की - 
यज्ञशाला में भिक्षा माँगने गया, तो उन्होंने उसे घृणा की दृष्टि से देख कर मारना शुरू किया। 
इस पर्‌ उसके एक मित्र देवता ने यज्ञशाला का ही विध्वंस कर दिया। इससे निवृत्तिमय जीवन 
का उत्कर्ष और पशु-यज्ञों का अपकषं सिद्ध किया गया है। इसी तरह चित्रसंभूत की कथा है, जो 
महाभारत, पुराणों तथा बौद्ध जातकों में भो पाई जाती है। इसके कई पद्य तीनों साहित्यों में 
एक समान हैं। इससे विदित होता है कि 'उत्तराष्ययन' का कुछ भाग ब्राह्मण और श्रमणों की 
साझी संपत्ति थी। 
; (२) “आवश्यक सूत्र--जैनों में पाँच आवश्यक (नित्य) क्रियाएँ हैं, जो साधु और 
श्रावक को प्रतिदिन करनी पड़ती हैं। वे है-१. सामायिक, २. चतुविंशतिस्तव, ३. वन्दनक, ४. 
प्रतिक्रमण, ५. कार्योत्सगं और ६. प्रत्याख्यान। इन क्रियाओं को करते समय जो पाठ पढ़ें 
जाते हैं, उनके संग्रह को आवश्यक YT कहते हैं। अव यह सूत्र पृथक्‌ नहीं रहा, सदा “नियुक्ति 
सहित मिलता है। 'अ'वश्यक नियुंक्ति' बड़े महत्त्व की रचना है, जिसमें जैन घमं, साहित्य और 
इतिहास संबंधी अनेक बातों का समावेश है। 
(३) 'दशवैकालिक सूत्र को शय्यंभव सूरि ने अपने पुत्र मुनाक के लिए पूवो में से 
- संगृहीत किया। जव सूरि ने जाना कि मनाक छः मास में काल कर जायगा, तो उन्होंने इस सूत्र 

की रचना की जिससे कि इसे पढ़ कर वह शीघ्र ज्ञानवान्‌. हो जाए। इसमें दस अध्याय हैं, कुछ 

गद्य में और कुछ पद्य में, जो 'आचारांग' की भाँति मिक्षु-चर्था का वर्णन करते हैं। इस में कहीं- 

कहीं बड़ी उत्तम उपमाएं मिलती हैं। इसके कई पद्य पालि 'घम्मपद' में भी मिलते है । : | 
(४) 'पिंडनिर्युक्ति’, जिसके स्थान पर.कभी 'ओघ निर्थुक्त' और कभी “पाक्षिक प्रत- | 

क्रमण” सूत्र को रख लिया जाता है। ये निर्युक्तियाँ भद्रवाहु की रचना हैं। इनमें भिक्षु-आचार. 

का वर्णन है। “पाक्षिक प्रतिक्रमण सूत्र' को पक्ष अर्थात्‌ चतुर्दशी के दिन पढ़ कर भिक्षुजन अपने 

महाब्रतों पर विचार करते हैं और यदि उनमें कोई दोष, लगा हो, तो पश्चात्ताप करके आगे को 

एसा न करने की प्रतिज्ञा लेते FI 


प्रकीणंक 


प्रकीर्णकः एक प्रकार के परिशिष्ट हैं जो प्रायः पद्यमय हैं और विविध विषयों का प्रति- 
पादन करते हैं। ये इस प्रकार हैं- 

(१) ‘agar’ का कर्ता वीरभद्र गणि है। इसमें ६३ पद्य हैं। यह अहत्‌, सिद्ध, 
साघु और घर्म की शरण लेने का .पाठ है। 

(२) “भक्त परिज्ञा' में १७२ पद्म हैं। इसमें भोजन के त्याग करने की विधि वतलाई 
गई है। 

(३) 'संस्तारक' में १२२ पद्य हैं। इसमें संथारा (=संस्तारक) लेने की विधि का 
वर्णन है। जब भिक्षु यह देखता है कि अब मेरा शरीर अति निर्वल हो गया और मे अपने घमं- 
कृत्य स्वथं नहीं कर सकता, मुझे दूसरों का सहारा ताकना पड़ता है, जिससे उन की घमं-क्रिया में 
विघ्न पड़ता है, तो वह संथारा ले लेता है, अर्यात्‌ तृण आदि के आसन (संस्तारक) पर वेठ कर 
वह यावज्जीवन अन्न-जल का त्याग कर देता है। 

(४) 'आतुरश्रत्याख्यान' (४०० पद्य) में रोगी भिक्षु के भोजन, औषध आदि के त्याग 
करने की विधि है। 

. (५) 'महाप्रत्याख्यान' (१४३ पद्य) में मरणपर्यन्त अन्न-जल त्यागने की विधि है। 

(६) 'तंदुल-वेतालिक' या वैचारिक (गद्य, पद्य) में शरीर-रचना, गर्भपिंड, मनुष्यायु 
के दस भाग, अस्थि और स्नायुओं की संख्या आदि विषयों पर महावीर और गौतम का 
वार्तालाप है। 

(७) 'चन्द्रवेष्यक' (१७४ पद्य) में गुरु-शिष्य के परस्पर व्यवहार का वर्णन है। 

(८) 'देवेनद्रस्तव' (३०० पद्य) में इन्द्रों का वर्णन है। 

(९) 'गणिविद्या' (८६ पद्य) में ज्योतिष पर विचार किया. गया है। 

(१०) 'वीरस्तव' (४३ पद्य) में महावीर के विविध नाम बतलाए गए हैं। 

„~ अनिदिष्ट ay 


(१) नन्दी सूत्र और (२) अनुयोगद्वार सूत्र--कभी-कभी इनकी गणना प्रकीणंकों ` 

में होती है, लेकिन प्रायः ये अनिदिष्ट वर्ग के स्वतंत्र ग्रंथ माने जाते हैं। ये अधिकांश गद्य में हैं; 
कहीं-कहीं पद्म भी हैं। २४ 

“नन्दी' एक प्रकार का मंगलाचरण सूत्र है, जिसे Sata गणि ने सिद्धान्त का संकलन करते 
समय रचा था। इसमें महावीर और अन्य तीर्थकरों की स्तुति के पश्चात्‌ गणघरों तथा देवद्धि- 
गणि के गुरु दूषणणि तक के स्थविरों की स्तुति है। अनुयोगद्वार' की शैली प्रइनोत्तरों की है। 
इसमें न्याय, व्याकरणादि के कतिपय विषय वणित हैं। j 

इन दोनों सूत्रों में सिद्धान्त के ग्रन्थों का वर्गीकरण, उनके अध्यायों की संख्या आदि की 
सूची है। जैनेतर अथवा लीकिक साहित्य में से सांगोपांग वेदों, भारत, रांमायण, कौटलीय अर्थ- 
शास्त्र, घोटमुख के कामशास्त्र, पुराण, व्याकरण, भागवत आदि का उल्लेख है। । 


दिगम्बरों के सिद्धान्त ग्रंथ 


उपयुक्त वर्णन इवेताम्वर सिद्धान्त का है। दिगम्बर सम्प्रदाय में भी सिद्धान्त का अस्तित्व 
माना गया है, जिसमें वारह अंग और चौदह अंगवाह्य (या प्रकीर्णक) ग्रन्थ शामिल थे। दिग- 
स्वर अंगों के नाम वही थे जो इवेताम्वर अंगों के हैं। केवल “ज्ञाता घमंकथा' की जगह ATTA 
कथांग' है। इसी तरह चौदह पूर्व वारहवें अंग दृष्टिवाद के अन्तर्गत थे। दृष्टिवाद के परिकर्म 
नाम प्रथम भाग में चन्द्र प्रज्ञप्ति, सूर्य प्रज्ञप्ति और जंबुद्दीप प्रज्ञप्ति का समावेश था, जो 
इवेताम्वर सिद्धान्त में उपांग माने जाते हैं। - 

अंगवाह्य ग्रन्थों की रचना अल्पबुद्धि जनों के लिए हुई थी | पहले चार अर्थात्‌ सामायिक, 
चतुविशतिस्तव, वंदन और प्रतिक्रमण इवेताम्वर आवश्यक सूत्र के भाग हैं। इनके अतिरिक्त 
अंगवाह्य दशवैकालिक उत्तराध्ययन और कल्प व्यौहार जैसे हैं, जो इवेताम्वरों में भी पाए जाते हैं। 
संभव है कि जिन ग्रन्थों के नाम दोनों सम्प्रदायों में समान हैं, वे जैन साहित्य के प्राचीनतम 
अंश हों। फिर भी यह निर्णय नहीं किया जा सकता कि समान नाम वाले ग्रन्थों का विषय भी 
समान था, क्योंकि दिगम्वर सम्प्रदाय के सिद्धान्त ग्रन्थ चिरकाल से सर्वथा नष्ट हो गए हैं। 

सिद्धान्त की इस कमी को पूरा करने के लिए दिगम्बर आचायों ने अपने प्राचीन Wii 
को विषयानुसार चार भागों में बाँट लिया है, जिन्हें निम्नलिखित अनुयोग कहते हैं- 

(१) 'प्रयमानुयोग” (इतिहास विषयक), जैसे पद्म, हरि, त्रिषष्टिलक्षण, महा और 
उत्तर पुराण; (२) 'करणानुयोग' (गणित, ज्योतिष, भूगोल विषयक), जैसे-जयघवला, 
त्रिलोक प्रज्ञप्तिः (३) 'दरव्यानुयोग' (दर्शन और सिद्धान्त विषयक), जैसे-कुन्दकुन्दाचायं- 
कृत “प्रवचनसार', नियमसार', “पंचास्तिकाय', 'ततत्वार्थाधिगम', 'आप्तमीमांसा' और उनकी 
टीकाएँ; (४) 'चरणानुयोग' (आचार विषयक), जैसे-वट्टकेरकृत 'मूलाचार और त्रिवर्णा- 
चार", समन्तभद्रकृत 'रत्नकरण्ड श्रावकाचार'। इन ग्रन्थों में से कुछ संस्कृत और अपभ्रंश में 
हैं; शेष जैन शौरसेनी प्राकृत में । इस ग्रन्य-संग्रह को उपसिद्धान्त कह सकते हैं। कभी-कभी 
इसे जैनो के चार वेद' भी कह देते हैं। 

४७ 

ई७० हिंदी साहित्य 
जेन महाराष्ट्री युग 

अभी अद्धंमागघी आगम ने स्थिर रूप घारण नहीं किया था कि इसे पूरी तरह समझने 
के लिए इस पर व्याख्या की आवश्यकता प्रतीत हुई । इस काम को.भद्रवाहु ने अपने हाथ में लिया 
और बहुत से सूत्रों पर निर्युक्तियाँ रचीं, जिनमें से एक दर्जन के क़रीव अब तक विद्यमान हैं। 
निर्युक्ति सूत्रों पर छन्दोवद्ध और संक्षिप्त व्याख्या होती है। यह एक प्रकार से नोट या टिप्पण 
का काम देती है, जिसकी सहायता से वाचक अपने शब्दों में सूत्र की व्याख्या करता रहता है। 
निर्युक्तियों पर ही प्राकृत में भाष्य और चूणि वनाए गए, जिनके आघार पर आगे चल कर 
ग्यारहवीं-वारहवीं शताब्दी में संस्कृत टीका, वृत्ति, अवचूरि आदि की रचना हुई। 

निर्युक्ति आदि व्याख्याओं को छोड़ कर शेष जैन माहाराष्ट्री साहित्य में प्रकरण, संग्रहणी, 
क्षेत्र समास, कमंग्रन्थ, जीव विचार, नव तत्व, सामाचारी, विधि, प्रवन्ध, कथा, चारित्र, कथानक, 
स्तोत्र आदि शामिल हैं, जो कुछ गद्य में और कुछ पद्य में हैं, कई गद्य-पद्य मिश्रित भी हैं। कई 
ग्रन्थों के नाम उनकी पद्य-संख्या के निर्देशक हैं, जैसे-विंशिका, पंचविंशिका, त्रिशिका, द्वात्रिशिका, 
षट्त्रिशिका, पंचाशिका, सप्ततिका, शतक, Areal आदि। इस विविध और विस्तृत साहित्य 
का वर्णन न तो स्थानाभाव से यहाँ शक्‍य है और न आवश्यक, क्योंकि प्रकारण, संग्रहणी क्षेत्र- 
समास, जीव विचार, कमं ग्रन्थ आदि का विषय सामान्य पाठकों के लिए नीरस और शुष्क है। 
जैन दर्शन के जाने विना वह समझा नहीं जा सकता। जैनों का औपदेशिक साहित्य अवश्य सवं - 
साधारण के लिए सरस और उपयोगी हो सकता है। aks 

जैन समाज के मुख्य दो वर्ग है-साघु या यति और श्रावक साथुओं का वहुत-सा 
समय तो अपने धमंकृत्यों और पठन-पाठन में व्यतीत हो जाता है। जो शेष वचता है, उस में वे 
श्रावकों को धर्मोपदेश देते हैं। श्रावक लोग गृहस्थ होते हैं और संसारी कामों में व्यस्त रहते 
` हैं। घर्मोपदेश सुनने को उनके पास थोड़ा ही समय होता है, अतः साधु उनको गूढ़ और दाशि- 
निक विषय नहीं सुनाते। वे उनको कथा-कहानियों द्वारा ही धमं का रहस्य समझा देते हैं। 
इस प्रथा के कारण जैनों में कथा-कहानीर्गाभत विशालकाय साहित्य की सृष्टि हुई है। यद्यपि 
` इस साहित्य का मुख्य प्रयोजन घर्मं-तत्त्व निरूपण होता था, तथापि वह साहित्यिक गुणों से सर्वथा 
शून्य नहीं है। जैन कथाओं की विशेषता यह है कि उनमें उनके पात्रों के पूर्वजन्मों का वर्णन भी 
कर दिया जाता है | इससे किए हुए कमों का फल प्रत्यक्ष दिखाई देने लगता है। एक कथा के अन्दर 
दुसरी और दुसरी के अन्दर तीसरी कथा छेड़ दी जाती है। इससे मूल कथा के घटना सूत्र को 
मुहिकल से याद रखा.जा सकता है। अवसर आने पर घमं के तत्त्व भी समझाए जाते हैं। इन 
सब्‌ की तह सें प्रवृत्ति का त्याग और निवृत्ति का ग्रहण होता है। अन्त में कुछ पात्र दीक्षा ले कर 
मोक्ष यां स्वग को प्राप्त होते हैं. और कुछ अपने खोटे कर्मों के फलस्वरूप नरक या तिर्थक गति 
पाते. हैं । 

इस कथा साहित्य के बीज आगमों में पाए जाते हैं, जहाँ प्रसंगवश कथानकों या अन्य ऐति- 
हासिक घटनाओं का उल्लेख मिलता है। 'आचारांग' में भगवान्‌ महावीर के और “भगवती सूत्र 

में द्रौपदी के जीवन से संबंधित कई घटनाओं का निर्देश है । 'ज्ञाताघर्मकथा' आदि चार सूत्रं में तो 
कथाएं ही हैं। आगमों के वाद निर्युक्ति, भाष्य और टीकाओं में विविध कथानक मिलते ZI ; 
इनके आधार पर काव्य शेली में चरित्र और कथाओं की रचना हुई। इस साहित्य में प्रथम स्थान 
शलाकापुरुष-चरित्रों का है। जैन परिभाषा में शलाकापुरुष से उंत्तम या महापुरुष का तात्पये 
है। प्रत्येक युग में ६३ शलाकापुरुष होते हैं, यथा २४ तीर्थंकर, १२ चक्रवर्ती, ९ बलदेव, ९ वासुदेव 
और ९ प्रतिवासुदेव। कभी-कभी प्रतिवासुदेवों को पृथक्‌ न गिनने से यह संख्या ५४ रह जाती . 
है। प्राकृत का सबसे प्राचीन शलाकापुरुष-चरित्र 'महापुरिसंचरिय' है, जिसे विक्रम की दसवीं 
शताब्दी में प्रसिद्ध टीकाकार शीलांकाचाय ने रचा था। इसी का आश्रय ले कर आगे चल कर 
हेमचन्द्राचाय ने अपना संस्कृत का 'त्रिषष्टि शलाकापुरुष-चरित्र' बनाया। दिगम्बर संप्रदाय सें 
इनको महापुराण कहते हैं, जैसे-जिनसेनक्कत 'महापुराण” (संस्कृत) और पुष्पदन्तकृत 
महापुराण या ‘facies महापुरिसगणालंकार' (अपभ्रंश) | कई तीर्थकरों, विशेषकर ऋषभ, 
शान्ति, अरिष्टनेमि, पाइवँ और महावीर के पृथक्‌-पृथक्‌ चरित्र भी मिलते हैं। इनमें गुणविजय 
का 'महावीरचरित्र' उल्लेखनीय है। हरिभद्र का 'नेमिनाहचरिउ' अपभ्रंश में है। लक्ष्मणगणि 
ने सं १२०० fao (सन्‌ ११४३ ई०) में 'सुपासनाहचरिय' की रचना की। अन्य शलाकापुरुषों 
में से भरत चक्रवर्ती, राम और कृष्ण के चरित्र अति लोकप्रिय हैं। इनमें विमल सूरि का 'पउ- 
मचरिय' (पद्मचरित) सबसे प्राचीन है, जो वीर-निर्वाण से ५३० वपं पीछे लिखा गया था। इसमें 
११८ सर्गो में पद्म अर्थात्‌ राम की कथा का वर्णन है, जो वाल्मीकि रामायण से काफ़ी भिन्न है। 
विमलसूरि ने इसे पूर्ण रीति से जैन रंग दे दिया है। उत्तरकालीन जैन रामायण का आधार 
'पउमचरिय' ही है। संघदासरचित 'वसुदेव हिंडी' में श्रीकृष्ण का चरित्र वर्णित है। 

जैनाचार्यों ने अन्य व्यक्तियों के चरित्र भी वनाए, जैसे शालिमद्र का चरित्र जो भग- 
वान्‌ महावीर का समकालीन असीम घनवान्‌ और दानी पुरुष AT “इनके अतिरिक्त जीवन की 
ऊँच-नीच दशा को दिखलाने वाली, उपन्यास शैली में लिखी हुई अनेक घर्मेकथाएँ मिलती हैं 
जैसे-पादलिप्त. सूरिविरचित ‘Tera जो विक्रम की छठी शताव्दी से भी पहले की रचना है, 
क्योंकि इसका उल्लेख 'अनुयोगद्वार सूत्र' में पाया जाता है। खेद है कि इसका मूल रूप नष्ट हो 
चुका है। अव इसका १६४३ प्राकृत पद्यो में संक्षेप मिलता है। यह एक रूपवती युवती की कथा है, . 
जिसे सरोवर में हंस-मिथुन को देख कर अपना पूर्व जन्म याद आ गया, जव कि वह स्वयं हंसिनी थी । 
उसके पति हंस को किसी व्याघ ने मार डाला था। इस वियोग से वह अग्नि में जल कर मर गई 
थी। इस स्मृति से उसे मूर्छा आ गई। सचेत हो कर चित्र द्वारा उसने मनुष्य रूप अपने पति 
को ढूँढ़ िया। अनेक विपत्तियों के वाद उनका विवाह हो गया, लेकिन अन्त में एक जैन मुनि का 
उपदेश सुन कर उन दोनों ने दीक्षा ले ली। हरिभद्रकृत समराइच्च (समरादित्यः) कथा में कथा- 
नायक के नौ पूर्व जन्मों का वृत्तान्त है। भूमिका में आठ' प्राचीन पद्य दिए गए हैं, जिनके 
आधार पर यह कथा एची गई है। यह प्राकृत गद्य में है और बीच-वीच में आर्या छन्दो का प्रयोग 
हुआ है। इसकी रचना शैली बड़ी सरल है। 'मल्यसुत्दरी', 'सुरसुन्दरी', 'महीवाल' आदि इसी 


a 

प्रकार की कथाएं हैं। प्रसिद्ध 'कालकाचायं कथा' की कई रचनाएं प्राकृत में हैं। बहुत से कथा- 
संग्रह या कथाकोश मिलते हैं जिनमें कुछ प्राकृत कथाएँ भी होती हैं। 

जैनाचार्यों ने अपने इष्टदेव की स्तुति में संस्कृत, प्राकृत, अपश्रश, गुजराती, हिन्दी, 
कन्नड, तमिल आदि में ही नहीं, पारसी. भाषा में भी अनेक स्तोत्र रचे। प्राकृत स्तोत्रों में से 
'उवसग्गहर” (state), 'जयतिहुअण: (त्रिभुवन), 'अजियसंति' (अजितशान्ति) आदि 
प्रसिद्ध हैं। 

प्राकृत साहित्य का एक और विभाग है सुक्ति, सुभाषित आदि का संग्रह। इसमें नीति 
और उपदेश के पद्य संगृहीत होते हैं, PASS कथा नहीं होती । कहीं-कहीं उदाहरण के तौर पर 
किसी कथा का निर्देश अवश्य कर दिया जाता है। इस प्रकार की सवसे प्राचीन रचना धमंदासगणि- 
कृत 'उपदेशमाला' है। इसमें कुछ ५४४ गाथाएँ हैं। इस पर अनेक संस्कृत टीकाएँ मिलती हैं। 
कहते हैं कि घमंदास का मूल नाम राजा विजयसेन था। वैराग्य होने पर उसने भगवान्‌ महावीर 
से दीक्षा ले ली, फिर अपने पुत्र रणसिह को शिक्षा देने के लिए 'उपदेशमाला' की रचना की। 
, 'उपदेशचिन्तामणि' (४५० गाथा), आसडकुत ` उपदेशकन्दली' (१२० गाथा) हरिभद्ररचित 
- उपदेशपद' (१०४० गाथा), 'उपदेशशतक' और अन्य aga से इसी कोटि के ग्रन्थ हैं। 


जेन शोरसेनी साहित्य 


पहले कहा गया है कि वर्तमान काल में अर्धमागधी का जो आगम मिलता है, वह केवल 
इवेताम्बरों को मान्य है। दिगम्बर कहते हैं कि मूल आगम नष्ट हो गया है। वे पूर्वाचार्यो की * 
रचनाओं को ही आगम का दर्जा देते हैं। उन्हीं के आधार पर उत्तरकालीन साहित्य की रचना 
हुई और उन्हीं के पाठों को प्रमाण रूप से उद्धत किया जाता है। ऐसे ग्रन्थोःपे:प्रथम स्थान उमा- 
स्वामीकृत 'तत्त्वार्थाधिगम सूत्र' (संस्कृत) को दिया जाता है। इसके दस अध्याय हैं जो.सूत्र शैली 
में रचे गए हैं। इनमें सम्यक्‌ दर्शन, ज्ञान, चारित्र रूप मोक्ष मार्ग का वर्णन है। यह ग्रन्थ 
इवेताम्वर और दिगम्वर दोनों संप्रदायो को मान्य है। इस पर अनेक टीकाएँ लिखी गई हैं। 

उमास्वामी के पश्चात्‌ कुन्दकुन्दाचाय का नाम आता है जिनकी सत्ता विक्रम की प्रथम 
शताब्दी में मानी जाती है। इन्होंने ८३ ग्रन्थ वनाए, जिनमें से 'पंचत्थिय सार! (पंचास्तिकायसार ), . 
'पबयणसार' (प्रवचन), 'समयसार', 'नियमसार' और 'छप्पाहुड' (पट्प्राभुत) उपलब्ध हैं। 
पहले तीन को मिला कर 'प्रामृतत्रय' या 'नाटकत्रय' कहते हैं। इनमें जैन दर्शन का निरूपण है। 
षट्प्राभृत' में कुछ ऐसे विचार हैं जो कुन्दकुन्दाचायं के अन्य ग्रन्थों से भिन्न हैं। अतः सम्भव है कि. 
यह ग्रन्थ किसी दूसरे आचायं कौ कृति हो। इन सव ग्रन्थों पर संस्कृत टीकाएँ मिलती हैं। 

वट्टकेर स्वामी भी पुरातन आचार्य Fl इनके रचे 'मूलाचार' और 'त्रिवर्णाचार' में जैन. 
आचार का वर्णन है। 'मूलाचार' की वसुनन्दीकृत वृत्ति में लिखा है कि वट्टकेर ने इसमें 'आचारांग' 
का सार दिया है। See 

कातिकेय- स्वामी के 'कृत्तिगेयाणुवेकखा'. (कातिकेयानुप्रेक्षा) का जैनों में वडा प्रचार. 

हैं। इसमें अनित्यादि बारह भावनाओं का वर्णन है, जिन पर विचार करने से आत्मा दुष्ट संकल्पों 
से छूट कर शुद्ध हो जाती है। 

सं० ९९० (सन्‌ ८४३ ई०) में देवसेन ने 'दर्शनसार' की रचना की। इसमें जैन मन्तव्यों 
का प्रतिपादन किया गया है। इसके अतिरिक्त इन्होंने 'श्रावकाचार' और 'तत्त्वसार' की रचना 
की । 'आराधनासार' में दान, शील, तप, भावना आदि शुभ क्रियाओं के पालन की विधि 
बतलाई गई है । 
सं० १०४० (सन्‌ ९८३ ई०) के लगभग चामुंडराय ने मैसूर देश में श्रवण वेल्गोल के 
निकट वाहुवली की ५७ फ़ुट ऊंची एक भव्य और विशाल प्रतिमा बनवाई। चामुंडराय के गुरु 
सिद्धान्तचक्रवर्ती नेमिचन्द्र थे जिनके रचे 'द्रव्यसंग्रह' और 'गोम्मटसार' अति प्रसिद्ध ग्रन्थ हैं। 
'गोम्मटसार' के दो भाग हुँ--जीवकाण्ड और कर्मकाण्ड। इनमें जैन सिद्धान्तों का प्रतिपादन 
किया गया है। ght : 


महाराष्ट्री प्राकृत साहित्य 


भारतवषे में संस्कृत के अतिरिक्त अन्य भाषाएँ भी काव्य-रचना के लिए प्रयुक्त होती 
रही हैं। मध्यकाल में ऐसी एक भाषा महाराष्ट्री प्राकृत थी। महाराष्ट्री में रचे हुए अनेक महा- 
काव्य तथा खण्डकाव्य अव तक विद्यमान हैं। प्राकृत व्याकरणों में सव से पहले इसी का वर्णन 
किया जाता है। प्राकृत काव्यों की सरसता और मधुरता को बड़े-बड़े कवियों ने माना है। 

सेतुबन्ध महाराष्ट्री का सव से प्रसिद्ध महाकाव्य है | इसमें रामायण की कथा में से सेतु-वंघन 
और रावण-वव का वर्णन किया गयाहै। इसीलिए इसका दूसरा नाम रावणवहो' या (दहमुहवहो' 
भी है। इसके १५ आइवास हैं। रचना सरस और अलंकारपूर्ण है। इस काव्य का कर्ता राजा 
प्रवरसेन कहा जाता है, परन्तु इसकी-रचना-शैली ऐसी अच्छी है कि कई विद्वान्‌ इसे महाव-वि 
कालिदास की कृति मानते हैं.। संभव है कि प्रवरसेन ने इसका आरम्भ कर दिया हो, परन्तु इसे 
पूरा करने में वह असमर्थ रहा हो और पूर्ति कालिदास ने की हो। प्रवरसेन के विषय में मतभेद है | 
कोई कहते हैं कि वह काश्‍मीर का राजा था, कोई उसे कुन्तल देश का राजा वतलाते हैं। राजतर- 
Prot’ में लिखा कि उज्जयिनीपति विक्रमादित्य ने अपने मित्र मातृगुप्त को काइमीर की गद्दी 
पर विठलाया, जिसने कुछ काल वाद यह गद्दी उसके असली अधिकारी प्रवरसेन को सौंप दी । वाणभट्ट 
और दण्डी ने अपने ग्रन्थों में 'सेतुबन्ध' की बडी प्रशंसा की है। इस पर संस्कृत में कई टीकाएँ 
लिखी गईं, जिनमें से रामदासक्कत “रामप्रदीप' विशेष उल्लेखनीय है। यह अकबर के समय में 
बनी थी। य i ; 
गउडवहो में, जैसा कि इसके नाम से सूचित होता है, गौड़ देश के राजा के वध का वर्णन 
है। यह ऐतिहासिक काव्य है। इसमें कुछ १,२०० आर्या छन्द हैं जिनको आश्वासों या सर्गों में 
विभक्त नहीं किया गया है। आइचय है कि इसमें न तो गौडराज का नाम आता है और न ही उसके 


वघ का कहीं निर्देश है। कदाचित्‌ यह पूरा काव्य नहीं है, प्रस्तावना मात्र है। 'गउडवहो' का कर्ता 

वाकृपतिराज (वप्पइराअ) था, जिसे कान्यकुन्ज के राजा यशोवर्मा ने कैद कर लिया था। जव 
राजा ने गौड देश पर विजय पाई और कवि ने यह काव्य सुनाया तो राजा ने उसे ' छोड़ fear 
वाक्पतिराज ने 'महुमहविअअ” (मघुमखविजय) नामक एक और काव्य रचा थां, परन्तु उसके 
एक-दो पद्य ही मिले हैं, शेष नष्ट हो गए हैं। 

' हेमचन्द्रकृत ETAT महाकाव्य के अंतिम आठ सर्गो का एक स्वतन्त्र प्राकृत महाकाव्य 
चन जाता है, जिसका-नाम है 'कुमारपालचरित'। इसमें अणहिलवाड या पाटण (गुजरात) के 
राजा कुमारपाल के पराक्रम का वर्णन है। समग्र '्याश्रयमहाकाव्य' की तरह इन आठ सों का 
प्रयोजन भी कवि के अपने वनाए 'सिद्धहैम” नामी संस्कृत-प्राकृत व्याकरण के प्राकृत सूत्रों के 
उदाहरण देना है। 

कंसवहो (कंसवघ) में भागवत पुराण के अनुसार BATT का वर्णन है। प्रसंगवश इसमें 
कृष्ण की वाल-लीलाओं का भी निर्देश किया गया है। इसमें केवल २२३ छन्द हैं जो चार सों 
में विभक्त हैं। इसका कर्ता राम पाणिवाद रत्न देश का रहने वाला था। मलावार में पाणिवाद 
या नम्वार एक जाति थी, जिसके लोग संस्कृत नाटक खेलने वाले नटों के साथ काम किया करते 
थे और ढोल, मुरज आदि वजाते थे। ढोलवाची शब्द 'पाणिवाद्य' से इनका नाम पाणिवाद 
पड़ गया। इन लोगों में संस्कृत का काफी प्रचार AT | राम पाणिवाद का जन्म सं १७६४ (सन्‌ 
१७०७ ई०) HAMM हुआ। उसने अपनी रचनाएं संस्कृत, प्राकृत और मलयालम में कीं। 
कंसवहो' के अतिरिक्त राम पाणिवाद ने प्राकृत के दो और ग्रन्थ वनाए--एक 'प्राक्ृतवृत्ति' जो 
वररुचिक्ृत प्राकृतप्रकाश' की टीका है और दूसरा 'उपानिरुद्ध/ (४ सर्ग) जिसमें भागवत में 
वणित ऊषा और अनिरुद्ध के विवाह का वर्णन है। 

इत्तके अतिरिक्त प्राकृत के और भी वहुत से कवि हो गए हैं। राजशेखर ने अपनी HTT 
मंजरी' में हरिउड्ढ और पोट्टिस का नाम-निर्देश किया है। शेष की रचनाओं में से अच्छे-अच्छे पद्य 
ले कर प्राकृत सप्तशतियों का संकलन हुआ, जिनमें से हालकुत गाहासत्तसई या गाथासप्तशती 
अति प्रसिद्ध है। इसके एक टीकाकार ने इसमें ११२ कवि नामों काउल्लेख किया है, परन्तु भुवनपाल 
३८४ कवियों के नाम देता है। इसकी भिन्न-भिन्न प्रतियों में इलोको का क्रम भिन्न-भिन्न है। 
इस संग्रह से अनुमान किया जा सकता है कि महाराष्ट्री में कितनी कविता वनी होगी, जो अव नहीं 
मिलती | हाल की वावत खयाल किया जाता है कि वह राजा सातवाहन था, जिसे आदि शालिवाहन 
भी कहते. हैं। इस सप्तशती के रचना-काछ का अभी तक निश्‍चय नहीं हुआ। अनुमान, है कि 
यह तीसरी-चौथी शताब्दी की रचना होगी। निःसंदेह यह सप्तशती प्रथम शताब्दी की रचना 
नहीं है, क्योंकि उस समय की प्राकृत भाषा पालि से मिलती-जुलती होनी चाहिए थी। प्रारंभ 
के पद्यों से विदित होता है कि ये श्रृंगार रसपूर्ण पद्य इसके संकलन के समय इतने प्रचलित नहीं 
थे, जितने कि वे पहले रहे होंगे। 


` इसी प्रकार की एक और सप्तशती है जिसका नाम जअवल्लह या वज्जालग्ग है! 

इसका संकलन इवेताम्वर मुनि जयवल्लभ ने किया था। इसमें भी ७०० पद्य हैं, जिनमें से कई एक 
हाल की सप्तशती में भी मिलते हैं। - 

काव्यों के अतिरिक्त महाराष्ट्री के सैकड़ों पद्य संस्कृत नाटकों में पाए जाते हैं, परन्तु 
इस प्राकृत की गद्यमयी कोई रचना उपलब्ध नहीं हुई। 


नाटकीय प्राक्त साहित्य 


संस्कृत नाटकों की रचना में संस्कृत के साथ-साथ प्राकृतो का प्रयोग भी होता है। इस 
प्रथा का उदाहरण किसी अन्य देश के साहित्य में नहीं मिळता । योरप के सुखान्त नाटकों में विदे- 
शियों की भाषा की नक्कल करके सदा हंसी उड़ाई जाती है। शेक्सपियर के नाटकों में वेल्ज तथा 
फ्रांस निवासी पात्र अपनी अपनी भाषा बोलते हैं। प्रहसनादिक में ग्रामीण और शिष्ट भाषा का 
अन्तर दिखाया जाता है। परन्तु भारतीय प्रथा इन विदेशी उदाहरणों से भिन्न है। प्रथम तो एक 
ही रंगमंच पर चार नहीं, तो तीन भिन्न भाषाएं नियम से वोली जाती हैं। दुसरे, इनमें एक शिष्ट 
(संस्कृत) है जो भाषा-इतिहास के प्राचीन युग से संवंघ रखती है। तीसरे, एक ही नाटक में दूर- 
दुर बोली जाने वाली भाषाएँ पाई जाती हैं जो विना किसी प्रत्यक्ष हेतु के खास-खास पात्रों केलिए | 
नियत हैं। कौन-कौन से पात्र को कौन-कौन सी प्राकृत वोळनी चाहिए, इसमें कुछ मतभेद है। 
नाटक का नायक तथा विदूषक के सिवा उसके अन्य साथी संस्कृत वोलते और गाते हैं। विदूषक के 
साथ वार्तालाप में शौरसेनी और गाने में महाराष्ट्री का प्रयोग होता है। 'माळतीमाधव'मे 
बौद्ध भिक्षुणी संस्कृत वोळती है। नीच पात्र, जैसे धीवर, चाण्डाल मागधी में बोलते और 
गाते हैं। उपयुक्त प्रथा के कारण महाराष्ट्री, शौरसेनी और मागघी को नाटकीय प्राकृत 
कहते हैं। इनके अतिरिक्त आवन्ती, watt, शाकारी आदि का भी नाटकों में प्रयोग 
होता है। 
कुछ नाटक ऐसे भी हैं जिनके सभी पात्र प्राकृतों का प्रयोग करते हैं। उनमें कोई भी पात्र 
संस्कृत नहीं वोलता। एसे नाटकों को ‘ae’ कहते हैं। राजशेखरकृत 'कर्परमंजरी' इसका 
प्रसिद्ध उदाहरण है। इसके अतिरिक्त “रम्भामंजरी', 'चन्द्रलेखा', 'आनन्दसुन्दरी' आदि संट्टक 
उपलब्ध हो चुके हैं। 
` इस संस्कृत-प्राकृत नाटक का समाधान इस प्रकार हो सकता है कि इसे वास्तविक परिस्थिति 
माना जाय, अर्थात्‌, यह समझा जाय कि नाटकों के सम्भाषण गुप्तकालीन भारतीय जीवन की सच्ची 
अवस्था प्रकट करते हैं। सर जाजं प्रियसेन लिखते हैं---“भारतवर्ष के नाटकों का बहुभाषी वार्तालाप 
कुछ आश्चर्यजनक Tal | आजकल भी बंगाल प्रान्त के बड़े घरानों में यही हाल देखा जाता है । 
भिन्न प्रदेशों के रहने वाले नौकर-चाकर अपनी ही भाषा बोते हैं। वे अपनी मातृभाषा को छोड़, 
दूसरी भाषा वोल्ने की चेष्टा नहीं करते। तथापि, दूसरे सव. लोग उनकी वात समझ लेते हैं। 
यह जरूर है कि नाटकीय प्राकृते कृत्रिम सी वन गई Sl" परन्तु यदि यह मान लिया जाय कि पढे- 
लिखे पुरुष संस्कृत बोल सकते थे और स्त्रियाँ प्रायः नहीं बोल सकती थीं, तो भी यह नहीं समझना 

चाहिए कि पुरुष सिधाय संस्कृत के और कुछ बोलते ही न थे और घर में बाल-बच्चों तथा नौकरों के 
साथ भी संस्कृत में ही बातचीत करते थे। 


नाटकों की भाषा के इस विविध रूप को देखते हुए कहा जा सकता है किसंस्कृत नाटक ने 

` शूरसेन में स्थिर रप प्राप्त किया। इसीलिए इसकी प्रधान प्राकृत शौरसेनी है। कदाचित्‌ शौरसेनी 
के प्रयोग का कारण यह भी हो कि नाटक की वस्तु प्रायः कृष्ण-चरित से सम्वन्ध रखती थी और 
कृष्ण की लीला-भूमि शूरसेन (मथुरा ) ही थी । मागघी मगब देश के मागव भाटों की भाषा है। 
महाराष्ट्री के लिए यह युक्ति है कि यह्‌ कवि-समय की वात है। दक्षिण में गीतात्मक कविता ने 


ऐसी उन्नति की कि उसका प्रचार दूर-दूर हो गया ओर महाराष्ट्री गीत समग्र भारत में गाए जाने . 


लगे, जैसे कि आजकल हिन्दी-हिम्दुस्तानी के गीत । अतः प्राकृत गीतों के लिए इसी भाषा को 
उपयुक्त समझा गया। इस युक्ति के आघार पर नाटक में इतर प्राकृतं के प्रयोग का समाधान 
करना कठिन नहीं रहता। इस विषय का निकट के विकास और इतिहास से घनिष्ठ सम्वन्ध है। 
परन्तु इस बात में मतभेद है कि नाटक में प्राकृतों की संख्या का अधिक होना, जैसा कि शूद्रक के 
_ 'मुच्छकटिक' में है, उसकी प्राचीनता का द्योतक है अथवा अर्वाचीनता का। कई विद्वान्‌ कहते 
हैं कि पहले-पहल नाटक प्राकृत में ही होते थे । उनमें संस्कृत का प्रयोग पीछे से हुआ। प्राकृत 
स्रोत न केवल नाटक का बल्कि इतिहास और पुराणों का भी माना गया है। प्रो० ES के अनुसार- 
'पंचतन्त्र' की मूल रचना प्राकृत में हुई थी। कई विद्वान्‌ मानते हैं कि “गीतगोविन्द' की भी 
रचना मूलतः प्राकृत में हुई थी। 'वृहत्कथा' के विषय में तो स्पष्ट उल्लेख है कि वह पैशाची प्राकृत 
में थी, जिससे संस्कृत में सार या संक्षेप बनाए गए। यह घारणा इस वात से पुष्ट होती है कि इन ग्रन्थों 
के वर्तं मान संस्कृत रूप में व्याकरण तथा छन्द संवंधी कई एसी बातें हैं SPATE करती हैं कि उनका 
प्राकृत से अनुवाद किया गया होगा। 


- साथ ही प्राकृत ग्रन्थों में कई स्थल, पद्य अथवा शब्द ऐसे हैं जो संस्कृत के अनुवाद प्रतीत 
होते हैं। प्राकृत व्याकरणों में तद्भव शब्दों पर विचार किया जाता है। इससे कुछ सामान्य नियम 
हृदय में बैठ जाते हैं । फिर उनके अनुसार संस्कृत शब्दों के प्राकृत रूप बना लिए जाते हैं, जेसे-- 
प्राकृत शब्दों के आदि में क, ग, च, ज, त, द बने रहते हैं, लेकिन जव वे स्वरों के मध्य में आते हैं 


तव उनका लोप हो जाता है । लेकिन म=च, उण =पुनः को मिला कर उनके च्‌ और प्‌ को स्वर- 


मध्यवर्ती ख्याल किया गया और फिर उनका लोप कर दिया गया। इसी प्रकार जलचर, करतल 


को एक-एक शब्द समझ कर: जलयर करयल वना लिया। इससे वैयाकरणों को कठिनाई gel 


उन्होंने जलचर, जलयर, करतल, करयल को वैकल्पिक रूप” कह करः अपना पिंड छुड़ाया। 
'उत्तराध्ययन' में थीभि --स्त्रीभिः, प्रत्यक्ष संस्कृत रूप का अपूर्ण तद्भव प्रयोग है। संस्कृत जानने 
वाले प्राकृत लेखकों को रचना करते समय संस्कृत पाठ याद आ जाते होंगे, वे उन्हीं को प्राकृत रूप 
दे देते थे, जैसा कि आजकल अंग्रेज़ी जानने वाले हिन्दी लेखक कई वार अंग्रेज़ी में सोच कर उसका 
अनुवाद कर डालते हैं, जो कभी-कभी कृत्रिम सा दिखाई देता है। 

प्राकृत साहित्य ; ३७७ 
पैशाची प्राकृत साहित्य 


यद्यपि आजकल पैशाची का कोई ग्रन्थ नहीं मिळता, तथापि किसी समय यह महत्त्वपूर्ण 
प्राकृत रही होगी। गुणाढ्य ने अपनी 'बृहत्कथा' की रचना इसी में की थी। रचनां का कारण 
यह बतलाया जाता है कि एक बार पावंती ने शिव से कहा कि मैं कोई अपूर्व कथा सुनना चाहती हूँ, 
जिसे पहले कोई न जानता हो । इस पर शिव ने उन्हें 'बृहत्कथा' में वणित नरवाहनदत्त का वृत्तान्त 
सुनाया। इसे गुप्त रीति से शिव के एक परिचारक ने भी सुन लिया और उसने अंपनी स्त्री को जा 
सुनाया। उस स्त्री ने पावंती से कहा कि नरवाहनदत्त की कथा अपूर्व नहीं, इसे मैं भी जानती हूँ, 
शिव ने तुम्हारे साथ कपट किया है। तब पावती रूळ गई | इस पर शिव ने उस परिचारक को 
शाप दिया कि तू पिशाच वन जा और जब तक इस कथा को पैशाची में रच कर इसका दक्षिण में 
प्रचार न कर देगा, तव तक पिशाच ही रहेगा। यही परिचारक गुणाढ्य हुआ.। 


मूल “वृहत्कथा' चिरकाल से लुप्त हो चुकी है। इसके संस्कृत रूपान्तर वुधस्वामी के 


“वृहत्कथाइलोकसंग्रह', सोमदेव के 'कथासरित्सागर' तथा क्षेमेन्द्र की 'वृहत्कथामंजरी' में पाए | 


जाते हैं। इनके अतिरिक्त जैन कथा साहित्य में भी इसकी कथाएँ मिलती हैं, विशेषकर 
संघदास की 'वसुदेव हिँडी! में विपाक तथा “मगवतीसूत्र' में कौशाम्वी-नरेश उदयन का 
उल्लेख है। बौद्ध परम्परा के अनुसार स्थविरवादियों के एक जैन सम्प्रदाय के ग्रन्थ पैशाची भाषा 
में थे, परन्तु अव उनका कोई चिह्न नहीं मिलता । 


बूंदी रियासत के राजाओं का 'वंशभास्कर' नामक एक इतिहास ग्रन्थ है, जो सौ साल के 
लगभग की रचना है। उसके कई अध्याय पैशाची प्राकृत में हैं। संभव है, पंशाची के कुछ पद्य 
“पृथ्वीराजरासो में भी हों, क्योंकि चन्द ने इसे 'षटभाषाकुरान' कहा हे । परन्तु रासो का वर्तमान 
पाठ अत्यन्त भ्रष्ट होने से पैशाची की पहचान नहीं हो सकती। 'हम्मीरमदमर्देन' और “मोह्राज- 
पराजय' आदि अर्वाचीन नाटकों के एक-दो पात्र पैशाची बोलते हैं।: प्राकृत व्याकरणों में पैशाची 
का समावेश किया गया है और इसके उदाहरण दिए गए: हैं। संभव है कि aga से उदाहरण 
THAT के हों और शेष वेयाकरणों की अपनी रचना हों। 

गुणाढ्य का समय दण्डी से पहले होता चाहिए, क्योंकि दण्डी ने उसका नाम-निर्देश किया 
` है। अन्य स्रोतों के आधार पर कहा जा सकता है कि पैश्याची ने विक्रम की पहली-दूसरी शताब्दी 
सें साहित्यिक रूप घारण कर लिया होगा। चीनी तुकिस्तान से प्राप्त खरोष्ठी लिपि में लिखी 
हुई कील मुद्राओं की प्राकृत भाषा कई बातों में पंशाची से मिलती है, अतः वह उत्तर-परिचिमी 
भारत की किसी'वोली के आधार पर बनी होगी । विद्वानों का खयाल है वहाँ से ही प्राकृत भाषा 
चीनी तुकिस्तान में गई थी। 


प्राकृत के व्याकरण 


प्राकृत के व्याकरण प्राकृत साहित्य के विशेष अंग हैं। ये संस्कृत व्याकरणं की शैली पर 
४८ 


So 

सूत्रों में रचे गए हैं। इनका माध्यम भी संस्कृत है और प्रायः समी संज्ञाएं संस्कृत व्याकरण सेली 


गई हैं। 


पाणिनि को भी 'प्राकृतलक्षण' नामक एक व्याकरण का कर्ता वतलाया जाता है, परन्तु 
इस कथन में कोई उचित प्रमाण नहीं है। सबसे प्राचीन व्याकरण जो अब तक विद्यमान है, वररुचि- 
कात्यायन का 'प्राकृतप्रकाश' है।.कदाचित्‌ ये वही वररुचि हैं जो पाणिनि के वातिककार थे 
और इसीलिए पाणिनि को प्राकृत व्याकरण का कर्ता खयाल किया गया। अथवा, यह भी संभव 
है कि प्राकृत के गौरव निमित्त यह बात प्रचरित हो गई। 'प्राकृतप्रकाश' में महाराष्ट्री, पैशाची, 
मागघी और शौरसेनी का वर्णन है। इस पर भामह ने 'मनोरमा', वसन्तराज ने प्राकृत- 
संजीवनी” और सदानन्द ने 'प्राकृतसुवोधिनी” टीकाएँ रिखीं । एक पद्यात्मक वृत्ति भी है जिसे 
प्राकृतमंजरी' कहते है cat अध्याय की टीका में भामह ने पैशाची के दो वाक्य दिए हैं जो 
संभवतः ‘Jeera’ से लिए गए हैं। 
चण्डकृत 'प्राकृतलक्षण' भी काफ़ी पुराना व्याकरण है। इसभें महाराष्ट्री और जेन प्राकृतो 
- पर विचार किया गया है। 
सब से अधिक प्रसिद्ध और पूर्ण व्याकरण हेमचन्द्राचार्यकृत है जो उनके सिद्ध हैमचन्द्र' 
नामक संस्कृत व्याकरण का आठवां अध्याय है। इसके चार पद हैं जिनमें महाराष्ट्री, शौरसेनी, 
मागधी, पैशाची,चूलिका पैशाची तथा अपभ्रंश का वर्णन है। आर्ष या अर्धमागधी विषयक केवल 
एक सूत्र है जो कहता है कि आर्ष में ये नियम विकल्प से लगते हैं। इस पर स्वोपज्ञवृत्ति' है 
जो बृहत्‌ और लघु दो वाचनाओं में मिलती है। 
हेमचन्द्र की-भाँति क्रमदीश्वर ने “संक्षिप्तसार' नामक अपने संस्कृत व्याकरण के आठवें 
अध्याय में प्राकृतों का वर्णन किया है। वह अधिकतर वररुचि के अनुसार है। यह अनुमानतः 
तेरहवीं या चौदहवीं शताब्दी की रचना Fl इस व्याकरण के संस्कृत भाग पर कई वृत्तियाँ हैं, 
पर प्राकृत भाग पर एक भी टीका नहीं मिली । 
पुरुषोत्तम का प्राकृतानुशासन' का परिचय केवल एक ताड्पत्रीय प्रति से मिला है, जो 
नेपाल देश के खटमंडू भंडार में सुरक्षित है। यह नेवारी लिपि में नेपाली संवत्‌ ३८५ (सन्‌ १२६५ 


ई०) की लिखी हुई है। इसका संपादन एक इटालियन विदुषी लुइज्यानित्ति दोलची ने 


किया है। 

रामशर्मा तर्कवागीश के 'प्राकृतकल्पतरु' की भी एक ही प्रति उपलब्ध है जो शक संवत्‌ 
१६०८ की लिखी हुई है। 

प्राकृतसर्वस्व' का कर्ता माकण्डेय उड़ीसा का रहने वाला था और वहाँ के राजा मुकुन्ददेव 
के शासन में जीवित था। लेकिन मुकुंददेव नाम के कई राजा हुए हैं, अत: यह निश्‍चित नहीं कि 
माकंण्डेय किसके समय में हुआ। एक मुकुंद ने सं १७२१ से १७४९ fao तक राज्य किया। 
शायद मार्कण्डेय उसी का समकालीन था। 


५“. इनके अतिरिक्त और कई प्राकृत व्याकरण हैं, जैसे--सिंहराज का 'प्राकृतपावतार', - 

लक्ष्मीघर का 'षड्भाषाचन्द्रिका', अप्पय दीक्षित का 'प्राकृतलंकेदवर' जिसका कर्ता रावण 
समझा जाता है और कृष्ण पण्डित या शेषकृष्ण का प्राकृतचन्द्रिका'। ये ग्रन्थ अभी तक प्रकाशित 
नहीं हुए) 
उपर्युक्त सब व्याकरण संस्कृत में बने हैं। प्रो०्हीरालाल जैन ने कुछ अवतरणों के आघार 

पर प्राकृत में रचित एंक प्राकृत व्याकरण का अनुमान लगाया है। कदाचित्‌ भारत के नाट्यशास्त्र 
में भी ऐसे ही व्याकरण की एक-दो कारिकाए उद्धत हैं। भरत मुनि के नाट्यशास्त्र में प्राकृतों 
के व्याकरण का ससे पुराना विवेचन मिलता है। इसमें प्राकृतों का किंचित्‌ स्वरूप बतला कर 

q विषय पर विचार किया गया है कि नाटक में किस पात्र को कौन सी प्राकृत बोलनी चाहिए। 
इद्रटकृत 'काव्यालंकार' पर नमिसाबु की टीका और 'मृच्छकटिक' पर पृथ्वीघर की टीका में 
भी प्राकृतों के मुख्य-मुख्य लक्षणों का निरूपण किया गया है । 


प्राकृत के कोश 


भारत में प्राकृत का पठन-पाठन संस्कृत द्वारा होता था, इसी लिए प्राकृत व्याकरणों की रचना ` 
संस्कृत में होती थी। प्राकृत व्याकरण का अभ्यास कर लेने पर संस्कृत जानने वाले के लिए प्राकृत 
का समझना कठिन नहीं रहता था। लेकिन प्राक्कत में कुछ ऐसे शब्द व्यवहृत होते थे, जिनका मूलरूप 
संस्कृत में न था। ऐसे शब्दों को देशी कहते हैं। इन शब्दों का कोशों में संग्रह किया गया है। 
इस प्रकार का एक सव से प्रसिद्ध कोश हेमचन्द्राचायंकृत 'देशीनाममाला' है। इससे भी कुछ 
प्राचीन घनपालकृत 'पाइयलच्छीनाममाला' (प्राकृतलक्ष्मी-) है, जो सं० १०२९ (सन्‌ ९६२६० ) 
में रचा गया। इन दोनों कोशों में देशी शब्दों के प्राकृत पर्याय दिए गए si 


प्राकृत का ज्योतिष साहित्य 
प्राकृत में ज्योतिष विषयक प्रचुर साहित्य है। अर्धमागधी आगम के उपांगों, चन्द्र, सूय 
और जम्बूढीप प्रज्ञप्ति नामक उपांगों के नामों से ही प्रकट होता है कि ये ज्योतिष और भूगोल से 
संबंध रखते हैं। इनके कयन पुराणोक्तं ज्योतिष और भूंगोल से वहुत मिलते-जुलते हैं। काल-गणना 
` में इनकी वैदिक कथनों से समानता है। इनके अतिरिक्त यतिवृषंभ की 'तिलोयपन्नत्ति (त्रिलोक- 
प्रज्ञप्ति) और अनेक आचार्यों द्वारा रचित 'संग्रहणी', 'लोकसार' आदि प्रसिद्ध हैं। इन ग्रन्यो में 
गणित विषयक बड़े आइचर्येजनके और सूक्ष्म विचार पाए जाते हैं, जिनकी तुलना आजकल के विज्ञान 
से की जा सकती है। 


प्राकृत का अन्य उपयोगी: साहित्य 
प्राकृत ग्रन्यों में वैद्यक और चिकित्सा संबंधी प्रचुर उल्लेख पाए जाते हैं। 'तंडुलवेतालिक 
प्रकीर्णक' में महावीर और गौतम का संवाद मिलता. है, जिसमें मानव शरीर-रचना तथा एसी ही 
ई और बातों का विवेचन किया गया है। ऋतुओं के अनुसार अन्न-पान के विकृत होने की अवधि 
और इनके रक्षण की विधि आदि अन्य उपयोगी विषय वर्णित हैं। कीटाणुओं की उत्पत्ति तथा 

उनके निवारण की विधि आधुनिक विज्ञान के. समान हैं। कई औषधियों के नाम प्राकृत में हैं, 
जो संस्कृत में भी उन्हीं रूपों सें व्यवहृत होते हैं। 
नियुक्ति और भाष्य ग्रन्थों में अनेक शब्दों की व्युत्पत्ति पर विचार किया.गया है। 
कई एक प्राकृत रूपों की प्राकृत घातु और प्रत्यय के आधार पर व्युत्पत्ति मिलती है, जैसे अहंत्‌ 
शब्द के प्राकृत में अरहंत, अरिहंत और अरुहंत रूप बनते Fl इनमें से अरिहंत की अरि -- हत, 
अर्थात्‌ (अन्तरंग और बाह्य) शत्रुओं का नाश करने वाला; और अरुहंत की अ+ रुहंत, 
अर्थात्‌ न उगने वाला, पुनर्जन्म रहित, ऐसी व्युत्पत्ति की है। इस प्रकार के निर्वेचन बड़े चमत्कार- 
पूर्ण और आकर्षक हैं। इनसे यास्क के निरुक्त की काफ़ी वृद्धि होती है। 
संगीत के संस्कृत ग्रन्थों में कहीं-कहीं रागों के उदाहरण प्राकृत में दिए गए हैं। नाटक 
के कई भेदों के नाम प्राकृत हैं। छन्द शास्त्रों में प्राकृत उदाहरण और नाम पाए जाते हैं। 'प्राकृत- 
पैंगल' छन्द शास्त्र का प्रसिद्ध ग्रन्थ है। सामुद्रिक का 'करलक्षण' नामक एंक ग्रन्थ मिलता है। 
वृष्टि तया जिनसों के भाव जानने के लिए 'अग्धकंड' (अर्वकाण्ड) पुस्तक है। 
ऐसा.मालूम होता है कि अनेक उपयोगी विषयों पर प्राकृत में बहुत साहित्य वना था, 
लेकिन समय के प्रवाह में उस पर संस्कृत का प्रभाव पड़ने लगा और अन्त में संस्कृत ग्रन्थों ने उसे 
दबा दिया। 


प्राकृत रचना में भाषा-मिश्रण 


अर्थ की दृष्टि से प्राकृत पद्य बड़े चमत्कारक और सरस होते थे। कदाचित्‌ कवि विहारी- 
लाल ने अपनी सतसई' की रचना में प्राकृत 'गाथासप्तशती' का ही अनुकरण किया था। सर 
जॉर्ज ग्रियसंन के कथनानुसार विहारी के पद्य बहुमूल्य मणियाँ हैं। ग्रियसंन का यह कथन 'गाथा- 
सप्तशती पर भी पूर्णतया घटता है। 2 
. नाटकों को छोड कर संस्कृत के अन्य ग्रन्थों में किसी. दूसरी भाषा का प्रयोग नहीं होता था । 
उनमें शेली की विचित्रता लाने के लिए गद्य-पद्य मिश्रित चम्पू रचे जाते थे अथवा गौडी या वैदर्भी 
रीति का सम्मिश्रण कर दिया जाता था। परन्तु प्राकृत में इस परिपाटी के अतिरिक्त भाषा- 
मिश्रण भी हो जाता था। ग्रन्थ का कुछ भाग संस्कृत में, कुछ प्राकृत में कर दिया जाता था। 
कभी एक ही पद्य का आघा संस्कृत में और दुसरा आधा प्राकृत में होता था। 'भीमकुमारचरित्र' 
इस प्रकार की रचना का अच्छा उदाहरण है। किसी-किसी पद्य में एक चरण संस्कृत का, दूसरा 
महाराष्ट्री, तीसरा शौरसेनी और चौथा मागधी प्राकृत का होता था, जैसा कि विक्रमसिह 
द्वारा विरचित 'पारसीभाषानुशासन' के मंगलाचरण में है। भिन्न-भिन्न भाषाओं का यह सम्मिश्रण 
अन्यत्र भी मिलता है, जैसे---अरबी और फारसी का; :फ़ारसी और हिन्दुस्तानी का जिसे रेखता 


कहते हैं, संस्कृत और द्राविडी HAS, मलयालम आदि का, जिसे मणिप्रवाळ कहते हैं। इसके विपरीत .. 


कई पद्य ऐसे शब्दों से बनाए जाते थे जिनके प्राकृत और संस्कृत रूप एक सरीखे होते थे। इस शैली 
को सम संस्कृत कहते हैं। 

प्राकृत साहित्य ३ ३८१ 
प्राकृत का वर्तमान अनुशीलन : 


यद्यपि प्राकृत में रचनात्मक प्रवृत्ति बहुत पहले बन्द हो चुकी थी, तथापि कोई कोई 
जैन मुनि अब भी प्राकृत में छोटी-मोटी रचना करते रहते हैं, विशेषकर अपने देव-गुरु की भक्ति 
के निमित्त स्तोत्रादि की । लेकिन प्राकृत का वर्तमान अनुशीलन अधिकतर प्राचीन ग्रन्थों के संपादन 
और अनुवाद तक सीमित है। उनके कर्ता का .समय-निर्धा रण, उनकी साहित्यिक और ऐतिहासिक 
दृष्टि से छान-बीन आदि कार्य इसी में सम्मिलित हैं। सबसे पहले यह काम पाइचात्य विद्वानों 
ने शुरू किया था। इस दिशा में आल्बते वेवर, हर्मन याकोबी और रुडाल्फ़ हुनंले के नाम विशेष 
उल्लेखनीय हैं। सन्‌ १९०० में रिचर्ड पिशल ने नवीन पद्धति पर जमंन भाषा में प्राकृत व्याकरण _ 
प्रकाशित किया | इसमें जैन प्राकृतं, नाटकीय प्राकृतों, पैशाची और अपभ्रंश का विवेचन किया 
गया है। यह ग्रन्थ उत्साह, घैयें और विद्वत्ता का स्तम्भ है। सन्‌ १९१७ में To सी० वूल्नर ने 
अंग्रेजी में 'इंट्रोडक्शन टू प्राकृत' प्रकाशित किया। इस पुस्तक ने प्राकृत के पठन-पाठन को बड़ा 
प्रोत्साहन दिया । प्रस्तुत लेखक ने इसका हिन्दी में अनुवाद किया जो सन्‌ १९२४ में “प्राकृत प्रवे- 
शिका' के नाम से छपा। सन्‌ १९२३ में 'अबंमागघी रीडर' प्रकाशित हुई। 

गत TARAS वरसों में जैन मुनियों तथा जैन संस्थाओं ने प्राकृत अनुशीलन में बहुत 


वृद्धि की है। प्राक्त के सैकड़ों ग्रन्थों का सम्पादन तथा अनुवाद हो चुका है और सैकड़ों का हो 


रहा है। शतावधानी स्वामी रत्नचन्द्र ने 'अर्घमागवीकोश' (५ भाग) और जैन प्राकृतकौमुदी 
(व्याकरण) तैयार किए। डा० ए० सी० वूल्नर भी एक कोश की सामग्री जुटा रहे थे। पंडित 
हरगोविन्ददास ने पाइयसद्दमहण्णवो' (प्राकृत शब्दमहाणंव) का संकलन किया। राजेन्द्रसूरि ने 

अभिषानराजेन्द्र' (७ भाग) नामक जैन विश्वकोश बनाया । प्राकृत की हस्तलिखित ग्रन्थों की 
अनेक सूचियाँ प्रकट हो चुकी हैं, जिनसे प्राकृत साहित्य की विशालता और विविधता का भली 
भाँति बोध होता है। भारत और योरप तथा अमरीका की साहित्यिक पत्रिकाओं में प्राकृत भाषा 
तथा साहित्य पर गवेषणापूर्ण लेख छपते रहते हैं। इनसे प्राकृत अनुशीलन का भविष्य बड़ा उज्ज्वल 
दिखाई देता है। प्राकृत के इस अध्ययन से निश्चय ही हिन्दी भाषा और साहित्य--विशेष रूप से 
प्रारम्भिक और मध्यकालीन हिन्दी भाषा और साहित्य के अध्ययन को अपूर्व सहायता मिल सकेगी 
तथा अनेक गूढ और उलझे हुए प्ररनों को सुलझाया जा सकेगा। 

११. अपभ्रंश साहित्य 


'अपञ्जंश' हिन्दी तथा अन्य नव्य भारतीय आर्ये भाषाओं तथा प्राकृतों को जोड़ने वाली 
कड़ी है। अपभ्रंश साहित्य की घाराएँ पुरानी हिन्दी में आ कर मिल गई हैं । अप्‌भ्रंश शब्द का जिस 
अथं में आज प्रयोग होता है, संस्कृत वैयाकरणों ने उस अर्थ में उसका प्रयोग नहीं किया था। 'अप- 
अंश' का प्राचीनतम उल्लेख उसके अर्थ और उदाहरणों के साथ पतंजलि के महाभाष्य में मिलता 
है।' महाभाष्य के रचयिता ने अपभ्रंश का प्रयोग age व्यापक अर्थ में किया है। संस्कृत व्याकरण 
के नियमों से सिद्ध संस्कृत शब्द-रूपों के अतिरिक्त सभी विकृत शब्द-रूपों को महषि पतंजलि ने 
अपशब्द या अपभ्रंश शब्द-रूप कहा है। उनके अनुसार एक साधु रूप के अनेक अपशब्द-रूप हो सकते 
थे-उदाहरण के लिए गो' शब्द के गोपी, गोवी, गोपोतलिका जैसे अपशब्द-रूप उद्घुत किए गए 
हैं। इस उल्लेख के अनुसार संस्कृत के अतिरिक्त सभी प्राइतें अपभ्रंश ही हैं, क्योंकि 'गोवी' 
आदि दब्द-रूप प्राकृतों में मिल जाते हैं। पतंजलि के अर्थ के ही कुछ-क्ुछ समान अथे में भरत मुनि 


कौ कृति नाट्यशास्त्र' में 'विभ्रष्ट' शब्द का प्रयोग हुआ है।' किन्तु भरत मुनि के उल्लेखो से यह ; 


संकेत मिलता है कि इस प्रकार की शब्दावली का प्रयोग काव्य में भी होनेःलगा था। अपभ्रंश 


शब्दावली में काव्य भाषा के आसन पर प्रतिष्ठित होने का HAS इतिहास प्रस्तुत करने योग्य ' 


सामग्री भरत मुनि के पञ्चात्‌ कई शतियों तक नहीं मिलती । प्राप्त सूचनाओं के आधार पंर भामह 
सबसे पहले काव्य संमीक्षक हैं, जिन्होंने संस्कृत और प्राकृत के साथ अपभ्रंश का भी काव्य भाषा 
के रूप में उल्लेख किया है ।' भामह ने अपभ्रंश के संबंध में कोई मत व्यक्त नहीं किया है। दण्डी ने 
भी अपश्रंश का काव्य भाषा के रूप में उल्लेख किया है। दण्डी के उल्लेख में एक महत्त्वपूर्ण वात 
है, उसका आभीरों से संवंध बताना । उनके उल्लेख में एक प्रकार से पतंजलि और भामह दोनों 
के मतों का समावेश मिळता है, अर्थात्‌ अपभ्रंश के संस्कृत से भिन्न लोक में व्यवहृत भाषा रूप तथा 
आसारवन्ध काव्यों की भाषा--दोनों की सूचना दण्डी ने दी है। जैन कथाकार उद्योतन रुद्रट 
` और उनके टीकाकार नमिसाघु (१०६९ ई०) ने अपभ्रंश के कुछ भेदों का भी उल्लेख किया 


१. महाभाष्य, To ११, निर्भयसागर संस्करण, १९३८ ई०। 

२. नाट्यशास्त्र, बडोदा संस्करण, भाग २, अध्याय १७-३। 

३. संस्कृत प्राकृतं चान्यदपञ्रंश इति त्रिघा--काव्यालंकार, १-१६ तथा १-२८; 
चौखम्बा संस्करण, काशी, १९८५ वि० । 

४. BEATER, पुना संस्करण, १९३८, १-३२, १-३६-३७। 

अपभ्रंश साहित्य ३८३ 


है।' इसके पश्चात्‌ राजशेखर,' आनंदवड्धंन,' मम्मट) मोज, वाग्भट," विष्णुबर्मोत्तर के 
रचयिता,” रामचन्द्र-गुणचन्द्र” जिनदत्त, अमरचन्द्र, दामोदरः तथा अन्य अनेक प्राचीन और 
मध्यकालीन साहित्यकारो ने अपभ्रंश की चर्चा की है, जिससे काव्य-भाषा के रूप में अपभ्रंश 
की प्रतिष्ठा होने तथा उसमें पर्याप्त साहित्य रचना के संकेत मिलते हैं। 

काव्यशास्त्र विषयक ग्रन्थों में अपभ्रंश के संवंघ में जो उल्लेख मिलते हैं, उनसे अपभ्रंश 
साहित्य के संबंध में ही सूचनाएँ मिलती हैं, अपभ्रंश के स्वरूप, भेद, उत्पत्ति, उसकी सीमाएँ इत्यादि - 
समस्याओं पर कोई स्पष्ट प्रकाश नहीं पड़ता। वैयाकरणों ने बहुत बाद में अपश्रंश की ओर ध्यान 
देना प्रारंभ किया। पतंजलि ने या व्याडि ने सामान्य अर्थ में 'अपभ्रंश” का उल्लेख किया है, 
किन्तु यह आइचय है कि प्राकृत के प्राचीनतम व्याकरणकार वररुचि ने अपभ्रंश' का नामोल्लेख भी 
नहीं किया | वररुचि की कृति पर टीका करने वाले भामह को अपश्रंश का पता था, किन्तु व्याकरण 
की टीका में उन्होंने अपभ्रंश का कहीं भी नामोल्लेख नहीं किया । प्राकृत के जितने व्याकरणकार 
हैं, उनमें हेमचन्द्र (सन्‌ १०८८-११७२ ई०) सबसे प्राचीन हैं, जिन्होंने Mea के साथ अपभ्रंदा 
का व्याकरण भी दिया है। हेमचन्द्र के बाद के प्राकृत व्याकरणकारों" में से प्रायः सभी ने अपअंश 
के विपय में थोड़ा-बहुत लिखा है, किन्तु अपअंश से संबंधित विविध समस्याओं का उससे समाधःन 
नहीं होता । 2 र 

बेयाकरणों और काव्यशास्त्र के रचयिताओं ने अपञ्रंश के संबंध में जो कुछ लिखा है, 
उससे यह ज्ञात होता है कि किसी समथ अपभ्रंश और प्राकृतों में व्याकरण रचयिता भेद नहीं करते 


१. अपभ्रंश काव्यत्रयी, बड़ौदा, १९२७ की भूमिका में उद्योतन की कुवलयमाला कथा से 
कुछ उद्धरण दिए हैं, जिनमें अपञ्रंश का उल्लेख हुआ है तथा कुछ दोहे भी उद्धृत हैं, उनका काल 
८वी शती ई० है।--१- काव्यालंकार, निर्णयसागर, बम्बई, १९२८, २.१२ तथा टीका। 

२. काव्य मीमांसा, बड़ौदा, १९३४ Fo, Jo ६, १९, ३३, ४८, ५०, ५४-५५ पर अपश्रंश - 
के उल्लेख मिलते Fl तथा बाल रामायण .१. १०॥ 

३. यतः काव्यस्य प्रभेदा मुक्तकं संस्कृताभ्राकृतापश्रंश निबद्धम्‌ -- ध्वन्यालोक ३.७। 

४. का० No ४२, ५९, ९०-९१ तथा ६७, ८८, ३४५ सें ATMA के उदाहरण। 

५. सरस्वतीकण्ठाभरण, २. १०, १३, १७, तया अपभ्रंश पद्यों के अनेक उदाहरण कृति 
सें मिलते हैं। भोज की दूसरी कृति श्युंगारप्रकाश में भो अपभ्रंश के उल्लेख मिलते हैं 
(दे० आगे) । नः सगण ; 

६. वाग्भटालंकार, RI 

७. AMAT काव्यत्रयी, बडोदा, भूमिका Jo ९६1 

८. नाट्यदर्पण, बड़ोडा १९२९ ई०, प्रथम भाग, To २०९। 

९. MOAT काव्यत्रयी की भूमिका व्रष्टव्य॥ 

१०. पुरुषोत्तम, रामशर्मा, साकेण्डेय आदि सभी ने अपञ्नेश का उल्लेख किया है। 

३८४ हिंदी साहित्य 


थे॥' संस्कृत और अपभ्रंश (शुद्ध और अशुद्ध) दो ही भाषा-रूप मान्य थे। प्राकृत वैयाकरण भी 
प्रारम्भ में कदांचित्‌ अपभ्रंश को अलग भाषा रूप नहीं मानते थे । जब अपभ्रंश में पर्याप्त 


रचना हो चुकी तव वैयाकरणों और काव्य-समीक्षकों ने उस पर भाषा और साहित्य की दृष्टि से . 


विचार किया। अपभ्रंश के संबंध में जो उल्लेख मिलते हैं उनमें कुछ अत्यन्त अस्पष्ट और विवाद: 
अस्त उल्लेख भी हैं। दण्डी ने अपभ्रंश के प्रसंग में आभीरों' और भोज ने गुर्जरों' का उल्लेख 
किया है। वाग्मटादि ने अपभ्रंश के भेदों का उल्लेख किया है। 

आभीरों और गुजंरों से अपभ्रंश का संवंघ क्या था, इसका कही स्पष्ट उत्तर नहीं मिलता। 
आमभीर-गुर्जेर गोचारक खेतिहर जातियाँ हैं जो प्राचीन काल में बहुत ही प्रवल थीं।* पतंजलि ने 


अपभ्रंश शब्दों के जो उदाहरण दिए हैं, वे गो' शब्द के लोक-प्रचलित रूप हैं और दण्डी का उल्लेख | | 


भी एक प्रकार से पतंजलि के कथन का समर्थन करता है। गोचारण करने वाले भी जिस काव्य 
को समझते होंगे और जो भाषा वोलते होंगे, उसको लक्ष्य में रख कर कदाचित्‌ दण्डी ने अपभ्रंश को 
आभीरादि की भाषा कहा होगा। कोई एक जाति किसी भाषा, विशेषतया अपभ्रंश जैसी व्यापक 


भाष! का निर्माण नहीं कर सकती । आभीर और गुर्जर शब्दों का प्रयोग लाक्षणिक अथं में किया | 


गया प्रतीत होता है, आभीर और गुजर से सामान्य जन-समुदाय का अर्थ लिया जाना उचित लगता 


है, जो लौकिक कविता को अधिक प्रेम से पढ़ते होंगे। 'सरस्वतीकंठाभरण' में अपभ्रंश के जो पद्य : 


उद्बृत किए गए हैं, उनमें से अधिकांश लौकिक ढंग की रचनाएं हैं और जिस प्रकार के वातावरण | 


का उनमें चित्रण है उसे सामान्य काव्य-रसिक को आकर्षित करने वाला कहा जा सकता है। 

अपभ्रंश का जो साहित्य इस समय उपलब्ध है या जिसके अस्तित्व की सूचनाएं मिलती हैं, उसमें 

से कोई भी रचना किसी आभीर या गुर्जर की कृति नहीं है। केवळ थेह, अनुमित किया जा सकता 

है कि आभीरगुर्जरादि संस्कृत की अपेक्षा प्राकृत-अपश्रंशों का प्रयोग सुगमता से करते होंगे और 
आभीरादि जातियों के रईस अपभ्रंश की कविता को सम्मान की दृष्टि से देखते होंगे । 


१. यथा--पतंजरि का 'अपशब्द' विषयक उल्लेख | तथा व्याडि का “शाब्दप्रकृतिरप भ्रंशः 
वचन। i र 
२. काव्यादशं १.३६॥ 
३. सरस्वती कण्ठाभरण,प्‌ ० १२२-२३, निर्णयसागर प्रेस १९२५ ई०। 
४. वाग्भटालंकार २.३। १ 
र ५. महाभारत, महाभाष्य, वायु पुराणादि प्राचीन ग्रयों में आभोरों के उल्लेख 
` मिलते हैं। उन्होंने अनेक छोटे छोटे राज्य स्थापित कर लिए थे। अपभ्रंश शब्दों से युक्त कुवलय- 
साला कया के रचयिता उद्योतन आभीर वंदा के थे, दृष्टव्य--'अपभ्रंद् काव्य त्रयी" में कुवलय: 
माला कथा उद्धृत अंश। 
६. सबसे अधिक अपभ्रंश पद्य सरस्वतीकण्ठाभरण में उद्धृत मिलते हैं, सभी सरल 
मुक्तक हैं, जो लोक में प्रचलित रहे होंगे । 

aria साहित्य ३८५ 


. अपश्रचंश के भेद 


साहित्य-समीक्षकों तथा वैयाकरणों ने देश विशेष के आधार पर अनेक अपश्रंश-भेदों के 
होने का उल्लेख किया है ।' वैयाकरणों ने नागर, उपनागर, आभीर, ग्राम्य, ब्राचड अपश्रंशों के 
उल्लेख किए हैं। किन्तु वैयाकरणों ने इन भेदों के नामोल्लेख मात्र से ही संतोष किया है। विभिन्न 
भेदों के लक्षण तथा उदाहरण नहीं दिए और जो लक्षण कहीं-कहीं दिए भी हैं, वे भेदों को स्पष्ट 
करने कें लिए अपर्याप्त हैं। 

परिचमी वग के वैयाकरणों ने अपभ्रंश के भेदों की चर्चा नहीं की। हेमचन्द्र ने सामान्य 

रूप से अपभ्रंश का विवेचन किया है जिसमें वैकल्पिक रूपों का भी समावेश कर दिया है।' पूर्वीय 
समूह्‌ के वैयाकरणों में क्रमदीश्वर ने ( १४वीं शती Fo ? ) ब्राचड, नागर, उपनागर; * पुरुपोत्तम- 
देव (१२वीं शती) ने नागरक, ब्राचड और उपनागरक के अपभ्रंश के प्रधान भेद मान कर देशों 
के अनुसार अन्य भेदों के नाम गिनाए हैं, किन्तु इनके लक्षणों के विषय में विशेष कुछ नहीं कहा! 
अन्य वैयाकरणों ने भी इन्हीं तथा इसी प्रकार के भेदों के नाम गिनाए हैं। 

परिचमी वर्ग के प्रतिनिधि हेमचन्द्र ने ग्राम्य अपभ्रंश का उल्लेख किया है किन्तु पूर्वीय 
वर्ग के वैयाकरणों ने उसका नाम नहीं दिया। इस वर्ग के द्वारा दिए गए तीनों भेदों के लक्षण हेम- 
चन्द्र द्वारा दिए गए लक्षणों में प्रायः मिल जाते हैं, जस पूर्वीय वर्ग के वैयाकरणों ने ब्राचड को रेफ 
युक्त बताया है और हेमचन्द्र ने भौ अपभ्रंश का एक लक्षण रेफयुक्त होना भी दिया है । जिस प्रकार 
का विवेचन अपभ्रंश के व्याकरणं में मिलता है, उसके आघार पर अपभ्रंश के भेदों का स्वरूप 
स्पष्ट नहीं किया जा सकता। भोज ने अपने श्वृंगारप्रकाश' में जो उल्लेख किए हैं, उनसे अपञ्रंश 
केप्रदेशों के अनुसार अनेक भेद होने की सूचना मिलती है। भोज ने अवन्ती, लाटी, आभीरी, गौज री, 
काइमीरी, पौरस्त्य आदि अपश्रंश-भेदों के पद्य उद्बूत किए हैं। भोज ने काव्य की दृष्टि से इन 
अपश्रंशों को उत्तम, मध्यम और कनिष्ठ तीन श्रेणियों में रखा है। इन उल्लेखों से अपभ्रंश के! 
अनेक भेदों के अस्तित्व की झलक भर मिळती है। इनके आधार पर विभिन्न भेदों का भाषा विष- 
यक विइलेषण प्रस्तुत करना कठिन है। 


, काव्यालंकार २.१२। भावप्रकाशन (ब्रड़ौदा १९३०), Fo ३१०। 

, चन्द्र, हेमचन्त्र, सिहराज तथा लक्ष्मोधर पश्चिमी वर्ग के वैयाकरण हें। 

, यया सिद्धहैम ८.४, ३९८-९९, रेफादि से संबंधित नियम। 

. लू-नीती दोल्ची : ले ग्रासेरिऐ प्राक्रीत्स (पेरिस १९३८); To १४१ और आगे। 


SNS 


५. लंप्रोक्कतानुशासन द पुरुषोत्तम, पेरिस १९३८ ई० तथा ए ग्रेमर अव्‌ द प्राकृत लेग्वेज, 


कलकत्ता १९४३ Fo, Fo १०६ और आगे। 
६. दे० भोज: शूंगारप्रकाश--जी० आर० जोयसर द्वारा संपादित, मसुर, १९५५ Fo 
पु० १०२-१०३। 
४९ 

३८६ ` "हदो साहित्य 
_ अपभ्रंश के लिए अपभ्रंश कवियों ने अवहंस,' अवहट्ठ , प्राकृत,' ढक्कभाषा, पढमंजरी,* 
आदि नामों का प्रयोग किया है, देशी या देशभाषा* का भी प्रयोग कुछ कवियों ने किया है। इनमें 
से अवहंस और अवहट्ठ तो अपभ्रंश तथा अपभ्रष्ट के ही भिन्न रूप हैं। प्राक्ृतादि नामों का अप- 
अंश के लिए प्रयोग किसी भ्रम के कारण किया गया है। देशी भाषा या देशी और अपभ्रंश एक ही 
अर्थ में प्रयुक्त भले हुए हों, किन्तु वे भिन्न हैं। प्रदेश विशेष की वोलियों के लिए 'देशभाषा' शब्द 
का प्रयोग अनेक ग्रंथकारों ने किया है,' और उनका अभिप्राय अपभ्रंश से नहीं है । देशी' एक पारि- 
` भाषिक शब्द है, जो संस्कृत के तत्सम, तद्भव शब्दों से भिन्न साहित्य में प्रयुक्त शब्दों के लिए व्यव- 
हत हुआ है ।" कवियों ने 'देशभाषा' शब्द का प्रयोग साघारण जन की समझ में आने वाली भाषा | 
के लिए किया है। 
'अपञ्रंश' नाम वैयाकरणों. का दिया हुआ है, जो क्रमशः साहित्यिक भाषा के लिए 
स्वीकृत कर लिया गया । अपभ्रंश के नाम में जिस 'असाघुता' के भाव की व्यंजना प्रारम्भ में रही 
होगी, वह धीरे-बीरे दूर हो गई और अपभ्रंश कवियों की कृतियों का विद्वन्मण्डरियों और राज- _ - 
'दरवारों में उचित सम्मान होने लगा । संस्कृत, प्राकृत के साथ वह उत्तरी भारत की शतियों तक 
साहित्यिक भाषा रही। 


अपन्नेश की सीमाएँ 


“प्राकृतः घम्मपद', (ई० पू०पहली शती) विमल सूरि के 'पउमचरिय', भरत की उकार- * 
बहुलाभाषा तथा ध्रुवागीत'' और फिर 'महावस्तु', 'छलितविस्तर', सद्धर्मपुण्डरीक' आदि महायानी 


` 


१. स्वयंभू छन्द, जर्नल अव्‌ द यूनिवर्सिटी अन्‌ बाम्बे, नवस्वर १९३६, qo ७२ और आगे 
४.७, ४, १०, ४. ३४ आदि तथा अप्र भ्रंशकाव्यत्रयी, भूमिका, To ० ९७॥ 

२.. विद्यापति ने कोतिलता में ‘sages’ का प्रयोग किया हे, तथा प्राकृतपेंगलम्‌, 
- कलकत्ता १९०० Fo, Fo ३। 
३. 'बौद्धगान ओ दोहा के संस्कृत टोकाकार ने मूल अपभ्रंश पद्यों की भाषा को प्राकृत 
कहाहे। : 

४. अपभ्रंशंकाव्यत्रयी, चर्चरी, Jo १। 

५६ यथा, स्वयंभू का उल्लेख : देसीभासा उभयतड्ज्जन्ते--पउमचरिउ, संधि १। 

दे० सनत्कुमारचरित की भूमिका, To १८। 
७. Go देशीनाममाल। १. ३-४॥ 

८. प्राकृत घस्मपद, बरुआ और मित्र, कलकत्ता १९२१ Fo, यथा सग प० ९८, नमु, | 
Fo ९८, प्रियु पू० १७७, साधु, धमु आदि । 

९. दे० डा० उपाध्ये द्वारा संपादित परमात्मप्रकाश को भूमिका, To ५६।: 2 

. ६० TEMMA, १७-६१ तथा शुवागीतो में जोहूणउं ३२-७०, जणन्तञ, ३२,१०४ ` z 


>“ 

बौद्ध संस्कृत प्रेन्यों' में प्राप्त अपभ्रंश शब्दों के प्रयोग तथा व्याडिः, पतंजलि” के अपश्रंश विषयक 
उल्लेख अपभ्रंश की प्राचीनता की सूचना देते हैं। और 'वसुदेवहिडि” कालिदास के “'विक्रमो-. 
वंशीय” के अपभ्रंश पद्य अपभ्रंश के सांहित्यिक भाषा के रूप में प्रयुक्त होने के प्राचीनतर प्रमाण 
प्रस्तुत करते हैं। इनके आधार पर अपभ्रंश साहित्य का आरम्म-काल छठी शती माना जा सकता 
है। भामह और दण्डी तथा वाण के समय में निश्चित रूप से अपभ्रंश रचनाएं प्रस्तुत होनी चाहिए 
और ऐसी रचनाओं को घ्यान में रख करही भामहादि ने अपभ्रंश का साहित्य की भाषा के रूप में 
उल्लेख किया होगा। स्वयंभू (९वीं शती), पुष्पदन्त (१०वीं शती) के काव्यों में अपभ्रंश का 
अत्यन्त परिष्कृत साहित्यिक रूप मिलता है, अतः आठवीं से ले कर दसवीं शती तक के काळ को 
अपभ्रंश साहित्य का उत्कर्षं काल कहा जा सकता है। साहित्यिक भाषा के रूप में अपभ्रंश कई 
शतियों तक चलती रही, व्याकरण के सहारे कवि गण सोलहवीं शती तक अपभ्रंश में रचनाएँ करते 
रहे, किन्तु अपभ्रंश का साहित्यिक रूप बोलियों के रूप में विकसित भाषा से बहुत पहले अलग 
पड़ गया था। “उक्तिव्यक्तिभ्रकरण' (१२वीं शती) जैसी कृतियों में आधुनिक बोलियों का जो 
विकसित रूप मिलता है, उससे सहज ही अनुमान किया जा-सकता है कि कम से कम दो शती तो 
उसको उस व्यवस्था तक विकसित होने में लगे ही होंगे। इस प्रकार अपभ्रंश की साहित्यिक भाषा 
के रूप में अन्तिम सीमा भले ही ११वीं, १२वीं शती तक पहुंची हुई प्रतीत हो, किन्तु जन 
साधारण की बोलियों से वह ९वीं, १०वीं. शती के आस-पास अलग हो गई होगी। 


किन्तु कुछ विद्वान्‌ ऐसे प्रयोगों को हस्तलिखित प्रतियो की विशेषता मात्र मानते हे, Fo इण्डियन 
हिस्टारिकल क्वार्टरली, भाग ८, १९३२ में म० Alo घोष का लेख। . 
- ९. ललितविस्तर, हाल्ले १९०२ ई०, भाग १ में aim महाबिमानु, वीर (Jo ७३), 

नाथु, कामछन्डु (Go ७५) जैसे प्रयोग तथा सद्धमंपुण्डरीक, सेंट पीटसंवगं १९१२ ई०, में प्रासाडु 
(॥, ३९), आवासु (Wu. ४१), भैरवु (771, ५५), ईश्वर (IV. ६०); उत्पन्न (४, १७), विद्वेष 
रागु (४, २०) जैसे अनेक प्रयोग मिलते हैं। ऐसे प्रयोगों से युक्त बौद्ध ग्रन्थों कौ भाषा को विद्वानों 
ने 'बौद्धो की वर्णसंकरी संस्कृत' नाम दिया है--दे० फ्रॅकलिन एजटंन, बुद्धिस्ट हाइब्रिड संस्कृत, 
भाग एक; TAS न्यू.हैवेन, १९५३; भूमिका, To ३ और आगे : र 

२. संग्रहकार व्याडि के १० वचन भर्तृहरि ने वाक्यपदीय के ब्रह्मकाण्ड को स्वोपलटीका 
में उद्धत किए हें, जिनमें से एक में 'अपभ्रंश' शब्दं का प्रयोग किया है। किन्तु उसका अर्थ ATT 
भाषा? नहीं लिया जा सकता ।--वाक्यपदीय, लाहौर संस्करण, FO १३४। श 

३. पतंजलि के उल्लेखों के लिए पीछे दे०। Ei 

४. वसुदेवहिडि (Beat शतो ई०) में अपञ्चेश प्रयोग यत्र-तत्र मिलते हें--यथा, एक पद्य 
में 'पालि' जैसे प्रयोग, Jo: २८, भावनगर १९३० ई०। छ? 

५, विश्रमोर्वशीय के अपञ्रंश पदों को प्रामाणिकता विवादग्रस्त है, दे० परमात्मप्रकाश, 
भूमिका, Jo ५६। a 

साहित्यिक अपभ्रंश की परवर्ती काल की कुछ कृतियों के आधार पर विद्वानों ने परिनि- 
fos और प्रचलित अपभ्रंश के दो स्तरों की चर्चा की है।' 'संदेशरासक', 'कीतिलता' जेसी कृतियां 
उस समय की रचंनाएऐ हैं जब अपभ्रंश का स्थान बोलियों ने ले लिया था, अतः यह स्वाभाविक है 
कि उसमें तत्कालीन बोलियों की कुछ विशेषताएँ पाई जाय । ऐसा होते हुए भी इन कृतियों की 
भाषा के आधार पर परिनिष्ठित और अग्रसरीभूत अपभ्रंश का स्वरूप पूर्ण रूप से निर्धारित नहीं 
किया जा सकता। 'अवहट्ठ' नाम तो निश्चित रूप से विकसित रूप का पर्यायवाची नहीं हो सकता 
और न विद्यापति ने इस अर्थ में उसका प्रयोग ही किया है।' 


aia साहित्य का वर्गीकरण 


अपभ्रंश साहित्य का अपभ्रंश के भेदों या विभिन्न कालों के अनुसार वर्गीकरण करना 
सुविधाजनक नहीं है। प्राकृतों के जिन भेदों का उल्लेख मिलता है, उनमें से कुछ प्राकृतों का अच्छा 
साहित्य भी मिलता है, किन्तु अपभ्रंश के. जिन भिन्न-भिन्न भेदों की चर्चा जहाँ-तहाँ वैयाकरणों 
तथा साहित्यवेत्ताओं ने की है उनका साहित्य नहीं मिलता | आधुनिक भारतीय आर्य भाषाओं के 
पूर्वरूप का परिचय पाने के लिए उनकी पूरववर्ती अपभ्रंशों का साहित्य हगें नहीं मिलता । पड्चिमी 
ATAU ही कदाचित्‌- समस्त उत्तरी भारत की साहित्यिक भापा थी और इसी कारण भारत के 
पश्चिमी, पूर्वी, उत्तरी, दक्षिणी, सभी प्रदेशों के कवियों ने पश्चिमी या शौरसेनी अपभ्रंश में ही 
साहित्य की रचना की।' प्रदेश विशेष के अनुसार कुछ स्थानीय प्रयोग भले ही विभिन्न प्रदेशों में 
रचित अपभ्रंश कृतियों में मिल जाएँ, किन्तु सामान्य रूप से ढाँचा पश्चिमी अपभ्रंश का ही अपनाया 
गया है। इस कारण अपभ्रंश साहित्य का वर्गीकरण अपभ्रंश के भेदों के आधार पर नहीं किया जा 
सकता और न विभिन्न शंतियों या युगों में ही उसे विभाजित करना युक्तिसंगत होगा। उपलब्ध 
अपभ्रंश साहित्य का काव्यरूपों तथा भाव धारा की दृष्टि से वर्गीकरण करके अध्ययन प्रस्तुत 
करना अधिक सुविधाजनक प्रतीत होता है ।* : 


१. कीतिलता और अवहद्ठ-भाषा--डा० शिवप्रसाद सिह, प्रयाग १९५५, भूमिका। 
२. विद्यापति को उक्ति 'देसिल बयना सब जन सिट्ठा। तें तेसन जम्पमो sags 
(कोतिलता ना० प्र० का० संस्करण पृ० ६) से यह अर्थ लेना कि देशी वचन हो अवहड्ठ है, 
ठोक न होगा। यदि अवहद्ठ (अपभ्रष्ट ) बोलचाल की भाषा थी, तो उनके मेथिलो गीतों की 
भाषा को किस श्रेणी में रखा जाएगा।. न 
३. सिद्धो और विद्यापति की अपभ्रंश रचनाओं का मूल ढाँचा पश्चिमी साहित्यिक 
अपश्च का है; किन्तु इसके साथ ही उनमें स्थानीय बोलियों के भी प्रयोग मिलते हैं। 
i ४. याकोबी आदि विद्वानों ने जैन प्राकृत रचनाओं के आंघार पर जेन महाराष्ट्री आदि 
; प्राकृतभेदों का स्वरूप निर्धारित करने का प्रयत्न किया है । इसी प्रकार जेन या बौद्ध अपञ्रंश नाम : 
9 देने का प्रयत्न अभी नहीं हुआ है। Se : 

` प्राप्त अपभ्रंश साहित्य का बहुत वड़ा भाग घामिक सांहित्य का है और वह जैन कवियों 
द्वारा लिखित है। जेन कवियों की अधिकांश रचनाएँ पौराणिक कथा-प्रवन्धात्मक हैं और कुछ 
कृतियाँ रहस्यवाद तथा नीति विषयक हैं। जैन अपभ्रंश साहित्य की ही भाँति वौद्धों की अपभ्रंश 
रचनाएँ भी साम्भ्रदायिक-घामिक दृष्टिकोण को घ्यान में रख कर लिखी गई हैं। जैन और वौद्ध 
घामिक रचनाओं के अतिरिक्त अपभ्रंश में कुछ लौकिक रचनाएं भी मिलती हैं, जिनमें प्रवंघात्मक 
और मुक्तक दोनों प्रकार की रचनाएं हैं। जैन अपभ्रंश साहित्य अधिक मात्रा में उपलब्ध है और 
इस दृष्टि से वह अपभ्रंश साहित्य की विभिन्न धाराओं को समझने के लिए अधिक महत्त्वपूर्ण है, 
अतः पहले उसी का अध्ययन प्रस्तुत किया जा रहा है। 
जैन साहित्य--प्रबन्धात्मक 


पौराणिक विषयों को ले कर जैन कवियों ने संस्कृत, प्राकृत और अपभ्रंश में विपुल साहित्य 
की रचना की। साहित्य, उपदेश और धर्म का अद्भुत मिश्रण इन कृतियों में मिलता हे। भावधारा की 
दृष्टि से यह सम्पूर्ण साहित्य प्रायः एक ही प्रकार का है। समय और रुचि के अनुसार कवि भाषा और 
वर्णनों में परिवर्तन करते रहे हैं। इन कृतियों का वाह्य रूप तो वास्तव में काव्य का है ही, उनमें 
काव्य के अन्य तत्त्व भी मिलते हैं। जैन अप भ्रंश की प्रायः समस्त प्रवंघात्मक कथा-कृतियां पद्यवद्ध हैं 
और प्रायः सवके चरितनायक या तो पौराणिक हैं या जैन घर्मे के निष्ठापूर्ण अनुयायी । ये रचनाएँ 
आकार की दृष्टि से कुछ बड़ी हैं, कुछ छोटी । कुछ में अनेक महापुरुषों की कथाएँ कही गई हैं, किसी- 
किसी में केवल एक व्यक्ति की, और विषय के विस्तृत या लघु होने के आधार पर ही इनका आकार 
भी वड़ा या छोटा है। प्रबंध काव्यों के समान इस प्रकार की सभी कृतियाँ सन्वियों में विभक्त 
हैं और संधि में अनेक कडवक (पद्य समूह) रहते हैं। संघि के प्रारंभ में कथानिर्देश्ात्मक एक पद्य 
रहता है, जिसे कहीं-कहीं श्रुवक कहा गया है। इन कृतियों की भाषा साहित्यिक परिष्कृत अपभ्रंश हूँ। 
भाषा, छंद, कवित्व सभी दृष्टियों से ये कृतियाँ अप भ्रंश साहित्य का उत्कृष्ट रूप प्रस्तुत करती हैं। 
स्वयंभू 

इस धारा के प्राचीनतम कवि स्वयंभू हैं, जिनकी कृतियां प्राप्त हुई हैं। स्वयंभू की कृतियों 
के अत्यन्त विकसित, परिमाजित काव्यरूप को देख कर यह सहज ही समझा जा सकता है कि यह 
काव्य घारा उनसे बहुत पहले ACA हुई होगी। 3 

स्वयंभू ने अपनी कृतियों में अनेक पूर्व वर्ती प्राकत-अपअंश कवियों का प्रशंसापूर्ण शब्दों में 
उल्लेख किया है ।१ चतुमुंख के प्रयोग से उत्साहित हो कर स्वयंभू ने पद्धडिया छंद में'पउमचरिउ' की 


१. इन अपभ्रंश कृतियों में सन्धि' सगे या अध्याय के पर्यायवाची के रूप में प्रयुक्त हुआ है। 

२. किसी एक छंद की कुछ पंक्तियों के अंत में एक घत्ता रख कर एक कवक पुरा होता है। 

३. स्वभू ने छंद विषयक अपनी कृति में अनेक अप्रं ग्रन्थों से उद्धरण दिए है जैसे, 
भह, गोइन्द तथा चतुर्मुख | p Tea 

` रचना की थी । स्वयंभू के उल्लेखोंसे यह स्पष्ट हो जाता है कि कीतिघर, a गोइंद तथा चतुमुंख उनसे 

पहले अपभ्रंश में पौराणिक महाकाव्यों की रचना कर चुके थे, किन्तु इनमें से किसी की भी कृतियाँ 
अभी तक उपलब्ध नहीं हुई हैं। स्वयंभू की कृतियाँ ही इस प्रकार सबसे प्राचीन प्रवंधात्मक काव्य हैं। 

_ जैन सम्प्रदाय में मान्य तिरेसठ ऐतिहासिक पौराणिक महापुरुषों को छे कर चरित-काव्यों 


की रचनाएँ हुई हैं। राम और कृष्ण की कथाएँ इसी परम्परा में आती हैं। स्वयंभू ने दोनों महा- ५ 3 
पुरुषों की कथाओं को ले कर क्रमशः पउमचरिउ' (पद्मचरितम्‌) और रिट्ठणेमिचरिउ' (अरिष्ट : 


नेभि चरितम्‌) की रचना की है। 'पउमचरिउ' या 'पोमचरिउ' या 'रामायणपुराण में जैन 
सम्प्रदाय में स्वीकृत राम-कथा का रूप स्वयंभू ने प्रस्तुत किया है।' स्वयं कवि ने राम-कथा के प्रसंग 
में इन्द्रभूति, धर्म, प्रभव, कीतिवर, रविषेण का उल्लेख किया है (संघि १-२)। स्वयंभू ने विमल 
सुरि की प्राकृत राम-कथा कृति 'पउमचरिय' तथा रविषेण के पद्मचरितम्‌” (संस्कृत) से पर्याप्त 
. सहायता ली है। इसके अतिरिक्त उन्होंने चतुमुंख की अपभंश रामायण से भी प्रेरणा प्राप्त की 


होगी,* किन्तु स्वयंभू की कृति में मौलिकता की किसी प्रकार भी कमी नहीं है। पूर्ववर्ती ग्रंथों के | 


कई प्रसंग छोड़ दिए हैं और कई स्थानों पर उन्होंने नवीन प्रसंगों की योजना की a 
'पउमचरिउ' पाँच खण्डो में विभक्त है-विज्जाहर (विद्याधर), उज्झा (अयोध्या), सुन्दर, 
जुज्झ (युद्ध) और उत्तर काण्ड। कृति ९० संधियों में विभाजित है । ' अन्य जैन रामायणों की भाँति 


१. तिरेसठ महापुरुष (शलाका पुरुष) चौबीस तीर्थंकर, बारह चक्रवर्तों, नो वासुदेव, 
नौ बलदेव और नौ प्रति वासुदेव । राम, लक्ष्मण और रावण क्रमशः आठवें वासुदेव, बलदेव और. 
प्रतिवासुदेव हें । F 

` , २, सुन्दरकाण्ड तक भारतीय क्था भवन, बम्बई से १९५३ में दो भागों में प्रकाशित, 
तथा भारतीय ज्ञानपीठ काशी से हिन्दी अनुवाद सहित प्रकाशित १९५८ ई०। 

३. स्वयंभू ने सन्धियो के अन्त में पउमचरिउ के अतिरिक्त अपनी कृति को रामायण काव्य 
(सं० १-१६), रामायण (२३-१) तथा राहवचरिय (राघव चरित २३-१, ४०-१) तथा राम 
कहा (रामकथा १-१) कहा है। - ३ 

४. पउमचरिउ को प्रशस्ति में प्राप्त कुछ पद्यो में चतुर्मुख की प्रशंसा की गई है तथा पुष्प- 
दन्त ने महापुराण में रामकथा के प्रारम्भ करते समय चतुर्मुख का स्मरण किया है, इससे अनुमान 
लगाया जा सकता है कि चतुर्मुख ने 'रासायण' को रचना को होगी । ः 

५. रविषेण की कृति का परिमाण १,८००० ग्रन्याग्न है, स्वयंभू की कृति का १२,००० 
अतः कला तथा कथा की दृष्टि से कम आकर्षक प्रसंग उन्होंने छोड दिए हैं। कई प्रसंगों का विस्तार 
भी किया है: दे० भायाणी की भूमिका, Jo ४७-५१। : 

६. प्रथम काण्ड में २० सन्धियाँ, दुसरे में २२, तीसरे में १४, चोथे में २१, पाँचवें में १३। 


सन्धि८३-९० की रचना स्वयंभू के पुत्र त्रिभुवन ने को, जैसा कि संघियोँ की पुष्पिकाओं में - 


उनके नामोल्लेख से स्पष्ट हैं। 

स्वयंभू की कृति भी राम-कथा के संबंध में प्रचलित भ्रान्तियो को दूर करने के लिए लिखी गई है। 
गोतम स्वामी से मगवराज श्रेणिक प्रश्‍न करता है-'परमेशवरः! अन्य मतों द्वारा विपरीत कथा 
सुनाई TAS, वताइए जिन मतानुसार राघव-कथा का स्वरूप क्या है? जगत्‌ में हठवादियों ने 
_ भ्रान्तियाँ फैलाई हैं। यदि कूम वरती को पीठ पर रखे हुए है तो उस कूम को गिरने से कौन रोकता 
है? यदि राम के उदर में तीनों लोक समा जाते हैं तो रावण उनकी स्त्री को कहाँ छे जाता हैं? 
` तथा खरदूषण से प्रभु युद्ध करते हैं तो मृत्य कैसे Gar? स्त्री के लिए वालि-सहोदर कपिवर वे 
द्वारा क्यों मारा गया ? वन्दरों ने पवंतों को ढो कर सेतु कंसे वांबा और समुद्र पार किया ? रावण 
के दस मुख, वीस हाथ केसे थे, जो वह इन्द्र और लोको को जीतने में समर्थ हुआ? आघा वर्ष 
कुम्भकर्ण कैसे सोता था और करोड़ों महिपों से भी तृप्त नहीं होता था? दशवदन परनारी कें 
सेवन से समाप्त हुआ, फिर जननी के समान मंदोदरी को विभीपण ने क्यों लिया?" - . 
गोतम गगवर इसको सुन कर श्रेणिक को और अविक न कहने का आदेश दे कथा प्रारम्भ 
कर देते हैं। भारत देश की स्थिति और कालादि का उल्लेख करके ऋषभ की कथा कहते हैं और 
विद्यावर काण्ड के रावणादि विद्याघरों की, वानर वंश, इक्ष्वाकु वंश की उत्पत्ति और वंश परम्परा 
की रोचक कथाएं सुनाते Sl रावण, कुंभकर्ण, विभीषण को विद्यावर वंशोद्भूत कहा गया है, जो 
जिन के परम भक्त थे। अंजना और पवनंजय के पुत्र हनुमान की भी रोचक कथा इस काण्ड सें 
मिलती है। रावण नी मुख वाली मणियों से जटित हार पहनता था, जिसमें एक मुँह के नौ प्रति- 
विव दिखते थे ओर इसी कारण उसका नाम दशानन रख दिया गया ।' इसी प्रकार वानरवंशी लोग 
वानर द्वीप में रहते थे, उनको ध्वजा पर कपि अंकित रहता था।' इसी वानर वंश में हनुमान का 
जन्म हुआ था। उसके विषय में कहा गया है कि वह चरमशरीरी था और इच्छानुसार वेश बदल 
सकता था। हुनुरुह द्वीप में उसका जन्म हुआ था और आठ हजार कुमारियों से उसका विवाह 
हुआ था।* भरत, सगर, वालि, सुग्रीव आदि राम कथा के पात्रों के जन्म की कथा भी इसी काण्ड 
में मिलती है। ये सभी पात्र जिन-भक्त हैं। 
यास्तव में राम-कथा अयोध्या काण्ड से प्रारम्भ होती है । सागरबुद्धि नामक एक महन्त 
विभीषण को वताते हैं कि राम के द्वारा रावण का वघ होगा, अतः विभीषण दशरथ और जनक, 
"का वघ करने का प्रयत्न करता है, किन्तु असफल होतां है। राम जन्म, राम वनवास, सीता हरण 
प्रसंग अयोध्या काण्ड में हैं। राम और लक्ष्मण स्वभाव से वाल्मीकि रामायण से तथा अध्यात्म 
रामायण से यहाँ कुछ भिन्न मिलते हैं। राम और लक्ष्मण दोनों ही संगीत और कला प्रेमी हैं। राम 
स्त्रियों का वेश बना कर गाते हैं (संघि३०) और लक्ष्मण भी एक अवसर पर शास्त्रीय संगीत गाते हैं 


१. qo च० सन्धि १.१०। 
२. वही, संधि ९.४1 
३. वही, संधि ६.९-१०। 
४, वही, संधि १९.७। 

३९२ हिंदी साहित्य 
और सौता नाचती हैं (संघि ३२) । शेष कथा में विशेष अन्तर नहीं है। जैन रामायण के रचयिता 


भिन्न राम-कथा परम्पराओं की भ्रान्तियों का निराकरण करने का उद्देश्य सामने रख कर कृतियों की 
रचना करने बढे हैं, किन्तु कथामें जो अन्तर उन्होंने किए, वे बहुत स्वाभाविक नहीं लगते | स्वयंभू की 


कृति में राजवंशों की लंवी-लंबी सूचियाँ , इन्द्रजाल और वविद्या-युद्ध', व्यंतरो की माया चरम शरीरी | 


लोगों के आश्चर्यजनक कृत्य उनकी कृति को पुराण का रूप देने में अवश्य सहायक हुए हैं, काव्य के 
, प्रवाह में तो वे बाघक ही प्रतीत होते हैं। लेकिन फिर भी स्वयंभू ने अपने पूर्ववर्ती जैन राम साहित्य 
के कई प्रसंगों को छोड़ दिया है या संक्षिप्त कर दिया है और कुछ प्रसंगों का वर्णन बढ़ा दिया है।' 
परम्परा से वँधी हुई कथा को स्वीकार करते हुए भी स्वयंभू ने मौलिक कवि-प्रतिभा का अनेक 
स्थलों पर परिचय दिया है। ट ; 
"पउमचरिउ? में अनेक वर्णन हैं, जिनमें स्वयंभू की कवित्व-शक्ति पूर्ण रूप से प्रस्फुटित 
हुई दीखती है। रात्रि वर्णन (संधि १३; १२; १९; २६;), प्रभात वर्णन (१४, १), वसन्त 
वर्णन (१४; २), रेवा नदी का वर्णन ( १४, ३-४) , जलक्रीडा वर्णन (१४; ६-७; २६-१५-१७); 
- अन्तःपुर वर्णन (१४, १२), युद्ध वर्णन (१७, ५-७; तथा Ro, ६; २५, १६-१७ आदि), कंचुकी 
का वर्णन. (२२, १-२), लक्षण-नल कथा, (कल्याणमाला वर्णन (२६-९-१४) आदि स्वयंभू. 
के वर्णन अलंकृत शैली में हैं। वर्णन करते समय स्वयंभू अळंकारों की झड़ी लगा देते हैं। परिणाम 
` स्वरूप कहीं-कहीं अलंकार प्रदर्शन ने प्रमुख स्थान ग्रहण कर लिया है; यथा, श्रेणिक का वर्णन 
करते समय प्रतीप का चमत्कार दिखाने के लिए कवि ने शिव, चन्दर, सूयं, सिंह, हाथी, पवंत, सागर, 
कामदेव, शेष, पवन, विष्णु, इंद्र को ला कर उपस्थित किया है (संधि १, ६)। यमक द्वारा 
प्रभाव उत्पन्न करने के लिए कवि ने कभी-कभी एक ही शब्द की लगातार कई वार आवृत्ति की, 
है; यथा, जइमहुं (जम १६, ४) शब्द नौ वार, कोवि (१७, १२), HEAT (१७, १३), पसरइ 
(२८, १), मंच (२६, ७) अण्णोण्णेण (२५, १३), हटो हन्ते (४९, १३) इत्यादि। स्वयंभू 
उक्ति-चमत्कार तथा अलंकार-प्रदर्शन को महत्त्व देते हैं, इसकी घ्वनि कई उल्लेखों से निकलती 
है। जैसा संकेत किया जा चुका है, 'पउमचरिउ' में अनेक वर्णन स्वयंभू की अत्यन्त क्षमतापूर्ण 


१. देखिए पउमचरिउ की सन्धि पाँच तथा छः में राक्षस तथा वानर वंशों की उत्पत्ति और 

विस्तार का उल्लेख किया गया है। p 

२. वही, सन्धि ८ आदि । . 

३. दे० ऐसे प्रसंगो की सूची के लिए भायाणी की भूमिका, To ४७ और आगे। 

४. संधि १४ के अन्त में एक पद्य मिलता है जिसमें कहा गया है कि जल-कड़ा वर्णन में 
स्वयंभू की कोई समता नहीं कर सकता :--- 

जल-कोलाए सयम्भू चउमुहएवं च गोग्गह-कहाए | 
स्वयंभू के सुन्दर जलक्रीडा-वर्णन की यह प्रशंसा उचित हो हे 
५. यथा--णिय-णिय-थारणेहि णिबद्ध मञ्च। महाकवि-कव्वालाप व सु-सञ्च। ७.२. 

कवि प्रतिभा का परिचय देते हैं। कवि की बहुज्ञता का परिचय उनके द्वारा प्रस्तुत अनेक नामाव- 
लियो से मिलता है।' थोड़े से शब्दों के द्वारा सुन्दर चित्र प्रस्तुत करने की क्षमता के अनेक उदाहरण 
कृति में भरे पड़े gr 

'रिट्ठणेमिचरिउ' (अरिष्टनेमि चरित)' या 'हरिवंशपुराण' में स्वयंभू ने जैन परम्परा 
के अनुसार वाईसवें तीर्येकर अरिष्टनेमि तया कृष्ण और कौरव-पाण्डवों की कथा को 'पउमचरिउ' 
के समान ही अपभ्रंश भाषा और छंदों में प्रस्तुत किया है। “रिट्ठणेमिचरिउ' के १९३७ कडवक 
११२ संघियो में विभक्त हैं। कृति राम-कथा के समान चार काण्डो में विभक्त की गई है-जादव 
काण्ड (यादव-१३ संचि), कुरु काण्ड (१९ संधि), जुज्ज (युद्ध काण्ड ६० संधि ), उत्तर काण्ड 


(२० संघि) । हरिवंश की रचना भी श्रेणिक की शंकाओं का समाघान करने के लिए हुई है।. 


श्रेणिक जिन-शासन के अनुसार हरिवंश सुनने की इच्छा प्रकट करते हुए शंकाएँ उठाता है-आज भी 
मत की श्रन्ति नष्ट नहीं होती, सव लोगों को विपरीत ही कहते सुनता हूं। नारायण नर कीं सेवा 
करता है, रथ चलाता है और घोड़ों को सम्हालता है। धृतराष्ट्र और पाण्डु को दूसरे (पिताः) 
ने उत्पन्न किया और कुंती के पाँच पति कहे गए हैं। पांचाली के पाँच पाण्डव कहे जाते हैं और 
सत्य कहने पर वहां मृत्यु होती थी (? ) दुरचरित्र लोक के भूषण वन .यश-खंडन की वात नहीं सोचते। 
यदि भीष्म स्वच्छंद-मरण थे तो काल गति का उन्होंने क्या किया ? घनुष-वाण से विजित नहीं 
हो सकता था तो द्रोण युद्ध में क्यों पराजित हुआ ? कणं यदि कान से उत्पन्न हुआ तो पैदा करते 
(महाकवि के कव्यालाप की तरह अपने-अपने स्थान पर मञ्च सुव्यवस्थित रूप से लगे 
थे।) र 
साहणइ मि अवरोप्परु भिडन्ति। ण॑ सुकइ-कव्व-वयर्णाह घडन्ति। ७.५ 
(सेनाएँ एक दूसरे से लड़ रही हैं, मानो सुकवि-काव्य-वचन गंथे हो ।) 
१. यथा, प० च० ४५.४ में श्रीतगर का वर्णन; वृक्षो को नामावली ३२;४; ४९.७ 
इत्यादि। ग 
२. यथा, प० च० २२, १. ६-७ कंचुकी का शब्द चित्र; २७. १३ कविल ब्राह्मण के 
घर का चित्र) e : : 
३. कृति का संपादन प्रस्तुत लेखक कर रहा है । 
४. कृति की हस्तलिखित प्रतियो में संधि ९२के पश्चात्‌ विभाजन के सम्बन्ध में यह 
उल्लेख मिलता है:-- 
| तेरहजायवकडे कुरुकंडे एकूणवीस संघीओ। तह सादिठ जुज्झयंडे एव वाणउहि संघोओ ॥ 
` और उसके पञ्चात्‌ युद्ध काण्ड तक की रचना करने में लगे समय का उल्लेख किया है तथा उत्तर 
'काण्ड के प्रारम्भ करने की तिथि दी है :-- 
छव्वरिसाइ तिमासा एयारसवासरा सयंभुस्स। वाणवइ संधि करणे वोलीणो इत्तिउकालो । 
दियहाहिवस्सवारे दसमीदियंहसि भूलंणक्खने। एयारसंमि चंदे उत्तरकंड समादत्तं॥ 
५० 


` 

समय कुंती मरी क्यो नहीं ? १ और इन शंकाओं का उत्तर देते हुए गणघर कथा ATU कर 


क” हरिवंश की सामान्य कथावस्तु में कोई विशेष नवीनता नहीं है। कवि ने यादव काण्ड 
में कृष्ण की लीछाओं HT HAAS वर्णन किया है और इन वर्णनों में काव्याम्‌ के अनेक स्थल हैं। 
-कवि ने प्रारम्भ में भ्रान्तियों को दूर करने की कैसी ही प्रतिज्ञा क्यों न की हो, ण्ण को जनादन, 

„ असुर-विमंदन, कंस-निषूदन जन्म के समय से ही कहा है-- 


बंदे feat | 
भहृवयहो चंदणे वारहमए दिण सुर्हिहि दितु अहिमाण का 
उप्पण्णु जणद्दणु असुर विसद्दण्‌ कंस हो सच्छासुल जिहा। ४, ११ 


हरिवंश "ण में भी रामायण के समान स्वयंभू ने कई सुन्दर वर्णन प्रस्तुत किए हैं। वस्तु या 
os करते समय यमक का सहारा ले कर प्रभावोत्पत्ति करने के अनेक स्थल इस कृति 
में भी मिलते हैं और कहीं-कहीं यमक-इलेष से युक्‍त इस प्रकार के प्रयोग काव्य की सरसता में वाधक 
भी बन गए हैं। उदाहरण के लिए एक प्रसंग प्रस्तुत किया जा रहा है, जिसमें धर्म का उपदेश दिया 
गया है-- A 
एक्कइ एक्केवकइ सुगवेसइं, अवरइं एक्केक्कईं jn 
एक्कइ विण्णि विण्णि उद्धार्राह, अवरइं विण्णि विण्णि विणिबारइं \ 
एक्कई तिण्णि तिण्णि अणुमर्ण्णाह, अवरइं तिण्णि तिण्णि अवगण्णइ । 
एक्काह्‌ चउहुं चउहुं fae होज्जाह्‌, अवरइं चउहुं चउहूं णासेज्जहि । 
- एक्कहं पंच पंच परिपालहि, (अवर्राह) एक्कहे BE छह रवख करिजर्जाह। 
अवरहं छहंछहं णाउं मलेज्जहि, एक्कह (हि) सत्त सत्त परिच्छाह | 
अवरइ सत्त सत्त णिण्मच्छाह, एक्काहू अच्छ अट्ठ पडिच्छहि। 
wae अद्ठ aes पडिबज्जहि, एकर्काह णवणवलइ सुपसिद्धइं । 
अवरइं णवणव मुए अप्पसिद्धइं, Tele दस दस अणुदिणु झार्याह। 
अवरइं दस दस तूरि पमार्याह। 
घत्ता--एयारह वारह तेरहं चउदह एक्कई आयरहि। 
एयारह वारह ANS चउदहं अवरयं परिहरहि॥ संधि ४९, १०॥ _ 
(जयपुर की हस्तलिखित प्रति से) 
इसकी संस्कृत टीका भी दी है, जिसका अथं होगा, भव्य और मुक्त एक ही है, मोक्ष एक है, आत्मा 
एक है, परमात्मा भी एक है। इन 'एकों' को ग्रहण करना चाहिए और अभव्य और अमुक्तादि 
(एको' को त्याग देना चाहिए । घमंध्यान शुकाध्यान दो, तपसी दो, आसन दो, गुण दो इत्यादि 


१. रिदृठणेमिचरिउ (जयपुर की प्रति) । 

दो को ग्रहण करना चाहिए। आत्तंध्यान, रौद्रध्यान, राग द्वेषादि दो का त्याग करना चाहिए। 
सम्यक्‌ दर्शन, ज्ञान, चरित्र, संवर, निजेरा, मोक्ष, अतीत, अनागत, वर्तमान काळ, . . . . . . 
इत्यादि तीन को ग्रहण करना चाहिए और जाति, जरा मरणादि तीन का त्याग करना चाहिए। 
दर्शन, ज्ञान, ALE, तप, मंगल चवुष्टयादि का ग्रहण तथा चार कषायों का त्याग करना चाहिए। 
इसी प्रकार चौदह तक की संख्याओं से सूचित होने वाले गुणावगुणों को गिनाया है। 'रिट्ठणेमि- 
चरिउ/ में इस प्रकार के अनेक प्रसंग मिलते हैं। भीष्म के प्रसंग (संधि ४८-४९) में इसी प्रकार 
के जैन धर्म के उपदेशों की प्रधानता है। 

'हरिवंश' तथा 'पउमचरिउ' में कई प्रकार की शैलियाँ मिलती है--सरल कथा कहने की ` 
शैली, अलंकृत वर्णन की शेली और क्लिष्ट चमत्कार प्रदर्शन की शैली। देश, नगर, राजवंश आदि 
की कथाएं कहने में सरल अळंकारहीन शैली के दर्शन होते हैं; उदाहरणार्थं राम-जन्म की कथा 
की पंक्तियाँ ली जा सकती हैं- 


पभणइ सायरबुद्धि भडारउ। कुसुमाउहु-सर-पसर-णिवारउ। 
TT अक्लमि Wag पहाणउ। दसरहु अत्थि अउज्झहो UTS I 
तासु पुत्त होसन्ति घुरन्धर। वासुएव-वलएव घणुद्धर। 
तेहि हणेवउ TAS, महारणे। जणय-णराहिव-तणयहे कारणे ॥--प० च०२१. १। 


अर्थात्‌, कुसुमायुघ-सरःप्रसर-निवारक भट्टारक सागर बुद्धि कहते हैं। सुन, कहता हूँ . . . . 
इत्यादि। ऐसे कथा प्रसंग स्वयंभू की कृतियों में अनेक हैं। वर्णनों की शैली इससे भिन्न है। उसमें 
कवि-कल्पना तथा अळंकारों का अधिक प्रयोग हुआ है। उदाहरण के लिए वसंत वर्णन के प्रसंग 
की कुछ पंक्तियाँ देखी जा सकती हैं-- - 


डोला-तोरण-वारे पईहरे। पइठ्‌ वसन्तु वसन्त-सिरी-हरे। 
सररुह-वासहरेहे रव-णेउर। आवासिउ महुअरि-अन्तेउर। 
कोइल कामिणीउ उज्जाणेहिं । सुय-सामन्त लयाहर-याणेहि। 
पंकय-छत्त - दण्ड सर-णियरेहिं । सिहि-साहुलउ महीहर-सिहरेहि॥ To च० १४.२। 


स्वयंभू ने छंद, संगीत और काव्यशास्त्र का गम्भीर अध्ययन किया था, जिसके 
प्रमाण उनकी कृतियाँ तथा संगीत, काव्य विषयक उल्लेख हैं।' उन्होंने अनेक छंदों के प्रयोगः 


. १. छन्दशास्त्र के तो स्वयंभू पण्डित थे ही star कि उनकी छंद विषयक कृति से प्रकट है। 
संगीत तथा काव्य से सम्बन्धित अनेक उल्लेख उनकी कृतियों“में मिलते है-- 
` (१) गायइ वालाविणि मुच्छर्णोह। प० च० १.५.८ ` 
(२) केहि मि वाइउ वज्जु मणोहरु।. बारह-तालउ सोलह-अक्खरु। 
केहि मि उन्लेलिउ भरहुत्तउ। णव-रस-अट्ठ-साव-संजुत्तउ। Yo च० २.४.४. ५। 

अपभ्रंग.है। - = 

स्वयंभू की दोनों कृतियों में कुछ संघियाँ उनके पुत्र त्रिभुवन की रचनाएं हैं। “पउमचरिउ 
की ८३-९०.संचियाँ त्रिभुवनकृत हैं और 'रिटूठणेमिचरिउ' की अंतिम तेरह संघियों (१००-११२) 
भें से संधि १०९ को छोड़ कर, जो यशकीति की रचना है, १२ संधियां त्रिभुवन द्वारा रचित हैं । या 
दोनों ही कृतियों के अन्त में त्रिभुवन ने अपनी रचनाएँ क्यों जोडी, इसके विषय में विद्वानों नेकई | 
अनुमान प्रस्तुत किए हैं। कुछ इन अंशों को क्षेपक से अधिक महत्त्व नहीं देते। कुछ का कहना है कि . 
स्वयंभ की आकस्मिक मृत्यु के कारण कृतियाँ अपुण रह गई थीं, अतः त्रिभुवन ने उन्हें पुरा कर 
दिया। यश्चकीति के अंश प्रक्षिप्त हैं। 

स्वयंभू ने अपनी: छंद विषयक महत्त्वपूर्ण कृति 'स्वयंभू छंद में प्राक्त और अपभ्रंश छंदों 
का विवेचन किया है और अनेक कवियों की कृतियों से उदाहरण भी दिए हैं ।' उनकी अन्य दो 
कृतियों 'सुद्धयचरिय' और “सिरिपंचमी wer के विषय में स्वयंभू की कृतियों में उल्लेख मिलते हैं, 
किन्तु अभी तक इन कृतियाँ की प्रतियां उपलब्ध नहीं हुई हैं। स्वयंभू ने “पउमचरिउ के प्रारम्भ में 
अपने को कविराज कहा है जिससे अनुमान कियां जा सकता है कि 'पउमचरिउ' की रचना हे: पहले 
वे कुछ ग्रन्थों की रचना कर चुंके थे। 


(३) तं पुज्ज करेवि आढत्त्‌ गेउ। मुच्छण-कम-कम्प-तिगास-भेउ 186 च० १३. ९-८ 
> इत्यादि। 
» १. छन्दों के विवेचन के लिए दे० प० च० की भूमिका Yo ७० और आगे । स्वयंभू ने 
पद्धडियबंध में कृति की रचना करने का प्रारम्भ में ही उल्लेख किया है; अतः मात्रिक छन्दो का 
हो प्राघान्य है। अन्य छन्दों में द्विपदी, मंजरी, बदनक, पारणक, सदनावतार, विलासिनी, 
प्रमाणी उल्लेखनीय हैं। Great की विविषता-प्रदर्शन की रुचि स्वयंभू में नहीं दिखती। छन्दशास्त्र 
के वे आचाय थे, अतः छन्दोभंगादि दोषों से छन्द मुक्त है । 
२. दे० qo Mo की भूमिका, To ४३-४५। 
, ३. 'स्वयंभू-छत्द' प्रो० वेलंकर द्वारा सम्पादित हो कर प्रकाशित हो चुका है--वम्बई 
- की रायल एशियाटिक सोसाइटी के जर्नेल में १९३५ तथा यूनिवर्सिटी ala बम्बई के जर्नल 
ओ- नवम्बर १९३५ में, तथा पुरी कृति जयदामन, बम्बई १९४९ में प्रकाशित | 
> ४. पउमचरिउ की सन्धि ४५ को पुष्पिका में कहा है कि त्रिभुवन ने 'पंचमीचरिउ की 
 . , रचना को, तथा संधि ४७ को पुष्पिका में कहा है कि स्वयंभूकृत “सिरि पंचमी' को उसने संवारा 
न BE ण हुउ छन्द चुडामणिस्स तिहुयण-सयम्भु लहुतणओो। | 
, तो पद्धडिया-कव्वं सिरि पञ्चमि को समारेउ॥ ` 
तथा रिदूठणमिचरिउ की संधि १०० के प्रारम्भ में स्वयंभू द्वारा 'सुद्धयचरिय! के रचे जाने का 
उल्लेख है 


= 

स्वयंभू ने 'पउमचरिउ' की रचना घनंजय के आश्रय में रह कर की थी और रिट्ठणेमि- 
चरिउ' की घवलइया के आश्रय में ।' इतिहास में इन सामन्तों का कोई परिचय नहीं मिलता। 


` स्वयंभू ने अपना परिचय देते हुए कहा है कि उनकी माता पद्मिनी थीं और पिता मारुयएवं (मारुत- 


देव) । वे हल्के और पतले थे, उनकी नाक चपटी थी और दाँत विरळ ।* स्वयंभू की दो पत्नियाँ 
अमियव्वा (अमृताम्वा) और आइच्चम्बा (आदित्याम्वा) थीं, जो विदुषी थीं और स्वयंभू के 
साहित्यिक कार्यों में हाथ बंटाती थीं । स्वयंभू का सवसे छोटा पुत्र त्रिभुवन था, जो प्रतिभाशाली 
कवि था और जिसने स्वयंभू की अपूर्ण कृतियों में कुछ संचियाँ जोड़ कर उन्हे पूर्ण किया।' स्वयंभू 
कहाँ के निवासी थे, इसका कोई संकेत उनकी क्ृतियों में नहीं मिलता । अमियव्या, आइच्चम्वा, 
घवलइया जैसे नामों से लगता है कि वे कर्नाटक प्रदेश में जा वसे थे। पश्चिमी साहित्यिक अपभ्रंश 
में जिस अधिकारपूणं ढंग से स्वयंभू ने अपनी कृतियाँ लिखी हैं, उससे अनुमान लगाया जा संकता 
है कि स्वयंभू कदाचित्‌ उत्तर भारत के मूल निवासी रहे होंगे। स्वयंभू के समय के विषय में कुछ 
सीमाएँ उनकी कृतियों में प्राप्त उल्लेखो के आधार पर निर्दिष्ट की जा सकती हैं। स्वयंभू ने 
रविषेण का उल्लेख किया है जिसने 'पद्मचरितम्‌' की रचना ६७७-६७८ ई० में की और पुष्पदन्त 
ने स्वयंभू का उल्लेख किया है । पुष्पदन्त ने महापुराण ९५९-९६० ई० में प्रारंभ किया था। इस 
प्रकार ६७७ और ९६० ई० के बीच स्वयंभू का काल आता है। परन्तु ऐसे कोई निश्चित प्रमाण 
नहीं मिलते जिनके आघार पर इस तीन सौ वर्षों की अवधि को और भी सीमित किया जा सके। 
स्वयंभू स्वभाव से विनीत थे, बहुश्रुत विद्वान्‌ और उदार विचारों के थे।' ATA 
साहित्य में सभी दृष्टियों से उनका स्थान सर्वश्रेष्ठ है। ह 
पुष्पदन्त PENA i 
. अपभ्रंशके दूसरे महाकवि पुष्पदन्त है । पुष्पदन्त त्ते स्वयंभू की कृतियों का अध्ययन किया 


काऊण पोमचरिय सुद्धयचरियं च गुण-गणग्घवियं ।- 
हरिवंस -मोह-हरणे सरस्सई सुढिय-देह T 
किन्तु रिट्ठणेमिचरिउ की जयपुर की प्रति में “सुद्धयचरिय! का उल्लेख नहीं मिलता । 
- १. दोनों कृतियों की पुष्पिकाओ में इन सामन्तों के उल्लेख मिलते हे 
'२. पउमचरिउ १.२.,१०-११। . 
३. कुछ सन्षियो की पुष्पिकाओं में उसका उल्लेख मिलता है--दे० Yo च० की भूमिका, 
परिशिष्ट १.२। `° द 
` ४, पउमचरिउ में वे कहते हैं बुद्धजनो, स्वयंभू तुमसे विनय करता है कि सेरे समान 
दूसरा कुकवि कोई नहीं है। व्याकरणादि में कुछ नहीँ जानता. . . (Ho १. ३) । एसे उल्लेखों 
से उनके विनयशील स्वभाव का परिचय मिलता है। इसी प्रसंग में तथा अन्यत्र उन्होंने अनेक 
विषयों का उल्लेख किया है, जो उनके विविध शास्त्र-ञ्ञान का, परिचायक gt | 

था और निश्चय ही स्वयंभू के काव्यरूप से उन्होंने अपभ्रंश की पंद्धडिया शैली में रचना करने की 
प्रेरणा प्राप्त की होगी।' 'तिसट्ठिमहापुरिसगुणालंकार' (त्रिषष्टिमहापुराण गुणालंकार ) या 

“महापुराण, 'णायकुमारचरिउ' (नागकुमारचरित) और 'जसह्रचरिउ' ( यशोधरचरित)१ 
पुष्पदन्त की अपभ्रंश कृतियाँ हैं। १०२ संधियों के विशाल ग्रंथ महापुराण” में जैन सम्प्रदाय के 
“६३ महापुरुषों की कथाएं हैँ। प्रथम खंड या आदि पुराण की ३७ संधियों में ऋषभदेव तथा Th 
वर्ती भरत की कथाएं हैं। प्रारम्भ में वंदना, दुर्जन और सज्जनों का स्मरण है। संधि ३८ से ६८ 
तक के अंश में अजितादि तीर्थकरों की कथाएं हैं । संधि ६९ से ७९ तक राम-कथा हे। रामके 
पुर्व जन्मों की कथा, सीता का विद्याघर रावण और उसकी पत्नी मंदोदरी की पुत्री होना, राम-लक्ष्मण 
के अनेक विवाह, वाराणसी से सीता का रावण द्वारा हरण, वानर रूप आदि विद्याघरों का राम 
की सहायता करना, लक्ष्मण के हाथ से रावण की मृत्यु, हिसारत लक्ष्मण का नरक में जाना और 
राम का जिन-भक्त होना पुष्पदन्त की राम-कथा की उल्लेखनीय विशेषताएं हैँ । वीच में नमि (afa 
८०) की कथा के पश्चात्‌ अगली बारह संघियों में (८१-९२) हरिवंश पुराण समाप्त हुआ है, 
जिसमें कौरव-पाण्डवों तथा यादवों की कथा है, कृष्ण की कथा काव्य की दृष्टि से कृति का अत्यन्त 
आकर्षक अंश है। अंतिम संधियों.में (९३-१०२) Ted, महावीर, जंवू स्वामी और प्रीतिकर की 
कथाएँ हैं। 


कृति में आदि पुराण, रामायण और हरिवंश स्वतंत्र कृतियाँ जैसी हैं, शेष तीर्थकरों की 


कथाएं भी अपने आप में पूर्ण हैं। कवि ने कृति को महाकाव्य' भी कहा है। कृति में पूर्ण रूप से 
कथा-श्रृंखला नहीं मिलती, पौराणिक क्रम उसमें अवश्य है। सारी कृति में पुराण और काव्य ऐसे 
मिल गए हैं कि उनको अछूग करना कठिन है। काव्य के अनुकूल अवसर आते ही पुष्पदन्त की कल्पना 
काव्य-क्षेत्र में विचरण करने लगती हैं। फलस्वरूप महापुरुषों के जन्म, तपस्या, क्रीडा स्थानों के 


अत्यन्त रमणीय वर्णन उसमें भरे पड़े हैं। इन वर्णनों में कवि की समृद्ध वर्णन शक्ति, सजीव * 


कल्पना और सरस और व्यापक अनुभूति के दर्शन होते हँ ।* पुष्पदन्त के वणंनों में मानव और 
जड़ प्रकृति के साथ उमंग से भरे महिष और वृषभादि के सहानुभूतिव्यंजक चित्र भी हैं, उनकी 


C १. महापुराण, १.९, ३८.५, ६९.१। 
२. महापुराण माणिक्यचन्द्र दिगस्बर जैन ग्रन्यमाला में बस्बई से प्रकाशित हुआ है, संपा० 
डा० पी० एल० वैद्य, वम्बई,'१९१३-९८ वि०। नागकुमारचरित : संपा० डा० हीरालाल जेन, न 
करंजा (बरार) १९३३ ई०। यक्षोषरचरित : संपा० डा० वंद्य, करंजा, १९३१ ई०। “ 
८ * ३. महापुराण की सन्धियो की पुष्पिकाओ में पुष्पदन्त कृति को महाकाव्य कहते हँ-- 
यथा महापुराणे. , . . . . महाकाव्ये. आदि। , - ५ 

४. यथा, महापुराण, संधि १२.११; Ro ५-६ £ ३८, ६-८; ४१.२; ४२.२; 

४३.५; ४७.२; ४८.२ इत्यादि। 

दृष्टि से पूंछ उठाए चपल वछड भी बचे नहीं हैं।' मानव और प्रकृति दोनों के सौंदर्य के अनेक वर्णन 
कवि ने अपनी कृति में बड़े उत्साह से किए हैं। 

प्रेम, युद्ध, शांति और निर्वेद सभी भावों का कवि ने निरूपण किया है, किन्तु जैन कवि का 
दृष्टिकोण दृश्यमान जगत्‌ की क्षणिकता को नहीं भूल पाता। शरद्‌ काल के क्षणजीवी मेघ या 
मुरझाए पुष्प संसार की क्षणिकता का ध्यान दिला देते हैँ और समृद्धि तथा वैभव में लिप्त महा- 
पुरुष अन्त में दूसरे लोक की चिन्ता करते हुए दिखाई देते EI 

अळंकार, भाषा और छन्दों के प्रयोगों में पुष्पदन्त अद्भुत प्रतिभासम्पन्न आचार्य हैं। 
छन्द-योजना, लगता है, कवि ने प्रसंग के अनुकूल रखी है।' अनुप्रास की छटा और संगीतात्मक 
लय तथा प्रवाह पुष्पदन्त को अपश्रेश के सफलतम कवि का स्थान प्रदान करते हैं।' अपभ्रंश 
चरित-काव्यों में छन्द की इकाई कडवक है। चतुष्पदी छंदों में भी दो चरणों को ही पुणं छन्द के 
समान कहीं-कहीं माना गया है। संधि के प्रारम्भ में संधि की कथावस्तु की सूचना देने वाले ध्रुवक 
का प्रयोग पुष्पदन्त ने सवत्र किया है | वाणिक और मात्रिक, दोनों ही प्रकार के Seal का महापुराण' 
में प्रयोग हुआ है, किन्तु मात्रिक छन्दों का अधिक प्रयोग होना अपभ्रंश कविता के लिए स्वाभाविक 
ही है। र - 

'णायकुमारचरिउ, में श्रुतपंचमी के ब्रत की व्याख्या करने के लिए मगघराजःपुत्र नागों 
द्वारा पालित नागकुमार की कथा नौ संघियों में कही गई है। कृति में नागकुमार के अनेक विवाहों 
के वर्णन, ब्रत करने का प्रसंग और अन्त में तपस्या द्वारा मोक्ष प्राप्त करने की कथा है। नख-शिख 
वर्णन, संयोग श्यृंगारादि के अनेक प्रसंग कृति में मिलते हैं, किन्तु अन्त में इन लौकिक प्रसंगों को 
घामिक तथा वैराग्यवूण वातावरण ढक लेता है। काव्य की दृष्टि से रूप-वर्णन, जलक्रीडा वर्णन, 
प्रेमजनित ईर्ष्या-ठेय के प्रसंग तया कुछ अन्य वर्णन महत्त्वपूर्ण हैं। नागकुमार का सौन्दर्य वर्णन 
सचमुच आकर्षक है। कृति का मूल उद्देश्य ब्रतॉकथा कहना है, अतः 'महापुराण' जैसा कवि- . 
कल्पना तथा काव्य-चमत्कार का रूप इस कृति सें कहीं नहीं मिलता | 

'जसहरचरिउ' चार सन्बियों की छोटी सी कथा-कृति है, जिसमें हिंसा के भयंकर परिणामों 
को स्पष्ट करने के लिए यशोधर का चरित्र प्रस्तुत किया है। यशोधर की माँ ने पुत्र की मंगल 
कामना के लिए आटे के कुक्कुट की वरि दी थी और इस हिंसा-प्रवृत्ति के कारण उन्हें अनेक जन्मों 
में भटकना पड़ा था। कृति में हिंसा की_निन्दा और स्त्री-स्वभाव की कठोरता का चित्रण करना 
ही पुष्पदन्त का उद्देश्य है। सुगत, कोल और ब्राह्मण संप्रदायों की कवि ने भत्संना की है, क्योंकि वे 
हिंसा की पूर्ण रूप से निन्दा नहीं करते। कृति में काव्य का सौन्दर्यं बहुत कम है। वर्णनों में मी 


१. यथा--चवलुद्ध पुच्छ वच्छाउलाई | कीलिय MATHS MISTS | महापुराणु १. १२। 
.. २. देश-नगरादि के वर्णनों में एक प्रकार के छन्द का प्रयोग किया है, तो युद्धादि के वर्णनों 
में उससे भिन्न प्रकार के छन्द का प्रयोग है। i , 
- ३. विज्ञेषकर अन्त्यानुप्रास के प्रयोगों में तो पुष्पदन्त अढितीय हैं। 

अधिक नवीनता नहीं है, जहाँ-तहाँ कुछ उक्तियो का प्रयोग अच्छा हुआ है--गो के सोंग से द्ध 

निकालने का प्रयत्न (१, ११), शुष्क वृक्ष को सींचना (१, २०), दुघ-शकर का मेल (१, २५ ) 

आदि | ao ; : 

पुष्पदन्त ने अपने विषय में जो उल्लेख किए हैं, उनसे ज्ञात होता है कि वे मुग्वादेवी और 

* केशव भट्ट के पुत्र थे। पहले वे शैव थे, पीछे जैन धमं में दीक्षित हुए। कहीं से चल कर वे मेलपाटी 
नगर पहुंचे थे और कृष्णराज के अमात्य भरत के आश्रम में रह कर उन्होंने ‘ASTM’ की रचना 
सिद्धार्थ सम्वत्‌ (शक सं० ८८१) में की । 'महापुराण' उन्होंने क्रोघन संवत्सर (शक सं ० ८८७) 


में समाप्त किया। 'णायकुमारचरिउ' तथा 'जसहरचरिउ' की रचना कवि ने भरत के पुत्र नण्ण ` 


के आश्रम में रह कर की थी। 'महापुराण' में उन्होंने चतुर्मुख, स्वयं भू, श्रीहषं, ईशान, बाण, द्रोण, 
घवल, रुद्रट (८००-८५० Fo ) आदि अनेक पूर्ववर्ती कवियों का स्मरण किया है । परवर्ती कवियों 
ने पुष्पदन्त के विषय में उल्लेख किए हैं, जिनमें 'घर्मपरीक्षा' के रचयिता हरिषेण (सं० १०४४ 
fro) सबसे प्राचीन हैं, अतः पुष्पदन्त का काल शक सं० ८८१ और जि० सं० १०४४ (सन्‌ 
९८७ई०) के वीच ठहरता है। वे उच्चकोटि के कवि थे और उनके अनेक विरुद---अभिमान चिह्न, 
अभिमान-मेरु, काव्य-र॒त्नाकर आदि थे। विनम्र होते हुए भी वे बड़े स्वाभिमानी थे।' 


पद्मकोति 


agag तीर्थंकर पाइवंनाथ के चरित्र को पद्मकीति ने अपनी कृति 'पासचरिउ' (पाइवे- 
चरित) को अट्ठारह संघियों में समाप्त किया है।' जैन संप्रदाय में तीर्थकरों की कथा की एके निश्चित 
परम्परा मिळती है। प्रायः सभी कवियों ने उसी का अनुसरण किया है। तीर्थकर के पूर्वभवों का 
वर्णन, उनका जन्म, लौकिक जीवन और तपस्या, प्रायः यही क्रम रहता है। _कृति के प्रारम्भ में 


AAAA काव्य-परम्परा के अनुकूल वंदना के पश्चात्‌ दुर्जन, खल और निन्दको का स्मरण किया गया . 


हैन कवि ने अपभ्रंश की कडवक-घत्ता शैली अपनाई है। लगता है, कवि ने किसी महापुराण से 
प्रेरणा. ग्रहण की थी, यथा--- ; 


_ अद्ठारह्‌ संघिउ इहू पुराणि-तेसद्ठि पसिद्ध महापुराणि। 


१. दे० महापुराण संधि १.३; ३८.४ तथा नागकुमारचरित १.२; तथा ग्रन्य के 


अन्त में दी हुई प्रशस्ति। नागकुमारचरित १. २. १० में पुष्पदन्त ने अपने को कब्बपिसल्ल कहा है | 


“तथा महापुराण १.३.९; १.३.१२; १.८.८ में अन्य विरुदो का उल्लेख मिलता है। _ 
२. कृति की दो हस्तलिखित प्रतियाँ लेखक ने आमेर शास्त्र भण्डार, जयपुर में देखी थीं । 


Ro safa संग्रह, जयपुर १९५०, Jo १२७-२९ तथा मध्यप्रदेश के हस्तलिखित ग्रंथों का | 
केटेलाग Yo ६६८ तथा ७४०; संपा० डा० हीरालाल; तथा नागरी प्रचारिणी पत्रिका, 
2 वर्षे ५०, अंक ३-४, Jo ११७ ६: - 


- 


= 

कृति के अन्त में दी हुई प्रशस्ति के अनुसार इसका रचना-काल सं ० ९९२ (सन्‌ ९३५ Go) 
है। कवि ने अपने को किसी जिनसेन का शिष्य बताया है।' 


धवल 


१२२ संधियों में समाप्त 'रिट्ठणेमिचरिउ' घवल की एकमात्र वृहत्काय कृति महाभारत, 
हरिवंश की कथा से संवंघित है।' कवि ने अपने अनेक पूर्ववर्ती कवियों का उल्लेख किया है, जिनमें 
जिनसेन (७८३ fo वर्तमान) , रविषेण (६३४ fro xo.) , द्रोण, चतुर्मुख, असग (दसवीं दाती ई० ) 
मुख्य हैं।' कृति के प्रकाशित अंश को देखने से लगता है कि स्वयंभू की कृति हरिवंश से घंवल 
परिचित थे। उसी कृति के समान घवल ने कडवक शैली का अनुसरण किया है। घवल के 
माता-पिता ब्राह्मण धर्मानुयायी थे। घवल . का समय दशवीं-ग्यारहवीं हाती ई० होना 
चाहिए 3 | 


धनवाल 


अपभ्रंश कृतियों में घनवाल की कृति भविसयत्तकहा' (भविष्यदन्तकथा.) को दो बार 
सुसंपादित होने का अवसर मिला है, याकोबी द्वारा सन्‌ १९१८ में म्युनिख से तथा दलाल एवं 
गणे द्वारा वड़ौदा से सन्‌ १९२३ में। वैसे, कृति साधारण है । श्रुतपंचमी व्रत के महत्त्व को स्पष्ट . 
करने के लिए भविष्यदत्त नामक वणिक पुत्र की कथा कहना लेखक का मुख्य उद्देश्य था। धर्म 
के आवरण में ढकी होने के कारण किसी लोकप्रिय प्रेम-कथा का प्रचलित रूप, जो इस कृति में 
अपनाया गया है, गौण हो गया है। 

“मविष्यदत्तकथा'की वाईस संघियों में समाप्ति हुई है। गजपुर के राजसेठ घनपाल के दो 
स्त्रियां थीं, कमलश्री और सरूपा---और इनके पुत्र थे भविष्यदत्त और वंघुदत्त। कमलश्री और 
भविष्यदत्त सज्जन स्वभाव के थे तथा सरूपा और वंधुदत्त कुटिल स्वभाव के व्यक्ति थे। दोनों 


१. कृति की प्रशस्ति में कहा हैः सिरि माहवसेणु महाणुभाउ। जिणुसेणुसीसु पुणु त सु 
जाउ।। qo १२८, प्रशस्ति संग्रह । रचना-काल एक गाया में इस प्रकार दिया हुआ हे:-- 
णवसयणउवाणुइए कत्तिय अमावस दिवसे। 
faka पासपुराणं कइणा इह पउमणामेण। 
कृति की हस्तलिखित प्रतियों में एकसं० १४९४ को है। प्रशस्ति संग्रह, बही, पृ० १२९॥ 
२. केटेलॉग ala संस्कृत एण्ड प्राकृत मेन्युस्क्रिप्ट्स इन द सी० पी० एण्ड बरार, संपा० 
हीरालाल,पु० ७१६; ७६२-७६७ तथा भूमिका पु० ४८-४९ 
` ३. वही,पृ० ७६५ आदि। 
४, दे० प्रेमी, जेन साहित्य का इतिहास, बम्बई, Fo ४२३। 
५१ 


~ 

_ भाई व्यापाराथं समुद्र यात्रा करने जाते हैं, किन्तु मैनाक द्वीप में बंधुदत्त अपने भाई को छोड़ 
कर चला जाता है। भविष्यदत्त जिन की पुजा करता है, यक्ष .मणिभद्र की सहायता से एक 
सुन्दरी भविष्यानुरूपा से विवाह करके वहाँ वारह्‌ वर्ष gagis विताता है। 

- पुत्र की मंगल कामना के लिए कमलश्री श्रुतपंचमी ब्रत करती है। भविष्यदत्त धन, 
पत्नी के साथ घर: लौटना चाहता है कि उसी समय वंघुदत्त से फ़िर भेंट होती है। वह फिर उसका 
घन,पत्नी सब कुछ ले कर भविष्यदत्त.को.छोड क़र चल देताहै और उसको पत्नी को भी प्रसन्न करने 

'की चेष्टा करता है। वह गजपुर में उत्सव मना रहा था कि यक्ष मणिभद्र की सहायता से भविष्य- 
दत्त ठीक समय पर पहुँच जाता है और धन तथा अपनी पत्नी को पुनः प्राप्त करता है। बंघुदत्त 
ओर उसकी माता दंड पाते हैं। भविष्युदत्त युवराज पद प्राप्त करता है और सुखपूर्वक रह कर 
अंत में तपस्या कर अनशन मरण द्वारा स्वर्ग को जाता है। ' “भविष्यदत्तकथा! में मनुष्य स्वभाव का 
बड़ा स्वाभाविक चित्रण हुआ है, सरूपा के रूप में एक कुटिल महिला तथा कमलश्री के रूप में 

_ एक कोमल-हृदय महिला का चित्रण किया गया है ।. इसी प्रकार बंधुदत्त और भविष्यदत्त कुटिल 
और सज्जन स्वभाव के व्यक्तियों के प्रतीक हैं। सरूपा और कमलश्री दोनों ही वात्सल्यपूर्ण ममता 
से अपने पुत्रों की वृद्धि चाहती हैं, किन्तु कमलश्री उदात्त विचारों वाली धर्मपरायणा महिला है 
और अन्त में उसी की विजय होती है और यही दिखाना ग्रन्थकार का उद्देश्य है। कृति एक घामिक 
साहसिक प्रेम-कथा है, जिसमें साहस और अद्‌भुत दोनों का मिश्रण है। नगरादि के 

“बर्णनों में कवि ने कल्पना का सहारा लिया है, अन्यथा कथा कहना ही कवि का प्रधान लक्ष्य 
रहाहै। ` af 
à कृति में मात्रा और वर्ण दोनों ही प्रकार के छन्दों का प्रयोग हुआ है।' किन्तु मात्रिक 

. छन्दों की ही प्रधानता है। वाणिक वृत्तों का प्रयोग कृति के ३५४ कडवकों में से केवल १० में हुआ 
है, किन्तु वाणिक वृत्तों में भी यमक का प्रयोग सर्वत्र किया गया है। छंद-योजना अपभ्रंश के 
स्वयंभू पुष्पदन्तादि कवियों के समान ही है। कृति की भाषा साहित्यिक, अपभ्रंश है। स्वयंभू जैसी 
अलंकृतः भाषा-शैली का व्यवहार धनपाल ने नहीं किग्रा। उनका उद्देश्य सरल शैली में 

"सामान्य जनों के लिए ब्रत-कथा कहना था। 


कवि ने अपने को घकंट वणिक जाति में उत्पन्न माएसर और धनश्री देवी का पुत्र कहा. 


है।' कृति के रचना.काल के विषय में कवि ने कोई संकेत नहीं किया है। भाषा के आधार पर 


१. Brat के प्रयोग में जैसी विविधता तथा सुन्दरता पुष्पदन्त की कृतियों में मिळती . 


है, वेसी यहाँ नहीं मिलती। मात्रिक छन्दों में प्रधान रूप से प्रज्झटिका, अडिल्ला, दुवई, 


सरहट्टा, सिंहावलोकन, काव्य, प्लवंगमः प्रयुक्त हुए et वणं-वृत्तो .नें संखनारी, भुजंगप्रयात, . | 


लक्ष्मोधर, चामर, मन्दार प्रधान हैं। 
२. दे० सविष्यदत्तकभ्ना, संधि २२.. ९. ७-१०॥ .. . . .. ... 

हेरमान्न याकोवी ने 'भविष्यदत्तकथा' का रचना-काल दशवीं शती ई० प्रस्तावित किया है।' 
कृतिकार दिगम्वर जैन थे।' i 


हरिषेण 


हरिषेण की कृति 'धम्मपरिक्खा”' (धमंपरीक्षा) की रचना ब्राह्मण घमं पर व्यंग्य करने 
तथा जैन घर्म को श्रेष्ठता प्रतिपादित करने के लिए हुई है। कृति की ग्यारह संघियो में मनवेग और 
पवनवेग नाम के दो मित्रों की कथा द्वारा जैन धर्म की विजय चित्रित की-गई है। मनवेग ब्राह्मण 
ay में विश्वास रखने वाले पवनवेग को ले कर ब्राह्मण शास्त्र-वेत्ताओ की सभाओं में जा कर 
उन्हें परास्त कर देता है, फलस्वरूप पवनवेग जैन TH की श्रेष्ठता से प्रभावित हो, जैन धर्म की 
दीक्षा ले लेता है। कृति की भाषा ऑर शैली व्यंग्य-कृति के अनुकूल सरल और प्रसाद गुण से 
युक्‍त है। मात्रिक छन्द प्रज्ञटिका तथा वाणिक भुजंगप्रयात का अधिक प्रयोग हुआ है। छंद- . 
योजना कडवक शैली की है। . > 

कवि ने 'धमं परीक्षा' की रचना जयराम नामक किसी कवि की प्राक्त गाथावद्ध रचना 
से प्रेरणा ले कर की थी। जयराम या उनकी कृति के संबंध में अभी तक कुछ भी ज्ञात नहीं है। 
हरिषेण की कृति का रचना-काळ वि०सं ० १०४० (सन्‌ ९८३ ई०)है।` कवि घर्केटवंशीय चित्ती 


` निवासी गोवद्धंन और गुणवती का पुत्र था। उसके गुर सिद्धसेन थे। हरिषेण ने चतुर्मुख, स्वयंभू, 


पुष्पदन्त का बड़ी श्रद्धा के साथ स्मरण किया हँ) , : 
संघिवद्ध कडवक शैली में पौराणिक महापुरुषों, ब्रत, घामिक विधि-विघानों को ले कर अनेक 
चरित्र-काव्यों की रचनाएँ जैन कवियों ने की हैं। अन्तिम केवली जम्बूस्वामी की कथा को ले कर 
. १. याकोबी द्वारा संपादित संस्करण की भूमिका, पु०,६। डा० गोपाणी ने स्वसंपादित 
ज्ञानपंचमीकथा, aras, १९४९, भूमिका, Jo १२-२४ में याकोबी के मत पर विस्तार से विचार 
किया है और घनवाल का समय ग्यारहवीं दाती Fo का अन्तिम भाग और बारहवों का प्रारम्भ 
प्रस्तावित किया है। > 
२. भविष्यदत्तकथा संधि ५,२०.३॥ 
३. आमेर शास्त्र भण्डार, जयपुर में कृति की अनेक. हस्तलिखित प्रतियाँ लेखक ने देखी 
हैं। दे० प्रशस्ति संग्रह, जयपुर १९५०, To १०८-११०। : À 
४. गाथा इस प्रकार है: 
जा जयरामे. आसि :विरइय गाय पबंघें। ; 
; साहमि घम्मपरिक्ल सा पद्धडिया बंधें ॥ घस्मपरिक्खा १.१७ 
पु. रचना-काल का उल्लेख इस प्रकार किया है: > 
विक्रम fina परिवत्तिय कालए। गयए वरिससहस चउतालए। वही ११.२७ 
६. दे० प्रशस्तिसंग्रह, To १०९॥ - 

ग्यारह संधियो में कवि वीर ने संवत्‌ १०७६ में 'जम्बूस्वामीचरित' की रचना की । जम्वू की प्रचलित . 


कथा को ले कर जम्बू की संसार के प्रति वैराग्यपूर्ण भावना तथा उनको आसक्त बनाए रखने के 
प्रयास दोनों का चित्रण करके कृति को “श्वृंगार-वीर' महाकाव्य कहा गया है। PTA की पुष्टि 
के अनुकूल यू बतियों के रूप-वर्णन, ऋतुओं का परम्परानुसार वर्णन, उद्यान, जलक्रीडादि के वर्णन 
कृति में बिखरे पड़े हैं। जम्बू के विवाहों के समय युद्धों का वर्णन मिलता है। धामिक उद्देश्य और 
वातावरण के बीच श्रृंगार और वीर रस के चित्रण के ये प्रयास फीके साधन मात्र बन कर रह गए 
हैं। वैराग्य और धमं का ही स्वर कृति में प्रधान है। 

कृति में कुछ प्राकृत गाथाएं मिलती हैं। मात्रिक तथा वणं-वृत्तो में प्रज्झटिका, घत्ता, 
दोहा, दंडक, भुजंगप्रयात; खण्डिता; दुवई, स्नग्विणी, रत्नमालिका के प्रयोग मिलते हैं। 

अहत्‌, सिद्ध, आचायं, उपाध्याय और साघु-नमस्कार (पंच नमस्कार) के महत्त्व का 
दृष्टान्त प्रस्तुत करने के लिए नयनंदि ने वारह संघियो में 'सुदशंनचरित' की रचना fao Ho 
११०० में घारा नगरी में की। पंच नमस्कार के फलस्वरूप एक सामान्य गोपाल का श्रेष्ठ कुल 
में जन्म होता है और वह संसार के आकषंणों में न पड़ कर तपस्या करके स्वगं प्राप्त करता है। 
कथा को मनोरंजक बनाने तथा धर्म रत सुदर्शन की चरित्र-दृढ़ता को निखारने के लिए अनेक सं घियों 


में कवि ने नायिकाओं का वर्णन अनावश्यक विस्तार से किया है। इन वर्णानों में कवि ने कल्पना ` 


का अच्छा प्रयोग किया है। कृति की सवसे उल्लेखनीय विशेषता विविध छन्दों के प्रयोग में मिलती 

` है। नयनंदि ने सकलविधिविधान' नामक ५८ संधियों के एक और ग्रन्थ की भी रचना की है। 
मुनि कनकामर ने पंच कल्याण-विधि के महत्त्व को प्रदर्शित करने के लिए दस' सन्धियों में 
'करकंडुचरित' की रचना की है। सुदर्शन के समान ही करकंडु का चरित्र है, अंतर केवल इतना 
है कि करकड्‌ राजकुमार है और सुदर्शन श्रेष्ठि पुत्र। राजकुमार करकंडु के अनेक विवाह होते 
हैं, वह वैभव में पलंता है और वडा होता है, किन्तु अन्त में वह विरक्त हो कर तप करता है और 
मोक्ष प्राप्त करता है। कृति में प्रेम के अनेक प्रसंग हैं और प्रधान कथा के अतिरिक्त अनेक अवान्तर' 


कथाएं हैं। इतिहास और कल्पित कथा का मेल कि ने सफलतापूर्वक किया है। 'करकंडुचरित 


. की शैली में काव्य-चमत्कोर बहुत कम है। 

कनकामर ने अपने संवंघ में बताते हुए कहा है कि वे ब्राह्मण थे और दिगम्बर जैन संप्रदाय 
में दीक्षित हो गए थे। अपने समय का उल्लेख नहीं किया है। विद्वानों ने इनका काल १०४३- 
१०६८ ई० के बीच अनुमित किया है। 

Taaa (हिंसा, असत्य, चोरी, मैथुन और परिग्रह का त्याग) के माहात्म्य का चित्रण कवि 
धाहिल ने 'पउमसिरीचरिउ' (पद्मश्नीचरित) में चार संधियों में किया है। पद्मश्नीचरित को 


कवि ने घर्म-कथा नाम दिया है। कृति में पद्मश्री के पुवजन्मों की कथा दे कर उसे अनेक विषम, 


` परिस्थितियों में भी घमं पर दृढ़ रहते दिखाया गया है, जिसके फलस्वरूप वह अन्त में मोक्ष 
` प्राप्त करती है। प्मश्रीचरित में पद्मश्री'का सौन्दयं वर्णन, प्रेम-प्रसंग, उसका परिणय, संभोग, 

घमं के वातावरण में आच्छन्न हो गए हैं। अलंकारों, सुभाषितों, लोकोक्तियों और वर्णनों का 

प्रयोग करके कवि ने कृति में नीरसता नहीं आने दी है। घाहिल ने कथा की घारावाहिकता को 
ध्यान में रख कर कृति में पद्धडिया का ही प्रधान रूप से प्रयोग किया है। र 

_चाहिल ने अपने को माघ कवि के वंशज में उत्पन्न कहा है तथा अपना विशेषण दिव्य दृष्टि' 

दिया है। कवि सं० ११९१ वि० के पहले अवश्य रहा होगा, क्योंकि पद्मश्री चरित की हस्तलिखित 
प्रति सं० ११९१ वि० की प्राप्त हुई है। र ४ 

agsia कथा-साहित्य में भ्रोचन्द का स्थान विशेष उल्लेखनीय है।' तिरपन संधियों का 


उपदेशप्रधान कथा संग्रह 'कथाकोश' और इक्कीस संधियों में समाप्त 'रत्नकरंडशास्त्र, दोनों ही . 


महत्त्वपूर्ण कृतियाँ है । 'रत्नकांड शास्त्र' की रचना-तिथि कवि ने सं० ११२३ वि० दी है और इस 
कृति के प्रारम्भ में अनेक प्राचीन कवियों का स्मरण किया है। 'कथाकोश' की रचना श्रीचन्द ने 
अन्हिलवाडा में चालुक्यराज मूलराज के समय में की थी, इन उल्लेखाँ के आधार पर श्रीचन्द का 
समय ११-१२ वीं शती ई० ठहरता है। 12274 

श्रीधर की तीन अपभ्रंश कृतियाँ उपलब्ध हुई है--छ: सन्धियों में सुकुमाल स्वामी के 
पूर्वभवों की कथा से संवंधित सुकुमालचरिउ', तेईसवें तीर्थंकर पाइवंनाथ का वारह संधियों सें 
समाप्त 'पासणाहुचरिउ' और श्रुतपंचमी ब्रत को ले कर छः संधियों में समाप्त “भविसयत्तचरिउ।' 
छंद-विघान, भाषा-शैली और कथा की दृष्टि से इतियों में कोई विशेषता नहीं मिलती। कवि ने 
'पासणाहुचरिउ' की रचना सं ० ११८९ में, सुकुमाळचरिउ' की सं ० १२०८ वि० में और 'भविसथत्त- 
चरिउ' की रचना सं० १२३० में की थी। इस प्रकार कवि का समय विक्रम की वारहवीं दहती का 
उत्तराद्धं तथा तेरहवीं aT gatas ठहरता है। कवि मध्यदेश (दिल्ली) का निवासी था। 

ऋषभ के पुत्र भरत के सेनापति जयकुमार की पत्नी सुलोचना के चरित्र को ले करं अनेक 
जैन कवियों ने कृतियाँ लिखी हैं। धवल ने महामेन के सुलोचना-चरित्र का उल्लेख किया है। 
देवसेनगणि ने पद्धडिया आदि छंदों का प्रयोग करते हुंए कडवक शैली में २८ संधियों में सुलोचना 
चरिउ' की रचना की। उस ने अनेक कवियों का स्मरण किया है और Haga की गाथावद्ध 
कृति को आधार मान कर अपनी कृति की रचना की है। कृतिकार वारहवीं-तेरहवीं हती के आस- 
पोस रहा होगा । र | - 


इसी प्रकार की कृति प्रचुम्न (जैन संप्रदाय के २१ वें कामदेव) की कथा को ले कर कवि 


सिह या सिद्ध ने पज्जुण्णकहा' की रचना बारहवीं शती वि० में की । 

efon की प्राकृत कृति 'मल्लिनाथचरित' तथा अपभ्रंश रचना 'नेमिनाथचरित' प्राप्त 
हुई हैं, जिनमें से अपश्रंश कृति का एक अंश 'सनक्कुमारचरित' याकोबी द्वारा संपादित हो कर 
प्रकाशित हुआ है। कृति में नगरादि के अलंकृत वर्णन हैं। सनत्कुमार के जीवन की विविध 
अवस्थाओं के स्वाभाविक चित्रण और अन्त में तपस्या करके स्वगं-प्राप्ति तक का वर्णन है। TA- 
पर्यवसायी होने पर भी 'सनत्कुमारचरित' लौकिक प्रेम-काव्य के अधिक निकट है, प्रेम-प्रसंग, मद- 
नोत्सव, ऋतुः वर्णन, संयोग-वियोगादि की योजनाएं बहुत ही सजीव और काव्यमय हैं। ति की 

= एक विशेषता कडवक शैली से भिन्न उसका रड्डा छंदवद्ध होना भी है। कृति की भाषा पश्चिमी: : 


` शौरसेनी है जिसमें प्राचीन गुजराती की कुछ विशेषताएं मिळती: हैं। हळ 
; हरिभद्र श्वेताम्बर जैन थे और 'नेमिनाथचरित' की रचना अन्हिलवाड़ा में. वि० wo 
१२१६ में हुई थी। उनके आश्रयदाता चौलुक्यवंशी कुमारपाल के आमात्य पृथ्वीपाल थे । 


श्रावकों (गुहस्थों) के छः मुख्य कतंव्य-कर्मो--देव-गुरु पूजा, स्वाध्याय, संयम, तप और 


दान--के पालन का उपदेश देने के लिए अमरकीति ने तेरह संन्थियो में “छकम्मोवएस' की रचना 
की है। अत्यन्त सरल शैली में अनेक कथाओं द्वारा उपदेश दिया गया है। अमरकीतिनेसं० १२४७ 
वि० में गुजरात-स्थित गोदहय में कृति की रचना की थी। कवि ने अन्य अनेक रचनाओं का 
उल्लेख किया है किन्तु कोई कृति प्राप्त नहीं हुई है। 

सोमप्रभाचार्थ की प्राकृत कृति कुमारपालप्रतिवोध' में अपभ्रंश के अनेक वड़े-छोटे प्रसंग 
विखरे हुए मिलते है--जीव-मन:करण-संळाप रूपक कथा, स्थूलिभद्रकथा, द्वादशभावनास्वरूप, 
पाइवंस्तोत्र, वसंत, शिशिर, मधु समय, ग्रीष्म के वर्णन तथा कुछ स्फुट प्रसंग विखरे हुए प्राप्त होते 
हैं। सभी प्रसंग छंदवद्ध हैं जिनमें रड्डा, पद्धडिया, घत्ता, छप्पय, दोहा छंदों का प्रयोग हुआ 


है। सभी पद्य सोमप्रभाचायं के ही हैं, ऐसा नहीं कहा जा सकता। ऋतु-वर्णन सुन्दर है और - 


स्फुट पद्यो में भी प्रेम, उपदेश, सभा-चातुर्य आदि प्रसंगों से सम्वन्धित सुन्दर सुभाषित हैं। सोमप्रभा- 
चार्य की भाषा साहित्यिक है, यद्यपि उनका समय विक्रम की तेरहवीं शती है जव कि अपभ्रंश का 
स्थान आधुनिक आयंभाषाएं ले चुकी थीं। ` ; 

“अपभ्रंश चरित-काव्य घारा वहुत काल तक प्रवाहित होती रही। जैन कवि कदाचित्‌ 
घामिक आग्रह के कारण अपभ्रंश में व्याकरण के सहारे उस समय भी काव्य-रचना करते रहे जब 
कि उसका स्थान बोली तथा साहित्य दोनों ही क्षेत्रों में आधुनिक भाषाओं ने ले लिया था। इस 
प्रकार की कृतियों में ग्यारह संधियों में समाप्त छाखू का 'जिनदत्तचरिउ' (रचना-काल To १२७५ 
वि०=१२१८ fo), लक्खण का आठ ahaa में समाप्त अणुवइरयणपईउ' (अणुब्रतरत्न 
प्रदीप, रचना-काल सं १३१३ वि० = १२५६ ई०), लक्खसदेव का चार संवियों का णेमिणाह 
चरिउ' (रचना-काल अज्ञात), घनवाल का अट्ठारह संधियों में समाप्त 'वाहुवलिचरिउ' (रचना- 
काल सं० १४५४ विंऽ=सन्‌ १३४७ ई० )। परवर्ती अपभ्रंश युग के अन्तिम प्रतिनिधि कवि यशकीति 


और रयघू कहे जा सकते हैं जिन्होंने अनेक चरित-काव्यों की रचना की है। एक यशकीति की . 
कुतियो में तेरह सन्धियो में समाप्त 'हरिवंशपुराण' तथा दुसरे यशकोति की ग्यारह संघियो में 


` समाप्त 'चंदप्पहचरिउ' (चंस्द्रप्रभचंरित) ,प्राप्त हुई हैं। हरिवंशपुराण की रचना सं० १५०० वि० 
` (सन्‌ १४४३ ई०) में हुई। चंद्रप्रभचरित के.रचयिता ने कृति का रचना-काल नहीं दिया है। 


._. २१-३० प्रवास्तिसंग्रह, (जयपुर १९५०६०), पु० १३८-१४७; ग्रंथ में अनेक ऐसी कृतियों . . 
का उल्लेख किया है, जो अभी तक उपलब्ध नहीं हुई हे, इनमें से कुछ कृतियाँ अपभ्रंश साषानिबर्ड | 


भी हो सकती हे, जैसे, महासेन का सुलोचनाचरिउ, जडिल का नवरंगचरिउ इत्यादि, Jo १४२। 

कवि ने आश्रयदाता सिद्धिपाल को गुर प्रान्त का निवासी वताया है। एक तीसरे यंशकीति 
गोपाचळगिरि पर रहते थे। ये गुणकीति के शिष्य थे और रयघू के गुरु थे। इन्होंने स्वयंभू के 
ह्रिवंशपुराण' में अन्तिम दस सन्धियाँ (संधि १०३-११२) रच कर जोड़ दी थीं। इनका समय 


| विक्रम की पन्द्रहवीं-सोलहवीं शती का होना चाहिए, क्योंकि हरिवंशपुराण' की संघियों का रचना- 


काल १५०० वि० दिया है। सं० १५९७ वि० में रचित चौंतीस संधियों में समाप्त 'पाण्डवपुराण 
नामक एक अन्य कृति यशकीत की मिलती है। 

रयधू की अनेक रचनाओं में से चार संघियों में समाप्त सुकीशलूचरित” (Fo १४९६ वि० 
=सन्‌ १३३९ ई० ), दस संधियों में समाप्त 'सन्मतिनाथचरित' (रचना-काल सं ० १४९६ = सन्‌ 
१३३९ ई०) के आस-पास ग्यारह संवियों में. समाप्त बलभद्र पुराण'- (रचना-काळ Fo १४९६ 
विं० १३३९ ई० से पूर्व), प्रमुख अपभ्रंश कृतियाँ हैं। रयघू ने संस्कृत और प्राकृत में भी ग्रन्थ- 
रचना की। उनकी रचनाओं में प्राप्त सूचनाओं से ज्ञात होता है कि रयधू बहुत दिन तक ग्वालियर 
के तोमर वंशीय राजाओं कें आश्रय में रहे । पुष्पिकाओं में प्राप्त उल्लेखों के आघार पर उनका काळ 
Ho १४९० वि० से १५२१ वि० (सन्‌ १४३३ ई० से १४६४ $o) तक माना जा सकता है । 
ये यशकीति के शिष्य थे। 

रयघ्‌ के वाद भी जैन कवि अपभ्रंश में सन्धिवद्ध रचना करते रहे, किन्तु यह कहना कठिन 
है कि इने कृतियों को सरलता से समझने वाला कोई पाठक-समाज था, क्योंकि अपभ्रंश का स्थान 
आधुनिक वोलियों ने ले लिया था। शोता या सामान्य पाठक-समाज की चिन्ता न कर जैन कवि 
परम्परा-पालन के लिए ही रचना करते रहे होंगे। इस संविवद्ध जैन साहित्य में कथा की एकरसता, 
वर्णनों की एकरूपता है और काव्य-रसिक के लिए वहुत ही कम मनोरंजक तत्त्व मिलते हैं। 


मुक्तक काव्यधारा 


जैनों द्वारा लिखित मुक्तक रचनाओं में दो प्रकार की भावघाराओं के दर्शन होते हैं। 
एक प्रकार की रचनाएं प्रधान रूप से देह में वसने वाले देव का ध्यान करने वाले साधकों को लक्ष्य 


` करवे लिखी गई हैं और परम समाधि द्वारा उस देव की अनुभूति से प्राप्त परम सुख का इन रचनाओं . 


में उल्लेख किया गया है। .दुसरे प्रकार की रचनाएँ श्रावकों (जैन गृहस्थों) को संबोधित करके 
लिखी गई हैं और इन रचनाओं में तीथं, ब्रत, उपवास तथा अन्य कर्मों के पालन का उपदेश दिया 
गया है। इस साहित्य में काव्य-रस का एक प्रकार से पूर्णं अभाव है। पद्यबद्ध होने के कारण ही 
प्रधान रूप से इसे काव्य के अन्तरगत रखा जा सकता Sl रस, ध्वनि, अलंकार या काव्य के अन्य 
उपकरणों को इस साहित्य में ढूंढने का प्रयास करना व्यर्थ Fl अपनी वात को समझाने के लिए 
कहीं-कहीं अत्यन्त सरल कल्पना का सहारा.लिया गया है, ASHI में दुष्टान्तादि का प्रयोग वस्तु 


- ` को वोधगम्य बनाने के लिए हुआ है। 


. जैनों की रहस्यवादी घारा में योगीन्द्र (लगभग दसवीं शती ई० ), मुनि रामसिंह (लगभग 


ग्यारहवीं शती Fo), FATA (१०००-११०० Fo के आस-पास) की कृतियाँ महत्त्वपूर्ण हैं। 

जैन और ब्राह्मण संप्रदायो के गूढ़वाद में तात्विक अन्तर होते हुए भी वहुत समानता है। जैन साधक 
अन्त में सम्यक्‌ ज्ञान, चरित्र और दर्शन द्वारा “जिन! हो जाता है और ब्राह्मण संप्रदाय का अनुयायी 
_साघक ईश्वर की अनुभूति प्राप्त करके अन्त में उसी सें विलीन हो जाता है। 
` कौ कृतियों में व्यक्त भावधारा व्यापक और उदार है। परमात्मा ज्ञानमय, नित्य, निरंजन स्वरूप है, 
योग, वेद, शास्त्रों से वह अनादि परमात्मा नहीं जाना जा सकता, निमंल ध्यान द्वारा उसकी अनुभूति 
की जा सकती है (पर० पद्य ११-२४)। ब्रह्म, मन, इन्द्रियादि के व्यापारों से भिन्न होते 
हुए भी देह में ही निवास करता है और समस्त जगत्‌ में भी वह व्याप्त है (वही, पद्य २५-४९) । 
आत्मा संगत है, जड़, चरम शरीरी और शून्य है, जीव और कमं अनादि हैं। जीव के कर्मों से ही 
दुःख-सुख, बन्धन, मोक्ष उत्पन्न होते हैं। आत्मा देह से भिन्न अजर-अमर, ब्रह्मस्वरूप है, शाइवत, 
मोक्ष-पद है। आत्म-ज्ञान से मिथ्या दृष्टि दूर हो जाती है और परम पद की प्रप्ति होती है। 
इस आत्म-ज्ञान, परम ब्रह्म में मन लगाने से निरंजन के दर्शन होते हैं। यह परम सुख रूप शुद्धात्मा 
देवालय, मूर्ति, चित्र में नहीं मिल सकता, वह योगियों के मन में रमता है। उसी के ज्ञान से मोक्ष 


प्राप्त होता है (वही, पद्य ५०-१२३) । 


आत्मा और परमात्मा में योगीन्द्र भेद नहीं मानते | कर्मों के कारण आत्मा पराधीन रहता र 


है और अपने स्वरूप को जान लेने पर आत्मा परमात्मा हो जाता है । देह से आत्मा का कोई संवंघ 
नहीं है, वह स्वभाव से ही निमंळ है (वही द्वितीय महाधिकार, पद्य १५४-१८७ )1 

कर्मों के क्षीण हो जाने पर मोक्ष की प्राप्ति होती है। मोक्ष सर्वोत्तम सुख है तथा तीनों 
लोकों से परे है, हरि-हर , ब्रह्म, जिनादि परम निरंजन का ध्यान करते हुए मोक्ष का चिन्तन करते 
हैं (वही २. १-१०) । मन की शुद्धता तथा ज्ञान को भी योगीन्द्र साधना के लिए महत्त्वपूर्ण बताते 
हैं, किन्तु देह में बसने वाले परमात्मा के-ज्ञान से रहित ज्ञान को तथा तीर्थादि भ्रमण को वे व्यर्थ 
बताते हैं (वही २. ११-८५) । जीवों में भेद बुद्धि रखने वाला ज्ञानी मूढ़ है। ज्ञानी को सम दृष्टि 


रखनी चाहिए। संसार के सभी पदार्थ नाशवान्‌ हैं। संसार के विषय-सुख, तृष्णा और चिन्ता 


से मुक्त होने पर ही मोक्ष मिल सकता है (वही २.८६-१५३) | 

समस्त विकल्पों का विलय होना परम समाधि है और परम समाधि की प्राप्ति से संसार 
के अशुभ कर्मों का क्षय हो जाता है, सव शुभाशुंभ भावों से मुक्ति मिल जाती है। परम समाधि 
के विना गहन शास्त्र-ज्ञान और घोर तप केद्वारा भी शिव और शान्ति पद की प्राप्ति नहीं हो सकती! 
परम समाधि के द्वारा परम ब्रह्म के ज्ञान से समस्त कर्मों का नाश हो जाता है और जीव मोक्ष-पद 


. १. परमभुत प्रभावक मंडल बंबई, १९९३ वि०, संपादक डा० आ० Ho उपाध्ये। 


_ योगसार का एक संस्करण सूरत से १९३९ ई० में प्रकाशित हुआ था। दे०डा० उपाध्ये का लेख ' र 
ज़ोइंडु एण्ड हिज अपन्नंश वक्‍स, एनाल्स, भण्डारकर ओरिएंटल रिसचं इन्स्ट्यूट भाग १९ . 


अंक २, Jo १३२-६३। 

की प्राप्ति करता हुआ अहंत्‌ हो जाता है और परमानन्दमय हो जाता है और यह परमानन्द स्वमाव- 
रूप जीव ही परमात्मा है (वही २.१८८-१९७) । इसी प्रकार के भाव 'योगसार' में भी व्यक्त 
हँ। ] 
कृतियों में योगियो को संबोधित किया गया है, अतः गृह-वास को पाप-निवास (To To 
१. ८३, २. १११, ११५) भी कहा है, किन्तु ऐसे कुछ उल्लेखों को छोड़ कर योगीन्द्र के पद्यो में 
किसी संप्रदाय या वग के प्रति कटुता का आभास नहीं मिलता और न जैन संप्रदाय के प्रति ही विशेष 
आग्नहपू्ण दृष्टिकोण मिलता है। 
योगीन्द्र की कृतियों में प्रधान रूप से दोहा छंद का प्रयोग हुआ है ।' योगीन्द्र की भाषा सरल 
शौरसेनी अपभ्रंश है, जो कवि कल्पना और कृत्रिमता से दूर है। वक्तव्य विषय को समझाने के 
लिए दपेण, पंगु, HE (To To २. १३६) जैसे परिचित अप्रस्तुतों का प्रयोग किया है। योगीन्द्र 
ने न तो अपने विषय में अपनी कृतियों में किसी प्रकार का परिचय दिया है और न उनके विषय सें 
अन्यत्र कोई उल्लेख मिलते हैं। भट्ट प्रभाकर उनके कोई शिष्य रहे होंगे जिनके WAT का उत्तर 
देने के लिए 'परमात्मप्रकाश' की रचना हुई। उनकी कृतियों से यह स्पष्ट है वे अत्यन्त विनम्र, 
संयत और उदार मन वाले साधक रहे होंगे। 
मुनि रामसिह के 'पाहुड दोहा" ( दोहो का उपहार) का स्वर भी आध्यात्मिक है। 
आत्मा और देह के स्वरूप को स्पष्ट करते हुए कहा है कि आत्मा अजरामर, ज्ञानमय, संत, निरंजन 
और शिव, जिनदेव और सर्वव्यापी है, उसको जान लेने पर और कुछ जानने को नहीं रहता, 
वह देह में वसता है -- 
बुज्झहु बुज्सहु जिगु भणई को बुज्झहु हलि अण्णु ३ 
अप्पा देहं णाणमउ Be बुज्झियउ विभिण्णु nvon 
अर्थात्‌, देह से भिन्न ज्ञानमय आत्मा को समझ लिया तो अन्य जानने को क्या रहा ? जिन 
कहते हैं, उसे समझो, समझो ! ; 
जरा, मरण, रंग, वर्ण, कारण-कार्य, अवस्थादि भेदों से आत्मा परे है (पद्य २३. ४१, 
५४-५९ इत्यादि )-- 
देहहो पिक्खिवि जरमरण, मा भउ जीव करेहि। 
जो अजरामरु बंभु परु सो अप्पाण मुणहि॥३३॥ 
१. परमात्मप्रकाद् में कुछ प्राकृत गायाएँ हैं १६५-१, २,६० २-१११-२-३ तया 
२-११७ तथा स्रग्धरा और मालिनी वृत्तो में भो दो प्राकृत पद्य हें-२.२१३-२१४। योगसार 
में पद्य ३९.४७सोरठा तया पद्य ४० प्रज्झटिका छंद में हें। : 
२. संपादक डा० हीरालाल जेन, कारंजा १९९० वि०। कृति के २२२ पद्यो में से १२ 
प्राकृत में हैं। १६ पद्य द्विपदी, सोरठा, प्रज्झटिका छंदों में है। शेष दोहा छंद में हें। ` 
` ५२ 7 

४२४ हिंदी साहित्य. : 
अर्थात्‌, देह-का जरा-मरण देख कर, हे जीव ! भयभीत मत हो। जो अजरामर परम ब्रह्म 
है, उसे ही अपना मान। * 
~ आत्म-सुख को मुनि ने सर्वश्रेष्ठ कहा है, विषय सुखों से निलिप्त रहने वाले ही शास्वत - 
सुख प्राप्त करते है--. ` ` 
at gg विसयपरंमुह्उ णिय अप्पा झायंतु। 
तं सुहु इंडु वि we लहइ देर्विहि कोडि रमंतु॥३॥ 


अर्थात, विषयों से पराङमुख हो कर अपनी आत्मा कें ध्यान में जो सुख है, वह कोटि 
देवियों के रमण करने वाले इन्द्र को भी नहीं प्राप्त होता। 

इन्द्रिय-सुख और मोक्ष एक साथ नहीं रह सकते (पद्य २१३) । 'पाहुड दोहा' में उपदेश 
का स्वर भी कुछ अधिक स्पष्ट है, योगीन्द्र की कृतियों में एसी अक्खड़ता नहीं मिलती | घर-वास, - 
स्त्री-संग, संम्यकत्व रहित व्यक्तियों के संग छोड़ने के संबंध में तथा चंचल चित्त वाले सिर मुड़ाने 
बाले लोगों को लक्ष्य करके! पर्याप्त तीखी उक्तियाँ मिलती हैं-- 


सेडिय मुंडिय मुंडिया। सिरु मुंडिउ चित्तु ण॑ मुंडिया। 
चित्तहं मुंडणु जि कियउ। संसारहं खंडणुं ति कियउ १३५॥ 


अर्थात्‌, अरे मंडी! सिर मुँड़ाया किन्तु चित्त नहीं मुँडाया, जिन्होंने चित्त को मुंड़ाया, ' 
उन्होंने संसार का खण्डन कर डाला | 
दुष्ट-संग की निन्दा (पद्य १४८), अहिसा-पालन (१४४), देवालय, तीर्थ, भ्रमण की 
निस्सारता (१६१-१६४), देह-देवालय में शिव at seat (१८६-१८७) आदि उपदेश साघकों . 
के लिए हैं। कहीं-कहीं कुछ पद्यो में उपदेश का रूप इतना प्रखर हैँ कि अश्लीलता से भी मुनि नहीं 
* बच सके (पद्य १९५-१९६.) । ` ८ 
गुरु को साघना के लिएं आवश्यक वताया गया है। आत्मा और परमात्मा के भेद कों 
स्पष्ट करने वाला होने के कारण गुरु सुयं-चन्द्र के समान है (पद्य, १, ८०-८१, १६६) | 
. ` सुमरसी भाव या परम समाधि की अवस्था में चित्त की वृत्तियाँ शांत हो जाती हैं। 
fort प्रकार लवण पानी में विलीन हों जाता है, उसी प्रकार चित्त परमात्मा में विलीन हो कर 
संमरस हो जाता है-- - 
fata लोणु विलिउजई पाणियहं तिम जइ चित्तु विलिज्ज । 
समरसि gag जीवडा are समांहि करिज्ज ॥१७६॥ 


इंस॑ अवस्था में योगी USS तथा मन के व्यापारों से मुक्त हो जाता है (२०४, २०६) ) 

_ शुम-अशुभ संभी संकल्प नष्ट हों जातें हैं और जन्मश्मरण से मुक्ति मिल जाती है। . | 
~ कोरे शास्त्र-ज्ञान, तीथं, मृति-पुजा का मुनिं रामसिंह ने खण्डन किया है. (१७६, 
१८० आदि) । जैन' घमं पालन के! उपदेश (पद्य २०, ३९०४० आदि) योंग-मार्गेकी शब्दावली का _ 

- , प्रयोग अनाइतनाद (२६८); ME (१८१) इडा, पिंगलादि ( १८१-१८२)-- स्त्री- 


परक रूपकों के सहारे मोक्षादि का वर्णन (४२, ४५, ६४, १००) 'पाहुड दोहा की अन्य उल्लेख 
योग्य विशेषताएं हैं। erre 

“पाहुड दोहा' संग्रह-ग्रन्य जैसा लगता है। विषय का क्रमबद्ध विवेचन नहीं मिलता, यद्यपि 
कृति के पद्यो में एक सुनिश्चित साधन-मार्ग अवस्य प्रतिपादित हुआ हैं। कृति के कुछ पद्य हेमचन्द्र 


_ नेउद्धुत किए हैं (पा० दो० भूमिका, पृ० २२-२२ ), अतः दोहे निश्चित रूप से हेमचन्द्र के पहले 


के हैं। योगीन्द्र और रामसिंह की कृतियों के पद्यं में बहुत भाव'साम्य है! संभव है, इसी कारण 
कदाचित्‌ कृति की कुछ प्रतियों में रचयिता के रूप में योगीन्द्र का नाम मिलता है। 'पाहुड दोहा' 
के एक पद्य में रचयिता के रूप में रामसिंह का नाम भी मिलता है (२११) । योगीन्द्र के कुछ पद्य 
'पाहुड दोहा' में मिलते हैं (वही, भूमिका, To २१) । संभव है, स्वयं मुनि ने पद्य इघर-उघर से ax 
संग्रह किए हों या पीछे किसी ने संग्रह कर दिए हों। कुछ पद्य देवसेन की कृति में भी मिलते हैं। 
निरचयपूर्वक इस आदान-प्रदान के संबंध में कुछ नहीं कहा जा सकता। हेमचन्द्र के पूर्व रामसिह 
का समय माना जा सकता है। मुनि जैन थे, इसके पर्याप्त उल्लेख उनकीःकृति में मिलते हैं। 
सुप्रभाचाथं ने 'वैराग्यसार* के ७७ पो में संसार के दुःखों, ऐशवयं -वैभव, देह की क्षणिकता, 
संसार का मिथ्यात्व, मन और काया से आत्मा की रक्षा, धम और दान की प्रशंसा, आत्म-ञ्ञान से 
निर्वाण की प्राप्ति, भाव और ज्ञान द्वारा समरस ज्ञान प्राप्त करना जैसे विषयों का उल्लेख 
किया है। गृहस्थाश्रम को सुप्रभ साधना के लिए वाधक नहीं समझते। किसी विशेष संप्रदाय के 


- प्रतिआग्रह न हों कर इन qi ï एक उदार उपदेश-प्रवान चारा के दर्शन होते हैं। पद्यों की भाषा: 


सरल और कहने का ढंग सुबोध है। मन कें लिए चोर, माया कें लिए रानि के अंधकार, मोह 
के लिए नट जैसे परिचित उपमानों का. प्रयोग किया है। जीवों को संसार के दुखों से मुक्त 


कराने के लिए सुप्रभ आकुल दिखाई देते हैं-- 


'रोबंतउ सुप्पउ भणइ रे जीव दुःख कि जाइ UCU क । रे 
सुप्रभाचाय के पाँच पद्य (१, ६८-७०, ७७) क्रमशः द्विपदी, प्रज्झटिका छंद में है; अन्य 


दोहावद्ध हैं, किन्तु अनेक दोहों में मात्र[-संख्या न्यूनाधिक है। संभव है लिपिकारों का प्रमाद इसका 

कारण हो। ससुप्रभाचार्य के काल और देश के विषय में कुछ ज्ञात नहीं है। पद्मों में सुप्पउ 

(सुप्रभु) नाम मिलता है तथा प्रतियों की पुष्पिकाओं में भी सुप्रभाचाय नाम रचयिता के लिए 

प्रयुवत हुआ है। जैन संप्रदाय से सम्बन्धित उल्लेखों के आधार पर सुप्रभाचार्य दिगम्बर जैनं 

` प्रतीत होते हैं। भाषा के परिवर्तनकालीन रूप और भावधारा के आघार पर उनका काल दसवीं 
से बारहवीं शती के बीच माना जा सकता है। 


१. Ma एच० डी० वेलंकर हारा संपादित, एनाल्स, भंडारकर ओरिएंटल रिसचं इंस्टि 
qe भाग ९, T° २७२-२८०, प्रकाशित में! र्न र 


` 

४१२९ . ; ˆ हिदी साहित्य : 


~ जैन ग्रंथ भण्डारों में इस भावधारा की और भी अनेक कृतियाँ मिल: सकती . हैं जयपुर 
के आमेर शास्त्र-भण्डार में महानंदि के ४३ पद्यो के 'आनंदास्तोत्र' तथा महचन्द के ३३३ दोहों 
के 'दोहा पाहुड'' में इसी प्रकार की विचारधारा मिलती है। देह में वसने वाले ब्रह्म की आराधना 
करने, का उपदेश, तीर्थ, वाह्याचारों की व्यथंता, सद्गुरु का महत्त्व 'आनंदास्तोत्र' के पद्यां का 
प्रतिपादित विषय है--गुरु की महिमा एक पद्य में इस प्रकार वताई गई है— 


गुरु जिणवरु गुरु सिद्धसिउ, गुरु रयणत्तय सार। 
सो दरिसावइ अप्पपरु, आणंदा, भव जल पावइ पारु ॥३६॥ 


अर्थात्‌ (गुरु जिनवर है, गुरु सिद्ध है, शिव है और रत्लत्रय (दर्शन, ज्ञान, चरित्र ) कासार 


` है। आत्मा और पर के भेद को वह प्रकट करता है। उसकी कृपा से भवसागर पार जा सकते ev 


इन कृतियों के रचयिताओं के विषय में कुछ ज्ञात नहीं है। इनकी भाषा अवश्य योगीन्द्र की रचनाओं 
से अधिक विकसित है। महचंद की कृति की हस्तलिखित प्रति सं० १६०२ (सन्‌ १५४५ ई०) 
की लिखी हुई है, अतः कृति का रचना-काल इससे पहले होना चाहिए। 
जैन रहस्यवादी घारा का स्वरूप स्पष्ट करने के लिए ये कतिपय क्ृतियाँ.पर्याप्त हैं। 
अन्य गूढ़वादियों के समान जैन साधक भी सांप्रदायिक भावना से बहुत ऊपर उठे हुए हैं। सभी 
प्रकार की संकीर्णताओं, रूढियो के वे विरोधी हैं। चारित्रिक शुद्धता पर ये वळ देते हैं। गृहस्थाश्रम 
साधना के लिए वाघक है, यह समझ कर वे उसकी निन्दा करते हैं। सभी साधक देह-देवाल्य में 


. ही परब्रह्म की स्थिति बताते हैं। आत्मानुभूति को ही इन साधकों ने परम समाधि, समरसी भाव 


सहजानंदादि नाम दिए हैं। अपने साधना-मार्ग को वड़ी ही आडम्वरहीन, अनलंकृत भाषा-शैली 
द्वारा स्पष्ट किया है। मध्ययुगीन अत्यन्त व्यापक गूढ़वादी धारा की एक स्पष्ट झलक इन साघकों 
की वाणियों में मिलती है। इस तथा इसी प्रकार की अन्य विचारघाराओं का सम्मिलित परिवर्तित 
रूप नाथपन्थ, सिद्ध पंथ, निरंजनी, कवीरपन्थी घाराओं में मिलता है, जो अत्यन्त सरल भाव से 
देह-देवालय में वसने वाले देव को पहचानने के लिए उपदेश देते हैं। काव्य रूप की दृष्टि से 'साखी' 
परम्परा का पूर्व रूप इस साहित्य में मिलता है। 


घर्मोपदेश धारा 


जैन अपभ्रंश साहित्य में तीथं, ब्रत, साधु-महात्माओं के जीवनों को केन्द्रित करके गृहस्थों 
को. उपदेश देने के लिए अनेक पद्यवद्ध लघु रचनाएं मिलती हैं। कुछ रचनाएं एसी मिलती हैं, 
जिनमें उपदेश-प्रधान स्फुट पद्य संकलित कर दिए गए हैं। एसी संग्रह रचनाओं का अच्छा प्रतिनिधि ˆ 


_ १. आमेर ग्रंथ भाण्डार की ग्रंथ सूची में इति का नाम 'आनंदास्तोत्र' दिया है। 
३. आमेर ग्रंथ भण्डार की ग्रंथ सुची में कृति का नाम दोहा age दिया है।' 

उदाहरण देवसेन का 'सावयघम्म दोहा' (श्रावक घमं दोहा)! है जिसके प्रारम्भ में मंगलाचरण 
तथा दुर्जन-स्मरण, मनुष्य-जन्म की SHAT तथा जैन घमं की श्रेष्ठता. का उल्लेख | | श्रावक धर्म 
के भेदों और सम्यकत्व प्राप्ति कें उपायों में रात्रि भोजनादि अनेक दोषों का त्याग, जिन-पूजा, 
अहिंसा ब्रत पालन को आवश्यक वताया है (पद्य ६-७६) । धमं के अन्य अनेक कार्यों की चर्चा 
करते हुए कहा है कि किसी को कष्ट नहीं देना चाहिए, विपरीत बुद्धि छोड़नी चाहिए (७७- 
१०७) । ध्यान , कीर्तन में मन लगाने तथा क्रोघादि के त्याग को, पौरुष, कवित्व और मौन भोजन 
के नियम के पालन को समृद्धि के लिए आवश्यक वताया है (१०८-१४३) । श्रद्धा को उचित 
महत्त्व दिया है और सभी पापों से वचने की वार-वार चेतावनी दी है। :देवसेन ने पाप और 
पुण्य दोनों को ही वंधन वताया है। पंच नमस्कार, मंत्र जप की श्रेष्ठता आदि का उल्लेख करते 
हुए सबके सुख की मंगल कामना करते हुए कृति समाप्त हुई है। i 
एक आदर्शं गृहस्थ के लिए सभी करणीय कार्यों का देवसेन ने उल्लेख किया है और 
सामाजिक व्यवस्थाका उच्चादर्श सामने रखते हुए गृहस्थ अपने घमं का पालन करते हुए किस 
प्रकार समभाव को प्राप्त कर सकता है, यही सरल भाषा में सहज ढंग से देवसेन ने अपने दोहों 
में ब्यक्त किया है। ऐसी कृति में कविता के तत्त्वों को Seat व्यर्थ होगा। भारतीय गृहस्थ के 
चिर परिचित हल, बैल, जुआ, खारी जल, घतुरादि का अप्रस्तुतों के रूप में प्रयोग करके देवसेन 
ने धर्म के. तत्वों को समझाया है। 
देवसेन ने संस्कृत, प्राकृतः और अपभ्रंश भाषाओं में कृतियाँ लिखीं। वे दिगम्वर जैन 
थे। जिस प्रकार की रचनाएं उन्होंने की हैं, उनके आधार पर कहा जा सकता है कि वे अत्यन्त 
संयमी, साधु चरित, सव की मंगल कामना करने वाले चितनशील व्यक्ति रहे होंगे। उनका समय 
विक्रम की दसवीं शती था,क्योंकि अपनी एक कृति, दर्शनसार' का रचना-काल सं ० ९९० दिया है! 
जिनदत्त सूरि की कृति 'उपदेशरसायन रास” ८० प्रज्झटिका पद्यो में भी मानव-जन्म के 
महत्त्व और मनुष्य के उद्धार का मार्ग बताया गया है और इसके लिए TTR को आवश्यक वताया 
है। उपासक और श्रावक दोनों के ही लक्ष्यों का कृति में उल्लेख किया गया है। कृति में कौटुम्बिक 
आदर्श का उल्लेख करते हुए सूरि ने कहा है कि परिवार में ज्येष्ठ व्यक्ति का समादर होना चाहिए; 
माता-पिता अन्य घर्मावलंवी हों तो भी उनका आदर करना चाहिए। कृति के पाठ से मोक्षादि का 


१. डा० हीरालाल जैन द्वारा संपादित--कारंजा से प्रकाशित, १९३९ ई०। 

२. Fo वही, भूमिका, पु० १६ और आगे । उनकी एक अन्य कृति 'भाव संग्रह' में तीन 
अपभ्रंश छंद मिलते हैं--पद्य संख्या २१६, २५४, २५५। एक का विषयस्त्री-निदा तथा दो में 
ब्राह्मण घमं के देवताओं का खण्डन है । 

३. master काव्यत्रयी' के नाम से गायकवाड्स ओरिएंटल सीरीज, बड़ौदा से प्रकाशित, 
१९२७ Fo, संपा० ल० Ho गाँधी । कृति के नाम के साथ 'रास' जुड़ा हुआ है। संभव है उपदेश- 
रसायन गाने के लिए रचा गया हो। 

४१४ 2 हिंदी साहित्यः 


लालच न दे कर सूरि ने श्रोताओं के अंजरामर होने की शुभ कामना की है | उपदेश बहुत ही क्रमबद्ध 
और रोचक शैली में दिया गया है। जिनदत्त सूरि की अन्य कृति ४७ वस्तु छंदों में समाप्त चचरी! 
है, जिसमें उन्होंने अपने गुर जिनवल्छभ सूरि का भक्ति-भाव से स्मरण किया है। “कालस्वरूप 
कुलक” में एक भयंकर दुष्काल तथा मनुष्यों की घर्म-विरोधी कृति का उल्लेख करके सुगुरु और 
~ कुगुर के भेदो की चर्चा की है और इसके साथ ही गृहस्यों के पालन करने योग्य कतंव्यों को गिनाया 
है। जिनदत्त सूरि की कृतियों में विषय का विवेचन पुनरावृत्ति से रहित तथा क्रमवद्ध है। छंदों 
के प्रयोग में विविधता तथा उनका निर्दोष होना भी उनके सावधान कवि होने का लक्षण है.। 
भाषा भी परिष्कृत है। उनके संबंध में किए गए अनेक उल्लेखों के आवार पर उनका काल Fo 
. ११३२-१२१० वि० है। इवेताम्वर सम्प्रदाय के खरतरगच्छ के वे अत्यन्त प्रसिद्ध युग-प्रधान आचाय 
थे! अपभ्रंश कें अतिरिक्त संस्कृत और प्राकृत में उन्होंने अनेक कृतियाँ लिखीं ।' 
` संयमं के महत्त्व को सिद्ध करने के लिए, उसे मोक्ष का द्वार तथा उसके अनेक भेदादि का 
विवेचन महेइवर सुरि ने अपनी दोहावद्ध इति 'संयममंजरी" के ३५ दोहों में किया है। शास्त्रीय 
शुष्कता से यद्यपि सूरि ने अपनी इति को वचाने का प्रयत्न किया है, किन्तु उसमें काव्य-रस नहीं है। ' 
दोहों की भाषा सरल, बोवगम्य परिचिमी अपभ्रंश है। महेश्वर सूरि की कृति की हस्तलिखित - 
प्रति सं० १५६१ fro की लिखी मिली है, अतः उसके पूर्व उनका होना निरिचित है । 'सावयधम्म 
दोहा! जैसी कृतियों से विषय तथा भाषा का साम्य होने से वारहवीं शती के आस-पास उनका 
समंय माना जा सकता है। सूरि उपाधि उनके. श्वेताम्बर संप्रदाय से संबंधित होने की 
द्योतक है। A 
अपभ्रंश में जैनाचार्यो ने अनेक स्तवन, स्तोत्रों की रचना की है, जिनमें संस्कृत प्राकृत की 
स्तोत्र,शैली का अनुकरण मिलता है । विनयप्रभ सूरि (१४वीं शती विक्रम) के सीमंघरस्वामि- 
स्तवन” का एंक पद्य इस प्रकार के स्तोत्रों का स्वरूप स्पष्ट करने के लिए पर्याप्त होगा-- 


- १. चचरीनाम भी रास के समान हो एक प्रकार के नृत्य गीत के लिए प्रयुवत होता, 
था--विक्रमोवेशीयम्‌ः तथा रत्नावली नाटिका सें इसो अर्थ में चर्चरी का प्रयोग मिलता है। 
हेमचंद्र ने चर्चरी नामक एक छंद क्रा भी उल्लेख किया है--छंदोऽनु्ासन ७.४७। चर्चरी के 
` उल्लेख अन्यत्र भी मिलते हे--जेसे, समराइच्चकहा, संगीतमकरंद। 

; २. कुलक एक क्रिया से जुड़े, एक ही विषय से संबंधित अनेक पद्यो के समूह को कहते हैं। . 
प्रस्तुत कृति में यह बात नहीं सिलती । ; ५ 
1३. -अपश्रंश काव्यत्रयी, भूमिका To ५३ तथा परिशिष्ट २। 
४. एनाल्स, भण्डारकर ओरिएंटल रिसर्च इंस्टिट्यूट भाग १,पु० १५७-१६६ में प्रकाशित . 
तथा भविसयत्तकहा, बड़ौदा, १९२३ ई०, भूमिका ३७-४१; तथा पत्तन कैटेलाग, बड़ौदा १९३७ 
ई०, Jo ६८-६९॥ : 3 
- ५ Sto चारलोत्ते क्राउसे सं०, एन्शिएंट जैन हिम्ज, Jo १२०-१२४; उज्जैन, १९५२ 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


ania साहित्य : ४१५ 
मोह-भर-बहुल-जल-पुर-संपुरिण विषय-घण-कम्म-वणराजि-संराजिए। ` 
भव-जलहि-मज्झि निवडंत-जंतू-कए समि सोमंघरो पोज जिम सोहए ॥४॥ 


ब्राह्मण और जैन स्तवन, स्तोत्रों की भावधारा प्रायः एकं सी है, केवल आराध्य देव का 
अन्तर है। अपभ्रंश की दोहाबद्ध रचनाओं से इन रचनाओं का वातावरण थोड़ा भिन्न है, किन्तु 
छंद प्रायः अपभ्रंश के हैं। भाषा में परिवतंनकालीन प्रबृत्तियाँ मिलने लगती हैं। 

संसार के मिथ्या रूप का स्मरण करते हुए और जिनवर द्वारा प्रतिपादित धर्म का पाळून 
करने से दुःखों से छूट जाने का आश्वासन देते हुए तथा अनेक नैतिक, घार्मिक उपदेशों को दुह्राते 
हुए कडवकवद्ध ६२ Tal की जयदेव मुनि (१२ वीं शती वि०.) को लघु कृति 'भावनासंधि 
प्रकरण" है। कृति में दृष्टान्त के रूप में मालव नरे, पृथ्वीचन्द्र, अंगारदाह, शालिमद्र, भरतादिं 
अनेक पौराणिक, ऐतिहासिक महापुरुषों कें उल्लेख मिलते हैं तथा सुभापितों के प्रयोग भी ध्यान 
देने योग्य हैं। कडवकवद्ध कृतियों की भाषा प्रायः व्याकरणसम्मत मिळती हैँ। | 

इस प्रकार की कडवकवद्ध संधियाँ ( =अध्याय) दुष्टान्तो के रूप में जैन कथा ग्रन्थों में 
बहुत मिळती हैं। घ्मेदास गणि की प्राकृत भाषा-निवद्ध उपदेशमाला की गाथाओं पर एकाधिक 
संस्कृत, प्राकृत टीकाएँ मिलती हैं। वीच-वीच में इन टीकाओं में अपभ्रंश में उपदेशप्रद पद्यबद्ध - 
कथाएँ मिळती हैं। रत्तभ्रभ सुरि की 'दोषट्टी' नामक कृति में (रचना-क्राळ वि० सं० १२३८= 
सन्‌ ११८१ fo) निम्नलिखित उपदेश-प्रधान कथाएँ मिलती हैं : ऋषभदेव की कथा (To 
३३-३८), महावीर की कथा (To ३८-४४), गज सुकुमाल कथा (To २२८-२३३.) , शालिभत्र 
कथा (To २५५-२६१), अवंति सुकुमाल कथा (प०२६२-२६५ ), पुरण कथा (पू०२९८-३०२) ; 
इनके अतिरिक्त अनेक अपभ्रंश पद्य कृति में विखरे मिलते हें। उपदेश-प्रधान कथाओं में छंदों की 
विविधता, कहानी की मनोरंजकता तथा भाषा का परिष्कृत रूप मिलता है। 

“धर्म, नीति, उपदेश, स्तुति, स्तवन की धारा की मुख्य प्रवृत्तियों का परिचय प्राप्त करने 
के लिए ये कतिपय कृतियाँ पर्याप्त हैं। समाज को स्वस्थ रखने के लिए तथा प्रवृत्ति मार्ग द्वारा ही 
जीवन का चरम लक्ष्य प्राप्त कराना इन उपदेशकों का प्रधान उद्देश्य था, कविता करना गौणः 
उद्देश्य | इसी कारण इस साहित्य में शांत रस के अतिरिक्त अन्य किसी रस के स्थळ नहीं मिळते । 
छंदों की विविधता भी नहीं है। प्रकृति, नगरादि के वर्णों का न अवसर थां, न इन कवियों ने एसे 
स्थल खोजने का ही यत्न किया। वास्तव में उपदेश-भंक्तिःप्रघान इस घांरा में कवित्व प्रायः 


- है ही नहीं, पद्यवद्ध है अतः शास्त्रीय शुष्कता कम है। हिंन्दी के नाथपंथी तथा संत साहित्य कें 


समान ही इसका महत्त्व भी भावधारा, भाषा एवं छंदों की दृष्टि से ही विशेष है, साहित्यिक दृष्टि 
से अपेक्षाकृत कम। भारतीय संस्कृति की दृष्टि से इस साहित्य का स्थान महत्त्वपूर्ण है। समाज की 


१. एनाल्स, भण्डारकर ओरिएंटल ford go भाग ११, खण्ड १; TO १-३१, एस० 
सी० मोदी द्वारा संपादित ।. 4 नि 
२, उपदेशमाल, रत्नप्रम सूरिं की टीका सहित, बंबई १९५८. 


A 

४१६ हिंदी साहित्य 


जाति-वर्ग विषयक संकीर्णताओं का खण्डन, कौटुम्बिक व्यवस्था में आस्था, सभी धर्मों 
के सामान्य तत्त्वों की प्रशंसा महत्त्वपूर्ण बातें हैं और इन आधारभूत विषयों- को सरल 
ढंग से समाज के सामान्यतम स्तर तक पहुँचाना ऐसा कार्य है, जिसके महत्त्व को 
उचित प्रशंसा मिलनी चाहिए। 


बौद्ध साहित्य 


जैनों ने मध्य और परिचिमी भारत में अपभ्रंश में कृतियाँ लिखीं। प्रायः उसी समय पूर्वी 
भारत में वौद्ध सिद्धों ने अपभ्रंश गीति और दोहे लिखे। महायानी सिद्धों की रचनाएँ यद्यपि मात्रा 
में बहुत कम प्राप्त हुई हैं, किन्तु उनका अध्ययन बहुत उत्साह से हुआ है। महामहो० पं० 
हरप्रसाद शास्त्री को ये रचनाएँ नेपाल दरवार पुस्तकालय में प्राप्त हुईं और सन्‌ १९१६ 
में बंगीय साहित्य परिषद्‌ से मूल रचनाओं को अद्वयवज्ज की संस्कृत टीका के साथ बंगा- 
क्षरो में प्रकाशित किया। तव से डॉ० सुनीति कुमार चटर्जी ने इन रचनाओं की भाषा 
पर विचार किया और फिर डॉ० प्रबोघचन्द्र वागची ने तिव्वतीय अनुवाद के आधार 
पर पाठ में कुछ सुधार करके और डॉ० सुकुमार सेन ने अनुमान के आधार पर पाठ 
शुद्ध करके तथा कुछ अन्य विद्वानों ने इन अनेक रचनाओं के कई संस्करण निकाले हैं।' 


१. संस्करण ये हैं 
१. ह० प्र० शास्त्री : हाजार AL पुरान वाँगाल भाषाय बौद्ध गान ओ 
दोहा; प्रथम संस्करण, १९१६, द्विश Ho १९५१। 

२. झहीदुल्ला : ले शा मिस्तीक, द कान्ह ए द सरह, ले दोहाकोप्र, ए ले, चर्या, 
पेरिस १९२८ Fol Sto शहीदुल्ला का यह अध्ययन अनेक भूलों से युक्त है। 
नाथ और बौद्ध सिद्धो का भेद वे स्पष्ट नहीं कर सके हैं, दे० Jo Ro) 

३. Slo प्रबोधचन्त्र बागची : दोहा कोश, जर्नल अव्‌ द डिपार्टमेंट अव्‌ लेट, भाग 
२८, कल० Arto १९३५। 

४. बागची : मेटेरियळ फ़ॉर द क्रिटिकल एडोशन अव्‌ द चर्याज, वही भाग ३०, 
१९३९ ई० मूल पाठ बंगाक्षरों में है तथा तिब्बतो अनुवाद रोमन लिपि में है। 
मूल और तिब्बती अनुवाद का तुलनात्मक अध्ययन किया गया है। 

५. Sto मुहम्मद शहोदुल्ला : बुद्धिस्ट मिस्टिक ata, ढाका यूनिवर्सिटी स्टडीज, 
ढाका, १९४०। 

६. ails मोहन वसु ने बंगाक्षरों में बंगला अनुवाद सहित 'चर्यागीति' प्रकाशित 
कराया है, कलकत्ता, १९४३ ई०। 

७, Slo सुकुमार सेन: Berd वेरंबोरूम अब्‌ द ओल्ड बेंगालो चर्या साँग्ख 
रण्ड फ्रेगसेट्स, इण्डियन ल्िर्विस्टिक्स, भाग ९, कलकत्ता १९४७। 

अपभ्रंश साहित्य viv 
हिन्दी में सिद्ध अपभ्रंश साहित्य का परिचय पहले-पहल महापण्डित राहुल सांकृत्यायन! 
ने दिया। 

सिद्धो की अपभ्रंश रचनाएँ वज्जयान संप्रदाय की भावघारा तथा भाषा की दृष्टि से महत्त्व- 
पूर्ण हं, किन्तु संप्रदाय के सिद्धान्तों का क्रमपुवक विवेचन चर्यागीतों में नहीं मिलता। टीकाकार 
मुनिदत्त ने अवश्य चर्यागीतों के आघार पर एक सुसंबद्ध निश्चित विचारधारा-का प्रतिपादन किया 
है। अभी तक तेईस सिद्धों की सँतालीस अपभ्रंश चर्यागीति तथा तिलोपाद, कान्हुपाद, 
और सरहपाद' के कुछ दोहे मिले हैं।'सिद्धों की कुछ वाणियाँ संस्कृत महायानी ग्रन्थों में उद्धत 
मिळती है । सिद्धं में से सभी ने अपभ्रंश में रचना की होगी या उनकी सव कृतियाँ प्राप्त हो चुकी - 
हैं, एसा नहीं कहा जा सकता और सभी एक ही विचारधारा--- वज्र, मंत्र, तंत्र या कालचक्र यान 
के अनुयायी थे, ऐसा भी नहीं कहा जा सकता।' चर्थापदों में ऐसे अनेक संकेत मिलते हैं, जिनमें 
८. डा० सुकुमार सेन: ओल्ड बंगाली टेक्स्ट्स ऑर चर्यागीतिकोश, इण्डियन 
लिग्विस्टिक्स, भाग १०, कलकत्ता १९४८ । मूल कृति का पाठ बंगाक्षरों भें है, 

अंग्रेज में पद्यानुवाद दिया है। घमंदास को प्रहेलिकाएँ भी दो हैं। 
९. डा० सुकुमार सेनः चर्यागीति-पदावलो, साहित्य सभा, वर्षमान, १९५६, 

बंगाक्षरों में, भूमिका तथा शब्दार्थं सहित। 

१०. प्रबोध चंद्र बागची और झांतिभिक्षु शास्त्री : चर्यागोति तया. दोहाकोश, विइव- 
भारतो, १९५६; चर्यागोति, उनको संस्कृत छाया तथा अद्रयवप्त्र की टीका 
देवनागरी अक्षरों में है। साथ में sto बागची Ht saat भूमिका है। कहो-कर्ही 
तिब्बती अनुवाद के सहारे अर्थ भो दिया है। विशेषता कुछ नहीं है। 

१. (क) राहुल सांकृत्यायन ने सिद्धो की रचनाओं का परिचय गंगा पत्रिका के 
पुरातत्त्वांक में दिया था, पोछे वही पुरातत्त्व निबंधावलो में “हिदी के प्राचोनतम कवि' शोषक 


~ से छपा--प्रयाग १९३७। 


(ख) सरह का दोहाकोश : बिहार राष्ट्र भाषा परिषद्‌, पटना, १९५७ Fo ( सरह 
की भावधारा समझने के लिए कृति उपादेय है। 

२. सिद्धों की रचनाओं का व्योरा इस प्रकार है : कान्हुपाद को १३ चर्यागीति तया ३२ 
वोहे। भूसुक की ८ चर्यागीति, सरह की ४ चर्या तथा दोहे; कुक्कुर की ३ चर्या; GRIT, दाबरपा, 
शान्तिपा, प्रत्येक को दो-दो चर्याएँ; विरूपा, गुण्डरीपा, चाढिलपा, डोम्बोपा, आर्यदेव, कंकणपा, 
कमलास्बरपा, जयनंदोपा, ढेण्डणपा, तंत्रोपा, ताडकपा, दारिकपा, TAT, भादेपा,'महीघ रपा, 
बीणापा, प्रत्येक की एक-एक चर्या। 

३. दे० सेकोद्देश टीका, बड़ौदा १९४१ Fo Mo प, “FY, और ६३। 
डा० सुकुमार सेन के संस्करण में इस प्रकार के अन्यत्र प्राप्त पद्यों को भो संकलित कर दिया गया है। 

४. सिद्धो को deat तिब्बतो परंपरा के अनुसार ८४ है, वर्णन रत्नाकर (कलकत्ता 


५३ 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


४६८ : हिंदी साहित्य . 

कहा गया है कि उनमें ऐसी गूड बातें आई हैं, जिनको साधारण व्यक्ति नहीं समझ सकता, 

यथा. ; 

_ अइसन चर्या कुक्कुरी पाएँ गाइड़। 3 
als माझें एकु fale समाइड़॥ चर्या २ 


और इसके साथ ही अन्य मार्गों को टेढ़ा वताते हुए सरहपाद अपने मार्ग को सीधा वताते हैं--- 
$ उजु रे उजु छाडि मा लेहु रे वंक, निअडि बोहि मा जाहु रे लंक । चर्या ३२ 
अर्थात्‌, at! सीघे को छोड़ कर टेढ़े को मत ग्रहण करो। वोधि समीप है, दूर मत जाओ ।' गुरु 
की सहायता से ही यह सहजानन्द प्राप्त किया जा सकता है। सहजानंद और निर्वाण करुणा और 
. शून्य दोनों के भेळ े प्राप्त होता है (सरह दोहा १०८) । कई सिद्धों ने योग की शब्दावली का 
प्रयोग करते हुए परम निर्वाण का स्वरूप कथन किया है (चर्या २९) । चित्त और शरीर की 


वृत्तियों का शमन साधना के लिए आवश्यक है, किन्तु विषयों में रमते हुए यदि उनमें लिप्त न हो 


तो ऐसा विषयोपभोग निद्य नहीं है-- 
बिसअ.रसन्त ण विस विलिप्पद्। ऊअर हरइ ण पाणी छिप्पइ। 
-समए जोइ मूल सरन्तो। विसहि ण बाहइ विसअ ANALG, ६४। 
सिद्धों ने बार-बार शास्त्र ज्ञान को थोथा वताया है,' ईश्वर को वाहर खोजेले की व्यर्थता का वार- 
बार उल्लेख करके देह के भीतर वसते हुए बुद्ध को पहचानने का उपदेश दिया है-- 
' पण्डिअ सअल सत्य वक्खाणइ। Bele बुद्ध वसन्त ण णाणइ। --सरह, ६८ 


चर्यापदों में सिद्धों ने अनेक प्रकार के रूपको द्वारा परमात्मानुभूति, सहज सुख की प्राप्ति 
का वर्णन किया है (T_T, दोहा २५, ३२ इत्यादि) और उसे अनिर्वचनीय, वाक्पथातीत 
(चर्थो ३७-) तथा विचित्र रस कह्‌ कर स्पष्ट किया है (सरह, दोहा ५२) | उस अवस्था में 


चेतना, वेदना सव विलीन हो जाते हैं (चर्या ३६ कृष्णाया), संसार के दुःख नष्ट हो जाते हैं, ज्ञान _ 


प्रकाश का उदय होता है (सरह, दोहा २७) । सरह के पद्यो में कहीं-कहीं लोकोपकार की भावना 


. १९४०) में सिद्धों की संख्या ८४ बताई गई है, किन्तु ७८ सिद्धो के हो नाम दिए हैं। दे० पुरातत्व 
निबंधावली, qo १४४ झादि। . aE 


१. यथा--गुरु उवएसे असिअ रसु घावहि ण पीअउ-जेहि। - 
बहु सत्यत्म मरुत्यलिहिं तिसिए मरिअउ तेहि ॥ सरह ५६ तथा कॉन्हूपां 
j ji- ; दोहा १, २। 
सरह मन्त्र, तन्त्र को भी व्यर्थ मानते हैं--मन्त ण तन्त ण.घेअ ण धारण । द 
सब्बवि रे बढ़ विव्भस कारण ॥--वंही २३। 

ft मिलती है-यदि अर्थी जन निराश चळे जाएँ तो उस गृह-वास से भिक्षा माँगना अच्छा हैं, 


` ' परोपकार तथा दान न देने वालों का जीवन वे व्यर्थ बताते हैं--- 


परऊआर ण किअऊ अत्थि ण-दीअऊ दाण। 
Ug संसारे कवणु GS वरु छड्डहु अप्पाण ॥ --सरह, दोहा.११२। 


जहाँ रूपको का सहारा लिया है, वहाँ सिद्धो की वाणियों में दुरूहता आ गई है और इसका 
उल्लेख स्वयं सिद्धो ने किया है'--ढेण्ढणपाएर गीत विरले वूझइ--चर्या४१। गंगा, यमुना, रवि- 
afa, कमल-कुरिश जैसे शब्द तो सिद्धों की सांघना-पढ़ति के प्रचलित शब्द हो सकते हैं, किन्तु - 
नौका का रूपक (चर्या १३, १४), चूहें का रूपक (चर्या २०), वीणा का रूपक (चर्या १७), 
हरिण का रूपक (चर्या ६), रुई घुनने का रूपक (चर्या २६) आदि गूढ़ तत्त्वों की व्याख्या करने 
के लिए प्रयुक्त हुए हैं। संभोग श्यृंगार के प्रेमपरक विवाह के रूपक (चर्या, १०, १९, ) द्रष्टव्य 
हैं; सिद्धों की रचनाओं में तत्कालीन समाज के कई पक्षों का सुन्दर चित्रण हुआ है-मदिरा की 
दुकान, वाने की विविध (चर्या ६, २३), कापारिकों तथा डोम्वी के उल्लेख ( ११, १२), विवाह 
में दहेज लेने की प्रथा (१९), नौकाओं के नामादि' (१४), रुई घुनने की चर्चा (२६), सास, 
ससुर, ननद, बहू के उल्लेख तथा वीणादि वाद्य यंत्रों के उल्लेख एवं अनेक सामान्य वस्तुओं के 
उल्लेख सिद्धों के समाज से संपर्क रखने का प्रभाव प्रस्तुत करते हैं। 

चर्यापद कदाचित्‌.गाए जाते होंगे, क्योंकि प्रत्येक के प्रारंभ में राग का उल्लेख मिलता 
है, अतः चर्याओं के छंद ताल-गेय मात्रिक कहे जा सकते हैं। दोहाकोश में प्रधान छंद दोहा प्रयुक्त 
हुआ है, किन्तु सोरठा, पादाकुलक के प्रयोग भी मिलते हैं। 

> सिद्धो की भाषा के दो रूप मिलते हँ: चर्या गीतों में पूर्वी अपभ्रंश का प्रभाव लक्षित होता 

हे, किन्तु दोहाकोशों की भाषा शौरसेनी अपभ्रंश है। 

सिद्धों का काळ पूर्ण रूप से निश्‍चित करना कठिन है। सभी सिद्ध एक संमय में नहीं हुए। 
अनेक गुरु-शिष्य थे। भावधारा और भाषा के आघार पर भी निश्चित रूप से कार-निर्णय नहीं 
किया जा सकता। सिद्धो की रचनाओं का तिब्बती अनुवाद पीछे का है। विद्वानों ने ८०० 


१; इसी बुरूहता के कारण सिद्धों की भाषा को संस्कृत टीकाकार ने संध्या भाषा कहा 
है, दे० चर्या ६ को ठौका। 

२. निम्न रागों का उल्लेख मिलता है पटमंजरी, माराटी, भैरवी, कामोद, WAST, 
देशाख) रामक्री, वराडी, गुंजरी, गुर्जरी, अरु, देवकी, घनसी, वड़ारी (बराडी), इंद्रताल (१), 
बाबरी, वल्लाडि, मालसी, बंगाल, पटल। 

३. भाषा का डा० सुनीति कुमार चटर्जी ने अच्छा विवेचन किया है--ओ० डि० Fo 


Ho, Fo १११-११२ तथा ले शाँ मिस्तीक, Fo ३३ आदि। 


= 

से ९९०० ई० के वीच विभिन्न सिद्धों का समय अनुमित किया है।' सिद्धों की रचनाओं में अनेक 
ऐसे तत्त्व मिलते हैं जिनका प्रभाव या परवर्ती रूप हिन्दी संत साहित्य में पाया जाता है। 

बौद्ध तंत्र से संबंधित एक अपभ्रंश कृति डाकार्णव है' जिसमें वौद्ध दर्शन के योगाचार 
और वज्ञयान का विवेचन है। इस साधना में गुरु का स्थान सर्वोपरि है। पूर्वी प्रभावों से युक्त 
शौरसेनी! अपभंश में कृति लिखी गई है, मात्रिक छंदों का ही प्रयोग हुआ है। छंदवद्ध होने के 
अतिरिक्त काव्य का और कोई तत्त्व कृति में नहीं मिळता | रचना-काळ १२वीं शती Fo अनुमित 
किया जाता है। 

सिद्ध साहित्य का महत्त्व काव्यरूप तथा भावधारा की दृष्टि से aga है। तंत्रयान की 

कृतियाँ अपभ्रंश में क्यों लिखी गई, यह विवारणीय है। चर्थागीति बोल-चाल की भाषा में लिखे 
गए हैं, किन्तु केवल दीक्षित शिष्य ही गुरु की सहायता से उनका अर्थं समझ सकता है। ऐसा लगता . 
है कि महायान के विकास के साथ संस्कृत के अतिरिक्त लोक भाषा को पवित्र भाषा माना जाने | 
लगा था। 'शिक्षासमुच्चय' जेसी संस्कृत कृतिथों में मंत्रों के वोल-चाल की वोली होने से इस अनु- 
मान की पुष्टि होती है।' संस्कृत टीकाकार मुनिदत्त तथा अन्य ग्रन्थकार जिस श्रद्धा से सिद्धों की 
अपभ्रंश रचनाओं को तथ्यों की पुष्टि के लिए उद्धृत करते हैं, उससे भी यही झलकता है। 
RA के समान ही उपदेशों का स्वर नाथ और संत मत की रचनाओं में मिलता है। पदों या 
गेय.छंदों तथा दोहादि का प्रयोग हिन्दी में ज्यों का त्यों चलता रहा। 


शेव साहित्य 


काश्मीरी अद्वैत या त्रिक्‌ शैव सम्प्रदाय की कुछ रचनाओं में अपभ्रंश के पद्य मिलते हैं। 
'तंत्रसार अभिनव गुप्त की वृहत्‌ कृति 'तन्त्रालोक' का संक्षिप्त संस्करण है। कृति संस्कृत गद्य में 
है, किन्तु आह्लिकों के. अंत में कहीं-कहीं प्राकृत तथा अपभ्रंश पद्य मिलते हैं। लगता है, जैसे 
प्रत्येक आह्लिक के विषय का सारांश इन में दे दिया हो। कदाचित्‌ प्राङृतापभ्रंश संप्रदाय की 
भाषा थी, इसीलिए अपभ्रंश में सार दिया गया है। 'तंत्रसार'* की अपभ्रंश पर प्राकृत का पर्याप्त 
ˆ प्रभाव है, पद्यों का विषय आध्यात्मिक है और वे दोहा, पादाकुलक, पद्धडिया, महानुभाव, 


$ 


१. पुरातत्त्व निबंधावलो,पू० १६०-२४०; तथा Slo Yo Fo चटर्जो, वही, पृ ° १२२। 

२. डा०'नगेसतरनारायण चौघुरी द्वारा संपादित, कलकत्ता १९३५ Fo | 

३. दे० वेण्डल : शिक्षा समुच्चय : भूमिका में भाषा पर विचार। 

४. काइमीर-सीरीज् अब्‌ टेक्टस्‌, श्रीनगर, १९१८ ई०। 

५. तंत्रसाँर में. १६ अपभ्रंश पद्य मिलते हैं: आह्लिक १ के अंत में एक पादाकुलक, २ में 

. एक पादाकुलक, ३ में एक दोहा तथा एक अन्य छंद, ४ में एक दोहा, ६ में एक पद्य, ७ में एक 
सहानुभाव छंद, ९ में दो दोहे, १२ में एक दोहा, १३ में एक दोहा और एक सोरठा, १४ सें 

एक पादाकुलक, १९ में एक पढ़डिया, २० में एक दोहा और एक पादाकुलक | 

_ अपश्चेश साहित्य ४२१: 
सोरठा छंदों में है। तन्त्रसार' की रचना अभिनव गुप्त ने १०१४ ई० के आस-पास की थी। 


* परम पद का स्वरूप इस में इस प्रकार बताया गया है-- 


सुण्णउ रवि ससि दहन सउ उस्सउ.एउ सवोर। 
उहि अच्छन्नउ परमपउ पावइ अचिरे वीर॥ --आ० 4 


इस सम्प्रदाय को एक अन्य कृति भट्ट वामदेव माहेइवराचायं कृत ( ११वीं शती Fo ) 'जन्म- 
मरणविचार' में परम शिव की शक्ति का विवेचन करते हुए एक अपभ्रंश पद्य दोहा (?.) छंद में 
मिलता है, जिसमें आत्मा के स्वरूप का कथन किया गया है। काइमीरी बोली के लक्षणों से युक्त 
काइमीरी अपभ्रंश में शितिकंठाचार्य (१५वीं शती ईसवी का उत्तराद्धे) ने चौदह उदयों में समाप्त 
'महानयप्रकाश'' की रचना की। कृति में शिव के स्वरूप का वर्णन है तथा शारदा लिपि के 
अक्षरों की रहस्यमूलक व्याख्या भी है। शितिकंठाचार्य ने अपनी कृति की संस्कृत में टीका भी दी 
है। कति में मात्रिक छंदों का प्रयोग हुआ है, किन्तु छंद का नाम निर्णय करना कठिन-सा है। काश्मीरी 
अपभ्रंश का परिवर्तित रूप तथा काइमीरी बोली का प्राचीनतम रूप लल्लेदवरी के 'लल्लावाक्यानि' 
में मिलता है। लल्लेश्‍वरी (१४वीं शती ई०) के पद्यो का संग्रह पीछे हुआ, अतः भाषा का रूप 
बहुत कुछ परिवर्तित है। j 

कारमीर शैवों की अपभ्रंश रचनाओं में काव्य का पूर्णतया अभाव है। अपभ्रंश के महत्त्व 
तथा भावधारा की दृष्टि से इन कृतियों का स्थान उल्लेखनीय है। 


ऐहिकतामूलक साहित्य 

घामिक महत्त्व की अपभ्रंश रचनाओं की रक्षा उनके सम्प्रदायों ने की, इसलिए वे अपेक्षा- 
कृत अधिक मात्रा में उपलब्ध हो सकी हैं, किन्तु विशुद्ध काव्य कृतियाँ बहुत ही कम मिलती हैं। 
हेमचन्द्र जैसे साहित्य-ममंज्ञ ने अपअंश के सन्धिवन्ध 'अव्धिमथन' तथा भीमकाव्य” की तथा 
विश्वनाथ ने भी ऐसी कृतियों के अस्तित्व की सूचना दी है। इसके पहले दण्डी ने आसारबन्ध 
काव्यों का उल्लेख किया, किन्तु ऐसी कोई ऐहिंकतामूलक विशुद्ध काव्य कृति अभी तक नहीं मिली 
है। जैनों के संघिबन्ध काव्यों में उनका रूप अवश्य मिलता है। प्रवन्धात्मक कृतियो के अतिरिक्त 
अपभ्रंश में प्रचुर मात्रा में मुक्तक काव्य रहा होगा, इसका आभास काव्यशास्त्र विषयक कृतियों में 


१. काश्मीर संस्कृत ग्रंथावलि १९, श्रीनगर १९१८ ई०। 

२. वही, Jo ५1 ) 

३. काइमीर संस्कृत ग्रेयावलि, २१, श्रीनगर १९१८ ई०। कृति की भाषा के विवेचन 
के लिए दे० प्रियर्सन: द लॅंग्वेज अव्‌ द महानयप्रकाश, रायल एशियाटिक सोसाइटी, कलकत्ता, 
१९२९ Fol 

४. दे० काव्यानुशासन ८.६) 

४२२ हिंदी साहित्य _ 


उद्धृत अपंश्रंशं Tat से मिलता हैं। उक्ति-चमत्कार, वचन-विदर्धता, कल्पना आदि नाना 
दृष्टियों से ये पद्य महत्त्वपूर्ण हैं। अपनी. उत्कृष्टता के ही कारण काव्य-समीक्षकों ने इन्हे 
उदाहरणों के लिए चुना होगा। | 


मुक्तक पद्य ; 
जो भी इधर-उधर विखरे हुए पद्य मिलते हैं उनसे अपश्रंश की अत्यन्त समृद्ध काव्यधारा का 
अनुमान रुगाना सहज है | कालिदास के 'विक्रमोवेशीय" के चतुर्थं अंक में विक्षिप्त राजा पुरुरवा 
के मुख से कहे कुछ अत्यन्त सुन्दर अपभ्रंश पद्य मिलते हैं। वे सचमुच कालिदास कुत हैं, यहे कहना 
कठिन है, किन्तु महाकवि कालिदास की ही कोमल, सजीव कवि-क्रल्पना के समान सौंदर्य इन पद्यों 
में मिलता है। विक्षिप्त राजां की मन:स्थिति का आवेग पूर्ण वैभव के साथ इन पद्यो में चित्रित 
हुआ है। पद्यो को चचरी, कुटिलिका, मल्लघटी, खंडिका जैसे गेय शीर्षकों के साथ उद्धृत किया 
है.। इनके छंद लयप्रधान मात्रिक--अडिल्ला, चर्चरी, रासावलय,दोहा, विद्यावरहास, प्रज्झटिकादि 
हैं। प्राकृतों का प्रयोग नाटकों में मिलता है और संभव है, लोक-प्रचलित अपभ्रंश का प्रयोग 
स्वामाविकता का वातावरण उत्पन्न करने के लिए हुआ हो। 
बैयाकरणों में सवसे पहले चंड ने अपभ्रंश का उल्लेख किया है और साथ में एक दोहा 
उद्घृत किया है जो योगीन्द्र की कति 'परमात्मप्रकाश' (१ -८५.) में भी मिलता है।' चंड का समय 
इसा की छठी शती अनुमित किया गया है, किन्तु उद्धृत दोहा छठवीं शती का कदाचित्‌'न हो। 
आनंदवर्घन ने 'ध्वन्यालोक A एक स्वरचित पद्य उद्धृत किया है, जिसमें अहंभाव त्याग 
कर जनार्दन का व्यान करने की चेतावनी दी गई है। भोज ने 'सरस्वतीकंठाभरण” में अठारह पद्य 
तथा कुछ पद्य TMT में दिए हैं। शगार रस, ऋतु-वर्णन पद्यो का प्रधान विषय है। रुद्रट 


१. दे० शंकर पांडुरंग पंडित हारा संपादित विक्रमोर्वशीय, बंबई, १९०१ ई०--अंक ४, 
एपेण्डिक्स १, तथा परमात्मप्रकाश--डा० To एन० उपाध्ये द्वारा लिखित भूमिका, Jo ५६। 
alate : मांटेरियालिएन त्सुर केन्टनीज डेज अपभ्रंश, Jo ५७-६४। पीशेल ने १५ Tel उद्धुत 
किए हैं। SGE l 

२. प्राकृत लक्षण में दोहा इस प्रकार है : काळू लहेविणु जोडया, जिम जिम मोहु गलेइ । 

तिम तिम दंसणु was जो, णियमें अप्पु मुणेइ । 
है योगी ! काल पा कर जैसे-जैसे मोह नष्ट होता है, वैसे-वैसे दशन प्राप्त करता है, - 
नियम से आत्मा को जानता है। : 

३. ध्वन्यालोक, काव्यसाला संस्करण १९३५ ई० तथा पीशेल, साटेरिया० To ४५ | 

४. काव्यमाला, बंबई संस्करण | . सकन 

५. सैसुर, १९५५ Fo, TE Fo १०२, १०३ तथा २७३॥ - 


In Public Domain, Chambal Archives, Etawah 


Digitized by Sarayu Foundation Trust, Delhi and eGangotri 


अपभ्रंश साहित्य ; ४२३ 


के 'काव्यालंकार'' में कुछ दोहे तथा एक दोहा धनंजय के 'दशरूपक" में भी मिलता है। रुद्रट के 
दोहे स्वरचित हैं। 'बैतालप्चावशतिका” जैसी कृतियों में भी अपभ्रंश पद्य विखरे मिलते हैं, किन्तु 
इस प्रकार के मुक्तक पद्यो का सबसे अच्छा रूप हेमचन्द्र के प्राकृतव्याकरण कें अपञ्रंश भाग में 
मिलता है। इन पद्यं में श्वृंगारपूर्ण कोमल उक्तियाँ, वीर रस की उत्साहपूर्ण दर्पोक्तियाँ, सरक 
वर्णन, नीति की सूक्तियाँ, सुभाषित, अन्योक्तियाँ, भक्ति और वैराग्यपूर्ण कथन, नायिकाओं का 
सौंदर्य-वर्णन, ध्वनि-अलंकारों से युक्त मिलता है। हेमचन्द्र ने १७९ पद्य उद्बृत किए हैं। ये पद् 
व्याकरण के रूपों को समझाने के लिए चुने गए हैं, चयन करते समय काव्य-सौंदय पर विशेष ध्यान 
हेमचन्द्र का नहीं रहा होगा, फिर भी पद्य काव्य की दृष्टि से वहुत सुन्दर हैं। तत्कालीन युग की 
अनेक at कियाँ-सामाजिक और साहित्यिक-इन पदों में देखी जा सकती हैं। दोहा छंद की लोक- 
प्रियता और संक्षेप में बहुत कहने की योग्यता का अच्छा उदाहरण इन पद्यों में मिलता है। विद्वानों 
ने अनुमान किया है कि ये पद्य सत्तसई जैसे किसी ग्रन्थ से लिए गए होंगे।' भाषा और विषय को 
देखते हुए लगता है कि विभिन्न कवियों ने इनकी रचना की होगी। हेमचन्द्र के “छंदोनुशासन' में 
भी अपभ्रंश पद्य मिलते हैं किन्तु उनमें ऐसी सजीवता नहीं है। हेमचन्द्र का समय तो निश्चय 
ही है। i 2 
कथा या ऐतिहासिक पात्रों का संकेत करते हुए तथा कहीं-कही मुक्तक पद्य 'प्राकृत-पैंगले * 


में वहुत मिलते हैं। अनेक उक्तियाँ बड़ी मार्मिक हैं, जैसे एक रंक का यह कथन कि यदि उसे एक 


टंक नमक मिल जाता तो वह राजा हो जाता (१-१३० कल० संस्करण )। ऋतुओं के वर्णन भी 
सटीक हैं (वर्षा का दृश्य २:१९५; वसंत २-१९७)। देवताओं में शिव, कृष्ण तथा सेतुबंध 
की कथा के संकेत हैं (१-८२, ९८, १९५ २०७ आदि) तथा राजाओं में काशिराज, दिवोदास, 
कर्ण, हम्मीर, चंद्रेश्वर के उल्लेख तथा सेना और युद्ध, gat और हिन्दुओं के युद्ध के संकेत महत्व 
पूर्ण हैं। विभिन्न विषयों के पद्म हैं, जो निश्चय ही एक व्यक्ति की रचना नहीं हो सकते | 'प्राकृत- 
पैंगल! की भाषा को कुछ विद्वानों ने अवह कहा है। अवहूट्छ वास्तव में अपअंश (अपभ्रष्ट) 
का पर्यायवाची है। किन्तु परवर्ती काल की अपभ्रंश के लिए ATES का प्रयोग उचित नहीं प्रतीत 
होता । 'प्राकृतपैंगलम्‌' के पद्यो में भाषा का रूप कुछ अग्रसरीभूत दिखता है, किन्तु वह परिनिष्ठित 


, काव्यालंकार ४.१५, ४.२१ तथा ५.२२॥ 

दशरूपक ४.२४। . 

, दे० वेताल०, लाइपजिग १८१८। 

प्राकृतानुशासन, संपा० Sto पी० Uso Ae, पुना । 

, पीशेल, ग्रामाटीक देर प्राकृत, परिच्छेद ३०। - 
, पराकृत पेंगलम्‌ के तीन संस्करण निकल चुके हँ; दो पुराने--एंक बंबई से जो अप्राप्य 
है, दुसरा एशियाटिक सोसाइटी, कलकत्ता से १९००-२ Fo Hr तीसरा अभी निकला है, प्राकृत 
wae सोसाइटी से--बनारस १९५९ ई०। ` 

अपभ्रंश है। 'प्राकृतपैंगलम्‌ में हम्मीर, सुलतान (१-१०८ ) , खोरासान और उल्ला (१-४४७), , 
तुकं तथा हिन्दू (१-१५७) जैसे उल्लेख मिलते हैं, कृति पर प्राप्त टीकाएँ सभी सोलहवीं. शती 
ई० के पीछे की हैं। कति का संकलन काल चौदहवीं शती माना जा सकता है। 

सेस्तुंगाचार्यरचित 'प्रबंधचितामणि” (वि० सं० १३६= १२०४ Fo), राजशेखर सूरि 
कृत ्रबंधकोश” (fao सं० १४०५= १३४८ Fo) तथा 'पुरातनभ्रबंधसंग्रह्‌ में अनेक प्रकार के 
पद्य मिलते हैं। मुंजादि राजाओं से संवंधित पदों के. आधार पर यह अनुमान करना अनुचित न 
होगा कि स्वतंत्र अपभ्रंश कृतियों से वे पद्य लिए गए होंगे। 'पुरातनप्रवंघंसंग्रह' में कुछ पद्य ऐसे 
मिलते हूं, जो “पृथ्वीराजरासो ' में भी मिलते हें । मध्ययुग में भारतीय राजाओं में परस्पर कितनी 
ईर्ष्या, द्वेष तथा स्वार्थपरता थी, इसकी झलक अनेक पद्यों में मिलती है। तैलंगाधिपति ने मुंज को , 
बंदी वना लिया था। उसे तैलंगाधिपति की वहिन मृणाळवती ने घोखा दिया था । स्त्री-जाति को 
घिक्कारता हुआ मुंज कहता है-- 


सउ चित्तड सद्ठी ang बत्तीसडा हियांह। 
अम्मी ते नर ढड़ढसी जे बीससइं तियांह--प्र Tao, Jo २३। 


अर्थात्‌, वे मूर्ख हैं जो स्त्रियों का विश्वास करते हैं, जिनके चित्त में सौ, मन में साठ और हृदय में 
बत्तीस आदमी वसते हैँ। | 

_ रस्सी में बाँध कर भिक्षा माँगते हुए घुमाए जाते मुंज का चित्र वड़ा ही हृदयद्रावक R | 
अनेक प्रवंधों में ऐसे हृदयस्पर्शी अपभ्रंश पद्य हैं। पद्य दोहा, सोरठा, छप्पय छंदों में हैं। 'पुरातन- 
प्रवंघसंग्रह' के पद्यों की भाषा पर्याप्त विकसित कही जा सकती है। अपभ्रंश के विकसित रूप का 
तथा आधुनिक हिन्दी, गुजराती आदि के पूर्व रूपोंका आभास देने वाले संग्रह जैसे 'कान्हड़दे प्रवंध' 
(रचना-काल १५०२ वि०=१४४५ Fo), माघवानळ कामकंदला (गंणपतिरचित-), राजस्थान 
Weel, 'ढोलामारूरादूहा', “सारंगघरपद्धति” में उद्धृत कुछ मंत्रादि में यही रूप मिलता है। अप- 
` भ्रंश को यह धारा हिन्दी में प्रवाहित होती रही। विहारी की सतसई जैसे ग्रंथ इस धारा के ही 
विकसित रूप कहे जा सकते हैं। मुक्तक Tal में समाज का बहुरंगी चित्र तथा लोक-रुचि का 
परिचय मिलता है। जो भी छिटफुट पद्य मिलते हैं, वे विभिन्न विचारधाराओं के अच्छे 
प्रतिनिधि हैं। 


१. सिघी जेन ग्रंथमाला, शान्तिनिकेतन, १९३३ ई०। 

२. सिंघी जेन ग्रंथमाला ६, कलकत्ता, १९३५ ई०। ` 

३. सिंघी जेन ग्रंथमाला २, कलकत्ता १९३६ ई०। 

४. पुरातनप्रबंधसंग्रह, To ८६ तथा आगे। 

५, ABATE, १८८८ बंबई, प्रकरण--५४९, ५५०,१२९०१, ३०१९, ३०२२1 

` प्रवंधात्मक रचनाएं 


'संदेशरासक' तथा विद्यापति की 'कीतिलता' तथा 'कीतिंपताका' कें कुछ' अंश इस 
काव्यरूप के बहुत श्रेष्ठ प्रतिनिधि नहीं कहे जा सकते, तो भी अपभ्रंश खण्डकाव्य के एक 
रूप का इन कृतियों के द्वारा अनुमान किया जा सकता है। 

अब्डुररहमान कृत 'संदेशरासक'' तीन प्रक्रमों में विभक्त २२३ पद्यों का संदेश काव्य है, 
जिसमें बीच-बीच में प्राकृत गाथाएँ भी हैं। विजयनगर की वियुक्ता नायिका खंभात जाने वाले 
एक पथिक के द्वारा अपने पति को संदेश भेजना चाहती है । पथिक अपने स्वामी का कोई वहुत आव- 
इयक संदेश ले कर दौड़ा जा रहा था, किन्तु अपरिचित और अतीव सुन्दरी रमणी का आग्रह उसे 
SEC को वाध्य करता है। वह अपने निवास और गन्तव्य का परिचय देता है। जैसे ही वह चलने 
को प्रस्तुत होता है, नायिका कुछ और कहना चाहती है और इस प्रकार, ऋतु-वर्णन आदि जैसे 
प्रसंगो की सृष्टि हुई है। दूत भी सामोर (मुलतान) नगर का अच्छा वर्णन करता है | पथिक जैसे 
ही जाता है कि नायिका का पति आता हुआ दिखाई देता है। 

कवि ने वियोग अंगार का और उसके साथ ऋतुओं, - नगरों का काव्यमय वर्णन किया 
है। वर्णन के लिए कदाचित्‌ वस्तुओं के नाम गिनाने की परिपाटी थी, अतः कवि ने भी वनस्पतियों 
की नामावली प्रस्तुत की है (पद्य ५६-६३) | उस समय के दीपावली, होली आदि उत्सवों का 
तथा समाज के कुछ पक्षों का कवि ने तन्मय हो कर सुन्दर वर्णेन किया है। कृति में अनेक छंदों का 
अच्छा प्रयोग हुआ है।' सबसे अधिक प्रयोग रासक छंद का हुआ है। 'संदेशरासक' की रचना 
पर्चिमी अपभ्रंश में हुई Sl अळंकारों का भी प्रयोग कवि ने स्थान-स्थान पर किया है, जो 
स्वाभाविक रूप से सहायक हुए हैं। 

रचयिता ने अपने को म्लेच्छ देशोंत्मूत मीरसेन जुलाहे का पुत्र वताया है। अपना नाम 
agamo दिया है, जिसका रूप टीकाकार ने अब्दुलरहमान कर दिया। अपने काव्य के संबंध में 
कवि ने कोई सूचना नहीं दी है। कृति पर लिखी संस्कृत टीका सं० १४६५ वि० की मिलती है, 
अतः उसके पूर्व जव खंभात समृद्ध नगर था, कवि का समय विक्रम की तेरहवीं शती अनुमित किया 
जा सकता है। जिस सहानुभूति के साथ कवि ने हिन्दुओं के उत्सेवादि का वर्णन किया है तथा 

अलंकार, छंद और भाषा का जिस अधिकार के साथ उन्होंने प्रयोग किया है, उससे उनके भारतीय 
साहित्य के गम्भीर परिचय का पता चलता है। संभव है, वे पहले हिन्दू रहे हों,' या हिन्दू हो 
गए हों। * 
SS 

१. डा० एच० सी० भायाणी द्वारा संपादित, सिघी जैन ग्रंथमाला २२, बंबई २००१ वि०। 
उनकी हिंदी भूमिका और अनुवाद से युक्त डा० हजारीप्रसाद ढिवेदी और विश्‍वनाथ त्रिपाठी ने 
कृति का एक नया संस्करण अस्तुत किया है- हिदी प्रंथ रत्नाकर कार्यालय, बंबई १९६०। 

२. दै० भायाणी का संस्करण, भूमिका । 

३. Bo कात्रे: ए मुस्लिम कान्ट्ब्यूशन दु अपञ्रंश लिटरेचर द कर्नाटक हिस्टारिकल 
रिव्यू, भाग ४, अंक ७-२, To १८-१९। 2 

uy 

४२६ हिन्दी-साहित्य l 
बिद्यापति ने संस्कृत, अपभ्रंश और मैथिली में कृतियाँ लिखी हें। 'कीतिलता" में विद्या- 
पति ने अपने आश्रयदाता कीतिंसिह का शौय वर्णन किया है। प्रारंभिक मंगलाचरण संस्कृत में 
है, फिर आश्रयदाता की प्रशंसा, दुष्टों का स्मरण और अवह्ट्ठ (अपभ्रष्ट) में लिखने का कारण 
बताया है मुंगी और भृंग के संवादों के रूप में कृति की कथा का विस्तार किया गया है | चार पल्लवों 
में समाप्त कृति में कीतिंसिंह के बंश का परिचय (पल्लव १.), पिता का वध करने वाले तथा राज्य 
छीनने वाले असलान तुरुक को जीतने के लिए जौनपुर कें वादशाह से सहायताथं जोनपुर-यात्रा 
(पल्लव २) और युद्ध तथा कीतिंसिंह की विजय और राज्याभिषेक का वर्णन है (पल्लव ३-४)। 
कृति में जौनपुर के मार्गों तया अन्य दृश्यों तथा दर्पोद्धत मुसलमानों के दुव्यंवहार और हिन्दुओं 
की दयनीय स्थिति के बड़े सजीव वर्णन: हैं।' वर्णनों के अतिरिक्त 'कीतिंलता' में काव्य की दृष्टि 
सेऔर बहुत कम स्थान उल्लेख योग्य हैं। दोहा, छप्पय, अडिल्ला, भुजंगप्रयात, मनवहला, गीतिका, 
रड्डा आदि छंदों का प्रयोग हुआ है । कीतिंछता की भाषा पर तत्कालीन मैथिली वोली का प्रभाव 
है। मूल रूपरेखा शौरसेनी अपभ्रंश की है। परिनिष्ठित अपभ्रंश से भिन्न 'कीर्तिलता' की भाषा 


_ को बोलचाल की अपभ्रंश कहने पर उनकी मैथिल पदावली की भाषा को क्या कहा जाएगा? _ 


विद्यापति ने साहित्यिक अपभ्रंश में कृति की रचना की है, उस पर अपनी बोली का प्रभाव 
अवद्य है। 


'कीर्तिपताका' * के भी कुछ अपभ्रंश पद्म मिलते हैं। प्रारंभ कीर्तिलता' के ही समान है।. 


विद्यापति की कृतियों में अपभ्रंश का स्वाभाविक रूप नहीं मिलता। अब्दुलरहमान और विद्या- 
पति दोनों ही व्याकरण के सहारे कदाचित्‌ अपभ्रंश में लिख रहे थे, इससे उनकी भाषाओं पर 
समकालीन भाषा का प्रभाव मिलता है, किन्तु अपभ्रंश पर अब्दुलरहमान का विद्यापति की 
अपेक्षा अच्छा अधिकार था। विद्यापति का काल विक्रेम की १४-१५वीं शती है। 

एहिकतापरक साहित्य की अपभ्रंश में यही परवर्ती रचनाएँ मिलती हैं और ये रचनाएँ 
भी उस काल की हैं, जब अपभ्रंश का स्थान आधुनिक वोलियों ने छे छिया था, क्योंकि 'भरतेश्वरं 


१. कीतिलता के दो संस्करण महत्त्वपूर्ण हैं : बंगानुवाद सहित Ao Ho Go हरप्रसाद . 


शास्त्री का, १९२८ Fo, तथा हिंदी अनुवाद, भूमिकादि सहित डा० बाबूराम सक्सेना द्वारा संपादित, 


नागरी प्रचारिणी सभा, काशी, १९३२ Fo तथा द्वि० सं० भी। एक तीसरा प्रयास काशी के | 


डा० शिवप्रसाद सिह ने किया है, भूमिका में अवहट्ठ के प्रश्‍न को ले कर परिनिष्ठित अपञ्रंश और 
अवहद्‌ठ पर चर्चा की है। 

२. पल्लव २। 

३. लेखक ने कोतिपताका के कुछ पुष्ठ प्रयाग में wo Ro डा० उमेश मिश्च से 
प्राप्त किए थे। 'विद्यापतिगोष्ठी' में डा० सुकुमार सेन ने विद्यापति का एक पद उद्धृत 
किया है, जिसे चे कीतिपताका का बताते हैं--साहित्य सभा, वर्धमान, से वंग संवत १३५४ 
में प्रकाशित) _ 

अपश्रंश साहित्य ; ४२७ 


बाहुबरिरास' (११४९ वि० do), तथा 'वीसलदेवरास'' (१३वीं शती fro) निश्चित 
रूप से अव्दुलरहमान से पूर्व की कृतियाँ हैं। किन्तु वे अपभ्रंश काव्य-परम्परा का स्मरण प 
दिलाती हैं। 

अपभ्रंश काव्य-घार्मिक और ऐहिकतापरक-की जिन घाराओं का संक्षिप्त विवरण दिया 
गया है उनमें हिन्दी काव्यरूपों की विभिन्न घाराओं के पूर्व रूप के दर्शन होते हैं। पद शैली, दोहा- 
चौपाई शैली, दोहों की नीति-शरंगार-उपदेश शैली, चरित-कथा काव्यों की शैली--सभी का पूव 
रूप अपभ्रंश में मिलता है। इसे अपभ्रंश का हिन्दी पर प्रभाव कहने की अपेक्षा यह कहना उचित 
होगा कि हिन्दी काव्य के विभिन्न रूपों की घाराओं के मूल खोत आठवीं शती विक्रम तक तो स्पष्ट 
मिलते हैं और तव से नाना प्रकार से परिवर्तित-संवद्धिंत होते हुए वे अठारहवीं शती तक प्रवाहित 
होते रहे। संस्कृत और प्राकृत साहित्यों में भारतीय संस्कृति और समाज का जो 'रूप मिलता है, _ 
उसे पूरा समझने के लिए अपभ्रंश साहित्य में महत्त्वपूर्ण सामग्री प्राप्त होतीहै। `| 


१. कुछ लोग अनुमान के आधार पर कृति को पोछे का बताते हैं, जो संगत नहीं लगता । * 

This PDF you are browsing is in a series of several scanned 
documents from the Chambal Archives Collection in Etawah, UP 


The Archive was collected over a lifetime through the efforts of 
Shri Krishna Porwal ji (b. 27 July 1951) s/o Shri Jamuna Prasad, 
Hindi Poet. Archivist and Knowledge Aficianado 


The Archives contains around 80,000 books including old 
newspapers and pre-Independence Journals predominantly in 
Hindi and Urdu. 


Several Books are from the 17th Century. Atleast two manuscripts 
are also in the Archives - 1786 Copy of Rama Charit Manas and 
another Bengali Manuscript.Also included are antique painitings, 
antique maps, coins, and stamps from all over the World. 


Chambal Archives also has old cameras, typewriters, TVs, VCR/ 
VCPs, Video Cassettes, Lanterns and several other Cultural and 
Technological Paraphernelia 


Collectors and Art/Literature Lovers can contact him if they wish 
through his facebook page 

